
FØRSTE: DEL: 


DEN FRITLEVENDE DYREVERDEN. 


Under Himlens Hal, den høje, 
Og paa Jordens faste Grund 
Hvor mit Øje svæver, 

Tyst og lydt Naturens Mund 
Alt sit Liv mig aabenbarer. 
Og unævnelig og stor 

Griber mig da Aandens Virken, 
Ret som Gud jeg hørte vandre 
Gjennem Skabningskirken, 
Ret som saa jeg Aandens 
Legemliggjorte Spor. 


Forord. 


de større Betydning Studiet af Naturvidenskaberne har faaet 
som et af de mest indgribende Momentér i Nutidens. frem- 
skridende Kultur, og jo mere Mestre og Elever fordybe sig i 
alle Former af Naturfremtoninger og i alle Love for Livet for 
at erobre Fænomenernes gamle Verden for Erkjendelsens nye, 
desto mindre føler den uindviede hos sig selv Kraft og Tillid 
til at følge disse storartede Bestræbelser og gjøre sig delagtig 
i deres Resultater.  Naturforskeren af Faget er imidlertid såa 
optagen af det nærmere alvorlige Arbejde, at han kun- sjælden 
finder Tid til at lette andre Nydelsen af det erobrede; lad det 
derfor være den, der staar noget fjærnere, tilladt i al Beske- 
denhed og paa hans egen Maade at overtage denne Virksomhed. 

De schweiziske Naturforskere have fra gammel Tid med 
Forkjærlighed beskæftiget sig med deres Fædrelands vidunder- 
lige og mangfoldige Natur, og de overordentlige Studier, som 
de have viet til dette specielle Arbejde, have ikke mindst bi- 
draget til at sikre dem et agtet Navn i den europæiske Viden- 
skab. Lige fra Paracelsus's fantastisk geniale Spekulationer 
over Pfåfersbadenes »calor imnatus«, fra J. Miller Rellicanus's 
Undersøgelser af den ejendommelige alpine Flora paa Berner- 
Stockhorns Klipper, men fremfor alt fra vor tyske Plinius, den 
udødelige. Konrad Gessner's »Dyrehistorie«, der blev Grund- 
laget for hele den nyere Zoologi, og hans »Plantehistorie«, hvis 
Anelser om et naturligt System det lærde Broderpar Bauhin 
forfulgte videre — til Wagner's ofte æventyrlige Kollektaånea, 
J. v. Muralt's, J. G. Sulzer's, Bruckner's, G. S. Gruner's og 
Bourrit's geologiske Studier, til Scheuchzer's flittige og mange- 
sidige Forskninger, den store Albrecht v. Haller's imponerende 


Ydelser, B. Ståhelin's, v. Lachenal's og Johann Gessner's hæder- 
lige botaniske Arbejder, J. C. Fisslin's og J. H. Sulzer's ento- 
mologiske Iagttagelser og Hopfner's flittige Samlervirksomhed; 
til Horaz Benedikt v. Saussure's aandfulde og evig mindevær- 
dige Arbejder og videre ned til vort AÅarhundredes store Kreds 
af begavede og højtfortjente Forskere, til Steinmiller, Hager- 
bach, Ebel, Conrado v. Baldenstein, Jurine, Meisner, Romer, 
Imhoff, Schinz, begge Studer'ne, Charpentier, Agassiz, begge 
Escher'ne, Merian, Hugi, Siegfried, Pictet, de la Harpe, de Luc, 
Horner, Lardy, Favre, Blanchet, Depierre, Necker, Nicolet, 
Chavannes, Duby, de Candolle, Lusser, Suter, Hegetschweiler, 
Vouga, Schårer, Trog, Gosse, O. Heer, Gaudin, Moritzi, Usteri, 
Desor, Mayor, Någeli, Pfluger, Perti, Bremi, Theobald, Fatio, 
Ritimeyer osv. — hvilken Række af fædrelandske Lærde (og 
blandt dem hvor mange store europæiske Navne!), der snart 
udelukkende, snart delvis have ofret deres Kræfter påa Under- 
søgelsen af Hjemmets Natur! Især ere Schweiz's Bjærg- og 
Alpeegne med alle deres Naturfremtoninger blevne studerede 
saa udholdende og såa mangesidig som ingen anden Del af 
Fastlandet. Hvor meget vi end føle Manglerne ved dette stor- 
artede Arbejde og erkjende,: at det kan udvides endnu meget 
mere, tør vi dog med taknemmelig Stolthed udtale, at den 
langt overvejende Del af det skyldes indenlandske Kræfter. 

I de følgende Linjer have vi forsøgt efter. ringe Evne og 
i en mindre Maalestok at gjøre dette Arbejde tilgængeligt for 
dem, der ønske at tage Del i Glæden over Videnskabens Ud- 
vikling, og som omfatte vor Bjærgverden med varm Interesse. 
Hvad vor hele almindelige Opfattelse angaar, da måa vort Ar- 
bejde selv tale for sig, men Læseren vil næppe miskjende den 
trofaste Kjærlighed til vore Bjærge, som gaar igjennem det, og 
maaske ogsaa hist og her opdage Spor af selvstændig Be- 
handling. 

Forfatteren. 


Indholdsfortegnelse. 


Indledning. 
Side 

Vanskelig Opfattelse. — Storartede og mangfoldige Fremtoninger. — 
Opgavens Øjemed og Omfang .......40re eee rr eee Sae Ed! 


Første Del. 
Den fritlevende Dyreverden. 


Første Kreds. 
Bjærgregionen (25800—4000" 0. H.). 
Første Kapitel, 
Almindelig Karakteristik af Bjærgregionen. 


Overblik. — Begrænsning af Regionerne. — Forlandet. — Den 
montane Regions Rigdom. — Selvstændig Bjærgregion i Jura. — Af- 
hængig Bjærgregion, — Dale og Pasveje. — Rhones Flodomraade. — Berner- 
oberland. — Graubunden. — Romantiske Labyrinter. — Bjærgland- 
skabets afvexlende Natur. — De nedre Bjærgsøer og deres Omgivelser, 
— Gamle Søbækkener. — Vandfald. — Karakteriserende Bjærgskove. — 
Kalkbjærgene. — Terrasser. — Klima. — Vindenes Gang. — Deres 
Kamp og Indbrud i Dalene. — Lokalvinde — Fønvinden. — Dens For- 
bud og Virkninger. — Højenes Varme om Vinteren. — Taage. — Bjærg- 
landskabets Vinterkarakter. — Snetæppets Forandringer. — Mennesker 
og Dyr om. Vinteren. — Vinterens Ophør. — Foraaret, Bjærgegnenes 
tonerigeste Aarstid. — Naturlivet fatter Styrke. — Foraarets Komme. — 
Vildbækkene og deres Bredder. — De store Bjærgstyrtninger, — Kurio- 
siteter i Bjærgegnen. — Majbrønde, Huledannelser, Vind- og Vejrhuller, 

Andet Kapitel. 


Bjærgregionens Planteliv. 


Botaniske Omridgs. — Planternes forskjellige Højdegrænse. — Binden. 
Tessin. Wallis, Uri. Schwyz. Bern. Glarus. Tyskland. Pyrenæerne. 
Kaukasus. Ækvator. — Skovgebetet. — En schweizisk Urskov. — Naale- 

Tredje Kapitel. 


Det lavere Dyreliv. 


Skovene som Centralarnested for Plante- og Dyrelivet. — Dyre- 

Fjerde Kapitel, 


Bjærgregionens Fugleverden. 


Fuglene et nødvendigt Bindeled i Natursystemet. — .Standfugle " og 

smutter. — Gjærdesmutte og Fuglekonge. — Sangerne. — Vipstjærterne. 

Nøddekrigeformer. — Ravne. — Uglernes Karakteristik. — Skovhornugle, 
— Dværguglén. — Natuglen. — Den rufodede Ugle. — Civetta som 
Lokkefugl. — Uglernes Udbredelse, — Dagrovfugle. — Duehøgen. — 
Vandrefalken. — Lærkefalken. — Taarnfalken. — Musvaagen og "dens 
Nytte. — Bihøgen. — Slangeørnen og Skrigeørnen. — Den ægyptiske 
Grib ved Saléve. — Fældede hvidhovede Gribbe. — De forskjellige Fugle- 
arters Forhold til hverandre. — Fuglene det rette Element i Bjærglivet. 
— Vinterophold. — Fuglenes Skovliv og Skovkoncerter. — Fuglelig . . 

Indledning. 


Alpeverdenen midt i Kulturlandene — en fremmed Verden, — Vanskelig 
Opfattelse. — Storartede og mangfoldige Fremtoninger. — Opgavens Øje- 
med og Omfang. 


Op ad Bjærgene! op i det kjære Land, 

Op ad Bjærgenes skyggefulde Rand, 

I Bjærgenes Kløfter, i den sorte Bugt, 

Hvor Skovbæbken bruser i vilde Flugt, 

Til Græsgangens varme, duftende grønne, 

Hvor Alperøserne staa 
De røde — de skjønne! 

Det dristige og majestætiske Centralalpegebét staar. i det 
europæiske Fastland som et Folkeskjel mellem de romanske og 
germaniske Stammers udstrakte, tæt befolkede Kulturlande. 
Paa begge dets Sider have ædle Nationer fæstet Bo og udfoldet 
sig til Blomst, gjort sig Naturen og dens Kræfter underdanige, 
dyrket den frugtbare Jordbund med Flid og aftvunget den rige 
Afgrøder. Sejrrig er den humaniserende Kultur trængt ind i 
selve Alpelandskaberne. I disse Bjærges nordlige Forlande og 
mellem deres Udløbere udvikler Schweizerfolket en hæderlig 
Virksomhed, besidder blomstrende Stæder, i hvilke Videnskab, 
Handel og Industri bære Vidnesbyrd om sund og grundig 
Dannelse, og stærkt befolkede og velhavende Landsbyer, i hvilke 
Agerbrug og Haandværk trives med Held under den borgerlige 
Friheds Beskyttelse. Forbjærgene og de mellemste og øverste 
Dale i Bjærgegnene ere dækkede med Smaabyer og Avlsgaarde; 
højt op ad Bjærget og dybt ind i dets Skjød trænger det 
erobringslystne og kraftige Folk med sine Hjorder og over- 

svømmer om Sommeren som en Kulturarmé det hele Bjærg- 
system, naar der blot er Plads og Ly for en Hytte og en ofte 
kun kummerlig Græsning for Kreaturerne. Men allerede her 
holder det frie Naturliv, som Mennesket søger at gjøre sig 
underdanigt, ham Stangen, og over den sidste skatydende Græs- 
terrasse taarne Højalpernes Tinder og Toppe. sig i evig Frihed 
og Storhed som en fremmed, oprindelig og utæmmelig Natur- 
magt. Kold og stolt afviser den Livegenskabet under Menne- 
sket, og Jordens intelligente Herre er en fremmed paa dens 
Grund. Den stærke Aand knuses i sit svage Hylster ved Ma- 
teriens kolossale Modstand; den varme Aande, det bankende 
Hjærte kæmpe forgjæves med Kulden, Stormen og den over- 
vældende Naturmagt, — det er et forunderligt, fremmed, evig 
frit Gebét midt i blomstrende, tæt befolkede Lande. 

Alperne ere Schweizerens Stolthed, thi ved deres Fod og i 
deres Skjød har han opslaaet sit Hjem. Deres Nærhed udøver 
en ubeskrivelig dybt indgribende Indflydelse paa hans hele 
Tilværelse og betinger tildels hans naturlige og aandelige, hans 
selskabelige og politiske Liv. Han elsker dem næsten instinkt- 
mæssig, klamrer sig til dem med sit Hjærtes dybeste Rødder 
og længes altid igjen tilbage til sine Bjærge, naar han har for- 
ladt dem. . Håns Kjærlighed til dem er maaske større end hans 
Kjendskab til deres Natur. "Selv i disse Tider, da man søger 
den Indsænkning, gjennem hvilken det kosmopolitiske Lokomotiv 
kan sno sig over den laveste Sadel i Centralalperne, då den 
galvaniske Strøm farer hen ad Jærntraaden, efter at prægtige 
Kunstveje allerede for længe siden have aabnet dem Verdens- 
handlen, og Tusender og atter Tusender af Turister fra alle 
Verdenshjørner have besøgt dem, selv den Dag i Dag hviler 
der en dyb Hemmelighedsfuldhed over dem, uagtet vore talrige 
og store indenlandske naturkyndige med utrættelig Forskeraand 
have gjort talrige, rige Strejftog ind paa Højbjærgenes straa- 
lende Tinder. Deres vidunderlige Bygning, deres Stenarters 
Lagdeling, deres Firndiademers og Gletscherørkeners Dannelse, 
deres Delagtighed i Naturperiodernes vexlende Kredsløb, deres 
Forhold til de levende Organismer, deres første og sidste Hi- 
storie — alt dette er Gaader, som endnu næppe ere begyndte 

at løses. Mægtige Bjærgpartier ere endnu ikke betraadte af 
noget Menneskes Fod og hæve navnløse Toppe op i en Luft, 
som aldrig er rystet af noget Menneskes Røst, men kun åf den 
kongelige Lammegribs susende Vingeslag.  Milelange Ishave 
hvælve deres tunge Bølger, som Vandringsmanden endnu næppe 
har berørt. Ingen Forsker har beluret Dyre- og Plantelivet 
paa deres stenede Gletscherøer. Mangen Dal, der ligger be- 
gravet i Højalpernes sønderrevne Arme, er næppe betraadt af 
en Jægers, en Rodsamlers eller Krystalgravers Fod og er mere 
ubekjendt end Kysterne af de fjærneste Øgrupper eller Bred- 
derne af den øvre Nil eller Mississippi. Men ikke blot dette 
Gebét, selv det, som vi have for vore Øjne og under vore 
Fødder, den længe kjendte Alpeverden, er endnu langt fra at 
være tilfulde opfattet. Saavel med Hensyn til dets Skorpes og 
Kjærnes geognostiske Forhold, dets Isdannelse, Vegetations- 
processer, meteorologiske Love og klimatiske" Ændringer, som 
til de levende Vægeners Udviklingsrækker og Forhold til Jord- 
bunden, deres Forskjel efter Bjærgenes Beliggenhed og deres 
ejendommelige alpine Former staa vi endnu ved Kundskabens 
Port, og kun faa ere de, som have banket paa i Alvor og be- 
gjæret at indlades. 

Og dog er det, som vi skylde. disse faa ærværdige Ar- 
bejdere i Videnskabens Tjeneste, saa storartet, saa forbavsende, 
saa fuldt af Haab for Fremtiden! Ligesom Bjærgene rage højt 
op over Lavlandet, saaledes rage Guds Tanker, der hvile i dem, 
op over Hverdagslivet og Hverdagssindet, og vi vilde aande 
friere og dybere og afkaste vor smaalige; paa skjæv Opfattelse 
hvilende Verdensanskuelses Hylster, hvis vi oftere kunde for- 
friske og udvide vor Idékreds og vort Gemytsliv ved Betragt- 
ningen af hine evig skjønne Originaler, hine Verdensherskerens 
krystalliserede Skabelsestanker. 

Mennesket arbejder langsomt paa at løfte denne Naturskat. 
Først driver den strænge Naturvidenskab under Aarhundreders 
møjsommelige Arbejde sine Stoller ind efter Kundskabens Guld. 
Den iagttager og sammenligner, søger og "søger atter,” gjør 
Slutninger og kopierer i sit tørre System, spidder sin smaalige, 
nye Erobring paa det allerede vundnes Insektbræt, arbejder 

sig med kysk Troskab gjennem det erobrede Støv frem til de 
store, legemliggjorte Skabelsestanker og ser ofte pludselig det, 
der allerede længe blev anset for sikret, rystet fra Grund- 
volden af. . Først naar den har fuldendt sit stille Muldvarpe- 
arbejde, blive dens Tanker til fælles Ejendom og Indsigt i 
Naturlovenes Sammenhæng en varig Besiddelse for de dannede; 
— men indtil den Tid kommer, staa vi dog gjærne paa det 
opkastede Muldvarpeskud og opsnappe den Smule Visdom, som 
vi kunne aflure den, — om ikke for andet, saa dog for at 
tilfredsstille vor Sjæls anelsesfulde Længsel. 

Bjærgverdenen er saa overordentlig mangfoldig, og dens 
hele Fremtræden saa mærkværdig og ejendommelig, at selv 
ethvert Strejftog ud i den medfører sit Bytte og sin Løn. 
Fra dens skovkransede Fod, fra den venlige Bakkeregion, med 
hvilken den hæver sig op af Sletten, indtil dens Toppes Sne- 
diademer nærer den efter bestemte, ved klimatiske Forhold 
modificerede Love et vexlende, uendelig rigt Liv og frembyder 
paa et opstigende Fladerum af nogle faa Kvadratmile en Række- 
følge af organisk Udvikling, som vi enten slet ikke gjenfinde 
i Lavlandet eller i det højeste paa Afstande af Hundreder af 
Mile. Nogle faa Mils Vej fører os fra den sidste Kastanieskov, 
i hvis Nærhed den italienske Skorpion endnu klatrer påa 
Murene, til Polaregnenes indskrænkede Plante- og Dyreverden. 
Bjærglandskabernes store Forskjellighed, den Mellemstilling, 
som de indtage mellem det europæiske Syden og Norden, deres 
mangfoldig afændrede klimatiske og meteorologiske Forhold 
betinge og begunstige denne forbavsende Rigdom paa organisk 
Liv, der selv i hine isbundne Jordstrøg, som man sædvanligvis 
tænker sig blottede for alt Liv og begravede i den kolde Død, 
holder ud med forunderlig Sparsomlighed og utrolig Sejhéd. 
Hvilken en Rækkefølge af dyriske Individualiteter fra den 
mægtige Lammegrib, som vugger sig påa Morgenskyen og 
øjner det skjulte Bytte i den fjærne Kløft, indtil Gletscher- 
loppen, der færdes i de øde Ishaves haartynde Spalter, fra 
den flygtige og forsigtige Gemse til den røde Snes mikroskopiske 
Former! 

Lader os nu begynde påa at tegne et sammenhængende 

Billede af denne storartede Bjærgverden, baade hvad dens 
Dyreliv og hvad dens hele ydre Optræden angaar. Om det 
ogsaa kun er en ringe Grad af Opfattelse, som vi vinde der- 
ved, saa kan denne dog altid være en Opmuntring til uop- 
hørlig at iagttage den paa ny for saaledes at knytte en stadig 
voxende Erkjendelse til den medfødte Kjærlighed, og i vore 
trofaste Hjærter hellige den som den schweiziske Friheds' og 
Nationalitets Vugge. 

og Vejrhuller, Isgrotter. 


Sehweizeralperne danne i deres talrige Afvexlinger og For- 
bindelser med Lavlandet en sammenhængende og tilsyneladende 
organisk leddet Del af det europæiske Bjærgsystem, som med 
et Fladeindhold af omtrent 6000 Kvadratmile og i en Længde 
af 170 geografiske Mile stryger fra den genuesiske Kyst indtil 
den ungarske Slette og dybt ind i det osmanniske Rige og breder 
sine Arme ud over Italien, Tyskland og Frankrig. Schweizer- 

partiet af dette Højbjærgsystem indeslutter de mægtigste For- 
bindelser og de største Højder, især Monterosaknuden med flere 
Punkter paa over 14000' og en højeste Top paa 14429"), 
efter Montblanc det højeste Bjærg i Europa. Vore Alper danne 
med en Middelkamhøjde af 7600" den store Klippemur, der 
skiller mellem det nordlige og sydlige Europa, og fremstille i 
deres talløse Kløftninger og Forgreninger et mærkværdigt Lokal- 
billede af Jordskorpen, idet de tillige lede Tanken hen paa de 
langvarige og storartede Revolutioner, som have givet vor Jord 
dens nuværende Udseende. Ved sin paafaldende Massedannelse 
har dette Bjærgsystem tillige dannet et ejendommeligt Hjem for 
alle Naturfænomener og er blevet en egen Kosmos. Ligesom 
dets Bygningsmateriale ikke er det samme som Lavlandets, 
men bestaar af himmelstræbende Kæmpemasser af ældre og 
yngre Stenarter med ganske ejendommelige og tildels endnu 
uforklarede Lejringsforhold, antage ogsaa alle Grene af dets 
Naturliv paa denne Basis en særegen Form. De atmosfæriske 
Nedslag, Vindene, Varme og Kulde, Dyr og Plante, Indsø' og 
Bæk have et andet Præg end i Lavlandet og danne i deres 
Sammenhæng en særegen Verden, fuld af ejendommelig Skjøn- 
hed og Storartethed. Og ligesom Bjærget i sig selv er tusend- 
foldigt og aldrig gjentager sig selv, men bestandig optræder 
med nye, friske Masser, og ligesom det paa samme Grundvold 
bliver et andet ved hvert tusende Fod af dets Højde, saaledes 
forholder det sig ogsaa med dets Plante- og Dyreliv, dets Luft, 
dets Sol, dets Klima, dets hele Karakter. Naturfremtoninger, 
som behøve uhyre Afstande for at udfolde sig paa Lavlandet, 
sammentrænger Bjærget paa et snævert Rum og føjer endda 
mange til, der tilhøre det alene og kun ere mulige paa det. 
Indenfor Alpesystemets Omkreds finde vi imidlertid denne 
Mangfoldighed indskrænket inden visse usynlige og i deres 
nærmere Overgange ogsaa ufølelige, men i det hele dog bestemt 
udprægede Grænser. Disse Grænser afhænge ikke af tilfældige 


%) Alle Højdeangivelser ere i Pariser Fod; ved afvigende Angivelser ere 

mineralogisk-geognostiske Forandringer i Bjærgmassen, men af 
Højden, thi denne bestemmer i langt større Grad end Bjærgenes 
Stenarter Naturvirkningernes særegne Udprægning. For at faa 
et Overblik, ikke blot over Dyrelivet i Alperne, men over deres 
hele Rigdomsfylde af Skabninger, maa man holde sig til disse 
naturlige Grænser, som i det hele afslutte deres særegne Indhold 
ligesaa skarpt, som Bjærgsystemet selv er afskaaret fra For- 
landet og Sletten. Naar man imidlertid ikke vil forregne sig, 
maa man tage nøje Hensyn til det vaklende ved Grænselinier, 
der "ofte forsvinde og ofte ligge forskjellig efter Bjærgenes 
Strygning, og de paalideligste Grænsevogtere finde vi ikke 
saameget i Dyreriget selv, som paa Grund af sin frie Be- 
vægelsesevne ofte med Vilje flytter op eller ned eller lader sig 
flytte, og hvis højere og lavere Former ofte overalt finde et 
passende Hjem, som meget mere i Planteriget, der klynger sig 
fastere til Jordskorpen.  Rigtignok ere ogsaa Planterne ikke 
sjælden underkastede Elementernes Vilkaarlighed, som aldeles 
forstyrrer deres oprindelige Forhold, — vi finde saaledes ofte 
Planter, som egentlig høre hjemme i 5—6000 Fods Højde, 
blomstre i smaa Kolonier langs Floder og Bække, der have 
ført deres Frø paa forunderlige Rejser ned i Dalene eller langt 
ud i Sletten, — men disse smaa Alpefødninger staa dog som frem- 
mede midt i den fyldige Sletteflora og synes kun at findes der 
for at erindre om de Bjærgterrasser, hvor deres Søskende ikke 
ere fremmede, men i tætte Grupper smykke ensomme Marker. 

De højere Bjærge hæve sig sjælden umiddelbart fra Lav- 
landet, skjønt det er en Ejendommelighed ved Kalkbjærgene, 
at de rejse sig med stejle Vægge fra Dalbunden indtil deres 
højeste Toppe. Alpekjædernes gigantiske Bjærgmasser have deres 
udstrakte Forlande, deres Bakkeregion, ved Hjælp af hvilken 
de gjøre Overgang til Sletten. Denne Region er ikke selv en 
Bjærgmasse, men kun en Forberedelse til den, og naar i Gjen- 
nemsnit til omtrent 2500" Højde. Dyre- og Planteverdenen er 
hovedsagelig Slettens; kun de færreste Formers Tilværelse er 
betinget af Højden, men mere af Lokaliteterne, Omgivelserne 
og Jordbundsbeskaffenheden. Over dette Bælte begynder Bjærg- 

regionen med en i enhver Henseende mere udpræget Natur, 
og til den slutter da den egentlige Alperegion sig. 

Bjærgregionen nåar omtrent til 4000" Højde. Den 
dannes dels af selvstændige, lave Bjærgstrøg, dels af Høj- 
bjærgenes brede Fod, og besidder forholdsvis den største Fylde 
af Dyre- og Planteformer. Med Bjærgnaturens Ejendommelighed 
forener sig her et broget Livs fulde Pulsslag, en rig og blom- 
strende Tilværelses næsten endeløse Mangfoldighed. Kun sjælden 
opdager man allerede her Spor af den højere oppe saa tungt 
trykkende Naturarmod; her pryder Naturen endnu den moder- 
lige Jord i romantisk Friskhed med maleriske Dekorationer. 
Over den have Gletschernes og Højalpesøernes Bække, tusende 
Kilders Afløb og Klippernes udsivende Vande samlet sig og 
fattet Styrke; her er Vandfaldenes Region. Det er det sidste 
Bjærgtrin over den nedenfor liggende Dals Landsbyer, de tætte 
Bjærg- og Fredskoves Region, ved sin Nærhed tilgængelig for 
Kultur som Region for de bebyggede og kraftige Bjærggræs- 
gange. Kun i dybt udhulede, fra Solen bortvendte Klippe- 
bækkener findes som Mærkværdighed hist og her en Smule 
»evig Sne", sædvanligvis i en Lavines udfurede Bane og hvælvet 
kjælderformig over en stadig rislende Bæks Leje; og det dog 
kun, hvor Bjærgregionen staar i Forbindelse med Alperegionen, 
ikke hvor den optræder selvstændig. 

I sidste Tilfælde dannes Bjærgregionen mest af Høj- 
bjærgenes blødere Sidearme og Udenværker, og vi se dem da, 
hyppig prydede med Naale- og Løvskov, stryge bort fra Al- 
perne med en vis Grad af Selvstændighed paa en bred Grund- 
vold og med lidet udviklede lodrette Former. Det største af 
de uafhængige Bjærgstrøg og altsaa den vigtigste Repræsentant 
for den selvstændige Bjærgregion er den 51 Mile lange, 2—17 
Mile brede, tørre Jurakjæde, Schweiz's naturlige Grænsemur 
mod Frankrig, der stryger fra Sydvest mod Nordost hen over 
Rhinen og dækker et Fladerum af 230 [ Mile. Den bestaar 
af Trias-, Jura- og Kridtdannelser, i Længdedalene ofte af 
Molasse, er paa enkelte Steder overlejret af Istidens Dannelser 
og indeholder en stor Rigdom paa Forsteninger, Stensaltlag, 
Asfalt (Traversdalen), Bønnemalm (i Kridtet) og mineralske 

Kilder (i Keuperformationen). Kun nogle faa Spidser, som 
Hasenmatte (4460), le Noirmont (4802”), Chasserål (49557), 
til hvis Højde (der rigtignok er angiven fem Metre for stor) 
de trigonometriske Maalinger til Forbundskortet støtte sig, 
Chasseron (49587), Mont Tendre (5173/), la Dåle (5175') 0. s. v., 
naa Alperegionen, medens de fleste Højdepunkter af denne 
2—3000' høje Vold blive nede i Bjærgregionen. Ikke des 
mindre er dens Konfiguration af stor Interesse. Ved dens 
Tilblivelse synes et stærkt fra Alperne udgaaende Sidetryk at 
have foldet de vandrette Stenlag sammen i parallele Kjæder 
med mellemliggende lange Dale. Paa mange Steder ere. Kjæ- 
derne gjennembrudte (i de saakaldte ,,Kluser”) og aabne Veje 
og Vande en Gjennemgang; paa andre Steder ere de bristede 
påa langs og de dybere liggende Stenlag (Oolit, Lias, Keuper) 
komne frem for Dagen; kun i den nordlige Del findes større 
Slettelandskaber. Klimaet er ikke mildt, Jordbunden mager, 
men bærer dog rig Skovvæxt. Kornet modnes ikke mere i 
Middelhøjder, men Industrien har opslaaet sine Værksteder i 
de raa Længdedale, og de store rige Juralandsbyer, Locle 
(2835”) og La Chauxdefonds (30717) med ”deres 12000 og 
18000 Indbyggere ligge næsten i Højde med det øde Brocken. 

Som et Mellemled mellem Jura og Alperne strækker Jorat 
(Jurten) sig fra Genfersøen til Neuenburgersøen og danner et 
Højdedrag, som kun med nogle faa Spidser (3600) naar op i 
Bjærgregionen. I det øvrige Schweiz tabe de lavere Bjærgstrøg 
sig enten meget hurtig i Bakkeregionen eller læne sig op ad 
Alperegionen. Det er denne afhængige Bjærgregion, 
Alpernes brede Grundvold med dens talrige Sidedannelser, med 
dens indesluttede høje Bjærgsøer, Højsletter, kløftede Gjennem- 
brud, indskaarne Sadler og frie Terrasser, der falder indenfor 
den første Kreds for vor Betragtning. Tage vi et lodret Gjen- 
nemsnit af Schweiz for os og betragte den Del, som ligger imellem 
2500 og 4000" Højde, henhører der til den en stor Del af det 
mest henrivende Bjærgland 'og navnlig mange af de ved deres 
Skjønhed berømte Dale, der stige jævnt langs Bjærgenes Fod 
og tabe sig inde i de kolossale Højalpers hemmelighedsfulde 
Mørke, begrænsede til begge Sider af truende og brat affaldende 

Klippevægge, saa at de se ud, som om de havde arbejdet sig 
ind-i de massive Bjærgknuder. 

Disse Højdale oplives ikke af nogen Industri som i Jura, 
men de skjule i alle Højder talrige Smaabyer i deres Skjød, og 
Bjærgene og Engene i Omegnen er rigelig besaaede med en- 
kelte Bønderhuse, Hølader og Kvægstalde: 

De store, berømte Schweizerlandeveje føre gjennem såaa- 
danne Dale og fremstille ofte forunderlige Genrebilleder af den 
moderne Kultur midt i denne ensomme og storartede Natur. 
En talrig Skare af rejsende Udlændinge, som valfarte til et 
Vandfald, en Gletscher eller en Bjærgtop, opliver ogsaa disse 
Højdale paa en ejendommelig Maade. Men medens Pasdalene 
gjennemvandres om Sommeren og om Vinteren af rejsende og 
Varetog til Vogns og paa Slæde, dø disse Turistdale aldeles 
ud om Efteraaret, og de store, elegante Hoteller staa Vinteren 
over øde og fortabte i Alpernes umiddelbare Nærhed. Ligesaa 
gaar det med de mange Badeanstalter, til hvis varme eller 
kolde Mineralvande Tusender af fremmede søge hen om Som- 
meren nede fra Sletten. Paa saadanne mærkværdige Daldan- 
nelser, der snart ligne aabne, høje Bækkener, snart kjælder- 
agtige Hvælvinger, er Rhones Flodgebét til begge Sider meget 
rigt, ja Hoveddalen ovenfor Laxterrassen hører selv med til 
dem. Ofte skjære de sig med ringe Skraaning fem til sex 
Mile ind i Alpepartiets Hovedmasse og danne store, afsluttede 
Distrikter midt inde mellem vilde Bjærgknuder og Kamme, 
men ofte ere de ogsaa, især paa Sydsiden af Bjærgryggen, kun 
af ringe Udstrækning og tabe sig snart i den stejle Alperegions 
Ruinverden. En med grove Sten og glatslebne Blokke opfyldt 
Flodseng modtager det fra de tre Sider nedstrømmende Vand 
og fører det gjennem den fjerdes ofte kløftformige Aabning ned 
til de nedre Flod- og Søgebeter. Ligesaa rig er den sydlige 
Del af Kanton Bern, hvis to store Søer ligesom danne et Midt- 
punkt, i hvilket fra Øst, Syd og Vest en Mængde store Bjærg- 
dale vifteformig samle sig. De indre Dele af Schweiz ere i 
denne Henseende mindre udprægede, naar de ikke ligge umid- 
'delbart op ad Højalperne; derimod er Bindnerlandet et sandt 
Net af saadanne Bjærgdale, saa at kun en meget ubetydelig 

Del af det ikke hører med til Bjærgregionen. Dette Kanton 
er derfor ogsaa, hvad Højbjærgenes Dyreliv angaar, et rigt og 
uudtømmeligt Magasin af naturhistoriske Forraad og Skatte. 
Ingensteds finde vi mere forvirrende Bjærgforbindelser, mere 
henrivende Dale, en interessantere Plantevæxt, og selv Historien 
bidrager væsentlig til at smykke de maleriske Landskaber med 
sine romantiske "Erindringer. Milde, frugtbare Dale.vexle uden 
Ophør med uhyre Ørkener, der stige stolt op ad Alperne, eller 
med mørke Kløfter, gjennem hvilke tordnende Elve styrte ned. 
I disse Gab synes kun Død og Rædsel at have hjemme, og 
dog hænge ædle rhætiske Slægters Stamborge ud over dem 
som dristige Ørnereder. 

Ogsaa den øvre Reuszdal frembyder en lignende Afvexling, 
men Kanton Graubiinden, der tæller mere end 150 Dale, maa 
dog anses for det egentlige Bjærgkanton, i hvilket Naturen paa 
den lunefuldeste Maade har blandet det storartede og det ven- 
lige med den største Opofrelse af sine fortryllende og gigantiske 
Midler. Dets Bjærge mangle, saa at sige, Tendensen til at 
stræbe til Vejrs og gaa op i høje Toppe. Schweiz's højeste 
Iskolosser ligge ikke her; derimod forgrene Bjærgkjæde- 
knuderne sig paa forunderlig Maade i dets halvt nordlige, 
halvt sydlige Natur og frembyde et næsten uomfatteligt Syn af 
talløse Bjærgrygge, Højsletter og Højdale, Gjennembrud, Ind- 
sænkninger, Skovlabyrinter, enkelte nøgne Alpetoppe, græsrige 
Bjærgterrasser og ruinopfyldte dunkle Kløfter. 

En saadan Overfladeform betinger en rask Afvexling i 
Bjærgregionens Landskabs-Karakter. Naar Vandreren en Tid- 
lang har fulgt en grønlig skummende Elvs øde Stenleje og til 
højre og venstre kun ser Rullestensskrænter, de med spar- 
somme Buske bevoxede Foraarsbækkes tørre Senge og enkelte 
med Mos halvt overgroede Klippeblokke, naar Udsigten til det 
fjærne har tabt sig, Vejen bliver stejlere og vildere og Fjæld- 
væggene rykke hinanden nærmere og nærmere, — se da aabner 
sig pludselig en ny Verden paa Passets højeste Punkt, Himlen 
og Jorden udvide sig, og som en Idyl ligger den lysegrønne 
Dal med sin mørkegrønne Sø for hans Øje. I dyb Ærefrygt 
for det tavse, vemodig alvorlige Landskab ere Bjærgenes nøgne 

Pyramider vegne tilbage i en Kreds omkring det. Mørke 
Bøge- og Granskove naa hist og her Vandet, som taknemmlig 
gjengiver saavel deres som de med enkelte Snemarker be- 
dækkede Bjærges Billeder. Bag Søen hæve duftende Græs- 
gange sig med lysende grønt i lette Overgange op mod Al- 
perne, som danne Landskabets Baggrund, sande Digterbilleder, 
der blive levende i Ordene: 


Aftenrødens Purpurglød 

Strømmer op ad Fjældets Sider, 
Og i dunkle Søers Skjød 

Sitrende dens: Billed skrider. 


Hisset blege, her som Ild, 
Rosenskyer gaa i Følge, 

Og gjenspejlte svæve de 
Midt paa Dybets klare Bølge. 


Disse nedre Bjærgsøer ere i mange Henseender forskjellige 
fra de lavere. liggende Længdedales Søer og fra de højere 
liggende Alpesøer. De have næsten til alle Sider maleriske og 
henrivende Omgivelser. Deres Farve er vexlende og uforklarlig; 
ofte ere de mørkeblaa, ofte mørke- eller lysegrønne, ofte 
smudsig hvide. Dybden og Grundens Beskaffenhed ere ikke 
nøje undersøgte, men rimeligvis er den sidste opstaaet ved en 
Sammenstyrtning og fuld af Klipper og Kløfter, ofte bedækket 
med Rullesten og sædvanligvis ogsaa rig påa Kilder. Bjærg- 
beboerne tilskrive gjærne deres Søer en uudgrundelig Dybde 
og befolke dem med monstrøse Fiskeformer, idet de hengive 
sig til en naturlig Hang til det hemmelighedsfulde og vidunder-= 
lige. Fra de nære Klippemures Skrænter styrte snart vilde 
Bjærgbække brusende ned i den stille Søs Bækken og drage 
smudssiggule Striber langt hen gjennem dens Vande, snart 
hænge tynde Vandfald som flagrende Slør paa Klippebredden 
og risle derpaa som klare og stadige Bække farveløse ud i 
det stille Bølgerige. Enkelte fremspringende Høje eller klippe- 
fulde Foriængelser af et Bjærgstrøg rage frem i Bækkenet og 
danne skjulte, hyggelige Bugter, sjældnere derimod grønne 
Øer. Nogle Hyrde- og Fiskerboliger, mangen Gang ogsaa 

småa Landsbyer, klynge sig til Bredden, og deres flittige Be- 
boere søge snart deres Brød i Vandets Dyb, snart paa de 
nære Bjærges grønne Gallerier. Ikke sjælden omkranser en 
rig Sumpflora deres Bredder og skjuler et fyldigt Dyreliv af 
alle Klasser. Ogsaa disse Søer ,,blomstre” undertiden ligesaa 
godt som Lavlandets. Saaledes er Caumasøen ved Flims 
(30807) paa sine Steder ofte aldeles vinfarvet af en utallig 
Mængde Protococcus. 

De fleste bækkenformige Indsænkninger i Bjærg- og maaske 
ogsaa i Alperegionen have sandsynlig tidligere været fyldte 
med , saadanne stille, grønne Søer, men de ere flydte bort i 
Tidernes Løb. Bjærgene have deres Historie ligesom Na- 
tionerne. Med let Tand gjennemskære de bortflydende Vande 
de Tvyærbomme, som adskille Søbækkenet fra det nærmeste, 
nedenfor liggende Dalplateau, og udgyde sig i de lavere Flod- 
gebeter. Hvor disse Bjærgbomme og Tyværdæmninger ere for 
tykke og faste, læner Søen sig tæt op ad dem, medens den 
mere og mere fjærner sig fra Engene i Baggrunden. Deri 
ligger ogsaa det overraskende for Vandreren, naar han fra neden 
stiger over dette Tværbjærg og pludselig ser det rolige, dristig 
smykkede Vandspejl neden for sig. 

I denne Henseende er Obwalden med dets tre Søgebeter 
meget interessant som en regelmæssig udført Model af talrige 
lignende Dalterrasser. Paa det nederste Dalplateau bugter 
Alpnachersøen sig langt ind i Landet; højere oppe, paa den 
anden Terrasse, ligger den venlige Sarnersø, og bagerst mellem 
Bjærgene påa den sidste og højeste Terrasse den lille, nu 
halvt afløbne Lungernsø, som ved Kunst er ledet ved en anselig 
Kanal gjennem Kaiserstuhls Tverbom ned i det mellemste Sø- 
gebét. Ogsaa Haslidalen og Hinterrheindalen have lignende, 
men smallere og tørre, terrasseformig lejrede Dalbækkener. 

Disse Søer opstode tildels allerede, dengang Bjærgene dan- 
nedes, idet de forskjellige Stenlag gjorde ulige Modstand mod 
den hævende Kraft og derfor dels sloge aabne, fladere Revner, 
der bleve til Dale, dels dybere, mere eller mindre lukkede, 
hvori Vandet samledes og dannede Søer, der laa i Retning af 
Dalføret. Men en anden Del af Søerne, og da især de smaa 

Søer, der ligge i snævre Dalbugter, ere først opstaaede senere 
ved Fjældskred og Styrtninger, som afdæmmede Bækken i Dalen 
og stemmede den op, hvorpaa man har Beviser ogsaa fra den 
nyere Tid. Tidligere var der aabenbart langt flere af begge 
disse Slags Søer; men en stor Del af dem fyldtes af nedskyllede 
Sten- og Grusmasser og forvandledes til grønne Enge eller til 
sur Sumpbund; en anden Del af dem formindskedes i Omfang, 
trængtes tilbage eller blev delt i flere Søbækkener, saaledes 
Thuner- og Brienzersøen, der ere skilte ved Lutschenes Grus- 
kegle, paa hvilken det yndige Interlaken staar. De allerfleste 
af disse maleriske Vande findes i Sehweizeralperne; deres Far- 
ver er overvejende grønlig, men, naar de ere dybe, mørkeblaa, 
især i roligt, klart og koldt Vejr. 

Har den Bjærgkam, over hvilken Søen eller Sneen har 
Afløb, en stejl Skraaning, bliver Bækken til et Vandfald, og da 
Kalkbjærgene netop have de bratteste Klippevægge og Ter- 
rasser, saa ere mange af de schweiziske Bjærgdale yderst rige 
paa herlige Vandfald. Efter Uvejr og i Snesmeltningstiden 
hænge disse Kaskader snesevis ned ad alle Væggene, men for- 
svinde for største Delen igjen i Sommerheden. De ægte, sta- 
dige Vandfald derimod, disse højtbeundrede Naturskuespil, ere 
i Form, Farve og Tone sande Individualiteter, hver med sin 
udprægede Ejendommelighed, sin egen Brusen, særegne Deko- 
ration, Vandmasse, Belysning 0. s. Vv. Ét Vandfald bruser me- 
lankolsk dumpt med stor Vandmasse i en grottelignende For- 
dybning; med sine vaade Tænder har det gnavet sig en dyb 
Kjedel, som det halvt har udfyldt, halvt atter har gjennem- 
savet for at faa Afløb. Ingen Solstraale træffer nogensinde 
den nederste Halvdel af Faldet. Medens den øverste styrter 
ned som en glødende Lavastrøm i den gyldne Aftenbelysning, 
hyller den nederste sig i graa Taagemasser, som dens egne 
Luftstrømme jage som fantastiske Billeder op af den våaade 
Kløft hen mod Bjærget. Et andet ligger begravet i den mørke 
Naaleskov; pludselig aabner denne sig, og over den brede 
Klippevæg kaster den stærke Elv sin sønderrevne vaade Kaabe. 
Et tredie hænger højt i Luften, thi en fremspringende Skifer- 
plade fører de nedstyrtende Vande langt ud over Klippevæggen. 

Væggen er høj, og Bækken kan ikke holde sammen, men op- 
løser sig i et Net af skinnende Taageperler, som med Vanske- 
lighed naa Bunden, hurtig samle sig efter det uhyre Spring, i 
hvilket de have givet sig til Pris for alle Vinde, og flyde vi- 
dere som en munter, ordentlig Bæk, som om intet var veder- 
faret dem. I Afstand tage. disse Støvbække, der ere talrige 
baade i Bjærg- og Alperegionen, sig helt spøgelseagtig -ud især 
om Natten. Thi da flagre de som ossianske Skygger ustadig 
og med evig vexlende Former under hule, susende Toner frem 
og tilbage paa Fjældvæggen, medens de om Dagen, naar Sol- 
lyset træffer dem under heldige Brydningsforhold, ligne straa- 
lende Palmer, som vugge sig muntert paa Bjærgvæggen under 
nye og atter nye Former. Ofte styrte . ogsaa ungdommelige 
Elve sig med modig Kraft fra Trin til Trin ned ad Klippe- 
terrasserne og danne to, tre, jo sex og flere enkelte Fald, af 
hvilke ethvert er et Hele for sig, hvad Bredde, Dybde og Om- 
givelser angaar, medens de dog tilsammen frembyde et be- 
undringsværdigt, samlet Skuespil. Ofte udbreder Faldet sig i 
sin hele Fylde for Øjet, ofte dækker den mørke Naaleskov, en 
fremspringende Klippe eller en Busk en Del af det; — intet 
af de tusende Tilfælde ligner det andet, men hvert af dem er 
et højst levende Motiv i Bjærglandskabet. 

Kun i de fåa tyndt beboede Egne, hvor Naturen endnu 
har bevaret sin oprindelige Overmagt, danne vor Bjærgregions 
Skove store sammenhængende Strækninger. Sædvanligvis læne 
de sig kun stykkevis til Alpernes brede Fodstykke, stige til- 
vejrs fra en bred, sammenhængende Basis, dele sig og splittes 
mere og mere, jo højere de komme op, og naa kun med 
smalle, ofte afbrudte og sønderrevne Striber den højere Re- 
gion. Jo længere de trænge op, jo hæftigere og uovervindeligere 
kæmper den uorganiske Natur mod dem. Stejle Fjældrygge 
skille dem, Grusbanker modsætte sig deres Oprykning, Laviner 
bryde deres Veje gjennem dem, dybt udskaarne Flodgsenge sluge 
dem, enkelte løsladte Blokke og Klippestykker hærge dem. 
Det er ikke sjældent, at al kraftig Trævæxt ophører umiddel- 
bart over Dalbunden.  Fjældmurenes Skraaning er den for 
stejl, og de jævnlig stedfindende Bjærgstyrtninger tilintetgjøre 

den sparsomme Opvæxt… Hist og her nåar vel i milde og be- 
skyttede Strøg Løvskovens fulde Dække vor Regions øverste 
Grænse eller endogsaa ud over den, men i Reglen er det dog 
især paa Skyggesiden kun sorte Pletter af Naaleskov, der 
karakterisere Landskabet, medens den buskagtige Underskov 
overtager Klippernes og Kløfternes Beklædning og opsøger den 
karrige Muldjord mellem Stenene højt op ad Bjærgenes Sider. 
I den selvstændige Bjærgregion har Skoven derimod et langt 
mere uforstyrret Herredømme og strækker sig i Fylde og 
Pragt over de jævnt skraanende Volde op til de afrundede 
Bjærgkupler, hist og her afbrudt af Bjærgenge, Moser eller 
dyrkede Marker. 

" Kalkbjærgene have, som allerede bemærket, i Reglen meget 
bratte Affald mod de dybe Dale. Med faa Trin, ja næsten 
uden noget Mellemled, sætte de deres Fod paa Dalbunden og 
indeslutte den inden deres stejle Vægge. Disse Bjærge optræde 
derfor fra Begyndelsen af kraftig og afgjørende. Har man 
naaet den øverste Ende af den besværlige Sti, der snor sig 
op ad deres Fodstykker, træffer man gjærne grønne Terrasser 
af temmelig stor Udstrækning, græsrige Hylder, paa hvilke 
Bjærgets Højdetrang ligesom synes at have fundet Hvile. Disse 
Græsgange (Matten, Maiensåssen) skære sig ofte jævnt og dybt 
ind mellem Bjærgmassens Grene, og i deres Baggrund ligger 
der da en Lavinkjedel med smudsige Snelevninger, eller der 
bruser en munter Bæk frem. Hytter, Smaahuse, ja selv smaa 
Landsbyer oplive denne stille, grønne, alvorlige Højslette, naar 
dens Udstrækning paa nogen Maade tillader det, og til alle 
Sider omkredses den af Naaleskoven, som her atter kommer 
til sin Ret. 

En væsentlig Indflydelse paa Bjærgregionens nærmere 
plantegeografiske Forhold udøver Aarets Middelvarme og 
Exstremerne af Varme og Kulde i de enkelte Maaneder og 
Dage, end videre Vindretningen, Muldlagets Dybde, Jordbundens 
mineralske Beskaffenhed, Kildernes Antal, Jordbundens Varme, 
Dalenes Retning, Skraaningernes udsatte Beliggenhed, Baro- 
meterstanden og Fordelingen og Størrelsen af de atmosfæriske 
Nedslag. Paa Nordsiden af Alpesystemet træder Landskabets 

alpine Karakter hurtigere og langt bestemtere frem i ringere 
Højde end påa Sydsiden, især hvis denne læner sig til det 
milde Forland, hin derimod til Højalperne. Klimaet er meget 
forskjelligt i de forskjellige Egne. Hvor Dalene ere aabne for 
Nordenvinden, eller Bjærgvæggene kun efterlade dem en smal, 
solfattig Bund, er Kulden større end i højere liggende, mod 
Syd aabne og ellers vel beskyttede Dale. . Saaledes have 
Jurabjærgene med en Middel-Kildevarme af 6 til 8%,5, især paa 
Nordaffaldet helt igjennem et raat og koldt Klima, som ikke 
kan sammenlignes med det under samme Højde i Wallis, Uri 
og Binden. En Bjærgdals højere eller lavere Varme afhænger 
af saare mange Omstændigheder, blandt hvilke rigtignok Ret- 
ningen mod Himmelhjørnerne, Mængden af indfaldende Sollys 
og de fremherskende Vinde spille en Hovedrolle. Dog er 
Varmen sjælden ens i to nærliggende Dalbugter, da de Luft- 
strømninger, som opstaa ved Atmosfærens Bestræbelse for at 
udjævne Varmeforskjellighederne, bestandig støde paa Hin- 
dringer. "Mangen Bjærgvold hindrer næsten "aldeles Luften i at 
træde ind fra Sidedalen og beskytter visse Kjedler og Kroge 
påa en paafaldende Maade mod enhver Vind. I saadanne 
heldig stillede Asyler begunstiger den ensformigere Atmosfære 
i høj Grad Plantevæxten og derved ogsaa Dyrelivet. Derimod 
ere, som bekjendt, de lave Bjærgpasser altid hjemsøgte af 
Vinde, især naar de forbinde to store Dalgebeter.  Vindene 
søge nemlig naturlig de laveste Forbindelsesveje,, og man mærker 
derfor et stadigt Lufttræk i Pasindskæringerne, médens der 
er fuldkomment Vindstille paa de højere Bjærgtoppe og i den 
dybere liggende Dalbund, og det desto mere, jo større Ind- 
flydelse enten Beliggenheden mod Sollyset har paa Opvarm- 
ningen af den isolerede Luftmasse eller kuldebringende Glet- 
schere have paa dens Afkøling i"den naboliggende Dal. Derhos 
ere Luftstrømningerne nærmest bundne Kræfter. De talløse, i 
alle mulige Retninger sig hævende Bjærgrygge og Vægge af- 
skære Vinden den lige Vej og dens naturlige Strygning; den 
forandrer sig i Retning af Hindringen, men støder snart paa 
nye Afvisere, farer frem i en ny Retning, og saaledes sker det 
da ikke sjælden, at en oprindelig Nordenvind styrter ind i en 

Dal fra Syd at, og en Østenvind fra Vest, skjønt Dalboerne 
sjælden tage Fejl af en Vinds oprindelige Karakter. 

Er den virkelige Vinds Herredømme i de øvre Luftlag 
ikke afgjørende og almindeligt, mærker man i Dalene ofte for- 
skjellige Vindretninger, som mere rette sig efter de stedlige 
Kulde- og Varmeforhold og undertiden endogsaa vedvare i 
længere Tid, efter at den almindelige Landvind allerede har 
taget til i Styrke og Bestemthed. Der viser sig da det mærke- 
lige Syn, at de højere Skyer piskes afsted mod Nord i rasende 
Hast og hundredfold Forskydelse af en Søndenvind, medens de 
dybere Skylag enten staa ganske stille eller trække langsomt 
mod Syd. Man plejer da at sige, at "Over- og 'Underluften 
kæmpe med hinanden; Resultatet af Kampen er gjærne efter 
mange Anfald paa Kryds og paa tværs, at den øvre Luftstrøm- 
ning ogsaa faar Overherredømmet i Dalen, hvorved de hjemme- 
hørende Lokalvindes haardnakkede Modstand ikke sjælden 
frembringer ødelæggende Hvirvelvinde og Skypomper. Ere en 
Dals Sidevægge sønderrevne og udtakkede, begunstiger dette 
naturligvis Sidevindenes Indtræden i den, og denne foregaar da 
ofte med orkanagtig Voldsomhed paa Grund af den Heftighed, 
hvormed Vinden vælter sine Bølger ned i Dalen; er Dalen 
derimod indesluttet paa begge Sider af Højalper, maa Dalvin- 
den ogsaa følge dens Retning, og Wallis har saaledes hoved- 
sagelig kun Østen- og Vestenvind, den øvre Rhindal derimod 
Norden og Søndenvind. 

Bjærgdalenes særegne Beliggenhed og Form frembringe 
ogsaa hyppig Luftstrømninger, selv naar der er Vindstille i 
Slettelandet. De have deres egne bekjendte og stadige -Lokal- 
vinde, det sydlige Jura f. Ex. sin Joran og sin Montaine. 
Forstærket ved at kastes tilbage fra Fjældvæggene  gjennem- 
heder Solvarmen den i Dalen indesluttede Luftmasse. Denne 
udvides, svulmer tilvejrs og træder ofte ind i smaa, kolde 
Højdale, hvor den frembringer nye Forstyrrelser; efter Solned- 
gang afkøles den og strømmer atter tilbage til Dalen. Ved 
klart Vejr lade disse Luftbevægelser sig i mange Bjærgegne 
forudsige til bestemte Timer, og de ere saa meget mærkvær- 
"digere, som de danne ganske ejendommelige Vinde fra neden 

af og op ad eller omvendt. Er der store Is- ellér Snemasser i 
Nærheden, frembringer den kolde Luft, der flyder af fra dem, 
et stadigt Vindstrøg ned i Dalen. Saaledes drejer og vender 
Vinden sig i Bjærgene efter enhver lille Dal, og ved roligt 
Vejr kan man ganske tydelig skjelne en egen Luftstrøm fra 
hver Bugt, hver Dalarm, hver Kjedel, som snart er koldere, 
snart varmere end Luften i Hoveddalen. I Unterwalden kaldes 
disse stedlige Vinde Vinkelvinde, og i Hoveddalen blive de til 
»forløbne Vinde.« 

I hele den schweiziske Bjærgegn med Undtagelse af nogle 
faa Gebeter er der ingen Vind mere bekjendt og af mere stor- 
artet Virkning end Fønvinden. Det er ingen stedlig, men en 
almindelig, om ogsaa stedlig afændret Vind. Ligesom Polar- 
ismasserne sandsynligvis ere Aarsag til de kolde Nordenvinde, 
og det atlantiske Ocean til de fugtige, regnbringende Vesten- 
vinde, saaledes synes Afrikas brændende Sandørkener at frem- 
bringe de hede Syd- og Sydvestvinde (Føn)”). Man skulde 
vel tro, at Alpekjæden beskyttede os mod dem, men i Virke- 
ligheden forstærker den dem. Naar den varme Luftstrøm har 
uaaet hen over Alperne, vilde den sagtens kunne gaa bort 
højt over dem og deres Dale, hvis Snemasserne ikke afkølede 
en Del af dens Randbølger, saa at den strax blev koldere og 
styrtede ned i Dalen. Jo koldere Gletscherne ere, og jo mindre 
Dalluften er opvarmet af Solen, desto mere er dette Tilfældet, 

thi Udjævningen af Forskjellen i Luftvarmen maa da gaa for sig 
påa en voldsom Maade. Derfor er Fønen ogsaa efter nye 
Iagttagelser hyppigst i Bjærgdalene om Vinteren og i Begyn- 
delsen- af Foraaret, og "af samme Grund optræder den ogsaa 
ofte om Natten med større Heftighed end om Dagen. De 
atmosfæriske Fænomener, som ledsage den, ere meget smukke. 
I den sydlige Horisont vise sig lette, brogede Slørskyer, der 
hæfte: sig til Bjærgenes Spidser. Solen gaar bleg og glansløs 


") Allerede i flere Aar har der været ført en livlig, men endnu ikke af- 
sluttet videnskabelig Forhandling om Fønens Oprindelse, Karakter og 
Udbredelse. De fleste Forskere betragte Atlanterhavets Sydvestpassat 
som dens Kilde, 

ned i stærk Aftenrøde, og endnu længe efter gløde Skyerne i 
de livligste Purpurtinter. Natten er lummer og uden Dug, 
gjennemstrøget hist. og her af enkelte Luftstrømme. Maanen 
er omgiven af en rødlig, uklar Ring; Stjærnerne funkle og sitre 
med langt stærkere Glans og Farve end ellers; Luften bliver 
saa klar og gjennemsigtig, at Bjærgene nærme sig fra alle 
Sider, Baggrunden antager en blaalig violet Farvetone. Fra 
det Fjærne lyder de højtliggende Skoves Brusen, Elvenes svul- 
mende Snevandsbølger larme gjennem den tause Nat; et uroligt 
Liv synes at røre sig overalt og at nærme sig den stille Dal. 
Nogle heftige Vindstød, der i Begyndelsen, især om Vinteren, 
naar de fare hen over uhyre Snemasser, ere raa og kolde, for- 
kynde Fønens Komme; efter dem følger pludselig den dybeste 
Tavshed og Ro. Desto" voldsommere bryde derimod de efter- 
følgende hede Fønbølger ned i Dalen og svulme op til rasende 
Orkaner, som i to til tre Dage hærge Regionen med afvexlende 
Styrke, sætte den hele Natur i det frygteligste Oprør, knække 
Tusender af Træer og styrte dem ned i Dybet fra deres 
Fjældtinder, fylde Skovbækkene og rive Tagene af Huse og 
Stalde, — en Skræk for det hele Land, I de Dale, som ligge 
nærmest den sydlige Bjærgmur, raser den i Reglen med Vold- 
somhed, endnu voldsommere dog i de tilstødende nordlige 
Dale, og det øvre Pråttigau og Dalene ved Thur, Altorp, 
Glarus og Engelberg ere Fønstationer af første Rang. Den 
mindeværdige Snestorm påa Hellig tre Kongers Dag 1863 an- 
rettede utrolige Ødelæggelser i hele det østlige Schweiz. 
Ogsaa de dyriske Organismer lide under Indvirkningen af 
denne Vind, som med sin tørre Hede først pirrer Nervesystemet 
meget . stærkt og dernæst slapper det. - Gemserne trække sig 
urolig om paa Nordsiden af Bjærgene eller ned i de dybe 
Klippekjedler. Køer, Heste og Geder snappe ængstelig efter 
frisk Luft, medens Fønen udtørrer deres Mund og Lunge. 
Ingen Fugl ses i Skov eller påa Mark, Trækfuglene stanse 
deres Foraarsrejse og holde Hvil paa skjulte Steder. Mennesket 
deler den almindelige, ubehagelige Følelse, som spænder Nerver 
og Muskler og paatrænger Sindet en trykkende Ængstelse. Al 
Ild i Ovn og paa Skorsten slukkes med Omhu; i mange Dale 

trække Brandvagterne hurtig om fra Hus til Hus for at paase 
denne Slukning, thi under den fuldkomne Udtørring af alt 
Træværk ved denne Vind kan en eneste Gnist anstifte frygte- 
lige Brandskader. Paa den Maade blev det blomstrende Glarus 
lagt i Aske den 10de og 1lte Maj 18615). 

Skjønt Fønen er den farligste af alle Vinde i Bjærgene, 
hilses den dog om Foraaret med Glæde. I hele Bjærggebetet 
bevirker den store Sne- og Issmeltninger og forandrer derved 
med ét Slag Landskabets hele Udseende. I Grindelwalddalen 
smelter Fønen ofte i Løbet af 12 Timer et Snelag af 21 Fods 
Tykkelse. Den er den rette Foraarsforkynder og udretter 
mere i ét Døgn end Solen i 14 Dage, thi selv de gamle, seje 
Snelag, som Solen længe forgjæves har bestræbt sig for at 
bortslikke, ere ikke istand til at modstaa den. Ja i mange 
skyggefulde Højdale er den en ligefrem nødvendig Betingelse 
for Foraaret, ligesom den paa mange Steder i Sletten betinger 
Druens Modning om Efteraaret. Bragte den ikke fra Tid til 
anden den frugtbare Varme med sig og tilintetgjorde Sneens 
Forsøg paa at sætte sig fast paa ny, vilde der i mangen Høj- 
dal ingen Sommer og intet Liv gives, men sandsynligvis kun 
stadig voxende Ismarker. I Uri, hvor den blæser meget heftig 
og stadig, tilskrive Beboerne den, at Gletscherne ikke naa læn- 
gere ned i Bjærgdalene, og at Alperne kunne berejses tidligere 
der end i de fleste Egne af samme Højde. Til stor Lykke for 
Menneskene og Markerne er Fønen en forsigtig Snesmelter, thi 
dens høje Varme fremkalder en meget stærk Fordampning, 
hvorved Lavningerne beskyttes mod farlige Oversvømmelser af 
Bjærgvandet. Derimod udtørrer den Æbletræets Blomster og 
tilintetgjør Haabet om Afgrøde, afsvier Landet og brænder 


") Saavidt mig bekjendt er først for nylig en af de større Fønstormes 
Gang bleven nøjere undersøgt. Den viste sig den 17de Juli 1841 om 
Aftenen Kl. 9 som stik Søndenvind i Algier, den 18de om Morgenen 


K1::5 17 Marseille, Kl 8-som SS OVN SV. As Zurich ,….Kl: 3. om 
Eftermiddagen som S. V, — V., S. V. i Leipzig og tabte sig i Polen. 


I Zurich ankom den med en Varme af 28,5? C. og afsved alle finere 
Planter, men allerede om Middagen var dens Varme sunken til 21,7? 
og K1..3 til 18,72, 

endogsaa Nælderne sorte, som om der var gaaet en Ild hen 
over dem. Bøgen og Boghveden trives heller ikke paa Skraa- 
ninger, som hyppig træffes af Fønvinden. 

I Reglen regerer denne mærkelige Vind kun, naar den 

har besejret Norden- eller ,,Bis"vinden, og hyppig ligger den i 

stadig Kamp med Sydvestvinden. Skyerne angive meget be- 

stemt Luftstrømningernes Tumleplads. Ofte svømme de en 

Tidlang uforstyrrede hen over eller under hverandre. Følger 

Sydvest- eller Vestenvinden efter Fønen, bevirker den ofte et 

voldsomt Nedslag af de ved denne fordunstede Vandmasser, 

som da overhovedet Regnmængden er to, tre Gange saa stor 

i Bjærgegnene som i Lavlandet. Ofte hersker Fønen imidlertid, 

især om Efteraaret og i det tidlige Foraar, hele Uger igjennem 

i de højere Alper med mildt og prægtigt Vejr, medens Dal- 
regionen har svag Nordenvind eller næsten ingen Vind. Derfra 
skriver det mærkelige Særsyn sig, at de højeste Skove og en- 
kelte Bjærgpartier ofte ere snefrie i December og Januar, at 
Foraarsensianerne blomstre, Myggene danse og Firbenene lege 
der, medens nede i Dalen ved Randen af Bækken Granens 
Grene -sukke under Vægten af Sneen og Bækkens Leje straaler 
af Isspejle, eller at den øvre Bjærgregion har klar Luft og 
herligt Solskin, medens Dalene ere oversvømmede indtil en vis, 
ofte meget skarpt begrænset Højde af et tykt, snart roligt, 

snart bølgende Taagehav, af hvilket de enkelte Bjærgtoppe og 

Kamme dukke op med forunderlig Klarhed og Skjønhed. Op- 

staar der nu en Nordenvind, rømmer den hurtig den hele 

storartede Dekoration af Vejen, ruller det milelange Taage- 

tæppe sammen og kaster det hen over Bjærgene. - Luften 

bliver gjennemsigtig, tør og kold. Eller endnu hyppigere for- 

tætter den i de højere Regioner de af Fønen opsamlede, usyn- 
lige Vanddampe og hænger dem over det lette Skyslør, til- 
dækker derpaa med Magt den hele Horisont, kaster raskt hen- 

glidende Taagebaand over alle Bjærgene og sender Regn og 

Sne ned i Dalen. 

I den nedre Bjærgregion finde Taagedannelser især Sted 

om Efteraaret, i den øvre og i Alperegionen hele Aaret igjennem. 

"De ere ikke sjælden ledsagede af sælsomme og smukke Frem- 

toninger, lægge sig i Striber hen over Moser og Bække, jage i 
stadig vexlende Former og Grupper langs hen med Bjærg- 
væggene eller dække i sammenhængende, tilsyneladende faste 
Masser snart Højene, snart Dalene. Vælte de sig i tætte 
Kugler op af en Dal, ser man dem ikke sjælden stanse ved 
Vandskjellet påa Bjærgryggen eller ved en Overgang eller et 
Pas, og taarne sig op indtil mange tusende Fods Højde. Dalen 
påa hin Side ligger i klart Solskin, medens Dalen paa denne 
er overstrømmet af mørke Taagebølger. Mangengang sker det, 
at Vinden alligevel trænger Taagen over i den varmere Dal, 
men den forsvinder strax efter Overgangen og flyder bort 
uden at formørke den solklare Luft. Paa Plante- og Dyrelivet 
har den ingen videre heldig Indvirkning, thi den gjør baade 
Luften og Jorden fugtig og kold. Derimod hjælper den ikke 
lidet til at smelte Sneen, idet den forhindrer Nattefrosten, 
vander ogsaa mangen humusfattig Stenterrasse og beskytter 
dens Plantevæxt mod Udtørring. Omkring de højere Bjærg- 
partier og de højeste Toppe kugler den sig selv i den klareste 
Sommertid sammen til de bekjendte Klodeskyer, naar de ved 
Udstraalingen om Natten afkølede Klipper fortætte de op- 
stigende Dunster. Sete fra Dalen synes disse Skyer at hænge 
fuldkommen ubevægelige og faste paa Bjærgene; er man der- 
imod deroppe, ser man tydelig, at de bestandig faa nye Til- 
sætninger og Tilførsler fra neden af, medens de foroven og 
paa Siderne flyde hen eller bortføres af Luftstrømningen. 
Nogle Uger før Vinteren begynder i Lavlandet, stiger den 
fra Alperegionen ned i Bjærgregionen, dog ikke paa én Gang 
og for bestandig, men ligesom stødvis og paa Prøve. I Ok- 
tober og November strør den enkelte Gange sin fine Regn af 
Snekorn ned over Regionen, udsender strænge Frostvejr, danner 
Is påa Bækkene og Rim paa Træerne og giver strax igjen 
efter for Solens endnu ikke aldeles brudte Kraft. Med de af- 
tagende Dage bliver den mægtigere og tilsner tilsidst ofte hele 
Regionen i én Nat. Kun paa Sydsiden af Alperne og påa de 
varme Bjærgskrænter maa den kæmpe længere med Sol og 
Føn om Herredømmet. Først klamrer Sneen sig til de tørre 
Enge og Græsgange paa Skyggesiden, siden ogsaa” paa Sol- 

siden, trænger endelig. igjennem overalt, begravende Veje og 
Stier, og fylder ogsaa Skovene med tætte Flokmasser, idet den 
fyger mellem Naaletræernes tætte Grenfletning. Hele Land- 
skabet taber sine skarpe Kanter og Spidser under dette bløde, 
almindelige Tæppe; Dalen bliver en ensformig, glat Fordybning, 
Bækkene blive til Is, Vandfaldene stivne- til mægtige Søjler paa 
den kolde Klippevæg; kun hist og her findes et snefrit Sted, 
hvor Vinden bestandig slaar mod Fjældet. Møjsommelig baner 
Hyrden sig Vej til den velbeskyttede Kvægstald; møjsommelig 
søge de vilde Høns, der under Nedslaget sidde med stor Re- 
signation paa Jorden og lade sig indesne, efter Smaakorn om- 
kring de ensomme Høskure, medens Væslen, Egernet, Maaren, 
Haren og Ræven næppe forlade deres Reder og Huler. Det 
bløde, dybe, løse og derfor forræderiske Tæppe er dem det 
allerubehageligste, men det antager allerede den næste klare 
Nat en anden Karakter. Det bliver fast og haardt, enten 
sammenhængende isagtigt efter en varm Dag, eller løst kry- 
stallinsk efter kolde Vinde. Den nye Sol træffer ikke mere 
Landskabet i et dunet, mathvidt Klædebon, men i et haardt, 
glinsende Staalpanser. Millioner af Krystaller kaste dens 
Straaler tilbage med en blændende Glans.  Pattedyrene have 
faaet fast Fod paa den knitrende Mark og drage nu om ÅAf- 
tenen og Natten vidt hen over Bjærg og gjennem Dal. Deres 
næsten usynlige Spor gjennemkrydse Skov og Mark. Det næste 
skarpe Vindstød løfter Millioner af Snekorn, overøser store 
Strækninger, udsletter Fodsporene eller fylder dem, naar Sne- 
krystallerne sidde for fast, som i en Leg med tørt Løv eller 
Naalefrø. Nu ser man ogsaa den muntre Vind feje det lette 
Snestøv af de høje Klippetinder og Bjærgkamme.  Bjærgene 
»ryge"; en Del af den ophvirvlede Sne damper funklende og 
glimrende som fine, diamantstraalende Skyer op i den klare 
Luft, medens de tungere Masser danse, piskede af Vinden, i 
hundrede hvirvlende Kaskader langs hen med Bjærgkronens 
Klippevægge og synke som flagrende Taagestriber ned i Dybet. 
I Dage, ja i hele Uger hersker den haarde, klare Frost ufor- 
styrret over Bjærget i trøstesløs Ensformighed. Den første 
Sne falder af Træerne og afløses af den langtandede Rim og 

atter af Sne og Is. Rimfrosten dækker den hele Egn med sit 
fintakkede, mathvide Væv og overtrækker Træernes og Bu- 
skenes Grene, Brønden ved Stalden og Gjærdestolpen paa 
Marken med sine originale, poetiske Duftformer, indtil den 
fugtige Taage fortærer dem eller en gylden Vintersolstraale 
opløser deres luftige Billeder, og den næste Nat overtrækker 
alt med en tør glasagtig Isskorpe. Nu hjemsøge Beboerne 
deres Skove med Øxe og med Slæde, thi Snefoget alene mulig- 
gjør i den halve Del af Bjærgegnene Tømmerets Hjemførsel. 
Graner og Bøge styrte om med høje Drøn; grenløse Stammer 
skyde pilsnart ned ad Klippevæggene; med sikker Fod gallo- 
pere stærktbyggede Heste langs hen med Skrænterne eller ned 
gjennem stejle, isklædte Kløfter til Byerne. Om Natten bjæffer 
en Ræv i Krattet, om Dagen toner Hundeglam vidt hen gjen- 
nem Skoven, og Skuddene gjenlyde i det øde Landskab. 
Maaske hører Du ogsaa den haardtforfulgte Hares lydelige 
Hjærtebanken eller den opskræmmede Urhanes tunge Vingeslag. 
Ved Bækken fløjter Vandstæren, i Højskovens Forgrund Gjærde- 
smutten sin muntre Sang. Jo ensommere og tavsere Naturens 
almindelige Fysiognomi er, desto friskere og muntrere eller skar- 
pere lyde Livets enkelte Toner. Mest af alt savne vi dog 
dens venlige, blaa Øje, den klare, drømmende Bjærgsø med 
dens Undre i det hemmelighedsfulde Dyb. Først stivnede den 
og dækkedes af et grønligt Spejl, og nu er ogsaa dette snart 
forsvundet og begravet under det fælles Ligtæppe. 

Milde og varme Vindpust forkynde Foraarets Komme og 
hjælpe den langsomme Sol med dens møjsommelige Arbejde, 
at sønderrive og opplukke det gamle Snetæppe. Det er allerede 
halvt lykkedes, se! da dækker en mørk Dag det igjen med et 
tykt Snelin. Men det varer ikke længe; er engang den gamle, 
seje Skorpe fortæret, forslaar det nye Tillæg ikke meget. 
Skov og Krat ryste uvillig den ubekvemme Byrde af sig, det 
grønne arbejder sig mere og mere frem og pynter sig hurtig 
med gule, hvide og blaa Blomster, saa snart det blot har faaet 
nogen Magt. Det hele Bjærglandskab begynder at tone og bruse 
med Vinde og med Vande. Først kun en lille Time eller to 
om Middagen, saa ogsaa om Eftermiddagen og om Aftenen og 

om Natten, og tilsidst baade Nat og Dag risle, pladske, mumle 
og bruse de levende Vande. Klipperne dryppe, Bækkene have 
guavet sig gjennem Snebroerne og Isruinerne; nye Tilløb 
strømme efter fra enhver Terrasse, fra ethvert Snelag.  Over- 
strømmede af friske Vandskyl briste Vandfaldets Issøjler paa 
de bratte Vægge og styrte med tordnende Brag ned i det dybt 
udhulede Leje. Isblokke, som nyfødte Strømme have gjennem- 
savet, rasle ned efter dem over Fjældkanten og forplante ved 
deres skarpe Issplinter tusende skraldende Toner gjennem 
Luften. Endvidere de tordnende Høje med deres dumpt henrul- 
lende Laviner og knagende Gletschere; de buldrende Stene, 
som Frosten har løftet ud af Klippevæggens Fuger og Tøvejret 
løsnet; de undergravede Snebankers Sammenstyrtning, — sån- 
delig, Foraaret forkynder sine unge Livsmagters Indtog med 
tusende Toner selv gjennem den livløse Natur. Det buldrer og 
brager og syder og pladsker og risler og tordner rundt omkring 
i det hele Landskab, som vare alle Underverdenens Aander 
slupne løs. De frie Organismers Verdner blive nu heller ikke 
tilbage, med Undtagelse af Blomsterverdenen, den evig tavse. 
Spætte og Stær, Nøddekrige og Skade, Mejse og Sneppe, 
Drossel og Fuglekonge, Ørn og Ugle, Finke og Gjøg, Alpehøne 
og Urhøne pibe, skrige, gylpe, hamre, kvidre og skogre For- 
aaret ind i alle mulige Tonarter. Til dem slutte sig snart den 
surrende Flaggermus, den hvæsende Maar, det raslende Egern, 
den brummende Grævling, dernæst Græshopper og Tudser, 
Cikader og Biller, Humler og Bier, Hvepse og Fluer, — hver 
med sin Stemme og sine Toner; som tilsidst overdøves af de 
tamme Bjærgdyrs opadstigende Flokke, af de brægende Geder, 
vrinskende Heste, brølende Tyre, gøende Hunde og kaglende 
Høns, af hundredstemmige Klokker og Bjælder, syngende Børn 
og jodlende Senner. Foraaret er den lydeligtonende, tusend- 
tungede Naturperiode. 


Nu Kampen med Taage og Mulm er begyndt, 
Alverden nu gjør sig fri; 

Brat smelte Lænkerne én for én 
Af Vinterens Slaveri; 

Alt høres den "lystige Hyrdesang 
Gjenlyde i Vaarens Sal, 

Og Bjærgenes Kilder med Jubelklang 
Nu springe i grønne Dal. 


Men den stumme Planteverden udfylder paa sin Maade 
Billedet af den opvaagnede, bevægelige, Dag for Dag tiltagende 
Naturmagt med sine tavse Blad- og Blomstersmykker. Naar 
Sol, Føn og Vind have bortslikket Snedækket, findes overalt 
endnu kun Spor af Død og Søvn. Engene og Græsgangene 
ere vissengule eller rødbrune. Efter faa Dages Forløb breder 
et let og lyst Grønt, der bestandig bliver stærkere og dybere, 
sig hen over dem fra Kilderne og Dalen. Hasselbuskene sprede 
deres gyldne Regn, de gule Følfodblomster overtrække de fug- 
tige Ler- og Sandskrænter med deres skinnende Tæppe, den 
tandbladede Løn aabner sine svulmende Knopper, og atten 
Dage efter at Bunden er begyndt at grønnes, blomstre Kirse- 
bærtræerne allerede paa de mildere Bjærgsletter, og Bøge- 
træerne begynde fra Dalen af og op ad langsomt at klæde sig 
i deres lyse Løv. Næsten tre Uger behøver Foraaret for at 
naa fra det nederste Kirsebærtræ, som det smykker med 

lomster, til det øverste, og først midt i Maj naar det saa- 
ledes den øverste Grænse (4000'). Først endnu senere lykkes 
det at fuldende Bøgenes opadstigende Beklædning, medens 
Løvfaldet om Efteraaret skrider langt hurtigere fra oven af og 
ned efter. Paa den øverste Grænse af vor Region er Løv- 
skovens Liv derfor ogsaa indskrænket til omtrent 100 Dage, 
medens det varer 150 Dage i den nederste Del. I Jura an- 
tager man, at den nedre Bjærgregion udvikler sin Plantevæxt 
30—42 Dage, og den øvre 4£2—55 Dage senere end Sletten, 
men desto hurtigere følge Vegetationsperioderne efter hinanden. 
Efter sexaarige Iagttagelser følger i Zirich (12707) Kirsebær- 
træets Blomstring 38, Pæretræets 46, Bøgens Løvspring 50 og 
Æbletræets Blomstring 55 Dage efter at Engene håve begyndt 
at grønnes; i Matt derimod (i Sernfdalen 2560”) paa den 
nederste Grænse af Bjærgregionen blomstrer Kirsebærtræet og 
udspringer Bøgen efter fire Aars Gjennemsnitsberegning 10 

Dage, Pæretræet 20 og Æbletræet 26 Dage efter at Engen er 
bleven grøn. 

Man. burde forsøge paa at skrive formelige Rejsebeskri- 
velser over Foraarets aarlige Komme. Vi vilde: da se, hvor- 
ledes det først bliver Foraar i den Del af Schweiz, som ligger 
Elsasz nærmest; i Løbet af 4—6 Dage naar det Zurich og ud- 
breder sig hen mod Bjærgdalene.. Her er det allerede steget 
op ad de sydlige Skraaninger, medens Dalen endnu ligger be- 
gravet i dyb Sne; derpaa skaffer det denne af Vejen og stiger 
op i de højere Dale, rykker langsomt op ad Bjærgene og 
kommer endelig ved Midsommerstid til de højeste, hvor det 
strax. gjør omkring, forfulgt Skridt for Skridt ned ad Bjærget 
af den efterfølgende Vinter. I Glarnerlandet regner man, at 
under forøvrigt lige Forhold svarer der til en forøget Højde 
af. 70—80 Fod én Dags Forsinkelse i Foraarets- Komme eller 
en Temperaturformindskelse af 1? R.; dog er denne Formind- 
skelse aabenbart ikke saa betydelig i .de højere-Bjærge, fordi 
Foraaret kommer med mere Sol og Energi, jo senere det ind- 
træder. Kun. i. Bjærgregionen .og den nedre Alperegion har 
Foraaret Tid til at blive til Sommer, i den højere Alperegion 
derimod ikke mere; og medens. vi i den, første endnu have en 
Høst. med: susende Skove og herlige. Farvetinter, med. ind- 
bydende Sten- og Kjærnefrugter . og. virksomt Menneskeliv,. finde 
vi højere oppe kun en evig Strid mellem Foraaret og Vinteren. 

Fra Sommeren af til ud paa Efteraaret høre Bjærgelvene 
eller Vildbækkene, som især have udgravet sig netformige 
Gange i Molasse- og Skiferbjærgene, til de mest frygtede og 
fordærvelige Naturfremtoninger i vort Gebet. —.De ere frygte- 
ligere end Uvejrene og Lavinerne, som i Reglen tage et uska- 
deligt Løb i Furer og Kløfter. Falder der om Sommeren 
enten påa én Gang eller under vedholdende Regnskyl en stor 
Vandmængde — og denne er ved Nedslagenes ulige større 
Tæthed i Bjærgene desto rigeligere, jo mere den tillige falder 
paa ubeskyttede, blottede Jordstrøg, — eller opløser Fønstor- 
men om Efteraaret de tidlig faldne Snemasser paa Bjærgene, og 
efterfølges den tillige af en dygtig, ofte skybrudlignende Regn, 
saa svulme Bjærgelvene i Løbet af nogle Timer op til vilde 

Strømme, Over Fjældmurenes stejle Skrænter styrte de tord- 
nende ned i Dalen og fylde dens brede, med løse Stenmasser 
opfyldte Flodsenge. I den tørre Tid ere disse enten ganske 
tomme eller kun gjennemstrømmede af en smal, klar lille Bæk. 
Den fremmede forbavses over det stenede Lejes Bredde, over 
de uhyre Stenmasser, der ligge langs dets Sider, over de cy- 
klopiske Klippeblokke, som afdæmme det. Han følger det med 
Øjet op ad Bjærgene og ser der ofte 60—100 Fod dybe 
Kløfter, som Vandet har udgravet, og brede Veje, som det har 
skaaret tværs igjennem de gamle Højskove. Vi kjende neppe 
noget saa rædselsfuldt som disse Vanddæmoner i fuld Virk- 
somhed. Højt paa Bjærgene ser man dem samle mørke 
Strømme paa jævntskraanende Græsgange; i bratte Fald rive 
de med rasende Magt de største Klippestykker ned gjennem 
deres Leje, føre opretstaaende Graner, Rullesten, Sand og Jord 
i sortebrune Bølger med sig, kastes ved voldsomme Opstem- 
ninger ud af Lejet og udbrede sig over Dalens dyrkede Marker 
og Ågre, indtil de have naaet Floden i Dalbunden. Faldenes 
Torden og de over hinanden vildt henrullende Stenblokkes 
Bulder og Brag tone vidt hen over Bjærg og gjennem Dal og 
fylde Egnens Beboere med Rædsel. Med Stænger, Hakker og 
Skovle ile de til Dæmningerne for om mulig at hindre eller 
fordele Opstemningen; enhver, som kan bære en Skovl, staar 
rede til Hjælp ved de oprørte Vildbække, og Menneskenes 
Skrigen, Jamren og Raaben blande sig med Klippestykkernes 
Bragen. Den, der én Gang i en ængstelig Midnatstime har 
overværet dette græsselige Skuespil, forglemmer det aldrig 
igjen. De herligste Enge overskylles i nogle faa Timer med 
10—15 Fod højt Grus og forvandles for bestandig til Stenhobe 
og Sandørkener, af hvilke kun Frugttræernes Kroner rage 
frem. Ikke sjælden forandrer Vildbækken pludselig sit Løb, 
naar den stemmes op og trænges ud af sit Leje, river Huse 
og Stalde bort med Lynets Hastighed og tilintetgjør i et Nu 
mange . Fåamiliers Ejendomme. Disse Ødelæggelser, der ofte 
ikke ere til at afværge, have allerede tilintetgjort mangen 
smuk grøn Engdal i Schweiz og synes paa Grund af den slette 
”Skovdrift snarere at være i Tiltagende end i Aftagende, uagtet 

man har udført uhyre Dæmningsarbejder indtil højt op i Bjær- 
gene. Kantonerne Glarus, Uri, Graubunden, Tessin og Wallis 
lide mest ved dem. 

Disse periodiske Oversvømmelser overtræffes i Rædsler 
kun af ét Naturfænomen, nemlig af Bjærgskreddene. Faldet 
af Conto, som i 1618 begravede den store Flække Plirs og 
Landsbyen Scilano tilligemed 2430 Mennesker og kun lod tre 
Beboere og ét Hus tilbage, begge Diableret'ernes (1714 og 
1749), der bedækkede Chevilles og Leytrons Alper med over 
300" høje Grusmasser og dræbte Hyrderne og Kvæget”), 
Roszbergs (1806), som tildækkede Byerne Goldau, Bussingen, 
Øvre- og Nedreråthen og Lowerz samt 475 Mennesker, det 
forestaaende Fald af Felsberg, hvis Toppe bæve Aar for Aar 
og hver Dag true med at styrte tordnende ned i Dalen, have 
alle erholdt europæisk Berømthed. Mange smaa Fald, som 
Bernina's, der begravede den lille By Rascharaida tilligemed 
Mennesker og Kvæg, det, der ødelagde Mombiel og Pråttigau, 
og andre ere blevne mindre bekjendte. Lykkeligvis ere disse 
uhyre Bjærgrevolutioner sjældne. Mindre Brud og Styrtninger 
saa vel som enkelte Skred gjentage sig hvert Åar mange Gange 
og bevise utvetydig den langsomme, men uafbrudte Forvitring 
og Opløsning af den europæiske Bjergmur, som saaledes efter- 
haanden gaar en kaotisk Tilstand imøde. - Et saadant Skred 
tilintetgjorde 1805 den største Del af den. lille By Buserein ob 
Schiers, et andet skød 1795 en Del af Wåggis ud i Søen og 


”) Ved Diableretgletscherhorns første Fald blev en af Sennerne, en Wal- 
liser, begravet paa en mærkværdig Maade. -En stor Klippeblok faldt 
paa en saadan Maade hen mod hans Hytte, at den hindrede de øvrige 
nedstyrtede Masser, som dækkede den indtil en Højde af nogle hun- 
drede Fod, i at knuse den. I Uger og Maaneder levede den begravede 
i stadig Dødsangst i sit skrækkelige Fængsel uden frisk Luft og uden 
Lys, og nærede sig af sine Osteforraad. Halv fortvivlet grov han daglig 
i det uhyre Grusbjærg, som indesluttede hans Fængsel. Endelig fulgte 
han det afløbende Vands Spor og kom lykkelig gjennem de løsere Grus- 
partier frem til Dagens Lys. Udtæret af Arbejde, Hunger og Dødsangst, 
halv nøgen og flaaet, bankede han paa sin Hytte i Dalen; Kone og 
Børn forfærdedes over det formentlige Aandesyn, indtil Stedets Præst 
forklarede dem hans gaadefulde Tilbagevenden. 


32 Bjærgregionen. 


truede 1860 Lungern med Undergang; andre true endnu en- 
kelte Egne med store Ødelæggelser. De talrigste Bjærgstyrt- 
ninger have fundet og finde endnu Sted i de krystallinske 
Skifre, og Soglio, Grono, Stalden, Campo og Fusis trues derfor 
endnu den Dag i Dag af farlige Bevægelser i Jordskorpen; 
men ogsaa Kalkbjærgene ere -udsatte for lignende paa Grund 
af deres kløftede Beskaffenhed (Yvorne 1584, Diablerets, Dent 
du Midi 13835, Felsberg), ligesaa Molassebjærgene, i hvilke 
tykke Lag af Nagelfluh hyppig hvile paa let smulrende Mergellag, 
ved hvis Opblødning de komme i Bevægelse saaledes som ved 
Goldau og Rothenthurm. 

Hist og her har den paa skabende Forsøg saa frugtbare 
Natur ogsaa fremkaldt enkelte Kuriositeter i Bjærgregionen, 
som give den. en hemmelighedsfuld Tiltrækning. 

Langs Højbjærgenes Fod findes der nu og da ikke blot 
meget rige og rene Kilder, der ofte bryde umiddelbart ud af 
Klipperne, især i Kalkbjærgene, som ordentlige Bække, men 
ogsaa en stor Mængde kolde og varmé Mineralkilder (blandt 
hvilke de yderst talrige Surbrønde spille en stor Rolle) og især 
de interessante intermitterende Kilder, som man plejer åt kalde 
Majbrønde. De opstaa uden Tvivl i Snesmeltningstiden ved 
en Overfyldning af de regelmæssige Vandaarer inde i Bjær- 
gene, som ikke kunne blive af med deres Rigdom til de sæd- 
vanlige Kildeafløb, men maa benytte højere liggende Sprudel- 
aabninger. Ofte søge ogsaa de højtliggende Alpesøer at afgive 
en Del af deres overflødige Vandmængde til Dalen ved Hjælp 
af Majbrønde. Interessante Exempler ere Hundsbach i den 
øvre Wågegidal, der aabenbart staar i Forbindelse med de al- 
pine Regnkløfter, Wunderbrunnen paa Engstlenalp, der om 
Sommeren flyder regelmæssig med uforandret Styrke fra Kl. 8 
om Morgenen til Kl. 4 om Eftermiddagen, Dirrenbach i Engel- 
berg, der fra Maj til September træder frem widt påa en grøn 
Græsskrænt med en Vandmængde som en ordentlig Møllebæk 
og sprudler som. et Springvand frem af flere adskilte Aab- 
ninger, og især den. mærkværdige Kilde i den nedreengadinske 
Assadal, der styrter frem af en 300 Alen dyb Kalkstenshule 
ned i et rummeligt Bækken; hvor fra den strømmer som en 

kraftig Bæk ned i Dalen. Den begynder at flyde Kl. 9 om 
Morgenen, men stanser sin Virksomhed tre Gange om Dagen, 
tre Timer hver Gang, ligesom Plinius's Kilde ved Comosøen. 

I samtlige Alper ere fremdeles Huledannelserne hyp- 
pige og ofte højst interessante Fænomener. De have meget for- 
skjellig Form; snart er det kun svage Fordybninger i Klippe- 
væggen med et overhængende Tag, snart formelig lukkede 
Grotter, som Berneroberlands Beboere kalde ,,Balm", snart 
svælglignende Indsænkninger, der tilsidst lukkes af Klippe- 
masserne eller maaske staa i Forbindelse med endnu dybere 
gaaende Spalter og Kløfter og undertiden naa en Udstrækning 
af en hel Mil, snart endelig ogsaa formelige Gjennembrud af 
et helt Klippeparti fra den ene Side til den anden. Hyppig 
knytter Sagnet fromme Erindringer om Helgene og Missjonærer 
til disse Huler, og hist og her staar endnu et Kapel eller en 
Eremithytte i Nærheden af dem. Det indre af disse Klippe- 
boliger har ofte en forunderlig Form med smalle Gange, Kjedler, 
mørke, underjordiske Vandbeholdninger og Bække og over tusende 
Fod dybe, uudforskede Kløfter, som naa dybt ind i Bjærgets 
Skjød. Som Bevis paa, at de i gammel Tid have tjent til 
Tilflugtssted for forfulgte eller Boliger for Røvere, finder man 
endnu romerske og gamle tyske Mønter i dem; i andre derimod 
træffes Forsteninger af Knogler og Muslingskaller, i atter andre 
afrundede Rullesten af Graavakke og Serpentin, som ellers ikke 
forekomme blandt Bjærgets Stenarter, Masser af Bjærgkrystal 
eller smuk Flusspat eller Levninger af Rovdyr, der for længe 
siden ere forsvundne fra disse Bjærge, eller endelig, som især 
i Jura, aldrig smeltende Sne- og Ismasser. De fleste ere be- 
klædte med Overtræk af Drypstensdannelser og Stalaktiter, som 
f. Ex. den smukke il Cuol sånct (den hellige Hule) i Valpuzzo- 
kløften ved Fettan, i hvis prægtige Drypstensbygninger Menig- 
mand har troet at se et naturligt Alter med Lysestager og Vaser. 

Endnu mærkværdigere ere næsten de overalt i Bjærgene 
forekommende Vind- eller Vejrhuller, dybe, snævre Klippe- 
spalter, som snart aabne sig opad, snart ikke. Om Sommeren 
farer der i smukt Vejr en stærk, kold Vind ud af dem, om 
Vinteren trænger Luften uden fra ind i dem, og de have da en 

højere Varmegrad. Saadanne Vindhuller findes f. Ex. ved Seelisberg 
paa Emmetenalp, i Isen- og Schåchendalen, i Unterwalden ved 
Beggenrid, paa. Blomsterengen ved Panzerberg, i Hergiswyl 
paa Pilatus, ved Quarten ved Wallensøen, i Klondalen, paa 
Meerenalp, Guppenalp, Nayealp ved Col de Chaude, hvor Vind- 
hullet (la Tanna å Vaura kaldet) ofte blæser med en Styrke 
som en stor Blæsebælg, 0. s. v. Nærmere Undersøgelser have 
vist, at disse Vindhuller i Reglen findes i kløftede Bjærg- 
masser eller i Grusbanker, som støtte sig til stejle, massive 
Klippevægge. Det er højst sandsynligt, at det hele Blæse- 
apparat bestaar af en væsentlig lodret og en dermed i For- 
bindelse staaende mere vandret Luftgang. Den første begynder 
med mange Forgreninger der, hvor de løse eller i hvert Til- 
fælde.ikke lufttætte Stenmasser slutte sig til Fjældvæggen, den 
sidste ender netop i Vindhullet. Den Luft, der findes inde i 
alle de smaa og store Luftrum, som staa i Forbindelse med 
Hovedgangen, har fra Begyndelsen den Varme, der svarer til 
Dybden under Jorden, og er altsaa om Vinteren varmere end 
den atmosfæriske Luft, om Sommeren koldere; om- Vinteren 
strømmer den varmere Luft ud gjennem Luftkaminens øvre 
Aabninger og erstattes af ny Luft, som med større eller min- 
dre Heftighed trænger ind gjennem Vindhullet.  Lufttrækket 
gaar altsaa ind ad, men stanser dog ofte ganske, især i Be- 
gyndelsen og Slutningen af Vinteren, naar Varmeforskjellen er 
mere udjævnet. Om Sommeren farer derimod den kolde Bjærg- 
luft, presset af den for oven i Grusbanken indtrængende varme 
atmosfæriske Luft, med stor Kraft ud af Vindhullet, især ved 
tørt Vejr. 

Det har nu imidlertid vist sig, at den Luft, der saaledes 
strømmer ud, ikke har. Stedets Middelvarme, -men en langt 
lavere, som forandres mange Gange i Løbet af Sommeren og 
fra 9? R. kan synke ned til 49%, ja til 27, medens den atmo- 
sfæriske Luft har en Varme af 159—20 R. Saussure forklarede 
dette paa den Maade, at det er det Vand, der siver langsomt 
ned fra Overfladen og trænger hen til og omgiver disse Luft- 
gange, som kommer i såa nøje Berøring med Luftstrømmen, at 
det berøver denne dens Varme og altsaa gjør den betydelig 

koldere. Bjærgluftens Varme, som maaske er 5—8" R., kan 
saaledes synke ned til"3' og 2? R. Jo tørrere den Luft er, 
som fra oven træder ind i Gangen, desto stærkere er Fordunst- 
ningen af Vandet, jo fugtigere derimod, desto ringere; og der- 
for er Luftstrømningen stærkest og koldest ved smukt Vejr, 
svagest derimod, naar der forestaar et Regnvejr. Paa Grund 
af Luftens lave Varmegrad danner og vedligeholder der sig 
ofte Is lige i Nærheden af Vindhullet indtil hen imod Slutningen 
af Sommeren. 

Sennerne benytte i Reglen disse Lufthuller til Mælke- 
kjældere, ligesom man ogsaa i Lavlandet bygger fortræffelige 
Vinkjældere i dem, f. Ex. ved Gordevio i Maggiadalen, ved 
Caprino ved Luganosøen og mange andre Steder i Tessin. 

De store, vidunderlige Isgrotters Tilværelse beror påa 
de samme Naturlove. De findes i Bjærgegnene langt under 
Snelinien og indeholde dog, for neden i flere Maaneder, for oven 
det hele Aar igjennem, meget store Ismasser. Den store St. 
Georges” Ishule, der ligger 2562' over Genfersøen paa et Frem- 
spring af den forreste Jurakjæde henimod Rolle, indeholder 
saaledes 2000 Ctr. Is og danner selv om Sommeren ny Is af 
det gjennem Taget nedsivende Vand; den største og herligste 
af alle bekjendte, Schafloch ved Thunersøen, i en 1500" høj 
Fjældvæg, 5604" over Havet, naar dybt ind i Bjærget og er 
opfyldt med de forunderligste Isdannelser. Trods dens lidet 
indbydende Udseende søge dog baade Hyrderne og Hjordene 
Tilflugt her i Stormvejr eller i altfor trykkende Hede, og ikke 
sjælden giver den da Husly til et Tusend Stykker Faar. 

Plantelivet i Bjærgregionen. 


Botaniske Omrids. — Planternes forskjellige Højdegrænse. — Binden,. — 

Tessin: — Wallis. Uri. Schwyz. Bern. Glarus. Tyskland. Pyrenæerne, 

Kaukasus. Ækvator. Skovgebetet, — En schweizisk Urskov. — Naaletræerne. 

— Egen og Bøgen. — Lønarter. — Historiske Træer. — Naboblomster i 

Naale- og Løvskov. — Buskene. — Stenarternes Indflydelse paa Plante- 
væxten. — Rigdom paa Blomsterplanter i Bjærgregionen. 


Undersøge vi det organiske Liv i Bjærgregionen nærmere, 
savne vi egentlig strax fra Begyndelsen af en matematisk 
strængt bestemmelig Grænse mellem den og Bakkeregionen, 
Paa Alpernes Sydside naar den lykkelige italienske Slettes 
Plantevæxt langt højere op end den schweiziske Højslettes paa 
Nordsiden; bist finde vi i flere hundrede Fods større Højde 
endnu Planter, som her for længe siden ere forsvundne i det 
tilsvarende Højdebælte. I Binden gaa de samme Planter 
4—5000" højere op end i Glarus; i Kanton Tessin naar Vin- 
stokkens Region indtil 2000” Højde (i Lavizarra indtil Broglio, 
i Val Rovana derimod noget højere, indtil Cerentino); i Kanton 
Graubiinden har endnu Domleschg (2150”) et Vinbjærg. og 
selv Truns har Vinstokke i 2660' Højde; i Waadtlandet ligge 
de højeste Vinbjærge (la Cåte's) 2780”, i Campertongo i Pie- 
mont endogsaa 3093' over Havet. I Wallis, hvor Vinterrasserne 
ligge højt op ad Klippeskraaningen og de stejle Fjældvægge 
og næsten gjøre Vinhøsten ligesaa farlig som Høbjærgningen paa 
Bjærgskrænterne, ligger Vingrænsen i en Højde af c. 2500' over 
Havet, endnu højere ved Gub, ovenfor Neubriick i Vispdalen, og ved 

Visperterbinen, hvor der endogsaa voxer Vin (,,Heidenwein”) i 
4200' Højde”). Endnu i Landsbyen Stalden ved Vispbækkenes 
Sammenløb (25677) -har den rejsende Lejlighed til at beundre 
ikke blot de skjønne Vinløvhvælvinger, gjennem hvilke Vejen 
fører, men ogsaa den mægtige, fodtykke Ranke, som, snor sig 
om den rigtsprudlende Kilde i Landsbyen. Majsen gaar ligesaa 
højt, i Wallis ved Mårel til 2700". Sydsiden af Monterosa har 
endnu Vin i 2750" Højde, medens den i det nordlige Schweiz 
allerede er sjælden eller ganske forsvunden i en Højde af 
15—17007, i Bern ved 1900", ved Comosøen ved 12407. Hin- 
sides Cenere og ved Monterosa trives den ægte Kastanie, der 
ikke synes at ynde Kalkbjærgene, endnu ved 3200' (altsaa i 
større Højde end den, hvortil Valdnødden i Reglen gaar i de 
nordlige Bjærge), i Castelmur (Bergell) ved 2810”, i St. Gallen 
derimod kun indtil 20007 Højde. Ved Porta ligger der en 
milelang Kastanieskov, som endogsåa naar op påa de nederste 
Terrasser af Soglio, der ligge 2000" over Havet og have en 
Middelvarme af 5,49 R. Ved dens Side bærer Cembrafyrren, 
der her træder i Stedet for den højeste Skovregion, modne Nødder. 
I Tessin træffe vi det hvide Morbærtræ endnu i 2900' Højde, 
i Biinden naar det sjælden 2300", ved Cama endogsåa kun 
indtil 1136”. Majsen, Tobaken, Asparges'en, ja: selv Aprikosen 
Ferskenen og Kvæden lykkes i Biinden indtil hen imod 2500" 
Højde, Hasselen intil 3460", Æbletræet indtil 3800", Pæretræet 
og Hveden indtil 4350'; Rugen, Kartoflen, Kaalen, Havren, 
Hampen, Bygget og mange Køkkenplanter gaa endnu højere 
op i Alperegionen. Ligeledes nåa Naale- og Løvtræerne i 
Wallis langt over vor Region, ja selv Kartoflen lykkes indtil 


+) I Wallis minde Folkesagnene endnu meget levende om den gyldne 
Tid, da en yppigere og ædlere Kultur naaede højt op i Alperne, og den 
gamle Peter fra Møllen i Ausserberg fortalte for tyve Aar siden med stor 
Sikkerhed, at han havde fundet gamle Vinstokke ved Aletschgletscheren, 
da han i sin Ungdom vogtede Faar paa Wiwamhorn ! 

+4) ] den øvre Del af Misox staar formodentlig det største Kastanietræ i 
Schweiz, hvis Stamme har et Omfang af 42 Fod. Ikke langt fra det 
vil man træffe et mægtigt Nøddetræ, som har ikke mindre end ni for- 
skjellige Ejere. 

200' over den (i 4200" Højde). I Kanton Uri forsvinde der- 
imod Frugttræerne med Undtagelse af Kirsebærtræet, som naar 
3300' Højde, allerede i den nederste Sjættedel af Bjærgregionen 
ved 2800', og hverken Bøgen eller den almindelige Fyr holde 
Stand indtil Alperegionen, men blive allerede tilbage i 3500" 
Højde, ovenfor hvilken Linie de erstattes af Dværg- og Alpe- 
fyrren.. Denne Vegetationskraftens hurtige Aftagen opadtil i 
Bjærgene er saa meget mere paafaldende i Uri, som det nedre 
Reuszgebets Dalbund og Bakkeland endnu prange med en over- 
ordentlig yppig Fylde af de herligste Valdnødtræer. Schwyz's 
og Obwaldens Dale ere derimod mere øde, og Modsætningen 
derfor mindre paafaldende, skjønt Kartoflen undtagelsesvis 
endnu lykkes paa Rigikulm (5550”) i Schwyz. Det vilde imid- 
lertid være urigtigt at drage almindelige Slutninger om det hele 
Plantegebets Vegetationshøjde af saadanne enkelte Angivelser, 
thi Kulturplanterne ere ofte lunefulde og kunne undertiden 
dyrkes i usædvanlig Højde, naar man plejer dem godt og med 
Omhu vælger en Plads til dem, som er beskyttet mod Ind- 
flydelsen af det barske Vejrlig, hvorfor de fritvoxende Planter 
ere udsatte. Selv i det raa Grindelwald, hvor Kirsebærrene 
modnes i Begyndelsen af August og hverken Nødde- eller 
Egetræer mere ville trives, har man ved forskjellige Kunstgreb, 
især ved at bestrø Jorden med Aske, opnaaet ikke blot at avle 
tidlig Kaal og Urter, men endogsaa at have Asparges tidligere 
end i Bern. Lignende Kunstgreb anvendes overalt af de intelli- 
gentere Bjærgboere, ja hinsides Col de Balm forsmaa Be- 
boerne end ikke at bære de Skiferbrudstykker, som de i Løbet 
af Sommeren have opstablet ved Arves Bredder, ud paa Mar- 
kerne for at fremme Sneens Smeltning, medens Indvaanerne 
højt oppe ved Winkelmatten i den wallisiske Matterdal (c. 4300”) 
slæbe Jord op påa de mægtige Klippeblokke og saaledes an- 
lægge Smaahaver paa disse, i hvilke Kartofler og Korn modnes 
langt tidligere end i den naturlige Jordbund. 

I Kanton Glarus naar Vinstokkens, Ferskenens og Apri- 
kosens Region indtil 1700”, Hasselbuskens, Blommetræets og 
Bønnernes indtil 2600”, Æbletræets, Cikoriens, Løgenes. og 
Boghvedens indtil 3000”, Kirsebærtræets og Hvedens til 3500", 

medens Kartoflen og Vævstofplanterne rykke helt op i Alpe- 
regionen. Af vildtvoxende Planter gaa Bjærglønnen, Rødgranen, 
Cembrafyrren, Melbærris og Rønnen gjennem Bjærgregionen og 
tildels langt op i Alperegionen, hvorhos dog måa bemærkes, at 
det samme Træ naar 5—800" højere op paa Solsiden end 
paa Skyggesiden. Bøgen derimod, der er denne Skovregions 
herligste Prydelse og, paafaldende nok, holder sig under koldere 
Isotermer i Nordalperne end i Centralalperne, hører ligesom 
Linden, Ælmen, Asken og den sorte Poppel op i en Højde af 
950! over vor Region, medens Taxen og Enebærbusken blive 
tilbage i 3000”, Egen endogsaa i 2600" Højde, — altsaa næppe 
at anse for et til Bjærgregionen henhørende Træ. I St. Gallen 
naar Haslen til 2216", Majsen til 2340”, Bygget til 3380", Bøgen 
til 4310”, Kartoflen til 4586”. I Jurabjærgene hører næsten al 
Kornavl op i en Højde af 3400", Frugttræerne forsvinde .ved 
3100”, og Egen bliver sjælden. Lidt Hirse og Havre avles 
endnu i henved 3700' Højde, Bygget naar kun til 3300", Haslen 
sætter kun med Vanskelighed modne Frugter ved 2200', Rød- 
granen ligesaa ved 3700”. En Sammenligning mellem vore 
Bjærgtræers Højdegrænse og de nærliggende mellemtyske 
Bjærges Trægrænser giver tillige højst afvigende og besyn- 
derlige Resultater. I Thiringerwald og Schlesien skal Bøgen 
allerede være aldeles forsvunden i 3000' Højde, Egen derimod 
gaa 3—400' højere op end hos os, medens den i Kaukasus 
ikke overstiger 2700' og i Pyrenæerne under samme Brede 
naar indtil 5400”. Under Ækvator, hvor Alpeurter endnu 
trives i over 14000' Højde, stige Løvtræerne rigtignok indtil 
hen imod 10000” Højde, men der svarer ogsaa de træagtige 
Bregners og Fignernes Region i Højde til vor Bjærgregion, og 
hvor vor Alperegion begynder, voxe i hyppig Fylde og bedækkede 
med straalende Blomster de herlige Magnolier, Erikaceer, Ka- 
mellier, Proteer, Begonier og Mimoser. Tage vi enkelte af de 
mest fremragende Planteformers Højdegrænser noget nærmere 
i Øjesyn, faa vi følgende interessante Resultat: Valnødde- 
træet naar i de nordlige Schweizeralper i Gjennemsnit. til 
2500" (største Højde 2900”) ved en Middelvarme al 16500, 
i Centralalperne 2700” (st. H. 3600”) ved samme Varmegrad, 

i de sydlige Alper (Monterosa og Montblanc) 3600' ved -6,7? 
C.; Kirsebærtræet gaar i det nordlige Schweiz til 3500", 
men i enkelte Exemplarer indtil 4580”, i Berneralperne til 
3900", i Biindneralperne naar det 4500”, i Wallis 4161% i Nico- 
laidalen staa de sidste ved Herbrigen i 3965" Højde. Bøgen 
stiger i det nordlige Schweiz i Gjennemsnit til 4200' ved en 
Middelvarme af 4,19 C., enkeltvis endogsaa til 4800', i Berner- 
alperne til 3700—3900", i "Tessin til henved. 5000”. I Bindens 
og Wallis's krystallinske Skiferbjærge er den meget sjælden, 
ved Monterosa gaar den til 4900' og i det mindste ligesaa 
højt i det transceneriske Tessin, hvor den danner Skovgrænsen. 

Middelgrænsen for Kornsorterne kunne vi sætte i det 
nordlige Schweiz ved 2700” (7,09 C.), i Berneralperne ved 4000” 
(5,09 C), i Biinden ved 4000—44007, ved Monterosa derimod 
ved 4500—3000'; den øverste Korngrænse i Almindelighed i 
det nordlige Schweiz ved 3400—3500'”, i Berneralperne ved 
4700", påa Realp ved Gotthard ved 4750', i Graubuinden ved 
5600", og ovenfor Bodemie paa det sydlige Affald af Monterosa 
voxe Rug og Havre endnu i 6096" Højde ved en Middelvarme 
af 2,20 C.- I Almindelighed gaa Byg, Rug og Havre højest, 
Hveden "holder sig stedse længere nede. 

Det er især Skovene, som bidrage til at bestemme et Land- 
skabs Karakter, og dette er ogsaa Tilfældet i vor Region. 
Den schweiziske Bjærgregion har forholdsvis langt flere Skovegne 
end den jævne Højslette, hvor den dyrkelige Jord for længe 
siden er taget under Kultur, men Bjærg-Skovbestandens hele 
Fysiognomi er væsentlig forskjellig efter den forskjellige Højde. 
Nordboen tiltales formodentlig mest af de sydlige Alpedales 
Kastanieskove, der naa 2900" Højde og danne et Mellemled 
mellem det dyrkede Land og Skovgebetet, idet de baade ere 
Frugthaver og Græsland. I Tessin levere de oven i Kjøbet 
aarlig 14 Mill. Kubikfod Tømmer. Egentlige Urskove fore- 
komme kun i de vildeste Afkroge af Alperne. Dog fortjener 
maaske den store Dubenwald ved Indgangen til Turtman- 
dalen dette Navn. Paa en Strækning af 21: Mil fører Vejen 
gjennem dens Søjlehaller; i en hel Dag vilde man ikke kunne 
gaa omkring den. Mange Tusender af dens herlige Graner 

og Lærketræer staa døde og uden Bark, gjennemborede af 
Spætter og Barkbiller, og ligesom Lianerne i de tropiske Ur- 
skove indhylle Stammérne i deres Fletninger, og Orkideerne 
sænke deres Blomsterkroner fra Løvtaget ned i den fugtige, 
halv mørke Skovsal, saaledes voxe ogsaa her Brombær, Roser 
og Skovranker i uigjennemtrængelig Yppighed. Jordbærplanter 
skyde op af den bløde Humusjord indtil 1," Højde, Hundreder 
af unge Træer mylre ud af halvtusendaarige Stammers hen- 
smulrende Lig, og det søgrønne Skjæggelav hænger alenlangt 
ned fra Grenene, paa hvilke Tiurhanen kalder og Lossen og 
Vildkatten lure paa deres Bytte. Saadan var den i det mindste 
indtil for ganske nylig. Laviner og store Skovbrande have 
hjemsøgt dens øverste Sider paa det frygteligste, og halvfor- 
kullede eller af Stormen knækkede Stammer bære Vidne om, 
at de rasende Elementer ikke arbejde mindre ivrig paa Høj- 
skovens Ødelæggelse end de uforstandige Mennesker. 

I hele den schweiziske Bjærgverden danne Naaletræerne 
Hovedmassen af Plantelivet, saavel i Jura som i Tessin, i 
Wallis som i Appenzell, og blandt dem behersker atter Granen, 
nemlig den mørke Rødgran, Skovgebetet baade i Bredden og 
Højden. Kun i nogle faa Distrikter synes Lærken, som slet 
ikke forekommer i andre Dele af Schweiz, men nu hyppig 
plantes, at ville gjøre den Rangen stridig, f. Ex. i de højere 
Bjærgegne i Graubinden; men i de lavere er Granen ubetinget 
overvejende og giver her, som overalt, Landskabet en mørk og 
stiv Karakter. Den lysere Ædelgran, der især er hyppig i 
Jura og Emmendalen, den rødstammede Fyr med dens højt- 
siddende, fritstillede Grene og store Naaleknipper, men som dog 
kun danner større, rene Bestande i det nordlige Schweiz og i 
Tessin, den smækre Enebær og den plumpe Tax afbryde kun 
sjælden den sammenhængende Granskov og forsvinde ganske 
i den, medens Sevenbomtræet (Jumiperus Sabina) hist og her, 
f. Ex. i Wallis, hvor det forekommer sammen med Lærken, 
ved sin Mængde opfylder de lavere Bjærgskove med sin ube- 
hagelige Lugt. Dog findes der ikke desto mindre enkelte 
Kæmper blandt Ædelgranerne, der ere værdige at stilles ved 
Siden af de mægtigste Rødgraner. Saaledes-blev der i For- 

aaret- 1852: paa Schwåndialp i= Unterwalden (4000”) fældet en 
fuldkommen sund og. frisk Ædelgran, som ved Roden havde et 
Omfang. af 21' og 100” over Jorden endnu var 8!” j Omkreds. 

Egeskove ere nn sjældnei Schweiz. Tidligere skulle de have 
dannet en herlig Bestand i den submontane Region og i Bakke- 
regionen, og man træffer ogsaa endnu hyppig enkelte knudrede, 
majestætiske Exemplarer i hele deres trodsige Krafts og djærve 
Skjønheds Fylde, men mere enkeltstaaende og bestandig sjældnere 
og sjældnere eller i det højeste i smaa, sammenhængende Grup- 
per, som påa Sydsiden af Chaumont (Kanton Neuenburg) og 
i Silva Bellini (Suabelin) ved Lausanne og hyppigere "i Lav- 
landet. Ogsaa af unge Egeplantninger, som paa Nordskrænten 
af Etzel (Kanton Schwyz), er der altfor faa. Enkelte Ege, 
navnlig Q. pedunculata, naa paa Solsiden over 3100" Højde. 
Derimod blande omfangsrige Skove af slanke Bøge overalt deres 
friske Grønt med Naaleskovens Mørke, og kun i det løvskov- 
fattige, men med en ejendommelig Naaletrærigdom såa velsig- 
nede Graubinden, hvor de sidste Bøgetræer vise sig i en Højde 
af 4000' paa Græsgangene ved Kunkels, træde Bøgene ikke 
op i tætte Masser og sky ogsaa St. Gotthard i alle Retninger, 
maaske fordi det er et af de store Fønpasser. I det hele 
taget "er Bøgen Kalk- og Molassebjærgenes og de solrige 
Bjærgskrænters Træ og beklæder dem i ren Bestand indtil 
4000" Højde, i blandet endnu højere. Højest gaar den i Tessin, 
hvor den behandles som Lavskov og mærkelig nok ikke sjæl- 
den danner Skovgrænsen. Ligesom Egen og Linden ere de 
lavere Landstrøgs skjønneste Træer, ere Bøgen og Lønnen de 
ædleste i de mellemste. Bøgens slanke, lyse og mosfri Stamme 
voxer let som et Søjleskaft i: Vejret og forraader kun ved 
stramme Knuder sit Veds djærve Kraft. Det hvælvede Løv- 
tags yppige, lyse, noget stive Kuppelbygning indbyder venlig 
Skovens Sanger. Som Løvskovens Hovedrepræsentant er dette 
Træ ogsaa i det store Aarstidernes Hovedbarometer. Dets 
Knopdannelse og Løvspring, dets brede, saftige Bladmasses 
fuldkomne Udvikling og brogede, bløde Affarvning, dets Løv- 
fald og endelige Afklædning ledsage Skridt for Skridt Aarets 
Gang, og derfor er Mennesket ogsaa mere opmærksomt og viser 

større Hengivenhed mod det end mod den ensformige Gran. 
Foruden Bøgen ere Lønarterne ogsaa sande Klenodier blandt 
-Skovtræerne, men medtages slemt paa Grund -af deres fortrin- 
lige Ved og efterplantes altfor hyppig ikke. Den almindelige 
Bjærgløn (Valbirk) med de vidtspredte Grene og dybtdelte Blade 
forekommer ikke sjælden i stor Mængde f. Ex. i Gadmendalen, 
helst paa Kalk, og der gives udmærkede Exemplarer af uhyre 
Omfang paa enkelte Bjærggræsgange og i Udkanterne af Skovene 
(i Melchthal ved Iuchlipas staar der saaledes et, hvis Stamme har 
et Omfang af 281”). Bjærglønnen er tillige det berømteste 
Træ i Schweiz, et sandt historisk Træ; ved Kapellet i Truns 
staar endnu hin, paa den ene Side grenløse, paa den- anden 
endnu grønnende og blomstrende Løn, under hvilken ,,det graa 
Forbund" blev edelig bekræftet i 1424. Den nederste Halvdel 
af Stammen er hul og har mange Aabninger, men Behoernes 
Taknemmelighed og Pietet have indfattet den med en beskyttende 
Ringmur. Lønnen er et rigtigt Barn af Bjærgskoven og gaar 
ikke ned i Sletten, medens den undertiden naar til en Højde af 
5000/.: For dens Krafts og Skjønheds Skyld planter Bjærg- 
boeren den gjærne omkring sin Hytte og Stald, for dens 
Størrelses Skyld skaaner han den paa Bjærgskrænterne, hvor 
Lavinerne kunne brydé ind. Dens Brødre, den tandbladede 
Løn og Navren, ere her overalt sjældne og høre mere hjemme 
i Lavlandet. Den ædle, duftende Lind, der forener Kraft med 
Ynde og Finhed, den slanke, seje Ask, den plumpe El, den 
højtstræbende, hvidstammede Birk. med det lette, bævende Blad- 
smykke, den bevægelige Asp, den melankolske, stive Ælm og 
den udspærrede Sortpoppel -— opnaa ingen af dem ret noget 
Familieliv, men staa ensomt i Buskadsene, ved Aabredderne og 
i Naaleskovene eller slutte sig helst i venlig Afvexling til de 
mere aabne Bøgebestande. "Lind, Hassel og Løn pryde ogsaa 
gjærne de frie Pladser, paa hvilke Bjærgboerne pleje at holde 
Sammenkomster. Den mægtige, firehundredaarige Lind, som 
stod paa den offentlige Plads i Appenzell, blev for kort Tid 
siden knækket ved én Storm. Det Nøddetræ, som i mange 
Aarhundreder smykkede Exercerpladsen ved Stanz, gav over 
tredive Favne Brænde foruden Stammen og de større Grene; 

et Kæmpetræ, som nylig blev fældet i Iseltwald, var fem Fod 
tykt og 170" højt og blev solgt for 1100 Frank til Brienz; 
det herlige Nøddetræ paa Kirkepladsen i Beckenried har en 
Krone af 91 Fods Gjennemsnit. -I det gamle Lindetræs Skygge 
i Scharans (Domleschg) har Sognet nu holdt sine Sammenkomster 
siden Aaret 1403. Indtil den allersidste Tid var det prydet 
med et Træbillede af den mytiske Rhåtus og modstaar Tidens 
Storme langt bedre end den Lind, som efter Slaget ved Murten 
(1476) blev plantet i Nærheden af Raadhuset i Freiburg. 

I de sydlige Bjærgskove indfinde sig ikke sjælden frem- 
mede Gjæster: i Tessin træffer man hist og her paa lune Ste- 
der Laurbær- og Figentræer indtil 2000”, ja i Verzaskadalen 
staar der endogsaa et: Laurbærtræ ved Brione i 2400" Højde, 
medens den stenede Fod af det smukke Monte Bré ved Gan- 
dria er beklædt med den stedsegrønne Steneg, Blæretræet, 
Jasminen og Jordbærtræet, og den amerikanke Agave og 
Opuntiekaktusen trives i de kratbevoxede Fjældkløfter. I Tessin 
ser man hyppig den smukke Humlebøg (Ostrya carpinifolia ) 
og. Guldregnen, i Wallis den viburnumbladede Løn og Hæge- 
bærtræet. 

Skovene taale under deres Løvtag kun' smaa Blomster- 
planter og en utallig Mængde dels uanselige, dels nydelig for- 
mede Mosser, Lavarter og lyssky Svampe, og fortrænge gjærne 
de brede Buske, maaske med Undtagelse af Rosenarterne, 
Skovrankerne og Guldregnbusken, der f. Ex. paa Sydsiden af 
Col de Trient smykker Skoven i Juli Maaned med hele Masser 
af sine skinnende gule Blomsterklaser. Derimod beklæder en 
rig Buskvegetation beskedent Bækkenes stenede og sandede 
Bredder, de stejle Klippenæs og Kløfterne, hvor Træerne blive 
tilbage, og opvise der et stort Antal af spiselige Bærsorter, 
som modnes ved Siden af en Fylde af Læbe- og Korsblom- 
strede, Rosenblomstrede, Høgeurter og Maskeblomstrede. Men 
de høje Herrer, Løvskoven og Naaleskoven, have ogsaa deres 
begunstigede Ledsagere, og det hver af dem tildels endogsaa 
sme egne. I Løvskovene ere Ranukler, Ensianer, Krans- 
bladede og Kurvblomstrede herskende, Naaleskovene pynte sig 
derimod især med Ranunkler, Gjøgeurter, Skovsyre, Vintergrønt 

og Maskeblomster. Paa Klipperne søge nogle Stenbrækarter, 
Timian og Klokkeblomster, Høgeurter, Græsarter og Silener 
at gjøre sig hver Smule Muldjord nyttig. De dyrkede Enge 
og de paa Urter og Blomster langt rigere Græsgange i Bjærg- 
regionen have overvejende Bakkegebetets og Højslettens Flora; 
derimod optræder der en mer eller mindre rig Alpeflora i 
2400 —4000' Højde paa Bjærgene i Højsletten, selv om de ikke 
staa i nogen Forbindelse med Alpebjærgpartiet ”). 

Omhyggelige Undersøgelser have godtgjort, at de blomster- 
bærende Planters Væxt ikke blot bestemmes ved særegne Lo- 
kaliteter, Højde og Beliggenhed mod Solen, men ogsåa i væ- 
sentlig Grad ved det Underlags Beskaffenhed, . paa hvilket de 
voxe. Nogle Planter ynde de krystallinsk-plutoniske Stenarter, 
andre Kalkbjærgene, atter andre Skiferbjærgene eller Molassen. 
Et givet Distrikts Stenarter bidrage altsaa væsentlig tilsat 
give den der herskende Plantevæxt dens særegne Karakter, 
endskjønt de allerfleste Arter ikke ere strængt bundne til Jord- 
bundens kemiske Beskaffenhed, men forholde sig ligegyldig lige 
over for Kalk og Kisel. Men der er mange andre Momenter, 
som bero paa Stenarternes almindelige Karakter og her virke 
med. Kalkbjærgene f. Ex. hæve sig mere umiddelbart og stejlt 
fra Dalen, have flere Kilder ved deres Fod end oppe i Høj- 
egnene, ere mere sønderrevne. og kløvede og have brattere 
Terrasser og mindre Sand og Grus end de mere jævntstigende, 
letsmulrende og fugtige, ensformige Skiferbjærge; de ere der- 
for i det hele nøgnere trods deres større Rigdom paa Årter 
af Blomsterplanter og tabe deres Plantevæxst i ringere Højde 
end disse, men deres enkelte Græsbanker og Baand have et 
langt saftigere Grønt og et mere malerisk Udseende end det 
udstrakte og sammenhængende Plantetæppe paa Skiferbjærgene. 
Man har paavist, at Græssene, Klokkeblomsterne og de Ærte- 
blomstrede aftage forholdsvis hurtigere paa Kalk end paa 
Skifer, medens Stenbræk og Korsblomstrede træde stærkere 


=) Heer angiver saaledes 55 ægte Alpeplanter fra de lavere Bjærge i Zu- 
rich: alene i den øvre Tåszdal er der 40, hvoriblandt Alperoser, gul 
Aurikel, Mandstro, Dværgpil, storblomstret Ensian osv. 

frem, at Klippe- og Rullestensfloraen trives bedre paa Kalk end 
Græsgangenes Planter, at Slettens Planter forsvinde før paa 
Kalk end. påa Skifer, at Kalken bærer langt flere ejendom- 
melige Arter, og endelig at af Parallelformer ere de, der voxe 
paa Kalkbund, længere og tættere behaarede, og have mere 
blaaliggrønne og helrandede Blade og mindre og lysere farvede 
Kroner end de tilsvarende paa kalkfri Bund. Som Exempel 
derpaa kan tjene en Sammenligning af følgende Kalkformer: 
Rhododendron hirsutum, Anemone alpina, Astrantia alpina, An- 
drosace helvetiea, Saxifraga musecoides, Betula alba og Hieracwuwm 
villosum med de tilsvarende Former paa kalkfri Bund: Ehod. 
ferrugineum, Anem. sulphurea, Åstr. minor, Andr. glacialis, Saætfr. 
moschata, Bet. pubescens og Hier. alpimum. Men selv afset fra 
denne Modsætning falder det selv en Ikke-Botaniker let i 
Øje, at han træffer den kjødfarvede Klokkelyng, den otte- 
bladede Dryas, den stængelløse Ensian, den gule og ustilkede 
Aurikel, Alperanunklen, Alpeviolen ( Cycdamen), Alpehørren, den 
trebladede Anemone og den klæbrige Pil stadig og ofte i stor 
Mængde i Kalkbjærgene, men sjælden i kalkfri Bund; i denne 
derimod Cembrafyrren, den ægte Kastanie, den krybende Azalea, 
den moskusduftende Røllike, Bjærghusløget, den prikkede En- 
sian, den helvetiske Pil, Anemone vernalis, Linnæa borealis, Saæi- 
fraga aspera, Primula glutinosa, som alle sky Kalkbunden. 

De paa Arter talrigste Familier af blomsterbærende Planter 
i Bjærgregionen ere: Ærteblomstrede, Rosenfamilien, 
Korsblomstrede, Ranunkler, Fladstjærner, Skjærmplanter, 
Ensianer, Kransbladede, Læbeblomstrede, Maskeblom- 
strede, Kurvblomstrede, Klokkeblomstrede, Gjøgeurter, 
Pil, Skedeknæ, Siv, Græs og Halvgræs, af hvilke enkelte 
tælle 60 indtil 100 Arter og Underarter. Allerede heraf kan man 
slutte sig til dette Plantetæppes Rigdom, som i den schweiziske 
Bjærgregion maaske næppe tæller mindre end 1000 Arter af 
Blomsterplanter og er forskjellig udpræget efter de forskjellige 
Lokaliteter, efter Sump-, Mose-, Eng-, Græsgang-, Ager-, Busk-, 
Skov-, Klippe- og Rullestensdistrikterne. Man kunde skrive 
en egen og ingenlunde uinteressant Bog om dette Plantetæppes 
indre og ydre Forhold og Forbindelser, thi trods al Frihed og 

Tilfældighed er dog en vis Lovmæssighed umiskjendelig som 
Resultat af de kemiske, fysiske, metereologiske og geognostiske 
Forhold. Det staar til at haabe, at vore Botanikere ogsaa ville 
underkaste disse plantegeografiske Tilstande en videnskabelig 
Behandling, naar de endelig engang ere blevne færdige med at 
opsøge og bestemme de sidste Lavarter og Alger, thi vi be- 
sidde allerede enkelte meget lovende Lokalskildringer”). 


x) Siden den Tid er Alph. de Candolle's Géographie botanique raison- 
née ou Exposition des faits principaux et des lois, concernant la distri= 
bution géographique des plants de V'époque actuelle. Paris et Genéve 
1855 udkommet, i hvilket Værk den her antydede Opgave er opfattet 
paa den mest storartede Maade, ligesom ogsaa Prof. A, Kerner i Jnns- 
bruck har offentliggjort værdifulde Iagttagelser i sit Værk »Pflanzen- 
leben« (1863). 

Skovene som Centralarnested for Plante- og Dyrelivet. — Dyreverdenens Re- 
giongrænser. — Dyrene som Erobrere af Gebetet. — Forholdet mellem de 
forskjellige Dyreklasser. — Skorpioner. — Insektverdenen — Skadelige In- 
sekter i Bjærgregionen, — Kvabben. — Aborren. — Stallingen. — Gjedden. 
— Laxen. — Fiskenes Liv. — Den grønne Frø og dens Skjæbne. — Den 
brune Frø. — Tudser, Salamandre og Tritoner. — Staalorme. — Den eneste 
Giftslange i Bjærgregionen og dens Levemaade. — Firben.. — Det store 

Bjærgregionens Dyreverden frembyder et endnu mere broget 
Skuespil end Planteverdenen, og især er det da her, som over- 
alt, de mange tusende og atter tusende Arter af Leddyr, som 
danne Hovedmassen af de animalske Former. Da alle Dyr 
enten leve af Planter eller af andre Dyr, hvis Næring er Plante- 
føde, er Dyreverdenen i Virkeligheden afhængig af Plante- 
verdenen, og Skovene, Piantelivets Centralpunkt, ere derfor ogsaa 
Dyrelivets Hovedskueplads. Skovene danne nemlig ikke blot 
den mest imponerende Masse af organisk Substans, men frem- 
bringe ogsaa ved deres storartede Ernærings- og Formuldnings- 
proces bestandig nye Stofmængder. De tilbyde derfor ogsaa de 
planteædende Dyr umiddelbart og Rovdyrene middelbart uud- 
tømmelige Forraad og skjule og beskytte de Dyr, der betro 
sig til dem, i det de tillige ernære dem. Derfor er der en Rigdom 
i Skovene af Myrer, Biller, Larver, Fluer, Hvepse, Tæger, 
Orme, Tudser, Salamandre, Fugle, Mus, Egern, Grævlinger, 
Harer, Maarer, Ræve 0, s. v. 

Var det imidlertid allerede vanskeligt nok for Plante- 
verdenens Vedkommende at angive de forskjellige Regioners 
Højde i Fod, såa er dette i endnu højere Grad Tilfældet med 
den langt bevægeligere Dyreverden. Hunger, Forfølgelse, Varme 
eller Kulde udøve, som bekjendt, en stor Indflydelse paa Val- 
get af Dyrenes Opholdssted, tvinge dem til at gjøre Vandringer 
og henflytte dem for kortere eller længere Tid til et andet, ofte 
meget forskjelligt Gebét. Især bevirker Vinteren en storartet 
Flytning fra de øvre Regioner ned i de lavere. Fugleverdenen 
er som den bevægeligste af dem alle ogsaa vanskeligst at be- 
grænse efter Højdesoner. Tildels hører den desuden lige saa 
meget Sverrig, Sibirien, Italien, Grækenland og Afrika til som 
vort Bjærgsystem, og mange af Smaafuglene og nogle af de 
store Rovfugle synes at høre hjemme overalt lige fra Dalbunden 
til Alpetoppenes Iskappe, fra Ækvator indtil hen imod” Nord- 
polen. Imidlertid lade Dyregrupperne sig i det hele ret godt 
inddele efter Standkvarter og Rugeplads i Regioner, som en- 
kelte af Dyreklasserne endogsaa ere temmelig bundne til, og 
vi kunne saaledes nu efter at have antydet Grundtrækkene af 
Dyreverdenens Fordeling omtale selve den brogede Befolkning, 
om vi ogsaa kun give et almindeligt Omrids af den, eftersom 
denne Region har langt mere til fælles med de lavere Gebeter, 
især med det tilgrænsende Bakketerræn, end de højere have det. 

Imidlertid træffe vi ikke her i denne Region en såadan 
Fylde af dyrisk Livsvirksomhed, som den, hvormed en ødsel 
og rig Natur har oplivet Tropernes Skove, ja ikke engang 
saa megen, som vore Sletter frembyde.  Bjærgene optræde i 
Naturen som Magter, der ere Livet fjendtlige; hvor de have 
optaarnet deres Masser, er næsten alt Liv forsvundet, og jo 
nærmere deres højeste Toppe, desto svagere er Organismernes 
Udbredelse. Selv ved deres Fod afbryde stedse sig fornyende 
Gruskegler, lodrette Fjældvægge og mørke Kløfter den jævne 
Udbredelse af det friske og opmuntrende Liv. I Modsætning 
til dem ere Planterne og Dyrene erobrende Magter. Uanselige 
Lavarter klamre sig som et graagrønt Overtræk til den hen- 
smulrende Sten, — hvor Stenen dør, voxer Planten. Ustanse- 
lig og sejrrig trænger Dyreverdenen ind mellem de øde og 

rædselsfulde Fjældmasser. Millioner af Insekter, Edderkopper 
og Krebsdyr leve paa de rueste, stejleste og mest nøgne Fjæld- 
mure, som i Frastand. ikke synes at underholde ét Dyreliv. 
De huse med Lyst i de ødeste og mørkeste Klippedale og paa 
de goldeste Rullestensbanker, ja her komme Orme, Bløddyr, 
Krybdyr, Fugle og selv Pattedyr til, saa at der i den hele 
Bjærgregion ikke findes en eneste, nok saa lille Plet, som ikke 
har baade Plads og Mulighed for forskjellige Former af Dyre- 
livet, ja endogsaa virkelig kan opvise dem. 

Dyreverdenens laveste Former i denne Region saa vel som i 
hele Schweizeralpesystemet ere imidlertid langt fra alle endnu 
opsøgte og bestemte; thi Faunaens fuldkomnere Former ligge 
Mennesket nærmere og ere desuden lettere at overkomme end 
den store Mængde af hvirvelløse Dyr. Blandt disse, nemlig 
Leddyrene, Ormene, Bløddyrene og Straaledyrene, indtage imid- 
lertid de første, som sagt, afgjort den første Plads, baade hvad 
Antal og hvad Arter angaar, og de ere ogsaa forholdsvis bedst 
og almindeligst undersøgte, medens de øvrige hvirvelløse Dyr 
endnu tildels ere os fremmede og for øvrigt næppe heller ville 
frembyde mange ejendommelige Former her: i Bjærgregionen. 

Imidlertid ere selv vore Kundskaber om Bjærgregionens 
Leddyr endnu meget ufuldstændige. Af deres vigtigste Klasser, 
Insekter, Edderkopper og Krebsdyr, have de første atter det 
største Antal Arter og Individer, hvilket tydelig fremgaar af 
Dr. Heers utrættelige Undersøgelser over Dyreverdenen i Glarner - 
landet. Dette Kanton tæller i alle sine Regioner omtrent 5,600 
Dyrearter, nemlig 213 Hvirveldyr, 5000 Leddyr, 50 Orme, 100 Blød- 
dyr og 200 Straaledyr, saa at Leddyrene altsaa næsten udgjøre 7% 
af samtlige Dyrearter. Men blandt disse Leddyr er der kun 
300 Arter af Edderkopper og omtrent 50 Arter Krebsdyr; 
Resten, 4,600 Arter, er Insekter, nemlig 1,500 Biller; 1000 
Fluer, 80 Sommerfugle, 800 Aarevingede, 100 Netvingede, 100 
Hjælmkjæbede og 300 Cikader og Tæger. Disse Data yde os 
et omtrentligt Maal for den endnu ukjendte Rigdom af Leddyr- 
verdenen i hele den schweiziske Bjærgregion. Thi hvad der i 
Glarnerlandet måa fradrages hint Antal, som kun hjemme- 
hørende i de lavere Landstrøg, vil rigelig opvejes ved hvad 

der kommer til af nye Arter i de sydligere Alpers Bjærgregion. 
Som. en Mærkelighed i nogle af de sydlige Dale nævne vi her 
den europæiske Skorpion, der stiger op fra den italienske 
Slette paa de lavere Bjærge i Tessin og indtil Bergell og 
Misox i Kanton Graubiinden, hvor den. træffes hist -og her i 
Murværk og hule Kastanietræer. Imidlertid synes den at have 
tabt sine farlige Egenskaber i disse koldere Egne, thi man er 
ikke bange for den. I Puschlaw er den hyppigst ved Brusio 
og San Vittore, men naar dog til Poschiano (3200') og træffes 
oftere under Stene ved den nærliggende Sø. I mildt og fugtigt 
Vejr, og naar der er Omslag i Vejret, kommer den frem af sit 
Skjul. Ogsaa i Kanton Wallis er den funden ved Sitten. 
Menigmand har den Tro, at en Skorpion, som sættes ind i en 
Kreds af glødende Kul, dræber sig selv, hvilket unægtelig kan 
ske, naar Dyret af Forskrækkelse uvilkaarlig kommer til at 
saare sig. Flodkrebsen (Astacus fluviatiis), er vel hyppigst i 
Lavlandet, men forekommer dog ogsaa ofte i Mængde i Bjærg- 
regionen, hvor dens øverste bekjendte Findested dog vel næppe 
er over 3450' (Flims i Graubinden). De Forsøg, man gjen- 
tagne Gange har gjort paa at faa Domleschgerkrebsen til at 
trives i 400” større Højde i Churwalden, ere ligesaa fuldt mis- 
lykkede som de, man gjorde paa at akklimatisere de store 
Flodkrebs fra Lavlandene i Bjærgregionen, thi i denne træffer 
man altid kun den lille Varietet”). Den nærstaaende Bjærg- 
krebs (4. sawatilis Koch) er hidtil i det højeste iagttaget 
indtil en Højde af 2000". Derimod naar den ægte Blodigle 
(Hiørudo medicinalis), som foretrækkes for den ungarske Af- 
ændring (H. officinalis), i de rhåtiske Vande helt op i Alpe- 
regionen og fanges f. Ex. i den lille Sø ved Tarasp og anden- 
steds og bringes i Handelen. 

Af Insektklassen er Billernes -Orden, der i Schweiz tæller 


%) I Dinner (Solothurn) og navnlig paa et enkelt Sted i Bækken ikke langt 
fra Olten, som er omgivet af Ellekrat, har man i flere hundrede Aar 
kunnet finde og finder endnu røde Krebs, som af ukjendte Grunde 
ganske mangle det mørke Pigment i det Kitinskelet, som ligger uden 
påa det røde og, som bekjendt, let opløses i kogende Vand og Alkohol. 

3500 Arter, talrigst repræsenteret, dernæst komme Fluerne, 
Hvepsene og Sommerfuglene. De Netvingede, Hjælmkjæbede 
og Næbmundede udgjøre en forholdsvis kun ringe Del af den 
brogede Insektverden, der fører et omflakkende Liv i Luften, 
paa eller i Jorden og i Vandet. Om Vinteren er den imid- 
lertid næsten ganske forsvunden. I Januar Maaned kan man 
i 4000" Højde se en lille Jagtedderkop arbejde sig med Be- 
sværlighed hen over det haarde Snedække, men man opdager 
ingen Flue, Myg eller Tæge. Foraarets første Fønvind vækker 
derimod som ved et Trylleslag en Del af den slumrende Insekt- 
verden, som har overvintret i fuldkommen eller ufuldkommen 
Larvetilstand, til nyt Liv; den anden forøger, den tredie for- 
dobler, ja firdobler den, og i Løbet af en varm Foraarsuge 
komme saaledes Myriader af Insekter for Dagen, ved Foden af 
Bjærgene dog mere gruppevis efter Aarstiden, højere oppe 
næsten alle paa én Gang, som om de ilede med at nyde deres 
Livs korte Sommer. Betragter man disse muntert sig tumlende 
Skarer, disse Sværme af luftige Dansere og elegante Springere, 
fatter man let Individernes uhyre Antal. Det synes, som om 
hvert Sted: har sine Velyndere. Tæger løbe paa Vandpølene, 
dykke i Pytterne eller kravle med deres skjønne, brogede 
Vingedækker om mellem Stenene; Bladlus og Bladlopper (Psyl- 
lier) sidde i Tusendvis paa Græs og paa Blade; Markerne 
vrimle af Skumcikader og muntre Græshopper. Rødliggraa 
Myreløvelarver lure i tragtformige Gruber og slynge Sand- 
straaler paa det forbiilende Insekt; Skumcikader gynge paa 
lette Græsstraa; Bjærgskrænter og Græsgange gjenlyde af Græs- 
hoppers og Faarekyllingers skærende Toner, maaske ingensteds 
saa fuldtklingende som i Bjærgregionen.. Tusender af Fluer, 
Myg og Bremser summe gjennem Luften og danse hen over 
Blomster og Buske. . Med tunge, susende og uregelmæssige 
Vingeslag farer den storøjede Guldsmed frem og tilbage langs 
med Bækken, medens de lette, sorte og blaa Vandnymfer om- 
svæve en blomstrende, Vandplante.. Af Jordhuller og Sten- 
marker, af Hytternes og Staldenes Bræddevægge, af det hen- 
smulrende Rodstød eller. den forkullede Bark dykke hele 
Sværme af Bier og Hvepse af alle Slags frem og føre ind- 

byrdes en forbitret og morderisk Kamp, hvori især Grave- og 
Smuthvepsene udmærke sig; Fjæld-, Skov-, Mos- og Stenhumler 


gjennemstrejfe Skoven efter frisk Blomsterhonning; Træ-, Blad-, 
Gal-, Smut-, Grave- og Sandhvepse og store Gedehamse søge 
Føde eller ile ud paa Rov. Skov- og Bjærgmyrer og Myr- 
miceer (Braadmyrer) bygge, slæbe eller styrte afsted i uafbrudt 
Virksomhed paa enlige Stier eller stærkt befærdede Landeveje; 
utallige Billearter: krybe paa Træer eller paa Jorden, påa 
Buske og Stenmårker, samle sig i Aadslerne eller Exkremen- 
terne, svømme i Pytter, Sumpe og Bække eller summe tungt 
og plumpt gjennem Luften. Hist og her slutte Gjæster fra 
Syden sig til den indenlandske Insektverden, som f. Ex. Manna- 
Cikaden (Oicadi orn), som lader sin ensformige Sang lyde 
meget hyppig overalt i Tessin og i Øvre-Wallis indtil 3800" 


Højde. Men de venligste af dem alle, de yndige, brogede 
Sommerfugle, vugge sig paa Blomst efter Blomst, selv lig svæ- 


(=>. 


vende Blomster, flagre over Indsø og Eng, tumle sig om 
Klipper og Træer og oplive selv den dæmrende Aften. De 
rige Løv- og Naaleskove, de talrige Pile-, Liguster-, Rosen-, 
Berberis- og 
Sværmeres, - Uglers,. Maaleres, Bladvi 

1, hvorfor ogsaa Renee faser her i stort 
Antal. De Skælvingedes prægtige Larver og sorgløse, glade 


rnebuske i denne Region ydé mange Spinderes, 
kle jo Møls Larver: et 

Sværmen og Nyden gjøre dem til sånde Perler i Faunaen. 
Enhver kjender og elsker Svalehalen og dens Slægtning, den 
blegere . Sejlsværmer (Papilio Podalirius), Admiralen, ÅAurora- 
og Apollosværmeren, Rævene, Perlemorsfuglene, Bjørnespinderne, 
Sørgekappen, den uforlignelige Glandssværmer (Apatura), det 
pibende, honningrøvende Dødningehoved, Paafugleøjet, Gaffel- 
halen, Blaahovedet, Ordensbaandet og Ligustersværmeren. 
Hvor forskjellig er ikke Insekternes rige og flygtige Ver- 
den udpræget! De ere Dyrelivets Grundvold og Hovedmasse, 
ligesom Græssene ere det for Planterigets Vedkommende. Disse 
afgive Hovedføden for de planteædende Dyr, hine for en stor 
Del af Hvirveldyrene; ja selv blandt Insekterne og de øvrige 
Leddyr er der mange, som ere henviste til at søge deres Føde 
blandt Insekterne og sætte di bedste Skranke for deres over- 

vældende Formerelse. Som bekjendt tæller Klassen ikke faa 
Arter, som ere højst fordærvelige for Plantevæxten og især for 
Ku turplanterne. . Adskillige Sommerfuglelarver og mange Biller 
angribe Træernes Ved, Frugttræernes Løv, Blomst og Frugt 
og Haveplanterne. I mange Dal- og Bjærgegne er Oldenborren 
baade som Larve og som Bille i enkelte Aar en ren Lande- 
plage. Som Larve overgnaver den Planterødderne og udrydder 
ofte aldeles Græsvæxten, i udvoxen Tilstand æder den Træernes 
Blade og Knopper. I Lavlandene kommer den ofte frem i 
uhyre Mængde og er da ligesaa skadelig for Dalene nord 
for Centralalperne, som Vandregræshoppén allerede oftere- har 
været det syd for samme”); i Bjærgregionen forsvinder den 
imidlertid ligesom flere andre skadelige Insekter (f. Ex. Æblets 
Snudebille, Maalerne og Jordkrebsen) paafaldende hurtig i 
3000—3300" Højde. Allerede i 2000—3000' Højde ere enkelte 
Egne ganske frie for den. I Jurabjærgene gaar den ikke over 
Egegrænsen, efter de vaade Aar 1816 og 1817 er den næsten 
aldeles forsvunden omkring St. Gallen (2081'); i Biindener- 
landet gaar den paa Nordsiden af Centralbjærgene mærkværdig 
nok ofte i stor Mængde op over 4000" (St. Maria 46277, Al- 
veneti 4413", Bergiin 4630', Sedrun 4660”, Lumbrein 4700", 
Valcava 4700”, Mathan 5070, ja enkeltvis endogsaa op paa 
Kammen af Heingenberg til 6000, medens den sjælden op- 
træder og endda kun enkeltvis i 3000" Højde paa Sydsiden af 
Alpernes Axe trods den højere Plantegrænse og først viser 
sig noget hyppigere nedenfor 2500" i Selskab med sin min- 
dre Slægtning Melolontha hippocastanmi. Baade i dette Kanton 
og i St, Gallen har man i de senere Aar iagttaget en afgjort 
Fremrykning af Oldenborren mod højere Regioner. Udviklingen 
synes ogsaa i Bjærgegnene at vare i tre Aar; i slette Aar 
gaar ofte en Del af Ynglen til Grunde. Stæren, Raagen, Muld- 
varpen og Spidsmusen ere de farligste Fjender for dens Larver. 
Dens første Udflugt ved den nederste. Grænse af vor Region 


+) Dog synes denne i tidligere Aarhundreder ogsaa undertiden åt være 
trængt ind i det nordlige Schweiz (saaledes 1364 i Zurich og Omegn). 

falder omtrent sammen i Tiden med dens første Udflugt i de 
1200' dybere liggende Egne. 

Hvirveldyrenes Række frembyder imidlertid langt mere 
i Øjne faldende Fænomener. Som vi allerede tidligere have be- 
mærket, er den mere indskrænket i Arts- og Individtal end de 
hvirvelløse Rækker, men den overgaar dem i Intelligens og 
Organisation og er derfor. ogsaa i langt højere Grad bleven 
Gjenstand for videnskabelig Undersøgelse. Den griber over- 
hovedet mere ind i den menneskelige Virksomhed, er større i 
Nytte som i Skade og har mere udprægede dyriske Individua- 
liteter at opvise. 

Af Hvirveldyrene ere Fiskene, Padderne og Krybdyrene 
svagest repræsenterede i Bjærgregionen; Pattedyrklassen er 
noget talrigere, men Fuglene kunne opvise flere Arter end alle 


de andre tilsammen, en naturlig Følge af mange Fuglearters 
store Udbredelsesgebét og af Bjærgregionens udstrakte Skove. 

Bjærgregionen har ingen store Flodgebeter eller Vand- 
bassiner. Alle Schweiz's større Søer ligge langt dybere, selv 
den højst liggende af dem, Brienzersøen (1736'), er endnu 
7.—800'. under vor Region. Talrige Bække og Smaasøer danne 
de vigtigste Vandbeholdninger, ' hvorfor Fiskeklassen. ogsaa 
kun har et indskrænket Udbredelsesdistrikt. Inde i Indsøernes 
dybe, klare, grønne Bugter eller ude paa Dybet lever den bro- 
gede, grønliggr 
Ferskvandskvabbe (Lota vulgaris) i temmelig betydelig 
Mængde og gaar ogsaa nu og då op i de større Bække og 
Floder. Med Begjærlighed efterstræber den Fiskenes Leg og 
Yngel og selv større Fisk, som den lurer påa og pilsnart 
styrter sig over. Paa Grund af dens overordentlig fine Kjød 
efterstræbes den meget; dens Lever anses for den mest vel- 
smagende Ret af Fiskeverdenéen. Trods dens fabelagtig store 
Frugtbarhed er denne skjønne, med Skjægtraade forsynede 
Fisk ingensteds meget almindelig, da Gjedderne flittig gjøre 
Jagt paa den, og bliver derfor i vort Gebét sjælden mere end 
en Fod lang og tre—fire Pund tung, medens den i Genfersøen 
naar en Længde af tre Fod og en Vægt af indtil ti Pund. 
Ad Reuszfloden gaar den op indtil Amståg og er almindelig ved 


aa, slangeagtig .sort og gulgrønt marmorerede 

Sissingen; i den lille Selisbergsø ved Vierwaldståttersøen (2240) 
fanger man ottepunds Exemplarer. Foruden Ferskvandskvabben 
viser den almindelige Aborre (Perca fluviatilis), Frøernes 
og Salamandrenes graadige og grumme Fjende, sig hyppig i 
Søerne og Bækkene med sin piggede Rygfinne og" sine guld- 
glinsende Sider. Den bliver sjælden saa vægtig som Fersk- 
vandskvabben, men er én yndet Spise. I det første Aar fanges 
den i Mængde i Bjærgsøerne (kaldes 'i denne Tid »Heuer- 
ling"; senere ,,Egli" eller ,,Rezling", ogsaa ,Luth" og i Tessin 
»Persico""); selv til Alpesøerne er det lykkedes at forplante den. 

Den lille Elritse (Phozinus varius) og Ulken ( Cottus 
Gobio) ere meget hyppige i de fleste klare og lavvandede 
Bække, som ikke have altfor stærkt Fald, ja selv i rene Vand- 
grøfter, og skyde pilsnart hen over den stenede Grund eller 
frem og tilbage mellem de mørkegrønne Dyndbanker. De 


forekomme endnu i Fåhlensøen (4480' ved Såntis) og i Trib- 
søen ovenfor Engelberg (5800-). Den. rødfinnede, sjælden over 
8” lange Scardimius erythrophthalmus (en Hvidfisk), den mørke- 
grønne Suder (Tinca chrysitis) med hvidgul Bug, den sort- 
ladne, sølvglindsende Chondrostoma (C. nasus), den grøn- 
liggule Aspius (A. alburnus), en benrig og lidet anset Fisk, 
som ogsaa kaldes Blaaling, fordi den bliver yseblaa efter Dø- 
den, Hvidfisken (Leuciscus rodens) og den grønliggraa, sort- 
stribede Smerling forekomme hist og her i Bjærgregionens 
Bække og Søer ligesom ogsaa den almindelige Stalling (Thy- 
mallus verxillifer), der er gaaet helt op ad Reuszfloden til Wasen 
(2864') og ad Jnn til Steinsberg (45257) og har forjaget Forel- 
lerne der. I klare Bække med stenet Bund og i skyggefulde 
Skovsøer træffer man dem ofte skarevis, i det mindste i den 
nederste Halvdel af Bjærgregionen, men de have farlige Fjen- 
der i Flodørnene, Dykkerne og Fiskeodderne. I enSø i denne 
Region, nemlig den sivomkransede Sortesø (Lac d'Omeinaz ved 
Foden af Freiburger Schweinsberg, 3270”), der næppe. er en 
halv Mil i Omkreds, forekommer mærkværdigvis en Art Hvid- 
fisk (Leuciscus jeses), som hører hjemme i Europas større 
nordlige Floder og hidtil ellers ikke er funden andensteds i 
Schweiz. Paa Grund af dens fine, fede, gulladne Kjød skattes 

den højt af Beboerne i Omegnen, men den er temmelig fuld af 
Ben, naar for øvrigt ikke sjælden en Længde af halvanden 
Fod og en Vægt af 40—60 Lod, er blaa påa Ryggen, sølvgråa 
paa Siderne, svømmer godt og formerer sig stærkt. Hvilke 
Eventyr maa det første Par Fisk af denne Art ikke have be- 
staaet, medens Tilfældet førte det fra de nordlige Floder gjen- 
nem Rhin og Aar og endelig gjennem den varme Senseflod til 
dets nye Hjem i denne Bjærgsø! 

Talrigere end alle hidtil nævnte Slægter og farlige for dem 
alle ere Gjedderne, ,,Ferskvandsfiskenes Konger", der ud- 
mærke sig ved deres glubende Graadighed, hurtige og kraftige 
Bevægelser og fine Hørelse. I det første Aar ere de grønne, 
men blive senere mørkt graaplettede. Det store, brede Gab 
er væbnet med et frygteligt Apparat af lange, spidse, krumme 
Tænder, af hvilke man tæller indtil 700 Stykker hos et eneste 


Dyr, og Øjnene ere store og flade og indfattede af en. smuk, 
gul Ring. Kjøddet er hvidt, fast, velsmagende og sundt. Man 
plejer ved mange Bjærgsøer at skyde dem i Legetiden, i hvil- 
ken en enkelt Hun ofte formaar at afsætte 150000 Æg paa 
de solbeskinnede Grunde. Allerede før Solen ståar op, ser 
man enkelte Blus, som de bivuakerende Fiskere og Jægere have 
antændt; indtilMiddag omstrejfe disse Søbredden med Fuglebøssen 
eller den med store Hagl ladede Bøsse sænket mod Vand- 
spejlet. Snart bemærke de en sagte, stribeagtig Bevægelse 
i det klare Vand; det er Gjedden, der langsomt trækker ind 
mod Rørene nogle faa Tommer under Vandets Overflade — for 
at lege. Jægeren giver Ild, men holder paa Grund af Straale- 
brydningen i Vandet omtrent en Haandsbredde for lavt. Kuglen 
taber tildéls sin Fart i Vandet og saarer derfor sjælden Fi- 
sken, men Knaldet af Vandrystelsen bedøver den, såa at den 
i nogen Tid ligger paa Ryggen, og denne Tid benytter Jægeren 
til at hale den i Land med en Gren og dræbe den. I Klån- 
thalersøen (26407) fanger og skyder man ikke sjælden Gjedder 
paa 12—15 Pund, og man kan ogsaa træffe anselige Dyr i 
Trons- og Laxsøen i Binden og i Thalalpsøen. (3398", i 
Kanton Glarus), hvor Gjedderne og Suderne, som man har sat 
ud der for hundrede Aar siden, have formeret sig meget godt. 

I Slettesøerne gives der derimod Gjedder paa 20—30 Pund, 
som vel ere en 60—80 Aar gamle. Saadanne Kæmper anrette 
da frygtelige Ødelæggelser, angribe hyppig - Svømmefugle og 
Rotter, sluge Frøer, Mus og Vandsnoge og vove sig selv til 
Hunde og Katte, naar de komme ud i Vandet. Geszner for- 
tæller om en Gjedde, som bed sig fast i Underlæbert paa et 
Muldyr, der slukkede sin Tørsti Rhone, og som det forfærdede 
Dyr kun med Besværlighed fik rystet af sig paa Landjorden; 
ja man har Exempler paa, at disse Ferskvandsulve have an- 
grebet badende Mennesker og afjaget Fiskeodderne deres Bytte. 

Den interessanteste og hyppigste Fisk i Bjærgregionen. er 
imidlertid uden Tvivl Bækørreden, som vi derfor senere 
ville omtale nærmere tilligemed Graalaxen. Dens Fætter, 
den almindelige Lax (Salmo salar, som ung kaldet ,,Sålm- 
ling", udvoxen fra Foraaret til August »Dalm", derpaa indtil 
Nyaar ,,Lachs"; Hannen fra September af ogsaa kaldet ,,Ha- 
ken”, Hunnen ,,Ludern") er en forunderlig, vandrende Fisk, 
snart Ferskvandsfisk, snart Havfisk. Fra det nordlige Atlanter- 
hav, hvor den især er hyppig langs de skandinaviske Kyster, 
stiger den, ofte allerede i April>), ofte ogsaa senere, i store 
Stimer med en gammel Hun i Spidsen langsomt op ad alle 
Tysklands Floder, kommer i Maj forbi Basel, springer ved 
kraftige Slag af Halen over Faldene ved Laufenburg, svømmer i 
August ind i de mindre Floder, trækker uden at stanse gjen- 
nem Søerne til disses Tilløb, vandrer op ad disse, springer 
med Lethed over Dæmninger og Sluser, trænger ind i alle 
større Sidebække, der have et hurtigt Løb og en stenet Bund, 
og kommer saaledes efter lang Omflakken midt ind i Bjærg- 
regionen. Her leger den fra Oktober til December, undertiden 
i saa lave Bække, at Rygfinnen rager op over Vandet, hvorpaa 
den atter, mager og udmattet, vandrer i store Rækker ned ad 
Floderne til Havet. Men næste Sommer vende disse Dyr med 
mærkværdig Stedsans tilbage fra Norges" Kyster til deres 
gamle Legepladser, idet de søge -at liste sig under eller 

=) 1866 fangede man dog enkelte opstigende Lax i Rhinen allerede i Februar 

Maaned; noget, man aldrig har hørt berette før, men Maaneden var mild. 

over de talrige Garn, som spærre dem Vejen, og undertiden 
ogsaa gjennembryde dem ved deres Størrelse. Med Bugen 
skure de dernæst en- Fure i den grusede eller sandede Elv- 
bund og lægge deri en 20—30000 Æg, som udvikles i Løbet 
af ti Uger. De unge Lax, der holde sig skjulte mellem Stenene, 
voxe hurtig og gaa allerede i det paafølgende Foraar ned ad 
Rhinen til Havet, hvor de blive, til de ere udvoxne. Kun i 
Elvene og Floderne nedenfor Schaffhausen findes .der Lax i 
Zhingebetet. I Linth trænge de imidlertid op næsten til Pan- 
tenbricke (3012), i Aare til Thun, fra Reusz gaa de ind i 
Entlebuch, Engelberg og Muotadalen. Ja i Aaret 1833 blev 
der endogsaa fanget en Lax i Reusz højt oppe i Urserndalen 
rele , som altsaa mærkværdigvis maa have besejret Gøschenens 
talrige ze og Hvirvler. Fra Wallensøen gaa de ogsaa ind i 
Seetz og sene helt op i Melskløften, hvorved de maa springe 
over en tolv Fod høj Mølledæmning. 1 Saane naa de til hen 
imod Freiburg. Naar Laxene ankomme, sætte Fiskerne deres 
store Garn, de saakaldte ,,Ulve", tværs gjennem Vandet, stille 
Fælder for dem eller stange dem om Natten ved Blus fra 
Baade. Der fanges derved ofte Exemplarer paa 20 (1:35 
Pund, i de større Floder i Sletten endnu større, indtil 50 Pund 
tunge. Fiskeriet er endnu saa indbringende,” at Forpagterne 
af Laxefiskeriet ved Laufenburg siden 1860 betale 4500 Fr. i 
aarlig Afgift for det. Den samlede Værdi af Fangsten anslaas 
til 100.000 Fr. Saadanne heldige Aar som i fordums Dage ere 
dog sjældne.- 1419 fangede man under paafaldende lav Vand- 
stand i Aare alene ved Bern henved 3000 Stykker, ofte 15—20 
i et Dræt. Den 1ste Decbr. 1794 fangede en Kjøbstadsfisker 
110 Lax af 10—35 Pås. Vægt i Reusz ved Luzern. De ældre 
Hanner kjender man let i Legetiden paa den stærke Krog i 
Underkjæben, som ogsåå Grundørredens udvoxne Hanner be- 
sidde, en brusket, krogformig Forlængelse af Underkjæbens 
Zen, der passer ind i en Hulhed, som samtidig udvikles i 
Overkjæben. Begge disse Dannelser forsvinde imidlertid igjen 
efter Levetiden. Grundørreden (Salmo lacustris Bloch; S. 
Trutta L.: S. Lemanus Qwv.), ;;Rheinlanke", viser sig i Bjærg- 
regionen kun i Rhinen og dens Flodgebét; ved Ruvis og Trons 

har man fanget Grundørreder paa 18—30 Pd. og ved Spliigen 
(4430) påa 3—12 Pd. Søerne i Øvre-Engadin (5500"') ere 
sikkert de højst liggende Vande, i hvilke den viser sig. Den 
er meget bredere cg mere langstrakt end Laxen; Hovedet er 
over en halv Gang større og Halefinnen kraftigere; Ryggen er 
mørk grønliggraa, Siderne og Bugen sølvglinsende, de -første 
tillige sortplettede indtil helt hen paa Kinderne, ofte ogsaa rød- 
og rustbrunt prikkede. Ryg-, Hale og Hudfinne ere mørke, 
de parrede Finner gult farvede. I vore Søer naar den en 
Vægt af over 40 Pd. 

Dette Dyreliv i Bjærgregionen giver Mennesket kun An- 
ledning til ringe Virksomhed. Skjønt ikke uden Fordel, er 
Fiskeri dog kun en stadig Beskjæftigelse for nogle faa Per- 
soner. — Fiskefangst med Kroge er tilladt enhver overalt i 
Schweiz, Retten til at sætte Garn ud er derimod i Reglen 
knyttet til visse Besiddelser. I Binden ere de fleste Indsøer 
i denne Hensende enten Privat- eller Kommuneejendomme; 
i Kanton Tessin er Fiskeriet af stor Betydning, idet der aarlig 
udføres 4000 Ctnr. foruden hvad der fortæres paa Stedet. 

I det hele taget indtage Fiskene en aldeles underordnet 
Plads i denne Regions Dyreverden; Vandet skjuler og begraver 
dem. Hist og her dykker en hoppende Ørred, hvis Spring- 
vidde angives til 12 Fods Længde og fem Fods Højde, op af 
det spejlklare Element ligesom for at minde om sin Tilværelse 
og sit Slægtskab med Landets og Luftens Dyr, men ellers er 
der ikke en Lyd, ikke en Bevægelse. Hvor ganske anderledes 
forholder det sig med de i-to Elementer levende, snigende, 
lurende, hoppende og skrigende Krybdyr og Padder, der 
optræde som Repræsentanter snart for Indolens og Dumhed, 
snart for List og Kjækhed, snart for Fejghed og Bevægelighed. 
Heller ikke de ere rige paa Arter, og kun faa af disse op- 
træde med nogen Mængde af Individer. Endnu færre benyttes 
af Mennesket, alle undgaa de ham og sky ham, og ogsaa han 
flyr mange af dem og slutter ikke Venskab med en eneste. 

Af dem alle ere Paddene (Batrachierne) de mest frem- 
trædende, baade hvad Bevægelighed, Højrøstethed og Mængde 
angaar. De underskjønne Kildefrøer (Rana csculenta, ,,den 

grønne Frø") i deres grønne Jægerdragt og de svagt marmor- 
rerede, : brune Græsfrøer (R. temporaria, ,den brune Frø'y, 
med deres lange muskuløse Bagben og skjønne, venlige, guld- 
indfattede Øjne, med deres stumpe, bredsnudede Ansigter, der 
ofte have en overraskende og komisk Lighed med Menneskenes, 
forekomme i Mængde i hele Bjærgregionen. Hine finde især 
Behag i at sidde ubevægelig i Solskinnet ved den vårme Bred 
af en Sø, en. Dam eller et Morads og ret lade sig gjennem- 
strømme af Varme og Lys. Næppe fanger imidlertid deres 
skarpe Øre Lyden af et Menneskes eller Dyrs Trin, før dei 
favnelange Buespring styrte sig plumpende i Vandet, med. kraf- 
tige Tag pilsnart forlade Bredden og dykke under,"atter kige 
frem og endelig skjule sig paa komisk plump Maade i Dyndet 
eller mellem Vandplanterne. Faa Dage efter at det første 
Kvæk er: blevet hørt i Sletten (sædvanligvis i den første Tredie- 
del af Maj), stemme ogsaa Bjærgfrøerne deres Strubeinstru- 
menter og have allerede i Juni bragt det til en saadan Fuld- 
kommenhed, at de fylde det hele Gebét fra Aften til Midnat 
med deres ubenævnelige, fortvivlet udholdende Sang, der i 


teglen intoneres- af en tykmælet Forsanger og ledsages af 


lange Responsorier og skrattende Tuttis. Og dog har denne 
Koncert intet uhyggeligt eller afskrækkende ved sig; tværtimod 
er den ofte ret komisk ved den forskjellige Maade, hvorpaa 
den med fuld, bred Akcent ligesom modulerer Udtrykket af en 
vis snaksom Selvbehagelighed; kun er Udholdenheden rædsom. 
De hundrede og atter hundrede Stemmer give et godt Begreb 
om Antallet af disse Korsangere, thi man maa ikke glemme, at 
det kun er et Mandfolkekor, da Hunnerne ikke give sig af 
med at synge, men kun skræppe. 

Saasnart Foraarssolen har faaet nogen Kraft, komme Frø- 
erne frem af deres Vinterkvarterer for at slikke Varme. Al- 
lerede før den Tid efterstræber man dem imidlertid, især om 
Natten ved Lys. Man fanger dem i Massevis, klipper de vel- 
smagende Køller af dem med en Sax og lader de stakkels 
lemlæstede Dyr ligge halv levende i Bunker, indtil Døden 
langsomt befrier dem.. Fiskerne og Frøfængerne ere oven 
i Kjøbet ofte saa dumme at tro, at Laarene atter voxe ud påa 

de arme, .forpinte Dyr. Denne massevise Tilintetgjørelse op- 
vejes kun ved Dyrenes store Frugtbarhed. Hunnen lader enten 
Legen, som indeholder indtil tusende smaa, gulsorte Æg, falde 
i Klumper påa Bunden af Vandet eller klæber den i Snore til 
Padderokker og andre Vandplanter. Den bliver i Nærheden og 
udtrykker sin ømme Følelse ved bløde, snurrende Toner. Ved 
Solvarmens Indvirkning svulme Æggene op, indtil de have 
naaet en Størrelse som Ærter, og paa den sjette Dag smutter 
et besynderligt, lemmeløst, med Hale og Hornkjæber forsynet 
lille Gjælledyr ud, der ser ud som et Hoved paa en Stilk og 
af Bjærgboerne kaldes ,,Rosznagel",  Muntert tumle de sig 
i Tusendvis i de solbeskinnede Vande, tabe ved en mærkelig 
Forvandling Halen og faa Lemmer, og blive endelig til Frøer, 
rigtignok med Fare for at miste Laarene det næste Foraar. 
Den haabefulde Ungdom sidder dernæst dovent med de gamle 
ved Bredden eller i de grønne Kahytter mellem Vandplanterne. 
Svæver der. en Myg, en Guldsmed eller en Flue over dem, 
slynge de lynsnart deres for til befæstede klæbrige Tunge ud 
efter Byttet og vende atter velmættede tilbage til deres g 
og forunderlige Svømmeøvelser, som Rollenhagen skildrer i 
følgende Ord: 


Sang 


De træde Vande; paa Dybets Vej 
Med aaben Flab de drukne ej; 
En Myg de snappe i et Spring, 
En rødlig Orm, som ingen Ting. 
De opret staa som stolte Knægte, 
Naar med hinanden de vil fægte; 
De danse rundt og Bugter slaa, 
I Kunster hinanden at overgaa. 


Kildefrøen fjærner sig aldrig langt fra sit Element, men 
den plumpe, langbenede, brune Græsfrø strejfer derimod vidt 
og bredt gjennem Lund og Mark og kan træffes om Aftenen 
efter en mild Regn tilligemed Tudser og Salamandre, jagende 
efter Snegle og Insekter. Den er mest Landdyr og kommer 
kun i Vandet for at parre sig, lægge Æg og sove Vintersøvn, 
af hvilken den vaagner allerede i Marts. Man skjelner mellem 
en stumpsnudet, meget almindelig Art og en sjældnere spids- 

snudet; af dem begge forekommer der gulagtige, rødlige og 
grønlige Farveændringer. Den stumpsnudede Afart forekommer 
væsentlig kun i Bjærgregionen og indtil den øvre Alperegion. 
Først i den nyeste Tid har man opdaget den lille Springfrø 
(Rana agilis Thom.), der paa Ryggen er gulladen indtil sorte- 
graa med regelmæssige mørke Baand paa Laarene, påa Bugen 
altid hvid eller gulagtig uden Pletter og har paafaldende lange 
Bagben, der sætte den i Stand til at gjøre længere Spring 
end nogen anden Frø. Denne Form er hidtil kun funden i 
Frankrig og Italien og hos os, såa vidt bekjendt kun i den 
vestlige Del af Landet, især i stillestaaende Vande og paa 


skyggefulde Steder. Den parrer sig 5—7 Uger senere end 
dens næmeste Slægtning, den brune Frø, og træffes i Bjærgene 
indtil en Højde af 4700", Den nydelige grønne Løvfrø (Hyla 
arborea) findes derimod efter vore Iagttagelser kun sjælden i 
Bjærgregionen. 

I Skov og Mark, i Hus og Stald, ved Klippe og Vand 
sidder ensomt i Huller og Kroge den vortede, tykbugede, graa- 
brune Skrubtudse (Bufo cinereus), et natligt Dyr, hvis Vin- 
ter tilbringes i Jordhuller, og hvis eneste Skjønhed er de kloge 
Øjne med den glinsende, ildfarvede Regnbuhinde. Den Nytte, 
den gjør ved at udrydde alt Slags Utøj, kan ikke vurderes 
højt nok. Frøen er en munter, elegant Fyr i Sammenligning 
med denne rugende, melankolske Figur, som puster sig op, 
naar den overraskes, og intet andet Værge besidder end en 
svagtætsende Vædske, som den sprøjter ud, naar man tager 
den i Haanden. Den gaar ikke paa Jagt, men venter rolig, 
indtil Byttet kommer den nær, hvorpaa den uden stor Sikker- 
hed kaster sin Klaptunge ud efter det. — Man anser den for 
giftig, men uden Grund; ligesaa urigtig er den Paastand, at 
der undtagelsesvis skulde findes Exemplarer af en Tallerkens 
Størrelse. - Den bliver meget gammel og opnaar ofte en Længde 
af 4—6 Tommer, men et Kæmpedyr som det nysnævnte, der 
skal være set i Maaneder af mange Personer, men som ingen 
af Væmmelse gad røre, har jeg forgjæves gaaet paa Jagt efter. 
I det franske Schweiz fandt jeg den sælsomme Tro blandt Al- 
muen, at der hersker dødeligt Fjendskab mellem Tudserne og 

Korsedderkopperne, og man vil der kjende mange Exempler paa, 
at disse Edderkopper formaa at dræbe Tudserne ved et eneste 
3id. Ogsaa den graa og sort- marmorerede Løgfrø (Pelobates 
fuscus) hører hjemme i Bjærgregionen, men træffes sjældnere; den 
smukke, grønt marmorerede, foranderlige Tudse have vi sat ud 
i stor Mængde, men forgjæves søgt at akklimatisere. Den 
næsten kun halvt saa store, ovenpaa jordbrune, paa Bugen 
orangegule og staalblaaplettede, muntre Klokkefrø (Bombi- 
mator igneus) er hyppig nok i Damme og Grøfter i Bjærg- 
regionen, ja selv i Landsbyernes Møddingepytter, og vedlige- 
holder i Juni utrættelig sin Tostavelses-Koncert ved Dag og 
ved Nat. Det er kun nogle Aartier siden, at man i Schweiz 
opdagede den ægbærende Fødselshjælper (Alytes obstestri- 
cans), et interessant lille Dyr, der er af Størrelse som en Klokke- 
frø (11 Tomme lang), smudsiggraa paa Ryggen, graalighvid 
paa Bugen og prydet med en hvid Vorterække paa hver Side. 
Naar Hunnen vil skille sig ved sine 50—60 gulladne Æg, nær- 
mer Hannen sig den og vikler dens klæbrige Æggestrænge 
omkring sine Bagben, slæber derpaa denne Byrde en kort Tid 
om med sig, indtil den mærker, at Fostrene ere fuldt udviklede, 
hvorpaa den begiver, sig ud i Vandet, hvor Æggeskallerne 
strax briste og de smaa Gjælledyr svømme bort. Undtagelsesvis 
har man ogsaa fundet Hunner med Æggestrænge omkring 
Bagbenene. Denne Tudse er ikke sjælden ved St. Gallen; en 
af mine Venner opdagede den i Oberhaslidalen i Alperegionen, 
en anden traf den flere "Gange i Appenzellerlandet i den nedre 
Bjærgregion, hvor ogsaa den saakaldte Alpetudse findes (Bufo 
alpmus), der dog rimeligvis kun er en mørkfarvet Varietet af 
Skrubtudsen. Herfor taler blandt andet dens: Forekomst i en 
Højde af .2500', da den ellers kun skulde forekomme i et 
Højdebælte af over 6000". 

Hyppigere end de sidstnævnte Paddeformer træffer man, 
især umiddelbart før eller efter en Regn, den 5—6 Tommer 
lange, rundhalede, gulplettede Ildsalamander (Salamandra 
maculosa), som sædvanligvis sidder hypokondert paa fugtige 
Steder, under Stene, i Huller eller i Mogset, flytter sig trægt 

og langsomt og kun i Forplantningstiden gaar i Vandet, hvor 
den da svømmer ved hurtige Haleslag og gjærne kommer frem 
til Overfladen for at aande.  Bjærgboerne anse ligesom de 
gamle Romere Salamanderen, som gjør Nytte ved at ødelægge 
mange Orme og Insekter, for yderst giftig, men den hvidlige 
Slim, som den afsondrer af sine Sidekjertler, naar den tirres, 
er uskadelig for Mennesket, skjønt den volder Fugle og Smaa- 
dyr Sygdom og Død, naar den indpodes i dem; med Und- 
tagelse af Snogen, som gjærne æder Salamandre, sky de større 
krybdyrædende Dyr den derfor ogsaa. Den moderlige Natur, 
som har nægtet saa vel den som Tudsen stor Bevægelighed, 
har ved dette ætsende Stof i det mindste nogenlunde sikret 
dem begge mod Forfølgelser. Ved Siden af denne Salamander, 
der ligesom Klokkefrøen undtagelsesvis ikke gaar op i Bjærg- 
regionen i Kanton Glarus, optræder den sorte (Salamandra 
atra) ofte mellem 2000 og 7000” Højde. I nogle Dele af 
Schweiz opnåar denne sidste allerede ved 2500” sit Maximum 
af Individantal, men i de fleste øvrige Dele af Landet er den 
almindelig i Bjærgregionen, i hvis højere Egne den træder i 
Stedet for den plettede. 

Af «de nærbeslægtede Vandsalamandre eller Tritoner, 
som ere slankere og uden Kjertler, og hvis Hanner have en 
sammenhængende Halekam, finde vi endnu hist og her For- 
landets Former i de smaa, stillestaaende Vande i vort Højde- 
bælte, men ikke overalt indtil samme Højde; saaledes. den 
store Triton (Triton ceristatus), henimod 6” lang, der er 
mørk olivenbrun påa Ryggen og hvidprikket paa Siderne, 
Hannen med skarptandet sort Hudkam og højgul Bug, Hunnen 
lysegul paa Bugen, begge med runde, sorte Pletter sammesteds 
og sølvfarvet stribede paa begge Sider af Halen, og den plet- 
tede eller Damtritonen (Triton tæniatus Schneider; T. pal- 
matus Schinz), kun 3" lang, Hannen lysebrun, paa Siderne 
endnu lysere med rødgul Bug og sorte Prikker paa hele Lege- 
met, sorte Længdestriber paa Hovedet og en næsten gjennem- 
sigtig. tandet Kam paa Ryg og Hale, Hunnen uden Pletter. 
Ogsaa Bjærgtritonen (7. alpestris Schmeider, T. Wurfbainii 
Laurent) træffes her overalt i stillestaaende Vande, men ogsaa 

ligesaa hyppig i Alperegionen, hvorfor vi senere ville omtale 
den nærmere. 

Slangerne i Bjærgregionen, samtlige skjønne og tildels 
ogsaa meget livlige og kloge Dyr, ere næsten lige saa skjulte 
og usynlige som Fiskene og Salamandrene. Ligesom af medfødt 
Instinkt trække de sig sky og forsigtig tilbage for Menneskenes 
og Dyrenes Forfølgelser til ensomme Steder. Hvis vore Land- 


"og Bjærgboere vidste, hvilke Velgjørere disse Krybets Tilintet- 


gjørere ere, vilde de frede dem med Omhu. Have de ikke 
desuden allerede Fjender nok? Musvaagen, Alpenøddekrigen, 
Storken, Grævlingen, Ilderen og Pindsvinet opsøge og fortære 
selv de giftigste Slanger med den største Begjærlighed og uden 
Skade. Det uskyldigste af alle slangelignende Dyr, Staal- 
ormen, som i Følge sin Organisation maa betragtes som et 
Firben, medens den i sit Ydre mere nærmer sig Slangerne, 
Staalormen, som med sin bedste Villie ikke engang kan bide 
ordentlig, men kun spille pinlig med Tungen, og som lever af 
Insekter, Orme og især af nøgne Snegle og i Efteraaret føder 
til Verden 6—12 for oven sølvhvide, for neden sorte Unger, snart 
med, snart uden Æggeskaller, selv dette uskyldige lile Dyr 
bliver ofte dræbt, fordi Mennesket har en uvilkaarlig Væmmelse 
for alt slangeagtigt Kryb. Denne Uvillie gjør ham ikke blot 
forfølgelseslysten, men ogsaa blind, — thi af det blinde Men- 
neske har dette Dyr ogsaa faaet Navnet ,,Blindormen”. Ikke 
desto mindre har Staalormen to meget gode, skarpseende Øjne 
med sorte Pupiller og guldgul Iris, beskyttende Blinkhinde og 
tydelige Øjenlaage, som derimod mangle hos alle ægte Slanger. 
Om disse Dyrs Vinterophold har man først i den nyere Tid 
faaet nogle tilforladelige Oplysninger. De grave sig, mærkværdig 
nok, et formeligt Vinterkvarter, der bestaar af en 30—36 
Tommer lang vandret Gang med flere Krumninger, som de 
ved Vinterens Komme tilstoppe inden fra med Græs og Jord. 
Nærmest Udgangen ligge Ungerne, derpaa følge stedse større 
og større Dyr, og endelig bagest i den yderst snævre Beholder 
en gammel Han og Hun, alle i dybeste Søvn, enten sammen- 
ruliede eller slyngede mellem hverandre eller lige udstrakte, 
20—30 Stykker sammen. Det interessanteste vilde imidlertid 

være at se disse fodløse Dyrs mærkværdige og møjsommelige 
Graverarbejde, thi de forstaa med vidunderlig Kløgt at over- 
vinde Vanskelighederne selv i et meget ugunstigt Terræn. Naar 
Foraaret kommer, kommer ogsaa den hele Koloni for Dagen. 

Staalormen er den almindeligste af alle Slangeformer, skjønt 
den forfølges stærkt af Snoge, Oddere, Katte og mange Fugle; 
efter den følger i Antal den med ligesaa stor Hensynsløshed 
efterstræbte almindelige Snog, som er giftløs, i det højeste 
farlig for Fisk, Salamandre og Frøer, derimod aldrig for Men- 
nesket, men tvært imod endogsaa spiselig ligesom Staalormen. 
Det eneste ubehagelige, man kan indvende mod den, er, at den, 
naar den fanges, udsprøjter en stinkende Saft af sine Gat- 
kjertler, som er vanskelig at vaske af. I Wallis's og Tessins 
Bjærgregion vil man maaske ogsaa, skjønt vistnok kun sjæl- 
den, kunne finde den gule, den sorterønne og den tærnede 
Snog, i den nordlige derimod er den østerrigske oftere bleven 
iagttaget. Foruden disse faa Snogearter har vor Region 
endnu kun en Hugormeart at opvise, men det en meget giftig, 
nemlig den saakaldte Redi”ske Hugorm (den anden Gift- 
slange i Schweiz, den almindelige Hugorm eller Kobberslangen, 
hører mere Alperne til og trætfes sjældnere i Bjærgregionen). 
Den Redi'ske Hugorm (Vipera Redii), som har faaet dette 
Navn efter den italienske Naturforsker Redi, findes ikke i det 
østlige Schweiz, men vel i Wallis, Tessin og temmelig hyppig 
overalt i Jurabjærgene. Den ynder Skovkanten og de stenede, 
solaabne Bjærgskraaninger, bliver to til tre Fod lang, temmelig 
tyk, har en gulagtig brun, undertiden næsten kobberrød Grund- 
farve og mange enkelte, usammenhængende, sortebrune, lang- 
agtige Tværpletter, der ligge hen ad Ryggen i fire Rækker, af 
hvilke de to midterste dog ofte flyde sammen. Undertiden kan 
man træffe den uden Pletter. Bugen er altid kjødfarvet. Det 
hjærteformige Hoved er ikke, som Snogens, beklædt med Pla- 
der,, men med smaa Skæl. Biddet er altid farligt og ledsaget af 
voldsomme Sygdomstilfælde, og det helbredes kun langsomt. 
Saaret er meget smertefuldt, men Dyret bider kun, naar det 
ægges; den bidte falder i Afmagt, Lemmerne stivne, Ansigts- 
farven forandres, Tungen svulmer op, Svælg og Mund snøres 

krampagtig til, Brækninger osv. følge efter, men kun nåar 
Behandlingen forsømmes, paafølger Døden. En Ko, som gnub- 
bede sig op ad en af en Hugorm beboet' raaden Træbul og 
blev bidt, var syg i flere Uger. I Italien, hvor de forekomme 
endnu hyppigere, benyttes de til Tilberedning af et fordums 
Universallægemiddel, Teriak, og fanges endnu i ;Tusendvis. — 
Større Nytte end ved dette Kvaksalveri gjør denne Hugorm 
imidlertid ved sin Levemaade, idet den fortærer en stor Mængde 
Mus, Biller, Orme, Larver, Fluer og Græshopper. 

De sirlige og behændige Firben gjøre et behageligere 
Indtryk end Frøerne og Slangerne. Ogsaa hvad dem angaar 
er den sydlige Del af vor Region langt rigere baade paa Arter 
og paa Individer end den nordlige. Det almindelige Fir- 
ben eller Gærdefirbenet (Lacerta sepium) bebor Sletten, 
Bakkeregionen og en Del af Bjærgregionen. I den solvarme, 
stenede Urserndal skal hverken det eller nogen anden Firben- 
form, nogen af Tudserne eller Kildefrøen forekomme. Vort 
her nævnte Firben er et broget tegnet, brunligt, skælklædt lille 
Dyr med fyrig tindrende Øjne, som i Solskinsvejr lurer i Hække 
og Tornebuske, paa Skrænter og Mure efter Fluer, Biller og 
Myg, men selv med yderste Behændighed smutter hen jet 
Gjemmested, saa snart der viser sig nogen Fare. Det er ikke 
n»yppigt, men heller ikke sjældent, og er en Yndlingsføde for 
mange Slanger. Hunnen lægger i Juli 5—8 smudsighvide, 
næsten kuglerunde Æg af Størrelse som Spurveæg i Myretuer 
eller i Mosset, og Ungerne, der strax ere ligesaa gode Løbere 
og Klatrere som de gamle, komme frem i August Maaned. 
Vinteren tilbringe disse lettæmmelige Dyr ubevægelig i Jord- 
huller eller under Stene, men vise sig, lige saa snart Sneen er 
smeltet. Da de ere yderst hurtige af sig og efter Sigende ikke 
skulle være til at faa fat paa, holde Landboerne dem for for- 
hexede, ja hist og her ere de endogsaa udskregne som giftige. 
Murfirbenet (Podarcis muralis), som er noget mørkere plet- 
tet og lidt større, træffes ikke i de østlige, men vel i de nord- 
lige, vestlige og sydlige Bjærge, især hyppig i Jura, og stiger 
op indtil 3800” Højde. Bjærgfirbenet (Lacerta vivipara,) 
hører lige saa meget Bjærgregionen til som Alperegionen. Det 

største og smukkeste af dem alle er dog det grønne Firben 
(Lacerta viridis),- som næsten er dobbelt saa langt som det 
almindelige (i Reglen nemlig en Fod langt, ofte dog 15—17 
Tommer), men kun hører hjemme i den sydlige Bjærgregion i 
Waadt, Wallis og Tessin, hvor det dog ogsaa er hyppigt i 
Sletten, ligesom i hele Italien og — formodentlig overført — 
i Berlins Omegn. Dette særdeles smukke Dyr, der gjennem- 
løber alle Farvenuancer indtil brungrønt og sortegrønt og er 
kjendt i Schweiz i sex interessante Varieteter, forandrer sig ved 
hvert Hudskifte. Alder, Kjøn, Opholdssted og Næring udøve 
en betydelig Indflydelse paa dets Farve. Dets Føde bestaar 
af alle Slags Insekter, som det hyppig lurer paa i de grønne 
Hegn, af Orme, Snegle og selv andre smaa Firben. Nord for 
St. Gotthard har man kun iagttaget det i Rhindalen ved Horn- 
berg ovenfor Basel, ligesom det ogsaa temmelig hyppig bebor 
Schwarzwalds sydlige Udløbere, derimod viser det sig i Genf, 
Waadt, Tessin, Wallis og Misox gjennem hele Bjærgregionen 
indtil 4000". I August finder man hyppig paa varme Steder 

dets nylig forladte Æggeskaller i store Bunker. Æggene ere 
omtrent saa store som Dueæg og behøve til deres videre Ud- 
vikling Fugtighed og Varme, den første, for at de ikke skulle 
skrumpe ind, den sidste, for at Fosteret kan udklækkes. De 
lægges derfor sædvanligvis om Natten i fugtigt Mos eller i et 
lille Jordhul, hvor der samler sig Dug om Natten og Varme 
om Dagen. Flere Firbenarters Æg besidde den mærkværdig 
Evne at lyse i Mørke med et fosforiserende Lys. 

Alle disse Firben sove Vintersøvn i Jordhuller, indtil 
Foraarssolen vækker dem og kalder dem frem til det varme 
Lys. Ofte ere de da ganske støvede og tilsmudsede, og i ti 
til tolv Dage ere deres Bevægelser endnu stive og langsomme, 
men efterhaanden antage de deres sommerlige Levemaade og 
Bevægelighed. Som en Følge af de enkelte Organers forholds- 
vise Uafhængighed af den svagt udviklede Hjærne og det kum- 
merlige Nervesystem besidde de Evne til at forny tabte Lem- 
mer, skjønt i mere indskrænket Grad end Salamandre og Tri- 
toner. Paa disse voxe Hale, Lemmer, ja selv udstukne Øjne 
ud igjen, paa Firbenene derimod kun Halen, og det endda 

aldrig fuldstændig, thi Skællene ligge aldrig regelmæssig der, 
hvor Bruddet har fundet Sted. 

Det er derhos højst paafaldende, hvor ligegyldige de ere 
mod mineralske og vegetabilske Gifter, medens de dyriske Saf- 
ter virke meget stærkt paa dem. Der behøves tyve Gange 
mere Blaasyre til at dræbe et Firben end til at dræbe en Kat, 
og Firbenet dør dog først efter flere Timers Forløb. Derimod 
dræbes det øjeblikkelig af et Hugormebid, ja selv et Bid i 
Tritonernes eller Salamandrenes ætsende Slimhud fremkalder 
først Svimmelhed og Lamhed og dernæst Døden. Ligesaa 
ømfølende ere de mod Kulden og dø ligesom Slangerne ved 
+ 40 R. 

Skildpaddernes Orden mangler i den schweiziske Bjærgregion. 
Desto mere paafaldende er det derfor ogsaa, at man i Reusz- 
dalen i Uri flere Gange har truffet Exemplarer af den alminde- 
lige europæiske Sumpskildpadde, som ikke synes at være slupne 
ud af Fangenskab. Paa en Gaard i Nærheden af Altorf lever 
en græsk Skildpadde allerede i over hundrede Aar i fuldkommen 
fri Tilstand, saa at Klimaet altsaa ikke synes at bekomme disse 
Krybdyr ilde. Vilde de imidlertid virkelig bosætte sig i Schweiz, 
kom de vel fra Italien op ad Ticino og ind i Kanton Tessin, 
men der hår man, saavidt mig er bekjendt, endnu aldrig set 
Spor af Skildpadder. Ogsaa i Bremgarterskoven ved Bern og 
ved Rhones Udløb i Genfersøen hår man i den nyere Tid 
fanget græske Skildpadder”), og Wagner beretter udtrykkelig 
i sin Helvetia curiosa, at der gives Skildpadder ved den lille 
Pilesø i Kanton Zurich. Nutil Dags er der rigtignok ikke Spor 
at se af dem mere, saa talrig de ogsaa i den forhistoriske 
Tid have beboet visse Bakke- og Bjærglokaliteter i Schweiz og 
der efterladt deres Levninger. 


f) 1869 skal der være fanget syv Sumpskildpadder ved Villeneuve i Waadt; 
1871 fandt man igjen nogle. 


Fjerde Kapitel. 


Bjærgregionens Fuglererden, 


Fuglene et nødvendigt Bindeled i Natursystemet. — Standfugle og Træk- 
fugle. — Schweiz et Mødested for Nordens oz Sydens Fugle — Den ita- 
lienske Fuglefangst. — Vildænder og Vandhøns. — En Hejrekoloni ved 
Vierwaldståttersøen. — Skovsnepper. — Den lille Trappe. — Vilde Høns og 
Duer. — Gjøgen. — Isfuglen., — Hærfuglen, — Spætterne. — Spætmejse og 
Træløber. — Mursvalen. — Natravnen. — Korsnæbbene. — Finkerne. — 
Værlinger og Lærker — Piplærker. — Mejser. — Stensmutter. — Gærde- 
smutte og Fuglekonge. — Sangerne. — Vipstjærterne, — Tornskaderne. — 
Droslerne. — Klippedroslen. — Blaa- og Rosendroslen som ” Gjæster. — 
Stæren. — Guldpirolen. — Ellekrager. — Nøddekrigeformer. — Ravne. — 
Uglernes Karakteristik. — Skovhornuglen. — Dværguglen. — Naåtuzglen. — 
Den rufodede Ugle. — Civetta som Lokkefugl, — Uglernes Udbredelse. — 
Dagrovfugle. — Duehøgen. — Vandringsfalken. — Lærkefalken. — Taarn- 
falken. — Musvaagen og dens Nytte. — Bihøgen. — Slangeørnen og Skrige- 
ørnen. -—- Den ægyptiske Grib ved Saléve. — Fældede hvidhovede Gribbe, 
— De forskjellige Fuglearters Forhold til hverandre. — Fuglene Bjærglivets 
Element. — Vinterophold. — Fuglenes'Skovliv og Skovkoncerter. — Fuglelig. 


Fuglene indtage, baade hvad Antal af Arter og af Individer 
angaar, den første og vigtigste Plads mellem de højere Dyr. 
De falde ogsaa først i Øje; ved deres Mængde og Bevægelig- 
hed, deres Sang og Skrig, deres Gjennemtræk, deres Farver 
og Formrigdom frembringe de den største Afvexling i det tavse 
Bjærglands Natur. Medens man kan gaa milevidt uden 
at se et eneste af de andre Hvirveldyr, savner man dog aldrig 
saa længe Fuglenes muntre Verden. De ere det rette Udtryk 
for det Jorden beherskende Liv, for den friske Livslyst, for 
den muntre Bevægelse. Uden dem var Bjærgegnen død og uden 

Ynde. Mennesket søger overalt et beslægtet, levende Aande- 
pust; den døde Masse nedtrykker ham; den livløse Ørken 
stemmer ham sørgmodig. Uden et Dyreliv er han frænde- 
og venneløs i Naturen, i det ser og aner han beslægtede Kræfter, 
med det deler har gjerne Frihedens Glæder, den glade Følelse 
over Tilværelsen. . Tænke vi os Fuglenes muntre Flok bort- 
fjærnet fra vore Skove og Fjælde, fra Engene og Markerne, 
fra Klipperne og Bækkene, vilde vi mangle et af de vigtigste 
3indeled, som forener vort Liv med det lavere organiske og 
med den uorganiske Verden. I Naturen selv vilde der opstaa 
en fordærvelig Revolution, som forstyrrede det én Gang an- 
ordnede, gjensidige Forhold i hele Dyreverdenen og tilintet- 
gjorde al Orden. Insekter og andre hvirvelløse Dyr, Mus osv. 
vilde formere sig i det uendelige, hvorved Planteverdenen vilde 
komme til at lide haardt, medens endel af Pattedyrene middel- 
bart eller umiddelbart vilde komme til at savne Føde. Fugle- 
verdenens Betydning som Mellemled i Dyreverdenen er derfor 
umaadelig stor. Efter den altbestemmende Naturs evige Love 
ere Fuglene paa deres Vis Medordnere og Medstyrere i Na- 
turens store Husholdning. Lige fra de store Aadsler, som de 
rydde af Vejen, indtil de Myg, Myrer, Barkbiller og skovøde- 
læggende Spindere, som de fortære, forhindre de den dyriske 
Masses revolutionære Overvægt. I det enkelte lader rigtig nok 
visse Familiers og Slægters Bestemmelse sig ikke nøje angive, 
ja mange ere vel endogsaa snarere skadelige end nyttige, men 
Familiens økonomiske Formaal er i dette Tilfælde underordnet 
dens organiske Stilling i hele Fugleklassens System, hvor den 
netop danner et nødvendigt Led i Fugleverdenens harmoniske Hele. 

Rig påa mange og fuldkomne organiske Væsener indeholder 
den hede Sone øgsaa de fleste Fugle. Lavlandene i vort tem- 
pererede Jordbælte ere atter langt rigere end Bjærgregionen ; 
thi der findes der mere end dobbelt saa mange Arter; derimod 
hører en forholdsvis langt større Del af de i Bjærgegnene fore- 
kommende Fugle til Standfuglene. - I Sletten ere Trækfuglene 
overvejende, i Bjærgregionen svinde de ind til det halve af 
Standfuglenes Antal, skjønt imidlertid mange af disse ere Strøg- 
fugle og paa nogen Tid fly det hjemlige Klimas Strænghed. 

Det samme er Tilfældet i Alperegionen; i Sneregionen fore- 
kommer der for hvert Dusin Standfugle endnu næppe to Træk- 
fugle. 

Lokalforholdene medføre, at de store Løbefugle saa vel som 
Vade- og Svømmefuglene næsten - ganske forsvinde i Bjærg- 
egnene. Derimod ere Hønsene stærkt repræsenterede og op- 
træde alle.som Standfugle Flere Fugle, der ere. Standfugle i 
Sletten, blive Strøgfugle i Bjærgene; af nogle (f. Ex. af Finkerne 
og ogsaa ofte af Solsorterne) er det dog kun Hunnerne, medens 
Hannerne vedblive at være Standfugle. 

Paa Grund af dets Beliggenhed som Mellemled mellem 
Norden og Syden frembyder Schweiz sig som et naturligt Hvile- 
sted eller en Grænsestation for de fleste europæiske Fugle- 
slægter og modtager ofte sjældne Gjæster, snart fra det nord- 
lige Ishav, snart fra Ægyptens hede Kulturmarker: Ved Siden 
af Edderfuglen, den rødhovedede Topand fra Sibirien, Havlit- 
anden, Sangsvanen (den islandske Svane), Sneuglen og månge 
Dykkere, Gæs og Maager fra Polaregnene indtræffe den afri- 
kanske Flamingo, den brune Ibis, Purpurhejren fra det sorte 
Hav, Ternen fra det kaspiske Hav. og den isabellefarvede Løber 
fra Abyssinien. De fleste ere dog blot tilfældige Gjæster, som 
ere bragte ud af deres Kurs, forhindrede i at yngle eller 
aldeles vildfarne, sonmi f. Ex. den mærkværdige Flok af 130 
Pelikaner, der viste sig paa Bodensøen i 1768.  Afvigende 
atmosfæriske Forhold, overordentlig varme Somre, særdeles 
haarde eller milde Vintre, vedvarende ensformige Vinde og 
mange Slags lokale Fremtoninger saa vel som Sult og For- 
følgelser kunne have bevæget disse Gjæster til at forlade deres 
egentlige Hjem. Derimod finder der om Efteraaret og om For- 
aaret en ejendommelig og regelmæssig Flytning Sted, idet nem- 
lig altid samtidig med at vore Storke, Svaler, insektædende 
Sangfugle, Natravne, Gjøge, Vagtler, Drosler, Vipstjærter, Sten- 
smutter, Tornskader, Piroler osv. drage: bort for at opslaa 
deres Vinterkvarterer i det varme og rige Syden, en Mængde 
Fugle rykke ind fra Norden for at overvintre hos os, som 
Kvækeren, Sidskenerne og Bjærgirisken, Vindroslerne og Ene- 
bærdroslerne, den almindelige Krage og Kornkragen, et stort 

Antal Ænder, Svaner, Skalleslugere, Lappedykkere, Dykkere 
og Maager. Stærerne og Marklærkerne, som allerede i Slut- 
ningen af Februar vende tilbage fra Syden, træffe dem endnu 
her og bringe dem Budskab fra Afrika, som de da tage med 
til de nordlige Kyster og Polarhavet. Nogle Arter vise sig 
kun påa Gjennemtrækket hos os og fæste ikke regelmæssig 
Bo, som Tranen, Snegaasen, Sædgaasen, Blisgaasen, Knorte- 
gaasen, Brokfuglen, Viben, Skovsneppen, Titterne, Skestorken, 
Kobbersneppen og mange andre, og det snart kun om For- 
aaret, snart kun om Efteraaret, undertiden endogsaa i flere Aar 
aldeles ikke. I Gjennemsnit bliver den om Efteraaret mod Sy- 
den hbortdragende Del af Fugleverdenen erstattet af en næsten 
lige såa stor, der kommer hid fra Norden. Hele Schweiz be- 
sidder nemlig efter vore nuværende Kundskaber noget over 90 
Årter Standfugle og omtrent 230 Arter Træk- og Strøgfugle. 
120 Arter forlade Landet aldeles, men i deres Sted ankommer 
der om Efteraaret 110 Arter nord fra, som rigtig nok tælle langt 
færre Individer end de bortdragende. Medens der i Højsletten 
kun spores en ringe Formindskelse, i det mindste af Arternes 
Antal, er en saadan derimod meget mærkelig i.Bjærgegnene. 
De bortflygtende Trækfugle erstattes her ikke, thi de nordiske 
Gjæster opsøge for største Delen Slettens Vande, de store Sø- 
distrikter og de udstrakte Moser i Vestschweiz eller Bakke- 
regionens Agre og Småaskove. Hvad Ankomst- og Afrejsetiden 
angaar, finde vi tilsyneladende Vilkaarligheder, der dog i 
Virkeligheden sagtens afhænge af periodiske Naturfremtoninger, 
som hidtil have unddraget sig vor Opmærksomhed, og i første 
Tilfælde rimeligvis staa i nøjere Sammenhæng med Aarstidens 
Udvikling i de rejsendes Vinterhjem end i deres Sommerhjem. 
En tidlig Ankomst af Trækfuglene træffer derfor vel ofte såm- 
men med et tidligt Foraar, men ingenlunde altid, og der viser 
sig derhos desuden mærkelige Uregelmæssigheder i forskjellige 
Aar hos de enkelte Arter. Efter 20aarige Iagttagelser an- 
kommer Storken saaledes i Gjennemsnit den 6te Marts i Aar- 
gau, i Aarene 1820—24 derimod kom den den 21de Februar, 
i det tidlige Foraar 1834 først den 24de Marts og i det nor- 
male Foraar 1840 endogsaa først den 29%de Marts. Derimod 

viste. Svalerne, hvis Ankomsttid efter 9aarig Gjennemsnits- 
beregning falder paa den 20de April, sig i Foraaret 1834 alle- 
rede den 2den April, i 1837 og 1838 derimod den i1ste Maj. 
I Aarene 1834 til 1844 hørtes Gjøgens Kukken i Gjennemgnit 
først Gang den 20de April. Paa en Højde over Havet af mel- 
lem 1200 og 2600" viste der sig efter de foreliggende Iagt- 
tagelser aldeles ingen Forskjel i Tiden for vore Trækfugles 
Ankomst. 

Af de mange Tusender af Trækfugle, som oplive vore 
Marker og Bjærge, yngle og tilbringe en glad Sommer her, 
vender imidlertid altid kun en ringe Del tilbage til de gamle, 
velbekjendte Krat, Fjælde og Dale. Nogle faa bukke under 
for Efteraars- og Foraarsrejsens Besværligheder, flere for Rov- 
fuglene, der følge dem paa deres Vej, de fleste dog for Menne- 
skets Jagtlyst. Navnlig i Italien udarter denne til et formeligt 
ke 


Jagtraseri og er bleven en epidemisk Sygdom. Det gaar ik 
blot ud over Snepper, Vagtler, Drosler, Duer og lignende 
brugelige Fugle, men ogsaa Svalerne, der fredes saa kjærlig 
hos os, de nydelige Græssmutter, Nattergalene og alle andre 
Smaasangere blive i dette Orangernes dødbringende Land uden 
Hensyn til Alder under Gjennemtrækket uafladelig forfulgte 
af Kjøbmænd, Haandværkere, Præster og Adelsmænd med 
Fælder, Næt, Bøsser, Spurvehøge og Ugler. Ved Langensee 
fanges aarlig henved 60,000 Sangere, ved Bergamo, Brescia, 
Verona, Chiavenna derimod Millioner, — for største Delen 
Smaafugle, som ingen hos os kunde nænne at skade, men som 
tvært imod snarere fredes for deres smukke Sangs Skyld. Ingen- 
steds er dette Myrderi maaske såa storartet som paa den 
neapolitanske Kyst og paa Sicilien. Her ankomme Vagtlerne 
midt i April ved vestlig Vind og lægge strax Beslag paa den 
offentlige Opmærksomhed. Man taler ikke om andet end Vagt- 
ler og forlader Magasinet, Værkstedet og Kontoret for at ile 
paa Jagt. I Messina alene løses der over 3000 Jagtkort, 
og en god Jæger skyder daglig sine 100, ja 160 Vagtler; men 
Bønderne, som belægge deres Marker med utallige Fælder, 
gjøre endnu bedre Bytte, og enkelte af dem fange påa en 
eneste god Vagteldag 500—700 Stykker, ja Fangster paa 1000 

Stykker pr. Dag ere ikke uhørte. Naar Vagtlerne i Maj Maa- 
ned mere kaste sig over det højere Land noget længere borte 
fra Landsbyer og Kjøbstæder, holdes der endogsaa egen Guds- 
tjeneste for Jægerne i Markkapeller. Høsttrækket er noget 
sparsommere, men såa kommer Sanglærken i Mængde, og der 
fældes ofte 6—10 Stykker i ét Skud. Foruden disse fortære 
Italienerne for øvrigt alle andre Fugle med stort Behag lige fra 
Falke, Hejrer og Maager og ned til Svaler, Vipstjærter og Fugle- 
konger, og den enfoldigste Bonde viser sig lige saa skarpsynet 
og sikker i sit Skud som den lidenskabeligste Vildtspiser. 

Som Følge af denne Mordepidemi er Italien, Musikens. og 
Sangens Land, ogsaa saa yderst fattig paa Sangere; Kanton 
Tessin ligesaa, thi der har den italienske Mordlyst allerede 
længe grasseret, saa at selv Spurvene og Kragerne ere 
blevne til Sjældenheder. Fra Tessin og Veltlin stige 
Fuglefængerne op til St. Gotthard og Bundenbjærgene for alle- 
rede paa Grænsen at besnære de venlige Smaadyr med deres 
forræderiske Net. Derfor har man ogsaa i Schweiz i længere 
Tid bemærket en voxende og faretruende Aftagen af de insekt- 
ædende Fugles Antal”). Kanton Tessin har langt mere virkelig 
Skade end Nytte af sine Fuglefængere, Rigtig nok sælges der 
aarlig c. 1500 Jagtkort, men de-løses for et Par Mark, og al 
Fuglefangst med Net, Snare, Limstang og Fælde, med Ugler 
og selv med store Fugleflokke (Rocoli) er aldeles fri. Hinsides 
Camare kroner Rocolo”en en Mængde Høje, og en enkelt Roco- 
ladore (hvorved man ikke maa tænke paa en stakkels Djævel 
af en Fuglefænger, men påa rige og dannede (!) Herrer) fanger 
ofte paa én smuk Oktoberdåg en 1500 Smaafugle!”) Det er 


£) Man har i Tyskland ofte opkastet det Spørgsmaal, hvoraf det kommer, 
at Insektæderne tage af og de ødelæggende Insekter tage til, og spurgt, 
om hin Aftagen kunde være at søge i Formindskelsen af levende Hegn, 
Rydningen af de smaa Krat osv., men det eneste rigtige og tilstrækkelige 
Svar maa hentes i Italien, maaske ogsaa ved Halle og andre Steder, hver 
Svalerne spises i Skokkevis. 

4%) Det er næsten utroligt, med hvilken indædt Lidenskabelighed en Tes- 
siner søger at faa fat paa enhver Fugl, som "han kommer nær. Selv 
i aflukkede Haver river man alle Fuglereder ned, hvorfor Standfuglene 

let at indse, hvilket Tab af Tid og Arbejdskraft dette maa 
være for et Land, der endnu staar saa langt tilbage i mange 
Industrigrene; og hvor skadeligt dette almindelige og storartede 
Slagteri måa indvirke paa Folkekarakteren, erkjender man ogsaa 
let, naar man betragter den umenneskelige Mishandling, som 
er saa gængs overalt i Italien, og ved Siden deraf det blom- 
strende Banditvæsen. I det tyske Schweiz er Fuglefangsten 
derimod kun af ringe Betydning og gaar kun ud over enkelte 
Finke- og Drosselarter.  Rocolofangsten er navnlig i Bjærg- 
egnene meget sjælden. Med Skydegeværer fælder man her 
næsten udelukkende kun Høns, Duer, Kramsfugle, Vagtler, Snep- 
per, Ænder og store Rovfugle. De mindre Fugle, selv Lær- 
kerne, lades urørte, Svalerne staa under Folkepietetens Ægide, 
ja i den nyeste Tid (1852) er der i Waadtlandet endogsaa ud- 
stedt en Lov om deres Beskyttelse, medens man i Italien kan 
være Vidne til den hensynsløse Raahed, hvormed man lokker 
den redebyggende Svale. til at spidde sig selv paa en Fiske- 
krog, hvorpaa der er befæstet et Dun. I den seneste Tid have 
de fleste Kantonner sikret Insektæderne et Fristed i Landet 
ved hensigtsmæssige Forordninger. 

Bjærgregionen har, som tidligere bemærket, kun meget 
faa Søer af større Omfang, og den har ogsaa kun faa Vand- 
fugle. Den fattes den tætte Rørvæxt, den frie, krystalklare 
Jagt- og Tumleplåds, og Bjærgsøerne ere desuden i Maaneder 
belagte med Is. Af de 23 Andearter, som tage Vinterkvarter 
i Schweizersøerne og her tildels ogsaa finde deres sydligste 
Udbredningsdistrikt, besøger kun den almindelige Vild- 
and (Anas boschas) regelmæssig tillige Bjærgegnenes Vand- 
bassiner. Man finder dem sjælden i større Antal i Rør- 
krattet ved Bjærgsøerne; de ere overhovedet meget sky og 
skjule sig mellem Sivene, saa snart de blive et Menneske var, 
eller hæve sig med stærk Vingebasken og snadrende Skrig 
højt op i Luften. Ellers dykke de ivrig efter ”Vandinsekter, 
Orme, Fisk, Leg og Vandplanter og vralte ogsaa omkring i 
Græsset for at søge Korn, Biller, Agern, Bær og unge Urter. 


ogsaa næsten ere udryddede, Vi strejfede mange Uger om i Kantonnet 
uden at se en Spurv, en Krage eller en Allike. 

I April Maaned lægger Hunnen over et Dusin grønlighvide 
Æg i en simpel Rede ved Vandet eller ogsaa paa Træer i 
forladte Krage- eller Rovfuglereder, fra. hvilke den da senere 
bærer sine Unger én for én ned til Vandet i Næbbet. Trods 
Forbudet plejer man ofte at indsamle Vildandeæg og lade dem 
udruge af tamme Høner, men man maa da i Tide stække Æl- 
lingernes Vinger, hvis man ikke pludselig vil se dem forsvinde. 
Vildænderne ere vel vore tamme Ænders Stamfædre, men der 
gaar mange Generationer hen, før de faa nogen Lighed med 
dem i tam Tilstand. De besøge ikke blot Bjærgegnene, men 
ses og fældes selv i den nederste Del af Alperegionen, f. Ex. 
paa Lenzerheide, paa Oberblegisøen (4390”) og paa Urden- og 
Schwellisøen (5900'). Hyppigst vise de sig dog imidlertid om 
Vinteren i den nedre Bjærgregion, hvor de, efter at de smaa 
Damme og Bække i det aabne Land ere lagte til, ofte i hele 
Maaneder tage Kvarter? i store Selskaber ved de saakaldte 
varme Kilder og ved de aabne Elve, især dog i Trækketiden, 
i hvilken de f. Ex. regelmæssig indfinde sig paa Berninasøerne 
(6865). Paa Obersee ovenfor Nåfels (3026) satte en Jæger 
Livet til under Forsøget paa at faa fat paa en skudt And, i 
det Isen gik i Stykker med ham. I meget haarde Vintre søge 
de gjærne Tilfugt i Nærheden af Menneskets Boliger.  Saa- 
ledes fortæller Krønniken, at Vildænderne i den berygtede Vinter 
1363—64 søgte ind i Zurich og andre Steder i Flækkerne, og 
at Sulten gjorde dem såa tamme, at de gik sammen med de 
tamme Ænder og aad paa Gaden. Ved Bodensøen, hvor de 
overvintre i Tusendvis, har man bemærket, at de regelmæssig 
overnatte paa Isen i en elliptisk Linie. " Sporene af de brede 
Fødder og en lille Bunke Skarn bag ved dem vise, hvor hver 
enkelt Fugl har staaet. 

Den nordiske, fløjelssorte, pukkelnæbede Fløjelsand (Oide- 
mia fusca), den lille Atlinge-And (Anas querquedula), som hyp- 
pig viser sig om Foraaret paa de lavere Schweizersøer, den 
endnu mindre Krikand (4. erecca), den store, sort- og hvid- 
vatrede Pibeand (A. penelope), den hvidøjede And (Fuligula 
nyroca), Taffelanden (F. ferma,), Skeanden (Spatula clypeata) 
og Spidsanden (Å. acuta) trætfes enkelvis i Bjærgregionen, 

nogle af dem kun i unge Exemplarer, ja tildels endøgsaa i 
Alperegionen i Reuszdalen og påa Søerne i Øvre-Engadin og 
Schalfik, hvor Atlinge-Anden er den hyppigste. Selv af den 
store Eddergaas (Anas mollissima) blev der skudt et otte Punds 
Exemplar i Slutningen af November 1858 oppe ved Ilanz. Den 
skifersorte, graagrønbenede Vandhøne (Fulica atra) med hvid 
Pandeplade, der er saa almindelig paa mange Schweizersøer, 
skjønt den forfølges med Raseri af Fiskehejren, og ved Luzern 
endogsaa lever i halvtam Tilstand, ses sjælden paa Bjærgsøerne; 
dog har man truffet den ved Bække i: betydelig Højde, i Schweiz 
endogsaa paa Alper nær den evige Sne, og desuden højt oppe 
i Reuszdalen i Øvre-Engadin og i Sernfdalen paa Plattenberg 
ovenfor. Matt (2000'); ligeledes blev et levende Exemplar, der 
var drevet ud af sin Kurs, fanget paa en Mødding ved Metten- 
berg ved Foden af den nedre Grindelwaldgletscher. … Mærkelig 
nok ses den ogsåa nu og da om Sommeren paa den lille 
Bachalpsø påa Faulhorn i næsten 7C00' Højde. Af de øvrige 
Vandfugle er den meget sjældne rødhalsede Odinshane (Phala- 
ropus hyperboreus) bleven bemærket nogle Gange i Urserndalen, 
ligeledes paa forskjellige Steder den påa vore lavere Søer hyp- 
pige lille Lappedykker (Podiceps minor), i Urserndalen og Øvre- 
Engadin ogsaa den smukke toppede Lappedykker (Podiceps 
cristatus), der i Oktober svømmer op ad Rhinen, men i Reglen 
ikke gaar højere op ad Reusz end til Vierwaldståttersøen. 
Den'sjældne nordiske bredhalede Middel-Kjove (Lestris pomarina) 
blev skudt paa Furka; den korthalede snyltende Rovmaage 
(Lestris parasitica), der ellers er sjælden i Schweiz, viser sig 
nu og da påa Øvre-Engadins Alpesøer; sammesteds og.i Ursern 
ere den almindelige og den sorte Terne (Sterna nigra), i Reglen 
dog kun unge Exemplarer, og Lattermaagen (Larus ridibundus) 
blevne skudte.  Sølvmaagen (Larus argentatus) og den tre- 
taaede Maage (L. tridactylus), der ere rene Sjældenheder nede 
i vore Højslettesøer, ere ogsaa blevne nedlagte ved St. Moritz- 
søen, ligeledes den graa Stormmaage (L. canus), der er noget 
hyppigere. Den lille Maage (L. minutus) har jeg selv engang 
truffet ved Schwandibach (Appenzell) og én Gang endogsaa fældet 
den påa Gotthard, 

Den prægtige Is-Lom (Colymbus glacialis), der kan blive 
over 3' lang og er kulsort påa Ryggen med hvide Pletter, 
fløjelssort med herlig grønviolet Glans paa Hoved og Hals, 
kommer som sjælden Gjæst ikke blot til Højslettens Søer, hvor 
den undertiden fanges paa Fiskekrogene, men endogsaa i Sel- 
skab med den arktiske Lom (C. arcticus) op i St. Moritzsøen, 
hvor de begge oftere ere blevne skudte. Der har man ogsaa 
set den store Fiskeand (Mergus Merganser), der ellers ruger 
regelmæssig nede i Egeskovene ved Neuenburg-, Biel- og 
Murtensø. 

Paa Gjennemtrækket berører Graagaasen (Anser  cinereus), 
fra hvilken den tamme Gaas nedstammer, og Sædgaasen (Å. 
segetum) baade Bjærg- og Alperegionen og nedlægges under- 
tiden i Mængde (f. Ex. 1840 ved Andermatt). Man har set 
dem holde Hvil paa Appenzelleralperne og hyppig iagttaget 
dem i Pråtigau og Engadin. I Sommeren 1866 kastede en stor 
Flok sig endogsaa et Øjeblik ned i nogle af Genfs Gader. 
Den sjældne hvide højnordiske Snegaas (4. hyperboræus) blev 
skudt i Oktober 1864 ved Orbe ved Foden af Jurabjærgene. 

Vadefuglene optræde mere regelmæssig, men mange af 
dem vise sig ligeledes kun en meget kort Tid, som Pome- 
ransfuglen (Charadrius morinellus), især om Foraaret, i Som- 
meren 1853 dog ogsaa i Mængde i Øvre-Engadin, Præste- 
kraven (Ch. hiaticula), den lille Strandpiber (Ch. minor), rugende 
i 6000" Højde i Schalfik, og den almindelige Brokfugl (Ch. 
auratus).. Endnu sjældnere ses den store og den lille Sølv- 
hejre (Ardea egretta og garzetta), som oftere komme fra Middel- 
havslandene til Schweizersøerne, i den højere Region, skjønt 
den lille dog for længe 'siden blev skudt ved - Klønthalsøen 
(2700) og den store 1860 ved Balerna (Tessin). Selv den 
pragtfulde Purpurhejre (A. purpurea) er flere Gange bleven 
bemærket i Bjærgegnene paa Foraarstrækket, sjældnere deri- 
mod om Efteraaret. I Oktober 1836 lykkedes det at skyde en 
ved Andermatt i Urserndalen, og senere to i Churdalen. I 
Urserndalen har man ogsåa fanget en levende Tophejre (4. co- 
mata), som har Hjem i de nedre Donaulande, og dybere nede 
i Dalen iagttaget den. dumpskrigende, sortegrønne og graa, 

toppede Nathejre (Nycticorax ardeola) fra det sydøstiige Eu- 
ropa. Alle disse Fugle høre naturligvis ikke til Bjærgregionens 
stadige Fauna; vi omtale dem blot, fordi de ere interessante 
Gjæster, som ingen vilde vente at træffe i en saadan Højde. 
Fiskehejren (4. cinerea) med den skjønne, sorteblaa Fjer- 
busk og graaligblaa Fjerklædning spanker ofte paa Storkes 
Vis stolt omkring ved vore Floder og Smaasøer (undtagelsesvis 
endnu i Urserndalen, Schalfik og Øvre-Engadin; i Sommeren 
1864 blev der endogsaa skudt en ved den lille Sø ved Grosze 
Scheideck i 6000" Højde) og søger efter Fisk og Frøer. Nær- 
mer et Menneske sig, flyver den bort med strakte Ben og 
tilbagebøjet Hals. Ofte staa de længe paa deres lange 
Ben i Vandet med Hovedet vendt mod Sol eller Maane, saa 
at deres Skygge falder bag ud, og fange de  forbisvøm- 
mende Fisk, der formodentlig lokkes did af deres skarpe, 
vidtudslyngede Exkrementer; undertiden snappe de ogsaa lum- 
skelig og lynsnart de Smaafugle, som flyve dem forbi. Der 
hører megen Taalmodighed og Forsigtighed til for at komme 
dem påa Skudvidde; deres Kjød er næsten uspiseligt. I Al- 
mindelighed bygge de enlig i Træerne ved alle vore Søer og 
Floder; først i den senere Tid har man ved Vierwaldståtter- 
søen opdaget en af de store Hejrekolonier, som ellers kun 
kjendes i Bøhmen, ved den ungarske Donau og ved Po. Tid- 
ligere skal den have været mellem Klipperne i Axenberg, men 
i de sidste halv Snes Aar har den holdt til paa en stejl Ud- 
løber fra Pilatus, der hedder Lopberg og omfatter en Bugt af 
Søen mellem Hergiswyl og Acheregg.  Hejrerne have her an- 
lagt omtrent 100—150 Reder i Bøge- og Egetræerne paa den 
stejle Klippevæg 400—500' over Søen, og det ofte fire —fem 
Stykker i samme Træ. I Marts og April ankommer en Del af 
dem til Kolonibjærget, som det synes fra forskjellige Egne, og 
begynde strax at reparere Rederne og lægge Æg. Andre 
komme først senere; Rugetiden varer til ind i August. Efter- 
haanden som Ungerne blive flyvefærdige, trække Familierne 
bort tilSkovene ved Reusz, Emme og i de nærliggende Urkan- 
tonner, saa at der i Slutningen ikke er en eneste Fugl mere 
tilbage paa Ynglepladsen. I Rugetiden blev Kolonien med Livs- 

fare besøgt af mange nysgjerrige. De rugende Hunner tryk- 
kede sig i Reden, men Resten af dem tillige med de brune og 
røde Glenter, der havde Reder i Nærheden, lettede under 
gjennemtrængende Skrig; enkelte styrtede endogsaa pilsnart 
løs paa Forstyrreren uden dog at vove at angribe ham. Flere 
Ulykkestilfælde indtraadte under disse Besøg; saaledes styrtede 
en af dem, der ledsagede Fatio i Maj 1864, ned fra Fjæld- 
væggen og blev taget op som død paa Vejen nede ved Søen. 
Undertiden viser ogsaa den lille, brune Dværg-Rørdrum (Å. 
minuta) sig ved Bjærgvandene og klatrer om mellem Siv- 
stænglerne; et smukt, formodentlig fra Norden hidrørende Exem- 
plar blev taget med Hænderne i Midten af Oktober 1853 nær 
ved Flækken Appenzell. Selv i Øvre-Engadin er den bleven 
skudt flere Gange. Den store Rørdrum (Botaurus stellaris) er 
sjældnere her i Bjærgregionen. H.v. Salis skød én 1855 ved 
den lille Sø ved Lenz (henved 4000'). Den højnordiske graa 
Selning (Calidris arenaria) er i Bjærgregionen hidtil kun 
bleven set i Urserndalen, ligesom om Foraaret den lille Regn- 
spove (Numenius phaeopus) og den grønbenede Titte (Totanus 
glottis), der dog ogsaa synes at yngle i Øvre-Engadin; end- 
vidére den prikkede (1. ochropus) og den rødbenede (7. Calidris), 
hist og her ogsaa Flodtitten (Actitis hypoleucos). Strandløber- 
slægten er uden Tvivl stærkere repræsenteret i vor Højderegion, 
end man tror, skjønt aldrig med mange Individer, der tilmed 
ere sky og unddrage sig Opmærksomheden. Den store grønbenede 
Strandløber (Tringa ochropus), den islandske (7. cinerea), den 
Temminck'ske (7. Temminckiu), den rødbenede (TI. gambetta,), 
Dværg-Strandløberen (I. minuta), den krumnæbede (7. subar- 
quata) og den langbenede Strandløber (7. longipes) ere ogsaa 
blevne iagttagne paa deres Gjennemreiser i de højere Dele 
af Reuszdalen og flere Steder i Engadin; ligesaa de komiske 
Brushaner (Machetes pugnat), som om Foraaret ere prydede 
med store Halskraver og næppe to af dem have den samme 
Farvetegning. De yngle i Rhindalen, men næppe nogensinde i 
Bjærgregionen. Rylen (T. variabilis) træffes i mange vandrige 
Bjærgdale hyppig i Eftersommeren; i Reuszdalen er den om 
Foraaret og Efteraaret endogsaa temmelig almindelig. Den er 

af Størrelse som en Lærke, om Vinteren askegraa, om Foraaret 
rustbrun med sorte" Pletter. Ved Bodensøen er den endnu 
hyppigere. Viben, som ligeledes er meget almindelig, kommer 
dog kun sjælden op i Bjærgregionen, skjønt den ses hvert 
Efteraar påa Rejse i Inn- og Flaatzdalen. Snurrig nok for- 
vildede en stor Flok Viber sig efter en stærk Sydostvind den 
l4de Juni 1864 om Natten ind paa en Plads i Genf, hvor den 
blev siddende, "blændet af Gaslygterne, under stærke Skrig, 
indtil Dagen brød frem, hvorpaa den først vovede sig til at 
fortsætte Rejsen. 

Sneppeslægten er endnu bekjendtere. Skovsneppen 
(Scolopax rusticola) er den eneste af den hele-Slægt, som fore- 
kommer, skjønt altid sjælden, overalt i Bjærgregionen. Farven 
er ikke ulig Agerhønens, skjønt den vexler næsten hos ethvert 
Individ, men man kjender den dog øjeblikkelig paa de store 
Øjne og det lange Næb. Raskt og med et Sæt, ofte med en 
knirkende Lyd, letter den fra den nyligryddede Skov, Sivkrat- 
tene eller Aakløfterne, svinger hen mellem Buske og Træer og 
kaster sig derpaa igjen ofte i betydelig Afstand og helst ved 
Randen af en Skov, trykker sig en Stund spejdende med højt 
opløftet Hoved, rejser sig saa, løber langsomt omkring, under- 
tiden næsten vraltende (især i Efteraaret, naar den er fed og 
tung), roder med sit lange, fintfølende Næb i Gødning og 
Mosedynd efter Maddiker og Orme, bader sig eller vader med 
udbredte Vinger i Sumppytterne og trykker sig forsigtig ned 
ved den mindste Larm. Dens egentlige Hjem er det nordlige 
tempererede Europa. Fra Begyndelsen af Marts til midt i 
April trækker den enten enkelt- eller parvis med stærk Larm 
fra det fjærne Syden gjennem vort Gebét mod Nord og begynder 
i Oktober Tilbagetoget, der ofte varer til langt ind i November. 
Falder der tidlig stærk Sne i Bjærgregionen, gaar Rejsen 
langs med Floddalene og Lavningerne, ellers følger den for- 
trinsvis Bakkestrøgene og Forbjærgene. Enkelte Par blive om 
Sommeren hos os og yngle. Hold fandt næsten stadig halv 
flyvefærdige Unger i Furka- og Iselwald i Schalfik (5500). 
Ungerne bære de til Ædepladsen, først under Næbbet, -siden 
mellem Benene. Jægerne skjelne mellem to Varieteter, en 

mindre mere. graa, som kommer tidligere, og en større gul, 
som kommer senere. Man har undertiden hos Skovsnepperne 
iagttaget Benbrud, der vare i Begreb med at læges og havde 
en tilsyneladende regelmæssig paalagt Bandage af Fjer, som 
vare fastlimede ved den udsvedende Lymfe. Det har foran- 
lediget den Tro, at disse Dyr besad et særeget kirurgisk In- 
stinkt, ifølge hvilket de lagde Skinner om Bruddet, men det er 
sandsynligere, at Bandagen er opstaaet uvilkaarlig, ved at 
Dyret har trukket den beskadigede Fod eller Vinge tæt op til 
Kroppen, hvis Dunfjer, derved ere klæbede fast til Saaret og 
senere revne ud ved en rask Bevægelse af Benet. Som be- 
kjendt anses Skoysnepperne for Lækkerbidskener og steges 
og spises med Indvoldene. Undertiden tager man disse ud, 
eller deres Indhold flyder ud ved Kogningen, og de spises da 
med Brød. Denne Rets berømte Velsmag maa aabenbart hid- 
røre saa vel fra de mange halvfordøjede Skarnbasser og Snegle 
som fra de talrige Indvoldsorme, af hvilke denne Sneppeart 
hyppig plages. Den store Bekkasin eller Tredækkeren (S60- 
lopax major), der er saa stor som en Turteldue og har et 2; 
Tommer langt Næb, kaster sig kun sjælden og i Reglen kun 
om Foraaret paa den nedre Bjærgregions kratbevoxede Enge; 
ikke meget hyppigere er den enkelte Bekkasin (5. gallimula), 
af en Lærkes Størrelse, som vi oftere fandt i 2300—2400"' 
Højde, og kun hist og her træffer man den dobbelte Bekkasin 
(5. gallinago). Alle fire Arter ere iagttagne i Urserndalen 
(Skovsneppen ogsaa regelmæssig i Engadin og den dobbelte 
Bekkasin i Schalfik), ligesom ogsaa den i Schweiz meget sjældne, 
rustgule Kobbersneppe (Limosa rufa) er bleven set paa dens 
Gjennemrejse fra Østersøen til Middelhavets Kyster. Den 
grønligbrune, sortplettede Vandrixe (Rallus aguaticus), som er 
saa hyppig ved Boden- Zuricher- og Genfersøen,. træffes ogsaa 
ved Reusz's og Inss kratbevoxede Bredder, løbende mellem Siv 
og Buske, skjønt den meget godt forstaar at unddrage sig 
Opmærksomheden. Uagtet den ellers kun opholder sig hos os 
fra Marts til Oktober, har jeg dog allerede i Januar faaet den 
fra Rhindalen. Langt hyppigere ses dens Fætter Vagtelkongen 
eller Engsnarren (Crew pratensis), fra Maj til September, en- 

keltvis endogsaa indtil ind i November, paa Kornmarkerne og 
i Engene og Tørvegravene. Man ser den kun sjælden flyve; 
derimod smutter den med utrolig. Behændighed mellem Græs- 
straaene og bjærger sig med Held i Huller og Grøfter selv 
mod Jægere og Hunde. De hæslige, skærende, ensformige 
Skrig, som den lader høre halve Nætter igjennem, gjør den til 
en Plage for menneskelige Naåaboer.  Efterligner Jægeren dens 
Skrig i Nærheden, viser den sig snart ved Randen af Korn- 
marken eller Tørvegraven. Dens sædvanlige Næring bestaar 
af Orme og Insekter, men under særegne Omstændigheder kan 
den i Fangenskab blive til en mordlysten Rovfugl, og selv i 
fri Tilstand angriber den maaske ogsaa. andre Fugles Æg og 
Yngel. I de vandrige Egne af vort Gebét træffes ogsaa enkelte 
Rørhøns, som løbe om mellem Siv og Rør og hyppig dykke 
efter Vandlinser, Snegle og Biller, men de ere dog sjældne 
ligesom næsten alle Vadefuglene. Hyppigst viser sig den 
smukke, olivenbrune, paa Bugen skifergraa, grønbenede Rørhøne 
(Gallinula chloropus); sjældnere er den mindre, hvidplettede 
(G. porzana), som især ynder Rørenge; men begge ere dog 
iagttagne i Engadin. 

De faa Løbefugle, som besøge Schweiz, forvilde sig kun 
undtagelsesvis op i Bjærgegnene. Imidlertid er den sjældne, 
isabellefarvede Løber (Cursorius isabellmus), som ellers bebor 
Nordafrika og Arabien og kun er lidet bekjendt, bleven skudt 
to Gange ved Foden af Jurabjærgene; ligeledes viser den lille 
Trappe (Otis Tetrat), der er saa stor som en Fasan, lyse- 
brun og sortvatret, sig ogsaa som en sjælden Gjæst paa vore 
Høje og Bjærge, sædvanligvis i Januar Maaned, paa dens Vej 
fra Middelhavet. For flere Aar siden blev et Exemplar skudt 
i Kanton Appenzell ved Kamor (5292”) og beundret i hele 
Landet som en stor Sjældenhed. Den store Trappe (Otis 
tarda), der indtræffer hist og her i smaa Flokke, maaske blot 
påa Vinterpost, er hidtil kun bleven bemærket i Sletten. For 
nogle Aar siden blev der skudt en om Efteraaret ved Wyl 
(St. Gallen), hvor den hver Morgen hastig fortærede nogle 
Pærer under Træerne og derpaa sædvanligvis forsvandt spor- 

løst for hele den øvrige Del af Dagen. I Januar 1851 ned- 
lagde man i Basel én af en lille Flok paa otte Stykker. 

Alle disse Fugle danne imidlertid ikke noget fremragende 
Element i vor Regions Dyreliv, men ere mere Enkeltheder og 
Kuriositeter, Dyr, som tildels ikke ret høre hjemme der, men 
foretrække Sletten, skjønt de altid have Værd som Prydelse 
i Maleriet. Derimod optræde nogle Hønse- og Duearter 
som stadige Bjærgboere, om ogsaa selv de forsvinde i et 
Totalbillede af Landskabet. Imidlertid finde vi netop blandt 
Hønsene flere udmærkede og ægte Bjærgdyr.  Vagtlen, den 
eneste Trækfugl af Hønsenes Orden, regne vi ogsaa med hertil, 
thi skjønt en Fugl fra den kornrige Slette, besøger den dog 
Bjærgenes engrige Dale. I Airolo's Kornmarker ved Tessin, i 
Bedrettodalen og Urserndalens Blomsterenge have vi ofte hørt 
dens yndige Slag; ogsaa i de yppige rhætiske Bjærgdale er den 
ikke sjælden, og vi hørte den til vor Forbavselse kalde flere 
Morgener i Julimaaned i Bygmarkerne ovenfor Camfeer i 5750 
—5800" Højde, uden Tvivl dette Dyrs højeste Standpunkt i Eu- 
ropa. I Slutningen af September og Begyndelsen af Oktober 
falde Trækvagtlerne, som ofte ere- lysere farvede end Stand- 
vagtlerne, i store Skarer under tusendstemmigt ,;vud-vud" ned 
over bestemte Gebeter, hvor de dræbes i stor Mængde. Trækket 
varer ofte til langt hen i November Maaned. Den stolte og 
herlige Tiur og den nydelige Hjerpe, om hvilke vi senere ville 
tale nærmere, ere altid stadige Beboere af vort Bjærggebets 
Skove. Tiuren stiger ofte ikke engang op til dets øverste 
Grænse (ved St. Gotthard ikke ovenfor Wasen), da Højskoven 
der hyppig forsvinder paafaldende hurtig. Fra Jurabjærgene 
gaar den ofte ned i Slettens Skove; i Berneroberland er den 
ikke sjælden i Thunersøens Bjærge, i Frutigen- og Simmen- 
dalen, i Zurich paa Allmannskjæden og i de øvrige Bjærgkan- 
tonner i vor Regions Niveau. Derimod finde vi den almindelige 
Agerhøne, som er saa hyppig i Schweizersletten, her kun ved 
den nederste Grænse.  Bjærgene ere saa rige påa egne 
Hønsearter, at de ikké behøve at laane Slettens.. Agerhønen 
gaar sjælden højere end til 3000". Saadanne Findesteder som 
paa Himmelberg (Appenzell 3200'), hvor der nylig blev fældet 

sex Stykker, og paa Kamor og Kronberg, hvor de naa 4000", 
men kun vise sig periodisk som Strejffugle, høre til Undtagel- 
serne. Forresten ligner den ganske Slettens Agerhøne; den 
gulbrune Bjærgform (P. montana) er ukjendt hos os. Mærke- 
lig nok viser sig ogsaa i vor Region den ellers i det sydlige 
og sydvestlige Europa hjemmehørende nydelige Rødhøne (Per- 
drix rubra), der: kun kjendes fra Alpehønen ved en større, 
sortstraalende Ring om Halsen, men den træffes i øvrigt kun i 
Jurabjærgene, i Waadt og i Genf, og selv der sjælden”). Efter 
den egentlige Parring synes alle Bjærghøns at leve parvis og 
vise ingen Tegn paa Polygami. 

Regionen er fattigere paa Duer end paa Høns. ER 
blaaliggraa Skovdue (Columba oenas) med en dobbelt sort Ple 
paa hver "Vinge og den noget større, graaligblaa DL; 
(C. palumbus) med rødgult Bryst og en hvid Halvmaane paa 
Halsen ere langt sjældnere i Bjærgegnene end i det bakkede 
Forland. Fra Slutningen af Marts indtil Slutningen af Oktober 
opholde de sig parvis i Nærheden af Kornmarkerne i de større 
Naaleskove, hvor de bygge Rede paa høje Træer og yngle to 
Gange. Pa) Grund af deres Frygtsomhed og lynsnare Flugt 
er det vanskeligt nok at faa Øje paa dem eller skyde dem; 
det sidste lykkes bedst, eiter at de ere fløjne ind. Fra den 
tidlige Morgen til om Eftermiddagen Klokken fire—fem søger 
Duen daglig sin Føde, der til Gavn for Landmanden især be- 
staar af Frø af Ukrudsplanter, påa Kornmarkerne og Engene, 
og flyver derpaa regelmæssig til Skoven og til sit Hjem, hvor 
man bedst kan passe den op. I Bakkeregionens Skove sidde 
Skovduerne ligesom Kragerne i Snesevis i de øverste Træ- 
toppe. Saa vel de to nævnte Årter som den ellers i det mel- 
lemste, nordlige og østlige Schweiz lidet kjendte vilde Turteldue 
ere ogsaa blevne skudte i den øvre Reuszdal, ja selv i Øvre- 
Engadin og paa Grimselvejen i 5000' Højde. En Skovdue 

) Schweiz blev ikke uberørt af den mærkværdige Indvandring af den 
asiatiske Steppehøne (Syrrhaptus parødoxus), som trængte frem til Ky- 
sterne af Nordsøen og Østersøen, ja endogsaa naaede Skotland; thi fra 
August til September 1863 blev der skudt enkelte Exemplarer ved Genf 
og i Kantonnerne Bern og Zug. 


serne ud s 


REED JO ms 


y 


TON rn GE FENRETE SERERRSDEEEERT KENES ST DGE 2] 


88 Bjærgregionen. 


blev, mærkelig nok, nedlagt paa Ursernbjærgene efter et Sne- 
fald i November 1841, men den var formodentlig bleven for- 
sinket paa Tilbagerejsen. (H. v. Salis antager dog, at enkelte 
Ringduer .og Skovduer overvintre i Binden). 

Alle Skove oplives af de smukke og bevægelige Klatre- 
fugle, der baade ved Stemme og Haandværk forkynde sig 
som stadige og flittige Beboere af Træerne. Nogle af dem ere 
Trækfugle, men de fleste dog Standfugle. Saa vel deres muntre 
Klatreøvelser som deres snaksomme og geskæftige Væsen og 
deres mangfoldige ofte yderst brogede Farver gjøre dem til 
vore Skoves- Papegøjer, rigtignok beskedne Papegøjer , 
vore Skove ere heller ikke yppige Tropeskove, — men altid 
dog meget morsomme og venlige Smaadyr. Den bekjendteste 
af dem alle er Gjøgen (Cuculus canorus), som midt i April 
Maaned med nedhængende Vinger, opløftet, udbredt Hale og 
oppustet Hals under alle Slags sirlige Bøjninger forkynder Foraa- 
rets Komme i obligat Monotoni ved Hjælp af'en eneste Sangmuskel, 
efter at den i Reglen har tilbragt Vinteren i Ægypten. Dens 
Sang (det er kun Hannen, der kukker; Hunnen udstøder kun 
et hæst, latterlignende kvik-vik-vik) er rigtignok hverken meget 
melodisk eller rig påa Variationer, men alligevel højst gemytlig 
og vakker at høre paa. Ja den spiller endogsaa en vis Rolle 
i vore Hyrders og Bønders Liv, thi de knytte mangen besyn- 
derlig Forestilling til den. Mange af dem. have imidlertid aldrig 
set en Gjøg, da den er en sky, vild, mistroisk og urolig Fugl. 
I Væsen ligner den Skaden, i Farve Spurvehøgen; den er 
askegraa med sorte Tværpletter paa den hvide Bug og med 
gule Klatrefødder, og er omtrent af Størrelse som en Turtel- 
due, men har længere Vinger og Hale. Unge Hunner, som 
kun have fældet én Gang, have en rødbrun Grundfarve og 
bleve tidligere urigtig ansete for en egen Art. Gjøgene have 
en rask og sejlende Flugt, men i Reglen kun fra det ene Træ 
til det andet, og samle flittig Myg og Larver paa Grenene, 
især Bjørnespinderens Larver, hvis Haar ofte beklæde deres 
Mavehud med et såa tykt Filtlag, at man kan børste den som 
en Pels. Naar Skovens Larver have forpuppet sig, opsøge Gjøgene 
Biller og Guldsmede paa Engene og ved Vandene, men tage i 

Nødstilfælde ogsaa til Takke med Bær. For øvrigt foretrække de 
det tætteste Krat og undgaa helst hverandre, saa at man 
påa et større Gebét sjælden træffer mere end ét Par, der da 
gjærne. flyver sammen og helst tager Plads i Trætoppene og 
påa Gærdepælene. 

Som bekjendt have Gjøgene den mærkelige Skik ikke selv 
at udruge deres Æg, men at anbringe dem i Rødstjærters, 
Havesangeres, Rørsangeres, Stensmutters, Piplærkers og Vip- 
stjærters Reder, hvor Ungerne volde megen Uro. De tage 
ikke blot næsten al Næring fra Plejemoderens egne Børn, men 
påa Grund af deres Størrelse og Styrke trænge de dem ikke 
sjælden ud af deres Moderhjem, efter åt Gjøgehunnen endda 
oftere har vist den Betænksomhed ved Æglægningen at kaste 
nogle af de forefundne, retmæssige Smaaæg ud. Den god- 
modige Plejemoder taaler det imidlertid altsammen og er nær 
ved at tage Livet af sig for blot nogenlunde at stille den 
graadige Gjøgs Hunger. For øvrigt er hele dette unaturlige 
Forhold, som gjenfindes hos en amerikansk Trupial ( Cassicus 
pecoris), endnu ikke opklaret, hverken med Hensyn til Maaden 
eller Hensigten. Den Mening, at de Æg, der lægges her i 
vort Varmebælte, skulde hidrøre fra en Overbefrugtning, medens 
Fuglen virkelig ruger i Syden, er usikker, eftersom ogsaa flere 
exotiske Gjøgearter hverken bygge eller ruge; saa meget er 
imidlertid vist, at den hverken bygger eller sørger for sit Af- 
kom. Betragte vi nærmere de Omstændigheder, som ledsage 
dette sjældne Træk af Dyrelivet, finde vi, at Gjøgeparret viser 
stor Urolighed i Forplantningstiden, at det uophørlig trækker 
omkring i sit Standkvarter, og at Hannen bevogter Hunnen 
med stor Iversyge.. Æggene udvikles hos Hunnen kun lang- 
somt og med store Mellemrum; i Løbet af 6—7 Uger lægger 
den kun 4—6 Æg, saa at de første Æg vilde være raadne, 
før det sidste blev lagt, og næsten et Fjerdingaar vilde gaa 
hen, naar den selv vilde udruge dem og sørge for Ungernes 
Ernæring. Selv denne langsomme Ægudvikling er eneste i sit 
Slags. Før den afgiver et modent Æg, udspejder den imidlertid 
uafladelig med skarpt Øje de i Buskene skjulte Rødhals-, 
Fuglekonge-, Piplærke- og Sangerreder (større Fugles, som 

Droslernes og Stærernes, benytter den ikke; dog har man fun- 
det Gjøgeæg i Stærreder). Det er saa meget vanskeligere, som 
den maa vælge en Rede, hvori der nylig er lagt Æg, for at 
de kunne udruges samtidig. 

Man tænke sig Moderens Iver og Omhu for at finde en 
saadan Rede, der passer, baade-hvad Beliggenhed, Sted og 
Æggenes Friskhed angaar! Paa Grund af dens mærkværdige 
Instinkt og et yderst skarpt Blik skal det ogsaa næsten altid 
lykkes den uden at krybe meget om mellem Buskene, hvortil 
den paa Grund af sin lange Hale og sine korte Ben er ligesaa 
lidet skikket som til hyppig Gang paa Jorden. Er den nødt 
til at lægge Æggene, fordi de ere modne, anbringer den dem 
uden Hensyn mellem helt og halvt udrugede Æg eller i en 
tom Rede, skjønt dog altid i en, der virkelig er beboet, og 
aldrig skal den (hvad da ogsaa er begribeligt paa Grund af 
det lange Mellemrum) lægge to Æg i den samme Rede. To 
Gjøgeunger vilde de samme Plejeforældre desuden ikke kunne 
mætte. Vel finder man som en Sjældenhed to Gjøgeæg i en 
af hine Reder, men de hidrøre sandsynligvis fra forskjellige 
Mødre. Engang har man ogsaa foruden Gjøgeungen fundet et 
fremmed Gjøgeæg paa Jorden nedenfor Reden, formodentlig et, 
der var blevet kastet ud. 

Gjøgens Æg ere i Forhold til dens Størrelse forbavsende 
smaa, næppe større end et Spurve- eller Vipstjærteæg, som om 
de fra Begyndelsen af vare bestemte til at udruges af tre til 
fire Gange mindre Fugle.  Ligesaa paafaldende er deres for- 
skjellige Farve. Snart ere de gulladne, snart grønlige, snart 
blaalighvide, snart prikkede, snart plettede eller stribede, snart 
besaaede med brune, snart med graa Draaber, snart uden 
Pletter — Forskjelligheder, der sandsynligvis afhænge af Mo- 
derens Hovednæring i hvert enkelt Tilfælde. Deres Farve 
stemmer hyppig med Æggenes i den lille Rede, hvori de ere 
lagte, ja man har fundet ganske hvide Gjøgeæg sammen med 
Blodstjærtens hvide Æg. 

Før Gjøgehunnen lægger sit Æg, undersøger den i Fra- 
stand den udvalgte Rede vel, thi den véd godt, at alle Smaa- 
fugle ere den imod og plage og forfølge den, naar som helst»de 

kunne, og den venter derfor, til de ere fløjne ud, hvorpaa den 
styrter pilsnart til, gjør Plads i Reden, hvis det. behøves, sætter 
sig paa den og lægger sit Æg. Er Reden i et hult Træ eller 
mellem Sten, kryber den med største Besværlighed. ind og 
presser sig atter ud, men kan den slet ikke komme til, lægger 
den Ægget paa Jorden, tager det i Munden og bærer det til 
det valgte Hjem. Man har skudt flere Hunner, som havde 
Ægget siddende i Halsen. Er det endelig vel anbragt, iler 
Moderen bort i al Stilhed og bekymrer sig næppe senere om 
dets Skjæbne. Med desto større Samvittizhedsfuldhed sørge 
Plejeforældrene for det. Den nylig udklækkede Gjøgeunge 
voxer meget hurtig, og den lille Brunelle eller Fuglekonge 
maa snart anstrænge sig til det yderste for at opholde Pleje- 
barnet, som er meget større end den selv. I Fangenskab 
sætter den sig endogsaa undertiden paa det umættelige Dyrs 
Hoved for: bedre at fodre den. Kun sjælden sker det, at den 
opgiver det aldeles og forlader det, medens man derimod har 
Exempler paa rørende Troskab. En Vipstjært. forsømte saa- 
ledes Trækketiden i Efteraaret for med største Flid at under- 
holde sin unge Gjøg, der sad i et Træhul, hvor den var bleven 
saa stor, at den ikke mere kunde komme ud. Da Gjøgen ved 
den overordentlig store Ødelæggelse af Larver, som den foran- 
lediger paa Grund af sine uforholdsmæssig store og kraftige 
Fordøjelsesorganer, er en ubetalelig Velgjører og Vogter af 
vore Skov- og Frugttræer, burde den aldrig dræbes. Hos os 
sker dette ogsaa kun sjælden og af Kaadhed.  Italienerne og 
Grækerne efterstræbe den for dens Kjøds Skyld, og alene i 
Athen kommer der aarlig et Tusend Stykker paa Markedet. 
Under  Klatrefuglenes Orden kunne vi ogsaa nævne 
tvende langt sjældnere og aldeles forskjellige Fugle, nemlig 
Isfuglen (Alcedo ispida) og Hærfuglen (Upupa epops), som 
begge udmærke sig ved deres pragtfulde Fjerklædning, Den 
første, der i Binden kaldes Kongefiskeren, i Bern Ischfuglen 
og i Tessin Martino pescatore, har en glinsende lasurblaa, i 
det grønne spillende Ryg, et rustrødt Bryst, et langt Næb, 
stort Hoved, meget korte, mønnierøde Fødder og en kort, af- 
skaaren Hale, der giver det blødfjerede, glimrende Dyr et 

sælsomt Udseende. Den lever parvis og forlader aldrig den Bæks 
eller Indsøes Omraade, ved hvis Bredder den har taget Bo, 
skjønt den bemærkes hyppigere om Efteraaret og om Vin- 
teren end om Sommeren. Svævende paa Ørnens Vis over den 
klare Elv eller lurende i Timer ubevægelig paa en Sten eller 
en Gærdepæl venter den det rette Øjeblik til at gribe Smer- 
lingen eller Ørreden, styrter sig hovedkuls og plumpt, men 
hurtig ned over den, ror med Vingerne under Vandet, griber 
den med sit lange Næb og bærer den op paa en Gren eller et 
Klippestykke, hvor den sluger den efter at have vendt den 
saa længe, til den ligger bekvemt i Munden. Ben og Skæl 
gylper den siden op igjen. Den har imidlertid mange Vanske- 
ligheder at kæmpe med. Om Vinteren fryser Elven ofte til, 
og Isfuglen maa da tage til Takke med enkelte Vandbiller og 
Blodigler ved de varme Kilder; ved Dykningen kommer den 
ofte ind under Isen og drukner; undertiden sluger den en 
Ørred, som den ikke kan faa helt ned og heller ikke give fra 
sig igjen, og kvæles saaledes. I Maj Maaned hakker den dybe 
Huller ind i Elvbredden , udpolstrer dem med Vandnymfer og 
opgylpede Fiskeknogler og bærer Snegle, Larver og Smaafisk 
som Føde til de deri udklækkede Unger. Blandt vore Fugle 
ere Isfuglene og Digesvalerne de eneste, som grave formelige 
Gange eller Rør, den første af to Fods, den sidste af én Fods 
Længde, for at anbringe deres Rede i Jorden; den mere syd- 
lige Biæder, som besøger enkelte Dele af Schweiz og ogsaa 
har ynglet i Wallis, graver sig af samme Grund 3—5 Fod 
dybe Gange. Da Isfuglene ikke kunne taale hverandres Sel- 
skab og med pilsnar, snurrende Flugt og lydelige Skrig forjage 
enhver Snyltegjæst fra deres Jagtdistrikt, leve de enkelte Par 
til al Lykke for vore Ørreder altid langt fra hverandre, men 
de forekomme højt op. i Bjærgregionen, ja selv ud over dens 
Grænser ved Silsersøen (5500'). 

Det samme gjælder om Hærfuglen, et temmelig sjældent 
og besynderligt Dyr, som forekommer enkeltvis i Bjærgregionens 
Skove, især gjærne ved Randen af dem i Nærheden af Enge 
og Græsgange, og endnu ruger i Domleschg, ja selv i Engadin 
og ogsaa er blevet skudt ved den nederste Sø i Schalfik 

(5926). Den er rødgul, har en sort Hale med hvide Tvær- 
striber og paa Hovedet en vifteformig Fjerbusk, der er over 
to Tommer lang og gul med sort Rand. Om Foraaret an- 
kommer den tidlig, lige før Gjøgen, til Bjærgskovene, gjærne 
parvis. om Natten, og forlader dem allerede igjen i August. 
Den søger samme Føde som Skovsneppen, men dens Leve- 
maade er ganske ejendommelig. Med hængende Vinger løber 
den hurtig omkring påa Jorden, i det den hyppig gjør de 
snurrigste Bøjninger og Vendinger og hvert Øjeblik stikker sit 
lange, spidse Næb ned i Jorden, saa at det ser ud, som om 
den gik med Stok. Vil den betragte noget med Opmærksom- 
hed, rejser den Fjerbusken; vil den flyve op, lægger den den 
ned. Den har en mærkværdig Rædsel for Mennesker og Rov- 
fugle og lægger sig ofte af Skræk plat ned paa Jorden. Paa 
Træerne skjuler den sig i den tætteste Del al Kronen. Orme 
og Larver, som den finder, kaster den først op i Luften og 
lader dem derpaa falde ned gjennem sit opspærrede Næb. Den 
bygger helst Rede i hule Træer, men da den paa Grund af 
sin Næb- og Tungebygning ikke, som andre Fugle, kan bære 
sine Ungers Exkrementer bort i Næbet, naar den flyver ud, er 
der en afskyelig Stank baade ved Reden og Ungerne. Af sit 
ensformige hup—hup-—hup har den faaet Navnet Upupa; dens 
Lokketone er et hæst ,,rræ—rræ". 

Den talrigste Familie blandt Klatrefuglene i vore Bjærg- 
skove er Spætternes, som ere Bjærgenes Beboere velbe- 
kjendte ved deres Stemmer, deres Levevis og deres Fjerpragt. 
Endskjønt de ere sky og listige, kommer man dem dog tidt 
paa Spor og kan iagttage deres flittige Dagværk. De ere uden 
Undtagelse Standfugle; højtidelige, patetiske Narre, som med 
pedantisk Ensformighed bevare deres Holdning og Gebærder. 
I en Højde af 10—12 Fod over Jorden klamre de sig til Træ- 
stammen og vandre derpaa bestandig hamrende med opmærk- 
somt Blik op ad den, indtil de finde et hult, af Insekter an- 
grebet Sted. Med deres stærke, mejselskarpe, i Enden kile- 
dannede Næb hugge de derpaa Barken løs ved kraftige Nakke- 
bevægelser, i det de stemme de stive, elastiske Halefjer, der paa 
én Gang virke som Støtte og som Springfjer, mod Træstammen, 

og kaste deres lange, udstrækkelige, ormformige,, fortil med 
Modhager forsynede Slyngtunge ind i Hullet for at fange den 
Larve eller Bille, som stikker der inde. Til Rede mejsle de et 
kredsrundt Hul i gamle, møre Fyrre- og Bøgestammer (20—60" 
over Jorden) og lægge uden videre Bygning deres snehvide 
Æg deri, men de mange Spaaner, som ligge neden for paa Jor- 
den, forraade let Rugepladsen. Uden for Yngletiden ser man 
snart en Flag-, snart en Grønspætte tage et bestemt Træhul i 
Besiddelse, saa at det altsaa tilfalder den, som kommer først. 
Naar hele Landskabet er tomt og tavst om Vinteren, hører 
man maaske i en halv Mils Afstand disse kloge og flittige Dyr 
hamre og arbejde i Skoven eller tromme med Næbbet paa de tørre 
Grene. Den største af hele Slægten er den næsten 1% Fod lange, 
stærke, kulsorte, rødtoppede Sortspætte (Picus martius), der 
træffes enkeltvis i alle Bjærgegnens Naaleskove, især i Emmen- 
dal, Graubinden, Appenzell og Jura. Bønderne kjende den 
godt og give den forskjellige Navne. Endnu bekjendtere er 
den siskengrønne, med røde og sorte Kinder og højrød Isse 
og Nakke udpyntede Grønspætte (P. viridis) og den noget 
lignende, men mindre og sjældnere Graaspætte (P. canus) 
med rød Pande og graa Nakke. Den første kommer ogsåa 
ned i Slettens Blandingsskove, især naar de gjennemstrømmes 
af Bække, og tumler sig om Efteraaret og om Vinteren gjærne 
i Skovtræerne eller selv i de store Nødde- og Løntræer om- 
kring Husene; Graaspætten derimod naar sit Maximum af In- 
dividtal i Bjærgregionens Skove, især i dem, der ligge Alpe- 
regionen nær. Medens ellers: ingen Spætte saa let forlader 
Træerne eller Buskene, ser man ikke sjælden denne sidste 
flyve ned paa Jorden for at søge Insekter i Gødningen. Gede- 
hamse sluger den uden Vanskelighed. De tre Flagspætter 
(den store, P. major, den mellemste, P. medius, og den lille 
spurveagtige, P. minor) alle prægtig sort- og hvidspættede, 
Hannen med rød Top, de to første tillige med rosenrød Under- 
gump, gaa i Bjærgegnene op til Bøgens øverste Grænse, men 
ere i det hele ikke meget hyppige. Især mangler den lille i 
mange Bjærglokaliteter og træffes overhovedet snarere i Bu- 
skadser og Krat end i den tætte Højskov. Om Efteraaret ser 

man dem undertiden paa de store Frugttræer, især påa de gamle 
Nøddetræer.påa Bjærgengene, endskjønt de som alle Klatre- 
fugle trække sig om paa den anden Side af Stammen, naar de 
faa Øje paa et Menneske, og paa den Maade ofte blive ved at 
rykke Stammen rundt, naar man følger efter dem, indtil de 
blive kjede af Forfølgelsen og med et tvært ,ryk--ryk" kaste 
sig uden stor Hastighed og øjensynlig med endel. Besværlighed 
nogle hundrede Fod mest i lige Retning hen til et andet Træ. 
Den tretaaede Spætte (P. tridactylus) blev tidligere betragtet 
som en Sjældenhed, men man har efterhaanden fundet den i 
Bjærgskovene ovenfor Brienzersøen, i Habchern, i Simmendal, 
påa Potersalp og paa Kamor, i Rhindalen, i Fredskoven ovenfor 
Altorf, i Reuszdalen, i Biinden og i Schwyz's og Unterwaldens 
Højskove, og det paa nogle Steder i forholdsvis stor Mængde. 
Den er sort og hvidbroget: med sølvhvide Øjne; Hannen har 
en citrongul, Hunnen en hvid, sortstribet Isse.. Undtagelsesvis 
forvilder denne Fugl, der er hyppigere i det nordlige Europa 
og Åsien, hvor der findes flere tretaaede Spættearter, sig ogsaa 
ned i de nedre Bjærgdale og i Forlandene, og er saaledes 
f. Ex. bleven skudt i Nærheden af St. Gallen i Bernhardzell's 
Naaleskove. Den holder sig gjærne til Flagspætterne og bliver 
hos dem, medens Sortspætten egenkjærlig jager enhver Spætte 
bort fra det Træ, i hvilket den hamrer. " Alle disse Spætte- 
arter ere ligesom Klatrefuglene overhovedet stærkt byggede, liv- 
lige, kloge og meget nyttige Dyr, men derhos meget vanskelige 
at tæmme. Deres Størrelse, Dragt og Levemaade gjøre dem 
til fremtrædende Led af vor Kredses Dyreverden, men de op- 
træde aldrig i nogen Mængde, da de formere sig temmelig 
svagt. Endnu sjældnere træffer man i Bjærgene fra Maj til 
September den beslægtede Vendehals (Ywnx torguilla), som 
gjør Udflugter fra Haverne i Sletten til de højere liggende 
aabne Løvskove (selv helt op i Schanfigg, Urserndalen og i 
Engadin) eller dog ses der paa Gjennemtræk. Den er af Stør- 
relse som en Stær, smukt graa, med gul og brun Tegning og 
sorte Pletter, hopper' paa Grenene og Stammerne uden egentlig 
at klatre, men ogsaa paa Jorden efter Larver og Myrer, som 
den fanger ved at stikke sin lange Tunge ned i Myretuerne 

Dens komiske, krampagtige Halsvridninger, under hvilke den 
lægger Næbbet paa Ryggen, rejser Hovedfjerene, spreder Halen, 
fordrejer Øjnene og uophørlig dukker op og ned med oppustet 
Hals og skogrende Stemme, giver den et højst pudserligt Ud- 
seende. 

Nær beslægtet med Spætterne og ogsaa med Mejserne og 
Murløberne er den i Bjærgregionen nu og da forekommende 
Spætmejse (Sttta europæa), der klatrer ligesaa behændig, 
skjønt den ikke har den stive Støttehale til Hjælp.  Sædvan- 
ligvis løber den fra den øverste Del af Træet og ned ad og 
indtager endogsaa denne omvendte Stilling, naar den sætter 
sig påa det. Utrættelig i sin Bevægelse ned ad Stammen trækker 
den ethvert Insekt, som dens skarpe Øje opdager, ud af Bark- 
sprækkerne med sin harpunagtige Tunge. Den bygger helst 
Rede i hule Træer i forladte Spættehuller, hvis Indgang den 
gjør mindre ved Dynd, og Hunnen forlader saa ugjærne sine 
Unger, at den endogsaa sætter sig hvæsende til Modværge mod 
fremmed Indtrængen. Denne lille Fugl er omtrent sex Tommer 
lang, med blaagraa Ryg, hvid Strube, rustrød Undergump og 
gulagtig Bug. Foruden Insekter æder den ogsaa ofte Frø og 
selv Hasselnødder, som den. forstaar meget behændig at aabne 
med Næbbet. Dens. bevægelige Klatrenatur gjør den næsten 
ligesaa utæmmelig som de egentlige Spætter. Den er Standfugl 
i de fleste Egne. En lignende Forekomst i Skovene og påa 
enkeltstaaende Træer har ogsaa den almindelige Træløber 
(Certhia familiaris), en mørkegraa, hvidsprængt, paa Bugen 
ganske hvid, højst selskabelig lille Fugl, der ikke er meget 
større end en Gærdesmutte og har rustfarvet Hale, brune, 
gulstribede Svingfjer og et langt buet Næb. Ligesom Spæt- 
mejsen løber den ogsaa omkring paa Træerne og søger efter 
Insekter, dog sjældnere oven fra og ned ad; dens Bevægelighed 
og Geskæftighed saa vel som den svage, enstonende Lyd, som 
den udstøder, medens den søger, tiltrækker den Menneskets 
Opmærksomhed. Da den er for svag til at gjennembryde 
Barken med sit fine Næb, undersøger den enhver Sprække 
med det som med en krum Sonde og erstatter, hvad der 
fattes den i Styrke, ved hurtige Spring og Løb, i det den tillige 

gjærne bruger Halen til at støtte sig paa. Paa Jordén synes 
den aldrig at gaa; i Mejsefælder kan man. lokke den med Frø. 
Den rødvingede Murløber hører fortrinsvis den alpine Re- 
gion til. 

Det er imidlertid Spurvefuglene, der udgjøre Hoved- 
massen af Fuglene i vort Bjærgbælte, thi de indbefatte de alt- 
ædende Ravne, de talrige insektædende Sangere og svaleag 


S ge 
Fugle og de kornædende- Mejser, Lærker og Finker. De. svale- 
agtige Fugle ere ikke meget udmærkede i vor Region. By-, 
Mur- og Digesvalen foretrække aldeles bestemt Lavlandet og 
besøge i Regelen kun Bjærgene paa deres Rejser, skjønt de 
dog ogsaa have hjemme i mange milde Bjærgdale. "Allerede i 
Slutningen af Marts kommer ofte den staalblaasorte Landsvale, 
(Hirundo rustiea); der har en rustfarvet Pande og Strube, en 
lang gaffeldelt Hale og nøgne Fødder, for at anbringe sin haarde, 
aabne Rede i Bønderhytternes Loftkamre og Gange. Indtræffer 
der et Eftersmæk af stærk Kulde, forsvinder den igjen og viser 
sig derpaa over Søerne og Bakkerne, jagende Insekter i lav 
Flugt. Kort efter den ankommer den vel bekjendte Bysvale 
(H. wrbica), som er blaasort paa Ryggen, hvid paa Bugen, 
har gaffeldelt Hale og befjerede Fødder, og som altid klistrer 
sin Rede op ad Husenes Ydermure og ofte frelser sig fra 
Eftervinterens raa Medfart ved at ty ind i Boligerne. Fa 
eneste Gang har jeg ogsaa set en snehvid Afændring. Senere 
kommer den mindre, næsten nøgenfodede, graabrune og hvide 
Digesvale (H. riparia), der bygger sin Rede i dybe Huller, 
som den selv med Anstrængelse graver ind i stejle Flodbrinker 
og Rullestensskrænter. Den er den første, der gaar bort om 
Efteraaret... By- og Landsvalen forekomme regelmæssig i vor 
Region, men træffes i Graubinden og Uris Højdale endogsaa 
i den alpine Region (Engadin 5500—5700'), Digesvalen er kun 
funden engang ved St. Gotthard, omkommen i et Snevejr, men 
viser sig ogsaa i Domleschg og ved Calanda. Strængt Foraar 
og Efteraar er værre for Svalerne og Mursvalerne end for 
nogen anden Trækfugl. Efter det stærke Snefald i Begyndelsen 
af Oktober 1867 samlede man over 200 døde Svaler i Basel- 
landet. 

Mursvalen (Cypselus murarius, Spyr, i Tessin Spirro), 
som er sort paa Ryggen og lys paa Bugen og har en hvid 
Strube, bygger ogsaa hyppigere nede i Sletten, men da Menne- 
sket skaaner den, søger den hans Selskab, følger Landsbyerne 
og Boligerne helt op oven over; Bjærgregionen og bygger endnu 
Reder i Mængde selv i Landsbyen Spliigen (4480). Den ruger 
selskabelig i Murhuller, Klipperevner eller i andre Fugles Reder, 
naar de ligge den bekvemt; i Appenzellerlandet tager den ikke 
sjælden Stærkasserne i Besiddelse. Ubehjælpelig og dum, som 
den er, lader den sig gribe med Hænderne, naar den falder 
paa Jorden, men slaar gjærne sine korte Bens skarpe, krumme 
Klør i dens Haand, som griber den, i det den tillige skriger 
ham i Møde med højt opspærret Gab. Dens overordentlig korte 
Ben og udmærket lange Vinger gjøre det næsten umuligt for 
den at flyve op fra Jorden, hvorfor den ogsaa hviler ved at 
klamre sig til Murene. Den forfølger ofte i store Flokke sin 
Dødsfjende Taarnfalken. Først henimod Maj (i Chur den 8de— 
10de) ankommer den med høje Jubelskrig og forsvinder igjen 
ubemærket allerede i August; de, der have forsinket sig med 
Rugningen eller ere komne nord fra, rejse dog ofte først i 
Midten eller Slutningen af September. Fra Svalerne adskilles 
den let derved, at alle fire Tær paa dens Fod ere rettede for til, 
medens hine ligesom Sangfuglene have tre Tær fremad og én 
tilbage. Alpesvalen (Micropus alpinus) bebor ogsaa vor Kreds, 
men hører ligeledes hjemme i de højere Regioner ligesom Klippe- 
svalen' (Hirundo rupestris).… Til dem slutter sig som natlig 
Form den søortegraa, brun- og hvidvatrede Natravn ( Caprimul- 
gus europæus, Gedemalkeren), som kun kommer frem i Dæm- 
ringen for at jage Biller og Natsværmere og undertiden 
enkeltvis jages op med Skovsnepperne i Bjærgskovene. Med 
lydløs Flugt, som Uglerne, og med højt opspærret Næb og ga- 
bende Svælg, som Svalerne, svæver den med en dumpt snur- 
rende Lyd om mellem Træernes Grene for at fange Skov- 
insekter. Ikke saa ganske sjælden træffes den ogsaa i Ko- og 
Gedestaldene, hvor man paa Grund af dens. korte, bløde, 
spidse Næb og uhyre vide Gab har havt den mistænkt for at 
suge af Gedernes Yvere — naturligvis en latterlig Vildfarelse, 

der har holdt sig lige fra Aristoteles's Tider. Det er rimeligt, 
at den søger ind i Staldene af samme Grund som Flaggermusene, 
fordi den nemlig der finder baade Natsommerfugle og andre 
Insekter og tillige et godt Skjulested. Om Dagen sidde disse 
særdeles nyttige, men med deres store, sorte Øjne og stive 
Snurbart ret eventyrlig udseende Dyr gjærne og sove meget 
fast mellem. Lyngen eller Blaabærbuskene eller paa langs af en 
lavtsiddende Gren, aldrig derimod højt i Træet. Det er da 
vanskeligt at faa Øje paa dem, da de ligne et Stykke skimlet 
Bark.. Man kan komme den nogle faa Fod nær, før den 
vaagner, og den viser sig ikke sky, naar den er vaagen. Rede 
og Unger ere meget vanskelige at finde. Fra Maj til Oktober 
bebor den Skovene lige til Skovgrænsen og bygger endogsaa 
Rede ved St. Moritz (5700). Medens jeg skriver dette, 
tripper en smuk, ni Tommer lang Hun om i min Arbejds- 
stue, som vi i længere Tid have holdt i Live ved daglig at 
fodre den med Orme og Insekter. Af sig selv æder den deri- 
mod ikke. Skjønt den er en natlig Fugl, er den dog temmelig 
paa Færde om Dagen, kommer i Solskinnet hyppig frem af sin 
Krog og sætter sig tæt ved mig paa Jorden, helst paa den 
varmeste Plet, idet den velbehagelig breder Halen ud som en 
Vifte og døser med halvlukkede Øjne. Gaar Solen bort, ryk- 
ker den atter Skridt for Skridt tilbage til sin Krog og lægger 
sig helst fladt ned paa Bugen. Den flyver højst ugjærne og er 
saa kejtet til at hoppe, at den bestandig trimler om paa Siden, 
og saa ubehjælpsom, at den ofte bliver liggende og venter, til 
man kommer og stiller den op igjen, og det skjønt den er 
ganske sund og stærk. Fremmede modtager den med en svagt 
skrattende Lyd, men er derhos ganske tam, sidder gjærne og 
breder sig i den varme, hule Haand, idet den fortrolig be- 
tragter Folk med sine store, sorte Øjne, og er hele Husets 
Yndling. 

Hverken ved deres kvidrende Sang eller ved nogen sær- 
deles smuk Dragt ere Dagsvalearterne istand til at vinde Men- 
neskets Velvillie; teæmmes kunne de heller ikke, — og dog be- 
tragte Bjærgboerne dem som hellige Fugle. . De ere vilde, 
sky og råa Røvere, men de holde sig gjærne til Mennesket, og 

det er vel dette i Forbitidelse med deres store Nytte og det 
Kald, der er dem givet, i lyse, jublende Sværme at forkynde 
Foraarets Komme og antyde den stigende Sols Sejr, der har 
gjort dem ukrænkelige, skjønt rigtig nok kun hos den germa- 
niske Stamme, thi hinsides Alperne slagtes og spises de aarlig 
i Hundredetusendevis ligesom enhver fjedret Skabning, der 
falder i en Italieners Haand. 

Finkernes talrige Familie er venligere at se til; det er 
muntre, livlige Fugle med kraftig Stemme. og skjønne Fjer, 
lette at tæmme, virksomme og kloge, en yndig Familie. 

Korsnæbbene ere store, brogede og selskabelige Finke- 
fugle med et tykt Næb, hvis Spidser krydse hinanden snart til 
højre, snart til venstre. Vi have hos os to Arter, det store 
Korsnæb (Loxia pityopsittacus) og” det almindelige Korsnæb 
(L. curvirostra), hvis Fjerdragt er meget forskjellig efter Alder 
og Kjøn. De. gamle Hanner ere gul-karminrøde, graabrune påa 
Ryggen og mørkebrune paa Vinger og Hale, de enaarige Han- 
ner smudsigrøde, gule eller grønlige, Hunnerne grønliggraa, 
Ungerne smudsig graagrønne med mørkere Pletter (den 'mindste 
Art, L. leucoptera, med to hvide Baand paa Vingerne er hidtil 
ikke funden hos os). De ere alle Vagabonder, der snart vise 
sig i Mængde, snart næsten udeblive i mange Aar, eftersom det 
er et godt Kogleaar eller ikke. Det store Korsnæb, som for- 
maar at aabne de haarde Fyrrekogler med sit stærke Næb, 
ruger endnu i 4000—5500' Højde, ja selv paa Spliigen har man 
fundet dets Rede; derimod holder det almindelige sig mere til 
Bjærgegnenes Naaleskove.. De ruge begge i alle: Aarstider 
udenfor Fældetiden, selv i den strængeste Vinterkulde. I aabne 
Sværme og under uafladelige Skrig trække de gjennem Naale- 
skoven, klatre omkring i de tyndeste Grene, i det de hage sig 
fast paa Papegøjers Vis baade med Fødder øg Næb, og surre 
tungt afsted fra Træ til Træ. Chr. L. Brehm har fortræffelig 
beskrevet deres Maade at pille Frø paa: »Fuglen bider en Kogle 
af og bærer den i Stilken hen til en ikke altfor tyk Gren, hvor 
den holder den fast med sine dertil vel egnede stærke Tær 
og skarpe Klør.  Derpaa bider den den forreste tilspidsede 
Ende af et Kogleskæl af med sine skarpe og smalle Næb- 

spidser, aabner Næbbet lidt, skyder Enden af det ind under 
Skællet og brækker det med Lethed fra ved en rask Drejning med 
Hovedet, hvorpaa den løsner et Frø, bider Vingen og Skallen 
af og sluger det. Den kan med ét Ryk løsne alle de Skæl, 
som ligge over det, under hvilket den har stukket Næbbet ind. 
Den brækker altid løs med Overnæbbet, idet den stemmer Un- 
dernæbbet mod Koglens Axe. Næbbets Korsform er derved til 
stor Nytte, thi naar Fuglen blot løfter det lidt, bliver det saa 
højt, at Skællet med største Lethed løftes op ved en Bevægelse 
af Hovedet til Siden. I Løbet af 2—3 Minutter er den. færdig 
med en Kogle og kan hente sig en ny. Skræmmes Sværmen 
op, låde alle Fuglene Koglerne falde.” Som bekjendt ere Kors- 
næbbene meget uskyldige, men temmelig entoldige Fugle, som 
kun gjøre nogen Nytte ved, som Vouga iagttog i Jura, med 
Iver at pille Bladlusene af Frugttræernes Blade. 

Den fredelige og tillidsfulde Dompap (Pyrrhula vulgaris) 
lever af Frø, Bær og Knopper og kommer om Vinteren i Sel- 
skaber paa 8—10 Stykker ind i Haverne for at opsøge Rønne- 
bær og Frugttræerues Knopper, hvorved den hyppig anretter 
stor Skade. ' Sommeren tilbringe de i blandede Bjærgskove, 
hvor de bygge Rede i lave Træer, men forlade dem henimod 
Vinteren og strejfe, især Hunnerne, i store Flokke ned i For- 
landet; dog har jeg ogsaa set hele Flokke af Dompapper om 
Vinteren i milde Bjærgegne, skjønt der ingen Hunner var 
mellem dem. Enkelte Exemplarer skulle endogsaa overvintre i 
Engadin. Deres prægtige Farve, Tamhed og Lærvillighed gjøre 
dem vel skikkede til Stuefugle. Ogsaa Kjærnebideren eller 
Kirsebærfuglen (F. coccothraustes), en larmende, urolig, meget 
mistroisk, tykhovedet Fugl, der er graabrun med sort Strube, 
sorte og hvide Vinger, askegraat Nakkebaand, vinfarvet Bug 
og et overordentlig tykt, om Sommeren blaat, om Vinteren 
kjødfarvet Næb, strejfer gjennem Bjærgregionens Løvskove efter 
Bog og Kirsebær, hvis Stene den knækker med Lethed. Om 
Vinteren opsøger ogsaa den Knopperne i Haverne og afpiller 
i nogle faa "Timer de ubeskyttede Espalier'er, ligesom 
Kirsebærtræerne om Sommeren, uden at forraade sig ved 
en eneste Lyd. De fleste gaa dog syd paa. Som en Mærke- 

lighed ville vi anføre, at der kort før Julen 1336 blev fanget 
en Kirsebærfugl i strængt Frostvejr paa St. -Gotthard. Dens 
Fætter, den lille, mere sydlige Gulirisk (F. serimus) besøger 
i Mængde mange af de milde Bjærgdale i Bunden. Husspurven 
ogSkovspurven (F. domestica og montana) foretrække ligeledes 
Slettens Landsbyer og Krat og nåa kun hist og her, og det 
ikke meget langt, over Bakkeregionen op i Bjærgregionen. Den 
listige og frække Husspurv synes efterhaanden at ville rykke 
frem i denne Retning, og er saaledes først for nogle Aar siden 
indvandret i Sernfdalen og kan endogsaa træffes i Øvre-Enga- 
din (5500'), hvor der endnu dyrkes noget Korn, medens den 
endnu fattes i den lavere liggende, mere kornløse Urserndal; 
den jordfarvede, mørkplettede, rødbruntoppede Skovspurv viser 
sig derimod hyppigere i Bjærgregionen, men trækker gjærne 
om Efteraaret ud over det aabne Land, hvor den tumler 
sig omkring i store Flokke. Den italienske Varietet af Hus- 
spurven (Passer italiceus) kommer som en Sjældenhed til de Dale 
i Bunden og Tessin, som aåaabne sig mod Syd. Den smukke, 
graabrune Graafinke (Fringilla petronia), som ligner Spurven, men 
har en gul. Plet over Øjet og påa Struben, et gult Næb og en 
hvidlig Bug, er sjælden i Schweiz; i Glarnerlandet er den kun 
bemærket én Gang, og det var i Bjærgregionen. I Bindnerlandet 
og i Jura lever den i Fjældegnene og kommer om Vinteren ned 
i Landsbyerne. = Overalt i Skovregionen hilser den smukke 
Bogfinke (F. coelebs) ogs med sine klare, kraftige og malmfulde 
Toner; med muntre, venlige Sange opliver den de grønnende 
Buske og den knopskydende Højskov, Naaletrægrupperne og 
Frugttræet ved Stalden og Hylden ved Bækken, trofast mod den 
lille Plads, der yder den Bær og Frø og giver Læ for dens 
mosklædte Kuglerede. Hannens Parringsdragt er især udmærket 
smuk, og alle dens Bevægelser ere kraftige, behændige, fortro- 
lige og dog tillige listige og mistroiske. Medens den tripper 
om påa Jorden, ser den sig stedse omkring og rejser betænke- 
lig sm Top, såå snart noget usædvanligt kommer den i Vejen. 
Til enhver Tid paa Dagen, selv efter et voldsomt Tordenvejr, 
lyder dens herlige Sang hyppig gjennem Landet, muntrest dog 
i April og Maj; men selv naar Korene forstumme fra Juli 

Maaned og endnu kuns dens klare Lokketone, ,,fink—fink", 
toner fra Buskene, vedbliver den dog at være Menneskets ven- 
lige Ledsager. Foruden Korn og Frø spise de ogsaa, især iYngle- 
tiden, en stor Mængde Fluer, Biller, Kaalorme og andre Larver, 
Myg og Smaasommerfugle, hvorved de blive os til megen Nytte. 
I Thyringerwald inddeler man dem i ordentlige Klasser efter 
deres Sangmetode og betaler visse Melodier meget dyrt. Vore 
Bjærgboere kjende næsten ikke denne Luxus saalidt som 
Fuglefangst overhovedet, da det nu engang ikke er deres Lyst 
at holde Stuefugle, og holder man undertiden en, er det hyp- 
pigere en larmende Kanarifugl end saadan en munter og livlig 
indenlandsk Sanger. De fleste Hunner og Unger trække sent 
paa Efteraaret syd paa. 

Fra det høje Nordens Birkeskove komme om Efteraaret 
og Vinteren snart enkeltvis, snart i store Flokke, snart ogsaa 
i Selskab med Værlinger, Irisker eller Bogfinker de ikke syn- 
gende Kvækere (F. montifrimgilla), brogede Fugle med gul- 
brunt Bryst og Skuldre og et om Vinteren voxgult Næb. De 
fanges i stor Mængde i Lokkebuskene; paa en snefuld Dag kan 
man faa over en halv Snes med et eneste Slagnet. De færdes 
selskabelig paa Gader og Møddinger foran Husene og Staldene, 
men søge Nattekvarter i Skovens høje Trætoppe og forvilde 
sig endogsaa op i Engadin. Ved Foraarstid vende de tilbage 
til Norden, skjønt man har paastaaet, at de ogsaa yngle i 
Emmendalen. Den gulgrønne, paa Bugen ganske gule, plumpe 
og tykhovede Svensker (F. chloris) med højgule Hale- og 
Svingfjer og askegraa Dækfjer, der er noget større end Bog- 
finken, bemærkes undertiden i de høje 'Trætoppe, men synes 
ikke at være meget udbredt i Bjærgegnene. Hyppigst træfter 
man den paa fugtig, med Pil og Ælm bevoxet Jordbund og ved 
Frømodningstiden i Køkkenhaverne, hvor man let kjender den 
paa dens Lokketone, der ligner Bastard-Kanariefuglens. Ogsaa 
oppe i Reuszdalen har man set den, men formodentlig paa Gjen- 
nemtræk. Deu kastaniebrune Irisk (F. cannabina), hvis Han 
har karmoisinrød Pande og Bryst, kommer om Sommeren i 
muntert kvidrende Skarer som Strøgfugl op i Bjærgregionens 
Løvskove, driver ogsaa her sit urolige Væsen paa Marker og 

Enge og i aabne Krat, men vender om Efteraaret tilbage til 
Dalens stenede eller fugtige, med El, Tidsler og Høgeurt be- 
voxede Strøg, hvor den endnu om Vinteren kan ses i smaa 
Flokke. I Urserndalen viser den sig i Reglen i Mængde paa 
Gjennemtræk i Slutningen af Oktober og Begyndelsen af No- 
vember, sjælden eller aldrig derimod om Foraaret: Den nor- 
diske gulnæbbede.Bjærgirisk (Fringilla montiwm) kommer om 
Vinteren ikke længere end til Bakkeregionen. Saasnart Irisken 
har forladt den nedre Bjærgregion, afløses den af enkelte store 
Flokke af den lille gulgrønne, sorttoppede Grønsisken (F. 
spinus), som trænger hoppende frem gjennem Ellebuskene lige 
til Løvskovenes Grænse, søgende ivrig efter de nedfaldne Frugter, 
men som næppe ruger hos os. I det mindste bemærker man 
den i Reglen kun om Efteraaret og om Foraaret, og da i store 
Selskaber, især naar Birke- og Naaletræfrøene ere modne. Jeg 
har aldrig set nogen Sisken i Bjærgegnene, hverken ved Mid- 
vinterstid eller om Sommeren, men Salis har fundet den i Juli 
i Øvre-Engadin uden dog at kunne opdage nogen Rede. Og- 
saa de uskyldige og ligesaa selskabelige Graasiskener (F. 
linaria), der have en rød Isse (Hannen tillige rødt Bryst) lige- 
som Irisken, men ere mindre og have en sort Strube, flyve i 
Efteraaret ofte om i Skarer ved Hegnene og i Krattene i den 
nedre: Bjærgregion, medens de slet ikke vise sig i andre Egne 
og til andre Tider. I Fredskoven ved Andermatt blive de 
Sommeren over og yngle regelmæssig, ligesom i mange rhæ- 
tiske Dale, f. Ex. i Schalfik, hvor de ofte forekomme ved Erosa 
i 5824" Højde. "Paa Efteraarstrækket har jeg engang set mindst 
tresindstvve af disse nette og urolige, men temmelig enfoldige 
Fugle påa en Hængebirk. — Trefjerdedelen af dem var unge 
Hanner, idet mindste var der blandt de otte Stykker, som faldt 
for et Skud, syv unge og kun én gammel. I de sidste ti 
Aar hår jeg ikke set den mere. Derimod er den broget- 
tegnede, livlige Stillids (F. carduelis, i Tessin Ravarino) 
almindelig udbredt i Sletten saa vel som i Bjærgegnene indtil 
højt op i Urserndalen; man tror, at Bjærgstillidserne ere noget 
større og smukkere end Sletteboerne, hvad maaske ogsaa 
undtagelsesvis kan være Tilfældet. De ere ikke sky, lære let 

smukke Melodier og Kunststykker og ere muntre og livlige 
Stuekammerater. 

Af Værlingerne ser man temmelig ofte den smukke, mere 
eller mindre guldgule Gulspurv (Emberiza citrimella) i de 
lavere Bjærge, hvor den gjærne besøger Havremarkerne og 
Træerne i Nærheden af Tærskeloen og om Efteraaret falder i 
Hundredevis over de 'nysaaede Agre. I Binden og Tessin 
fandt vi den paafaldende hyppig i frugtbare, kratbevoxede, 
velvandede Bjærgdale. Langt sjældnere er Gærdeværlingen 
(E. cirlus), med grøn og gul Bug og brun Ryg, noget hyppi- 
gere, i de tessinske Bjærge endogsaa almindelig, Sipspurven 
(E. Cia), rustbrun med graat Hoved, og i vaade Egne Rør- 
spurven (E. schøniclus), med. sort Hoved, hvid. Bug og brun 
Ryg. De ere alle tre ogsåa iagttagne som Strøg- eller Træk- 
fugle i Urserndalen, ligesom Hortulanen (E. hortulana), der 
ellers er yderst sjælden i Schweiz, er set om Foraaret i Frugt- 
haverne ved Andermatt og Hospenthal. Bomlærken (£E. mi- 
liaria) skal efter Salis's Angivelse hver Vinter træffes i Grau- 
biindens højtliggende Dale. Derimod trænger Snespurven, der 
viser sig hist og her i Schweiz om Vinteren, ikke frem til 
Bjærgregionen. 

I enkelte Bjærgpartier mangle Lærkerne aldeles, selv i 
Dalene, i andre ere de vel bekjendte. Sanglærken (Alauda 
arvensis) er den hyppigste og træffes paa Enge og Marker, fra 
hvilke den stiger hvirvlende i korte Kredse højt op i Luften 
for at lade sine jublende, . fortryllende Toner lyde ned over 
Jorden eller for, som en Digter siger, ,,salig at stige til Himlen paa 
sine brogede Sange". Den gaar blot bort fra November til 
Februar, men trækker næppe langt mod Syd og overvintrer 
ikke sjælden i store Skarer ved Murten og i Waadtlandet. I 
Urserndalen og den øvre Engadin er vistnok dens højeste 
Findested, og det er allerede i Alperegionen: Ved Fortezza 
suot ovenfor Lavin (440C0') ligger en skovbevoxet Høj, paa 
hvilken Lærkerne i Følge et betydningsfuldt Folkesagn aldrig 
skulle lade deres Sang lyde, fordi Folket engang ved en Op- 
stand har begaaet Mened mod Borgherren der, ligesom Græ- 
kerne efter Plinius's Fortælling troede, at de fromme Svaler 

skyede Staden Bizyan i Thracien paa Grund af Tereus's For- 
brydelse. Hedelærken (Å. arborea) er lidt mindre og sjæld- 
nere, skjønt den vist kan træffes i hele Bjærgregionen, hvor 
den lige fra Foraaret til Efteraaret lader sine muntre og livlige 
Toner lyde fra Toppen af de unge Bøge- eller Grantrær og 
ofte ligesom Sanglærken svinger sig under lydelig Sang højt op 
i Luften. 


Et Farvel til den dalende Sol 
Over den stille Natur, 
Lueforgyldt 

Af det sidste Glimt, 

I Sang udaandende Sjælen, 
Hensvævende, 

Hendøende 

I Æterduft 


Den kommer senere end Sanglærken og trækker bort i 
Oktober, paa hvilken Tid den stadig bemærkes paa St. Gott- 
hard. Dens Rede findes ikke pååa Træerne, men i Lyngen eller 
iBuskene ved Skovranden. Den nydelige Toplærke (Å. cristata), 
som mere hører de varmere Egne til, viser sig kun yderst 
sjælden , og det kun i Graubiundens milde Bjærgdale, hvor den 
i Reglen træffes nær ved Boliger og Haver. Om Vinteren 
strejfer den ud over det aabne Land. I December 1869 saa 
jeg en hel Flok af disse fortrolige Smaadyr løbe ganske rolig 
ud og ind mellem Togene påa Bånegaarden ved Winterthur. 
Bjærglærken (4. alpestris), som hører hjemme i det høje Nord 
og taber sig ned imod Holland og Tyskland, er flere Gange 
skudt i vore Bjærge. 

Piberne (Piplærkerne) slutte sig i Udseende og tildels ogsaa 
i Taadannelse til Lærkerne, men føre en anden Levemaade, thi me- 
dens disse foruden Insekter ogsaa æde Urter og Korn, ere hine 
derimod rene Insektædere og færdes ligesom Vipstjærterne i 
Nærheden af Vandet. Flere af denne Slægt ere Bjærgfugle, 
en af dem, Vandpiberen, endogsaa kun en Alpefugl. Træpibe- 
ren (Anthus arboreus) hører vel ogsaa Sletten til, men fore- 
kommer gjennem hele Bjærgregionen indtil helt op over Sne- 
grænsen og bygger ofte Rede i Alperegionen; ogsaa Eng- 

piberen (Å. pratensis) og maaske den lille Sumppiber (Å. 
palustris) høre Bjærgene til, men de ere begge sjældne. Den 
første opsøger allerede i Marts de talrige vaade og moradsige 
Bjærgenge, i hvis Skavgræs og Kjæruldtuer den bygger sin Rede, 
saa snart de ere frie for Sne. Man finder den her jævnlig i 
Selskab med Vipstjærterne, med hvilke den løber rask og stød- 
vis om påa Jorden. De ere alle gode Sangere, især den me- 
lodirige Træpiber. Den lille almindelige Brunelle eller 
Graairisk (Åccentor modularis), med skifergraat Bryst og 
rustbrun, sortstribet Ryg, forekommer undertiden sammen med 
Gærdesmutten hist og her i Underskoven i Bjærgskovene, 
endogsaa helt oppe i Øvre-Engadin, og fanges aarlig paa St, 
Gotthard paa dens Gjennemtræk i Oktober. Hvis dens muntre 
og flittige Sang ikke ofte forraadte den, vilde dens Nærværelse 
næppe være til at mærke, da den holder sig ensomt og skjult 
mellem Buskene; Gjøgehunnen ved imidlertid at finde dens 
tætte, lille Mosrede og overdrager den ikke sjælden Plejen af 
sine Efterkommere. 

Af alle Smaafugle ere Mejserne imidlertid vistnok stær- 
kest repræsenterede indenfor vor Regions Omraade, et vævert 
Sæt af smaa, stærke, yderst livlige og tildels mordlystne Dyr, 
der leve af Insekter, Frø og Bær. De have stive Skjægge- 
børster, en smuk, blød, silkeagtig, meget broget Fjerklædning, 
yngle to Gange og formere sig derfor overordentlig stærkt, flyve 
raskt, hoppe skjævt, klatre flinkt, hænge sig omvendt i Gre- 
nene, ere mere frække" end fortrolige og leve i større eller 
mindre Selskaber, naar de just ikke have travlt med deres 
velpassede og vidtløftige Husholdning. De bygge helst i Træ- 
huller og tilhøre alle med Undtagelse af den kapske Pungmejse 
den tempererede og kolde Sone.: Har man længe vandret 
gjennem en Naaleskov og vidt og bredt ikke truffet en eneste 
af Smaafuglene, bliver der ofte pludselig et muntert og lystigt 
Liv i Skoven. En Flok af vandrende Sort-, Top- og Blaamejser 
og Musviter, til hvilke en halv Snes Fuglekonger have sluttet 
sig, stryger gjennem Skoven, besætter en fem til sex Træer, 
undersøger Grenene fra øverst til nederst, hager sig under 
idelig Larm og hvislende ,,sit—sit" til alle Grenspidser og 


108 Bjærgregionen. 


Trætoppe og fortsætter sin Insektjagt med utrættelig Iver uden 
at bekymre sig om Menneskets Nærværelse. Inden faa Minutter 
ere under tusende gymnastiske Kunster alle Træer og Buske 
paa dette Strøg afsøgte, enhver Revne i Barken efterset, et- 
hvert sammenrullet Blad visiteret og alle Larver og Ægge- 
bunker pillede bort. Selskabet fortsætter Rejsen uden at hvile, 
og i et Nu er al Lystighed og Larm atter ophørt.  Mejserne 
ere uvurderlige som Beskyttere af Plantevæxten og Udryddere 
af Utøj, især fordi de blive hos os om Vinteren, i hvilken en- 
hver daglig behøver Tusender af Insektæg til sit Underhold. 
Den almindeligste og bekjendteste af hele Slægten er den 
kække, utrættelige, altid klatrende eller hoppende, smukt teg- 
nede Musvit (Parus major), der er den største af dem alle. 
Til enhver Aarstid opliver den Bjærgregionens Krat og Naale- 
skov, kommer ogsaa ofte ind i Hegnene og Frugthaverne for 
at give sine klare Lokketoner til bedste, udrydder mange ska- 
delige Insekter dg lader uophørlig sin blide trestavelses Sang 
lyde. Mærkelig nok overfaldes den ofte af et mordlystent 
Raseri og hakker Øjne og Hjærne ud paa andre Smaafugle. 
Ved St. Gallen fangede man for nylig en næsten sort Varietet. 
Uskyldigere er den lille Sortmejse (P. ater), med sort Hoved 
og Strube, blaagraa Ryg, rødlighvidt Bryst og hvide Kinder, 
som ligeledes stryger i store Selskaber gjennem Naaleskovene 
og kun sjælden lader sig se paa de aabne Bjærge. Dens 
hvislende, kvidrende Stemme forstyrrer paa en ikke ubehagelig 
Maade den mørke Granskovs højtidelige Alvor. I Selskab med 
Musviten træffer man ogsaa i ringere Antal den smukke Blaa- 
mejse (P. coeruleus), med blaa Isse, sort Strube, olivengrøn 
Ryg og gulagtig, blaastribet Bug, ligeledes et nyttigt, pudserligt 
og vævert lille Dyr, som bestandig lader sit ,,sit—sit" og ,,serrr”" 
lyde gjennem Skovene og hænger sig med utrolig Behændighed 
og i de snurrigste Stillinger i alle Grenene. Om Efteraaret 
synes den fortrinsvis at opsøge Træerne i Haverne, paa Mar- 
kerne og i Nærheden af Husene. Hyppigere i alle Naaleskove 
er den graabrune, hvidbugede Topmejse (P. cristatus), som 
gjærne holder sig til Musviten og allerede i Frastand forraader 
sig ved sine klukkende, rullende Lokketoner. Med komisk 

Betænksomhed rejser den sin stadselige, sort- og hvidplettede 
lille Top, såa snart en eller anden fremmed Gjenstand vækker 
dens Opmærksomhed. Den rødligbrogede, flittig klatrende 
Hålemejse (P. caudatus), som har en hvid Isse og en 
lang, kileformig Hale og gjærne hænger sin kunstige, af Mos 
og Lavarter opførte, ægformige Rede i en Gaffelgren, holder 
sig om Sommeren mere for sig selv i den buskrige Løvskov, 
hvor den lader sim svage Kvidren høre. Om Efteraaret og 
Vinteren finder man den derimod i store Selskaber, til hvilke 
andre Mejser, Fuglekonger og Gærdesmutter gjærne slutte sig, i 
Enge og Haver i Sletten, hvor den efter Menigmands Tro for- 
kynder Tøbruddets Komme og gjør Skade påa '"Træknopperne. 
Det er ret smukt at se en hel Familie af Unger opstillede tæt ved 
Siden af hverandre paa en Gren, men altid saaledes, at den 
første er vendt fremad, den anden tilbage, den tredie atter 
fremad. Da den har Vanskelighed med at anbringe sin pyn- 
telige Hale i Reden, naar den ruger, ser man den paa denne 
Tid hyppig flyve med krumbøjet Hale. — Ogsaa den rødlig 
brungraa Graamejse (P. palustris) med sort Hoved og Strube, 
den muntreste af alle Mejsere, er ikke sjælden i de lavere 
Bjærgskove og i Planteskoler. Den pragtfulde, nordiske Lasur- 
mejse har man endnu aldrig sikkert iagttaget her i Schweiz. 
Alle de nævnte "Mejser ere ogsaa ofte set i Urserndalen, Hale- 
mejsen dog kun om Efteraaret og i enkelte Par. 

I alle Hegn og Buskadser i Bjærgregionen træffer man den 
lille, med højt opløftet Hale omkring hoppende, museagtige, alt 
gjennemstøvende Gærdesmutte (Troglodytes vulgaris), som 
midt i den koldeste Vinter, nåar alle andre fjerede Sangere 
tie, sidder buttet og stille og giver af fuld Hals sine venlige, 
men korte Smaasange til bedste. Dens Fjerklædning er sær- 
deles varm og beskytter dens lille Legeme selv mod en meget 
haard Kulde. Dens pudserlige Væsen .og altid livlige Tempe- 
rament gjør, at det er en Lyst at se paa den. 

I sin Redebygning viser denne Miniatur- og Duodeskonge 
megen List og Beregning, idet den altid afpasser Reden påa 
det nøjeste til den Busk, det Træ eller den Stak, som den 
har valgt til den, og næsten gjør den ukjendelig ved sit snilde 

Valg af Materiale; imidlertid sker det dog ikke sjælden, at 
den uforskammede Gjøg alligevel opdager Reden, kaster nogle 
af de otte Smaaæg ud og lægger sit eget Produkt i Stedet for. 
Naturligvis har den lille Gærdesmutte et skrækkeligt Arbejde 
med at fodre den unge Gjøg tilstrækkelig, som den anser for 
sit eget Barn, skjønt den næsten er tre Gange saa stor som 
den selv. Gærdesmutten lig i sit nysgjerrige og muntre 
Væsen, men endnu mindre og overordentlig hyppig i de unge 
Naaleskove, tumler den selskabelige Fuglekonge (Regulus 
flavicapillus), som er den mindste Fugl i Europa, kun 35 Tomme 
lang og siskengrøn med gul, sortrandet Top, sig muntert 
om i Træerne. Man ser den ofte om Vinteren svæve ligesom 
Kolibrien over ''ræknopperne og samle Insektæg, hvorved den 
bestandig udstøder sit ,,sit—sit" og slaar nogle svage Triller. 
Om Sommeren flagre og hoppe disse nyttige Smaafugle, der 
som sande Kosmopoliter bebo Europa fra Middelhavet til Po- 
larkredsen, bestandig fra Træ til Træ, hænge sig ofte omvendt 
påa Spidsen af Grenene og kvidre uophørlig. De ere saa 
lidet sky, at man næsten kan gribe dem med Hænderne. Og- 
saa den rødtoppede Fuglekonge (R. ignicapillus) findes hist og 
her i Bjærgskovene og forøger disse de nydeligste og vævreste 
af alle fjedrede Beboeres Antal. Begge Arter bygge en meget 
tæt, kunstig Rede af Mos og Haar, ophænge den under Gre- 
nenes Blade, saa at den svajer lystig frem og tilbage, og lægge 
6—8 ærtestore, kjødfarvede, mørktskyede Æg i den. Af disse 
Lilliputfugle gaar der tre hele med Fjer påa paa et Lod. 

Paa de skovløse Marker og Enge i Bjærgegnene, påa 
Fjældene og Stenmarkerne er de urolige og uselskabelige Sten - 
smutters Hjem. De ligne temmelig Vipstjærterne,. men have 
en kortere, lige afskaaren Hale, som de ofte slaa mod Jorden, 
og foretrække især stenrige Landstrækninger, hvor de sidde 
paa Jordklumper, Klippestykker, Gærder og Buske og snappe 
de forbiflyvende Insekter. De yngle paa Jorden i smaa For- 
dybninger, synge ikke ordentlig, men kvidre og pippe kun, 
løbe ogsaa hyppig i raske Spring omkring påa Marken eller 
mellem Stenene, idet de tillige ofte udspile deres brede Hale, 
og flyve meget hurtig. Paa Grund af den Mængde Insekter 

og Larver, som de ødelægge, ere de meget nyttige. De fore- 
komme i temmelig stor Mængde og holde sig ganske nær til 
Menneskene, men høre dog til de mindre kjendte og paaagtede 
Fugle. Den sortørede Stensmutte (Sazicola aurita) er den 
sjældneste af dem alle og hører Syden til, men har sin Nord- 
grænse i Tessins Bjærgdale. "Den graa Digesmutte (S. 
oenmamthe), i Simmendalen kaldet Bjærgnattergalen, er den 
største af dem alle, har askegraa Ryg, hvid Hale med sort 
Spids,. rustfarvet Bryst og Strube og sorte Vinger, og opsøger 
især Sump- og Tørveegnene i- Bjærgene, naar den er ankom- 
men i April Maaned og en kort Tid har opholdt sig paa 
Agrene i Lavlandet. Den er livlig og kraftig, sky og forsigtig, 
og vipper bestandig med Halen ligesom Vipstjærterne. Naar 
den vil lade sin korte, middelmaadige Sang høre, sætter den 
sig paa en Sten eller et Gærde og flyver i skraa Retning ofte 
højt op i Luften med en ejendommelig flagrende Bevægelse, 
slaar en Kolbøtte og falder igjen ned paa sit forrige Stand- 
punkt. Paa mange Steder er den meget talrig, paa andre 
mangler den aldeles. Den lille urolige, brunstrubede Sten- 
smutte (5. rubetra) er næsten endnu hyppigere og stiger 
temmelig højt op i Bjærgene paa de store og fugtige Enge, 
hvor den sidder og synger og skvætter lystig paa Skjærm- 
planter og Tidsler, dog ogsaa påa mindre Træer. Den er sorte- 
brun med et hvidt Anstrøg og har rødbrunt Bryst og Strube 
og en hvid, brunkantet Hale. Samtidig med den kommer om 
Foraaret den sortstrubede Stensmutte (5. rubicula), som 
har en sortebrun Ryg, sort Strube og rødgult Bryst. Den er 
mindre og påa mange Steder lige saa hyppig som begge de 
andre, gaar paa de kratbevoxede Rullestensskrænter og paa 
Engene vel endogsaa højere op i Bjærgene, bygger selv i 
Nærheden af St. Moritzbad og kommer om Efteraaret i store 
Flokke op ad Reuszdalen for åt gaa over St. Gotthard. Den 
holder sig altid nær Jorden, hvor den bygger mellem Sten og 
Græs, og fløjter og synger ikke daarlig. 

Det muntre Skovliv, som disse Finker, Piplærker, Sten- 
smutter, Lærker og Mejser saaledes skabe, erstatter tildels de 
herlige Sange, hvormed de forskjellige Sylvier fylde Slettens 

Skove og Buskadser. Vi kjende kun faa af disse uovertræffe- 
lige Sangere, der opholde sig Sommeren over i Bjærgregionen, 
thi de fleste foretrække mildere og aabnere Egne. Den bedste 
Tonekunstner blandt de egentlige Græssmutter, nemlig Munke- 
fuglen (Sylvia atricapilla), er ogsaa den stadigste Beboer af 
vore Kratskove og blandede Bestande lige op til Løvskovens 
Grænse. Selv oven paa Toppen af Monte Caprino og Colmo di 
Creccio (5050') har jeg hørt den istemme sin fuldtonende og 
kraftige og dog saa yndig blide Sang i det lave Bøgekrat. 
Torngræssmutten (8. cinerea) gaar næsten lige saa højt op. 
Ogsaa den fortræffelige Sanger, Havegræssmutten (8. hor- 
tensis) og den lille snaksomme Gærdegræssmutte eller Gjøge- 
moder ($. curruca) træffes her ikke sjælden i Bjærgregionen, 
og alle de nævnte yngle regelmæssig endogsaa. ovenfor den i 
Urserndalen. Her findes ogsaa den sjældne Mestersanger, men 
dog vel kun paa Gjennemrejsen, thi den yngler kun i de syd- 
lige Alpedale og ved Genfersøen. 

De uanselige Rørsangere, som holde sig temmelig skjult 
og klatre om i Siv og Rør, ere ikke meget hyppige i denne 
Region; dog træffe vi en udmærket Repræsentant for dem: i 
Sumprørsangeren (Calamodyta palustris), der er olivenbrun- 
graa paa Ryggen og gulhvid paa Bugen; dens Sang overgaas 
kun af faa Sangeres i Blødhed, Kraft og Mangfoldighed og 
lyder ofte halve og hele Nætter igjennem eller begynder i det 
mindste, før Dagen gryr. En Ejendommelighed ved dens 
Sang bestaar i en forunderlig Indblanding af alle mulige Nabo- 
fugles Sang, hvori man ikke blot skjelner Lærkens og Finkens 
Slag og Mejsens Kvidder, men ogsaa Alpebrunellens korte Sang 
og Grønspættens stærke Skrig. Den mangler i de fleste 
Bjærgdale, dog har jeg truffet den ved Vierwaldståttersøen, 
ved Albis og flere Steder; i Waadts og Wallis's Alper stiger 
den op indtil henved 4000" og gaar i de sidste, især i Val 
d'Herins og Héremance, endnu højere op end den egentlige 
Rørsanger. Dens Rede hænger i Almindelighed mellem tætte 
Rør eller Nælder i Nærheden af Vandet. Den almindelige 
Rørsanger (C. arundinacea), der er gulagtig rustgraa paa Ryg- 
gen, og hvis Bug har. et hvidligt rustgult Anstrøg , yngler i 

Ursern- og Rhonedalen, er noget hyppigere; sjældnere er deri- 
mod den mørkebrunt plettede Sivrørsanger (C. phragmitis), 
og den store, melodirige Drosselrørsanger (8. turdoides) 
træffes kun paa Gjennemtræk. 

Ogsaa de småa muntre Løvsangere med graagrøn Ryg, 
gulagtig Bug, lys Streg over Øjet, et tyndt Sylnæb og fine 
Fødder have gode Stedfortrædere i vor Region. 

Den største af dem, Bastardnattergalen (Phyllopneuste 
hypoldis) opliver fra Maj til August den aabne Skov og Ha- 
verne med sin højst ejendommelige blandede Sang. Spurve- 
kongen (P. Fitis eller Trochilus), der endogsaa overvintrer i 
den nedre Khonedal, og den lille kække og muntre Gran- 
sanger (P. rufa) findes hist og her i solaabne Bjærgskove og 
falde let i Øje ved deres urolige Flakken og Snaksomhed. 
Grønsangeren (P. sibilatrix) opsøger mere den egentlige Høj- 
skov, selv den rene Lærke- eller Fyrrebestand, naar der ér 
nogen Underskov. 

Skjønt alle disse Sangere skulle ruge endogsaa helt oppe 
i den høje Urserndal, høre de dog lige saa godt, tildels end- 
ogsaa overvejende, Lavlandet til. Derimod besidder Bjærg- 
regionen i den brune eller Bonelliske Løvsanger en Årt, 
som hører den fortrinsvis til. Den har megen Lighed med 
Grønsangeren, kun er denne lidt større; Overkroppen er 
olivengraåa med grønligt Anstrøg, Bagryggen, Gumpen og de 
øverste Haledækfjer ere siskengrønne, over Øjet er den hvid- 
gul, tværs gjennem det graastribet og under det hvid, Bryst 
og Bugsiderne ere gulgraa, Sving- og Halefjer mørkegraa med 
grønne Kanter, Næbbet brunligt og Fødderne brunliggule. Da 
den hyppig forvexles med Grønsangeren, kan dens Udbre- 
delseskreds ikke nøjere angives. Den er ikke sjælden i 
de schweiziske og tyske Østålper, navnlig i de rhåtiske Høj- 
dale indtil op mod Skovgrænsen; i Engadin hører den til de 
almindeligste Sangfugle. 

Endnu større Værd for os, fordi de holde trofastere ud i 
Bjærgegnene, har Jordsangernes Gruppe og fremfor alle da 
den yndige, fortrolige Rødhals (Lusciola rubecula), som tidlig 
om Morgenen og ud paa Aftenen lader sin vidttonende, dybe, 

noget alvorlige, i Strofer afdelte Sang lyde sammen med Dros- 
lens og Bogfinkens fra Toppen af et Træ i Krattet eller i Løv- 
skoven. Dens store, kloge Øjne og tillidsfulde Væsen gjøre den 
til en yndet Stuefugl, og den bliver meget tam. I fri Tilstand yng- 
ler den to Gange og forekommer endogsaa ovenfor Bøgegrænsen, 
hvor den især ynder tætte Krat, der vexle med skovbevoxede, 
men mere aabne Partier. Ved Efteraarets Begyndelse trækker 
den bort, og i stille Nætter kan man da høre de vandrendes 
glade Rejsesange tone ned fra den høje Luft. Enkelte blive 
dog tilbage og nærme sig Husene og Staldene; H. v. Salis saa 
den. hele Vinteren igjennem i Aarene 1858 til 1861 i Vedbende- 
buskene i Haverne ved Chur, og den overvintrer regelmæssig, 
men med Besværlighed, baade i den lavere Del af Rhonedalen 
og ved Genfersøen, ja endogsaa i Haslidalen. Museet i Bern 
besidder en Varietet med graalighvid Ryg fra Bjærgene ved 
Bex, og ved Hospenthal i Urserndalen er der oftere forekom- 
met en gulagtig Afændring. Lige saa fortrolig og vel bekjendt 
er den sortbrystede Sanger (L. tithys), som fra April til 
Oktober omsværmer Landsbyer, Mure og Klipper lige fra Nat- 
tergalens Hjem i Slettens Lunde. indtil Alpebrunellens påa 
Grænsen af den evige Sne, ja endogsaa er bleven fundet 
paa den øvre Aargletscher. Altid muntre og vippende med 
Halen sidde disse Smaafugle paa Gærder og Stene, paa Tage 
og paa Veje, og lade ofte deres noget sørgmodige, trestrofede 
Sang lyde. Blodstjærten (L. phoenicurus) er mere broget, 
synger livligere og smukkere, forekommer ligeledes gjennem hele 
Bjærgregionen og foretrækker især Elvenes Buskadser og Pile- 
krat. I mange stenede Egne ere "begge disse Sangere, men 
især dog den første, de hyppigste Fugle, hoppe stedse fra Sten 
til Sten, smække uafladelig med Halen og søge sig Fluer og 
Biller, som deres skarpe Øje allerede opdager i lang Afstand. 
Blaahalsen (LL. suecica) er temmelig sjælden overalt, men 
ruger dog i Domleschg og i Felsberg. Efter troværdige Beret- 
ninger har Nattergalen, der ikke er sjælden i den bundenske 
Schamserdal indtil 3000; Højde, indtil den senere Tid ogsaa 
beboet en af vore højere Bjærglokaliteter, nemlig Reusz's krat- 
bevoxede Bredder i Urserndalen, hvor den endogsaa skal have 

ynglet. Den sydlige Nattergal (L. Philomela) yngler i den 
lavere Del af Misox indtil omtrent 2400" Højde og viser sig 
ogsaa nu og da om Sommeren i Tessin og Wallis. 

Af Tornskadernes mærkelige Familie, der danner et Bindeled 
mellem Sang- og Rovfugle, kunne vi med Bestemthed kun regne 
den store graa Tornskade (Lanius' excubitor) med til 
Bjærgregionens Fugle, men ogsaa den er temmelig sjælden og 
mangler ganske i. enkelte Bjærgstrøg; det er en smuk, over ti 
Tommer lang Fugl med en blaagraa Ryg, en sort Kindstribe, 
hvidlig Bug, sorte, hvidplettede Vinger, et yderst stærkt, sort, 
tandet, iSpidsen krummet, med Børster besat Næb og sorte Fødder 
med skarpe Klør. Sædvanligvis sidder denne anselige Fugl 
højt oppe i et Træ eller en stor Busk og iagttager med skarp 
Forsigtighed Egnen. Mennesket kan kun komme den nærmere, 
naar den ikke bliver ham var eller tror sig selv ubemærket, 
ellers flyver den med råske Vingeslag og roende Hale bort i 
slangeformige Bugtninger. < Den opsøger som Føde Insekter, 
Orme, selv Firben, Staalorme, Markmus og alle Smaafugle, og 
vover sig selv til de unge Hønsefugle, Droslerne, ja Skaderne 
og Kragerne, og skjønt den sjælden kan faa Bugt med disse, 
driver den dog baade dem og Falkene ud af sit Omraade. Den 
henter ofte de paa Limpindene fangne Fugle og støder ikke 
sjælden ned selv paa Sangfugle, som holdes i Bure udenfor 
Vinduerne. Særegen for den og andre af dens Familie er den 
Skik, den har, at spidde fangne Mus eller Fugle paa en spids 
Gærdestav eller Torn eller presse dem ind mellem Gaffelgrene 
og derpaa rive dem itu. I Maj Maaned udruger den sine 5—6 
grønlighvide mørkprikkede Æg i et højt Frugttræ eller i en 
Hvidtjørnebusk, og forlader om Vinteren Bjærgregionen kun 
for at begive sig ned i Forlandet. Om Foraaret hører man 
undertiden dens hæse, noget skrigende Sang, hvori: den ofte 
med Behændighed indblander mange smukke Toner og Melodier 
af andre Skovfugles Sang, men saa snart den ser sig opdaget, 
udstøder den sit trodsige »tsjæk-tsjæk" og flyver ad Skoven 
til. Den rødhovede Tornskade (L. rufus), der er endel mindre, 
den rødryggede (L. spimitorguus),: der har en rustfarvet Ryg, 
og den lille graa (L. minor) ere kun sjælden sete i Bjærgene 

og mangle under alle Omstændigheder ganske i den største 
Del af dem, saa hyppige ogsaa flere af dem ere nede i Sletten; 
den sidste er imidlertid fangen paa Gotthard, baade som ung 
og i voxen Tilstand. 

Ligesom Blodstjærterne bebo Avlsgaardene, Markerne og 
de øde Egne, saaledes er det Vipstjærternes Rolle tillige med 
Isfuglene, Vandstærerne og Vandpiplærkerne at bebo de klare, 
rasktstrømmende Bjærgelves Bredder og forhindre Vandinsek- 
terne i at formere sig altfor hurtig. — Uafladelig hoppe de fra 
Sten til Sten eller løbe omkring i Nærheden af Flodbredden, 
idet de bestandig vippe med deres lange, vandrette Hale. De 
synge baade tidlig om Foraaret efter Ankomsten, i hvilken 
Tid de gjærne holde sig til Menneskets Boliger, og ogsaa Som- 
meren igjennem med en svag, men behagelig og udholdende 
Stemme, og bygge i Huller og mellem Stenene i Nærheden af 
Vandet. Hos os findes der en hvid Art og to gule Arter, men 
de sidste forvexles ofte med hinanden. Hos den ene er hele 
Overkroppen mørk askegraa, Over- og Understrube og Kro ere 
sorte, Vingerne sortladne, Bryst og Underkrop højgule. Om 
Efteraaret bliver Understruben gulhyid; Hunnen. har en mat 
sortagtig Understrube. Det er den saakaldte graa Vipst jært, 
(Motacilla sulphurea Bechst,), som altid holder sig i Nærheden 
af Vandet og fortrinsvis er Bjærgfugl. Den følger Skov- og 
Bjærgbækkene højt op i Alperne, og det samme gjør den og- 
saa i Karpatherne, Pyrenæerne og alle Højbjærge i -Syden, 
Om Vinteren bliver der hyppig nogle enkelte af dem tilbage 
ved Kilderne og de aabne Vandløb. Fra denne graa Vipstjært 
maa man bestemt adskille den gule eller Gulspinken (M. 
Boarula, flava), som har en olivengrøn Ryg, gulgrøn Gump, 
blaaliggraat Hoved, hvid Understrube, prægtig højgul Over- 
strube, Bryst og Bug og mørkebrune Vinger. Om Vinteren 
har Bugsiden et mere hvidligt, ad Siderne mere rustgult An- 
strøg. Hunnens Understrube er gulhvid. Gulspinken holder 
sig meget mindre til Bække end til fugtige Enge og Græsgange, 
hvor den gjærne færdes mellem Kvæget og fanger Insekter. 
Den gaar ikke højt op i Bjærgene og overvintrer aldrig hos 
os. Desværre fanges den hyppig paa Trækket ved Genfersøen 

og sydligere og spises. I Binden er den sorthovedede Af- 
ændring med sort Pande, Isse og Nakke hyppigere end den 
almindelige. Den almindelige hvide Vipstjært (M. alba), af 
hvilken man har fundet en næsten ganske hvid Afændring ved 
Hospenthal, holder sig påa nogle Strøg mere nede ved Dyb- 
dalenes og Bakkeregionens Vande, paa andre derimod er den 
meget talrig i Bjærgregionen. 

Derimod høre Fluesnappernes lidet tiltalende og ubetyde- 
ig syngende Familie fortrinsvis hjemme i Lavlandet, hine 
mørkfarvede Smaafugle, som næsten altid sidde stille og sørg- 
modig i Træernes Toppe for at snappe forbiflyvende Insekter. 
Kun den brogede Fluesnapper (Muscicapa atricapilla) er 
almindelig i de mildere Bjærgdale i Graubiinden i Nærheden 
af Boliger og Frugthaver, men synes for øvrigt ligesom dens 
Søskende at være ømfølende mod Bjærgregionens raa Klima. 
Den graa Fluesnapper (M. grisola), der ofte er meget hyp- 
pig i den submontane Region, forsvinder overordentlig hurtig 
opadtil. Halsbaandfluesnapperen (IM. collaris) skal ikke 
være sjælden i Rhåtiens sydlige Bjærgskove, navnlig i Kastanie- 
skoven mellem Soglio og Castasegna. 

Ledsagende Vipstjærterne eller i det mindste hyppig de- 
lende Opholdsted med dem hører den muntre og tillidsfulde 
Vandstær (Cinclus aquaticus), af hvilken vi senere skulle give 
en biografisk Skitse, med til Bjærgregionens stadige Beboere. 
Den prægtige rødliggraa, smukt toppede Sidensvans (Bom- 
bycilla garrula) viser sig meget sjælden om Vinteren i Schweiz 
og foretrækker i Almindelighed de aabne lavere Landskaber 
for Bjærgene. Dog besøgte den i Aarene 1794, 1806 åg 1848 
ogsaa Jurabjærgene og blev i December 1866 nedlagt flere 
Gange i Bjærgregionen, saaledes i Val-de-ruz, ved la Chaux de 
Fonds (34007), ved Gais (2900), ja endogsaa i Haverne ved 
Pontresina (5500) i Øvre-Engadin. Under det sidste Besøg 
vedblev denne smukke Fugl at flakke ustadig omkring hos os 
hele Vinteren, og i Kanton Bern saas endogsaa smaa Flokke i 
Maj Maaned. 

Endelig håve vi endnu en Slægt af Sangernes store Fa- 
milie at omtale, som ikke bidrager lidet til at opfylde vore 

Bjærgskove med højttonende og kraftig Sang; vi mene nemlig 
Droslernes påa Årter og Individer saa talrige Slægt, der i 
Størrelse og' Form ligner Kragen, i tonerige Melodier derimod 
Løvsangerne. De fleste ere Trækfugle, leve af Bær og Insekter, 
ere af et livligt Temperament, kloge, selskabelige og ikke meget 
sky, de eneste større Fugle, som fanges skarevis om Efteraaret 
for deres fortræffelige Kjøds Skyld, uden at mån sporer nogen 
paafaldende Formindskelse i deres Tal. Misteldroslen 
(Turdus viscivorus), den største af Familien, næsten en Fod 
lang, olivenbrun med Bryst og Bug besaaede med pilformige, 
sorte Pletter, er ikke sjælden i hele Bjærgregionen og opsøger 
sædvanligvis den mere aabne Naaleskov.  Mistelbær , Rønne- 
og Enebær, Larver, Biller, Orme og Snegle udgjøre dens Næ- 
ring. Om Efteraaret strejfer den ofte i Selskab med Sang- 
droslen ned fra de højere Strøg og tumler sig i store Flokke 
omkring paa de med Frugttræer beplantede Marker i den sub- 
montane Region, hvor den dog ogsaa, skjønt kun enkeltvis, 
bemærkes om Vinteren. . Den er ikke smuk, kommer let for 
Skud og flyver temmelig tungt og ikke langt. I April og Maj 
synger den med dyb og kraftig Stemme fra de høje Træer, 
men overgaas dog i denne Kunst af den slankere Sangdrossel 
(T. musicus), der ligner den temmelig i Bygning og Farve, men 
er mindre og har en stærkere plettet Bug. I Randen af Sko- 
ven eller dybt inde i det tætte Krat i Toppen af et højt Træ 
fløjter og jubler denne herlige Sanger den hele Sommer igjen- 
nem ved Solens Opgang og Nedgang, flyver ofte i småa Sel- 
skaber ud paa Bille- og Ormejagt i de nærliggende Enge og 
yngler 2—3 Gange i Naaletræerne eller i de tætte Buske. Dens 
fortrinlige, metalklingende Stemme har skaffet den Æresnavnet 
»Skovens Nattergal', og under dette Navn har en tysk Digter 
(Ph. H. Welcker) helliget den følgende Linier: 


I Virakduftende Fyrregrene, 
Hvor eviggrønne Graner -mørkne, 
Hvor Balsamdraaber i Skyggen størkne, 
Og stille Tanker bo alene; 
Der vækker Du Ekkos Tonefald, 
Dn Bjærgets Datter, 
Skoynattergal! 

Jeg dine Sange, Du Himlens Datter ! 
Alt tidlig hørte i Bladenes Klynge, 
Og naar i Skoven Du høres synge, 
Indslumrer Vildtet og vaagner atter. 

Dine Toner gaa lig en liflig Drøm 

Fra Træ til. Træ. 

Over Bjærg og Strøm. 
Naar Bjærgenes Snetag i Nord end lyner, 
Naar Taagen end kæmper mod Solens Glans, 
Hvo vækker da Mindet ved Højenes Krans? 
Ved Vaarakkorder de svundne. Syner? 

Du vækker den slumrende Gjenklang i Dal 

Af henrundne Tider, 

Skovnattergal! 

Tillige med Skovsneppen varsler den Foraarets Komme. 
I Slutningen af September rejser den bort til det sydlige Eu- 
ropa, skjønt dog altid enkelte Exemplarer blive Vinteren over. 
Højere oppe i Bjærgene indfinder den sig kun i de Skove, som 
ligge paa Sydsiden. 

Den overalt udbredte, vel bekjendte, kraftige og ualmindelig 
listige Solsort (I. merula) lader tidligst af alle Drosler sine 
stærke og malmfulde, men temmelig alvorlige Toner lyde. 
Selv i det Øjeblik, da jeg skriver disse Linier, i Begyndelsen 
af Februar, klinger dens Aftensang gjennem de bladløse Ka- 
stanietræer udenfor mine Vinduer. Om Vinteren gaar den fra 
Bjærgskovene ned i Sletten for at opsøge Bær, men holder sig 
helst forsigtig saa nær Bjærgskovene som mulig og flyver 
frygtsom og hurtig over de aabne Marker. I Graubiinden 
kalde gamle Folk endnu bestandig de tre sidste Dage i Januar 
og de to første i Februar Giormi del merlo, d. e. Solsortdage, 
og anse dem for de koldeste i hele Aaret. Derom fortælle de 
følgende Sagn: I gamle Dage havde Solsorterne en smuk og 
broget Fjerdragt. ingang sad de paa den sidste Dag i Ja- 
nuar Maaned og jublede over, åt nu var den værste Del af 
Vinteren overstaaet, og at nu kom Foraaret med dets muntre 
Sange. Men Januar sagde til dem: Glæd Jer ikke for tidlig, 
thi jeg har overdraget min Efterfølger Februar en Del af mit 
strænge Herredømme. Og virkelig vare ogsaa de første Dage 
i Februar saa barske, at Solsorterne nødtes til at flygte ned i 


aa ADEREERESNEE: 70 PARRE SE 


Se 


zSzÉ&SCSCS&S&CzimsEEs 


120 Bjærgregionen. 


Skorstenene for at varme sig. Fra den Tid af vare de kulsorte. 
— Hunnerne, der ere lysere af Farve, udvandre næsten alle 
om Efteraaret, medens Hannerne flakke ustadig omkring i Sne- 
og Ismaanederne og endogsaa overvintre ved Pontresina I 
5560" Højde. Allerede i Slutningen af Marts finder man dens 
Unger i Buskene. Som bekjendt lærer den ogsaa i Fangenskab 
ligesom Stærerne og Skaderne at udtale enkelte Ord. En ud- 
mærket smuk, over hele Legemet hvidplettet Solsorthan blev 
for nylig fangen ved St. Gallen. Den sortegraa Ringdrossel 
(T. torguatus) er heller ikke sjælden i Bjærgregionen, men 
synes dog om Sommeren lige saa meget at tilhøre den nedre 
Alperegion; ligeledes findes Sten- eller Klippedroslen (Pe- 
trocincla saxatilis) i enkelte Egne af den schweiziske Bjærg- 
region; et smukt, temmelig sjældent Dyr, to Tommer kortere 
end Solsorten, med blaagraa Hals og Hoved, mørkeblaa og 
hvid Ryg, orangerød Bug og rustgul Hale. Den hører især 
hjemme i Sydeuropas Bjærge, hvor den er højt skattet for sin 
behagelige natlige Sangs Skyld, men findes ogsaa i Graubiin- 
dens (selv paa Albula), Wallis's og Tessins Fjælddale, i Jura 
paa Ryfdalens Klipper og paa Saléve ved Genf. I Uri bygger 
den Rede paa det høje Betwand og efter Saraz ogsaa i En- 
gadinh; i Tessins Bjærge er den temmelig hyppig. Den almin- 
delige graa og brune Kramsfugl (Turdus pilaris) overvintrer 
hos os i store Skarer og trækker om Foraaret tilbage til sit 
højnordiske Hjem. I Glarnerbjærgene og i de højeste, vildeste 
Bjærgskove i Appenzeller-Alpstein holde de sig hele Aaret over 
og yngle ogsaa der, saaledes som jeg selv har forvisset mig 
om. Man ser dem undertiden flyve langs de nøgne Fjældstræk- 
ninger helt op i Alperegionen. De ere meget sky og lade ikke 
let Mennesket komme sig nær. I Begyndelsen at September 
fandt vi i de blandede Skove paa Solsiden af Appenzells For- 
bjærge et meget stærkt Træk af Kramsfugle, som rimeligvis 
vare komne ned fra deres Sommerboliger i Bjærgregionen, thi 
de, der høre hjemme i Norden, indvandre først langt senere, 
nemlig i Slutningen af" Oktober. Disse sidste holde sig til den 
bakkede og jævne Region, ere langt mindre sky og aarvaagne 
end de indfødte og følge Solsorterne paa deres Udflugter til 

Rønnebærtræerne. Paa enkelte Træer kunne de da være saa 
forhippede, at man efterhaanden kan skyde et Dusin Stykker, 
før, de forlade dem. I den seneste Tid kommer den sjældnere 
og i ringere Antal her til Landet og synes at være i Begreb 
med at tage af ligesom Skovsneppen. Vindroslen (I. iliacus) 
forvilder sig sjælden op i Bjærgene, naar den kommer nord 
fra for at overvintre i vore Skove og Vinbjærge; dåg. har 
Saraz fundet den rugende i. Engadin. 

Vi maa endnu omtale to smukke, nærbeslægtede Fugle, 
som høre til Sjældenhederue i Bjærgregionens Fugleverden, 
nemlig den sky og ensomme Blaadrossel (Petrocincla cyanus), 
som bebor Dalmatiens Klippebjærge, men ogsaa træffes ynglende 
i Tessin, i Bergell og Misox, ja selv i-Domleschg og Schalfik, 
paa Calanda og paa Saléves og Voirons's Fjældvægge, en 
prægtig, over 8 Tommer lang Fugl med lyse- og mørkeblaat 
Anstrøg, hvis smeltende melankolske, fløjtende Toner høre til 
den ædleste Sang, man kan tænke sig, og den. sjældne, -pragt- 
fulde Rosendrossel (Pastor roseus) med en rosenrød Krop, 
sort Hals, Vinger og Hale og en udmærket Top paa Hovedet. 
Fra sit Hjem i Syden (maaske fra Ungarn) kommer den nu og 
da ogsaa til vore Sletter og Bjærge og er saaledes bleven 
fanget ved Thuner- og Hallwylersøen, ved Winterthur og Bern 
i Kanton Uri, i Simmendalen og i Glarnerlandet. 

Stæren (Stuwrnus vulgaris), der kommer i store Flokke i 
Marts og fylder Landsbyer og Enge med sit Skrig, kan be- 
tragtes som en Fætter til Droslerne; den er en velbekjendt, 
for sit mnntre, papegøjeagtige og pudserlige Væsen meget af- 
holdt Fugl, som venlig og fortrolig søger Menneskets og Hus- 
dyrenes Selskab. Paa mange Steder i Schweiz bliver den for- 
melig fredet i fri Luft, men ogsaa oftere berøvet sine velsma- 
gende Unger. Som bekjendt efterligner denne besynderlige 
Fugl næsten alle Dyrs Stemmer, mjaver som en Kat og kvækker 
som en Frø, og lærer at tale tydelig, næsten uden at skæres 
for Tungebaandet. Det fortjener at anføres som en Mærkelig- 
hed, at en Enke i St. Gallen havde en Stær, som havde lært 
sig til aldeles tydelig og fuldstændig at fremsige Fadervor, 
som den havde lært daglig ved Bordbønnen. Om Sommeren 

opsøge disse Fugleverdenens Aber Skovene og besøge ofte 
Kvæghjorderne påa de lavere Bjærge, hvor de snart løbe rask 
omkring påa Jorden for at samle Orme og Græshøopper, snart 
sidde paa Ryggen af Kvæget for at pille Bremser og Utøj. 
Deres Forsamlinger om Efteraaret og Bortrejse mærker man 
langt mindre til end til deres Ankomst om Foraaret, som ikke 
sjælden falder saa tidlig, at mange lide haardt af den indtræ- 
dende Efterkulde og af Snefogene. De opsøge da gjærne Lav- 
ningernes Rørkrat, der saaledes en kort Tid, især om Natten, 
blive en Samle- og Tumleplads for Tusender af disse lystige, 
urolige og vævre Fugle. Hvor højt oppe i Bjærgene de bygge 
og yngle, ved man endnu ikke bestemt. Jeg har endnu aldrig 
fundet dem over 3200 Fods Højde; gjennem Engadin komme 
de kun påa Trækket, medens de ellers forekomme over hele 
den gamle Verden lige fra det gode Haabs Forbjærg til Sibi- 
rien. Paafaldende nok komme de om Foraaret regelmæssig 
flere Dage tidligere til Bjærgregionen end til Sletten, og det 
trækker ofte ud mod Slutningen af Oktober, før de atter gaa 
bort derfra. 

Mellem Sangerne, navnlig Droslerne, og Kragerne danne 
her i Bjærgene Guldpirolen og Ellekragen et forbindende Led. 
Guldpirolen (Oriolus galbula), som oprindelig vel er en Fugl 
fra Syden, findes ikke sjælden i de Bjærgskove, som have Vand 
i Nærheden. Den er en glimrende Fugl, af Størrelse som en 
Solsort, men slankere, glinsende gul med sorte Vinger og 
sort Tværbaand paa Halen, er meget sky, forstaar fortræffelig 
at skjule sig og synger som Misteldroslen. Da den først kom- 
mer i Maj og allerede gaar bort i Slutningen af August, anser 
man den for sjældnere end den virkelig er; den yngler dog i 
Jurabjærgene og er oftere funden i Sernfdalens vilde Bjærg- 
egne, i Uri og Berneroberland saa vel som i den schweiziske 
Slette, især i Rhindalen. I Begyndelsen af September træffer 
man den i saa stor Mængde paa Vandring paa St. Gotthard, 
at man kan kjøbe saa mange levende Exemplarer, man lyster 
at have, for 20 Kreuzer Stykket. Den smukke Ellekråge 
(Coracias garrula) er derimod kun yderst sjælden bleven skudt 
påa dens For- og Efteraarsrejser til og fra "Norden, og er 

enkelte Gange bleven set i Selskab med Stærerne. Ogsaa i 
Fjældene ved Waldståttersøen, hvor et enkelt Par maaske nu 
og da yngler, har man truffet paa gamle Hanner. 

Den smukke, sortebrune Nøddekrige (Nucifraga caryo- 
catactes), der er tegnet med hvide Prikker ligesom Stæren, er 
udbredt baade i den montane Regions Løv- og Naaleskove og 
helt ud over dem, snart i enkelte Exemplarer, snart i store 
Skarer, men mangler ganske paa lange Strækninger. Om Vin- 
teren trækker den ned i Slettens Skovpartier. Den ynder især 
Kjøddet og Æggene af unge Fugle, som den holder fast med 
Fødderne, medens den hakker Hjærnen ud paa dem med Næb- 
bet; desuden Agern, Bog, Hassel- og Cembranødder, som den 
tager hele med sig i Kroen, naar den ikke har Tid til at 
knække dem, og gylper dem siden op og piller dem behændig. 
Hvad den ikke fortærer paa Stedet, skjuler den med stor Snild- 
hed, men Egernet; tager dog ofte sin Part af dens Forraad. 
Den sidder helst paa et Træ i den tykkeste Del af Skoven og 
udstøder sit ildeklingende ,,kræ" og ,,gørr", men er egentlig 
ikke sky af sig, undertiden endog dumdristig. . Om Efteraaret 
strejfer den ofte syd paa fra de højt liggende Alpedale, saa at 
man har set Flokke paa 2—300 Stykker passere Bernina. I 
Kanton Glarus blev ved Paasketide to halvvoxne Unger tagne 
ud af en Rede paa Geigzstafelalp (4500'), hvor de mærkelig 
nok vare blevne udrugede om Vinteren. Langt hyppigere i 
den underste og mellemste Bjærgregion er Skovskaden 
(Garrulus glandarius), der er lige saa stor, gulgraa med spættet 
Hoved og smukke blaa og sortmalede Dækfjer, paa Grund af 
sit Skrig ofte kaldet Jækfuglen. Den lever saa temmelig paa 
samme Maade som Nøddekrigen, men er uroligere, forsigtigere, 
listigere og mere sky, hopper bestandig omkring, gjør sirlige, 
dybe Bøjninger og udmærker sig overhovedet ved meget ele- 
gante Bevægelser. — Dens Føde er Insekter, Orme, halvmodne 
Ax og alle Slags Frugter; i Fangenskab lærer den at udtale 
enkelte Ord temmelig tydelig og efterligner lige saa. godt Lyden 
af en Gulvskruppe eller en Høvl som Stemmen af en Frø. eller 
en Hund. Allerede den gamle Græker Oppian fortæller, at 
han engang havde hørt en Skovskade, der sad paa et Træ og 

først mimrede som et lille Kid, derpaa brægede som et Faar 
og såa som et Lam, og endelig gav sig til at pibe som en 
Hyrde, der kalder Faarene til Vandingsstedet.. To Gange om 
Aaret lægger den 4—7 brunsprængte Æg i sin Rede, som den 
ofte bygger i Toppen af Skov- eller Frugttræer, undertiden og- 
saa i mindre Træer eller Buske. Ligesom Nøddekrigen gaar 
den paa Jagt efter unge Fugle og Æg og stjæler endogsaa 
Skov- og Agerhønsenes Kyllinger. Om Efteraaret ser man den 
ikke sjælden strejfe om i Flokke påa 8—12 Stykker paa de 
med Frugttræer beplantede Brakmarker og Alpegræsgange: 
ved den ringeste mistænkelige Bevægelse flyver den op under 
et hæsligt Skrig og klamrer sig ofte ligesom Spætterne til 
Træstammerne.  Skjønt den gjør Nytte ved at ødelægge en 
Masse Utøj, saa er den Skade, den anretter ved at stjæle 
Redefugle, Kirsebær, Kornax, Majs og alle Slags Frugter, saa 
betydelig, at man ofte har sat Præmier paa dens Ødelæggelse. 

Ravnene forekomme over hele Bjærgregionen i flere Arter 
og ere i mange Henseender nyttige Dyr, men Mennesket ube- 
hagelige ved deres mørke Farve og hæslige Skrig. De findes 
mindre i Skovene end paa Klipperne, i Kløfterne, paa Engene 
og i Nærheden af Husene, holde sig ofte sammén i store Sel- 
skaber og fylde Egnen med deres afskyelige Larm. Den al- 
mindelige Ravn, den. stolteste og stærkeste af dem alle, naar 
ofte en Vægt af 31 Pund og bebor i meget faa Exemplarer 
Bjærg- og Alperegionen. Det er Bjærglandets egentlige Aadsel- 
fugl, der i vor Region i Forening med Kragen og Skaden bort- 
rydder alt styrtet Kvæg med graadig Begjærlighed. Dens over- 
ordentlig skarpe Øje med 28 Kamfolder overgaar alle andre 
Fugles i Sekraft. For øvrigt tager den til Takke "med alt 
spiseligt, Frugt, Grønsager, Insekter, Mus, Orme, Frøer og selv 
Gødning, men da den ogsaa efterstræber Smaafugle og selv 
unge Harer og Høns, som den bærer bort enten i Kløerne 
eller i sit stærke Næb, er den skadelig for Smaavildtet. 
Raagen og Alliken gaa ikke saa højt op; den sidste holder 
sig .gjærne til Huse og Mure. Deres skrigende Skarer bedække 
om For- og Efteraaret Markerne og Engene, hvor de hoppe 
hurtig omkring og søge Orme og Insekter. Blive de noget 

mistænkeligt var, lette de under lydelig Larm, flyve i nogen 
Tid om i tætte, sammenholdende Skarer og med ordentlige 
Svingninger, og sætte sig derpaa igjen paa Bjærgskrænterne 
eller Klipperne. Den kloge og smukke Skade gaar ligeledes 
hyppig om Sommeren, snart alene, snart i smaa Selskaber, op 
i Bjærgregionen, hvor den vel ikke besøger de tætte Skove, 
men derimod Landsbyerne, Elvene, Krattene og Engene. Den 
sidder gjærne paa Træer, Gærder eller Tagrygge og snakker 
og kjævles med sine Lige, men viser med al sin Livlighed og 
Stridslyst en overraskende Forsigtighed. Ogsaa den røver om 
Foraaret Æg og Unger ud af Rederne, overfalder ligeledes 
lumskelig de ældre Smaafugle og fordriver dem fra sin Nær- 
hed. Den stjæler Bondens Kjød bort fra Brønden og hans 
Æbler fra Vindueskarmen, og spotter ham oven i Kjøbet fra det 
nærmeste Gærde ved sin ondskabsfulde Latter. Den skjønne, 
gulnæbede Alpeskade ellev Snekrage hører den øvre Region til, 
men flyver undertiden for en kort Tid ned i Forlandet, hvor 
den fylder Luften med sine hvinende og skærende Skrig, der 
dog lyde mindre ubehagelig end Raagens. 

Alle Ravne ere sky, mistroiske og forsigtige. I Fangenskab 
blive de derimod let ganske tamme og lære mange nette Kun- 
ster, men vedblive dog at være urenlige, tyvagtige og graadige. 

Vi komme nu påa vore Bjærgvandringer til en af de be- 
synderligste af alle Fuglefamilier, nemlig til Uglerne, disse 
Nattens melankolske, lys- og menneskesky Rovfugle, med hvilke 
Folkeovertroen har bragt saa mangen eventyrlig Forestilling i 
Forbindelse. Sædvanligvis ere de usynlige, thi selv de, som 
jage om Dagen, vide ganske godt at skjule sig for Menneskene. 
De have deres Tilhold i Skove, forfaldne Mure og Klippeegne, 
flyve i Reglen ud påa Jagt i Skumringen eller i Maaneskin og 
bringe deres Bytte tilbage til deres Standkvarter. I Nattens 
Stilhed lyde deres rædsomme Skrig vidt og uhyggelig gjennem 
Kløfterne og Skovene. Mangen Gang ser man én Ugle sidde 
med gloende Øjne ubevægelig paa en Gren tæt ved Stammen, 
som var den et med Grenen. - Den lader Jægeren komme sig 
nær og flyver kun ugjærne og tvungent ind i Krattet, ja bliver 
vel endogsaa siddende med højt oprejst Krop. Fjerklædningen 


126 Bjærgregionen. 


er ejendommelig løs, blød og elastisk, men dog saa varm, at 
disse Fugle kunne holde sig paa deres Standkvarter selv om 
Vinteren. De have næsten alle store, runde Kattehoveder, et 
fladt Ansigt, store, fremstaaende Katteøjne og et kort, stærkt 
buet, af Børstefjer halv dækket Næb. Dette mærkelige Ansigt 
er omgivet af en rund Fjerkrave, Ørene ligesaa. Regnbuehinden 
i Øjet trækker sig tydelig sammen og udvider sig igjen ved 
hvert Aandedrag, hvorved Pupillen snart bliver lille, snart stor. 
For at beskytte den mod de Smaadyr, som den: fanger, ere 
dens korte Fødder tæt befjerede. Med lydløs Flugt nærmer 
den sig ubemærket sit Bytte. Dens Hørelse er skarp, men 
dens Øjne, hvis store Pupiller indlade for meget Lys, ere øm- 
taalige. mod Dagslyset; Solen blænder den. I Skumringen 
ser den langt bedre, i mørke Nætter derimod naturligvis slet 
ikke. I Flugten er den saa langsom og ubehændig, at den ikke 
kan gribe noget Dyr, som er i Fart, hvorfor den kun røver 
krybende eller sovende Dyr, — nåar den er hungrig, om Da- 
gen, men i Reglen kun i Skumringen. Til Næring i mørkt og 
uroligt Vejr samler den sig Forraad og vikler selv i Fangen- 
skabet det Kjød, som den ikke kan æde, ind i Huden igjen og 
gjemmer det. Man lokker den bedst om Natten ved at efter- 
ligne Musenes Piben, thi dem er den en stor Elsker af. Trods 
dens noget dumme Udseende er den ikke uden List, har be- 
synderlige, abe- og papegøjeagtige Manerer og røber ingen sel- 
skabelig Drift. Hver sidder ensomt og melankolsk i sin Klippe- 
spalte, i sit Murhul, paa sin Gren; kun nogle faa Arter ere 
selskabelige. Familien tæller meget store og meget smaa. Arter 
og har en overordentlig stor horisontal Udbredelse. Ogsaa den 
lodrette er betydelig. Man skjelner mellem Hornugler med op- 
retstaaende Fjerbuske over hvert Øre og egentlige eller glat- 
hovedede Ugler uden saadanne; begge høre paa Grund af deres 
flittige Musejagter og deres især om Foraaret ivrige Forfølgelse 
af alskens Kryb til de nyttigste Fugle og fortjene den om- 
hyggeligste Fredning. 

Gjennem hele Bjærgregionen forekommer, men overalt dog 
knn sporadisk, den store Hornugle, om hvilken vi senere 
skulle tale nærmere. Den er saa stærk og dristig, at man 

endogsaa har set den slaa ned paa en Ræv, men om Dagen 
forfølges den haardt af Kragerne. Man har engang set en 


saadan Bjærgugle plaget i den Grad af en Flok Krager, at 


den lagde sig paa Ryggen paa en Eng og slog fra sig med 
Klør og Næb. Kragerne bleve vel fordrevne, men Uglen var 
saa dødmat, at den lod sig gribe med Hænderne. Ved. Chatel 
St. Denis slog en Bjærgugle engang ned paa et Faar, der gik 
i en Flok paa Landevejen, men fik Fødderne indviklede i Ulden 
og blev bragt levende til Vivis. Den almindeligste er Skov- 
hornuglen (Otus vulgaris), som er over en Fod lang og har 
> Fods Vingfang. < Dens Fjerklædning. er rustgul og hvid med 
graa og sortebrune Pletter og Baand, Brystet lysegult med 
mørke Pilpletter og Striber; Fjerbuskene ere halv saa. høje 
som, Hovedet, hvorfor den ogsaa specielt kaldes ,,Horn- 
uglen". Dens Stemme er et højt ;,huuk-huuk-hoho". Den op- 
holder sig mest i de tætte Skove, hvor den lægger sine fire 
Æg i en forladt Kragerede. I Fangenskab bliver den snart 
ganske tam, sover i Reglen om Dagen og gjør om Aftenen de 
latterligste Drejninger, smækker Vingerne ud, trompeter og 
knalder med Næbbet og forvrider Øjnene. I Marts og April 
Maaned sidde. de ofte i. smaa Selskaber paa 6—14 Stykker 
paa 'Træstammer og stynede Piletræer, foretrække altid Bjærg- 
skovene, men forekomme dog, skjønt ofte kun lidet bemærkede, 
i temmelig stor Mængde overalt, navnlig i Wallis og Jura, og 
ere fortrinlige Musefængere. Om Vinteren forlade de derimod 
for største Delen den øvre Bjærgregion. Dværghornuglen 
(Ephialtes scops), der er af Størrelse som en Drossel og har 
korte Fjerbuske, som kunne lægges tilbage, og en finttegnet, 
hvidgraabrun Fjerklædning, er en ivrig Insektjæger, men meget 
sjælden i det nordlige Schweiz og i Jura, skjønt den. træffes 
hyppig i den nærmeste Del af Tyskland; derimod viser den 
sig i hele Bindens, Wallis's og Tessins Bjærgregion og tillige 
ofte i disse Kantoners Dybdale og om Sommeren i Bernerober- 
land. Dens Skrig lyder som ,,kiu-téåd-téd-téd",, og med denne 
Lyd lader den sig lokke, især om Foraaret, paa hvilken Tid 
den, næsten skjult mellem. de tætteste Grene, ofte allerede be- 
gynder at kalde ivrig. før Solnedgang og derpaa trækker i 

lydløs, bølgende Flugt hen mellem Buskene- I Biinden kaldes 
den Dødfuglen, i Wallis ,,Jokkein", i Tessin Civetta cornuta; 
paa sidste Sted tæmmes den hyppig og afrettes til Fuglefangst 
ligesom Stenuglen, men er ikke saa søgt som denne, da den er 
trægere og mere lyssky. Den tager med Glæde til Takke med 
al Slags Affald fra Maaltiderne og betales dyrt, ofte med en 
Dukat. Paa Grund af dens pudserlige Stillinger, under hvilke 
den snart retter sine fine Fjerbuske opmærksomt til Vejrs, snart 
lægger dem glat ned, og påa Grund af dens fortrolige Væsen 
er den en morsom Stuefugl. Den er den eneste af vore Ugler, 
der er en ægte Trækfugl og overvintrer i Afrika. 

Af de glathovedede Ugler er Natuglen (Syrnium aluco) 
den almindeligste overalt i Bjærgregionen. Den er 12 Fod, 
spænder henved 2; Fod med sine Vinger, har store, mørke-, 
brune Øjne i sit tykke Hoved, et bleggult, krumt Næb, hvid- 
plettede Skulderfjer, en rødliggraa Ryg med brune Striber, hvid 
brunstribet Bug og Fødder med tætte Dunfjer. Den vexler 
dog stærkt i Farve, såa at Grundfarven snart er mere graa- 
brun, snart mere ræverød. Den søger især den gode gamle 
Skovbestand fra Sletten af og helt. op i Bjærgene, er en stærk 
Fugl, som endogsaa overfalder unge Harer, efterstræber til 
stort Held for vore Skove med Iver Mus og skadelige Insekter 
(man har fundet i dens Mave indtil 75 Larver af Fyrrens 
Sværmer). For sine vanskabte, rødøjede, dumtgloende Unger 
nærer den den ømmeste Kjærlighed og omsuser hylende og 
sukkende sin Rede, naar nogen Fare truer dem. I Glarner- 
landet kaldes denne temmelig dumme, flegmatiske og ondskabs- 
fulde Fugl ,,Wiggerli eller Wiggesser”, i Berneroberland ,,Nacht- 
huri", i Bindnerlandet ,,vilde Geisler", Allerede i Marts, mens 
Sneen endnu ligger tykt, kan man i Engadin høre dens Skrig, 
der lyder som ,,hu—hu—hu". 

Op i Alperne gaar som ægte Bjærgfugl den rufodede 
Ugle (Nyctale Tengmalmi), af graabrun Farve, hvidsprængt 
med hvid, graaplettet Bug, stor Øjekreds og tydeligt Slør. Den 
er over ni Tommer lang og spænder én Fod og ni Tommer 
med sine Vinger. Fødderne ere meget stærkt befjerede lige 
til Kløerne. Den skriger sjælden og da kun et svagt: ,,kev- 

kev-kuuk-kuuk-kuuk", holder sig i Bjærgskovenes hule Træer 
og i de buskbevoxede Klippespalter og forekommer især hyp- 
pig i Biindens Naaleskove (f. Ex. paa Calanda), skjønt ogsaa 
i de øvrige Alper, i Rhindalen og i Toggenburgeralperne. Paa 
St. Gotthard bygger den Rede hvert Aar, i Urserndalen fandt 
man syv af dens Æg i et Klippehul, — et større Antal end 
ellers nogen Rovfugl lægger. Man tillægger denne lile Ugle et 
sjælden blidt Temperament, komisk Humor og stærk selskabe- 
lig Drift. At den ogsaa tager Ophold i Murhuller, viser en 
Fangst i Klåndalen (Kanton Glarus), hvor man traf otte Styk- 
ker sammen i en Stald. I Jura er den ikke almindelig. 

Foruden denne bésidde vi endnu to i Almindelighed tem- 
melig sjældne Smaaugler, som undertiden besøge de sydlige 
dybere Bjærgdale, nemlig Stenuglen (Minervas Ugle) og 
Spurveuglen. Den første (Swrnia noctua) er meget mindre end 
den rufodede og ligner den i Farve, men har kortere Vinger 
og Hale og mangler dens tætte Fodbeklædning. Hidtil er den 
kun funden i Tessins Dale, hvor den hedder Civetta piccola og 
benyttes endnu hyppigere end Spurveuglen til Fuglefangst, men 
holdes ogsaa tam i Husene, hvor den fanger Mus og æder 
Frugter, Polenta og deslige. Lidenskabelige Fuglefængere bære 
den ud i fri Luft og sætte den paa en enbenet Stol med et 
stoppet Sæde. Ved at trække i en lang Snor, som er gjort 
fast ved dens ene Fod, faa de den til at fare op og gjøre sine 
snurrige Gebærder. Rundt om den ere Lokkefugle og Lim- 
pinde anbragte. Nysgjærrige ile de nu til, alle de smaa Fugle, 
som Blodstjærterne, Løvsangerne, Mejserne, Gærdesmutterne, ja 
selv Misteldroslen og andre Drosler, men blive hængende ved 
Limpindene. Om Finkerne fortæller man, at de vel gjøre Støj 
saa tappert som nogen, men at de ere for kloge til at komme 
for nær. Fra Juli til November varer denne ynkelige Fangst, 
og Tessinerne komme endogsaa ind i Binden for at drive den. 
For øvrigt forekommer denne Ugle i hele den sydlige Halvdel 
af Schweiz lige fra Bunden til Genf, men naar ikke højt op i 
Bjærgene, hvor den hurtig afløses af den rufodede. 

En af de mindste af alle Uglerne, Spurveuglen (Surnia 
passerima), er først i den nyere Tid opdaget i Schweiz. Den 

kommer som Strøgfugl fra Norden og gaar strax til Bjærg= 
skovene. Hidtil er den funden i Berneroberland ved Mejringen, 
i Uri, Schwyz og Biinden (selv ved Samaden), i Jura og påa 
Fåhnernbjærget i Appenzell. Den er af Størrelse som en Lærke 
og er et lige saa pudserligt som nydeligt lille Dyr at se til, 
mørkerød, graa og hvid prikket, med hvidt Bryst med brune 
Længdestriber; Hovedet er ikke saa rundt som hos de før 
nævnte Arter, mere falkeagtigt og indfattet i en pyntelig Fjer- 
kreds. Langt livligere end alle andre Ugler flyver den let og 
raskt selv om Dagen og æder Insekter, Mus og Mejser, hvilke 
sidste den plukker omhyggelig, før den fortærer dem. Smaa- 
fuglene hade den derfor ret af Hjærtet og forfølge den med 
Raseri. Dens Lokketone lyder som ,,tød-tø-tø-tø".… I Tysk- 
land er den just ikke sjælden i Bakkeregionen og den submon- 
tane Region. Den nordiske Høgeugle ($. funerea) blev første 
Gang skudt i Januar 1860 i Binden. 

Bjærglandet besidder altsaa et temmelig stort Antal Ugler, 
skjønt ingen ejendommelig Art. Af de i Schweiz overhovedet 
forekommende Arter mangle kun Sumpuglen (Striz brachyotus), 
der kommer og gaar med Snepperne, men maaske ogsaa bliver 
i milde Vintre, og den smukke Slørugle (8%. flammea), dog skal 
denne sidste have ynglet ved Silvaplana i Øvre-Engadin. I 
Urserndalen har man bemærket den store og den lille Horn- 
ugle og den rufodede Ugle, i Skoven ved Andermatt Dværg- 
hornuglen og Spurveuglen og påa Gjennemtræk som Sjældenhed 
Sumpuglen, som vi ogsaa engang have jaget op ved den ne- 
derste Grænse af Bjærgregionen (i c. 2600' Højde) i Forening 
med Skovsneppen. Sandsynligvis gaar kun den rufodede Ugle 
op over Skovregionen, skjønt Natuglens stille, natlige Udflugter 
endnu næppe ere meget iagttagne, og man nok kunde ønske 
Alpegræsgangene, der hjemsøges saa stærkt af Mus, Besøg af 
disse nyttige og velgjørende Dyr. Det er med Urette, at Men- 
nesket allevegne nærer Uvilje mod dissé Dyr og anser dem 
for Ulykkesfugle; om de ogsaa ere noget uhyggelige, ere de 
dog baade smukke og nyttige og danne en højst ejendommelig 
Typus i Dyreverdenen. Man jager dem i Regelen ganske til- 

fældig, og hyppigst, naar de forraades af andre Fugle. Deres 

æventyrlige Ydre passer til deres vilde Opholdssted og uhygge- 
lige, natlige Skrig, som omfatter hele Skalaen og alle Vokale 
fra det dybeste, langtrukne. Ua indtil det hujende, hvinende I 
og klinger fra de mørke og øde Fjældkløfter nervesønderrivende 
hen gjennem Bjærglandskabets Nat. 

I Forhold til disse Natrovfugle besidder Bjærglandet ogsaa 
et passende Antal Dagrovfugle, skjønt heller ikke af dem saa 
mange som Slettelandet. I skarp Modsætning til hine ere disse 
dristige, ofte dumdristige indtil Frækhed, have en høj, sejlende 
og hurtig Flugt og et usædvanlig skarpt Syn. Deres Øjne ere 
meget fuldkomment byggede og have 14—16 Folder i hver 
Kam, medens Uglernes kun have 5—6. De angribe alle de 
Dyr, som de kunne bemægtige sig, og slaa dels ned paa dem 


i Flugten, dels påa Jorden, ere tillige langt livligere og mere 
mordlystne end de hypokondre Ugler og have en særdeles tæt- 
sluttende og fast Fjerklædning. Deres Udflugter foretage de 
især om Morgenen og om Aftenen og flyve for det meste par- 
vis, sjælden i smaa Flokke. 

Ofte ser man en Rovfugl med udbredt Hale og under 
stadige Skrig af ,.giak-giak" at beskrive store Kredse højt oppe 
i Luften, saa højt oppe, at intet Bøsseskud kan naa den; nu 

bliver den træt og tyr til Højskoven , eller den styrter plud- 
selig med Pilens Hurtighed ned og griber en Fugl, en Mus 
eller en Væsel. Det er Duehøgen (Astur palumbarius), en 


af de vildeste og dumdristigste Røvere, Duernes, Hønsenes og 
Ændernes Skræk, Vildtstandens største Fjende, Harernes, Tiu- 
rernes og Urhønsenes Fordærver. Med Frækhed henter den 
sit Bytte ud af Landsbyens Midte, forfølger Hønen ind i Køk- 
kenet og forstaar trods sin Mordlyst dog næsten altid ved sin 
overordentlige Hurtighed, Behændighed og List at sikre sig 
mod Skud. Den er kraftig bygget, næsten to Fod lang, har 
en mørk, askegraa, brunlig anstrøget Ryg, en hvid, med brunt 
gjennembrudt Stribe over Øjet og hvide Pletter i Nakken, en 


hvidlig Bug med sortebrune Tværstriber, afrundet Hale, befjerede 


Ben og svovlgule EUR TEn Kun i smukt Vejr flyver den paa 

hin Maade i høje Kredse, men ellers lavt, meget hurtig og med 

umærkelige Vingeslag. Smaafugle angriber den ofte fra neden 

eller fra Siden, Høns og Ænder fra oven og bærer dem til det 
nærmeste Krat, hvor den tror sig sikker. Den forekommer 
hele Aaret igjennem lige fra Sletten til Skovgrænsen, men byg- 
ger dog hyppigst i Sletten og den nedre Skovregion paa høje 
Træer, især saadanne, som ståa i Nærheden af aabne Marker. 
Ikke sjælden dræber den ogsaa Krager og Skader; de større 
Fugle plukker den, de mindre saa vel som Mus og Muldvarpe 
sluger den hele. Dens paafaldende store Rede er bygget af 
friske Grene paa tætstaaende, høje Graner og indeholder fire 
grønlige Æg af Størrelse som Hønseæg. Unge Fugle lade sig 
let tæmme, men ere ikke behagelige Kammerater, og selv deres 
Kjærtegn ere temmelig grove. Spurvehøgen (Å. misus) ligner 
aldeles Duehøgen, men er næsten kun halv saa stor, spiller en 
langt mindre Rolle end den og synes at blive sjælden. i den 
øverste Del af Regionen. I Glarner- og Urnerlandet gaar den 
ikke engang op over Bakkeregionen, men den er ikke sjælden i 
Bindens Bjærgdale, især dog Hunnen. De ere Duehøge i det 
smaa, hvad rasende Mordlyst, Dumdristighed og List angaar, 
bygge i tætte, høje Naaleskove, skyde pilsnart gjennem de af 
mindre Fugle beboede Skov- og Frugttræer og vove endogsaa 
at angribe den store Fiskehejre. 

Taarnfalken (Falco tinnunculns), den hyppigste Rovfugl 
i Bjærglandet, er ikke større end en Nøddekrige eller en 
Turteldue, smukt kanelbrun, sortplettet med hvid Strube, rust- 
farvet og sortstribet Bryst, askegraat Hoved og Hale, et stærkt 
krummet og sort Næb, gule Fødder og sorte Klør. Om Vin- 
teren strejfer den om i Sletten eller trækker aldeles bort, om 
Foraaret gaar den op i Forbjærgene og helt op i Alperne, 
bygger sin Rede paa stejle Fjældvægge, højtliggende Taarne 
eller ved Randen af Naaleskovene og lægger der mod Slut- 
ningen af April 4—6 gulladne, brunrødt besprængte Æg. Har 
den ynglet i Forbjærgene, gaar den gjærne senere hen højere 
op i Bjærgene, hvor den jager Slanger, Mus, Biller, Græs- 
hopper, Tudser og Salamandre, men om Efteraaret kommer 
den igjen ned i Dalene for at lure paa de gjennemtrækkende 
Vagtler og Stærer. Den er hurtigere og behændigere, men 
fejgere end Glenten, der i Reglen ikke gaar op i Bjærgene, 

og bekjendt som en livlig og urolig Fugl. Ofte svæver den 
længe i Luften, før den slaar ned paa sit Bytte, som den ikke 
griber såa let i Flugten, som Duehøgen. Man ser den sjælden 
sidde, snarest vel henimod Aften; derimod hviler den ofte i 
Luften, det vil sige, den stanser i Flugten, slaar hurtig op 
og ned med sine lange, spidse Vinger for at holde sig påa 
Stedet, overskuer sit Jagtomraade og udstøder sit klarttonende 
Skrig: ,gej-gej-gej.” Undertiden giver den sig i Kamp med 
Raagen eller Alliken og plager dem desuden uden ret at kunne 
komme dem til Livs. I Nødstilfælde tager den ogsaa Græs- 
hopper og Fugleæg og sidder da paa større Stene for at lure 
paa sit Bytte. I Juni 1864 skød Fatio et sygeligt Exemplar 
i Puschlaw, hvis Svælg og Mave formelig vare proppede med 
smaa Stene, og senere et andet, hvis Voxhud og Øjelaage vare 
helt besatte med smaa, tykke violette Mider. 

Taarnfalken indfandt sig i Foraaret 1871 i stor Mængde 
i det østlige Schweiz. Den er let at tæmme og bliver sin 
Herre meget hengiven. En ung Hun var i længere Tid min 
Stuekammerat og viste sig i denne Tid mere tro og elskværdig 
end klog. Traadte jeg ind i Stuen, hvilede den ikke, før jeg 
havde sagt et Par venlige Ord til den og holdt Haanden ud 
til den. Arbejdede jeg ved min Pult, satte den sig helst paa 
mit Hoved. Den lille Taarn- eller Rødfalk (F. Cenchris) er 
bleven skudt i Bunden og ved St. Gallen, men synes dog, 
skjønt den sagtens ofte forvexles med den store, at være tem- 
melig sjælden. Det samme gjælder om den 11” lange blaalig- 
graa, sortstribede Dværg- eller Merlinfalk (F. Åesalon), som 
ses temmelig hyppig paa Trækket i August i det højtliggende 
Erosa -(Schalfk, 6000”), hvor den ofte i større Mængde jager 
efter Græshopperne og overhovedet er den hyppigste Rovfugl. 
Paa samme Aarstid have vi ofte bemærket den i Appenzeller- 
bjærgene. Den nydelige syd- og østeuropæiske Rødfodfalk 
(F. rufipes), der ligesom Tornskaden næsten ganske lever af 
Insekter, har man truffet ynglende i Bjærgegnene oven for Mei- 
ringen, men for øvrigt synes den kun at besøge Schweiz son 
Trækfugl, især i April og Maj, og da ofte i Flokke. Ved Thur 
falder den påa den Tid regelmæssig over Frugthaverne. En 

anselig Sværm af dem besatte alle Frugttræerné omkring Lands- 
byen Naville i Waadt, hvis Beboere først ansaa dem for Duer 
og dræbte nogle Stykker af dem, men da de saa, hvor be- 
gjærlig de fortærede .Oldenborrerne, lode de dem have Fred. 
I Slutningen af April 1846 kastede ligeledes en Flok paa en 
200 Stykker sig ned i Moserne ved Sionex ved Genf, hvor de 
med Begjærlighed fortærede de Oldenborrer, der allerede havde 
vist sig i Mængde paa de smaa Ege. I Moserne ved Orbe 
ses de næsten hvert Aar i Trækketiden. 

Foruden den overalt forekommende Taarnfalk besøge endnu 
to andre Ædelfalkearter de klippefulde Skovegne i den montane 
Region, men de ere langt sjældnere, nemlig den graablaa 
Vandrefalk (F. peregrimus), 16—20 Tommer lang, som 
har blaasort Hoved og Overhals, skarpt bøjet, graat Næb, 
blaagraa Ryg med sorte Tværstriber, hvid- og brunplettet 
Bryst, graa Hale og gule Fødder og er noget længere end en 
Høne, og Lærkefalken (F. subbuteo), som i Reglen ses noget 
hyppigere, kun er 12—14" Tommer lang, med blaabrungraa 
Ryg, hvid Strube, sortplettet Bug, rustfarvede Buxer' og Gump 
og langtaaede, gule Fødder. Ligesom den forrige opholder den 
sig kun om Sommeren hos os, bygger paa høje Træer og i 
Klipper og er en Skræk for alle de mindre Fugle, endskjønt 
den er endnu farligere for Biller, Jordkrebs og Larver. Van- 
drefalken (som man bemærker hist og her i alle Bjærgegnene 
indtil op over Skovgrænsen, siddende paa en Klippetinde eller 
Kammen af en Høj og skuende skarpt ud over Landet) hører 
til de dristigste, behændigste og forsigtigste af alle Rovfuglene. 
Sin Rede bygger den fortrinsvis paa Klipper, sit Bytte vælger 
den altid blandt Fuglene, især de vilde Hønse- og Duearter og 
Smaafuglene, men i Nødstilfælde tager den ogsaa Krager, 
aldrig derimod Pattedyr eller Aadsler. Med ubegribelig Hur- 
tighed styrter. den lodret ned paa sit Bytte og fortærer det, 
om muligt, påa Stedet selv. Den Fart, hvormed den forfølger 
en Fugl, anslaas af en omhyggelig Iagttager til 10 eng. Mil i 
Minuttet, af en anden, vel med mere Ret, til 150 eng. Mil i 
Timen. Den er saa lidet frygtsom, at den styrter til, naar 
den hører Bøssens Knalden, og snapper den vilde Hønsefugl 


Fugleverdenen. 135 


bort lige for Jægerens Øjne, ja den har endogsaa indkvarteret 
sig paa Kirketaarnene i London for at have Dueflokkene be- 
kvemt i Nærheden. Hos os ser man den flyve raskt i temmelig 
betydelig Højde, let kjendelig fra andre Rovfugle ved sin slanke 
Krop, sine lange, spidse og smalle Vinger og tynde Hale og 
sit klarttonende Skrig ,,kajak-kajak". - Pludselig styrter den 
ned fra Luften og skyder i nogen Tid pilsnart tæt hen over 
Jordens Overflade for at opskræmme Smaafuglene, af hvilke 
næppe én undgaar den. Natten tilbringer den enten påa en 
høj Grantop eller paa en fri Klippe. Lærkefalken er et Billede 
i det smaa af Vandrefalken og giver den intet efter i Dri- 
stighed, Snuhed og rivende Hurtighed. I Timer holder den sig 
svævende over Jægeren,. hvis Hund afsøger Marken, for at fad 
fat paa de opflyvende Lærker, Solsorter og Vagtler, og med 
et Par lynsnare Vingeslag indhenter den de hurtigste Svaler. 
Fra andre Falkearter skjelnes den selv i Frastand ved sin 
hvide Strube og brede, sorte Kindstribe og i Flugten ved sin 
lille Krop og lange, smalle Vinger. Begge disse Falkearter 
ere Trækfugle, høre mere Bakkeregionen og den lavere Bjærg- 
region til og træffes hyppigere i Lav- og Forlandet end dybt 
inde i Bjærgene. 

Paa sidste Sted ere Kærhøgene og Glenterne sjældne; 
den blaagraa, over Enge og Agre svævende Kærhøg (Circus 
cyaneus) gaar nu og da op i den øvre Reuszdal, den smukke, 
røde Glente (Milvus regalis) nærmer sig oftere Bjærgene og er 
bleven skudt i Schøllen (3900') og i Biindneroberland; i Marts 
og Oktober ses de ogsaa hyppig i Pråtigau, den sorte Glente 
dog sjælden. 

Derimod finde vi i Bjærgregionen to Vaager, af hvilke 
Musvaagen (Buteo vulgaris) er den almindeligste Bjærgfugl 
tilligemed Taarnfalken. Allerede ved sit Temperament adskiller 
den sig bestemt fra denne, thi den er som alle Vaager træg 
'og ubehændig. Hele Timer kan den sidde sammensunken påa 
et Træ i Forskoven og lure paa Mus, Firben, Snegle og Orme; 
derpaa letter den, flyver langsomt ud over Marken eller stiger 
til Vejrs og beskriver store Kredse. For Høns og Duer er 
den næppe farlig; derimod angriber den modig baade Krager 

og Skader. Den er brun, hvidgul paa Bugen med brune Pletter 
eller Bølgelinier og har en askegraa Hale med mørke Tvær- 
baand; dog gives der ogsaa sortebrune, ganske sorte og 
endnu oftere brandgule Varieteter, og en næsten hvid Af- 
ændring er engang imellem funden i Kanton Schwyz og anden- 
steds og tidligere anset for en egen Art. I Tyskland er den 
en Trækfugl, gaar i Oktober i store, uordentlige, vidt spredte 
Skarer vest påa og kommer med langsom Fart i lige saa stor 
Mængde tilbage i April; hos os er den ofte en Stand- eller 
Strejtfugl, men træffes dog undertiden i Flok paa Efteraarstrækket 
og kommer ofte allerede igjen i Januar. Enkeltvis ser man den 
derimod i hele Bjærglandet, hvor den ofte svæver lavt langs 
med Klipperne og Skovene og udstøder sit lydelige: ,,hjæh- 
hjæh-hjæh”. Trods sin Træghed er den dog saa sky og for- 
sigtig, at det ikke er muligt at skyde den uden fra et godt 
Skjulested; sikrest træffer man den om Aftenen, naar den 
kryber sammen paa et Træ. Det er imidlertid urigtigt at for- 
følge dem, thi de ere yderst gavnlige Fugle og udrydde en stor 
Mængde Slanger, Rotter og Mus. De vise derved ofte 
en høj Grad af Taalmodighed og kunne sidde den største Del 
af Dagen og lure paa en Sten eller i en Busk, om Efteraaret 
ogsaa paa Jorden, og vente paa, at en Muldvarp eller Mus skal 
skydeJorden op. Øjeblikkelig slaar Musvaagen da beggesine Poter 
ned i den løse Jord og trækker Graveren frem, hvorfor dens 
Tær og Klør ogsaa hyppig ere ganske smudsige om FEfter- 
aaret. I haarde Vintre gaar det den slemt, og selv nede i 
Dalen fryse ofte dens nøgne Fødder. Skrigende af Sult flyver den 
fra Træ til Træ uden at faa noget i hele 14 Dage, men snapper 
den flinkere Duehøg en Høne eller Due i dens Nærhed, afjager 
den den ganske sikkert dette Bytte. I dens Kro har man 
undertiden fundet 7—8 ufordøjede Markmus, ja Steinmiller 
fandt i Maven paa en Musvaage ikke mindre end syv 
Staalorme, en Oldenborrelarve og femten Jordkrebs, 
Blasius i en andens endogsaa en og tredive Markmus! 
Intet kunde mere slaaende godtgjøre dens Nytte end denne 
Obduktion, og om den ogsaa engang imellem skulde hente sig 
en Høne, måa man ikke regne den det for meget til Last. 

Bihøgen (Pernis apivorus) er sjældnere, omtrent af samme 
Størrelse, med mørkebrun Ryg, gulhvid, brunplettet Bug, lyse- 
brune, mørktstribede Vinger, men vexlende meget efter Alder, 
Kjøn og Afændring. Dens gule Løb ere halvt befjerede, dens 
Klør lange, men ikke meget krumme. Denne Rovfugl findes 
i Rhindalens og Appenzells Forskove, i Emmendalens Naale- 
skove, ved Brienzersøen, i Frutigendalen, i Glarnerlandet og, 
skjønt sjælden, ogsaa i Jura. Den bygger og yngler gjærne 
påa høje Graner, æder Mus, men især Bier, Hvepse, Kaalorme, 
Biller, Græshopper, selv Korn, saftige Frugter og i Nødstilfælde 
endogsaa Stargræs og Fyrrenaale, tømmer mange Smaafugles 
Reder, er dummere og fejgere end alle andre Rovfugle, tæmmes 
let og er saa lidet sky, at Drenge have kunnet dræbe den ved 
Stenkast. Imidlertid skal den ogsaa angribe de tamme Høns 
og i Sletten anrette store Ødelæggelser mellem Snepperne og 
Viberne. Fra November til ind i April er den borte, thi i 
den Tid er der ingen Insekter. Dens Flugt er lav, plump og 
tung; dens Stemme lyder som ,,ki-ki-ki", hvorved den altsaa 
selv i Frastand kan kjendes fra Musvaagen. 

Dette er de mindre Dagrovfugle, som findes i Bjærgene; 
undtagelsesvis kan vel ogsaa den laaddenfodede Vaage 
(Buteo lagopus) om Ffteraaret forvilde sig herhen fra Norden 
for at overvintre, men den bliver dog snarere i Forlandet. 
Skjønt lysere af Farve forvexles den for øvrigt let med Mus- 
vaagen. Den slaar med Voldsomhed ned påa den store Horn- 
ugle; i Tyskland samler den sig i Trækketiden i Skarer paa 
30—40 Stykker omkring Kragehytterne,. hvor man da kan 
skyde en halv Snes Stykker. Ingen af de nævnte Fugle er 
indskrænket til Bjærgregionen, men Taarnfalken synes at naa 
sit Maximum af Individandtal der. Imidlertid forlader den sin 
Sommerresidens om Vinteren, naar Dyrelivet er saa indskrænket 
i de højere Regioner, at det ikke kan ernære disse slugvorne 
Røvere, og overlader det uindskrænkede Herredømme over 
Luften til nogle faa Ørne og Gribbe. 

Paa Ørne, disse Dyrerigets stolte Herrer, er Bjærgregionen 
meget fattig, thi Kongeørnen, som viser sig i den strænge 
Vintertid, hører de højere og højeste Alperegioner til. Fiske- 

ørnen (Pandion haliaétus), der er hvidlig med en brun Ryg, 
jævnlig bygger og yngler om Sommeren påa høje Træer ved 
vore Floder og Søer, kredser over Vandene og med sine 
frygtelige Klør bærer 5—6 Punds Fisk op til sin Røverborg, 
— hører nemlig bestemt Sletten til og træffes kun nu og da 
paa Gjennemtrækket i Bjærgene, saaledes to Exemplarer ved 
Jhur 1861. I Urserndalen og i Rheinwald har man ogsaa i 
den nyeste Tid fanget en ung hvidhovedet Ørn (Haliaétus 
albicilla); et gammelt Individ af dyb mørkebrun Farve og 
med hvidt Hoved og Hale er blevet skudt ved Wasen (2900, 
og et andet, der er opstillet i Museet i St. Gallen, en Vinter- 
aften 1864 i et Træ i Toggenburg. Ellers hører denne smukke 
Ørn hjemme i det nordlige Europa og Amerika, men viser sig 
dog ogsaa i Sletten om Efteraaret og Vinteren og fældes ofte 
der, da den er mindre sky end Kongeørnen. Derimod er den 
korttaaede Snogeørn (Circaéius leucopsis) fra Syden, med 
hvid Plet under Øjet, rødbrunt Bryst, hvidbrunplettet Bug, 
mørkebrun Ryg og graablaa Fødder, sjælden, og naar den 
viser sig i Schweiz, er det oftere i den lavere Bjærgregion. 
Der er saaledes skudt to paa Stockhorn i Berneroberland, en 
i Nærheden af Altorf, en i Nærheden af Glarus, en anden paa 
Werdenberger-Højene ved Buchs, en i Bunden og en ved Por- 
lezza, og to Unger bleve fangne levende i- Oetschdalens Alper. 
Den maaler 5—61: Fod mellem Vingespidserne og lever næsten 
udelukkende af Krybdyr. Da den er sjælden, er dens Levemaade 
endnu kun lidet bekjendt. Sandsynligvis er den hyppigere i 
Kanton Wallis, Schweiz's rigeste Krybdyregn, og over Orbe's 
Sumpe ser man den ogsaa jævnlig svæve”). Noget hyppigere, 
skjønt dog altid sjælden, er Skrigørnen (Aquila nævia), en 
smuk, 2—21' Fod lang, mørkebrun Fugl med gulhvide Draaber 
paa Skuldre og Vinger og et befjeret Løb, som kommer hid 
fra Sydeuropas Bjærge, men ikke ses saa meget i Sletten som 
i Bjærgregionen. Den lever næsten kun af Frøer og Markmus, 


+) Vouga (Bull. dela Soc. des sciences natur. de Neufchåtel T. II) anfører 
den endogsaa som ynglende regelmæssig i Neufchateller-Søbækkenets 
Omgivelser, 

sidder ofte stille i Sivene mellem Vadefuglene,: som ikke 
nære Frygt for den, har en høj og majestætisk Flugt og ud- 
ruger sine 2—3 rustplettede Æg i en stor Rede paa høje 
Træer. I Kanton Bern er den oftere forekommen; i Glarner- 
landet blev der skudt to Exemplarer i Løbet af 10 Aar, i 
Kanton Uri har man hidtil kun truffet: unge Dyr; 1863. blev 
der fældet en gammel Fugl med et Ravnelaar i Kroen ved 
Rothenbrunnen i Binden. Den store Skrigørn (4. Clanga), 
der er mørkt chokoladebrun med lysere Fjerrande og sortebrune 
Sving- og Styrefjer, skal ikke være saa sjælden paa Pilatus 
og.der omkring. Et Exemplar — og hidtil ogsaa det eneste 
— af Dværgørnen (.Å.. pennata), som er gul- og brunplettet 
og næppe større end en Musvaage, er ligeledes i den seneste 
Tid blevet skudt ved Schwyz. I Tyskland er denne øst- og 
sydeuropæiske Fugl ogsaa meget sjælden. 

Vi have altsaa ikke en eneste Ørneart, som har en stadig 
Udbredelse i Bjærgregionen; paa nogle sjældne og tilfældige 
Undtagelser nær fattes den denne kongelige Prydelse. Den har 
for ringe Bredde og Dybde til at tjene til Tumleplads for disse 
vidtflyvende Fugle og er overalt altfor tilgængelig. Det samme 
gjælder om de efterfølgende Arter.  Ingensteds i det østlige 
Schweiz, men vel i Saléves stejle Kalkklipper ved Genf og i 
Tessins Bjærge, bygger og yngler den ægyptiske Grib eller 
Aadselfugl (Neophron perenopterus), et hæsligt, smudsighvidt 
Dyr med langt, svagt Næb, sortebrune Vinger, nøgen, gul 
Strube, en væmmelig Kro og'temmelig høje, indtil Løbet be- 
fjerede Ben. Den er ikke meget større end en Ravn og 
stinker som alle Gribbe utaalelig af Aadsler. Dorsk og sørg- 
modig af Temperament, smudsig, med afslidt og uordentlig 
Fjerklædning, Kragen lig i Gang og Flugt, udrustet med for- 
trinlig Lugt (hvori den endogsaa overgaar Ørnene, medens den 
staar tilbage for dem, hvad Synets Skarphed angaar) lever den 
hos os enkeltvis eller parvis og æder Aadsler, Frøer, Insekter, 
men især med Begjærlighed menneskelige og dyriske Exkre- 
menter. Den bliver næppe i Nærheden Vinteren over. Ved 
Rhone har den naaet Nordgrænsen for sin Udbredelse. I Ori- 
enten holdes den højt i Ære, thi den kommer der selv midt 

ind i Kjøbstæderne og Landsbyerne og æder alt dyrisk Affald ; 
den følger Mekkapilegrimene i stor Mængde for at fortære de 
faldne Kameler og Æsler. I Spanien er den heller ikke sjæl- 
den. Ogsaa i de waadtske Bjærge ved Aigle har man fanget 
denne Aadselfugl, der for øvrigt dog kun er en Kuriositet i 
Schweiz. Det samme gjælder om den store, lys- eller hvid- 
hovedede Grib (Vultur fulvus), en ansélig, 4 Fod lang, 
rødligbrun Fugl, ofte af en Svanes Størrelse, med hvide Dun 
paa Hoved og Hals, sorte Sving- og Styrefjer, blyfarvet Næb 
og rødliggråa Ben. Fra sit egentlige Hjem i Asiens og Syd- 
europas Bjærge strejfer den undertiden ind i Schweiz indtil 
denne Side Alperne. Hinsides disse, i Tessin, er den rimeligvis 
oftere forekommen. Saaledes bemærkede en Jæger denne store 
Grib i Aaret 1812 paa Axenberg og skød den, og senere traf 
en Dreng i Nærheden af Lausanne en anden, der havde ædt 
sig saa mæt, at den blev taget med Hænderne efter at være 
saaret med en Sten. 1827 saa man to gjøre sig til gode paa 
Affaldspladsen ved Altorf, af hvilke den ene blev skudt paa 
Stedet, den anden nogle Dage efter i Kanton Bern. 1837 skød 
man atter en ved Yverdon. Som bekjendt ere disse Gribbe 
ligesom alle af deres Familie intet mindre end dristige og 
voldsomme; en Spurvehøg indjager dem Skræk. I Almindelig- 
hed gaa de kun påa Aadsler og angribe sjælden levende Dyr. 
Have de ædt sig mætte, træder Kroen frem som en nøgen 
Sæk. Naar de flyve ud for at spejde, stige de i store Kredse 
til en utrolig Højde og synke atter paa samme Maade. En 
Kulde af 12—15? synes de næppe at føle. Træge og mwis- 
modige besidde de mere af Uglernes end af Ørnenes og Fal- 
kenes Natur og udbrede altid en stinkende Aadsellugt. Mærk- 
værdig nok ere disse Gribbe endnu sjældnere i Tyskland end 
i Schweiz. 

Den graa Grib (V. cinereus), en mægtig Fugl, som har 
en Længde af 4 Fod og et Vingefang af 9 Fod, med en 
mørkebrun Ryg, blaalig, nøgen Hals, skjæv, brunlig Hals- 
krave og en Fjerbusk paa hver Skulder, hører ellers kun 
hjemme paa Sydeuropas Højbjærge og stemmer i sin Levemaade 
med den hvidhovedede Grib, men er i den nyeste Tid første 

Gang skudt ved Pfåfers, anden Gang ved Sargans (findes i 
Schaffhausens Museum) og tredie Gang, en gammel Han, i No- 
vember 1866 ved Foden af Pilatus. 

Med disse vor Fuglefaunas udmærkede Gjæster "have vi 
tilendebragt vor Vandring i Bjærgregionen i denne Retning. 
En uendelig Rigdom har aabenbaret sig for os, og dog tæller 
Lavlandet i det mindste dobbelt saa mange Arter af Fugle. 
Af Løbefuglene, Svømmefuglene og Vadefuglene gaar næppe 
Tyvendedelen regelmæssig op i Bjærgene; de finere Løvsangere, 
Fluesnapperne, Sidensvansene, Glenterne og Regnpiberne næsten 
slet ikke; af Værlinger, Tornskader, Pibelærker, Svaler, glat- 
hovede Ugler, Hornugler, Falke og Vaager snart kun en ringe, 
snart en større Del. Hovedmassen af Fuglene og deres egent- 
lige karakteristiske Repræsentanter i Bjærgregionen udgjøre de 
klartsyngende Finker og deres Slægtninge, de altid hoppende 
Mejser, de hjemlige Gjøge, de stærkthamrende Spætter, Høn- 
sene med deres stille, fredelige Bedrift, de ved Bækken omkring- 
hoppende, med Halen lystig vippende Vipstjærter, de fløjtende 
Drosler, de gjennem Buskene smuttende Fuglekonger og Gærde- 
smutter, de travle Stensmutter, de melodisk syngende Træ- og 
Pibelærker, de fortrolige Rødhalse og Blodstjærter, de smukke 
Nøddekriger og de skrigende Ravne- og Krageflokke, — til 
hvilke de højt i Luften kredsende Dagrovfugle og de melan- 
kolske Ugler slutte sig som et underordnet Element. Men der 
bliver dog en stor Fylde af Fugleformer, og i hver enkelt Form 
anerkjende vi, saa indskrænkede vore Erfaringer ogsaa i mange 
Henseender ere, en særegen udpræget Individualitet. Vi se, 
at de have deres Temperament, deres Humor, deres bestemt 
modificerede Instinkt, deres ejendommelige Evner, deres Tilbøje- 
ligheder og maaske ogsaa deres'Luner; ja vi kunne ofte ganske 
bestemt indenfor samme Slægt skjelne nogle Arters Karakter 
og Typus fra andres og vilde kunne gjøre det i endnu højere 
Grad, naar vi overhovedet forstode mere at leve i og med Na- 
turen. Maaske driver det menneskelige Samfunds sygnende 
Tilstand os igjen mere tilbage til den, maaske føle vi os atter 
tilskyndede til i Skabelsens Harmoni paa ny at søge en Be- 
styrkelse for vort Haab om en endelig sejrende Harmoni i 


BE NERE SEEs seg 


142 Bjærgregionen. 


Aandens Verden; — foreløbig ville vi forsøge at tilegne os 
Begyndelsen til en saadan Opfattelse. 

I Bjærgene er den overvejende Mængde af Fugle sammen- 
trængt i Skovene; i Sletten ere de langt mere spredte over 
Marker, Moser og Søer og komme fra alle Sider Menneskets 
Boliger nær. Hvor der ikke er Skov i Bjærgegnene, er der 
Enge og Græsgange, paa hvilke der kun kan leve nogle faa 
Arter, eller Klipper og Fjælde. Ogsaa her er der dog et forholds- 
vis ret virksomt Fugleliv; — der er ingen Grusskrænt, ingen 
Stenmark, ingen Klippekløft, uden at jo en eller anden Art af 
Fuglenes store Samfund har opslaaet sit Stand- og Yndlings- 
kvartér der, har bragt did i simple Naturtoner det glade Bud- 
skab om Liv, og har gjennemlevet der alle Tilværelsens Faser 
fra. den første Mading af Moderen, som modtoges med glade 
Vingeslag, indtil Parringsraabets stærke Lokketoner og det 
sidste Angstskrig under Rovfuglens Klør eller mellem Maarens 
eller Rævens Tænder. De uhyre Stendistrikter forekomme den 
uindviede som øde og døde Masser. Har Du da forglemt de 
hundrede Former af Mosser, Lavarter og Græsser, Saxifragernes 
fastdrejede Rosetter og Kampanulaernes klingende Smaaklokker, 
som alle klamre sig til disse skaldede Bjærge og presse deres 
Rødder ind i den forvitrende Stenmasse? Ser Du ikke de 
Orme, som ogsaa ville leve af det nydannede Muldlag, de 
Edderkopper, Myrer og Tæger, som løbe hen over de sol- 
beskinnede Stene, de Fluer og Myg, der omsumme dem, de 
Sommerfugle, der tumle sig om dem, de Torbister, der brumme 
omkring dem, de brune og grønne Firben, der muntert fare 
hen over dem? &Kjender Du ikke de muntre Smaafugle, som 
netop have deres kjæreste Hjem her, det hele tusenfold for- 
skjellige Liv, der bevæger sig efter sine egne, evige Love 
overalt, hvor Lys og Luft og Varme ikke have tabt deres 
Kraft? Der. gives intet absolut dødt Sted i Verden, hvor al 
Mulighed for Liv er forsvunden. Naar blot en Dryas, en lille 
Græsart, Bregne eller Timianplante kan klamre sig til den 
vildeste Fjældvæg, er der allerede beredt Kvartér for en hel 
Række af Dyr, fra Tægen eller Billen, som Edderkoppen lurer 

paa, indtil den snilde Høg, der slaar ned paa den insektædende 
Sangfugl. 

Bjærgregionen i Schweiz har ingen ejendommelige Fugle- 
arter, som ikke forekomme i de tilsvarende Regioner i Nabo- 
landene, og kun faa, som ikke ogsaa i det mindste nu og da 
vise sig i Bakkeregionen. » Den største Del af dem, navnlig af 
Smaafuglene, opholder sig afvexlende snart i Bakkelandets, 
snart i Højlandets Kreds og opsøger især om Vinteren gjærne 
Lavlandenes og de mildere Dales Marker, Skovstrækninger og 
Krat, men Bjærgene beholde deres Sang, deres Sommerlyst og 
deres Livs Fryd. Som rige Herrer, der om Sommeren tage 
ud paa deres Godser, holde de Hus i deres Bjærgskove. Altid 
er Bordet dækket, Grenen færdig, Kammeraterne oplagte til at 
hoppe og juble med. Med denne Jubel har det imidlertid sin 
egen Sammenhæng. Ingen sydlig Nattergal fløjter sine melodiske 
Viser, der findes ingen nordlig Nattergal, næppe en Græssmutte 
— og dog gjenlyde Bjærge og Skove af de glade Koncerter. 
God Vilje og sprudlende Livslyst erstatte ofte medfødt Velklang 
og den skjønne frie Kunst. 

Allerede førend de rosenfarvede Morgenskyer forkynde 
Solens Komme, ja ofte endogsaa før et svagt Skjær antyder 
dens Hjem i Østen, medens Stjærnerne endnu tindre muntert 
paa den blaa Nathimmel, begynder en svag Klukken at lade 
sig høre fra en høj, gammel Gran; saa kommer der nogle 
smældende, klaprende Toner, der vælte frem i hurtigere og 
hurtigere Tempo, — derpaa et Hovedskrald og endelig en hel 
Række skærende og hvislende Toner. Tiuren skogrer. Med 
fordrejede Øjne danser og tripper den om paa sin Gren; neden 
under hvile Hønerne fredelig mellem Buskene og betragte an- 
dægtig deres høje Gemals naragtige Krumspring. Længe er 
den imidlertid ikke ene om det. Ringdroslerne i de øverste Skove, 
disse de uroligste af alle Fugle, som allerede nogle faa Timer 
efter Midnat hver for sig have stemt deres Instrumenter, be- 
gynde nu overalt at lade sig høre; ligeledes blive nogle Rør- 
sangere i det nærmeste Sivkrat ivrigere og ivrigere, jo nærmere 
Solen kommer. Nu vaagner ogsåa Solsorten, ryster Dug- 
draaberne af sin glinsende sorte Fjerkappe, hvæsser Næbbet 

paa Grenen og hopper højere op i Ahorntræet, halvt forundret 
over, at Dagen allerede er i Færd med at fortrænge Dæm- 
ringen, og at Skoven dog endnu sover. To, tre Gange kalder 
den hen over Trætoppene, over mod den modsatte Bjærgvæg 
og ned i Dalen, over hvis Bække der ligger tynde Taagestriber. 
Nu fløjter den med Magt og Ild sme metalrige, herlige Strofer, 
snart med muntert Lune, snart i dybe, klagende Toner. Hur- 
tig vaagne i hele Egnen Dyrene til Liv; næst efter Solsorten 
høre vi hyppigst Gjøgens melodiske Lokketone gjennem alle 
Skovene. Tynde, blaalige Røgsøjler hæve sig i det fjærne Dyb 
fra Landsbyernes Skorstene; fra Avlsgaardene lyder nu og da 
en Hunds Gøen, Kobjælden klinger, alle Fuglene forlade de 
dunkle Buske, Jorden, Klipperne; alle ile de op ad for at se 
Dagen og Solen og prise den gode Moder Natur, der atter 
har sendt dem det muntre Lys. Hvor mangen stakkels lille 
Fugl vaagner ikke atter glad til Liv efter en pinlig og angst- 
fuld Nat! Den sad paa sin Gren med Hovedet gjemt under 
sin kuglede Fjerklædning, da Natuglen fløj lydløst mellem 
Træerne for ved Stjærnernes Skin at vælge sit Bytte. Hus- 
maaren kom fra Dalen, Hermelinen fra Klipperne, Skovmaaren 
fra sin Egernrede, Ræven sneg sig gjennem Krattet; — den 
havde set dem alle! I Luften, paa Træerne, paa Jorden havde 
Fordærvelsen luret i mange tunge Timer. Fuld af Angest 
havde den siddet og ikke vovet at røre sig; et Par unge Bøge- 
blade havde været dens hele Læ og Beskyttelse. Men hvor 
iler den nu ikke frem og priser sit sikrede Liv og det be- 
skyttende Lys! I klare, kraftige Slag kalder Bogfinken, i vel- 
klingende Strofer Rødhalsen fra Troppen af Lærketræet, Grøn- 
siskenen i Ellebusken, Solsorten i Underskoven. Og mellem 
dem slaar Irisken sine Triller, jodler Gran- og Blaamejsen, 
jubler Stillidsen, kvidrer Gærdesmutten, pipper Fuglekongen, 
kurrer Skovduen, trommer Spætten. Over dem alle lyder dog 
Misteldroslens kraftige Stemme, Trælærkens mere melodiske 
Kvad og Sangdroslens uefterlignelige Toner. Hvilken Morgen- 
koncert i de grønne Haller! Er det ikke dybt følt, hvad den 
gamle Folkevise siger: 

Hvor er Eders Kok og ”Kjælder, 
Mens I er saa godt ved Mod? 
I drikker ej Muskateller, 

Og har dog saa frejdigt Blod. 
Hvad andet kunne vi lære, 
Bevingede! af det Digt, 

End øgsaa frem at stræbe 

Til Maalet, til vor Pligt! 


I én Melodi og i ét Udtryk lader denne uendelige Skov- 
koncert sig ikke sammenfatte. Den vexler ikke blot hvert 
Øjeblik, men for hvert Skridt frem ad er den en anden. Snart 
er Musvitens Kvidren, snart Stærens Pludren overvejende, snart 
er det Finkens Slag, snart Droslens Sang, der lyder højest; 
nu hører man kun Spætternes Hamren og rullende Lokketoner 
eller Skovskadernes Skrig. Saa tier pludselig alt; kun højt i 
Luften skriger Duehøgen sit hæse, sultne ,,gia, gia", og i et Nu 
sidde Sangerne i det tætte Løv og dukke ned mellem Smaa- 
grenene. Morgenen gaar hen med Sang og Udflugter, med at 
samle Insekter, Bær og Frø og med lystig Tumlen; Middagen 
er Hviletid i Skoven. Kun nogle faa utrættelige Sangere og 
de smaa, som ikke kunne noget ordentligt, de ægte Sangfugles 
bestandige Korpersonale, lade sig endnu høre i Skoven. Først 
henimod Aften vaagner Sangerkoret lidt efter lidt til nyt Liv, 
men ikke med Morgerhymnernes Friskhed og Fylde; Forud- 
følelsen af den kommende Nat virker ganske anderledes end 
af den kommende Dag. Natten bliver ikke højtideligholdt; 
Aftensangen gjælder den bortdragende Sol, de glødende Bjærge, 
det varme, livsfyldige Landskab. Den ene gaar til Hvile efter 
den anden; den, der var Morgenens første Sanger, holder sig 
længst vaagen, og selv længe efter at Solen er sunken og 
Dagens Lys kæmper svagere og svagere sin Dæmringskamp 
med Nattens Skygger, klinge dens dybe Klagetoner enkeltvis 
og afbrudte gjennem Granerne og gaa ikke sjælden over til 
en hæslig dæmonisk Skrigen og Hvinen, som kun en stakkels 
Efternøler af en Gjøg eller Rørsanger svarer paa, indtil fjærnt 
i Klippekløfterne eller i den ærværdige, ubetraadte Højskovs 
Mørke en gammel Hornugle istemmer sit ,,pue"', og alle om- 

boende Ugler falde ind med deres langtrukne ,,hoho" og et 
øresønderrivende Helvedeskor af jublede, leende, hylende, skrat- 
tende og spottende Toner. Hvilken Forskjel paa Aftenen og 
paa Morgenen i Bjærgverdenen, i Dyrelivet, i Menneskesjælen. 
Medens vi om Morgenen kunne synge med Digteren (Salis): 


Alverden hviler end i Dæmring; tyst 

Som Lampen i en Tempelhalle hænger 
End Morgenstjærnen, og fra Skovens Bryst 
Højt over Kuplerne sig Taagen trænger; 
De dunkle Tinder ses, som Røser røde, 
Nu nær og fjærnt ud over Landet gløde. 


Hvem gjælder denne Engens Ofrerrøg? 
Dens Duft, som sig i Sølvertaage svinger, 
Er Virak, som den landlige Natur 

Paa Græssets lave Bord Gudherren bringer; 
Paa Herrens Højaltar, i Himlen hist, 

Er Morgenstjærnen kun en Offergnist. 


I Morgenrød, som farver Bjærgets Sne 

Og herlig blinker hist paa fjærne Have, 

Et Gjenskin af hans Trone er at se, — 

Det falder mildt paa Livets Færd, paa Grave. 
For ærlig Tillid var den Naadens Lys, 

Et Glimt af Evighed i Dødens Gys. 


— medens vi om Morgenen overalt gjenfinde Livslyst, Haab 
og Tillid i Naturlivets mindste Træk, — gaar der en anden 
Aand gjennem det store Gudshus om Aftenen, en Følelse af 
roligt Behag og underlig Ængstelse, paa én Gang af Fred og 
af Anelse: 


Hvor hyggelig man vandre kan i Lund, 
Naar Solens Smil knap Træcrs Toppe pryder, 
Og. hist og her af Fugles Sange kun 

En Lyd i gaadefulde Mulm gjenlyder. 

Ej noget Skovens Dyr mit Øje fandt, 

Et Egern ser jeg kun i høje Grene, 

Det kom behændig, stille og forsvandt, 

Og lod os føle ret, hvor vi er ene. 


Dog, hvilken Livets Fylde bor ej her, 

En aldrig gættet, stille Gaadeskrift, 

Dens Billed og dens Klædning Planten er, 
I grønt sig aabenbarer dens Bedrift. 

Se! Roden graver selv sig dybe Schakter 
Og henter Stammen Marv, mens uforfærdet 
Den svulmer op mod Himlen, higer, tragter 
I alle Aarer; — dog hvor findes Hjærtet? 


— saaledes tænker og spørger Mennesket, men Fuglen dukker 
træt ned mellem det beduggede Løv. 

Trods det overordentlig store Antal af alle Slags Fugle, af 
hvilke de færreste opnaa nogen betydelig Alder, er det for- 
underligt, at man næsten aldrig finder et Fuglelig eller træffer 
paa en Fugl, som er død af Alderdom eller Sygdom. Trække 
de syge Smaastakler sig tilbage til de tætteste Krat, eller 
skjule de sig sky og kyske blandt Stenene eller mellem Klipperne 
for at sikre selv deres smaa Lig mod Forfølgelsen? Maaske, 
men vi kunne tillige antage, at kun meget faa Fugle dø en 
naturlig Død. Allerede Æggene ere udsatte for saa mange 
Farer, allerede Ungerne have saa mange Fjender. De mange 
Dag- og Natrovfugle, Rævene, Kattene, Maarerne, Væslerne, 
Skaderne efterstræbe dem såa uophørlig, at det er et rent 
Under, at den lille forsvarsløse Fugl formaar i nogle Aar at 
unddrage sig alle sine Forfølgere. Døde Krager finder man 
hyppigere end døde Smaafugle, men ogsaa paa dem bliver der 
snart lagt Beslag af forskjellige Libhavere. Ligeledes finder 
man kun meget sjælden døde Frøer, Firben, Fisk og Biller, 
med Undtagelse af Oldenborrerne, der optræde pludselig i uhyre 
Mængde og kun leve en kort Tid. Naturen besidder et saa 
fortrinligt Politisystem, at hundrede forskjellige Redskaber, Klør, 
Tænder og Tænger altid ere beredte til at skaffe et lille Ka- 
daver af Vejen. 

Femte Kapitel. 
Pattedyrene. 
Pattedyrene og deres Forhold til de øvrige Hvirveldyr. — Bjærgregionens 
Fattigdom. — Forsvundne Arter. —. Flaggermusene og deres Levevis. — 
Museflaggermusen og den bredørede Flaggermus. — Pindsvinets Karakteristik. 
— Spidsmusene, — Muldvarpen. — Rovdyrenes Stilling i Natursystemet. -— 
Fiskeodderens Udbredelse og Levemaade. — Ilderne., — Husmaaren og dens 
Ejendommeligheder. — Skovmaaren. — Hermelinen. — Bruden. — De 
højere Rovdyr og deres Udbredelse. — Vintersoverne. — Syvsovere. — 
Regionens Musearter. — Harerne. — ,,Skovdyrene”, — »Laseyerbukkenf, — 


Raa og Hjort 


For at fuldstændiggjøre Billedet af Bjærgregionens Dyreverden 
maa vi endnu omtale den Klasse, som man i Reglen først 
spørger om, og som ogsaa for os er den vigtigste og mest til- 
trækkende. Vel indtage Pattedyrene her ingen særdeles frem- 
ragende Stilling, thi de overgaas langt af Fuglene, baade hvad 
Arts- og hvad Individantal angaar, men deres højere Stilling i 
den dyriske Udviklingsrække og hyppig mere udprægede Indi- 
vidualitet lægge i høj Grad Beslag paa Menneskets Interesse. 

Af de næsten 500 Hvirveldyr, som forekomme i Schweiz, 
tælle Amfibierne de færreste (omtrent 30 Arter), Fiskene en Del 
flere (nogle og 50 Arter) og Pattedyrene igjen nogle faa flere 
(nogle og 60 Arter), medens Fuglene med 330 Arter næsten 
ere tre Gange saa stærkt repræsenterede som alle de øvrige 
tilsammen. I Bjærgregionen smelter det samlede Antal stærkt 
ind, men Forholdet er her med en lille Forandring til Fordel 
for Patttedyrene paa Fuglenes Bekostning i det hele dog det 


z 


samme. Det er imidlertid ikke usandsynligt, at det i Tidernes 

Løb endnu vil forandre sig noget mere til Fordel for Patte- 
dyrene, thi Fuglene ere nøjere og fuldstændigere undersøgte 
og ville næppe have nye Arter at opvise, medens der derimod 
maaske vil kunne findes hidtil ubekjendte Arter blandt Flagger- 
musene eller Spidsmusene og de egentlige Mus. Af ejendomme- 
lige Pattedyrarter finde vi her i Schweiz, saa vidt Iagttagelserne 
strække sig, ingen; de findes alle i Nabolandene. Tyskland 
har desuden endnu nogle Flaggermus- og Musearter, Siselmusen, 
Hamsteren, den vilde Kanin, Bæveren, Elsdyret og flere Arter 
Havpattedyr forud for os. Den spidskammede og rundkammede 
Hesteskonæse, den Saviske Studsmus og Brandmusen rykke 
syd fra, den sidste, Hamsteren og den kortørede Studsmus 
nord fra vore Grænser nær, men have endnu aldrig over- 
skredet dem. Kun den i Rhinlandene hyppige lille Dværgmus 
synes hist og her at være kommen over Floden. 

I det hele taget synes vort Fædreland og navnlig vore 
kjære Bjærge ikke at være ugunstige for Pattedyrenes Ud- 
bredelse. Vi have store Skove, store ubeboede Strækninger 
og halvt utilgængelige Bjærgstrøg, men nærmere betragtede 
svinde disse Fordele temmelig stærkt ind. Overalt skrider 
Kulturen frem med sejrende Magt. Hvor er der ikke gjort 
lyst i vore stærkt betraadte Skove; hvor rykke Menneskenes 
Hytter ikke ud i de øde og udyrkede Egne; hvor trænge Jæ- 
gere og Senner, Rodsamlere og Gedehyrder ikke ind i de 
ensomste Højdale og Klippelabyrinter! Og hvor Mennesket 
kommer hen med Fordærvelsen i sit Følge, der hører ikke blot 
Naturen op med at frembringe nye Dyreformer, men de længst 
frembragte forsvinde dels, dels smelte de i høj Grad sammen”). 
Og vor Natur har sandelig ikke Overmaal af avlende Kræfter, 
thi disse maa kæmpe med Jordbundens Armod og med et ikke 
misundelsesværdigt Klimas Ugunst.  Forener Mennesket sig 


+) Ligesom mange Lokalfloraer for bestandig miste interessante og sjældne 
Bestanddele af deres Sumpvegetation ved Kulturens Fremskridt, saaledes 
begynde ogsaa Gødningsinsekterne, navnlig enkelte Skarnbassearter, at 
forsvinde fra visse Lokalfaunaer, siden man har hørt op med Sommer- 
græsning og indført Staldfodring. 

med. disse Fjender, forsvinde dens frivillig ydede Skatte, som 
den aldrig bortødsler uden Nytte. 

For hundrede Aar siden hørte Daaen, for halvtredsindstyve 
Aar siden Kronhjorten hjemme i vore Skove. Hvor sjælden 
trænger nu ikke et Vildsvin”) her over fra Elsasz for at blive 
et Bytte for vore Jagtjunkeres Kugler; hvor sjælden hører man 
nu, at en hidset Hjort fra Schwarzwald er svømmet over Rhinen 
og har ladet sig til Syne i vore Skove. At Spor af Bævere 
endnu i dette Aarhundrede skulle være fundne ved Bredden af 
Vispfloden i Wallis og ved Reusz, saaledes som en agtet Natur- 
forsker forsikrer, forekommer mig meget usandsynligt, hvor hyp- 
pige de end vare overalt i det 16de Aarhundrede; derimod 
have vi trods alle Anstrængelser endnu ikke faaet Bugt med 
de store Rovdyr og ville i de nærmeste Aartier i det højeste 
være istand: til at formindske deres Antal noget, thi Bjærgenes 
Natur er dem gunstig, og vore Losser, Bjørne og Ulve ville 
endnu længe fortsætte deres fordærvelige natlige Strejftog gjen- 
nem Alperne, medens det nærliggende Tyskland allerede har 
udryddet dem for mange Aar siden. 


"1 Slutningen af forrige Aarhundrede vare Vildsvinene endnu såa hyppige 
I Aargau, at Beboerne af Kredsen Kulm søgte at fordrive dem fra Sko- 
vene med Trommer. De forsvandt derpaa, men kom til Syne i Tredive- 
aarskrigen; 1835 kastede Søerne endogsaa Grise der i Landet, men bleve 
dog snart fordrevne eller udryddede. I den waadtlandske Jura vise de 
sig næsten hvert Aar og synes ogsaa at formere sig der, i det Neuf- 
chatelske lokkes ikke sjælden kraftige ØOrner hid af de paa Olden ud- 
drevne tamme Svin. I December 1860 blev der ved Charmoille i det 
Pruntrutske skudt to Vildsvin af en Flok paa tredive Stykker, og lignende 
husvilde Flokke dukke hvert Aar op saa paa det ene og saa paa det 
andet Sted i det vestlige Schweiz. Disse Dyr maa føre et forunderligt 
Liv. Kun faa af dem ville være i Stand til at holde sig som Standvildt 
i Juraskovene; de fleste bryde til ubestemte Tider ind fra Vogeserne, 
flakke en Tidlang ustadig omkring i Juraegnen, trænges ved Forfølgelse 
ofle ud i det aabne Land (hvorved det endogsaa er sket, at de kom ind 
i Oberaargau og Emmendalen, ja helt hen til Luzern, og i Skumringen 
travede midt igjennem Landsbyerne) og forsvinde derpaa pludselig 
sporløst, naar nogle af dem ere blevne fældede. Klosteret Einsiedeln 
gjemmer i sin Naturaliesamling et fossilt Vildsvinehoved fra Uznach's 
Molassedannelse, 

Hvad Plante-, Insekt og Krybdyrverdenen angaar, frem- 
byde de forskjellige Kredse i Bjærgregionen, som allerede tid- 
ligere bemærket, betydelige Forskjelligheder, thi den sydlige 
Kjæde har noget af den italienske Karakter og overgaar langt 
den nordlige i Fylde af Arter og Individer, skjønt endnu hver- 
ken Wallis eller Tessin ere tilstrækkelig undersøgte; — med 
Hensyn til Pattedyrene har derimod det sydlige Bælte lidet eller 
intet forud for det nordlige. 

Et interessant Bindeled mellem Fuglene og Pattedyrene 
dannes som bekjendt af Flaggermusene. De ere .Uglerne 
blandt Pattedyrene, natlige Væsener og kjødædende Røvere, 
ligesaa uskjønne og menneskesky som de. Den fædrelandske 
Naturforskning er efter al Sandsynlighed endnu langt fra at 
være kommen til Ende med sine Iagttagelser over disse Smaa- 
dyr, hvis skjulte Opholdssteder og natlige Færdsel i høj Grad 
vanskeliggjøre Undersøgelsen. — Desuden understøtter man i 
denne Henseende Naturforskeren altfor lidt. Man afskyr Flag- 
germusene uden i Reglen åt ane, at de ere vore Velgjørere, 
dræber dem, naar man kan komme til, og kaster dem bort. 
Det er mærkværdigt, at Mennesket nærer dyb Uvilje mod og 
næsten uovervindelig Rædsel for saa mange Skabninger, som 
kun ere ham til Nytte. Saaledes skyr eller forfølger han Tud- 
serne og Salamandrene, som udrydde en Mængde Græshopper, 
Orme, Edderkopper, Eluer og Snegle, Staalormene og Snogene» 
som beskytte ham mod Oversvømmelser af Utøj og Mus, Muld- 
varpen, Pindsvinet, Uglerne og Flaggermusene, som ere hans 
sande Velgjørere og burde fredes med Omhu. De sidste gjøre 
ligesom Svalerne stor Nytte ved at udrydde Insekter, som de 
fange i Flugten, fortære med næsten umættelig Appetit Millioner 
af Biller, Larver, Dag- og Natsommerfugle og Oldenborrer og 
sønderbide med deres mange yderst spidse Tænder selv de 
haardvingede Skarnbasser. Iagttagelser, som ere anstillede paa 
fangne Individer, have godtgjort, at de ogsaa formaa at flyve 
op umiddelbart fra Jorden og besidde en saa overordentlig fin 
Følelse, at de, selv berøvede Synets Sans, under deres urolige 
Flugt vide at undgåa ved behændige Vendinger enhver mødende 
Hindring. Derimod besidde de rigtig nok ikke Stuefuglenes 

smukke Ydre og tiltalende Manerer, men ere vilde og bidske 
og spærre strax deres store, røde Gab op mod den, der nær- 
mer sig dem. De ere vanskelige at tæmme og tage i Fangen- 
skab i Reglen ingen som helst Føde til sig, højst nogen Mælk, 
Heller ikke er deres Moskuslugt, deres fedtede Flyvehud, deres 
store Øren og Næseudvæxter, deres matfarvede Behaaring, deres 
Skrigen og Kjævlen, deres Hale og Klør videre tiltalende. 
Folkeovertroen anser dem for giftige ligesom Tudser, Sala- 
mandre og Snoge, men de ere naturligvis lige saa lidt giftige 
som disse og have heller ikke den taabelige Lyst, som man 
paadutter dem, til at flyve Folk i Haarene. Væsler og Ildere, 
Maarer, Katte og især deres svorne Fjender, Uglerne, forfølge 
dem allerede saa meget, at deres Antal ikke vilde blive Men- 
nesket besværligt, selv om han lod dem frit Spillerum. j 
Om Vinteren ser man ingen Flaggermus, undtagen maaske 
nogle faa paa en meget mild Aften, og man hører derfor ofte 
det Spørgsmaal: hvor blive disse Dyr af i den kolde Aarstid? 
Vare de Fugle, vilde de opsøge Insekterne i Syden; vare de 
ægte Pattedyr, vilde de grave Huler for at beskytte sig mod 
den dræbende Kulde. Der bliver derfor kun tilbage for dem 
at tage Tilflugt til lune Smuthuller og søge Frelse i den be- 
skyttende Vintersøvn.  Insektverdenen, som afgiver Føde for 
dem, er jo desuden forsvunden ved Vintertid. Saa snart Frosten 
indtræffer, opsøge de Huler, skjulte Klippegrotter, gamle Skor- 
stene og andre lune Gjemmesteder, hage sig fast med Baglem- 
mernes krumme Klør, den ene ved Siden af den anden, og 
sove, indtil Foraarets Varme atter vækker dem; Langsomt 
kredser det næppe fire Grader varme Blod gjennem . deres 
Aarer; Stikken, Brænden, Skæren fremkalde kun krampagtige 
Trækninger, men vække dem ikke af deres dødlignende Søvn. 
Bringer man dem ind i Varmen, vaagne de efterhaanden op, 
udsætter man dem derimod for en højere Kulde end den, der 
hersker i deres Asyl, bliver Blodbevægelsen strax livligere, thi 
Naturen søger da at frembringe en højere dyrisk Varme, skjønt 
den snart udmattes i sine Bestræbelser. Det tiltagende Aande- 
dræt avler en stedse voxende Svækkelse, "af hvilken de smaa 
Dyr snart dø under lette Trækninger ved 0?” Varme. Deres 

Livskraft er i mange Henseender stor, i- andre meget svag. 
Flaggermusene dø af den mindste legemlige Beskadigelse, men 
de formaa derimod meget længe at modstaa det elektriske Stød 
og den forræderiske Luftpompg og kunne sulte længere end 
noget andet Pattedyr. 

Ogsaa om Sommeren søge disse Fuglemus helst afsides- 
liggende og uhyggelige Steder, især øde Klippehuler, gamle 
Mure, mørke Taghuller, hule Træer og Kirketaarne. De parre 
sig under Tagstenene og Sparrerne, og der kaster Hunnen i 
Maj eller Juni to Unger, som den, såa snart den aner nogen 
Fare, hæfter fast til sme to Pattevorter paa Brystet, bærer bort 
og trolig fastholder i denne Stilling selv i Døden. Om Som- 
meren leve de altid parvis; enhver Husholdning hævder sit lille 
Jagtomraade og forjager enhver paatrængende med Vinger, Klør 
og især med de sylformige Hjørnetænder.  Falde de ned paa 
Jorden, flyve de sjælden umiddelbart op fra denne, men krybe 
først langsomt og ubehjælpelig op ad en Mur eller et Træ; 
men ere de først komne til Vejrs, flyve især de lang- og spids- 
vingede raskt og sikkert, med svaleagtige, lynsnare Vendinger, 
og gribe med største Sikkerhed det Insekt, som deres skarpe, 
glinsende Øje har opdaget. 

Vi kunne ikke med Bestemthed angive, hvor mange af vore 
18 indenlandske' Flaggermusearter der ogsaa hører hjemme i 
Bjærgregionen, da mange Partier af den endnu ikke ere blevne 
tilstrækkelig undersøgte, især i det sydlige Schweiz; i ethvert 
Tilfælde er Antallet ikke ringe, og omtrent 10 Arter gaa end- 
ogsaa langt op i Alperegionen. Dem ville vi derfor tage lidt 
nærmere i Øjesyn. 

Den almindelige Museflaggermus (Vespertilio murinus) 
den største af sin Slægt, med rødliggraa Ryg og lysegråa Bug, 
41= Tomme lang og med 14 Tommers Vingfang, sværmer tungt 
og lavt omkring Landsbyerne og Hytterne i Bjærgregionen 
indtil hen imod 5000” Højde. Hos os kaldes den paa Grund af 
dens store Øren ogsaa ,,Museøre". Man kjender ligesaa lidt dens 
som de fleste andre Flaggermuses Vinteropholdssted i Bjær- 
gene, og det er derfor ikke usandsynligt, at de fleste af dem 
trække ned til de mildere Egne for at overvintre i forskjellige 

Smuthuller, navnlig i Kirketaarnene. I Slottet Lucens i Waadt- 
landet fandt man i en ubenyttet Skorsten en Vinterkoloni, som 
aldeles tilstoppede Kaminaabningen og indeholdt såa mange 
halvdøde Dyr, at man bar mange Kurve. fulde ud, som man 
derved des værre overleverede til Døden. 

Den langskjæggede Fl. (V. mystacimus), er mindre, 
31” lang med 111” Vingfang, og viser sig mindre hyppig, men 
lige saa højt, især i Centralalperne, flyvende tidlig, let og stødvis, 
især langs hen med Skovkanterne. Den er meget langhaaret, 
graabrun indtil mørkebrun paa Ryggen og gulagtig graa paa 
Bugen. Fatio fandt en Koloni paa 18 Stykker i et Træhul 
helt oppe påa Englenalp i Bern, og opdagede en konstant Va- 
rietet af den, dér er spinklere, bronsesort og ogsaa forekommer 
i Jura, i en Alpehytte ved Rosenlaui og oppe i Haslidalen. 
Den kortskjæggede (V. Daubentonii), der er graabrun for 
oven, graahvid for neden og især jager Vandinsekter, er tem- 
melig sjælden og gaar ikke højt.op i Bjærgregionen; det samme 
gjælder om den frynsede (V. Nattereri), der er lysebrun for 
oven, hvidlig for neden, har lange hjærteformige Øren og er 
funden af Nager i Urserndalen mellem nogle Vinduesskodder 
og af Fatio endogsaa oppe i Engadin. 

Den ruarmede (Vesperugo Leisleri), der har en rødlig 
Ryg og en gulbrun Bug og er 31” lang med 10;” "Vingefang, 
er i det hele sjælden hos os, men ses dog altid paa Gotthard 
indtil Skovgrænsen. Det samme gjælder om den 3” lange ru- 
hudede (V. Nathusii) og den 24” lange Dværgflaggermus 
(V. Pipistrellus), der begge naa 6000' Højde = Tidligst paa Af- 
tenen viser sig den højtflyvende, kraftige og graadige store 
brune Fl. (VV. Noctula), mere dog i Lavlandets Skove og Træ- 
plantninger end i Bjærgregionen. Den er 41” lang med 14” 
Vingefang og er gulagtig rødbrun påa Ryggen, lysere påa 
Bugen. Fatio fandt en paafaldende stor Varietet i et hult 
Træ ved Amståg. Den tvefarvede (V. discolor) er mindre 
og hidtil kun funden, og det endda meget sjælden, i Juras 
Bjærgregion. En ægte Bjærgform er Alpeflaggermusen 
(V. Mawrus), der først opstilledes af Blasius, som fandt den 
i Centralalperne, hvor den gik højere end alle andre Haand- 

vingede, helt op over Skovgrænsen. Den er over 3” lang og 
spænder 84”, dens Farve er mørkebrun påa Ryggen og noget 
lysere paa Bugen. Den flyver højt og raskt, selv i Blæst og 
Regn, men tager dog rimeligvis Vinterophold længere nede paa 
Bjærgene. Den langsnudede (V. serotinus), der findes hist 
og her i det sydlige Schweiz, synes næppe at komme op i 
Bjærgregionen; den langvingede (Minopterus Schreibersii) er 
sjælden og hidtil kun funden i denne Højde i en Juragrotte 
ved Motiers; derimod gaar den monstrøse langørede Fl. 
(Plecotus auritus), et Dyr af æventyrlig Udseende med Øren, 
der ere lige saa lange som Kroppen, og Øreklapper, der ere 
halv saa lange som Ørene, og som er 3” langt med 9” Vinge- 
fang, askegraat paa Ryggen og smudsiggraat påa Bugen, helt 
op i Alperne indtil Andermatt og Pontresina, men er temmelig 
sjælden; og ogsaa den bredørede Flaggermus (Synotus 
Barbastellus), der er 34” lang med 10” Vingefang, mørkt sorte- 
brun paa Ryggen og lysere paa Bugen, og som skyder højt og 
raskt hen langs Skovkanterne og mellem Havetræernes Toppe, 


naar paa Gotthard en Højde af indtil 4600". De forunderlige - 


Bladnæser synes at have sen lignende Udbredelse. == Den lille 
Hesteskonæse (Rhinolophus Hipposideros) er den hyppigste 
og gaar op over Skovregionen, den store (R. ferrum equinum) 
er sjældnere, men træffes om Sommeren i nogle af vore Alpe- 
egne og i Tyrol endnu i 6000' Højde. 

Saa rig paa Arter og til Dels ogsaa paa Individer er altsaa 
de Haandvingedes Orden her i vor Region. For tyve Aar 
siden havde man rigtig nok ingen Anelse om denne Rigdom, og 
den fortræffelige Schinz kjendte i Begyndelsen kun ni Årter. 
Mange af dem ere først opdagede i den nyeste Tid, og der vil 
sikkert komme flere til. 

Bedre bekjendt er Insektædernes Orden med dens tre 
Familier, Pindsvinet, Spidsmusen og Muldvarpen. Den mærke- 
ligste af dem er aabenbart det velbekjendte Pindsvin (Er:- 
naceus europæus), en Beboer af Sletten og Bjærgene indtil hen 
imod Skovgrænsen, hvis Beklædning bestaar af hvide, mørkt- 
plettede, hornagtige Pigge, som den vel kan rejse til Vejrs, men 
ikke, som man tidligere troede, slynge fra sig som Pile. 

Dæmringen kommer det forsigtig frem under Træernes Rødder 
eller fra Huller, som det selv har gravet, og vralter om i Heg- 
nene, Krattene og Løvskovene for at finde Orme, Smaafugle og 
Æg, Firben, Frøer, Slanger, Bær, Biller, Edderkopper og Rødder. 
Trods sin Langsomhed tager det dog selv Mus med Behændig- 
hed, i Fangenskab overfalder og æder det endogsaa Duer. 
Muldvarpene lurer det ogsaa paåaa- og snapper dem, naar de 
skyde; unge Rotter skulle være en ren Lækkerbidsken for det. 
Kan det komme Druerne og Pærerne nær, fortærer det dem 
med stort Velbehag. Plinius beretter, at det vælter sig om 
i den nedfaldne Frugt og bærer, hvad det spidder paa sine 
Pigge, hjem til sin Hule, og trods den Modsigelse, denne Be- 
retning har mødt, skulle nyere Iagttagelser bekræfte den. I 
Juni Maaned føder Hunnen 4—6 blinde, hvide, snart nøgne, 
snart med ganske korte, ved Eødslen bløde og nedliggende 
Pigge forsynede Unger, som den i Fangenskab strax fortærer, 
i fri Tilstand derimod opføder omhyggelig med Snegle og Regn- 
orme. Skjønt Pindsvinene altsaa formere sig temmelig stærkt 
og paa Grund af deres piggede Beklædning, hvori de rulle sig 
ind ved den mindste Fare, heller ikke have nogen Forfølger — 
undtagen Ræven, som plager dem og lader Vandet paa dem, 
saa længe indtil de rulle sig op, og den kan faa dem fat i 
Snuden, og maaske ogsaa den store Hornugle, der sluger dem 
med Hud og Pigge, ere disse Dyr dog ingensteds hyppige; især 
i deres Ungdom lide de særdeles af Kulden og dø og raadne 
ikke sjælden i slet beskyttede Vinterkvarterer. I Almindelighed 
ere de dog heller ikke sjældne, thi man kan støve en 4—6 
Stykker op i et Hegn, og i mangt et Efteraar kommer der en 
forbavsende Mængde til Syne. Men de have i flere Egne den 
Særegenhed kun at bebo Dalene og at sky Bjærgene, f. Ex. i 
Glarner- og Urnerlandet; paa andre Steder, som i Tessin, En- 
gadin og Urserndalen, forekomme de aldeles ikke. De blive 
let tamme og volde megen Morskab ved deres hurtige, komiske 
Smutten afsted og deres frygtsomme, men kloge Væsen. Hun- 
dene falde som rasende over dem, men fare hylende tilbage 
med saaret og blødende Snude. At de i Fangenskab give sig 
meget af med Musefangst, er vel oftere, men ikke altid, Til- 

fældet; i det mindste har jeg ejet et Pindsvin, der aad ganske 
gemytlig med en Mus af samme Fad. Vinteren og de varme 
Sommereftermiddagstimer tilbringer Pindsvinet ligesom Græv- 
lingen sovende i sin Hule, som det har gravet med sine skarpe 
Klør, og ser da ud aldeles som en pigget Kugle. Det sover 
tidlig ind og trækker uregelmæssig Aande, ofte i et helt Kvartér 
ikke et Aandedrag, men saa 30-—35 efter hverandre. == Dets 
Legemgsvarme synker da ned til Luftens, indtil nær ved 0". 
Højst interessant er dette stille, sælsomme Dyrs Uimodtagelighed 
for Gifters Indvirkning og især dets Hugormejagt. Som en 
beregnende Jæger nærmer det sig efter Dr. Lenz's Iagttagelse 
sagte og forsigtig den giftige Orm, der i Bevidstheden om at 
besidde et dræbende Vaaben ikke viser stor Tilbøjelighed til 
at fly. Naar det er kommen den nær nok, snuser det omkring 
ved den og vil i Begyndelsen ikke dræbe den, men kniber den 
kun med Tænderne for at opirre den. Hvæsende farer nu 
Slangen løs paa det og bider i sit Raseri, hvor den kan komme 
til. Pindsvinet lader sig imidlertid ikke narre, men dukker 
lidt med Hovedet, opfanger Biddet med Piggene og kniber 
standhaftig videre. Hugormen tænker endnu ikke paa Flugt, 
bliver ganske vild af Raseri og udtømmer sine Kræfter ved at 
hugge og hvisle paany. Nu løfter Angriberen sit Hoved en 
Smule, griber Slangens Hoved med et sikkert Tag, knuser det 
tilligemed Tænder og Giftapparat, sluger det og lader Kroppen 
langsomt følge efter... Om Pindsvinet ogsaa har faaet et halvt 
eller et helt Dusin Bid i følsomme Dele af Legemet, som i 
Snuden, Ørene, ja selv i Tungen, bryder. det sig dog ikke stort 
derom. Saaret svulmer ikke engang op, og hverken det selv 
eller de Unger, det giver Die, blive syge efter det. Heller ikke 
for andre Gifter er det meget modtageligt, men æder-uden Skade 
Hundreder af spanske Fluer, af hvilke en eneste -vilde for- 
aarsage en Hund voldsomme Smerter, ja selv Opium, Arsenik, 
Sublimat og Blaasyre i anselige Mængder. Derimod ynder det 
ikke Tudsernes skarpe Vædske, men naar det vil æde en af 
dem, tørrer det i Begyndelsen Snuden af paa Jorden efter 
hvert Bid, det har givet den. Allerede de gamle kjendte dette 
sælsomme Dyrs Uimodtagelighed for Gift og Lyst til Slangejagt; 

i den nyeste Tid har A. Brehm paa sine Rejser i det nord- 
ostlige Afrika set, hvorledes Pindsvinene uforfærdet angribe de 
der levende, 5—6 Tommer lange Skorpioner, hvis Stik dræbe 
Børn og jage Hunde og Aber paa Flugt, og fortære dem med 
største Rolighed. De gamle Romere lagde sig med Flid efter 
Pindsvinejagten, da de benyttede Pindsvineskind i Mangel af 
Karter til at kradse Ulden op med, men i vore Dage bliver 
dette Dyr hverken meget forfulgt eller spist; thi hint vilde 
være taabeligt og unyttigt, og dette vilde ikke lønne Umagen 
stort. Bønderne taale det imidlertid ikke under deres Stalde, 
da de ere fuldt og fast overtydede om, at Køernes Frugtbarhed 
aftager uhyre, naar der er Pindsvin i Nærheden (1). Allerede 
i Pælebygningernes Tid var denne vel fortjente Musejæger en 
Beboer af Landet. 

Lige saa skjulte som de uskadelige Pindsvin leve ogsåa 
Bjærgregionens slanke Spidsmus med det spidse Hoved og 
den lange Tryne, ligeledes natlige Dyr, der sædvanligvis færdes 
i Musehullerne og Muldvarpegangene. Kundskaben om dem er 
imidlertid temmelig mangelfuld selv hos Naturforskeren. Bon- 
den anser dem uden nogen fornuftig Grund for giftige — en 
Vildfarelse, der som saa mangen anden er gaaet i Arv hos 
Folket. fra Aristoteles”s Tider —, og forfølger dem, skjønt 
de fortjene al mulig Beskyttelse, eftersom de udelukkende leve 
af Larver, Insekter, Orme, Mus og døde Dyr og tilmed-ikke 
oprode Jorden. De ere overordentlig graadige og næsten 
umættelige, og æde ogsaa hverandre, men ere saa ømtaalige, 
at de dø meget let, naar de udsættes for Hunger og Kulde. 
Deres Evner ere kun ringe og deres Syn er svagt, og de 
hjælpe sig derfor mere ved Lugtesansen, idet de bestandig 
snuse omkring med deres bevægelige Næse; dog fattes dem 
ikke Munterhed og Bevægelighed, og man kan saaledes om 
Sommeren se dem lege og tumle sig med hverandre ved Vandet, 
ja endogsaa under Skrigen og Piben slaas med et Firben om 
et Insekt. Den velbekjendte, langhalede, almindelige Spids- 
mus (Sorex vulgaris), som har Moskuslugt, mørkebrun Ryg, gul- 
eller hvidliggraa Rug og ligesom en Los styrter sig over og 
fortærer Firben og Markmus, den smukke, korthalede hvid- 

tandede Markspidsmus (Crocidura leucodon), der er rødlig- 
brun eller brunsort paa Ryggen og hvid paa Siderne, Hus- 
spidsmusen (Crocidura Åraneus), der har brungraa Ryg og 
lysegraa Bug og hyppig viser sig ogsaa om Dagen paa Mar- 
kerne, i Haverne og i Husene, og Vandspidsmusen (Cros- 
sopus fodiens), der er glinsende sort paa Ryggen og hvid paa 
Bugen, ere alle udbredte over hele Bakke- og Bjærgregionen 
indtil op i Urserndalen. Af den første har man ogsaa fundet 
en sjælden hvid Afændring i Reuszdalen. Den sidste opholder 
sig især ved Bækkene, svømmer og dykker hyppig, hvorved 
den benytter de stive Børster mellem Tæerne som Svømmehud 
og Halen som Ror, søger Blodigler, Larver og Fiskeyngel påa 
Bunden af Vandet og vender derfor ofte Smaastenene med 
Snuden; ja man vil: endogsaåaa have set den sidde paa større 
Fisk og gnave dem Øjnene ud af Hovedet. Den nydelige, 15 
Tomme lange brune Dværgspidsmus ($. pygmæus) skal 
være funden en eneste Gang i Schweiz, nemlig af Baldenstein 
i Domleschg, hvor den efterstræbte Bistaderne. Om Vinteren 
sove alle disse Dyr ikke og føre derfor et ynkeligt Liv; man 
finder da ogsaa ofte ihjelfrosne Dyr af denne Familie, som 
Kattene dog ikke røre paa Grund af deres stærke Moskuslugt. 

De ”Arbejder, som deres Kammerat Muldvarpen (Talpa 
europæa) udfører paa Mark og paa Eng, er imidlertid langt 
mere iøjnefaldende. Denne Graver strejfer ikke blot gjennem 
hele den montane Region, men endogsaa langt over Skovgrænsen 
op i Alpeegnene. Da den skyder Muldjorden op ligesom Studs- 
musen, forvexler Bonden den ofte med denne og benævner dem 
ofte begge med Navnet »Gravemus«. De ere imidlertid meget 
lette at kjende fra hinanden: Muldvarpen med dens plumpe» 
valsedannede Krop, med fløjelsblød, glinsende, mørkblaasort 
Haarbeklædning og brede, haanddannede Forpoter, og Studs- 
musen med dens kastaniebrune eller rødligsorte Ryg og graa- 
brune Bug. Muldvarpens Hale er ogsaa meget kortere, derimod 
have de begge yderst smaa, mellem Kranshaar dybt skjulte 
Øjne. Muldvarpen er en Insektæder og lever altsaa af dyrisk 
Føde, Studsmusen en Gnaver, der fortærer Rødder, Løg, Frø 
og Frugter; hin er et særdeles nyttigt, denne et højst skadeligt 

Dyr. Musefængerne kunne strax paa Skuddene kjende, om de 
hidrøre fra Muldvarpen eller fra Studsmusen, thi hin findeler 
Jorden langt mere, medens denne skyder store Klumper og 
Kugler op i Bunken. 

I vore Egne, f. Ex. paa Randen i Kanton Schaffhausen, 
har mån fundet en ærtegul og i Waadtlandet desuden en 
hvidlig, en orangegul og en graa, med mørkere Pletter forsynet 
Afændring (de, der have hvid Ryg og gulagtig Bug, ud- 
mærke sig stadig ved en betydelig Størrelse, tæt Pels og bred, 
flad, hesteskoformig Snude); for Resten er Muldvarpen næsten 
aldrig synlig over Jorden, skjønt den henter alt det Mos og 
Løv, som den udforer sin Bolig med, paa Overfladen, og skjønt 
den om Vinteren med stor Fornøjelse færdes paa Græsset under 
Snetæppet. Hen under Jordens Overflade graver den med fa- 
belagtig Hurtighed sine brede Gange paa langs og paa tværs 
og forener dem. alle med sin Bolig ved en lige Hovedgang. 
Hvad skulde den ogsaa bestille i Lyset? Med sine smaa Øjne 
skjelner den næppe Dag fra Nat, og Larverne og Ormene, som 
den fortærer i uhyre Mængde efter først at have strøget Jorden 
af dem med Forpoterne, finder den sikrere under Jorden og 
foruden dem endda ofte en eller anden Lækkerbidsken af 
Tudser, Salamandre, Firben, Spidsmus og egentlige Mus, som 
berejse dens Veje, og som den lader smage sig fortræffe- 
lig. Selv Smaafugle, store Staalorme og Snoge angriber den 
og røber et kjendeligt Velbehag ved at sønderflænge dem, 
ligesom den altid angriber dem med uforandret Mod og ikke 
slipper dem igjen, naar den engang har faaet Bid paa dem, 
før den enten har sejret eller maa bukke under. I et Nu farer 
den frem af sit Hul, tilføjer Dyret et Bid og forsvinder ligesaa 
hurtig igjen i Jorden, men i næste Øjeblik kommer den anden 
Gang til Syne, bider atter, bliver dristigere og dristigere og 
tager endelig fat for Alvor. Disse Angreb og Kampe tage sig 
ofte højst forunderlig ud. Ellers holder den sig rolig i sine 
Minegange, som den helst anlægger gjennem en rigtig fed Jord, 
hvor der er mange Regnorme at hente, bevæger sig saa hurtig 
som en travende Hest og graver bestandig, . selv om Vinteren, 
nye Sidegange, idet den oproder Jorden med sin tryneformige 

Snude. Dens hele Organisation er ogsaa udelukkende beregnet 
paa en gravende Levemaade.  Øreaabningen kan den lukke 
med en lille Hudfold og derved hindre den løse Jord i at 
komme ind i Øregangen. Med sine Lige fører den de mest 
rasende Kampe om Gange og Rede baade i og paa Jorden og 
i-Vandet, under hvilke de bide Tryne og Kjæber i Stykker 
paa hverandre, og Sejrherren fortærer ofte den overvundne indtil 
den sidste Rest. Den Smule Skade, som den anretter ved at 
skyde sine bekjendte Skud, der let lade sig udjævne og tilmed 
bestaa af frugtbart Muld, som kan bruges til Gødning, er næsten 
forsvindende, medens derimod den Nytte, den gjør ved sin store 
Ødelæggelseskrig mod alt Kryb, er saa betydelig, at den heftige 
Forfølgelse, dette lille Dyr er udsat for, ikke blot ikke kan 
forsvares, men endogsaa er en Daarskab og en Synd. Efter 
de af Fysiologen Flourens med fangne Muldvarpe anstillede 
Forsøg fortære de daglig en saadan Mængde Regnorme, Snegle 
og Larver, at disses Vægt overgaar deres eget Legemes tre 
til fre Gange. Naar de have ædt sig mæt i denne lidet næ- 
rende Føde, ere de allerede sex Timér efter igjen glubende 
sultne, og skulle de undvære Føde endnu i sex Timer, dø de 
af Hunger. En eneste Muldvarp fortærer i Løbet af et Aar i 
det mindste en Skjæppe af alle Slags Kryb, medens den aldrig 
rører en Plantes Rødder eller Blade. Katten, Væslen og Her- 
melinen, som forfølge den i dens Gange, og Musvaagen, som 
lurer paa den, naar den skyder, efterstræbe den. Rickert 
har helliget den følgende smukke Vers: 


Muldvarpen er ej blind; men se, Naturen gav den 
Et lille Øje kun, som godt kan bruges af den. 


Med hvilket den kan se saa ypperlig og godt, 
Som den nu trænger til i selvudhulte Slot. 


Saa meget mindre Støv den da i Øjet falder, 
Naar op den kaster Muld fra sine hvalte Haller. 


Paa Regnormfangst behøver den just ej at kigge; 
Den bruger anden Sands, den bruger Synet ikke. 


Og naar i lune Nat den stiger op af Jord, 
Vil i dens Øje og sig spejle Himlens Kor. 
Dyrelivet i Alperne. 11 

Saa ubevidst den og et Glimt af Himlen tager 
Med sig i Mulmet ned, hvor hid og did den drager. 


Man har oftere spurgt: Hvorledes er Muldvarpen kommen 
op i Urserndalens højtliggende Bækken, som dog i Miles Om- 
kreds er omgivet af Fjælde og Klipper, af en Krans af Sne- 
bjærge og af Schållenensvælgets Rædsler? Jeg tror ikke, at 
man kan antage, at et dristigt Muldvarpepar engang, ledet af 


” Instinkt, har foretaget den milelange Rejse fra den nedre Reusz- 


dals Græstæpper og dernæst har opslaaet sin Bolig for bestandig 
ij hin dybe Dal. Der gik maaske Aarhundreder hen, før de 
rejsende fandt det nye Kanaan. Indvandringen gik vel sag- 
tens stødvis, uregelmæssig, langsomt for sig, neden fra og op ad 
over Klippemurenes Grægspletter og muldrige Strækninger, med 
mange Afbrydelser, Tilbagetog og Sidemarscher, om Vinteren 
maaske hen under Sneen paa den nøgne Klippegrund, og paa 
den Maade kom da endelig det første Par Muldvarpe sandsyn- 
ligvis fra Sidebjærgene ned i Dalen, i hvis fede Jordbund de 
nu kunde formere sig hurtig. I Øvre-Engadin have de endnu 
ikke taget Bo. 

Af den anden europæiske Muldvarpeart, den blinde 
Muldvarp (TI. caeca), som hører hjemme i Sydeuropa og efter 
Savi ogsaa forekommer i Dalene ved Alpernes Sydside og ikke 
er sjælden ved Lugano, blev et Exemplar opdaget: 1863 af 
Theobald paa denne Side Hovedkjæden i Omegnen af Chur. 
Dette sjældne Dyr er mørkt graasort med brunlig sorte Haar- 
spidser og har stive hvidlige Haar paa Bugen, Læber, Fødder 
og Hale, saa at det vel i det hele ser mørkere ud, men dog 
har lysere Fødder end den almindelige Muldvarp. Dog varierer 
Farven formodentlig lige saa godt som hos denne. Den er 
ogsaa lidt mindre. Mere betegnende er det, at dens Øjne ere 
dækkede af den tynde halvt gjennemsigtige Legemshud, der vel 
har en fin Spalte lige foran Øjeæblet, men saa lille, at dette ikke 
er synligt. Rimeligvis forekommer den hyppigere hos os, men 
overses. 1866 fik jeg et Exemplar tilsendt, ligeledes fra Chur. 

Alle hidtil nævnte Pattedyr høre til Rovdyrene, men de 
ere dog altid temmelig uskyldige Væsner, der lade sig nøje 
med alskens Kryb og derfor ogsaa staa paa Fredsfod med 

Menneskene. De ere tillige Planteverdenens Vogtere og trods 
deres Lidenhed ret vigtige Dyr. Hvor mangesidig har Na- 
turen ikke udstyret denne Orden! Fra Luften hente Flag- 
germusene ved Nattetide de Insekter, som Sangfuglene ikke 
finde om Dagen; påa Jorden efterstræbe Pindsvinene alle- 
haande Kryb og Mus, disse Altfordærvere; "under Jorden 
lure Muldvarpe og Spidsmus paa dem og forfølge dem til Dels 
ud i Vandet. Men vi finde hos Naturen en bestemt Bestræ- 
belse for at udvikle sine engang begyndte Dannelser til højere 
Former og bringe sine Tanker til Udvikling i et gjennemført 
System. Disse smaa Rovdyrarter udtømme ikke dens Skaber- 
kraft, men potenseres til større og mere fuldendte Arter, som 
have det samme store Formaal som hine, nemlig at arbejde 
paa en Formindskelse af de Dyrs Antal, som ere skadelige for 
Planteverdenen, — men deres større Fornødenheder, højere 
Organisation og mere udviklede Sanser gjøre dem ogsaa farlige 
for de nyttige Dyr. Trangen til at æde Kjød kulminerer hos 
dem og behersker dem saa fuldstændig, at de ligesom forglemme 
deres oprindelige Bestemmelse, nemlig den at skulle udrydde 
Plantevæxtens Fjender. De have Lysten til det varme Blod og 
det bævrende Kjød, men ikke den fornødne Intelligens til at 
beherske denne Lyst. De ere umættelige, mordlystne, gru- 
somme og forstyrre den 'Tingenes Orden, som de skulde hjælpe 
med til at holde oppe. De ere derfor ogsaa Menneskets na- 
turlige Fjender og true ikke blot de Dyr, som han kan og vil 
bruge, men ogsaa ham selv med Fare, og derfor bestaar der 
mellem dem begge en uforsonlig Kamp. 

Ogsaa disse Rovdyr optræde baade som Land- og som 
Vanddyr, skjønt de sidste paa Grund af vore Vandbeholdningers 
Ubetydelighed ere indskrænkede til et meget ringe Tal. Med 
Sikkerhed kunne vi her endogsaåaa kun anføre Fiskeodderen 
(Lutra vulgaris), thi den maaragtige, med Svømmefødder for- 
synede Flodilder, ,,Nårz" (Foetorius Lutreola"), der skal være 
funden ved Brienzersøen og ved Monges og er skudt ved 
Murten (findes i Museet i Lausanne), er endnu aldrig set i 
Bjærgregionen. - For Resten er det sjældent, at man faar 
Øje paa Fiskeodderen, men den forraader' sin Nærværelse ty- 

delig nok ved sine Ødelæggelser. Den er 24 til over 3 Fod 
lang, Halen, der er 1 til 14 Fod, ikke iberegnet, og vejer 
15—26 Pund, har et lille, bredt og fladt Hoved, en stump 
Snude, tykke Læber, et kraftigt Bid, graa, stive Børster paa 
Snuden, korte Øren, som kunne lukkes til med en Klap, korte, 
tykke Poter og Svømmehud mellem Tæerne. Kroppen er dækket 
med en Pels af bløde, tiltrykte Haar, som sky Vandet, saa 
længe Dyret er levende; Overkroppen er brunrød med rødgråa 
Grundhaar, Kinderne, Halsen og Bugen ere lysere, og Skindet 
er saa tykt, at en Hund ikke kan bide igjennem det.  Fiske- 
odderen er overoidentlig sky og har en skarp Hørelse og en 
fin Følelse. Kun i meget ensomme Egne kommer den om 
Dagen frem af sit Hul i Flodbrinken for at ligge og sole sig; 
ved beboede Floder vover den sig først om Natten frem af sit 
omhyggelig valgte, dybe Tilflugtssted. Lydløst nærmer den sig 
Bredden, spejder skarpt omkring sig og gaar dernæst i Vandet. 
Med lette Tag svømmer den op imod Strømmen, snart under 
Vandet, hvor den dog ikke bliver længe, snårt over Vandet 
med lydelig Støj. Hvert Øjeblik dukker den og snapper en 
Ørred, som den sønderbider og sluger, medens den svømmer 
videre. Fanger den derimod en større Fisk, som en Gjedde 
eller en Lax, bærer den det sprællende Dyr til Land og for- 
tærer Kjødet der, idet den ligesom Katten trykker Øjnene til, 
men lader derimod Hovedet og de store Knogler ligge. I lav- 
vandede Elve fanger den paa én Nat mange Dusin Ørreder, 
dykker ved alle store Stene og snapper sikkert de flinke Svøm- 
mere ud af deres Skjul, sønderriver Fiskergarnene, æder Mad- 
dingen fra Krogen, Krebsene i deres Huler i Brinken, fanger 
ogsaa Vandstærer, Spidsmus og selv unge Ænder og anretter 
i kort Tid store Ødelæggelser. Ligger den ved Bredden, iagt- 
tager den altid Vandet med et lurende Blik, styrter sig ud, nåar 
den faar Øje. paa en Fisk, og fanger den enten strax eller 
jager den ind i et Hul ved Bredden. Undertiden forenf ogsaa 
to Oddere sig om at jage, i det den ene fisker med Strømmen 
og den anden mod den, hvorved de gjensidig jage hinanden 
Byttet i Munden; større Fisk, som ikke godt kunne se ned ad, 
søger den at liste sig paa fra neden. Om Vinteren, naar Elven 

eller Søen er belagt med Is, lurer den ved Huller og aabne 
Steder og er da lettere at komme til. Efter alle Mærker til- 
bagelægger . den dog ofte om Vinteren store Strækninger til 
Lands for at opsøge sig et nyt Jagtdistrikt. " Er der Mangel 
paa Fisk, angriber den ogsaa Grise, Kid, Gæs, Ænder, Lam 
og Høns. Saa øvet en Jæger den er, saa vanskelig er den 
selv at jage. I Fælder og Rævesaxe fanger man den vanskelig. 
Jægerne lure ofte flere Nætter i Rad paa den, der hvor den 
plejer at gaa i Land, uden saa meget som blot at faa Øje paa 
den, men opnaa dog i Reglen ved en stadig Forfølgelse, at 
den forlægger sit Kvartér en halv eller hel Mils Vej længere 
op eller ned ad Floden eller Søen. Et godt Skud Hagl i Ho- 
vedet dræber den, selv om den svømmer under Vandet. Saa- 
danne Lykkeskud, som det en Ziricher-Jæger gjorde, der i 
ét Skud fældede tre Oddere, en Hun og dens to Unger, høre 
til de sjældne Jægerheld; dog blev der i Januar 1870 påa ny 
skudt to Oddere i ét Skud i Goldach, og i Efteraaret 1871 
skød en Jæger med det ene Løb en Ræv imellem Klipperne 
ved Sitterbredden, med det andet en Fiskeodder, der blev 
skræmmet op af Vandet, da Ræven styrtede paa Flodbredden. 

Des værre er denne store Fiskerøver udbredt over alle 
vore Floder, Bække og Søer indtil højt op i Bjærgregionen, 
skjønt ingensteds i noget meget betydeligt Antal. I Kanton 
Uri gaar Odderen langs med Reuszfloden op i Urserndalen, i 
Kanton Appenzell ind i Sehwendi, i Engadin op i den fiskerige 
Silsersø, og paa Gotthard til Realp, ja endogsaa til Oberalp- 
søen (6200/).…… Dens Stemme er enten en stærk Piben eller, 
naar den er fangen eller i Fare, en heftig Hvæsen. Paa Land 
kan den løbe temmelig raskt, ja endogsaa springe nogle Fod 
højt, men den svømmer og dykker med langt større Færdighed. 
Hunnen føder 2—4 Unger til meget ubestemte Tider, under- 
tiden. midt om Vinteren. Naar den fanges i ung Tilstand, lader 
den sig fodre og dressere som en Hund, bliver ligesaa tam og 
hengiven som en Sæl og udvikler en paafaldende høj Grad af 
Intelligens. Den lystrer paa et Vink, vaager over sin Herre, 
viger ikke fra hans Stol, forsvarer ham med Hvæsen og Bid 
mod Mennesker og Hunde, springer paa Kommando i Vandet 

og henter hurtig hele Mængder af Fisk, som den nedlægger for 
sin Herres Fødder. Den vilde Fiskeodder er derimod umaadelig 
bidsk og utæmmelig og lader sig før slaa ihjel end bringe le- 
vende fra Stedet. Selv paa de største Hunde knuser den med 
Lethed et Ben ved sit Bid. Pelsen er som bekjendt fortræffe- 
lig, naar de grove Dækhaar tages af, og betales dyrt. Kjøddet 
er sort, fint og velsmagende og spises i. Fastetiden i de ka- 
tolske Kantonner som Fisk. 

Bjærgregionens Landrovdyr tælle kun faa Arter; de større 
bestaa af Hundene og Kattene, Bjørnene og Grævlingerne, de 
mindre af Maarernes temmelig store Slægt. De forekomme alle 
i.Bjærgregionen, flere høre fortrinsvis den og Alperegionen til, 
andre have ogsaa fast Ophold i Sletten. 

Maarerne ere meget talrige hos os, og dog gaar det med 
dem som med de fleste Rovdyr, vi føle kun deres Indflydelse, 
men dem selv se vi ikke stort til, thi de ere alle mere eller 
mindre natlige Dyr. De fleste af dem ere hjemme allevegne, i 
Klippeegnene og i Kjøbstadboerens Skur, i Granskoven og i 
Frugthaven, paa Hustaget og paa den frosne Elv. Deres Ud- 
bredelseskreds staar i Forhold til deres Graadighed og Bevæge- 
lighed, deres Snuhed véd at benytte enhver Lejlighed; kun 
Skovmaaren forlader ikke sine Naaleskove. Alle Maarer ere 
smukke, slanke, lavbenede, langstrakte Dyr med let hoppende 
Gang, skarpt Syn, Lugt og Hørelse, kloge, klare Øjne og en 
prægtig silkeblød Pels, men de ere tillige vilde, utæmmelige, 
lumske, arrige og mordlystne. Deres Pels er blødere end deres 
Karakter. 

Et af de største og maaske ogsaa det bekjendteste af 
disse Dyr er Ilderen (Mustela putorius), der forfølges, overalt 
hvor den forekommer, med ligesaa megen Iver som Grund. 
Den er 1; Fod lang uden den 8 Tommer lange Hale, og har 
en prægtig mørkebrun Pels med gulagtige Grundhaar; Kinderne 
ere hvide, Hals, Bryst og Hale derimod næsten sorte. Om 
Dagen sover den i Reglen i sit Skjul, men om Natten er den 
altid paa Færde og flakker langt mere omkring end Maaren. 
Skjønt den har den samme lette, hoppende Gang som denne, 
staar den dog tilbage for den i Lugtesansens Finhed, klatrer 

og springer ikke saa godt, kommer heller ikke ofte paa Træerne 
og er heller ikke saa mordlysten og farlig som den. Lykkes 
det den at slippe ind i Hønsehuset, lader den sig i Reglen 
nøje med at drikke Æggene ud og slæbe en Høne med sig til 
sit Hjem: dog skal den være saa snu ikke at røve i Nærheden 
af sin Rede og lade de Høns i Fred, som den deler Hus med (?). 
Om Efteraaret og Vinteren indfinder den sig gjærne i Nærheden 
af Menneskenes Boliger, i Udhuse, Skur, Havehuse, Brænde- 
stabler og bag Bræddeskillerum, jager flittig paa Marken eller 
i Muldvarpegangene efter Mus og Rotter, vælter ogsaa under- 
tiden et Bistade eller graver en Humlerede op, hvis Honning 
er en Lækkerbidsken for den, eller begiver sig ud paa den 
frosne Bæk for at fange et Par Frøer eller Fisk eller overliste 
en Vandstær eller en Isfugl; — men alt kun om Natten. Naar 
der ligger høj Sne, bliver den dog ofte i hele Uger ude i 
Lavlandet.. Om Sommeren er den mere kræsen og opsøger sig 
da et større og friere Jagtdistrikt. Den strejfer da gjennem 
Skov og Mark helt op i Bjærgene og opslaar sin Bolig snart i 
gamle Ræve- og Grævlinggrave, snart i Huler og Klippekløfter, 
snart under Trærødder eller i hule Træer ved Bækkene' og 
Dammene. I Nødstilfælde æder den ogsaa Frøer, Firben, Sa- 
lamandre og Staalorme, ja selv Snoge og Hugorme, hvilke sidste 
den sluger med Gifttænder og Giftkjertler. Deres Bid er 
nemlig lige saa lidt skadeligt for den som for Pindsvinet. Endnu 
hellere opsøger den dog Fuglereder, fortærer med Velbehag 
baade Æg og Unger og angriber ogsaa sovende Hjærper og 
Aarfugle, men Mus og Frøer udgjøre sikkert dog dens Hoved- 
føde. Ungerne lade sig tæmme, vænne til Huset og afrette til 
Jagt og angribe da endogsaa Ræven i dens Hule og bide sig 
modig fast i Struben "paa den. De gamle ere derimod ube- 
hagelige Dyr, der aldrig lade sig: tæmme, stinke afskylig, naar 
de tirres, og bide, pruste, hvæse, knurre og bjæffe i ét væk. 
De ere saa sejlivede, at de løbe rask bort med et Skud Hagl 
i Livet, hvorfor det er sikrere at fange dem i Saxe og Fælder, 
i hvilke man som Lokkemad anbringer en Fugl eller en stegt 
Fisk. Kjøddet er som alle Maarernes ubrugeligt, Pelsen bliver 
godt betalt. 

Sten- eller Husmaaren (M. foma) ligner Ilderen i Le- 
gemsbygning og Levemaade, men er noget større, grusommere, 
mordbegjærligere, listigere, behændigere og altsaa farligere, — 
et ægte, i sit Slags højst fuldkomment Rovdyr med den fineste 
Lugtesans, en fortrinlig Klatrer og Springer, en udmærket Løber 
og en fortræffelig Svømmer. Dens Tænder ere ligesaa spidse 
som dens Klør, dens Øren ligesaa stive som dens i Mørke 
lysende, grønligblaa Øjne ere skarpe. I Jura har man fældet 
et ganske hvidt og meget langhaaret Exemplar med rosenrøde 
Øjne. Husmaaren færdes ogsaa blandt os, uden at vi bemærke 
den, især i Stenbrud, Stalde, Taarne og Huse, men sit Sommer- 
ophold tager den helst i Bjærg- og Alpeegnene, hvor den snårt 
bor i Klippekløfter, snart i tomme Stalde og Hytter. Med orm- 
formige Bevægelser og krumrygget Gang strejfer den om Nat- 
ten herfra ud i Krattene og Skovene eller klatrer op ad lod- 
rette, ru Mure og Klippevægge for at søge sit Bytte. Falder 
den ned fra en betydelig Højde, bruger den sin buskede Hale 
til Ligevægtsstang, er strax igjen paa Fode, ryster sig lidt og 
løber videre. Kun nåar den er meget hungrig, tåger den til 
Takke med Mus, Firben, Staalorme og Frøer, ellers opsøger 
den fremfor alt Fjerkræ, rugende Skovhøns og Fugleæg, som 
den fortræffelig forstaar at tømme. I Dalene er den begjærlig 
efter Honning, Druer og Stenfrugter. Især er den farlig for 
det tamme Fjerkræ, huserer skrækkelig mellem Gæssene, Æn- 
derne og Hønsene, bider Hovedet af alle dem, som den kan 
faa fat paa, drikker deres Blod og slæber en af dem til sin 
Bolig. Kan den blot faa sit flade, trekantede Hoved gjennem 
en Sprække, følger hele Kroppen let efter. Tager man den 
som Unge fra Reden, bliver den snart tam, løber ud med sin 
Herre, søger gjennem hele Skoven efter ham og lader Gaard- 
fuglene i Ro. Man er ikke påa det rené med, hvorledes det 
forholder sig med den Moskuslugt, som findes ved mange 
Maarexkrementer; kun det ved man, at mange Maarer afsondre 
en stærktlugtende Vædske af deres Gatkjertler. Nogle antage 
disse for mere udviklede hos Hunnerne, andre hos Hannerne, 
men det sidste er i det mindste ikke altid Tilfældet. Jeg har 
i mange Aar havt en udmærket smuk Han, hvis Exkrementer 

lugtede ligesaa lidt af Moskus som Dyret selv, om det endogsaa 
blev nok saa meget opirret. Ved Obduktionen viste Kjertlerne 
sig næsten ikke udviklede, men Levemaade, Næring og Parring 
kunne jo have stor Indflydelse paa Afsondringen af dette Stof. 
Denne Maar var for øvrigt især livlig om Natten, men sov 
derimod som oftest om Dagen; tillige var den saa tam, at den 
tog det raa Kjød af den opløftede Haand, i det. den klatrede 
raskt op ad Kroppen, og løb frit om i mit Arbejdsværelse uden 
at gjøre noget Forsøg paa at flygte ud ad det aabne Vindue. 
Mælk og raat Kjød vare dens Hovednæring, derimod rørte den 
ikke Tudser, Frøer og Salamandre. - Paa døde Markmus og 
Muldvarpe styrtede den sig med Raseri, bed dem i Nakken og 
slæbte dem hen i en Krog af sit Bur, hvor den gnavede lidt 
paa dem, men skjulte dem derpaa i Høet uden at røre dem 
videre. Æg bed den Hul påa og slikkede dem derpaa rene; 
sig selv holdt den for øvrigt altid meget renlig. Den kjendte 
sin Herre og var ham hengiven, men optændtes let til Raseri 
og bed saaledes engang en lille Pige stærkt i Armen, fordi 
hun begyndte at græde af Skræk, da den nærmede sig hendes 
Stol. Da den engang blev. kjørt et Stykke Vej i sit Bur, tabte 
den aldeles Besindelsen og gebærdede sig, som om den var 
bleven gal, kastede sig om paa Siden og skreg i vilden Sky. 
Blev den straffet, hvæsede, knurrede og skreg den, og den blev 
overhovedet strax rasende over de mindste Smaating. — Maa- 
rerne ere endnu mere sejlivede end Ilderne. Vi have havt 
Exempel paa, at en løb sin Vej med otte Hagl i Hovedet og 
mange flere i Brystet og endnu levede i over tre Timer, indtil 
den blev dræbt med et Slag af en Knippel. Dens Pels, der er 
hvid paa Struben og Halsen, men ellers smukt kastaniebrun 
med graa Grundhaar, er dobbelt saa meget værd som Ilderen. 

Skovmaaren (M. martes) er snarere noget større og 
ligner den i Farve, men har en finere, tættere og mere glin- 
sende Pels med gul i Stedet for hvid Strube. Den bebor kun 
Skovene og opslaar helst sit Kvartér i forladte Krage- og 
Egernreder, ofte ogsaa i hule Træer og Klippespalter. Paa 
afsides Steder jager den ogsaa om Dagen og færdes med 
stor List, Mordlyst og Behændighed omkring i Træerne. I 

Klatreevne overgaar den selv Egernet. Ligesom de andre 
Maararter har den meget katteagtigt ved sig og stemmer i 
Væsen især overens med Losserne og Vildkattene. Om Vinteren 
kan man i' den nyfaldne Sne kjende dens Spor, der ere dob- 


belt saa store som Egernets og snart staa saaledes: .'.7.'."…, 
snart saaledes: visit... uden at de stærkt behaarede Tær 


og Fodballer efterlade noget tydeligt Aftryk. Støver Hunden 
den op, iler den i store Spring til Krattet, klatrer op i et højt 
Naaletræ og lægger sig påa Bugen paa en Gren eller i sin 
Rede, hvorfra den med glinsende, ufravendte Øjne betragter 
Jægeren, som kan lade ganske rolig igjen, hvis han ikke træffer 
første Gang, og skyde den ned fra dens Skulested. Den fore- 
kommer i alle Bjærgskove i Schweiz, f. Ex. i Val de Joux i 
Jura, men er ikke meget hyppig og træffes næsten aldrig i de 
højere Alpeegne. I Levemaade ligner den omtrent Husmaaren; 
foruden alle Slags varmblodige Dyr æder den ogsaa Biller og 
Græshopper og er lysten efter Frugt og Honning. For Vildt- 
standen, selv for Harerne, er den meget farlig. Dens Pels er 
dobbelt saa meget værd som Husmaarens. I Nordamerika er 
den saa hyppig, at der i Aaret 1835 blev udført 160,000 Skind 
til England alene. I Bunden har man fundet en smudsighvid 
Afændring med hvidgul Strube. 

Den nydelige lille Hermelin (M. Erminea) med rustbrun 
Overkrop, gulhvid Bug, snehvid Mundrand og Hals og sort 
Halespids er hyppigere i de fleste Bjærge end Skov- og Hus- 
maaren. Om Vinteren bliver den ligesom Rypen og Alpeharen 
ganske hvid, kun Halespidsen beholder den sorte Farve. Baade 
Foraars- og Efteraarsforandringen beror påa et fuldstændigt 
Haarskifte.. Mod, Væverhed, overordentlig Smidighed og for- 
bavsende Hurtighed besidder den i ligesaåa høj Grad som de 
hidtil nævnte Maararter, holder sig mere i det frie end i Men- 
neskenes Boliger og færdes ogsaa paa solklare Foraarsdage 
temmelig ofte omkring paa Markerne, Stengærderne og Klip- 
perne, men jager mest om Natten. I Bevægelighed ligner den 
Firbenet; nu kiger den ud åd én Aabning i et Stengærde, nu 
er den borte, og i samme Øjeblik ser man den i en anden. 
Skjønt den lever ligesaa godt af Rov som Maaren og Ilderen 

og er ligesaa mordlysten, har den dog noget venligt og fortro- 
ligt i sit Væsen, medens de øvrige Maarer kun lægge Lumsk- 
hed, Ondskab og Falsked for Dagen. Tidligere satte man stor 
Pris paa dens Vinterpels med den sorte Halespids hæftet op 
paa Midten. Om Sommeren gaar den ikke blot ud over Skov- 
grænsen, men træffes endogsaa ikke sjælden helt oppe paa Alpernes 
Gletschermarker i 8500” Højde. Alpehermelinen har en tættere 
og mere glinsende Pels end Lavlandets. I Reglen vurderer 
man ikke den Nytte højt nok, som dette lille Dyr gjør ved i 
Hundredevis at udrydde Markmusene, som den forfølger igjen- 
nem alle deres Gange, skjønt den overgaar de bedste Katte i 
denne Musekrig. Musefængerne faa ikke sjælden denne dristige 
Konkurrent i deres Fælder paa Marken. Imidlertid maa jeg 
tilstaa, at jeg allerede oftere har grebet denne nydelige lille 
Tyv i at tage Stærunger ud af Rederne. 

Ogsaa Bruden (M. vulgaris), der er noget sjældnere, 
har den samme Udbredelse efter Højden; den er et ret kjønt 
og vævert lille Dyr, er ikke halv saa stor som en Maar, næppe 
6—7 Tommer lang og 1: Tomme høj, med en mere valseformig 
Krop og af lignende Farve som Hermelinen, men uden den 
sorte Halespids. Den bor i Muldvarpegange, Rottehuler, Sten- 
dysser, Mursprækker og Huller i Flodbrinkerne, i Havernes 
og Engenes underjordiske Afsivningskanaler, om Vinteren ogsaa 
i Skur, om Sommeren i Klippespalter i Bjærgegnene. Om Vin- 
teren bliver den i Reglen ikke hvid som Hermelinen, men i 
det højeste noget brungraa; dog gives der baade i vore Bjærge, 
f. Ex. paa St. Gotthard, og i det høje Nord mange Exemplarer, 
der blive ganske hvide og ogsaa faa en hvid Halespids. Hine 
høre formodentlig stadig hjemme i Alperne og gaa ikke som 
de fleste andre om Vinteren ned i Dalen. Bruden eller Væs- 
Jen, som den ogsaa kaldes, er meget nyttig; der er ingen bedre 
Musejæger end den, og derfor skulde man skaane den med 
Omhu, navnlig paa de af Mus ofte stærkt hjemsøgte Bjærgenge. 
Med største Behændighed roder og kryber den omkring i Muse- 
gangene, myrder med den vildeste Blodtørst og dræber og for- 
tærer selv Hamstere, der ere tre Gange saa store som den, 


tj 


Rotter, Firben, Staalorme, ja endogsaa Snoge og Hugorme. 

Har den imidlertid ikke faaet den sidste godt fat i Nakken, 
og faar den et Par Bid, saa dør den deraf. Æg, - som den har 
stjaalet, bærer den bort under Hagen. Dumdristig som den er, 
giver den sig ogsaa i Kast med Duer og Høns, kort med alle 
større Dyr, som den kan haabe at overvælde ved sine rasende 
Anfald. Om Sommeren ser man den tumle sig snart enkeltvis, 
snart i større Antal paa Enge, Græsgange og i Stenegne, hvor 
den forsvinder i Jorden og mellem Stenene ved den mindste 
Larm, men snart atter kiger frem paa et eller andet Sted. I 
Kanton Unterwalden har man efter Sigende set Familier paa 
over hundrede (?) Stykker. Musvaagerne og Høgene fange 
den ofte, Storken sluger den med Hud og Haar. Indfanget 
som Unge bliver den meget tam og underholdende, hopper be- 
standig omkring og kjærtegner sin Oppasser paa det ømmeste, 
men udbreder ligesom Hermelinen en ubehagelig Hvidløgslugt. 
Dens Pels er ikke meget værd. En gammel Bjærgjæger .for- 
talte mig, at han engang havde skudt en Væsel, men at han 
øjeblikkelig var bleven omringet af en stor Flok af disse Dyr, 
som. havde angrebet og ængstet ham i den Grad, at han siden 
aldrig mere turde skyde en af dem (!). 

Maarerne, der alle fandtes her i Landet i Pælebygnings- 
tiden, formere sig temmelig stærkt. De parre sig i Februar, 
de egentlige Maarer og Ilderne under hæslige Skrig og heftig 
Kamp; Hunnen kaster sædvanligvis 4—8 Unger. De pleje alle 
deres Unger med stor Omhu og bære dem ved mindste For- 
styrrelse bort i Gabet eller paa Ryggen. — Hos de mindre 
Årter er Nytten den langt.overvejende, hos de større snarere 
Skaden, thi om Sommeren vrage disse Musene og gaa ivrig 
paa Fuglejagt. 

Dette gjælder i endnu højere Grad om Vildkatten, der 
heldigvis vist nok er det sjældneste Rovdyr i Schweiz. Skjønt 
den ogsaa hører hjemme i Sletteskovene, foretrækker den i 
Reglen Bjærgskovene. Lossen strejfer vel ogsaa gjennem disse 
sidste, men hører dog, som det synes, mere den lavere Alpe- 
region til, og det samme gjælder om Bjørnene og Ulvene. 
Derimod synes Grævlingen at opnaa sit Maximum af Individ- 
antal i Bjærgregionen, om den ogsaa ikke er sjælden i det 

lavere Alpeparti (f. Ex. ved Realp, i Engadin osv. indtil 5000"). 
Dens Boliger ligge imidlertid for det meste i Bjærgregionen, 
og vi give derfor dens naturhistoriske Biografi her under denne 
Regions Dyreliv. 

Ræven, som er vort almindeligste Rovdyr, ville vi derimod 
omtale ved Alperegionen i Forening med Ulven, skjønt den 
hører hjemme allevegne, i Sletten, i Bjærgregionen og i Alpe- 
egnene. Hvor den har sit Maximum, er vanskeligt -at sige. 
En stor Del af Bjærgrævene gaa i Følge sikre Iagttagelser om 
Sommeren op til de største Højder eller dog til den øverste 
Del af Skovregionen, men erstattes i Bjærgregionen af mange 
Ræve fra Dalene og Sletterne. 

Flere Rovdyr sove Vintersøvn, skjønt de høre til de mest 
varmblodige, og sovende Pattedyr ellers have det koldeste Blod. 
Disse vintersovende Rovdyr (Bjørn, Grævling) ere begge mere 
eller mindre flegmatiske, træge og magelige Dyr, og intet af 
dem sover uafbrudt den hele Vinter. Dette er derimod Til- 
fældet inden for Gnavernes Orden med Murmeldyrene, hvis 
dødlignende Letargi alene beskytter dem mod virkelig at dø af 
Sult eller fryse ihjel i den høje Regions Kulde, i hvilken de 
leve. Sovemusene derimod, der repræsenteres af Syvsoveren, 
den store og den lille Hasselmus og bebo Bjærgregionen, falde 
aldrig hen i en saadan skindød Tilstand og sove heller ikke 
uafbrudt den hele Vinter, De vaagne op, æde og falde atter 
i Søvn; selv senere, naar de have været vaagne i nogen Tid, 
ja endogsaa i Juli, kunne de atter sove ind, naar der indtræder 
en ringe Kulde. Blandt disse Gnavere er Syvsoveren et nat- 
ligt Dyr af forholdsvis koldt Temperament og har ogsaa af 
alle Pattedyr det koldeste Blod næst efter Pindsvinet. Den 
lille Hasselmus er vel den største Sover blandt alle Sovemusene 
men er ellers meget livlig og bevægelig, såa at der altsaa ikke 
viser sig noget fornuftigt Sammenhæng mellem Vintersøvnen og 
Blodets Varme, Levemaaden eller det mere eller mindre livlige 
Temperament. Lige saa lidet kan Grunden til Sovemusenes 
Søvn søges i en midlertidig Mangel paa Næring. Egernet, der 
ligner dem mest, sover kun lidt om Vinteren og kan hvert 

Øjeblik ses paa Naaletræerne, og Markmusene sove endogsaa 
slet ikke, — og dog finde de alle deres nødvendige Føde. 

De talrigste Gnavere ere udentvivl Musene (Spidsmusene 
ere ikke Gnavere, men maa henregnes til Insektæderne, altsaa 
til Rovdyrene), hine velbekjendte, vævre og temmelig kloge Dyr, 
som anses for en Plage overalt, i Stad og paa Land, i Dal og 
paa Bjærg, og vel udgjøre den største af alle Pattedyrfamilier. 
Heldigvis er deres Fjenders Antal heller ikke ringe, thi en 
Mængde Krybdyr, Fugle og Pattedyr ere henviste til dem som 
deres væsentligste Underhold; blandt Fiskene snapper selv den 
graadige Gjedde undertiden en Mus. Musenes Familie falder 
i to Grupper, nemlig de egentlige Mus med spids Snude og 
næsten nøgen Hale, der omtrent er lige saa lang som Kroppen, 
og Studsmusene med stump Snude og kort, tætbehaaret Hale. 
Begge Grupper leve fortrinsvis i underjordiske Huller og Gange; 
de egentlige Mus klatre og springe behændig og nære sig af 
Plante- og Dyrestoffer, Studsmusene derimod klatre lidet eller 
slet ikke og leve fortrinsvis kun af Plantestoffer, hvoraf de 
samle sig Vinterforraad. Som rimeligt er, høre de større Muse- 
former ikke hjemme i vor mindre frugtbare Region, men blive 
tilbage i Dalene og Slettelandet. Det er f. Ex. Tilfældet med 
Vandrerotten (Mus decumanus), som først er trængt frem i 
Europa fra Orienten siden Aaret 1727 og siden 1809 ogsaa er 
brudt ind i Schweiz lige til Waadt, endvidere med den brun- 
sorte, paa Bugen sortegraa, storørede Husrotte (M. Rattus), 
som allerede levede her i Pælebygningernes Tid, men altid for- 
svinder, naar den anden viser sig, og endelig med den ægyp- 
tiskeRotte (M.alexzandrimus), som blev opdaget under Napoleons 
Eelttog i Ægypten og siden er indvandret i det sydlige og 
vestlige Europa. Den er af Størrelse som Husrotten, langøret, 
rødlig brungraa med gulhvid Bug, er hyppig i Genfs Forstæder 
og i de nærmeste Skove og findes ogsaa i Lausanne, Neuen- 
burg og Bern, men synes at holde sig nede i Lavlandet og er 
maaske kun en Varietet af Husrotten. Derimod har den flinke 
lile Husmus. fulgt Mennesket overalt i Verden for at dele 
hans Kost med ham, men gaar dog ogsaa ofte ud i Skoven. og 
lever der af Bog, Bær, Aadsler 0. s. v., skjønt den om Vinteren 

gjærne trækker sig tilbage til Menneskets Boliger. Hunnen 
føder i 3—5 Gange i Løbet af et Aar mindst 12 og højst 
32 Unger, et ødelæggende Kuld, da der ikke kan være Tale 
om, at Musene gjøre den ringeste Nytte”).: Den ligesaa store, 
rødbrune, storørede Skovmus (Mus sylvaticus) med hvid Bug 
besøger ofte i stort Antal Bjærgegnenes Skove og Marker 
indtil en Højde af 7000”, til andre Tider derimod slet ikke. 
Disse Dyr grave sig et kort, skraat Udgangs- og to lodrette 
Indgangsrør, som føre ind til en lille Rede, der om Efteraaret 
forsynes med rigelige Forraad af Korn og Rødder. Af disse 
Forraad leve de om Vinteren uden at sove Vintersøvn og gaa 
i snefrie Egne desuden ofte ud i aaben Luft for at søge Føde. 
I Bjærgegnene søge de om Vinteren ikke saa sjælden ind i 
Hytterne og Kjælderne. Hunnen kaster 2—3 Gange om Åaret 
4—8 Unger, hvilken stærke Formering ofte gjør dem til en 
sand Landeplage. Det er meget tvivlsomt, om Brandmusen 
(M. agrarius) forekommer i Schweiz, og den lille Dværgmus 
(M. minutus), der er 21” lang, rødbrun med hvid Bug, er me- 
get sjælden. Hidtil har man kun fundet dette nydelige lille 
Dyr og dets kugelformige mellem Buske og Siv ophængte Rede 
paa Engene ved Rheineck (St. Gallen). 

Af Studsmusene er Vandrotten (Arvicola amphibius el. 
terrestris) den største og skadeligste og velbekjendt overalt. 
Denne Årt deler sig i flere Varieteter, som tidligere opstilledes 
som egne Årter, navnlig i en Landform, der er lysere farvet 
og mere graa, noget mindre og mere korthalet og mest lever 
under Jorden, og en større (Vandrotten), som er mørkere, har 
en længere Hale og kun træffes i og ved Vandet. Den sidste 
er i sin mest udprægede Form næsten kun funden i Tessin, 
medens den første er almindelig i alle Kantonner, men i mange 


x) Min Ven Fatio, der har saa store Fortjenester af den videnskabelige Be- 
stemmelse af den schweiziske Fauna, har i Tobaksfabrikken i Puschlav (Bun- 
den) og i den nærmeste Omegn fundet en Mus, der ligner Husmusen, men 
er kulsort med en noget lysere violet Bug og kun har syv i Stedet for 
olte) Ganefolder,: og som mærkelig nok lever af al Slags Tobak, hvorfor 
han har opstillet den som en egen Art (M. poschiavinus, Tobaksmusen), 
men det er sikkert kun en stedlig Varietet. 

Underændringer. I Haslidalen fandt Fatio en konstant Mellem- 
form med korte Øren og kort Hale. Ganske hvide eller 
sorte Afændringer er ikke såa ganske sjældne. Den er en 
Plage for Haver, Agre og Enge indtil 4000' Højde, da den 
formerer sig meget stærkt (12—25 Unger aarlig) og fortærer 
Rødderne af mange Planter, ja selv af unge Træer. I sin 
underjordiske Rede anlægger den Forraad af Frugter, . Løg, 
Frø og Rødder, men forsmaar for Resten ikke dyrisk Føde. I 
Kanton Tessin søgte man tidligere at forhindre dens Øde- 
læggelser ved allehaande Besværgelser. Ogsaa den lille 
Markmus (A. arvalis), der uden Halen næppe er 4" lang, 
gulbrun eller sortegraa med smudsig gulhvid Bug, er almindelig 
i Bjærgregionen og langt op i Alperegionen, snart påa Agrene, 
snart i Skoven, Haverne og Engen, ja selv i Husene og Stal- 
dene. Paa Engene og Brakmarkerne danne de sig hyppig 
smaa Stier, paa hvilke man ofte kan se dem om Dagen løbe 
fra den ene ÅAabning paa deres Bolig til den anden. Deres 
Forraadskamre ere næsten altid godt forsynede med Ax, Nød- 
der, Agern og Bær. De formere sig overordentlig stærkt og 
kaste 6—7 Gange hver Gang 4—8 Unger. Paa Grund af den 
derved opstaaede Overbefolkning og Mangel paa Føde skulle 
de ofte udvandre i Tusendevis fra en Egn til en anden og 
paa disse Rejser svømme i tætte Skarer over Floderne. I 
Aarene 1826—28 ødelagde de næsten ganske Engene i Øvre- 
Engadin. 

I den nyere Tid har man opdaget og bestemt et Par andre 
Studsmus i vor Region. Saaledes træffes Rødmusen. (Å. 
glareolus), hvis Krop er 3” 8"”, Halen 1"79"” lang, og hvis Ryg er 
rødbrun, Siderne gulgraa og Bugen hvid, i mange Alpedale i 
Wallis, Bern, Uri og Graubinden, mest dog i Nærheden af 
Skove og Krat, i hvilke den klatrer raskt omkring. Den er 
paa Færde næsten hele Dagen, tager ogsaa dyrisk "Føde, selv 
smaa Redefugle, og kaster aarlig 3—4 Gange hver Gang 4—8 
Unger i sin underjordiske Rede. Jordmusen (4. agrestis) er 
mørk graabrun, lysere paa Siderne og hvidliggraa paa Bugen 
og har en kort, jævnt behaaret, tvefarvet Hale; den hører mere 
Norden til og. blev først funden i større Mængde af Fatio i 

Haslidalen, men er senere truffet baade i de øvrige Berner- 
bjærge og Wallis og Waadt indtil over 4000'. Ligesom den 
forrige ynder den Skove og fugtige Krat, hvor den graver 
underjordiske Gange ligesom alle de andre Studsmus, men 
kommer dog hvert Øjeblik op paa Jorden og holder endogsaa 
af at sole sig og er intet mindre end sky. 

Egernene, vore Skoves Aber, ere de elskværdigste af alle 
Gnaverne: muntre, pudserlige Smaadyr, som træffes i alle 
Skovene i Sletten og paa Bjærgene lige til Naaletræernes øverste 
Grænse, men ere meget sjældne i enkelte øde Egne, medens 
de i Frømodningstiden forekomme i hele Skarer i de lunere 
Naaleskove. I Binden følge de Cembrafyrren til dens øverste 
Vegetationsgrænse for dens Koglefrøs (Cembranøddernes) Skyld. 
Ligesom i mange andre Egne ep den sorte Varietet lige saa hyppig 
der som den røde, men påa andre Steder forekommer den næ- 
sten slet ikke; ogsaa en ganske hvid Varietet med røde Øjne 
er funden hist og her, skjønt altid dog kun sjælden. Derimod 
blive mange Egern med Åarene sølvgraa. 

Foruden Rævene jages Harerne ogsaa stærkt i Bjærg- 
regionen, og kun deres Hurtighed og Klogskab tillige med deres 
store Frugtbarhed beskytte dem mod fuldkommen Udryddelse. 
Imidlertid ere de dog hyppigere paa de fleste Steder i Sletten, 
da de foretrække milde og solrige Egne og desuden ogsaa der 
finde rigeligere Næring. De brune Bjærgharer ere i Reglen 
noget større og stærkere og ogsaa ofte mørkere farvede end 
Markharerne. Den ,, foranderlige Hare" viser sig kun om Vin- 
teren ved den øverste Grænse af Bjærgregionen, hvor den 
synes at afløse den almindelige. I enkelte aflukkede Bjærgdale 
indtager den derimod det hele Distrikt, naar langt neden for 
sine sædvanlige Højdegrænser og træder her aldeles i Stedet 
for den sidstnævnte. Denne skal saaledes ikke forekomme 
nogensteds i Bernerlandet undtagen i Seelisbergs Skove. Om- 
vendt har man nu og da truffet nogle faa brune Harer i en 
Højde af 4—5000", i Bunden og paa Solsiden endogsaa indtil 
Skovgrænsen, hvor de syntes at have hjemme i det mindste 
om Sommeren. Enkelte forvildede Dyr gaa hyppig indtil denne 
Højde, da de brune Bjærgharer gjærne ty ad Bjærgene til, 

naar de jages. Om Sommeren er Harernes Nærværelse i Lan- 
det ikke til at mærke, men den første Sne forraader deres ofte 
store Antal. Den Kunst at skjule sig forståar dette tilsyne- 
ladende dumme Dyr fortræffelig, trykker sig ofte hele Dage i 
det tætteste Krat og lader Mennesket gaa tæt forbi uden at 
røre sig, men såa snart det hører Hundene, griber det strax 
Flugten, da det véd, hvor sikkert det er paa at blive afspærret, 
og iler ad Bjærgene til i strakt Galop. 

Bjærgregionens vilde Drøvtyggere ere kun faa, baade 
hvad Arter og hvad Individer angaar. . Daahjorten og Kron- 
hjorten have (den sidste allerede i 50 Aar) ikke mere Borgerret 
der, men høre til de udryddede Dyr. Stenbukken, der tidligere 
ogsaa havde Hjem i denne Region, er nu forsvunden og har 
trukket sig tilbage til nogle faa, langt højere liggende Alpe- 
masser. Af Gemserne hører kun en ringe Del af de saakaldte 
»Skovdyr" hjemme i den montane Region; største Delen af 
Skovdyrene opholde sig i Alpeskove, og Fjælddyrene vise sig 
ved Grænsen af Sneregionen. Dog gives der nogle stejle, 
vilde, klipperige Bjærgskove i Nærheden af de højere liggende 
Alpegræsgange, der til enhver Tid af Aaret bebos af Gemser, 
som f. Ex. i flere bindenske Bjærgpartier, i Fribjærgene i 
Kanton Glarus, paa Churbjærgene og paa Laseyer i Appenzell, 
hvorfra de endogsaa forvilde sig lige til Teiifen og Urnåschen. 
Tidligere var der ogsaa mange i Sax's og Werdenbergs lavere 
Skovbjærge i Gasterlandet. En overordentlig stor Buk med 
bredt Kryds og graahvidt Hoved, .… hvis Spor i Sneen ikke ere 
meget mindre end Oxens, og hvis Skridtvidde maaler sig med 
en Hjorts med sex Ender, har i mere end tolv Aar opholdt 
sig i en Højde af c. 3200 Fod paa Laseyer, et af Fjældkuller 
opfyldt Skovparti i den nordvestlige Del af Alpebuen. Som 
alle ældre Gemsebukke er den imidlertid meget klog og véd 
at skjule sig saa godt, at den hidtil har unddraget sig alle 
Efterstræbelser. Dens Snuhed erstatter dens Mangel påa Hur- 
tighed, thi skjønt den allerede løber plumpt og langsomt, naar 
den har været jaget en. Timestid, forstaar den dog godt at 
undgaa Jægerne. Drive Hundene den op, søger den rolig ind 
i en Labyrint af Klipper og Stenblokke, hvor den véd sig 

sikker. Ofte viser denne gamle, velbekjendte Buk sig alene; 
træffer den da påa Hyrden eller Skovhuggeren, gaar den sindig 
og” uden nogen Frygt tæt forbi ham; om Efteraaret ses den 
derimod oftere i Selskab med 5—6 Hunner og Unger at stryge 
gjennem Kratskoven eller græsse paa en fri Skraaning Y. 
Raadyrene ere endnu sjældnere i de schweiziske Bjærgskove, 
skjønt de dog forekomme i enkelte Familier. I mange Egne 
(f. Ex. i Kanton Glarus) forsvandt de før Hjortene, i andre 
have de med Nød og næppe holdt sig, som i Jura, bedre dog 
i de lune Bjærgskove end i Sletten, f. Ex. i Rhinskovene ved 
Dieszenhofen, i Graubinden, St. Gallen o. fl. St. I Kanton 
Gallen, det eneste Sted, hvor der drives regelmæssig Jagt, og 
hvor Vildtet derfor nyder tilstrækkelig Beskyttelse, findes der 
endnu en betydelig Vildtstand. En smuk, fed og stor Raabuk 
blev i Aaret 1851 nedlagt i Bjærgene ved Ems og Reichenau 
(Bunden), en lignende i December s. A. i Appenzeller-Bjærgene 
ved Wolfshalden; en stor Flok har i nogen Tid opholdt sig 
påa Fåhnern. Flere af de østlige Kantonner have for nylig 
udstædt Forordninger til dette ædle Vildts Beskyttelse, men 
det befinder sig for Resten ikke vel oppe i de høje Bjærge, 
forvilder sig let mellem Klipperne og omkommer. Forfatteren 
besidder et Kranie af en Buk fra Krattet paa Altenalp (5000). 
Kronhjorten, der i Pælebygningernes Tid endogsaa var langt 
hyppigere end Raadyret og opnaaede en overordentlig Størrelse 
(større end en Hest), er siden vort Aarhundredes Begyndelse 
forsvunden her fra Landet. I Basel blev den sidste skudt 
1778, i Aargau 1854 et Exemplar paa 400 Pund ved Kaiser- 
augst, men det var uden Tvivl en forsprængt Flygtning, i So- 
lothurn den låde Februar 1851 en Otte-Ender, der havde op- 
holdt sig længe i Jurabjærgene. Dyret havde en betydelig 
Vægt, bar Spor af gamle Skudsaar paa sig og havde to Kugler 
i Livet; dens Tåkker opbevares paa Schloszberg. I Oktober 
1865 blev der skudt en prægtig Tolv-Ender, som vejede 240 
Pund, ved Rothenstein i Øvre-Toggenburg, og i November 

=) I flere Aar har den. berømte Laseyerbuk været usynlig og er formodent- 

1869 en lignende paa 236 Pund ved Speicher i Appenzell, men 
de vare begge uden Tvivl flygtede ind fra Vorarlberg. I den 
lukkede rhætiske Minsterdal, i de milelange, aabne Bjærgskove 
og i Zernetzbjærgene have Kronhjortene holdt sig længst (indtil 
for femten Aar siden), om ogsaa kun i ringe Tal, og ere ofte 
komne ud paa Rugmarkerne. Martin Serrardi i Zernetz, der 
har fældet mange Gemser, paa Arpiglias tillige to Bjørne og: 
paa Praspågl en, Ulv, og har fanget en ånden i en Fælde, 
skød ogsaa to Hjorte, hvoraf den ene paa Højene ved Platuns. 
Tidligere synes Kronhjorten at være gaaet op i de højere Alpe- 
dale, i det mindste har man for nylig fundet et Horn med 
otte Ender ved Trupschium i den scanfiske Casannadal i 
6000' Højde. For Øjeblikket ere baade den og Raadyret 
strængt fredede i Graubinden. I andre Schweizeregne existerer 
Hjorten endnu kun i Sangene, f. Ex. i Aargau, hvor ,,Jægerhans" 
blev anfaldet af Dyret, da han havde skudt forbi, grebet med 
Hornene og slæbt over Rhinen, medens en ubekjendt Stemme 
tilraabte ham: ,,Hans bhebde, behebde!" (d. e. hold dig fast!) 
Til Slutning ville vi meddele en ret morsom Rimgaade over et 
Par Hjortetakker, som bleve fundne 1628 i Soppensøen i 
Luzern: 

Tobén har mig søgt og fundet, (Jægeren) 

Firbén har i Død mig bundet, (Hunden) 

Sexbén drev mig ud af Landet, (Rytteren) 

Pansret Ottefod greb mig i Vandet, (Hummeren) 

Hos Fodløs er mangt Aar forløbet, (Fisken) 

Selv fodløs er jeg af Fængslet krøbet, (Nettet) 

Nu Tusindbén mig træde paa min Bag, (Myggene) 

Skrabudfod nu jeg tjene maa til Knag. (Hatten) 

Saaledes have vi da fremstillet for vore Øjne i flygtige 
Omrids Bjærgregionens hele overordentlig rigt sammensatte 
Dyreverden. Saa rig den ogsaa er, tør vi dog ikke tænke os 
Bjærgene i nogen høj Grad opfyldte med Hvirveldyr. Disse 
ere nemlig dels natlige eller underjordiske Dyr, dels Vanddyr, 
og forsvinde altsaa af Landskabsbilledet; Resten har enkelte 
Yndlings- og Samlingspladser, hvor de optræde i Mængde, me- 
dens man hele Dage igjennem forgjæves søger dem paa andre 
Steder. Med Undtagelse af nogle visse Fugle, der ogsaa karak- 

terisere Bjærgfaunaen mest, trække de sig mere eller mindre 
tilbage for Mennesket til deres tætte Skove, Klippeegne og 
Huler. Dog gives der ikke faa natlige Bjærgstrøg, hvor selv 
de fjedrede Beboere vise sig yderst sparsomt og intet højere 
Dyreliv formilder Naturens Alvor eller afbryder dens ufrugt- 
bare Tomhed og Ubevægelighed. — Til dette Overblik knytte 
vi endnu nogle biografiske Skitser af de interessanteste Former 
i Regionen. 

Biografier og Dyrebilleder. 
I. Honningbien. 


Den honningsøde lille Bi 

Har travlt baade tidlig og silde; 
Hver Blomsterkalk den synker i, 
Dem alle den smage vilde. 

Ud flyver den flittig og kommer, 
Og samler med megen Flid, 

Og søger den hele Sommer 

Sin Mad for Vinterens Tid. 


(Das gaistlich Vogelgesang.) 
Vilde Bier. — Den gule Bi. — Den reneste Honning. — Surt Biliv. 


Hvem kjender og elsker ikke de arbejdsomme Honningbier, 
hvis sindrige og kunstige Værker og ordnede Husholdning, hvis 
Kampe og Rejser, Familieliv og i det enkelte endnu næppe 
fuldt forstaaede Udvikling allerede længe ere blevne beundrede 
af alle Naturvenner som et beundringsværdigt Liv, fuldt af 
Instinkt, Flid, Kunst og Orden. Hvis de lededes af fri Indsigt 
og Kjærlighed til at udføre, hvad de udføre, og ikke af en 
uforanderlig, tvingende Naturdrift, vilde de indtage den højeste 
Plads i den hele Dyreverden; nu beundre vi mere den Na- 
turens Visdom, der taler gjennem dem, end de Individer, der 
ledes saaledes. Dog selv som de ere, staa de tilligemed nogle 
Myrer og Termitarter paa et højt Trin og vise i det mindste 
Spor af Intelligens og Skjønsomhed, af Lidenskaber, Mod og 
Forsynlighed, der understøttes af deres fortræffelig udviklede 
Lugte-, Høre-, Smags- og Synssands. 

I vore Bjærge forekomme de næsten kun i tam Tilstand 
som Menneskets Ledsagere og under hans Opsyn og Pleje. 

Forvilder ogsaa undertiden en ung Sværm, som ikke er bleven 
indfanget i Tide, sig ud i Skovene, gaar den vel altid til Grunde 
der i det første Efteraar eller om Vinteren, eller den bliver 
opsøgt og med megen Ulejlighed bragt over i Kurven fra det 
Træhul, hvor den har opslaaet sit Bo. At vilde Honningbier 
skulde leve og formere sig hos os i fri Tilstand, lader sig 
næppe eftervise, skjønt man ikke sjælden hører det udtalt som 
en fast Overbevisning, at der bor saa uhyre Bisværme i visse 
utilgængelige Fjældvægges Kløfter, at Honningen til sine Tider 
drypper ned i Mængde. For øvrigt ere de biagtige Insekters 
Antal, der samle Honning, temmelig stort i Bjærgregionen. 
Snudebier, Murbier, Blomsterbier, Nomader, Rosenbier, vel- 
lugtende Limbier, som allerede i de første Foraarsdage om- 
sværme de blomstrende Pilerakler og skjule deres Honning i 
Jordhuller, langhornede Bier og Skjoldbier, der lægge deres 
Æg i andre Biers Reder, ligesom Gjøgen i andre Fugles, for 
at være fri for at pleje Ynglen, summe i Millionvis gjennem 
B3jærgegnene eller hænge i glad Travlhed paa Blomsternes 
Kroner. For største Delen gaa de ogsaa langt højere op i 
Bjærgene end Honningbien, der kun undtagelsesvis besøger 
Alperegionen, men ikke vilde kunne opholde sig stadig der. 
Honningbierne behøve foruden Blomster ogsaa varm, stille 
Luft og trives derfor bedre i Dalene og Sletten. Paa deres 
regelmæssige Udflugter fjærne de sig ikke meget over en 
Fjerdingvej fra Kuben, men raa Bjærgvinde rive dem ofte med 
sig og slynge dem helt op i Gletscherverdenen, hvor de gaa 
til Grunde. Saaledes har man bemærket dem højt oppe paa 
Trifftgletscheren og mange andre Steder stivnede af Kulde. 
Ofte ser man i Alpeegnene med Deltagelse et halvt stivnet og 
lammet Dyr tumle hen over en Sten og dø af Sult. I en 
Højde af 6—7000" træffer man dem kun sjælden og ikke 
længere i ordentlig Virksomhed. Tre Tusende Fod længere 
nede tumle de sig derimod med fuld Glæde og Virtuositet i 
Bjærgengenes og de solaabne Strækningers yppige Blomsterflor, 
ile fra Blomst til Blomst med deres støvfyldte Kurve og suge 
Balsam af tusende fulde, nikkende Kroner og vende endelig 
om Aftenen, belæssede med Vox og Støv og fyldte med Hon- 

ning, tilbage til det mylrende Stade, hvor deres Søskende hjælpe 
med at skille dem ved deres kostbare Byrde. Paa Nordsiden 
af Alperne har man oprindelig kun opelsket den almindelige 
mørkebrune Honningbi, men i alle de sydlige Dale (i Tessin, 
Bergell, Puschlav, Misox) holdes fra ÅArilds Tid den gule Bi, 
som ogsaa bebor hele Norditalien. Denne sidste er lysere af 
Farve; de to første Bagkropsringe, som hos hin ere sorte, 
ere rødliggule, og Dronningen er ofte ganske guldgul. Den 
roses som noget mindre kuldskær, som flittigere, kraftigere 
frugtbarere og godmodigere, og besøger ogsaa langt flere 
Honningplanter end hin. Begge Arter krydses let med hin- 
anden. 1843 blev den første Sværm af gule Bier ført over 
paa Nordsiden af Bergell, og siden den Tid er den bleven be- 
kjendt i Schweiz og Tyskland. 

Der hvor Bjærgregionen begynder, finder man for øvrigt 
langt sjældnere Biavlen i Gang end længere nede. Enkelte 
milde rhætiske og wallisiske Alpedale danne alene en Und- 
tagelse.. Den nuværende Præst i Randa i Nicolaidalen (4530) 
driver Biavl med Held. I Almindelighed er ellers i denne 
Højde Vinteren for lang og stræng og Honningtiden for ube- 
standig og afbrudt. < Mange Dalboere have derfor indført 
den hensigtsmæssige Metode at nomadisere med deres Bier. 
De overvintre nemlig Staderne i Dalen og lade deres smaa 
Arbejdere om Foraaret benytte Engenes yppige Flora og Lin- 
dens, Lønnens, Rapsens og Esparsettens honningrige Blomster, 
men bringe dem derimod efter Høhøsten op i nogenlunde 
dækkede Bjærgdale, hvor der endnu længe er en Fylde af 
Blomster. Paa denne Maade kan Honningtiden uden stor 
Ulejlighed forlænges 2—3 Maaneder. Om Efteraaret bringes 
de fyldte Stader, der ofte veje 60—80 Pund, tilbage til Dalen. 

Den i Bjærgene høstede Honning foretrækkes i hele Schweiz 
langt for den fra Dalen. Den er lysere, finere og kraftigere, 
fordi Bjærgfloraen tæller flere stærktduftende og krydrede 
Blomster, maaske ogsaa fordi Blomsterne ikke ere saa saftrige 
der som i Dalen, og Honningen derfor maa samles og bearbejdes 
med mére Omhu. Honningenfra Bindner-, Glarner-, Appenzeller-, 
Berner- og Walliserbjærgene anses for det ædleste Produkt, 

og den fra Medels, Panix og Tavetsch i Binden saa vel som fra 
det øvervte Wallis er snart gulagtig hvid, snart ren hvid og 
af den højeste Velsmag. I Kagen er den naturligvis tynd- 
flydende som al Honning, men den størkner snart og bliver 
saa fast og tør, at den kan gjemmes i Stykker og af Walliserne 
bringes paa Markedet i Sække. Biavl havde forresten i Old- 
tiden hjemme i vore Bjærge, og allerede Strabo fortæller, at 
Røverne oppe i Højbjærgene skaanede Beboerne af Sletten for 
at kunne tiltuske sig deres Varer for Vox, Honning og Ost. 

Des værre have de vandrende Bier i Bjærgegnene, hvor de 
ofte foretage uhyre Dagsrejser, ikke blot at kæmpe med Vind 
og Vejr og Kulde, men tillige med mange Fjender. Talrige 
insektædende Fugle snappe dem bort, og andre Insekter, især 
en Blomsterhveps, ,,Biæderen”, overfalde dem og dræbe dem, 
naar de ere ivrig beskæftigede med at gjennemsøge Blomsterne. 
Saa megen Nytte ogsaa de rovædende Insekter, især de graa- 
dige Snylte- og Gravehvepse og Rovfluerne, gjøre ved at for- 
hindre en altfor stor Formerelse af Billernes paa Arter og 
Individer såa rige Orden, volde de dog ofte stor Skade ved at 
forfølge den ædle Honningbi. 

Det begynder nu saa smaat at dages med Biavlen hos os; 
den gamle råa og grusomme Metode er i det mindste isSletten 
i Færd med at vige for en rationel Pleje, og den gammeldags 
Straakube for Stadet med de bevægelige Rammer. 


IL. Bækerreden. 


Laxen, Grund- og Rødørreden. — Bækørredens Størrelse og vexlende Farve. 
— Dens Levemaade og Udbredelse. — Vandringer. — Forbrug af Ørreder. 
— Fangst. — Fiskerne. 


Naturforskerne ere langt fra at være saa grundig bekjendte 
med Ørreden, dette vore Bjærgelves sande Klenodie, som selv 
den agtbare Kommune Wallorbe (i en af de ørredrigeste Jura- 
dalei Waadt) ikke har forsmaaet at gjøre til sit Vaabenmærke, 

som de lidenskabelige Elskere af den ædle Fiskekunst ere det, 
og have allerede havt megen Ulejlighed af Studiet af dens Leve- 
maade og nærmeste Slægtskab. 

Den hører til Laxene, en Rovfiskefamilie, der tæller føl- 
gende Hovedformer i Schweiz. Først er der den almindelige før- 
nævnte Lax (Salmo saåalar). Derpaa følger Grundørreden 
(Jacustris, trutta, lemanus, Hvidørred?), hvis Vægt vexler mellem 
fem- og otteogfyrgetyve Pund. I Bodensøen, hvor de store Exem- 
plarer' overvintre paa Bunden, og i Øvre-Rhinen indtil forbi Trons 
træder den i Stedet for Laxørreden og Laxen, der ikke naar 
saa højt paa Grund af Rhinfaldet, og forekommer ogsaa i-an- 
dre. Floder og Søer i Schweiz (f, Ex. i Genfer-, Langen- og 
Vierwaldståttersøen). Dens Vandretid er Oktober og November; 
den leger i Floderne og fanges (navnlig i Rhone ved Genf i 
Tusendvis), naar den vender tilbage til Søerne. Sandsynligvis 
vare de femogfyrgetyve Punds Ørreder, der bleve fangne i 
Silsersøen i Øvre-Endadin, saadanne Grundørreder, og det 
samme var ganske sikkert Tilfældet med de otteogfyrgetyve 
Punds, der bleve fangne i 1796 ved Mainingen; i Søerne i En- 
gadin har man hyppig fanget 10—12 Punds Exemplarer. 
Grundørreden er sorteblaåa paa Ryggen, glinsende hvid påa 
Sider og Bug, påa Ryggen og Siderne især henimod Halen 
uregelmæssig sortplettet og ogsaa ofte rødprikket, i Legetiden 
forsynet med Krogkjæber. Ryg- og Hudfinne ere graa, de 
øvrige Finner gulladne. I Søerne paa Sydsiden af Alperne og 
i Norditalien antager den en noget anden Farve (Carpione; 
S. Carpio L.).. Fremdeles have vi den smaaskællede Rød- 
ørred (S. salvelinus), som sædvanligvis kun bliver 5—8 Tom- 
mer lang med en Vægt af 4—6 Lod, sjælden 11 Fod og 2 
Pund, er olivengraabrun påa Ryggen, lysere påa Siderne, om 
Vinteren undertiden med gulrøde Pletter, højgul paa Bugen og 
har orangerøde Finner. Den opholder sig paa betydelig Dybde 
i næsten alle Schweizersøer og tillige i Havet, stiger gjennem 
Floderne op i de højere liggende Alpesøer, hører altsaa til vor 
Regions Fisk og kaldes derfor ofte Alpeørreden. Dens 
Kjød er overordentlig fint og velsmagende, men man kjender 
den ofte ikke i Bjærgene, hvor den ikke anses for andet-end 

en broget Bækørred, medens den derimod staar i høj Anseelse 
ved Bieler-, Neuenburger- og Zugersøen. I denne sidste Sø 
blev der i December 1870 fanget en paa 31 Pund, og i Tru- 
bikon fik en Fisker en påa 7 Pund, den største, man kjender. 
I Genfersøen skjelner man mellem en graa, en hvid og en rød 
Afart (den sidste er den mest velsmagende). Det højeste Sted, 
hvor denne smukke Fisk forekommer, er formodentlig Lago 
Cavloccio (5875) i Mairadistriktet højt oppe i Muretdalen, hvorfra 
den forsendes til Omegnen som en stor Delikatesse. Endelig 
er der Ridderørreden (8. wumbla), der lever i meget be- 
tydelige Dybder i Vierwaldståttersøen og i det vestlige Schweiz's 
Søer, har en sortegrøn Ryg, sølvfarvede Sider, en hvid Bug, 
ingen Pletter og rødgule Finner. 

Nyere Forskere have gjort Inddelingen af Laxene betydelig 
simplere og antage kun følgende Arter: Havlaxen, Grund- 
eller Søørreden, Rød- eller Ridderørreden og Bækørreden 
(S. Fario). Den sidste er den almindeligste Fisk i alle Bjærg- 
vande. Ethvert Barn kjender den, og dog er den vanskelig at 
beskrive, da dens Størrelse, Farve og Opholdssted ere meget 
forskjellige. Rognfiskene (Hunnerne) ere gjærne noget kortere 
og tykkere en Mælkefiskene (Hannerne). I Almindelighed have 
de en Længde af 5—10 Tommer og en Vægt af 6—30 Lod, 
men man finder ikke sjælden Exemplarer påa 2—4, ja paa 
6—10 Pund. Det største Exemplar, som i den nyere Tid er 
fanget hos os, blev taget i August 1857 i Thur ved Kappel. 
Det var 25" langt, havde 18” Omfang bag Hovedet og vejede 
over 7 Pund, et andet næsten lige saa stort blev fanget i 
Thur ovenfor Neszlau i Juni 1860, og et tredie af samme Vægt 
toges 1861 af en Pige i en Pyt Vand, som var dannet ved at 
Seealpsøen gik over sine Bredder under en Skylregn. 

Man er i Forlegenhed, naar man skal angive Bækørredens 
Fårve, thi den er en Kamæleon blandt Fiskene. "Ofte er den 
sortplettede Ryg olivengrøn, Siderne grønliggule, rødprikkede, 
guldglinsende, Bugen hvidliggraa, Bugfinnerne højgule, Rygfinnen 
lysrandet og punkteret; snart er en mørkere, sjælden en al- 
deles sort Farve den fremherskende, snart igjen en lysere, mere 
gulladen eller hvidlig, og man plejer derfor at skjelne mellem 

Alpeørred, Sølv- og Guldørred, Hvidørred, Sten- og Skovørred, 
uden at det paa Grund af de mangfoldige spillende Farve- 
overgange har været muligt at drage nogen skarp Grænse. 
I Reglen er Ryggen dog mørk, Siderne lysere, messingglinsende 
(hos de sortladne kobberglinsende) og prikkede, Bugen lysest, 
Bryst-, Bug- og Gatfinnerne ere oftest vingule, Rygfinnerne 
derimod graa med sorte eller røde Pletter. 

Fiskerne tro, at Farven fortrinsvis afhænger af det Vand, 
hvori Ørreden opholder sig, og derfor er temmelig ens i samme 
Vand. Saaledes finder man regelmæssig blaaplettede Fisk i 
Engelbergeraa og derimod rødplettede i den deri faldende Er- 
lenbach. Paa samme Maade forholder det sig med Kjøddets 
Farve, som er rødlig hos de lysere, guld- og rødprikkede 
Guldørreder eller ogsaa gulagtigt, men i Reglen dog snehvidt 
og uden nogen Forandring under Kogningen. Ørrederne i den 
af Gletschervand og oprodet Sand næsten mælkefarvede Hvidsø 
paa Bernina ere uden Undtagelse lysere farvede end i de nær- 
liggende Sortesøer, der findes paa Tørvegrund. Begge have 
imidlertid hvidt Kjød. Man har gjort den Erfaring, at Ørreder 
med hvidt Kjød faa en rød Farve i Vand, der er fattigt paa 
Ilt, og Saussure fortæller, at de smaa, blege Ørreder fra Genfer- 
søen faa røde Prikker, naar de stige op i visse af Rhonens 
Bifloder, medens de blive ganske mørkegrønne i andre,og atter 
i andre beholde deres hvide Farve. I Fisketrugene blive nogle 
strax brunplettede, andre blive ganske brune paa den ene Side 
eller faa nogle mørke Tværbaand over Ryggen, som dog strax 
forsvinde igjen i friskt, flydende Vand. Endelig har man ogsaa 
fundet næsten ganske farveløse og ganske brune eller violette 
Ørreder med Kobberglans, kort sagt, denne Fisks vilkaarlige 
og mangfoldige Farver gjøre Iagttageren fortvivlet, især da man 
ofte til samme Tid kan faa helt forskjellig farvede Exemplarer 
i samme Bæk. I Såmtissøen (Appenzell, Innerrhoden), som 
har Afløb ad Bjærgenes Indre til og der formodentlig staar i 
Forbindelse med en underjordisk Vandbeholdning, kommer der 
ofte dels næsten ganske farveløse hvidliggraa, dels tigrede 
Ørreder i stor Mængde ind fra denne. 

Ikke blot Vandets kemiske Beskaffenhed, men ogsaa ÅAars- 

tiden, Sollyset og Alderen bidrage meget til hin Farveforandring. 
Navnlig har man iagttaget en ejendommelig broget Parrings- 
dragt hos Bækørreden ligesom hos Fuglene; fremdeles en For- 
andring af Farve ved forskjellige Stillinger og Bevægelser, og 
navnlig en pludselig og meget paafaldende, naar Dyret kommer 
i Lidenskab, ligesom Tilfældet er med Slangerne. Agassiz 
antager, at Fiskenes stadige Farver hidrøre fra en Tilbage- 
straaling af Lys fra de tynde Skæl, deres mere vexlende 
periodiske Kolorit derimod fra forskjellig farvede, draabevis 
aflejrede Oljearter, de egentlige Pigmentmolekuler. Alperegionens 
Ørreder ere ofte meget livlig rødprikkede og have en rød Rand 
langs Halefinnen, medens Finnernes vingule Farve og Sidernes 
Guldglans tabe sig i en graalig Tone. Men man træffer og- 
saa en mørk Afændring med sorte Prikker og Pletter, hos 
hvilken den røde Punktering højst er antydet ved nogle rust- 
brune Pletter: paa Ryg- og Halefinnen, og hvor Sidernes Messing- 
glans er aldeles forsvunden. 

Ogsaa Alpernes Sydside synes at besidde en egen Af- 
ændring, i det de derværende Bækørreder vel have den al- 
mindelige Ørreds. røde Prikker, guldglinsende Sider og vingule 
Finner, men tillige ere saa livlig blaasort plettede og baandede, 
at de vise sig fuldkommen marmorerede. 

I Ørredens Mund sidder der tre tæt besatte Rækker af 
skarpe Tænder, paa Tungen sex til otte enkelte Tænder og 
lignende påa Ganebenene, Plovskærbenet og Svælgbenene, der 
alle kun ere indrettede til at fastholde Byttet, men ikke til at 
tygge det. " Ørredernes Levemaade er for Resten endnu en halv 
Gaade. Man ved vel, at de æde Myg, Fiskeyngel, Orme, Igler, 
Karpefisk, Ulke, Snegle, Spidsmus, Frøer, Krebs og i Hytte- 
fadene ogsaa Kalvelever og deslige; hvorfor de derimod eller 
hvor langt de. ofte gaa fra Indsøerne op i Bækkene, ved man 
ikke noget sikkert om, og lige saa lidt, hvorledes de kunne 
holde ud i den 8—9 Maaneder lange Vinter under det tykke 
Isdække i den øverste Alperegions Søer. De synes i høj Grad 
at sky det uklare Gletschervand, men derimod at ynde det rene 
Kildevand. Saa snart Sneén og Isen i Marts Maaned begynde 
at tø og gjøre Elvene uklare, forlade Ørrederne ofte disse og 

trække saaledes fra Rhones Sidebække i Mængde ned i Genfer- 
søen, hvorved de give Anledning til indbringende Fiskerier, 
f. Ex. nedenfor Landsbyen Neubrick, hvor de ile til Rhonen 
fra Nicolai og Saasvisp.. Om Sommeren blive de i Søen, men 
stige om Efteraaret atter op ad Rhonen for at lege i Side- 
bækkene. Man antager, at det ogsaa er Polarisens Smeltning 
om Foraaret, som driver deres Slægtninge Laxene fra Havet 
op ad Floderne. 

Imidlertid kan man rigtignok gjøre den Indvending mod 
disse Iagttagelser, at Ørrederne dog ogsaa leve, og det i stor 
Mængde, i Alpesøer, som kun næres af Gletscherbække (Hvidsøen 
paa Bernina, umiddelbart ved Cambrenagletscheren, og andre), 
og forekomme i Bække, som næsten udelukkende føre Sne- og 
Isvand, men i Almindelighed kan man dog sige, at de fore- 
trække blødt, rindende Vand og vanskelig taale staaende, haardt, 
kalkholdigt Vand. 

Bækørreden tilhører ligesom Rødørreden ikke blot Bjærg- 
regionen, men vandrer langt højere op. Imidlertid findes den 
ikke over 6500' Højde undtagen i Graubinden, hvor den stiger 
op, til henved 7500”. Den lever endnu i den skjønne 6400" 
høje Luzendrosø paa St. Gotthard, fra hvilken Reusz tager sin 
Begyndelse, ligeledes i mange savoyiske og i de fleste rhætiske 
Højalpesøer, i Murgsøen ved Naaletræernes Grænse, i Alpesøen 
nedenfor Stockhorn og overhovedet næsten i alle Alpesøer 
mellem 4000 og 6500" Højde paa begge Sider af Alperne, 
skjønt, mærkværdig nok, næsten altid kun i de Søer, der have 
et synligt Afløb, og sjælden derimod i dem, fra hvilke Vandet 
strømmer bort gjennem underjordiske Gange. I Store St. 
Bernhards Sø, 7500" over Havet, trives de Ørreder, man har 
sat der, lige saa lidt som nogen anden Slags Fisk. Hvorledes 
Ørrederne imidlertid ere komne op i hine Højsøer, der i Reglen 
ere adskilte fra deres lavere Flodomraade ved stejle Vandfald, 
er uforklarligt, undtagen hvor Mennesket selv har overført dem, 
saaledes som Tilfældet er i Oberblegisøen (4420'), Engstlensøen 
0. a. St. Rigtig nok er Ørreden en munter lille Fisk og be- 
sidder, som man overalt kan have Lejlighed til at iagttage i 
varme Sommermaaneder, betydelig Springeevne, ja Steinmiller 

forsikrer endogsaa, at han med egne Øjne har set en Ørred 
kaste sig over et Vandfald paa Mirtschenalp og endda støde 
et Par Kolbøtter i Luften, men der gives mange Ørredgsøer, 
som det lige frem er en Umulighed at antage, at de have 
kunnet naa ved saaledes at springe over Faldene fra Dal til 
Dal. Imidlertid maa vi ogsaa formode, at Mennesket har 
virket meget i denne Henseende, og at man i Særdeleshed før 
Reformationen har viselig sørget for Fastetiden ved at sætte 
Fiskeyngel i Søerne og Dammene. 

Sikrere end alt dette og tillige en behagelig Sandhed er 
det, at Bækørreden er en af de mest velsmagende Retter paa 
et europæisk Bord, hvad enten den nu er graa eller brun, 
rødprikket eller sortprikket. De Bækørreder, der tages i Søerne, 
ere mindre faste i Kjødet end de, der fanges i Bækkene. I 
hele Schweiz anse baade frremmede og Indlændinge 'den for 
en Lækkerbidsken og velsigne Naturens Overflødighed af denne 
Gave. Vel have vi endnu ikke forsøgt at samle statistiske 
Efterretninger om Ørredforbruget, men vi fejle næppe, naar vi 
sige, at det beløber sig til mindst 5—600 Centner aarlig, og 
hele denne Masse fanges mest i Exemplarer paa under 12 
Lod. Ved at lade Møllebækkene løbe ud. fanger man paa 
disse Steder ofte et stort Antal; jeg har selv set, at mån i 
faa Timer paa denne Maade tog 82 Pund. Ogsaa i Øvre- 
Engadinsøerne (i Alperegionen) var der især i ældre Tider en 
overordentlig stor Mængde Ørreder; efter Forordningen skulde 
Fiskerne hver Fredag fra Midten af Maj til Mikkelsdag levere 
Biskoppen ,,Fisk, hver et Kvartér lang mellem Hoved og 
Hale", Fiskerne fra Silvaplana og Sils desuden aarlig 4500 
Fisk af ovennævnte Størrelse. Mange bleve tillige nedsaltede 
og sendte til Italien. Nu tage de næsten overalt stærkt af, 
da man jager dem paa en uforsvarlig Maade, selv i Forplant- 
ningstiden. 

Ørrederne lege fra Oktober og November indtil henimod 
Jul og ere i denne Tid ligesom Gjedderne saa lidet sky, at 
man kan tage dem med Hænderne, men de smage daarlig. 
De vandre gjærne fra Søerne op i Bækkene, opsøge Sand- og 
Gruspletter og lægge deres Æg, der ere orangerøde og af 

Størrelse som Hampefrø, i Furer, som de rode med Snuden 
ligesom Laxene. Til enhver anden Tid ere de meget forsigtige, 
og skjønt man ofte ser dem drive deres muntre Spil i det 
klare, dybe Vand eller springe .i Solskinnet paa de grunde 
Steder, forsvinde de dog øjeblikkelig, saa snart de blive Men- 
nesket var. I stærkt rindende Vand staa de ogsaa ofte stille 
og holde sig en Tid lang paa samme Plet ved kraftige, men 
næsten umærkelige Finnebevægelser, i Reglen for at lure påa 
Smaafisk eller Vandinsekter. I Damme ynde de stærkt Tilløb 
af rent Vand, dyb, gruset Bund med større Sten og Skygge. 
Man forer dem da med smaa Fisk, Oxelever, Lunge, Milt og 
Kager af Byg og Blod, men de kunne for øvrigt undvære 
Føde i hele Maaneder. Fangsten, der tidligere var et ved 
haarde Straffe beskyttet Regale, er i Schweiz enten ganske 
eller dog i en stor Del af Aaret tilladt med Krog. 

De mange, der beskæftige sig med at fange med Net og 
med Krog, finde dog i Reglen kun et usselt Underhold ved 
dette kedsommelige og sure Arbejde. I den lummerhede Tid 
før et kommende Uvejr skal det være mest lønnende, fordi 
Ørrederne da hyppig springe op i Luften og let gaa påa 
Krogen. Paa Alpesøerne er Fangsten ved visse Vinde ligefrem 
umulig, medens den varme Føn derimod lokker Dyrene op fra 
Dybet og ofte skaffer et meget rigt Udbytte. Man har gjort 
den Bemærkning, at vore Fiskere besidde et formelig kaste- 
agtigt Præg. De ere tavse som deres Bytte og kolde som 
deres Element, trodse med Sejhed Klimaets og Elementernes 
haarde Medfart, besidde haardnakket Udholdenhed og fin Iagt- 
tagelsessans, ere fortrolige med Fiskenes og det vaade Ele- 
ments Ejendommeligheder og ville ligesom Jægerne trods alle 
deres Livs Møjsommeligheder dog ugjærne bytte det mod noget 
andet. Des værre have de imidlertid slemme Medbejlere i 
Gjedden og Stallingen, Vandstæren, Spidsmusen og Anden, som 
begjærlig efterstræbe Yngelen, og i Hejren og Fiskeodderen, 
som anrette uhyre Ødelæggelser "blandt Ørrederne indtil op i 
Bjærgregionen; — endda afset fra, at Ørrederne selv fortære 
deres egen Arts Yngel og Æg. 

Noget vanskeligere er det at fange Rødørreden, der gjærne 

opholder sig påa Bunden af Indsøerne i en Dybde af 10 til 
40 Favne under Vandspejlet, naar den først har naaet en Al- 
der af to til tre Aar; i Zugersøen, ved Foden af Rigi, skal 
den staa påa 100 Favnes Dybde. Man søger derfor at 
naa den med Bundsnører og Svævevaad, men anvender ogsaa 
ofte følgende indviklede Fangemaade. Om Efteraaret sejle 
Fiskerne ud med nogle Ladninger Sand og Grus og kaste dem 
ud påa et eller. andet dybt Sted. I Løbet af nogle Dage 
dækkes disse Bunker af Dynd, hvorpaa Rødørreden kommer 
og afsætter sin Rogn paa dem. Enhver af Fiskerne vælger nu 
sit Sted og betegner det ved et Flaad, som holdes fast paa 
Bunden ved Hjælp af en stor Sten. I rette Tid firer han sine 
Kroge ud med Ørredrogn til Mading og haler Ørreden raskt 
op ved en Vinde, saa snart den har bidt paa Krogen. Naar 
den kommer op til Overfladen, er den saa oppustet af Luft, 
at den snart vilde dø, hvis Fiskeren ikke strax stak den en 
lille Pind ind i Tarmaabningen og skaffede Luften Udvej. 
Denne Oppustning af Luft, som den ellers kun betjener sig af 
for at stige fra Bunden og op til Overfladen, har man ogsaa 
iagttaget som en sygelig Tilstand hos Laxørreden og fanget 
saadanne Fisk af syv og tyve Punds Vægt flydende paa Van- 
det. Rødørredfangsten "i Zugsøen falder i November og De- 
cember og drives med Garn paa 10 Favnes Dybde. En dygtig 
Fisker kan daglig tage 4—600 Stykker af 5—6" Længde og 
4—5 Lods Vægt og i hele Legetiden vel 10—12000 Stykker. 
Man har anslaaet det hele Udbytte til 90—100 Centner og en 
Værdi af 10000 Frank; i den nærliggende lille Egerisø tages 
desuden 6—8 Centner. Denne fine lille Fisk pakkes i Kister 
og udføres. 

Fabelagtige Slanger. — Snogearter i det nordlige og sydlige Schweiz. — 
Den almindelige Snogs Levemaade og Udbredelse. 


Schweiz har en misundelsesværdig Mangel paa giftige og 
giftløse Slanger forud for det dybere liggende Sydeuropa. I de 

varmeste Somre kan man gaa Uger i Træk uden at bemærke 
et eneste af disse Dyr. Og desuagtet have vore Bjærgboere 
saa meget mærkværdigt at fortælle om alle Slags Slanger, at 
man skulde tro, visse Egne vare ikke sikre. Men Mennesket 
dvæler nu engang i sine Drømme helst ved det æventyrlige og 
anser dette for det egentlige eller maaske det eneste mærk- 
værdige. Hvad der pirrer Indbildningskraften er ham mere 
værd end Indsigt i en Del af Naturlivets vise Økonomi, og han 
viser sig ligegyldig mod denne, fordi han ikke er i Stand til 
at fåtte den i dens Sammenhæng. Fra Årilds Tid vrimlede 
det her i Landet af uhyre og gruopvækkende Slanger; Lind- 
orme og Drager, der aad uskyldige Bønder som Smørrebrød 
og slugte hele Hjorder af Kvæg, beboede ikke blot Dragehullet 
og Pilatus, men hundrede Dale og Kløfter i alle Bjærgene. 
Frygt og Overtro, der altid gaa Haand i Haand for at under- 
støtte Uvidenheden, udstyrede disse Uhyrer snart med. Vinger, 
snart med Klofødder og ringede Haler,. snart med ildsprudende 
Øjne og Svælg, og Sagnet lader selv Riddere, som Arnold 
Struthahn, bestaa Kampe med dem. Hidindtil er det imidlertid 
ikke lykkedes Naturforskerne her i Landet at opdage Ske- 
letter eller sikre Spor af store Slanger fra den historiske Tid, 
og det vil heller aldrig lykkes dem, lige saa lidt som det vil 
være muligt at bringe vore Bønder fra den Overbevisning, at 
der endnu gives sex Fod lange Slanger med Guldkroner påa 
Hovedet og andre, der have tydelige Fødder. Vor medfødte 
Afsky for disse Kryb tillader os sjælden at betragte dem nøjere, 
og vor ophidsede Fantasi forvandler da let en fire Fod lang 
Snog til et ti Fod langt Uhyre. Aftryk i Stenene og fossile 
Levninger bevise tilstrækkelig, at der i en forhistorisk Tid og- 
saa i Schweiz har levet uhyre Krybdyr af en æventyrlig Form, 
men i Nutidens Dannelser ere de aldeles forsvundne. Ikke 
desto mindre fortæller Wagner i sin Historia naturalis Hel- 
vetiæ curiosa fra -det 17de Aarhundrede en Mængde efter 
hans Angivelse paalidelige Historier om Drager, som han i fuld 
Alvor inddeler i ringede, befodede og fodløse Drager. Saa- 
ledes blev der dræbt Drager ved Burgdorf, ved Sax, ved Sar- 
gans, paa Gamserbjærget, påa Kamor (med en halv Alen lange 

Ben), ved Sennwald 0. s. v., og Udyrenes rædsomme Udseende 
beskrives hver Gang omhyggelig. Endnu den Dag i Dag finder 
man den Overtro udbredt i Bernerlandet og i Jura, at der 
gives ,,Stolleorme', d. -e. 3—6 Fod lange, tykke Slanger med 
to korte Ben, som kun komme frem efter langvarig Tørke før 
et indtrædende Regnvejr, og mange retskafne og troværdige 
Folk bevidne, åt de selv have set saadanne Dyr. I Aaret 
1828 fandt en Bonde i Solothurn virkelig ogsaa et dødt Dyr 
af det omtalte Udseende i en udtørret Sump og lagde det til 
Side for at bringe det til Professor Hugi; imidlertid aad Kra- 
gerne det halvt op. Skelettet kom til Solothurn, hvor man 
ikke kunde blive klog påa, hvad det var for et Slags Dyr, og 
vandrede siden til Heidelberg, men om dets videre Skæbne 
har man siden ikke hørt noget. 

Af de Par Slangearter, som vi besidde, ere, som allerede 
tidligere bemærket, kun Hugormene giftige; Snogene ere der- 
imod uskadelige, nyttige og giftløse Dyr, der hverken die Køer- 
nes Mælk eller bibringe Menneskene farlige Saar.. Den ligesaa 
uskyldige Staalom (i Waadtlandet kaldet borgne eller den en- 
øjede) danner en Overgang fra Firbenene til Slangerne og 
forekommer hos os indtil op imod den øverste Trægrængse. 
De smukke Snoge gaa ligesaa højt eller vel endog højere. Den 
sydlige Del af Schweiz, der allerede viser saa mange Spor af 
den italienske Fauna, i -Særdeleshed Tessin og Wallis, besidder 
tre ejendommelige Snogearter i den kolline og montane Region, 
som hidtil ikke ere opdagede paa denne Side St. Gotthard. 
Først nævne vi den tre Fod lange, brungule eller grønliggraa, 
sortplettede Tærningsnog (Tropidonotus tesselatus), som har 
stor Lighed med den Rediske Hugorm og ofte forvexles med 
den, skjønt den er let at kjende fra den paa de store Skjolde 
påa Hovedet. (Vore schweiziske Giftslanger, de to Hugorme- 
arter, have aldrig Skjolde eller store Plader paa Hovedet, men 
talrige mindre Skæl). Af denne Snogeart, som især ynder 
Vandets Nærhed, gives der ogsaa en mørk og en næsten ganske 
sort Afændring med glatte, rudeformige Skæl, som forekommer 
i temmelig betydeligt Antal paa enkelte tessinske Bjærge. Den 
glimrende sortegrønne Snog (Zamenis atrovirens) og den 

gule Snog (Elaphis Æsculapii), to meget smukt tegnede Dyr, 
der ere fundne i Waadtlandet og i Kredsen Aelen, ere derimod 
sjældnere der. Den første bliver i Reglen ikke over 34 Fod 
lang, har sortegrøn Ryg med lysegule Pletter, gulgrøn Bug 08 
maa vel anses for den sjældneste Snog hos os; den anden er 
grønligbrun påa Ryggen, ensformig lysgraaliggul paa Bugen, 
uden Pletter, bliver undertiden over fem Fod lang, er altsaa 
den største af vore indenlandske Slanger og findes i Tyskland 
sandsynligvis kun i Schlangenbad, men ellers i Ungarn og 
Sydeuropa. " Denne smukke Snog formerer sig ikke stærkt, 
klatrer med overordentlig Færdighed, tager ingen Føde til sig 
i Fangenskab, men i det højeste en Smule Vand, og holder 
dog ud i 3—12 Maaneder. I fri Tilstand lever den af Frøer, 
Firben og Mus. 

Paa denne Side St. Gotthard finde vi kun to Snogearter, 
nemlig påa tørre Skraaninger og gamle Mure den glatte eller 
østerrigske (Hasselsnogen), der har en glinsende rødliggraa 
Farve, to Rækker mørkebrune Pletter påa Ryggen, en hvidlig eller 
rødligbrunt marmoreret Bug og rødbrune Pletter paa Baghovedet. 
Den er over to Fod lang, tirres let, bider med Heftighed, 
men uden at gjøre Skade, nærer sig fortrinsvis af Firben og 
Staalorme, føder levende Unger og viser sig hyppigere i Lav- 
landet end i Bjærgegnene. I Fangenskab tager den hyppig 
Spise til sig, men intet Vand, og sluger uden Betænkning sit 
Bytte i Menneskets Nærværelse, helst Firben, som den kvæler 
halvt i sine smukke Bugtninger og sluger med Hovedet forrest 
under rigelig Afsondring af Spyt, men ikke uden at faa vold- 
somme Bid af sit Offer. En Staalorm, som jeg gav den for 
to Uger siden, har den lige saa lidt rørt som de Unger, denne 
siden den Tid har født, uagtet den. ellers med Begjærlighed 
sluger saa vel disse Dyr som de nyfødte Unger af det levende- 
fødende Firben. 

Den ånden Form er den, almindelige Suog (Tropido- 
notus natriz), der forekommer overalt paa Tørvegrund, i Buske 
og Enge, saa vel som paa de stenede Affald indtil op imod Træ- 
grænsen. I Levemaade stemme alle disse Snoge, saa vidt vi 
kjende dem, såa temmelig overens; de nære sig udelukkende 

af dyrisk Føde, elske Solen, tilbringe Vinteren i Dødssøvn i 
Muldvarpe- og Spidsmusegange, Gødningebunker, Stenmasser 
og Jordhuller og formere sig i Reglen ved Æg. Kun den 
østerrigske føder levende Unger, og kun den almindelige (C. 
natrix, den svømmende") har Forkjærlighed for Vandet, skjønt 
Tærningsnoge nu og da jage Frøer og Fisk. 

I sin Ungdom er Snogen mere staalblaa, senere olivengraa, 
sortplettet, højgul og blaaplettet paa Bugskinnerne; Øjet har 
en rund, sort Pupil med guldgul Rand og mørkebrun Iris. I 
den kolline og submontane Region har man imidlertid iagttaget 
to eller tre forskjellige konstante. Farveændringer, nemlig en 
brun, en olivengraa, en mere rødligbrun og en imellem begge 
staaende plettet Varietet. Snogen opnaar i Reglen en Længde 
af tre, sjælden af hele fire Fod. Hunnen skiller sig fra Hannen 
ved en noget større Længde og en kortere, tyndere Hale, ved 
Nakkepletternes uklarere og urenere gule Farve, medens Han- 
nens ere rent æggegule, og ved sine lyse Bug- og Haleskinner, 
der hos den sidste ere gjennemgaaende blaasorte. Helst driver 
den sit stille Væsen i fugtige Skove, i Græsset og Buskene ved 
Bækkenes, Dammenes og Søernes Bredder. Den tåger hyppig 
kolde Bade der, lurer paa sin Yndlingsspise, Frøerne, og påa 
Salamandre, skyder pilsnart løs paa sit Bytte, svømmer end- 
ogsaa langt efter det, idet den med sirlige Bugtninger glider 
med opløftet Hoved hen under Vandskorpen eller dykkende 
farer hen over Bunden. Paa Land bestiger den mindre Træer, 
naar den blot kan omgsno dem, ved at stemme sine Ribber 
fast mod Stammens Ujævnheder. Den fanger alle Slags Insekter, 
Orme og Krybdyr, især Firben, men kun i Nødstilfælde Tudser 
og endnu sjældnere Mus; undertiden snapper den ogsaa en lille 
Fugl eller Fisk. Dens Hovednæring synes dog at være store 
Frøer, af hvilke den kan sluge en 6—10 Stykker, hvorpaa den 
igjen kan faste 6—8 Uger uden at tage Skade. Den griber 
helst sit sprællende Bytte, der ofte udstøder dumpe Nødskrig, 
ved Hovedet (hvorfor Frøer, som indespærres med Spoge, in- 
stinktmæssig trykke Hovedet ind i et Hjørne af Kassen med 
Bagdelen ud ad og op ad), skjønt ogsaa ofte ved et Bagben eller 
hvor den ellers kan faa fat paa det, sluger den Del, den saa- 

ledes har grebet, og lader nu under sukcessiv Udvidelse af 
sine højst udspændelige Kjæber og Svælgmuskler Resten af det 
uforholdsmæssig store og endnu bestandig sprællende Dyr følge 
saa langsomt efter, at en ung Snog ofte er over en Time om 
at sluge en Frø, medens en gammel kan sluge tre Frøer i en 
halv Time. Døde Dyr, selv om det er nylig dræbte Frøer, 
rører den aldrig. Naar den er mæt, falder den hen i en le- 
targisk Tilstand, i hvilken den fordøjer sit Bytte. I denne 
Dvale, som kan vare flere Dage, er den tilsyneladende uden 
Følelse og Sky for Mennesket, men trækker sig i den Tid sæd- 
vanligvis tilbage til mere skjulte Steder. - I April eller Maj 
parrer den sig, i hvilken Tid den udbreder en afskyelig Hvid- 
løgslugt, og hen imod August søger Hunnen at anbringe sine 
Aig, der ere større end Spurveæg, overtrukne med en perga- 
mentagtig Hud og knyttede ved seje Traade sammen i Bundter 
påa 20 til 30 Stykker, paa et varmt og fugtigt Sted, snart i 
Muldjord, snart i en Mødding, en Mistbænk eller ogsaa i en 
Kostald, hvor mangen forundret Bonde har anset dem for Haneæg. 
Ungerne ere ved Æglægningen temmelig udviklede, men. blive 
dog endnu i tre Uger i Æggene. Naar de komme ud, ere de 
allerede over sex Tommer lange og leve af Insekter. De voxe 
imidlertid kun langsomt og blive i de første to Aar vel omtrent 
16 Tommer lange, men opnåa sandsynligvis en temmelig høj 
Alder; i det mindste har man holdt dem levende i Fangenskab 
i 10—12 Aar. I Reglen er Snogen let at tæmme, men enkelte 
Exemplarer vedblive at være aldeles .ubændige, vise det største 
Raseri ved den mindste Bevægelse, puste sig op, hvæse og fare 
løs eller ligge ubevægelige af Raseri med udstrakt Tunge, ja 
man har undertiden truffet gamle Snoge, der ere komne i en 
saa lidenskabelig Exstase ved at fanges, at de døde paa Stedet. 
De fleste vænne sig dog, som sagt, let til Mennesket, vise For- 
trolighed og Klogskab og tage Føden af Haanden. Snogen be- 
høver ikke at drikke, men vel at bade sig. 1 fri Tilstand flyr 
den, saa snart den bliver Mennesket var. Griber man efter 
den, rejser den sig paa en pudserlig Maade, hvæser forbitret 
og farer med tilsyneladende Voldsomhed løs paa sin Fjende, 
men er dog glåd, naar denne flyr, og den behøver ikke at 

bruge sine Tænder. Da den ingen Gifttænder har, er dens 
Bid naturligvis ubetydeligt; derimod har den gule Vædske, som 
den afsondrer af sine Gatkjertler, en væmmelig stram Lugt. 
Fra Foraarets Begyndelse skifter den Hud hver 4de—dte Uge, det 
er: den stryger den tynde, gjennemsigtige Overhud, som danner 
et Overtræk over hele dens skællede Krop og selv over dens 
Øjne og først gaar løs. ved Læberne, af ved at skyde sig: bug- 
tende frem mellem Mos og Stene. I den Tid er dens Munter- 
hed og Madlyst borte, den bliver mat og træg og snor sig 
først lidt efter lidt nd af sin gamle Overhuds tarmlignende 
Hylster. Den nye Hud er meget gjennemsigtig, hvorfor Snogen 
ogsaa efter Hudskiftet har livligere Farver og mere ildfulde 
Øjne. Den opsøger da gjærne solaabne Pletter, da den ikke 
synes godt at kunne taale kølig Fugtighed. I Fangenskab 
gaar Hudskiftet ofte kun ufuldstændig for sig, naar man ikke 
hjælper til, og medfører da let Sygdom og Død for Dyret, naar 
den gamle Hud bliver siddende og forhindrer den frie Ud- 
dunstning. Selv ved et normalt Forløb er den for øvrigt i 
denne Periode paafaldende pirrelig og bidsk. Hvor tappert den 
kan værge for sig, derpaa havde man 1864 et mærkværdigt 
Exempel i Benken (Gaster). En Storkehan havde taget en Snog 
ude i en nærliggende Mose, som den rimeligvis vilde bringe 
sm Mage, der laa og rugede oppe paa Kirketaarnet, men den 
saarede Snog slyngede sig saa fast om sin Fjendes Hals, at 
den kvalte den. Man fandt Storken død, tæt omsnoet af den 
døde Snog. 


IVY.  Vandstæren (Cinclus agquaticus). 


Elvenes Karakteristik. — Deres Bredder og Bund, — Vandstæren og dens 
Dykkerkunst. — Dens Vinteryngel, Sang og Død. 


Midt i det alvorlige Bjærglandskab mellem smalle, magre, 
stenede Enge og dunkelt Naalebuskads bruse de spejlklare Elve 
frem og mildne paa en venlig Maade Dalens øde og ufrugtbare 
Karakter. Disse Bække forekomme i den største Mangfoldighed ; 
ingen af dem ligne hinanden, skjønt de alle føre klart Vand 


É Bjærgregionen. 
Jærsres 


i deres stenede Seng; enhver af dem har sin bestemte Typus 
og faar Grundtrækkene af denne fra det omgivende Landskab, 
ligesom den selv er det mest levende Element i dette. Af de 
tusende og atter tusende Elve har næsten enhver sin egen Til- 
lokkelse; selv. de vilde og ødelæggende Vande, som forvandle 
alle deres Omgivelser til Grussenge, medens de i den hede 
Sommertid kun sno sig som tynde Vandaarer gjennem Sten- 
markerne, ere dog ofte meget maleriske i deres Bevægelser. 
Midt i Rullestensørkenen danne de Sidearme, enlige Søer og 
smaa med Elletræer og Pilebuske smykkede Øer, som de om- 
skylle med klare, spillende Bølger, forene sig dernæst raskt. og 
ile mellem stærke Dæmninger længere ned mod den frugtbare 
Dalbund. 

De roligere Skovbække med naturlige, faste Bredder, som 
i Reglen faa Tilløb fra højere liggende Vandbeholdninger og 
derfor ogsaa have et regelmæssigere og ensformigere Løb, be- 
sidde dog endnu større Ynde end hine. De ere de egentlige 
Ørredbække og påa Grund af deres stadige Karakter og for- 
holdsvis altid klare Vandmasse gjærne beboede af alle Slags 
Vanddyr. Større og mindre Sten ligge henkastede i Lejet, men 
det er ikke blot døde, graa Stenmasser, men ligesom organiske 
Bestanddele af Bækken. De, der ligge under Vandspejlet, ere 
halvt bedækkede med grønne Vandplanter, der som et mørke- 
grønt Skjæg eller som Guirlander følge Bølgernes Bevægelser. 
Paa de større Blokke, som rage op over Vandet, have Timian 
og Klokkeblomster fæstet Rod; hundrede brogede Lavarter og 
Mosser pryde dem med de mangfoldigste Former og Farver; 
Stensmutter og Vipstjærter hoppe ivrig omkring paa dem, og 
smaa Guldsmedde danse hen over dem.  Bredderne af disse 
spejlklare Bække, gjennem hvilke man tydelig kan se hver 
blankskyllet Sten, ja hvert Sandkorn paa Bunden, ere pyntede 
med alle Slags Buske og ofte ,indfattede af mosgroede Sten- 
masser. Pilene og Ligusterne, Asketræerne og Ellebuskene 
hænge ofte langt ud over de henglidende Bølger og danne ind- 
bydende Skjulesteder. Men ude i Bækkens Seng er der dog 
langt flere af disse, thi hvor to større Stene ligge hinanden 
nær, fanges Vandet og kredser i svagere Bølger, indtil det i 

Dybet næsten staar ganske stille, medens Overfladevandet flyder 
bort og atter fornyes. Af disse rolige Asyler gives der mange 
i Bækken, mange af dem udskæres ved heftigere Bevægelser i 
Vandet til større og større Dybde, andre dannes umiddelbart 
ved Bredden ved mødende Fremspring. Her holde især de 
mørkegrønne Ørreder af at tumle sig, og her snappe Krogen 
og Rusen de muntre Kammerater bort. 

Visselig føler man det, ”at der er megen Poesi, megen 
Ynde, ja megen Skjønhed udbredt over en saadan klar. og 
munter Bjærgbæk, hvad enten den nu ved Vintertide vælter 
sine kolde Bølger mellem blanke Isspejle, rimbehængte Buske 
og snedækte Blokke eller nu og da lader det sprudle voldsomt 
frem gjennem sit faste Isdækkes Spalter, eller Forglemmigejen 
varsler den Foraaret med sine milde, blaa Øjne, den vilde 
Kosenbusk vugger sine Blomster over den, eller Lønnen strør 
sine høstgule Blade over dens Vover. Alle Slags gode Venner 
opsøge den og finde snart et blivende Sted, snart kun Som- 
merkyvarter i dens Nærhed. Orme og Snegle, Krebs og Edder- 
kopper, Tæger og Fluer, Myg og Hvepse, Biller, Sommerfugle 
og Guldsmedde blive Naboer ved dens Bredder; saa komme 
først de alvorlig Salamandre, Tritonerne, Frøerne, Tudserne, 
Snogene, Fiskeodderne, maaske ogsaa en Ilder, en Ræv og en 
Kat, og en Mængde Fugle, baade for dens Vands og dens gode 
Naboers og dens Buskes Skyld. De prægtige Isfugle opsøge 
den med Forkjærlighed. Trods deres blaa- og gulgrøntskin- 
nende Silkedragt ere de dog kun lidet muntre Kammerater, men 
sidde stille i en Busk eller et Hegn paa Bredden og lure i 
Timer paa en Ulk eller Hesteigle. Foruden Vadefuglene ere 
Vandstærene Bækkens yndigste og livligste Beboere. Af Stør- 
relse næsten som en Drossel, med jordfarvet Hoved og Nakke, 
graabrun Ryg, snehvidt Bryst og mørkebrun Bug ere de i be- 
standig Bevægelse og vippe uafbrudt Halen og Bagkroppen i 
Vejret. De forlade aldrig den Bæks Omraade, ved hvilken de 
leve; i.en halv Times Tid kan man skyde et Dusin Stykker 
bort, men træffer dog Resten næste Dag igjen paa deres gamle 
Rugepladser. De leve parvis og lade sig nøje med et langt 
mindre Distrikt end Isfuglen; skræmmer man dem op, flyve de 

langs med Vandets Overflade og kaste sig atter i Bækken eller 
ved dens Bred i en Afstand af i det højeste 30 Skridt. Deres 
Ydre røber ikke, at de ere Vandfugle; de have hverken lange 
Fødder eller et mærkelig langt Næb eller endog Svømme- 
hud, men både sig ikke desto mindre flittig og dykke meget 
ofte, ja de vade endogsaa en lang Vej under Vandet, idet de 
ro ivrig med Vingerne. En Iagttager har endogsaa villet gjøre 
den Opdagelse, at Vandstæren gaar omkring under Vandet med 
nedadsænkede Vinger, under hvilke den fastholder en lille 
Luftmasse som i en blæreformig Beholder, paa samme Maade 
som nogle Vandbiller gjemme glinsende Vandblærer under 
Vandet, men jeg maa tilstaa, at jeg aldrig har set noget lig- 
nende, og jeg kan heller ikke forstaa, hvorledes en saadan 
Luftblære kunde holde sig blot nogle Øjeblikke, da disse Fugle 
foretrække at vade op mod Strømmen, og den raske Bølge- 
bevægelse altsaa øjeblikkelig maatte bære den fangne Luftblære 
ridere og frigjøre den.  Fjerklædningen bliver rigtig nok ikke 
vaad, men det er let at forklare, da den er tæt som en Pels 
og fedtet af Naturen. Opholdet under Vandet varer desuden 
sjælden mere end et eller i det allerhøjeste to Minutter, og saa 
længe formaar vist nok en saa kraftig Fugl at holde. Vejret. 
Det er et oplivende Syn at se dette virksomme lille Dyr i 
bestandig Bevægelse: hvorledes det snart viser sit hvidtskinnende 
Bryst, snart vipper Halen til Vejrs og lader en kølende Vand- 
strøm spille hen over sit Hoved og sin Hals, snart igjen let og 
raskt flyver hen påa en anden Sten i Bækken eller løber langs 
med Buskene paa Bredden, i pilsnar Flugt farer hen over 
Vandet eller styrter sig som en Frø ud fra Bredden. Ved sin 
Vintersang er den bleven Menneskets Yndling. Naar Bækken 
er dækket med Isplader, og Istappene hænge fra Klipperne, 
retter den sig højt op mellem de snedækte Bredder og synger 
i den bitreste Kulde med klar, munter, lydelig og ofte kvidrende 
Stemme nogle smukke Strofer, som den afbryder med sma- 
skende og skrattende Toner, og forsvinder derpaa med-en for 
en Landfugl exempelløs Dykkerfærdighed i de iskolde Bølgers 
friske Bad. Vandet og Sangen ere dens Element; ved Vandet 
lever og yngler, jager og synger den, ved Vandet glæder den 

sig over Livet, og naar den bliver gammel og syg og en skjøn 
Aften har ophørt at synge og at dykke, tager den fromme og 
fortrolige Bølge den i sin Favn og bærer den sagte og blidt 
ned til Floden. Og hvor faa af disse venlige og yndige Smaa- 
dyr dø vel en naturlig Død! Rigtig nok ser man aldrig, at 
Vandstæren forfølges, men Taarnfalken og Duehøgen røve dog 
mange, og mangen anden henter den lydløst snigende Ræv eller 
den springende Maar eller Katten og Væslen, ja selv Odderen 
om Natten fra dens Hvilesten ved Bredden, 


Dog — denne Bølgens Veninde kjender ikke den sørgelige 
Skæbne, der venter den. Dens Fryd er uudslukkelig, dens 


Arbejde uden Ophør.  Gjennem sit flydende Krystalelement 
henter den alle Slags Vandbiller op fra Flodsengens Bund, 
snapper ogsaa de Myg og Fluer, som summe gjennem dens 
Rige og angriber selv de smaa Ulke og Ørredens Æg og Yngel, 
skjønt den rimeligvis ikke er dem saa farlig, som man tror. 
I det mindste have vi aldrig paa nogen Aarstid'tundet Spor af 
zogn eller Unger i dens Mave, men kun Vandsnegle og Vand- 
insekter, især større og mindre Biller. .For Mennesket er den 
ikke bange, men vender tillidsfuld sit Bryst mod ham, naar 
han staar ved Bredden. Tror det stakkels Dyr sig forfulgt, 
flyr det ofte ind i et eller andet aabent Krat ved Bækkens 
Bred og klemmer sig fast der i den Tro, at det er vel gjemt. 
Er det derimod anskudt, søger det at frelse sig ved langvarig 
og ængstelig Dykken og Vaden. 

Vandstærens Lyst til at dykke og Kjærlighed til Vandet 
ere overhovedet overordentlig mærkelige, I de værste Mal- 
strømme, ja selv i Vandfaldenes Brændinger dykker den mun- 
tert ned, hvad enten det er varmt eller koldt. Især ynder den 
de naturlige Vandfald og Møllebækkenes Hvyirvler og anbringer 
ofte sin Rede i Dæmningerne, ja selv paa Skovlene af gamle 
Møllehjul. Ellers synes den at skjule den med den største 
Forsigtighed i Klippespalter, under Broer og Gangbrætter, i en 
eller anden Kløft i Nærheden af Vandet eller under en Trærod 
ved Bredden. Reden er ægformig og bygget med Omhu af 
Mos, Straa og Blade; Aabningen er ofte dækket med Blade og 
det hele skjult med Bregner; for oven er den altid tildækket 

og indeholder sex hvidlige Æg. | Vandstæren yngler to Gange, om 
Foraaret og om Sommeren, men binder sig dog ikke til nogen 
bestemt Maaned, thi man har i Januar Maaned fundet Unger, 
der nylig vare slupne ud af Ægget. Ungerne ere fødte Vanddyr 
og dykke efter faa Dages. Forløb ligesaa muntert "og tappert 
som de gamle. Deres Dragt er beskeden, men nydelig, paa 
Ryggen brunladen skitergraa, paa Bugen hvid med brune Fjer- 
rande. I Frankrig anser man Vandstæren for en natlig Sanger 
ligesom Nattergalen og holder den derfor højt i Ære, men jeg 
har meget ofte iagttaget disse Dyr uden at opdage denne 
Egenskab hos dem og anser derfor denne Paastand for at 
være ligesaa fejlagtig som den, at der gives en konstant Afart 
med sort Bryst. 

Disse vakre Dyr, der høre ligesaa bestemt hjemme ved 
Bækken som Spurvene ved Laden, forekomme gjennem hele 
Bjærgregionen indtil temmelig højt op i Alperne, f. Ex. i 6500' 
Højde ved Flatz ovenfor Berninahospitiet og lige saa højt ved 
Plessur i Schanfigg, om Vinteren ofte ved de aabne. Kilder 
langt fra Hovedbækken. I Almindelighed kan man antage, at 
der findes Vandstærer, hvor der gives Ørreder. Naar man 
har fanget en Unge, kan man efterhaanden ved at give den 
Fluer og Melorme vænne den til Nattergaleføde, og den bliver 
da snart tam og fortrolig, medens de gamle vedblive at være 
sky og sjælden bekvemme sig til at æde. 


Y.… Hjærperne, 


Deres Udbredelse, Næring, Yngel og Ejendommeligheder. — Deres Fjender 
og fortræffelige Kjød. 

Den sirlige Hjærpe træffes i de nederste og henimod de 
mellemste Skovregioner i vore Bjærge, sjældnere derimod paa 
nøgne Forbjærge eller i Slettens Skove. Den følger jævn- 
lig med Tiurerne og har samme Udbredelse som de, skiønt 
den undtagelsesvis synes at gaa højere. Saaledes træffes den 
f. Ex. kun om Vinteren i Skovene ved Andermatt i Ursern- 
dalen, men derimod ikke om Sommeren, i hvilken Tid den 

altsaa rimeligvis opsøger de øverste Skovegne. Fra Alperne i 
Wallis og Aelen skal den komme over til Jura. Ogsaa i Bakke- 
regionen forekommer den oftere. 

I Reglen have vi fundet den paa Solsiden af tætbeskovede, 
ensomme Bjærgskrænter og i stenede, med Enebær, Hassel og 
Ellebuske bevoxede, af Bække gjennemstrømmede, med Gran 
og Birk besatte Egne, hvor den tumler sig ualmindelig hurtig 
og med nydelige Bevægelser om mellem Græs og Buske. Den 
er noget større end ÅAgerhønen, som sjælden forekommer i 
Bjærgregionen og synes at erstatte Hjærpen i Sletten, har livlige, 
nøddebrune Øjne, højrøde, vortede Halvringe over Øjet, sort 
Næb og svage Fødder med haarlignende Fjer. Fjerklædningen 
er smuk rustbrun, hvid- og sortplettet, Fødderne graa, Halen 
perlegråa og sortvatret med et sort og hvidt Tværbind paa 
Enden. Et Særkjende for Hannen, der overhovedet er noget 
større og har en langt lysere og livligere Farve, er en større 
Top paa Hovedet og en sort Strube med hvid Rand. 

Hjærperne leve parvis i noget utro Monogami og stryge 
kun om Efteraaret familievis om i smaa Skarer. De ses mere 
mellem Buskene paa Jorden end paa Træerne, men overnatte 
dog helst paa disse. Sporer man dem med Hønsehunde, ty de 
i en'Fart til det nærmeste Naaletræ og skjule sig midt inde i 
dette mellem de tætte Grene nær ved Stammen. Om Vinteren 
skrabe de sig ned i Sneeu og grave ofte lange Gange under 
denne hen til deres Føde. 

Rimeligvis have kun faa af vore Læsere set en Hjærpe 
levende i fri Tilstand, selv om de ere gaaede gjennem Skove, 
hvor der ikke var faa af dem. Den hører nemlig til Skovens 
skyeste Fugle, holder sig saa stille og skjuler sig saa godt, at 
den kun ved et rent Tilfælde opdages, naar den løber med 
udstrakt Hals fra en Busk til en anden eller især i For- og 
Efteraaret trykket sig, såa lang den er, paa en Gren, hvor da 
kun et øvet Øje opdager den. Hunnen bærer gjærne'sin korte 
Fjertop trykker glat ned paa Hovedet, medens Hannen, der 
altid bevæger sig med megen Anstand, ofte retter sin i Vejret, 
puster sine Strube- og Ørefjer op og giver sig selv et ret 
pudserligt Udseende. Naar de ikke nødes dertil, flyve disse 

Hønsefugle ikke gjærne, løbe og springe derimod fortræffelig, 
men flyve dog, naar de opskræmmes, pilsnart afsted, skjønt 
tungt og med en snurrende Lyd og ikke meget langt. De 
pibe med klare og vidtklingende Toner; i Parringstiden udstøder 
Hannen i Morgen- og Aftendæmringen med opblæst Kro 
sit sørgmodige, langtrukne »Tihi-tititliti-tih«. Om Sommeren 
leve de af alle Slags Insekter, Orme og Snegle, i den øvrige Tid 
af Aaret af-de unge Knopper, Blomster og Bladspidser paa 
Skovplanterne og Buskene, af Blaabær, Bjærghyldens røde Bær, 
Brombær og Rønnebær, Hyben og Træernes Frø, som .de 
imidlertid af medfødt Frygtsomhed ikke gjærne plukke paa 
Træerne og Buskene, men opsamle paa Jorden. Om Foraaret 
vælger hvert Par sig sin Standplads, hvorved den hele Familie 
dog ikke fjærner sig for langt fra hinanden. Hønen lægger i 
Maj sine 8—15 rødbrune, mørktprikkede Æg af Dueægs Størelse 
under en Hasselbusk eller i Læ af en Sten i en simpel, men 
omhyggelig skjult Rede; efter tre Ugers Forløb ere Kyllingerne 
udrugede og lære snart at skjule sig saa godt, at det næsten 
er umuligt at finde dem. Om Natten og i daarligt Vejr søge 
Ungerne i Begyndelsen Beskyttelse under Moderens varme Vinger, 
men det varer ikke længe, før de følge denne i snurrende Flugt 
op påa Træerne, hvor de sætte sig tæt op ad hende, og hvor 
Hanen, der i Rugetiden har levet som Eneboer, nu ogsaa. snart 
med faderlig Velbehag igjen indfinder sig' hos sm Familie. 

Maaren, Væslen, Ravnen, Musvaagen, Kragen og Ræven 
ere ofte farlige Fjender for denne nydelige og tilmed ikke meget 
hyppige Hønsefugl og formindske dens Antal betydelig; mindre 
Ødelæggelse gjøre vore Jægere, der kun med den største 
Opmærksomhed, Forsigtighed og Taalmodighed kunne komme 
den nær og kun om Foraaret faa den lettere paa Skud ved at 
efterligne dens Lokketoner. 

Hjærpen er ligesom Tiuren og Urhønsene sjælden paa de 
fleste Steder i Tyskland, men derimod meget hyppig i det 
nordlige Europa og Asien. Efter den svenske Overjægermesters 
Angivelser kommer der aarlig 100,000 Hjærper og lige saa 
mange Tiurer og Urhøns påa Markedet i Stokholm. 

Det er med Rette, at Kjenderen indrømmer Hjærpens 
rigelige, hvide, fine, velsmagende og sunde Kjød den første 
Rang blandt alt Efteraarets Fuglevildt. Det er saftigere, finere 
og smelter lettere i Munden end Perlehønens, Fasanens og selv 
Vagtlens og overgaar bestemt Agerhønens, Sneppens, Bekkasinens 
og Brokfuglens. Allerede de gamle talte med stor Glæde om 
dens »gode Steg« (bonasia). 

Høner, der fanges ganske unge, ere vanskelige at opdrage; 
de ældre derimod vænnes let ved Havre, Brød og Bær til Fangen- 
skabet, men søge dog altid at slippe gjennem Hønsegaardens 
Hegn eller flyve bort over det. 


YI… Tiurerne. 


Skynda dig, jåger! Når foglen spelar, 
Synen felar, 
Hoårseln felar, spring, gif akt 
Uppå sångens makt! 
Men når de hvirflande ljuden stanna, 
Luta dig ner som dådens panna. 
Mossen år”djup, hvad gør det? 
Vattnet dig går blott till knåt. 
Vill du segern vinna, 
Skotthåll, skotthåll skall du hinna. 

Fyr! 
Sången tystnar, skaran flyr. 
Lodet sitter midt i sångarns 'hjerta, 
Men han fåll forutan smårta, 
Båst han sjång, och båst ban brann, 
Lycklig han ! 

Es. Tegnér. 


Fredskoven og. Skovlivet. — Tiurens Udbredelse og Farvetegning. — Dens 
Skogren. — Jagten. — Kjødværdi og Forfølgelse. — Tiuren i fremmede 
Lande, — Bernerjægeren. 


Omkring Foden af vore Højbjærge og hen over Ryggen af 
Forbjærgene mod Dalen har Alpenaturen, som tegner med store 
Træk, i Reglen lagt et bredt og tæt Bælte af Naaleskov, hvori 
der er spredt enkelte høje Bøge. Disse mørkegrønne Skygge- 
partier ere især maleriske der, hvor Bjærgmasserne i dristig Flugt 

styrte sig med taarnhøje Fjældvægge gjennem dybe Kløfter ned 
i Dalen. Der kroner Skovbæltet med lysere Yderskov Klipperne 
indtil deres yderste Rand, hvælver sig over Skovbækkenes dybe 
og smalle Kløfter, bræmmer Grusskrænterne med sin Under- 
skovs Kratvæxt og strækker lange, brede Arme ud mellem de 
grønne Græsgange eller op ad Bjærgenes graa Tinder. Dal- 
boerne have med Forsigtighed undgaaet at rydde disse ældgamle, 
fortrinlige Skovbestande, som beskytte deres Huse mod Laviner 
og Stenfald, og de fleste af dem ere derfor formelige Fred- 
skove (i Tessin sacri eller favra) og tilhøre Kantonnet eller 
Kommunerne, men des værre forstaa disse sig ikke paa at for- 
ynge dem paa rette Maade. 

I de Bjærgskove, i hvis Nærhed Landsbyer eller talrige 
Avlsgaarde efterhaanden ere anlagte, er der sjælden mange 
Spor tilbage af det ægte: romantiske Skovliv. Armoden samler 
her de tørre Grene, Spekulationen undergraver de smukke, 
vilde Rosenbuske og Rønnebærtræer og de tætte Hvidtjørne, 
henter Mosser og Bregner og gjør lyst mellem de bærbærende 
Buske; den plumpe Ko og den nippende Ged trænger ind her 
og forstyrrer den unge Opvæxt, før den endnu er voxet dem 
fra Munden. Uøvede Søndagsjægere skyde Egern og Sangfugle, 
og Landsbydrengene fange Solsorter og Drosler. Den udplyndrede 
og vanærede Skov ifører sig sin fattige Enkedragt; det ædlere 
Vildt flyr fra disse profanerede Steder, og Skoven bliver en 
blot og bar Træstammebestand, hvori i det højeste en skikkelig 
Borger gaar og spadserer, men hvor han næppe en Gang har 
en Anelse om det ægte, ensomme Skovliv. I Urskovene larmer 
og bruser det højtidelig om Dagen og om Natten, i den sildige 
Aftendæmring stryge Natugler og Hornugler med lydløs Flugt 
hen over Underskoven, hvor Sangerne og Finkerne sidde gjemte i 
det grønne Løv, Ræven strejfer med sin unge Familie om paa 
den moradsige Grund, Solens Opgang og Nedgang hilses af 
lydelig kvidrende og fløjtende Kor, Hjærpen piber sit «Ti-ti», 
Spætten hamrer under fjærntlydende Larm den indborede Bille 
frem af de tykke Stammer, Egernet og Skovmaaren springe 
med funklende Øjne fra Træ til Træ, og de unge Harer spille 
deres Mand mellem de grønne Urter. 

I disse ensomme Skove i Bjærgregionen og i den nederste 
Del af Alperegionen have Tiurerne deres kjæreste Kvarterer, 
sjælden derimod i Sletteskovene, meget hyppig i de bjærg- og 
skovrige Urkantonner, paa St. Gotthard indtil Wasen, i Simmen- 
dalens og Grindelwalds Bjærge, i Tessin og Wallis, i den bernske 
Emmendal i Egnene om Schangnau, i Entlibuch ved det hellige 
Kors (3780”), i Glarnerlandet i ,,Fribjergene", paa Soolerstock 
og Mirtschen, i Schwyz i Wåggidalen og i Einsiedlerskovene, 
i Grabseralperne, paa Churbjærgene (St. Gallen), paa Såntis- 
bjærgene (Appenzell) og i mange vilde Bjærgskove i Grau- 
bunden, Wallis og i Jura”). Det er det ædleste og skjønneste 
af alt Fuglevildt, en sand Prydelse i Bjærgskoven, men det er 
påa mange Steder aftaget overordentlig i Antal eller i Begreb 
med at forsvinde. Jægere efterstræbe dette kosthare Bytte 
alt for ivrig, til at det skulde være hyppigt nogensteds, men 
påa den anden Side ere disse Fugle ikke saa lette at udrydde, 
da de formere sig temmelig stærkt, og der desuden hører den 
største Snildhed og nøje Kjendskab til deres Levemaade til for 
at faa fat paa dem. I Nærheden af St. Gallen blev det sidste 
Exemplar skudt paa ,,den høje Gran", og som en. stor Sjælden- 
hed blev der ogsaa fældet en Hane i November 1851 ved 
Frauenfeld. 

Tiurerne foretrække i Almindelighed Naaleskoven, naar 
den er gjennemtrukket af Blaabær-, Brombær- og Lyngkrat og 
har smaa, aabne Græspletter med klart Vand i Nærheden. 
Især ynde de de Strøg, som have Morgensol, da de ere ægte 
Morgendyr. Om Vinteren forlade de sjælden deres Kvarterer; 
dog har man i Emmendalen set dem søge Ly mod Vejret i 
Høstalde. 

Hanen er et prægtigt, stolt Dyr, der, naar den er voxen, 
er fuldkommen saa stor som en Kalkun, 3 Fod indtil 40 Tommer 
lang, med 4: til 5 Fods Vingefang, 6—10 Pund tung, enkelte 
Exemplarer endogsaa 14 Pund, af kraftig, sammentrængt Byg- 


") I Waadtlandet forekomme Tiurerne kun i Jura-, men ikke i Alpe- 
distriktet, Urhønsene og Hjærperne kun i Alpedistriktet. I den øvre og 
mellemste Engadin forekomme Tiurerne slet ikke. 

ning og med en fast og tæt Fjerklædning, som uden Vanskelighed 
modstaar en Ladning Hagl af Middelstørrelse. 

Med Undtagelse af Trappen, som meget sjælden kommer 
til og, have vi faa større indenlandske Fugle. end Tiurhanen. 
Dens Holdning er gravitetisk, dens Farve prægtig ; Næbbet er 
bøjet, for til forsynet med en Krog, rovfugleagtigt og gulhvidt; 
over de nøddebrune Øjne har den en sirlig, skarlagenrød, vortet 
Stribe. Vingeleddets Fjer ere hvide, de øvrige Dele ere næsten 
ganske sorte med graat Anstrøg, Hoved og Bryst ere blaaliggraa, 
spillende i det grønne, Vingerne og Buxerne falde i det nødde- 
brune, især om Efteraaret efter Fjerfældningen. Halen er sort 
og hvidplettet indtil de mellemste Fjer. Kløerne ere sorte og 
korte, men skarpe. Hønen er derimod betydelig mindre, vejer 
kun 3—6 Pund og har en ganske anden Farve, en rustfarvet, 
sort- og hvidplettet Fjerklædning, rustrød Strube og Bryst, hvid, 
sort- og brunplettet Bug og rustbrun Hale med sorte Tvær- 
haand. Museet i Neufchatel besidder imidlertid som en stor 
Sjældenhed en meget gammel Høne, der er skudt i Jura og 
hvis Farve nærmer sig meget til Hannens. 

Tiurhanen træffes lige saa hyppig paa Jorden som paa høje 
Træer. Dens ejendommelige Flegma gjør dens Gang noget gravi- 
tetisk, og dens krumme Ryg og fremstrakte Hals giver den Lighed 
med den kalkunske Hane. Men det lykkes sjælden at blive 
denne forsigtige og uselskabelige Fugl var, naar den gaar. 
Dens Syn og Hørelse ere overordentlig skarpe, og hører den 
blot Jægerens lette Trin i Mosset eller en tør Bregnestængels 
Knagen eller en Raslen i Løvet, letter den strax med stærkt 
snurrende Vingeslag. Dens Flugt er lige og kan høres et godt 
Stykke Vej gjennem Krattet, men varer ikke længe, da den 
er for besværlig for det tunge Dyr, som derfor ogsaa snart 
sætter sig højt oppe i et gammelt Træ, helst et uden eller med 
udgaaet Top, fra hvilket det let kan komme bort igjen... Den 
selskabelige Høne søger oftere sin Føde paa Jorden, skraber 
op i de løse Muld- og Sandlag og klukker sit ,,Bak-bak" i alle 
Tonearter. 

Tiurens Stemme er højst ejendommelig og kan ikke ud- 
trykkes med Ord. Jægerne benævne dens Kalden som bekjendt 

Skogren; den høres i Reglen kun om Foraaret. Ffter Solned- 
gang bestiger Hanen sit Træ, sædvanlig altid det samme, en 
stor gammel Gran eller Bøg, som den beholder Aar efter Aar, naar 
den ikke forstyrres. Paa den Tid Bøgen udfolder sine Blade, 
skogrer den fra det første Spor af Morgendæmringen indtil 
efter Solens Opgang. Den staar da påa en af de nederste 
stærke Grene, rejser sine lange Strubefjer, slaar Hjul med 
Halen, sænker Vingerne, puster Fjerene op, tripper med Fødderne 
og fordrejer Øjnene paa en højst komisk Maade, som om den 
var beruset.  Derpaa lader den, først langsomt og enkeltvis, 
men senere bestandig hurtigere og mere udholdende, dels 
snadrende, dels klaprende Toner høre, indtil der til sidst følger 
et meget stærkt Slag, det saakaldte Ho vedslag, til hvilket der 
slutter sig en Række skærende Toner, der ligne Hvæsningen 
af en Le, den saakaldte Slibnin 8, og endelig en langtrukken 
Lyd, ved hvilken den sædvanligvis selv lukker Øjnene til i 
saligt Velbehag. 

Denne ganske mærk værdige Koncert, som gjentages med 
korte Mellemrum, maa nu en ægte Jæger, der ikke vil takke 
Tilfældet for sit Bytte, men nedlægge det efter alle Kunstens 
Regler, kjende til Bunds, thi under den er Fuglen først til at 
komme paa Skud. Klokken tre om Morgenen maa han være 
påa sin Plads og nærme sig Hanen paa et Par Hundrede Skridt, 
hvorpaa han rolig afventer Skogringens Begyndelse.” Under den 
saakaldte Slibning er Urhanen i den Grad optagen af sin egen 
Musik, at den ikke hører godt. Disse Øjeblikke, umiddelbart efter 
Hovedslaget, ere den rette Tid for den lurende Jæger til at 
nærme 'sig, hvilket han gjør i lige saa mange Spring, som han 
kan foretage under hver Slibning, og staar da, naar den er 
ophørt, saa stille som en Mus, indtil Skogringen begynder for fra 
igjen. Før og under denne indtil Hovedslaget hører Fuglen 
meget skarpt, forlader øjeblikkelig Træet, naar den mærker 
noget mistænkeligt, holder fra den Dag gjærne op med at skogre 
og er tabt for Jægeren. Er denne derimod saa hurtig og 
erfaren, at han kommer den nær nok under Slibningen og 
holder sig ganske rolig i Mellemtiden, saa kan han, naar han 
skyder paa Fuglen under denne sælsomme Forestilling, endogsaa 

gjøre et Fejlskud, uden at den døve Fugl mærker det, — og 
et Fejlskud er saa meget lettere muligt, som den mørkladne 
Fugl ikke er let at faa paa Kornet i Dæmringen. Da den er 
temmelig sejlivet og ofte flyver bort og gaar tabt for Jægeren, 
selv naar den er haardt saaret, burde den altid skydes med 
Kugle. Dens Fald fra en høj Gran kan høres langt hen i 
Skoven. 

I «gaistlicher Vogelgesang» har man uddraget følgende 
snurrige Moral af denne Jagt: 


Urhanen lokker ved sit Kvidder 

1 Parringstid for Hønen hist; 

Ret som fortumleét der han sidder 
Og mærker ej til Jægrens List. 

Hvor mange Tusend gaa ei til Spilde, 
Fordærve Sjæl og Legem med, 

For de i Kvindegarn sig hilde, 

Der drager dem i Helved ned. 


Denne skæbnesvangre Skogren, som saa ofte bringer Tiurer 
Døden, er altsaa dens Parringslyd. Hønerne ere sædvanligvis 
lejrede i Græsset og Buskene i Nærheden og svare den med 
deres blide ,,Bak-bak". Naar en ung Hane har indfundet sig 
paa en ældres Standkvarter, opstaar der undertiden rasende 
Kampe mellem dem, under hvilke de ere aldeles blinde. og 
døve for alt ligesom Kronhjortene, og ligesom disse anfalde 
Tiurerne efter paalidelige Iagttagelser i Parringstiden endogsaa 
andre Dyr, ja selv Mennesket, i blindt Raseri. Mærkeligt nok søgte 
en Tiurhøne engang at trænge sig ind i Hønsegaarden ved en 
Avlsgaard i Thurgau og vedblev med det hver Morgen, indtil 
Bonden skød den. 

Efter Parringen lever Hanen igjen som Eneboer paa sit 
Standtræ og i dets Nærhed, medens Hunnen skraber et temmelig 
rummeligt Hul paa et aabent Sted i Skoven under en Busk 
mellem Lyngen eller Blaabærkrattet og lægger deri paa et let 
Underlag fra 5 til 14 rustgule og brunprikkede Æg af Størrelse 
og Form som Hønseæg, som den ruger med største Iver. 
Kyllingerne komme frem efter fire Ugers Forløb og afrettes af 
Moderen til at fange Insekter; med Omhu kradser den. op 

i Skovmyrernes Tuer, lægger Larverne hen for dem og plejer, 
beskytter, ja forsvarer dem med Livsfare. 

Fuldvoxne Tiurer æde Grannaale, Blaabærblade, giftig Ra- 
nunkel, Bregneløv, Alperoseblade, alleSlags Græsstraa, Blomster- 
rakler, Kuopper, Bær og Insekter og sluge tillige for Fordøjelsens 
Skyld Smaasten og Sneglehuse. I Parringstiden æde Hanerne 
intet andet end Grannaale, hvoraf man kan finde hele Haand- 
fulde i deres Kro, og det samme er Tilfældet om Vinteren, i 
hvilken de ikke sjælden blive hele Uger paa det samme Træ 
og aldeles afpille hele Grene. Denne raa Kost gjør Hanernes 
Kjød haardt, skjønt det allerede er grovt og sejt nok i Forvejen 
og ogsaa engang er blevet stemplet af Athenæus som lignende 
Strudsens, og giver det en saadan Smag af Harpix, at det'næsten 
ikke er til at spise, naar det simpelt hen steges. Vel gjennem- 
kogt og omhyggelig vehandlet smager det bedre. 

Hønen æder derimod sjælden Naale, men foretrækker 
lettere Føde, skjøre Knopper, Korn, Urter og Bær, Fluer, 
Myrer, Edderkopper, Kaalorme, Biller, Larver og Orme, og 
har derfor ogsaa et temmelig fint, saftigt Kjød, som ubudne 
Gjæster rigtig nok altfor ofte lade smage sig godt. Den gamle 
Tiurhan har vel kun lidet at frygte af vore Firføddede, då 
den for det meste lever paa Træerne og er meget aarvaagen, 
men den paa Jorden rugende Høne er derimod udsat for en 
hel Hær af Fjender. Til disse hører den i alle ældre og 
ensomme Skove hyppige Ræv, som tager baade Moder, Unger 
og Æg; dernæst Maaren, Ilderen, Væslerne, Vildkatten og 
Lossen, med hvilke Ravnene, Falkene og Duehøgene forene sig. 

Foruden i vore Bjærgskove findes dette ædle Vildt ogsaa 
i hele det mellemste og nordlige Europa og i det tilgrænsende 
nordlige Asien. .I Karpatherne kalde Ruthenerne Hannen. ret 
betegnende ,,vild Paafugl'", Magyarerne derimod ,,blind Hane"”. 
I Thyringerwald og Harzen er det temmelig hyppigt, aller- 
almindeligst dog i Liflands og Estlands' uigjennemtrængelige 
Skove og ved Jenisej og Ob, hvor Bønderne gaa ud i Skovene 
med Fakler og slaa de opskræmmede Fugle ihjel med Stokke. 
I Tyskland indtage Tiurerne den højeste Plads blandt det 
vingede Vildt og henregnes i Jagtlovene ligesom Hjortene til 

det store Vildt... Tidligere var det kun de høje Herrer, der 
gik paa Jagt efter Tiuren, og de nedlagte den kun med Kugle; 
selv nu. til Dags fredes dette Vildt med Omhu i mange Di- 
strikter, og man skyder aldrig nogen Høne, men altid de ældre, 
stærkt skogrende Haner. Den nuregerende Ixejser i Østerrig 
nedlægger aarlig i Parringstiden en tre til fire Dusin Stykker 
med egen høje Haand, især i de steierske Skove. 

Meget gamle Haner, der ikke mere parre sig, ere saa over- 
ordentlig sky, at man næsten ikke kan komme dem nær. Der- 
imod lade de rugende Høner sig ofte gribe paa Æggene eller 
vende dog snart igjen tilbage til dem, hvis de løbe fra dem. 
Selv uden for Rugetiden ere de mindre sky end Hanerne, 
og jeg har saaledes for nylig oplevet, at en Høne blev staaende 
i flere Minutter mellem Blaabærbuskene og stirrede med strakt 
Hals paa min Hund, som stod for den. En Jæger i Gaisz 
fandt ni Urhønseæg under en Granrod, som han lod udruge 
af en Gaardhøne, men det lykkedes ikke at bringe Ungerne 
ud over en Alder af elleve Uger, og de vare altid bange for 
Moderens Klukken. I Schwendi i Kanton Bern opfødte en 
Bonde en ung Tiurhane blot med Kartofler og fik den saa 
tam, at den kom løbende, naar han kaldte paa den. Tiurjagten 
i Berner-Oberland var indtil den nyeste Tid højst snurrig og 
ejendommelig. Jægeren. plejede: at trække en hvid Skjorte 
over Hovedet og vade afsted i Sneen, indtil han hørte den 
skogrende Hanes Lokketoner. Medens denne nu sang og med 
hjulformig udbredt Hale gjorde sine pudserlige Spring i Sneen 
eller paa en Gren, gik Skytten lige løs paa den. Under Payv- 
serne stod han ganske stille; Hanen stirrede påa ham, naar 
den blev ham var, og vedblev dernæst at skogre, indtil: det 
dræbende Skud faldt. Naar den fanges ung og tæmmes, skogrer 
Urhanen paa enhver Tid af Dagen og til enhver Aarstid. 

Da Kreutzberg i Efteraaret 1853 besøgte St. Gallen med 
sit store Menageri, bragte en Vorarlberger ham en levende 
Tiurhane, som han havde ladet udklække samme Foraar af en 
Hushøne, .og som var den eneste blandt sex. Kyllinger, som 
han havde kunnet holde i Live. Den prægtige Fugl sad rolig 
paa sin Stang mellem skrigende ÅAraer og pludrende Kalkuner 

og hørte med stor Interesse, men uden Spor af Frygt, Løvernes, 
Hyænernes og Panternes Brølen. Senere blev den sat ind i en 
afrikansk Paafugletranes Bur, hvor den med samme stoiske Ro 
lod sig nappe og ruske i Kraven af den varmblodige Sydboer. 


VIL. Den store Hornugle. 


Dens Opholdssted og Udbredelse. — Dens natlige Liv. — Dens Fjender. — 
Æventyr ved Wallensøen. 


Den store Hornugle (Bubo maximus) er uden Tvivl en af 
vore Bjærgskoves, besynderligste og smukkeste Beboere, en 
imponerende, fantastisk og højst ejendommelig Fugl. Faa af 
vore Bjærgrejsende have sagtens set den, mange derimod hørt 
den. Den opholder sig kun paa de fjærneste og ensomste 
Steder og foretrækker fremfor alt dybe Klippekløfter med stejle 
Vægge og tætte Krat eller afsides liggende Taarnruiner, der 
ere skiulte af Træer, saaledes som de især findes i det paa 
slige Klippereder rige Kanton Graubinden. Om Dagen flyver 
den kun ud, naar den forstyrres, men trykker sig ellers mellem 
tætforgrenede gamle Træstammer eller i Klippespalter og op- 
dages kun med stor Vanskelighed. Den tilhører den underste 
og mellemste, sjælden den øverste Skovregion i Bjærgene og 
forekommer for Resten overalt i Schweiz ligesom overalt i den 
gamle Verden, skjønt ingensteds hyppig. I Urnerlandet stiger 
den op over Urserndalen, i Biinden endogsaa op i Øvre- 
Engadin, hvor den yngler; efter Riwas Angivelse viser den 
sig i Tessin som Trækfugl om Vinteren, men bliver ikke om 
Sommeren. 

Dens hule, dæmpede Skrig, ,,Puhu-puhu-puhu", der ofte 
afbrydes af et vildt ,,Huj", gjør et dybt og uhyggeligt Indtryk; 
i Parringstiden i April Maaned lyder det vildere. I Kanton 
Appenzell, hvor man for nylig har fanget- denne Ugle en Mor- 
gen tidlig i Raadhushallen, kan man høre det om Natten i 
Briillisauerfaldets vilde Kløfter, fra Hohe Kastens Fjældvægge, 

i Kurzenberg og i Pakhuset i Schwendi, og det er ikke for- 
underligt, naar Sagn om Hexedandse og vilde Jægere og des- 
lige have knyttet sig til denne græsselige Koncert, thi Løvens 
Brøl og den hungrige Ulvs Hyl ere næppe uhyggeligere end 
dette af fnysende Slag med Næbbet ledsagede Ugleskrig. 
Naar Dæmringen begynder, flyve Hornuglerne ud paa Rov, 
rolig, lydløst, langsomt og lavt, opsøge Mus, Slanger og Frøer, 
men angribe ogsaa gjærne Skovhøns, selv Tiurhanerne, Vildænder, 
Harer, Skovskader og især Krager, — hvilke sidste de ofte 
hente om Natten fra Træerne og Tagene. Med Næbbet knuse 
de først Hovedet og de større Knogler påa deres Bytte og 
sluge dernæst de smaa Dyr hele; påa større Fugle afrive de 
Hovedet, plukke nogle af Fjerene af og sønderrive dem derpaa, 
i det de sluge selv større Knogler, som de siden spy op igjen; 
indhyllede i de nedslugte Haar og Fjer, i Form af Kugler. 
Man har endogsaa fundet et stort Stykke af et Pindsvin med 
Pigge i denne Rovfugls Mave. Om Vinteren holder den sig 
ofte til Aadsler. 

Den store Hornugle er den største af vore Ugler, to Fod 
lang med et Vingefang af 5—6 Fod, og har silkebløde, løse, 
blegbrune, sortflammede Fjer og lange, sorte Fjerbuske oven 
over hver Øreaabning. Næbbet er sort, halvt skjult mellem 
Børster og bøjet fra Roden, Øjnene meget store med kulsorte 
Pupiller og ravgul Iris og omgivne af et straalende Slør; de 
korte og kraftige Fødder ere stærkt befjerede lige til de 
brune, store og spidse Klør. Man havde tidligere den fejlagtige 
Tro, at den ikke kunde se om Dagen, men den ser alt meget 
nøje og lukker kun Øjnene for det pludselig og stærkt ind- 
faldende Lys. Om Dagen er den meget forsigtig og holder 
sig stille, dog har jeg set den jage over Trætoppene ved Middags- 
tid. I Modsætning til de fleste andre Ugler. æder den ogsaa 
om Dagen, især i Fangenskab, ja styrter sig endogsaa paa 
denne Tid fra sit Skjul ud paa Smaafugle og sønderriver dem. 
Vand tager den næsten aldrig til sig. 

Denne prægtige Fugl, der faar et ganske æventyrligt Ud- 
seende ved sit overordentlig tykke, runde Hoved og sine store, 
bydende Øjne og tillige udmærker sig ved ejendommelige Ma- 

nerer, f. Ex. ved åt dreje Hovedet, knække med Næbbet, blinke 
med Øjene og ryste med Benene, synes næsten at være lige 
saa stor som en Kongeørn, naar den rejser sin løse Fjerklæd- 
ning, uagtet den ikke er meget større end en Ravn, naar den 
er plukket. Især naar den tirres, rejser den Fjerene, ruller 
Øjnene i Hovedet, pruster med Næbbet og farer rasende løs 
påa sin Fjende. Paa Grund af dens rolige og søvnige Væsen 
anser man den ellers for frygtsom og fejg, men den er en 
modig og stærk Rovfugl, der angriber Jægeren, naar han vil 
røre dens Unger, og endogsaa efter Wagners og Hallers 
Fortællinger binder an med Kongeørnen og besejrer den nn 
Ravnen er ikke bange for Ørnen, men maa dog bukke under 
for Hornuglen. 

Hornuglen lægger om Foraaret 2—3 hvide, porøse, rund- 
agtige Æg i en med Hø og Mos udforet Rede, der vel kan 
have et Gjennemsnit af tre Fod, eller ogsaa paa den nøgne Sten- 
flade i en Klippehule. Ungerne ligne i Begyndelsen smaa Uld- 
klumper, have en fin, løs, prikket Dunklædning og hvæse uop- 
hørlig. Man kan tage dem Aar efter Aar, naar man én Gang 
kjender Stedet, da Hornuglerne gjærne ruge paa den samme Plet. 

Med en Del Omhu og Klogskab kan man tæmme Ungerne; 
de æde då al Slags Kjød, skjønt altid helst Krager, og ere 
i Stand til at æde en stor Mængde paa én Gang, men kunne 
da ogsaa hungre en 4—5 Uger. Kjød, hvori der er gaaet 
Maddiker, synes at være højst skadeligt for dem, uagtet de 
for øvrigt ikke foragte Aadsler; i det mindste synes den Syg- 
dom hos en Hornugle, hvorunder der krøb Maddiker ud af 
Mund, Øjne og Øren paa den, at hidrøre fra en saadan Næring. 

Da Hornuglen overfalder Skovfuglene om Natten, ere de 
dens svorne Fjender om Dagen. Kommer den til Syne, for- 
samle Krager og Skader sig rasende om den, men nøjes dog 
med at imponere den ved en frygtelig Larm, thi sjælden er én 
saa dristig at nappe den en Smule. Paa denne Maade forraade 
de ofte Jægeren dens Opholdssted, ja de vejre den saa skarpt, 
at de endogsaa mærke den, naar den bæres ud i en Sæk til 
Kragehytten, og ledsage den med deres Skrig. 

I Schweiz benytter man ikke den store Hornugle, med 

Undtagelse af at man fører den om i en Kasse og viser den 
frem for Betaling; i Tysklands Jagtegne bruges den derimod i 
Kragehytten. 

Denne mærkværdige Fugl har et nyt Navn paa ethvert 
Sted og tæller næsten tredive.  Tessinerne kalde den meget 
høflig gran dugo", men forfølge den ligesom alle Aristokrater af 
Blod med ægte republikansk Had. 


VIII. Syysoverne. 


Syvsovernes Levemaade. — Syvsoveravl. — Den store Hasselmus, ligeledes 
kun et Bjærgdyr, — Den lille Hasselmus. — Det kolde Blod. — Ejendomme- 
ligheder ved enhver af disse Arters Vintersøvn. 


Til disse nydelige og pudsige Smaadyr høre i vor Region 
kun to Hasselmusearter og Syvsoveren. De ere ingensteds 
hyppige, vise sig kun sjælden og ere det store Publikum for 
det meste kun bekjendte af Navn. De danne et Mellemled 
mellem Musene og Egernet og dele flere Særegenheder med 
enhver af disse Familier. Ligheden mellem dem indbyrdes be- 
staar i den ofte afbrudte Vintersøvn; tillige have de alle en 
hoppende Gang, lange Øren og en tætbehaaret, med Haardusk 
forsynet Hale. 

Den største af vore Sovemus er Syvsoveren (Myowus 
glis), af Lighed med. et lille, noget plumpt bygget Egern, aske- 
graa paa Ryggen, hvid paa Bugen, med meget fin og blød 
Pels, store, sortringede Øjne, lange, sorte Varbørster og en 
Hale, der er næsten lige saa lang som Kroppen. 

I tætte Ege- og Bøgeskove med en rig Underskov + klatre 
disse Smaadyr flittig omkring, især i Skumringen og i lyse 
Nætter, sjælden derimod om Dagen. Ligesom Egernet leve de 
af Træfrugt, Rønnebær, Nødder, Bog, Naalefrø og andre Frø- 
sorter, opsøge ikke sjælden ogsaa Æg og Fugleunger og for- 
tære med Begjærlighed Oldenborrer.  Ribs ere de meget 
lystne efter, Kirsebær høre til deres Lækkerbidskener, Pærer 

og Æbler slæbe de i stor Mængde til deres Forraadskamre, 
der i Reglen ere anlagde i et hult Træ (undertiden i en Stær- 
kasse) og ogsaa jævnlig i Bønderhuse og Skur, som ligge nær 
ved Skoven. I mange Aar kunne disse Smaadyr holde Stand 
paa Lofterne og mellem Bjælkeværket i en saadan Bygning, 
hvor de, som Erfaring har godtgjort, om Natten besøge For- 
raadene af tørrede eller friske Frugter 0. s. v. og gnave paa 
Linnedet eller gjøre anden Ulykke, som da af Beboerne i 
Reglen hyppigere tilskrives Rotterne end de lidet kjendte 
Syvsovere. Ja de forsmaa endogsaa ikke undtagelsesvis at 
tage Vinterkvarter og gjøre Barsel i slige bekvemt beliggende 
Huse eller i Bistader eller Stærkasser i Stedet for i Træhuller 
og føde da deres 3—6 Unger sammesteds i Juni Maaned. 

Syvsoveren har sin største Udbredelse i de tessinske 
Bjærge, i hvilke den med Forkjærlighed opsøger Kastanieskovene. 

Norden for Alperne er den just heller. ikke sjælden, selv 
oppe ved St. Gallen. i Domleschg, i Jura 'og i Glarnerlandet. 
Paa Grund af dens natlige Levemaade kjendes den påa mange 
Steder slet ikke; paa andre (f. Ex. i Schaffhausen) optræder 
den periodisk .i stor Mængde. I Tessin skattes dens Kjød 
højt, hos os ringeagtes det. — Paa Grund af dens naturlige 
Ondskabsfuldhed, Lumskhed og vilde, bidske Væsen er det 
næsten umuligt at tæmme de gamle, medens Ungerne kunne 
blive meget fortrolige. 

Syvsoverne forsvare sig mod deres Fjender af Maarslægten 
med haardnakket Tapperhed og bruge deres skarpe Tænder 
og gode Klør med stor Færdighed, skjønt sjælden med noget 
Held. Kattene ere ligeledes ubarmhjærtige Fjender af dem og 
udrydde dem ofte aldeles; kun Halerne og de med Bær eller 
Træfrugt fyldte Maver har man bemærket, at de lade ligge. 

I de 6 til 7 Vintermaaneder sove de Vintersøvn, skjønt 
med talrige Afbrydelser, og have ogsaa deraf faaet deres Navn. 
Hvorvidt de om Vinteren oftere forlade deres Boliger i den 
frie Skov, have vi sikke kunnet forvisse os om paa Grund af 
deres indtrædende Sjældenhed. Derimod har en troværdig 
Naturelsker gjort den paafaldende Iagttagelse, at de Syvsovere, 
som havde taget Bo i Nærheden af et Bondehus, hele Vinteren 

igjennem kom frem, selv ved 5—7" Kulde, for at samle de 
paa Jorden liggende tørre Kirsebær, Blommer, Æbler 0. s. v., 
uagtet deres Forraadskamre vare meget vel forsynede, og det 
ikke en enkelt Gang, men regelmæssig hver anden Dag hele 
Vinteren igjennem. Kun meget stormfuldt Vejr formaaede at 
holde Dyrene inden Døre i 3 til 4 Dage. 

Om Vinteren ere de fedest, som allerede Martial bemærker: 

Vinter! dig sove vi bort, vi bugne af glinsende Ister 
Just i de Maaneder, da Søvn kun til Næring vi fik. 

Romerne skjænkede dem overhovedet stor Opmærksomhed, 
da de ansaa deres Kjød for meget velsmagende, og underholdt 
dem i stor Mængde i særegne med Egekrat beplantede 
»Rotte"haver. Naar Dyrene havde opnaaet en vis Alder, -bleve 
de satte i Lerkrukker, forede med Agern, Nødder og Ka- 
stanier og slagtede, naar de vare blevne fede nok. 

Den store Hasselmus (M. quercimus) er endnu sjældnere 
og hidtil udelukkende kun bemærket i Bjærgregionen og den 
alpine Region. Den ligner meget Syvsoveren, men er noget 
mindre, rødliggraabrun paa Ryggen, hvid paa Bugen med en 
sort Stribe fra Overlæben hen over Øjet, Øret og Skulderen. 
Foran og bag ved Ørene har den en hvid Plet, paa Skulderen 
en sort. Den buskede Hale er rød og sort paa Oversiden, 
hvid paa Undersiden. I Levemaade ligner den aldeles Syv- 
soveren, er lige saa ondskabsfuld og bidsk som den, kaster to 
Gange om Aaret 4—6 Unger og forraader ofte sin Rede ved 
den utaalelige Stank, som omgiver den. Man har flere Gange 
fanget den levende paa St. Gotthard og i Urserndalen; ogsaa 
i den øvre Engadin har den hjemme (jeg har selv fundet den 
i Zuz) og forekommer rét hyppig i flere af de løvskovrige 
Bjærgkantonner og i Domleschg. 

Langt nydeligere og elskværdigere end begge disse to 
Musearter er den lille Hasselmus (M. muscardimus), som 
næppe er større end den almindelige Husmus, med en rød 
Ryg og en smudsighvid Bug. Den korthaarede, forholdsvis 
lange Hale er rødbrun.” Med stor Livlighed og Behændighed 
færdes denne lille Mus som et Egern i Forskovene og Hassel- 
buskene i Bjærgregionen og Bakkelandet og træffes ikke sjæl- 

den i Ungskoven og i Hasselgærderne. Den lever af alle Slags 
Nødder og Frøsorter, sidder ligesom Egernet paa Bagen, naar 
den æder, og kaster i Jul eller August blinde Unger. I denne 
Tid lugter dens Rede stærkt af Moskus. Naar den fanges som 
Unge, bliver. den meget snart tam og fortrolig og holdes derfor 
ofte i Bur; de ældre vedblive altid at være noget sky, men ere 
dog fredelige og blide. 

Naar man rydder et Hasselhegn, træffer man ofte i en 
gammel hul Stamme paa et stort Oplag af Hasselnødder og 
dernæst i Reglen ogsaa paa Musene selv; griber man fat paa 
en af dem, befrir den sig ofte ved et dygtigt Bid og forsvinder 
med overordentlig Hurtighed bag efter sine bortflygtede Kamme- 
rater. Træffer man i Slutningen af Efteraaret paa Hassel- 
musens kugledannede Rede, finder man i Reglen Beboerne 
allerede i Vintersøvn, liggende sammenrullede med Snuden ved 
Gattet. Reden er bygget af Løv, Mos og Haar, meget varm 
og af Form som en Ovn; tager man Dyrene ud af den, give 
de gjærne ved en svag Hvæsen til Kjende, at de have fuld- 
kommen Fornemmelse af, hvad der foregaar omkring dem. 

Mangili og andre have anstillet højst mærkværdige 
Undersøgelser over deres Vintersøvn. Deres Forsøg vise, at 
den er af en ganske anden Art end Murmeldyrets eller Ham- 
sterens og atter forskjellig i sin Natur hos de enkelte Arter af 
denne Familie. Den lille Hasselmus synes at være den stærkeste 
Sover af dem alle. Ved en Termometerstand af 1 over Nul 
laa en Hasselmus i en dødlignende Dvale og havde i 42 Mi- 
nutter kun 147 uregelmæssige Aandedrag. Da Termometret 
sank indtil 1? under Nul, vaagnede den op, udtømte sin Tarm- 
kanal og begyndte at æde. Da Varmen igjen tog til, sov den 
atter ind og aandede nu ved fem Graders Varme meget lang- 
sommere end ved én Grad og altid sjældnere, jo længere 
Søvnen varede, saa at Mellemtiden mellem Aandedragene kunde 
beløbe sig til 27 Minutter. Da Termometret steg til + 10", 
aandede den i 34 Minutter kun 47 Gange, men udsatte man 
den for Solvarmen, indtraadte der et lige saa roligt og regel- 
mæssigt Aandedræt som i en sædvanlig Søvn. En anden 
Gang, da Termometret sank dybere, aandede den 32 Gange 

i Minuttet, men let (i Modsætning til Murmeldyret), og vendte 
sig uden at vaagne med Ryggen om mod Vindsiden. 

Selv i Maj Maaned, da Termometret viste + 15%, faldt 
den hver Morgen hen i denne dybe Søvn og døde af et Slags 
Slagflod, da den blev udsat for en kunstig Kulde af — 10%, — 
i det mindste vare alle Blodkarrene stærkt fyldte. 

Iagttagelserne over den store Hasselmuses Vintersøvn have 
givet lignende Resultater; kun sover den mindre og i Reglen 
kun ved meget lave Varmegrader. Ogsaa den æder, hver Gang 
den vaagner op, efter først at have udtømt sine Exkrementer, 
og sover derpaa videre. Ved 4" Varme faldt Syvsoveren i 
Vintersøvn; Termometret viste en Legemsvarme af kun 34". 
Da Kulden tog til, vaagnede den op, aåad og sov igjen ind. 
Ved 6? under Nul aandede den hurtigere og uafbrudt. I Juli 
sov den nok engang ind, og det for flere Dage, og aandede 
langsomt og med korte Afbrydelser. 

Alle disse Dyr give i Søvne ved Knurren, Hvæsen og 
Trækninger Følelse af Smerte til Kjende, naar der er Anledning 
dertil. Det synes, som om det hurtigere ÅAandedræt er nød- 
vendigt ved tiltagende Kulde for at frembringe den fornødne 
dyriske Varme, og at Opvaagningen ikke sjælden foranlediges 
ved Hunger. 

Vi forlade disse interessante Sovere ikke uden en Følelse 
af, at vor videnskabelige Erkjendelse er mangelfuld og fattig. 
Enhver Familie har ganske vist sin bestemte og nødvendige 
Plads at indtage i Naturens hemmelighedsfulde System, og at 
udfinde dens særegne Betydning er Naturforskerens herlige 
Opgave, men den rette Løsning af denne anes ofte næppe 
endnu. Murmeldyrets Vinterdvale er en naturlig Følge af de 
klimatiske Forhold i dets Hjem; disse lavere boende Muse- 
arters Søvn har man derimod endnu ikke forstaaet, ja ikke 
engang fuldstændig iagttaget. 


Egernet og Harerne. 

IX, Egernet og Harerne. 


Søndagsjægerne og Vildtstanden. — Egernets Farvetegning. — Bjærghåren 
og den almindelige Hare. — Harens Karakter og Levemaade. — Bastarder. 
— Opholdssted 


Naar den haabefulde unge Jægersmand har udført sit 
første Kunststykke og paa fem Skridts Afstand har nedskudt 
en å to Spurve fra det fuldt besatte Kirsebærtræ ved Hjælp af 
et Fjerdingspund Spurvehagl, saa gjør han Bøssepiben omhygge- 
lig ren, lægger halvt med Selvtilfredshed og halvt med Ringeagt 
den sønderslidte Smaafugl til Side og tænker paa større Jagt- 
bedrifter. Han tror fuldt og fast, at en forvildet Los eller en 
fed Gemse ikke kan undgaa ham, og bereder sig til tidlig om 
Søndagen at gaa op iBjærgene — for i det mindsté at bringe 
en Hare eller dog et Egern af Live med sit Krudt og sit Bly. 
Ak! hvor er dog ikke alt levende i vore Skove hjemfaldet til 
denne gruelige Standret! Naar de klare Kirkeklokker tone i 
Dalen fra By til By, og Sabbatens hellige Fred sænker sig 
frisk som Duggen og skjøn som Blomsterne ned over det 
hverdagstrætte Menneskehjærte, fyres der ofte i Bjærgskoven 
pelotonvis paa den hamrende Spætte, den slaaende Drossel og 
det sirlig legende Egern, såa at den gode Gud næppe kan 
finde stort Behag i.denne kristelige Søndagshelligholdelse eller 
hedenske Parforcejagt efter de muntre Smaadyr, paa hvis 
Løverdag der regelmæssig følger en Langfredag. Det er ret 
en Jammer og Skade, at disse langbenede Lømler intet bedre 
have at bruge Herrens Dag til end til en blodig Leg, hvori 
der er saa ringe Ære, saa lidt ægte Jægernoblesse, men kun 
den rene, skære, hensynsløse Raahed. Saa er dog Skive- 
skydningen om Søndag Eftermiddag noget ganske andet, og 
jeg mindes endnu med største Fornøjelse, hvorledes jeg paa 
hine prægtige Dage drog ud paa Drengenes Skydeplads med 
blankpudset Fuglebøsse og Jagttaske, for fuld af Jubel og Lyst 
at begynde den muntre Vaabenleg og skyde til Maals om Kap 
med mine Kammerater, af hvilke ingen maatte være konfirmeret 
(de komfirmerede bleve strax viste over til Mændenes Skyde- 
baner). I mange Kantonner har enhver. betydeligere By sin 

egen Skydeplads for Sognets Drenge, paa hvilken Ret og Orden 
overholdes med stor Strænghed. Paa de kirkelige Helligdage 
indbyde de unge Skytteselskaber i nærliggende Byer vexelvis 
hverandre, og de muntre Skytter valfarte til de nabovenlige 
Pladser med deres trofaste Bøsser og kæmpe af yderste Magt 
for at skyde Kongegevinsten bort fra deres Værter. Dog dette 
i forbigaaende; lidt — men af ganske Hjærte! 

De fleste af vore Læsere have vist allerede beluret Egernet 
i Skoven og set det sidde højt oppe påa Granens Gren, holde 
Koglen mellem Forpoterne og med stor Iver gnave de vingede 
Frø ud af det tætte og stærke Skælhus, med den smukke 
buskede Hale lige i Vejret, med de fine Haarpensler paa Ørene 
og bestandig seende sig om med de livlige Øjne. 

Egernet er vore Skoves Abe og staar i Munterhed og 
Pudsighed ikke meget tilbage for Sydens, men er rigtig nok 
hverken saa frækt eller saa ondskabsfuldt som disse. Kun i 
den hede Middagstid, eller naar Vejret er altfor slemt, er det 
i sm Rede; ellers har det altid noget for, hopper fra Gren til 
Gren, sætter ti Fod langt fra Træ til Træ og springer, nåar 
det kniber, uden Skade fra Toppen af 60 Fod høje Graner 
ned paa Jorden, i. det det gjør sig saa bredt som muligt og 
strækker Halen vandret ud. 

I vore lavere, højere og allerhøjeste Skove er det endnu 
temmelig hyppigt: i Dalene, helst hvor Underskoven har mange 
Hasselbuske, paa Bjærgene, især hvor der er mange Cembra- 
nødder, som det er en stor Elsker af. Det bygger flere rund- 
agtige Reder af Kviste, Løv og Mos i Læ mod den herskende 
Vind og tilstopper Indgangen, naar Vinden staar paa. Paa 
Grund af dets lange Bagben har det en hoppende Gang, men 
klatrer og svømmer derimod fortræffelig; kun naar det er anskudt, 
eller naar det stormer voldsomt, tyr det ned påa Jorden og 
søger at finde et Smuthul. 

Egernet æder helst alle Slags Nødder, Kjærner og Knopper; 
bitre Ferskenkjærner dræbe det derimod hurtig. Selv de 
haardeste Skaller gnaver det over i et Øjeblik og samler store 
Vinterforraad af Nødder, som det imidlertid ofte gjemmer saa 
godt, at det ikke kan finde dem igjen. Naar det ikke har 

noget at gnave paa i Fangenskab, voxe dets Fortænder ofte 
en hel Tomme ud forbi hverandre, såa at det ikke mere kan 
æde. En opmærksom Iagttager har lagt Mærke til, at det kan 
spore Trøflerne og udgraver dem ved Egetræets Rødder, lige- 
som det ogsåa ikke ugjærne æder Vingesvampe og Rørhatte. 
Mærkeligt nok efterstræber det ogsaa Fuglene og æder baade 
Æggene, Ungerne og Forældrene, ja fanger selv gamle Drosler. 

I Marts og Juni kaster Hunnen 3—7 blinde Unger i sin 
velforede Rede og plejer dem dernæst med stor Omhu. Truer 
nogen Fare dem, bærer den dem i Gabet til en anden Rede. 
De gamle lade sig sjælden tæmme, Ungerne derimod nok. 
Kjøddet smager godt om Efteraaret; Pelsen har ikke stor Værdi. 
Foruden Mennesket ere den endnu hurtigere Skovmaar, Uglerne 
og Vaagerne deres farligste Forfølgere; som de søge at undgaa 
ved lynsnart at kredse rundt om Træstammen. 

Nu ville vi ogsaa sige noget om Harerne, disse stakkels 
Fyre, som enhver Søndagsjæger skyder paa Pelsen, naar han 
har Lyst, som ere blevne til Ordsprog for deres Forlibt- 
hed og deres Fejghed, disse underlige, langbenede Fyre, der 
kun æde Planteføde og dog bide deres egne Unger ihjel, som 
kradse Øjnene ud paa deres Medbejlere eller rive hele Totter 
Haar af Pelsen paa dem, som se utrolig dumme ud og dog 
spotte og skuffe den kloge Jæger og hans endnu klogere Hund 
ved alle Slags fiffige Rænker og listige Paafund. 

Som bekjendt er den almindelige Hare udbredt over hele 
Europa fra Middelhavet til ind i det sydlige Sverrig og indtil 
Kaukasus og Ural; i Sydeuropa er den imidlertid noget tyndere 
behaaret og noget mørkere rustbrun af Farve end i Mellem- 
og især i Nordeuropa, påa hvilke sidstnævnte Steder Vinter- 
pelsen er mere graa påa Ryggen og hvidlig paa Siderne og 
påa Laarene. Dens lodrette Udbredelse naar omtrent til Løv- 
skovens øverste Grænse. 

Hunnen gaar drægtig i en Maaned og kaster fra Marts til 
September fire Gange Unger, nemlig første Gang 1—2, de 
næste to Gange 2—4, sjælden 5 og kun undtagelsesvis 6 og 
fjerde Gang 1—2 Unger, i alt altsaa 8—12 Stykker, og kun 
under meget gunstige Forhold flere. Overbefrugtning (hvorved 

forstaaes, at Hunnen påa én Gang bærer næsten fuldbaarne 
og næsten nydannede Fostre) og Misfostre ere oftere forekomne 
og forklares let af disse Dyrs stærke og uregelmæssige Kjøns- 
drift; Tvillingharerne og de hornede Harer i vore gamle Natur- 
historier høre imidlertid Dyrerigets Fabelverden til. Paa Grund 
af deres store Frugtbarhed vilde deres Antal snart blive over- 
ordentlig stort, især då Ungerne af det første Kuld allerede 
ere forplantningsdygtige samme Sommer, hvis Mennesker og 
Dyr (lige ned til Væsel, Skade og Krage) ikke forfulgte dem 
såa stadig og heftig, og Moderens Omhu for Ungerne ikke var 
såa ringe. Haren ramler ikke efter Aarstiden, men efter Vejr- 
liget, undertiden ållerede i December og Januar, saa at det 
første Kuld fødes i Frost og Sne, i slet beskyttede Asyler i 
Skoven eller påa Marken: Følger der nu, som ofte sker, en 
bitterkold, snerig eller meget vaad Marts eller April efter en 
mild Januar og Februår, gaa mange Tusende unge Harer til 
Grunde, og det første Kuld er næsten ganske tabt. Moderen 
viser en blodig Ligegyldighed for sine Unger, dier dem sand- 
synligvis kun 3—5 Dage (om Natten? — thi ingen har nogen- 
sinde set det) og lader dem saaledes løbe. Ungerne lege 
gjærne- og pad en højst morsom Maade, især i Morgen- og 
Aftenskumringen.  Jægeren kjender den udvoxne unge Hare, 
dels påa åt den er lysere af Farve, dels paa at den ikke, 
naar den forlader'Lejet, løber lige derfra, men søger at liste 
bort med langstrakt Krop og nedtrykte Poter og først, naar 
den er kommen et Stykke derfra, giver sig til at løbe af alle 
Kræfter, indtil den endelig tågér' Mands Mod til sig og nys- 
gjærrig vender sig om efter sin Forfølger. Overraskes den 
unge Hare derimod pludselig i Lejet, løber den vel hurtig 
bort, men gjør dog gjærne strax flere Sidespring. 

Det er velbekjendt, hvilken Forkjærlighed den unge Hare 
viser for den Busk, det Hegn eller den Græstue, under hvilken 
den er født. Vi have ofte set, åt en saadan Hare Dag efter 
Dag blev stødt op påa det samme Sted, at den flygtede fra 
den nedre Bjærgregion til de milevidt bortfjærnede Højalper, 
at den, jaget fra disse ned i den dybe Dal, steg højt op over 
Skøvgrænsen påd' den modsatte Side, og at den efter at have 

skuffet Hundene trods sex til otte Timers Forfølgelse atter om 
Aftenen fandtes i det samme Kvartér, som den havde forladt 
om Morgenen. 

I Reglen låder- Moderen strax sine Unger i Stikken, naar 
der nærmer sig nogen Fare; dog har man ogsaa ofte set den 
forsvare dem med stort Mod mod mindre Rovdyr. Den gamle 
Han er ofte gram mod sine Børn, giver dem Lussinger, saa 
at de pibe ved det, og i Fangenskab bider den dem ikke 
sjælden ihjel. Med Kaniner af samme Farve ere de unge 
Harer villige til at parre sig; jeg har selv anstillet nogle For- 
søg med dem, men kan ikke fælde nogen sikker Dom om 
Bastardernes Frugtbarhed. Det er vanskeligt nok at faa dem 
rigtig tamme, "da de sjælden kunne overvinde deres medfødte 
Skyhed; dog berettes: der, at Digteren Cowper i den Grad 
vænnede unge Harer til sit Selskab, at de sprang op paa hans 
Skjød, slikkede ham, trak ham ved Kjoleskjøddet ud med sig 
og aad med Hund og Kat af samme Fad. Jeg har selv bragt 
det lige saa vidt med en lille Unge, som jeg fik i August 1859 
og næsten havde et helt Aar i mine Værelser. Den vænnede 
sig meget hurtig til sine daglige Omgivelser, kom især om 
Aftenen springende gjennem Værelserne, flygtede ved den 
mindste mistænkelige Larm til sit Leje under Kakkelovnen, 
men forlod det i næste Minut lige saa hurtig igjen. Den aad 
gjærne af Haanden, helst Pærer og Blommer, holdt meget af 
Mælk og slikkede hurtig Koppen ren, medens det derimod gik 
langsomt for den med at æde Brød. Med Hønsehunden og 
Grævlingehunden aad den af samme Fad, men levede dog 
egentlig paa en noget spændt Fod med den sidste, der gjærne 
vilde trænge sig ind i dens Leje, dels for at slaas med den, 
dels for at se, om der ikke var noget spiseligt at hente der. 
Haren fandt sig ikke længe deri, men trommede den paa- 
trængende Hund saa eftertrykkelig i Hovedet, at den flygtede 
hylende sin Vej og aldrig mere vovede sig ind i Harens Kvartér. 
Det søgte Hunden nu at hævne ved at lægge sig paa Lur og 
styrte over Haren, naar den var ude at spadsere i Værelserne, 
og jage den rundt i disse, men fik paa denne Jagt saa alvorlig 
af Trommestokkene, at den til sidst dog holdt sig rolig, 

selv naar Haren kom hen og oversnusede den eller sprang frem 
og tilbage over den eller endogsaa op paa densRyg. Naar vi spiste, 
kom den hen, saa til den ene, saa til den anden, helst dog til 
Børnene, rejste sig paa Bagbenene og tiggede en Bid af dem ved 
at slaa dem ivrig med Forpoterne. Især var der en af Smaa- 
pigerne, som den fulgte alle Vegne, helst dog hen til Brødkurven. 
Lugt og Syn vare svage (den kunde med Nød og næppe finde 
en Bid i to Fods Afstand), men dog besnusede den alt med 
stor Iver. Naar den vilde ud ad Døren, trommede den med 
største Haardnakkethed paa den, og naar den kom ud, spad- 
serede den nysgjærrig om paa Gangen, men flygtede ved 
enhver uvant Lyd hurtig tilbage til sit Leje. Dens Pels 
var saa elektrisk, at den gav tydelige Gnister, naar man strøg 
den i Mørke. I Lejet laa den oftest paa Siden, men væltede 
sig undertiden om paa Ryggen; den satte sig hvert Øjeblik 
paa Bagen og pudsede sig meget omhyggelig, især slikkede 
den Poterne. Nogen egentlig personlig Hengivenhed viste den 
ikke selv efter elleve Maaneders Ophold, dens tilsyneladende 
Fortrolighed skjulte kun svagt dens egennyttige Hensigter, og 
den tabte aldrig en vis sky Frygtsomhed. Da den øjensynlig 
led ved at være ene og tydelig lagde Trang til Selskab med 
sine Lige for Dagen, satte vi den til sidst i Frihed. Kjønnene 
skjælnes i det ydre ikke let fra hinanden. Hannen er noget 
mørkere påa Skuldrene, Hovedet er smallere og hele Bygningen 
noget kraftigere end hos Hunnen. Den springer hurtigere op 
for Hunden, løber raskere og slaar tillige ivrigere og hurtigere 
med sin Hale (,,Blomsten'”) end Hunnen, der i Reglen -trykker 
sig mere, især i mildt Vejr. 

Harerne ere som bekjendt natlige Dyr. I Morgen- og 
Aftenskumringen og i lyse Nætter forlade de deres Leje for 
ad de vante Veje at begive sig til Foderpladserne, Stub- og 
Kornmarkerne, Engene, Frugthaverne 0. s. v. Om Dagen ligge 
de rolig i Lejet og sove med aabne Øjne og oprette Øren. 
Reden skifte de ofte efter Aarstid og Vejrlig. I Sne- og 
Regnvejr, saa vel som naar det stormer, opsøge de tørre Ste- 
der under Klipper, i Grave, i Skove og Buske, men ville i 
denne Tid overhovedet ikke ligge fast; i smukt Vejr holde de 

sig helst paa den aabne Mark. Naar Sneen ved indtræffende 
Tøvejr falder ned fra Skovens Træer og Buske, eller naar 
disse dryppe efter en stærk Regn, fly Harerne ligeledes ud paa 
de høje: Skrænter, paa Engene og Agrene. Ligger der høj 
Sne, kan man træffe dem overalt, i Læ i Stenbruddene eller 
bag Staldene, i Skoven, paa den aabne Mark, i en løst opkastet 
Fordybning eller endogsaa lige frem paa det haarde Snedække 
eller begravede indtil Snuden i den bløde Sne. Ved meget 
stærke Snefog blive de saa trætte af de bestandige Buespring, 
som de ere nødte til at gjøre, at Jægeren ofte kan gribe dem 
med Hænderne, og i dette eneste Tilfælde løbe de lettere ned 
ad Bjærgene end op ad dem, skjønt det dog kun gaar maade- 
lig nok med Farten. 

Haren har en overordentlig skarp Hørelse, men dens Syn 
er derimod temmelig svagt. Dens Frygtsomhed gjør, at den 
oftere forekommer dummere end den er i Virkeligheden. Jeg 
har selv oplevet, at en jaget Hare tumlede med saadan Vold- 
somhed mod en Grævlingehund, som kom den imøde, at de 
begge væltede hovedkuls hen over hinanden. Naar Hunden 
tager den, udstøder den klagende Toner, der ligne en Barne- 
stemme. Da Harens Knogler kun yderst sjælden forekomme 
i Stenaldertidens Køkkenmøddinger, tør man deraf vel slutte, 
at vore Forfædre i hine ældgamle Tider ikke spiste Haren, 
medens de derimod fandt Ræven meget velsmagende. 


X, Grævlingen. 


Jægerne. — Grævlingens Levemaade. — Dens Individualitet, — En Grævling 
i Solskin. — Forskjellige Jagtmaader. — Et Jagtæventyr, 


Naar Jægeren en tidlig Efteraarsmorgen staar og lurer i 
Bjærgskoven paa Tiuren eller Urhanen og i lydløs Spænding 
venter paa sit Bytte, sker det ikke sjælden, at det pludselig 
rasler i det tørre Løv ved hans Side, og at et uformeligt, graat, 

svinelignende Dyr bryder gjennem Krattet i tungt Løb og med 
halvkvalt Grynten. Det er Grævlingen, der vender hjem fra 
sin natlige Udflugt og saaledes stiller sig selv for Skud. Ved 
den ringeste Larm, Jægeren gjør, fremskynder den imidlertid 
sit Løb i den Grad, at den ofte er forsvunden i Krattet, før 
han faar Sigte paa den. Har den først naaet sit Hjem, gjør 
Bøssen den ingen Skade mere. Før det atter bliver Nat, kom- 
mer det mistroiske Dyr ikke igjen til Syne. 

Hos os gaa Jægerne sjælden paa Grævlingejagt, dels fordi 
den er besværlig, og dels fordi Dyret ikke er hyppigt nogen- 
steds, uagtet det forekommer overalt i Schweiz; det halve 
Antal Grævlingegrave staa derfor enten tomme eller beboes af 
Ræve. Undertiden fanger man Grævlingen i Garn eller i Slag- 
fælder og Saxe, men hyppigst dog med Grævlingehunde. I 
Glarnerlandet, hvor den forekommer temmelig højt op i Alperne 
(nemlig i Neuenalp, Guppenalp, Rieseten og Ochsenfittern), og 
for' Resten ogsaa paa andre Steder fange Jægerne den paa en 
barbarisk Maade. De støde nemlig en lang Stang meéd en 
dobbelt Skrue (Svinehale) i den forreste Ende ind i Hulen, 
bore den fast i Dyret, trække det langsomt ud og dræbe det 
ved Slag over-Snuden. Det er i det mindste en ret indbrin- 
gende Jagt. … Det fede Skind er vandtæt; Kjøddet, der ligner 
Svinekjød, men har en jordagtig Smag, giver en fortræffelig 
Spise, naar det har ligget nogen 'Tid i rindende Vand, men 
nydes ikke overalt; Fedtet derimod, der om Efteraaret ofte 
ligger tre Fingre tykt paa Ryggen (5—10 Pund), bliver betalt 
godt i Apotekerne. De stive Haar bruges til Pensler og 
Børster. 

Dette mærkelige, omtrent 21 Fod lange Dyr, der om Efter- 
aaret opnåaar en Vægt af 36 Pund, er sort paa Bugen, har et 
sort Baand hen over Øjet og opholder sig gjærne i Nærheden 
af Vinbjærge og Agre og ved Randen af Skovene, men stiger 
dog i det østlige Schweiz op paa de højeste Bjærge. Med 
sine stærke, krumme Klør graver Grævlingen sig let en magelig 
Hule paa Solsiden af Højene, som den udforer med blødt Mos 
og Løv og forsyner med fire til otte Udgange og Lufthuller. 
Her lever den nu ensomt, saaledes som det ret stemmer med 

dens stupide, ligegyldige, træge, sky og mismodige Natur. 
Hunnen synes i Reglen at have sin egen Bolig, men vi fattes 
sikre Iagttagelser af disse Dyrs Kjønsliv.: Den synes i Par- 
ringstiden snart at leve stadig sammen med Hannen, snart 
kun nu og da, og påa den anden Side træffer man ogsaa 
nogen Tid efter Fødselen begge Forældre sammen med Ungerne 
i Boet. Parringstiden er' heller ikke rigtig kjendt og angives 
snart til Oktober, snart til Slutningen af December. Det sidste 
kan imidlertid næppe være rigtigt for Bjærgregionens og den 
subalpine Regions Vedkommende; i det mindste har jeg aldrig 
kunnet finde Spor af Grævlingen i den dybe Sne, som påa 
denne Tid dækker Bjærgene. Hunnen kaster i Februar eller 
Marts 3—5 Unger, som i Begyndelsen ere blinde, kort- .og 
glathaarede, skifergraa med hvid Blis og ofte blive et helt Aar 
hos Moderen. 

Grævlingerne leve mest af Plantestoffer (Rødder, Roer, 
Kartofler, Trøfler, Bær,.Olden og Bog); men de æde dog ogsaa 
Mus, Snoge, Græshopper og Snegle og kradse smed deres 
stærke Forpoter kegleformige Huller i den bløde Skovbund for 
at faa Orme, Maddiker, Pupper og Biller. Maven paa en Græy- 
ling, som dræbtes i Juni, var fuldt proppet med Levninger af 
Æg og unge, paa Jorden udrugede Fugle. ; De fortære med 
Velbehag giftige Slanger uden at tage mindste Skade af deres 
Bid. Om Efteraaret ere de meget farlige for Vinbjærgene og 
rive uden videre Omstændigheder alle de af Klaser bugnende 
Grene ned, som de kunne naa; ogsaa paa Majsmarkerne an- 
rette de i nogle faa Timer store Ødelæggelser ved at. fortære 
de unge og søde Kolber i Mængde. 

Efter at de om Efteraaret have opkradset og sammenskrabet 
store Bunker Mos omkring .deres Hule, som de derpaa i Løbet 
af nogle Dage bringe ind i denne, gaa de i Vinterkvartér og 
sove nu ligesom Bjørnene med Afbrydelser og uden at stivne. 
De ligge da sammenrullede med Hovedet mellem Bagbenene, 
en Beliggenhed, der minder paafaldende om Fosterets i Moders 
Liv, ligesom den overvintrende Hvepses minder om Puppe- 
formen. At de i denne Tid skulle nære sig af den ildelugtende 
Olie, som findes i en Kjertel ved Tarmaabningen, er kun en 

forældet Jægerhistorie. Den tjener kun til at lokke det andet 
Kjøn til i Parringstiden, i hvilken den er meget rigelig til Stede, 
og fjærnes ved, at Dyret gnider Bagen mod Jorden eller en 
Sten. I de højere Bjærgegne forlader Grævlingen næppe sin 
Bolig om Vinteren, i de lavere kun sjælden og da kun for at 
drikke og skille sig ved sin Urenlighed. 

Om Foraaret kan man let udgrave Grævlingeungerne, som 
man såa kan tæmme og opdrage, skjønt man sjælden vil faa 
stor Ære og Fornøjelse af sine Elever, da de blive deres svin- 
agtige og indolente Natur urokkelig tro. Som ægte Natdyr 
vænnes de kun med den største Vanskelighed til nogen som helst 
Virksomhed om Dagen. Trods alle Stød og Puf, ja selv om 
man holder deres kjæreste Lækkerbidskener, som søde Frugter, 
hen for Trynen af dem, blive de gamle liggende rolig den hele 
Dag og lade i det højeste en vredagtig, trommende eller hvæ- 
sende Lyd høre. Men naar Natten indtræder, kommer der 
ogsaa Liv i dem, og saa ere de muntre lige til Morgenstunden. 
De synes at holde meget af Vand og skulle ofte drikke sig 
ihjel, naar man i flere Dage har berøvet dem denne Nydelse 
og derpaa giver dem fuld Frihed. De drikke paa samme Maade 
som Svinene. Med deres skarpe Tænder kunne de bide meget 
voldsomt. De kunne ikke afrettes til noget som helst og staa 
paa et meget lavt Trin, hvad de højere Evner angaar. Kun i 
Indretningen af en bekvem, luftig og renlig Bolig ere de sande 
Virtuoser, men anvende ogsaa mere Flid og Omhu derpaa end 
noget andet Rovdyr. 

Deres indskrænkede Evner lade dem ikke stort Spillerum 
ved Opsøgningen af deres Næring, og naar de snappe en Mus, 
er det vel snarere ved taalmodig Venten end ved snarraadig 
List. Deres Færdighed i at grave stemmer med den træge 
Egoisme hos dem, der ikke engang lader Hunnen dele Hule 
med Hannen; deres Frygtsomhed, som ofte endogsaa forvolder, 
at de blive bange for deres egen Skygge, stemmer med deres 
Dumhed. Naar en ung Grævling overraskes paa sin Vandring, 
tænker den ikke engang paa at fly, men lægger sig plat ned 
Jorden, som "om den tror, at den saa er velforvaret; søger man 
imidlertid at jage den op med en Stok, farer den rasende løs 

paa denne og bider i den. Ogsaa den Omstændighed, at Græv- 
lingen er et natligt Dyr, der ligesom ikke har noget at bestille 
i det livs- og aåandsforfriskende Sollys, at den er et Dyr med 
stride Haar, sej Hud og endnu sejere Liv, er betegnende for 
denne egenkjærlige, lave Dyrenatur. Skulde man ikke ogsaa 
blandt de menneskelige Karakterer kunne finde en slaaende 
Parallel til Grævlingenaturen ligesom. til enhver anden dyrisk 
Individualitet? 

Grævlingen er imidlertid ikke slet saa lyssky, som man 
tror. Den er mere menneskesky og bliver i sin Hule om Da- 
gen for ikke at forstyrres. Vi have modtaget Meddelelser, der 
berigtige en Del gamle Vildfarelser i denne Henseende, fra en 
Jæger, som havde det sjældne Held i længere Tid aldeles ufor- 
styrret at kunne iagttage en Grævling i fri Tilstand. Han 
besøgte gjentagne Gange en Grævlingebolig, der laa paa Ran- 
den af en Kløft aldeles aaben for Iagttagelser fra den modsatte 
Side. Hulen var stærkt brugt, og den nyudkastede Jord laa 
saa jævn og såa glat som et Logulv uden for Hovedindgangen 
og var saa tiltrampet, at man ikke kunde se, om der var 
Unger i Hulen. Da Vinden var gunstig, listede Jægeren sig 
fra den modsatte Side nær til Hulen og fik snart Øje paa en 
gammel, vranten Grævling, der sad hensunken i egne kjed- 
sommelige Betragtninger, men for Resten, som det syntes, befandt 
sig ganske vel i de varme Solstraaler. Dette var ikke et rent 
Tilfælde, thi Jægeren saa den ligge i Solen, hver Dag han 
iagttog Hulen. Dens Liv var et ægte dolce farniente. Først 
sad den og saa sig alvorlig om til alle Sider, dernæst betragtede 
den nogle enkelte Gjenstande meget nøje og vuggede sig ende- 
lig ligesom Bjørnen magelig fra Side til Side paa Forpoterne. 
Pludselig afbrødes dens selvbehagelige Ro af nogle blodtørstige 
Parasitter, som den med overordentlig Hastværk fik draget til 
Regnskab baade med Tænder og Klør. Veltilfreds med Exeku- 
tionen lagde den sig i såa magelig en Stilling som mulig og 
prisgav sig nu med inderligt Velbehag for den kjære Sol, i det 
den snart vendte sin brede Ryg, snart sin velnærede Bug imod 
den. Længe varede denne Tidsfordriv imidlertid ikke; medens 
den ligger og kjeder sig, har den faaet Snus paa et eller an- 

det, den rejser sig højt i Vejret og vejrer til alle Sider, og 
skjønt den aabenbart ikke rigtig kan udfmde, hvad der er i 
Vejen, finder den dog', at Forsigtighed er en Borgmesterdyd, 
og trækker sig tilbage til sin Hule. En anden Gang solede 
den sig igjen paa Terrassen, men travede saa til Afvexling et 
temmelig langt Stykke ned i Dalen for at skaffe Plads i Maven 
for den kommende Nats Bytte, ja vendte endogsaa med den 
egne, velbekjendte Forsigtighed og Renlighed om igjen paa 
Tilbagevejen for atter og atter at skrabe Jord og Blade over 
sine Udtømmelser, som ellers måaske kunde forraade den. 
Paa Tilbagevejen tog den sig gode Stunder, gjorde hist og her 
engang en Afstikker uden dog at stanse for at græsse, gjentog 
endnu. engang hin Proces og vendte endelig, da Træernes lange 
Slagskygger faldt hen over Scenen, tilbage til sin Hule sand- 
synligvis for at styrke sig ved en lille Lur til Nattens Besvær- 
ligheder. 2 

Der gives i det hele Dyrerige næppe nogen mere selv- 
behagelig, veltilfreds, mistroisk og hypokonder Egoist end 
denne Krabat. — Grævlingens Spor kjendes påa de brede 
Fodballer, de lange Klør og de korte Skridt; i Luntetrav sætter 
den Fødderne saaledes: ; : : 1, naar den!flygter ilsomt, der- 
imod saaledes se ger 

Vi have allerede bemærket, at der ikke drives nogen 
egentlig Grævlingejagt i Schweiz, idet Jægerne i de Egne, 
hvor der findes mange Dyr, ofte ikke forstaa sig stort paa at 
jage dem. Om Foraaret og Sommeren gaar Grævlingen ud 
for at søge sin Føde, saa snart det er blevet Nat, om Efter- 
aaret derimod sjælden før Midnat. Men har en Jæger eller en 
Hund været ved dens Hule, holder den sig maaske to, tre 
Dage ganske rolig hjemme. Enten opsøger man den om Natten, 
naar den er gaaet ud, ved Hjælp af en Parforcehund eller 
Sporhund og støder den. med Grævlingegaflen, naar Hundene 
have fanget den og holde den fast, eller man skyder den før 
Morgendæmringen fra et Baghold uden for dens Hule, eller 
man fanger den endelig, naar den styrter hjem, forfulgt af 
Hundene, i Sække, som hænges ind i Hulegangen. Det sikreste 
er dogeat lade den forfølge i selveHulen af de smaa, skrappe 

Grævlingehunde, indtil de have jaget den ind i Sækgangen 
(en blind Gang), hvorfra den ikke mere kan undvige. Man 
graver da ned til denne Sækgang, trækker det knurrende Dyr 
ud med Grævlingetangen eller Grævlingekrogen og slåar det 
ihjel. Undertiden hændes det dog, at den forfulgte Grævling 
stopper Gangen til efter sig med Jord og graver sig saaledes 
inde, at Hundene ikke kunne komme den til Livs. Naar Hulen 
ligger inde under faste Stenmasser, lader en Fælde sig meget 
godt anvende, men uden et saadant Apparat kan den da kun 
nedlægges ved et heldigt Træf. 

Man fortæller en ret snurrig Jagthistorie om en Appenzeller- 
Jæger fra Gais. Han havde tilligemed sin Dreng været saa 
heldig at finde en Grævlingegrav, men havde hverken Red- 
skaber eller Hunde. Han lod då Drengen binde et Toug om 
begge sine Ben, krøb saa med stort Besvær ind gjennem Gan- 
gen, greb Grævlingen i Nakken og gav nu Drengen et Tegn 
til at hale sig baglængs ud tilligemed Fangen.:- En skarp Sten, 
der sad i Loftet af Gangen, flængede Ryggen op påa ham 
langs med Rygraden, saa at Blodet løb ud, men det generede 
ikke den gjæve Jæger. Han havde set en Grævling til inde i 
Hulen og raabte derfor til Drengen, i det han igjen lagde sig 
ned: ,,Pas mig den fordømte Sten lige i den gamle Rift, ellers 
flaar den mig rent i Stykker!" Dermed krøb han ind, medens 
Drengen anbragte det spidse Klippestykke i den blodige Flænge, 
trak ogsaa den anden Grævling ud, dræbte den og lod nu 
først sin blodige Ryg forbinde. 

De talrige Levninger af Grævlingen i Hulerne, Moserne ;og 
Pælebygningstidens Affald vise, at den er en ældgammel Lands- 
mand af os. 

XL. Vildkatten. 


Tamme og vilde Katte. — De sidstes Udbredelse og de førstes Oprindelse. — 
Vildkattens Levemaade. — Dens Kamp med Jæger og med Hund. 


De varmere Lande ere som bekjendt saa rige paa Katte- 
arter, at disse udgjøre deres talrigste og farligste Rovdyr. 
Vor uendelig fattigere Fauna vilde lige saa lidt som vor Kultur 
kunne taale en saadan" Befolkning af glubende Røvere. I de 
koldere Jordstrøg ere Bjørnene og Hundene de største og 
vigtigste Rovdyrfamilier; af Kattene forekomme hos os kun 
Lossen og Vildkatten, og det endda nu kun som Sjældenheder, 
skjønt de efter flere overensstemmede Beretninger tidligere vare 
meget hyppige. Geszner siger saaledes i sin Dyrebog: ,,I Schweiz 
fanges mange vilde Katte i de tætte Krat og Skove, undertiden 
ogsaa ved Vandet; de ligne de tamme, men have tykkere og 
længere Haar og ere brune og graa. Man jager dem med 
Hunde eller skyder dem, nåar de trykke sig påa Træerne. 
Undertiden belejre Bønderne et saadant Træ, og naar Katten 
endelig er nødt til at komme ned, slaa de den ihjel med Køller.” 
I vore Dage findes der mangen ivrig Jæger, som aldrig har 
set en Vildkat, skjønt der sjælden gaar noget Aar, uden at der 
hist og her nedlægges en; i Zurich blev der for nogen Tid 
siden endogsaa skudt flere Stykker, hvoriblandt en Hankat paa 
15 Pund. I Jura er den intet mindre end sjælden, især i 
Kredsen Nyon og Cossonex; ligesaa påa Båtzberg og i Beten- 
dalen i Aargau. I det østlige. Schweiz og i Skovkantonnerne 
kjender man kun lidt til den; derimod træffes den endnu under- 
tiden i nogle Bjærgdale i Wallis og Bern, især i Grindelwald- 
dalen, ligeledes i Biinden, medens man i Tessin kun synes at 
kjende den forvildede Kat. 

Vildkatten (Felis catus) er et uhyggeligt Dyr og næsten 
ængstelig at se påa. Den er altid betydelig større end Hus- 
katten, ofte endogsaa dobbelt saa stor, og i Reglen af Stør- 
relse som en Ræv. Hovedet er ikke slet såa fladt som Hus- 
kattens, Tarmkanalen kortere, Halen overalt lige tyk, tæt be- 
haaret og forholdsvis kortere, Haarene ere blødere og længere, 

og Farven mere bestandig, nemlig rødlig- eller gulgraa med en 
uregelmæssig sort Længdestribe ned ad Ryggen og med mange 
ligesaa uregelmæssige Tværbaand paa Siderne.  Bugen er 
bleggul, Struben hvid, Hovedet ofte sortstribet, og Halen, der 
er halv såa lang som Kroppen, rustgraa med 7—8 mørke eller 
sorte Ringe og samme Farve i Spidsen; Læberne og Saalerne 
ere sorte, Den mørke, ringede Hale og den gulhvide Plet paa 
Struben gjælde som karakteristiske Artsmærker. Snurbarten 
er større, Blikket vildere, og Biddet langt kraftigere end hos 
Huskatten. Hvor vidt denne nedstammer fra den, er uafgjort; 
Naturforskerne ere af forskjellig Anskuelse derom. Vi vilde 
sære tilbøjelige til at anse den for Stamdyret, da den organiske 
Bygning stemmer overens i alt væsentligt, og man ikke med 
Sikkerhed kan angive nogen anden Oprindelse, skjønt Hus- 
katten rigtig nok ogsaa hører hjemme i Syden og er funden 
indbalsameret i de ægyptiske Mumiegrave, hvis der ikke var 
en stor Forskjel i Bygningen af Hjærneskallen og af Tarm- 
kanalen, som hos Huskatten er fem, hos Vildkatten kun tre 
Gange saa lang som Kroppen. Da de fleste af vore Husdyr 
ikke oprindelig høre hjemme hos os, men hyppig ere komne 
fra Orienten, har man ogsaa villet antage den lille nubiske Kat 
for at være Stamdyret til den tamme, men den er ikke nøje 
nok undersøgt og synes at afvige lige saa meget fra den som 
Vildkatten. Hvilken Indflydelse Aartusenders Kultur og for- 
andrede Levemaade have paa den dyriske Typus, er bekjendt 
nok; derimod lægge vi mindre Vægt paa den Paastand, at 
Vildkatten i tam Tilstand efterhaanden aldeles skulde gaa over 
til Huskattearten, og denne i forvildet Tilstand endogsaa alle- 
rede i tredie Generation ligne hin fuldkomment, thi der er 
altfor faa Iagttagelser af dette Slags, og de ere altfor usikre, 
til at man kan tillægge dem nogen Betydning eller Beviskraft, 
og det saa meget mindre, som man sagtens næppe har parret 
fangne Vildkatte med hinanden, men rimeligvis med Huskatte, 
hvorpåa Bastarderne jo let kunne have antaget de sidstes Ud- 
seende. 

Vildkatten stemmer i Levemaade aldeles med Lossen, hvis 
hele Naturel den ogsaa besidder. Den foretrækker de ensomste 

klipperige Bjærgskove og har sin Bolig i hule Træer, Klippe- 
spalter eller forladte Ræve- eller Grævlingegrave, undertiden i 
Nærheden af Søer eller Bække, hvor den med stor Snuhed 
everlister Vandfugle og Fisk. Paa Træerne og i Buskene 
lurer den paa alle Slags Smaafugle og paa Egern og anretter 
stor Ødelæggelse mellem Skovhønsene. Større Dyr, som Harer 
og Murmeldyr,. overvælder den. ved at styrte sig ned paa 
Ryggen af dem og overbide Pulsaaren. Mislykkes Springet, 
forfølger den ikke Dyret videre, da den ikke er meget be- 
hændig paa Jorden og desuden ligesom de fleste Kattearter 
ikke har nogen fin Næse. Mus ere uden Tvivl dens Hoved- 
næring, men for øvrigt vrager den ikke Aadsler og dræber 
overhovedet alle de varmblodige Dyr, som den kan faa Bugt 
med. I Maven paa en Vildkat har man fundet Levninger af 
26 Mus. Mennesket angriber den aldrig uden at være tirret. 

I Reglen ligger den om Dagen udstrakt paa en Gren og 
søger at naa sit Bytte ved et Spring fra sit Baghold. Jægeren 
ser den ofte ligge aldeles ubevægelig og stirre ligesom .Skov- 
maaren og Lossen rolig paa sig med funklende Øjne. -Men vogt 
dig vel Skytte! og tag den rigtig paa Kornet, thi er den kun 
anskudt, farer den prustende og snøftende ned paa Jorden, 
nærmer sig Jægeren hvæsende og med højt krummet Ryg og 
opløftet Hale, sætter sig rasende til Modværge eller springer 
lige løs paa ham. Sine spidse Klør hugger den såa dybt ind 
i Kjøddet, især i Brystet, at man næsten ikke kan slide dem 
løs igjen, og Saarene, som de efterlade, ere meget. vanskelige 
at læge. Den er saa lidet bange for Hunde, at den ofte lader 
sig jage i længere Tid af dem, før den tager sin Tilflugt til 
Træerne, ja endogsaa undertiden, naar den ikke mærker Jæge- 
ren, af sig selv kommer ned fra Træet, hvilket kan give An- 
ledning til en rasende Kamp. Med Kløerne bibringer den 
frygtelige Flænger, men sigter dog helst efter Øjnene og for- 
svarer sig med den mest rasende Forbitrelse, saa længe der er 
en, Gnist tilbage af dens seje Liv. I Jurabjærgene kæmpede 
saaledes engang en Hankat, liggende paa Ryggen, sejrrig mod 
tre Hunde, af hvilke den havde hugget Kløerne dybt ind i 
Snuden paa de to, medens den holdt den tredje fast i Halsen 

med Tænderne, en Forsvarsmaade, der vidnede lige saa meget 
om fortvivlet Mod og forbavsende Behændighed som om stor 
Klogskab. Jægeren ilede til og gjennemborede den med et 
velrettet Skud og frelste derved de haardt saarede Dyr, der 
ellers alle havde maattet bukke under. 

Vildkattens huslige Liv er meget lidet kjendt, da den for- 
staar at holde det godt skjult. Gamle Dyr lade sig aldeles 
ikke tæmme. De parre sig i Februar, ligesom de tamme Katte 
under hæslige Skrig; Hunnen kaster i Maj eller April 5—6 
blinde Unger, som den opføder og skjuler og leger med ligesom 
hine. Ungerne skulle være lettere at tæmme og opdrage til 
Husdyr. 

Pelsen er meget elektrisk ligesom Fiskeodderens og dobbelt 
saa meget værd som Huskattens. Vinterpelsen er meget tyk, 
men Yderhaarene brække let af. I Museerne mangler Skindet 
ofte, da det er blevet sjældnere i den senere Tid. Jeg under- 
søgte for nogen Tid siden et smukt Exemplar, som var blevet 
skudt i Egnen om Såckingen, og erfarede ved den Lejlighed, 
at disse Dyr ikke ere såa ganske sjældne i Schwarzwald. Det 
vejede over 16 Pund, dog har jeg ogsaa set nogle paa 18 Pund. 
I ældre Dage bleve Vildkattene ansete for Lækkerbidskener, 
men nu til Dags spises de næppe mere. — Forvildede Katte 
forekomme i alle Skove indtil op i Alperne. Ogsaa disse leve 
af Fugle og Mus og ere sky, vilde og ondskabsfulde. Om Vin- 
teren opslaa de deres Kvarterer i de ubeboede Hytter og 
Skur i Bjærgene og gjøre ordentlig lyst mellem Musene, såa 
at den Nytte, de forvolde, vel overvejer den Skade, de anrette. 
Bjærgboerne, som bryde sig mindre om en større eller mindre 
Fuglestand end om at faa Musene udryddede, skaane dem i 
Reglen. I Ørredbækkene anrette de stor Skade i Legetiden. 

Hvorvidt Vildkattene lide af Vandskræk er endnu uaf- 
gjort og vil vel være vanskeligt at afgjøre baade paa Grund af 
disse Dyrs og endnu mere paa Grund af Sygdommens Sjælden- 
hed: Dog er det ikke usandsynligt, at de ere de samme Vil- 
kaar undergivne som de tamme, hvis Bid imidlertid langt fra 
er saa farligt som gåle Hundes, da Vandskræk efter alle Iagt- 
tagelser ikke indtræffer efter et Bid af en gal Kat. 

Ålmindelig Karakteristik af Alperegionen. 


Regionens Bredde og Højde. — Kamdannelser. — Pasdale, Pasveje og Hospi- 
tier. — Deres Betydning for Dyreverdenen. — Dybtindskaarne Dale i Vest- 
og Nordalperne. — Rhætiens Middelhøjde. — De højeste europæiske Kultur- 
dale, — Engadin. — Åvers. — De øvre og nedre Alpedale. — Bjærgtoppenes 
og Højdalenes Varmeforhold. — Alpevinteren. — Foraarets Udvikling. — 
Isskrænter og Gletscherlaviner, — Lavinernes Karakteristik. — Sneskjoldenes 
og Støvlavinernes Udbredelse og Ødelæggelser. — Forbavsende Lavinstorme. 
— Grundlaviner. — Lavinbroer og Snekit. — Lavinernes Betydning for 
Plante- og Dyrelivet. — Beskyttelsesmidler. — Vandaarer i Alperne. — 
Flodsengen. — Det højeste Vandfald i denne Region. — Levende og døde 
Højalpesøer. — De højeste europæiske Søer, — Mængde af smaa Alpesøer. — 
Skjulte Til- og Afløb. — Dyrelivet i disse Søer. — De rhætiske Alpesøer 
og deres Fisk. — Dyndstrømme. — Krystalhuler. — ,,Karrenfelder". 


Menemrumriet mellem den græsrige, med de herligste Løv- 
og Naaleskove udstyrede Bjærgregion og Snerigets øde og vilde 
Is- og Klippelabyrinter dannes af den udstrakte Alperegion, et 
Bælte, der indtager hele Højbjærgverdenen mellem 4000. og 
7000 til 8000”, eftersom man tager Snegrænsen i snævrere eller 
videre Betydning eller taler om de sydlige eller nordlige Bjærge. 
Alperegionens horisontale Udbredelse er allerede langt ringere 
end den montane Regions, der endnu kunde opvise selvstændige 

Partier i Jurakjæden og i enkelte smaa Bjærgstrøg og Grene, 
medens hin paa det nøjeste er knyttet til den store europæiske 
Alpeaxe og til de højeste Rygge og Bjærgknuder. Jurabjærgene 
have vel, som allerede før bemærket, enkelte Toppe, der naa 
op i Alperegionen, men den mere afrundede Massedannelse er 
dog i derés hele Bygning saa overvejende over Topdannelserne, 
og de bære saa lidet Præg af den egentlige Alpeformations 
voldsomme Hævninger, at den større Højde, som enkelte Bjærg- 
rygge have, næsten synes at være tilfældig. Jurakjæden har 
derfor ogsaa kun en Skygge af den ægte Alperegions Dyre- 
og Planteliv. 

De egentlige Schweizeralper ere altsaa de kolossale Bjærg- 
rygge, som stryge fra Montblanc og Genfersøen paa begge 
Sider af Rhonedalen, udsende mægtige Grene mod Nord og 
Syd, ligesom sammenknyttes i St. Gotthardknuden og herfra 
dels i forvirrede Forgreninger naa hen mod Orteles, dels med 
Urner-, Glarner- og St. Gallenalperne falde af mod Bodensøens 
Bækken, medens de samtidig dog vedligeholde Forbindelsen 
med Orteles ved Hjælp af Rhætikon. Fra gammel Tid har 
man stræbt at finde et vist Sammenhæng i deres Bygning. 
Man delte dem i peninske, lepontiske Alper, Højalper og rhå- 
tiske Alper, senere i tre paa hinanden følgende Kjædesystemer, 
men Vilkaarligheden spillede for stor en Rolle ved disse Ind- 
delinger. B. Studer og Desor lagde rent geologiske Syns- 
punkter til Grund for deres Inddeling, i det de gjorde Central- 
massesystemet gjældende lige over for Kjædesystemet og op- 
stillede et Mellembælte af de centrale Gnejgsmasser med de dem 
omsluttende Skifre og to Sidebælter af neptuniske Bjærge. 
G. Studer gik derimod ud fra en orografisk Betragtning og 
delte Schweizeralperne paa" en anskuelig Maade i følgende tre 
Grupper: 1) Nordalperne, som omfatte Afsnittet mellem Rhone, 
Rhin og Højsletten og bestaa af følgende Partier: Berneralperne 
(Dent de Mordles til Grimsel), Urneralperne (Grimsel til Uri- 
rothstock), Glarneralperne (Andermatt til Calanda) og Såntis; 
2) Sydalperne mellem Rhone, Tessin, den piemontesiske Slette, 
Dora Baltea og Savoyen med følgende Partier: Savoyiske 
Grænsealper (Dent d”Oche til Col de Ferrex) Walliseralperne 

(Col de Ferrex. til "S. -Giacomopasset) og  Tessineralperne 
(S. "Giacomo til Pizzo del Uomo ved Bellenz); 3) Rhåtiske 
Alper med Adulagruppen (Nufenen til M. Generoso), Albula- 
gruppen (Spligen til Val Torta), Silvrettagruppen (Falknis. til 
Sattelkopf ved Landeck) og Berninagruppen (Piz di Prata til 
Piz Lat ved. Nauderz). 

Betragte vi nu paa et lodret Gjennemsnit af hele Alpe- 
systemet det: Bælte, som ligger mellem .4000 og 7000” ab- 
solute Højde, -finde' vi, at næsten alle Forbjærgenes Toppe 
falde i denne Region, saa at mange af dem kulminere, før de 
have naaet dens øverste Grænse. I Højalperne derimod dæk- 
ker dette Bælte kun en Mellemregion, der næppe naar Kammen, 
og' over dets øverste Grænse rage endnu enkelte Pyramider op 
til den dobbelte Højde. Dog falde ogsaa en stor Mængde For- 
bindelsesrygge, Tværkamme og Sidegrene i Alpernes store 
Hovedmasse helt og holdent inden for den alpine Regions 
Grænselinier; næsten alle vigtige Indskæringer, Gjennembrud 
og Pasveje høre den til, ligeledes de højeste Kulturdale i 
Europa. 

Sammenligne vi nu den her angivne Alperegion med Bjærg- 
regionen, såa måa den vel, hvad de organiske Former angaar, 
være meget fattigere, men ogsaa langt ejendommeligere end 
denne, da dens hele Karakter saa bestemt afviger fra Slettens 
og Lavlandets; paa den anden Side maa den ogsaa være langt 
vigtigere i zoologisk Henseende end den oven for liggende Sne- 
region, i hvilken den organiske "Verden efterhaanden udslukkes 
og de uorganiske”Dannelser' næsten udelukkende lægge Beslag 
påa Menneskets Interesse. Højbjærgenes ejendommelige Dyre- 
og Planteliv.er især sammentrængt i Alperegionen, og: Men- 
nesket er endnu nøje knyttet til dén. - Den byder ham sine 
ejendommelige Tillokkelser og Skatte i forholdsvis stor Mængde 
og er endnu modtagelig for en vis Kultur, skjønt: den dog altid 
véd at bevare" sin "oprindelige Frihed og Originalitet. Den 
lader sig ikke aftvinge meget, men giver frivillig, hvad den vil 
give, og forsøger Mennesket ved Kunst at nøde den til en 
rigere Produktion, saa er: den taalmodig nok til en Tidlang at 

fmde sig i de lette Lænker og egensindig nok til at afkaste 
dem, saa snart den er kjed af dem. 


Centralkjædens Udløbere tage sig ligesom sammen mod 


Nord og danne der endnu nogle høje Bjærgtoppe, der rage 
højt op over den montane Region og ved deres fremskudte, 
isolerede Beliggenhed danne ligesom Udenværker for Højalperne. 
Medens Toppe og Kamme af samme Højde i Centralalpegebetet 
forsvinde i de kæmpemæssigere Formationers Labyrint, have 
hine naaet stor Berømthed ved den prægtige Udsigt, man .har 
fra deres Toppe ud over Forlandene og over imod Alpepro- 
filerne, og ere blevne yndede og stærkt besøgte Valfartssteder. 
Saadanne fremskudte Poster ere: Moléson (6172”), Berra (5300"), 
Dent de Brenlaire (7268'), Hochmatt (6637), alle i Kanton 
Freiburg; Stockhorn (6770'), Gantrisch (6737), Niesen (7280), 
Brienzerrothhorn (7238'),  Hohgant (6770) i Berneroberland, 
Schafmatt (5800) og Pilatus (6565”) i Kanton Luzern, Stanzer- 
horn (5847) i Unterwalden, Rigi (5541) i Schwyz. I den 
Nordarm af Hovedkjæden, som strækker sig fra Gotthard mod 
Bodensøen, er Bjærgmassen smallere, Gjennembruddene og 
Tværdalene dybere og den hele Sammenhæng -i Bygningen 
derfor løsere. Fra. de mellemste Glarneralper og nord paa 
taber denne Kjæde betydeligt af sin højalpine Beskaffenhed, 
og dens enkelte Toppe som: Rautispitz (7031), Vorderglårnisch 
(6581), "Schilt (73757), Churfrsten (7330, . Speer (6220”), 
Såntis (7709) og Hohe Kasten (5538') naa allerede ikke mere 
eller i det mindste kun ubetydelig over Alperegionen. Derpaåaa 
beror imidlertid netop Regionens rige Mangfoldighed, i det den 
snart fordyber sig i det indre af de mest forvirrede Højbjærgs- 
forbindelser, snart udbreder sig over Forbjærgenes og Yder- 
armenes friere og lysere Toppe. 

Enkelte Tværdale i denne Region faa en særegen Betyd- 
ning ved at tjene til Forbindelse mellem Egnene påa begge 
Sider af den høje og sammenhængende Bjærgkjæde, som 'de 
gjennemskære. " Den større Del af dem danner kun Forbindel- 
sesveje mellem de nærmeste, tilgrænsende Landskaber, saaledes 
Passerne Col de Cour (6250) og Col de Champ (6270') fra 
den nedre Rhonédal til Drancedalen, Passet over Col de Balme 

(6766') ned i Chamounydalen, over Fenétre (8160”) ind i Pie- 
mont og over Pillon (5180”) fra Saonedalen ind i Genfersøens 
Omraade. Nogle af dem. benyttes næsten kun af Turister, 
Smughandlere og Desertører.  Monterosakjæden har kun faa 
Passer, og de fleste af dem ligge højt over vor Region, men 
ere derfor ogsaa saa meget interessantere, f. Ex. Passerne over 
Matterjoch (10242'), Arollagletscheren (7830), Weiszthor og 
Monte Moro (8396'), Ofenthal- og Zwischenbergpasset osv., 
af hvilke de fleste ere vanskelige Gletscherveje, den sidste 
fordum en stærkt benyttet;Ridevej. Berneralperne have mange 
Overgange - fra Bern ned i Wallis: Grimsel (6696), Gemmi 
(70867), Rawyl (6970'), Sanetsch (6440') og mange andre min- 
dre betydelige. Fra Reuszdalen fører gjennem vor Region Susten 
(6980”) over i Berneroberland, Surenenpasset (7170) -og Schånegg 
(6380) i Engelbergerdalen, Oberalppasset (6350') og Kreuzli- 
passet (7000) i det biindenske Højland. Storregpasset (6230') 
forbinder Engelbergerdalen og Seethal med hinanden. Den 
Mængde Dale, der ligge begravede i de rhætiske Alpers Arme, 
eré ogsaa forbundne ved et stort Antal Passadler, af hvilke 
Maloja (56007), Albula (7238'), Strela (7000), Scaletta (8067), 
Julier (7030”), Septimer (Hospitiet: 71477, Fliela (7400) og 
Bernina (7040) ere de betydeligste. Over Grænserne føre i 
Nord ned i Sernfdalen Segna's (8100') og Panixerpassets (74627) 
stejle Alpestier, af hvilke den sidste aarlig passeres af c. 1000 
Stykker Kvæg, 2000 Faar, 200 Svin og 10 Heste; Schweizer- 
(6680) og Druserthor (7339”) ned i det Montafuniske, i 
Øst og Syd en Mængde mindre Passer til Tyrol, Veltlin, 
Kleven og Kanton Tessin. "Enkelte af disse Handelslivets 
Forbindelseskanaler ligge allerede højt oppe i Sneregionen, 
som Kistenpasset (8500') og Sandgrathpasset (8720”), og kunne 
derfor kun befares ved Midsommertid. Saa meget for øvrigt 
alle disse Veje bidrage til at. oplive Alpelandskabet, forandre 
de det dog ikke paa nogen mærkelig Maade. Mennesker og 
Husdyr optræde rigtig nok i større Mængde i dem, men sæd- 
vanligvis ere de kun kunstløse Rideveje, ofte stejle og selv 
farlige  Bjærgstier, der gaa hen over Bjærgaasene. Kulturlivet 
flyver som en Skygge hen gjennem disse Forbindelsesveje. 

Derimod give de store europæiske Hovedalpeveje de Dale, 
gjennem hvilke de ere lagte, en noget bestemtere Karakter. 
Med Forbavselse tæller Vandreren den Række af Kunstbroer, 
som dristig ere spændte over brusende Dybder, og den Mængde 
Gallerier, som ere drevne ind i Klippemasserne, følger med 
Øjet de brede, skjønne og velbeskyttede Vejes Sigsag- og Slange- 
linier og møder påa de højeste og ugjæstmildeste Punkter nær 
ved den evige Sne mellem grænseløst øde Fjældvægge de be- 
skyttende Hospitier, de sidste Tilflugtssteder for Mennesket 
i og over Alperegionen. " Disse Hospitier ere simple, solide 
Bygninger saa vel ved Hoved- som ved Bipasserne, der i Reglen 
bebos hele Aaret og for en frivillig Gave eller en billig Beta- 
ling tilbyde den fornødne Vederkvægelse og Underhold. Nu- 
tidens Aand, der overalt opsøger de korteste Forbindelsesveje 
mellem Nationerne, har omskabt ubekvemme Passer, hvor det 
tungtbelæssede Muldyr pustende klatrede op foran sin Driver, 
til de herligste Kunst- og Postveje. Den søgte ikke altid de 
dybeste Indskæringer i Alpesystemet, men de korteste Linier 
mellem store Byer og gjennem folkerige Landstrøg. Fire saa- 
danne Verdensveje - forbinde Nordeuropa med Sydeuropa og 
gjennembryde ved Aandens Magt den naturlige Jordskorpeforms 
kolossale Modstand. Fra den øvre Rhonedal til Vedrodalen 
mellem Simplon og Måderhorn fører Simplonvejen, den 
første Konsuls uforglemmelige Værk (1802—1806), med en 
største Højde af 6218”. Jævnbyrdig med den er det længst 
berømte Gotthardspas, påa hvis højeste Punkt (6443) der 
allerede i det trettende Aarhundrede stod et Hospitium, blevet 
forsynet med en herlig Kunstvej. Det er det. egentlige Cen- 
tralpas, i det det ikke blot deler Alperne næsten lige midt over, 
men ogsaa er den korteste og ligeste Vej, der fører over Hoved- 
kammen fra en nordlig Hoveddal til en sydlig uden først at 
sno sig frem mellem Hoved- og Bikjæder.  Hospitiet optager 
aarlig henved 10000 fattige rejsende”). Ogsaa den store 


+) Ifølge Fremmedbogen beløb Antallet af fattige rejsende i Aarene 1855—60 
sig til 60,742 (af hvilke 205 vare syge), til hvilke der udleveredes 
89,692 Rationer Levnedsmidler og 195 Klædningsstykker til en Værdi af 

Spluignervej traadte fra at have været en gammel, af Romere 
og Longobarder stærkt benyttet Ridevej i Aarene 1818—20 
over i de rivaliserende europæiske Forbindelsesvejes Række. 
Fra Rheinwalddalen hæver den sig endnu 1900" indtil Sadlen 
mellem Tambo og Soretto med en største Højde af 6510”. En 
anden stor Kommunikationsvej fører fra den samme Dal over 
Vogelberg, nemlig Bernhardinpasset (6584/), der ogsaa blev 
meget benyttet i Oldtiden og siden 1823 er undergaaet en 
storartet Ombyggelse. Disse tvende Passer ere den tyske Na- 
tionalitets og . den protestantiske Kirkes sydligste Grænseskjel 
øst for St. Gotthard. Endelig ville vi endnu omtale to i tid- 
ligere Tider meget befarne, men nu gamle Påsveje, som ere 
trængte i Baggrunden ved de nylig nævnte prægtige Kunstveje, 
nemlig Passet over Store St. Bernhard fra Dranse- til 
Aostodalen (Pashøjde 7674”, Hospitiet 7668”) og det, der fører 
fra Medels- og Blegnodalen over Lukmanier mellem ube- 
nævte og tildels ogsaa ubekjendte, gletscherbehængte Bjærg- 
toppe (5948”). Ved Forbundets Understøttelse ere i den senere 
Tid ogsaa Furka-, Oberalp-, Schyn-, Albula-, Fliela-, Ofen- og 
Berninapassene blevne omdannede til magelige og smukke Post- 
og Militærveje. 

I Asien, Afrika og Nordamerika gjaldt fra Arilds Tid de 
højtliggende Vandskjel for: hellige Steder, hvor de indfødte 
Stammer forsamlede sig til religiøse Fester. Saavel Urboerne 
som ogsaa senere Romerne havde indviet de høje Kildeegne i 
Alperne, f. Ex. påa Lukmanier, maaske ogsaa paa Bernhardin 
og sikkert paa Vandskjellet ved St. Gotthard, paa Store St. 
Bernhard (Romernes Mons Peninus eller Mons Jovis), hvor der 
endnu findes Billedsøjler og Tempellevninger, til helligt Brug. 
Ogsaa paa Julierpassets Skjel synes de to urgamle, hidtil gaade- 
fulde Granitsøjler, der staa i en Højde af 7000” over Havet, 
at tyde hen paa en tidligere Gudsdyrkelse paa dette Sted. 
Kristendommen byggede derfor ved disse Passer Kapeller og 
oprettede Hospitier, til. hvilke der selv i den nyere Tid er 


55,960 Frank.  Regeringerne og velgjørende Privatmænd i Schweiz 
ydede deraf de 52,951 Fr., medens Udlandet gav 1089 Fr. 

gjort Pilegrimsvandringer, og hvor der er blevet afholdt veli- 
giøse Fester af Bjærgbefolkningen. Det er imidlertid ikke blot 
for Menneskene, for Religion og Samfærsel, at disse Pasindskæ- 
ringer have -og havde Betydning; ogsaa for Dyreriget ere de 
ikke uden Vigtighed.  Aarlig vandre mange Tusende Stykker 
Hornkvæg ad dem til de vælske Markeder, og Bergamo-Faare- 
hjorde. overstige dem for at tilbringe Sommeren paa de rhætiske 
Højalper. Med udholdende Kraft og stærkknoglet Lemmebygning 
finde Heste og Muldyr sig i det raa Klima. Fremfor alt ere 
Passerne dog vigtige for de uendelige Skarer af Trækfugle, 
som to Gange om Aaret benytte dem for at slippe over mod 
Nord eller mod Syd. Men selv paa de Højder, som de lette 
'[rækfugle ikke glide hen over, vandrer Mennesket endnu med 
sine tro Husdyr; — i Oktober og November, naar Gletscher- 
spalterne have faste Snebroer, driver Walliseren sit Kvæg 
og sine Muldyr over Matterjochs vilde Gletscherpas i en 
Højde af 10,242 Fod over Havet. 

Disse Højveje blive saaledes til virkelige Pulsaarer, gjen- 
nem hvilke der næsten hele Aaret finder Strømninger af Men- 
neske- og Dyreliv Sted. Selv i de smaa Bipasser vedligeholdes 
dette Liv i den koldeste Aarstid; paa Grimsel f. Ex. omtuske 
Walliserne hele Vinteren igjennem Vinen, Brændevinen og den 
italienske Ris, som kommer over Griesgletscheren eller Simplon, 
med Haslidalboernes Oste, Passer og Hospitier ere forunder- 
lige Stationer for et fremmed Liv i Bjærgegnene. Rundt om 
dem staa i ophøjet Forladthed Snese af Iskegler og Klippe- 
gallerier, der aldrig ere blevne berørte af noget Menneskes og 
næppe af nogen Gemses Fod. Saa mangen af dem nævnes 
ikke ved noget Navn; intet kløgtig forskende Øje har søgt efter 
Lovene for deres forvirrede Bygning, efter deres Stenarter eller 
efter deres usle Rester af et Plante- og Dyreliv; men hen langs 
deres Fod gaar den larmende Karavane, — det skrattende 
Posthorn, Muldyrets Klokke og Menneskets mangetungede Sprog 
lyde op til dets Toppe. Men disse Jætter røres ikke. deraf; 
med Diamantkroner om deres hellige Hoveder drømme de deres 
tusendaarige Drøm om Havbølger, der rullede hen over dem, 
om brogede Muslinger og sjældne Fisk, som spillede om deres 

Kløfter, om Sydens yppige Buske og vuggende Palmer, indtil 
mægtige Kræfter fra neden løftede dem under Skjælven og Bæven 
op fra Jordens Moderskjød, og deres hvælvede Ryg brast og 
tidligere ukjendt Frost smykkede deres Hoveder- med Firn- 
diademer. Maaske straale ogsaa frem for deres indadvendte 
Øje Ruinerne af den skjønne Fortid, som forstenedes for dog 
ikke ganske at gaa tabt for dem, og dybt i Fjældbygningens 
Skjød glimrer den ædle Guldaare, hvorpaa hist og her en lille 
Kilde gnaver, og Huler med Krystaller og Grupper af ædle, 
spillende Stene. Udadtil er alt dødt, og hvert Aarhundrede 
begraver dem dybere under Sne og Is og sønderbryder de 
nøgne, fremragende Ribber. 

Et Blik paa det hele Alpesystem viser os, at der er en 
mærkelig Forskjel i Form og Bygning mellem de vest og øst 
for Gotthard beliggende Arme. De schweiziske Vestalper stige 
mere umiddelbart op fra Dybet, danne langt imposantere Toppe 
og Kupler og have derfor ogsåa langt dybere Dale; i de rhæ- 
tiske Alpers Omraade er der derimod en afgjort Tilbøjelighed til 
Massehævning. Det hele Land er én forgrenet og uafbrudt 
Alpedannelse; Dalene ligge højt, Bjærgkjæderne ere ikke saa 
dybt indskaarne, Toppene hæve sig i Reglen ikke saa stejlt og 
dristigt op mellem Skyerne, saa stor deres absolute Højde 
for Resten er, men have blødere Affald og mere afrundede 
Mellemformer. Bjærgpasserne føre sjælden op over stejle Ter- 
rasser, men danne ofte kun den umiddelbare Overgang mellem 
to jævnt skraanende Højdale.  Wallis's og Berneroberlands 
Hoveddale nåa næppe rigtig Bjærgregionen, Rhonedalen be- 
rører kun med sin øverste Spidse Alperegionen, ligesaa Saaszer- 
og Matterdalen, der dog trænge sig op mellem Monterosaknudens 
isomflydte Toppe. De højeste af de store Bernerdale ligge 
endnu lavere. Af dem, der støtte sig til den mægtige Jomfru- 
gruppe; berører Lauterbrunnendalen næppe Bjærgregionen, 
Grindelwalddalen gaar ikke ud over den, Oberhaslidalen næppe 
nok. Lignende forholdsvis dybe Dale træffe vi i Tessin, Uri, 
Unterwalden, Schwyz, Glarus, St. Gallen og Appenzell. Reusz- 
dalen træder kun ind i Alperegionen med den lille Spids oven 
for Djævlebroen. Ganske anderledes forholder det sig med de 

rhætiske Dalstrøg: kun de nederste Ender i Nord, i det yderste 
Øst og det dybeste Syd høre ikke med til Bjærgregionen, men 
en betydelig Del ligger endogsåa i Alperegionen, som Tavetsch, 
Rheinwald, den øvre Davos, Avers, Vrindalen, Øvre-Engadin og 
den øverste Halvdel af mange andre. De ere ogsåa Europas 
højstliggendeKulturdale, mærkværdige og eneste i deres 
Slags. Den fremmede Vandrer, som kommer fra de lave 
Sletter i Nord eller Syd, venter næppe mere at finde ordentlige 
Dale i en Højde af over 5000" over Havet, men tror blot at 
træffe sparsomme Smaahuse og Sennhytter som Kjendetegn paa 
Menneskets haarde Kamp med det umilde Klima og den ufrugt- 
bare Jordbund. Hvor forbavses han imidlertid ikke ved f. Ex. 
langs med Inn at finde en 18 Mile lang og en halv Mil bred 
Hoveddal med 25 Sidedale, som indtage et Fladeindhold af 
22 Kvadratmile og tælle en Befolkning af 11,000 Mennesker i 
omtrent 28 Byer, — en Dal, hvis nederste Ende, Martinsbruck, 
endnu ligger over 3840' 0. H. og altsaa næsten i sin hele 
Længde falder inden for den alpine Region. Og disse Byer 
ere ikke Armodeng usle Boliger, men have store, anselige, ofte 
palladslignende Bygninger med frit anbragte Trapper og Al- 
taner, som ere prydede med elegante Jernrækværk; i Stedet 
for Stier er der under Tiden fortræffelige Kunstveje, og der bor 
der en kraftig, intelligent og velhavende protestantisk Befolk- 
ning, som taler to af de trei Bunden hjemmehørende romanske 
Dialekter. Den blomstrende By Samaden, hvor man træffer 
en høj Grad af Velstand og Dannelse, ligger 5421" 0. H.; ved 
Campfer (5649”) dyrkes endnu Korn, ved Sils (5558') finder 
man endnu Hør og Grønsager i Haverne, og dog ligge disse 
Byer over 2000” højere end det højeste Punkt af Harzen, 
Brocken, og c. 600" over Schneekoppe, Riesengebirges højeste, 
nøgne Top. Denne mærkværdige Højdal er intet mindre end 
frugtbar; utrættelig Flid og stræng Omhu aftvinge Jorden en 
fattig Afgrøde i Nærheden af Skovgrænsen. 'Tæt over Dal- 
bunden hører Skovvæxten op, og paa mange Steder naar man 
næsten uden at stige Berninas evige Gletschere. "Man tror sig skuf- 
fet ved de skarpe Modsætninger, der møde Øjet. Omkring de 
smukke, hvide Huse og Landsteder voxe Alpernes Flora; den 

nærmeste Bjærgterrasse viser allerede paa iøjnefaldende Maade 
Plantelivets Grænse, og tæt over den rage Højalpernes Sølver- 
horn op i den blaa Luft. Avers- eller Afnerdalen er maaske 
den højeste europæiske Dal, i hvilken der findes 
Byer”). Dens Hovedby Cresta ligger 6055" 0. H., og den 
højeste Landsby i dette fem Mile lange Dalstrøg, Juf, endogsaa 
i 6730" Højde. I disse Højder lever, aflukket fra den øvrige 
Verden ved vilde Klippelabyrinter og uendelige Gletschermasser, 
højt over Skovgrænsen påa en venlig og rig Enggrund, der 
udbreder sig til alle Sider langs raa Bjærgmasser, et lille frit, 
tysktalende, protestantisk Hyrdefolk, bestaaende af 340 Men- 
nesker i 16 Smaagrupper af Huse, et Folk, der maa støtte 
sine Boliger mod Lavinernes Tryk ved Stræbere, ikke kjender 
Foraar efter Efteraar, men i den korte Sommer "nærer over 
2000 Stykker Kvæg og 3000 Stykker Bergamaskerfaar paa 
sine Græsgange, med Besværlighed avler nogle Køkkenurter 
og ligesom Beboerne af Stalla (5559”) hinsides den østerrigske 
Bjærgkam bruger den tørrede Gødning af Geder og Faar som 
Brændmaåteriale.. Men i dets umiddelbare Nærhed gjemmer 
Bjærget skjønne Marmorlag og rige Malmgange, en Rigdom i 
den uorganiske Natur, der stikker sælsomt af mod det organiske 
Livs Fattigdom. 

Uagtet disse Alperegionens Højdale ere beboede, maa vi 
dog ikke tænke os dem som folkerige, alene med Undtagelse 
af Engadin. Beliggenheden over Skovgrænsen giver dem et 
alvorligt, ensformigt Udseende, der kun mildnes om Sommeren 
af Engenes saftige Grønt og det græssende Kvæg. Græstæppet er 
sønderrevet paa Grund af Jordskred eller Stenbrud og bedækket 
med Klippestykker. Dalbækkene føre Grus og Sten ned fra de 


+) Ubeboede Højdale findes i Alperne endnu indtil 8000'; den højeste Dal 
af Navn i Europa er sandsynligvis den frygtelig skjønne Rothdal, vest for 
Jomfruen, der er henved 9000' 0. H. og en Mil lang. Beboerne af de nedre 
Dale have den Overtro, at gamle Ridderes Aander husere her og fejre 
deres vilde Fester under frygtelig Larm og dæmonisk Himmelbelysning. 
Næppe nok betræder en Gededreng og endnu sjældnere en Alpejæger 
disse sønderrevne, kaotiske Klippemasser, der bæve under Lavinernes 
og. Gletscherbruddenes Torden. 

nære Gletschere og vælte sig brusende gjennem deres sten- 
opfyldte Senge. Den. øverste Halvdel af Dalene bestaar sjælden 
af smalle, dybe Kløfter, men af jævnt udbredte Bækkener, der 
med blød Stigning hæve sig til højre og venstre op mod Sne- 
regionen, medens Baggrunden enten er lukket af gletscherdækte 
Bjærgkupler eller næsten umærkelig gaar over i en anden 
Højdal. Langt mere romantiske og vilde ere derimod de noget 
dybere liggende Dale i vor Region. Dunkle, ældgamle Skove 
med talrige uddøde Stammer følge langs med Bjærgenes Sider; 
bratte, taarnhøje Tinder styrte sig umiddelbart ned mod Dal- 
bunden; over Kalk- og Granitrullesten bruser den af Gletschernes 
Slibe- og Polerpulver ofte ugjennemsigtige Vildbæk; Vejen 
taber sig i frygtelige Afgrunde og Kløfter eller snor sig møj- 
sommelig hen. ad smalle, ufrugtbare Dalterrasser. Milevidt 
drager Vandreren kun gjennem uendelig triste Grusmasser, 
langs Dalfurens Bæk, og forgjæves søger hans Øje en Udvid- 
ning, hvor en lille Eng kan finde Plads. Hurtigere, end han 
kunde vente, forandres imidlertid Landskabets Fysiognomi. 
Bjærgene vige tilbage; paa Skrænterne lyser det friske, dybe 
grønne; Naale- og Løvskove leve atter op, og paa Plateauets 
fredelige Engstrækninger hvile nette Landsbyer og Torper. 
Tøjdalene i de nord og vest for Gotthard beliggende Alper 
ere i Reglen smaa, vilde, stenbesaaede og golde, et øde og 
sørgeligt Skue; kun Urserndalen og Mayendalen ere milde, 
venligt smilende, frugtbare Landskaber, medens derimod f. Ex. 
Saaszdalen, den øvre Urbachdal, den øvre Schåchendal, Maderan- 
dalen og Fåhlendalen frembyde et Billede af et af Natur- 
magterne tilintetgjort Anlæg, af en uordentlig Tumleplads for 
vilde Jætter, som have efterladt deres Legetøj i et rædsomt 
Virvar paa den nedtraadte Slette. Overhovedet ere de egentlige 
Daldannelser i Alperegionen i den hele ikke-rhætiske Del af 
Alpesystemet kun højst ubetydelige og fragmentariske. Paa 
Grund af de dybe Bjærgindsnit falde de egentlige, betydelige 
Dale langt neden for Alperegionen; i Bundnerlandet bringer 
derimod den store Middelhøjde, som det hele Parti har, en 
Mængde større og mindre Dalbugter op i vor Region. Alpe- 
regionens Karakter er derfor i den ikke-rhætiske Del mere 

udtalt i selve Bjærgmasserne og i de dertil støttede Alpegræs- 
gange og Klippeegne; i den rhætiske omfatter den derimod 
hele Distrikter med Dale, Skove, Landsbyer, Passer, Fjælde, 
Enge og Græsgange. 

Herpaa beror det ogsaa, at Klimaet er mildere og varmere, 
og at Plantevæxten stiger højere op i den. rhætiske Alperegion. 
Dens Højdale ere dens Varmekjedler. Den indelukkede og be- 
skyttede Luft faar hurtigere en højere Varme, trænger op åd 
og meddeler sig ogsaa til Højderne; i de dybtudskaarne Dale 
i Bern, Glarus og Appenzell afkøles derimod den opstigende 
varme Luft, før den har tilbagelagt den lange Vej op til Alpe- 
regionen, og Bjærgmassernes forholdsvis langt betydeligere Højde 
stiller deres ubeskyttede Sider mere blot for alle Vinde, uden 
at de paa den anden Side have godt af de brede Højdales 
varmeudstraalende Reflexspejle. Denne gjennemgaaende For- 
skjel i Alpebygningen er naturligvis af største Betydning for 
Dyre- og Plantelivet, og som en Følge af den ere de rhætiske 
Alpers Regioner baade rigere udstyrede og naa højere op: 
Der hvor Mennesket endnu kan dyrke Kartofler og Hør i 6000' 
Højde, finder ogsaa Dyreverdenen det nødvendige til: Livets 
Ophold. Og dog ere i hele Alperegionen Vintrene. saa lange, 
Somrene saa korte, og Kulden saa bitter og hyppig! Hvor 
ofte dækker Sneen ikke pludselig de stakkels Kartoffelmarker, 
medens de endnu ere halvmodne, og viger i 6—7 Maaneder ikke 
mere af Pletten! Den øverste Del af vor Region er næppe 
ganske fri for Sne i nogle Uger, og selv i denne Tid er den 
ikke sikker for raskt forbigaaende Snefog; den nederste Del 
derimod, især paa Solsiden, har i det mindste fire og i enkelte 
særdeles milde Dale i Biinden vel endogsaa indtil sex Maane- 
der Sommer, naar man vil kalde Sommer den Tid, da Sneen 
ikke ligger stadig. I Øvre-Engadin ligger Sneen i fem Maane- 
der og 26; Dag, men oftere længere, som i 1855, da. den holdt 
ud i 6 Maaneder og 24 Dage. I Almindelighed kan man efter 
de anstillede Iagttagelser antage, at der i 5000' Højde i Gjen- 
nemsnit ikke ligger Sne fra Begyndelsen af Juni til midt i 
Oktober, i 6000" fra den 18de Juni til den 7de Oktober, 
i 6500" fra 28de Juni til den 18de September, i 7000' fra 

den Zden Juli til den dte September, og at i 7500" Højde 
kun August har 10 snefrie Dage, men det behøver næppe at 
tilføjes, at hvert enkelt Aar vil vise Afvigelser fra denne 
Normalskala. Varmen staar naturligvis i Forhold til denne 
Snedækkets Varighed, men Dalboerne ere tilbøjelige til at fore- 
stille sig Bjærgenes Kulde større og deres Varme ringere, end 
de i Virkeligheden ere.  Gotthardshospitiet, som aarlig har 
8—9 Maaneders Vinter, har efter nøjagtige og mangeaaarige 
Iagttagelser i de syv egentlige Vintermaaneder i Gjennemsnit 


en Middelkulde af kun — 5" R., og fra Juni til September 
ligeledes en Middelvarme af 5% Som Middelvarmen af. hele 
Aaret angives — 0,932, største Middelvarme i August 10,7209, 
største Middelkulde i Februar — 129%, I strænge Vintre synker 
Termometret sjælden under + 10”, paa Store St. Bernhard, 
der rigtignok ligger meget højere, derimod indtil — 22%, ja 


— 279%, I Bevers i Øvre-Engadin (5270') er efter tiaarige 
Iagttagelser den højeste Termometerstand 22,6", den laveste 
(siden 1846) — 25,7. I Aaret 1855 var den højeste Varme 
sammesteds den I1ste og I3dje August 21,6%, den laveste den 
27de Januar — 24,6", største Varmeforskjel 46,2', Middelvarmen 
af hele Aaret 1,757, og den aarlige Snemængde 14' 8”. 1856 
var den højeste Termometerstand derimod (12te August) 23,6”, 
den laveste (3dje Decbr.) — 22,49, største Varmeforskjel 469, 
og Snemængden 12' i” 5'”, 

Det gjentager sig ogsaa her, hvad allerede tidligere er 
bemærket, at fra Slutningen af Efteraaret og indtil den.korteste 
Dag og længere hersker der en større Varme i de højere 
Egne end i de lavere, men at Forholdet siden bliver omvendt. 
Temperaturforandringerne indtræde overordentlig hurtig i hele 
Alperegionen. Sommerdagene ere ikke sjælden saa hede,” at 
Solstraalerne afsvie Græsgangenes fine Grønt, og dog ser man 
om Natten ofte paa samme Sted Rimen glimre ved Aabredden. 
Derimod ere de daglige Varmeforandringer om Vinteren langt 
ringere i Alperegionen end f. Ex. i den submontane og kolline 
Region og overskride selv paa St. Bernhard i Reglen ikke 
5—89%, " Selve Sneens Temperatur er meget ubestandig og af- 
hænger indtil en betydelig Dybde af den atmosfæriske Lufts. 

Paa aabne, bare Snemarker stiger Varmen midt om Vintren 
ved Tilbagestraaling ofte til en utaalelig Højde, og Termømetret 
viser da i en Højde af 7—8000" ikke sjælden over 249 i Solen. 
Vandrer man længe om i Højregionen paa denne Tid, kommér 
man til at lide meget, om man ogsaa tilhyller Ansigtet nok 
saa godt. Gletschersolen blænder og angriber Øjnene, Ansigtet 
svulmer op, gløder, bliver brunrødt og vanskabt, og Huden 
sprækker. Ved lav Varme er det meget: let at: gaa omkring, 
med ved klart Vejr ofte yderst møjsommeligt og især smerte- 
fuldt, naar Fødderne bestandig synke gjennem den haarde 
Skorpe ned -i den bløde Sne. Det storartede Billede af en ny 
Verden i straalende Klarhed holder imidlertid Vandreren 
skadesløs; Luftens overordentlige Gjennemsigtighed fremhæver 
med vidunderlig Skarphed Bjærgenes fineste Konturer mod 
Himlens dybe Blaa. 

Bemærkede vi allerede i Bjærgregionen et hurtigt Skifte 
af Aarstiderne, saa er dette i endnu højere Grad Tilfældet i 
Alperegionens Bælte, og ogsaa her er Fønen Foraarets For- 
kynder og Sommerlivets Betingelse. Vintrene ere øde og døde. 
Hvor der endnu er Veje og Byer, klinger Bjælden og knalder 
Pisken; gjennem de store Passer gaa endnu daglig Tog af 
småa Postslæder og Transitgods; formummet indtil Tænderne 
holder Vejbetjentkorpset med. Møje Forbindelsén aaben; men i 
de ubeboede. Alper er Livet reduceret til et Minimum. Sne- 
masserne hvile tungt paa "Græsgange og Skrænter, tilhylle 
Kløfter, Klippeenge og Sennhytter og udviske Landskabets 
Individualitet med deres hvide, glinsende Bølgeformer, i hvilke 
Busk, Flodseng og Klippe tabe sig. " Det; lavere Dyreliv er 
forsvundet i Jorden og drømmer Foraaret imøde; Mus, Mur- 
meldyr, Bjørne og Grævlinger betro ligeledes deres af Kulde 
og: Hunger truede Liv til varme Jord- og Klippehuler. De 
øvrige Rovdyr og de mange Strøgfugle trække ned i Bjærg- 
regionen og strejfe helt ud i Sletten. Stenbukkene og Gem- 
serne skjule sig ide højeste Skove, kun den hvide Hare holder 
sig paa Skovgrænsen i Selskab med Alpehøns, Ravne, Krager, 
Ørne, Gribbe, Spætter og nogle smaa Alpefugle, tilsammen dog 

kun Fragmenter af et Dyreliv og langtfra talrige nok til at 
forandre det uendelige Snedistrikts Ensomhed. 

I April begynder Foraaret af alle Kræfter med Sol, Regn 
og Vind at kæmpe mod Vinterens Herredømme, men hvad det 
erobrer i otte Dage, berøver et eneste Snefog det ofte igjen 
om Natten. Først i Maj faar det Styrke, men saa- er ogsaa 
dets Fremskridt vidunderlige. Med Føn og varm Regn frem- 
tryller det i nogle faa Dage en frisk, smilende Plantevæxt i 
den subalpine Region, ryster Sneguirlanderne af Granerne og 
Cembrafyrren, udvikler Knopper, Rakler og Blade og rykker 
efterhaanden frem indtil Skovgrænsen; oven over denne holder 
Vinteren længere ved og forunder Aaret kun faa Sommer- 
maaneder. Fønen er fremfor alt ogsaa her Betingelsen for Liv 
og Sommer. ,,Den kjære Gud og den gyldne Sol formåa kun 
at udrette lidet mod Sneen, naar Fønen ikke kommer," siger 
Bjærgboeren. Uden den var maaske de tre Fjerdedele af 
Schweiz ubeboeligt Gletscherland ligesom den Del af Sydamerikas 
Vestkyst, hvor der mangler varme Søndenvinde, og hvor derfor 
Gletscherne naa Havets Kyster under en Bredde, der svarer til 
vor af Vin, Majs og Kastanier omkransede Locarno's. 

Taagen hjælper imidlertid ogsaa trolig til, at det kan blive 
Sommer i vore Alper, thi den forhindrer det, der tør om Da- 
gen, fra at fryse om Natten og kaldes derfor paa mange Ste- 
der ret betegende ,,Sneæderen"”. Ogsaa i denne Region er 
Foraaret den lydeligste Aarstid med Lavintorden, Gletscherbrag, 
Vandbrusen, Fuglesang, Insektvrimmel og Menneskejubel — 
skjønt ikke i den» Mangfoldighed som i Bjærgregionen. Et 
ejendommeligt Fænomen er visse Gletscherudvæxters Opløsning. 
Paa Randen af stejle Klippevægge voxe ofte Skorper, Tappe, 
Kjærter og hele Træer af Is ud og danne Mure og Søjlerækker, 
som Vind, Sol og Regn efterhaanden nedbryde Stykke for 
Stykke. Under lydeligt Brag styrte de ned i Dalene og Pas- 
serne med en saa forbavsende Kraft, at spidse Tappe fra de 
fremhængende Klippetage ofte trænge som Jernkiler flere Tom- 
mer ned i det faste Vejfyld, ja at Isklumper af Æblers Stør- 
relse ogsaa gaa igjennem Brædder og prælle tilbage som Ka- 
nonkugler. For at gjøre Passagen sikker langs Klippegallerierne 

løsner man derfor ofte de Isdannelser (i Bunden ,,Eismarren"), 
som ikke kunne naas paa anden Maade, ved. Hjælp af et Par 
Geværskud. Fra andre afsides liggende Bjærgvægge, især fra 
kilderige Klipper, styrte de ofte ødelæggende ned i Skovene og 
bryde sig i. Aarenes Løb hele Aabninger i Skovbestanden. 
Naar en Terrassé er ret gunstig for disse Isdannelser, kaster 
den hele Foraaret igjennem sine Gletscherudvæxter ned i Dy- 
bet og bygger i Løbet af nogle faa smukke Dage og kolde 
Nætter. nye Gesimser og Søjlerækker, der atter styrte ned paa 
de usmeltede, tidligere nedfaldne Gletscherruiner. Vandet, der 
drypper, siver og risler ned om Dagen, undergraver den kao- 
tiske Masse, en varm Vind eller Regn sætter, den i Bevægelse, 
og nu styrter denne Isstrøm som en Lavine ned over Skovene 
eller Bjærgengene, hvor dens Levninger længe blive liggende 
i det grønne med forunderlig udsmeltede Takker, Gruber og 
Huller. Fra disse Isfald maa de store Gletscherbrud vel 
adskilles, men det er lykkeligvis sjældne Fremtoninger, der op- 
staa ved et helt Gletscherparties Nedstyrtning. Den lille 
Landsby Randah i Nikolaidalen (Wallis) har i denne Henseende 
gjort de hyppigste og sørgeligste Erfaringer. 1636 styrtede 
den største Del af Weiszhorn- eller Bisgletscheren sammen og 
tordnede ned i Dalen, hvor den næsten tililintetgjorde hele 
Byen. I forrige Aarhundrede fulgte der to lignende Gletscher- 
fald efter, af hvilke det sidste ligeledes var højst ødelæggende 
(indtraf den 29%de December 1819 med en Ismasse af.300 Mill. 
Kubikfod). — Lufttrykket: vendte op og ned paa hele Huse og 
slyngede Tømmerværket op i. en højt over: Byen beliggende 
Skov. "I samme Øjeblik denne uhyre Masse faldt, viste der sig 
under dump Tordenlarm en ejendommelig blændende Lysglans 
midt i Morgendæmringens Halvdunkelhed, og paa det frygtelige 
Luftstød fulgte der det dybeste Mørke. Lignende Ødelæggelser 
anrettede Gietrozgletscheren ved sin Fremrykken i den øvre 
Bagnedal i Aaret 1818, i det den fyldte den smalle Dal indtil 
100" Højde med Is, spærrede Dranse og forandrede hele 
Torembec's' Klippedal til en Sø. Dæmningen styrtede siden 
sammen, og dén nedre Del af Dalen ødelagdes paa det frygte- 
ligste ved Oversvømmelsen. Smaa Gletscherlaviner opstaa meget 

hyppig ved stærkt hældende Gletschermarkers Fremskriden 
og "Bortsmeltning, især ved Jomfruen og den nedre Grindel- 
waldgletscher (om Sommeren endogsaa næsten hvert Kvartér). 
Til de mest maleriske Fænomener i Alpelandskabet høre 
Lavinerne, som i Tessin kaldes Luvina eller Slavina, disse 
uhyre, tordnende Snestrømme, hvis frygtelige Virkninger maale 
sig med deres majestætiske Storhed. De gjentage sig periodisk, 
have deres bestemte Strøg og Gange, deres Kjedler, i hvilke 
de ophobes, og deres Lejrpladser, hvor de bevægede Masser 
komme til Ro. En stor Del af Alperne betjene sig af dem for 
at befri sig fra uhyre Snemasser, og det med en saadan 
Regelmæssighed, at deres Komme lader sig beregne efter Uger, 
ja efter Dage; omhyggeligere Iagttagere kunne ofte angive, 
hvilken Time Lavinen vil komme. De optræde under meget 
forskjellige Former; snart er det blot Smaaskred, ved hvilke 
Snemasserne paa et vist Klippeparti gaa "bort gjennem større 
Furer; eller det er sammenstyrtede Sneskjolde, Masser, der 
ere optaarnede paa en Fjældtinde ved en stadig Vind og stærkt 
Snefog, mangle et ordentligt Grundlag og derfor kunne falde 
ved deres egen Vægt og styrte ned overalt, lige saa hurtig som en 
bestemt Vindretning har foranlediget deres Dannelse. I Reglen 
ere disse dog ikke farlige og nåaa ikke langt; dog rev paa 
Bernhardin et saadant Sneskjold Postslæden og 13 Personer 
med sig ned i Afgrunden. Ved passende Beliggenhed kunne 
de naturligvis blive til egentlige Laviner og ere da saa meget 
mere ødelæggende, som de ikke bevæge sig ad tilvante Baner. 
De egentlige Laviners Dannelse afhænger af Bjærgmassernes 
Form og Hældning, af den faldne Snemasse, af Temperaturen 
og en Mængde andre Forhold. Bratte Terrassedannelser, stejle 
Fjældvægge eller stærkt hældende Skraaninger forhindre Aflej- 
ringen af store Snemasser og Lavindannelser. En Hældning 
af 30—35" og en lang Våndfure, mod hvilken større Skrænter 
falde jævnt af, begunstige derimod en periodisk Dannelse af 
Laviner.  Grundlavinéerne ere imidlertid stadigere énd Støv- 
lavinerne. Disse sidste ere ikke blot uregelmæssigere, men 


ogsaa farligere og voldsommere, optræde kun om Vinteren og 
Dyrelivet i Alperne, 17 

i det allertidligste Foraar og opstaa, naar store Masser af ny, 
kornet, løs Sne falde paa et fast og haardt Snedække. " De 
have intet fast Leje der, naar Skraaningen er noget stejl; Fal- 
det af en lille Snegesims oppe i Bjærgene, Trinet af en Gemse 
eller en Hare, -ja selv den lille Sneklump, som falder fra en 
Busk og ruller ned, eller endog blot en Luftrystelse kunne 
under gunstige Forhold sætte hele den nye, ovenpaaliggende 
Snemark i Bevægelse. Først glider den langsomt frem i ét 
sammenhængende Stykke, dernæst river den de dybere liggende 
Masser med sig, vælter sig hen over dem, fyger til Vejrs og 
splittes ad. Drønet i den klare Luft og de opstaaende Vind- 
stød fremkalde nye Styrtninger fra alle Sideskrænterne. Med 
rasende Hast, frygteligere og frygteligere Tryk og tordnende 
Brag styrter Hovedstrømmen ned i Dalen, har allerede naaet 
Skovregionen som en bred, højtoptaarnet Stormflod, river Stene 
og Buske med sig og" bryder nu knagende ned gjennem Skoven. 
Man ser intet andet end hvirvlende og sprudlende Taagemasser; 
uendelige Snestøvskyer indhylle Strømmens Gang, hvis hele 
Bane staar i Røg og Damp, men Træerne knækkes, Klippe- 
grunden skjælver, Fjældtinderne gjenlyde af Stormens Torden 


i lange, ængstelige Minutter, — endnu et Slag og et -sitrende, 
knasende, dumpt, uforklarligt Bulder — — og alt er atter 


stille. - Et skærende Lufttræk har ledsaget Lavinen paa dens 
stolte Vandring. Du kan følge den med: Øjnene og se dens 
friske, Hundreder af. Alen brede Kanalleje over to, Mile lige 
ud gjennem Alpegræsgange, Skove og Enge indtil Bækken dybt 
nede i Dålen. Endnu rulle enkelte. Snekugler afsted og glide 
smaa Snemasser. efter, endnu bølger den gjennembrudte Høj- 
skov for Fordærverens Aandepust. 'Set fra Dalen er Kata- 
strofen mere malerisk, men man øjner sjælden Begyndelsen. 
En saadan Snestrøm, som udbreder sig og voxer med Kæmpe- 
kræfter, skummer højt op og styrter sig som et Vandfald ned 
over Klippevæggene, snart deler sig og snart atter forener sig 
og optager Sidearme — et uhyre, rullende, bølgende, glinsende 
Hav i pilsnar Fart — frembyder med alle dets vidtrækkende 
Sidevirkninger et usigelig storartet Skuespil. Kun nogle faa 
Minutter, og Højalpens Datter ligger efter sin gyselige Dans 

stille og uden Bevægelse nede i Dalbækkenet. Fire til fem 
Tusende Fod har hun tilbagelagt i sit sejrrige Tordenløb, med 
Kroppen hyllet majestætisk i sit flagrende hvide Klædebon, og 
nu ligger hun med opløste Lemmer i Dalsengens Skjød. 
Sletteboerne gjøre sig sjælden noget rigtigt Begreb om de 
forunderlige Stormvinde, af hvilke en saadan Støvlavine led- 
sages. Lufttrækket gaar ligesom stød- og skudvis nogle Hun- 
drede Skridt til højre og venstre langs med Lavinskreddet, men 
farer derimod for neden langt hen over de stansede Snemasser, 
slaar ofte an mod den lige over for liggende Bjærgvæg eller 
taber sig ud i den aabne Dal, hvor det endnu en halv Times 
Tid efter ryster Husenes Døre og Vinduer og letter Skorstenene 
af Tagene. I Skovene nedslaar denne Stormvind paa begge 
Sider af Snestrømmen ofte Hundreder af de stærkeste og 
ældste Træer, løfter Mennesker og Dyr i Vejret og kaster dem 
ned i Dybet, knuser i Dalen, selv langt fra sit Ophavssted, de 
mægtigste Nødde-, Æble- og Ahorntræer, vælter tunge Fragt- 
vogne og nedbryder hele Stalde.. Dog ere disse Luftstrømninger 
temmelig snævert begrænsede, og uden for deres skarpt tegnede 
Grænselinier rører ikke et Blad sig. Forunderlige Tilskikkelser 
føre disse Laviner ind i Bjærgboernes Liv. Snart indhylle de 
i en natlig Time hele Landsbyer, begrave Beboerne i hushøje 
Snemasser og kvæler dem, før de kunne vaagne af deres Søvn; 
snart hvirvle de Smaahuse som Kortblade op i Luften og kaste 
Beboerne uskadte hen til Siden i Sneen. Høskur føres 500 
Skridt bort gjennem Luften over Bækkene og sættes atter ud- 
skadte ned mele Høoplaget paa den anden Dalside. I alle 
højere Dale har man baade ældre og nyere Beretninger om 
Mennesker, som ere blevne levende begravede og frelste paa en 
vidunderlig Maade”). Dyr, der ere komne ind i Lavin- eller 
Luftstrømmen, blive naturligvis omtumlede  påa samme Maade. 


t) Den mest ødelæggende Lavine, man har kjendt i Bunden, styrtede ned 
i Pråtigau fra Rhåtikon og begrov 150 Huse og Stalde i Raschnalsletten 
bag Landsbyen Saas. Mellem de vidtspredte Ruiner fandt Hjælpemand- 
skabet en Vugge med en uskadt lille Patteglut i og ved Siden deraf 
en Kurv med sex hele Æg, derimod dræbtes 58 "Mennesker og over 
300 Stykker Kvæg. 

Smaafugle og Ravne slynges højt op i Luften, sjældnere river 
Lavinskreddet en Gemse med sig. Man siger om disse kloge 
Dyr, at de omhyggelig undgaa alle farlige Steder i den Tid, 
Lavinerne ere hyppige; dog komme Gemseskeletter om Foraaret 
ikke sjælden for Dagen i Lavinsneen. Det er vel mere deres 
Sky for Solsiden af Bjærgene end deres Forudfølelse af Lavin- 
faren, som beskytter dem mod Døden. Med Vindstøddene ud- 
bredes ogsaa en stor Mængde af den i Støv opløste Sne sig 
med en forunderlig, gjennemtrængende Kraft i Dalen, hvor 
denne Støvlavinsne massevis trænger ind i Husene gjennem de 
fineste Ridser og sætter sig saa fast i de uldne Klæder, at den 
slet ikke kan børstes af. 

Grundlavinerne opstaa senere end de nys beskrevne, 
fra Foraaret af og ind i Forsommeren. De større styrte tem- 
melig regelmæssig ned i Dalen til bestemte Tider paa Dagen, 
paa østlige Bjærgskraaninger mellem Kl. 10 og 12, paa syd- 
lige mellem 12 og 2, paa vestlige mellem 3 og 6 og paa nord- 
lige indtil sent ud paa Aftenen. Fønen i de højere. Bjærg- 
regioner eller vedvarende Solvarme opløser store Snemarker af 
mange Tusende Kvadratfods Overflade, undergraver dem til Dels 
ogsaa, saa at hele Strækninger paa én Gang begynde at glide 
ned. ad ved den mindste Anledning. De dybere liggende Sne- 
marker hænge ved og løsnes let fra den bløde, svulmende 
Jord; alt boltrer sig sammen og river overalt nye Snemasser 
med sig, tager Jord, Grus, Sten og Blokke med og tordner nu 
som en Strøm, men med fastere Masser, ned over Klippevæggen 
eller gjeniem de sædvanlige Furer og Lavinveje ned i Dalen. 
Da de bestaa af vaade, sammenklumpede Snemasser og under 
deres Fremgang kugle og trænge sig tættere sammen, fyge de 
ikke saaledes til Vejrs som de tørre Støvlaviner, hvis Millioner 
af Støvperler opfyldte Atmosfæren med Lys, men foraarsage 
derfor heller ikke noget betydeligt Lufttryk og gjøre kun Skade 
ved den Bane, de bryde sig, i det de rode Jorden op i den 
eller ogsaa, skjønt sjældnere end Støvlavinerne, bryde sig øde- 
læggende Veje gjennem Højskovene: De føre altid store Mas- 
ser af Is med og se smudsige ud. I Reglen ligne de mere en 
hushøj Snevæg end en kæmpestor Sneboldt. Hvor mange 

Tusende Insektæg, Larver, Orme og Frø af Alpeplanter, der 
om Sommeren og Efteraaret have slaaet sig til Ro i Lavinlejet, 
rives ikke pludselig ned gjennem en eller to Regioner og af- 
lejres i Dalen, hvor de alligevel udvikle sig om Sommeren. 
Snemasserne smelte temmelig langsomt, ofte først i Juli, i 
Kjedlerne og paa Græsgangene, hvor de ere blevne staaende 
og danne 30—40, i snævre Dale endog indtil 200 Fod høje Sne- 
bjærge; og det næste Aar blomstrer der dog der en hel Koloni 
af nedskyllede Alpeplanter. Hyppig blive Masserne ogsaa lig- 
gende i en Elvseng. Elven tør og danner en lille Sø, indtil 
den har gnavet sig gjennem den 50—80' brede Snemur, hvor- 
paa den styrter ødelæggende ned i Dalen. Er Vejrliget koldt, 
eller ligger Dalbunden højt oppe i Skygge, bliver den gjennem- 
brudte Snemasse ikke sjælden liggende det hele Aar oven over 
Bækken som en broagtig Hvælving, der uden Fare kan be- 
trædes, indtil den ved Lejlighed styrter sammen i det næste 
Aar. Man har mærkværdige Beviser paa den i Dalen nedskredne 
Lavinsnes Fasthed. Massen er saa godt gjennemtrillet, sammen- 
rystet og æltet, at den bliver til en jærnhaard Kit. En Bjærg- 
mand, som blev kastet ned i Dalen af en Lavine paa Spliigen, 
men uden at tage Skade, var ikke i Stand til med al sin Kraft 
at rive sin Frakke, som var bleven halvt stikkende i Sneen, ud 
af denne Kitmasse. Lavinlevningernes overordentlig langsomme 
Smeltning er under såadanne Omstændigheder meget let for- 
klarlig. Vanskeligere at begribe er derimod en anden Kjends- 
gjerning, nemlig åt Mennesker, som ere begravne i en saadan 
Sne, tydelig kunne fornemme hvert Ord, som bliver talt af dem, 
der opsøge dem, medens selv deres mest anstrængende Raaben 
ikke engang formaar at trænge gjennem et nogle Fod tykt 
Snedække. Denne gamle Erfaring har for nylig påa ny stad- 
fæstet sig. En Fragtmand, som den 19de April 1866 blev be- 
gravet af en Lavine ved Orezza i Miinsterdalen, men blev be- 
skyttet noget af Vognen, maatte tilbringe 26 Timer i sin Sne- 
grav, før man var i Stand til at faa ham ud. I denne lange 
Angstens Tid havde han ikke blot kunnet. forstaa hvert Ord 
af dem, som søgte efter ham, men endogsaa tydelig hørt 
Aftenklokken i San Carlo. Han døde des værre et Par Timer 

efter sin Befrielse. Er Lavinsneen en slet Lydleder, er den 
imidlertid en desto bedre Konservator.. I Canalidalen (Tyrol) 
fandt man paa Bunden af en Lavine, som først smeltede fuld- 
stændig den anden Sommer, en Gemse med dens Unger, hvis 
Kjød endnu meget godt kunde spises. 

Ved Siden af disse store Laviner danner der sig fra Ja- 
nuar til April i alle Alper talrige smaa Sneskred, for det meste 
Støvlaviner af løse Snemasser. De hænge pludselig som Slør 
paa Klippevæggen, klamre sig såa til en fremspringende Græs- 
kant, styrte sig brusende ned over nok et Galleri og forsvinde 
gjærne i en egen Kjedel eller Tragt. Der gives enkelte Bjærg- 
furer, i hvilke der hele Foraaret igjennem flyder saadanne La- 
viner.. Paa Jomfruen, Uri-Rothstock, Wiggis og Glårnisch, 
overhovedet paa alle stejlere Bjærgpyramider, som hæve sig op 
fra dybe Dalbugter, ser man saadanne embryoniske Laviner, 
der falde 1000 til 2000”, som om det kun var fra den ene 
Etage af Bygningen til den anden. Vi have paa én Gang talt 
en halv Snes saadanne tordnende Kaskader paa en enkelt 
Bjærgknude; under gunstige Forhold kan man i en eneste 
Time paa en varm Foraarsdag iagttage 12—16 og flere Fald, 
af hvilke hvert har sin ejendommelige Form og Skjønhed. 
Da tordne Bjærgene uophørlig, de hvide Slør bølge fra alle 
Sider ned over Fjældterrasserne og synes at svinde hen i 
Luften, da de Tragter, som optage dem, i Reglen ere dækkede 
af en foranliggende Bjærgryg. Det er en egen Maade, hvorpaa 
Foraaret ringes ind i Alperne; det er et saa hjemligt, muntert 
Naturspil, at Dalens Børn slet ikke kunne vænne sig til i Ud- 
landét at se Foraaret komme uden hine raslende Sølvbaand. 

Men der er heller ikke noget, som i højere Grad fremmer 
Muligheden af en Foraarsvegetation i de højere Egne end netop 
denne Bortfjærnelse af utallige Millioner Centner Sne ved Hjælp 
af Lavinerne. Skulde alle disse Masser, om hvis Omfang man 
sjælden gjør sig noget rigtigt Begreb, smelté langsomt bort, 
vilde det vistnok vare langt hen paa Sommeren. Påa mange 
skyggefulde Steder forsvandt Sneen vel endogsaa slet ikke, og 
hvor nu Høbjærgeren ved Lavinernes Gunst samler sin duftende 
Dragt Hø, der vilde der atter danne sig voxende Sne- og 

Gletschermasser. Er først engang som Følge af en Grundlavine 
en hel bred Snemark rykket fra Højegnene ned i Dalen, saa 
virker Solen og Regnen med dobbelt Smeltekraft til alle Sider 
paa de derved opstaaede Brakmarker. Jordbunden bliver varm, 
de nærliggende Snemarker undergraves fra alle Sider og slikkes 
bort fra oven af Sne, Regn og Føn, og snart rutsche de, naar 
de ere ,,;modne”, ned gjennem deres Forgængeres Leje eller 
forsvinde paa Stedet. Disse Brakmarker ere ogsaa de første 
Foderpladser, hvor Ravne og Krager, Ryper og Urhøns og de 
smaa Insektædere finde de første Orme, Larver og Biller, og 
faa Dage efter at Jorden er lagt bar er der allerede et mærke- 
ligt Liv og en' Tumlen og en Forfølgen af alle Slags Myg, 
Tæger, Fluer og Jagtedderkopper paa disse sorte Oaser,- me- 
dens alt rundt omkring endnu ligger begravet i dyb Sne, og 
Folk i Dalen endnu ikke have Anelse om et saadant Liv oppe 
i Bjærgene. 

I Virkeligheden er jeg ikke utilbøjelig til at anse Lavinerne 
for overvejende gavnlige Alpefænomener. Hvor store deres 
Ødelæggelser end kunne være i det enkelte Tilfælde, afhænger 
dog Muligheden af et Planteliv i mange Bjærgpartier af. deres 
Medvirken. De smaa Laviner, og de ere de hyppigste, ere i 
Reglen uskadelige og af de større virker kun en ringe Del, 
nemlig de, der bryde nye Baner, fordærvelig for en længere 
Tid.  Bjærgboernes Beskyttelsesmidler ere rigtig nok aldeles 
utilstrækkelige, navnlig de gamle Bestande af raadnende Fred- 
skove, som ofte staa ganske tæt ved en nyslagen Lavinvej, og 
i Almindelighed ere i Færd med at gaa ud, da man ikke be- 
handler dem forstmæssig og fornyr dem. I Wallis hersker .der 
i nogle af de højere Egne den snilde Skik at nagle Lavinerne 
fast, i det Beboerne nemlig i det tidlige Foraar begive sig op 
til de bekjendte Lavinbrudpladser, til Snestrømmenes Kilder, 
og ramme Pæle ned i Jorden paa Skraaningen, for ' at hele 
Snelaget ikke skal komme i Skred ved Snesmeltningen. Saa 
frygteligt og ustandseligt ogsaa det udviklede Lavinfald er, med 
saa ringe Midler kan dog dets Begyndelse forhindres. Man 
har saaledes. bemærket, at periodiske Laviner ere udeblevne, 
fordi Høbjærgerne have været forhindrede i at slaa Græsset påa 

visse Klippetrin, i .det de lange, tørre Græsstraa da senere frøs 
fast i Sneen og holdt paa den, såa at den ikke styrtede ned i 
Dybet og satte Lavinen i Bevægelse. Endnu større og sikrere 
Tjenester yder Dværgfyrren, som holder hele Sneplader fast 
med sine tusende Naaleklør og næsten umuliggjør Dannelsen af 
en Grundlavine. I flere stærkt udsatte Dale i de rhætiske 
Alper beskytte Beboerne deres Huse ved to gavlhøje Jord- og 
Stenvolde, der løbe sammen i en spids Vinkel mod Lavinsiden 
og altsaa danne. en Kile, som deler Snestrømmen, saa at den 
glider af til begge Sider af Huset uden at gjøreSkade. Imid- 
lertid springe Støvlavinerne ogsaa ofte hen baade over Volde 
og Tage. Paa den Maade blev Vor Frue Kirke i Davog frelst, 
og mange Huse i Mayen- og Bedrettodalen og andensteds lige- 
saa. Enestaaende Stalde beskyttes ogsaa simpelt hen ved en 
Snemur, som hældes over med Vand og beklædes med en Is- 
skorpe, og som i Reglen varer, indtil Faren er forbi; de nyere 
Chausseer derimod ved Gallerier eller ved Tage, som hvile paa 
Piller og ligge i Flugt med Bunden af Lavinens Leje. Det 
vigtigste Beskyttelsesmiddel mod al Lavinfare, nemlig Beplant- 
ningen af de nøgne Bjærgskraaninger med Skov, er derimod 
aldeles forsømt, uagtet en saadan Beplantning vilde kunne 
lykkes påa tusende Steder. Til de mest berygtede, af Laviner 
truede Steder høre Schållenenpasset, Tremoladalen, Ziga ved 
Davos, Platiferpasset ved Dazio grande og nogle flere. — Men- 
nesket sætter uden at lade sig skrække og bestandig sejrrigere 
sin haardnakkede Modstand mod den raa Naturkraft, ja han. 
bygger kjækt og trodsig sin Hytte tæt op ad de frygtelige 
Snestrømmes Tordenbaner, og naar de stryge den bort som en 
Myretue, sætter han den nye med forunderligt Egensind atter 
påa den gamles Plads. Saaledes feje f. Ex. Lavinerne i den 
wallisiske Låtschendal næsten hvert Foraar Lugein's og Koppi- 
stein's Kapeller ned i Dybet, men Beboerne af Ferden og Kippel 
bygge utrættelig Gudshusene op påa den gamle Plet. 

I et Billede af vore Alpelandskaber indtage Vandene i 
deres forskjellige Former ensmeget' vigtig Plads og oplive dem 
påa deres Maade, ligesaa. meget som Plante- og Dyreverdenen 
gjøre det. De ere Dalens Sjæl. Uden Vand er selv. den 

yppigste Dal, den frugtbareste Slette til en vis Grad uden Liv 
og uden Ynde. En bred Bæk, en lille Sø tryller hundrede 
nye Farver og Toner ind i Maleriet og medbringer ikke blot 
sine spejlende Bølger, men: ogsaa en hel lille Verden af Planter 
og Dyr, som danner en livlig Afbrydelse i Landformernes: ens- 
formige Bredde. Vor Region er ogsaa meget rig paa Vand- 
aarer; dens Dale ere vel for korte til at rumme Floder og for 
smalle og snævre til større Indsøer, men Alperegionen er vore 
store Floders Hjem og omfatter et højst mangfoldigt Kilde- 
omraade. Tessin, Rhinen, Reusz, Aar og Rhone have deres 
Udspring i St. Gotthardknudens Omgivelser, Linth paa Sandalp, 
Inn påa Septimer, Saone paa Sanetsch, Emme paa Rothhorn, 
Landqvart i Selvrettagletscheren — kort sagt, alle Hoved- 
floderne og de fleste Bifloder fødes i Alperne. Men deres 
Vugger ere meget forskjellige; snart opstaa de unge Floder i 
Engmoser, snart flyde de frem af smaa Bjærgsøer eller store 
Gletschere, ofte sive de ud af Klipperifterne eller sprudle som 
nye Kilder frem af Jorden og danne strax ordentlige Bække. 
Deres Tilløb ere talløse; man har beregnet, at alene i de 
rhætiske Alper afgive 370 Gletschere deres Afløb til Rhinen, 
66 til Inn og 25 til Etsch og Po. Den, der besøger Alperne 
om Foraaret og ser, hvorledes der strømmer større og mindre 
Bække fra alle Snemarker, over alle Klipper og fra enhver 
Bjærgfure, vil kunne gjøre sig et Begreb om den uhyre Vand- 
masse, som aarlig skjænkes Lavlandet fra det hele mægtige 
Alpesystem og paa saa mangfoldig Maade bidrager til at 
fremme Frugtbarhed og Samfærsel. Størst er dog denne Ud- 
førsel af Vand paa de hede Fønvindes og de varme Regnfalds 
Tider. Overalt opstaar der da nye Vandaarer. Rislende Bække 
blive til mørke, fraadende Strømme, Gletschernes bratte Affald 
gjennemskjæres af Hundreder af sprudlende Vandrender. Hvor 
mange Millioner Spande Vand der hvert Minut føres bort fra 
Højbjærgene gjennem Rhindalen, faar man en Anclse om, naar 
man hører, at den 81 Kvadratmile store Bodensø stiger 3—10 
Fod i Snesmeltningstiden og i Aaret 1770 endogsaa naaede en 
Højde af 20—24 Fod over daglig Vandstand. For mange 
Floders Vedkommende er det vanskeligt at angive den egentlige 

Kilde, ja denne er jo rent illusorisk, naar flere Bække af om- 
trentlig lige Styrke træffe sammen, og der ikke er én, som 
tydelig bærer Præg af at være Flodens Hovedstamme.  —Vor- 
derrhein opstaar saaledes af flere Bække, af hvilke enhver hedder 
»Rhein" med en tilføjet stedlig Betegnelse. Kilderne til denne 
berømte 190 Mile lange Flod, der paa sin Vej optager 12,283 
Floder og Bække, ligge alle i Alperegionen: Vorderrheins i 
Tomasøen (7240') og Krispalt (6710'), Mittelrheins i Scursøen 
(6670"), Hinterrheins i Rheinwaldgletscheren (5760'). Det gjæl- 
der derhos som en Grundsætning, at de egentlige Kildebække 
altid have Forrang for de blotte Gletscherafløb. Rhones tre 
Kildebække modtage to Afløb fra Rhonegletscheren, der. vist- 
nok sprudle frem af Ishulerne med tyve Gange såa stor Vand- 
masse som den lille paa Engen ved Værtshuset i Gletsch ud- 
springende Kildebæk, som rigtig nok hår tolv Grader højere 
Varme, men hine have dog ikke faaet Navn af Rhonekilderne 
og fortjene det heller ikke, da de ikke føre egentligt Kildevand. 
Dermed stemmer ogsaa den Foragt, som Bjærgboerne saa 
hyppig udtale mod de ,,vilde" Gletschervande, og den Ærefrygt, 
de nære for de ,levende" Kilder, thi de første ere kolde, uklare 
og urene og anses for usunde og svækkende, medens de sidste 
ere rene, klare og såa varme, at de ofte midt om Vinteren ere 
indfattede af grønne Bredder. Og dog have mange Floder kun 
saadannne ringeagtede Gletscherkilder. Aar f. Ex. opstaar af 
Oberaar-, Unteraar- og Lauteraargletscherens stærke Bække, 
som ved deres Forening ligge 6270' 0. H.. Den eneste Bæk, 
som strømmer længe gjennem Alperegionen og bliver til en 
Flod i den, er Inn. Dog vinder ogsaa Aar hurtig betydelig 
Styrke ved Tilløb fra alle de mørke Isdale, som den gjennem- 
strømmer i sit vilde, larmende Løb; dernæst glider den rolig 
gjennem Aarbodendalens trøstesløst øde; nu næsten ganske 
skov- og træløse Stenbund hen under Grimselhospitiet til en 
snæver Kløft, hvor den falder fra Terrasse til Terrasse, indtil 
den til sidst naar Råterisboden (48807). Oven for Handecksenn- 
hytten danner den et smukt Fald, neden for samme styrter 
den sig tillige med Arlenbach mellem Granitvægge ned i en 
hundrede Fod dyb Afgrund og danner saaledes det berømte 

Handeckfald (4260' 0. H.), det eneste store Vandfald i Alpe- 
regionen, som dog "den hele Vinter igjennem kun indtages af 
en mager og uanselig lille Bæk. Strax efter denne prægtige 
Saltomortale træder den ud af Alperegionen. 

Naar man undtager det herlige, 50 Fod. høje Dransefald 
i Bagnedalen neden for Fionin (4700'), ere de øvrige Fald i 
denne Region ikke synderlig vandrige, men der er mange af 
dem, og de ere ofte meget dristige%). I alle: højere Egne ser 
man disse svajende Sølvbaand hænge paa Klipperne .eller hører 
de unge Bække styrte ned ad de store Klippetrin i: deres 
Kløfter; Antallet af saadanne Smaafald er i vore Alper 
næsten umaadeligt. 

Forholdsvis lige saa talrige og lige saa henrivende ere de 
mørkegrønne, blaa- ellér hvidliggraa Alpesøer, som Skaberens 
Haand har udstrøet saa 'rigelig over "Alperne. Det er kun 
ganske smaa, i Reglen ovale Bassiner, der for. det meste have 
en meget sønderrevet Klippebund og forekomme langt hyppigere 
i den øvre' Alpe- og nedre-Sneregion end i. de lavere Bjærge. 
Inden for. Skovbæltet omkranses deres Bredder af Grupper af 
Rødgran og Cembrafyr. Den spejlklare Søes Indfatning dannes 
snart af bratte Klippestrøg, fra hvilke. de trodsige Bjærgkegler 
umiddelbart hæve sig, snart af vaade, sure Enge. Med klare 
Farver male de evige Alper 'sig i Krystalspejlet med alle deres 
grønne Gesimser, mørke Svælg, glimtende Sneflader og uende- 
lige Klippeterrasser. Det er, som om denne Alpeverdens Aand 
skuede dristig ud af sit Søøje, og naar sent paa Sommeren de 
klare Klokketoner fra Kvæghjorderne, der trække ned mod 
Dalen, lyde over fra en endnu svagt grønnende Terrasse og 
blande sig med Hyrdernes melankolsk udfordrende Jodlen, 


+) Det mægtigste Vandfald i Centralalperne er Tosa eller Toccia (4280') i 
den højeste Del af den piemontesiske Formazzadal, der næres af Gries- 
gletscheren. Med en Bredde af 80 Fød styrter Floden sig ved Kapellet 
sulla frua med tre sammenhængende. Arme over en skraa Klippevæg 
ned i et Gab af næsten 500 Fods Dybde, fra hvilket uhyre Skyer af sølv- 
glinsende Støv uophørlig vælte sig frem. Blandt Schweizerfaldene staar 
det kun tilbage for Rhbinfaldet i Vandmængde, men overgaar det omtrent 
syv Gange i Faldhøjde: 


268 Alperegionen. 


tykkes det Vandreren, at hin Aand med dens Livskraft og 
dens Dødsmod, dens Ynde og dens Kraft her har fundet et 
passende Sprog. 

De højere liggende Vandbeholdninger, som for det meste 
næres af de store Gletschermarker og ikke taale noget Træ, 
men i det højeste nogle magre Pile-, Gedeblad-, Alperose- og 
Ellebuske ved deres Rande eller ogsaa ligge ganske døde 
mellem graa Stenmarker og Klippevægge, have et mørkt og 
alvorlig truende Udseende. I Reglen uden al Bølgebevægelse 
og med mørkegrønneblaa eller mælkeblaalige Farvetoner passe 
de godt til det øde Klippelandskab. Ingen Baad, ingen Tømmer- 
flaade har nogen Sinde berørt den, ingen Aakande vugget sine 
brede Blade paa den spejlkare Flade, ingen Fisk trækker gjen- 
nem det grønne Dyb, ingen Vandfugl, ja næppe engang en 
Frø sidder ved de stenede Bredder, langs hvilke der snart snor 
sig en stærkt besøgt Kjørevej, snart en ensom Ridesti; kun i 
Trækketiden kaster maaske en Flok lykkelige Svømmefugle, 
som iler mod Syden, sig et Øjeblik paa dens ugjæstmilde Vande. 
Den største Del af Aaret ere de dækkede af Sne og Is, og 
mangt et lavvandet Bækken bundfryser endogsaa i strænge 
Vintre. Kun med Besværlighed og langsomt tør Foraars- og 
Sommervarmen dem op, og der svømmer endnu, småå Isflager 
og Blokke paa dem, naar Alperosebuskene påa Klipperne alle- 
rede muntert vugge deres Klokkeklaser i Vinden. Nu og da 
kaster ogsaa en sen Lavine hushøje, sprudlende Snemasser ned 
i Bækkenet, eller en sildig Frost overdrager den næppe smel- 
tede Flade med et af klare Krystalnaale sammenvævet Tæppe. 

En af de højstliggende af disse Søer er den "paa Store 
St. Bernhard, tæt neden for Hospitiet (7368'), som er en Fjer- 
dingvej i Omkreds og kun aaben nogle Maaneder af Aaret, 
i 1816 endogsaa slet ikke aaben. Og dog spire i den korte 
Sommer dobbelte Violer frem ved dens Bred, og der findes 
der en interessant Bastardranunkel (af BR. glacialis og  aconiti- 
folius). Dyreliv mærker man imidlertid ikke noget til, hverken 
i dens triste Vande eller ved dens Bredder. I Nærheden ligge 
Col de la Fenétre's Smaasøer (8250”) ved Siden af den øst for 
Rawylpasset beliggende lille Alpesø (8228); maaske de højst- 

liggende Indsøer i Europa, der ofte ere tilfrosne flere 
Aar i Træk”). Lignende Miniatursøer findes i den wallisiske 
Orsieredal: Orniersøen, som næres af Gletscheren af samme 
Navn, i hvis Nærhed der staaer et af de højeste Kapeller i 
Alperne (8385), til hvilket der gjøres aarlige Valfarter; den 
lille Sortesø (6270') ved Matterhorn, som er uden synligt Af- 
og Tilløb og ligeledes har et Kapel til Ære for Vor kjære 
Frue ,,zum Schnee", som aarlig besøges af en Procession fra 
Zermatt paa 1000—2000 Mennesker (ogsaa her voxer der en 
smuk hybrid Plante, Potentilla ambigua); Mattmarksøen (6714”) 
paa Distelbergpasset, som i Aarene 1817 og 1818 blev skaa- 
ren tværs over af den voxende og raskt fremrykkende Schwarz- 
berggletscher, saa at: Vandet dæmmedes. op i den bagerste 
Halvdel, hvorhos Gletscheren tillige efterlod en 60 Fod høj 
Klippeblok af over 200,000 Centners Vægt ved den østlige 
Bred; Illsøen (7170”) ved Illhorn; Hochbachsøen (9796); 
Geiszfadsøen oven for Binndalen (7619); Aletschsøen ved en 
Gletscher af samme Navn, hvis Isvægge hæve sig vel indtil 
50 Fod over den højeste Vandstand, næsten altid med svøm- 
mende Isøer, et Vand, som, før der blev brudt det en Stolle 
ned til Vieschkløften, ofte udtømte sig under Isen henimod 
Naters paa en saa ødelæggende Maade, at Hyrderne paa 
Mårlejanalp vare forpligtede til stadig at iagttage dets Niveau; 
Brodelsøen ved Griesgletscheren (8004); den ofte indtil Mid- 
sommertid med Lavinsne hålvt opfyldte Rawylsø (7100); Dau- 
bensøen paa Gemmi (6791), der næres af Lammerngletscherne, 
har uklart Vand, er frossen de ti Maaneder af Aaret og ligger 
i en”sørgelig Stenørken, hvor der ikke er Spor af Dyre- og 
Planteliv (den har intet synligt Afløb, og ved dens vilde Bred 
huse kun Skarer af Alpekrager); end videre Bach- eller Hexe- 
søen ved Faulhorn (7287), hvis Spejl endnu i den anden 
Halvdel af Juli er overtrukket med en løs, grødet Masse af 
tommelangø, naaleformige Iskrystaller; Wildsøen ved Schwarzhorn 


%) Saavidt jeg ved, ligger den højeste Gletschersø i Europa i 10—11000' 
Højde paa italiensk Gebét mellem Pointe Vacornies tre Toppe i den 
øvre Pellinadals Sydkjæde lige over for Praje. 

(Berner-Oberland); Tittersøen, syd for Sidelhorn (7450); Tod- 
tensøen paa Grimsel med mange Frøer, Vandbiller og Hjuldyr 
(f£. Ex. Gletscherpolypen, Stephanoceros. glactalis, 7708”); Triitzi- 
søen ved Geschenenhorn (7973”); Windgelle-, Etzlidal- og 
Oberalpsøen (6170”), hvilken sidste endnu har smukke Ørreder 
og er over en halv”Mil lang; Gotthardsøerne, der mærkelig nok kun 
fryse nogle Tommer dybt og ligeledes indeholde Ørreder. En 
af dem, den bekjendte Luzendrosø (6230"), som er en Fjerding- 
vej lang, er en af Reuszflodens Kilder. I -Glarnerlandet findes 
Oberblegisøen (4420), Bergseeli (6755”), Kuhbodenseeli (6000), 
Muttensøen (7579”) i Kistenpasset, en Fjerdingsvej i Omkreds 
og næsten hele Aaret begravet i Is og Sne”); Spanneggsøen 
(4488), i hvilken de Aborrer og Løjere, som bleve satte ud i 
Aaret 1750, hidtil have vedligeholdt sig; de fiskerige Murg- 
søer (4790') i St. Gallen, den aarevis tilfrosne Wildsø (7480”) 
ved Altmann og en utallig Mængde andre smaa Vandbassiner. 
Hvor rige Alperne ere påa saadanne diminutive Søer, kan man 
slutte sig til af den paalidelige Angivelse, at Kanton Uri alene 
kan opvise henved 40 Alpesøer inden for sit ringe Omfang, af 
hvilke flere, f. Ex. Erstfeldersøen, ligge i over 7000 Fods Højde, 
men ere uden Fisk. Det er derhos et ret interessant Fænomen, 
at en stor Mængde af disse Alpesøer mangle synlige Afløb”), 
hvilket forklares derved, at de næsten uden Undtagelse fore- 
komme i de stærkt kløftede Kalkbjærge. Vandet synker ned 
i en tragtformig Fordybning i Bunden, der ofte antydes ved 
en svag, kredsende Bølgebevægelse paa Overfladen, arbejder 
sig en kortere eller længere Tid frem gjennem Kanaler i det 
indre af Bjærgene og styrter derfæst ofte frem igjen i en stor 
Afstand fra Søen. Mange Søer have. heller ikke noget synligt 
Tilløb og næres af underjordiske Kilder, Særegne Fænomener 


+) Dens svømmende Isblokke minde midt om Sommeren om Polarverdenen. 
Den bekjendte Alpejæger E. Walcher skød en Gemse paa dens stejle 
Klippebred, men den styrtede ned paa en svømmende Gletscherblok og 
sejlede bort med en gunstig Vind. Først efter at have ventet i flere 
Dage lykkedes det Jægeren at faa fat paa sit Bylte paa den modsatte Bred: 

+) F, Ex, Daubensø, Sewelisø, Stockhornsø, Glattenalpsø, Oberblegisø, Ober- 
og Niedersø ved Wiggis, Såmtissø og Fåhlensø. 

forhøje den mystiske Dunkelhed, som hviler over disse stille 
Vande, og begunstige de eventyrlige Sagn, som Bjærgboerne 
knytte til dem. Om mange af.dem kan man for Resten sige, 
at de næsten ere ukjendte selv i de nærmeste Dale. Nogle 
bleve holdte højt i Ære af de gamle Kelter, som nærede en 
særegen Ærefrygt for de stille Alpevande, og til denne hedenske 
Kultus knytte Sagnene sig da gjærne. 

Højsøerne i Sneregionen og den øvre Alperegion have i 
de faa Uger, i hvilke de have aabent Vande, den Rolle at 
samle. alle Småaabækkene fra deres Omgivelser og lede dem 
videre gjennem en eneste større Aare. De ere for det meste 
aldeles døde; de Forsøg, man har gjort paa at befolke dem 
med Fiskeyngel, ere strandede paa Vinterens Længde og Stræng- 
hed. Søerne i den mellemste' og nederste Alperegion tjene som 
Skyllebækkener og Klarekjedler for de fra oven nedstrømmende 
Elve, som afsætte deres opslemmede Stoffer i dem. Indtil 
Grangrænsen ere alle de, som have synligt Afløb, besatte med 
Fisk, dog næsten udelukkende med Ørreder, Ulke og Elritser 
og kun sjælden med Aborrer og Rødskaller (Scardinius erytroph- 
thalmus); den øvrige Ferskvandsfauna er temmelig rigelig for- 
haanden. Højere oppe, indtil 60007, fmdes der endnu kun Fisk 
i enkelte Vandbeholdninger, men de ere da meget talrige og 
yderst velsmagende. Mærkeligt nok har af to Søer i samme 
Niveau den ene ofte en stor Mængde Fisk, ”den anden slet 
ingen. I 1000—2000' Højde indeholder Vandet 7, Luft, i 
7—8000'. Højde derimod paa Grund af det formindskede Luft- 
tryk kun +14, saa at der allerede af den "Grund ikke kan leve 
Fisk i denne Højde. Af Vandfugle ser man kun undtagelsesvis 
en enkelt, som er kommen ud af sin Kurs, en lille Flok Vild- 
ænder eller et Par sorte Vandhøns; dog har man selv paa 
disse Højsøer (i Bunden) engang skudt en Sangsvane og i 
Aaret 1830 (paa St. Moritzsøen) den store højnordiske Islom, 
som er en Beboer af Grønland og Island og rigtig nok næsten 
hver Vinter indfinder sig paa Schweizersøerne, men ellers kun 
påa de lavereliggende. Ved Søen paa St. St. Bernhard har 
man oftere truffet Ryle- (Tringa-) Arter, ved Søen paa det 
11,500" høje. Mont Cenis endogsaa Terner, og ved Dent 

d'Oche (i Savoyen) den røde Vandhøne (Fulica chloropus), — 
dog kun tilfældig og i forbigaaende. Urserndalens rige Sump- 
og Svømmefuglefauna have vi henført til Bjærgregionens Dyre- 
verden, da den har en overvejende montan Karakter, uagtet 
den naar nogle Hundrede Fod op over Bjærgregionen. Saa vel 
hvad Træk- som hvad Vandfuglene angaar, ligner denne Dal 
for Resten i paafaldende Grad det halvandet Tuseénde Fod 
højere liggende Engadin. 

Det største Antal Alpesøer findes i Bindnerjandet. Det 
høje Bjærgland og de talrige Gletschere begunstige overørdent- 
lig Dannelsen af Søer, og der findes derfor én næsten i hvert 
højtliggende Dalbækken. I Rhinomraadet bemærke: vi saaledes i 
den vilde Badus's Granitskjød den mørkegrønne Tomasø (7240), 
fra hvilken en af Vorderrheinkilderne strømmer; Gletscher- 
søerne Lago Dim, Scur (6670), Fozero. og Insla; de tre Smaa- 
søer paa Heidigalp oven for Spliigen, som skulle indeholde 
mange Lax og Guldørreder; Calendarisøen paa'Schamseralperne 
som efter Folks Mening varsler kommende Uvejr ved en dump 
Brusen; Lischersøen oven for Tschappina, der er uden synligt 
Af- og Tilløb, og hvis Stigen, Falden og Hvirvlen endnu ikke 
ere rigtig forklarede; de berømte Ørredsøer ved Vaz og Weiszen- 
stein (6249); den kvartmilelange Sø i Davos (4805”), hvor der 
i August 1856 toges Grundørréder paa 18 til 28 Pund; de 
fiskerige Schwellisøer ved Erosa (5926'); den krystalklare 
Patnauersø i Rhætikon, der er en halv Mil: i Omkreds, 
rig paa Ulke og Elritser, men uden noget Resultat besat med 
Ørreder; Schottensøen (7545"), hvorfra Schlappina udspringer, 
og Jørisøen (7711). Paa Bernhardino ligger den lille smukt 
formede Moesolasø (6584') i en øde Egn. I Jnngebetet lægge 
de fire store Søer paa Engadins Daltrin strax Beslag påa vor 
Opmærksomhed. Den øverste og største, Silssøen (5600) 
bliver sjælden fri for Is før Slutningen af Maj, er en Mil lang 
og 4 Mil bred og den betydeligste af alle vore Alpesøer. De 
have alle fire en yderst malerisk Beliggenhed, ere delvis om- 
kransede af rige Cembra- og aabne Lærkebestande og ud- 
mærke sig ved et i denne Højde ellers ukjendt Fugleliv. 
Om Vinteren benyttes de til Slædeføre og gjenlyde paa smukke 

Dage af Hestetramp, og Piskeknald. Dog plejer man ikke at 
befare dem, før man hår set Rævene gaa over dem, thi først 
då anser man dem for sikre nok til at bære Hest og Mand. 
Ørrederne fra disse Søer ere berømte, og det skal ikke være 
sjældent, at man fanger 40 til 45 Punds Grundørreder, som 
altsaa her formodentlig have deres højeste Findesteder i Eu- 
ropa. Det samme gjælder om Ferskvandskvabberne, der findes 
i St. Moritzsøen (5580”), hvor de opnaa en Vægt af 6—12 Pd., 
hvilket rigtig nok benægtes i den nyere Tid, da Bæk- og Grund- 
ørreden, Rødskallen, Ferskvandsulken og Elritsen ere bekjendte 
som de eneste Fisk i Øvre-Engadin. Mærkværdigt nok findes 
denne Fisk i Mængde og af fortræffelig Kvalitet ogsaa i den sorte 
Sø påa Davos — vist nok det eneste Exempel paa, at den op- 
træder blandt Alpedyrene. I Nærheden af de fire Søer i Øvre- 
Engadin ligger der endnu en Mængde dels fiskerige, dels fiske- 
tomme Højsøer, af hvilke Berninasøerne (6865') især udmærke 
sig ved deres Ørredrigdom. Ogsaa i Juliersøen (7030) og 
Sgrischussøen i Fexdålen (henvéd 80007) findes der endnu 
Ørreder, som for hundrede Aar siden bleve satte over i dem 
fra Silssøen. Vi forbigaa det store Antal mindre Søer i den 
rhætiske Alperegion; de anførte Data have overbevist os om, 
at ogsaa Fiskene stige meget højt op i de rhætiske Bjærge. 
Det er afgjort, at Antallet af disse Alpesøer i tidligere 
Tider vår langt betydeligere end nu. Ethvert Dalbaåsin, enhver 
tragtformig Fordybning paa Bjærgryggen. dannede en Vand- 
beholder, en ringe Del af Højbjærgenes' store Sluseværk. I 
Tidernes Løb skar Afløbene sig dybere ned i de Dæmninger, 
som adskilte dem fra det næste Daltrin, og Bassinerne ud- 
tømtes enten ganske eller til Dels.  Aflejringen af de store 
Masser af Rullesten, som deres Tilløb aarlig bringe med sig 
fra de højere Regioner, bidrager naturligvis ogsaa til deres 
stadige Formindskelse. Dog er denne Formindskelse kun mær- 
kelig ved de mere lavvandede Søer; hos dem, der ere meget 
dybe, især saadanne, som ikke ere omgivne af Engmoser, men 
have en Indfatning af Fjælde, vil en større Forandring først 
blive mærkelig i Aarhundredernes Løb. Alle” disse Vand- 
beholdninger, hvis Antal vel løber op til et Tusende Stykker, 

have en lav, men for øvrigt højst forskjelig Varmegrad; paa 
den beror det da, hvor sent eller hvor tidlig, hvor: dybt eller 
hvor lidet dybt Søen fryser, og deraf afhænger atter den Plante- 
og Dyreverden, som udvikler sig i den. Søer, som ikke ligge 
højere end 4500”, men i Nærheden. af Gletschere, og som alt- 
saa føre mange Isblokke og fryse tidlig og meget dybt, have 
ingen kjendelige Spor af Vandplanter og Vanddyr, ikke engang 
en Frø eller en Damtæge, medens andre Alpesøer, som ligge 
2000” højere, men under gunstigere Forhold, endnu gjemme de 
herligste Fisk og gjenlyde om Foraaret af Frøernes Kvækken. 
Sandsynligvis trække alle Alpebækkenes Fisk sig tilbage til 
disse Søer om Vinteren. Bækkene bundfryse i Reglen aldeles, 
da deres Kilder stanse, men Bunden af Søen beholder endnu 
en betydelig Varmegrad. Imidlertid ere disse Fiskevandringer 
hidtil kun blevne lidet iagttagne. 

Til forskjellige Tider og paa forskjellige Steder i Høj- 
bjærgene iagttages endnu et ejendommeligt, men højst sjældent. 
Slags Bjærgstrømme, nemlig de saakaldte Dyndstrømme 
eller Dyndlaviner, af hvilke en i Aaret 1673 udgød sig som 
en Flod af blaaligt Lerdynd fra Septimerbjærget over Lands- 
byen Cassaccia (4730') og til Dels ødelagde den, en anden i 
Efteraaret 1835 styrtede sig fra Dent du Midi med en Bredde 
af 900 Fod ned i Rhonedalen”). De kegleformige Jordhøje 
ved Felsberg ob Chur, som af den romanske Befolkning kaldes 
Tombel de Chiavals (Hestegravene), og nogle lignende ved Si- 
ders i Wallis anses af nogle for Rester af umaadelige for- 
historiske Dyndstrømme, af andre for tilbageblevne Kjærner af 
store Fjældskred i Nabobjærgene. Ogsaa Grusstrømme bryde 
ud af Gletscherne og Kløfterne og have saaledes i 1793 be- 
gravet Surlegg ved Silvaplanasøen. Heller ikke paa andre 
Bjærgegnenes Mærkværdigheder, som Stalaktithuler, intermit- 
terende Kilder, Muslinglag, brogede Marmorgange, bløde Ala- 
bastermasser, vidunderlig rigtfarvede Klippevægge, Mineralkilder 


+) En lignende, med Skiferbrudstykker blandet Dyndstrøm brød i 1797 
med frygtelig Voldsomhed ud fra Bjærget, ødelagde 37 Huse i Schwan- 
den ved Brienzersøen og gjorde Søens Vand mudret i flere Maaneder. 

0. a. d. er vor Region fattig. Baretto-Balma, en lille lys og 
tør Hule i en enlig Klippe i Vareina-Alperne har faaet en vig 
Berømthed, fordi den ligesom saa mange andre altid er, som 
den var blæst, og hverken Løv eller Mos: kunne blive liggende 
i den. ,,Den lader ikke noget blive derinde”, sige Hyrderne. 
Af Krystalhulerne er Zinkenstockhulen ved Lauteraargletscheren 
bleven vidt og bredt. bekjendt. Haller: skildrer den i følgende 
Linier: 

Men der, hvorhen selv ej den milde Sol tør skue, 

Hvor Dalen uden Løv med evig Vinter staar, 

Der smykkes med en Pragt -den hule Klippes Bue, 

Som Tid og Kulde ej at slette ud formaar. 

I underjordisk Dyb, hvor intet Lysglimt falder, 

Sig hvælver klamme Ler med blank Krystal besat, 

Af Klippekløft fremstaa de glimrende Krystaller 

Og blinke overalt som Lyn i dunkle Nat 


Denne Hule blev aåaabnet 1719 i en Kvartsgang af tre Fods 
Mægtighed, i hvilken der allerede tidligere var opdaget nogle 
Krystalgruber. Den var lav, tyve Favne lang, gjennemstrømmet 
af en lille Bæk og indeholdt det største Fund, man hidtil har gjort. 
Det største Exemplar vejede over 8, flere 5 og. saare mange 
over 1 Centner. Hele Massen ansloges til 1000 Centner og en 
Værdi af 40000 Daler. Bjærgene omkring Rhones Kilder og 
øvre Løb vare allerede i Middelalderen berømte Findesteder 
saa vel for ufarvede som farvede (sorte, mørkebrune, gulladne 
og rødlige) Krystaller, af hvilke de sjældnere mørke, som vare 
farvede af et Metal, tidligere kaldtes Morioner og nu benævnes 
Røgtopaser eller Røgkvartser. Fra denne Egn stamme ogsaa 
baade de talrigste og de største Krystaller. 1757 blev der 
aabnet Huler i Vieschdalen i. Wallis og senere paa: Hagdorn- 
berg oven for Naters sammesteds, af hvilke man fik Exemplarer 
paa 5, 6, 8 og 14 Centner, de største, man kjender. Det 
største Krystalfund i vort Aarhundrede blev gjort i Sommeren 
1868 i Nærheden af Furkapasset. Nogle Krystalsøgere opdagede 
en Kvartsgang, som med vexlende Mægtighed (nogle faa Tom- 
mer indtil 10—14 Fod) løb op gjennem den frygtelig stejle 
Granitvæg og i en Højde af omtrent 100 Fod over den under- 

Jåekr 


276 Alperegionen. 


liggende Gletscher viste et Par mørke Pletter, som deres skarpe 
og kyndige Øjne strax erkjendte for smaa Huleaabninger. Det 
lykkedes dem at klatre op til disse Huller ad en højst farlig 
Fjældkant. De havde ikke taget fejl og fik med en Del Ulej- 
lighed udgravet nogle Krystaller af indtil 15 Punds Vægt. 
Det heldige Udfald opmuntrede dem til at udvide et andet 
lille Hul i Nærheden ved Hjælp af deres Mejsler, men Natten 
afbrød Arbejdet. De vilde imidlertid ikke forlade Stedet, men 
bleve siddende tæt op ad hinanden paa den smalle Granitkant, 
slet klædte som de vare og næsten uden at have nydt noget, 
under en hylende Storm og iskold Regn og Hagl, indtil Dagen 
brød frem og det endelig lykkedes dem at aåaabne en temmelig 
rummelig med Kvarts- og Granitstykker, Ler og Kloritsmul op- 
fyldt Hule saa, meget, at de kunde krybe ind i den. Her fandt 
de da en Mængde af de pragtfuldeste, for det meste mørkt farvede 
Morioner liggende løse og spredte i Gruset, og blandt dem 
Kabinetsstykker af en Renhed, Form og Størrelse, som man 
hidtil ikke havde kjendt. Efterretningen om dette Fund satte 
det halve Guttanen i Bevægelse, og Skatten hævedes med 
feberagtig Hast. Den bestod af henved 300 Centner Røg- 
kvarts, hvoriblandt 50 Stykker paa 1—2, henved 20 paa over 
2 og 2 paa over 3 Centner. Museerne i Schweiz skyndte sig 
med at erhverve sig de smukkeste Exemplarer. 

Af de mange Mineralkilder i Alpebæltet, som snart sprudle 
frem i Engmoser, snart i Kløfter, snart paa golde Bjærgrygge 
(alene ved Schuols i Nedre-Engadin flyder der over 20 lidet 
benyttede mineralske Kilder, af hvilke de fleste høre til de 
fortrinligste Salt-, Sur- og Svovlbrønde, som vi have, medens 
Tarasp's kulsyrerige Natronkilde i Styrke betydelig overgaar 
de berømteste europæiske Medbejlere, som Eger og Karlsbad, 
men rigtig nok kun er forsynet med meget maadelige Be- 
kvemmeligheder), have kun St. Moritzbrønden (5580”), som af 
Paracelsus i sin Tid blev erklæret for den første Surbrønd i 
Europa, og Brønden påa Bernhardin ordentlige Badeindretninger 
og modtage Gjæster fra det fjærneste Syd og Nord. Over- 
hovedet er Engadin, især Nedre-Engadin, paafaldende rig paa 

mineralske Skatte og paa saadanne Dannelser, som staa i For- 
bindelse med disse. Oven for Tarasp finder man Jærnvitriol, 
ved Schuols Svovl, hyppig Gips, Marmor, Porfyr, Serpentin og 
Jærnspat. I de talrige Sinterhuler i Nærheden udblomstre 
mineralske Stoffer i stor Mængde, i én oven for Schuols hæn- 
ger der saaledes fingertygge Tappe af rent Bittersalt ned fra 
Loftet, og oven for Vulperra ere Klipperne i Scarlbachkløften 
bedækkede med en Skorpe af Jærnvitriol. Endnu interessantere 
ere imidlertid de virkelige Mofetter, som forekomme her, 
skjønt man ellers kun iagttager dem i vulkanske Egne. Én 
findes i en moradsig Fordybning oven for »Vinkilden", en 
stærk Surbrønd ved Schuols; en anden i et paafaldende 
ufrugtbart Jordsmon. Gjennem Aabninger i Jorden, som ikke 
ere meget over en halv Fod brede og gaa skraat ned gjennem 
løse Stenlag, stiger der bestandig Strømme af Luftarter, navnlig 
Kulsyre, Kvælstof og Svovlbrinte, op til Jordens Overflade. 
Omkring: Mundingen ligger der altid en Mængde døde Insekter, 
ofte ogsaa Mus eller Fugle, som ere blevne overraskede af 
Giftpølens dødbringende Uddunstninger. Disse giftige Dunster 
danne et Lag over Jorden af henved en halv Fods Tykkelse 
og røbe deres Nærværelse, naar man bøjer Hovedet ned mod 
Jorden, ved en stikkende Lugt og den heftige Krillehoste, som 
de. foraarsage. Stikker man Høns eller Katte ned i denne 
Atmosfære, dø de strax under voldsomme Krampetrækningeér. 
Hvor vidt disse Luftarter udbrede sig under Jorden, hvor de 
til Dels vel forene sig med Mineralkilderne og udtømmes gjen- 
nem disse, er vanskelig at afgjøre. Beboerne paastaa, at Jor- 
den vilde blive ufrugtbar vidt og bredt omkring, hvis man til- 
stoppede Mofetternes Aabninger. I Schweiz kjende vi kun én 
Kilde til af dette Slags, nemlig den i Hulen ved Mittelsulz 
oven for Mettau ved Rhinen (i Aargau), hvis Luft ligeledes er 
dødelig for Dyrene, og maaske ogsaa det i de sidste 14 Aar 
saa berømte brændende Bjærg ved Oberriedt i Kanton 
Freiburg. I en Rullestensskrænt i ,,Burgerwald" ligger der her 
et Gipsbrud, af hvis Sprækker og Pytter der udvikkes en 
stor Mængde Grubegas, som, én Gang antændt, vedbliver at 

brænde, indtil den. slukkes af Vinden, Regnen eller paa anden 
Maade. 

Ogsaa Gletscherne danne et ikke uvigtigt Element i Alpe- 
regionen, thi de naa ofte dybt ned i den og bedække store 
Strækninger af den, men da deres Hjem og største Udbre- 
delsesdistrikt dog forekommer i Sneregionen, ville vi op- 
sætte Omtalen ”af denne mærkværdige Naturfremtoning til 
senere. 

Mange af de,,Karrenfelder" eller Regnkløftstrækninger, som 
ere såa almindelige i den alpine Sone og give mange højt- 
liggende Klippeegne et frygtelig øde og eventyrligt Udseende, 
have en ikke ringe Lighed med en af Spalter og Furer gjennem- 
krydset Gletschermark. De høre ikke udelukkende Alperegionen 
til, men optræde paa enkelte Steder (som f. Ex. ved Foden af 
Frohnalp ved Brunnen, påa Urmibjærget ved Seewen 0. a. St.) 
umiddelbart oven for Dalbunden, hvor de da ere beklædte med 
og skjulte af stærke Humuslag, Græs og Skov; de største, 
regelmæssigste og mest paafaldende af dem høre imidlertid 
unægtelig Alperegionen til. 

Regnkløftmarkerne (romansk: Lapiez eller Lapiaz, i Østerrig 
Karst) have en overordentlig forskjellig Form, som vanskelig 
lader sig beskrive. De bestaa af vidtudstrakte, nøgne Kalk- 
stensegne med forskjellig Hældning, som ved Forvitringen ere 
blevne saa mærkværdig sønderrevne og forgnavede,. at de snart 
ligne forunderlig udfurede Stensletter, snart uoverskuelige 
Rækker af skarpe Fjældrygge, som dels ligge hinanden ganske 
nær, dels ere en Fod eller en Favn eller mer fra hinanden, 
og saaledes snart blot danne Sprækker, snart dybe Huller, 
Huler, Brønde eller Gange. I de krystallinske Stenarter fore- 
komme de aldrig, men træffes derimod i alle Slags Kalkstene, 
hyppigst og mest storartet i den saakaldte Hippuritkalk, i hvis 
mægtige Lag der ligger store Klumper af Hippuritskaller; og- 
saa i Jurakalken ere de meget tydelige, f. Ex. oven for Biel, 
Bevaix, paa Marchairi og andre Steder. 

Disse Furer opståa ved en ejendommelig Forvitring af 
Stenarten, der til Dels beror paa dens Sammensætning, til 

Dels ogsåa paa dens Beliggenhed, Lagdeling og oprindelige 
Kløftning. Sandsynligvis dannede den fuldkomne nøgne Klippe 
en jævn Skraaning, som i denne Tilstand overalt var prisgiven 
Atmosfærens mekaniske og kemiske Paavirkning. Enhver 
Regndråabe, som faldt et eller andet Sted paa dens Overflade 
og søgte ned ad Dybet til, tog en om ogsaa uendelig lille Del 
af Klippen med sig; dej Draaber, der kom”efter, fulgte de 
førstes Bane og udvaskede saaledes i Aarhundredernes Løb 
dybere og dybere Skaar i den bløde Kalkstenmasse, som især 
bleve store og anselige i Stenartens naturlige Afsondrings- 
kløfter. Håve disse Regn- og Snevandets Angreb først naaet 
en vis Grad af Betydning, hjælpe Frost og Tø, Gnidning, 
Slag og Stød fra alle Sider til, og de i Begyndelsen næsten 
umærkelige Smaafurer blive da til sidst, om ogsaa kun lang- 
somt, til store Spalter, Gange og Brønde, hvis Former væsent- 
lig afhænge af Kalkstenens Beskaffenhed. En Kalksten, som 
er rig paa Kalkspat og Kvarts, faar ofte Lighed med en Bi- 
kage (,,Stenkage" hos Hyrderne); er den derimod gjennem- 
trukken af Baand af Kalkspat eller af Forsteninger og Svovlkis, 
faar den stribede eller muslingagtige Fordybninger eller bliver 
uregelmæssig gjennemhullet eller labyrintagtig søndergnavet. 
De blødere jordagtige Kalkdele opblødes, udvaskes og udbores 
nemlig først, medens de indblandede haardere Dele, som 
Kvartskorn og Muslingstumper, modstaa Angrebene længere. 
En. uhyre Klippeflade opløses saaledes til sidst i knivskarpe 
Zibber, mellem hvilke der snart er Plads til en Hytte, snart 
næppe til en Håand, medens Stenskelettets blødere Dele ere 
bortførte af. Vandet. 

Indtil en Højde af 5000" ere disse Kløftskrænter' som 
oftest endnu til Dels bevoxede med Alperoser, Enebærbuske 
og pletvis ogsaa hyppig med Græs og Blomster. Naar Be- 
liggenheden tillader det, have de udvaskede Dele kunnet samle 
sig ved Foden af Skraaningen og danne Jordlag, men højere 
oppe er der kun en åldeles nøgen og udfuret Stenørken uden 
Spor af Kilder eller nedrislende Isbække. Regnkløfterne sluge 
alt Regn- og Snevand eller lede det den korteste Vej. til den 

nærmeste Tragt, hvor det forsvinder. Slige Tragter findes i 
stor Mængde i mange Kalkalper, som f. Ex. i Wåggidalen 
paa Rådertenstock, paa Karrenalp i Schwyz og i Jurabjærgene, 
og ere snart kun smaa, snart mange Hundrede Fod i Om- 
kreds, med en Afløbsaabning i Bunden, som ofte fører ned i 
uhyre Huler. 

Da Kløftmarkerne ere såa vandløse, .… fordi de indsuge al 
Fugtigheden gjennem deres Spalter, Tragter og Svælg, maa 
Underlaget være saa meget vandrigere, Ved deres Fod sprudle 
snart varige, snart periodiske Kilder frem med stor Vand- 
mængde, f. Ex. Orbs og Reuses og de syv Kilder i Leuk- 
dalen. Den store Tragt påa Rådertenalp optager saaledes 
alt Regn- og Snevand fra de Marker, som hælde mod den, 
og leder det gjennem Bjærgmassens Kløfter "ned til en stor 
underjordisk Beholdning, som man kan komme ind til gjennem 
Klippegrotten ,,Hundehullet". Naar det regner stærkt eller 
Sneen smelter hurtig, træder Vandet med et dumpt Brøl (den 
indesluttede og sammenpressede Luft slipper nemlig fri) gjen- 
nem en Klippespalte ind i Grotten og styrter derpaa ødelæg- 
gende ned i Dalen. Ogsaa med de tidligere omtalte ,,Vind- 
og Vejrhuller" staa Kløftmarkerne ofte i Forbindelse, f. Ex. i 
Wåggidalen, paa Schwalmkopf og andre Steder. 

De største og bekjendteste Kløftstrækninger findes paa 
Faulhorn, Gemmi, Rawyl, Sanetsch, Tour d'Ay, Brinig, Kaiser- 
stock, Wellenstock, Rigidalstock, Bauen, Fluhbrig, Wåggithal- 
bjærgene, Windgelle, Rieseltstock, Silbern, Muottathaler- og 
Kerenzerbjærgene, Karrenalp, Churfirsten og Såntis; Juraloka- 
liteterne ere allerede nævnte. 

I deres Forhold til Plante- og Dyrelivet ligne de Glet- 
scherne, thi ligesom disse byde de dem ingen gunstige Op- 
holdssteder. Om Sommeren kaster den hvide Kalksten Sol- 
straalerne tilbage og gjør Heden, som ikke dæmpes af Plantevæxt 
eller Kilder, næsten utaalelig. Den. rejsende, Jægeren og 
Sennen sky dem alle, fordi de ere trøstesløse og vanskelige at 
komme frem paa. Ja den sidste afspærrer dem endogsaa 
fra sine Græsgange, for at Kvæget ikke i Taage eller Uvejr 

skal forvilde sig ud i denne Labyrint af Klippevægge. Af 
større Dyr ser man paa Kløftmarkerne kun Alpealliker og 
Alpebruneller og ogsaa jævnlig Alpehøns, som med Travlhed 
løbe op ad Klippekammene eller gjemme sig i utilgængelige 
Kløfter. I den lavere Del tage Murmeldyrene ikke ugjærne 
Ophold og benytte nogle af Spalterne til deres Boliger. Ogsaa 
Alperævene bruge dem om Sommeren, naar ' de ere ude påa 
Fuglejagt. 

Der hvor Gentianen mørkeblaa 

Jævne Bjærgforglemmigejer smaa 

Ned langs Klippekantens Graasten gror 
Og dem hvisker hemmelige Ord; 

Der hvor ud fra mørkegrønne Blade, 
Luer lig i Fyrreskoven, 

Paa den stejle Skrænt for oven 

Straale Alperoser røde, — 

Kjækt og frit kan Hjærtet gløde. 


Undersøge vi da nu vor Højregions organiske Dannelser noget 
nærmere, træde de os overalt.i Møde med den alpine Karak- 
ters hele Ynde. Skjønt der her er langt færre Arter end i 
Dalen eller Bjærgregionen, har Plantetæppet dog ikke tabt 
noget af sin Livlighed, Farvefriskhed og Fylde. De nye Plante- 
grupper, som erstatte Slettens Børn, opveje Mangelen paa Arter 
ved Skjønhed, Duft, Ejendommelighed og saftig Kolorit. 

Her er hine herlige saftiggrønne, blomsterrige og duftende 
Alpegræsganges Region, i hvilke Tusender af Hjorder opslaa 
deres Sommerboliger, her hine solaabne Græsskrænter, som 

gjenlyde af Sennernes Jodlen og Klokkernes Klang, hvor Gem- 
sen gaar med Geden, det græssende Murmeldyr opskræmmer 
Rypeparret og Alpeharen føres bort gjennem Luften af Lamme- 
gribben. 

Men ved Siden af de duftende Alpegræsgange udbrede sig 
uendelige Stenskrænter og Kløftmarker; over og under dem 
taarne sig tusende Fod høje Klippevægge, der i dristige Ter- 
rasser hæve sig op mod Toppen. Kolde Bække bruse hen 
gjennem dem i dybt udskaarne Senge, og døde Gletschermarker 
strække sig dæmonisk ind paa de grønne Højsletter. Ingen- 
steds maler den store Moder Natur i stærkere Kontraster og 
omgiver sig med rigere Ynde og mørkere Rædsler; ingensteds 
omtumles Mennesket saa pludselig mellem Følelsen af inderligt 
Velbehag og pludselig Skræk eller erkjender saa inderlig og 
ydmygt Guds' skabende Haand over sig.  Sletteboerne tænke 
sig som oftest Alperegionen som en blot og jævn Overgang fra 
Bjærgregionen til de sidste Højder og forestille sig Alperne 
som en Samling af for neden skovbevoxede, for oven med grønne 
Græsgange beklædte Keglebjærge, af hvilke de højeste ere be- 
dækkede med evig Sne. Men denne afrundede Bjærgform 
forekommer kun hos enkelte bløde Foralper og Udløbere; 
sædvanligvis ligge, navnlig i Kalkbjærgene, Bjærgregionens 
Græsgange paa stejle Afsatser mellem Klippevægge og Kløfter. 
Over dem hæve sig da nye Bjærgterrasser og Klippebanker, 
snart med blødere, snart med stejlere Former, hyppigst med 
større Skovbestand og ofte med smaa Græspletter eller stærkt- 
hældende Grusskrænter, og først naar man er kommen over 
dem, naar man Alpegræsgangen, som nu fortsætter sig med 
større eller ringere Bredde lige til Vegetationsgrænsen. De 
øverste Toppe løbe sjælden ud i grønne Spidser, selv naar de 
ikke ganske naåaa en Højde af 8000", men bestaa af stejle 
Fjældribber eller Stenkupler med Pletter af Græsvæxst. I det 
enkelte hersker der en uendelig Mangfoldighed i Fordelingen 
af grønt og graat, Græsgange og Græsgesimser, Klipper og 
Kløfter, Skove og Buske, saa vel som i Bjærgformer og Skrænt- 
dannelser. Der gives ikke sjælden kolossale Bjærgmasser, som 
staa frem i Lavlandet paa en Basis af flere Kvadratmile og paa 

deres hele store Kæmpekrop ikke bære saa stor en Græsplet, 
at man kan kalde den en Alpegræsgang — Kolosser, som ikke 
stige op af højtliggende Dale midt i et Virvar af Alpekupler, 
men hæve sig umiddelbart 6—7000' op over milde Dybdales 
Zund. Saadanne Bjærgmasser gjøre et overvældende, men ikke 
forfriskende Indtryk. Ingen Skovplet, ingen grøn Skrænt, 
ingen Hytte ses paa den milebrede og svimlende høje Kalk- 
stenspyramide, intet uden den ene graa Klippevæg over den 
anden, brede Lavinstrømme og udskaarne Regnkløfter. Den 
graa Farve er den herskende i hele Massen, men den varierer 
til alle Sider indtil Grænserne af sort, brunt, gult og hvidt. 
Slige Alpeformer ere naturligvis heller ikke gunstige for 
Dyrelivet, som altid afhænger af den større eller ringere Fylde 
af Planter. Selv Rævene, som ellers ere Bjærgegnenes stadige 
Plage, ere sjældne her; nogle Høns, Murløbere, Svaler, Klippe- 
sejlere, Bruneller, Falke og enkelte Gemsefamilier ere det 
uendelige Klippeterræns eneste Beboere. Trods de frygtelig 
stejle Affald forstaa de sidstnævnte Dyr dog at finde Vej påa 
de enkelte Terrasser, gjennem Folder og Kløfter ud over 
hele Bjærgmassens Overflade og færdes med en vis Tilfredshed 
paa de utilgængelige Bjærgrygge, som de ikke synes at forlade 
selv midt om Vinteren, i det de finde lidt Ly i enkelte Kløfter 
og Udhulinger og lidt Føde paa Vindhjørnerne (de af Blæsten 
rent fejede Sider af Bjærgkammene). Dog dræbes mangen en 
af nedfaldende Sten eller ved Lavinstyrtninger. 

Med Hensyn til Plantevæxten falder hele Alperegionen 
(4000—7000') i to store Halvdele. Stige vi fra dens nederste 
Grænse, hvor den berører Bjærgregionen, op ad, se vi, at om- 
trent midtvejs ophører ikke blot alle sammenhængende Skov- 
bestande, men forsvinde overhovedet alle høje - Træformer. 
Forkrøblede og indskrumpede Former, Dværgtræer og Buske 
træde i deres Sted og tabe sig ligeledes, før vi naa Regionens 
øverste Grænse. Naturligvis virker denne Skovvæxtens Grænse- 
linje ogsaa i høj Grad forandrende paa Dyreverdenen, som i 
saa mange Henseender er bunden til de store Skove og yppige 
Buskadser. Det er højst vanskeligt at angive denne Linjes 
absolute Højde, da den ikke blot tidligere laa langt højere end 

i vore Dage, men ogsaa vexler betydelig i Højde i de forskjel- 
lige Alpeegne, alt efter Sol og Skygge, Vinde, Jordbundens 
Frugtbarhed eller Goldhed, Fjælde og Jordskred, Laviner og 
Bjærgvande, de nærmeste Dales Højde eller Dybde, deres 
nordlige eller sydlige Beliggenhed 0. s. v., men vi ville ikke 
fejle meget, naar vi i Almindelighed sætte Grænsen fra Træ- 
væxten med Undtagelse af de dværgagtige Former ved 5000— 
6000" Højde. 

Ligesom det tidligere saa skovrige Libanon nu i sin øverste 
Del næppe nok har en enkelt af sine berømte Cedre tilbage, 
saaledes er Skoven ogsaa vegen bort fra vore Alper og har 
selv paa mange Steder i Mellembjærgene gjort Plads for Gletscher- 
og Sneørkener. Den fordum berømte, tætbevoxede Grandal, 
Valle di Peccia (,,Pece" i Dialekten — en Gran), frembringer 
nu næppe det fornøde Brændsel til den sparsomme Befolkning 
I andre Bjærgegne er det ikke sjældent at se store Bestande 
af Lærke- og Grantræer staa tørre og døde, uden at det er 
muligt at forklare sig, hvad der har fremkaldt dette over- 
raskende Fænomen. Der kan da naturligvis ikke være Tale 
om nogen Opvæxt. Et gammelt Kort af Schweiz angiver et 
frugtbart Skovland om Aars Kilder og ligeledes gamle Marker 
i Rheinwald ved Kilderne af Hinterrhein, hvor Skaderne tidligere 
rugede i Mængde, og hvor Svalerederne nu hænge tomme; 
— nu trone dødbringende Gletschere der, hvor før Skove 
grønnedes og Græsgange blomstrede. I den øvre Aversdal 
bruge Beboerne Gede- og Faaregødning som Brændsel, og den 
Forbandelse er bogstavelig gaaet i Opfyldelse, som en rejsende 
fordum, da Bjærgene endnu vare beklædte med anselige Skove, 
udtalte over de onde Beboere: ,,at den Tid skulde komme, da 
man maatte løbe en hålv Mil ned ad Dalen, før man kunde 
finde Kviste nok til en Kost.” Paa Toppen af Stella, som 
Gemsejægerne næppe mere bestige, og påa hvilken vi i Juli 
Maaned fandt ti Fod dybe Snemarker, laa der paaScheuchzers 
Tid en halvanden Fod tyk Fyrrestamme. Sprecher kalder 
det øde og skaldede Tschappina (5050) en ,,Skovegn" og ud- 
leder det nu af Gletschere bedækkede Selvrettas Navn af 
Sylva rhaeta, ,;den rhætiske Skov". Store, ældgamle Cembra-, 

Fyrre- og Lærketræer staa endnu ensomt hist og her højt 
over Trægrænsen som sørgelige Levninger af tidligere Skov- 
bestande, f. Ex. i den stenopfyldte Aardal, paa Tschuggen ved 
Flielaberg; mægtige Trærødder findes paa Højder, hvor man 
nu til Dags forgjæves vilde henplante en Busk, som paa Julier- 
og Spliigenpasset, og Gruner beretter, at hundredaarige Lærke- 
træer rage op over Gletscherne påa Viescherhorn og Eiger. 
Den lille Skov oven for Andermatt er den eneste Levning af 
store Højskove i Urserndalen, som nu er blottet for al Trævæst 
af Betydning. Oppe pååa Sanetsch, i Nærheden af Valsorer- 
gletscheren (Entremont) og påa mange Steder i de wallisiske 
Alper har man i den allerseneste Tid fundet Levninger af store 
Træstammer højt over den nuværende Trægrænse. Ved Engel- 
bergerpasset staar den saakaldte ,,Tiggercembra', en mæg- 
tig, udgaaet, ensom Stamme, endnu oven for den skaldede 
Engstlenalp i en Højde af 6100”. Ved Anlægget af den nye 
Simplonvej fandt man store Rødder af Lærketræer oppe i 
Passet, hvor al Skov for længe siden er forsvunden. 

Hvad har bevirket Ødelæggelsen af alle disse uhyre Skov- 
strækninger i Alperne? Først og fremmest vel Sennernes og 
Hyrdernes hensynløse og barbariske Behandling, det umaade- 
lige: Forbrug til Brændsel, Bygningsarbejder, Hegn og Bjærg- 
værker, det hensynsløse Salg af de største og smukkeste Skove 
til fremmede Spekulanter”), fremdeles Lavinerne og Lavin- 
stormene, som ofte omstyrte Tusender af Stammer i nogle faa 

+) Har især været drevet efter en storartet Maalestok i. de rhætiske Bjærge 

I 1853 solgte en Kommune i Bunden en Skov til fremmede Spekulanter 

for omtreut 12000 Rdir., som efter senere Overslag havde en reel Værdi 

af over 230000 Rdlr.! Kommunen Zernez (i Engadin) ejer i Omegnen, 
især paa Ofnerbjærgene, umaadelige Cembra-, Lærke- og Fyrreskove. 

For at vinde Græsgange vilde den for omtrent 30 Aar siden skjænke 

store Strækninger bort paa den Betingelse, at de skulde være ryddede 

inden visse Aar, men der var ingen, som vilde have dem; den greb 
derfor til det yderlige Middel at brænde nogle Bestande af, hvorom de 
sørgelige Levninger af »den brændte Skov'' ved Pasvejen endnu vidne. 

For Øjeblikket fælde Spekulanter aarlig mange Tusende Favne for en 

8—10 Mark Favnen og flaade dem ned til Innsbruck. Tidligere fandt 

der store Hugster Sted, som næppe indbragte Sælgerne 8 Skilling for 

Favnen 

Minutter, Bjærgvandene og Vildbækkene, Jordskreddene . og 
Klippefaldene, Isstyrtningerne, Skovbrandene, de talløse Kvæg-, 
Faåare- og især de ulyksalige Gedehjorder, som overalt ere 
den unge Opvæxts Fordærvelse. Hertil kommer imidlertid i de 
fleste Alper en utrolig Ligegyldighed for Opvæxten og over- 
hovedet for al forstmæssig Behandling. Naar hele Skove ere 
fældede, føre Snestyrtninger, Regn, Vind og Bække den frugt- 
bare Humusjord med sig; det Lag, som bliver tilbage, er saa 
tyndt, at den tilfældig fremspirende Eftervæxt enten brændes 
bort af Solen eller kvæles af Snemasserne eller rives op af 
Stormen. Den magre Jordbund er nu prisgiven til alle Ele- 
menterne.. Sommervarmen udtørrer den i dens hele Dybde, 
den tætte Regn bortskyller den smulrede Krumme, som maaske 
endda desuden udpines ved en kortvarig Afgræsning. Store 
Distrikter, som før dækkedes af de herligste Skove, ligge saa- 
ledes øde og ere i Tidernes Løb blevne saa usle, at de næppe 
kunne frembringe nogle Buske. En saadan Ødelæggelse virker 
imidlertid ikke blot paa Stedet selv, men har tillige en højst 
fordærvelig Indflydelse paa hele den omgivende Egn, thi en 
Del af Klimaets Mildhed, af den faldne Regnmængdes Rigelig- 
hed, af Kildernes Vandrighed, af Jordbundens Frugtbarhed, af 
Egnens Sikkerhed for Laviner og Jordskred, af Lavlandets Be- 
skyttelse mod Oversvømmelser og Stenfald, overhovedet en stor 
Del af hele Egnens og det neden for liggende Lavlands Beboe- 
lighed og Dyrkelighed afhænger af, at der ere gode Skov- 
bestande i Nærheden. Man tror ofte, at den øvre Skovvegeta- 
tions Forsvinden er en Følge af, at Klimaet i Alperne over- 
hovedet er blevet koldere, hvorpaa ogsaa de mange nye 
Gletscherdannelser i de sidste 8$0—100 Aar og Vin- og Træ- 
frugtkulturens Ophør i Højder, hvor den før fandt Sted, skulle 
være Beviser. Man antager en periodisk Stigen og Falden af 
Varmen, beviser: af ældgamle Gletschermoræners Afstand fra 
de nuværende Gletschergrænser, at Varmen i endnu ældre Ti- 
der- maa have været ringe. Det. lader sig imidlertid. paavise 
med langt større Sikkerhed, at Skovenes Forsvinden fra Bjær- 
gene ikke saa meget er. en Følge af som meget mere en Aar- 

sag "til mange stedlige Klimaforandringer og væsentlig betinges 
af slet Skovdrift. 

Vi have” angivet Skovgrænsens Middelhøjde i Alperne til 
omtrent 5000—6000'. Dette maa imidlertid ikke forstaas saa- 
ledes, som om alle Dale og Bjærgstrøg virkelig ere beklædte 
med Skov eller endogsaa blot besidde Muligheden af at kunne 
bære Skov indtil denne Højde. Nedhugst af store Skovdistrikter 
har paa mange Steder banet Vej for den nylig beskrevne Øde- 
læggelse indtil dybt ned i Bjærgregionen, og Skrænternes Stejl- 
hed, Vindenes Raahed, Jordbundens Ufrugtbarhed og Mangel 
paa Sol have medvirket til, at den egentlige Skovvæxt i mange 
Alpestrøg er forbleven nogle Tusende Fod under den naturlige 
Trægrænse, navnlig i de nordlige Bjærgegne. Sennerne påa 
Meglisalp (4592”) i Såntis bære det Brænde, de behøve, halve 
Mile paa deres Ryg op fra Seealpdalen; Kamors Top (5292') 
ligger højt over de sidste Skove; i mange Appenzeller-Bjærge 
naar Skovvæxten ikke ud over 4000”. Skoven holder. sig flere 
Tusende Fod neden for de øverste Toppe af Schwyzerhackens 
(4470') Kalkfjælde, ligesaa paa Rigikulm (5550), Pilatus og 
hundrede andre lavere Bjærge i Alpekjæden; paa Solsiden af 
Brienzersøbjærgene hører al Trævæxt op ved 5000”, og Rød- 
granerne gaa ud, nåar de have naaet nogle Fods Højde. De 
Træer, som i Jura begynde. i en Højde af 2200' (paa Skygge- 
siden noget lavere), naa ved Chasseral i Buskform indtil 4600", 
og ved 5000' kan man antage, at Skovgrænsen kulminerer i 
Jurabjærgene, men i Reglen naar den ikke ud over 4600'. I 
Wåggidalen er Trævæxten allerede forsvunden i 4000' Højde, 
i Glarnerlandet hører Rødgranen op paa Skyggesiden ved 5000", 
paa Solsiden naar den ofte til 5800', dog kun paa de mindre 
vilde Bjærge, som ikke trykkes af isdækte Alper. Paa Sandalp 
og i Klåndalen er Grangrænsen under 5000”, ligeledes i Sernf- 
dalen. Ingensteds i hele Alperegionen ligger Skovgrænsen imid- 
lertid saa højt som i de rhåtiske Bjærge, hvor den i Gjennem- 
snit findes i 6500' Højde, men ofte hæver sig til 7000', paa 
Muotas ved Samaden endnu højere (paa andre Steder synker 
den igjen dybere, f. Ez. i Parpan til 5669", paa Valserberg til 
6100”), medens den i de tessinske Bjærge findes ved 6500” ved 

Camoghe og ved 6900" i Bedrettodalen. I Wallis kan man i 
Gjennemsnit sætte den ved 6300", skjønt Granen gaar indtil 
6420", og i Bern angiver Kasthofer Rødgranens Grænse til 
6200" (paa Grimsel 6060') og Ædelgranens til 5000”, I det 
østlige Schweiz sætter man Grangrænsen, og da den i det hele 
taget angiver Skovgrænsen, ogsaa denne ved 5500”; dog bør 
den regnes til 6000—6500' for den sydlige Del, medens Gra- 
nen sjælden overstiger 5200" i Tyrol, endnu forekommer i be- 
tydelig Højde i Pyrenæerne og for Resten mangler i Sydeuropa 
og paa Kaukasus. 

Alperegionens Skove have en anden: Karakter end Bjærg- 
regionens. De ere allerede langt sjældnere, danne ikke længere 
saa store sammenhængende Bestande, men strække sig i spredte 
Grupper, som ofte afbrydes åf Lavinveje, Vildbække, stejle 
Fjælde og løse Stenmasser, op ad Bjærgene til. Ikke desto 
mindre træffer man overordentlig maleriske Partier inden for 
deres Omraade, navnlig hvor uhyre nedstyrtede, med smukke 
Mospuder og brogede Buske bedækkede Granit-, Kalk- og 
Dolomitblokke dukke op midt af deres mørke Skjød, men paa 
den anden Side ogsaa højst trøstesløse Prospekter af frygtelig 
mishandlede Højskovslevninger, som næppe formaa at friste en 
ynkelig Tilværelse, f. Ex. Cembra- og Lærkeskoven neden for 
Zmuttgletscheren, ;hvis Laviner og Isfald stadig splintre Stam- 
merne, afflænge Barken og knække Grenene, og mange ynkelige 
Skovlevninger i Maindalen og Maderanerdalen, i Tessin og 
Wallis. Det hører ogsaa ofte med til en vis Lokalitet og især 
til den Stilling, som den indtager til bestemte, skarpt indfal- 
dende Vinde, at hele Skovstrøg ikke ville trives. Jeg kjender 
saadanne Skovpartier, som i 60—70 Aar ikke ere blevne fire 
Fod høje, medens der i Nærheden af dem staar prægtige Træer. 

Løvskoven hører tidlig aldeles op, men erstattes i mange 
Egne af den for Alperne karakteristiske Cembrafyr og af store 
Lærkestande. Træernes Højde aftager i Almindelighed ikke i 
nogen mærkelig Grad op ad Skovgrænsen til; de øverste Gra- 
ner maale endnu -bestandig en 50—60 Fod i Højden, men have 
en mere sammentrængt Bygning og sænke Grenene ned ad 
ligesom Sørgetræerne. Paa Skraaninger voxe de sjælden fra 

Roden lige lodret op i Luften; det tykke, tunge Snetæppe, som 
ofte har en Mægtighed af 5—8 Fod, trykker de unge Træer 
ned ad, især paa de stejle Skrænter, hvor det er i en stadigt 
nedglidende Bevægelse, og først naar de ere voxede fra dette 
Dække, faa de en lige Væxt. Højere oppe træde Dværgformerne 
frem, og kun enkelte gamle -Cembra-, Lærke- og Rødgrantræer 
af uhyre Størrelse rage højt og ensomt op over Dværgfolket. 
Naaleskovene paa Alpekjædens Sydside have ofte allerede i 
4500" Højde et øde, kummerligt -og sygeligt Udseende, thi de 
mangle den yppige Underskov af Buske, og mange Stammer 
ere aldeles beklædte med Mos eller staa tørre og knækkede. 
Et: prægtigt Syn afgive i de fleste Skove de saakaldte ,,Læ- 
graner" (,,Gogants" i Waadtlandet), hvis Grene, som sænke sig 
ned til alle Sider ligesom for at danne et Læ, allerede begynde 
i en Højde af 6—8 Fod over Jorden og tilsammen danne en 
herlig, tæt, mørkegrøn Pyramide. ÅAlenlange, søgrønne Skjægge- 
laver, de forhungrede Gemsers sidste Tilflugt, hænge ned fra 
dens tykke Grene; Toppen er ofte knækket af Lynet og Stam- 
men spaltet, men de mægtigste af Grenene have hævet sig til 
Vejrs og danne selvstændige nye Træer paa den møre Moder- 
stamme. Geder, Faar, Kør, Harer, Høns og Mennesker søge 
Beskyttelse under Lægranen mod Plaskregn og Snestorm. Vild- 
katten og Lossen ligge hyppig paa Lur mellem dens tætte 
Grene; under dens Rødder graver Ræven sin Hule og har 
Bjørnen sit Bo; paa dens Kæmpestamme hamrer den tretaaede 
Spætte og udmejsler Huller af Hønseægs Størrelse; i dens Hav 
af Naale skjule Ringdroslen og Urhanen sig.  Lægranerne 
(,,Wettertannen") naa ikke sjælden en Højde af 100—130 Fod 
og holde endnu to Fod over Jorden 4—5 Fod i Gjennemsnit. 
Folket nærer stor Pietet for dem, og i mange Bjærgegne staa 
de under Lovens særlige Beskyttelse. Lynet rammer dem al- 
drig, mener man, og dog ere Hyrder og Kvæg, som have søgt 
Tilflugt under dem, ofte blevne trufne. 

Man træffer imidlertid endnu større Exemplarer, som ikke 
besidde Lægranernes Karakter. I Aaret 1851 blev der dybt 
inde i den skovrige Sumvixkløft (Bunden) ikke langt fra Gor- 
gialitschgletscheren i omtrent 4000” Højde fældet en 203 Fod 

høj Kæmpefyr, som i en Højde af to Fod over Jorden endnu 
maalte 23 Fod i Omfang Dette Bjærgskovens Kongebarn var 
uden Grene indtil Totrediedelen af dets Højde, og Resten var 
trods den frie Stilling kun tyndt besat med Grene. 1856 stod 
der endnu i samme Kløft i 5000" Højde over tyve Exemplarer 
af 15-—18 Fods Stammeomfang. 1867 blev en med Grene til 
Jorden besat Trillingstamme af 143' Højde og 21' Omfang 
fældet i 4400' Højde oppe paa Trimmiseralp. Paa Obersoldalp 
bag Aeschi (Berneroberland) faldt der i August 1863 en anden 
Kæmpefyr, som indeholdt 804 Kubikfod Stammetømmer og i en 
Fods Højde have 32:". Omfang og talte over 500 Aarringe. 
(Side 42 have vi omtalt et Kæmpeexemplar af en Ædelgran.) 
Og dog voxe disse Træer i Reglen meget langsomt i denne 
Højde og have ofte først i deres hundrede Aar et Gjennemgnit 
af 15, i deres hundredeoghalvtredssindstyvende af 20—24 Tom- 
mer. Enkelte Veteraner have sagtens levet en 4—500 Aar, 
- men selv de ældste og højeste af dem staa dog langt tilbage 
for deres exotiske Slægtninge, for Araucaria eæcelsa i Brasilien, 
som naar 240, den lambertske Fyr i det nordvestlige Amerika, 
som naar 220, Weymuthsfyrren i New-Hampshire, som naar 
250, Gummitræet paa Van Diemens Land, som nåar 330 Fod, 
og Kaliforniens Kæmpetræ (Sequoia gigantea), som har en Højde 
af 450' (320”) og anslaas til en Alder af 5000 (1250') Aar. 
Paa Grund af den sparsommere Næring, de lange, kolde 
Vintre og de korte Somre voxe Træerne kun langsomt i Bjærg- 
egnene, men Veddet er fastere, tættere, hvidere og mere elastisk 
end de Træers, som voxe længere nede. I god, fed Muldjord 
skyde Træerne ogsaa i Bjærgegnene raskt til Vejrs, men Ved- 
det bliver da grovere, løsere og tidligere kjærneraaddent. Man 
har fundet, at en 16 Tommers Fyrrestamme behøver ved T huner- 
søen 40 Aar, paa det 2000" højere solrige Beatenberg -derimod 
60 Aar og endnu 1000' højere fulde 80 Aar til sin Udvikling. 
Bøgen og med den næsten alle Løvtræer blive tilbage ved 
Alperegionens nederste Grænse”).  Valbirken, der ellers er 


+) Til de Bøge, som have det højeste Voxested i de vestlige Bjærge, hører 
uden Tvivl Gruppen »aux treize arbres« paa Saléve (4400'), en Levning 
i kelg 

et ægte Bjærgets Barn, gaar paa Sydskraaningen af Glarner- 
alperne ikke over 5000”, i det løvskovfattige Graubinden ikke 
over 4600':; i Bern til 4300' og som en sjælden Undtagelse til 
5000'; derimod naar Bævreaspen i Engadin en Højde af 5200' 
og som Busk 5400", Birken i Albignadalen (Bergell) 6000" og 
strejfer i Dværgform indtil Snegrænsen. Birken er Skovens 
førstefødte og indfinder sig før noget andet Træ paa de Steder, 
hvor Skoven er brændt af eller afdreven, hvorved den fremmer 
Opvæxten af Naaleskoven. Den højnordiske Dværgbirk (Betula 
nana), som man skulde vente at finde sammen méd Alpeellen 
oppe ved Skovgrænsen, bliver længere nede påa Tørvemoserne 
i Jura. Hvidellen naar over 6000" i Scarldalen og følger gjærne 
Lærkeskovene, men gaar ikke saa højt i de vestlige Alper. 
Rønnen, som i den subarktiske Zone næsten følger Dværgbirken 
til dens Nordgrænse, holder sig her i Almindelighed under 
5000”, men nærmer sig ved Cassaccia (5700”) næsten Maloja- 
passets Højde. Det samme gjælder om Axelbærrønnen (Sorbus 
Aria), af hvilken der ståar et Kæmpeexemplar af 6" Omfang og 
40 Højde ved Met Mastabbio (Calanca). 

De seje, beskedne Naaletræer ere imidlertid de ægte Alpe- 
træer. I de vestlige og nordlige Alper danne Rødgranerne de 
ordentlige Skovbestande, og vi have ogsaa allerede angivet deres 
Højde over Havet; i Bindnerlandet derimod, hvor Rødgranen 
voxer kraftig indtil 6200' Højde, i Minsterdalen endogsåa indtil 
7000”, bidrage Lærken, Bjærgfyrren og Cembrafyrren tillige til 
at danne de omfangsrigeste og højeste Skove. I den montane 
Region ere Granerne overvejende, i den alpine gjøre Lærkerne 
dem Ranger stridig, og i den øvre Del af den alpine Region 
indtil op i Sneregionen ere Fyrreformerne overvejende især i 
det sydøstlige Rhætien. Ædelgranerne forekomme meget sjæld- 
nere, men ofte endnu af en anselig Størrelse, f. Ex. påa Dåle 
(Jura) i 5000" Højde med Stammer af 6—7" Gjennemsnit, des- 


af store, gamle Bøgeskove. I det nordlige, bøgerige Jura gaa de aldrig 
højt; at de derimod naa 500—800' højere i Tessin, hvor gamle store 
Bestande imidlertid ere aldeles forsvundne, og påa Sydsiden af Monterosa, 
er allerede tidligere bemærket. 

uden ikke sjælden som ,,Lægraner". Lærketræerne, som af alle 
Naaletræer levere den bedste Terpentin og i den montane og 
højalpine Region ikke sjælden, i de rhætiske Bjærge i de senere 
Aar endogsaa hyppig, angribes af Lærkeminermøllet (Phalæna 
tinea laricis), danne hovedsagelig i Wallis og Biinden de smuk- 
keste Skove i 4000—7000” Højde (i Seezdalen allerede fra 
1500” af) og voxe endnu paa Fliiela, Rosegg og Bernina frem 
af det grønne Tæppe af Linnæa borealis. Paa Sydsiden af St. 
Moritzdalen ligger Lærkegrænsen ved 6983”, paa Remiiseralp 
og ved .Scarl ved 7150', paa Albula (Sydsiden) ved 6560”, i 
Fettan ved 6620”, paa Scaletta ved. 6630”, Munteratsch ved 
7108”, paa nogle. Punkter i Engadin ved 7250", og paa 
Alpernes Sydside endogsaa ved 7300". I Bern holder den 
sig derimod nede ved 6200”, i Wallis ved 6650”, og. der viser 
sig her megen Forskjel i Højden mellem Nord- og Syd- 
siden. Netop i de højere Egne udvikle Lærketræerne, som 
omtrent opnaa en Alder af 3—400 Aar, ofte en mærkværdig 
Kraft, i det de der voxe langsomt og lige til Vejrs, dybere nede 
derimod altfor hurtig og vindskjævt. Oppe oven for Landsbyen 
Imfeld i Binndalen håve enkelte Exemplarer endnu i c.5000” Højde 
et Gjennemgnit af 6—7 Fod og i Jura noget længere nede et 
Omfang af 12—15 Fod. Saadanne Patriarker staa højt og 
ensomt påa den nøgne Grund som Skikkelser fra en fremmed, 
undergaaet Verden. I deres Toppe hviler Digterens Haab: 


Før i Skoven hist med Glæde, — 
Nu med Sorg i Grus, paa Hede 
Ensomt Lærketræet staar, 

Hel forkommet og bedøvet 

Over, hvad det saa sig røvet, 
Grønnes' det dog Aar for Aar; 

Vil — som Vidne her til Stede — 
Bedre Tider forberede, 

I det Haab, at, hvad det faar, 
Atter nye Rødder slaar. 


Fyrren besidder Evne til at indrette sig efter hvilken 
som helst Højde eller Jordbund. Den træffes paa Kalk og paa 
Granit, paa tørre Grusskrænter, påa fugtig Mosebund og i øde 
Klippespalter, men den optræder ogsaa i forskjellige Former 

paa de forskjellige Steder, som dog lade sig føre tilbage til to 
af Heer skarpt adskilte Hovedformer: den almindelige Skov- 
fyr og Bjærgfyrren. 

Skovfyrren (Pinus sylvestris), en velbekjendt Træ med 
rødlig Bark, to oven paa blaalig anløbne Naale i Knippet og 
nédadbøjede, kegledannede, graalige Kogler, danner i vor Re- 
gion ikke mere egne Bestande, men er mest blandet i Rødgran- 
skoven og følger den op paa Bjærgene. Kun påa Feuerberg 
(Luzern) skal den endnu danne en sammenhængende Skov i 
5500” Højde; i Engadin naar den i Grupper og enkeltvis indtil 
henimod 6000". Her optræder den ved Stazsøen og i Plaun- 
goodwald ved Samaden med en egen alpin Afændring med 
søgrønne Naale og glinsende gulagtige Kogler, hvis stærkt 
fremtrædende Knuder bære en midtstillet Navle med sort Ring. 

Bjærgfyrren (P. montana Mell) har en mørk sortegraa 
Bark, der ikke skaller af som Skovfyrrens, mørkt farvede Naale 
og Kogler, som i det første Aar staa opret, men i det andet 
kunne bøje sig til Siden. Kogleskællene have en fremtrædende, 
ofte tornformig krummet Knude og en mørkt ringet Navle. 
Frøenes Vinger ere dobbelt (hos Skovfyrren tredobbelt) såa 
lange som Frøet selv. Bjærgfyrren optræder i flere Åfændringer, 
som ere vanskelige at skjelne, dels: med opret Stamme og 
pyramide- eller kegleformig Krone, dels med nedliggende Stamme 
og bueformig opstigende Grene. Til de første hører Torn- 
fyrren (P. montana uncinata) og Sumpfyrren (P. montana uligi- 
nosa), der bedst adskilles ved Stillingen og Formen af Tornen 
paa Kogleskællets Knude, skjønt det ikke er noget sikkert 
Mærke. Tornfyrren har Pyramideform, er i Almindelighed 
grenet fra neden og tæt besat med Naale; den naar en Højde 
af 40—50', viser sig undertiden allerede i 2000" Højde (Uetli- 
berg), men træffes i de fleste Alpedale indtil 6300" (Ofenberg, 
Camogask).. Sumpfyrren er knudret, lav af Væxt, har ofte 
kransstillede mørkegrønne og tætbladede Grene og er ligeledes 
vidt udbredt, paa Juras, Rothenthurms og Birgelns Moser, 
paa Rigi indtil 5000". 

Den anden Hovedvarietet af Bjærgfyrren er Alpefyrren 
(P. Pumilio Htinke eller P. humilis Linky, som vi ville omtale 


med henne 

nærmere ved Dværgformerne. Man har gjort sig megen Umage 
med at dele den i Underændringer, men Kjendetegnene ere 
saa fine og saa lidt konstante og Overgangene saa fuldkommen 
tydelige, at disse Underafændringer næppe lade sig fastholde. 

Bjærgfyrrene danne hyppig store og rene Bestande i Alpe- 
regionen. De voxe kun langsomt. En Tornfyr af 35" Højde 
og 22" Gjennemsnit tæller ofte 300—350 Aarringe. I Diluvial- 
og Pælebygningstiden naaede den langt længere ned end nu 
til Dags. 

Cembrafyrren (P: Cembra) optræder som højstammet 
Træ endnu i. over 7000' Højde og sætter i Øvre-Engadin modne 
Kogler ved Siden af eller endogsaa oven for Gletscherne. Den 
trives ikke ret neden for Alperegionen, dog staar den mærke- 
lig nok tæt op ad den ægte Kastanie ved Soglio i Bergell. 
Cembrafyrren (i Wallis Arolla, romansk Schember, tysk Arve) 
er et herligt og livskraftigt Træ med en lige, 50—70 Fod høj, 
askefarvet, sprukken Stamme, fra hvilken Hovedgrenene strække 
sig vandret ud til Siden og kun bøje deres med 2—3 Tommer 
lange Naale besatte Spidser: til Vejrs lige som Lysekronearme. 
Højt oppe i Alperne staar der ærværdige Kæmpeexemplarer, 
som kunne være 12—16 Fod i Omfang nede ved Roden og 
have en Alder af over 600 Aar. Enkelte hule, halvt ødelagte 
og mer end halvdøde Stammer strække endnu bestandig nogle 
stedse grønne Grene ud mod Stormene og sætte endnu be- 
standig Blomster og modne Frugter... Koglerne sidde for det 
meste fem og fem sammen og opnaa i det første Aar kun et 
Agerns Størrelse, men blive i det andet 3 Tommer lange og 
2 Tommer brede. De ere ægdannede, stumpe og ofte noget 
nedtrykte i Spidsen, violetbrune og svagt blaalig beduggede. 
Dog findes der i Øvre-Engadin en Afændring med smaa grønne 
Kogler. Koglerne staa temmelig lodret ud paa Grenen, Skæl- 
lene have brede Knuder med hageformig tilbagebøjede Navler 
paa. Spidsen. Frøene ere haardskallede og have en sød olie- 
agtig Smag, men modnes. kun hvert 3die—4de Aar, da Træerne 
ofte mishandles ved Indsamlingen, og modne og umodne Kogler 
slaas ned mellem hverandre. Cembrafyrren er rig paa Harpix 
og har et fint, enten rødligt og sprødt eller hvidt og varigt 

Ved, som tager mod en smuk Politur og påa Grund af dets 
Vellugt hyppig anvendes til Beklædning af Værelser, men det 
angribes af Insekter og holder sig ikke længe i Fugtighed. 
Paa Grund af den slette Skovdrift i Alperne ere Cembrabestan- 
dene i. Tilbagegang, efter som de i Længden ikke paa én Gang 
kunne modstaa det barske Klima, Gedernes Angreb og Menne- 
skets Hensynsløshed. Og dog er Cembrafyrren et ægte Alpetræ. 
Medens Lærketræerne foretrække tørre Voxesteder, trives 
Cembrafyrrene bedst paa frisk og fugtig Jordbund. De sky 
ikke Gletschernes Nærhed, udholde den stærkeste og langvarigste 
Kulde, ynde det fra Klipperne nedrislende Vand, taale store 
Beskadigelser ;og styrke sig ved en kraftig Rodudvikling- mod 
Alpestormenes Voldsomhed. Men de foretrække altid en sol- 
aaben Beliggenhed, trives der bedre og bære Frugt i deres 
40—50 Aar, naar de endnu kun ere 12” høje og 24" i Gjen- 
nemgsnit. Derhos gjælder ogsaa her, hvad der er iagttaget hos 
andre Bjærgtræer, at den samme Plante, som taaler eller for- 
langer Skygge i de højere Egne, optræder som afgjort Lys- 
plante i de lavere. I den største Del af Schweiz er dette 
ædle og kostbare Alpetræ, vore Bjærges Ceder, aldeles ukjendt, 
da det ikke har nogen betydelig Udbredelse hos os. Det fore- 
kommer, dog mest enkeltvis eller i smaa, ikke sluttede Bestande, 
paa Diablerets og Engeindaz, i Statsskovene ved Morcles, i 
Ormonddalen, ved Pillonpasset og ved Arpillekorset i Waadt, 
i Gentel- og Engstlendalen, ved Grimselpasset, i Lauterbrunnen- 
dalen, paa Windegg ved Triftgletscheren, paa Tschuggenhorn, 
hvis ældgamle Cembraskov efterhaanden dør ud og med Vilje 
ikke fornyes af Beboerne, som ikke uden Grund paastaa, at de 
store Skove holde Sneen for længe, gjøre Bjærgene kolde og 
de lavere Steder sumpige, medens dog Brændeforbruget er ube- 
tydeligt i den Egn; fremdeles i Bjærgene ved Leuk, paa Wiggis 
oven for Obersee,: ved Mirtschenstock og Murgsøen, hvor det 
stiger op indtil 6000' Højde og danner det sjældneste og an- 
seligste Træ i Glarnerlandet; smukkest endelig og talrigst i de 
sydlige rhætiske Bjærge (ved Staz og mellem Sils og Silva- 
plana), men danner heller ikke her nogen Sinde fuldkommen 
sluttede Bestande. I største Delen af Schweizerbjærgene fore- 

kommer det ikke engang i enkelte Exemplarer, men viser sig 
dog strøgvis i hele den europæiske Alpeaxe fra Dauphiné indtil 
Karpatherne (til 4800”).  Cembrafyrren' voxer overordentlig 
langsomt, indtil det sjette Aar meget smaat og ligesaa paa 
mager og skyggefuld Bund. En 6—7 Fod høj, aldeles glat 
Stamme var allerede 70 Aar gammel; en anden med et Gjen- 
nemsnit af en Fod og syv Tommer havde en Alder af over 
3590 Aar. De højeste Punkter, paa hvilke man endnu træffer 
Cembratræer, ere Frela oven for Livino, 7389”, Nordsiden af 
Minsterpasset, 75277, ved Bernina, 7569”, ja endogsaa ved 
Stelvio, 7883”. Sørgmodige og sammenfiltrede af Stormen staa 
disse sidste, øverste Skovminder i enkelte Exemplarer eller i 
smaa, aabne Grupper uden den venlige Underskovs Selskab, 
men der er Grund til at antage, at den tørveagtige Jordbund 
oven for deres yderste Grænse gjemmer Levninger af store 
Bestande. Frøene have ingen Vinger og spredes: derfor ikke 
let. De Forsøg, man har gjort paa at akklimatisere Cembrafyrren 
i Lavlandet, ere ikke rigtig lykkedes. Medens Cedren fra 
Libanon voxer smukt: og forholdsvis hurtig i Waadtlandet og 
Kanton Genf — man træffer der Exemplarer af to Fods Gjen- 
nemsnit og 60 Fods Højde — vil vor Alpeceder slet ikke trives 
i Sletteskovene, endskjønt Træer, som ere plantede hen i den 
botaniske Have i Zurich, lykkes uden mindste Pleje. — Den 
almindelige Ene forekommer næsten indtilSkovgrænsen, Alpe-Enen 
(Juniperus nama) i stor Mængde i Binden indtil 7000" oppe i 
Dværgtræernes Region, en ægte kosmopolitisk Busk, som ogsaa 
trives i Sibirien og Labrador og i den spanske Sierra indtil 
9000". 

Oven for Grangrænsen begynde de ejendommelige Dværg- 
træer og forkrøblede Former, som hyppig naa lige til 
Snegrænsen og optræde ulige stærkere paa den tyske Side af 
Alperne end paa den italienske. Af dem er et Løv- og et 
Naaletræ af Betydning. Alpeellen (Alwus viridis) danner et 
4—10 Fod højt Dække paa hele Skrænter i de højeste Bjærge 
indtil over 7000" absolut Højde og naar ofte dybt ned i Dalene 
langs med Vildbækkenes Bredder og med Lavinvejene. I skov- 
løse Højdale som Ursern er den en værdifuld Erstatning for 

Skovene og plantes overhovedet meget som levende Hegn langs 
Afgrundene i Stedet for de lidet varige Trærækværker. I Kalk- 
bjærgene og påa Granit er det Alpefyrren (,,Krummholz", 
P. montana Pumilio), som i de Egne, hvor Cembrafyrren og 
Lærken ikke forekomme, forsyner Hyrderne med Brændma- 
teriale. Den viser sig ofte allerede ved 3500" Højde og holder 
ud lige til 7100". Det er urigtigt at anse Alpefyrren for en 
forkrøblet almindelig Fyr, da den adskiller sig fra den i væsent- 
lige Punkter og beholder sin ejendommelige Form, selv naar 
den plantes i Lavlandet. Den har et højst paafaldende og male- 
risk Udseende. Den rødbrune Stamme kryber en 10—30 Fod 
langs hen med Jorden og hæver sig først med Spidserne 6 —15 
Fod lodret i Vejret, saa at det hele Træ kan have en Længde 
af 40—45 Fod. Grenene udgaa krybende tæt nede ved Jorden 
til alle Sider og bære lange mørkegrønne Naaleknipper og 
smaaglinsende, gulbrune, ægdannede Kogler, som ere rettede ud 
til Siden eller opad. Hvor som helst der blot er en lille Smule 
Muld paa en nøgen Granit- eller Kalkklippe, eller hvor Rød- 
derne blot finde den ringeste Næring i en Klippesprække, spirer 
dette venlige og ejendommelige krybende Træ frem og beklæ- 
der ofte stejle Stenskrænter med sine saftiggrønne Buske. Ikke 
sjælden breder det sig hen over de højeste og stejleste Klippevægge 
og hvælver sig som en herlig Dekoration ud over skumle Af- 
grundes graa Stenmasser. Man skjelner mellem to Under- 
afændringer, der have fuldkommen samme almindelige Habitus, 
men den ene har ægformige usymmetriske Kogler med hvæl- 
vede, noget tilbagekrummede Knuder (P. m. humilis, Krybefyr), 
medens den anden har kugleformige Kogler uden Torne påa 
Knuderne (P. m. Pumilio, Dværgfyr). Bjærgfyrren, Alpefyrren 
og Alpeellen have ikke blot Betydning som Brændsel, men tjene 
ogsaa til Beskyttelse for Højbjærgene, i det de hindre Lavin- 
dannelser, binde og fastholde Jorden, nære og skjule mange 
Dyr og vedligeholde en rig alpin Plantevæst i deres Nærhed. 
Især støtter Buskvegetationen sig gjærne til dem, skjønt den 
ogsaa strejfer selvstændig ud over Fjælde og Kløfter indtil hin- 
sides denne Regions Grænse. Nogle Pilearter ere de talrigste 
af denne, dernæst kommer Graaellen, Sevenbomtræet og Alpe- 

mispelen, sjældnere derimod Druehylden, den sorte og blaa 
Kaprifolium, Alperibsen og Alperosen. I Glarnerlandet danner 
Dværg-Enen i 7100' Højde den øverste Grænse for de større 
træagtige Planter. 

Vi have allerede bemærket, at Trægrænsen er Signal for 
en ganske anden Plantevæxt i vor Region. Saa længe Skovene 
endnu holde ud, mærker man kun lidet til en ren alpin Flora, 
da Slettens Planter ere langt overvejende over de for Alperne 
ejendommelige. Men oven for Trægrænsen forandres Forholdet 
paa en paafaldende Maade. Lavlandets Blomsterplanter træde 
tilbage, thi de udgjøre nu kun en Fjerdedel og højere oppe i 
den nedre Sneregion endogsaa næppe en Syvendedel af samtlige 
Planter, indtil de i den øvre Sneregion aldeles forsvinde fra 
Plantetæppet, saa at kun nogle blomsterløse Alger og Svampe 
repræsentere Slettens Flora. Tillige blive vi oven for Skov- 
regionen. en mærkelig Forandring var i det gjensidige Forhold 
mellem Blomsterplanterne og de blomsterløse Planter, thi me- 
dens Fanerogamer og Kryptogamer omtrent holde hinanden 
Ligevægt neden for Skovgrænsen, bliver en stor Mængde 
blomsterløse Planter, navnlig Bregner, Svampe og andre Skygge- 
planter saavel som alle til Træerne bundne Laver og Mosser 
tilbage tilligemed Skovene, saa at der findes langt flere Blom- 
sterplanter end blomsterløse Planter i den øvre Alperegion. 
I den nederste Del af Sneregionen gjenoprettes Ligevægten; i 
den øverste faa endelig de blomsterløse Planter Overvægten, 
ja allerede i den øvre Alperegion optræde navnlig Mosser og 
Laver med en stor Mængde Individer og lægge udelukkende 
Beslag paa hele Smaastrøg. 

Blomsterplanterne oven for Skovgrænsen ere næsten alle 
fleraarige og maa nødvendigvis være det, da det raa Klimas 
Ugunst ofte forhindrer Frødannelsen og udrydder hele Slægter 
af enaarige Planter for kortere eller længere Tid fra Jordens 
Overflade, medens de fleraarige holde Livet oppe ved over- 
vintrende Knopper og have Tid til at vente paa gunstige Somre, 
i hvilke de da kunne formere sig videre ved modne Frø og 
endogsaa erobre fjærne Lokaliteter. Da saadanne Aar imid- 
lertid ofte udeblive længe påa høje og skyggefulde Bjærge, og 

Planten altsaa er henvist til Formering ved Knopper, er det et 
hyppigt Fænomen i disse Egne, at Arterne optræde overvejende 
i tætte Masser og danne et ensformigt Tæppe over store Stræk- 
ninger. Detvil heraf let erkjendes, hvilken indgribende Ind- 
virkning en hed eller kold Sommer maa udøve paa en saadan 
Alpeegns hele aarlig vexlende Plantekarakter. 

Allerede den Omstændighed, at Træernes Størrelse aftager, 
og at Dværgformer og forkrøblede Træer optræde oven for 
Højskovgrænsen, lader formode, at den hele Planteverden vil 
vise sig trykket i sin Væxt. Jo højere vi stige op, desto fladere 
og mere sammentrængt i Bygningen bliver al Plantevæxt, desto 
mere koncentreres Organismen og Saftbevægelsen. De høje 
Buske blive til Halvbuske, de mange Pilearter skrumpe ind. til 
ganske lave Smaabuske og forsvinde til sidst aldeles; de urte- 
agtige Planter svinde ind, Græssene, som i Dalen er 2—2 Fod 
lange, opnaa her kun en Fods og til sidst ogsaa kun et Par 
Tommers Længde. Alle trække de sig tilbage fra den kolde 
Luft i Læ af den forholdsvis varmere Jord og brede Bladene 
ud tæt langs med denne i Stedet for at strække dem op mod 
Luften og Lyset. Det ser ud, som om den tunge Vintersne 
pressede Planterne tilbage mod Jorden: og ned under den. 
Bladene selv ere mindre, men fastere og haardere end i de 
dybere Egne, og søge ofte at sikre sig mod den raa Luft ved 
ét blødt Pelsovertræk eller blive til forkrøblede Skæl. Derimod 
skyde Blomsterne. raskt op, nærede af Bjærgenes fortræffelige 
Muldlag, og frembringe .ofte store, overordentlig stærkt og liv- 
lig farvede Blomster, hvorpaa den næsten uforandrede Fugtig- 
hed i Jordbunden og Atmosfæren saavel som det mere lodrette 
Sollyses større Styrke og længere Varighed formodentlig har 
den største Indflydelse (Alpefloraens Foraar i Slutningen af 
Maj og Begyndelsen af Juni har jo 4—5 Timer længere Dag 
end Lavlandsfloraens i Marts). 

Alpeplanterne have fremdeles langt dybere, friskere og 
kraftigere Farver. Ved Siden af Lavlandsplanternes gule og 
hvide Farve træffe vi her det pragtfuldeste indigoblaat, det 
mest glødende og fløjlsagtige røde og et kraftigt brunt, som 
spiller over i det sorte. Samtidig optræder det gule og hvide 

ligeledes i de reneste og mest blændende Farvetoner. Denne 
samme Farvekraft, som ofte giver Lavlandets matfarvede Planter 
en ulige mere udpræget og ren Kolorit i Bjærgregionen, gjen- 
finde vi hos Polarvegationen, hos hvilken Farverne ikke blot 
ere ildfuldere, men ofte ogsaa fuldkomment forvandlede under 
Indflydelse af det stadige Sommerlys og Midnatssolen, saa at 
violet ofte bliver til glødende Purpur. Da nu ofte Alpeplanterne 
staa samlede i tætte Grupper, giver denne overordentlige Farve- 
pragt ved at optræde i hele Partier det friske, saftiggrønne 
Græstæppe hin straalende og fortryllende Ynde, som har for- 
skaffet disse Græsgange stor Berømmelse og paa en ejen- 
dommelig Maade gjort dem til et Sidestykke til den pragtfulde 
tropiske Plantevæxt. Denne den alpine Floras Berømmelse 
forhøjes endnu ved den balsamiske Vellugt, som mange Blom- 
ster og hele Planter besidde, lige fra den lysende Aurikel ned 
til det violduftende Vandhaar (Byssus Jolithus) paa Klipperne; 
thi den har forholdsvis flere Planter med aromatisk Vellugt 
end Lavlandets Flora. Karakteristisk for Alpevegetationen er 
ogsaa Mangelen paa narkotiske og det ringe Antal af meget 
giftige Planter, det forholdsvis - store Antal Hybrider%), den 
fremherskende bitre Smag hos mange Alpeplanter, som inde- 
holde adstringerende Stoffer, og endelig den forkuede Væxt, 
som mange af dem have, i det Naturen ligesom har forsømt 


+) Tidligere kjendte man næsten ingen Bybrider i Alpefloraen, meri nu har 
man fulgt dem med stor Sikkerhed helt op i Sneregionen. Vi minde 
her om Orchis suaveolens (af Nigrit. angust. og 0. odoratissima), O. ni- 
groconopsea (af Nigr. og 0. conopsea); fra 6000 til 6400': Achillea Thoma- 
stana, Drava tomentesa-aizoides, Gentiana hybrida, Geum inclinatum, alle 
i de waadtlandske Alper, og Androsace pubescens-helvetica, sammesteds til 
7000'; i Walliseralperne Gentiana Charpentieri, Sazifr. patens, Potentilla 
ambigua indtil 6800", Pedicularis atrorubens og P. incarnata -tuberosa 
paa St. Bernhard og Bernina til 7000”, "Ranunc. glacialis-aconitifolius til 
7300" paa St. Bernhard, Primula Muretiana paa Albula og Bernina til 
7000% Sawifr. Mureti (af S. planifolia og stenopetala) ved Kistenpas til 
7700”, Primula integrifolia-villosa.og Draba carinthiaca-aizoides til samme 
Højde i Graubunden og endelig den, som gaar højst af alle, Androsace 
Heerii til 8000' ved Segnespasset: 

Stængel- og Bladdannelsen og for at sikre Artens Bestaaen 
har søgt at udvikle Blomst og Frugt ad den korteste Vej. — 
De blomsterbærende Plantefamilier, som .optræde med de tal- 
rigste Former i Alperegionen, ere fremfor allé de Kurvblom- 
strede, som her ere forholdsvis endnu talrigere end nede i 
Sletten, Græssene, Halvgræssene, Gjøgeurterne, de Klokkeblom- 
strede, Syrefamilien, Krapfamilien, de Læbeblomstrede, Finger- 
bølfamilien, Skjærmplanterne, Ranunklerne, de Korsblomstrede, 
Nellikefamilien, Fladstjærnefamilien, de Ærteblomtrede, Rosen- 
familien og Stenbrækfamilien. Som Dronning for alle Alpe- 
planter er imidlertid for længe siden med fuldkommen Ret 
bleven nævnet den prægtige, med god Grund saa ofte besungne 
og forherligede Alperose, som er ejendommelig for Alpebuen 
lige fra Søalperne til de fjærneste østlige Grene, medens en 
stor Mængde Alpeplanter (hvoriblandt ogsaa ,,Edelweisz") tillige 
ogsaa forekomme i Polarlandene og i andre Alpesystemer. 

Det er et henrivende Syn at se dens Buske beklæde hele 
Klippe- eller Græspartier med deres saftiggrønne Blade, : til 
hvilke de sirlig formede, karminrøde, straalende Blomsterklaser 
og de brune, tapformige Knopper danne en saa smuk Modsæt- 
ning. Med hvilken Jubel hilser den trætte, stønnende Vandrer 
den første Alperosebusk og iler trods sin Udmattelse op til de 
Klipper, fra hvilke Roserne tilvinke ham Alpenaturens venlige 
Hilsen; hvor ofte ledsage de ham medlidende gjennem lange 
Klippelabyrinter med deres evige Ynde og forkynde Liv og 
Overflod midt i de rædsomme Stenruiners øde og døde Verden. 
Alle Vegne lige fortryllende pryder Alperosen sit Hjems tusend- 
fold vexlende Scener og gløder snart som en enlig Rosen- 
flamme over Isbækkens brusende Fald, beklæder snart den hele 
Bjærgoverflade, som spejler sig med sit Purpurtæppe i Alpesøens 
Flade, og spreder snart sine Blomster i selskabelige Grupper 
ud mellem den øvrige brogede Alpeflora. Ofte strækker den 
Mennesket sine frelsende Arme i Møde, naar han er nær ved 
uden Redning at styrte i Afgrunden, og lader sig paa bitter- 
kolde Sommerdage villig ofre paa Ildstedet; men med lige Ven- 
lighed byder den i de strænge Vintre det blide Rypefolk sine 

fine Knopper til Føde for at befri det fra den pinende. Sult. 
Bjærgvandreren finder i dem det rette Maal for Alpevegetationens 
trinvise Udvikling. I 4000' Højde ere de brune Kapsler fulde 
af halvmodne Frø, ved 5000' staar Planten i den prægtigste 
Flor; ved 6000' begynder netop den første Blomst at bryde 
frem af den mest solbeskinnede Blomsterklase, og 500” højere 
oppe ere Knopperne først i Færd med at brunes, uvisse om, 
hvor vidt det vil blive dem forundt at udvikle deres Blomster 
denne Sommer. Alperosernes Udseende og Dragt ere for Resten 
meget forskjellige i de forskjellige Bjærge; jeg har aldrig 
truffet dem yppigere og med større og mørkere farvede Blom- 
ster end i Graubindens krystallinske Bjærgmasser. - Som be- 
kjendt er der to Arter Alperoser i vore Alper: den frynsede, 
som er noget mindre og blegere af Farve med fint haarede Blade, 
og den rustbladede med mørkere grønne, paa Undersiden 
rustbrune Blade og purpurrøde Blomster. Den første. hører 
hjemme mellem 3500" og 7000”, men gaar i klipperige Bjærg- 
skove hist og her ned under 1500”. Den pryder saaledes 
Fjældene i Taminakløften ved Pfåfers og ved Thuner- og 
Lowerzersøen, blomstrer endogsaa under de ædle Kastanietræér 
ved Murg ved Wallensøen i 1400' Højde og taaler den itali- 
enske Sol ved Vira ved Langensøen (680). Den rustbladede 
foretrækker en noget højere Region og naar til 7000", paa: 
Monterosa endogsåa til 8800', Hin findes udelukkende paa 
Kalkalperne, denne paa kalkfri Bund; desto mere paafaldende 
er det at finde den rustbladede som eneste Alperose paa Juras 
Kalkbjærge, hvilket kun kan forklares ved at antage, at den i 
Istiden er bleven ført derover tilligemed de store Vandreblokke 
paa den uhyre Rhonegletscher fra de sydvestlige Walliseralpers 
Urbjærgsparti. En smuk, ren, hvid Varietet af den rustbladede 
voxer paa Hundwylerhøhe (Appenzell), paa Vorderglårnisch, påa 
Spliigen, oven for Jenatz, i Maderanerdalen og paa nogle faa 
Alpebjærge i Waadt og Wallis (f. Ex, ved les Teichons, i Val 
d”Erin 0. s. v.). En anden Varietet (Rh. intermedium) er enten 
en Bastard eller en Mellemform mellem de to ægte Arter. 
Den skal komme frem paa Steder, hvor den frynsede før har 


304 Alperegionen. 


voxet, men af Mangel paa tilstrækkelig Kalk efterhaanden er 
gaaet over til en saadan Mellemform 7). 

Alpeblomsternes fortryllende Dronning er omgiven af en 
glimrende Hofstat, af hvilken dog ingen vover at bejle med 
hende om Menneskenes Gunst, hvor rigt og brogede de saa 
end ere smykkede, især i Juni og Begyndelsen af Juli. Blandt 
disse udmærke sig især Ensianerne, som pryde Alpegræsgangene 
med de forskjelligste Former og Fårver og have mange rent 
alpine Arter. Den høje Purpur-Ensian, den prikkede og den 
gule løfte stolt deres straalende Blomsterklaser højt op over 
de omgivende lave Urter, medens den storblomstrede, den bai- 
riske og Foraars-Ensianen strø deres Purpurklokker millionvis 
ud over det fremspirende Græstæppe. Saa snart de højtliggende 
Græsgange have afkastet deres smudsige Snedække, spirer den 
nydelige lille Alpeklokke (Soldandla alpina og Clusii) utaal- 
modig frem af den fugtige Jordbund med sine lilafarvede,. fint 
udtandede Blomster ofte tæt ved Siden af den evige Gletscher, 
ja borer vel endog sine Blomsterstilke frem gjennem Sneen, 
og ved Siden af den ses de klæbrigfugtige, glinsende hvide, 
blaa og gule Stenurter og de brogetvexlende Krokusarters ly- 
sende Blomsterdækker. De højgule, vidtduftende Aurikler, som 
paa Monteluna ogsaa bære hvide og rødlige Blomster, beklæde 
tilige med de nydeligste Stenbrækarter hele Klippepartier; de 
hvide, lyse- og mørkerøde Silener og snehvide Skovarver danne 
store, straalende Blomsterpletter, de mange prægtige Ånemone- 
arter, af hvilke de alpine have langt større og livligere farvede 
Blomster end Bjærgregionens, de blaa og hvide Tidselkugler, 
de kraftige Ranunkler, de hvide Alsimer, de blaa og rødlige 
Ærenpriser, de moskusduftende Rølliker, Brandbægerne, Po- 
tentillaerne, den krydrede Timian, den herlige rødblomstrede, 


”) Alperoseslægten pryder ikke blot de europæiske Alpers Kam,. men" har 
bosat sig i en Mangfoldighed af prægtige Former paa hele den gamle 
Verdens Højbjærgsystemer og smykker lige saa vel deindiske Øers Bjærge 
som Sortehavels Kystbjærge, Kaukasus saa vel som de sibiriske Bjærge, 
Jordens højeste Bjærgparti Himalaya har ogsaa de anseligste Alperoser, 
virkelige Træer med Blomster saa store som Tulipaner. 

Bjærghusløg og den blaa Alpeaster, den sirlige Dryas, de fint- 
løvede parasitiske Troldurter, de stærktlugtende Løgarter, som 
ofte bedække hele Rullestensskrænter, de fine Violarter, de 
brogede Gjøgeurter (blandt hvilke især den stærkt vanille- 
duftende Kamblomst (Nigritella angustifolia, af hvilken en rosenrød 
Afændring ikke er sjælden), den ligesaa stærkt duftende, smukke 
Kjælderhals, de aromatiske Malurtarter, Klokkeblomsterne og 
de storblomstrede Høgeurter, den” blaa Alpe-Akkeleje, den hvide 
og røde Følfod, de mangefarvede Ærteblomster, Alpekjælder- 
halsen. og de himmelblaa, buskede Alpeforglemmigejer, de ud- 
mærket smukke og mangfoldige Primulaarter, de blaa Rapunt- 
sler og Torskemundene, den orangegule pyrenæiske og den 
hvide Alpevalmue, de højst elegante Aretier, de forunderlige 
Evighedsblomster (,,Edelweisz"), mørkegrønne, med røde Stjærner 
besaaede Puder og Bælter af Azaleer (indtil 8500”), den fine 
himmelblåaa Alpehør og det skinnende Uldgræs — alle høre 
de til Alpefloraens skjønneste Børn. Hver af dem har sin 
Rolle, sin Plads, sin Tid. Nogle pynte nøgne Fjælde, andre 
Gletschervandenes Furer, Bredderne af Bækkene og Alpesøerne, 
Grus-, Skov- og Buskegnene, andre bevoxe Gletscher- og 
Snedalene, omgive Alpehytternes fede Pladser, omkredse Græs- 
gangene eller fæste sig i Klippepartiernes tynde Muldlag. En- 
hver af dem finder sit Rige og Sted, hvor den kan udfolde sin 
herlige Naturs Ynde”). 

Alperne' ere imidlertid ikke blot prydede med straalende 
og duftende Blomstergrupper, men huse ogsaa mellem deres 
Urter en Fylde af de fortræffeligste 'Foderurter, med hvilke 
Lavlandets ikke kunne maale sig i styrkende, nærende og 
mælkfrembringende Evne. Til de berømteste mælkgivende og 
aromatiske Foderurter påa Alpegræsgangene høre "især "de 


%) Ikke alle alpine Arter ere ægte, men gaa længere nede over i nær- 
staaende Bjærg- og Bakkeformer. Saaledes gaar Dværg-Ene over i 
den almindelige Ene, Aster alpinus i A. Amellus, Plantago alpina i P. mon- 
tana, Sagina saxatilis i S. procumbéns, Artemisia nana i" A. campestris, 
Senecio incanus i S. carniolicus, Potentilla frigida i P. grandiflora, 
P, micrantha i P. Fragariastrum. 

overalt højtskattede Moderurter (Meum. mutellinum og athman- 
ticum), Alpe-Vejbredden (Plantago alpima), Alpeløvefoden, Kløver- 
og Tragantarterne, Børstegræsset, den stængelløse Bynke, Røl- 
likerne, især den krydrede, moskusduftende Achillea moschata, 
Murmeldyrets Yndlingsføde, som i Binden kaldes Ilva eller 
Wildfråulein, kun forekommer paa krystallinsk -Jordbund og i 
Kalkbjærgene erstattes af 4. atrata, hvilke alle i Reglen afgræsses, 
medens de ere unge, og derfor ogsaa ere saa styrkende og 
mælkgivende. Lader man Græsset voxe helt ud paa Fjæld- 
græsgange eller gødede Steder, bliver det (f. Ex. påa St. Gott- 
hard) ikke slaaet og bragt bjem før Slutningen af August, ja 
i Berninadalen fandt vi Høhøsten i Gang endnu i September 
Maaned. 

Foruden Foderurterne ere ogsaa Alpegiftplanterne: Venus- 
vognene, af hvilke Aconitum Napellus ofte træffes med hvid- 
plettede, sjældnere. med snehvide Blomster, nogle Anemoner og 
Ranunkler og især den hvide Nyserod meget udbredte og be- 
røve tillige med Alpefnokurt og Alpeskræppe de nyttige Planter 
en stor Del af den bedste og fedeste Græsjord. Mange Halv- 
buske, der mindre udmærke sig ved deres Blomsters 'Skjønhed 
end ved deres tætte, friskgrønne Bladgrupper, f. Ex. Blaabær 
og Tyltebær (de sidste indtil 7500), de nydelige Erikaer,  Mel- 
bærrisene, Krækling og. Korbær, bedække som karakteristiske 
Hovedplanter ofte store, med Buskads hist og her beklædte 
Skraaninger og danne tilligemed Mossene høje, elastiske Puder, 
som venlig indbyde den vandrende til en kort Hvile, og enhver, 
som har hvilet paa disse grønne Løjbænke for at lade Blikket 
glide hen over: de spurpurfarvede Bjærgkupler, den dybe Dal 
og den blaa .Alpesø eller i lydløs Tavshed lytte til den sig 
nærmende -Gemse, ved ogsaa, hvilken Tillokkelse en saadan 
Indbydelse besidder. Talrige stedsegrønne Mælkeurter be- 
dække hist og her hele Strækninger, og Hindbærrene, en Ynd- 
lingsspise for Gemserne, modnes i Mængde i den nedre Alpe- 
region. 

Naturligvis bliver Alpeplantevæxtens Præg kun i Hoved- 
trækkene det samme i de enkelte Bjærgdistrikter, men afviger 

for Resten med Hensyn baade til Højdegrænsen og Sammen- 
sætningen af Plantetæppet og de enkelte Arters Rolle. De 
rhætiske Alper have en paafaldende Mangel paa Løvtræer og 
forholdsvis faa Buske, og blandt disse ere atter Pilearterne 
overvejende, og de talrige Lærke- og Cembraskove give Lan- 
dets hele Plantevæxt et særeget Fysiognomi. Ogsaa Alpeurterne 
ere der blandede med mange fremmede Gjæster, og Engadin 
er den østlige Grænse for mangen vestlig og sydvestlig Art 
og tillige den vestlige for mangen østlig (tyrolsk) Art, medens 
påa den anden Side Wallis og især den rige Monterosa Gruppe 
besidde mange af Sydalpernes Arter. Engadinalperne kunne 
desuden opvise de fleste af den arktiske Floras Arter”). 

Det er kun i nogle faa lykkelige "Højdale i Rhætien, at 
Dyrkningen af Kulturplanterne er lønnende og af noget Omfang 
i Alperegionen, medens den enten ganske er ophørt i de nord- 
lige og vestlige Alper eller dog kun er indskrænket" til enkelte 
Punkter FF).  Såaledes modnes Kartoflen regelmæssig i Glarner- 
landet indtil 4500", paa den sidste lille Ager paa det solrige 
Weizberg i. 5100" Højde derimod kun i gunstige Somre, lige- 
ledes paa Handeckalp i Berner-Oberland ved 4420". Byg, Hør, 
Hamp, Kaal, Markbønner, Ærter, Løg og Petersilie gaa i 
Glarnerlandet til 4500", enkelte Kirsebærtræer sætte en sjælden 
Gang moden Frugt ved 4000”, men deres Region ophører egent- 
lig ved 3500”. I Jura finder der ingen regelmæssig Kultur 
mere Sted i hele den nedre Alperegion, medens man derimod 
påa Gemmi ved 6428" dyrker Roer, Spinat, Salat og Løg, påa 
Grimsel i Hospitiehaven ved 5880 Salat, Snitløg og fortræffelige 
Hvideroer, skjønt dog ikke altid med lige Held. 

Paa Grund af den betydelige Middelhøjde og deraf føl- 
gende større Varme i Alpedalene i Biinden, hvor (f. Ex. i Da- 


") F. Ex. Linnæa borealis, Ozytropis lapponica, Iuncus arcticus,. Tofieldia 
borealis, Salix. glauca 0. s. v. 

=%) Ved Zermatt (4190/) oppe i Matterdalen lykkes Frugttræerne ikke mere, 
men i Præstegaardshaven er der mange Grønsager, selv Ærter, og paa 
Marken meget Korn, medens Kartofler og Bønner derimod ofte fryse bot. 

lene de Poch, Taffry, Cisvena og Ferrata) kraftige Cembra- og 
Lærkeskove naa op over 7000' Højde, er det ogsaa muligt at 
dyrke Kornsorterne i større Højde. Deres øverste Grænse 
ligger langt højere end i de raa og nøgne Tessineralper, men 
synes at være i en tilbageskridende Bevægelse, da man nu til 
Dags ikke finder Spor af Kultur paa mange Steder, hvor der 
i forrige Aarhundrede dyrkedes forskjellige Næringsplanter. 
Saaledes avlede man tidligere Korn ved Sils i Engadin (5630), 
men nu kun Hør og Hvideroer; dog ligger den øverste Grænse 
for Kornavl i Biinden i 5600" Højde ved Camfer og naar 6600" 
ved Scarl. Rigtig nok er det kun Bygget, der taaler Kulden 
bedst og af alle Kornsorter behøver den mindste Varme%), som 
naar denne overordentlige Højde, i hvilken der i alle andre 
europæiske Alpebjærge endnu kun findes Alpeurter og meget 
sjælden Træer. Byghøsten falder i Øvre-Engadin i Gjennem- 
snit paa den 12te September, efter at Blomstringen er foregaaet 
omtrent den 3dje Juli og det sidste Snefald overstaaet i Juni. 
Havren stiger i Biinden ikke over 5000', Sommerrugen gåar 
ved Zuz og Selva til 5000', ved Fettan. til 5100”, ved Cierfs 
til 5120', Kartoflerne paa Davos i Sertig til 5500", men i 
Gjennemsnit kun til 5200". Ved 5300—5600' dyrkes Salat, 
Selleri, Spinat, Petersilie, Skorzonér, Peberrod, Roer, Kaalrabi, 
Radiser og Hør endnu med Held i Haverne i Øvre-Engadin; 
Salat og Roer endogsaa ved 6500'. Hovedkaal kommer derimod 


+) I Følge Boussingaults Undersøgelser er det en Lov, at enhver Planteart 
behøver en vis i Dage og Grader udtrykt Varmesum til sin fuldkomne 
Udvikling: Vinterhveden saaledes 149 Dage af 10,7? R. Middelvarme eller 
1593 Varmegrader, Vinterrugen 137 Dage af 10,6? eller 14529, Som- 
merhveden 120 Dage af 15,1? eller 18129,. Sommerrugen 110 Dage af 
13,8? eller 1797?, Havren 110 Dage af 13,79 eller 1507?, Sommer- 
bygget kun 100 Dage af 13,8” eller 1380”. Om dette Normalforhold 
ogsaa vil vise sig gjældende i vore Regioner; kan være tvivlsomt nok. 
Frugterne modnes her vel betydelig langsommere end i Sletten, men 
som det synes ikke i Forhold til den lave Middelvarme af Maanederne, 
og det er saaledes ikke usandsynligt, at andre atmosfæriske Betingelser 
ere i Stand til at erstatte den Varme, som mangler i den fulde Normal- 
sum for Kornmodningen i Lavlandet. 

ikke rigtig til Udvikling mere. Saa overraskende disse Maxima 
end ere, vise Korngrænserne i Nordeuropa dog lavere Aarsiso- 
termer. Medens saaledes Middelaarsvarmen for Middelkorn- 
grænsen i Schweiz kan ansættes til 5,25? C., er den i Lapland 
efter Humboldt kun — 1,0”; for Naaletrægrænsen er den -i 
Schweiz 1,1% i Lapland — 3”, I Tropernes ensformigere 
Klima ligger Vegetationsgrænsen under varmere Isotermer end 
i Norden.  Plantevæxten er nemlig afhængig ikke blot af 
Middelaarsvarmen, men ogsaa af Varmens Fordeling påa de 
enkelte Maaneder, Dage og Dagstider, og de store Temperatur- 
forandringer synes indtil en vis Grad gunstige navnlig for 
Kornsorternes Modning, som i de varme Perioder tilendebringes 
med forbavsende Hurtighed. Imidlertid gjælder dog altid den 
Grundsætning, at jo højere en Plantes Voxested ligger, desto læn- 
gere Tid hengaar der mellem Blomstringen og Frugtmodningen. 
Medens Kirsebærtræet i 2000—3000' Højde behøver et Tidsrum 
af c. 69 Dage og Bygget af 47 Dage, forlænges dette Tidsrum 
ved 4000—5000' til 83 Dage for Kirsebærtræet, hvis det endnu 
forekommer i denne Højde, og 48 Dage for Bygget, ved 5400" 
til 51 Dage for det sidste. 

De anførte Grænser betegne uden Tvivl den største Højde, 
til hvilken Kulturplanter hæve sig i Europa. I Tyskland holde 
de sig meget længere nede. I Schwarzwald (og Vogeserne) 
stiger Kornavlen ikke over 2200—2300", i Harz endogsaa ikke 
over 1800' (Clausthal), i hvilken Højde ogsaa Frugttræerne, 
Linden, Egen og Lønnen høre op, medens Granerne ikke naa 
langt over 3000”. I Karpatherne ligger Dværgfyrrens Grænse 
under 5600”. I de skandinaviske Bjærge, der ere mere bred- 
ryggede og lavere end Alperne (det højeste Punkt, Ymisfjæld, 
er kun 8300”) presser Kystklimaets Indflydelse og den nord- 
lige Beliggenhed Snelinjen 3—4000' længere ned end i Al- 
perne. + Egens og Bøgens Region mangler, og medens Naale- 
skoven danner Trægrænsen hos os, er det der Birken, som 
gaar højest, ligesom den ogsaa gaar nordligst.  Betula 
nana naar til 710 n. Br. Kornet modnes endnu ved cn 
Middelvarme af 0' og naar lige saa højt op som Naale- 

skoven, medens Kornavlen derimod i de sydamerikanske Høj- 
bjærge allerede ophører ved en Middelvarme af 10?, saa at 
den hist synes mere at afhænge af Middelsommer-, her af 
Middelaarsvarmen. Hvad Højden over Havet angaar, saa for- 
svinder Kornavlen i det sydlige Norge (60de Breddegrad) ved 
2000”, i Lapland (67de Br.) allerede ved 800". Ulige gun- 
stigere stille Forholdene sig naturligvis i den nye Verdens og 
i Asiens Alpebjærge. Paa de peruanske Kordillerers Øst- 
skraaning naar den øvre Skovregion i Gjennemsnit til 8500", 
i hvilken Højde Kornsorterne ikke mere trives, i den vestlige 
Sjerraregion modnes Hveden fortræffelig ved 10,800”, Kartoflen 
ved 11,000”, Quinoa'en ligesaa, medens Skovene ogsaa her for 
længst ere forsvundne, og Skraaningerne i deres! Sted be- 
klædes af Kaktus og Agave. Under 12? gs. Br. udvikle Fersken- 
og Mandeltræerne, som hos os ikke blive til noget ved 2000", 
fortrinlige Frugter 10,000' Højde i smalle velbeskyttede Dale, 
og ogsaa Vindruer, Figener og Citroner modnes endnu i denne 
Højde i det frie, naar de passes omhyggelig. Under Ækvator, 
hvor Snegrænsen ligger ved 16,000”, gaa Løvtræerne i Gjen- 
nemgsnit til 9500”, Kornet modnes til 9600”, Naaleskovene naa 
11,400", Alperoserne 13,300' og de øverste Alpeurter 15,200". 
I en Højde af 14,000—14,400' finder man endnu kryderagtige, 
kortstænglede, men storblomstrede Planter, som Calceolarier, 
Saxifrager, Culcitier, Sideer, Mimulus'er, Lupiner og flere. 
Paa Sydsiden”) af de cederrige Himalayakjæder, i hvilke Sne- 
grænsen paa den tibetanske Side findes ved 15,600”, ligge de 
øverste Boliger i- 8914” Højde, Højskovgrænsen ved 11,000' og 


+) I Bunipadalen i Neapel, hvor ogsaa den mægtige Deodwara-Ceder naar 
indtil over 11,C00' [øjde, finder man efter de nyeste Iagttagelser ved 
5000' endnu den Martianske Palme, medens Himalaya ellers er meget 
fattig paa Palmer; paa de tropiske Ander i den nye Verden, gives der 
derimod formelige Alpepalmer, blandt hvilke især den smukke Voxpalme 
udmærker sig midt blandt Egene og Nøddetræerne i en Højde af 6000 
—9000', hvor Termometret ofte synker under 5? R. om Natten og Aarets 
Middelvarme næppe naar 119; ja selv i over 1300" Højde har man op- 
daget tre nye Palmearter. 

Dværgtræernes ved 12,200'. I den mellemste Del af Himalaya 
ligge de øverste Kulturegne i 10,700" Højde og den øvre Høj- 
skovgrænse ved 12,200'.  Allergunstigst stille dog Plante- 
ræxtens Højdeforhold sig paa dette Kæmpekjædesystems Høj- 
sletter, hvor de øverste Landsbyer ligge i en Højde af 12,200", 
Agerbruget naar 12,700" og Dværgtrævæxten (navnlig Toma- 
busken) 16,000', medens enkelte Alperosearter antage Kæmpe- 
dimensioner, og Ensianer, Parnassier, Swertier, Pæoner og 
Tulipaner blomstre nær ved den evige Sne. 


Tredie Kapitel. 
Det lavere Dyreliv i Alperne. 


Forandring af Dyreformerne efter Højden. — Alpine Leddyr, Orme og Bløddyr. 

— Edderkopper. — insekter. — Jord-. og Moshumle. — Sommerfugle. — 

Insektverdenens Betydning og Vexelforholdet mellem dens Rovdyr,og Plante- 
ædere, — Alpefrøen. — Slangerne. — Bjærgfirbenet. 


Ligesom Alpernes Plantetæppe bliver simplere og fattigere for 
hvert Højdetrin, saaledes gaar det ogsaa, og i endnu højere 
Grad, med deres Dyreliv, der netop er betinget af hint. For 
hvert tusende Fods Højde indsnævres Mulighederne for Til- 
værelsen, indtil de endelig høre ganske op ved den evige Sne. 
Ingensteds har man en mere levende Følelse af Varmens magisk 
vækkende Kraft end netop her, hvor Livet bliver fattigere og 
»Kampen for Tilværelsen" haardere Skridt for Skridt, eftersom 
Varmen tager af. Men man faar tillige en tydelig Erkjendelse 
af, hvor omhyggelig Naturen søger at udruste sine Børn til 
denne Kamp. Planterne holder den tilbage nærmere ved den 
varmegivende Jord og beskytter dem mod den bidende Kulde og 
de iskolde Vinde ved en lav, sammentrængt Bygning og et 
laaddent Overtræk og ved at samle dem i tætte Klynger; de 
lavere Dyr beskjærmer den ved et tæt og stadigt Snedække, 
mørkere Farver, lang Forvandlingtid og Forkortelse af Livet i 
Ægget ved Evnen til at føde levende Unger (som alle vore 
Alpekrybdyr besidder); de højere ved en kraftigere Organisation 
og tættere Befjering og Behaaring. Den giver dem Drift og 
Evne til hurtig at skifte Opholdssted, Styrke til at holde længe 
ud med ringe Føde eller den Lykke aldeles at kunne undvære 

denne under en halvt eller helt letargisk Søvn eller endelig den 
Ejendommelighed at kunne skifte Farve og derved rette sig efter 
Jordens Udseende og bedre benytte dennes talrige Gjemme- 
steder. Paa denne Naturens beskyttende Økonomi beror det 
da ogsaa væsentlig, at vi træffe en forholdsvis stor Mængde Dyre- 
former oppe i denne Region, men den tager rigtig nok stærkt af 
op efter. Middelgrænsen for Skovvæxten er her i Almindelighed 
af stor Betydning. Ligesom Planteverdenen antager en afgjort 
alpin Karakter oven for Skovgrænsen, saaledes betinger denne 
ogsaa et ganske andet Fysiognomi af den hele Fauna. For 
det første bliver Hovedmassen af Dyr og Planter tilbage tillige- 
med Skovene, og dernæst formindskes ogsaa de enkelte Lokali- 
teter, til hvilke Plante- og Dyrelivet ere bundne, i høj Grad, 
alt som man stiger til Vejrs. Fremfor alt aftage Bløddyrene 
og Ormene baade i Årts- og Individantal og have kun faa ejen- 
dommelige alpine Former at opvise; i Reglen er det kun For- 
mer fra Lavlandet, som naa op til eller over Skovgrænsen. 
Den over hele Jorden udbredte almindelige Regnorm fore- 
kommer ogsåa i Højalperne indtil Snegrænsen (i de nordlige 
Schweizeralper indtil over 8000”) og finder om Sommeren rige- 
lig Næring overalt i den med organiske Stoffer blandede, fede 
Muldjord, medens den tilbringer Vinteren i dybe Jordhuller. 
Lægeiglen (Hirudo medicinalis) og Hesteiglen (Hæmopis sangui- 
suga) træffes, skjønt sjælden, i stillestaaende Vande indtil 4500", 
ligeledes Traadormen (Gordius aquaticus), medens næsten alle 
Indvoldsormene følge Fuglene og Pattedyrene, navnlig Murmel- 
dyrene og Gemserne, op i de højere Regioner. Nogle faa 
Snegle krybe om paa Klipperne og Træstammerne eller i det 
vaade Græs og de dyndede Pytter, tilsammen maaske næppe 
en Tredjedel af Sneglene i Bjærgregionen, hvor ogsaa alle 
Havesneglene blive tilbage, medens den store Vinbjærgsnegl 
virkelig. optræder med en Alpevarietet. Mærkeligt nok fore- 
kommer den almindeligste Snegl i de højere, nordlige Alper 
(Vitrinma diaphana, var. glacialis) kun om Efteraaret og i For- 
vinteren i Lavlandet, men forsvinder om Foraaret. 1 Glarner- 
landet naar den til 7500”, Vitrina pellucida indtil 6000', Acha- 
tna lubrica til 6500", Limnæus ovatus og i Bække og Søer især 

i stor Mængde Pisidium fontinale indtil 6800”, den lille Heliz 
arbustorum alpicola til 6800—7000" i Centralalperne, H. syl- 
vatica alpicola ligesaa, Bulimus montanus indtil over Skov- 
grænsen. 

Denne Aftagen efter Højden rammer i noget ringere Grad 
Leddyrenes store Række. To Tredjedele af dem, som leve i 
de nordlige Alper, forkomme vel ligesaa hyppig nede i Sletten, 
og den sidste Tredjedels alpine Former have ingen nye Slægter 
at opvise, men blot særegne Arter, især af Edderkopper, Biller 
og Sommerfugle, der dog imidlertid have bevaret Lavlands- 
formernes Typus, medens Bier, Hvepse, Tæger, Cikader og 
Hjelmkjæbede for det meste trives baade i Sletten og i Alperne. 
Rovdyrene ere fremtrædende. Halvdelen af de ægte Bjærg- 
og Alpeedderkopper, ere Rovdyr; af de Biller, som findes paa 
Alperne, er omtrent Halvparten udelukkende Bjærgformer, og 
af dem er den største Del ligeledes Rovdyr: Formindskelsen 
af Individernes Antal, som var saa overordentlig stor hos Blød- 
dyrene, rammer her mest Hjælmkjæberne, Cikaderne og Tægerne, 
mindre Billerne og Hvepsene, mindst Fluerne og Sommerfuglene. 
Krebsdyrene ere yderst svagt repræsenterede i Alperne. Edder- 
kopperne aftage næsten ikke i de højere Regioner, og da Årternes 
Antal er blevet mindre, maa Antallet af Individer af de enkelte 
Arter være forholdsvis betydelig større end i Lavlandet. 

Skjønt de lavere Dyrs geografiske Udbredelse i Schweiz 
hidtil kun er bleven lidet studeret, vide vi dog saa meget, at 
Leddyrene i Centralalperne ere temmelig forskjellige fra dem i 
de nordlige Alper. En Mængde Arter, som mere høre den 
sydlige Fauna til, optræde i hine og søges forgjæves i disse; 
saaledes mange Biller, Sommerfugle og Græshopper. Omvendt 
mangle flere af Nordalpernes Arter i Centralkjæden. Uden at 
gaa ind paa at skildre Enkelthederne af de smaa Leddyrs 
store Verden ville vi dog forsøge ved ,nogle karakteristiske 
Omrids at anskueliggjøre os deres Betydning i Alperegionen. 

Saa ringe Udbredelse Krebsdyrene og Tusindbenene end 
have i Schweiz — og mange af dem ere tillige Vanddyr — 
gaa dog enkelte Arter af Tusindbenene, Isopoderne og de 
næppe linjelange, stødvis svømmende Vandlopper eller Cykloper 

lige fra Dalen indtil. op imod Snegrænsen; den grønliggraa 
Bækamfipod besøger Alpebækkene i Mængde, Flodkrebsen 
stanser derimod for det meste i Bjærgregionen. De talrige 
Edderkoppearter, Fluernes Banemænd, høre til de Dyr, som 
holde ud indtil den øverste Grænse for alt Dyreliv i Høj- 
alperne. De tykbenede Taranteler, som leve i Jordhuller og 
paa Ulves Vis løbe efter Insekterne og ofte slæbe deres vel- 
indspundne Æggesæk efter sig; Springedderkopperne, som lure 
paa solbeskinnede Klipper og Mure og som Katte styrte sig 
over deres Bytte; Sækedderkopperne, som skjule sig under 
Stene og Blade, hvilke de ofte overtrække med deres tætte fine 
hvide Spind; Krabbeedderkopperne, som leve stille i Blomster 
og Urter og kun spinde enkelte Traade; Tragtedderkopperne 
(til hvilke ogsaa vor almindelige Husedderkop hører), af hvilke 
enkelte Arter om Efteraaret overtrække Buske og Hegn med 
et Florvæv, over hvilket Duggen spreder sine funklende Perler; 
Hju- og Korsedderkoppen, Vandedderkopperne, som opholde 
sig i Timer under Vandet paa Planter i-Bække, Damme og 
Pytter, omgivne af en Luftblære; de langbenede Vævere, som 
om Dagen i Reglen holde sig skjulte, men om Natten gaa ud 
paa Rov; ja selv nogle smaa Mosskorpioner og Midearter — 
alle disse Slægter optræde med enkelte Arter og mange Indi- 
vider i Alperegionen, skjønt de, der ikke spinde Net, men leve 
i Jordhuller og under Stene, ere de overvejende og opvise et 
forholdsvis større Antal af ejendommelige alpine Arter. Med 
medfødt Mordbegjærlighed forfølge de Fluerne, overalt hvor disse 
vise sig, og anrette om Foraaret og Sommeren store Øde- 
læggelser blandt dem, uden at deres Gjerninger forraades ved 
en eneste Lyd. Selv paa milde Vinterdage komme de frem 
paa enkelte solvarme Steder, men overraskes ofte af Kulden 
og falde stivfrosne om paa Sneen ved Siden af deres ihjel- 
frosne Bytte. 

Ligesom i Lavlandet og Bjærgregionen optræde Insekterne 
ogsaa i Alperegionen med talrige Arter og Myriader af Indi- 
vider som. den stærkest repræsenterede Dyreklasse. = Nogle 
Ordener synes imidlertid dog kun at være skabte for de mil- 
dere Egne. Kun faa Arter af Cikaderne og Tægerne, hvis 

Larver' ere halvt ubeskyttede paa Grund af deres ufuldstændige 
Forvandling, formaa at udholde det strænge Alpeklima. Oven 
for Skovgrænsen forsvinde Bladlusene og Bladlopperne. Kun 
nøgle faa Vand- og Landtæger”) og nogle smaa Cikader (blandt 
hvilke den lille Jassus abdominalis, som især er meget karak- 
teristisk indtil 7000" Højde, muntert hopper hen over de tørre 
Skrænter) holde ud til Alperegionens øverste Grænse; ligeledes 
kun nogle faa Arter af de mest ved Bække og Alpesøer levende 
Netvingede, Trælus, Græshopper (Hovedrepræsentanter i vor 
Region: Podisma pedestris indtil 7000' og ligesaa udelukkende 
Chorthippus sibiricus, end videre Tettix Linner indtil 7000", over- 
vintrende som Puppe; Locusta viridisstma bliver derimod nede 
i Skovregionen) og Ørentviste, af hvilke Slettens Forficula auri- 
cularia oven for 5000" afløses af Alpeformen F. biguttata. De 
fine Døgnfluer naa ikke Alperegionen. Derimod summe utallige 
Arter af Fluernes Orden omkring alle Pytter, Bække, Klipper, 
Buske, Blomster, Svampe, Frugter og Stalde lige indtil Skov- 
grænsen; hjemme åveralt, besætte disse Dyr store Lokaliteter 
med enkelte Familier og mangfoldige Arter og træffes snart 
enkeltvis, snart i Sværme paa Tusender, idelig forfølgende eller 
selv forfulgte. Betragter man en tæt besat Blomsterklase, er 
det i det første Øjeblik ofte ikke muligt at sige, om Honning- 
sugerne eller deres: Mordére have Overvægten. I den nedre 
Alperegion indtil Løvskovgrænsen forekomme i det hele taget 
de samme Insekter som i Bjærgregionen, thi skjønt enkelte 
Arter ere blevne tilbage, udfyldes dette Skaar dog af de andre 
Arters voxende Masse. Men oven for Trægrænsen derimod, 
hvor alt Dyreliv er saa overordentlig formindsket, finde vi i 
det mindste i de nordlige Alper næppe engang en Tiendedel 
af de i Lavlandet og Forbjærgene hjemmehørende Fluearter, 


7) Blandt Landtægerne træder i de nordlige Alper især Salda. litoralis op i 
større Mængde paa fugtige Steder i en Højde af 6000—7000' end i lave 
Egne. Prot. Dr. Heer fandt Sengetægen langt borte fra enhver menne- 
skelig Bolig i en Moshumles Rede paa den øverste Afsat& af Seetzer- 
alpen, hvilken Forekomst unægtelig, som den nævnte Lærde ogsaa me- 
ner, synes at tale mod den Anskuelse, at hin Parasit skulde være af 
fremmed (indisk) Oprindelse, 

skjønt enkelte endnu forekomme med en Utallighed af Individer 
og Stuefluen gaar til de øverste Alpehytter. Ved Alpebækkene 
surre Stankelben, mange andre Myggearter og Vandfluer indtil 
8000" Højde, og i samme Højde anbringe ogsaa Fjermyggene 
til Trods for Kulde og Sne deres Larver i det fugtige Mos — 
rimeligvis de øverste Repræsentanter for Fluernes Orden, i det 
mindste i de nordlige Alper.  Bremserne og Klægerne følge 
Kvæghjorderne op i den øvre Alperegion; paa Gødningen sidde 
Skarer af skjønne, gulhaarede Møgfluer. 

De interessanteste af alle Insekter, de med vidunderlig 
Kunstdrift. begavede Hvepse, ere paa saa mange Maader 
bundne til Træværk og Buske, at de svinde betydelig ind oven 
for Skovgrænsen. Det er for det meste Lavlandsformer, som 
gaa op i de høje Regioner. Der er meget faa nye Arter i 
Alperegionen, og selv de smaa uvingede Snyltehvepse, som fin- 
des indtil 7000' Højde, ere Lavlandsformer, men næsten alle 
de lavere Regioners Hvepse forekomme da ogsaa indtil Træ- 
grænsen eller i det mindste indtil Løvskovgrænsen. I Glarner- 
bjærgene, hvor de især samle sig om Sennhytterne og Staldene, 
har Dr. Heer fundet 40 Hvepsearter, nemlig 7 Bladhvepse, 
18 Snylte- og Galhvepse, 7 Gravehvepse og 8 Bier i en Højde 
af 5500—7000", især omkring Sennhytterne og Staldene, saa 
at Ordenens Hovedafdelinger ere repræsenterede med Und- 
tagelse af Træhvepsene. Af Biernes Familie er der især mange 
Klippehumler (indtil 7500"), Mos-, Sten- og Jordhumler + (til 
7000), som alle her virkelig endnu bygge Celler og have et 
formeligt Hjem. Lader os: kaste et flygtigt Blik paa disse 
Smaadyrs mærkværdige Økonomi. 

Jordhumlerne ligne Bierne meget, men. ere noget større, 
beklædte med tottede Haar og sorte med gule Bind paa Bryst 
og Bagliv. De grave paa tørre Skraaninger en snæver, snoet 
Gang, som ender-i et med Bibrød beklædt Kammer, hvori der 
er Plads til et Par Hundrede Individer. De store Hunner, af 
hvis Æg der kommer baade Hanner, Hunner og Arbejdere, 
bryde frem af deres Puppehylstre om Efteraaret, parre sig 
strax med de Hanner, som ere udviklede af de smaa Hunners 
Æg, og trække sig derpaa tilbage til afsides Fordybninger i 

Hulen, hvor de falde i Vintersøvn, medens alle de øvrige Be- 
boere .omkomme af Kulde. Saa snart Sneen forsvinder om For- 
aaaret, vaagne de op, bygge strax Celler, samle Honning og 
lægge Æg, altsammen med beundringsværdig Hurtighed og i 
den kortest mulige Tid. Den første Yngel bestaar næsten kun 
af Arbejdsdyr, som hjælpe flittig med til at bygge Celler for 
det andet Kuld og paa den femte Dag aabne Puppehylstret, for 
dem. Kagerne ere uregelmæssige, hvidliggule og stillede uden 
Orden, og indeholde snart Larver, snart Blomsterstøv, Halvvox 
eller Larveføde; Honningen ligger i en lille, tykvægget, valse- 
formig Skaal i de øverste Kager og er ikke sjælden giftig, 
fordi den indsamles paa Venusvogn, Ranunkler og hvid Nyserod. 
Hyrdedrenge, bærsøgende Børn og Høbjærgere have altfor ofte 
maattet bøde med deres Liv for den flygtige Nydelse af denne 
forføreriske Spise. Moshumlerne, som ere noget mindre, smud- 
siggule og tegnede med graa Tværbind, bo paa Enge og Græs- 
gange og grave ligeledes Huler, hvortil en lang, smal Gang 
fører ind, og over hvilken de optaarne en ægformig Bunke af 
Mos og Plantetrævler eller Straa. Det er meget interessant at 
iagttage disse flittige Smaadyr, medens de bygge. De stille sig 
nemlig i en Række fra Byggepladsen indtil det Sted, hvor 
Materialet findes. Den, der staar dette nærmest, afbider nu 
Mosset med sine Kjæber, river det fra hinanden med For- 
fødderne og skyder det tilbage under Kroppen, hvor da det 
andet Fodpar griber det og transporterer det videre til det 
tredje, som skupper det bag ud til den efterstaaende Humle. 
Mosbundtet' vandrer saaledes fra Ben til Ben, indtil det naar 
Reden, hvor andre Humler staa færdige til at fordele det vi- 
dere, trykke det fast og stavle det op. Moshumlerne ere såa 
sagtmodige, at man kan lette hele Mostaget af Hulen uden at 
løbe nogen Fare for at blive stukket. I Reden ligger der 
Voxkager af en Haands Størrelse, paa hvilke man ser dem krybe 


omkring, men saa snart de mærke, at Taget er ødelagt, — og 
et heftigt Vindstød, en skrabende Fjældhøne, en flygtende Alpe- 
hare eller en nedrullende Sten splitter det "jo ofte ad, — be- 


gynde de strax i al Godmodighed at istandsætte Skaden. 
Forstyrrer man dem i deres Arbejde og tager noget af det 

sammengslæbte Mos fra dem, behjælpe de sig med hvad de have 
tilbage, ja tager man alle Kagerne fra dem, bygge de strax 
nye... Humlerne plages meget af Mider og bære ofte Tusender 
af snyltende Dyr, som suge Kraften af dem; Myrerne stjæle 
deres Forraad, Humlefluer æde deres Larver, Væsler, Markmus 
og Ildere fortære baade Humler og Kager; — de ere altsaa 
haardt betrængte Dyr, men de, der blive tilbage, tage altid 
ufortrødent fat igjen. 

Ogsaa en Del af Myrerne fortsætte deres: vidunderlige Sam- 
fundsliv, deres store Krige og ubegribelige Arbejder i den øvre 
Alperegion og bygge der deres kunstige Boliger og Miner. I 
alle Pilestammer graver den sortebrune Myrmica sine Etager 
og Gallerier; den røde Myre og Bjærgmyrmicaen anlægge deres 
mangekamrede Bygninger, den brune Myre sine Lerpladser 
under de løse Stene; selv den store enlig levende Kæmpemyre 
(Formica herculanea) er funden i en Højde af henved 8000". 
Galhvepsene svinde stærkt ind oven for Løvskovens Grænse, men 
enkelte frembringe dog endnu deres forunderlige Dannelser paa 
Pilebladene og en ubekjendt Art paa Alperosens Blade. Som 
Repræsentant for Bladhvepsene i denne Region maa den mest 
udbredte af dem, Tenthredo spinarum, anses, som i Biinden 
gaar til 8000' og endogsaa er hyppigere i Alperegionen: end 
længere nede. Flere Arter af Gravehvepse lure ogsaa i denne 
Højde paa deres Ofre, fortsætte deres dødelige Krige mod an- 
dre Insekter og mod Edderkopperne, slæbe de myrdede Dyr 
til deres Huler, lægge et Æg ned paa dem og tilstoppe Aab- 
ningen med Jord. 

De smukkeste af alle Insekterne, de brogede, muntre Sommer- 
fugle hvis Liv er saa svagt, hvis Forvandlinger ere saa Mmang- 
foldige, og hvis Larver og Pupper synes at være saa ubeskyttede, 
blive heller ikke tilbage i Alperne, men flagre om de brogede 
Blomster, de varme Klipper og de dyndede Moradser og fryde 
sig ved deres korte Liv ligesaa uskyldig og fornøjelig som nede 
i den varme Dal. Et pludséligt Snefog kan her rigtig nok 
dræbe Tusender af dem og en skarp Stormvind sønderrive 
deres straalende, bestrøede Vinger hurtigere end nede i den 
beskyttede Dal, men vi have dog selv midt i November paa 

fønvarme Dage set enkelte Sværmere i 5—6000' Højde i de 
nordlige Alper, ja endogsaa den bte Maj fanget et Par nylig 
udviklede Natpaafugleøjer (Bomb. spini) paa en solbeskinnet 
Græsplet oppe paa Kronberg i' henved 6000" Højde. De mørkt- 
haarede, brune Sværmere, som saa ofte vugge sig i store Flokke 
paa de blomsterrige Alpegræsgange, forkynde Vandreren, at an- 
dre Former end Lavlandets ville optræde og blive herskende. 
De Familier, der, som Natsværmerne, have et langt Larveliv 
og en længere Forvandlingsperiode, og tillige, som de fleste 
Møl, Bladviklere, Maalere, Ugler og Spindere, ere bundne til 
træagtige Planter, passe ikke mere til den øvre Alperegion og 
dens kolde Nætter, men forsvinde tillige med Træerne, medens 
Dagsværmerne derimod, som have en kortere Livscyklus og 
holde sig til Urter, naa helt op i Højalperne. Det gjensidige For- 
hold mellem Sommerfuglegruppernes Artsantal bliver derved 
omvendt i de øvre og nedre Regioner. Her udgjøre Dag- 
sværmerne måaske en Syvendedel og Natsværmerne de sex 
Syvendedele af samtlige Sommerfugle; oven for Trægrænsen 
derimod tælle Dagsværmerne langt mere end "Halvparten af 
alle der forekommende Arter. Larverne ere i Reglen behaarede 
og leve sandsynligvis mere i Jorden end oven påa samme. 
Blandt Alpesommerfuglene optræder der et forholdsvis 
stort Antal af nye, for Højbjærgene ejendommelige Arter, thi 
Lavlandsformere udgjøre maaske kun en Trediedel af dem alle; 
de stærkt reducerede Grupper udmærke sig ved et betydeligt 
Antal af Individer. Blandt Tusmørke- og Natsværmerne er 
der flest af Zygænerne, der flyve om Dagen, have en kortvarig 
Forvandling og frembringe laadne Larver. Paa tørre og stenede 
Steder færdes Randøjesværmere i stor Mængde, blandt hvilke 
de brune Græs-, Megære- og de besynderlig tegnede Dambræt- 
sværmere synes at være komne op fra de lavere Egne, medens 
Alperegionen føjer en stor Mængde ejendommelige Arter til. 
I Buskene leve endnu talrige Bladviklere, Møl og Pyralisarter 
med prægtige Farver og straalende Metalglands; højere oppe 
herske debrune Sværmere, men ere blandede med blaa Svær- 
mere, Takvinger og Hvidsværmere fra Lavlandet. Udmærket 
pragtfulde Arter besidde de i denne Henseende kun  mangel- 

fuldt undersøgte Bjærge vel næppe, men der er mange meget 
smukke, f. Ex. den mørkebrune, hvidøjede og den brune, sort- 
prikkede Hipparchia, Højbjærgenes stadige Beboer, som her 
ligesom i Pyrenæerne strejfer lige op til Snelinjen, og mange 
andre nærbeslægtede Arter, en hvid, sortplettet Pontia, flere 
orangebrune Perlemorfugle, den rød- og blaavingede Zygæna 
exulans, som sværmer indtil Lapland, og hvis sorte, rødprikkede 
Larver endnu findes paa Toppen af Stockhorn (6570'), Phalæna 
Sempronii, som først blev funden paa Simplon, men næppe til- 
hører dette Bjærg alene, Herminia modestalis fra St. Moritz, 
Botys sororialis fra Bernina og mange andre Arter med over- 
vejende dunkle Farver. 

Først i den senere Tid er man bleven . opmærksom paa 
den Forandring af Form og Farve, som Højden over 
Havet stadig udøver paa hele Arter og enkelte Underarter af 
disse Dyr. Allerede Beliggenheden mod Horisonten, Varmen 
og Aarstiden medføre visse Modifikationer i den samme Årts 
Kolorit og Størrelse, men det er i endnu højere Grad Tilfældet 
med Højden over Havet og Jordbundens geognostiske Beskaffen- 
hed. Granit-, Kalk-, Skifer- eller Molassevegetationen, som 
have en afgjørende Indflydelse paa Dyrets hele Udvikling, virke 
lige saa forskjellig som et Ophold i vaade Tørvemoser, lyse 
Enge eller påa brændende hede Klippebanker. Man har endnu 
langt fra tilstrækkelig undersøgt Alpernes særegne Indvirkning 
påa-Form og Farveændring, men den maa nødvendigvis vexle 
stærkt efter de forskjellige Lokaliteter. I Almindelighed blive 
Lavlandsformerne mindre og Perlemorfuglenes Forvinger længere 
oppe påa Bjærgene, hvorimod Polyommatus Dorilis ofte op- 
træder med en større, paa Undersiden askefarvet Afændring. 
Hvad Farven angaar, røber der sig ikke nogen ganske bestemt 
Lov i Forandringerne, saaledes som det maaske er Tilfældet 
med Billerne og til Dels med Krustaceerne (flere Lithobiusarter). 
Hos nogle blive de rødgulé Farver uklare og blege og den 
graa Farve paa Bugen brunlig, Takvingernes ildrøde Farve for- 
højes, Pontiahunnernes Ryg bliver mørkere, medens Hunnerne 
af Argynnis Pales faa et prægtigt Farvespil og 4. Niobe viser 
sig med sin glansløse Afændring (Eris); hos andre (Hesperierne) 

derimod blive de hvide Pletter paa Ryggen mindre, og. Farven 
paa Bugen ligesom udvisket og uren. Ved mere udstrakte 
Sammenligninger vilde det maaske vise sig, at Alpenaturen har 
en Indflydelse paa Sommerfuglenes Farve, som er modsat den, 
som den udøver paa Blomsterplanternes, i det den forhøjer 
disses og gjør den mere udpræget, renere og kraftigere, medens 
den opløser hines i ubestemtere, urenere og mørkere Farvetoner. 

Allerede i Bjærgregionen udgjorde Billerne den talrigste 
Insektklasse, skjønt en stor Del af dem færdes paa og i Jor- 
den og desuden let ved deres ofte ubetydelige Størrelse 
unddrage sig Iagttagelsen. Ogsaa i Alperegionen herske de, 
uagtet deres Antal er taget meget af. De ere de talrigste af 
alle Alpeboerne, og selv i de ødeste og trøstesløseste Egne, 
hvor man ikke opdager en Fugl eller en Sommerfugl og næppe 
nok en Flue, kan man i Løbet af nogle faa Minutter samle en 
hel Mængde Biller i Mosset under Planternes haarde og sammen- 
filtrede Rodblade eller mellem og under de løse Stene. Hvortil 
tjener vel denne ødsle Udbredelse? Nogen ligefrem Nytte have 
vi vel næppe af et eneste af alle Højbjærgenes Myriader af 
hvirvelløse Dyr. Af.alle Verdens Sommerfugle gavner kun 
Silkeormen os umiddelbart, af alle Biller kun den saakaldte 
spanske Flue og maaske Oliebillen, middelbart derimod rigtig 
nok alle Rovbillerne; medens den Skade, Insekterne anrette, er 
saa frygtelig, at den kan sætte selve Menneskets Tilværelse i 
Fare og bringe langvarig Ødelæggelse over hele Landskaber. 
Blandt de 6— 800 Billearter, som i talløse Exemplarer bebo Alperne, 
er det ikke muligt at nævne en eneste, der gjør nogen Nytte, 
som det er værd at tale om. Da Naturen -imidlertid ikke 
frembringer noget uden at have bestemte Formaal og øjensynlig 
er saa omhyggelig for at vedligeholde Arten og selv Individet, 
ere vi nødte til at anslaa den middelbare Nytte, disse Dyr 
gjøre, saa meget højere, om ogsaa.det ominøse Ord ,,Nytte" just 
ikke er meget betegnende. Det er overhovedet ikke, Naturens 
Bestræbelse at gjøre Nytte i dette Ords sædvanlige Betydning, 
men at udfolde. sine, uendelige Kræfters Virksomhed som Basis 
for Menneskeaandens Udvikling. Og saa vidt ere vi vel: alle- 
rede komne, at vi kunne erkjende, at den opnaar dette For- 

maal paa den vidunderligste Maade, om vi ogsaa ikke kunne 
begribe Nødvendigheden af enkelte Led i dens System. Den 
lavere Dyreverdens- Betydning maa opfattes i den nøjeste 
Sammenhæng med den hele Skabelsesidé, og Insektverdenen, 
af hvis Tilværelse saa mange Dyreordener afhænge, maa her 
indtage en mæglende, men tillige en indskrænkende og udjæv- 
nende Rolle. Denne dens Betydning i Naturordenens store 
System kan ikke være ubetydelig, da Skaberen har udstyret 
den med såa mange Arter -(i Tyskland alene kjender man 4000 
Arter af Biller), med saa uendelige Masser af Individer og saa 
fuldkomment organiserede Former. 

Betragte vi de i Alperegionen hjemmehørende Biller nær- 
mere, ville følgende bestemte Angivelser maaske allerede lade 
os ane enkelte Naturformaal.  Græstæppets farligste Fjender 
ere allerede blevne tilbage iden nederste Halvdel af Bjærgregionen ; 
Barkbillerne forsvinde desuden tilligemed Skovregionen; Snude- 
billerne, som leve af Blade og Frugter, svinde ind; ligesaa de 
for Resten lidet talrige Vandbiller i de moradsige Alpesøer og 
Aadsel- og Muldbillerne. Derimod er der forholdsvis mange 
Skarnbasser og fremfor alt mange Rovbiller og Løbebiller. De 
planteædende Biller ere altsaa paafaldende tilbagetrængte; af 
dem, der leve af døde eller muldnende Stoffer, forsvinde Svamp-, 
Jark- (af hvilke vi dog i 6—7000" Højde i Bindens Alpeskove 
have fundet flere Arter og utallige Exemplarer paa Lærke-, 
Cembra- og Alpefyrretræer) og Melbillerne og Klannerne; kun 
Skarnbasserne blive tillige med de fleste Rovædere. Ligesom 
Tilfældet var med Sommerfuglene, er Forholdet altsaa omvendt 
i Lavlandet og Højlandet. I Lavlandet udgjøre Rovbillerne 
næppe en Tredjedel af denne Fauna, Planteæderne derimod 
Halvdelen, i den øvre Alperegion ere derimod to Tredjedele af 
alle Billerne Rovdyr (i Sneregionen endogsaa mere end tre 
Fjerdedele), og kun en Sjettedel er Planteædere. Det frem- 
gaar heraf paa det klareste, at Rovdyrenes Overvægt maa være 
den kraftigste Beskyttelse for Plantétæppet, der er en nød- 
vendig Betingelse for højere organiske Væseners Existengs, lige fra 
de smaa Urters Blade til Buskenes og Halvbuskenes Løv og 
Blomster. Forholdet er i den Grad til Gunst for Plantedækket, 

21% 


324 Alperegionen 


at medens Antallet af Billearter i Lavlandet er betydelig større 
end Antallet af Blomsterplanter, er det i den øvre Alperegion 
næppe Tredjedelen såa stort. 

Med den tiltagende Højde indtræde endnu nogle ejen- 
dommelige- Ændringer. Først er det den rejsende paafaldende, 
at Alpebillerne, som overhovedet saa mange åf de alpine In- 
sekter, stadig have en mørk Farve. Hyad enten de leve i 
Huler eller paa Planter eller i Vand, blive de mere og mere 
ensfarvede, jo højere han stiger til Vejrs. Alle de, der have 
deres største Udbredelse i Alperne, ere sorte eller sortebrune, 
og de, der i lavere Regioner have metalglinsende Farver, blive 
sorte i de højere Egne. En Mængde grønne og kobberfarvede 
Biller blive aldéles sorte, og kun nogle faa holde sig staal- og 
sorteblaa i de øvre Alper; de, som ere gulgrønne, brune og 
olivenfarvede, antage ligeledes efterhaanden en ren,eller blaa- 
sort Farve, ja selv den gule Chrysomela alpma gaar det lige- 
saa. - Hvorfra hidrører denne paafaldende Forandring, som 
gjenfindes hos de højnordiske, især laplandske Biller, medens 
dog Blomsterne faa langt renere og stærkere Farver i større 
Højde? Knopperne og Blomsterne leve kun i Luften og Lyset; 
den tynde Alpeluft fremmer en kraftigere Virkning af -Sol- 
stråalerne og dermed ogsaa en stærkere Farvning af Blomsterne. 
Alpernes Insekter derimod tilbringe den største Del af Aaret 
(ved 5000” 71 Maaned, ved 6000' 9—10 Maaneder) i mørk 
Nat under det faste Snetæppe og gjténnemgaa til Dels ogsaa 
deres Forvandling i underjordiske Huler. I en stor Del af 
deres Levetid ere de derfor unddragne Lysets oplivende Virk- 
ninger og bære deres Hjems' mørke Dragt. 

En anden Ejendommelighed hos Alpebillerne bestaar deri, 
at de Arter, som optræde med det største Individantal i denne 
Region, ere aldeles vingeløse; uden Tvivl en Organisation, som 
tilsigter Dyrenes Sikkerhed, i det disse nemlig, hvis' de kunde 
"flyve, bestandig vilde forvilde sig ud paa Sne- og Ismarkerne 
og gaa til Grunde der.  Forvildede Sommerfugle ses derfor 
ofte paa Snemarkerne, medens. man næppe vil træffe en 
uvinget Bille sammesteds. 

De fleste Biller, selv Snude- og Bladbillerne, som længere 
nede opholde sig paa Buske, leve her under Stene og i Jordhuller. 
Det gaar med Dyrelivet ligesom med Blomsterne, at det trækker 
sig tilbage fra den koldere Luft til den varme Jord, og ligesom 
hine ere Billerne ogsaa for det meste selskabelige i denne Re- 
gion, selv de Arter, der leve enlig i Lavlandet. - Slettens For- 
mer naa lige til den øverste Grænse af vor Region, men ere 
halvt blandede med egentlige Alpedyr.. Som Tilfældet er med 
alle Insekterne, have ogsaa, hvad Billerne angaar, de enkelte 
Lokaliteter i Regionen deres Særegenheder. Snart træde hele 
Familier, snart enkelte Grupper mere i Forgrunden og modi- 
ficere Billeordens Fysiognomi paa en ejendommelig Maade; 
enkelte sjældne Former optræde overalt. De rhætiske Alper 
have færre Bladbiller og Bladhornede end de nordlige Alper, 
men Snudebillerne ere talrigere.. Mærkværdig nok have hine 
Alpeegne ogsaa flere. Arter til fælles med Lapland end disse. 
Imidlertid er dog kun en meget ringe Del af Alperne un- 
dersøgt i denne Henseende med den Skarpsindighed og det 
kombinatoriske Talent, som den dygtige Dr. O. Heer har lagt 
for Dagen ved sine Forskninger i de østlige Bjærge; i mange 
Kantonner er der gjort saa godt som intet for Insektgeografien, 
men jeg betvivler ikke, at de antydede almindelige Udbredelses- 
love ville vise sig almengyldige. 

I denne Henseende ere vi langt heldigere stillede med Hensyn 
til Hvirveldyrene, især Padderne og Krybdyrene, thi der 
gives sandsynligvis næppe nogen Art mere, som er aldeles" 
ukjendt, om ogsåa det gjensidige Forhold og Udbredelsen efter 
Højden endnu ikke ere fuldkomment afgjorte. 

Medens den mere ømtaalige grønne Frø bliver nede i 
Bjærgregionen, træffer man derimod den stumpsnudede rødlige 
Afændring af den brune Frø (Rana temporaria), som er ud- 
bredt lige fra Sicilien til Lapland, overalt i Alperegionen, og 
jeg -har saaledes fundet den i bedste Velgaaende i 5000— 
6000" Højde i Slutningen af Oktober, efter at der to Gange 
var faldet dygtig Sne. Under sit Vandliv befolker den de 
fleste Vande i Centralalperne i store Skarer (f. Ex. Oberalpsø, 
6220", den lille Gotthardsø, 6300”, Todtensø paa Grimsel, 6615”) 

og naar henimod, 8000" Højde. Nede i Lavlandet tilbringer 
den for det meste Vinteren i Dyndet uden at tage Føde til sig 
eller drage Aande, men i Alperne, hvor Vandene bundfryse 
eller have Klippebund, fortrækker den Muldbunker eller Jord- 
huller. Ligesom 'de fleste Padder er den overordentlig sejlivet; 
den parrer sig under det tykke Isdække, og derunder kunne 
baade dens Æg og Haletudser leve. Det er ikke sandsynligt, 
at dens Forvandling, hvortil der ellers behøves tre Måaneders 
Liv i Vandet, tilendebringes oppe i de højstliggende Alpesøer 
i Løbet af en Sommer; rimeligvis overvintre Larverne under 
Isen eller endogsaa i denne, beskyttede mod Kulden ved en 
rigelig Afsondring af Slim, der danner ligesom en Varmeholder 
omkring dem. Der gives ingen alpin Afændring af den brune 
Frø; de Kjendetegn paa en saadan, som man har angivet, 
nemlig en betydelig Størrelse og ofte stærkt orangefarvet Bug, 
findes (det sidste hos Hunnerne) ogsaa nede i Lavlandet. Og- 
saa den almindelige Tudse (af hvilken man antager en alpin 
Varietet) træffes i Jordhuller, under Træstammer, i Muldbunker 
og fugtigt Mos selv oven for Trægrænsen i 6200' Højde. Dens 
Evne til at kunne sulte i mange Maaneder uden at omkomme 
begunstiger dens Udbredelse selv i insektfattige Egne. Paa 
lignende Steder, dog kun naar der er fugtigt, men helst under 
raadnende Træstød, viser den sorte Salamander sig, hvis 
Unger tilbringe deres Gjælleperiode i Moderens Liv og fødes 
levende; den optræder ikke sjælden i smaa Selskaber og er et 
ægte Bjærgdyr, som hører hjemme mellem 2000 og 7000” men 
mærkeligt: nok ikke er fundet i Engadin. Bjærgboerne anse 
den for;en Vejrprofet, som sikkert varsler Regn op ad Dagen, 
naar den i tørt Vejr kommer frem i stor Mængde tidlig om 
Morgenen. 

Næsten i alle Alper, i Biinden indtil 7000”, træffer man den 
smukke WurfbainskeVandsalamander (Bjærgsalamander, 
Triton alpestris Schneider, T. Wurfbainiu Laur.),; men den hører 
ingenlundeudelukkende hjemme i Alperegionen, da den forekommer 
hyppig nok i de lavere Regioner, ja selv nede i Sletten. Efter 
Sted, Alder, Kjøn og Aarstid optræder den med saa forskjellig 
Farve og Størrelse, ja varierer endogsaa uden Hensyn til disse 

Forhold individuelt saa mangfoldig, at det næsten er umuligt 
at give en almengyldig Beskrivelse af "dens Udseende. Den er 
derfor ogsaa oftere, men uden Grund, delt i flere Arter. Dens 
Hud er som oftest glat. Ryggen er skifergraa, Bugen orange- 
farvet, hos Hannen næsten ildfarvet, Siderne sortplettede, Læng- 
den omtrent tre Tommer. Dette nydelige lille Dyr overvintrer 
under Sten, Træstød og lignende Steder, men kommer allerede 
tidlig frem, efter Højden i Maj eller Juni, og opsøger stille- 
staaende Vandpytter for at lægge sine Æg paa Vandplanterne. 
De grønt- og bruntmarmorerede gulbugede Larver komme snart 
frem, fuldende deres Forvandling i Tiden indtil henimod Ok- 
tober og forlade derpaa Vandene for at opsøge tørre Vinter- 
kvarterer. Ogsaa de gamle tilbringe det meste af Sommeren 
i stillestaaende Vande og leve af Vandinsekter, smaa Larver 
og nu da en lille Snegl. Den lille Bønnemusling (Cyclas cornea) 
klemmer. sig undertiden fast til dens Fødder, hvorved disse let 
gaa tabt. Naar den fanges, udstøder den ofte en dump Lyd 
og udbreder en ejendommelig Lugt. 

Af de øvrige Vandsalamandre forekommer ingen i Alpe- 
regionen. 

Krybdyrene tage ligeledes stærkt af. Ikke en eneste af 
Snogene optræder som stadig Beboer af Regionen, om man 
ogsaa nu og da kan træffe den almindelige og den østerrigske 
Snog i dens lavere Egne, f. Ex. i Appenzellerbjærgene paa 
Grimselvejen 0. s. v. Af de to Giftslanger, som Schweiz be- 
sidder, findes den Redi'ske, som allerede før bemærket, i Jura 
og de sydlige Bjærge (mest i Bjærgregionen), Hugormen (Pelias 
Berus) derimod. mere eller mindre hyppig næsten overalt i 
Alperegionen. 

Den  kosmopolitiske Staalom" holder paa enkelte Strøg 
endnu ud i Alperegionen, paa andre forsvinder den længere 
nede. I Øvre Engadin er den intet mindre end sjælden, jå 
den -er endogsaa funden højt over Skovgrænsen paa Store St. 
Bernhard. og hører som” bekjendt jo ogsaa hjemme baade i 
Sibirien og i Afrika. 

De nydelige og muntre Firben have kun faa Repræsen- 
tanter i Alperegionen. Lavlandets Former naa ikke engang op 

til Middelgrænsen for Skovvæxten,. men i deres Sted træder 
der en ægte Bjærgform, nemlig Bjærgfirbenet eller det 
levendefødende Firben (Lacerto vivipara Jaecquin; L. montana 
Mikan, Zootoca pyrrhogastra, montana og nigra Tschudi), som 
findes fra. 3000' Højde indtil Snegrænsen og ikke er saa ganske 
sjældent i 7—8000" Højde, ja endogsaa er fanget oven for Spada 
longa påa Umbrail (9100). Det er vistnok det Firben, … der 
forekommer i den største Højde i Europa. Rimeligvis bebor 
det hele Bjærglandet i Schweiz, men derimod træffes det kun 
undtagelsesvis neden for 3000”. Jeg har dog fundet det i 
Bakkerne omkring St. .Gallen i Appenzellerlandet i 24—2600' 
Højde. Uden for Schweiz træder det derimod mærkeligt nok 
op baade som Lavlandsform og bebor Klitterne vest for Bou- 
logne og Tørvemoserne ved Nantes og som Højlandsform i 
Pyrenæerne og Ural. 

Bjærgfirbenet vexler saa meget i Farve efter Alder, Kjøn 
og Opholdssted, at det har foranlediget Opstillingen af mange 
forskjellige Arter, som dog efter Fatios omhyggelige Sammen- 
ligninger kun kunne betragtes som Afændringer. Det er noget 
mindre en Murfirbenet, 41” "langt, har et afgjort mindre Hoved, 
korte Lemmer, .en forholdsvis tyk Hale, som bag til bliver jævnt 
tyndere og er. betydelig længere hos Hannen, og otte Rækker 
af Bugplader. Ryggen .er i Reglen grønliggraa hos Hannen, 
graabrun hos Hunnen, hos begge med -en mørkebrun eller sort 
Midtlinje og påa begge- Sider af denne ensfarvede Punkter og 
Pletter, som ere begrænsede af hvidgule Linjer og Prikker. 
Struben er sædvanlig blaalig, ofte ogsaa glinsende rosenrød, 
Bugen og Undersiden af Halen hos Hannen. safrangule med 
sorte Punkter, hos Hunnen snart lysegule, mest uden Punkter, 
snart rosenrøde, sjældnere blaalige eller grønlige, hyppig med 
smuk Metalglans. Ligesom af Hugormen gives der ogsaa af 
Bjærgfirbenet en ganske sort Afændring, som er bleven 
fundet påa Wengernalp, ved Rosenlaui, paa Gotthard og paa 
Churalperne; men det synes: hos dem begge altid kun at være 
Hunner, som vise en saadan Melanisme. 

Disse nydelige og:i Øjne faldende Firben opholde sig familie- 
vis i Stenbunker og under omfaldne Træstammer og grave sig 

Gange i Jorden. Paa varme Dage- sole de sig gjærne og 
gjøre Jagt paa smaa Græshopper, Biller og Fluer. De pårre 
sig i Maj, og i Begyndelsen af August lægger Hunnen sine 
3—8 Æg, af hvilke Ungerne i samme Øjeblik komme ud, — 
en Ejendommelighed, som har skaffet dette Firben Navnet det 
levendefødende. Ungerne ere mørkebrune paa Ryggen, sorte- 
graa paa Bugen, have en sort Hale og ere 11” lange. Fangne 
blive de snart temmelig tamme og tage Fluer af Haanden. 
Saa smaa de ere, vise de meget Mod og sætte sig kækt til 
Modværge selv mod Snogen. Naar de forfølges, styrte de sig 
ofte hovedkuls ud i det første det bedste Vand, begrave sig i 
Dyndet påa Bunden og holde sig ofte i længere Tid ubevæge- 
lig der nede, indtil de tro, at Faren er forbi. 

Til. Slutning minde vi påa ny om. den Kjendsgjerning, at 
de faa Krybdyr, som findes i Alperegionen (Hugormen, Staal- 
ormen og Bjærgfirbenet) alle føde levende Unger, medens de, 
hvis Æg kræve en længere Udvikling uden for Moderens Le- 
geme, ere blevne tilbage i de varmere Regioner, som. frembyde 
gunstigere Forhold for denne Periode af deres Liv. Blandt 
Padderne er i det mindste Salamanderen (og i betydelig Højde 
maaske ogsaa den Wurfbainske Vandsalamander) levende fø- 
dende, medens Tudsens og den brune Frøs Æg og Unger der- 
imod kunne modstaa den skarpeste Kulde, som kan herske paa 
deres Opholdssted, de sidste endogsaa indefrosne i Isen. 


Fjerde Kapitel. 
De højere Ålpedyr. 


Fuglenes Udbredelse i denne Region, — Alpepasser og Trækfugle. — Overblik 

over Alpefuglene. — Den Baldensteinske Mejse. — Ringdroslen. — Den graa 

Vipstjært. — Alpebrynellen. — Piplærkerne. — Citronfinkerne. — Klippe- 

svaler. — Alpemurløbere. — Rovfugle. — Overblik over”Pattedyrene. — 

Regionens Fattigdom... — Alpespidsmusen paa Gotthard. — Gemserne. — 
De store Rovdyr. 


Som man kunde vente, ere Fuglene ogsaa i Alperegionen den 
talrigste af alle Hvirveldyrklasser. Mindre end alle andre Dyr 
bundne til en naturlig Lokalitets Grænser, ofte ogsaa tillige 
med vidunderlig Livskraft trodsende Klimaets Strænghed, bebo 
de alle Alpesystemets Bjærgpartier med et Antal af Arter og 
Individer, som er meget betydeligt i Forhold til de øvrige 
Hvirveldyrs, men dog kun højst sparsomt formaar at oplive 
vor Regions uhyre Strækninger. 

Der hvor Skovene høre op, måa ogsaa den store Fugle- 
masse finde sin Grænse; allerede Løvskovgrænsen er den 
øverste Linje for en stor Del af den. De,. som ere henviste 
til Korn, Bær og anden vegetabilsk Næring, tage hurtig af, 
medens Insektæderne og selv Rovfuglene berøre Sneregionen. 
Den nedre Alperegion har langt fra engang halvt saa mange 
Fugle som den tilgrænsende .Bjærgregion, den øvre Alperegion 
(oven for Skovgrænsen) ikke mere end Fjerdeparten. - Træk- 
fuglenes Aftagen er mest paafaldende; i det schweiziske Lav- 
land overgaar deres Antal Standfuglenes med næsten to Tredje- 
dele, i Bjærgregionen udgjør det allerede kun Halvdelen, i den 

nederste Alperegion Tredjedelen, i den øverste Femtedelen af 
samtlige Standfugles i samme Region. 

Og dog ere Alperne paa Tider de fuglerigeste Lokaliteter 
i Landet og huse en uendelig Mængde af de fineste Lavlands- 
former — nemlig naar Gjennemtrækket finder Sted om For- 
aåaret og Efteraaret — men dette mærkværdige Fænomen er 
des værre endnu næsten slet ikke nærmere undersøgt, uagtet 
det i mange. Henseender er af største Vigtighed for Fugle- 
verdenens i flere Henseender endnu ikke forstaaede Økonomi. 

Fugletrækket berører kun faa Partier af Højbjærgene og 
navnlig da, saa vidt vi vide, kun nogle lave Passer i de rhætiske 
Alper, især Spliigen, Lukmanier og Bernina; dernæst fremfor 
alt St. Gotthard, rimeligvis fordi der fører store nord-syd 
løbende Floddale op til det, som de fjerede rejsende finde sær- 
deles bekvemme, ligesom de ogsaa foretrække Dalstrøgene nede 
i Sletten, i langt ringere Grad derimod Simplon og Store St. 
Bernhard. St. Theoduls- eller Matterjochpasset skal” ogsaa 
vælges af nogle Trækfugle, men påa Grund af dette Passes 
betydelige Højde nærer jeg dog nogen Tvivl herom, især da 
der ligger meget lavere Porte baade til højre og venstre for 
det. Rimeligvis er det kun ”Trækfuglene fra den nærmeste 
Omegn. Berner- og Walliserbjærgene ere i Regelen for høje 
og brede for en bekvem Rejse og have ingen Gjennemskæ- 
ringer, dybe nok til at en betydelig Fuglemasse skulde vælge 
dem til Overgangspunkter fra fjærnere Egne. Indskæringerne 
i de førstnævnte Bjærge tjene derimod ogsaa en stor Del vest- 
tyske og formodenlig ogsaa månge nordtyske og skandinaviske 
Trækfugle til Gjennemgang, saa at de ogsaa i denne Henseende 
ere europæiske. Mange Trækfugle, som høre hjemme i det 
vestlige Schweiz, . flyve derimod ikke over Alperne, men ned 
gjennem Rhonedalen. De, der omvendt trække fra Sicilien, 
Sardinien og Afrika til det vestlige Schweiz, følge først op med 
Po, dele sig saa og gaa dels over Alperne, dels over i det 
nedre Rhoneland, som de følge op til Genfersøen, omkring 
hvilken der gjærne samler sig en stor Mængde Fugle fra Nord 
og Syd, da den er omgiven af Bjærge. i Øst, Vest og Syd, 
men har en fri Port i Sydvest. 

Da der nu påa denne Maade hvert For- og Efteraar pas- 
serer Mængder af Fugle igjennem Regionen, som kun kunne tælles i 
Millioner, saa skulde man tro, at der var en Mylren og en 
Kvidren og en Larmen paa de Tider påa disse Fugleveje, og 
at Dalene og hele Omegnen vare bedækkede med de fjerede 
rejsende, men" det er ikke Tilfældet. Et Par Post- og Gods- 
transporter gjøre i en halv Time mere Larm i hine Højder 
end alle Schweiz's og Tysklands talløse rejsende Fuglefolk til- 
sammentagne, hvis Gjennemrejse Bjærg- og Dalboerne samme- 
steds ikke engang synes at lægge meget Mærke til, naar ikke 
netop. daarligt Vejr nøder Fuglene til at stoppe i flere Dage. 
Det vilde være uforstaaeligt, hvis man ikke tog Hensyn til 
følgende Rejseforanstaltninger. En stor Del af Trækfuglene, 
og det ikke blot de natlige Ugler og Natravne, men alle Fugle 
med mindre udholdende og hurtig Flugt, som Vagtlerne, Snep- 
perne, Sangerne, Engsnarrerne, Drogslerne og Ænderne, rejse 
nemlig. for Sikkerheds Skyld kun om Natten; en anden Del 
trækker kun i enkelte Par eller enlig, saa at saadanne Årters 
Gjennemrejse maaske kan vare flere Uger; atter andre flyve 
snart i smaa, snart i store Flokke såa højt over Pasvejene, at 
man næppe kan se dem med blotte Øjne. Desuden opholder 
ingen Art sig, om det ogsaa kun en en Time, i den øverste 
Del. af Pagvejen, men søger at iværksætte Overgangen og 
gjennemile den kolde Region i Løbet af Formiddagen eller efter 
Middag. Tager man den hurtige Flugt i Betragtning, som i 
nogle faa Minutter fører dem fra den tyske Slette til den 
italienske, saa vil man kunne forstaa, at Flytningen gaar saa 
umærkelig for sig; og overvejer man tillige den forbavsende 
Udholdenhed, som vises under denne Hurtigrejse, indser man 
ogsaa, hvorfor der saa sjælden .gjøres Holdt i de tilstødende 
dybe Dale paa begge Sider af Bjærgene. Hertil kommer ende- 
lig den lange Trækketid, som om Foraaret varer fra. Februar 
til md i Maj og om Efteraaret fra Midten af Juli til henimod 
Slutningen af November. At-der ikke finder nogen Forsamling 
af Trækfuglene Sted i Passerne selv, kan man allerede slutte 
deraf, at der ikke opholder sig flere Rovfugle der i Trække- 
tiden end ellers.  Fuglenes Flyveevne, som afhænger af Vin- 


De højere Alpedyr 333 


gernes og Halens Bygning, er rigtig nok meget forskjellig, 
men med Undtagelse maaske af Vagtlerne, Engsnarrerne og 
lignende Fugle er der vel næppe nogen Trækfugl, som ikke 
uden mindste Besværlighed. kunde flyve paa en Dag eller en 
Nat fra Bodensøen og langt ind i Lombardiet; Duerne, Sva- 
lerne, Mursvalerne, Vandrefalkene og andre fortræffelige 
Flyvere, som alle bruge Dagen til at trække, vilde vel endog- 
saa kunne nåa i lige Linje fra Schweiz”s Nordgrænse til den 
romerske Kampagna paa en eneste Dag, naar de fløj uden at 
stanse, saa at Overgangen over Alperne, iagttaget paa et en- 
kelt Punkt, gaar for sig med Lynets Hastighed, selv om 
den foretages mod Vinden, hvilket de fleste vandrende Fugle 
foretrække. 

Med en såådan Flyveevne og en såa uhyre Virkning af 
denne i horisontal Retning er det rigtig nok paafaldende, at 
Fuglene bekymre sig om den lodrette Højde og, som velbe- 
kjendt er, foretrække de dybeste' Alpesadler til Gjennemrejsen. 
Man skulde tro, at disse Dyr, som sove i Dag i Schwaben og 
i Morgen i' Lombardiet eller den romerske Kampagna, ikke 
vilde have nogen Vanskelighed ved at komme over Bernina, 
Monterosa og Finsteraarhorn, men Atmosfærens forandrede 
Beskaffenhed i en Højde af over 8—10,000' generer Fuglene 
trods deres høje Blodvarme; de baade aande med større Be- 
sværlighed og blive lettere trætte der end 3—4000' længere 
nede. Flere Fugle, som bleve Slupne løs af Luftskippere i 
betydelig Højde, vægrede sig ved at flyve i den tynde, ilt- 
fattige Luft.  Nødte man dem alligevel dertil, styrtede de sig 
som Blyklumper ned i de lavere Luftlag. Ved 12,04" Luft- 
tryk døde Fuglene eller laa i den dødlignende Tilstand paa 
Ryggen uden at være i Stand til at flyve. Mange vilde heller 
ikke kunne udholde den tørre Kulde, som om For- og Efter- 
aaret næppe mildnes af Solen, de skarpe Vinde og de hyppige 
Nedslag af Sne, skjønt Modstandskraften er meget forskjellig 
hos de forskjellige Arter. I Ildlandets Snestorme og paa Kordil- 
lerernes Firngrænse har man endnu truffet levende Kolibrier, 
medens det ikke er sjældent, at man finder Svaler, som ere 
dræbte af Frosten i Pyrenæerne. Rimeligvis ere ogsaa Træk- 

fuglene fra Bjærg- og Alperegionen. mindre kræsne i Valget af 
Overgangssteder , medens Løvsangerne og de tungtflyvende, 
langsomme Fugle, som dog i det mindste maa tilbringe hele 
Kvarter i de høje Regioner, vælge de laveste Passer. 

Som bekjendt rejse af de ellers parvis levende Fugle de 
utaalmodigere og kraftigere Hanner nogle Dage tidligere end 
Hunnerne; af andre Arter trække kun Hunnerne, Hannerne 
blive tilbage i Norden. Maalet for Rejsen er meget forskjelligt. 
Nogle overvintre allerede i den lombardiske Slette eller påa 
Sardinien, andre paa Sicilien, i Spanien og i Nordafrika (langt 
flere i Nildalen end i Berberiet), atter andre gaa til Senegal 
eller maaske endogsaa dybt ind i det afrikanske Kontinents 
ubekjendte Højland. Dog ere Iagttagelserne herover usikre 
og mangelfulde, og man ved endnu ikke, hvor Svalerne, Gjøgene, 
Pirolerne og de fleste Sangere overvintre. Kunde man iagt- 
tage Gjennemtrækket paa St. Gotthard rigtig nøje, vilde man 
formodentlig: opdage mangen Art, som ellers savnes hos os. 
Landsvalen vælger St. Gotthard, medens Dige-=, Klippe- og 
Murgvalerne synes at tage en anden Vej. "Mange af de nor- 
diske Fugle holde Hviledag i Schweiz, før de gaa over Al- 
perne, og ses endnu, efter at den samme Art der i Landet 
allerede er borte for længe siden. De højnordiske: Fugle, som 
komme til Syden for at overvintre, blive derimod for det meste 
paa .denne Side. Alperne, f. Ex. Ænder, Maager, Dykkere, 
Lappedykkere, Kramsfugle, -Graasiskener, Bjærgfinker, Irisker, 
Siskener, Krager, Kornkrager, Sidensvanser og i strænge 
Vintre ogsaa nogle Rovfuglearter (Musvaager, Høge og 
Hornugler). 

Til de første Fugle, som paa Tilbagevejen passere Al- 
perne (ofte allerede midt i Februar), høre Storkene, Stærerne 
og vel ogsaa Træpiberne, Finkerne, Allikerne, Rødhalsene, 
Rødstjærterne, Stensmutterne og Marklærkerne; i Marts Van- 
drefalkene, Musvaagerne, Skovsnepperne,' de vilde Duer, 
Vipstjærterne, Glenterne, Hornuglerne og mange Sump-, Strand- 
og Vandfugle; i April By- og Landsvalerne, Gjøgene, Dros- 
lerne og de fleste øvrige Sangere; henimod Maj eller i Be- 
gyndelsen af samme Nattergalene, Fluesnapperne, Mursvalerne, 

Tornskaderne, Ellekragerne, Vagtlerne, Natravnene, Pirolerne, 
Engsnarrerne og andre. — Allerede i August rejse følgende syd 
påa over Alperne: Mursvalerne, Gjøgene, Guldpirolerne, Flue- 
snapperne, Rørsangerne, Blaahalsene og Bastardnattergalene, 
ofte ogsaa Storkene, af hvilke der den 8de August- 1853 kom 
en 90—100 Stykker til Landsbyen Zunzgen i Basel og over- 
nattede paa 'Tagene der, hvorpaa de den følgende Morgen steg 
højt op i Luften efter at have indtaget en rigelig Frokost paa 
de omliggende Marker, og fløj bort i en sydlig Retning. Endnu 
har man aldrig set nogen Stork flyve over Gotthard. Da de 
vise sig i størst Mængde i Aargau og St. Gallens Rhindale, 
gaa de sandsynligvis gjennem Genferporten og over de rhæ- 
tiske Bjærge. Ved Genf ser man hvert Aar, især paa Ud- 
rejsen, sorte Storke — i Reglen unge Exemplarer — som Blot 
trække gjennem Landet ligesom Tranerne. 

I September følge nu alle de efter, som have fældet, og 
hvis Unger ere stærke nok. til at gjøre Rejsen, især Svaler, 
Strandløbere, Rørhøns og mange Sangere, saa at alle insekt- 
ædende Sangere, Vipstjærter, Stensmutter, Tornskader (med 
Undtagelse af. den store, som overvintrer hos 08), Vagtler, 
Drosler, Svaler, Stærer, Lærker, Dykkere og de fleste vandrende 
Rovfugle ere færdige med: Overgangen henimod Midten af. Ok- 
tober. Nogle nordiske Fugle og Vandfugle trække endnu. bort 
i Slutningen af denne Maaned, nogle Rørhøns og Bekkasiner 
overvintre .derimod hos: os.…. Der kan være en Forskjel i det 
højeste af en Snes Dage i den Tid, paa hvilken en given Art 
gaar over Bjærgene, men det stærkeste Træk finder dog regel- 
mæssig Sted ved Jævndøgnstid. Det er derhos ret mærkeligt, 
at nogle Fugle som Tranerne og Vildgæssene (hvilke sidste 
ofte passere det nordlige Schweiz allerede i September, men 
ogsaa langt inde i November) kun i enkelte Aar gaa. over vore 
Alper, og det ofte kun om Foraaret, men ikke om Efteraaret, 
sjælden derimod omvendt. Blæser Fønvinden længe om For- 
aaret oppe i Bjærgene, forsinker den de rejsendes Ankomst 
fra Syden paa en ret mærkelig Maade, ja tvinger dem endogsaa 
til at slaa ind paa en ganske anden Vej. Den samme Vind 
kan ogsaa om Efteraaret foranledige en paafaldende Sammen- 

hobning af Trækfugle, saaledes en mærkværdig Samling af 
Vagtler ved Genf i Oktober 1860 til stor Fornøjelse for alle 
Jægerne og en lignende af Snepper i de sydostlige Juraegne 
i Oktober 1862. 

Dér er ingen stor Forskjel paa Tiden for Trækfuglenes 
Ankomst og Bortrejse i Alpeegnene og Tiden for samme i det 
aabne Land. Efter en Gjennemgnitsberegning for 4—5 Aar 
lyder saaledes det første Gjøgekuk ved Zurich (1270') den 
30te April og i Bevers (5270') den 1ste Maj. Landsvalen 
kommer til Zurich den 19de April, til Bevers den 27de; — den 
forlader Zurich den 12te September og Bevers den 13deé. 
Derimod skulle de i Reglen først forlade Chur den 22—30te 
Septbr. — 1867 ankom Svalerne til Brusio (2318”, paa Sydsiden 
af Centralalperne) den 12te Marts, til Marschlins (1700), paa 
Nordsiden) den 13de, til Remiis (3774) den 183de, til Klosters 
(3709') den 23de Marts og til Bevers (5264) den 24de April. 
Den første -Gjøg blev hørt i. Chur (1820) den 19de og i 
Brusio og Bevers den 24de April. I Midten af August for- 
svinder Gjøgen fra Alpeegnene. 

Antallet af de Fugle, som blive baade Sommer og Vinter 
i Alperegionen, maa naturligvis være meget ubetydeligt, da 
denne ikke er i Stand til i den lange Vintertid at byde dem 
Insekter, men kun en ringe Plantenæring og ikke megen 
dyrisk Føde. Ved Begyndelsen af den barske Aarstid finder 
der saaledes blandt Alpefuglene en Vandring Sted fra de højere 
Egne til de lavere, som svarer til Trækfuglenes horisontale 
Bevægelse. De fleste Alpefugle ere derfor ogsaa Strøgfugle; 
selv Ørnene og. Gribbene komme om Vinteren ned til Lands- 
byerne i Dalen. Derimod ere Næringsforholdene i enhver Hen- 
seende langt gunstigere om Sommeren, navnlig i Regionens 
skovrige, nedre Halvdel, hvilket allerede fremgaar af de med- 
delte entomologiske og botaniske Omrids. Vi træffe derfor et 
Antal Fugle fra Bjærg- og Bakkeregionen som stadige Sommer- 
gjæster i Højskovene og paa de tilsvarende Græsgange og 
Fjældpartier. I de begunstigede Højdale i de rhætiske Bjærge, 
i hvilke den helé Plantevæxt naar en saa overordentlig Højde, 
hæver Fugleverdenen sig ogsaa mærkværdig højt. I Øvre- 

Engadin finder man Gjøge”) selv Hærfugle, Bysvaler, Graa- 
spurve (nu færre end tidligere) og .Rødhalse endnu ved Sils 
og Silvaplana i 5800" Højde; ligeledes ruge her den hvidbugede 
og især den Bonelliske Løvsanger (Plyllopneuste Nattereri 
og Bonelli) og begge Blodstjærterne, medens Spurvekongen 
(Ph. trochilus), 'Torngræssmutten og Munkefuglen vel oftere 
forekomme, men næppe yngle. Selv Nattergalen stanser paa 
sit Træk oppe i disse Dale. Til de stadigere Beboere høre 
fremdeles Torniriskerne, Korsnæbbene, Bogfinkerne (ynglende 
indtil 6500"), Træløberne, Vendehalsene, Ringduerne, Vandhønsene, 
Lappedykkerne, Maagerne, Vandstærerne, medens ellers de fleste 
af dem gaa meget mindre højt i Alperne. I denne alpine 
Højde ser man ogsaa en Gang imellem en Sanglærke og en 
Engsnarre; Vagtlerne gaa oven for Kampfeer indtil henved 5800" 
og yngle endnu ved Pontresina (5500'); Skaderne ere derimod 
tagne paafaldende af. Om Vinteren vise Kvækeren og Korn- 
kragerne sig nu og då som Gjæster: I Schalfik (og sandsynlig- 
vis i de fleste rhætiske Højdale) kan man efter Hold træffe 
Torngræssmutten og Havegræssmutten ved indtrædende Snevejr 
i en Højde af 6000” i Haverne i Erosa; Blaahalsen ligesaa. 
Ringduen bor i de højstliggende Alpeskove, og Vildænder, 
Krikænder, Atlingænder og Spidsænder indfinde sig i de smaa 
Fjældsøer, og ved dem ruger den lille Regnpiber. 

I Cembra-, Gran- og Lærkeskovene i vor Region hamre 
den smukke tretaaede Spætte, Graa- og Sortspætten flittig og 
under lydelig Larm løs påa Træerne; den første følger Skovene 
højt op i Bjærgene, næsten lige saa højt gaa den store og den 
mellemste, sjældnere den lille Flagspætte; Grønspætten er i 
mange Egne endnu meget hyppig og ved Sewis i Pråtigau saa 
dristig, at den endogsaa hugger store Huller i de lukkede 
Vinduesskodder i Landsbyens Huse. Skovskaderne ere ikke 
hyppigere, Nøddekrigerne naa derimod, maar de findes, ind- 
til henimod Skovgrænsen, f. Ex. i Appenzell og Berner- 


%) Baldamus fandt den 6te Juni 1867 en Vandpiberrede med en Gjøge- 
unge i påa en af Sne rundt omgiven Græsplet højt over Skovgrænsen 
oppe paa Piz Munteratsch. 

oberland, men især i store Skarer i Bindnerlandet, hvor de 
lade deres afskyelige Skrig,høre selv i Nærheden af Gletscherne, 
i 5800' Højde plyndre Cembrakoglerne og bære Nødderne 
snesevis bort i deres Kjæveposer. Man ved ikke, om den 
samler dem til Vinterforraad. Mærkværdigt nok har man aldrig 
fundet dens Rede i Biindnerlandet, men paa Schåfler (Appen- 
zell). Den ruger rimeligvis tidlig paa Foraaret, medens Sneen 
endnu gjør de høje Alpeskove utilgængelige. Fangne Dyr kunne 
fodres med Nødder, raat Kjød og Brød, og naar man lader 
dem fiyve frit om, fornøje de ved deres muntre, snurrige Færd 
og store Tamhed. Giver man en af dem en Nød, holder den 
den fast med Foden, medens den hugger i den, knejsende paa 
komisk Maade med Hovedet. Springer Nødden fra den, griber den 
den igjen med stor Behændighed. Er den mæt, gjemmer den 
den i et eller andet Hul, hvori den kiler den ind med stor 
Ihærdighed, hvis den er noget for stor. ; Dens halvt skrigende 
Sang er ikke videre behagelig. 

Om Sommeren træffer man nu og da Siskenen, der 
yngler paa enkelte Steder, undtagelsesvis Spætmejsen (dog 
hyppigere i Engadin), oftere derimod Træløberen, som jeg 
endogsaa har set i Slutningen af Oktober i en Bjærgskov i 
henved 5000” Højde; fremdeles Tornirisken, Stillidsen (Ursern- 
dalen 4450”), Bogfinken indtil Skovgrænsen og kvidrende 
Flokke af Korsnæb, i større Mængde Musviten, Sort- og Top- 
mejsen. 

Graamejsen (Parus palustris) følger ikke let Skoven længere 
end til 3500-3800". I den egentlige Alpeskov fra 3800" til 
henved 7000" træder en nærbeslægtet, men dog bestemt for- 
skjellig Art i dens Sted. Den fortjente Forsker C. v. Bal- 
denstein opdagede den i Graubiinden og beskrev den 1827 
som en egen Art under Navn af P. cinereus montanus. De 
schweiziske Ornitologer ere uden Tvivl berettigede til at kalde 
den den Baldensteinske Mejse (P. Baldensteimi Salis) til 
Ære for dens Opdager, skjønt det har vist sig, at den er 
identisk med. den 15 Aar senere af de Selys beskrevne nor- 
diske Art P. borealis og” ligeledes med den endnu senere af 
Bailly beskrevne savoyiske P. alpestris. 

Den Baldensteinske Mejse er i det hele noget større og 
kraftigere bygget end Graamejsen og adskiller sig desuden fra 
den ved en brunligsort Plade paa Hovedet, som forlænger sig 
ned paa Ryggen, større sort Strubeplet, større hvide Pletter 
paa Kinderne, askegraa Ryg med blaalig-brunlig Tone, sortere 
Sving- og Styrefjer og .sortladne Fødder. Om Vinteren ere 
dens Rygfjer betydelig længere end Graamejsens, silkeagtig 
opflossede og have et svagt rødligt Skjær. I Adfærd og Leve- 
vis ligner.den meget Graamejsen, hugger sig en Rede ind i 
døde og raadnende Gran- og Lærkestammer (ligesom Sump- 
mejsen i Piletræer), tager endogsaa til Takke med Musehuller 
og yngler fra Juni til Juli efter den forskjellige Højde, hvori 
den lever. Dens. Lokketone, si-dæ eller. si-dæ-dæ eller blot 
dæ-dæ, lyder ligesom Graamejsens, dog er æ'et meget dybere 
og langtrukket, saa at man kan skjelne mellem begge Arter i 
stor Afstand. Selv den strængeste Kulde kan næppe bevæge 
den til at flytte fra de højere Skove ned i de lavere, men den 
synes ogsaa at være næsten uimodtagelig for Kulde. 

Have- og især Husblodstjærten findes i alle Alper og høre til de 
faa Bjærgdyr, som følge Mennesket med Fortrolighed; den sidste 
ser man hyppig sidde paa Klippeblokke midt i Sneen og uden 
Frygt oppebie Vandrerens Komme. . Naar Kvæghjorderne om 
Efteraaret allerede for længe siden ere trukne ned i Dalen, 
flyver den endnu muntert med Alpelærkerne omkring de for- 
ladte Hytter, i hvilke den ogsaa undertiden anbringer sin Rede. 
Haveblodstjærten har man ogsaa truffet paa den øvre Aar- 
gletscher. Den muntre lille Gjærdesmutte hopper ligesaa livlig 
i Buskene i Skoven og Hegnene i Dalen som i Alperegionens 
Dværgtræer indtil 7000" Højde og er en af de faa Stand- 
fugle i Sletten, der om Sommeren gaa op i de øvre Ålper og 
ikke sjælden yngle der. Dens Kammerater, - Fuglekongerne, 
holde sig længere nede. 

Den graa Stensmutte (Sazicola oenanthe) trækker urolig 
om i Fjældegnene, den brunstrubede (S. rubetra) paa Græs- 
gangene ”ag i Krattene, helt op mod Snegrænsen. Ogsaa den 
sortstrubede Stensmutte (S. rubicola) er endnu hjemme her i 
mange Egne. Man skaaner denne nydelige lille Fugl overalt, 

hvor den Tro er almindelig, at Køerne give rød Melk paa et- 
hvert: Bjærg, hvor en saadan Fugl er bleven dræbt.. Skaderne 
komme ogsaa, skjønt ikke hyppig, op i den nederste Del af 
vor Region, ligeledes Blaaraagerne og en enkelt Gang Ravnene. 
Uglerne tage stærkt af ad Bjærgene til. Der er næppe nogen, 
som gaar op over Skovgrænsen, men indtil den træffer man i 
rigtig ensomme, skumle Fjældhøjdale i Nærheden- af gamle 
Træer den store Hornugle, Natuglen, den almindelige Horn- 
ugle (til Silvaplana), Dværghornuglen (Schalfik) og den nydelige 
lille, rufodede Spurveugle. I samme Højde ser man ogsaa 
Duehøgen og den nyttige Musvaage paa Jagt; højt op i 
Bjærgegnene forfølger den lille Taarnfalk unge Fjældhøns, 
Mus og Græshopper og er i de nordlige Alper endogsaa den 
almindeligste af de mindre Rovfugle. I Domleschg bygger den 
i Borgruiner, i Øvre-Engadin dog ogsaa i hule Træer. Selv 
paa Toppen af Astasalp i en Højde af 6650" har jeg set den 
svæve frem og tilbage over Musehuller. V andrefalken »er 
sjældnere, men paa Gjennemtrækket flakker den i længere Tid 
om i de rhætiske Bjærge, hvor ogsaa Lærkefalken og Dværg- 
falken ikke ere sjældne indtil en Højde af over 6000". 

Alle disse Fugle med Undtagelse af den Baldensteinske 
Mejse har Højlandet imidlertid til fælles med de lavere Egne. 
De ere altsaa ikke egentlig typiske Alpefugle, lige saa lidt som 
Tiurerne og Hjærperne, som i det højeste forekomme i den 
nederste Tredjedel. af Alperegionen og ikke findes f. Ex1 
Øvre-Engadin. Derimod kunne Urhønsene, som endnu træffes 
i de fleste Alpeegne i Schweiz, snart sjældnere, snart hyppigere 
end Tiurerne, anses for ægte Alpefugle.. De vælge fortrinsvis 
deres Sommerophold i gamle Højskovbestande, især påa Græn- 
sen af Skovvæxten, hvor de sidste Cembra-, Lærke- og Gran- 
træer blande sig med Bjærgfyrrene og Dværgbirkene og tætte 
Alperosemarker byde dem talrige Smuthuller. Om Vinteren 
trække de ikke sjælden ned i de nedre Skove, men kun und- 
tagelsesvis ned til Byerne i Dalen. Ofte lade de sig med 
Villie 'sne inde eller grave sig dybe Gange ind under Sneen 
for at finde Beskyttelse mod Kulden. Naar da Jægeren ufor- 
varende træder paa en af disse Gange og synker igjennem, 

fare de opskræmmede Fugle pludselig frem og indhylle ham i 
Sneskyer, og førend han kan faa Øjnene tørrede af og Bøssen 
til Kinden, er Flokken fløjten. I hede Sommeruger gaa de 
vel endogsaa over Skovgrænsen op i den øverste Alperegion, 
men vise sig sjælden i Solskin, hyppig derimod i Regn- og 
Taagevejr, og ere da ogsaa som alle Bjærghøns lettest at 
komme til. I de biografiske Skitser give vi nogle nøjere 
Meddelelser om dem ligesom om alle de vigtigere Alpedyr. 
De vidunderlig smukke Alpehøns leve i samme Højde, om 
Sommeren for det meste endogsaa lige til Snegrænsen, i Klippe- 
og Grusegnene, i Alpebjærgenes stenede, med Alpebuske be- 
voxede Strøg og i Regnkløfterne, især paa den sydlige Side 
af disse. I Walliser-, og Berner-, Biindner- og Glarneralperne 
ere de hyppige, i det mellemste Schweiz og Appenzelleralperne 
sjældnere, i Jura forekomme de slet ikke. Ryperne høre 
ogsaa Alperegionen til, men gaa tillige op i Sneregionen. 
Droslernes muntre Slægt, som bidrager såa meget til at 
oplive Skovene, forsvinder med Undtagelse af nogle faa Arter, 
naar man kommer op i Bjærgene. Den almindelige Solsort og 
Klippedroslen forekomme hist og her, men dog kun sjælden i 
Alperegionen, Sang- og Misteldroslen naa i Binden omtrent til 
Skovgrænsen. Med Undtagelse af nogle sky Kramsfugle >), 
som yngle paa Glarner- og Appenzellerbjærgene og efter de 
nyeste Iagttagelser ogsaa i de skovrige Bjærge paa Nordsiden 
af St. Gallen, i næppe 2700' Højde, repræsenteres Drossel- 
slægten i: Alperegionen kun af den smukke Ringdrossel 
(Turdus torquatus), som næsten aldrig viser sig under 3000' 
Højde, men derimod -ofte i Bjærgregionen, og om Sommeren 
allerhyppigst i Alperegionen indtil Skov- og Trægrænsen, 
medens enkelte gamle Fugle kunne træffes endnu højere oppe 
mellem Alpebuskene. Den er smukt brunsort med hvidlige 
Fjerrande og udmærket véd en stor, hvidlig, ringkraveagtig 
Plet påa Overbrystet. Hunnen er noget lysere og har et smal- 
lere, brunplettet Halsbaand. Den er en af de største Drossel- 


£) Man har i Schweiz ogsaa fundet en hvid Varietet af Kramsfuglen eller 
snarere af Misteldroslen. 

arter og maaler til Halen syv og med den elleve Tommer, 
Om Sommeren holder den mest til i vilde og mørke Højskove, 
hvor den strejfer om i det tætte Krat, men i Reglen lader sin 
Sang lyde fra de-høje Grantoppe. Den er sky, men ikke meget 
klog, lever af Insekter (især Løbere og Larver af Gødninge- 
fluer, som den skraber frem af Kogødningen) og af Bær 
og yngler to Gange paa lave Grene, især paa Dværgfyrrens. 
I Bernermusæt er der en Varietet med uregelmæssige hvide 
Pletter over hele Kroppen. Dens Sang fattes rigtig nok Græs- 
smutternes rige og smeltende Toner, men den begynder før 
den første Mørgendæmring, lyder i jublende Kor af Hundreder 
af Stemmer fra alle Højbjærgene og frembringer et usigelig 
muntert Liv i de store Bjærglandskabers stille Alvor. Den er 
bekjendt overalt i Bjærgene under Navn af Ring-, Skjold- eller 
Pludredroslen, ligner den almindelige Solsort i Levemaade, 
flyver og- slaar ligesom den med Vinger og Hale, naar den 
mærker noget usædvanligt, og hopper med lange Spring om 
paa Jorden mellem Buskene. — Medens Vandstæren kun påa 
enkelte Steder gaar op langs Elvene til Alperegionen (i Ber- 
ninabjærgene har jeg fundet den ved Flaatz indtil i Nærheden 
af Hospitiet, 6340'), kunne vi derimod regne den graa Vip- 
stjært med til Bjærgenes almindelige Sommerfugle. 

Foruden disse to bidrage endnu nogle Finke- og Lærke- 
arter til at give Alpefugleverdenen dens karakteristiske Præg. 
Her maa da først nævnes Alpebrunellen (Accentor alpinus), 
som lever snart pårvis snart i spredte Familier i alle schweiziske 
Bjærge, ofte forfølges af Taarnfalken og er en smuk, 7—8 
Tommer lang, temmelig broget Fugl med. askegraa, brunplettet 
Overkrop ; glinsende hvid, sortstribet Strube, en hvid- og 
rødliggraavatret Bug, rødliggraa Gump og rødliggule Fødder 
med Skjolde. Dens Yndlingsopholdssteder ere de raa, stenrige 
Alpegræsgange eller Grusmarker mellem Træ- og Snegrænsen, 
i Almindelighed mellem 4000 og 6500'. Højde (f. Ex. påa 
Emmenthalerfurka, Wildkirchli, Meglisalp, Wagenlucke, Mirtchen- 
stock, i alle Bindner-, Berner-, Waadtlander- og Walliser- 
alper, ved Hospitiet paa St. Bernhard og paa Gotthard), hvor 

den hopper muntert om mellem Stenblokkene og Urterne, stan- 
ser hvert Øjeblik, dukker med Hovedet og vipper med Halen 
eller sidder ubevægelig paa en Klippe. Med sit skarpe Øje ud- 
spejder den de smaa Myg, Biller og Snegle, som tjene den til 
Føde, men lader sig ogsaa nøje med Bær, Græsfrø og Smaa- 
rødder. Om Vinteren forlader den de højere Regioner og 
gaar ned påa Forbjærgene, i .Alpedalene eller endogsaa ud 
i det nære Lavland, holder sig gjærne til Højskovene. og op- 
søger tørre Frø eller piller Kjærnerne af Frugtmaskbunkerne. 
Men saa snart Bjærgene igjen ere frie for Sne, vender den 
tilbage til sit Yndlingsopholdssted og opliver de "øde Fjælde 
med sin melodiske, kortstrofede, lærkeagtige, klare; fløjtende 
Sang; dog har jeg flere Gange truffet den i 3—4000" Højde, selv 
i Januar ved 10? Kulde. Sin -smukke, kunstige, halvkugleformige 
Rede bygger den paa et sikkert Sted paa de med Alperoser 
bevoxede Stenskrænter og udruger der to Gange om Aaret 
sine 3—5 aflange, blaagrønne Æg. Om Efteraaret ser man 
dem i større Familier ile i hurtig, bølgende Flugt gjennem 
Bjærgegnene. Paa 'Træer sidde de ikke gjærne, men forstaa at 
skjule sig godt mellem Stenene, skjønt de for Resten ere temme- 
lig fortrolige og ikke meget livlige af sig. Ved ordentlig Pleje 
og Nattergalefoder kunne de leve nogle Aar i Bur og fryde da 
ved deres særdeles smukke Sang, men de taale ingen høj 
Stuevarme om Vinteren. 

Piberne, som i Form, Farve og Taadannelse ligne Lær- 
kerne, men ellers mere Vipstjærterne, bebo i flere Arter den 
mellemste og øverste Alperegion. De bygge paa Jorden, synge 
korte Triller, som afbrydes af en hyppig Piben, og trække syd 
paa om Vinteren, da de kun leve af Insekter. Træpiberen 
(Anthus arboreus) eller Pibelærken, urigtig kaldet Trælærken, 
er 5—6 Tommer lang med mørkebrun Overkrop med grønlig 
anstrøgne Fjerrande, rustbrunt og sortplettet Bryst, kjødrøde 
Fødder og stærktkrummet Bagtaa, og bebor saa vel Sletten som 
Bjærg- og Alperegionen indtil Snelinjen, i Bunden efter Sigende 
kun til Skovgrænsen. Sædvanligvis løber den om påa Græs- 
gangene, men sætter sig ogsaa paa Buskene og selv i Træ- 
toppene, slaar med Halen, hæver sig ofte, naar den vil istemme 

sine tre Triller, et Stykke op i Luften og kaster sig derpaa 
under lydelig Sang med udbredte Vinger ned paa. Jorden. 
Dens' omfangsrige og bøjelige Stemme gjør den til en af de 
fortrinligste Sangere i de højere Alpeegne. Reden findes 
gjærne i Alperosebuskene oven for Skovgrænsen, fra hvilke 
baade gamle og unge gjøre Udflugter til de nyslaaede Bjærg- 
enge for at fange Insekter. Den olivengrønne Engpiber 
(4. pratensis) ligner den forrige, er noget mørkere og mere 
storplettet, med lysebrune Fødder, svagt, paa Undersiden gul- 
agtigt, kjødfarvet Næb og graa Øjenbaand, men er i det hele 
sjældnere. "Den foretrækker ”overalt i Bjærgene de vaade Enge 
og Moserne, hvor den viser sig om Foraaret som en af de 
første Trækfugle, men skyr derimod tætte Skove, nøgne Fjælde 
og tørre, stenede Skrænter. Den. løber livlig og urolig om 
mellem Halvgræstuerne, hæver sig med Besværlighed og under 
Sang op i Luften og kaster sig strax igjen i en lav Busk, vip- 
per ligesom Vipstjærten med Halen og er meget behændig 
til at fange Biller, Edderkopper og Fluer. Før de gaa bort 
om Efteraaret, samle Engpiberne sig ofte i større Selskaber, 
især paa Faaregræsgangene, hvis der er nogle i Nærheden, og 
pille Utøjet af Faarerne, af hvilken Grund de ogsåa have faaet 
Navn af Faarelærker. 

Den olivengraa Vandpiber (Å. aguaticus "eller alpimus) 
har om Vinteren hvidt, graa- og brunsprængt Bryst, en rødgul 
Stribe over Øjet, sort Næb, sorte Fødder og hvidligrandede 
Sving- og Halefjer; om Sommeren derimod er den brunlig 
askegraa, her et rødlig anløbet Bryst og Hals og hvidlig Bug 
uden alle Pletter. Den er en langt stadigere og hyppigere 
Beboer af Alperegionen, som den synes fortrinsvis at ynde, og 
hvor den ogsaa yngler. I Binden, hvor den er en af de al- 
mindeligste Alpefugle, tyr den i Snestorme ofte ned i Alpe- 
dalene. Dens Sang, som den lader høre, i det den svinger sig 
op i Luften, eller medens den sidder paa en Sten, i en Busk 
eller paa et Lærketræ, er temmelig ensformig og ubetydelig, 
men høres fra Morgen til Aften. Allerede i April Maaned op- 
søger Vandpiberen de snefrie Steder i Alperne, som den ikke 
forlader igjen før om Efteraaret, uagtet den ofte lider af det 


De højere Alpedyr. 345 


raa Foraarsvejr. I Løbet af Maj synger Hannen, medens 
Hunnen bygger sin Rede mellem Dværgfyrrens Buske, men et 
sent Snevejr tildækker ofte baade Rede og Æg, fordriver den 
rugende Hun og nøder den til at bygge paa ny, ja dræber og 
begraver den ikke sjælden. Ogsaa Ungerne omkomme ofte af 
Kulde, før de ere flyvefærdige, og den snu Ræv opsøger dem 
ofte og fortærer dem, medens Moderen flagrer omkring den 
med ængstelige Skrig. 'Vandpiberne besøge hyppig Bækkene 
og løbe ligesom Vipstjærterne om paa Stenene for at finde 
Vandinsekter og Larver. Naar det om Sommeren stormer 
altfor voldsomt oppe i Bjærgene, samle de sig i Flokke paa 
Steder, hvor der er Læ; om Efteraaret trække de ned til 
Sumpene, Søerne og Floderne i Sletten, ogsaa ofte til Mød- 
dingerne i Landsbyen, hvor nogle af dem overvintre, men de 
fleste gaa i uordentlige Skarer til Italien. Her falde mange som 
Ofre for Fuglefængerraseriet; Resten holder sig til lave, vand- 
rige Steder, til Afledningskanalerne i Engene og Vinbjærgene 
og overnatte i Egekrattets tørre Løv, men naar Kulden tager 
til, ty de ned til Rismarkerne og de overrislede Enge. Om 
Foraaret samle de sig i Flokke i de høje Poplers Toppe og 
rejse med Hannerne i Spidsen tilbage til Alperne, hvor de 
ligesom alle de andre Pibere bygge Rede paa Jorden under 
Buskene, i Lyngen eller dybt inde under en fremludende 


Sten, ofte blot i Kvægets Fodspor. I den tyske Slette høre de ' 


til de sjældnere Fugle, i Sverrig og England foretrække de de 
højeste Fjælde ved Havet. "Den gulgraa og den gulbenede 
Markpiber (Å. campestris) har jeg hverken fundet i Bjærg- 
eller i Alperegionen, og den er ogsaa sjælden i Lav- 
landet. 

En temmelig almindelig Fugl i alle Dele af Schweizer- 
alperne er den nydelige og livlige, grønliggule Citronfinke 
(Fringilla citrimella), som er noget mindre end Kanariefuglen, 
med graaligt, i det grønne spillende Hoved og Hals, mørke- 
grøn, brunt anløben Ryg og en stumpt gaffeldelt, sortagtig lille 
Hale. Enhver Alperejsende har vist set den flyve hurtig, men 
med en urolig Bevægelse gjennem Buskene og over Græs- 
gangene, ofte kun et Par Fod over Jorden, eller flyve op fra 

Toppen af en ung Gran, hæve sig syngende ligesom Træpiberen 
et Stykke op i Luften og derpaa strax falde ned paa samme 
Punkt igjen. Den yngler altid i Bjærgene og helst højt oppe 
Alperne ved Grænsen af Naaleskoven, ja endogsaa oven for 
den paa Spliigen, men gaar dog ogsaa undertiden ned i de 
lavere Bjærgstrøg og findes selv i Jurabjærgene. 'Sin sirlig 
byggede Rede skjuler den med megen Snildhed mellem Naale- 
træerne, især i buskede og-forkrøblede Ædel- og Rødgraner 
eller i Dværgfyrrene. Hunnen lægger 4—5 smudsiggrønne, 
brunprikkede Æg, og Hannen bringer den flittig Føde, medens 
den ruger. De holde trolig sammen og flyve ogsaa med hin- 
anden uden for Yngletiden, ofte i Selskab med Ungerne eller 
andre i Nærheden levende Par. Citronfinken lever af Frø, 
unge Knopper og Blomsterrakler, men fremfor alt af Løvetandens 
halvmodne Skalfrugter, kort efter at Planten er afblomstret og 
Kurven har lukket sig. Den sætter sig da paa Kurven, såa 
at: den synker til Jorden med den, aabner den og pikker 
Skalfrugterne ud, hvorved den ofte faar Næbbet fuldt af Plan- 
tens klæbrige Mælkesaft. Hunnen bygger allerede Rede i April 
og lægger Æg i Begyndelsen af Maj med et Mellemrum af en 
Daz mellem hvert. Kommer der Sne og Frost i Maj eller 
Juni, gaa mange af Ungerne til Grunde. Hannens Sang ligner 
noget Kanariefuglens, men er langt svagere og” mindre ud- 
holdende; imidlertid har den en ejendommelig Velklang med. 
kraftige, fløjtende Metaltoner og en venlig kurrende Strofe 
ligesom hos Iriskerne. Som hos alle Smaafugle er der en 
Mængde karakteristiske Ændringer for Lokketonen, Madetonen 
og Angstraabet. Hvor urolig. Citronfinken end er, er den for 
øvriet slet ikke sky og kan leve 8—10 Aar i Bur, naar den 
fodres med Hampe- og Rapsfrø. Om For- og Efteraaret træk- 
ker den i Selskaber ned i de lavere Bjærgegne, ofte endogsaa 
helt ud til Byerne i Sletten; kun nogle fåa Flokke blive her 
om Vinteren, men de fleste gaa bort. De passere Tessin i Mid- 
ten af Oktober og i Marts. Det er paafaldende, at denne 
Alpefugl opholder sig Sommeren over i det sydlige Italien og 
i Provence og yngler der, medens den hos os aldrig er nogen 
egentlig Slettefugl. Dens Slægtning, Snefinken, bebor ogsaa vor 

Region, men henregnes dog rigtigere til Sneregionens Fugle. 
Graasiskenen træffes ikke sjælden i Selskab. med Stillidsen og 
ruger i Erosa (5824”) i de samme Graner som den. 

Vi have derimod her flere interessante Fugle af Svalernes 
Familie. Af de før nævnte tage Mursvalen og Bysvalen hyp- 
pig Ophold i Alperegionen, men i de højere Egne erstattes de 
dog, som det synes, af egne alpine Former, Klippesvalen og 
Alpesejleren. 

Klippesvalerne (Hirundo rupestris) have ikke længe 
været .kjendte som Alpeboere og bleve tidligere forvexlede 
snart med Bysvalerne, snart med Digesvalerne, med hvilke 
de have temmelig stor Lighed. De ere lige saa store, have 
et sort Næb, musegraa Ryg og hvid Bug, et gult Anstrøg paa 
begge Sider af Brystet og en bred, lidt gaffeldelt Hale. Fra 
Digesvalerne kjendes de især paa de ovale hvide Pletter paa 
Undersiden af Halefjerene. I de lavere Egne ses de altid i 
store Selskaber, ofte med de førnævnte Svaler og med Mur- 
svalerne, men altid kun i stejle Klippedistrikter, som i Pfåfers- 
bjærgene, ved Indgangen til Pråtigau, omkring Domleschgdalens 
høje Klippeslotte, paa Calanda, Achsenberg, Hohen-Rhinacbht, i 
Oberhaslidalen og paa Saleve, hvor de opholde sig om Som- 
meren tillige med Alpesejleren. Dog synes de ingenlunde at 
sky Menneskets Boliger og vise sig endogsaa hyppig i Gaderne 
i Brieg (Wallis). Deres Maximum opnaa de dog vist nok i 
Alperegionen, hvor man har iagttaget dem paa Gemmi, Grim- 
sel, ved Oberaargletscheren, -paa Hochweg under Sureneneck 
(hvor de yngle regelmæssig), paa Oberhalbsteins og Schanfiggs 
Klippebjærge og overalt i Tessin. De vise sig ofte allerede 
i Slutningen af Februar, bygge Reder i høje Klippespalter, 
made de store Unger i Flugten og flyve som de fleste Svale- 
arter meget hurtig med pludselige Vendinger." De høre til de 
Fugle, som kun sjælden ses nord for Schweiz, hvor de bebo 
Alpernes Klippepartier, men søm have deres største Udbredelse 
i. Sydeuropa, i Afrika indtil Nubien og i det vestlige Asien, 
dels i Lavlandet, dels i Bjærgegnene (f. Ex. i Libanon). Den 
efterfølgende - Sejler har omtrent samme Udbredelse og ses 
undtagelsesvis i Tyskland. 

Alpesejleren (Cypselus alpinus) er næsten" dobbelt saa 
lang som By- eller Klippesvalen eller en Tredjedel længere 
end den almindelige Mursvale, graabrun paa Ryggen, hvid paa 
Bugen med et brunt Baand paa Brystet og hen påa Siderne 
af Struben, og har meget lange smalle Vinger og svagtkløftet 
Hale. Det er en højst livlig og urolig Fugl, som altid flyver 
om i Luften, ofte i en uhyre Højde og med lynsnare Vendinger, 
og snarere som om den flød paa Luften end som om den fløj. 
Den er mere en sydlig, Fugl (naar til 34? s. Br.) og en Be- 
boer af Klippeegne lige fra Kysten og op ad Snegrænsen til, 
hos os mest en Bjærgfugl; dog bygger den ogsaa hyppig påa 
høje Taarne i det sydlige og sydvestlige Schweiz (Burgdorf, 
Bern, Freiburg), hvor den sædvanligvis ankommer i Slutningen 
af Marts, begynder at ruge i Maj og igjen trækker bort i 
Slutningen af September indtil Midten af Oktober, formodentlig 
for i Selskab med Vagtler og Svaler at rejse til Senegal. An- 
komsten og Afrejsen (der finder Sted om Natten) give de til- 
kjende ved stærk Kvidren og Uro. For Resten ere de ogsåa 
i stadig Bevægelse paa alle smukke Dage og jage hverandre 
op og ned ad Gaderne indtil helt ud paa Natten.  Lige- 
saa hyppig ses de ved de vestlige Alpers høje Fjæld- 
vægge, i Oberhasli, Urbachdalen, ved Gemmi, paa. Pletschberg, 
i Entlibuchs Klippeterræn og især i Wallis i "Selskab med 
Klippesvalerne; derimod har man sjældnere bemærket dem i 
det. østlige Schweiz med Undtagelse af Appenzellbjærgene, hvor 
de ere' hyppige paa Hohe Kasten, Alpsiegel og Furgelfrrst, 
end videre paa Calanda og i det høje Rhætien ved Indgangen 
til Via mala. Naar Vejret er daarligt oppe i Bjærgene, ty de 
en Tid lang ned til Chur. I den anden Uge af Maj anlægge de 
deres med Spyt sammenklinede og overtrukne, smaa, flade Re- 
der af Straa, Klude, Fjer, Papirstrimler og Blade, som de for 
det meste snappe i Flugten, da de kun i Nødstilfælde komme 
ned paa Jorden, i høje Klipperifter eller Taarnhuller og be- 
lægge dem med 3—4 smaa, aflange, hvide Æg. Deres Skrig 
ligner Taarnfalkenes noget og bestaar ofte af et mangfoldig 
moduleret »Girigirigiri«. Paa den gamle Domkirke i Bern 
bygger der aarlig en 40—50 Par,- som fredes efter en bestemt 

Ordre til Taarnvægteren. Man :har der haft Lejlighed til at 
bemærke, at Ungerne forlade Æggene efter tre Ugers Forløb, 
og at de blive 6—7 Uger i Reden, indtil de ere flyvefærdige i 
Midten af August. Baade gamle og unge ere meget vilde og 
urolige om Natten, og der er ingen "Ende påa deres Skrigen 
og Kævlen. Det er lykkedes at opklække . baade Alpesejlere 
og Træløbere og By- og Landsvaler i Bur, indtil de var 
fuldvoxne. . 

En af de smukkeste Alpefugle er Alpespætten eller Alpe- 
murløberen (Tichodroma phoenicoptera ), som er sex Tommer 
lang, askegraa med mørkegraa Isse, om Sommeren kulsort 
Strube, sortebrun Hale og Svingfjer, af hvilke sidste den anden 
til. femte eller sjette er prydet med to Rækker rundagtige 
hvide Maanepletter, den tolvte til femtende ofte desuden med 
fire gule Pletter, og med karmoisinrøde Vingedækfjer, saa at 
den har et meget broget Udseende og med sit lange, tynde, 
svagtbøjede Næb paa en Maade kan betragtes som Alpernes 
Kolibri. Foden er en langtaaet, begsort Siddefod, hvis store 
Bagtaa er væbnet med en stærk og krum Klo. I August og 
September fælder den og bærer derpaa indtil Marts sin Vinter- 
dragt med brungraa Isse og snehvid Strube. … Ungerne have 
indtil Fældetiden en brunlig Isse og en askegraa Strube. 
Denne nydelige Fugl klatrer bestandig med halvudbredte Vinger 
omkring påa de høje og stejle Klippevægge, i det den i.Reg- 
len begynder neden fra og halvt hoppende, halvt flagrende flere 
Gange løber muntert op ad hele Væggen, men aldrig ned ad 
den. Den lille flade Rede er meget vanskelig at finde, anlagt 
i for det meste utilgængelige Klipperevner af Mos, Haar, 
Trevler, Uld og lignende lette .Stoffer og belagt i Slutningen af 
Maj med 4—5 ovale, glinsende, mælkehvide, mørkebrunt plettede 
Æg. Om Sommeren tager Alpemurløberen altid Ophold i de 
vildeste Fjældpartier og høje Alper, f. Ex. paa Ebenalps 
Klipper, ved Wildkirchli, paa. Alpsiegel, »Gollern« i Wallis, 
Gemmi, i Taminas Kløfter, i Pråtigau, Schållenen og Maderaner- 
dalen. Saraz fandt den i Engadin i 9000" Højde, og Saus- 
sure traf den midt iblandt Col du Géants Isbjærge i 10,578" 
Højde, jagende efter Biller og Larver. Den afsøger muntert 

Klippepartierne, men støtter sig ikke paa Halen som Spætterne. 
Om Efteraaret og om Vinteren gaar den ned i de dybe Dale 
og langt ud i det aabne Land, hvor den tumler sig omkring 
Klipper, Taarne og Ringmure og i de aabne Stenbrud, men 
sjælden udstrækker sin Jagt til Træerne. . Man har saaledes 
set den om Vinteren paa Murene i St. Gallen, paa Kirken i 
Zirich, paa Miinsteren i Lausanne, paa Chillons Taarne og 
Marschlins Slotsmure og undertiden fanget den inde i Husene. 
Der er imidlertid enkelte Alpelokaliteter, som den ikke for- 
lader selv midt om Vinteren. Midt i Januar Maaned har jeg 
set Alpemurløbere og Bruneller i fuld Virksomhed i en Højde 
af 4800” paa Åeschers (Såntis's) uhyre Klippekrone, som ikke 
har Sne paa sin Top og. selv i December ofte endnu bærer 
levende Planter, og hvis Fod endogsaa paa Grund af dens 
gunstige sydostlige Beliggenhed i Reglen er snefri.… Paa. Alp- 
siegel var den nær ved at sætte sig paa Løbet af min Bøsse, 
da jeg en December Maaned stod paa Lur efter Gemser. 
Enkelte Steder i Alperne synes den ligesom Alpesejleren at 
mangle aldeles, ligesaa i Nordtyskland; i de sydeuropæiske 
Bjærge er den derimod ikke sjælden. Girtanner i St. Gål- 
len fangede den 8de Februar 1864 en Murløber, som han i 
Begyndelsen fodrede udelukkende med Melorme, men siden 
vænnede til at tage Myrepupper, og som holdt sig godt indtil 
den 13de Oktober, da den døde af en Forkølelse, som den 
havde faaet ved at udsættes for en Kulde af kun 4% Han 
havde Lejlighed til at gjøre en Række smukke Iagttagelser af 
dens Levevis og bemærkede saaledes, at den sjælden eller 
aldrig drak, omhyggelig vogtede sig for at faa Fjerene gjen- 
nemvædede, forlod sit Natteleje (en kunstig Klippespalte i det 
rummelige Bur) sent om Morgenen og opsøgte det tidlig om 
Aftenen. Dette sidste udførte den med yderste Forsigtighed 
og smuttede aldrig ind, saa længe den troede sig bemærket, 
og naar den blev skræmmet op, fløj den aldrig lige ud af 
Gjemmestedet, men listede sig gjennem Spalten op i Buret og 
et Stykke hen under Loftet og fløj derpaa bort i lang Afstand 
fra det for ikke at forraade, hvor det var. Den plejede at 
synge muntert. I Juni 1867 var den samme Forsker saa heldig 

at faa fat paa en Rede med fire otte Dages Unger i og at op- 
klække disse med Myrepupper, indtil de var voxne. 

Oven for Trægrænsen og indtil højt op i Snerégionen ser 
man Snekragernes, sjældnere derimod Alpekragernes store 
skrigende Flokke sværme omkring utilgængelige Klippetoppe 
eller. jage hinanden om paa de græsbevoxede Klippehylder. 
Da de høre Sneregionen lige saa meget til som vor Region, 
viille vi senere komme til at omtale dem nærmere. Alpekragen 
hører i Graubinden rigtig nok mere hjemme i Alpelandsbyerne. 

Ogsaa Højbjærgenes mægtigste Rovfugle, L.ammegribben og 
Kongeørnen, høre disse Regioner til. Begge ere de dem under- 
danige, og i dem begge ere de hjemme. Vor Region har imid- 
lertid den største Ret til dem, fordi de uden Tvivl hyppigere 
bygge Rede og i ethvert Tilfælde have deres største Jagtdistrikt 
der. - Lammegribben er den største europæiske Rovfugl. Den, 
som bebor Alperne, synes at være en ejendommelig Afart, 
thi den er altid betydelig større og forholdsvis stærkere bygget 
end. Lammegribben påa Sardinien, i Afrika og Pyrenæerne. 
Nu er den ganske eller næsten ganske forsvunden fra mange 
Alpeegue, som den før beboede, f. Ex. fra Bjærgene i Appen- 
zell, Glarus, Schwyz, Luzern og Unterwalden, hvor der nu kan 
gaa en halv Snes Aar hen, før man ser en Lammegrib. I 
Berneralperne er den noget hyppigere og byggede for nylig 
endogsaa påa det vilde Faulhorn; forholdsvis hyppigst er den 
dog i Wallis, Tessin og Binden, hvor den regelmæssig bygger 
Rede og yngler. Tidligere var den udbredt over hele den 
europæiske Alpekjæde og naaede selv Schwarzwalds Forbjærge; 
dens betydelige Aftagen i senere Tider kan næppe forklares 
alene ved den almindelige Efterstræbelse, som den er udsat for, 
da den ingenlunde kommer ofte paa Skud eller i nogen Fælde. 

Ulige hyppigere vugger Kongeørnen sig rolig. svømmende 
over de fleste af vore Alpers højeste Toppe. Den har hos os 
samme lodrette Udbredelse som Lammegribben. I Forsommeren 
yngler den i ensomme og utilgængelige Klippelabyrinter i de 
Mellembjærge, som læne sig til mægtige Bjærgkolosser af stor 
Udstrækning, og det i Reglen dybt inde mellem dem; fra Mid- 
sommerstid indtil Efteraaret besøger den alle de Strøg i Sne- 


3992 ; Alperegionen. 


regionen, som give Udsigt til Bytte, og lægger Beslag påa et 
uhyre stort Jagtdistrikt. — Vinteren nøder den ikke sjælden til 
at gjøre Udflugter til Bjærgregionen og de tilgrænsende Lav- 
lande; Lammegribben stigér endogsaa ned til Wallensøens 
Klippebredder, til Malans og Kandersteg, skjønt kun for nogle 
Timer eller halve Dage. Paa disse Røvertog er den stolte 
Kongeørn Lammegribben overlegen, om ikke i Mordlyst og 
Graadighed, saa dog i Hurtighed og Dristighed, ligesom den i 
Fangenskab overgaar den i Vildhed, Ubændighed og fyrig Kamp- 
lyst. — De ere vort Lands eneste ægte Alperovfugle. Fra de 
lavere Regioner kommer der, som alt bemærket, endnu nogle 
flere til; selv den store Havørn er bleven fanget i Rheinwald 
midt i December. I Trækketiden. huse de alpine Pasdale na- 
turligvis for en kort Tid endnu en Mængde andre. Fugle 
hvorpaa vi tidligere have anført Exempler fra Ursern- og 
Gotthardsdalen, men det er kun Gjæster, som ikke kunne have 
nogen bestemmende Indflydelse paa den - alpine Fuglefaunas 
Karakter. 

Saaledes er omtrent Fugleverdenens Fysiognomi i Alperne. 
Dens mest udmærkede Typer træffes blandt de store Dagrovfugle, 
davnene, Hønsene og nogle mindre Familier, medens Natrovfug- 
lene og de mindre Dagrovfugle, Vade- og Svømmefuglene næsten 
ganske ere forsvundne. Derfra hidrører til; Dels Alperegionens 
øde Tilstand- oven for Skovgrænsen, dens ensformige Stilling, 
dens trykkende Dødsro, som endnu mere forhøjes ved de alle 
Vegne fremtrædende, aldeles nøgne og græsløse Fjældmasser. 

Pattedyrene tælle ikke mange Arter i Alperne og formaa 
derfor kun lidet at forandre dette Totalindtryk. De fleste af 
de fritlevende Dyr føre et indesluttet Liv i Højskoven, i Fjæl- 
dene, i Jorden eller mellem Buskene; desto velkomnere og mere 
velgjørende 'er derfor det Liv, som vækkes ved de mægtige 
Hjorder af Husdyr. 

Et ikke ubetydeligt Antal af de før nævnte Bjærgdyr naar 
op i Alperegionen, dels til, dels over Trægrænsen. Vi have 
omtalt de Flaggermusearter, som besøge Alperegionen i det mindste 
om Sommeren. De almindeligste ere vist Museflaggermusen 
og denlangskjæggede Fl., men Alpeflaggermusen, der har 

et Vingefang af næsten 717 og er mørkebrun paa Ryggen og 
brungraa paa Bugen, synes derimod at gaa højest op i Bjær- 
gene indtil over 7000". Dens Vinteropholdssted er dog vist nok 
meget lavere. Muldvarpen har jeg set endnu i December 
Maaned fare lystig hen over snefrie Græspladser;  sjældnére 
træffer man derimod Pindsvinet og Grævlingen, som for 30 Aar 
siden endnu var hyppig i Bjærgene oven for Urserndalen. Skov- 
maaren gaar overalt indtil Grangrænsen, Husmaaren, Ilderen 
og Bruden endogsaa højere, men de ere dog talrigere længere 
nede; Hermelinen strejfer ikke sjælden til Gletscherne i 8000' 
Højde, hvor den jager de unge Alpeharer, og indfinder sig og- 
saa oftere i de øverste Alpehytter for at tilfredstille sin Lyst 
til Mus og Mælk. Her graver den sig en Gang gjennem Væg- 
gen eller Jorden ind i Hyttens Mælkekammer og kommer, naar 
den ikke forstyrres, hver -Dag igjen med større og større Dri- 
stighed for at slikke Fløden af de store Træskaaler.… Sennerne 
se ikke gjærne disse Besøg. De beskylde den nemlig med god 
Grund for at gjøre Mælken snavset. Naar den nemlig har 
slikkel et Hul i det tykke Flødelag, stopper den det strax meget 
samvittighedsfuldt til med Jord, Smaasten og Straa. De for- 
følge derfor denne Mælkefordærver med den største Iver og 
se i deres Hytter langt hellere Musene, som ofte blive saa 
tamme, at de komme frem, naar man fløjter. Rævene ere de 
skadeligste og almindeligste Rovdyr i hele Regionen, men tage 
stærkt af oven for Skoygrænsen; de brune og graa Egern gaa 
derimod ikke ud over denne, men findes indtil 6000" ved Morti- 
ratschgletscheren og overhovedet indtil Cembraskovens øverste 
Grænse. 

Af egentlige Mus findes der, som alt bemærket, kun to 
mindre Former oppe i Alperegionen. Husmusen træffes i alle 
Huse lige "til Snegrænsen og Skovmusen» næsten lige saa 
højt paa Græsgange og i. Krat med en kraftigere, gulladen, alpin 
Form. Studsmusene have flere Repræsentanter. Markmusen 
(Arvicola arvalis) optræder i Bjærg- og endnu mere i Alpe- 
regionen med en egen noget mørkere, mere brunliggraa Af- 
ændring med tydelig tvefarvet (for oven brun, for neden graa) 
Hale og længere Behaaring og er tillige noget større, men af- 

viger for øvrigt aldeles ikke fra Lavlandets Markmus i Bygning 
af Tænder, Hovedskal, Fod og Øre. Denne alpine Form blev 
først eftervist af Nager paa Engene i Urserndalen og beskre- 
ven af Schinz under Navnet Hypudæus rufescente-fuscus, 
men 'den findes intet mindre end sjælden i torskjellige Dele af 
Alpekjæden (Binden,. Berneroberland, Wallis) indtil - henimod 
7000' og forekommer ogsaa i gule, hvide: og ganske sorte 
Farveafændringer. Hunnen yngler sjælden mere end fire Gange 
i Bjærgene og kaster hver Gang 4—6 Unger. Om. Efteraaret 
samler denne lille Mus anselige Forraad af Rødder, Frø og 
Urter i Magasinerne i sin underjordiske Bolig, men viser sig 
dog hyppig om Vinteren over Jorden for at se sig om efter 
frisk Næring mellem Græsset og Snelaget. 

Rødmusen (4. glareolus) optræder i de højere Bjærge 
med en konstant, kraftigere og mørkere Afændring med rust- 
brun Ryg, smudsig brungraa Sider og hvidliggraa Bug. Og- 
saa den blev først fangen af Nager i en Sennhytte oppe 
paa Alpen »im Hålzli« oven for Skovgrænsen og beskreven af 
Schinz under Navnet Hypudæus Nageri, men Blasius har hen- 
vist begge Varieteter under deres rette Årt og paavist Over- 
gangene. I" Bjærgskovene i Øvre-Engadin er den .endnu tem- 
melig hyppig i 6000' Højde. Dens Føde bestaar i de lange 
Vintermaaneder udelukkende af Bark og Rødder. Den tredje 
Studsmus i Alperne, Snemusen, ville vi nærmere omtale under 
Sneregionen, hvor den er' Familiens eneste Repræsentant. 

Af Bjærgregionens Spidsmus gjenfinde vi kun Skovspids- 
musen og Vandspidsmusen i Alperegionen indtil oven for Skov- 
grænsen. Derimod træder der her en ny Art til, nemlig den 
sjældne og interessante Alpespidsmus (Sorex alpinus Schinz). 
Den hører til de større Spidsmus (Kroppen er 2” 8”” og Halen 
over 2” 7” lang); har en spids, meget. forlænget Snude, en 
slank, langstrakt Krop, Ørerne skjulte i Pelsen og en fæér oven 
ensformig, mørkt skifergraa, for neden lysere farvet, blød Pels, 
hvis Haar let falde af. Nager opdagede den først i Roszboden 
påa Gotthardspasset, hvor: den endogsaa kommer ind i Alpe- 
hytterne og drukner i Mælkekarrene, Blasius senere ved 
Zermatt, paa Grimsel og i de tyrolske Alper, hyppigst i den 

øvre Gran- og Dværgfyrreregion indtil 7000” paa vandrige 
Strøg. Selv har jeg fundet den i Efteraaret 1868 paa Glockern- 
ielsen (4600') påa en tør, græsbevoxet Terrasse. Ogsaa i 
Jura er den funden. Det er en uforklarlig Gaade, hvoraf dette 
insektædende Dyr kan leve i de otte Maaneder, i "hvilke Vin- 
teren varer i hin Højde. Tidligere have vi allerede anført, at 
der forekommer en hvid Afændring af den almindelige Spids- 
mus (5. araneus) i Urserndalen, hvor ogsaa den lille Hasselmus 
og Fiskeodderen jævnlig vise sig. 

Den almindelige Hare er sjælden i Alperegionen (men naar 
i Biinden paa Solsiden: ofte. op til Skovgrænsen) og erstattes 
af den foranderlige Hare, hvis hvide Vinterpels og jordbrune 
Sommerpels unddrage den mange Forfølgelser. Alpeharen fore- 
kommer i hele Alperegionen; om Sommeren gaar den ofte op 
til Snegrænsen eller højere (henimod 8000"), men holder ogsaa 
af at græsse paå Sidebjærgene helt ned i Bakkeregionen og 
træffes saaledes f. Ex. i Glarnerlandet, selv i Hoveddalen, i en 
Dybde, i hvilken den ikke viser sig paa andre Steder. Den 
forekommer vel overalt i den nævnte Højderegion (kun ikke i 
Jura), men træffes dog for det meste kun enkeltvis, og da den 
godt véd at skjule sig, ser man den ogsaa kun sjælden, naar 
man ikke. ligefrem søger efter den. ' 

En af de interessanteste Alpeboere er Murmeldyret, som 
kun opholder sig i den mellemste og øverste Alperegion (fra 
4000' til "80007. Naar Kvæget rykker op i de mellemste 
Alper, gaa de op ide øverste. Tidligere var de almindelige 
i alle vore Højbjærge, men deres Antal er formindsket betydelig 
ved den hyppige Udgravning af Dyrene under deres Vinter- 
søvn, den grusomme Udboring med Skruer og Fangsten i Slag- 
fælderne. I Appenzelleralperne, hvor de ikke var sjældne paa 
Meglisalp, ere de nu udryddede; i Glarner-, Luzerner- og 
Berneralperne (navnlig i Grindelwald) er deres Antal svundet 
betydelig ind, derimod ere de meget hyppige i Tessin, Wallis 
og Binden, hvor den rejsende i en vis Højde bestandig hører 
fra alle Sider de hurtig sig skjulende. Smaadyrs ængstelige 
Piben. 

I samme Højderegion græsse Gemsernes lystige Flokke påa 
højtliggende Græsstrimler mellem stejle Klipper og frie Smaa- 
pletter, sjælden midt paa de aabne Alpegræsgange, men der- 
imod paa veldækkede, sten- og klipperige, ofte kratbevoxede 
Steder. som beherske Udsigten til de lavere Egne og yde let 
Fluct til. flere Sider, og derfor helst i Nærheden af næsten 
utilgængelige Klippelabyrinter. Nede fra Dalen kan man ofte 
se dem i Skarer paa 6—25 Stykker vandre hen over Græs- 
baandene eller sætte over Snemarkerne, men kommer man op 
mellem Alperne, faar man sjælden Lejlighed til at betragte dem 
nær ved. Saa længe de se det kommende Menneske uden at 
tro sig bemærket af ham, flygte de vel ikke, men følge med 
højtløftet Hoved enhver af hans Bevægelser med den største 
Opmærksomhed; ja gjør han allehaande snurrige og naragtige 
Bevægelser, kan han maaske endogsaa fængsle deres Nysgjer- 
righed i den Grad, at hans Kammerat kan faa Tid og 'Lejlig- 
hed til ubemærket at komme dem nær nok fra Siden eller 
bag fra og faa Skud paa dem; men det er vanskeligt, naar der 
er flere Dyr samlede, fordi de da holde Udkig til alle Sider 
og bestandig løfte Snuden vejrende højt op i Luften. Træffer 
man enkelte Dyr, er det i Reglen gamle Bukke; langt hyppi- 
gere ser man dog smaa Familier og om Efteraaret hele store 
Flokke. De saakaldte Skovdyr opholde sig i Bjærgregionen, 
Fjæld- eller Firndyrene derimod, som ere mindre og slankere 
uden dog at darne nogen egen Art, mere i Alperegionen. 
Disse sidste leve om Sommeren "i Nærheden af Snegrænsen, 
men græsse dog paa enkelte Strøg højere op indtil over 9000' 
og gaa undertiden paa Grund af Forfølgelser endnu længere 
til Vejrs. Det er imidlertid en urigtig, skjønt ofte gjentagen 
Paastand, at disse Firndyr skulle have særegen Forkjærlighed 
for Livet mellem Sneen og Isen og selv om Vinteren opholde 
sig paa de højeste Alpespidser. Ethvert Dyr færdes helst der, 
hvor det træffer rigelig og sikker Føde, og det gjælder ogsaa 
om Gemserne, som hverken foretrække Ismarkerne om Som- 
meren eller om Vinteren eller have noget at bestille der, men 
i den raa Aarstid meget mere ofte af sig selv komme ned i 
de dybe Dale. Lige saa falsk er den Paastand, at Firn-Gem- 

serne om Vinteren ogsaa skulle æde Jord og forvitrede Stene. 
Sandsynligvis har den Vane, de have, at ruske det korte Mos 
op af Jorden og slikke det udblomstrende Salt eller Salpeter af 
Klipperne, hvorved nogle Skiferstumper jo gjærne kunne komme 
med ned i Maven, givet Anledning til. denne besynderlige Fore- 
stiling. 

Alle schweiziske Højalper fra Såntis til Bernina og Mont- 
blanc ernære endnu talrige Gemsehjorder, om ogsaa ikke saa 
mange som for hundrede Aar siden. Jagten er i Almindelighed 
farlig, besværlig, uden Udbytte og fordrer megen Tid, Taal- 
modighed, Behændighed, Lokal- og Vildtkjendskab, saa at de 
færreste egne sig til at være Gemsejægere, og den gode Lej- 
lighed til et sikkert og rigeligt Udkomme, som den indenlandske 
Industries Opsving giver, har nu ogsaa trukket mange Folk 
bort fra Gemsejagten. De blotte Libhavere, som aarlig gaa et 
ar Gange påa Gemsejagt, gjøre ikke Vildtstanden stor Skade. 
I den nyere Tid fældes der i Løbet af et helt Aar kun 2—3 
Stykker i et stort Jagtdistrikt, saa at den aarlige Formering 
rigelig dækker Afgangen. Med størst Held og Iver drives 
denne interessante Jagt endnu i Graubinden, Wallis og Berner- 
oberland. " At enkelte Jægere skulde føre et eget Blodbæger 
med sig for at opfange og drikke Blodet af det nylig skudte 
Dyr (saaledes som en anset nyere reisevde har været god- 
modig nok til.at lade sig indbilde), er en komisk Mystifikation, 
en af de mange Historier, som kaade Jægere binde nysgjerrige 
Spørgere påa Ærmet. Skulde ogsaa en Jæger især tidligere 
have drukket af Gemsens varme Blod i den taabelige Indbild- 
ning "derved at blive sikret mod Svimmelhed, saa sker det 
hverken saa. hyppig eller saa regelmæssig, at han behøver at 
tage et eget Bæger med dertil. 

Stenbukkene beboede tidligere det samme Bælte som Gem- 
serne, men disse interessante, halvt udryddede Dyr ere, der 
hvor de endnu leve, trængte. tilbage til Sneregionen. For Resten 
var Gemser, Stenbukke og Murmeldyr allerede i Diluvialtiden 
Beboere af vore Bjærge. I Hulen ved Wildkirchli ligge Gem- 
sens Knogler sammen med Hulebjørnens. Men de vare ikke 
blot Bjærgboere. Det synes at fremgaa af de fossile Knogler, 

som oftere ere fundne i Lavlandets Gruslag og gamle Moræner, 
at de levede i det schweiziske Lavland sammen med Rensdyret, 
Elsdyret, Kæmpehjorten, Uroxen, Wisenten (Bisoxen), det uld- 
håarede Næsehorn og med Mamuten. 

Endelig finder man ogsaa i vor Region de store shweiziske 
Rovdyrs Tilflugtssteder og Huler, som en vedvarende og heldig 
Forfølgelse i: Forening med den overalt sejrrig fremskridende 
Kultur har trængt tilbage til Højskovene og Svælgene i Alpe- 
egnene uden dog ganske at udrydde dem. I den øverste 
Bjærg- og den nederste. Alperegion lure Losserne og Ulvene 
paa Gederne, Faarene, Gemserne og Harerne; fra Alperne strejfe 
Bjørnene vidt om gjennem Bjærgene og' snuse omkring Kvæg- 
foldene og Staldene. Ulvene ere meget sjældne i det østlige 
Schweiz, noget hyppigere i det sydlige og vestlige; Bjørnene 
forekomme derimod paa alle tre Steder. Wallis og Tessin huse 
formodentlig altid Ulve, Losser og Bjørne; Jura har endnu 
Ulve og i Syden Bjørne; Bunden og Uri have Bjørne, men kun 
sjælden Ulve; i de øvrige Urkantoner, i Luzern, Glarus, St. 
Gallen og Appenzell ere alle tre Rovdyr blevne udryddede j 
den nyere Tid, og kun sjælden forvilder et -enkelt sig derhen 
fra de nærmestliggende Højbjærge. I Grunden ere de, og 
navnlig Lossen og Ulven, af Naturen ikke bestemte til Alpedyr 
og vilde vel ogsaa foretrække et ensomt, skov- og vildtrigt 
Lavland eller et mildt Bakke- og Bjærgland, men da hos os 
kun enkelte vidtstrakte Bjærgdistrikter med stejle Højskove og 
Fjældørkener ere lidet besøgte, havde disse Dyr, hvis Graadig- 
hed fordrer et stort Jagtdistrikt, ikke andet at gjøre end at 
trække sig tilbage" til. saadanne mørke Skov- og Ålpekløfter, 
hvor de vel endnu længe ville være sikrede mod fuldkommen 
'Tilintetgjørelse og ved deres Snuhed friste en kummerlig Til- 
værelse, medens enkelte af dem aarlig maa aflevere deres gode 
Pels til Markedspladserne”). Raadhuset i Davos med dets 
»Ulvesvælg« og Raadhuset i Hérémence i Wallis (3854) med 


+) I Tessin btev der i 1852—59 skudt.7 Bjørne og 53 Ulve, i Grau- 
bunden 1856 —62 betalt Skydepræmie for 33 Bjørne, 2 Ulve, 24 (?) 
Gribbe og 24 Ørne. 

dets prangende Losse-, Ulve- og Bjørnehoveder fortælle imid- 
lertid tydelig nok, hvor talrige disse Røvere vare i de gode 
gamle Tider. : 

Hvor fattig Alperegionen nu end er paa Dyreformer, og 
hvor øde den maa forekomme enhver besøgende, huser den dog 
som Bjørnenes, Gribbenes, Ulvenes, Gemsernes, Ørnenes, Mur- 
meldyrenes, Lossernes og Hugormenes Hjem de interessanteste 
Pattedyr og Fugle i hele Landet. Om disse Dyrs Karakter, 
Husholdning og Levemaade ville vi derfor give nærmere Op- 
lysninger i de naturhistoriske Skitser. Under alle Omstændig- 
heder er vor Region rigere end den tilsvarende skandinaviske, 
der foruden de vilde Rensdyr, Bjørnen, Ulven, Lossen, Jærven, 
Ræven og Lemmingen kun besidder Rypen, Hjærpen og Sne- 
spurven. 


Biografier og Dyrebilleder. 


1. Alpernes Giftslanger. 


Giftapparat. — Slangebesværgerne i Wallis. — Hugormen, — Dens Leve- 
maade og Bid. — Modgift. — Hugormejægere. — En mærkværdig Forgiftning, 


Overalt udgyder Naturen sin Velsignelse af sit rige Overflødig- 
hedshorn, skaber Liv i underfuld Mangfoldighed i ethvert Bælte 
og enhver Region paa Jordens Overflade og vedligeholder, hvad 
den har givet Liv, med Visdom og Kjærlighed, saa at den 
hele Verden staar for vore Øjne som et velordnet Gudshus. 
Men hvorledes skulle vi da ved Siden af denne fuldendte Har- 
moni i det bestaaende forklare os Tilværelsen af ikke blot til- 
svneladende unyttige, men ogsaa afgjort skadelige Væsener 
som Giftplanter og Giftdyr? Hine tjene vel til Dels viden- 
skabelige Formaal, men disse, som kun af Markskrigere ud- 
basunes som Midler til Sundheds Vedligeholdelse, er det vanske- 
ligere at opfatte i deres Forbindelse med hele den kosmiske 
Økonomi, med mindre deres Tilværelse antages for nødvendig 
i og for sig og deres dræbende Vaaben for en Betingelse for 
deres Tilværelse. Og virkelig synes ogsaa deres Evne til at 
volde andre Døden at være et Middel for dem til Liv. Hug- 
ormen lever af sin Gifttand, ligesom Ulven af sit skarpe Bid 
og Lossen af sin Snuhed og Springeevne. Alle Giftslanger — 
og deres Antal af Arter og Individer er i Forhold til Slan- 
gernes hele Mængde kun meget ringe — ere plumpere og 
sværere byggede, med bredere skællet Hoved, kortere Hale og 
trægere og dorskere Naturel end de giftløse, ikke skikkede. til 
hurtig Forfølgelse, men derimod til lurende Afventen. Gift- 

apparatet ligger påa hver sin Side af Baghovedet i et af en 
stærk Senehinde omgivet kjertelrigt Cellevæv. Giften, som 
afsondres i dette Apparat af Dyrets egen Organisme, dannes 
kun i meget ringe Mængde og bestaar af en. gjennemsigtig, 
grønliggul, lidt klæbrig "Vædske uden Lugt og næsten uden 
Smag, hvis dødelige Virkninger i høj Grad afhænge af Dyrets 
Årt og Alder, af Aarstiden, af det saarede Dyrs Tilstand og 
af det Sted, hvor Biddet træffer. Udtørret taber Giften sin 
Kraft og viser sig da gjennemsigtig gulladen. Lige under 
Giftkjertlen sidder der i hver Side af Munden én (sjælden to) 
hageformig tilbagekrummet, lang, naaleformig, spids og hul 
Gifttand med en Aabning i hver Ende, gjennem hvilken Giften 
flyder ind og ud. Disse to Gifttænder, bag hvilke dér staar 
nogle mindre endnu uudviklede, som skulle afløse hine ved 
Tandskiftet om Vinteren, kunne rettes fremad og bevæges til 
Siden og ere desuden befæstede til den letbevægelige Over- 
kjæbe påa saadan Maade, at de efter Behag kunne lægges til- 
bage i en Fold eller Skede af Tandkjøddet eller rejses og sættes 
i Kampberedskab. Naar Slangen vil bruge dem, spærrer den 
Gabet op saa højt og saa hurtig som muligt, og saa vel her- 
ved som ved selve Biddet udøves der et svagt Tryk paa den 
fyldte Kjertel, hvis Gift presses ud i den hule Tand og gjen- 
nem dennes nederste ÅAabning ind i Saaret, hvor den blandes 
med Blodet. Vore Hugormes Giftkjertel er saa lille, og Saaret 
af Tanden, der næppe trænger en Linje ind i Huden, saa ube- 
tydeligt, at Biddet kun er farligt eller. dødeligt, naar det træffer 
de større Aarer. "Af Pattedyrene synes kun Svinet, Ilderen og 
Pindsvinet at være giftfaste; det sidste lader sig uden Skade 
bide i Siden eller Snuden af Hugorme; ja det tager endogsaa 
fat paa dem, knuser deres Hoved med Gifttænder og Kjertler, 
hvorved det rimeligvis saares af de naalespidse Tænder, og 
æder dem uden at føle mindste Ubehagelighed deraf, uagtet 
tre, fire Hugorme vilde kunne dræbe en Hest eller en Oxe. 
Ogsaa Musvaagerne, Ellekragerne og maaske ogsaa Ravnene 
fortære mange af dem efter først at have kløvet Hovedet paa 
dem med nogle Hug med Næbbet. Skrigeørnen, der ellers ind- 
tager en fremragende Plads blandt Slangedræberne, besøger 

hos os kun wridtagelsesvis Hugormens Enemærker. De fleste 
højt organiserede Dyr nære en indgroet, dyb Afsky for alt 
giftigt Kryb. 

Heldigvis ere disse farlige Slanger i det hele taget ikke 
meget hyppige hos os, skjønt de endnu bestandig spille en stor 
Rolle i Folkemunde og tillægges de vidunderligste Egenskaber, 
Efter Sigende var de engang blevne såå talrige'i den øvre 
Nicolaidal, at Beboerne kaldte, en Slangebesværger til Hjælp. 
Ved Hjælp af sin Pibe lokkede han da først en hvid (!) Slange 
frem, omkring hvilken alle Hugormene flokkedes, og gjennem- 
vandrede derpaa hele Egnen, bestandig fulgt af den hvide 
Slange og; den stedse voxende Hugormeskåre, som han til sidst 
lokkede ned i en Grube ved Enden af Zermatt Fredskov, hvor 
han brændte dem levende alle til Hobe. For øvrigt gav Trold- 
manden Zermatterne det Raad oven i Kjøbet ikke at udrydde 
alle Hugormene, da de rensede Luften ved åt tage et skadeligt 
Stof bort af Jorden (!). Lignende Vidundere berettes ikke 
sjælden. De færreste af mine Læsere have vel imidlertid set 
en levende, indenlandsk Giftslange og maaske ogsaa sjælden 
hørt om et farligt eller dødeligt Bid. Schweiz har nemlig kun 
to nogenlunde farlige Slanger, nemlig den rødgule, sortplettede, 
henved tre Fod lange Redi'ske Hugorm, som bebor Jura, 
det vestlige og sydlige Schweiz, og den almin delige Hug- 
orm?), der strax kan "kjendes fra hin ved de tre tydelige 
Plader paa Mellemhovedet, men kun den sidste forekommer i 
de egentlige Bjærge og er overhovedet et saa ægte Alpe- og 
3jærgdyr, at den aldrig træffes i Sletten, men i det højeste kun 
i Albiskjædens Forbjærge. Derimod er den hyppig i Lavlandet 
i helé Tyskland, skjønt den ogsaa der forekommer i størst 
Mængde i den schwabiske Alp. 

Hugormen eller, som Landbefolkningen ofte kalder den, 
Kobberslangen forekommer næsten paa alle Centralkjædens 
Alper, skjønt mere sporadisk end ensformig udbredt, da den 
ofte mangler paa store Strækninger og sjælden er hyppig. 
Paa Bindens, Glarus's og Tessins Alper, paa Grimsel og påa 


”) tysk Viper, egtl. vivipara, den levendefødende. 

Gotthard indtil over 6000" er man sikker paa at træffe der. 
Ofte viser den sig først oven for Løvskovgrænsen .og stiger f. 
Ex, i Glarneralperne indtil 7600" (Heustock i Mihlebach). Den 
skal være hyppig paa den øvretoggenburgske Alp Flisz ved en 
bestemt solbeskinnet Fjældvæg, men er endnu almindeligere i 
de glarnerske Alpebjærge i Bergli, i Kløn- og Roszmattdalen 
og allermest vel i Øvre-Engadinbjærgene, f. Ex. i Berninadalen, 
hvor den er meget udbredt paa Ruor Alp ved. Mortiratsch- 
gletscheren, i Roseggdalen og flere Steder og i Bevers blev 
funden hobevis ved Nedbrydningen af en gammel Mur. Den 
holder overhovedet af solaabne Fjældskrænter og ligger gjærne 
og soler sig påa Stene og Træstammer; i køligt Vejr, og naar 
det regner, bliver den i sit Hul og skyr den vaade Jordbund. 
Om Foraaret viser den sig, kort efter at Sneen er smeltet, og 
bemærkes overhovedet hyppigst i lummert Tordenvejr. 

Som hos de fleste Krybdyr vexler Farven betydelig efter 
Alder, Kjøn, Aarstid og Opholdssted, men det brede, mørkt- 
farvede, sammenhængende Sigsagbaand af firkantede Pletter, 
som løber langs ned med Midten af Ryggen fra Halsen og lige 
til Halespidsen, er et uforanderligt Kjendemærke, hvorved den 
strax skjelnes fra den østerrigske Snog, som ellers ikke er den 
ulig, men har to usammenhængende Baand af Pletter langs ned 
ad Siden af Rygraden. Hugormehannen er i Reglen lysere og 
renere af Farve, snart blaalig, snart brunlig, hvidlig eller gul- 
laden, Hunnen er mørkere méd en smudsiggraa Tone. Halsen 
er tydelig afgrænset, Struben hvid, Bugen snart mørkt mar- 
moreret, snart sorteblaa med hvide og brune Pletter. Midt 
påa Hovedet hår den to mørke Linier eller Pletter i Form af 
et V, som dog kun ved en overfladisk Betragtning kunne an- 
ses for et Kors. Hjærnekassen er glat, trekantet, beklædt med 
smaa Skæl og med tre smaa Plader i Midten. Øjnene ere 
uden Øjenlaag, brune og ingenlunde skarpe, men gløde dog 
som Ild med deres gyldne, sjældnere gulrøde eller rosenrøde 
Regnbuehinde, hvorfor allerede Geszner tilskrev den »et ondt 
Øje«. Kroppen er -valseformig og muskelstærk og hos Hannen 
tykkest paa' Midten, hos Hunnen bag Hovedet; den ender med 
en lys, haard Halespids. Halen er længere hos Hannen. 

Mus ere Hugormens Yndlingsføde, men rimeligvis tager 
den ogsaa Fugleunger og, naar det skorter påa Føde, Firben, 
Frøer og deslige. Dens Svælg er saa udvideligt, at den end- 
ogsaa prøver paa at sluge Muldvarpe, men Kjæbebenet brister 
da ofte, eller Bugen revner paa den. De spidse Krogtænder 
tjene naturligvis kun til at fastholde Byttet, men ikke til at 
tygge det. Hugormen skyr Vandet ligesom alle vore -andre 
Slanger med Undtagelse af den almindelige Snog. 

Hugormen er egentlig hverken frygtelig ved sin Længde 


eller Tykkelse — thi den er i det højeste to Fod og tre Tom- 
mer lang og en Tomme tyk — eller ved sin vilde Natur. 


Naar man lader den i Ro, angriber den aldrig noget Menneske 
eller større Dyr, men undgaar dem endogsaa helst, og kun 
naar den tirres eller .trædes paa, ruller den sig spiralformig 
sammen, hvæser og springer som en Pil løs paa sin Fjende og 
bider ham, men forfølger ham ikke videre. Selv naar den er 
sulten, gaar den ikke paa Jagt, men venter rolig, til et eller 
andet Dyr kommer den nær nok, hvorpaa den med en hvislende 
Lyd styrter sig over det, bider det og lader det rolig løbe 
videre, men holder dog nøje Øje med det, da den godt kjen- 
der Virkningen af sit Bid. Mus dø næsten øjeblikkelig, Fugle 
efter nogle Minutters, Faar og Geder efter nogle Timers Forløb, 
større Dyr derimod sjælden, skjønt de hovne. op og i nogen 
Tid ere syge efter Biddet. De koldblodige Krybdyr synes ikke 
at tage nogen Skade af det. Komme de i indbyrdes Kamp, 
søge de med stor Omhu at undgaa hverandres Bid. 

I Fangenskab tager Hugormen aldeles ingen Næring til 
sig, men lever dog ofte en 12-—16 Maaneder. Sætter man 
Mus ind til den, plejer den vel at dræbe dem, men fortærer 
dem ikke, ja naar man griber den, giver den ofte sit sidste 
Maaltid fra sig og sulter sig derpaa ihjel... Om at tæmme et 
saa dumt-arrigt Dyr kan der slet ikke være Tale. Selv i fri 
Tilstand synes den ikke at tage megen Føde til sig og søger 
sig først en Mus igjen efter nogle Dages Forløb, naar den har 
fordøjet den, den har faaet tilLivs. Man fanger den med Let- 
hed ved at sætte Støvlen paa Hovedet. af den og gribe den 
ved Halen og derpaa lade den smutte ind i en Kasse. Trods 

al dens Raseri'og Hvislen er denikke i Stand til at faa Hovedet 
bøjet om til Haanden ved Halen. En. øvet Slangejæger kan 
ogsaa uden videre tage den op fra Jorden. Har man Støvler 
påa, risikerer man slet intet, thi den kan ikke naa over dem 
og er ikke i Stand til at bide gjennem Læder. 

Det sker ikke saa sjælden, at Børn, Brændehuggere, Hø- 
bjærgere, Jægere, rejsende og Senuer blive farlig bidte. Naar 
det ikke er meget varmt, thi modsat i Tilfælde synes Giften at 
være koncentreret, og naar den bidte ikke selv er varm, thi 
ellers blander den sig hurtigere med Blodet, og naar Dyret 
endelig ikke er i meget kraftig Stand, har Saaret ingen døde- 
lige Følger, naar den saarede blot ikke taber Besindelsen, men 
strax udsuger det og derefter skærer det ud og underbinder 
eller udbrænder det. Man vasker det derpaa med noget 
ætsende som Skedevand eller Lud eller i det mindste med 
Brændevin. Naar der ingen Saar eller hudløse Steder er i 
Munden, og man ikke suger altfor voldsomt, er der ingen Fare 
ved at udsuge Saaret, da Hugormegiften er ganske uskadelig i 
Maven og kun virker ved at optages umiddelbart i Blodet. 
Kan man ikke komme til at udsuge eller bortskære BSaaret, 
maa man i det mindste underbinde det saa fast som muligt og 
lægge et glødende Stykke Kul og siden et Ætsmiddel påa det. 
Allerede efter nogle faa Minutters Forløb frembringer Giften 
stærk Svimmelhed, forandrer Blodets Sammensætning og brin- 
ger det i en raadnende Gæring; den saarede bliver dødmat, 
der indfinder sig Brækninger, Krampetilfælde, Synkningsbesvær- 
ligheder og Afmagt; Saaret bulner, men bliver dog kun døde- 
ligt under de ugunstigste Omstændigheder og ved fuldkommen 
Forsømmelse og i saa Tilfælde da inden nogle faa Timer, eller 
det efterlader i det mindste aarlange Lidelser. 

Lige saa hurtig som Hugormen bringer andre Død, lige saa 
sejlivet er den selv. Under Luftpompen kan den endogsaa 
leve 18—24 Timer; et afhugget Hoved kan bide og forgifte et 
helt Kvarter efter, at det er skilt fra Legemet. I Val Tuors 
blev saaledes i August 1824 et 17/2 Aars Pigebarn bidt i den 
lille Finger af et afhugget Hugormehoved og døde efter 18 
Timers Forløb. Derimod dræber Tobakssaft den efter nogle 

Minutters Forløb, Blaasyre endogsaa øjeblikkelig, Kloroform og 
Æter formodentlig ligesaa. 

Om Vinteren samle. disse Dyr sig i Murhuller, Sten- 
bunker, mellem Løv og Mos eller i hule Træer, eller de krybe 
flere Fod ned i Musehuller og sove der en let Vintersøvn. Fra 
Foraaret af leve de for det meste parvis. I Løbet af Somme- 
ren skyde de fem Gange Ham og føde (et Fjerdingaar efter 
Parringen, i Juli eller August) 6—15 rødliggraa, brunttegnede 
Unger, som sprænge Æggeskallen. lige under eller: efter Æg- 
lægningen. De ere 6—7 Tommer lange og allerede væbnede 
med kraftig virkende Gifttænder. Ungerne udklækkes altsaa 
allerede i Moders Liv, men ere først udvoxne i det syvende 
Aar. I Begyndelsen leve de af Orme, Firben 0. s. v. 

I tidligere Tider anvendtes baade den Redi'ske og den 
almindelige Hugorm i Lægekunsten og. holdtes levende paa 
Apotekerne ved Hjælp af Klid. Fedtet. blev. anset for lægende, 
og Kjøddet giver en fortræffelig og kraftig Suppe, der lige saa 
lidt er skadelig for Sundheden som Kjøddet af et af en Hug- 
orm dræbt Dyr. Begge de nævnte Hugormearter var tillige- 
med mange andre Slanger Bestanddele af det berømte vene- 


tianske Teriak. 

Fangsten var derfor ogsaa saa lønnende, at man- efter- 
stræbte dem med stor Iver, overalt hvor de fandtes, men dog 
paa forskjellig Maade. Efter Geszners naive Fortælling satte 
man Vin for dem i Hegnene og Stenbunkerne. — De. lækker- 
sultne Dyr kom .strax frem og drak, til de laa berusede, hvor- 
paa man med Lethed bemægtigede sig dem. I Frankrig be- 
gav Slangefængerne sig med en Kjedel og en Trefod til det 
Sted, hvor Dyrene opholdt .sig, gjorde Ild paa, fangede en 
Hugorm og stegte den levende i Kjedlen.. Dens rædsomme 
Tlvislen lokkede alle de andre Hugorme frem af Hullerne, 
hvorpaa Jægerne greb dem med en Læderhandske og puttede 
dem i en Sæk. Et paalideligt Øjenvidne fortæller om Anven- 
delsen af denne Fangemetode i Nærheden af Poitiers: og til- 
føjer, at han aldrig kunde. være Tilskuer ved den, uden at det 
løb ham koldt ned ad Ryggen, da den mindede ham om Hexe- 
scenen i Macbeth. 

De italienske Hugormefængere brugte at befæste Tønde- 
baand i Jorden og lokke Dyrene frem ved en hvislende Piben; 
naar disse kom hen til Tøndebaandene, rejste de sig i Vejret, 
hvorpaa Jægeren greb dem med en Tang og stak dem ned i 
sin Sæk. .… For nogle Aartier siden kunde man i Majland se 
Fok, som havde over tresindstyve - levende Hugorme i deres 
Kasser og solgte dem ud stykkevis, levende eller døde, efter 
Kjøberens Behag. I Juraegnen holdt en Apoteker en hel Park 
med Redi'ske Hugorme, som han forsendte levende i Kasser 
med Savspaaner .over hele Schweiz til 40 Kreuzer Stykket. 

I vore Dage er det næppe nok, at en Naturforsker eller 
en Libhaver fanger sig et Par Stykker, og dog synes de ikke 
at tiltage i Antal. Efter Matthisons og Ebels Angivelser skulle 
de have været saa hyppige paa St. Salvadorbjærget ved Lu- 
gano, at hele Landsteder maatte forlades af Beboerne. Dr. 
Schinz gjennemsøgte Bjærget flere Gange uden at finde en 
eneste og overdrog derfor en bekjendt tessinsk Slangejæger at 
skaffe ham nogle. Kort efter sendte denne ham en hel Æske 
fuld af rigtig giftige Dyr. Schinz aabnede den med Begjærlig- 
hed og fandt 16 — almindelige Snoge. Overhovedet -ere Hug- 
ormene hverken saa almindelige ellér saa farlige, som man har 
skildret dem. Trods alle Efterforskninger har jeg ikke kunnet 
opdage et eneste tilforladeligt Exempel fra den nyere Tid paa, 
at et Hugormebid har haft dødelige Følger, og selv hvor de 
findes i Hundredevis, som paa Ofnerbjærgene og i Øvre-Enga- 
din, ved man neppe at fortælle om, at noget Menneske eller 
Dyr er blevet bidt. 

Det mærkværdigste Exempel paa Forgiftning ved et Hug- 
ormebid har den velbekjendte Naturforsker Lenz oplevet. En 
daarlig Person ved Navn Hårselmann gjorde sig til af at 
kjende et Middel, der sikrede aldeles mod Virkningerne af 
disse Dyrs Bid. Han kom til Lenz, som netop gjorde Forsøg 
med levende Hugorme, og bad om at maatte se dem. - For at 
vise, hvor lidt han frygtede dem, vilde han strax gribe en af 
dem med Haanden, men lod dog være, da Lenz advarede ham. 
Før denne anede det, greb han imidlertid raskt ned i Kassen, 
tog en Hugorm, som laa rolig. paa Bunden, midt om Livet, 

løftede den. højt op i Luften og sagde nogle uforstaaelige Trylle- 
ord. Uagtet Slangen hæftede sine rasende Øjne paa ham og 
spillede med Tungen, "stak han dog hurtig dens Hoved ind i 
sin Mund, og lod som om han tyggede paa det. Han rev den 
dog snart ud igjen og kastede den ned i Kassen, spyttede tre 
Gange noget Blod ud og sagde, i det hans Ansigt blev blod- 
rødt og- hans Øjne lynede "som en vanvittigs: »Det er Løgn 
med min Videnskab, min Bog har bedraget mig!« Lenz" vidste 
ikke, om han skulde tage det for Spøg eller Alvor, og for- 
langte, at han skulde vise ham sin Tunge. Han afslog det imid- 
lertid, klagede over Smerter, pegede paa det Sted, hvor han 
var bidt, helt bag paa Tungen, og bad om at maatte komme 
hjem, da han kjendte Midler, som nok skulde hjælpe ham. 
Olje vilde han ikke tage og gik med temmelig sikre Skridt hen 
for at tage sin Hat, men vaklede og faldt, rejste sig igjen og 
faldt atter." Hans Stemme var endnu tydelig, men svag, ÅAn- 
sigtet blev rødere og rødere,. Øjnene mattere og mattere; han 
klagede over Tunghed i Hovedet og bad om at maatte komme 
til Hvile. Man bar ham hen i en Lænestol,. hvor han blev 
siddende rolig; i Begyndelsen klagede han over, at han var 
sulten, da han ingen Spise havde faaet den' hele Dag, derpaa 
forlangte han Vand, men vilde ikke drikke det, sænkede Ho- 
vedet, begyndte at ralle og døde. 

Det Hele havde varet 50 Minutter, og 10 Minutter efter 
var han kold. Den næste Morgen begyndte der allerede at 
vise sig Spor til Forraadnelse, hvorpaa der foretoges en Ob- 
duktion. Panden, Øjnene, Næsevigene, den venstre Haand og 
det venstre Laar vare blaa, Tungen opsvulmet og ganske sort 
paa Midten, hvor Saaret fandtes, Hjærnens Aarer fulde af sort 
Blod og Lungerne usædvanlig blaa. Overgangen fra Liv til 
Død var her som i andre Tilfælde af Forgiftning ved Bid 'lige- 
som en rolig Hensoven. Der var ingen Aandedrætsbesværlig- 
heder, ingen Dødsangst, men en hurtig Synken af Kræfterne 
og Forstyrrelse af al vilkaarlig Bevægelse. 

Man ser oftere en sort Varietet af Hugormen (den såa- 
kaldte Vipera prester), skjønt hos os aldrig i de lavere Egne, 
men altid kun i Alperne, f. Ex. i Glarnerbjærgene i Wieder- 

steinerløch. (2600”), paa Miihlebach- og Ubelisalp, i de waadtske 
Alper, i Wallis, ved Foden af Beversbjærgene' og formodentlig hist 
og her i liele Centralkjæden. Saa vidt man kjender den, stemmer 
den i Giftighed og Levevis med den almindelige Hugorm. Den 
er hyppig i Rauhe Alp, og jeg har selv fundet den i Schwarz- 
wald. Alle de hidtil samlede Exemplarer, og de ere ikke faa, 
var Hunner. Echidnologen Linck har nylig været saa heldig 
at komme.i Besiddelse af en drægtig Hun af denne Afart, 
hvis elleve Unger aldeles ikke vare forskjellige fra den al- 
mindelige Hugorm. Han har bevist, at denne sorte Hugorm 
ikke er nogen stadig Varietet af den almindelige Hugorm, at 
den parrer sig med den og føder almindelige Hugorme. 


I.  Alpehønsene. 


Deres Naturhistorie, Jagt og Udbredelse. 


Agerhønsene repræsenteres i Schweiz kun af den alminde- 
lige Agerhøne, Alpehønen, Rødhønen og Vagtlen, og 
af dem forekommer kun den anden i. de højere Bjærge. Den 
almindelige Agerhøne naar kun meget sjælden Regionens nederste 
Rand; Rødhønen (Perdix rubra), der ligner Alpehønen meget, 
men hår en større sort Straalekreds paa Struben, naar ikke 
højt i Tessin og Jura og træder i Sydeuropa i Stedet for 
Alpehønen. I Jura vil man have fundet Bastarder af Rød- 
hønen og Agerhønen. Vagtlen foretrækker i Almindelighed den 
frie, aabne Slette, men gaar oftere op paa de fede Græsgange 
i Uris (Urserndalen), Biindens, Unterwaldens, Berns og Wal- 
lis's høje Bjærgdale. Alpehønen (P. saæxatilis) er derimod hos 
os en ægte Alpefugl, som aldrig kommer. ned i Skovene og 
Sletten og ikke findes i Jura, men vel i de waadtlandske Alper. 

Som alle vore vilde Bjærghøns er Alpehønen eller, som 
den hedder i Biinden, Pernisen udmærket smuk. Den er 
en Del større end Agerhønen. Dens røde Næb, røde Øjenlaage 
og røde Fødder ere en stor Prydelse for: den; Ryggen er blaa- 

graa med dunkelt purpurrødt anstrøgne Skuldre, Struben hvid 
med sorte Baand, Brystet tegnet med rustgule, sortindfattede 
Tværbaand og kastaniebrune Pletter; af de sexten Halefjer 'ere 
de fire mellemste askegraa, Resten mørkt rustrøde med Silke- 
glans. . Der findes en hvid Varietet, men den er sjælden. 

Alpehønsene ere mindre sky end de øvrige Bjærghøns og 
bebo, om Foraaret parvis, senere i mindre og større Stammer, 
Solsiden af vore Højalper mellem Trægrænsen og Sneregionen, 
især hvor der findes tyndt bevoxede Grusskrænter. De gaa 
altsaa højere end Urhønsene og næsten lige saa højt som Ry- 
perne, ere"Murmeldyrenes Naboer og forekomme især i Grau- 
biinden, hvor de jages meget almindelig; dog ere de heller ikke 
sjældne nogensteds i de øvrige Alper. 

Her lever Alpehønen især påa de solaabne Skrænter mel- 
lem Dværgfyr og Alperoser, under Klippevæggenes høje Mure, 
i Rullestenskløfter og Snebede, mellem Stenblokke og Urter, 
hvor den snart løber med sænket Hoved og krummet Ryg, 
snart spanker om med stor Anstand og opstruttende Ørefjer. 
Den flyver sjælden, men løber overordentlig hurtig og.véd i en 
Fart og med Behændighed at putte sig mellem Sten og Planter, 
naar nogen Fare truer den. Naar den ikke tvinges dertil, sætter 
den sig ikke gjærne højt oppe i et Træ, derimod gjemmer den 
sig nok i Nødstilfælde mellem Lægranernes tætte Grene. Om 
Aftenen og om Morgenen, især ved Foraarstide, om Efteraaret 
i Taagevejr ogsaa om Middagen, hører man dens lange Kalden. 
Hanen lever kun med én Hun og er saa skinsyg paa sin Med- 
bejler, at den kæmper med den paa Liv og Død og med Larm 
og Skrig og i sit Raseri slet ikke mærker den lurende Jæger. 
I Fangenskab ere disse Høns blide af Natur og lette at tæmme 
og blive ret fortrolige mod deres Vogtere. 

Om Sommeren leve Alpehønsene især af Alperosernes og 
andre Alpeplanters Knopper, af Edderkopper, Larver, Myrer 
0. desl.; om Vinteren, naar de i November have trukket sig 
fra de høje Regioner ned paa de lavere Stenskrænter, ofte 
endogsåa ned i Nærheden af Bjærgbyerne og selv af Lavlandet 
(f. Ex. fra Churalperne til.Wallenstådtersøens ensomme Klippe- 
bredder og fra Graue Horner ned i Rhindalen), derimod af 

alle Slags Frø, Fyrrenaale og Enebær. Overhovedet. søge de 
hyppig Føde paa snefri Græspletter. Man træffer dem paa 
denne Tid hyppig i Ly af Alpestaldene og Hytterne, ja de 
vove sig endogsaa ned til de beboede Smaahuse paa Bjærgene 
og ere oftere komne helt ned til Chur. I Fangenskab æde de 
Korn, Grønsager, Kartofler og selv kogt Kjød. De af Hus- 
hønen udklækkede Kyllinger trives godt paa hakkede Æg, 
Mælk og udblødte Hirsekorn, men naar man ikke pafser paa 
at stække dem i Tide, flyve de let bort. En Han, der tidligere 
havde været i Fångenskab, tilbragte en hel Vinter under et 
Tagskjæg i Grisch (Pråtigau). Da Foraaret kom, forsvandt 
den, men næste - Vinter vendte den tilbage med. en Mage, 
pikkede paa Ruden for at faa Føde, og begge blev nu hele 
Vinteren over ved det gjæstfrie Hus. 

Hønen udruger sine 12—18 lædergule, mørkplettede Æg i 
Juli under en Klippeblok, i en Klippespalte eller mellem Alpe- 
roser, Lyng og Trærødder og plejer og vogter sine Kyllinger 
med den største Omhu. 

Ungerne besidde ligesom de gamle en overordentlig Færdig- 
hed i at forputte sig og ere borte, før man ret har set dem. 
Skræmmer man en Familie (paa 10 til 25 Stykker) op, styrte 
de næsten uden Vingeslag lynsnart til alle Sider under det 
ængstelige Skrig »pitschyy -pitschyy«, og skjønt de ikke bort- 
fjærne sig mere end en 40—80 Skridt, er man dog ikke i 
Stand til at opdage en eneste af dem igjen mellem Stenene 
eller Buskene. Er Jægeren imidlertid lidt taalmodig og for- 
staar han med en Lokkepibe at efterligne Hønernes Kalden, 
som de i smukt Vejr lade høre baade Morgen og Aften, i 
taaget Vejr derimod hele Dagen igjennem, og som lyder som 
»chazibiz, chazibjz«, samler hele Flokken sig snart igjen, og 


han kan då ved” bestandig at gjentage Experimentet efterhaan- 
den skyde den største Del af dem bort. I Bindnerlandet 
sporer man dem ofte med Hønsehunde; der og i Tessin fanger 
man dem ogsaa i Hestehåarssnarer eller i Slagfælder. De ere 
saa muskelstærke, at det er vanskeligt nok at holde en levende 
Alpehøne fast med begge Hænder, thi de trække sig bestandig 
tilbage mellem Hænderne og smælde sig derpaa frem med stor 
24" 

Kraft. Ved et rent Tilfælde opdagede man, åt de ogsaa be- 
sidde den usædvanlige Evne at kunne svømme ret godt. Tre 
fangne Alpehøns slap nemlig under Transporten ud af deres 
Bur i Havnen ved Friederichshafen, fløj over Bord og kastede 
sig i Vandet, hvor de svømmede ganske rolig omkring uden at 
gjøre noget Forsøg paa at flyve, da man kom med en Baad 
for at tage dem op. Holbøll har iagttaget det samme hos 
Ryperné paa Grønland, som han saa bade sig og svømme 
baade i Bjæfgvandene og i Havet, og Wodzicki hos Ager- 
hønsene. 

Deune nydelige Fugl er des værre udsat for Rovfuglenes, 
Rævenes, Væslernes og Maarernes Angreb. Ogsaa Jægerne 
decimere dem, thi de lade sig nøje med Alpehøns og Ryper, 
naar de ikke kunne faa Murmeldyr og Ræve, og bidrage der- 
ved meget til, at de herlige Alpeegne efterhaanden lægges øde. 
Alpehønsenes Kjød er nemlig-særdeles fint og velsmagende og 
anses paa Grund af dets balsamiske, svagtbitre Bismag og 
aromatiske Lugt af rigtige Lækkermunde for en stor Deli- 
katesse, som de langt foretrække for Agerhønsenes og Rypernes 
grovere Kjød. 

Ligesom Rypen er hyppig nord for Alperne og i det høje 
Nord endogsaa overordentlig hyppig, medens den aldrig findes 
syd for Alperne, saaledes har omvendt Alpehønen sin Nord- 
grænse i Alperne og er derimod meget hyppig, til Dels ved Si- 
den af Rødhønen, Klippehønen og Frankolinhønen, i Græken- 
land, Tyrkiet og Forasien, saa at den endogsaa er et vigtigt 
og nødvendigt Næringsmiddel for Beboerne af Nedreitalien og 
hele Grækenland og om Efteraaret endogsaa en almindelig 
Kjødspise for alle Stænder og Klasser. Baade Fuglene selv og 
deres overordentlig velsmagende Æg komme derfor i Tusend- 
vis paa Markedet. Da Hanerne ere meget kamplystne, afholde 
Beboerne åf de græske Øer ofte Hanekampe; Hunnerne holdes 
derimod som Husfugle og drives hver Dag ud paa Marken. 
Fra Smyrna berettes, at Alpehønsene ogsaa ere meget hyppige 
i Bjærgene deromkring, og at de i stor Mængde komme ned i 
Sletten, nåar det grønne begynder at spire frem. 

Ill. Urhønsene. 


Cantu nascentem lucemque diemque salutans. 


Naturhistorie.  — Rakkelhønsene fra Uri og deres Herkomst. — Lignende 
Bastarddannelser hos andre Dyr. 


I Skovkantonnerne falbyde Vildthandlerne og Jægerne ofte 
en Fugl, som de kalde Fasan, et smukt Dyr med højrøde, 
xamdannede Øjenbaand, som i Parringstiden svulme op og blive 
fingertykke, med blaaligsorte, metalglinsende Fjer, hvid Haand- 
rod, to brune Striber paa Svingfjerene, en statelig, gaffelformig 
udskaaret Hale med halvmaaneformig udadbøjede Sidefjer og 
tætbefjerede, graasorte Fødder. Det er imidlertid ikke vilde 
Fasaner, thi disse forekomme overhovedet slet ikke i Schweiz, 
men Urhaner, der ere af Størrelse som en jævn stor Gaard- 
hane og veje 2—31 Pund. Hønen er broget rustfarvet med 
smukke, sorte Pletter, hår et hvidt Baand over Vingerne og 
en kortkløvet Hale med sorte Tværstriber, er noget mindre end 
Hanen og vejer sjælden over 1! Pund. 

Medens Tiurerne ikke let træffes oven for den mellemste 
Skovregion, ynde Urhønsene de øvre Bjærgskove og gaa gjærne 
til Skovgrænsen, hvor de foretrække de med tætte Lyng-, 
Blaabær- og Bromhærbuske bevoxede aabne Steder, men for 
Resten ogsaa gjærne opholde sig mellem Krybefyrrene, som 
yde dem god Beskyttelse. Strøgfugle ere de vel egentlig ikke, 
men kunne dog heller ikke kaldes ægte Standfugle. "To Gange 
om Åaret forlade de nemlig i stor Uro deres Standkvarterer 
og flakke omkring, men finde ofte ikke hjem igjen og forslaas 
til fremmede Strøg. Urhønsene ere overhovedet temmelig dumme 
Fugle; deres Stedsans er ikke videre udviklet, og medfødt 
Skyhed og Vildhed befrir dem oftere fra Forfølgelse end For- 
sigtighed og Snildhed. I Simmendalen har man mærket, at 
Urhønsene sent om Efteraaret temmelig regelmæssig stryge 
over til Walliserbjærgene, hvor de fanges og skydes i stor 
Mængde. 

I vore Bjærgskoye ere de snart sparsommere, snart tal- 
rigere til Stede end Tiurerne, skjønt disse til Tider ogsaa formere 

sig ret ordentlig, og tillige meget lettere og livligere i deres 
Bevægelser end disse, med hvilke de for øvrigt have den lave, 
snurrende Flugt til fælles. De løbe for det meste med stor 
Behændighed om .i smaa Familier mellem Buskene; kun de 
gamle Haner leve ensomt. Det bedste Urhønsedistrikt i Schweiz 
er vistnok den mørke, paa tætte Bjærgskove og skumle Fjæld- 
egne saa rige Val Minger, en af Mennesker sjælden betraadt 
Sidegren af Val da Scarl (Nedre-Engadin). Mellem denne 
Kløfts stive Dværg- og Alpefyr og Cembrabuske kan man om 
Foraaret høre Hanerne skogre fra alle Sider, men der kan gåa 
mange Aar hen, uden at andre end Brændehuggere og Gemse- 
jægere sætte deres Fod der. 

I Parringstiden, naar Birkens Knopper svulme, ere Ha- 
nerne, som ellers foretrække et roligt og fredeligt Liv, yderst 
kamplystne og slaas ofte paa Liv og Død med hverandre med 
vifteformig udbredt Hale, nedhængende Vinger og sænket Ho- 
ved, aldeles ligesom vore Gaardhaner.  Parringstiden varer 
temmelig længe i Bjærgene, begynder, alt som Foraaret falder, 
ofte allerede i Begyndelsen af April og naar til Enden af Maj. 
I 1860 hørte jeg intet Parringsraab før Begyndelsen af Maj; 
livligst lød det i den anden Halvdel af denne Maaned, i hvil- 
ken jeg havde Lejlighed til ofte og nøje at iagttage det. I 
1366 lød det første Parringsraab i samme Egn allerede henimod 
Slutningen af Februar Maaned, som rigtig nok var overordent- 
lig mild. Det begynder meget tidlig. Før Morgenen gryr, 
næsten en Time før Solopgang, hører man i Alperne indtil 
50007 Højde først en Tidlang alene Husblodstjærtens , korte 
Sang, men kort efter vække Ringdroslerne med Hundreder af 
Stemmer alle Fugle til Liv og fylde med Klang alle Fjælde og 
Dale lige fra den tætte Højskov og op til de sidste Dværgfyrre- 
træer. Umiddelbart derpaa, maaske en god halv Time før 
Solen staar op, lyder Urhanens første "klingrende Parringstone 
vidt hen over Egnen og besvares af dens Kammerater fra hver 
en Alp og hver en Fjældtind, fra hver en lille Skov i Bjærg- 
dalen og hvert et Dværgkrat paa Fjældryggen. Igjennem 
Fuglenes jublende Kor hører man tydelig i en hel Fjerding- 
vejs Afstand hver enkelt Urhanes dybe Klukken og hvæsende 

Skrig. I Begyndelsen af Parringstiden vare Raabene kun kort 
og høre op snart efter Solopgang, men nogle Uger senere kan 
man høre dem hele Morgenen, især i skyfuldt Vejr, dog er der 
ingen Regel derfor. Der er Egne og Aar, i hvilke Skogretiden 
er kort og uregelmæssig, andre, i hvilke den er lang og meget 
stadig. Om Aftenen før Solnedgang .skogre Hanerne i kortere 
Tid og, mindre stærkt end om Morgenen. Ligeledes kan man 
høre dem skogre kort og uregelmæssig i milde Efteraar, i Ok- 
tober f. Ex. Kl. 9 om Morgenen, men det er rimeligvis unge 
Haner. Det fuldstændige Raab bestaar af en tre, fire Gange 
gjentaget dump kurrende Lyd og af en nogle Gange gjentaget 
spruttende Hvæsen, hvortil der da undertiden kommer en tredje 
næsten ubeskrivelig Lyd. . Dog hersker der her den største 
Forskjellighed, baade hos gamle og unge Haner. Ofte hører 
man dem kun kurre, ofte kun hvæse. Naar gamle Haner 
mærke noget mistænkeligt, indskrænke de sig ofte til blot at 
hvæse, flyve derpaa bort og hvæse igjen eller tie ganske stille; 
de unge derimod flyve bort og begynde strax at skogre, og det 
gjentage de, selv om der er skudt 3—4 Gange efter dem. 

Skogrende Urhaner se meget morsomme ud. Snart sidde 
de lige i Toppen af et Fyrretræ, snart paa en tør Gren celler 
Stamme, snart paa en Fjældkam, snart midt paa.en Græsgang, 
ja endogsaa paa Taget af en Alpehytte, sænke Vingerne, sprede 
den smukke lyredannede Hale ud som en Vifte, saa at dens 
sølvhvide Fjer ret komme til Syne, nikke med Hovedet, hvis 
skarlagensrøde Baand er stærkt opsvulmet, dreje sig rundt i 
Kredse eller hoppe voldsomt omkring, alt et Udtryk for deres 
heftige Lidenskab. Ofte klukker Hønen i Kratteti N ærheden, 
ofte er den der slet ikke, og saa foretager Hanen det altsam- 
men for sin egen Fornøjelse. Men under hele Forestillingen 
ser og hører den alt meget nøje og er derved forskjellig fra 
Tiurhanen. 

Hunnen lægger derpaa paa et omhyggelig skjult Sted i 
den tætte Lyng eller i Alperosekrattet eller under Graner, som 
ere besatte med Grene lige ned til Jorden, 6—12 løggule, brun- 
prikkede Æg at Størrelse som Hønseæg, som den ruger alene 
i tre Uger. Skydes Hanen i Rugetiden, opgiver Hønen aldeles 


<= vaner 


376 Alperegionen. 


Rugningen. Naar den forlader Æggene for at søge Føde, til- 
dækker den dem omhyggelig med Mos-og Blade. Angreb af 
uparrede Haner afvises altid af den retmæssige Mage, som op- 
holder sig i Nærheden. Kyllingerne pippe ligesom vor Gaard- 
hønes og føres, faa Timer efter at de ere komne ud af Æggene, 
ud i det frie af Moderen, som skraber Orme og Myrelarver op 
til dem. Efter nogle Ugers Forløb flyve de allerede op paa 
Træerne med hende. Senere sidder hele Familien gjærne 
spredt omkring paa samme Slags Træer, men sent paa Efter- 
aaret og om Vinteren synes flere Familier ofte at slaa sig 
sammen, thi man ser dem da sidde 20—30 sammen paa 
Klippetinderne. Naar Foraaret kommer, skilles Selskabet igjen 
ad, og de unge Haner stifte nu egne Familier, medens de 
gamle snart leve enkeltvis snart i Flok. 

Om Vinteren leve Urhønsene af Træ-, især Birkeknopper 
og Blomsterrakler, Fyrre- og Cembranaale, men især dog af 
Enebær, og grave tillige ofte lange Gange ind 'under Sneen for 
at komme til Blaabær-, Tyttebær- og Alperosebuskenes Knop- 
per; om Foraaret æde de alle Slags. unge Urter, selv den gif- 
tige Vortemælks Blomster i stor Mængde, om Sommeren mange 
Biller, Edderkopper, Græshopper, Myrer, Snegle, Alperoseblade, 
Cembranaale, Bær og andre Frugter, om Efteraaret gjærne 
Bælleplanternes. Frø, Naalefrø, Timian, Alperibs, Blaabærkviste, 
Dværghyldens Bær, Ligusterens og Rønnens Blade. Ligesom 
andre Høngsearter sluge de ogsaa mange Kvartskorn. for at 
fremme Fordøjelsen og holde ligesom Vagtlerne og Tiurerne 
af at bade sig i Sandet eller Støvet. 

Urhønsenes Kjød er meget finere og saftigere end Tiurer- 
nes. Jagten udfordrer megen Forsigtighed og Udholdenhed. 
Jægeren maa enten overnatte oppe i de høje Bjærgegne paa 
en Tid, da de ikke ere beboede, eller bryde op fra Dalen ved 
Midnatstide for at være i Nærheden af Skogrepladserne længe 
før Solopgang, og han maa kjende disse godt, naar han ikke 
skal spilde den bedste Tid med at lede efter dem. Thi da 
man kan høre Raabet vidt omkring, skuffes man meget baade 
med Hensyn til Afstanden og Højden og Dybden. Sidder 
Hanen højt påa et enkelt Træ eller i et tæt Dværgkrat, kan 

man slet ikke komme den nær, og da maa man prøve paa at 
lokke den i en dækket Stilling ved nøje at efterligne Lokke- 
tonerne. Det er en Hovedfordring til en god Urhanejæger og 
ofte en uafviselig Betingelse for et godt Udfald, Saa snart 
Hanen hører den formentlige Medbejler, flyver den nysgjærrig, 
iversyg og kamplysten hen til Stedet; kun en klog gammel 
Karl lader sig ikke narre. I Kanton Glarus fælde f. Ex. Jæ- 
gerne Schwitter i hver Jagttid en 40 Stykker og mere i Nåfels- 
bjærgene blot påa Grund af deres Evne til at efterligne Skog- 
ringen. Saa sky disse Dyr for Resten ere, og saa hurtig de 
forsvinde ved det mindste Glimt af Jægeren, har jeg dog gjen- 
tagne Gange været Vidne til, at unge Haner knejsede til Vejrs 
ved Synet af Hunden og stirrede saa stift paa denne, at Jæ- 
geren kunde nærme sig ganske aabenlyst og give Ild, ja at de 
endogsaa betragtede ham med Nysgjærrighed — og at en en- 
kelt Gang en Hane ikke engang lettede, da han havde skudt 
forbi. Kraftige Haner skulle have et ordentlig Skud og gaa 
endda ofte tabt, selv om en Vinge er skudt over, fordi de 
flygte ind i de tætte Krat eller skjule sig i Jordhuller. I nogle 
Egne fanges de i. Hestehaarssnører og i Bindnerlandet søges 
de om Efteraaret undertiden op med Hønsehunde. Naar de 
fanges som Unger, ere de lette at tæmme og yngle endogsaa, 
men leve aldrig mere end to Aar i Fangenskab. I Skandi- 
navien er det ogsaa lykkedes at tæmme Tiuren, men den bliver 
aldrig saa tam og fortrolig som Urhønen og løber ofte efter 
Folk for at hugge dem. 

Vore indenlandske Urhaner anses af Bønder og Jægere 
for gode - Vejrprofeter. Naar der om Foraaret foreståar slet 
Vejr, skulle de ofte vedblive med deres Skogren indtil langt op 
ad Formiddagen og nu og da afbryde den med et maaragtigt 
Hyl, baade paa Jorden og paa Træstød og i Toppen af Lærke- 
træerne. 

En Gang imellem (nemlig to Gange i Pritigau, to Gange 
i Kanton Uri, én Gang i St. Gallens Højland og én Gang i 
Wallis) har man truffet paa en mærkelig Hønseart, som ligner 
baade Urhønsene og Tiurerne og med god Grund anses for en 
Bastard af Urhanen og Tiurhønen. Man kalder disse 

Bastårder Rakkelhøns (Tetrao medius). Hannen er større 
end Urhanen, men mindre end Tiurhønen og ser-ud som en 
" tykhovedet -Urhane med afstumpet Hale. I Nordeuropa er 
denne Bastardform hyppigere, men forekommer "dog altid kun 
sporadisk og paa de Steder, hvor Tiurer og Urhøns mødes. 
Jægerne have her ofte set Rakkelhanen gjøre Indbrud paa Ur- 
hønsenes Skoggerpladser og splitte disse Fugle ad under stærk 
Skogren uden dog at parre sig med Hunnerne, da'den som 
Bastard formodentlig er ufrugtbar. 

De Exemplarer, som blev skudte i Uri, kom det ene til 
Museet i Zurich, det andet til deti Turin (1821); det wallisiske 
blev indlemmet i Dr. Depierres Samling og det St. Gallenske i 
Museet 'i Neuenburg. Det var Hanner alle fire; Næbbet var 
kraftigere end Urhanens, Benene stærkt befjerede, de brede 
Tær længere befryndsede end Tiurernes og Urhønsenes, Hals, 
Hoved, Bryst og Bug glinsende sorte, den sidste med hvide 
Baand, Vingernes Dækfjer sorte med rustrøde og hvide Prikker, 
Ryg og Gump med sortviolet Glans og hvidsprængte, Halen 
sort, svagt gaffeldelt, med hvid Kant paa begge Mellemfjerene, 
Svingfjerene sortebrune med hvid Fanerand, over Vingerne et 
hvidt Spejl, Laar og Fødder sorte, de første svagt hvidplettede. 
Om denne mærkværdige Fugls Levemaade ved man endnu 
intet. I Nordeuropa skal der ogsaa forekomme Rakkelhøner, 
som ligne Urhønen meget, men ere langt større; — hos os ere 
de muligvis hidtil kun blevne oversete”). Deres Stemme er et 
gylpende »Farfarfarr«. Nogle i den nyere Tid anstillede For- 
søg påa at parre Urhaner og Fasanhøner have ikke givet noget 
Resultat. 

Saadanne i Naturen forekommende Bastarders Existens 
blev længe anset for yderst tvivlsom, og Muligheden af den 
indtil den senere Tid endogsaa ligefrem benægtet af agtede 
Naturforskere. Tager man imidlertid Hensyn påa den ene 


") Museet i Lausanne besidder en Rakkelhøne, som er større end sæd- 
vanlig og af saa afvigende Farve, at Fatio anser den for en Bastard 
af Tiurhanen og Urhønen, saa usandsynlig og ukjendt en Parring mel- 
lem Fugle af saa forskjellig Størrelse for øvrigt er. 

Side til den store Lighed, som findes mellem Tiurhønen og Ur- 
hønen, til den tydelige Mellemstilling, som Rakkelhanen ind- 
tager mellem Tiurhanen og Urhanen, og til dens sandsynlige 
Ufrugtbarhed, og paa den anden Side til andre analoge, fri- 
villige Bastarddannelser, kan man ikke andet end indrømme 
baade Muligheden og Rigtigheden af en saadan i dette Til- 
fælde. I Nordeuropa findes saaledes i stor Mængde afgjorte 
Bastarder af Urhanen og Rypehønen. I den nyere Tid er det 
jo til fulde godtgjort, at Stenbukke og Geder, Gemser og Geder, 
Ulve og Hunde, foranderlige og almindelige Harer ofte parre 
sig og frembringe Afkom; ligeledes har man set Bastarder af 
visse nærbeslægtede Svømmefugle (f. Ex. af forskjellige Ande- 
arter); ja endogsaa en. frivillig Parring mellem forskjellige 
Slægter (nemlig Platypus clangula og Mergus albellus i Februar 
1853) og højst sandsynligt ogsaa Bastarder efter en saadan 
Parring (Anas celangula mergoides?), — for ikke at tale om de 
ofte unaturlige og ufrugtbare Parringsforsøg mellem forskjellige 
Husfugle og de Urhaner, som holdes i Voliererne. 

Paa Grund af den store Forskjel i Farve, som findes 
mellem Hanner og Hunner, baade af Tiurer og Urhøns, kunde 
vore ældste Zoologer ikke ret finde Rede i Hønsearterne, 
lige saa lidt som Bjærgboerne nu kunne det. Geszner 
kaldte Tiurhønen Grygallus major, Urhanen Urogallus minor 
og Urhønen: Grygallus minor, og troede, at Hunnerne af 
Tiurerne og Urhønsene lignede Hannerne, »kun at de vare 
mindre sorte og mere graa«. 

IVY. Kongeørnene. 


I Solens Glans paa højen Fjældkam 
Alt Ørnen Vingerne udslog, 

Og skuer ned, hvor Landet sover 
Med Duggen paa sit Øjenlaag. 


For den er Dagen alt oprundet, 

Mens nede alt i Mørke staar, 

Hvor, som et Barn med friske Kinder, 
Nu Morgenen sin Fremtid saar. 


Hvorhen skal den sin Vinge brede? 
Skal den mod Solen drage hen? 
Skal den til Jorden ned sig sænke? 
Thi mellem begge svæver den. 


Der oppe bølger jo et Lyshav, 
Som uden Maal og Grænser er, 
Af Purpur og Asur det glimrer, — 
Dog den kan ikke dvæle der. 


Til Jérden maa den ned, den faste, 
Fra det bundløse Solens Skin; 
Og træt i Skoven sine Vinger 
Den drager efter Flugten ind. 
Beskrivelse og Karakteristik. — Næring og Udbredelse. — Børnerov. — Jagten. 
— Ørnejægerne i Eblingen og deres Lokkepladser. — Kejserørnen 
forekommer ikke her. 


Af alle Bjærgregionens Ørne er Kongeørnen, der som 
gammel ogsaa kaldes Guldørnen”), maaske den bekjendteste, 
den almindeligst udbredte og tillige den vildeste. Naar vore 
Bjærgboere tale om Ørne, mene de i Almindelighed denne store, 
smukke, sorte Ørn, som anses for Slægtens Repræsentant. 

Vi ville forsøge i nogle faa Træk nærmere at beskrive 
den. Denne kongelige Fugl imponerer lige meget ved Størrelse 
og Holdning,-er 3—31 Fod lang og spænder henved 8 Fod 
med sine udbredte Vinger; Halen er afrundet og maaler 14 
Tommer i Længden, de sammenfoldede Vinger naa ikke ud til 
Enden af den. Hannen, som i Reglen er noget mindre og 
lysere end Hunnen, ser i Afstand næsten sort ud, men er 
egentlig sortebrun; Fjerene paa Benene og Haledækfjerene ere 
lysebrune, Baghalsen rustbrun, Halen hvid ved Grunden, ellers 
åskegraa og sortplettet med et bredt, sort Tværbaand paa En- 


") Guldørnen adskiller sig fra de unge Fugle ved mørkere Fjerdragt, en 
hvid Plet paa .Skulderen og en ganske mørk Hale. 

den. Jo ældre Fuglen bliver, jo mere brunes dens Fjerklæd- 
ning; Ungerne ere kulsorte med smudsighvid Fodklædning. 
Næbbet er blaaligt med en gul Voxhud, to Tommer langt 
og krummet fra Roden, Iris guldfarvet, hos meget gamle Fugle 
ildfarvet. Løbet er tæt beklædt lige til Tæerne med korte, 
stive, lysebrune Fjer. Tæerne ere lysegule, Trædepuderne 
store og” faste, de sorte Klør store og meget spidse, Bag- 
kloen næsten 3 Tommer lang. Et gammelt Exemplar vejer 
sjælden over 12 Pund. 

Denne skjønne, mægtige Ørn er i Schweiz udelukkende et 
Alpedyr og forekommer hist og her overalt i Højbjærgene. 
Kun om Vinteren, naar Murmeldyret ligger begravet under 
Jorden, og Gemser, Harer, Faar og Geder trække sig tilbage 
til de dybtliggende Skove og til Dalene, forlader ogsaa Konge- 
ørnen sin Klipperede og strejfer, skjønt kun for en kort.Tid, 
gjennem Dalene og Lavningerne.. I alle Højbjærgdale kan man 
fortælle Historier om Exemplarer, som ere blevne fangne, skudte 
eller røvede bort fra Rederne der. Kongeørnen er dristigere, 
kraftfuldere og kjækkere end Lammegribben, fra hvilken den 
ogsaa adskiller sig ved sin hoppende Gang. I Timer kan man 
se den hænge i umaadelig Højde under den blaa Himmel eller 
uden Vingeslag svæve om i store Kredse. Med Mod, Styrke, 
Klogskab, Skarpsynethed og en saa fin Lugtesans, at den heri 
kun overgaas af Kondoren, forener den stor Skyhed og For- 
sigtighed og jager sjælden ene, men afsøger i Almindelighed i 
Forening med Hunnen regelmæssig sine Enemærker, det ene 
Bælte efter det andet. Dens klare x»pfylyf« eller »hiæ-hiæ« 
klinger vidt gjennem Luften og fylder alle Smaafugle med 
Skræk. Naar den nærmer sig sit Bytte, udstøder den ofte et 
»kik-kak-kak«, daler efterhaanden og støder endelig som et 
Lyn i en skraa Linje ned paa det og hugger sine Jærnklør i 
det. Intet af vore mindre Dyr er sikkert for dens Klør: Raa- 
kalve, Harer, Vildgæs, Lam og Geder, "som. den dristig snapper 
bort lige foran Staldene og Husene; Ræve, Grævlinger, Katte, 
Hunde, Agerhøns, Skovhøns, Trapper, Storke, Fjerkræ, selv 
Rotter, -Muldvarpe og Mus, — alle kan den bruge, men helst 
dog Harer, som den med usvækket Kraft- bærer milevidt i 

Kløerne til sme Unger. Den hurtigste, den snareste Flugt 
frelser ingen. Kongeørnen fortsætter sim Jagt med den største 
Udholdenhed og List og udmatter ved langvarig Forfølgelse 
den smuttende Agerhøne og den hurtige Skovsneppe. Ofte af- 
jager den Vandrefalken en' Due eller Høgen en Hjærpe og 
vender gjærne tilbage til de Steder, hvor den har gjort et godt 
Bytte. Om Vinteren støder den ofte paa Aadsler. I Fangex- 
skab kan den sulte 3—4 Uger uden derfor fuldkommen at 
afkræftes. 

Paa utilgængelige Fjældvægge og hellere i det indre af 
Højbjærgene end i Forbjærgene bygger den af store Grene, 
Kviste, Lyng og Haar en raat sammenføjet, flad Rede, som den 
i lavere Egne anbringer mellem de øverste Egegrene, i Bjærgene 
i en dækket Klippespalte, og lægger deri 3—4 hvide og brun- 
spættede, meget store Æg. Forældrene bringe Ungerne alt 
Slags Vildt i Reden, især Ryper, Harer og Murmeldyr, og 
sønderrive det til Belærelse for Ungdommen påa Kanten af 
Reden, i det de meget pænt flaa Skindet af det; ja de skulle 
endogsaa hente unge Hejrer i 3—4 Miles Afstand. Naar de 
ikke forstyrres, beholde de Rederne i flere Aar. For at faa 
de fornødne Grene til Reden styrte de sig med samlede Vin- 
ger lynsnart ned paa et Træ, gribe med Kløerne'en tør Gren, 
som knækker med et Brag under Vægten af Stødet, og bære 
den bort til Redepladsen. 

Man har stridt meget om, hvor vidt Kongeørnen ogsaa 
tager Børn. Saa sjælden det nu vel ogsaa sker, såa er den 
dog baade stærk og modig nok til at gjøre det, og jeg kjender 
i det mindste ét paalideligt Exempel fra Graubinden. I en 
Bjærglandsby der slog Kongeørnen ned paa et toaars Barn og 
bar det bort. Hidkaldt ved Barnets Skrig forfulgte Faderen 
Røveren op mellem Fjældene, og da Byrden var temmelig tung, 
lykkedes det ham ogsaa til sidst at tvinge den til at give Slip 
paa det ilde tilredte Barn, som imidlertid døde kort efter af de 
tilføjede Saar. Faderen lurede længe paa Morderen, som ved- 
blev at holde til i: Omegnen. Endelig lykkes det ham at fange 
den levende i en Rævesax; hævnsyg styrter han til og griber 
den i sit Raseri saa uforsigtig, at den saarer ham alvorlig 

med den ene frie Fod og med Næbbet. Naboerne ile imidler- 
tid til og fælde den med Stokkeslag; nu pryder dens ud- 
stoppede Skind Museet i "Winterthur. I Foraaret 1869 be- 
rettede Dagbladene, at to Kongeørne i Nærheden af Landsbyen 
Trois-Torrents i Wallis havde anfaldet et treaars Barn, som 
med Nød og næppe havde kunnet værge sig mod deres morde- 
riske Anfald, indtil Faderen paa dets Anskrig var ilet det 
til Hjælp. 

Disse rovbegjærlige Dyr anfalde ofte i Forening et Faar 
eller en Ged, som da kun sjælden undgaar dem, men de vove 
sig ogsaa enkeltvis til stort Bytte. Dr. Zollikofer i St. Gal- 
len var Vidne til, at en mægtig Ørn styrtede ned paa en 
Gedebuk paa Furglenfirst (Såntisstock) og forsøgte at slæbe 
den med sig, men snart igjen lod den falde, dels fordi den- var 
den for tung, dels fordi nogle Arbejdere i Nærheden skræm- 
mede den ved deres Raab. Overhovedet ere de Regionens 
Herrer. Ingen anden Fugl, ja intet Dyr, er farligt for dem 
undtagen deres eget Utøj. Jægerne skyde dem med Kugle 
eller store Hagel fra et Baghold, men uden Lokkemad. I Tysk- 
land derimod lokker man dem til Skydehytten med Åadsler 
eller levende Dyr, eller man fanger dem i Fælder og Garn. 

Man har hyppig Exempel paa, at Jægerne i Appenzell, 
Glarus, Schwyz, Graubinden og Berneroberland have hentet 
Ungerne ud af Rederne. Jeg kjender saaledes en dristig Jæ- 
ger, som i Aaret 1851 hidsede sig ned ved et langt Tov til 
en Ørnerede midt paa Klippevæggen oven for Såntissøen. Da 
Væggen imidlertid ludede fremad, var han nødt til at hage sig 
ind til Reden ved Hjælp af en Krogstok og binde den flyve- 
færdige Unge, medens han svævede midt i Luften højt» over 
Dalens Bund, hvorpaa hans Kammerater trak ham op igjen. 
Denne samme Rede er i Aarene 1847 til 1865 otte Gange 
bleven plyndret for Ungerne. Jeg kjender mangen plyndret 
Rede i Biinden, men ved intet Exempel paa, at Forældrene 
have søgt at forsvare deres Unger. I Reglen var de påa 
Jagt og viste sig først bag efter i Nærheden af Reden, hvorpåa 
de ikke sjælden forlod Dalen paa flere Aar. 

Fangne Ørneunger ere lette at tæmme-og meget lærvillige 

og afrettes med Held til Jagt. I Fangenskab, hvori de hyppig 
leve en 30 Aar (i Wien havde man en Ørn, som efter Sigende 
opnaaede en Alder af 104 Aar), vise de stor Modbydelighed 
for Hunde og bade sig gjærne en Gang imellem. 

I Berneroberland er Byen Eblingen ved Beringersøen bleven 
berømt for sin Kongeørnejagt. Omtrent en Milsvej oven for 
denne By håve Ørnene en mærkværdig Samlingsplads og et 
Yndlingsopholdssted i et vildt Bjærgparti, hvortil de bestandig 
vende tilbage og endogsaa flyve over fra Wallis's og Jomfruens 
Gletscherdale. Især ynde de her enkelte utilgængelige Klippe- 
tinder paa Solsiden, fra hvilke de beherske den store Sødal, 
ja vise sig endogsaa fortrinsvis paa en ganske enkelt Klippe, 
men fanges sjælden, da Rævene for det meste fortære Lokke- 
maden. Eblingerne have fra Arilds Tid været bekjendte som 
de dygtigste Jægere i:den hele Egn, men som ægte Jægere 
forstaa de ogsaa at binde Vildtet til Egnen og sørge for, at 
deres Fugle finde Bordet dækket" hele Aaret igjennem. Selv 
om Sommeren hænge de fældede Dyr op i Toppen af enkelt- 
staaende, letkjendelige Bøge, skjønt Ørnene sjælden støde paa 
Aadsler i denne Aarstid, da de kunne have bedre Bytte, men 
de beholde dog derved Egnen ligesom i Øje og Erindring og 
opsøge i magre Tider den tilbudte Føde. 

Om Vinteren pleje Eblingerjægerne at anbringe Lokke- 
maden paa Jorden. De nagle Kjødet med Træpløkke fast påa 
et Sted, der er saa jævnt og fladt som muligt, da Ørnene have 
Vanskelighed ved at lette fra den flade Jord, og vælge til 
Lokkemad gjærne stegte Katte, som Ørnene have stor Forkjær- 
lighed for og vejre i betydelig Afstand. Lokkeplådserne ere saa- 
ledes valgte, at Jægérne kunne holde Øje med dem fra deres Bo- 
liger nede ved Søen. Naar de blive en Ørn vaer, som nærmer sig 
Aadslet, have de vel en Times Vej at klatre mellem Buske og 
Klipper, men den undgaar dem dog sjælden, thi naar den først 
har slaaet ned paa Aadslet, bliver den siddende der i Timer, 
og jo mere den æder, desto mere svinder dens Forsigtighed. I 
den seneste Tid er denne Fugl bleven sjældnere og Jagten 
taget en Del af; dog er der i de sidste Aar blevet røvet nogle 
hundrede Lam i dette Bjærgland, og i November 1865 blev 

der skudt ét og i Januar 1866 to mægtige Exemplarer 
sammesteds. 

Jægerne ligge paa Jagt næsten den hele Dag. De paa- 
staa, at Kongeørnen flyver endnu højere end Lammegribben, + 
og at de ofte have set den svæve over Toppene af Wetter- 
horn (12,240). 

Paa Såntis ere de blevne sjældne, skjønt de dog her som 
alle Vegne altid ere hyppigere end Lammegribben, især paa 
Hundsstein og Furglenfirst, paa Roszlens Stenbanker. og paa 
Toggenburgersiden, hvor der næsten hvert Aar fanges eller 
skydes Exemplarer i Bjærgene ved Stein. 1870.røvede en Ørn 
en Hund ved Oberkellen, men lod den falde paa Seealp og 
styrtede derpaa ned paa den for at fortære den. I Januar 
1869 jagede vi en Snehare paa Klusalp, da et Par Ørne pludse- 
lig hævede sig fra Toppen af Schåfler og begyndte at kredse 
over den. Kort efter slog den ene af dem ned påa Haren, 
snappede den omtrent 100 Skridt foran Hundene og bar den 
hen paa en Klippebænk, hvor den ganske rolig gav sig til at 
sønderrive den, medens dens Kammerat igjen satte sig paa 
Toppen uden, såa længe vi kunde iagttage den, at faa noget 
med af Byttet. I Churbjærgene bygger der regelmæssig nogle 
Ørnepar; i de tessinske Alpedale findes de allevegne, og der 
fanges der aarlig, som oftest kun i Marts Maaned, en 6—8 
Stykker i Fælder med Aadsler som Lokkemad. Selv i enkelte 
Egne af Jurabjærgene "skulle de forekomme. Et Par havde i 
mange Åar Rede i Bunden af en ti Fod dyb Klippespalte oven 
for Wietlisbach og benyttede Stenpladen uden for Reden til 
Slagterbænk, hvorfor den ogsaa altid var bedækket med Kjød- 
stumper og Knogler, medens Reden var ganske ren. I Sletten 
træffes Kongeørnen ellers kun om Vinteren, saa at man temme- 
lig sikkert kan regne, naar man hører tale om nedlagte Exem- 
plarer, at de ere fældede om For- og Efteraaret i Alperne, 
ved Midvintertid derimod hyppigere i Forlandet. Amtsdommer 
Abbuel i Dårstetten (Kanton Bern) skød saaledes i Februar 
1853 en Ørn af fire Fods Længde og otte Fods Vingefang, hvis 
Bagtaa maalte fem Tommer (?), og hvis længste Svingfjer var 
to Fod lang. Dyret fik to Skud Hagl og en Kugle, før det 

faldt. Et andet Exemplar blev nedlagt i December 18533 i 
Skovene ved Stammheim (Kanton Zurich); Glenk påa Schweizer- 
hall skød i Løbet af et Par Aar to Stykker paa sin Ejendom 
- ved Rhinen. 

I November 1865 hændtes der en ret mærkelig Begiven- 

hed i Bindneroberland. Da Postvognen nærmede sig Tava- 
nasa, blev de rejsende to Kongeørne var, der kæmpede yderst 
voldsomt med hinanden. De reves, saa Fjerene fløj omkring 
dem, og huggede Kløerne saaledes i hinanden, at de styrtede 
hovedkuls ned paa Jorden. Konduktøren sprang af Vognen 
og slog dem ihjel med en af Passagerernes Stokke og sendte 
dem til Chur. Da Klaus Aebli i Juli 1871 kjørte langs med 
Søen i Klåndalen, saa han en ung Kongeørn, der maaske gjorde 
sin første Udflugt fra sin Klipperede påa Glårnisch, synke 
dybere og dybere ned mod Vandspejlet og endelig plumpe 
ganske udmattet ned påa Vandet. Uvilkaarlig. spredte den 
Vinger og Hale og-roede afsted med Fødderne, såa godt den 
kunde, og det lykkedes den virkelig ogsåa at naa den temme- 
lig jævne Bred, hvor Aebli imidlertid bemægtigede sig den; då 
den baade var træt og gjennemvaåad. 
: Skjønt Kongeørnene ikke ere saa store som Lamme- 
eribbene, have de.dog en. stoltere og værdigere Holdning, som bæ- 
rer Præget åf Frihed og Uafhængighed. Deres Styrke er for- 
bavsende. En Ørn, som kom i en Rævefælde i Øvrehaslj, fløj 
bort over Bjærgene med den, skjønt den vejede otte Pund, og 
blev først den følgende Dag funden i ganske udmattet Tilstand 
i Urbachdalen, hvor den ihjelsloges af Beboerne. Hvad San- 
sernes Skarphed, hvad Behændighed og List angaar,. staa de 
vist højt over Lammegribbene, som derfor heller aldrig ere 
valgte til Sindbillede paa en kongelig Karakter. 

Bernerjægerne paåstaa, at de ogsaa undertiden have fældet 
Kejserørnen (Aquila mperialis), som ligner Kongeørnen, men 


er noget mindre, mørkere brunsort, med mindre spidse, rust- 
gulhvide Nakkefjer, hvidplettede Skuldre og noget længere 
Vinger. Det er muligt, skjønt denne Ørn ellers ikke med 
Sikkerhed er paavist nogensteds i Schweiz, thi den yngler i 

det nærliggende Tyrol og skydes hvert Aar i Mellemtyskland 
i de baierske og schlesiske Bjærge. 


Y.…… Lammegribbene. 


Jeg stiger mod Solen 
Saa kjæk og saa vild, 
Og suger med Vellyst 
Den himmelske Ild. 

I Glansen der oppe 
Jeg vugger mig let, 
Og opad mig vinker 
Hver grønnende Plet. 
Da skuer jeg nedad 
Til dybe Jord, 

Jeg skuer og skuer 
Og føler mig stor — 
Svandt Lykken, den, stolte, 
Dog aldrig hen ! 

Ak, skulde jeg aldrig 
Til Jorden igjen! 


Beskrivelse, — Uhyre Fordøjelsesevne. — Levemaade og Opholdssted i de 
forskjellige Aarstider, — Jagten, — Snu Ræve. — »Geieranni«. — Børne- 


rov, — »Gyrenmannli«. — Fare ved at plyndre Reden. — Fangne og tamme 
Lammegribbe. — Den gamle Verdens forskjellige Arter. 


Jo mere Vandreren nærmer sig Højbjærgenes Diamant- 
kroner, desto mere ser han sig forladt af Mellemalpernes ven- 
lige Plantevæxt og dermed ogsaa af det Dyreliv, der ledsager 
denne og er knyttet til den. Billér, Fluer, Sommerfugle, Guld- 
smede og Edderkopper naa kun Bjærgmassens Kam; Mennesket 
dvæler gjærne ved deres travle og smaalige Virksomhed, ved. 
deres Jagen og Forfølgen, ved deres bevægelige, skjønt snævert 
begrænsede Liv i den. øde Klippeverden. Fra Rullestens- 
bunkerne mellem de nøgne Stenmasser og smudsige Sne- 
borde hæve sig endnu Alpelærken og Snefinken; paa de sønder- 
revne Terrasser klatrer Alpemurløberen ivrig med halvt ud- 
bredte, brogetfarvede Vinger;, og dens klåre, langtrukne Piben 
lyder saa muntert fra de stejle Fjældvægge; fortrolig lader den 

eraa Vipstjært eller Rødstjærten Vandreren nærme sig, den 
første vippende med Halen paa et Klippetrin, den anden be- 
tragtende nysgjerrig det usædvanlige Syn med sit klare Øje. 
Pattedyrene mærker man ikke meget til; i det højeste ser man 
i det fjærne en lille Trop af rolig græssende Gemser. Højere 
og højere stiger den ensomme Vej. En Alpehøne surrer op 
fra de sidste Buske og forsvinder mellem de ensomme Bjærg- 
tinder, en Skare skrigende Alpekrager larmer uhyggelig om- 
kring de øverste Kamspidser, og snart tror Du dig ene -med 
dine Besværligheder, med de kolde Ishave og deres mørke 
Klippekyster, hvor den skumle Død synes at herske uindskrænket. 
Under dig ligger Stenørkenen, Bjærgcyklopens nøgne Bryst; 
i det fjærne flyde den menneskelige Kulturs Egne hen i en 
blaalig Taage, trindt om er der kun golde Kløfter, Takker, 
Tinder, Fjældtoppe og Stenbænke, Stormens Istroner, — men 
hør! højt over dit Hoved lyder fra det fjærne et langtrukket, 
vedvarende, klarttonende »phyii-phyii-phyi« næsten med et Ud- 
tryk af spottende Hovmod. Du skuer omkring dig og bliver 
endelig et mørkt Punkt var, som svæver påa Himlens. dunkle 
blaa; nærmere og nærmere, større og større svømmer det mod 
dig, næsten uden Vingeslag, 

Lig Glenten, 

Som over tunge Morgenskyer 

Paa rolig Vinge hviler 

Og spejder efter Rov, 


Snart suser den urolig frem og kredser med udspændte 
Vinger hen over dit Hoved, Højalpernes kongelige Grib, sæn- 
ker sig noget for at iagttage, for at spejde, stiger atter utaal- 
modig op i de højere Luftregioner og farer i lige Linje hen 
over de isstraalende Toppe, der unddrage den dine Øjne, 
medens dens hungrige Skrig endnu et Kvarterstid efter lyder 
hen over fjærntliggende Alpebjærges Klippekroner. Men ogsaa 
der hæver den sig den kommende Sol i Møde, 


Med Brystet dukket 

I Morgenrøden, 

Sig badende i Ætrens Glans, 

Mens Natten end der nede drømmer, 

For at indsuge 
Det første Blik 
Af Verdens vaagnende Øje. 


Lammegribben er de europæiske Alpers Kondor-og staar 
i samme Grad tilbage for denne i Størrelse, som Europas 
3jærge for Sydamerikas”), men den er dog altid et mægtigt 
Dyr og ved sin Organisation og Levemaade Alpernes mærk- 
værdigste Fugl. Den er tillige den største og stærkeste af 
alle den gamle Verdens Ørnegribbearter. 

Tidligere beboede denne Europas største Rovfugl alle vore 
Højalper, men ikke Jura. Dens ringe Formerelse og de hyp- 
pige Forfølgelser have imidlertid formindsket Antallet saa meget, 
at den næsten ér ved åt forsvinde. I de nordostlige Kalkalper, 
Såntisstock og Churbjærgene, i hvilke sidste den slet ikke var 
sjælden, er den ikke set siden de første Decennier af vort 
Aarhundrede; i Glarneralperne blev den sidste skudt henved 
det Aar 1830; fra Bjærgene i Schwyz og Luzern er den for- 
svunden endnu tidligere, og i Uri har den længe ikke bygget 
mere. I - Unterwalden blev den sidste skudt i September 1851 
paa Allzellerberg, men i den allernyeste Tid har man dog. set 
en ensom gammel Fugl der. I de waadtlandske Alper fangedes 
det sidste Exemplar i September 1842 oven for Grion paa 
Diablerets; om dens Forekomst i de freiburgske Bjærge lyde 
Efterretningerne ubestemt. 

Saaledes er denne smukke Fugl nu næsten trængt tilbage 
fra Alpernes Yderkreds til de indre Højalper. I Finsteraarhorn- 
gruppens uhyre gletscherrige Omraade bygger den endnu hist og 
her og kan ses flyvende parvis saa. vel paa Nordsiden som 
paa Sydsiden, især i Lotschendalen. Det tør med Sikkerhed 
antages, at den ikke fattes i Walliserbjærgenes Sydkjæde; påa 


+) Kordillerernes Kondorer vexle meget i Størrelse, i det der gives udvoxne 
Fugle med otte og andre med indtil 14 Fods Vingefang. Vor Lamme- 
grib lever stadig i Luftregionen mellem 4000 og 10000 eller højst 
14000';- Kondoren. stiger derimod til en Højde af 22000', højere end 
nogen anden Fugl, og sænker sig ofte-pludselig lige ned til Havets 
Bred, saa at den altsaa formaar at aande med samme Lethed saa vel 
ved 28 som ved- 12 Tommers Lufttryk, hvortil dens Skelets store 
Pneumaticitet bidrager meget. 

Nordkjædens nordlige Side blev den sidste skudt 1864 i Fru- 
tigen”).. I en Snes Aar og mere saa man regelmæssig til be- 
stemte Tider en gammel Grib sidde paa en selv for Kugle 
unaaelig Klippespids inde i Grindelwalds Ishav; om et Forsøg 
paa Menneskérov i Kanderstegdalen "1870 ville vi siden tale. 
I de tessinske Bjærge blev i de sidste 10 Aar 6—8 Stykker 
gjort til Bytte, og i Val Maggia og andensteds har man ofte 
set dem. I den sidste Tredjedel af vort Aarhundrede gik der 
næppe et Aar, uden at en eller flere blev fældede i de biin- 
denske Bjærge, der yde disse Fugle det største og rigeste Jagt- 
omraade. I Engadin kjendes flere Reder, men de benyttes kun 
nu og da; i Dalene ved Minster, Misox og Calanda og i 
Selvretta- og Adulagruppen findes der sikkert ogsaa nogle. 

I Begyndelsen af dette Aarhundrede var denne mærkelige 
Fugls Naturhistorie endnu en aaben Mark, uagtet baade Bel- 
lonius og C. Geszner havde kjendt den. Den store Buffon 
ansaa den endogsaa for identisk med Kondoren, og først D a- 
vid Spruingli (1776) gav en nøjagtigere og rigtig Beskrivelse 
og Afbildning af den. Vor fortræffelige Steinmiller leverede 
først en- af de omhyggelige og grundige Monografier, hvorved 
denne ansete lærde har gjort den fædrelandske Zoologi saa 
store Tjenester. Hans Iagttagelser udvidedes senere med Held 
af andre, og i den nyeste Tid har vor omhyggelige Forsker, Dr. 
Girtanner, givet en omfattende og fortræffelig Beskrivelse 
af den. 

Det er egentlig urigtig at kalde vor Højalpeboer en Grib, 
thi foruden .det nøgne Hoved mangler den endnu mange af 
Gribbefamiliens ejendommelige Kjendemærker, og den burde derfor 
snarere kaldes Ørnegribben (» Gypaetos«). Ligesom hos de 
fleste store Rovfugle er ogsaa her Hunnen altid større end 
Hannen. En udvoxen Hun maaler 4—4'/2' i Længden og 


”) Efter Girtanner findes der for Øjeblikket 48 Exemplarer af" schwei- 
ziske Lammegribbe i Landets Samlinger, De ere alle fældede siden 
Tyverne; et lige saa stort Antal er formodentlig vandret til Udlandet 
eller er blevet ødelagt eller gaaet under i Bjærgene efter at være skudt; 
thi i den første Halvdel af den nævnte Periode tillagde man ikke dette 
Bytte noget stort Værd. 

8—10', meget sjælden 12' i. Vingefang; Halen er 1//,—2' 
lang og 3' bred, naar den spredes. Vægten er sjælden mere 
end 10—12 Pund. a 

Den gamle Fugl har et hornfarvet, 47/2—5!/2"" langt Næb, 
som i Midten er sadelformig fordybet og ender med en bue- 
formig, spids Krog. Hos fangne Dyr voxer denne Krog under- 
tiden ud i den Grad, at den hindrer Dyret i at æde. Det 
flade, bag til svagt hvælvede Hoved er beklædt med korte, 
hvidliggule Fjer og har over Øjet et tykt, sort Baand, som naar 
helt hen til Nakken; paa Underkjæben sidder.-der oven for 
Struben et stridt, sort, fortil rettet, indtil 27/2" langt, børste- 
formigt Skjæg (»Skjæggegribben«), og Voxhuden og Næseborene 
ere dækkede af lignende stive Børster. Svælget er meget ud- 
videligt. Af udmærket Skjønhed er det store, stærkt hvælvede, 
fyrig glødende Øje, hvis lysegule Iris er indfattet.af en orange- 
rød, ophøjet Ring, der maaske. tjener til Beskyttelse mod det 
blændende Lys, som straaler tilbage fra de hvide Snemarker, 
øver hvilke den hyppig. svæver. ” Fjerene paa deu forreste Del 
af Ryggen ere glinsende sortebrune med lyse Rande og hvid- 
lige Ribber, påa den bageste Del derimod og påa Gumpen 
graabrune, Sving- og Halefjerene ligesaa for oven, men lysere 
paa Undersiden og meget stive; Halen er dækket af spidse og 
rustgule, Brystet og Bugen af pommeranggule: Fjer, som dog 
ofte ere meget lyse og i Frastand næsten se hvide ud (Geszner 
taler derfor ogsaa om hvide Gribbe i .Glarnerbjærgene), men 
dog ere. gjennemkrydsede af uafbrudte Rækker af mørkebrune 
Pletter. Skinnebenene ere beklædte med lange, hvidgule Buxer, 
Løbene ere korte og tyndt befjerede, Tæerne nøgne og bly- 
graa med forholdsvis "svage og sorte Klør, der ere skarp- 
kantede, men temmelig stumpe; Vingerne ere meget lange og 
spidse og naa næsten ud til Enden af den tolvfjerede, trinvis 
afstumpede Hale. 

I det første Aar har den unge Lammegrib et sort Hoved, 
mørkebrun og sortebrun Ryg med. hvide Pletter mellem Skul- 
drene, graabrune Sider, Buxer og Bug, sidste med uregelmæs- 
sige, hvidlige Pletter, og brune Øjne. Efter det andet Fjer- 
skifte optræde de rustgule Fjer enkeltvis paa Bugen, efter det 

tredje bedække de den allerede saa overvejende, at de ældre 
graabrune Fjer endnu kun danne en Krans paa det gule Bryst, 
og det er sandsynligvis først -i det» femte eller sjette Aar, at 
dette sidste Ungdomstegn forsvinder, saa at. den i hvert Fald 
bliver forplantningsdygtig, længe før den faar Gammeldragten 
paa.  Alpedyresamlingerne i Neufchatel og Winterthur inde- 
holde en smuk Række af de forskjellige Alderstrin. 

Denne Kæmpefugls indre Bygning er ret ejendommelig. 
Brystmusklerne ere overordentlig store og kraftige; de lange 
Knogler ere. hule ligesom hos de øvrige Fugle og fyldes ved 
Aandedrættet med Luft, som opvarmes ved dens egen Varme 
og bliver. lettere end Luften uden for, hvorved. det bliver mu- 
ligt for den at hæve sig uden stor Anstrængelse til saa be- 
tydelige Højder. Det mærkeligste er dens kraftige Fordøjelses- 
organer. Svælget, Kroen, som, naar den er fyldt, hænger ned 
foran paa Halsen. som en nøgen Pose, og den sækformige Mave 
ere usædvanlig vide og kun adskilte fra hinanden ved smaa 
Indsnævringer; den sidste er tæt besat med smaa Kjertler, som 
afsondre en Mængde af en ætsende, ildelugtende Fordøjelses- 
vædske, som i kort Tid opløser de største Knogler. Det er 
forbavsende, hvad man undertiden kan finde i Maven påå en 
saadan Lammegrib, thi det overgaar alt, hvad man ellers ved 
om lignende europæiske Fugles Graadighed. og Fordøjelsesevne: 
En Gribbemave indeholdt saaledes fem Stykker to Tommer 
tykke og 6—9 Tommer lange Knogler af en Oxes Ribbens- 
stykker, en Haarkugle og hele-Benet af en ung Ged fra Knæet 
af. Knoglerne var ganske gjennemhullede af, Mavesaften og, 
for saa vidt som de allerede var traadte ud i Tarmkanalen, 
ganske møre og kridtagtige. I en anden var der et femten 
Tommer langt Ribbensstykke af en Ræv, en hel Rævehale, 
Laaret og Løbet af en Hare, flere Skulderbladknogler og en 
Haarkugle. Det største Maaltid havde imidlertid en Fugl 
holdt, som blev skudt af Dr. Schinz, thi dens Mave inde- 
holdt Hoftebenet af en Ko, et 6/2 Tommer langt 
Skinneben af en Gemse, et halvfordøjet Gemse- 
ribbensstykke, mange mindre Knogler, Haar og 
Kløerne af en Urhane. Disse Dyr var altsaa alle, det 

ene efter det andet, blevne jagede og fortærede. Mavesaften 
opløser Knoglerne lagvis, saaledes at de nærende Dele ud- 
trækkes, medens de døde Kalkdele efterhaanden gnides af og 
gaa bort. Naturen har ved Lammegribbens Organisation baaret 
Omhu for at begrænse dens Skadelighed, thi skulde dens store 
Graadighed udelukkende tilfredsstilles ved Kjødmasser, maatte 
enten den selv omkomme af Hunger eller dens utrættelige For- 
følgelser lidt efter lidt udrydde alt Vildt i Højalperne. Mavesaftens 
opløsende Kraft er saa betydelig, at den endogsaa fordøjer Kal- 
venes og Køernes tykke Hornhove og fortsætter sin Virksomhed, 
selv efter at Dyret er dødt. Saaledes fandt man hos en Lamme- 
grib, som man havde skudt paa Byttet og ladet ligge i tre 
Dage, hele Mavens Indhold (en Rævekølle med Hud og Haar 
og Knogler) fuldkommen opløst ved en regelmæssig Fordøjelses- 
gjæring. Romerne kjendte meget godt denne Lammegribbens 
Virtuositet og foreskrev derfor i deres fabelagtige Lægekunst 
som Middel mod en svag Fordøjelse at nyde en tørret Lamme- 
gribbemave eller i dét mindste at holde den i Haanden under 
Maaltidet; dog maatte man ikke holde den for længe, thi ellers 
blev man mager! 'Tarmene havde desuden den vidunderlige 
Egenskab at kunne bevirke en Fordøjelse af alt, hvad der kom- 
mer ned i Maven, og kurere alle Mavesmerter ! 

Fordøjelseskanalens Udvikling staar i det rette Forhold 
til disse Lufthyæners Graadighed og Slugvorenhed. Det skal 
ikke være noget sjældent Tilfælde (hos fangne Dyr sker det i 
det mindste oftere), at Lammegribben ikke kan faa Knogler 
ned i Kroen og Svælget, fordi disse allerede ere fuldt proppede, 
saa at de rage ud af Munden paa den, indtil der efterhaanden 
bliver Plads til dem. At den skulde tage større Knogler op i 
Luften med sig og lade dem falde ned paa Klipperne for at 
faa dem slaaede i påssende Stykker, er oftere blevet paastaaet 
siden Oppians Tid og udtrykkelig gjort gjældende af Brehm 
for den pyrenæiske Lammegribs Vedkommende. 

Man kjender endnu kun lidt til Lammegribbens Levemaade 
i fri Tilstand. Der hører megen Tåalmodighed, Paapasselighed 
og Dristighed til at undersøge den, og de Beretninger, man 
besidder, ere derfor ogsaa temmelig tarvelige. Sædvanligvis 

flyver Gribben ud tidlig om Morgenen og.søger gjærne først hen 
til det Sted, hvor den sidst gjorte Bytte, enten for at fortære 
Resten af det eller for at overfalde et andet Stykke Vildt. 
Rolig svæver den mellem Skyerne, medens dens skarpe Øje 
gjennemspejder hele Jagtdistriktet, og dens vidunderlig fine Lugt 
vejrer Byttet i Miles Afstand. En hel' Verden ligger under 
dens udbredte Vinger. Alpedyrene græsse rolig uden at åne 
den dødbringende Sky, som svæver højt over deres Hoveder. 
De mærke langt sikrere den Fare, som kommer fra Jorden, og 
vejre kun i de lavere Luftlag. Pludselig styrter Gribben med 
samlede Vinger ned paa dem i skraa Retning; ingen Flugt, 
ingen Frelse er mulig, de ere forlorne, før de have tænkt paa 
at undfly, og bæres skjælvende bort gjennem Luften af Røveren. 
Dog er det kun mindre Dyr som Ræve, Murmeldyr, Lam, 
unge Hunde, Katte, Kid, Væsler, Harer og Høns, som den for- 
maar at føre bort, thi dens Næb og Vinger ere vel stærke, 
men ikke dens Fødder, og Kløerne ere ikke meget krumme. 
Byttet fortæres hyppig paa Stedet selv, ofte, dog kun naar det 
er smaat, slæbes det hen til en bestemt Klippe, der tjener som 
Slagterbænk. Faar den Øje paa et større Dyr som. et Faar, 
en gammel Gemse eller en Ged, der græsser rolig i Nærheden 
af en Afgrund, kredser den tæt om det og søger at ængste 
det saa længe, tildet nærmer sig Randen af Kløften; i susende 
Fart styrter den nu tæt hen over det, kaster det ikke sjælden 
med et kraftigt Slag med Vingen ned i Dybet og falder der- 
paa rolig ned paa sit knuste Offer. Selv mindre Dyr som Lam 
og Kid, som den ikke let kan bære bort i Flugten, slæber den 
gjærne hen til. Klipperanden og sænker sig langsomt ned med 
det: i Afgrunden, holdende det i Kløerne. Først: hugger den 
Øjnene ud paa det, dernæst river den Bugen op og fortærer 
Indvoldene, hvorpaa den giver sig i Lag méd Knoglerne. Man 
har ofte set den prøve paa at anvende hin Manøvre mod 
Jægere, som befandt sig i en kritisk Stilling paa en frem- 
springende Klippepynt eller havde trykket sig ind paa et smalt 
Galleri, og de angrebne forsikre, at de uhyre Vingers brusende, 
mægtige og hurtige Slag udøvede en bedøvende og næsten uimod- 
staaelig Virkning paa dem. En Lammegrib forsøgte ogsaa engang at 

drive en Oxe, som stod ved en stejl Kløft, ned i Afgrunden, 
og fortsatte sit dristige Forsøg med stor Haardnakkethed, men 
det uforfærdede Dyr lod sig ikke saa let rive ud af sin med- 
fødte Gemytsro, sænkede Hovedet, stemmede sine fire solide 
Ben rigtig fast mod Jorden og holdt Stand, til Gribben mærkede, 
at dens Anstrængelser vare frugtesløse. 

Naar Lammegribben har tilendebragt sine ofte milelange 
Morgenudflugter i lige og rivende Fart, trækker den sig gjærne 
tilbage til de Klipper, mellem hvilke den hår taget Bo, og 
sidder, naar den har faaet nok at æde, den øvrige Del- af 


Dagen i Reglen rolig og tilsyneladende stupid i sin Rede eller 
paa et Klippetrin i Nærheden. Hvad ydre Holdning angaar, 
forholder Ørnen sig til Lammegribben ligesom Musvaagen til 
Glenten. Ørnen ser plump ud i Flugten med sine rundede 
Vinger og sin brede Hale, men dens Stilling er stolt og dri- 
stig, Lammegribben sidder og dukker og falder sammen, men 
i Flugten er den med sine uhyre Vinger og kileformige Hale 
et slankt og majestætisk Dyr. Naar den ikke hår Unger at 
sørge for og ikke senere foruroliges i sit Hjem, vil man næppe 
mere se den den Dag. Uden egentlig at være nogen Strøg- 
fugl vexler den dog Opholdssted efter Aarstiderne. Om For- 
aaret bebor den den mellemste og øverste Alperegion og bygger 
Rede i kløftede Bjærgtoppe eller paa utilgængelige, for oven 
nogenlunde dækkede Hylder paa de højeste Klippevægge. Re- 
derne ere ofte synlige i stor Afstand og kjendes godt af Alpe- 
boerne, men de ere ikke til at komme nær, ja ikke til at naa 
med en Kugle, som f. Ex, Rederne ved Sils ogi Kamogaskerdalen. 
De ere meget simpelt byggede og af storartet Omfang, men 
for øvrigt endnu aldrig undersøgte af nogen Naturforsker. Under- 
laget dannes af et" Lag Straa, Bregneblade og andre tørrede 
Planter paa et stort Antal af korsvis over hverandre opstablede 
Grene og Prygle; oven paa kommer først den egentlige Rede, 
som er flettet kransformig af Riskviste og udforet med Mos, 
Haar og Dun. Reden alene uden Underlaget vilde fylde det 
største Høklæde. Hunnen lægger meget tidlig paa Aaret Æg, 
af hvilke i Reglen kun to udruges. Hvor mange der er, og 
hvordan dé se ud, er ubekjendt, da ingen endnu har set dem. 

Man ved heller ikke, hvor længe Hunnen ruger. Allerede midt 
i Februar fandt mån i en nylig dræbt Hun et fuldkomment 
uddannet og modent Æg. Det synes, som om hyppig kun den 
ene af de to udklækkede Unger bliver opfostret af Forældrene. 
Ungerne ere beklædte med graalige Dun og have paa Grund 
af deres store, uformelige Kroer og Buge et væmmeligt og van- 
skabt Udseende; Forældrene bringe dem afvexlende unge Geder, 
Harer, Lam og især Murmeldyr og Gemsekid og beskytte dem 
ved deres overordentlig tætte og varme Fjerklædning mod det 
rad Klima, indtil de blive flyvefærdige i Slutningen af Juli. 

Om Sommeren flyve Lammegribbene sædvanligvis mellem 
de højeste Isbjærge og besøge flittig de øverste Terrasser, påa 
hvilke. Gemse-, Faåare- og Gedehjorder græsse. Paa denne Tid 
kunne Ungerne allerede flyve ud med dem, og de synes der- 
for at holde sig mindre i Nærheden af Reden. Om Vinteren 
nøder den store Mangel i Alperegionen dem tilat jage i Bjærg- 
regionen, men de komme aldrig som Ørnene ned i Sletten. 
Gemserne og de fleste andre Alpedyr, som ikke sove Vinter- 
søvn, have trukket "sig tilbage i Læ af Skoven, og der jage 
Gribbene aldrig. En Ræv, som har forsinket sig og først ved 
Dagens Frembrud iler bjem til sin Hule, en opskræmmet Hare, 
nogle Alpehøns og Krager, maaske ogsaa en Maar, er alt, 
hvad de kunne faa fat paa. Sulten driver dem saaledes dybt 
ned i Bjærgdalene, hvor de let gjøre en Hare, en Hund,.en Kat 
eller nogle Smaafugle til Bytte eller frækt hente Aadsler og 
Affald i Nærheden af Husene. Sætte de sig, hvilket imidlertid 
dog kun plejer at ske i de højere Alper, vælge de ligesom Kon- 
doren en Klippepynt til Hvilested, thi deres korte Fødder og 
lange Vinger vilde gjøre dem det vanskeligt at lette fra den 
flade Jord. Paa Træer sætte de sig kun for at samle Grene 
til deres Redebygning. 

Bjærgboerne paastaa, at den røde Farve har noget til- 
trækkende for disse Gribbe, og lokke dem derfor ofte ved at 
udgyde Oxeblod paa Sneen for at komme dem påa Skud. Dog 
er det vel mere den Næring, som saaledes tilbyder sig, end 
den blotte Farve, der tiltrækker dem, thi de støde lige saa gjærne 
paa stegt Rævekjød. I Piemont lokker man dem med stegte 


Lammegribbene. 397 


Katte eller lægger et Aadsel for dem i en temmelig snæver 
Grube. Naar Fuglen har ædt sig mæt, kan den ikke godt 
komme op igjen af Gruben og dræbes ved Stokkeslag. In- 
dianerne i Anderne fælde aldeles paa samme Maade Kondorer 
i Snesevis''). Med en Jagtbøsse kommer man dem sjælden 
nær nok i Bjærgene; derimod tager man dem ofte i tunge, 
mellem Sten befæstede Rævefælder. Paa den Maade blev der 
fanget to i December 1864 paa Monte Coroni i Maggiadalen, 
som begge blev bragte levende til Lugano; en anden, der blev 
taget paa. Pozopasset i 6200' Højde, pryder den Udstilling af 
levende Schweizerfugle, som findes i St. Gallen. Der er altid 
en anselig Præmie for at have nedlagt eller fanget en Lamme- 
grib. I Binden plejer Jægeren at trække om i hele Egnen og 
fordre Skydepenge; Hyrderne give ham gjærne noget Uld som 
Paaskjønnelse, fordi han har gjort Ende påa Faarerøveren. 
Lammegribben er. imidlertid ikke altid heldig med at bort- 
føre sit Bytte. Jeg kjender et højst mærkværdigt Exempel 
påa, at den har maattet bukke under i Kamp med et Pattedyr, 
og det endda i dens eget Element. Ved det saakaldte Drage- 
hul i Nærheden af Alpnach (Unterwalden) .slog en Grib ned 
paa. en levende Ræv og slæbte den bort med sig gjennem 
Luften, men det lykkedes denne at faa fat i Halsen paa sin 
Fjende og bide den over. Gribben styrtede død. ned til Jorden, 
og Mikkel hinkede nok saa fornøjet hjem, men glemte vel ikke 
sin susende Luftfart, saa længe han levede. Krystalgraveren 
Gideon Tråsch fra Bristen (Uri) var Vidne til et lignende Til- 
fælde paa Oberalpstocks gemserige Gletscher. En Ræv løb 
over Gletscheren, men blev i et Nu greben af en stor Kongeørn 
og ført højt op i Luften. Røveren. begyndte imidlertid snart 
at slaa med Vingerne paa en underlig Maade og dalede bag 
en Fjældryg. 'Tråsch var i Begreb med at bestige denne, da 
Xæven til hans Forbavselse styrtede som et Lyn forbi ham. 
Paa den anden Side laa den døende Ørn med sønderrevet Bryst. 


”) I. I. v. Tschudi var til Stede ved en Fangst, ved hvilken der blev ned- 
lagt 28 Stykker, Peru, Il, S. 76. 

De smaa Væsler dræbe ogsaa undertiden paa samme Maade 
Høge og Vaager i Luften, naar de bortføres af dem. 

Man har betvivlet, at Lammegribbene ogsaa bortførte Børn, 
men der gives imidlertid -Exempler paa saadanne Ulykkes- 
tilfælde, om det ogsaa villig skal. indrømmes, at mange af disse 
Historier maa skrives paa Kongeørnens Regning, da denne tid- 
ligere er bleven forvexlet med den og ogsåa endnu hyppig be- 
nævnes <«Bjærggrib» af Bjærgboerne. Endnu i 1854 levede 
der en Kone i Urnerlandet, der som Barn vår bleven bortført 
af en Lammegrib. I Hundwyl (Appenzell) slæbte denne dum- 
dristige Røver et Barn bort lige for Forældrenes. og Naboernes 
Øjne. Paa Silberalp (Schwyz) slog den ned påa en Hyrde- 
dreng, som sad paa en Klipperand, begyndte strax at sønder- 
rive ham og styrtede ham i Afgrunden, før de tililende Senner 
kunde hindre den deri. I Bernéroberland var et Barn (Anna 
Zurbuchen) tågen med op påa Bjærgene i Høhøstens Tid og 
lagt hen paa Jorden i Nærheden af en Stald, hvor det faldt i 
Søvn. Faderen dækkede det lille Ansigt til med en Straahat 
og gik til sit Arbejde, men då han kort efter vendte tilbage 
med et Bundt Hø, var Pigen forsvunden og ikke til at finde 
trods al Søgen. Imidlertid gik Bonden Heinrich Michel fra 
Unterseen op over en vild Fodsti til Elven, da han pludselig 
til sin Forbavselse hørte et Barn skrige. Han fulgte Lyden 
og saa kort efter en Lammegrib lette fra en nærliggende Pynt 
og en Tidlang svæve over. Afgrunden. Hurtig ilede han did 
og fandt Barnet liggende paa den yderste Klipperand uden 
Strømper, Sko og Kappe, som var gaaede tabt paa Luftrejsen, 
men ellers velbeholden, nåar man undtager nogle Saar paa den 
venstre Arm og Haand, i hvilke Gribben havde slaaet sine Kløer. 
Pynten var 1400 Skridt fra den omtalte Stald. Barnet kaldtes 
fra den Tid altid «Gejer-Anni«, og Historien blev optegnet i 
Kirkebogen i Habchern. For nogle Aar siden levede denne 
berømte Person endnu i en meget høj Alder. I Mirren (oven 
for Lauterbacherdalen) vise Beboerne den rejsende en utilgænge- 
lig Klippespids lige over for denne høje Bjærglandsby. En 
Lammegrib slæbte engang et Barn, som den røvede i. Mirren, 
over den dybe Litschinendal og fortærede det paa denne Klippe. 

Endnu lang Tid efter kunde man se dets lille røde Kjole ligge 
mellem Stenene. Charpentier i Bex har fortalt et andet 
Exempel. Den 8de Juni 1838 legede to smaa Børn, Josephine 
Delex og Marie Lombard, med hinanden paa en Græsplet ved 
Foden af Klippen Mahoni d”Alesk i Wallis, omtrent en Snes 
Favne frå Klippen. Pludselig kom Marie grædende hen til den 
nærliggende Hytte og fortalte, at Josephine, som var et svagt 
treaars Barn, var bleven borte mellem Buskene. Over tredive 
Personer gave sig til at lede mellem Klipperne og i Alesk- 
elvens nære Afgrunde, og tilsidst fandt man ogsaa en Sko ved 
Randen af Klippen og en Strømpe hinsides Kløften, men først 
den 1åde August opdagede en Hyrde ved Navn Frånz Favolat 
Liget oven for Klippen Lato, omtrent en halv Mils Vej fra det 
Sted, hvor Barnet "var forsvundet. Det var skrumpet aldeles 
ind, og Klæderne vare dels sønderrevne, dels forsvundne. Da 
barnet umulig kunde være kommen over Afgrunden alene, maa 
enten en Lammegrib eller et Par Kongeørne, som byggede i 
Nærheden, have bortført det. Hvem: Gjerningsmanden har 
været i alle disse Tilfælde, kan være tvivlsomt, derimod er der 
ingen Tvivi med Hensyn til det sidste Attentat, som blev nøje 
stadfæstet ved Girtanners Undersøgelser. Da Jos. Betscheén, 
en rask fjortenaars Dreng, den 2den Juni"1870 gik fra 
Kien i Kiendalen (Kanton Bern) op til Aris, blev han omtrent 
et Tusende Skridt fra denne. Landsby paa en Eng ved et Hø- 
skur pludselig overfalden bag fra af en stor Fugl med en saa- 
dan Voldsomhed, at han. tumlede om paa Jorden. Han søgte 
at dreje sig om paa Ryggen, men dens voldsomme Vingeslag 
susede ham saaledes om Ørene, at-han næsten tabte Bevidst- 
heden. Derpåaa slog den sine Klør i Side og Bryst paa ham, 
baskede ham saaledes med Vingerne, at Vejret var nær ved at 
gaa fra ham, og huggede ham med Næbbet i Hovedet. Staklen 
søgte at frigjøre sig ved et sparke fra sig og dreje og vende 
sig, men først da han begyndte at bearbejde sin Angriber med 
knyttede Næver, slap den ham og steg til Vejrs, sandsynligvis 
for at gjøre et nyt Angreb. »Da Drengen imidlertid begyndte 
at skrige af fuld Hals, ilede en Kone til, og Fuglen forsvandt. 
Han havde flere Saar af Kløerne, og Huden paa Baghovedet 

var paa tre Steder flænget lige til Hjærneskallen. Hans Be- 
skrivelse af Fuglens Farve og stride Skjæg viste tydelig nok, 
at det var en Lammegrib, og han gjenkjendte ogsaa strax sin 
Fjende, da man viste ham den gamle gule Lammegrib i Mu- 
seet i Bern. Der gives overhovedet næppe noget Alpedistrikt, 
i hvilket man ikke fortæller lignende Begivenheder fra ældre 
eller nyere Tider, men efterhaanden have de rigtig nok antaget 
en noget mystisk Karakter. For øvrigtindser man aldeles ikke, 
hvad der skulde afholde Lammegribben fra at røve Børn, om 
ogsaa mangt et enkelt Tilfælde kan' skrives påa Kongeørnens 
Regning. Har den Mod nok til med Tanker om Mord at kredse 
omkring en Jæger og angribe et Stykke Kvæg eller en Gemse 
og Styrke nok til at bære en ung Ged Mile vidt bort, kan i 
det højeste kun en indbildt Nænsomhed afholde den fra…et 
Barnerov. Er den kommen i en Rævefælde, ter den sig snart 
meget rolig og finder sig fejgti sin Skjæbne, snart hugger den 
saa rasende om sig med Klør, Næb og Vinger, at man end- 
ogsaa har havt det Tilfælde, at den har hugget Kløerne såa 
dybt ind i Kjøddet paa en Jæger, at de maatte skæres over, 
efter at Fuglen var dræbt, og tages ud en for en. Ved Maggia 
(Tessin) blev der fanget en 1861, som Jægeren ikke var i 
Stand til at bemægtige sig levende, men maatte slaa ihjel, og 
det sammé maatte man gjøre med- en. ung Fugl, som var sluppen 
ud af sit Bur paa Banegaardén i Genf, og sam ingen vovede 
at tage fat paa. 

Vi have Grund nok til at antage Lammegribben ikke blot 
for slugvoren og rovbegjærlig, men ogsaa for dristig, skjønt 
den i Fangenskab i Reglen er frygtsom og fejg. Der fortælles 
saaledes, at en Grib pludselig slog ned paa en aargammel 
Gedebuk paa Bjærget oven for Schuders: (Biinden) og løftede 
den op, just som Bonden drev sit Kvæg til Vands. Denne 
greb hurtig en Stok, slog løs paa Røveren for at faa sin Ejen- 
dom tilbage og kom saaledes i Haandgemæng med den. Men 
Gribben vendte sig strax mod sin nye Fjende og huggede saa 
tappert løs paa ham med Vingerne, at han fandt det raadeligst 
at søge Frelse i Flugten, hvorpaa den sejrrige Fugl rolig førte 
den sprællende Buk op i Luften. Bonden kaldtes fra den Tid 


Lammegribbene, 401 


«Gyrenmannli». Lammegribben synes tillige at være meget sej- 
livet. - Den førnævnte Gideon Tråsch fangede engang en. gammel 
Fugl, som havde sønderrevet flere af hans Faar, i en Fælde, 
gav den tre ordentlige Dommedagsslag, bandt den paa sin Ryg 
og spadserede ned ad Dalen til. Under Vejs kom den imidler- 
tid til Kræfter igjen og greb fat i Manden, der maatte kaste 
sig paa Ryggen over Fuglen og brydes længe med den. I Am- 
ståg kom den atter til Live, slog voldsomt om sig med Vin- 
gerne og blev først kvalt efter en. lang Kamp. 

Til voxne Mennesker vover Lammegribben sig sjælden og 
kun under særegne Omstændigheder, naar det gjælder dens 
eget eller dens Ungers Liv, eller naar .den træffer et"Menneske 
i en meget kritisk Stilling. Ofte forene sig da, som man har 
iagttåget i Grindelwald, to Lammegribbe til et saadant Angreb 
paa Mennesker, der svæve hjælpeløse paa Klipperandene. Det 
er dog ikke nogen egentlig Kamp, thi dertil anser Dyret sig 
ikke for stærkt nok, skjønt en gammel Fugl i de fleste Til- 
fælde vist vilde kunne faa Bugt med et Menneske; men den 
søger at skræmme ham eller styrte ham i Afgrunden ved vold- 
somme Vingeslag eller paa en eller anden middelbar Maade at 
tilmtetgjøre ham. 

I Følge flere Iagttagelser synes denne kongelige Fugl at 
være forholdsvis hyppigere i Rhåtikon i St. Antoniealperne ind- 
til Scesaplana, hvis Kalkfjælde indeslutte mange aldeles util- 
gængelige Distrikter, Derfra strejfer. den om Vinteren ned i 
Omegnens højtliggende Bjærgbyer. Denne Omstændighed be- 
nytte Jægerne, som næsten aldrig kunne komme den nær om 
Sommeren, bygge sig Smaahytter af Grene og lægge Aadsler 
for den som Lokkemad. Gribben vejrer snart. det døde Dyr 
og viser sig højt oppe i Luften, svævende i uhyre Kredse. 
Hytten gjør den imidlertid mistænksom, og kun den dybe 
Stilhed giver den Mod. til at. gjøre Kredsene snævrere og 
snævrere og endelig kaste sig paa Aadslet og angribe det. Selv 
i dette Tilfælde skal der dog mange heldige Omstændigheder 
til, for at den skal blive fældet. 

I Churbjærgene i Nærheden af Ammon blev Gribben tid- 
ligere ofte skudt paa Aadsel. Enhvér anden Jagt er højst 

usikker, selv naar man har udfundet, hvor Reden er. I Dom- 
leschg blev en saadan forraadt ved Ungernes Piben, men da 
det var ganske umuligt at komme til den, eftersom den var 
dækket af et fremspringende Klippestykke, lagde Jægeren sig 
paa Lur for at passe de gamle op. I hele Dage laa han taal- 
modig og ventede med sin ladte Kuglebøsse, men de viste sig 
ofte ikke i tolv Timer, skjønt Ungerne skreg gudsjammer- 
lig og strakte Hovederne ud af Reden. Kom Moderen endelig, 
skød den uventet og lynsnart lige ned i Reden med Byttet i 
Kløerne og fløj lige saa hurtig bort igjen. Hannen viste sig 
ofte i Nærheden, men da den vejrede den usynlige Jæger, 
kredsede den skrigende med sit Bytte i Luften uden at bringe 
Ungerne det. Paa den femte Dag kom Moderen endelig. igjen, 
men lod i sit Hastværk Byttet falde ud over Kanten af Reden. 
Den vilde gribe det, medens det endnu var i Luften, men 
stødte fejl og satte sig paa en Klippehylde længere nede, hvor 
Jægerens Kugle gjennemborede den. Den Føde, den havde be- 
stemt for sine Unger, bestod af den forreste Halvdel af et ny- 
født Lam, hvorved hele Skindet af Bagfjerdingen endnu hang 
fast. Jægeren trak de store Fjer af den fældede Fugls Vinger 
og Hale og forærede dem til Drengene i Landsbyen, som sam- 
lede Hønseæg ind for dem hos Hønseejerne og bragte ham 
Halvparten af -dem. 

Mangen Gang lykkes det Bjærgenes dristige Sønner at 
hente Ungerne ud af Reden, — for øvrigt et yderst besværligt 
og livsfarligt Arbejde, da disse Fugle bygge paa frygtelig stejle 
og vilde Klipper og forsvåre deres Unger med den største For- 
bitrelse og Haardnakkethed. I Glarnerlandet blev en Harpix- 
samler saaledes en Gang en Rede var højt oppe mellem Klip- 
perne, klatrede med uendelig Møje op til den, fandt to flyve- 
færdige Unger, som netop havde slugt et Egern med Hud og 
Haar, bandt Fødderne sammen paa dem, kastede dem over sin 
Ryg og klatrede igjen ned ad Klipperyggen. Ungernes pibende 
Skrig lokkede imidlertid de gamle til Stedet. Det var kun 
med største Nød, at Manden kunde holde sig dem fra Livet 
med sin Øxe; hele fire Mil forfulgte de ham ned- igjennem 
Dalen, indtil han endelig naaede Landsbyen Schwanden, hvor 

han bragte sit Bytte i Sikkerhed. Den - berømte Gemsejæger 
Joseph Scherrer fra Ammon oven for Wallensøen klatrede med 
bare Fødder og Flinten paa Nakken op til en Gribberede, hvor 
han ventede at finde Unger. Allerede før han naaede den, 
ilede Hannen til, men blev gjennemboret. Scherrer ladede atter 
og klatrede videre, men blev ved Reden angreben med det 
frygteligste Raseri af Hunnen, som huggede ham Kløerne i 
Siden, søgte at styrte ham ned fra Klipperne og bibragte ham 
voldsomme Slag med Næbbet. Hans Tilstand var fortvivlet, — 
han maatte stemme sig af al Magt mod Fjældvæggen og værge 
sig med Hænderne, da han ikke kunde faa fat i Bøssen. Kun 
hans overordentlige Aandsnærværelse frelste ham fra den sikre 
Undergang. Med den ene Haand rettede han Bøssens Løb 
mod Fuglen, som klamrede sig til ham, og med den nøgne 
Fod spændte han Hanen og trykkede løs. Gribben styrtede 
død ned mellem Klipperne. For de tø gamle. og de to unge 
Fugle fik han af Underfogden i Schånnis — fem og en halv 
Gylden i Skydepenge! Men de dybe År paa Hoften og Armen 
beholdt han, saa længe hån levede. 

Lammegribben forfølges ofte af andre store Rovfugle, naar 
de bygge og bo i samme Egn. Det berettes saaledes fra Egnen 
om Semlin, at to Lammegribbe engang blev anfaldne af sex 
Havørne, men forsvarede sig såa tappert og slog Kløerne 
saa  drabelig i deres Modstandere, at hele Flokken styrtede 
ned paa Jorden, hvor den blev pryglet fra hinanden af en til- 
ilende Hyrde. Den Lammegrib, som var værst medtagen, fløj 
dog til Skoven og overfaldt den næste Dag en tiaars Hyrde- 
dreng, men blev ved den Lejlighed tagen til Fange. 

Unger, som hentes ud af Reden, ere lette at tæmme. og 
fodres med Kjød. Scheitlin, Salis, Amstein, Sehlåpfer, 
C. v. Baldenstein og Girtanner have anstillet værdifulde 
Iagttagelser over fangne Fugle.  Scheitlin fik to gamle, som 
var blevne fangne i Rævefælder i Bunden. Den ene blev sat 
ind i et Kammer og bunden med en Strikke til en Tyværstang, 
men sønderrev den hvert Øjeblik med nogle Hug med Næbbet. 
Ogsaa en Jærnlænke forsøgte den at overbide, skjønt forgjæves, 
men fortsatte dog sine Bestræbelser med saadan Haardnakket- 

hed, at man tilsidst løste den. I Begyndelsen rejste den Top- 
pen mod enhver, der kom ind, senere kun mod fremmede, men 
saarede kun sjælden nogen. Alt, hvad der var nyt, betragtede 
den med Opmærksomhed. Naar Vogteren havde en ny Dragt 
paa, kjendte den ham ikke, før han talte den til; men saa 
fandt den sig i, at han strøg den, spredte dens Vinger' og løf- 
tede den i Vejret. Den brød sig ikke om de Murmeldyr, som 
blev holdte i samme Værelse, selv naar de løb lige forbi 
Øjnene paa den. Hunde holdt den ikke af, men gjorde. store 
Øjne åd dem uden dog at fare løs paa dem; de frygtede den 
heller ikke, hvad derimod var Tilfældet med Kattene, der 
sprang om i Værelset som rasende. Duer, Krager og Skader, 
som man stillede hen mellem dens Fødder, blev siddende 
ganske rolig og lod sig gribe med Poten, hvorpaa den lagde 
dem ned paa Stangen og rev Hovedet af dem med største Be- 
tænksomhed og uden Spor af Mordlyst. Derpaa sprættede den 
ligesaa langsomt Bugen op påa dem bag fra og for til, klippede 
Fødder og Vinger af dem og plukkede Fjerene af Kroppen. 
Den yndede især Knogler og raat Kjød og lod sig ikke vænne 
til anden Føde. Gemsekjød, Lever og Hjærne aad den med 
stor Lyst, derimod aldrig Smaafugle og Fisk og hellere døde 
Dyr end levende. Den aad sjælden mere end et Pund Kjød 
eller Knogler ad Gangen og slugte ofte store, spidse Benstumper 
uden mindste Ulejlighed. Aar ud og Aar ind sad den 'trægt 
og dvaskt paa sin Stang, ofte dukkende sammen, med aabent 
Næb, fremliggende Tunge og indtrukken Hals, paa ægte Gribbes 
Vis. Satte man den ned paa Jorden, saa den op efter Stangen, 
men det varede længe, inden den kunde beslutte sig til at flyve 
op, og naar den endelig gjorde det, skete det med Besværlig- 
hed. Stak man den en Tobakspibe i Munden, kunde den holde 
den i hele Timer i Næbbet uden at bekymre sig videre om 
den. Toner, hvilke det saa end var, rørte den ikke. Kun 
dens Øje var fuldt af Liv; intet Dyr har et skjønnere og kun 
faa saa skjønt et Øje, men det røber mere Vildhed end For- 
stand. Den drak gjærne Vand og Mælk. Naar den plagedes 
med Utøj, lod den sig villig imdgnide med Olie og syntes at 
paaskjønne denne Tjeneste, Enhver Køling gjengjældte den 

med at. være stille og eftergivende. Den anden Lammegrib 
blev syg, sukkede ofte aldeles som et Menneske og lod sig 
villig pleje. Da dens Vinger begyndte at lammes, sank den 
sammen påa Stangen, saa at den næsten hvilede paa Bugen; 
derpaa fløj den ned paa Jorden, lagde sig paa Siden, bestan- 
dig sukkende, men uden at jamre sig, og døde endelig med 
fuldkommen Hengivelse i sin Skæbne. Th. Conrad havde i 
syv Maaneder en Lammegrib, der var tagen som Unge af Reden 
og efterhaanden blev ganske tam og gjærne legede med ham. 
Den drak daglig, ofte temmelig meget paa en Gang, men mere, 
naar den havde ædt Knogler, end naar den havde faaet Kjød. 
Knogler tog den ligesom den spanske Lammegrib ofte op med 
sig i Luften og lod dem da falde, for at de skulde knækkes, 
noget, man aldrig har iagttaget hos vore vilde Lammegribbe. 
Den foretrak friskt Kjød for raaddent, men aad kun omtrent 
et halvt Pund daglig, og slugte baade Ribbenene og de haardeste 
Rørknogler. Bedekjød og Kattekjød var dens bedste Kost, 
men den tog ogsaa mod Mus, aldrig derimod mod frosset Kjød. 
Mindre Bytte bar den bort i Næbbet, større i Kløerne. Haarene 
gav den regelmæssig fra sig og badede sig hyppig og gjærne. 
Girtanner havde en Hun, som var fangen i Fælde og i Be- 
gyndelsen var i en ophidset, halvt arrig, halvt forskrækket Til- 
stand, men senere blev den fortroligere og tillod endogsaa sin 
Vogter at klø den paa Halsen (aldrig derimod paa Ryggen), 
hvorved den lukkede Øjnene med en Følelse af Velbelag, men 
gav ham nu og da meget forstaaelige Forestillinger om sit 
Temperaments Heftighed, sine Vingers overvældende Kraft og 
sit Næbs Styrke, - saa at Buret rystede derved og Spaanerne 
fløj til alle Sider. Naar den blev rasende, lynede dens Øjne, 
Øjenringen svulmede op og blev blodrød, og Vinger og Næb 
hævede sig truende. Den dråk meget Vand og badede sig 
gjærne, foretrak Pattedyr for Fugle og forsmaaede daarlige 
Aadsler. Knogler og Aadsler var den lige kjære, og .den 
slugte næsten nævestore Stykker af Rørknogler, naar den havde 
bemærket, at de endnu var fyldte med Marv. Knivskarpe 
Knoglekanter og naalefine Spidser og Fliser generede den ikke 
det mindste. Var Kroen tilsyneladende fuld, udførte den nogle 

meget voldsomme Synkningsbevægelser, hvorunder den drejede 
Hovedet næsten helt rundt om dets Axe, og naar jeg stod nær 
ved den, kunde jeg tydelig høre, hvorledes Knoglerne knasede 
og skurede mod hverandre. Ubegribeligt er det, at de ikke 
gjennembore de tynde Hudvægge. Fik den undertiden i sin 
Forslugenhed nogle spidse Knogler paa tværs i Svælget, gylpede 
den dem igjen op, men ofte under store Besværligheder og 
smertelige Lyd, og der fulgte da gjærne temmelig store Mængder 
af ildelugtende, næsten farveløs Mavesaft med. Anden Gang 
var den besindigere. 17/3 Pund Kjød var nok til at fylde Kroen, 
mere rummede den ikke. Fuglen døde af Fedme og vejede 
15/2 Pund. 

Andre fangne Gribbe var livligere, rovbegjærligere, vold- 
sommere og kraftigere. Den bundne Levemaade har naturlig- 
vis en ofte aldeles forandrende Indflydelse paa en saadan Fugls 
Naturel, saa at det vilde være Daarskab at slutte fra det syge, 
fangne Dyrs Væsen til den frie Gribs, hvis Dristighed og Vold- 
somhed ere Alpeboerne velbekjendte. I Chur havde man i flere 
Aar en levende Grib, som havde mistet Synet ved et Hagl- 
skud. Skjønt den ikke var lænket, forlod den kun ugjærne sin 
Stang midt i Gaarden, men sad ofte og slog voldsomt med 
Vingerne. Naar den tabte sin Føde, steg den forsigtig - ned 
paa Jorden, men følte bestandig ængstelig med Vingerne efter 
sin Stang og gjorde. aldrig Forsøg paa at flygte. Et Par Gribbe, 
som var fangne i voxen Alder, byggede sig i Foraaret 1857 
en Rede i Bern, og Hunnen lagde et Æg i den. 

Først i den nyeste Tid ere de øvrige Lammegribbearter 
i den gamle Verden blevne os nøjere bekjendte ved de Herrer 
Brehms Undersøgelser, nemlig: 

Den lille Lammegrib (G. barbatus subalpimus, Brm.), 
som kun er 3—3"/2" lang, påa "/> Tomme nær har en nøgen 
Mellemfod og i det hele er livligere farvet end den schweiziske, 
med hvilken den har Levemaade til fælles. Den bebor Sar- 
diniens, Siciliens og Grækenlands Bjærge og støder sammen 
med hin i Alpekjædesystemet. 

Den vestlige Lammegrib (G. 6. occidentalis, Schleg.), 
3' 4" indtil 3" 8” lang, kun lidt mindre end vor, som den 

ligner meget, med helt befjeret Mellemfod , et bredere; sort 
Øjenbaand, som løber ud i store sorte Længdepletter oven paa 
Hovedet, stærkt rustgult farvet: Bug, som med Alderen bliver 
ren hvid... Den bebør Spaniens øg Portugals Bjærge indtil 
80007 Højde og afviger meget i Karakter og Levemaade 
fra den schweiziske, da den er udelukkende Aadselæder og 
synes at være af en meget uskyldig Natur, aldrig røver Fugle- 
vildt og aldrig truer en græssende Hjord. 

Den nøgenfodede Lammegrib (G. nudipes, -. Brm.). 
Hannen ,er 3" 1” lang og livlig farvet; Hagen og Underkjæben 
ere skjæggede lige til Spidsen, Fjerklædningen mindre tæt, og 
Mellemfoden kun fjerklædt paa den øverste Tredjedel (14). 
Den bebor Bjærgene i Afrika fra Kap indtil Abyssinien, hvor 
den ikke er sjælden i 12000" Højde. 

De altaiske og sibiriske Former ere endnu ikke nøjere 
undersøgte. 


VI.  Alpeharerne. 


Levemaade og Farveskifte. — Udbredelse og Ernæring, — Jagten. — Krydsning. 


Der, hvor de brune eller graa Bjærgharer, som altid ere 
noget større og kraftigere end Slettens Harer, høre op, op- 
træder en. nærstaaende Art, som erstatter disse Gnavere i de 
højere Regioner, nemlig den foranderlige eller hvide Hare, 
Alpeharen (Lepus variabilis), som i vore Alper opsøger de 
koldeste af de beboelige Regioner og ogsaa hører det høje 
europæiske og asiatiske Norden til. 

Alpeharen, ofte kaldet Sneharen, adskiller sig allerede i 
Legemsbygning og Temperament meget bestemt fra den alminde- 
lige Hare. Den er muntrere, livligere, intelligentere, dristigere, 
lettere i sine Bevægelser og mindre enfoldig sky. Hovedet er 
kortere og rundere, Næsen tykkere, Panden mére hvælvet, 
Kinderne bredere, Ørene forholdsvis kortere og nåa kun lidt 
uden for Snudespidsen, naar de lægges langs hen med Hovedet. 

Bagløbene ere længere, Saalerne stærkere behaarede med dybt- 
spaltede, udspærrede Tær, som ere væbnede med lange, sær- 
deles krumme Klør. Øjnene ere ikke røde som Albinoernes, 
men brune som Sletteharens. Kroppen er mindre og slankere, 
men Behaaringen tættere end hos dens Slægtninge i Lavlandet; 
Vægten i Almindelighed ikke meget over 4—5/2 Pund. Bindner- 
jægerne skjelne mellem to Slags Harer, som blive hvide om 
Vinteren, og kalde dem Skov- og Bjærg- ellér Fjældharer, af 
hvilke de første skulle være større og selv om Sommeren ikké 
gaa op over Skovgrænsen, de sidste derimod mindre og mere 
tykhovedede end de hvide Skovharer. Fjældharerne leve mest 
oven for Skovgrænsen og skjule sig gjærne, naar de jages, med 
stor Listighed i Jordhuller. og Klippespalter, hvad andre Harer 
kun gjøre, naar de ere saarede og forfølges hidsig, eftersom 
de have fuldt op af Gjemmesteder i Skovene og Krattet. 
Naar i December alle Alperne- ligge begravede i Sne, er 
denne Hare lige saa ren og hvid som Sneen selv; kun Øre- 
spidserne ere sorte.  Foraarssolen fremkalder imidlertid fra 
Marts af et meget interessant Farveskifte. Først bliver Ryggen 
graa, og derpaa blander der sig ogsaa paa Siderne bestandig 
flere og flere graa Haar med de hvide. I April er den derfor 
besynderlig uregelmæssig broget eller spættet. Dag for Dag 
faar den graabrune Farve mere og mere Overhaand og er i 
Maj Maaned den herskende; Uldhaarene ere hvidliggraa, Dæk- 
haarene graa ved Roden, sorte paa Midten, brungule i Spidsen. 
Lysken og Brystet ere lysere farvede. De enkelte Haar ere 
tykkere hos Markharen end hos Alpeharen. Saa snart den 
første Sne er falden om Efteraaret, begynde igjen enkelte graa 
Haar at vise sig, men da Vinteren vinder langt hurtigere Sejr 
i Alperne end Foraaret, gaar Farveskiftet paa denne Tid af 
Aaret ogsaa langt hurtigere for-sig og tilendebringes fra Ok- 
tober til Midten af November. Hele Pelsen er da snehvid; 
kun Roden af de store Varbørster og den øverste Ørerand 
holde sig sorte, Ørebruskens tyndtbehaarede Hud er sortladen, 
Undersiden af Mellemfoden smudsig brungraa og Kløerne sorte- 
graa. Naar. Gemsen bliver sort, bliver dens Nabo Haren 
hvid. . Man har derhos gjort følgende interessante Iagttagelser, 

For det første sker Farveforandringen ikke altid til samme 
Tid, men retter sig efter Vejrligets Tilstand, saa at den ind- 
træffer tidligere, naar Vinteren eller Foraaret kommer tidlig, 
og altid holder Skridt med Hermelinens og Rypens, som følger 
den samme Lov. -»For det andet falder vel Efteraarsskiftet. 
sammen med den sædvanlige Fældning, såa at det er de brune 
Sommerhaar, der falde af, og de nye Haar, der ere hvide, — 
men om Foraaret synes derimod Farveskiftet at foregaa med 
de samme Haar, i det de lange Haar paa Hoved, Hals og Ryg 
begynde at blive mørke fra Grunden af, medens de hvide Grund- 
haar blive. Dog er det endnu ikke ganske afgjort, om der 
finder et delvis Haarskifte Sted om Foraaret”). Der er for 
saa vidt nogen Forskjel mellem Alpeharens og den almindelige 
Hares Sommerdragt, som den hos hin er olivengraa med mere 
sort, hos denne rødligbrun med mindre sort; den. første har 
en smudsighvid, den sidste en ren hvid Bug. 

Der forekommer ogsaa nu og da en hvid Varietet af den 
almindelige Hare, som ikke maa forvexles med Alpeharen; den 
har røde Øjne som alle Albinoer og forandrer aldrig Farve. 

Det her beskrevne Farveskifte anses i Reglen for Forbud 
paa en snart indtrædende Vinter. Selv den indsigtsfulde Prior 
Lamont paa Store St. Bernhard delte denne Tro og skrev . 
saaledes den 16de August 1822: «Vi faa en meget stræng Vinter, 
thi Alpeharen klæder sig allerede i sin Vinterdragt.» Vi tro 
imidlertid meget mere, at Farveskiftet kun er en Følge af, at 
Vinteren allerede er indtraadt, og det gode Dyr kommer ogsaa 
ofte selv daarlig nok fra det med sin foregivne Spaadomskonst, 
naar det allerede har begyndt at kaste sin Vinterdragt, og det 
saa falder i med Kulde og Sne. 

Alpeharen forekommer i det høje Nord, i hele den euro- 
pæiske Alpekjæde, Skotland "og Irland. Dog varierer den be- 
tydelig i de forskjellige Lande. I Irlands og Sydsveriges milde 


”) C. v: Baldenstein antager, at de ikke fælde om Efteraaret, men at 
de brune Haar farves hvide, og at nye hvide Haar samtidig skyde ud 
mellem dem. Om Foraaret derimod vige de lange hvide Haar Pladsen 
for de korte graa. 

Vinter bliver den ikke hvid, derimod i Skotland, Finland, det 
nordlige Skandinavien, Nordrusland og Sibirien. I den aller- 
nordligste Del af Europa, Asien og Amerika faar den ingen 
mørkere Sommerdragt, men er bestandig hvid med Undtagelse 
af den sorte Ørespids (Lepus glacialis). Den træffes sikkert i 
de høje Regioner-i alle Alpekantonnerne, men er i Reglen ikke 
saa hyppig der som dén brune Hare i de lavere Egne. Hvor 
Skovvæxten stiger højt i Bjærgene, kan man altid være sikker 
paa at træffe flere af dem, end hvor den holder tidlig op. 
Såntis er saaledes paafaldende fattig paa dette Vildt. Paa de 
aabne, buskløse Stenskrænter kan Alpeharen kun vanskelig holde 
sig. Alpekrager og Ravne æde dens Unger, og Ørne og Ræve 
røve endogsaa de gamle. Lige saa stor som dens horisontale 
Udbredelse er, lige saa ringe er dens vertikale, Om Sommeren 
og overhovedet i den største Del af Aaret holder den sig mel- 
lem Grangrænsen og den evige Sne omtrent i samme Højde 
som Rypen og Murmeldyret, mellem 5500" og 8000', skjønt 
den dog ofte strejfer højere op. Lehmann såa en i 11000" 
Højde tæt under den øverste Top af Wetterhorn. Ved Mid- 
vintertid søger den noget længere ned i Alpeskoven for at 
finde Læ og aabne Græspletter; man kan da træffe den i ind- 
til 2000" Højde (selv i Nærheden af St. Gallen er der i.den 
nyere Tid skudt to Exemplarer) og jage paa samme Bjærgaas 
brune Harer paa Solsiden og hvide paa Skyggesiden, men den 
gaar dog ikke gjærne ned under 3000' og trækker, saa snart 
som muligt, tilbage til sine kjære Høje. 

Om Sommeren fører den omtrent følgende Levemaade. 
Den har sit Standkvarter mellem Stenene, i en Grotte eller 
under Dværg- og Alpefyrrene. Hannen ligger gjærne i Lejet 
med løftet Hoved .og oprejste Øren, Hunnen derimod med 
Hovedet paa Forpoterne og tilbagelagte Øren. Tidlig om 
Morgenen eller endnu hyppigere allerede om Natten forlade de 
Lejet og græsse paa de solbeskinnede Græsstriber, medens de 
bestandig bevæge Ørene og snøfte med Snuden om i Luften for 
at opdage, om ikke en eller anden af deres mange Fjender 
skulde nærme sig, en Ræv f. Ex. eller en Skovmaar, som rig- 
tig nok sjælden kommer op i denne Højde, en Grib, en Ørn, 

en Falk, en Ravn, — maaske endogsaa en Hermelin, der nok 
kan faa Bugt med. en ung Hare. Dens kjæreste Føde er de 
forskjellige Kløverarter, de-dugklædte Rølliker og Violer, Dværg- 
pilene og Kjælderhalsens Bark, medens den selv i den knappeste 
Vintertid lader baade Venusvognen og Nyseroden urørte, som 
begge synes at være skadelige for den som for andre. Er den 
mæt, lægger den sig, såa lang den er, i det varme Græs eller 
påa en solbeskinnet Sten, hvor man ikke saa let faar Øje paa 
den, da dens Farve ligner Jordens temmelig meget. Den drik- 
ker kun sjælden Vand. Hen imod Aften tager den nok et 
Foder; maaske faar den sig ogsaa en lille hoppende Prome- 
nade" hen over Klipperne eller Græsgangene, under hvilken den 
jævnlig rejser sig højt op paa Bagbenene, og vender derpaa 
tilbage til sit Leje. Om Natten er den udsat for Rævens, 
Ilderens og Maarens Efterstræbelser; ogsaa for den store Horn- 
ugle vilde den være et sikkert Bytte, men denne kommer ikke 
op i disse Højder. Mangen en falder derimod i Kløerne paa 
de store Alperovfugle. I Appenzellerbjærgene paa Sollalp snappede 
saaledes en Kongeørn, der sad og lurede i et Grantræ, engang 
en flygtende Alpehare væk lige for Jægerens Næse og førte 
den bort gjennem Luften. Det samme hændte mig 1869 oppe 
paa Klusalp. 

Om Vinteren kniber det ofte for den. Overrasker en tid- 
lig Sne den, før den har faaet sin tykke Vinterpels paa, kom- 
mer den ofte i flere Dage ikke frem under Busken eller Stenen, 
men ligger og sulter og fryser. Ligeledes bliver den ogsaa 
liggende paa Marken, naar den overraskes af et stærkt Sne- 
fog. Ligesom Urhønsene og Ryperne lader den sig indesne, 
ofte to Fod dybt, og kommer ikke frem, før Frøsten har gjort 
Sneskorpen såa haard, at den kan bære. Imidlertid graver 
den sig en fri Plads under den og gnaver af de perennerende 
Alpeplanters Blade og Rødder. Er Vinteren fuldkommen ind- 
traadt, søger den Græs og Bark i de tynde Alpeskove eller 
gaar til de højtliggende Høstalde. Lykkes det den ved at 
hoppe og springe at naa op til Høet, sætter den sig fast i det, 
ofte i Selskab med flere, æder en god Portion af det og efter- 
lader sine Udtømmelser paa Stedet. Paa denne Tid slædes 

Høet i Reglen ned i Dalen. Den fortærer da ogsaa de Straa, 
som ligge langs Slædebanen, eller besøger om Natten Skov- 
huggernes Middagsstationer for at -hente de Foderlevninger, 
som Hestene have efterladt der. Under Høkjørslen skjule Ha- 
rerne sig hyppig i de aabne Hytter eller Stalde og vise derved 
den Forsigtighed, at én gjærne opslaar sit Kvarter paa den 
forreste og en anden paa den bageste Side af Bygningen. Nær- 
mer der sig Mennesker, løbe de strax bort, og man har da 
oftere bemærket, at den, som opdagede Faren, ikke strax søgte 
Frelse i Flugten, men først løb om paa den anden Side af Stalden 
for at vække sin sovende Kammerat, hvorpaa de begge flygtede 
med hinanden. Såa snart Vinden har blottet de saakaldte <Støv- 
hjørner» for Sne, vender Haren atter tilbage til sine Højalper. 

Alpeharen er ligesaå frugtbar som den almindelige Hare 
og kaster hver Gang 2—5 Unger, som ikke ere større end 
Mus og have en hvid Plet i Panden; allerede den næste Dag 
hoppe de afsted efter Moderen og æde snart- unge Urter. Det 
første Kuld falder i Almindelighed i April eller Maj, det andet 
i Juli eller August; hvor vidt et tredje følger efter eller er 
kommet forud, betvivles ofte, skjønt Jægerne paastaa, at de 
træffe smaa Unger i alle Maanederne fra Maj til Oktober. I 
alt Fald retter Parringstiden sig ogsaa hos disse Dyr mere 
efter Vejrliget end efter Maanederne, ogjeg har derfor til min 
Forundring fundet tre næsten fuldbaarne Fostre i en Hare, 
som blev skudt den 12te December 1858 i Werdenberger- 
bjærgene, skjønt Vinteren allerede var indtraadt med stor 
Strænghed i Slutningen af Oktober, men rigtig nok midt i No- 
vember var vegen for nogle milde Dage. Hunnen gaar drægtig 
i 30—31 Dage og' dier sine Unger i det højeste'i 20 Dage. 
Bjærgjægerne have den forunderlige Tro, at der gives Tvetuller 
blandt disse Harer, som kunne befrugte sig selv. Det er næsten 
umuligt at faa Lejlighed til at iagttage" deres Familieliv, da 
deres Lugtesans er meget skarp og Ungerne udmærket godt 
forstaa at gjemme sig i Sprækker og Huller. 

Jagten medfører baade sine Besværligheder og sin Løn. 
Da den i Reglen først kan finde Sted, naar Alperegionen er 
dækket med Sne, er den besværlig nok, skjønt den maaske er 

mindre usikker end Jagten efter andet Vildt, da Harens friske 
Spor tydelig nok vise, hvor den ligger, og den desuden ligger 
fastere og kommer hurtigere tilbage end den almindelige. Naar 
man har fundet de Græssesteder, som den plejer at grave sig 
om Nåften i Sneen, og derpaa følger det enkelte Spor, som 
fører bort fra dem, træffer man først paa nogle Vildspor paa 
kryds og påa- tværs, som hidrøre fra de Spring, den plejer at 
gjøre efter endt Maaltid, før den begiver sig til sit Leje, som 
den nemlig ikke søger i lige Linje. Herfra fører igjen et 
enkelt Spor en temmelig lang Vej hen, hvorpaa det atter 
bøjer af, atter afbrydes af nogle faa Krydsspor (færre end hos 
den brune Hare) og tilsidst danner en Ring eller Slynge i Nær- 
heden af en Sten, en Busk eller en Væg. Her ligger Håren, 
saa lang den er, oven påa Sneen eller godt skjult i det tætte 
Krat, ofte sovende med aabne Øjne, og gumler lidt med Under- 
kjæben, saa at dens lange Øren bestandig ere i en sitrende 
Bevægelse. Er Vejret haardt og ledsaget af den iskolde Vind, 
som ofte hersker i disse Regioner, trykker den sig imidlertid i 
Læ af en Sten eller i en Fordybning i Sneen. Jægeren kan 
da let skyde den, ja det er endogsaa sket, at den er bleven 
liggende efter det første Skud. I Reglen flyr den imidlertid 
i voldsomme Spring og med stormende Hast, men gaar dog 
ikke meget langt bort og kommer derfor let igjen for Skud. 
Knaldet forskrækker den ikke; det er den vant til i Bjærgene. 
Hellér ikke skræmmer det de andre Harer op, .saa at en Jæger 
ofte kan bringe en tre, fire Stykker hjem med sig om Aftenen, 
som han har skudt allesammen i Lejet.. Men. der er aldrig 
to sammen der, ikke engang i Parringstiden. Alpeharens Spor 
har noget” ejendommeligt ved sig. Det bestaar af store Spring 
med forholdsvis meget brede Fodtrin, hvorpaa Jægeren kan 
se, at det er af en Alpehare og ikke af en almindelig Hare. 
Alpeharens Fod er ligesom Gemsens fortræffelig indrettet til et 
Ophold i Sneriget. Saalen er bredere og Foden tykkere end 
hos den almindelige Hare; under Løbet spærrer den Tæerne 
ud, såa at den ikke let synker igjennem, men ligesom løber 
påa Skier; påa Isem ere dens udtrækkelige Klør den til stor 
Nytte. Jager man den med Hunde, trykker den sig meget 

fastere, naar Hunden staar for' den, end dens Slægtning i Lav- 
landet, og tyr under Forfølgelsen ikke sjælden ned i Murmel- 
dyrenes snævre Gange eller ind under Trærødderne, men aldrig 
ned i Rævegravene, undtagen naar den er dødelig saaret, thi 
da søger den Tilflugt i det første det bedste Jordhul eller i 
en Klippespalte. Jeg kjender to Exempler paa, at haardt for- 
fulgte Alpeharer ere flygtede op ad skraat staaende Fyrre- 
stammer og have skjult sig mellem Grenene, saa at de bog- 
stavelig. maatte skydes ned fra Træerne. 

Alpeharen er, mærkeligt nok, lettere at tæmme end den 
brune, opfører sig roligere og er fortroligere, men lever ikke 
længe og bliver aldrig fed, selv med den rigeligste Næring. 
Den savner den frie Alpeluft nede i Dalen. Om Vinteren bliver 
den ogsaa hvid der. Dens Pels er ikke anset, derimod er dens 
Kjød meget velsmagende. Den i6de Juli 1865 fangede jeg 
neden for Spidsen af Alvier i 7000' Højde en 4 Ugers Alpe- 
hare, som troede sig vel forvaret i et lille Jordhul. Den bed 
mig dygtig i Fingeren, da jeg tog den, og gav sig til at skrige 
ganske frygtelig, men slog sig dog snart til Taals, da jeg aabnede 
den et Gjemmested ved mit Bryst, hvori den i en Fart smuttede 
ind. -Dette yndige lille Dyr havde en meget tæt og blød Pels, 
der paa Overkroppen bestod af tre Lag, nemlig graa, i Spidsen 
rødlige Uldhaar, længere sorte, i Spidsen gule Haar og en 
tynd Beklædning af dobbelt saa lange, i Spidsen hvidgule Dæk- 
haar. Øjets Indfatning og Snuden var gulgraa, Ørespidserne 
sorte med hvid Yderrand, Hagen og en Plet i Panden var 
hvide, Brystet. graat, Bugen og Undersiden af Løbene hvidgraa. 
Tiltrykte naaede Øréne indtil Næsen.. Den blev snårt fortrolig 
med mig og holdt sig i fire Uger ved Mælk, Brød og Grønt, 
men døde saa efter to Dages Upasselighed. 

Man har ofte benægtet, at Alpeharen parrer sig med den 
almindelige Hare og avler Bastarder med den, skjønt det hvert 
Aar bekræfter sig påa ny. I Sernfdalen, hvor de hvide Harer 
overhovedet gaa langt dybere end noget som helst andet Sted, 
blev der iJanuar skudt en Hare, som var brunrød fra Hovedet 
til Forløbene, men ellers hvid paa hele-den øvrige Krop; i 
Ammon oven for Wallensøen fire, alle af samme Kuld, af hvilke 

de to havde hvid Forkrop og de to hvid Bagkrop og for Resten 
var graåabrune. I Emmendalen i Bern skød en Jæger en 
Vinter en Hare, som havde en hvid Ring om Halsen, hvide 
Forløb og en hvid Pande. Fra Appenzellerbjærgene har man 
faaet hvide Harer med brune Pletter, og fra Graubinden kan 
man hver Vinter faa dem med forskjellig, men dog altid nøje 
begrænset -Farvetegning, ofte rigtig nok ikke. Bastarder, men 
blot mangelfuldt farvede Dyr. 

Paa Bommelalp, hvor der baade er almindeligé Harer og 
Alpeharer, blev der i Januar 1868 skudt en Bastard, hvis 
Vinterdragt i det hele lignede den almindelige Hares. Ørene 
var noget kortere end hos denne, men længere end hos Alpe- 
haren, Øjenringen, der ellers er lysegul, var hvid og fortsatte 
sig i to hvide Ringe påa hver sin Side af Næseryggen. Paa 
Underkjæben , Baghovedet og .Nakken var Haarene stærkt 
hvide i Spidsen, ligesaa paa et Parti midt paa Ryggen; endnu 
stærkere hvide var de paa den bageste Del af Krydset indtil 
Halen. Den rødlige Behaaring paa Strube og Bryst var smudsig- 
graa paa Grund .af de hvide Spidser. Den hvide Farve paa 
Undersiden af Laarene fortsatte sig lige ned til Tæerne med 
to hvide Striber; udvendig var Baglemmerne  hvidplettede. 
For øvrigt manglede Farverne al skarp Begrænsning og saa 
noget udviskede ud. 

VIL  Gemserne. 


Vær hilset hist, du brune Antilope, 

Som trygt ad stejle Skrænt nu klavrer op 

Og som en Vind paa mørkblaa Ishav svømmer 
I klingende, i susende Galop, 

Det næsten tabte Spor ej Jægren følger, 

Han studser, lader synke Bøsserøret. 

O, stans, mit Dyr! Du er paa sikker Jordbund ! 
Dybt aander det, staar stille, spidser Øret. 


A. Beskrivelse. 


Gemsernes Natur, Levemaade og Ejendommeligheder., — Opholdssted. — 
Saltstenene. — Springeevne. — Forplantelse. — Tæmning og Krydsning. — 
Gemsekuglér: — Deres Udryddelse usandsynlig. — Fribjærgene. — 


En hvid Gemse. 


Gemserne ere fremfor alle andre Alpedyr den rejsendes 
Yndlinge, hvad enten han ser dem lejrede fredelig under Skild- 
vagtens Beskyttelse i de mest afsides liggende Klippedale eller 
pludselig overraskede fare som flygtige Skygger, baarne af Luf- 
ten, op over de stejleste Affald og Klipper. Hans Blik dvæler 
altid med Deltagelse ved de henrivende Former hos dette ædle 
Dyr, der ligesom er en Legemliggjørelse af Frihedskjærlig- 
heden, som haardnakket hævder sin Tilværelse under den lange 
Kamp med tusende Farer. 

Gemsen ligner meget Geden, især Alpegeden, men adskiller 
sig fra den ved sine for neden ringede og efter Længden 
kærvede, begsorte, krogformig tilbagebøjede, yderst seje, 4—5”" 
lange Horn, bag hvilke de spidse, naar den lytter, fremadrettede 
Øren ere stillede, ved sine længere og plumpere Ben, sin strakte 
Hals og sin korte, sammentrængte Krop. Af Legemsbygning 
er den smidig, især kan Halsen strækkes langt ud. Naar den 
staar paa alle fire, kån den strække Kroppen . saaledes til 
Vejrs, at den bliver sex Fod høj, hvorved Vægten næsten al- 
deles kommer til at hvile paa Baglemmerne. Ligesom Sten- 
bukken mangler den Hageskjægget; den sidste har vel om Vin- 
teren en Antydning af et saadant, men det retfærdiggjør i et- 
hvert Tilfælde ikke. de slette Billeder, som efter gammel Vane 
udstyre den med et dygtigt Bukkeskjæg. Om Foraaret er 

Gemsen lysest af Farve, nemlig brungul, om Sommeren faar 
den Raadyrets Farve og bliver rødligbrun, om Efteraaret mørk- 
nes dens Farve over i det brungraa, indtil den i December er 
ganske mørk, hyppig endogsaa kulsort; kun den sorte Kind- 
stribe fra Øjet til Næsen og de hvidgule Pletter oven for Næ- 
sen, paa Underkjæben, Panden og Bugen holde sig tillige med 
den  sortebrune Stribe langs hen ad Ryggen såa temmelig 
uforandrede i alle Aarstider. Haarene skiftes ikke altid med 
Farven, der sandsynligvis afhænger af Forskjel i Næring, 
atmosfæriske Indvirkninger og Lysets Indflydelse. Vinterpelsen 
er meget tæt, de grove og skjøre Yderhaar naa hos gamle 
Bukke en Længde af henved to Tommer, især paa Hovedet, 
Bugen og Fødderne, ja hos gamle Dyr udvikles der ofte paa 
Ryggen en formelig Manke med 6—7 Tommer lange Haar. 
Gemsens Fødder ere tykkere end Gedens; Forhovene have 
især en meget skarp Rand og kunne spærres langt ud fra hin- 
anden, hvilket kommer den til stor Nytte, naar den skal gaa 
over Isen eller paa smalle Klippetrin. ” Sporet ligner Gedens, 
men er længere, spidsere og skarpere, især hvad Yderhovene 
angaa. Dens store, sorte, stærkt hvælvede og muntert straa- 
lende Øjne ere udmærket smukke, Hornene ere meget stærke, 
skarpe og spidse og afgive et fortræffeligt Vaaben, hvormed 
den forsvarer sig mod Ørne og Gribbe og river Bugen op paa 
Hunde, naar den er dreven til det yderste, medens den derimod 
aldrig prøver nogen egentlig Kamp med Mennesket. Hos Buk- 
ken, som er større og mere tykhovedet end Geden, staa Hornene 
længere fra hinanden og ere ogsaa stærkere udviklede.  Sær- 
egen for Gemserne er en temmelig stor muslingdannet Grube 
bag hvert Horn, som hos Hannerne svulmer op som en Svamp 
i Brunsttiden ligesom Øjesvulsten hos den skøgrende Urhane 
og udbreder en gjennemtrængende Lugt. Vanskabte Horn fore- 
komme sjælden; dog besidder Forstraad Mani i Chur en hel 
Samling af dem. I Reglen er kun ét Horn saaledes vanskabt 
og synes næsten altid at være blevet det som Følge af en Be- 
skadigelse. Naar et Stykke af et Horn er blevet brækket eller 
skudt af, voxer det nemlig vel ud igjen, men bliver som oftest 
ikke saa stort og faar en afvigende Retning fremad, udad 

eller til Siden, eller lige opad som hos en, der blev skudt i 
Bevers. Brudstedet er betegnet ved en. Knude”). 

Hunnen adskiller sig fra Geden og den nærstaaende Sten- 
buks Hun ved sine fire Pattevorter. 

Gemsen forekommer i hele Alpekjæden lige fra Søalperne 
til de dalmatiske Alper, i Abruzzo og i Grækenland (Veluzi), 
fremdeles paa Karpatherne, navnlig i Tatragruppen. Om Pyre- 
næernes og de spanske Bjærges Gemse er identisk med vor, 
er endnu lige saa lidt oplyst som dens Forhold til Gemserne 
i Kaukasus, Taurien og Sibirien. Nordeuropa har ingen Gemser. 

Geémsernes sædvanlige Sommeropholdssted er i de ufrem- 
kommeligste og højeste Strøg af Alperne lige til Sneregionen. 
I-den Tid komme de ikke ned i Dalen, undtagen naar Flokken 
er bleven sprængt. For en Snes Aar siden, da Glarnerlandets 
Fribjærge endnu blev respekterede, saa man dem imidlertid 
hyppig komme ned i smaa Flokke til Sernffloden for at drikke. 
I de Bjærgegne, hvor der ingen Fred er, lejre de sig derimod 
helst i Nærheden af Gletscherne. Ved Dagens Frembrud eller 
ofte endogsaa i de maaneklare Nætter trække de græssende 
ned ad Bjærgskrænterne eller opsøge dybere liggende, af Klip- 
per omgivne Græsgange, ligge fra Kl. 9 til 11 gjærne påa 
Randen af bratte, kratbevoxede Fjælde, vandre om Middagen 
atter langsomt græssende op ad Bjærgene, slaa sig til Ro til 
Kl. 4, i hvilken Tid de tygge Drøv paa Skyggesiden af vilde 
Kløfter, saa vidt muligt tæt ved Sneen, som de sætte stor Pris 
paa, undertiden endogsaa i hele Timer paa den blanke Firnsne, 
og besøge endelig gjærne igjen om Aftenen deres Morgengræs- 
gange. Natten tilbringe de helst i Selskab under fremsprin- 
gende Klipper eller imellem Stenblokke. I Brunsttiden om 
Efteraaret og i Begyndelsen af Vinteren kan man se store Hjor- 
der eller enkelte Par tumle sig hele Timer i de kaåadeste Lege 
eller i tilsyneladende Kamp. Som afsindige fare de afsted paa 
de smalleste Fjældkamme, søge med Hornene at styrte hver- 
andre ned i Afgrunden, gjøre et Skinangreb paa ét Punkt, men 

hos Gemserne. 

kaste sig lynsnart over et andet, som Fjenden har blottet, og 
drille hverandre paa den kaadeste Maade. Men faa de i det 
samme Øje påa et Menneske, forandres strax Scenen, om han 
end er nok saa langt borte. Ethvert Dyr fra det mindste til 
det største er paa sin Post og beredt til Flugt. Selv -om Iagt- 
tageren ikke rører sig af Stedet, faa de ikke deres gode Hu- 
mør igjen, men begynde langsomt at trække op ad Bjærgene, 
spejde fra enhver Klippeblok og ved efihver Afgrunds Rand og 
lade intet Øjeblik den mulige Fare af Syne. I Reglen gaar da 
Flokken helt til Vejrs, stiller sig, det ene Dyr ved Siden af 
det andet, op langs. Randen af den øverste Klippekrone,. kiger 
uophørlig ned i Afgrunden og drejer de hvidglinsende Hoveder 
betænksomt fra Side til Side. Er det Sommertid, faar man 
dem næppe mere at se den Dag; men om Efteraaret, naar 
Bjærgene ere mere forladte, komme de ofte allerede efter en 
Times Forløb i fuld Gallop ned ad Affaldene og indtage igjen 
deres gamle Legeplads. 

Ved Midsommertid foretrække de de vestlige og nordlige 
Bjærgsider, i.de øvrige Aarstider derimod de østlige og syd- 
lige. . Naar Sneen om Efteraaret har forsølvet Alpernes" frie 
Horn og efterhaanden rykker dybere og dybere ned påaa Bjærg- 
græsgangene, trække Gemserne sig ogsaa tilbage til de øverste 
Bjærgskove, indtil de endelig om Vinteren gjøre dem til deres 
faste Standkvarterer. De vælge dertil: gjærne saadanne, som 
ligge paa Sydsiden af Bjærgene i Nærheden af nøgne, stejle 
Stenskrænter, hvor Vinden stadig fejer Sneen bort; især ynde 
de de vidtgrenede Læ- eller Vejrgraner, hvis Arme næsten 
hænge ned til Jorden og holde Sneen borte frå det lange, 
tørre Græs. 

Man vil have gjort den JIagttagelse, at de i Følge et fint 
Instinkt altid foretrække de Skove, som i Reglen ere sikre for 
Lavinerne. Imidlertid ere de dog ikke altid saa. heldige i 
deres Valg, og mangen en gaar derfor ogsaa til Grunde i Sneen, 
men saa snart Foraaret har gjort Snetæppet paa de højere 
Bjærge tyndere, ile disse Alpedyr til deres hjemlige Høje og 
tilbringe Livet halvt i Sneen og halvt i det grønne. 

Gemserne kunne af'flere Grunde kaldes Alpernes Rensdyr, 

og det ikke blot paa Grund af deres vidunderlige "Hurtighed, 
men ogsaa paa Grund af deres Nøjsomhed, Nytte og Ud- 
holdenhed. Der hvor den behændige Alpeged ikke mere kan 
komme frem, paa de stejleste Klippetinders mest utilgængelige 
Græsbede, paa de fodbrede Stenhylder, der som Baand sno sig 
fra Fjældtop til Fjældtop, afgnave Gemserne trygt, som om de 
af Naturen var bestemte til at drage Nytte af disse dens 
usikreste Gaver, de sparsomme, men kraftige og nærende Alpe- 
urter og blive om Efteraaret .endogsaa fede deraf, saa at de 
opnaa en Vægt af 60, 80 indtil 100 Pund, ja jeg kjender end- 
ogsaa et Exempel paa, at en Glarnerjæger har skudt et Dyr, 
som vejede 125 Pund. Det var den store, hos Bjærgboerne 
der velbekjendte «Rufelibuk», som i mange Aar havde plejet 
at komme langt ned i Dalen og spottet alle Jægernes Kunster, 
indtil endelig den kloge Blåsi viste sig. endnu snuere end den 
fiffige Rufelibuk. Paa Såntis blev der 1870 skudt en Buk, 
som vejede 92 Pund uden Indvolde. Tilfældig fundne Skelet- 
dele gjøre det sandsynligt, at Gemserne i gamle Dage blev 
meget større end nutilDags. Kiddene naa i Løbet af Sommeren 
og Efteraaret en. Vægt af 15—20 Pund. 

Efter Parringen om Vinteren blive Gemserne afmagrede 
ligesom alle Alpedyrene, skjønt egenlig ikke af Mangel paa 
Næring, thi naar man undtager den korte Tid, i hvilken der 
falder stærk Sne, er der endnu en temmelig rigelig -Foder- 
mængde paa Bjærgene, skjønt den har ringere Næringsværdi. 
Det rodtørrede, korte Hø er nu haardt, sejt og straaagtigt og 
danner en stærk Modsætning til Sommertidens herlige Foder- 
urter, til de fine Skud åf Alpeellen, Pilene, Alperoserne og 
Hindbærbuskene. I Nødsfald tage de til Takke med Gran- 
kviste, Bark og Mos, som de skrabe frem under Sneen ligesom 
Rensdyrene. Ofte vove de sig da ned i Dalen til de snefrie 
Steder ved Kilderne og æde ogsaa de lange, søgrønne Skjægge- 
lavarter, som hænge ned fra Lægranerne; men en og anden 
bliver nu og da hængende i Grenene med Hornene.og dør 
Hungersdøden. Jeg erindrer selv engang at have set et saa- 
dant oprejst Gemseskelet under en Gran. Jægeren benytter 

for øvrigt denne selvsamme Lavart, som tjener Dyret til Føde, 
til Forladning i sin Bøgse. 

Gemserne ere som alle Drøvtyggere meget begjærlige efter 
Salt og besøge derfor hyppig de Kalkklipper, som udsvede 
Salt. Milevidt fra komme de regelmæssig til disse Saltstene, 
især nåar de ere rige og ligge nær ved et Vand, som de altid 
besøge efter at have slikket Saltet. Jægerne holde disse. Salt- 
klipper i Orden med stor Omhu, ja strø endogsaa undertiden 
Salt paa dem, men skyde ikke gjærne Gemserne paa selve 
Stedet for ikke i lang Tid at skræmme dem bort derfra. 

Gemserne leve i Selskaber paa fem, ti til tyve Stykker, 
mén tidligere var Flokke paa en tredsindstyve Stykker ingen- 
lunde sjældne. De ere muntre, sirlige og meget kloge Dyr. 
Enhver af deres Bevægelser forraader overordentlig Muskel- 
kraft, Behændighed, Livlighed og Ynde, især naar Dyrets Op- 
mærksomhed er vakt, eller det bevæger sig i Spring. Naar de 
staa stille, og navnlig naar de ere i Fangenskab, ere deres Ben 
skjæve og deres hele Stilling ingenlunde smuk; de ere løje, 
som Jægeren siger,.og have en treven og slæbende Gang, selv 
naar de bevæge sig i Frihed påa Sletten. Men skræmmes de, 
forandres i et Nu deres hele Natur, og” deres Holdning antager 
et næsten dristig-genialt Præg. Deres Muskler spændes som 
Staalfjedre, og hurtige som Vinden flyve de i dristige Sæt over 
Kløfter og Is. Man maa selv have set dem for at gjøre sig 
et Begreb om deres vidunderlige Hurtighed, forbavsende Springe- 
evne og ubegribelig sikre Bevægelser og Spring.- Over brede 
og dybe Kløfter sætte de fra Klippe til Klippé; holde sig i 
Ligevægt påa næsten usynlige Stentrin, kaste sig til Vejrs ved 
Hjælp af Bagbenene og naa sikkert den haandsbrede Pynt, 
som de attraa. Stenbukken springer næppe halvt saa godt og 
er. mere lavbenet, plumpere og længere end Gemsen. Ogsaa i 
Sejlivethed staar denne langt over hin, thi den flyver mile- 
vidt hen over Klipper og Is, selv om Indvoldene hænge. den 
ud af Livet, eller Leveren er gjennemboret, eller et af Benene 
skudt bort, medens Stenbukken styrter og dør af en langt 
ubetydeligere Beskadigelse. En Glarnerjæger saarede engang 
påa Mirtschenstock en Gemgse haardt i den ene Fod; tre Aar 

i Træk traf han paa det lemlæstede Dyr, men førsti det fjerde 
lykkedes det ham at komme det påa Skud. I 1857 blev der 
fældet en ældgammel Buk i Engadin (Jægerne angav dens 
Alder, vistnok overdrevent, til 40 Aar), som havde mistet det 
ene Horn, faaet et Ben brækket og desuden bar År af en Kugle, 
den havde faaet i Livet. Samme Aar skød Jægerne påa én 
Gang en Buk og en Ged, saa at de styrtede ud over en Klippe- 
væg. Da Bukken blev tagen op, viste den endnu Tegn påa 
Liv og fik derfor nogle dygtige Slag i Hovedet, men derved 
kom den først rigtig til Live, sprang afsted paa tre Ben og 
slæbte den ene af Jægerne, som holdt fast i det fjerde, en lang 
Vej med sig, slyngede ham endelig med et voldsomt Sæt langt 
hen til Siden og forsvandt. Er en Gemse haåardt saaret, for- 
lader den Flokken, trækker sig tilbage til skjulte Klippeegne 
og slikker bestandig sine Såar, indtil den er kommen 'sig igjen, 
eller ogsaa dør den i en eller anden utilgængelig Kløft, uden 
at Jægeren har nogen Fordel deraf. 

Gemsens overordentlig skarpe Lugt, Syn og Hørelse i 
Forening med dens stærkt udviklede Stedsans beskytte den 
mod mange Farer. Naar en Flok har lejret- sig, overtager al- 
tid det Dyr, som anfører Flokken, i Reglen en stærk, gammel 
Ged, Posten som Skildvagt (Fordyr, Forged), skjønt ogsaa de 
andre ældre Dyr vedblive at passe paa. Medens de yngre æde 
eller lege eller stødes méd Horneue ligesom Gederne og Hjor- 
tene, græsser den gjærne i nogen "Afstand fra de øvrige, ser 
sig hvert Øjeblik omkring, retter sig højt til Vejrs, vejrer om- 
kring i Luften, begiver sig op påa en fremspringende Pynt og 
snøfter til alle Sider. Naar den mærker nogen Fare, udstøder 
den en skarp, pibende Lyd ligesom Murmeldyret, hvorpaa hele 
Selskabet følger den i strakt Galop; derimod trave de aldrig. 
Ukyndige Folk have nægtet denne den farevejrende Gemses 
Piben, men jeg kan bevidne af egen og hyppig Erfaring, åt 
man:hører den, næsten hver Gang en Flok pludselig bliver 
overrasket. Det er en hæs, skærende, noget langtrukken Tone, 
som sandsynligvis dannes ved Hjælp af Fortænderne, og, efter 
hvad jeg ved, kun høres én Gang som Signal fra den vagt- 
havende Gemse uden at gjentages af de øvrige Gemser (som 

Murmeldyrene gjøre det). Ikke uden Grund lægger Schiller 
sin Gemsejæger disse Ord i Munden: 
— — Et Dyr har og Forstand, 
Det vide vi, som efter Gemser jage; 
Imens de græsse, snildt de stille ud 
En Vagt, som spidser Øret og advarer 
Med skarpe Fløjten, naar en Jæger kommer. 


Vicunna- og Huanacohannerne paa de peruanske Kor- 
dillerer udstøde ogsaa en pibende Lyd, naar de opdage nogen 
Fare. Hunhjorden vender sig først mod den faretruende Egn, 
men flyr derpaa først langsomt, men siden bestandig hurtigere 
og hurtigere i et ejendommeligt vuggende, slæbende Galop, 
medens den vagthavende Han altid holder sig nogle Skridt bag- 
efter og dækker Tilbagetoget, idet den stadig ser sig om efter 
Forfølgerne. -Men medens Skildvagten hos disse. peruanske Ka- 
meler altsaa er en Han, synes den hos vore Gemser næsten 
uden Undtagelse at være en Hun. Gederne ere aåabenbart 
langt mere påapassende, opmærksomme og pligtfølende end 
Bukkene; derfor skyder man ogsaa langt flere af disse end af 
hine, og næsten alle de Dyr, som fanges og holdes levende, ere 
ligeledes Bukke. Maaske kommer det tillige deraf, at Bukkene 
i Reglen leve enlig og altsaa ere lettere åt overraske;. at de 
gamle Geder ere mere aarvaagne end de unge Bukke, er be- 
gribeligt. ; 

Lugtesansen er uden Tvivl Gemsernes skarpeste Sans. De 
vejre Jægeren, naar han staar i Vindsiden, i uhyre Afstand, 
saa vel fra Siden som neden fra, da den opstigende varme Dal- 
luft bringer Menneskets Uddunstninger op med sig. Enhver 
Sans spændes da til det yderste for at udfinde, hvor Faren 
kommer fra. Øre og Øje kappes med den snøftende Næse. 
Saa længe de kun kunne vejre Jægeren, men ikke se ham, og 
altsaa kun have en Ånelse om den sig nærmende Fare, stampe 
de heftig i Jorden med Forfødderne, gebærde sig af Ængstelse 
ofte, som om de ere gale, da de hverken kunne maale For- 
dærvelsens Afstand eller den Retning, i hvilken den nærmer 
sig, og altsaa" heller ikke den, i hvilken de skulle. flygte. 
Urolig løbe de omkring, flokke sig sammen, række Hals og 

søge at opdage Jægeren. Mén saa snart det er lykkedes dem, 
staa de stille og betragte ham et Øjeblik med Nysgjerrighed. 
Bevæger han sig ikke, forholde de sig ogsaa rolige, men saa 
snart han rører sig, tage de Flugten i en bestemt Retning og 
til et bekjendt, ikke altfor fjærnt Asyl. Det sker kun sjælden, 
at det flygtende Dyr i sin Forskrækkelse forvilder sig hen 
mellem Klippevægge, hvor det hverken kan komme frem eller 
tilbage. Et Øjeblik vakler det, maåaler den nærmeste Kløft, 
trykker sig med Bugen næsten lige til Jorden og prøver at 
gjøre selv det umulige muligt; — det styrter sig ned i Af- 
grunden og knuses. Aldrig bliver Gemsen staaende ubehjælpe- 
lig og redningsløs paa næsten utilgængelige Klippetinder, som 
Tilfældet er med Gederne, der staa og bræge, indtil Hyrden 
henter dem med Fare for sit eget Liv. Før springer den i 
Døden. Men det sker kun sjælden, da dens Dømmekraft er 
langt skarpere end Gedens. Kommer den ud paa et smalt 
Klippetrin, stanser den et Øjeblik foran Afgrunden, men vender 
derpaa om igjen og styrter pilsnart tilbage til Trods for sin 
Frygt for det forfølgende. Menneske. Er Jægeren ikke heldig 
og sikkert stillet, faar han netop Tid til at kaste sig ned påa 
Jorden, såa lang han er, eller trykke sig tæt op mod Klippe- 
væggen og lade Gemsen fare over eller forbi sig i flyvende 
Spring. Twinges Gemsen. til at flygte ned åd en næsten lodret 
Klippevæg, hvor der ikke engang er en haarsbred Kant, som 
den kan sætte Fødderne mod og saaledes formindske Faldets 
Voldsomhed, giver den dog ikke tabt, men kaster Hoved og 
Hals tilbage, såa at hele Kroppens Vægt falder bag til, og 
rutscher derpaa ned ad Skrænten, idet den stemmer Bagbenene 
fast mod Klippen og saaledes stanser sig selv i Farten. Ja 
saa stor er dens Aandsnærværelse, at hvis den under Vejs 
faar Øje paa en frelsende Hylde, ror den med Krop og Fødder 
henimod den, for om muligt at faa Fodfæste paa den, hvorved 
den beskriver en krum Linje ned ad Klippen. Sandelig, der 
gives her Undere,.som den stuelærde Naturforsker og det 
Stuelærdom-agtende Publikum ikke have noget Begreb om. 
Men lige såa sikkert som Gemsen behersker Terrænet, naar 
den-er i Bjærgene, lige saa ubehjælpelig er den, naar den for- 

lader dem. I Sommeren 1858 indfandt en formodentlig hidset 
Gemsebuk sig pludselig "til ikke ringe Forbavselse for Beboerne 
paa Engene ved Arbon, satte uden egentlig at være forfulgt 
over alle Hegnene og styrtede sig i Søen, hvor den længe 
svømmede forvirret omkring ,. indtil den endelig halvdød blev 
tagen op i en Baad. Nogle Aar tidligere blev en ung Gemse 
fangen levende i en Tørvemose i Rhindalen. 

Det er vanskeligt at give nøje og tilforladelige Oplys- 
ninger om dette prægtige Dyrs- Springeevne. Saa meget 
er "dog sikkert, at den i ét. Spring kån sætte over 
16—18 Fod brede Kløfter”), at den vover at gjøre Spring 
ned ad. påa 24 Fod og derover og svinger sig i ét Sæt 
over, 14 Fod høje, lodrette Mure, saa at den strax falder paa 
alle fire paa den modsatte Side. Paa blød Sne og paa faste 
Gletschere bevæger den sig langsommere og forsigtigere og er 
der ogsaa lettest at jage. Størst Forsigtighed viser den dog, 
naar den skal over Firnsneen eller den friske Gletschersne, som 
forræderisk skjuler Iskløfterne. Den vender der ikke sjælden 
om påå Steder, hvor Mennesket vover sig videre med For- 
sigtighed. Selv naar den hviler, lægger den sig dog ikke gjærne 
fladt hen ad Jorden, men i en saadan Stilling, at den øjeblikke- 
lig kan gribe Flugten. For at være desto bedre skjult, ligger 
den ogsaa gjærne i et aabent Krat,. allerhelst dog paa en Ter- 
rasse med dækket Ryg, men frie Sider og aaben Udsigt over 
Landskabet. Ogsaa naar de betræde farlige Klippeegne, vise 
Gemserne stor Omhu og rykke langsomt og højst betænksomt 
frem, idet nogle rette hele deres Opmærksomhed paa de værste 
Steder paa Vejen, medens andre uafladelig spejde efter andre 
Farer. Jeg har selv været Vidne til, hvorledes en Gemseflok 
steg op gjennem en farlig og meget stejl, med løse Sten op- 
fyldt Klippekløft, og glædet mig over Dyrenes Taalmodighed 
og Klogskab. En af Gemserne steg ganske langsomt op, 
medens de øvrige ventede, indtil den havde naaet Toppen, og 
først da der ikke mere trillede Sten ned, fulgte den anden og 


") Paa Monterosa maalte man en Kløft, som.en Gemse havde sat over, og 
fandt den 21 Pariserfod bred. 

saa den tredje. 0. s. v. De, som var komne op, spredte sig 
imidlertid ingenlunde paa Græsgangen, men stod og holdt Ud- 
kig paa Fjældkanten,. indtil den sidste lykkelig havde forenet 
sig med dem. De gjøre sig ingen Betænkelighed af at sætte 
over Fjældstier og tilkjørte Slædeveje, men følge dem ikke lette- 
lig selv; træffe de derimod uventet eller paa et usædvanligt 
Sted et friskt Menneskespor i Sneen, flokke de sig forskrækkede 
sammen og vende enten om eller sætte i lange Spring hen 
over det, men fordoble nu ogsaa i lang Tid deres Opmærk- 
somhed. I Vandet bevæge de sig med temmelig stor Færdig- 
hed og holde længe ud, naar de ikke i Forvejen ere blevne 
udmattede. I December 1863. overraskede to Drenge fra 
Schwånde et Par Gemser ved Bredden af den lille Seealpsø. 
Dyrene styrtede sig raskt i Vandet for at naa over til den 
modsatte Bred, medens Drengene løb rundt langs Bredden for 
at komme dem i Forkjøbet. Geden naaede dog Bredden, før 
de kom, og undslap, men Bukken. blev hindret af Isen ved 
Bredden i at komme i Land, da den gik i Stykker, hver Gang 
den skulde sætte Foden op: paa den, og Drengene tvang den 
nu ved Skrig og Stenkast til at vende om igjen, Ved den 
modsatte Bred modtog de den igjen, og da den endnu engang 
forsøgte at svømme over Søen, druknedé den. Det var et 
Dyr paa 62 Pund. "En Buk, som blev jaget påa Brienzer- 
bjærgene, bley ligeledes nødt til at styrte sig iSøen, men. blev 
taget levende op af nogle Baadfolk. 

Man ser sjælden nogen gammel Buk ved en Gemsehjord. 
De leve nemlig ensomt, opnaa ofte en Alder af 30 Aar og 
blive da næsten ganske graa i Hovedet. De yngre Dyr skilles 
kun ad i Parringstiden i November Maaned. Under de hef- 
tige Kampe mellem Hannerne i Brunsttiden, som trækker ud 
indtil midt i Januar, gaar det ofte blodig til; én trænges ud 
over Klipperanden, en anden saares dødelig af en stærkere 
Modstander, som hugger den med Hornene ved Stød oven fra 
ned ad, eller forfølges milevidt. Geden følger villig Sejrherren 
og lever ene med den indtil Midvintertid, hvorpaa de begge 
igjen vende tilbage til Flokken. Den gaar drægtig i tyve 
Uger, kaster i Slutningen af April eller i Maj Maaned en eller 

sjælden to Unger paa et tørt, skjult Sted under et Klippetag 
og dier Kiddet i over sex Maaneder; ja man ser endogsaa en- 
eller toaarige Unger patte Moderen. Hannen bekymrer sig 
ikke om Ungerne, der først ere forplantningsdygtige og faa 
fuldt udviklede Horn i det tredje Aar, skjønt de et Par Timer 
efter Fødselen, i hvilken Tid Moderen har slikket dem rene, 
allerede følge hende over Stok og Sten, og naar de ere tolv 
Timer gamle, allerede ikke mere kunne indhentes af noget 
Menneske. I de første Aar bræge de ligesom Gederne. . Fæl- 
des Moderen, vende de i Reglen tilbage til hendes Lig og lade 
sig fange eller skyde ved det. I den yderste Angst udstøde 
Gemsekiddene en dump, brægende Lyd og aabne Munden halvt, 
og det samme gjøre de gamle ogsaa undertiden, naar de ere 
komne rigtig i Klemme. 

Det er ikke vanskeligt at tæmme Gemgser, der fanges som 
Unger. Man fodrer dem først med Gedemælk og siden med 
fint Græs og Urter eller med Kaal, Roer og Brød. De have 
meget til fælles med Gederne, lege gjærne med Kiddene, følge 
trolig efter deres Herre, forliges med Hundene og tage mod 
Føde selv af fremmede. I den tredje Maaned bryde Hornene 
frem og voxe i det første Aar 1!/2—2”. lige til Vejrs; først i 
det andet krumme de sig krogformig tilbage. Farven er især 
om Sommeren, før de lange, sorte Vinterhaar ere brudte frem, 
meget lysere end hos de gamle Gemser. De holde meget af 
at have Trin af Sten i deres Indelukker, som de kunne postere 
sig paa. Om Vinteren maa man ikke berede dem noget varmt 
Leje, men blot lægge en Smule Straa hen til dem under et 
aabent Skur… Gemser, som. man holdt i en Stald, laa helst 
under et aabent Vindue, gjennem hvilket Sneen føg ind og 
Vinden peb nok såa lystig. Fanges de som gamle, vedblive de 
derimod at være i højeste Grad frygtsomme og staa parate 
til Flugt, saa snart man nærmer sig dem. De fangne Unger 
opnaa dog aldrig de vilde Dyrs Alder eller Styrke. Undertiden 
faa de et Anfald af deres medfødte Vildhed og bibringe frem- 
mede farlige Saar med Hornene. De Forsøg, man har gjort 
paa at faa tæmmede Gemser til at pårre sig, have for det 
meste ikke givet noget Resultat, uagtet man har gjort sig 

megen Umage dermed baade i Jardin des Plantes og i Natur- 
forskerselskabet i Chambery og i andre Institutter. Kun i tvende 
autentiske Tilfælde lykkedes Forsøgene; Fabrikant Lauffer i 
Chambery fik en Hun i 1850, som han to Aar efter satte 
sammen med en Buk, hvorpaa den i 1853 fødte en Unge, der 
døde strax efter Fødselen, og i 1855 en anden, som var sund 
og munter. Ogsaa i den zoologiske Have i Dresden yngle 
Gemgserne. Derimod er det oftere lykkedes at parre Husgeden 
med Gemsebukken. Ungerne havde Moderens Farve, men 
Faderens udmærket kraftige Lemmebygning, høje Pande, Vild- 
hed og Frygtsomhed tillige med dens Lyst til at springe og 
klatre; især henimod Skumringen kunde de ofte ikke blive 
trætte af at springe aldeles ligesom de tamme Gemser. Men 
der forekommer ogsaa Exempler paa naturlig Bastarddannelse. 
I Efteraaret 1865 besøgte saaledes en gammel Gemsebuk, der, 
som det syntes, levede ensomt paa Piz Forbesch, oftere en Gede- 
hjord i Roffna (Oberhalbstein). I Marts og April 1866 kastede 
to af Gederne en Han- og en Hununge, hvis hele Holdning og 
især ædle gemseagtige Hovedform viste, at de var Bastarder. 
De fødtes næsten nøgne, rimeligvis som en Følge af, at Gem- 
serne gaa længere drægtige end Gederne. Bukken var et 
snildt Dyr, der hver Morgen meldte sig ved Stuedøren, gjærne 
sprang op for at lægge sig i Sengen og endogsaa forstod at 
trække Bordskuffen ud for at stjæle Brød. Trods deres Svage- 
lighed ved Fødslen voxede de op til kraftige Dyr. 

Foruden Menneskene ere de store Rovdyr ogsåa slemme 
Forfølgere af Gemserne. I Engadin forfulgte en Bjørn engang 
en Gemse endogsaa ned i en Landsby, hvor den frelste sig ind 
i et Brændeskur. Om Vinteren lurer Lossen paa den, naar 
den har trukket sig tilbage til de ensomme Skove; om Sommeren 
truer Lammegribben og maaske ogsaa Kongeørnen den. "Denne 
bærer med Lethed Ungerne bort gjennem Luften, hin søger 
med sine Vinger at kaste de gamle, der græsse paa- Randen 
af en Klippe, ned i Afgrunden, hvor den da fortærer dem. 
Det lykkes den mangen Gang, men ikke altid. I Graubunden 
og Tessin har man oftere været Vidne til, at angrebne Gemser 
hurtig ere flygtede hen under fremspringende Klipper og med 

Held have værget sig med Hornene mod Røverens Angreb. 
Endnu bedre lykkes dette dem, naar Gribben angriber en hel 
Flok. Saaledes saa Saratz paa en Jagttour en Trop Gemser 
trække langs med en Gletscher, da Forgeden pludselig studsede 
og alle stansede bestyrtede og stillede sig i Kreds med 
Hovederne indad.  Susende for Gribben ned paa dem, men 
modtoges med kraftige Stød: af Hornene. Fire Gange gjentog 
den sit Angreb med Voldsomhed, men uden Held, saa steg den 
til Vejrs, indtil den kun saa ud som en sort Prik i Luften; 
da spredte de kloge Dyr sig fra hverandre og flygtede hen 
under .en fremhængende Fjældvæg, hvor de forblev, uafladelig 
kigende op i Luften, indtil det frembrydende Mørke beskyttede 
dem mod videre Angreb. Det er heller ikke ualmindeligt, at 
en Lavine overrasker en hel Flok og begraver den, eller at de 
løse Sten, som om Foraaret og Sommeren alle Vegne styrte 
ned i Dalen, ihjelslaa enkelte af dem. For nogle Aar siden 
blev-en Gemse halvt begravet af et fra Siegelalps Fjældkroner 
nedstyrtende Sneskjold og fanget levende af en Bonde, som til- 
fældig befandt sig i Nærheden. Derimod er det meget usand- 
synligt, åt de skulde dø af Sult om Vinteren, endskjønt en 
Jæger fra Berneroberland har fortalt, at» han et. Foraar har 
fundet fem Gemser, som var indesneede og omkomne af Sult 
under en stor Lægran. De havde traadt Sneen ned undér 
Træet, men uden for Grenene havde den været dem for høj og 
for mægtig; Barken og Naalene havde de gnavet af, saa højt 
de kunde nåa, men Sneen havde varet længere end denne Næ- 
ring. Naar jeg undtager denne Beretning, har jeg aldrig hørt 
noget om indesneede Gemser, som skulde være døde af Sult. 
Det er vel sandt, at disse Dyr gjærne tage stadigt Vinter- 
ophold under Vejr- eller Lægranerne, men de foretage regel- 
mæssige Udflugter derfra til de nærliggende Græsgange og 
sørge derfor altid for at holde Vejen aaben. Falder der ogsaa 
i Løbet af nogle faa Dage et fire Fod tykt Snelag, arbejde de 
sig dog møjsommelig og langsomt en halv Snes Skridt frem, 
hvor de da overalt mellem Buskene og under Nabotræerne 
finde tørt Græs eller Mos i tilstrækkelig Mængde. Desuden 

gjør Frosten for det meste allerede påa den anden eller tredje 
Dag Sneen saa fast; at de kunne gaa over den uden at synke 
eller i det mindste uden at synke dybt i den. I nogle -Bjærge 
finde hele Gemsehjorder det fortræffeligste Foder i Høstakkene, 
saaledes f.. Ex. i Bitindneralperne ved Vals, Lugnetz og Savien, 
hvor det er Skik og Brug at opbevare det om Sommeren vundne 
Alpehø i ægformige Stakke oppe i Alperne selv. Ofte samle 
Gemsefamilierne sig i Nærheden af disse prægtige Magasiner 
og æde saa store Huller ind i dem, at de" kunne 'søge Ly i 
dem under Vinterstormene. Naar  Alpehøbjærgerne før Sne- 
smeltningen komme op til deres udhulede Forraad, flygte de 
velnærede Tyve lystig og pibende hen over Bjærgkammene. 
Tørst behøve Gemserne heller ikke at lide, da dé gjærne slikke 
af Istappene, hvor de kunne komme til dem, og hyppig stikke 
Snuden ned i Sneeu. De hjemsøges ikke af Sygdomme; dog 
skulle de plages af et Slags Fnat, og i de Aar og i de Alpér, 
i hvilke Kvæget lider "af Mule- og Klovsyge, optræde disse 
Sygdomme ogsaa undertiden hos Gemserne, hvis Lever desuden 
ikke sjælden er behæftet med Ikter. 

Man finder ofte i Gemsernes Mave, især hos gamle Bukke, 
ligesom hos flere andre nærstaaende Arter de tidligere saa 
berømte Gemsekugler eller «tydske Bezoarstene.» Det er 
mørke Kugler af Størrelse som Hasselnødder eller Hønseæg, 
som ere overtrukne med en læderagtig, glinsende og vellugtende 
Masse og rimeligvis bestaa af halvfordøjede- Rodtrævler, der 
ere sammenkittede til en fast Masse ved de fortærede Knoppers 
og Halvbuskes hårpixagtige Bestanddele. Der er skrevet hele 
Bøger om disse Gemsekuglers lægende Kraft; de, hjalp mod 
alle mulige Onder, ja gjorde endogsaa Soldaterne kuglefaste 
og betaltes med en Louisd'or "eller mere Stykket.  Alle- 
rede Scheuchzer bemærker imidlertid ironisk hertil: »Saa- 
dant kan man vel sige og skrive, ligesom da Velschius 
ogsaa har en hel Liste paa menneskelige Lidelser, mod hvilke 
Gemsekugler skulle gjøre Nytte, men naar man vil tale om 
selve Brugen af dem eller om Praktikken, ja saa komme først 
Vanskelighederne for Dagen.« 

Gemserne ere endnu langt hyppigere i alle Alpeegne, end 
man i Almindelighed tror, eftersom man mærker. lidet eller 
intet til dem, naar man berejser Alperne om Sommeren. Man 
kan gjentagne Gange besøge Distrikter, i hvilke der bestandig 
bor en Snes Stykker .uden at blive en eneste af dem var. 
Jeg har i Forening med flere Jægere undersøgt et smalt Klippe- 
parti flere Timer i Træk med Kikkerten uden at opdage Spor 
af dem, men en Driver, som blev sendt derop, jagede strax 
tre Stykker op. Ligeledes. har jeg til min Forbavselse drevet 
syv Gemser op i en Højskov, hvor jeg før aldrig havde set 
nogen, men hvor Bjærgboerne formodede, åt der opholdt sig 
«Dyr» (det er hos dem den almindelige Betegnelse for Gemser). 
Den største Del af Dagen ligge de bag Sten og Buske, hvor 
de ikke let bemærkes paa Grund af deres rødbrune Farve. 
Blive de'i denne Stilling et Menneske var, holde de rolig og 
stadig Øje med ham uden at røre sig og staa først op, naar 
de mærke, at der søges efter dem. Imidlertid forstaa selv 
større Flokke i den Grad at fordele sig eller fortrække, navn- 
lig i en skovrig Bjærgegn, at et helt Jagtselskab kan blive i 
den Tro, at, der ingen Gemser findes der i Egnén, og det 
uagtet et øvet Øje meget sikkert skjælner deres Exkrementer 
og spidse, skarpe Fodspor i den bløde Skovjord fra Gedens. 

Den ofte udtalte Frygt for, at Gemserne skulle blive ud- 
ryddede i Løbet af nogle Aartier ligesom Stenbukkene, er al- 
deles: ugrundet; — man kan snarere paastaa, at saa længe 
Alperne blive staaende, ville de ogsaa huse Gemser. Uden 
Hensyn til det vanskelige og lidet lønnende ved den sædvan- 
lige Maade at jage Gemser paa saa vel som til det stadig af- 
tagende Antal af egentlige Gemsejægere er selve Regionens 
Beskaffenhed af.den Art, at den sikrer disse Dyr mod fuld- 
kommen Udryddelse. Hertil kommer end videre den delvise Be- 
skyttelse, Jagtlovene yde dem, den Erfaring, at Hungemser 
meget sjælden falde som Bytte, de farlige Rovfugles og Patte- 
dyrs bestandig aftagende Mængde og endelig Gemsernes over- 
ordentlige Forsigtighed, Klogskab og Hurtighed, i hvilke Egen- 
skaber de ere Stenbukkene langt overlegne. Jeg er overbevist 

om, at alene Bindnerlandet”) huser og føder langt over to 
tusinde Gemser i sine uendelige Højbjærgdistrikter; paa Såntis- 
knuden, som man anser for meget fattig paa Gemser, har jeg 
i disse Dage talt over tyve Stykker i en Hjord hinsides Oebhrli, 
medens mere end det dobbelte, ja maaske det tredobbelte An- 
tal trak omkring i andre Dele af Alpstein, og kort efter traf 
vi paa én Jagtdag henved fyrretyve Stykker i større og mindre 
Flokké. Churalperne, Glarnerlandet, Urkantonnerne, Wallis, Tes- 
sin, Bern og de waadtlandske Alpeegne ernære store og småa 
Hjorder i betydelig Mængde, saa at jeg tror, at Harerne, Ræ- 
vene-og Maaréne, der leve i vor umiddelbare Nærhed, snarere 
ville kunne udryddes end Gemserne, og naar vi høre, at enkelte 
Gemsejægere have nedlagt 300, 500, 900 eller, som Colani, 
den store engadinske Gemsebetvinger, 2800 Stykker i deres 
Levetid, saa give disse Tal os ikke blot et Begreb om den 
Ødelæggelse, som har fundet Sted, men ogsaa om den Mængde 
Dyr, som endnu ikke ere udryddede. Selv om der for Øje- 
blikket aarlig skydes en 5—700 Gemser i Schweiz, hvilket dog 


%) For at give en Forestilling om dette Bjærglands Rigdom paa Gemser 
vil jeg blot bemærke følgende. I Slutningen af September 1852 skød 
Jægeren Pietro Zuan fra Stampa paa én Formiddag 4 Gemser i Bergell. 
Ved Pontresina nedlagde en anden den 22de Oktober 1852 ligeledes fire 
i Løbet af en Time. For 40 Aar siden regnede man, at de otte Jægere 
i Schamserdalen aarlig fældede 70—80 Stykker. 1 Aaret 1856 skød 
Zinsli i Scharans, der om Sommeren var Hyrde oppe paa Kamogasker- 
alperne, i Forening med en temmelig uøvet Kammerat ikke mindre end 
31 Gemser i Tidsrummet fra den 25de August til dén 3lte Oktober, 
nemlig 3 paa Leserjoch og 28 i Kamogasker- og Beversbjærgene. To 
Gange fældede han to Dyr i ét Skud, og én Gang skød begge Jægerne 
tre Dyr, det ene efter det andet, paa den samme Plet. Desuden dræbte 
de i samme Tidsrum 61 Murmeldyr. Den, der om Efteraaret gjør Van- 
dringer i Bjærgene ved Lugnetz, Savien, Vals, Schams, Medels og Rhein- 
wald, i Pråttigau eller i Engadin, vil ikke saa sjælden se Flokke fra fem 
til tyve Stykker. Det øvre Tessin er næsten lige saa rigt, navnlig Be- 
drettadalen, hvor den fortræffelige Jæger Natal Jory i Efteraaret 1852 
skød- fem Gemser paa én Dag og aarlig i Jagttiden nedlagde en 30—35 
Stykker. I Bunden alene fældes der aarlig langt over 500 Gemser, thi 
saa mange Skind kommer der aarlig i December påa Andreasmarkedet 
i Chur, skjønt -begribeligvis ikke alle bringes paa Markedet. For en Snes 
Aar siden beløb Antallet af Markedsskindene sig til 1000—1200. 

næppe er Tilfældet, vilde Gemsebestanden dog derved ikke 
svækkes påa nogen truende Maade. Tidligere var der, det 
maa man jo indrømme, flere end nu, men de var mindre sky 
og blev derfor formindskede og tilbagetrængte, saa at de nu 
netop ere saa meget mere sikrede. 

I flere Aarhundreder have Gemserne havt et frit og fredet 
Indelukke i .Glarnerlandet. Forordningen om, at de mellem 
Linth og- Sernf liggende Alper og Dale indtil Frugmatt skulde 
være Fribjærge for Gemser og alt andet Alpevildt, saa at 
ingen maatte skyde, ja ikke engang bære Bøsse der, skriver 
sig maaske fra det femtende Aarhundrede. Til forskjellige 
Tider have ogsaa andre Bjærgdistrikter været belagte med Inter- 
dikt, hvorved Vildtstanden er bleven betydelig forøget. Otte 
af Øvrigheden beskikkede og edsvorne Jægere maatte mellem 
Jacobi- øg Martini-Dag skyde to Gemser i Forbjærgene til en- 
hver Borger i Kantonnet, som holdt Bryllup i det nævnte Tids- 
rum, og hvert Åar én til Landammanen og Landstadtholderen 
og to til den styrende Borgmester i Zurich for hans Ulejlighed 
med Ordningen af Brødtaxten, men ellers maatte selv Fribjærg- 
skytterne ikke" røre noget Vildt i de fredlyste Distrikter. I 
den nyere Tid omgik man imidlertid hyppig disse gavnlige For- 
ordninger, saa at alle Bjærgene til sidst erklæredes for fredede 
i tre Aar. I den Tid formerede Gemserne sig meget stærkt 
og blev såa tamme, at de hyppig viste sig paa Kvægalperne 
og -endogsåa kom ned og snøftede til Slætten i Nærheden af 
Høbjærgerne. Da jagten begyndte igjen 1863, løb alle til Fjælds, 
og Gemserne blev i de første Par Uger skudte ned paa den 
ynkeligste Maade. Kantonnet St. Gallen har ligeledes nu nogle 
Fribjærge i Churbjærgene fra Speer til Gonzen. 

I Slutningen af Aaret 1853 blev der skudt en stor Sjælden- 
hed, nemlig en hvid Gemse oven for Sculms, en Landsby mellem 
Bonaduz og Versam påa Heinzenberg (Binden). Det var en 
Albino af mælkehvid Farve med hvide Klove og røde Pupiller 
— en sex Maaneder gammel Hun. Dens spidse og lige Horn 
var ikke meget over en Tomme lange, og Pelsen var særdeles 
tyk, især paa den smukke, muskelstærke Hals. Den opbevares 

i Alpedyresamlingen i Neuenburg. Et åndet lignende Exemplar 
blev skudt i Oktober 1867 i Duvinerkløften. 


B) Gemsejagten i Almindelighed. 


Jægerens indre og ydre Anlæg. — Bøsser. — Drivjagter. —. Jægeriver. — 
— Farer og'endelige Udbytte. — En 7laarig Jæger i Virksomhed. — Jagtens 
Indflydelse paa Jægerens Karakter. 

> 
Staa fast, min Fod, 
Paa Dybets Rand, 
Din Saal slaa Rod, 
1 Fald den kan; 
Vel tusend Fod 
Fjældvæggen gaar, 
Saa Øjet næppe 
Til Dybet naar. 


Og-jeg staar her 

Ved Dødens Land 

Saa rædsomt nær, 

Som ved Syndens Rand; 
Som til Syndens Død, 
Som til Helveds Nød 
Hver dødelig skuer 

Og bævende gruer. 


Se ikke derned 
Paa Afgrunds Vej; 
Staa ret:og rank, 
Nyfigen ej; 

Rør ej en Haand, 
Staa stille kun, 
Kast ej en Sten 

I Dybets Mund. 


Ha, bøjed du, Daare! 
For oven dig frem 

Et Haarsbred blot 

Over Dødens Hjem, 

Da greb det dit Hoved, 
Din Kraft var røvet, 
Ned — ned det drog dig 
Fortabt, bedøvet. 


Den egentlige Gemsejagt, som i Tyrol var en kejserlig For- 
lystelse paa Maximilians Tid og igjen er bleven det under den 
nuværende Monark, Franz Joseph, er hos os ingen Herreglæde 

og altfor anstrængende og besværlig til at kunne henregnes til 
de noble Passioner. 

De ægte Gemsejægere i Schweiz høre til den mindre be- 
midlede Klasse; det er seje og nøjsomme Folk, som kunne 
trodse Vejrliget og ere fortrolige med Bjærgegnenes Natur, med 
Dyrenes Levemaade og med den Maade, hvorpåa de skulle 
jages. Jægeren maa besidde et skarpt Syn og ét Hoved, som 
ikke svimler, et kraftigt og hærdet Legeme, som kan trodse 
Sneregionens Rædsler, Dumdristighed i Forening med den højeste 
Grad af Koldblodighed, Omsigtighed og Snarraadighed, et Par 
gode Lunger og jærnhaarde Muskler. Han skal ikke blot være 
en fortrinlig Skytte, men en lige saa fortrinlig Klatrer, fortrin- 
ligere end den forvovneste Ged. Der gives Stillinger, i hvilke 
han måa anstrænge ethvert Ledemod til det yderste, stemme 
Albuer, Tænder, Ryg, Hage eller Skuldre imod eller benytte 
dem som Løftestænger eller Klamreredskaber for at holde sig 
fast, skyde sig frem eller sno sig igjennem. 

En Jægers Udrustning bestaar i Reglen af en varm, grov 
Klædning af ufarvet Uld, en Hue eller Filthat, en velbeslaaet 
Alpestok, der hos Biindnerjægerne- ender som en Baadshage, 
en Jagttaske med Krudt, Kugler og Kikkert ,, Ost, Smør og 
3rød og undertiden en Lærke med Kirsebærbrændevin. For 
at faa noget varmt at styrke sig paa, tager han ogsaa en lille 
Jærngryde og en Portion ristet: og saltet Mel med sig. Om 
Morgenen og om Aftenen gjør han Ild paa og laver sig en 
kraftig Suppe af Mel og Vand i Gryden. Til de vigtigste Dele 
af hans Udrustning hører desuden et Par gode Alpesko og en 
god Bøsse. Skoene ere meget vigtige, da hans Sikkerhed i van- 
skelige Stillinger for største Delen afhænger af dem, og de ofte 
frelse ham, hvor han vilde være fortabt med almindeligt Fod- 
tøj. Gemsernes og Stenbukkenes Hove have, som bekjendt, 
meget skarpe Rande og ere saa staalhaarde, at man ofte langt 
fra kan høre det lydelige Anslag af deres Fødder paa Klip- 
perne. Ved Hjælp af Spidsen og den skarpe Rand ere de i 
Stand til at faa Fodfæste paa den ubetydeligstée Klippekant og 
træde sikkert selv paa den spejlklare Is, uagtet de ellers und- 
gaa denne saa meget som muligt. Alpeskoene ere udførte nøj- 

agtig efter denne Model. De tykke Saaler ere beslaaede langs 
Randene med spidstoppede Søm, hvormed de gribe sikkert fast, 
og desuden ofte skærpede for og bag til med et lille hestesko- 
formigt Jærn. Ved Hjælp af dette Beslag faar Foden en påa- 
lidelig Basis og Gangen en oygrordentlig Sikkerhed. Træder 
Jægeren paa en spids Sten, hviler han med hele Foden påaå 
den, thi Saalen krummer sig ikke som en almindelig Støvle- 
saal, hvorved Ligevægten- vilde forstyrres. Sætter han Foden 
paa en glat Klippe, en skraa Stenplade eller en smal, skarp 
Kant, som er smallere end Foden selv, vilde en almindelig 
Saal glide ud eller krumme sig og gjøre Fodtrinet usikkert, 
men den stive, skarpkantede Sømsko hviler fast og kroger sine 
ru Tænder i den glatte eller skraanende Flade eller hager sig 
som et Klamreredskab om den skarpe Kam. Ja hvor Jægeren 
blot kan faa fat med Skoens høje Sømrand eller endogsaa kun 
med dens haarde Jærnspids, er han i Stand tilat træde sikkert 
og faa-hele Legemet understøttet. Med saadanne Sko behøves 
Fodjærn ikke og bruges i det højeste, naar man skal gaa længe 
paa den blotte Is. ; Naar Skoene derimod ere daarlige, ere 
+ saadanne Jærn nødvendige, men de erstatte langt fra de egent- 
lige Alpesko. I Kanton Schwyz. foretrække Jægerne ofte at 
klatre med bare Fødder. Def har sine Fordele, især naar man 
er vant dertil, thi Foden griber da sikkert og hver enkelt Taa 
fatter næsten som en Finger om Underlaget. Da den bare 
Fod imidlertid ikke træder saa' sikkert som den tunge Søm- 
sko, pleje disse Jægere nu og då at bestryge Fodsaalen med 
Fyrréharpix, hvoraf de derfor altid føre et Stykke med sig. 
At de schweiziske Gemsejægere skulde ridse Foden til Blods 
for at staa fastere, er derimod en Ammestuehistorie. Den 
nøgne, med Harpix indgnedne Fod har det Fortrin for den be- 
skoede, at den kan gjøres bred og knibes sammen, ligesom 
Gemsernes Hove kunne spærres ud paa skraa og glatte Flader ; 
men den ér trods dette dog langt fra saa sikker som den med 
Sko beklædte og desuden lettere udsat for Saar af de skarpe 
Stenkanter, hvorved Jægeren let kommer til at gjøre en uvil- 
kaarlig Bevægelse og styrte sig selv i Afgrunden. Til længere 
Vandringer over Gletschermarkerne ere Sko absolut  nød- 

vendige. I enkelte Bjærgstrøg bruges derimod Snesko eller 
Skier til visse Tider af Aaret med stor Fordel. De bestaa af 
smalle, .ovale Trætavler, som ere indflettede i stærke Snore 'og 
snøres fast til Skoene. Ved Hjælp af dem skrider Jægeren 
sikkert og raskt hen ”over den løse Sne og bevæger sig end- 
ogsaa hurtigere end Gemsen, der synker i ved hvert Trin. 
Saa snart Sneen er haard, ere de derimod ubrugelige og gjøre 
desuden alt for megen Larm. 

Det er tilsyneladende Smaating, som kun. faa have vær- 
diget nogen Omtale, men det er saa vigtige og interessante 
Smaating, at vi ikke turde lade dem uomtalte. 

Hvad dernæst Bøssen angaar, saa betjene Jægerne sig nu 
i Reglen af den saa kaldte «Dyrebøsse» med riflet Løb, let 
Skaft og tynd Kolbe, sjældnere af den glatløbede Dobbeltbøsse, 
hvor hvert Løb bliver ladet med to. eller tre Smaakugler. 
Manden er sikker paa sin Bøsse i enhver Afstand og véd paa 
et Korn, hvor meget Krudt der behøves til en given Afstand. 
I Wallis ser man endnu hyppig den tidligere almindelig brugte 
enkelte, glatløbede Bøsse med to bag hinanden liggende Laase 
paa samme Side. Den første Kugle anbringes lige påa den 
første Ladning og tjener saaledes” til Underlag for den anden, 
som staar i nøje Forbindelse med Fænghullet eller - Pistonrøret 
i den forreste Laas. De to. Skud sidde altsaa bag hinanden i 
et og samme Rør, hvert af dem i Forbindelse med sin egen 
Hane- eller Stenlaas. I Reglen affyres naturligvis det yderste 
Skud først; træffer det ikke, eller anser Jægeren to Kugler 
påa én Gang for nødvendige, løsner. han strax det bageste 
Skud, der da tager det forreste med uden at antænde dets 
Krudtladning.. Denne ejendommelige Gemsebøsse har den For- 
del åt svære meget lettere end en Dobbeltriffel og dog at have 
to Skud til Disposition ligé som denne. 

De kortløbede, uriflede Dobbeltbøsser bruges ikke gjærne 
til Gemsejagt, da de ikke ere langtrækkende og sikre nok til 
et Kugleskud. Ogsaa Spidskugler blev én kort Tid anvendte 
i Jagtbøsserne, men de ere igjen gaaede af Brug hos mange 
ægte Jægere, thi de række vel langt og sikkert, men dræbe 
kun paa Stedet, naar de træffe Hjærtet eller Hovedet. Kuglen 

er nemlig for lille, og selv om den gaar tværs igjennem Dyret, 
løber dette dog endnu milevidt og gaar tabt for Jægeren, især 
om Efteraaret, naar Fedtet træder ud i Saaret "og forhindrer 
et dødeligt Blodtab. Jægerne foretrække derfor altid saa stort 
Kaliber som muligt, endogsaa tolods Kugler, og lade altid med 
den største Omhyggelighed, da en Klikken af Bøssen ofte kan 
tilintetgjøre Frugten af mange Dages Anstrængelser, og tage 
heller ikke gjærne et gammelt Skud med.  Bindnerjægerne 
foretrække i Reglen den. temmelig tunge, lange Bøsse med 
dobbelt, riflet Løb af middel Kaliber og med en lang rør- 
formig Messingskjærm over Visiret. Endnu farligere turde Re- 
volverbøssen med Tiden blive, saa fremt den hævder sit Ry 
som et sikkert Vaaben. 

Kun den ægte Jæger kjender Værdien af en god Kikkert 
og sparer ofte sammen i mange Aar for at kunne anskaffe sig 
en. Den er bestandig i Brug oppe i Bjærgene. Hvert Kvar- 
ter sætter han den for Øjet og syner alle Klippevæggene, de 
kratbevoxede Høje og de dybe Regnkløfter. Langsomt og be- 
tænksomt rykker han frem, uophørlig undersøger han Bjær- 
gene og gaar ikke gjærne op i de højeste Regioner, før han 
har faaet Øje paa Vildtet. Dette gjælder især om Biinden, 
thi paa andre Steder bruges Kikkerten hverken saa almindelig 
eller såa hyppig. 

Om Aftenen eller om Natten ved Stjærneskin bryder Jæ- 
geren op for at naa sine Distrikter, før Solen staar op. Han 
kjender nøje sit Vildts Stier og daglige Vandringer, dets Yndlings- 
græsgange, Tilflugtssteder og Saltklipper og indretter sin Jagt 
derefter. Hovedsagen er altid at beholde Dyrene i Vinden, 
thi naar endogsaa blot den mindste Luftning fra ham hen til 
Gemserne,: vejre de ham i forbavsende store Afstande og ere 
tabte for ham”). Den simpleste og bekvemmeste Jagt bestaar 


”) Det er Reglen, men jeg kjender dog ikke faa Exempler paa, at Gemserne 
aldeles ikke have mærket det mindste 'til den sig nærmende Fjende, ja 
i et enkelt Tilfælde fulgte en Gemse endogsaa flere Tusende Skridt efter 
en Jæger, uagtet den havde Vinden mod sig og han ikke var 50 Skridt 
borte, og flygtede først, da han vendte sig af Forundring over den ras- 
lende Lyd tæt bag ved sig og lagde an. 

i at udspejde Dyrene om. Aftenen i en Sénners Dragt "og liste 
sig paa dem i Morgendæmringen, men det lader sig kun gjøre 
om Efteraaret, før Dyrene ere blevne stærkt jagede og gjorte 
alt for sky. i En rigtig Jæger ved godt, at han ikke .kan være 
forsigtig nok Fnavnlig med Skovdyrene, som det sjælden eller 
aldrig lykkes at drive ind i Gemsefælder. Skovgemserne, som 
hyppigere komme Menneskene nær, ere opmærksommere og 
forsigtigere, men ikke saa sky som Fjælddyrene, kjende deres 
Folk ganske godt og skjælne allerede i Afstand en Jæger fra 
en Brændehugger eller en Senner. Jægeren . vogter sig om- 
hyggelig for at. blive set af dem allerede i Dalen og sender 
hellere sin Bøsse i Forvejen. til det Sted, hvor han har i Sinde 
at begynde sin Jagt. Allerede. en Mils Vej neden for Gemse- 
distriktet undgaar han gjærne al højrøstet Tale og al Larm. 
Vil han liste sig paa Alpedyrene, gjennemstrejfer han om Aftenen 
i nogle Timers Tid. Bjærgene uden Bøsse og i. Sennerdragt 
paa et Strøg; hvor Sennerne i Forvejen have fortalt ham, at 
Gemgerne sandsynligvis have deres Lejrpladser”). Faar han 
Øje paa en Hjord, iagttager han den i Afstand bag en Klippe- 
blok. Dyrene græsse rolig, og naar de tro sig rigtig sikre, 
lége de med hverandre og stødes med Hornene. Efter Sol- 
nedgang lægge de sig i Reglen i en Kjedel eller lille Klippedal, 
hvor de fordele sig mellem Stenene. Jægeren vender nu ad 
Læsiden (hvorfor han ofte maa gjøre en lang Omvej) tilbage 
til sin Hytte, våager eller sover til efter Midnat og kommer 
derpaa med sin Bøsse forsigtig tilbage til Gemselejren og af- 
venter den første Morgendæmring, før han nærmer sig Dyrene, 


z) Sennerne give imidlertid kun gode Venner og bekjendte Jægere" rigtige 
Underretninger om de af dem iagttagne Gemsers Opholdssted og gjøre 
sig sædvanlig en udmærket Spas af at lede fremmede eller Søndags- 
jægere paa Vildspor og lade dem forgjæves løbe Mile vidt om i Bjær- 
gene. Mange Senner have endogsaa saadan Forkjærlighed for deres be- 
kjendte blandt Gemserne, at de aldrig forraade dem. »Dreng«, hørte 
jeg en Fader sige til sin Søn, »ikke for en Dublon vilde jeg have, at 
du skulde forraade den Gemse«, — og »den Gemse« var en gammel 
Buk, som i mange Åar havde lejret sig hver Aften i Alpen og daglig 
uden Frygt havde ladet Senneren komme .sig ti Skridt nær. 

Har han Fordelen af Vinden, er det påa denne Tid muligt 
med behørig Forsigtighed at komme Dyrene-:en 40 til 20 Skridt 
nær. Han tøver her atter en Stund; siddende paa Hug. bag 
en Sten eller em Busk, indtil det er blevet lys Dag. Lang- 
somt rejser Forgeden sig og rækker sig, og efter den den hele 
Hjord. I dette Øjeblik vælger Jægeren sig sit Bytte, helst en 
stor Buk, som hans øvede Øje kjender påa de noget tykkere, 
for oven mere- udspærrede "Horn. - Falder Dyret, studgser hele 
Hjorden et, Øjeblik, ser med største Uro efter den opstigende 
Krudtdamp: og flyr hurtig som Vinden i den modsatte- Retning. 
Denne Maade at jage påa er, hvor den kan anvendes, den 
sikreste og hurtigste. ; 
Selskabsjagten, den såa kaldte Drivjagt, er temmelig 
sikker, naar man har paalidelige Spejdere. Gemserne omgaas, 
hvorpaa en Jæger forstyrrer dem påa deres lavere liggende 
Morgengræsgange og driver dem langsomt. (ofte ved at efter- 
ligne en Hunds Gøen) op ad Bjærgene og hen imod de Passer, 
som Hjorden i lignende Tilfælde plejer at vælge, og som de 
øvrige Jægere imidlertid have besat. Det er forbavsende, hvor 
nøje disse Folk kjende Gemsernes Veje. Ofte aftale de nede 
i Dalen at ville mødes til en vis Time påa en bestemt Fjæld- 
kam, bestige Bjærget i en Afstand af 2—3. Mil og træffe 
til den aftalte Tid højt oppe i en eller anden afsides 
Kløft sammen med de opdrevne Gemser. Jagt med Hunde var 
tidligere almindelig i de lave, skovbevoxede Forbjærge i Her- 
skabet Sax, i Gasterlandet og i Entlibuch. Det var ogsaa en 
Slags Drivjagt. " Den posthavende Jæger højere oppe hørte 
allerede i Afstand det af Hundene hidsede Dyrs vrede og vold- 
somme Stampen og fældede det med en med flere Smaakugler 
ladet, "uriflet Bøsse, men i de sidste Aartiér have Gemserne 
trukket sig ganske tilbage fra disse Forbjærge til Alperne. 
Enejagten er farligere, naar Jægeren ikke blot lurer paa 
Gemsen eller skyder den ved Saltklipperne, men naar han om- 
gaar den ad højst besværlige Veje eller formelig jager og for- 
følger den. I flere stejle Bjærge er en saadån Gang altid en 
Gang påa Grænsen af Liv og Død. Et alt for hurtigt Øjekåst 
ned i det svimlende Dyb fra en smal Klippehylde, en faldende 

Sten, som med magisk Kraft drager Jægeren efter sig ned i den 
frygtelig dybe Afgrund, en løs Busk, til hvilken han klamrer 
sig under Klatringen, — alt dette-bliver til en Dødsaarsag, og 
kun den urokkeligste Aandsnærværelse kan endnu maaske frelse 
ham fra Fordærvelsen. - Høbjærgere og Gemsejægere fortælle 
ofte om den forræderiske Tiltrækningskraft, som en faldende 
Gjenstand udøver påa et paa et smalt Klippetrin staaende 
Menneske. Næsten uimodstaaelig tvinges han til åt se ned i 
Aførunden efter Stenen, især naar den løsnes nær ved hans 
Fod, men den, der ser ned, er fortabt, og mange ere allerede 
blevne Ofre for denne sympatetiske Tiltrækning. De pleje 
derfor i slige Tilfælde strax at vende Ansigtet ind mod Fjæld- 
væggen og stanse et Øjeblik, før de fortsætte deres Vej. 
Lykkes det med usigelig Møje at drive Gemserne ind i en 
saakaldet Gemsefælde (i Engadin Clavigliadis), som der 
ingen Udvej er fra, falder der i Reglen et rigt Bytte, uagtet 
de indegsluttede Dyr under Anførsel- af en dristig Buk under- 
tiden vende om og fare hen over eller forbi Jægeren. I Glarner-, 
Bindner- og Walliseralperne findes der en stor Mængde af 
disse Gemsefælder. 

En hidsig Forfølgelse forleder imidlertid ofte Jægeren til 
Ubesindighed og lokker ham ud paa Klipper, hvor hån hverken 
kan komme frem eller tilbage. Kohl fortæller om et Tilfælde, 
i hvilket en ivrig Jæger i Berneroberland sprang ned paa en 
smal mør Skiferkant, der som en Gesims af en Fods Brede 
løb langs hen med en stejl Klippevæg hundrede Favne over Af- 
grunden. Da den møre Stenplade begyndte at smulre under 
ham og truede med ikke at bære ham længere, lagde han sig 
forsigtig ned paa Maven og begyndte langsomt at skubbe sig 
frem paa det lange Klippebaand. Med sin lilleHaandøxe bort- 
huggede han først omhyggelig den smulrende Sten foran sig 
og krøb frem Fod for Fod i stadig Fare for, at hele Gesimsen 
skulde løsne sig under ham og tage ham med sig ned i Dybet. 
Efter at have arbejdet i halvanden Time bliver han pludselig 
en flagrende Skygge var påa Væggen ved Siden af sig, vender 
sig med Besværlighed op ad og ser en mægtig Ørn kredse 
over sig, som synes at røbe Lyst til at styrte ham i Af- 

grunden. Jagtlysten fortrænger Angsten af den i stadig Døds- 
fare svævende Jægers Bryst; forsigtig og med stor Besværlig- 
hed drejer-han sig om påa Ryggen, faar efter et Kvarterstid 
ogsaa Bøssen i Hænde, stemmer Nåkken mod en Kant og 
kaster det, ene Ben over et Fremspring af Klippen, medens 
den anden Halvdel af Kroppen til Dels hænger ud over Af- 
grunden. I denne Stilling iagttog han en Tid lang Ørnen, som 
dog til sidst foretrak at flyve bort, og efter tre Timers for- 
tvivlet Arbejde lykkedes det ham med sønderrevne Klæder, 
Hænder og Arme at naa Enden af det smalle Galleri og faa 
fast Fod. 

Forfølgelsen af Gemserne paa de spejlglatte Ismarker er 
naturligvis ogsaa forbunden med store Farer, men den finder 
sjældnere Sted, da Gemserne ofte hellere lade sig skyde end 
betræde de blanke Gletschere, for hvilke de have lige saa stor 
Skræk som Forkjærlighed for Snemårkerne. Foruden alle de 
nævnte Farer frembyder Beskaffenheden af Gemsejægernes Jagt- 
Distrikter til visse Tider endnu utallige andre, saa at den ofte 
udtalte Sætning, at der dør flere Gemsejægere ved en voldsom 
Død i Bjærgene end ved en naturlig Død i Sengen, kun holder 
altfor meget Stik. Snart overrasker en bitter Kulde den 
trætte Jæger og griber lammende hans slappede Lemmer; snart 
sover han ind, overvældet af Træthed og Kulde — og vaagner 
ikke mere; snart kaster en nedrullende Sten, som Stormen, 
Tøvejret eller en klatrende Gemse har løsnet, ham ned i Af- 
grunden eller saåarer ham; snart hører han Lavinens brusende 
Løb over sit Hoved, og før han faar set sig om og har tryk- 
ket sig tæt op til Klippevæggen, hyller Bjærgaanden ham 
under Tordenbrag i sin flagrende Snekappe og begraver ham 
med knuste Lemmer i Dalkjedlen maaske først en Mil fra 
Stedet. Jeg vil ikke opregne flere af de sørgelige Tilfælde, 
som jeg selv har oplevet i Nærheden. Den farligste af alle 
Fjender er maaske dog Taagen, naar den overfalder Jægeren 
højt oppe over Menneskets Boliger midt ide sønderrevne Fjæld- 
tinders rædselsfulde Labyrint. Ofte falder den da saa stærkt 
paa, at han ikke kan se sex Fod for sig, og kun den største 
Koldblodighed, et nøje Kjendskab til Terrænet og udholdende 

Legemskraft befrir ham fra at falde i en Gletscherspalte eller 
styrte ned, over en Klippevæg. eller glide ud paa. en. fugtig 
Stenplade, især da der ofte følger tæt Snefog med Storm paa 
en'saadan Taage, hvorved det bliver aldeles umuligt længere 
at beregne. Vejens Sikkerhed. 

Selv uden noget særeget Ulykkestilfælde, som imidlertid 
vel: næppe ganske kan undgaaes under livsvarig Jagtbeskæf- 
tigelse, er Gemsejagten besværlig nok paa Grund af den i det 
hele formindskede Vildtstand. Hvor ofte strejfer Jægeren ikke 
i visse Egne flere Dage om mellem de højeste Fjælde uden at 
finde saa meget som et sikkert Spor af et Vildt, eller udén at 
det er ham muligt at komme det nær, og det i stive, stadige 
Marscher og paa en overordentlig smal Kost. Er han endelig 
heldig eller fifffg nok til at komme det paå Skud, forraader 
Vinden eller en faldende Sten ham maaske; har han lagt sin 
lange Bøsse an paa et Klippestykke, maa han endelig sigte 
meget nøje og skyde meget sikkert og heldig, naar han ikke 
vil gaa glip af sit Bytte, fordi det enten kun er anskudt og 
flygter eller helt truffet, men styrtet ned i Afgrunden. Naar 
han kan komme til, sigter han altid paa Hoved, Hals eller 
Bryst. Skuddet falder, den trufne Gemse gjør et Par Kolbøtter 
og bliver liggende, dens Kammerater staa et Minut med højt- 
opløftede Hoveder og se sig om, hvorfra Faren monne komme, 
hvorpaa de med Lynets. Fart fly hen over Klipperne, — men 
naar han er kommen den nær, springer den rask op .og flygter 
trods sit svære Saar med saa forbavsende Hurtighed, at den 
er borte, næsten før den er set. Men den prøvede Jæger op- 
giver den ikke saa let og følger ofte i flere Dage dens blo- 
dige Spor, thi han ved, at det saarede Dyr skjuler sig i Huler, 
Huller og Krat og begynder at slikke sine Saar med stor Iv- 
righed, og ofte lykkes det andet Skud ham da bedre. Gemgser, 
som styrte ud over høje Klippevægge, blive ofte et Bytte for 
Lammegribbe, Ravne og Snekrager, og selv om Jægeren ad 
Omveje naar til Liget, er Skindet for det meste sønderrevet 
og Kjøddet fordærvet. Thi naar Indvoldene briste, trænger 
Tarmkanalens stærkt lugtende, grønne"Mrdhold saa hurtig ud i 
alle Legemets Dele, at Kjøddet”bliver aldeles uspiseligt. Dog 

vi ville ogsaa tale om heldigere Tilfælde. Ved at klatre mile- 
vidt over Klipperne er det lykkedes Jægeren at komme i Læ 
af Flokken. Da han først blev den var, græssede den rolig 
paa en Bjærgtops Græsstriber, nu øjner han den ikke mere 
der, men ser gjennem sin Kikkert Forgeden ligge langt borte 
paa en Stenplade mellem Klipperne og tygge Drøv; han for- 
moder, at den ligger i Skyggen bag hende nede i en Fjæld- 
kløft, og klatrer atter over Stok og Sten for at komme bag 
paa den. Endnu en Times Slid, og rigtigt — der ligge de 
spredte i den brede Bjærgfold, syv gamle Dyr og to Kid, 
netop som han har talt dem. Hvert Øjeblik strække de 
Hovederne til alle Sider. . Forsigtig lægger Jægeren sig påa 
Maven og kryber, i det han skyder sin dobbeltløbede Bøsse 
foran sig, langsomt og lydløst hen imod den Klippeblok, der 
skal dække ham. ” En stærk Buk er tagen påa Kornet; Skud- 
det falder, Kuglen sidder i Skulderen, højt springer Dyret op 
i Luften og styrter til Jorden. Som et Lyn fare Dyrene op, 
men da de ikke se nogen Fjende, vide de heller ikke, hvorhen 
de skulle fly. Gjenlyden åf Skuddet ruller tordnende hen mel- 
lem Fjældvæggene — hvorfra nærmer Faren sig? Medens 
Dyrene i den højeste Frygt snart trænge sig sammen, snart 
springe raadvilde hid og did, kommer et af dem den ubevæge- 
lig lurende Jæger nær, og nu falder det andet Skud, ja ofte 
er han saa heldig,at kunne gjøre endnu et Skud eller to, naar 
han holder sig godt dækket, eller naar en anden Flok, skræm- 
met af Skuddene, jager forbi uden åt ane, hvor Faren truer. 
Men under ingen Betingelse maa Jægeren lade sig se, strax 
efter at Skuddet er faldet, saa længe der endnu er Gemser i 
Nærheden, thi intet vilde være mere i Stand . til - for længere 
Tid at fordrive Dyrene fra det påagjældende Bjærgparti end 
Synet af Fordærveren umiddelbart efter Kammeraternes Død. 

Er Dyret endelig nedlagt, aabner Skytten det (Blodet, selv 
af Dyr, som ikke have været hidsede, men ere skudte påa 
Stedet, forekommer ham saa varmt, at han uvilkaarlig tager 
Haanden til sig igjen), tager Indvoldene ud, men lader de 
ædlere af dem, blandt hvilke Leveren især ér af udmærket fin 
Velsmag, blivei Dyret, binder Fødderne sammen, hager Hornene 

fast i Skindet og bærer det derpaa bort paa sit: Hoved, saa- 
ledes at Fødderne ligge hen over Panden. Paa denne Maade 
slæber han: ofte to Gemser paa én Gang, det vil sige halv- 
andet Centner, milevidt hen ad de farligste Stier til sit Hjem 
og tager sig, naar han har jaget paa et fremmed Omraade, 
vel i Agt for Nabojægernes Skinsyge. I det Tilfælde forefalder 
der nemlig ofte blodige Fægtninger, især mellem de biindenske, 
tyrolske, wallisiske og savoyiske Jægere. Såussure fortæller 
følgende. En Savoyard havde anskudt en Gemse, og to Wal- 
lisere fældede den fuldstændig. Da den første var Dyret nær- 
mest og desuden havde gjort det første Skud,-greb han det og 
bar det bort. Walliserjægerne, som stod længere nede, raabte 
til ham, at han skulde lade det liggé, og da han ikke lod. sig 
afskrække fra åt gaa videre, sendte de to Kugler efter ham, 
der peb forbi hans Hoved. Vejen var saa stejl, at han ikke 
kunde flygte hurtig, og hans Munition var opskudt, saa at han 
ikke kunde forsvare sig. Han lød derfor Gemsen ligge og trak 
sig tilbage, men hans Hjærte brændte af Tanke om Hævn, og 
han lurede derfor paa dem, indtil han opdagede, i hvilken af 
de af Hyrderne allerede forladte Alpehytter de to -Wallisere 
havde i Sinde at overnatte. Nu ilede han til sit to Mile. bort- 
fjærnede Hjem, ladede sin dobbeltløbede Bøsse og sneg sig om 
Natten til den nævnte Hytte. Gjennem en Sprække saa han 
sine Fjender sidde ved Hden, stak Bøssepiben sagte igjennem 
den for at skyde dem begge ned paa én Gang og var netop 
i Begreb med at trykke løs, da den Tanke slog ham, at de 
ikke havde kunnet skrifte, efter at de .havde skudt paa ham, 
og at de altsaa vilde dø med deres Dødssynd og være evig 
fordømte. Denne Tanke rystede ham dybt, han trak Bøssen 
til sig, traadte ind i Hytten og tilstod Jægerne, i hvilken Fare 
de havde svævet. Rørt takkede de ham og delte den skæbne- 
svangre Gemse halvt med ham. 

Mellem Schweizerjægerne fra to Nabokantonner ender 
Grænsestriden i Reglen paa en mindre farlig Maade... Den ta- 
bende tvinges til at udlevere sin Bøsse som Prise til de jagt- 
berettigede, men endnu hyppigere jage Grænsejægerne fredelig 

over Grænsen fra begge Sider uden at volde hverandre store 
Bryderier. 

Det egentlige Udbytte af Jagten staar nu til Dags ingen- 
lunde i Forhold til alle de Farer og Møjsommeligheder og til 
det Tidstab, som det koster at vinde det. ,,Y faut nåaou tra- 
hiaona im nuri-ion£, d. e. der skal ni Jægere til for at ernære 
én, siger et Ordsprog hos Frejburgerne. En Gemgse er frå fire 
til i det højeste otte Daler værd, Kjøddet sælges for 60—80 
Centimer Pundet, Skindet, der giver et fortræffeligt, fløjelsblødt 
Læder, for 5—12 Frank, Hornene for to, — og dog ere Jæ- 
gerne saa lidenskabelig opsatte paa denne Jagt, at en, som fik 
det ene Ben amputeret i Zurich, efter to Aars Forløb af.Tak- 
nemmelighed sendte sin Læge det halve af en af håm nedlagt 
Gemse med. det Tilføjende, «at det vel ikke vilde gaa rigtig 
paa det Træbén, men at han dog haabede endnu at fælde 
mangen Gemse.» Manden var en og halvfjerdsindstyve Aar, 
da Benet blev amputeret. 

Jeg kan anføre mange andre Exempler påa, at Gemse- 
jagten med alle dens spændende og farlige Æventyr bliver til 
en uovervindelig, brændende Lidenskab, men vil her kun erindre 
om Saussures bekjendte Fører, der erklærede: »Jeg er for ny- 
lig bleven lykkelig - gift. Min Bedstefader og min Fader ere 
begge omkomne påa Gemsejagt, og jeg er vis paa, at det vil 
gaa. mig ligesaa, men om De ogsaa vilde gjøre min Lykke, 
kunde jeg ikke modtage Deres "Gave, naar det var paa den 
Betingelse, at jeg skulde opgive Jagten.» To Aar efter denne 
Ytring laa den kraftige og behændige Jæger knust i Afgrunden. 

Man har ofte gjort den Iagttagelse, at Gemsejagten ud- 
øver en meget bestemt Indflydelse paa Jægerens Karakter. 
Der kan ikke være nogen Tvivl om, at denne Beskæftigelse 
eller rigtigere denne uophørlige Kamp med Farer, Nød, Tørst 
og Kulde,- denne langvarige Luren og Paapassen,; denne for- 
sigtige og timelange Forberedelse til Hovedslaget, denne lyn- 
snare Benyttelse af et eneste gunstigt Sekund, denne kombi- 
nerende Bedømmelse af Sporene, denne Beregning af sammen- 
træffende Terrænforhold, atmosfæriske -Indflydelser 0. s. v., 
denne omhyggelige Udforskning af Vildtets Natur og Vaner, 


Gemsejægerne. 447 


denne Snigen, Skjulen og Bedragen — at alt dette efter ti 
eller tyve Aars Øvelse maa faa en bestemmende Indflydelse 
paa Jægerens Karakter. Derfor ere Gemsejægerne ofte tavse, 
indesluttede, hurtige og bestemte i Tale og Handling, men til- 
lige maadeholdne, nøjsomme, sparsommelige,”taalmodige og hen- 
givne i deres Skæbne. Det er indesluttede Naturer, som lige- 
som ere sig selv nok og snarere forholde sig passiv, ikke 
sjælden meget tørre Enstavelsesfolk, der ikke tale mange, men 
vægtige Ord — en stor "Modsætning til de vældige Hønse- og 
Hare-Nimroder nede i Sletten,-som hel rigelig og dristig for- 
staa at blande Sandhed og Digt mellem hinanden. 


Gemsejægerne. 
Ofre af Menneskeliv. — Karl Joseph Infanger. — Heinrich Heitz og David 
Zwiky. — En Jæger under en Gletscher. — Thomas Hefti. — Colani. — 
Rudi. — Sutter'ne. — Spinas og Cathomen. — De to Gemsejægere. 


Det Æmne, vi her ville behandle, er rigt som kun faa 
beslægtede. I de mennesketomme, farefulde Ørkener, i hvilke 
Jægeren ofte kæmper Skridt for Skridt mod truende Øde- 
læggelse, medens Døden overalt lurer påa ham, og han selv 
kun pønser påa Mord, forekomme ofte saa mærkværdige Si- 
tuationer og såa rædselsfulde Øjeblikke, at enhver ældre Jæger 
kan fortælle saadanne Æventyr. Mange af dem kunne de vel 
ikke selv fortælle. En Abbed fra Engelberg skattede sig lykke- 
lig, naar han ikke mistede mere end fem af sin Dals Beboere 
om Aaret paa Gemsejagten, og endnu bestandig fordrer hvert 
Aar mere end et eller to Ofre. Kort før Julen 1839 omkom 
et helt Jagtselskab i Introblenkløfterne i Nærheden af Schwarz- 
horn i Wallis. Syv Jægere, tre fra Våren og fire fra Leukbad, 
bégravedes i en nedstyrtende Snemasse og slyngedes ned i 
Dybet. Snebjæfget skred tæt forbi den ældste af dem, en ud- 
mærket Skytte, og rev ham ogsaa et Stykke med sig, men 

uden at" berøve ham Besindelsen. Han skaffede sig Luft i 
Sneen ved bestandig at arbejde med Hovedet og slap endelig 
helskindet ud af den igjen, men hans sex Kammeraters Lig 
blev først fundne: efter ”Snesmeltningen… Siden den Tid jagede 
den gamle aldrig mere. I-Oktober 1852 fandt tre schweisiske 
Gemsejægere Døden og blandt dem en meget bekjendt Vej- 
viser ved Navn Hans Launer, som styrtede ned fra «Jomfruen» 
over en 2000' høj Klippevæg. Vi ville her meddele nogle faa 
aldeles paalidelige og karakteristiske Historier i al Korthed og 
Simpelhed, da den gunstige Læser vist nok foretrækker den 
nøgne Sandhed for den nok saa skjønt udsmykkede Digtning. 

I .det lille Kanton Uri ligger der ikke langt fra en Arm af 
Fliielersøen og indeklemt mellem Bristen- og Urirothstock og 
Seelisbergerhorn et smalt lille Dallandskab, hvis kraftige Be- 
boere gjorde tapper Modstand i Aaret 1798 mod en indtræn- 
gende Kolonne-Franskmænd. Indtil den senere Tid kom der 
nu og da enkelte Bjørne fra Walliser- og Berneralperne ned i 
Isendalen, hvor de huserede slemt mellem Faare-, Gede- og 
Kvæghjorderne. Ved Isenbækkens Savmølle boede den Gang en 
kraftig Gemsejæger, Infanger, som døde som sølvhaaret 
Gubbe 1852, i et Bjælkehus med brogede Vinduesskodder og 
en lille, med udskaaret Træarbejde prydet Altan. I Juni: 1823 
viste sig atter en Bjørn i Dalen og myrdede.meget Kvæg. I 
Nærheden af et. lille Vandfald, næppe fem Minuters Vej fra 
Byen, passede han den op og skød den saa -grundig gjennem 
Nyrerne med sin fortræffelige Bøsse, at den døde paa Stedet. 
Til Erindring om sit lykkelige Skud ophængte han Labberne 
af dette prægtige, tre Centner vægtige: Dyr.i en Jærnkjæde 
foran sit Hus. En af Sønnerne, Karl Joseph, arvede Faderens 
Lyst til Jagthaandværket., Da han var femten Åar gammel, 
fik- han første Gang Lov til at ledsage Faderen paa Gemse- 
jagt. Det var en smuk Efteraarsmorgen, da de besteg - det 
stejle «Horn» bag Landsbyen og strejfede om mellem Høj- 
bjærgene. Pludselig opdagede de dybt nede i en græsrig Kløft 
ved deres Fødder en Hjord af tolv græssende Gemser: Faderen 
gav den uvæbnede Dreng sin Bøsse og sagde: «Skyd mig et 
af de Dyr, og naar du har gjort det, saa kom op paa Fjæld- 

kammen hisset og sving med Huen, saa skal jeg komme: og 
hjælpe dig med at bære det. Jeg gaar imidlertid hen og 
lægger mig i Græsset. der». — Længe laa han og ventede paa 
Skuddet og tænkte allerede ved sig selv: «Den Knægt har jaget 
mig de smukke. Dyr bort», — da gjenlød der et Knald fra det 
fjærne. Han ventede, men ingen Dreng viste sig paa Kam- 
men, og mente som saa, at han vel havde skudt fejl, da der 
pludselig kom nok et Knald. Forskrækket sprang han op for 
at kaste et Blik over Gemsepladsen, og saa nu sin Søn ile hen 
imod sig med den første Jagtbedrifts Triumf i sine straalende 
Blikke. Drengen havde listet sig om i Læ af Dyrene og var krøbet 
hen imod dem, indtil han var kommen dem paa Skud bag en 
Stenbunke uden at være bleven opdaget. Han tog derpaa om- 
hyggelig Sigte paa den smukkeste af dem og trykkede løs. 
Dyret sprang. op i Luften, snurrede: et Par" Gange «rundt og 
faldt. De øvrige Gemser forsvandt, og Drengen. vilde - netop 
jublende styrte frem, da en ung Gemse, som i den første For- 
skrækkelse havde gjort nogle Spring med, pludselig stansede; 
strakte Halsen spejdende til alle Sider og vendte, da den ikke 
mærkede den fiffige Dreng, som hurtig var dukket ned: igjen, 


tilbage til sin faldne Moder, hvis Saar den begyndte at slikke. 


Da knaldede det atter henne fra Stenbunken, — den.unge 
Infanger havde ladet igjen, — Bjærgene gjenlød af Skuddet, 


og Gemseungen styrtede død hen over sin Moder. Det var 
Karl Josephs Prøveskud; ligesom Faderen blev hån. en for- 
træffelig Gemsejæger. og har nu allerede nedlagt over 200 Dyr. 
Han hår en rigtig Alpejæger-Natur. Flittig, sparsommelig og 
almindelig anset lever han som en dygtig og velstaaende Snedker 
i en talrig Families Kreds'og tænker kun paa 'sin Kone, sine 
Børn og sit Arbejde. Men -naar Jagttiden (fra iste September 
til 25de November) nærmer” sig, er han et andet Menneske. 
Alle hans Tanker ere mellem Bjærgene. Natten til den I1ste 
September staar han sagte op, ifører sig én grov ulden Vams, 
spænder Gemselædertasken med den simple Proviant om Livet, 
sætter Læderhuen påa Hovedet, kaster Bøssen over Skulderen 
og iler ved Stjærnernes Skin til sine elskede Alper. Ofte bliver 
han borte i otte Dage eller længere... Er han endelig træt og 

udaset kommen hjem om Aftenen med «Dyret»; kaster hån 
sig en kort Stund paa Sengen, men Morgensolen finder ham 
atter mellem de højeste Fjælde. 

De berømteste Gemsejægere i Glarneralperne var Manuel 
Wålcher, der har fældet 458, Rudolf Blåsi, der har fældet 
675, Heinrich Heits fra Glarus og David Zwicky fra 
Mollis, der hver har skudt over 1300 "Stykker. 

Den. sidste var en -af Øvrigheden beskikket Fribjærgskytte, 
en ægte Jæger fra Top til Taa og ubrugelig til alt andet. Han 
hår i sin Levetid anrettet frygtelige Nederlag mellem Alpe- 
vildtet og fældet Ryper, Murmeldyr, Ræve, Alpehårer, Græv- 
linger, Urhøns og Alpehøns i Tusendvis. Skjønt han ejede 
Hus, kunde kun det sletteste Vejr holde ham inden Døren; 
største Delen af sit Liv tilbragte han i Højbjærgenes ophøjede 
Ensomhed. De var hans andet Hjem: vidt og bredt var hver 
Sti, hver Klippevæg, hvert Træ, hver Busk ham bekjendt. Med 
Gemsernes Veje vidste han lige saa god Besked som med Ga- 
derne i Landsbyen. Havde han først med sin Kikkert "opdaget 
en Gemse, var den saa godt som fortabt, — et dristigt Ud- 
tryk, naar man kjender de uhyre Klippelabyrinter og talløse 
utilgængelige Asyler for forfulgte Dyr i hine stejle Kalkbjærge, 
og: dog er det bogstavelig sandt. En 'Gemse anses i' Reglen 
for tabt for Jægeren, naar den giver sig paa Flugten, men saa 
var Zwicky først ret sikker paa den. Paa Grund af sin over- 
ordentlige Lokalkundskab kunde han meget nøje beregne, hvor- 
hen den vilde vende sig, hver den vilde staa, hvor den vilde 
hvile, hvor den vilde græsse, og forfulgte den nu med be- 
undringsværdig " Dristighed og Taalmodighed ofte hele fjorten 
Dage i Træk, klatrede over Fjælde, som ingen Menneskefod 
før havde betraadt, lurede ved en Saltklippe, drev den forsig- 
tig hen imod en Gemsefælde og hviléde ikke, før hans Kugle 
havde naaet den. Engang drev han saaledes paa den frygte- 
lig vilde og stejle Murtschenstock fem Gemser ud i en Klemme 
og spærrede dem Tilbagevejen; de faldt alle paa samme Plet, 
den ene efter den anden, for hans dræbende Skud. Enhver 
ved, hvor megen- Koldblodighed og. Forsigtighed der hører til 
et saadant Arbejde. - Undertiden skød han med samme Kugle 

endnu et andet Dyr. Taage, Snestorme og: mørke Nætter over- 
faldt ham paa stiløse Fjælde mellem rædsomme Afgrunde, men 
hans Mod, Forsigtighed og Kjendskab til Egnen hjalp ham 
altid lykkelig ned i Dalen igjen. 

David Zwicky var fattig og havde kun arvet 150 Gylden, 
men hans heldige Jægerbedrifter gjorde ham til en velhavende 
Mand, såa at han ved sin Død besad en Formue af 7000 
Gylden og en Samling af tolv Jagtbøsser. For at kunne samle 
en saadan Kapital havde han levet yderst sparsommelig og 
selv paa sine gamle Dage nægtet sig enhver Bekvemmelighed. 
Vin- tillod han sig sjælden. at nyde; hans sædvanlige Kost 
var Brød, mager Ost og Vand. Jo rigere han blev, desto mere 
sparede han. Hans Helbred var urokkeligt og klippefast, hans 
Knogler syntes dannede af Staal. Han havde Navn for at 
være den bedste Skytte og den dumdristigste Alpejæger, men 
gjaldt tillige for en retskaffen og from Mand, da han gik i 
Kirke i Landsbyen hver Søndag, naar det blot var muligt. 
Naar han ikke maatte eller kunde jage Gemserne, beskæftigede 
han sig med Skovhugst og Træskæreri, men gik dog ofte ud 
om Natten for at lure paa Rævene eller Grævlingerne. De 
Høns, han havde skudt, sendte han gjærne til Salg til Zurich, 
Gemsekjøddet solgte han i Dalens Landsbyer, Gemseskindene 
lød han farve sorte eller gule og afhændede dem til høje Priser 
til de hollandske Tømmerhandlere. 

En Løverdag Aften kom han mod Sædvane ikke. hjem. 
Man anede en Ulykke og sendte Folk ud for at søge efter 
ham, men forgjæves. I 36 Uger savnedes den syvoghalv- 
fjerdsindstyveaarige kraftige Jæger, uden at nogen vidste, om 
han endnu var i Live. Da fandt man uventet hans Lig i 
siddende Stilling paa en lille Høj i den stejle Auernalp ved 
Wiggis; hans” Dobbeltbøsse, Penge, Jagttaske og Lommeur låa 
ved hans Side. Et Lommetørklæde var bundet om den ene 
Fod, som fårmodentlig var bleven forvredet, thi der var ikke 
Spor af Brud påa Knoglerne. ” Hovedet hvilede i den ene 
Haand, som om han havde sovet, men Rovfuglene, Ravnene og 
Rævene havde afgnavet Kjøddet af en Del af Kroppen. | Rime- 
ligvis bavde den ulykkelige faaet: Foden af Led ved et Fåld 

og var derpaa «under det indtrædende Uvejr krøben hen til 
dette Sted, hvor han forgjæves havde affyret Nødskud og ende- 
lig var bukket under for Hungerens og Kuldens 'usigelige Kva- 
ler med Hjemmet liggende lige for Øjnene nede i Dalen. 

Paa denne Maade er mangen Gemgsejæger kommen af 
Dage, og kun faa have naaet en høj Alder med hele og 
uforkrøblede Lemmer. 

Saaledes fandt ogsaa den dristige Bjærgmand Kaspar 
Blumer fra Glarus sin Død. Han var en af Dalens liden- 
skabeligste' og forvovneste Jægere, som, støttet til et Tov, ro- 
lig skred hen over de frygteligste Afgrunde påa næppe haands- 
brede, ujævne" Klippetrin. Engang var han stegen op ad 
Vorderglårnisch for at drive Gemserne hen imod sine to Jagt- 
sammerater, som. var gaaede op fra Klåndalen. Men for- 
gjæves ventede de baade paa Gemserne og paa ham. Da: han 
ikke kom tilbage, lod hans Familie det vilde og stejle Bjærg 
gjennemsøge, men uden at opdage Spor af ham. Først den 
næste Sommer fandt man den ulykkeliges jammerlig knuste og 
halvtopløste Lig ved Foden af en uhyre Fjældvæg, over hvilken 
han var styrtet ud. 

En Bernerjæger faldt engang ned i en tildækket Spalte i 
Grindelwalds: evige Ismarker og nåaede uden at tage Skade 
Bunden af den mange Fåvne dybe Kløft. Men hvad skulde 
han gribe til i sit dybe Fængsel, mange Mil fra menneskelig 
Hjælp? Selv. om han havde havt en Kniv hos sig og havde 
kunnet skære Trin ud i Isvæggen, var Dybden dog altfor stor, 
til at der kunde være Tale om Frelse paa denne Maade. 
Imidlertid forundrede det ham, at Kløften var ganske tør, og 
ved nærmere Undersøgelse af sit Fængsel fandt han, at Isen 
var smeltet: for neden paa Grund af Jordbundens Varme, og 
at Vandet havde udskaaret sig Afløbskanaler i dens Masse. 
Modig krøb han ind i en af Smaabækkenes mørke Afløbs- 
render, naaede efter lang Tids Forløb og smed usigelig Møje 
lykkelig Dagens Lys og Gletscherens Rand og befandt sig nu 
ved en Klippevæg, over hvilken Bækken styrtede: sig ned som 
et Vandfald. Ogsaa her fra lykkedes det ham at komme vel- 
beholden bort og endelig at naa den frelsende Dal. 


Gemsejægerne. 453 


Thomas Hefti fra Bettschwanden, som ikke lod -sig af- 
skrække fra de dumdristigste Forsøg ved gjentagne Smaauheld 
og ved-sine Venners indtrængende Forestillinger, var ikke saa 
heldig. Da han var 36 Aar gammel, havde han allerede skudt 
over 300 Gemser. «Gaar det mig engang galt», plejede han 
at sige, «saa sker det paa et Sted, hvor der ikke er farligt, 
thi er der Fare paa Færde, tager jeg mig vel i Agt; for 
Resten lægger jeg min Skjæbne i Guds Haand». En Juli 
Maaned gik han op i Bjærgene og kom om Aftenen tilbage 
med en Gemgse, spiste med sin Familie, bad som sædvanlig sin 
Aftenbøn og lagde sig til Hvile. Før Dagen gryede, var han 
allerede igjen paa Vejen og bragte inden Aften atter en Gemse 
hjem. Den næste Dag drog han med to Jægere over Sand- 
alps Firnegne og skred modig foran disse hen over den nylig 
tilsneede Gletscher. Pludselig saa de ham forsvinde i en til- 
dækket Spalte og hørte næppe de Ord, han tilraabte dem,.-i det 
han styrtede ned. Man gjorde den følgende Dag flere Forsøg 
paa at frelse ham med sammenbundne Stænger, og en Mand 
lod sig ogsaa. hidse ned i Spalten ved et Tov, men kunde ikke 
holde ud der nede paa Grund af den isnende Kulde. " Først 
anden Dagen efter forenede et Selskab af unge, kraftige Mænd 
sig af egen Drift for i det mindste dog at hente hans Lig op. 
To lange Stiger blev bundne til hinanden 'og sænkede ned i 
Kløften, og en af de modigste af Selskabet steg nu ned med 
et Tov om Livet. I en Dybde af femten Fod traf han Vand, 
som i det mindste var lige saa dybt. Efter at have søgt 
længe paa Bunden med en lang Baadshage fandt han endelig 
Liget, halede det op til Overfladen af Vandet, tog den tunge, 
uformelige, af Vand opfyldte Masse i sine Arme og slæbte den 
med stor Besværlighed og til sine Kammeraters Forbavselse 
op ad Stigen, men erklærede rigtig nok ogsaa, at der var saa 
koldt nede i den dunkle Kløft, at han ikke vilde have kunnet 
holde ud et Minut længere”). 


”Y Man. hører ofte tale om den stærke Kulde i Gletscherkløfterne, men 
denne hidrører ikke fra nogen særegen lav Varmegrad — i det anførte 

Den berømteste Gemsejæger i den første Tredjedel af vort 
Aarhundrede var imidlertid Johann Marcus Colani, som 
havde sit Ophold dels i et af Berninahusene, dels i Pontresina. 
Han havde lagt udelukkende Beslag paa Berninabjærgenes Jagt- 
distrikt i mange Miles Omkreds og holdt desuden i Bjærgene i 
Nærheden af sin Hytte omtrent 200 halvtamme Geder, af hvilke 
hån regnede et aarligt Tillæg af 60 Kid og derfor skød lige 
saa mange Bukke. Fremmede Jægere yndede han ikke i Di- 
striktet, og naar nogen sluttede sig til ham, vidste han at narre 
ham saaledes, at Lysten til Gemsejagt snart forgik ham. Han 
saa skjævt til Tyrolerjægerne og fortalte mange Historier om, 
hvorledes han håvde gjort dem kjede af Jagten paa biindensk 
Grund, som, baade fremmede og. Indlændinge tog for gode 
Varer. I. sit Hus, saaledes lød Sagnet, havde han smykket et 
eget Værelse med nedskudte fremmede Jægeres, især Tyroleregs, 
Vaaben eg øvrige Jagtredskaber, og Folk i Bevers og Kamo- 
gask troede, at han havde forskrevet sig til Fanden og i det 
mindste havde tredive Menneskers Død paa sin Samvittighed ”). 
Dette Rygte hjalp til at holde Egnen fri for ”Vildttyve. Dal- 
boerne udelukkede ofte Jean Marchiet, som de kaldte ham, fra 
deres landlige Skydeøvelser, fordi de var fast overtydede om, 
at han brugte Troldkugler.  Colani var hidsig af Natur og 
yderst voldsom og næsten vild indtil Raseri, naar han blev 
opirret. Mellem sine Bjærge herskede han som en frygtelig. 
Høvding. "En Læge, som engang stævnede ham for ubeføjet 
Praxis, passede han op, slog ham med knyttet Næve Brillerne 
i Stykker påa Næsen og lod ham ligge uden Besindelse. Der 
fortælles mangen uhyggelig Historie om håns dristige Skud: 


Tilfælde var Vandet jo endogsaa flydende — men fra Luftens Tørhed og 
delvise Dekomposition. Ogsaa Agassiz fandt Vandet paa Bunden af en 
180 Fod dyb Gletscherspalte utaalelig koldt. 

Det er naturligvis en stor Overdrivelsé. Den højtbedagede Gemsejæger 
Cadonau i Bergun, som ofte jagede med Colani, paastaar, at han 
næppe har skudt mere end én Tyroler-Vildttyv (paa Piz Ot). Rigtig nok 
havde Colani, da han engang uventet mødte ham i Savrettadalen og 
for Spøg raabte »holdt« til ham, strax kastet Bøssen til Kinden og først 
sænket den igjen, da han gav sig til Kjende som en god Ven. 

Ved en Prøveskydning skød han paa langt Maal en Heste- 
knogle over, som hans Jægerdreng holdt i Haanden; en anden 
Gang skød han fra et Skjul Tobakspiben ud af Munden paa 
en. Brændehugger. Han var saa sikker paa sit Skud, at han 
ved en Kapskydning traf den ene Sølvdaler efter den anden i 
en Afstand af hundrede Skridt. . Den bekjendte Naturforsker, 
Dr. Lenz, som i Juli 1837 gjorde nogle" Jagtture med -Co- 
lani, har meddelt nogle interessante, om ogsaa maaske lidt ro- 
mantiske Skildringer fra denne Jægerkonges sidste Jagt; som 
tillige ere karakteristiske for Bjærgnaturen og Jægerlivet i. hin 
Schweiz's vildeste Alpeegn. 

Lenz besøgte Colani tillige med em af sine Venner, Å. 
v. Planta, og bad om at maatte ledsage ham paa nogle af 
hans. Udflugter paa den Betingelse, at han skulde have to 
Daler for hver Jagtdag, lige saa meget for hvér Gemse, han 
skød, og dobbelt saa meget foruden Vildtet for hver, som de 
skød. Colani tog imod Tilbudet. Han var dengang en Mand 
paa 66 Aar, bredskuldret, undersætsig, med stærkt, hvælvet 
Bryst, solbrændt Ansigt, sort Haar, krum Næse og brune, dri- 
stige, kloge Øjne, som forraadte hans ilsindede Natur. Hans 
almindelige Kost var Brød, Mælk og Gedeost, og hån drak 
aldrig Vin før eller under en Jagt; Gemse- og Murmeldyrkjød 
var hans Yndlingsretter. Han var af romansk Herkomst, 
talte baade italiensk, tydsk og fransk og forfærdigede Solure, 
kirurgiske Bandager og sine egne fortræffelige Bøsser. Over 
sine Naboer disponerede han med største Ugenerthed. "De 
maatte lade hans to tamme Gemser græsse i deres Haver, og 
da en gammel Kone ikke vilde finde sig i det, men forgiftede 
dem, — døde hun kort efter, fortalte Colani selv med et Smil. 
Datteren var en fortræffelig Skytte og ledsagede ham tidligere 
ofte paa Jagten. 

Det var forgjæves, at man advarede Lenz og hans Ven 
mod at indlade sig med Colani; — deres Lyst til Jagten var 
for stor, og Udsigten til at komme i nærmere Forbindelse med 
ham altfor lovende. Den næste Morgen brød de op, efter at 
Colani havde forsynet sig med røget Murmel- og Gemsekjød 
og Salt, og traf kort efter i en dyb. Kløft, som for Enden af- 

lukkedes af Rosegg-Gletscheren, paa fem Gemser, som de to 
Venner allerede: vilde til at indeslutte, da Colani lod dem. vide, 
at det kunde være meget rart, men at hans. Gemsers Salt- 
klipper var der nede, og" han tillod ikke, at noget Dyr blev 
skudt der. Derimod vilde han se, «om de Herrer kunde skyde», 
og«lagde derfor en Sten af Størrelse som en knyttet Næve i 
en Afstand af en 150 Skridt, som' de da begge var heldige 
nok til at træffe. Rundt omkring smuttede og peb Murmel- 
dyrene mellem Klipperne; dog Jægerne spildte ikke Tiden paa 
dem, men steg op ad dén uhyre Ismark, hvorfra de fra Tid 
til anden blev smaa Gemseselskaber var paa de frie Græs- 
gange eller paa Fjældkanterne, som ikke frygtede den af Solen 
angrebne, ujævne Gletscher eller dens hule, hyppige Drøn, 
naar den brast og dannede dybe Spalter. Efter en Mils Marsch 
opdagede de paa en smuk Græsplet nær nogle Klippeblokke 
atter tretten Gemser, men heller ikke denne Gang tillod Co- 
lani dem at skyde, da han havde mere Lyst til at fortjene sin 
Dagløn ved at føre de to Venner om i Bjærgene end ved at 
lade dem skyde Gemser, saa at de havde den Fornøjelse at 
se 40 af de smukkeste Gemser trave forbi sigi en lang Række, 
Ungerne altid bag efter de gamle, uden at turde lægge an paa 
dem. Tomhændede vendte de endelig tilbage til Sennhytten og 
til Aftensmaden. De havde faaet en lille Vindunk med, som 
var proppet såa stærkt, at de forgjæves søgte at aabne den 
med Hænderne og lige saa forgjæves bearbejdede den med 
Sten. «Lad -mig», sagde Colani, tog fat i den haarde Træ- 
prop med sine tredsindstyveaarige Tænder, drejede Dunken 
rundt med Hænderne, og strax var den aaben. 

Den følgende Morgen førte han sine Ledsagere op ad Briine- 
berg, stillede den ene af dem paa Lur og førte den anden hen 
over en stejl, smal Klippekam, hvorfra de fik Øje paa flere 
Gemseflokke i det fjærne, hvorhos han gjorde sig en For- 
nøjelse af at kalde saa den ene og. saa den anden ud til sig 
paa livsfarlige "Steder. Da. de engang begge laå bøjede ud 
over Randen af en tusende Fod dyb Kløft for at spejde efter 
Vildt, hørte Lenz pludselig en voldsom Brusen, og i samme 
Øjeblik udstødte Colani: et skærende Skrig. Forskrækket trak 

han sig tilbage og saa en uhyre Lammegrib fare som en su- 
sende Pil tæt hen over sit Hoved. Colani havde opdaget, at 
Lammegribben truede med at styrte hans Jagtkammerat ned i 
Afgrunden, og havde ved sit Skrig i Tide skræmmet Fuglen 
og frelst ham fra den sikre Død. Før de kunde komme til at 
skyde, var den imidlertid forsvunden. Lenz takkede ham for 
sin Frelse, men lod ham dog vide, -og han ikke var kommen 
for at blive Føde for unge Lammegribbe, men for at skyde 
Gemser, og Colani lovede da den næste Dag at føre ham til 
det gemserige Bernina. 

Imidlertid erfarede de den følgende Morgen, at der havde 
vist sig. to Bjørne i Kamogaskeralperne, som havde sønder- 
revet tre Faar, og de besluttede derfor at forfølge Bjørnene i 
Stedet for at gaa til Bernina.  Forgjæves gjennemstøvede de 
den hele Dåg de vilde Højbjærge, da den egentlige Bjørnekløft 
var aldeles utilgængelig, og deres Forsøg paa at overliste nogle 
enlige Gemser mislykkedes, efterdi de rundt om pibende Murmel- 
dyr altid forraadte deres Komme. Aftenen tilbragte de i Or- 
landi's prægtige Sennhytte. 

Klokken fire om Morgenen var de påa Benene og be- 
steg et nærliggende Bjærg, hvor en stor, tottet Hund sprang 
dem i Møde, som bevogtede en bergamasker Faarehjord, der 
laa påa en med et tyndt Snelag overtrukken Græsgang. De 
aabnede den lille, plumpt byggede Hytte og vækkede Hyrden, 
som strax bød dem velkommen, skrabede Asken fra hinanden 
paa Arnestedet og gjorde Ild paa. Efter åt have varmet sine 
Fødder ved Ilden og gjemt dem i et Par gode Træsko be- 
værtede hån dem dernæst med Faaremælk og Faareost. Von 
Planta forlod her de øvrige, som trængte i Storm og Snefog 
højt .op mellem Bjærgene, indtil endelig Solen hævede sig over 
Fjældene og lovede dem en klar Dag. Lenz var imidlertid 
bleven utaalmodig og erklærede Colani, at hvis han ikke fik 
Skud den Dag, vilde han opgive Jagten. Colani svarede, at 
han jo havde villet føre ham til Berninas Gemgser, men at. det 
var ham selv, der vilde jage efter Bjørnene, Der var kun faa 
Gemser her, og de var vanskelige at komme nær, imidlertid 


458 Alperegionen. 


skulde han nok skaffe ham nogle, naar han havde Mod til at 
følge ham. Efter en halv Times Forløb undersøgte han et 
Punkt, hvor han ventede at finde Vildt, .og saa ogsaa fem 
Stykker. «Der er de!» raabte han; «Klokken ni lejre de sig, 
saa at vi kunne vente her en lille halv Time; — men Vejen 
derhen er frygtelig; jeg har kun gaaet den én Gang i mit 
Liv.« Dermed spændte han Bøssen paa Ryggen og gik foran. 

De naaede snart en uhyre, lodret Fjældvæg og betraadte 
et smalt Galleri, der løb langs hen med den. Vejen var ræd- 
som; den løse Jord gled bort ved hvert Fodtrin, de gjorde. I 
det umaadelige Dyb for deres Fødder saa de største Cembra- 
træer ud, som om de kun vår fingertykke; foran dem blev 
Gesimsen smallere og sniallere og syntes til sidst ganske at 
forsvinde. Paa flere Steder var den gjennemskaaren af Spal- 


æ 


ter, gjennem hvilke de saa ned i Verdenen under deres Fødder. 
Med halvt bortvendt Ansigt fulgte Lenz sin Fører. Da de 
naaede Enden af Væggen, raabte Colani: «Pas nu paa!» greb 
derpaa fat i en Klippespids, stødte fra med Foden og. svang 
sig saaledes over Afgrunden om paa den anden Side af Klippen, 
i det han overlod sin Ledsager at gjøre det samme, hvis han 
kunde. Med Fortvivlelsens Kraft gjorde denne ham Springet 
lykkelig efter, næsten til Forundring for Colani selv, der ganske 
naivt ytrede: «Jeg havde saamænd ikke troet, at vi skulde 
ses her paa. denne Side Klippevæggen, — men nu til Gem- 
serne, nu have vi omgaået dem.« — Efter en halv Times For- 
løb var de oppe paa det Bjærg, paa hvilket de før havde 
| set: Gemserne, og blev endelig en større og en mindre var, 
som laa mellem 'Alperoserne neden for deres Fødder ved Ran- 
den af en dyb Afgrund. Med bankende Hjærte skød Lenz 
over Colanis” Skulder. Den store sprang flere Ålen op i Luf- 
ten, gik bag over og styrtede baglængs ned i Dybet.  Colani 
skød fra en vaklende Stenblok efter den mindre, men fejlede. 
Lenz vilde ned i. Afgrunden for at hente sit Bytte, men Co- 
lani holdt ham tilbage og tilføjede med et Blik, som røbede 
en ond Såmvittighed:. «Hvad der ligger i den Grav, er vel be- 
gravet.» For flere Aar siden var en Biindnerjæger sporløst 

forsvunden paa dette Sted. Det forekom Lenz, som om Stedet 
lugtede af Menneskeblod. 

Paa den anden Side Bjærget kom de' ned i en vild, af 
himmelhøje Fjældtinder omgiven Klippedal. Medens de kravlede 
hen over Stenblokkene, bemærkede den spejdende Jæger noget 
oppe mellem Fjældene, kastede sig hurtig ned bag en Sten og 
vinkede til Lenz, at han skulde gjøre det samme. «Hvad er 
det,» raabte denne forundret. Colani svarede ikke, men såa 
til. Vejrs i sm Kikkert, knugede krampagtig Haanden' sammen 
og mumlede, mellem Tænderne: «Fordømt! fordømt.» Endelig 
opdagede "Lenz højt oppe mellem Fjældene .et. lille smenneske- 
ligt .Væsen, medens Colani endnu bestandig halvt rasende af 
Vrede udstødte sit «fordømt, fordømt.» — «Jeg kjender ikke 
den Karl,» sagde han endelig, «men han har, Gud ske Lov, 
endnu ikke set os. Nu ser han her ned». Hans vilde Blikke 
og sammenknebne Tænder lode befrygte det værste. 

«Saa' snart han er borte», hviskede han, «maa vi se at 
komme ham i Forkjøbet.» 

«Nej, nej, Colani,» sagde Lenz,-«jeg vil skyde Gemser, 
men ikke Mennesker». Den fremmede Jæger var imidlertid for- 
svunden. - Colani sprang op: «Følg mig! I et Kvarterstid kan 
han være påa hin Bjærgryg, men vi maa være der før han og 
kunne gjøre det paa ti Minutter.»  Aandeløse løb de op ad 
Bjærget og tilbagelagde i ti Minutter en Vej, hvortil de ellerå 
vilde have brugt en halv Time.. Endnu laa et stejlt, taarnhøjt, 
med glat Græs bevoxet Klippestykke foran dem, men de 
kravlede med Neglene i Jorden hen over det og sånk endelig 
uden Vejr og Sans. ned bag en Stenblok oppe paa Bjærget, 
som om de skulde dø paa Stedet af denne overmenneskelige 
Anstrængelse. Den fremmede nærmede sig imidlertid " raskt, 
og dette gav dem atter nyt Liv. 

Colani spændte Hanen og sigtede paa Manden.” Uden Vold- 
somhed, men med sin fulde Kraft, trykkede Lenz Bøssepiben 
ned og sagde i en bydende Tone: 

«Holdt! For mine Øjne maa intet Mord finde Sted.» 

Colani tilkastede ham et forbitret Blik, men rakte ham dog 
kort efter Haanden med de Ord: «Vi ville ikke skilles som 

Fjender.» Imidlertid var Jægeren forsvunden mellem Klip- 
perne. 

Med en ondskabsfuld Latter listede Colani sig bag om 
ham, i det han betydede Lenz, åt han skulde blive staaende. 
Den fremmede havde taget Plads længere nede ved Randen af 
en Klippe og såa gjennem sin Kikkert ned i Dalen. «Jeg kjen- 
der aldeles ikke den Karl», sagde Colani, i det han skar Tænder, 
men jeg vilned og gjøre ham et Besøg. . Hold De dem imidler- 
tid færdig.» 

«Godt»; svarede Lenz, «i jeres Kjævlerier vil jeg ikke 
blande mig, men jeg skyder enhver ned, som vil lægge Haand 
påa mig.» 

Som en Kat sneg Colani sig»ned med spændt Bøsse. I 
tre Skridts Afstand fra den ubekymrede Jæger traadte han 
frem bag- et: Klippestykke og hævede Haanden, som for at 
styrte ham i Afgrunden, men. lod den atter synke. Tavse be- 
tragtede de hinanden et Øjeblik, derpaa stillede han sin Bøsse 
hen mod Klippevæggen, satte sig ved Siden af den fremmede, 
bød ham en Pris og lod ham række sig sin Bøsse, som han 
undersøgte med stor Opmærksomhed. Lenz ventede paa, at 
han ogsaa skulde udbede sig hans Jagttaske og dernæst lumske- 
lig støde ham ud over Fjældvæggen, — men de vedblev at 
være Venner. 

Den fremmede Jæger, en kraftig gammel Mand paa 65 
Aar, var fra Bevers og egentlig en Ven af Colani, men da han 
kjendte dennes onde Sind, vovede han sig ellers aldrig ind i 
hans Jagtdistrikt. Da han imidlertid havde erfaret, at Colani 
vilde til Bernina, havde han villet "benytte Lejligheden til at 
hente sig en Gemse, men tillige forklædt sig for ikke at blive 
forraadt for Colani. 

Kort Tid efter afbrødes Jagtturen, da Lenz troede at have 
bemærket, at Colani ikke vilde have været ulykkelig, hvis han 
var styrtet ned af et eller andet Fjæld (?), og at han over- 
hovedet søgte paa enhver Maade at berøve ham Lysten til at 
færdes mellem Bjærgene og jage Gemser. 

Lenz følte endnu en hel Maaned efter Følgerne .af sine 
overordentlige Anstrængelser i alle sine Lemmer: Colani der-" 

imod blev syg og døde fem Dage efter”). Denne mægtige og 
mærkelige Jæger havde fra sit tyvende Aar, i hvilket han til- 
tog sig Herredømmet over Bjærgene, skudt 2700 Gemgser 
foruden dem, han havde nedlagt før den Tid, et. Antal, som 
langt fra er blevet naaet af nogen anden Jæger, foruden nogle 
Bjørne og en utallig Mængde Murmeldyr og andet Alpevildt. 

Efter Colanis' Død blev Gemsehjorderne paa  Rosegg, 
Muntpers, Albris, Bernina 0. s. v. haardt medtagne. De ud- 
strakte, herlige Egne, over hvilke han herskede, have imidler- 
tid en saa gunstig Beliggenhed, at man endnu i de sidste Aar 
har kunnet tælle 120 Stykker paa én Dag. De dygtige og 
ivrige Gemsejægere ere' sjældne alle Vegne og ogsaa i Øvyre- 
Engadin.' Den dygtigste og heldigste, som jeg kjender, og en 
værdig Efterfølger af Colani, er Johan Ridi i Pontresina, 
en ægte Jæger fra Top til Taa og tillige en prægtig Karl paa 
over tre Alen med et-udmærket Øje og forbavsende Muskelkraft. 

Uden for Jagttiden beskæftiger Ridi sig med at gjøre Mede- 
redskaber, men han er ikke desto mindre bestandig hos Stor- 
vildtet med sine Tanker, besøger flittig Græsgangene, holder 
Udkig med Hjorderne og Standbukkene og kjender Gemse- 
bestanden i flere Miles Omkreds, hver Buk, hver Ged og hvert 
Kid. Paa hensigtsmæssige Steder har han dels vedligeholdt 
de af Colani anlagte Saltklipper, dels indrettet nye og holder 
dem. stadig forsynede med det nødvendige Salt. Hans Væsen 
er langsomt ”og betænksomt, han er maadeholdende.”og ud- 
holdende, har et Ørneblik og et ubetvingeligt Mod og forstaar 
at gjøre sit Kjendskab til Dyrene og Egnen i Penge. Paa 
Jagten bruger han uafladelig Kikkerten og iagttager nøje en- 
hver Forandring åf Vinden. Springer denne pludselig om, naar 
han næsten har naaet Gemserne, kan han ligge i Timer i Nær- 
heden af dem og lure paa en Forandring i deres Stilling eller 
i Vindens Retning. ' Fremfor alt efterstræber han Bukkene og 
er i Modsætning til mange Fuskere Jæger nok til aldrig at 


") Lenz tager fejl heri. Colani døde som Følge af Overanstrængelse, da 
han håvde paataget sig i samme Tid at slaa et lige saa stort Stykke 
Eng som to af de dygtigste tyrolske Høstfolk kunde slaa. 

skyde et Gemsekid. En Gang kom han mismodig tilbage fra 
Bernina, hvor han tilfældigvis havde nedlagt: en Del Geder, 
den ene efter den anden, og erklærede, at nu havde han faaet 
nok af dét «Gedemyrderi» og vilde se nogle Bukke, hvorpaa 
han gjorde nogle Udflugter til Beversbjærgene og skød tre 
Bukke i Løbet af 24 Timer. I de første ti Jagtdage i Sep-' 
tember 1855 bragte han sex Gemser hjem, skød paa den ellevte 
Dåg i Løbet af 20 Minutter tre Stykker paa Piz Alp; men 
jagede en Patteged med dens Unge, som kom ham paa Skud, 
bort under: Skjældsord. "I Efteraaret 1856 bragte han det 
derimod næppe til 30 Stykker (og af dem nedlagde han dog 
de fire i 2—3 Minutter); Jæger Zinsli i Scharanz fik lige saa 
mange, medens Spinas fra Tinzen tog Luven fra ham med 
40 Stykker. For åt kunne lade hurtigere betjener han sig af 
et af Colani opfundet Instrument, ved Hjælp af hvilket han 
øjeblikkelig sætter Kuglen og Plasteret paa Krudtet. Han er 
saa omhyggelig for sin Vildtstand, at han efter endt Jagttid 
hemmelig strejfer over paa Val di Livignos Bjærge, altsåa paa 
østerrigsk Grund, og driver et Antal Dyr, især Bukke, langs 
Bjærgene over paa sine Jagtpladser. Af sine egne Flokke 
vilde han aldrig skyde det sidste Dyr. Hans aarlige Udbytte 
kan anslaas til en 30—40 Stykker. 

Naturligvis har vor gode Rudi udstaaet mangt et Æven- 
tyr paa sine farlige Udflugter. En Gång blev han tilligemed 
sin Kammerat Saraz, som ligeledes er en dygtig Jæger og dan- 
net naturkyndig, overfalden af en nedstyrtende Lavine og klemt 
op mod en Træstamme. Da hån var kommen til Bevidsthed 
efter Støddet, arbejdede han sig ud og begyndte at se sig om 
efter sin Kammerat. En Lærkegren, som vippede ud gjennem 
Sneen, forraadte det Sted, hvor han laa og kæmpede for Livet; 
han søgte efter og trak fil sidst sm forulykkede Ven ved 
Benene ud af Graven. Næppe var denne imidlertid kommen 
lidt til Kræfter, før Rudi sank om påa Grund af de betyde- 
lige Kvæstninger, han havde faaet, og vilde være omkommen 
paa 'Stedet, hvis hans Ledsager ikke havde opbudt sine sidste 
Kræfter og skaffet Hjælp. . En anden Gang, da han vilde øde- 
læggé en Ørnerede paa: Roseggdalens Fjælde, "havde han nær 


Gemsejægerne, 463 


taaet sine Øjne ødelagte af Fuglenes ætsende Udtømmelser. 
Visse Grænsebedrifter, som vidne om Ridi's Mod og Aands- 
nærværelse, ville vi helst forbigaa. 

Kun endnu et Par Ord om nogle andre graubiindenske 
Gemsejægere. De trende i Bergiin levende Brødre Matthæus, 
Samuel og Albert Sutter fra. Sculms' have i deres Levetid til- 
sammen nedlagt hele 1700 Gemser, den første tillige en Bjørn, 
en Lammegrib, der slog ned paa en Hare, og paa én Dag ofte 
en 8—10 Ryper eller Hjærper. -Losser har han kun set tre 
af uden at skyde nogen af dem. Den største Flok Gemser saa 
han i Beversdalen (58 Stykker); den sværeste Buk, som han 
fældede, vejede 100"/2 Pund og havde 8"/» Pund Talg. Samuel 
saa ligeledes den største Hjord i Beversdalen (64 Stykker) i 
1843; tilligemed sin Broder skød han i et Kvarterstid fem 
Stykker paa. Schneehorn. Christian nedlagde 1831 paa en. 
eneste Dag sex Gemser paa det stejle Fjældhorn i Rheinwald 
og bragte dem samme Aften til Suvers til stor Forbavselse for 
alle Folk; samme Efteraar gjorde han i Løbet af fire Dage 
under mange Farer sytten Dyr til Bytte og havde overhovedet 
indtil Udgangen af 1858 nedlagt 562 Stykker. 1832 rev en 
Lavime ham med sig ned over Surettadalens Fjældvæg, og det 
var med Nød og næppe, at han undgik Døden. 

En lignende Fare udstod ogsaa Jakob Spinas fra Tin- 
zen (Oberhalbstein), som under sit toogtyveaarige Jægerliv (han 
begyndte i sit tolvte Aar) har "fældet omtrent 600 Gemser. 
Desuden skyder han aarlig en 60 Murmeldyr, 40—50 Harer, 
henved 100 Hønsefugle, fanger i sine vagliars 1—2 Dusin 
Ræve og har mangen Gang paa én Dag taget 15—20 Pund 
Ørreder, — Angivelser, som bekræftes fra flere Sider og be- 
vise, at han er en, af Rhætiens første Jægere. Endelig har 
han skudt en Bjørn, en Los og fire Kongeørne. Den største 
Gemsehjord, som han har set, stod paa Arpiglias i Nedre- 
Engadin og talte 65—68.Stykker. Spinas erkjender kun én 
Jæger i Graubinden for sin Mester, nemlig Benedety Ca- 
thomen fra Briegels i Højlandet, som hidtil har skudt henved 
1500 Gemser:: Giachem Kinz i Salsana ved Seanfs har 
bragt det endnu videre, thi han har fra sit 19de til sit 60de 

Aar skudt henved 1500 Gemser. ;Ogsaa i. Bergell -lever -der 
fortræffelige Gemsejægere, som Giacomo Scartazzini i 
Promontagno, som engang nedlagde 5 Gemser paa én Dag og 
17. i en Uge, endvidere. Giov. Gianotti i Montaccio og 
Pietro Soldini i Stampa, hvilken sidste hidtil har fældet 
mellem 1200 og 1300. og i ét Efteraar . engang; 49 Gemser. 
En Lavine rev ham engang fra Skrænten af Piz Duan ned i 
Val Camp, uden at han tog- nogen Skade. En anden Gang 
bragte en anskudt Gemse ham i Livsfare.. Dyret havde taget 
Stade paa Kanten af en stejl Fjældvæg.  Soldini. vilde "gribe 
det: ved Hornene, men det rejste sig halvt op og søgte at 
trænge ham ud .over Fjældkanten. Der opstod. derved mellem 
begge en lydløs Brydekamp paa Liv og Død. "Gemsen' huggede 
ham det ene Horn gjennem Haanden,. og en Tid lang hang de 
klamrede : til hinanden - halvt ud over Afgrunden, indtil det 
lykkedes Soldini med den frie Haand at trække Kniven ud. af 
Skeden og give den Dødsstødet. For øvrigt tælle næsten alle 
Landets gemserige Bjærgegne dygtige Jægere. (i Val: Calanca 
Battista Margnia, i Minsterdalen Niclaus Lechthaler 
og Joh. Nuolf, i Wallis Ignaz fra Oberems i Ecschol: o. fl,), 
som i den korte Jagttid fra 25de August til: 11te November 
bringe det til en 20—25 Stykker, — rigtig nok et lille Antal 
sammenlignet med. Udbyttet af en herskabelig Klapjagt i de 
tydske Højbjærge. Men hin Enejagt udfordrer ogsaa uendelig 
mere Snille,. Mod og Udholdenhed, -og vore djærve, Gemse- 
jægere vilde kun finde ringe Fornøjelse ved at fyre paa en 
halvt fredet og derpaa af en Flok Bønder omringet og sammen- 
dreven. Gemsehjord. 


VIL.  Losserne. 
Kattearternes lodrette Udbredelse. — " Lossernes Levemaade. — Jagt og 


Tæmning. 


Kattene ere de frygteligste og almindeligste Rovdyr i de 
varme Lande og udmærke sig fremfor alle andre Dyr ved 

overordentlig symmetrisk Legemsbygning, ved Styrke, Be- 
hændighed og Blodtørst. I Almindelighed antager man, at de 
kun forekomme i de glødende Stepper og i de lavere, af store 
Floder gjennemstrømmede Skove og Kulturegne, men en stor 
Mængde af disse farlige Rovdyr sky ikke de raa Bjærgegue og 
ere ikke " meget modtagelige for Kulden.  Kongetigeren gaar 
helt op i Nordasien, og endnu i dette Aarhundrede er der 
blevet nedlagt store Exemplarer ved"Ob og ved Lenafloden. I 
Thibet og Nepal har man truffet den i 9000' Højde, i Hima- 
laja endogsaa i Gletscherregionen. Af de amerikanske Katte 
strejfe Kuguaren og Felis yaguarundi . indtil "Snegrænsen og 
færdes ikke sjælden endnu- i 12000” Højde, og Felis pardalis 
gaar i Peru. til 9000" i de øde Strøg af Cordillererne. Det 
kan -altsaa ikke forundre os ogsaa at træffe den eneste større 
indenlandske Kat, Lossen,.i Bjærgene, endskjønt den ligesom 
de øvrige farligere Rovdyr uden Tvivl ikke vilde sky Slettens 
Skove, naar den ikke overalt var udsat for den heftigste For- 
følgelse,. Nu er Lossen ikke hyppigere end den egentlige 
Vildkat, men for tredive Aar siden var det ingenlunde sjældent, 
at der alene i.Binden i ét Aar' blev fældet 7—8 Stykker, 
medens der for Øjeblikket næppe bliver nedlagt én om Aaret 
i hele Schweiz. De fleste findes uden Tvivl endnu i den syd- 
østlige Del af Landet, dernæst komme Walliser-, Tessiner- og 
Bernerbjærgenes Højskove, Urner- og til sidst Glarneralperne. 
Den waadtlandske Jura, hvor Vildkatten endnu forekommér i 
Kredsene Nyon og Cossonex, medens den fattes i de der- 
værende Alper, huser ingen Losser, derimod Oesch's. og Bex's 
Alper, skjønt saa sjælden, at der i 40 Aar i alt-kun er blevet 
skudt fem. Hyppigere, skjønt heller ikke der længere regel- 
mæssig, træffer man .den i Engadin, hvor en «Luffy i Marts 
1871 sønderrev fire Geder paa Gaarden Novrona i Pritigau, 
i Schaiserdalen og Oberland (hvor den kaldes (Luf-tschervé), 
Bergell, Oberhalbstein, i Wallis, i Dalen ved Visp (sidste Gang 
i Januar 1862). Gombs og Bagne, i den mørke Urskov Duben- 
wald i Turtmandalen og i Einfischdalen , -hvor der 1866- blev 
skudt en Los, som den forrige Sommer havde sprængt henved 
200 Faar ned i Afgrunden, og i Eringerdalen, hvor den sidste 

blev fældet 1867. Noget. regelmæssigere optræder den i Aosta- 
dalen , hvor to gamle Exemplarer blev nedlagte og et ungt 
Dyr fanget levende i Sommeren 1860. 

Derimod er den hyppigere i'det nordlige og nordostlige 
Europa: og i Nordamerika. I Sverige blev der saaledes i 
Aaret 1835 fældet 316 Stykker i Kronens Jagtdistrikter; fra 
det nordamerikanske Pelshandelskompagnis Hovedstation i Mis- 
souri forsendes aarlig mellem 2000 og 4000' Skind, og i Slut- 
ningen af forrige Aarhundrede bragte det engelske Nordyest- 
kompagni aarlig endogsaa 6000 Skind paa Markedet. Skindene 
ere smukt rødliggraa med uregelmæssige, mørke Pletter eller 
Striber og sort Halespids; dog vexle Farverne meget efter 
Alder og Kjøn. 

Losserne i Schweiz skulle være noget mindre og levere 
simplere Pelse end de svenske, russiske, polske og ungarske; 
fra Hovedet til Halens Rod maaler den 3!/2 Fod, Halen er 8 
Tommer, og Højden 2!/2 Fod. Vægten er mellem 30 og 60 
Pund. De spidse, trekantede Øren ere sorte i Randen og 
smykkede med en stiv sort Haarpensel, Hovedet er tykt og 
rundt som Kattenes, Øjnene store og fyrige, Tungen ru, Læ- 
berne hvide med sort Rand, Ryggen rødliggraa med talrige 
mørkere, smaa, ofte udviskede Pletter, Bugen gulhvid, Kroppen 
længere behaaret og mere graa om Vinteren, men rødlig om 
Sommeren. Hunnen er noget. mindre, af mattere Farve og har 
et smallere Hoved. Dyret er smukt, men uhyggelig katteagtigt 
at se til. I Binden spisés, Kjøddet øg anses for meget vel- 
smagende, hvad man ellers sjælden ;roser Rovdyrkjød for. 

Nåar man opdager Sporet af en Los i Alperne, opbydes 
alt for at tilintetgjøre denne vilde og farlige Røver; dog véd 
den at skjule sig godt. Saa længe den finder tilstrækkelig 
Føde i sine Højskove og Bjærgkløfter, kommer den ikke uden 
for dem, men lever parvis i de ensomste og mørkeste Fjæld- 
gab og forraader kun sjælden sit Opholdssted ved sin afskye- 
lige, gjennémtrængende Hylen. Saa længe dét kan lade sig 
gjøre, holder den sig i det tætteste Skjul, liggende paa Lur 
paa langs ad en lav Gren i Tykningen, hvor Løvet halvt dæk- 
ker den uden dog at forhindre den i at springe. Hele Dage 

kan den ligge paa samme Plet og synes at sove med halvt 
tillukkede Øjne, naar dens forræderiske Aårvaagenhed er aller- 
størst og Øje og Øre spændte til den -yderste Grad åf Op- 
mærksomhed. Ved taalmodig Luren og lydløs katteagtig Snigen 
faar den sit Bytte. Den er ikke saa snu som Ræven, men 
taalmodigere, ikke saa fræk som Ulven, men mere udholdende 
og behændigere i Springet, ikke saa stærk som Bjørnen, men 
mere skarpsynet og agtpaagivende. Sin Styrke har den i Bag- 
benene, Kjæberne og Nakken. "Den gjør sig Jagten saa mage- 
lig som muligt og er kun kræsen i Valget af sit Bytte, naar 
den har Overflødighed. Hvad den naar ved sit lange, sikre 
Spring, er fortabt; men springer den fejl, lader den sit Bytte 
slippe og vender uden Tegn påa Ærgrelse tilbage til sin Gren. 
Den er ikke graadig, men elsker det friske, varme Blod og 
rives ofte af Begjærlighed efter dette ud af sin sædvanlige For- 
sigtighed. Naar den ikke har gjort noget Bytte om Dågen og 
er bleven hungrig, strejfer den ofte om Natten vidt hen over 
flere Alpebjærge.  Sulten giver den Mod og skærper dens 
Sanser og dens Snille. Træffer den da en græssende Faare- 
eller Gedehjord, sniger den sig slangeagtig hen mod .den påa 
Bugen; styrter sig i ét Spring paa Ryggen af et opskræmmet 
Dyr, bider Pulsaarerne eller Halsen over paa det og dræber 
det saaledes påa Stedet. Derpaa slikker den først det varme 
Blod i sig, river saa Bugen op og fortærer Indvoldene. tillige 
med noget af Hovedet, Halsen og Skulderen og låder Resten 
ligge. Det er ikke bevist, at den nedgraver Resten; i vore 
Alper gjør den det i det mindste ikke og æder overhovedet 
næppe Aadsler. Dens ejendommelige Maade at sønderslide sit 
Jytte paa lader Hyrden aldrig i Tvivl om Udaadens Ophavs- 
mand. Undertiden dræber den en 3—4 Geder eller Faar paa 
én Gang og anfalder, naar den er sulten, selv Kalve og Køer. 
Paa Arenberg i Kanton Schwyz blev der i Februar 1813 skudt 
en, som i nogle faa Uger havde sønderrevet henved 40 Faar 
og Geder. I Sommeren 1844 myrdede tre eller fire Losser 
over 160 Geder i Simmendalens Bjærge. 

Er der. Vildt nok, holder Lossen sig imidlertid til dette 
og- synes at nære en vis Frygt for at forraade sin Nærværelse 

ved at sønderrive Husdyr. Den ynder især Gemsernes Kjød, 
men da disse have en- langt finere Næse, undgaa de den ofte, 
selv naar den har lagt sig i Baghold ved deres Græssepladser 
og Saltklipper. Derimod "gjør den hyppigere : Grævlinger, 
Murmeldyr, Alpeharer, Hjærper, Ryper, Urhøns og Tiurer. til 
Bytte og fager i Nødsfald til Takke selv med Egern og Mus. 
Om Vinteren falder en enkelt Raa i Kløerne paa den, naar 
den er nødt til at vove sig ned paa de lavere Bjærge i Dalene; 
hyppigere sker det, at den prøver paa at grave sig ind i Gede- 
og. Faarestaldene, skjønt en Gedebuk, som blev den under- 
jordiske Fjende var, netop som den stak Hovedet op af Jor- 
den, rigtig nok engang bibragte den nogle saa voldsomme Puf, 
at den blev liggende død i sin Tunnel. 

Logserne formere sig ikke stærkt. Parringen finder Sted 
i Januar eller Februar Maaned uden det sædvanlige afskyelige 
Kattehyl, og efter ti Ugers Forløb kaster Hunnen to eller højst 
tre blinde Unger i en omhyggelig -skjult Hule under en Træ- 
rod: eller en Klippe og bringer dem Mus, Muldvarpe, Smaa- 
fugle og andet lignende Bytte til Føde. Paa Grund af dette 
Rovdyrs Sjældenhed anstiller man ikke regelmæssige Losse- 


jagter. Selv om man opdager Spor af dens Mordgjerninger, 


er den gjærne allerede langt borte og flyr desuden strax til 
andre Egne, naar den mærker, at den jages. Kommer Jægeren 
derimod. uventet over den, viger den ikke af Stedet og er da 
let at skyde. Den bliver nemlig ligesom Vildkatten rolig lig- 
gende paa sin Gren og stirrer påa Jægeren; ja er han ubevæbnet, 
kan han endogsaa narre den ved at stille nogle Klæder op 
paa en Stok og imidlertid gaa hjem efter sin Bøsse, thi Lossen 
bliver ved at stirre paa Klæderne, indtil Bøssen er hentet og 
Skuddet falder... Men .ogsåa her gjælder det at tage godt 
Sigte, thi bliver den kun saaret, styrter den med fraadende 
Gab ned påa Jægeren, slaar sine skarpe Kløer dybt i hans 
Kjød og bider sig fast uden at ville give. Slip .igjen.. Mangen 
Gang springer ;den først løs paa Hunden, hvorved Jægeren 
faar Tid til at gjøre endnu et Skud, men det koster i Reglen 
Hunden Livet, thi Lossen er sikker i sit Angreb og springer med 
stor Nøjagtighed. Den er derfor heller ikke frygtsom afsig, giver 

sig god. Tid, flygter ikke strax op i et Træ, men søger hellere 
hen i utilgængelige Fjældkløfter og kan, naar det kniber, hamle 
op med to eller tre almindelige Jagthunde. Præmien for en 
fældet Los er temmelig høj, i Freiburg 125 gamle Schweizer- 
franker, i Glarus 15 Gylden, i Tessin en Louisd'or. 

Lossens Spor ligne aldeles Kattens, men ere mere end dob- 
belt saa store. 

Unge Losser blive saa tamme, at man kan lade dem løbe 
frit omkring uden Fare for at miste dem, men da de pleje at 
besnuse enhver fremmed Gjenstand, kan deres Nysgjerrighed 
blive temmelig besværlig. Det maa imidlertid ikke være saa 
let at faa fat paa Ungerne, siden de ere langt sjældnere i al- 
mindelige Menagerier end Bjørne, Ulve og Leoparder. Moderen 
forsvarer sine Unger til det yderste med det grænseløseste 
Raseri. Kattene blive ikke i et Hus, hvor der er en ung Los, 
saa lidet som Hundene,. hvor der er en Ulv. Tamme Losser 
dø gjærne temmelig tidlig af altfor stor Fedme, og ogsaa de 
vilde Dyr skulle ikke blive mere end omtrent 15 Aar gamle. 


Xl.: Rævene. 


Beskrivelse. — Jagt og Fangst. —- Afarter. — Uhyre Antal. — Ræv og 
Hund, — Gale Ræve. — Tæmning. 


Ræven, Hundens og Ulvens Slægtning, er det almindeligste 
og bedst kjendte Rovdyr i vore Bjærge. Elegantere end hin i 
Dragt og Holdning, finere, forsigtigere, mere beregnende, be- 
hændigere og smidigere, opfindsom, taalmodig, raadsnar, med 
skarp Hukommelse og udmærket Stedsans, lige færdig i Sprin- 
gen, Snigen, Kryben og Svømmen og i Stand til at finde sig 
til Rede under alle Forhold, synes den at forene i sig. alle en 
fuldendt: Stimands Egenskaber og gjør tillige ved sit geniale 
Humor og sin blaserede Nonchalance et behageligt Indtryk af 
en fuldkommen Virtuos. I Snedighed, Levemåade og Maade 

at jage paa staar den nærmere Katten. end Hunden og, be- 
sidder begges Lyder, men er tillige udrustet med et såa be- 
undringsværdigt Universaltalent og en saa udmærket Legems- 
bygning, at den maa betragtes: som den mest begåvede frie 
Dyretypus, hvorfor den ogsaa allerede hos de gamle gjaldt for 
Fablens: Protagonist 

Trods alle Fælder og Jagter ere Rævene for øvrigt meget 
almindelige baade i Bjærg og i Dal, i Skov og i Mark og i 
Virkeligheden vel aldeles uudryddelige, da saa vel deres Leve- 
vis som deres beundringsværdige Fiffighed beskytter dem mod 
fnidkommen Tilintetgjørelse. Deres Huler ere anlagte med stor 
Forsigtighed, men gaar det paa nogen "Maade an, grave de 
dem ikke selv, da de ere af altfor aandrig og poetisk Natur 
til at ynde et saa ensformigt og besværligt Arbejde. Den flit- 
tige og hypokondre Enebver -Grævlingen maa ofte i det mindste 
en Tid. lang dele sit Kvarter eller en øvre Afdeling af. det med 
Ræven. Ligesom Egernet lader Ræven sig imidlertid sjælden 
nøje med én Bolig, men har i Reglen to, tre Stykker, af hvilke 
den ene i Reglen ligger temmelig højt oppe mellem Bjærgene. 
Naar Jagten i de lavere Egne er bleven den for vanskelig, 
eller Jægerne have opdaget den nedre Hule, trækker den sig 
paa nogen Tid tilbage til sin Bjærgbolig. Forfølges den, tager 
den sin Tilfugt til sin egen eller en Kammerats -Hule, men 
dog aldrig ad den nærmeste Vej, men ad en lang Omvej for 
at vildlede Hunde og Jægere. Naar det kniber, har den maa- 
ske ogsaa en Nødhule, som den flyr til, naar Hundene ere den 
altfor nær paa Pelsen. 

Man finder sjælden hos vore Bjærgræve rigtig kunstig ind- 
rettede Boliger med store Kjedler og Krydsgange, men kun 
nogle dybtliggende Kjedler med to eller tre (sjældnere færre) 
Udgange,. som indbyrdes ere forbundne. Her bor Dyret i Reg- 
len hele Aaret igjennem, og ni Uger efter Parringstiden, i Be- 
gyndelsen af Maj, kaster Hunnen her sine fem til ni blinde 
Unger, der ere af Størrelse som Rotter, tyksnudede og mørkt- 
haarede og vogtes og plejes med største Omhyggelighed. Efter 
nogle Ugers Forløb førér den sine nette, gululdede Unger ud i 
fri Luft, leger med dem, bringer dem Smaafugle, Firben, Frøer, 

Biller, Mus, Græshopper og Regnorme og lærer dem at fange 
og fortære disse Dyr,. medens Hannen i Reglen ikke bryder 
sig det mindste om dem. Naar de ere blevne saa store som 
halvvoxne Kattekillinger, ligge de i godt Vejr gjærne om Mor- 
genen og Aftenen uden for Boligen og -vente paa de gamles 
Hjemkomst. Det er kun en yderst sjælden Gang, at det 
lykkes at blive Vidne til en Rævefamilies Leg. Moderen er 
yderst vagtsom og flygter ved den mindste mistænkelige Larm 
ind-i Hulen med Ungerne i Munden eller lokker dem ind til 
sig ved en sagte, ængstelig Gøen. Allerede i Juli Maaned 
vove de haabefulde Børn sig alene ud paa Jagt og søge ved 
indbrydende Tusmørke at overraske en Hare- eller Egernunge, 
at opsnuse en ung Hjærpe eller Fjældhøne i Reden eller 
endogsaa blot en Vagtel éller en Fuglekonge eller selv en,Mus, 
medens de yngste af Familien plukke Regnorme eller Græs- 
hopper itu. Alle have de imidlertid ganske lagt sig de gam- 
les Væsen til. Den langagtige, tilspidsede Snude søger ivrig 
Sporet paa Jorden, de fine Smaaøren ere rettede lige til Vejrs, 
de smaa, graagrønne, skjæve, blinkende Øjne udspejde Jagt- 
distriktet, den bløduldede. Hale (Lunten) følger blidt de let- 
trædende Saalers lydløse Trin. Snart staar den unge Jæger 
og spejder til alle Sider med Forpoterne paa en Sten, snart 
dukker han ned i en Busk for at vente paa de rugende Fugles 
Hjemkomst, snart. stanser han hyklerisk uskyldig ved Bjærg- 
stalden, omkring hvilken Musenes muntre Flok ved Midnats- 
tide søger de affaldne Græsfrø. Om Efteraaret forlade Ungerne 
deres Fædrenehjem og leve for sig selv i egne Huler, indtil de 
om Foraaret se sig om efter en Mage. Paa denne Tid og 
ofte endnu tidligere, i de klare og kolde Nætter, hører man 
dem bjæffe med høj Stemme rundt om i Dalen. Bonden siger 
da: »Ræven gør, Vejret mildnes«, — men det synes dog kun 
at være dens Parringsraab. Lyder derimod .dens hæse Gøen 
allerede i December og Januar, spaa Jægerne en stræng Vinter. 
Ellers hører man kun en langtrukken Knurren eller en arrig, 
ondskabsfuld Hvæsen, naar den er kommen i Fælden. 

Nede i.Sletten fører Mikkel i Reglen et langt mere kom- 
fortabelt Liv end i Bjærgene. Der smile de søde Druer, som 

han og hans Kammerater ofte fortære i tusendvis, den saf- 
tige Aprikos, den smeltende Pære ham venlig i Møde; der ér 
der ubevogtede Hønsegåarde, maaske ogsaa et honningbugnende, 
let tilgængeligt Bistade, og: mange Harer, Agerhøns, Vagtler 
og Lærker i fredelig Virksomhed. I Alperne gaar det mere 
knapt til, thi Fuglevildtet er sjældnere og mere sky; derimod 
snapper han mangen Gang en prægtig Ørred eller nogle Krebs, 
som lian kildrer med Halen, indtil de bide sig fast, i den kry- 
stalklare Skovbæk, især i Legetiden i November Maaned, men 
kommer rigtig nok ofte i Strid med Fiskerne eller Fugle- 
fængerne, naar han er saa heldig at komme først til Garnet, 
thi han røber da højst løse og kommunistiske Begreber om 
Ejendomsretten. I Nødstilfælde tager han ogsaa- Biller, Jord- 
krebs, Hvepser, Bier og Fluer; ja i saadanne fattige Skjælmers 
Mave har jeg ofte ikke fundet andet "end én ussel Muserede 
og en hel Del Straa og? Mos — en meget lille Steg med meget 
Grønt til. 

Trods sin Universalappetit har Ræven det. dog meget 
slemt i de strænge og snerige Vintre,.i hvilke den maa grave 
to til tre Alen lange Gange gjennem Sneen ned til sin Hule. 
Alperævene stige da fra deres høje Tinder ned paa Bjærg- 
rævenes Vildtbaner og trække om Natten påa Jagt med dem 
helt ned i Dalene. Om Morgenen kan man følge deres friske 
Spor lige til Staldene, ja endogsaa ind i Landsbyerne, hvorfra 
Hundenes lydelige Gøen ofte skræmmer dem bort igjen. Jeg 
har selv haft Lejlighed til at bemærke, i hvor stor Mængde 
de påa denne Tid vise sig, f. Ex. i Innerrhodens Dale, hvis 
Fjældvægge ere fulde af Rævehuler. En Senner brugte at lokke 
Rævene i den strænge Vintertid ved Hjælp af stégte Katte, 
Aadsler 0. desl., som han gjorte fast til en Sten i en Kasse, 
saaledes at de hungrige Dyr kun kunde faa fat paa et lille 
Stykke. I Begyndelsen kom der hver Nat kun en å to Ræve 
til Lokkemaden, senére derimod otte, ja én Gang endogsaa 
elleve. Med rasende Begærlighed trak og sled de i den og 


prøvede paa at løfte eller ryste den, men da det ikke hjalp, 
fandt en af dem paa at grave sig ind under Kassen for påa 
denne Maade at komme til Aadslet.. Alle kradsede og rodede 

nu Jorden op med den vildeste Glubskhed og havde ogsaa 
faaet Aadslet, hvis det ikke havde været lagt paa en stor Sten. 
Hver Uge skød Hyrden et Par Stykker af dem, men skjønt 
det gjorde de øvrige forsigtigere, lod de sig dog ikke skræmme 
bort derved. Hyrden havde for Resten indrettet sig paa en 
morsom magelig Maade. Bøssen var anbragt ude i Forstuen 
med spændt Hane og Løbet rettet lige mod Lokkekassen, og 
fra Aftrykkeren gik der en Snor ind”i Stuen, hvor han laa. 
Saa snart han om Natten gjennem Vinduet opdagede Ræve ved 
Kassen, skød han dem fra Sengen blot ved at rykke lidt i 
Snoren.” 

Ofte fandt der da ogsaa afskyelige Scener Sted. En Ræv 
var ikke- ganske død, men kun svært saaret, og slæbte sig med 
Besværlighed bort fra Stedet. De øvrige fulgte efter den, og 
som påa et givet Tegn styrtede de sig alle over den og sønder- 
rev den. Enhver, som havde faaet et Stykke, slæbte afsted 
med det til Bjærgene, og de, som ikke havde erobret noget, 
snusede endnu længe om i Sneen efter et Ben eller en Stump 
af Pelsen. Senere .gjentog dette Skuespil sig, naar en af dem 
var bleven endogsaåa nok saa letsaaret; ja naar den blot havde 
mistet et Par Draaber Blod, faldt dens Kammerater som ra- 
sende over den, — ret paa Ulves Vis. Da Jægeren siden 
lagde en død Ræv hen som Lokkemad, flygtede de alle og 
udeblev i længere Tid; han paastod derfor, at de kun aad 
varme, ikke kolde, døde Ræve. Mange af dem,. han skød, 
havde intet andet i Maven end et Stykke Rævehale eller Ræve- 
skind. Faldne Geder blive ligesaa ofte Rævenes som Ravnenes 
og. Ørnenes Bytte. Selv de i Laviner begravne Mennesker 
æder Ræven, naar den kan komme til dem. Intet levende eller 
dødt er sikkert for den, naar den blot kan magte det eller 
æde det, og Bønderne begrave derfor deres Aadsler dybt og 
lægge Tornekviste over dem for at beskytte dem mod Rævenes 
Efterstræbelser. Selv Pindsvinets piggede Beklædning sikrer 
det ikke mod Mikkels rænkefulde List. Han triller og plager 
det saa længe og overgyder det med sin stinkende Urin, ind- 
til det arme Pandserdyr ruller sig op og giver tabt. Derimod 
kån han sjælden faa fat paa de unge Gemser, thi de ere ham 

for.aarvaagne og fly hurtig op paa Fjældene efter Moderen; 
desto mere forhippet er han paa Murmeldyrene. I halve Dage 
kan han ligge taalmodig foran Indgangen. til deres Hule og 
lure båg en Sten. Kommer Dyret endelig frem, lader han det 
viselig komme »et Stykke bort fra Hulen, skjønt han skærer 
Tænder af Mordlyst og Halen bæver sagte af vellystig Be- 
gjærlighed, men derpaa styrter han frem og afskærer det Til- 
bagevejen, hvorpaa det falder som et let Bytte. 

Man har paadigtet Ræven mangen sælsom List og frem- 
stillet den som en Repræsentant for al Snuhed, men -de Prøver, 
man har set, ere dog tilstrækkelige til at skaffe den Navn. af 
et meget snildt Dyr. Naar den er fangen i en Fælde og stærkt 
saaret, forraader den sig ikke ved en eneste Smertenslyd, men 
overbider i al Tavshed Benet for at undslippe. Kan den ikke 
længere undgaa sine Forfølgere, griber den -ofte til det Middel 
at anstille sig død, og mangen en er paa den Maade igjen 
sluppet lykkelig ud. af Jægerens Taske. Ogsaa véd den i den 
Grad at benytte Øjeblikket, .at den, naar «den med Nød og 
næppe har undsluppet Fangenskabet og i fuld Fart flygter over 
Gaarden, dog em. passant bider et Par Gæs. ihjel og tager en 
af dem med sig paa Vejen.… Under hidsig og langvarig For- 
følgelse benytter den sig af de mest raffinerede Kneb for at 
undslippe og viser tillige en saa forbavsende Udholdenhed, at 
den løber en 15—18 Timer i Træk uden endogsaa kun et 
Øjeblik at tabe sin fulde Aandsnærværelse, men tvært imod 
bestandig benytter alle Fordele, som Egnen tilbyder den, påa 
den hensigtsmæssigste Maade, om der saa er tyve Jægere og 
Hunde i Hælene paa den. Som en Kat løber den hen ad de 
smalleste Klippebaand, styrter sig uden at tage Skade ned over 
uhyre Fjældvægge og lader sig aldrig bringe saaledes i Knibe, 
at den bliver staaende uden. at vide nogen Udvej mere. I 
denne Henseende ere de europæiske Ræve langt mere ud- 
holdende og opfindsomme end de amerikanske, og man har 
derfor indført vore Ræve i Amerika og sluppet dem fri der 
blot for at skaffe sig Fornøjelsen af en engelsk Rævejagt. 

For en uøvet og især for en med Egnen ukjendt Jæger 
er det én frugtesløs Sag at ville jage Ræve; derimod er det 

meget lønnende for den erfarne Jæger, som nøje kjender Ræve- 
gravene i mange Miles Omkreds og af Sporene i Sneen. véd, 
hvilke der ere beboede og hvilke ikke. I første Tilfælde po- 
sterer han sig da før Dagbrud i Nærheden af Hulen, holder 
sig ganske rolig og skyder Ræven, naar den vender hjem fra 
sin natlige Jagt; véd han derimod; at den ikke bebor den, 
men vil tage sin Tilflugt til den, jager. han den op med Hunde 
og skyder den fra et Baghold, naar den. trækker sig tilbage 
til Hulen. Er den imidlertid sluppen ind, før Jægeren kommer, 
eller har den slet ikke forladt sit Hus, hvilket især er Til- 
fældet om Dagen og i slet Vejr, forvisser han sig først om, at 
den er der, tilstopper dernæst alle Udgange paa én, nær og 
anbringer en Fælde i denne, enten en Rævekasse eller en Svane- 
hals eller en Gaffelfælde. Efter lang Betænkning, dog ofte 
først efter en Uges Fasten, gaar det raadvilde Dyr i Fælden. 
I Rævekassen bliver det fanget, men ikke dræbt, og det er 
da altid en kilden Sag at; tage det ud. Jægeren griber det 
gjærne ved Halen og svinger det et-Par Gange saa hurtig 
mod en Sten, at det rasende og hvæsende Dyr ikke faar Tid 
til at bøje sig om og bide med sine skarpe Tænder. Da to 
Ræve engang vår komne i samme Kasse, angreb den bageste 
sidst indkomne den første, som ikke kunde vende sig og for- 
svare sig, og fortærede i én Nat hele den bageste Tredjedel 
af den. Det er deres Venskab i Nøden! Angribes Ræven i 
sit Hjem af Grævlingehunden, forlader den det. først efter en 
fortvivlet Kamp, men farer da ogsaa som en Pil over sin 
Modstander og ud af Hullet, saa at Jægeren, der staar og 
venter uden for, næppe faar et Sekund til at gjøre Skuddet i. 

Under Halen mellem Midten og Roden har Ræven en 
Kjertel (>Violen«), som kjendes paa en mørkere Haarplet og 
indeholder en stærkt lugtende fed Vædske. Hvad Betydning 
den har, er vanskeligt at sige, da Knægten for Resten just ikke 
lugter. af Violer, Selv dens Kjød er befængt med en saa hæs- 
lig Stank, at det ikke kan spises ferskt; dog smager det bedre, 
naar det udblødes længe i Vand og udludes, og de gamle 
Romere fik sig endogsaa lækre Stege af Ræve, som fodredes 
med Vindruer. Fedtet blev tidligere anset for et udmærket 

Lægemiddel mod Saar og -betalt med 2 Frank Pundet. En 
Jæger af mit Bekjendtskab fik over 6'/8 Pund Fedt af to 
Bjærgræve, medens fire andre, som blev skudte paa samme 
Tid, ikke' gav et" halvt Pund. Bælgen er om Vinteren ud- 
mærket tæt, ret fin, har nogen Glans og betales med 5—9 
Frank. 

Det er bekjendt nok, at Rævene ere saa haardføre, at de 
bide Foden over, naar de have faaet den i Fælden, som om 
det blot var at trække den ud af en Støvle, og humpe afsted 
paa tre Ben, og ligeledes, at de besidde en saa stoisk Selv- 
beherskelse, at de dø af Sult foran den mistænkelige Lokke- 
spise. Der skal ogsaa et dygtigt Skud Hagel til, naar de skulle 
blive liggende paa Stedet, medens et ordentligt Slag over Snu- 
den strax gjør Ende påa dem. En Jæger gravede engang 
efter Ræven i dens Hule og fik endelig Dyret fat bag fra. 
Efter at have gjennemstukket Seenen paa det ene Bagben oven 
for Knæet og trukket det andet Ben gjennem Aabningen, lige- 
som man gjør med døde Harer, trak han den ud, slog den med 
al Kraft mod Jorden og sagde: »Se saa! nu springer Du. ikke 
mere den Gang.«x Men Ræven forstod det bedre, sprang op, 
for ned ad Bakken paa tre Ben (med det fjerde trukket 
igjennem) og var i et Nu forsvunden. 

Paa flere Steder i Schweiz giver man Rævene forskjellige 
Navne efter deres forskjellige Farve, som f. Ex. Brandræve, 
Gulræve, Ædelræve, Solræve, Moskusræve, Korsræve, skjønt 
disse dog mere ere at betragte som tilfældige Afændringer. 
Bjærg- og Alperævene have dog en lysere Vinterdragt end Lav- 
landsrævene, thi baade paa Hovedet og paa Bagkroppen er 
der saa mange Haar med hvide Spidser, at Dyrene i hurtigt 
Løb se ganske lysegraa ud. I Tyskland kalder man de mørke- 
røde Dyr med sort eller sortladen Strube og hvid Halespids 
for Rød- eller Brandræve og opstiller dem i den nyere Tid 
som en egen Art -(Camis melanogaster), medens de hvidgule 
med et sort Baand over Kryds og Skulder benævnes Kors- 
ræve. I Mihlehorn ved Waållersøen, senere i Biundnerlandet 
og i December 1858 ved Schangnau i Kanton Bern, er der 
blevet skudt en stor Sjældenhed, nemlig en ganske hvid saa- 

kaldet Sølvræv. Alene i Kanton Bern blev der aarlig betalt 
Skydepenge for mere end tusende Ræve, .og man regner, at 
for mere end det dobbelte Antal er der ikke fordret nogen Be- 
taling. Der er ingen Grund til at antage disse Angivelser for 
overdrevne, siden enkelte Jagtelskere, som kun nu og da gaa 
ud påa Rævejagt for deres Fornøjelses Skyld, i en enkelt 
Høst eller Vinter have kunnet nedlægge . 15—20 Stykker: 
Cathomer i Brigels nedlagde i 1863 42 Ræve og desuden 
21 Harer, 11 Gemser og nogle Lammegribbe. 

Den samme afgjorte Antipati, som hersker mellem Hunden 
og Ulven, finder ogsaa Sted mellem Hunden og. Ræven. Hin 
forfølger denne med formelig Lidenskab, ofte endogsaa alene og 
for egen Regning. En'stærk Mynde faar altid Bugt med en enkelt 
Ræv, men giver den sig i Lag med to, bliver .den ynkelig til- 
redet og ofte overvundet og ædt op. Naar den tager en Ræv, 
som er saaret, griber den den i Nakken, knuser Hjærneskallen 
paa den og rører den ikke videre;. Haren begynder den der- 
imod at gnave paa (fra Bugen eller Hovedet af), naar den ikke 
er vel dresseret. Alligevel parre Hund og Ræv sig efter mange 
Bjærgboeres Forsikring baade i fri Tilstand og i Fangenskab. 
Hanræven opsøger om Natten ikke sjælden Tævehunden uden 
for Sennernes Hytter, medens mange Hanhunde ikke vise nogen 
Lyst til at følge Hunræven i Løbetiden. De Bastarder, som 
falde efter Hunhunden, skulle overvejende besidde Hundeartens 
Karakterer, ere langt fra saa vilde og ubændige som Ulve- 
bastarderne og anses for frugtbare. 

At Hundene og Rævene hyppig færdes i hinandens Sel- 
skab i Bjærgene, indlyser ogsaa af den Omstændighed, at man 
paa den Tid, hvor der er Vandskræk blandt Hundene, i Reg- 
len ogsaa træffer gale Ræve, ja maaske har Sygdommen end- 
ogsaa sin Oprindelse fra disse. Den forandrer aldeles Dyrets 
Natur. I Stedet for ellers ligesom Ulvene at strække sin Hale 
lige ud efter sig i Løbet og kun sænke den uden dog at be- 
røre Jorden med .den, naar den gaar, løfter den gale Ræv den 
aldrig mere fra Jorden. Syg, ussel og udtæret sniger den sig 
planløst gjennem Skov og Mark, driver ofte uden Formaal og 
uden Sky lige hen til Gaardene, ffygter langsomt .og tvært, 

naar den jages. bort, angriber Hunde, Katte og Børn og har 
aldeles mistet sin gamle Sejlivethed. Man Ser aldrig saa mange 
af dem som netop i Vandskrækstiden, i hvilken en dunkel 
Trang driver dem fra! Skoven og Bjærgene ned i Dalen og 
Sletten, som f. Ex. i Foraaret 1864 i Obertoggenburg. 

Denne. frygtelige Sygdom har des værre gjentaget sig alt- 
for ofte i flere Kantoner. Den ytrer sig til visse Tider hos 
alle Hundearter, selv hos Ulven, uden at man endnu med 
nogen Sikkerhed har kunnet opdage Aarsagen til den. Nogle 
søge den i Sulten, andre i Kulden, atter "andre i en hæmmet 
Parringsdrift. Virkningerne af gale Dyrs Bid ere meget for- 
skjellige. I Aarene 1805—6 blev i Kanton Zurich over 50 
Mennesker bidte af gale Hunde, men kun en eneste Person, 
nemlig et Fruentimmer, som var blevet bidt i Overlæben, døde 
af Vandskræk; alle de øvrige blev frelste ved at udskære og 
indgnide Saaret med spanske Fluer eller Kvægsølvsalve eller 
ved indvendig Brug af Belladonna. I Tidsrummet 1813—23 
var der paa Hospitalet i Zirich 34 Personer under Behand- 
ling for Bid af gale Hunde og" 30 for-Bid af gale Katte, men 
ikke én af dem døde. Gale Ræves Bid skal endnu sjældnere 
fremkalde Vandskræk end gale Hundes. Derimod døde i Italien 
af tretten, som vår bidte af en rasende Ulv, ikke mindre end 
ni af denne rædsomme Sygdom. Heste, som blev bidte af 
gale Hunde, viste ikke Spor af Vandskræk. 

Ræven egner sig bedre til at temmes end Ulven, men man 
har hverken stor Nytte eller Fornøjelse deraf, thi den bliver 
aldrig et Husdyr som Hunden, men er og bliver altid »en rig- 
tig Gavtyv og en raffineret Bedrager. Naar den fanges ganske 
ung, vænner den sig let til sin Herre, leger gjærne og muntert 
med håm, logrer med Halen som en Hund og hviner ordentlig 
af Glæde. Den gaar frit om i Huset og Gaarden og opfører 
sig meget anstændig. Enden paa Historien bliver dog. gjærne, 
at den løber sin Vej en skjøn Aftenstund og senere oftere 
kommér igjen om Natten for at bestjæle sin forrige Herre. 
Saaledes er det i det mindste gaaet mig under mine Forsøg 
paa at opdrage unge Ræve, af hvilke en for Resten fattede 
saadan Forkjærlighed for en ung Pige, at hun. kunde gjøre 

med "den, hvad hun vilde, og selv naar den var rømmet bort 
for flere Dage, kunde lokke den hjem fra Marken, nåar hun 
blot lod sin Stemme høre. Gamle Ræve ere derimod aldeles 
utæmmelige. 

Naar Jagten begynder om Efteraaret, ere Rævene lette at 
"træffe. Mån ser dem da ikke sjælden om Dagen gaa ud for 
at søge Føde eller løbe over Stenørkenerne uden at forraade 
stort Hastværk. Med fornem Skødesløshed strejfe de omkring 
og vejre efter Bytte. Sent paa Efteraaret 1866 havde vi 
endogsaa det. vistnok temmelig sjældne Tilfælde, at en gammel 
Ræv. blev liggende rolig for Hunden i en Mose og endogsaa 
lod "Jægeren komme sig tyve Skridt nær. Med knust Kryds 
flygtede den hen i en nærliggende Dal og- ind under en lang 
snæver Bro. Vi fyrede fra den ene Side ind under Broen for 
at faa den til at-komme ud paa den anden, men -den snu 
Krabat maa have anet vor Hensigt, thi pludselig :kom den fa- 
rende ud lige gjennem Krudtdampen forbi Næsen paa Hunden 
og gjorde saaledes et yderst dristigt Forsøg påa at undgaa os. 
Men længere hen i Jagttiden ere de allerede meget forsigtigere 
og gaa betænksomt med Hovedet drejet "halvt tilbage. Jages 
de af Hunde, forlade de ugjærne de tætte Skove og Krat og 
gaa kun ud i aaben Mårk, naar det kniber. 


X.… Ulvene, 


Naturhistorie, — Karakteristik. — Den jagende og den jagede Ulv. — 
Æventyr. — Ulv og Hund. — Bastarder. 

Siden Begyndelsen af dette Aarhundrede ere Ulvene blevne 
en Sjældenhed i Schweiz, og man har endogsaa betvivlet, at 
de overhovedet længere kunne anses for Rovdyr, der have 
Hjem i vore Bjærge og formere sig der. Vi have. nemlig 
ingen saadanne store, sammenhængende, uigjennemtrængelige 
og uoverskuelige Skovegne, som disse Dyr behøve til "deres ud- 
strakte Jagter. Imidlertid kunne Misox, Bergell, Puschlav med 

dets høje Bjærgskove, utilgængelige Bjærgkløfter og øde Sten- 
dale, nogle Alpedale i Tessin og Walliserbjærgene vist nok an- 
ses” for- stadige Opholdssteder for enkelte- Ulvefamilier. Der 
huse de om Sommeren i den dybeste Indesluttethed, snart i 
Bjærg-, snart i Alperegionen. Med yderste Forsigtighed for- 
lade de deres Kløfter, thi da de ikke forstaa at løbe saa fif-" 
fig og umærkelig som Rævene, maa de holde sig længere borte 
fra de bebåede Egne. I en udvidet Grævlinge- eller Rævehule 
kaster Ulvinden i April eller Maj efter 65 Dages Drægtighed 
4—9 blinde Unger med rødlighvide Uldhaar, som ligge i en 
Klump i den inderste Krog af Hulen, medens Moderen er ude 
for at proviantere. Begge de gamle forlade nemlig sjælden 
påa én Gang deres -nydelige smaa Unger, da disse ellers snart 
vilde blive et Bytte for deres egne i Nærheden lurende Fræn- 
der. Lydløst og listende, med et skjævt, men skarpt Blik, 
halvt frygtsomt og halvt frækt gjennemforsker den gamle ved 
sin kantede, knoglede Legemsbygning, sit slunkne Liv og sni- 
gende, usikre Løb let kjendelige Røver Højskovens Tykninger 
i Retning mod Vinden og efterlader et Spor, som ligner en 
stor Hunds,. men er længere, bredere og i Reglen ganske lige. 
Frastødende og ubehagelig ved sit Ydre, graadig, ondskabsfuld, 
snedig, mistroisk og hadsk af Natur, utaalelig ved sin afskye- 
lige Stank, er den én Skræk for ethvert Dyr, som den kom- 
mer nær. Med hængende Hale lurer den påa sit sparsomme 
Bytte, sniger sig paa en Hjærpe- eller Fjældhøne, overrumpler 
Rotter, Væsler og Mus og sluger endogsaa et Firben, en Tudse, 
en Frø eller selv en Staalorm eller Snog, naar der ikke gives 
noget bedre. Større Dyr forfølger den i Løb, indtil de ud- 
mattes, hvilket Kattene aldrig gjøre. 

Om Vinteren forøger - Kulden dens i Forvejen næsten 
umættelige Graadighed ,-men Jagten er da ogsaa bedre og 
Sporene sikrere. Den overrasker da den hvide Alpehare og 
selv den forsigtige Ræv; med sand Ulvehunger sniger den sig 
fra Bjærg til' Bjærg, fra Skov til Skov, og hyler i: de kolde 
frostklingrende Vinternætter rædsomt hen over de i Sne be- 
gravne Højsletter, medens Øjnene funkle i Nattens Dunkelhed, 
de korte, spidse Øren rettes stift til Vejrs, og det ræveagtigé 

Hoved lurende drejer sig saa til den ene Side og saa til den 
anden. Under Løbet trækker den paa Bagbenene, som om 
den er hoftelam, Imidlertid indskrænker den sig ikke til 
nogle faa Miles Udflugter, men strejfer gjennem hele Ålpeegnen 
lige fra Engadin gjennem Berner- og Walliseralperne indtil 
Waadtlandets aabne Sletter eller fra Wasgau op med Rhinen 
og langs med hele Jurakjæden, — en Rædsel for Mennesker 
og Dyr. Basel, Solothurn, Aargau, Freiburg, Ziirich og Schaff- 
hausen hjemsøges ofte i strænge Vintre af Ulve, som sønder- 
rive Mennesker, æde Lænkehunde og rode Aadsler op i Rakker- 
kulen. Ved Olten blev den sidste (2) skudt 1808; i det folke- 
og—vildtrige Waadtland viser den sig fra Tid til anden (i No- 
vember 1849 blev den sidste nedlagt). I Aaret 1557 fældede 
to unge Menneskér en Ulv ved Appenzell neden for Klosterspitz 
og fangede dens fem Unger; allerede i det syttende Aarhundrede 
blev den sidste nedlagt der i Steineggerskoven, Fra de tes- 
sinske og bindenske Bjærge strejfede 'den ogsaa hyppig ind i 
Smaakantonnerne. -Øvrigheden i Glarus udsatte i 1780—90 en 
Præmie af femten Louisd'orer for en Ulv, som anrettede store 
Ødelæggelser mellem Faare- og Gedehjorderne, Røveren blev 
ogsaa snart -skudt i Nåfelsbjærgene og vejede 71 Pund. Efter 
Cappelers Historia montis var Ulvene, Bjørnene og Vild- 
kattene ingenlunde sjældne påa Pilatus for mindre end hundrede 
Aar sideny og det samme var uden Tvivl Tilfældet i hele Høj- 
alpeegnen. Endnu i Juli 1865 foruroligede en Uly Lucern- 
alperne og sønderrev henved hundrede Faar paa Napf, Engi, 
Ahorn . og Wirmisegg.. Emmendalerne foranstaltede en Klap- 
Jagt, omringede den ved Riedbad og fældede den og bragte 
den under Trommeslag paa en bekranset Vogn til Trub. Da 
der i;1893. viste sig en Ulv i Urnerbjærgene, foranstaltede 
man en stor Klapjagt, og en ung Knøs skød da Dyret paa 
Axenberg med et enkelt Skud Hagl. I Verzasca-, Lavizarra- 
og Maggiadalen i Tessin synes enkelte Ulvefamilier at have 
fast Ophold, thi de ses regelmæssig og strejfe- endogsaa lige 
til Bellinzona. 1854 blev der ogsaa i Løbet af tre Maaneder 
skudt fem Ulve i Tessin og 1852—59 ikke færre end 53. I 
November 1855 faldt en Flok Ulve pludselig over en Gede- 

hjord i Misox og huserede frygtelig mellem den; i August 1856 
angreb sammesteds en Ulv en græssende Kalv i næppe 200 
Skridts Afstand fra Landsbyen Grono og aad Halvparten af 
den. I November 1857 traf en Jæger i Misoxerbjærgene paa 
en, som det syntes, haardt jaget Gemseflok; pludselig viste der 
sig syv Ulve i fuldt Trav efter dem, men ingen af dem kom 
ham paa Skud. Ogsaa i Schamserdalen "har man set dem i 
større Mængde. I Juli 1858 foruroligede de meget Kvæg- 
hjorderne i Urnerbjærgene. I Pruntrut finder man ikke sjælden 
Ulveunger, som enten maa være fødte der eller indvandrede 
fra de nærliggende franske Skovbjærge, i Maj 1867, f. Ex. tre. 
Den 29de December 1860. blev .der skudt et gammelt Dyr i 
Kommunen Ocourt; i December 1867 forfulgte Toldbetjenten i 
Dello forgjæves fem, og to skulle endogsaa have villet angribe 
Kommunens Formand 'Chapuis fra Bonfol, da han ud påa Nat- 
ten vendte hjem med to Heste. I den. kolde Februar 1864 
viste der sig en hel Flok paa Moleson, af hvilken en gammel 
Hun blev skudt i Bjærgene ved Piatchison og skaffede Jægeren 
50: Frank i Skydepenge. I Berneroberland viste der sig hyp- 
pig nok enkelte Ulve i de første Aartiere af vort Aarhundrede, 
i Basel Land traf man en Ulv om Natten den 17de Januar 
1867 midt inde i Landsbyen Rinenburg, og nogle Uger senére 
anfaldt en anden en Karl ved Mumliswyl i Solothurn paa en 
saa nærgaaende Maade, at Husbonden maatte ile ham til Hjælp 
med en Knippel: 

Før vort Aarhundredes Begyndelse var Opdagelsen af et 
Ulvespor Signal til et almindeligt Opbrud. »Saa' snart man 
bliver en Ulv var,« siger Krøniken, »gjør man strax Allarm; 
og hele Egnen rejser sig til Forfølgelse, indtil den er dræbt 
eller fordreven.« Ved ,;en saadan almindelig Jagt var det sidste 
vel det almindeligste; thi Ulvene have ligesom en Anelse om 
den paafølgende Forfølgelse, især naar de have gjort rigeligt 
Bytte, og forlade derfor hurtig Egnen. For at fange dem be- 
tjener man sig af store Næt, »Ulvegarn,« som den rejsende 
endnu kan faa at se i Leberberger-Landsbyerne og paa Råaad- 
huset i Davos, hvor lige til den seneste Tid over tredive Ulve- 
hoveder stak grinende! frem med deres aabne Gab under Tag- 

skjægget og tydelig nok fortalte,” hvor frygtelig disse Uhyrer 
havde huseret i hine Bjærge. I den waadtlandske Jura, især 
i Vallorbes, har et særeget Ulvefængerselskab med egne Be- 
styrere og egne Love udelukkende Ret til Jagten paa disse Dyr. 
Anføreren deler Jægerne i to Afdelinger, af hvilke den ene 
uden Larm stiller sig paa Post med Skydevaaben, medens dén 
anden bestaar af Klappere, der uden andet Vaaben end Stokke 
og Knipler driver Vildtet henimod Skytterne. Sex Trompet- 
stød forkynde Røverens Død, For Bælgen holder man dernæst 
Gilde i Landsbykroen, ved hvilket de, som "have været ulydige 
mod Anførerens Befalinger, faa deres velfortjente Straf, i det 
de.enten maa drikke Vand den hele Aften eller sidde bundne 
med Straabaand. Da man kun kan blive Medlem af Selskabet, 
naar man hår været med ved tre heldige Ulvejagter, pleje For- 
ældrene at tage deres Smaadrenge med paa Armene for at 
sikre dem Adgangen. Den sidste Udrykning af denne Slags 
fandt Sted i August 1869, efter at Ulvene havde anrettet store 
Ulykker i de nærliggende Risouxbjærge og i én Nat anfaldet 
sex Stykker Kvæg paa Mirotte. Men ligesom ved mange tid- 
ligere Lejligheder udrettedes der intet, fordi den store Hob 
bar sig åltfor ubehændig ad. En Ulvinde brød gjennem Klaåp- 
perne, og en.Jæger skød fejl paa fem Skridts Afstand. Ulvene 
trak sig heldig tilbage til Kløfterne i Crét-Cantin. 

I ældre Tider brugte man ogsaa Ulvegrave her i Landet, 
og Fader Geszner fortæller saaledes om en Jæger, Gobler, 
der påa én Gang gjorde en. tredobbelt Fangst i sin Ulvegrav, 
nemlig af en Ulv, en Ræv og en gammel Kone, som allesammen 
havde siddet en hel Nat i den og ikke vovet at røre sig for 
hverandre. 

Helst sniger imidlertid den omstrejfende Ulv sig paa 
Faarene, og ægte Hyrdehunde ere derfor ogsaa forbitrede og 
rasende Modstandere af den. Mangen Gang graver den sig 
om Natten gjennem Jorden ind i Faarestalden, uagtet den 
ellers aldeles ikke er noget gravende Dyr. Med vidtopspærret 
Gab, såa at de hvide, spidse Tandrækkers frygtelige Smykke 
og det overordentlig vide," røde Svælg ere synlige, styrter den 
løs påa den største Vædder, slaar den ned med Forpoterne og 

sønderslider den med sit kraftige Bid. Hovedets og Nakkens 
stærke Muskler sætte den i Stand. til at bære et dræbt Faar, 
ja selv en Raabuk, bort i Gabet og selv i Løbet at holde Dy- 
ret saa højt til Vejrs, at det. ikke rører ved Jorden. I vort 
Aarhundrede har den her i Schweiz næppe angrebet noget 
Menneske; den flyr tvært imod og viser sig fejg, naar,den ikke 
drives. til Kamp af rasende Hunger eller af haarde. Saar. 
Saaledes blev Marca fra Misox en Vinteråften overfalden. af 
en forsulten Ulv, just som han traadte ud af sin Dør. - Med 
et eneste Slag strakte han den død til Jorden, greb den ved 
Halen og kastede den ind ad Stuedøren for Fødderne af sin 
Kone, med hvem han netop havde haft en Strid. Naar Ulven 
jages eller forfølges, sætter den sig kun i den yderste Nød til 
Modværge, men flyr med Snuden trykket tæt mod Jorden og 
med ildgnistrende Øjne, i det den rejser alle Haarene påa 
Hals og Skulder. Naar. Hundene have bragt den i Knibe, 
vender den sig til Kamp, sønderriver et Par af dem og flygter 
igjen, saa snart den har faaet Luft. Man har næppe Exempel 
paa, at den er gaaet løs paa Jægeren, ikke engang naar den 
er anskudt. saaledes som Bjørnen dog ofte gjør det; kun den 
mest pinende Sult synes at kunne drive den til Angreb påa 
Mennesker, saa at den altsaa er langt fejgere end Lossen, ja 
selv end Vildkatten. Ulve, som have fanget sig selv i Gaarde 
og Stalde, lade sig slaa ihjel næsten uden at gjøre Modstand. 
I Nordeuropa derimod, hvor de ere talrigere, og i Polarlandene, 
hvor de med utrolig Udholdenhed trodse den frygteligste Kulde 
og Næringsmangel, vise de mere Mod og Fyrighed. 

I Aaret 1773 fandt der en højst mærkelig Ulvejagt Sted 
i Biasca. En Jæger fandt nemlig i en nærliggende Skov en 
tom og sammensmækket Rævesax og desuden en stor Mængde 
Blod i Sneen rundt omkring den. I den Tro, at et eller andet 
stort Rovdyr havde aflagt et Besøg paa Stedet, fulgte han det 
friske Spor i Forening med et Par modige Folk og fandt, at 
Sporet førte ind i en snæver Hule i Biascabjærget, hvor man 
antog, at en Ulv havde Tilhold. Da Indgangen var meget smal, 
var det rimeligt, at Dyret stak derinde i en højst umagelig 
Stilling, og efter nogen Nølen besluttede derfor en af For- 

følgerne sig til at krybe ind i Hulen med to Tov. Han traf 
virkelig ogsaa Ulven, som var ude af Stand 'til at vende sig, 
greb raskt fat i dens Bagben og bandt dem sammen oven for 
Hælene, hvorpaa han saa hurtig som mulig retirerede baglængs 
ud igjen. " De- øvrige kastede i en Fart Tovene over den 
nederste Gren paa en nærstaaende Gran og halede af-al Magt 
det knurrende og hylende Dyr ud af Hulen og op i Træet. 
Rasende vendte Ulven sig i Luften og havde allerede bidt det 
ene af Tovene over, da Jægerne gik løs paa den med deres 
Knipler og slog den ihjel. i 

Naar man sporer en Ulv eller en Bjørn i Nicolajdalen i 
Wallis, indrette Sennerne formelig et Slags Patrouillésystem. I 
den Egn, som trues, bliver der rammet en Stang ned i Jorden, 
og enhver Deltager maa da efter Tur gjøre Runden og som 
Kjendetegn påa, at han har været paa Stedet, skære et Mærke i 
Stangen. Opfylder han ikke sin Pligt, er han ansvarlig for, 
hvad Skade der kan ske den Dag. 

Det er bekjendt, at denne Nordéns Schakal ogsaa gjærne 
følger efter Hærene og om Natten besøger de forladte Val- 
pladser for at mætte sig paa Ligene. Har den én Gang faaet 
Smag påa Menneskekjød, foretrækker den det for al Slags 
Dyrekjød og graver endogsaa Lig op. Da russiske; østerrigske 
og franske Hære i det sidste Aar af forrige Aarhundrede førte 
en blodig Krig uden Lige i vore højeste Bjærgdale og uvej- 
somste Passer, og Hundreder af ubegravne Lig raadnede i 
Fjældkløfterne og Skovene, indfandt ikke blot Ravne og Ørneé, 
men ogsaa Ulve sig i Egne, som de ellers aldrig betraadte. I 
dette skæbnesvangre Aar blev der derfor skudt et temmelig 
stort Antal af dem i Schweiz, især i Biindnerlandet og i Smaa- 
kantonnerne. 

Naar Ulven sidder ved Skoykanten eller traver hen gjen- 
nem Krattet, ligner den i den Grad i sin hele Bygning og 
Farve en Slagterhund, at man vel kunde forvexle dem med 
hinanden eller antage dem for at have fælles Oprindelse. Og 
dog er det en gammel Erfaring, at disse tvende Dyr nære en 
afgjort Afsky for hinanden. Uagtet den er den stærkere, und- 
gaar Ulven dog helst ethvert Sammenstød med den langt svagere 

Hund, og denne skjælver' og rejser Børster, saa snart den 
sporer hin. . Kun de. stærke og tro Hunde, som vogte Berga- 
maskerfaarehjorderne i Engadineralperne, vove at gaa enkelt- 
vis mod den lurende Røver .og kæmpe med ham paa Liv og 
Død og- med den mest rasende Forbitrelse. Sejrer Ulven, æder 
den gjærne den halvt sønderrevne Hund, men den sejrrige 
Hund skyr selv den fældede Ulv. Derimod lader dennes egen 
Familie ikke længe vente paa sig, men følger med Begjærlighed 
dens Spor. og sønderslider.… den ofte, naar den blot er såaret, 
for strax at fortære den med Hud og Haar. Det er næppe 
muligt at anføre noget stærkere Bevis paa Ulvens graadige, 
troløse og -vederstyggelige Natur end netop dette. 

I de dyriske Individualiteters Række . indtager den en 
meget lav. Stilling; selv blandt; Rovdyrene er den et af de 
uhyggeligste.… I glubende - Hunger, Lumskhed og Troløshed 
maaler den sig med de vildeste af dem, efterstræber med Graa- 
dighed selv det væmmeligste Aadsel og besidder ikke Spor af 
Løvens Ædelmodighed, Isbjørnens frejdige Mod, Landbjørnens 
Humor eller Hundens Hengivenhed i Menneskets Villie. Uden 
Rævens Finhed, lumsk og mistroisk, dumdristig uden Snuhed, 
uskjøn i hele sit Væsen er den vist nok en af de hæsligste 
Dyrenaturer: Med Hunden har den kun en ydre Lighed; man 
kan ikke kalde den en vild Hund - eller en Hund i den op- 
rindelige Tilstand, thi den er snarere at betragte som "en al- 
deles udartet Hund, et Vrængbillede .af Hunden med alle Hunde- 
naturens slette Sider, men uden en eneste af dens gode, saa 
at den for saa vidt er .et interessant Fænomen, som Naturen 
ellers ikke maler Karrikaturer. Dens Selskabsdrift, som ellers 
er ukjendt hos de allerfleste Rovdyr, er ogsaa kun tilsyne- 
ladende og begrundet i Rovbegjærlighed og Mordlyst. Ulvene 
flokkes. kun for at faa Bugt med et stærkt Dyr, i det en af 
dem jager Ofret og de øvrige søge at afskære det Flugten. 
Saa snart Byttet er fortæret, skilles de ad igjen. Da de for- 
døje selv knuste Knogler meget. hurtig, ere de altid forsultne 
og rovbegjærlige og trods deres skindmagre Udseende næsten 
umættelige: Ligesom Hundene æde de gjærne noget Græs 
efter at have endt deres Maaltid. Den eneste gode ,Egenskab 

hos Ulvinden er dens trofaste Omhu” for Ungerne. Dem sør- 
ger den for med Iver og forsvarer dem med Mod og vender 
efter lange Udflugter altid tilbage til dem igjen. . I Jura blev 
der skudt en diende Ulvinde, og nogle Dage efter fandt man 
fire Mil derfra i Risouxskoven tre Ulveunger, der var døde 
af Sult. Hannen synes derimod efter Parringen hverken at 
bekymre sig om Hun eller Unger: 

AT Tugt og Opdragelse hænger kun udvendig ved disse 
Dyr, af saa uforbederlig og utæmmelig Natur ere de. Selv 
den bedst dresserede Ulv iler ved første Lejlighed ud i sine 
Skove og bliver atter den gamle gemene Morder, og selv den 
omhyggeligste Behandling kan ikke nedlægge en Gnist af Hen- 
givenhed eller Troskab i deres Gemyt. Det er derfor ogsaa 
højst mærkeligt, at Hunden og Ulven trods deres' indgroede Af- 
sky dog avle Bastarder med hinanden. Medens Buffon holdt 
en ung Ulv og en ung Slagterhund indespærrede i samme Rum 
i hele tre Aar, uden at de vilde vænne sig til hinanden, og 
Hunden fil sidst endogsaa dræbte Ulvinden, som bestandig 
yppede Klammeri, parrede en hvid Hønsehund sig derimod paa 
Paafugleøen med en Ulvinde, og denne kastede tre Unger, som 
i Udseende stod mellem begge Forældrene. Selv i fri Tilstand 
skulle saadånne Bastarder forekomme. Man har ofte brugt 
dem med stort Held som Sporhunde, men i Stedet for at gø 
udstøde de afskyelige Hyl. Eskimoerne parre især hyppig 
deres Hunde med indfangne Ulve for at gjøre Racen kraftigere 
og større, og derpaa beror uden Tvivl den paafaldende Lighed, 
der er mellem Eskimohunden og Ulven, med hvilken den ogsaa 
har det dumpe, melankolske Hyl til fælles. Farveændringer 
ere sjældne blandt vore Bjærges Ulve; dog "skulle paa Geszners 
Tid sorte Ulve have været almindelige i Rhindalen og Binden. 
I Pyrenæerne træffer man endnu saadanne; i Ardennerne har 
man ogsaa fundet en hvid Varietet. 

Xl. Bjørnene. 


En rhætisk Bjørnehistorie. — Bjørnenes. Udbredelse i Schweiz. — Nuolf og 
Lechthaler i Munsterdalen. — Arter og Levemaade. — Bjørnene i Bern. — 
J..C. Redi. — Bjørnejagter "og Kampe. 


Nogle Senner, som plejede at passe en lille Gedehjord i 
en noget afsides liggende Hytte i en af Rhåtikons vildeste Alpe- 
egne, opdagede en Morgenstund, at der laa usædvanlig store 
Exkrementer i Nærheden af Hytten, at det kraftige Græs var 
gnavet groft af rundt omkring: den, og at Døren var be- 
skadiget og forkradset. Gederne var sky, da de kom ind, 
men der manglede ingen af dem.  Hyrderne kjendte ikke den 
fremmede Nattegjæsts Spildning, men antog, at der var en Ulv 
eller Los i Nærheden, og gjennemsøgte derfor såa vel den nær- 
meste'Omegn som ogsaa en dybereliggende Fyrreskov uden dog 
at opdage noget mistænkeligt. . Imidlertid besluttede de at 
passe Dyret op, og da de ingen Skydevaaben havde, steg en 
af dem ned til den nærmeste By i Dalen og hentede en gam- 
mel Musket, som de ladede tilbørlig og med stor Højtidelighed. 

Hele Dagen over holdt Gederne sig sammen paa en ellers 
usædvanlig Maade og viste en kjendelig Ulyst til at fjærne sig 
langt: fra Kvæghjorden, som græssede længere nede, og om 
Aftenen var det vanskeligt at faa dem til at gaa ind i Stal- 
den. igjen. To af Sennerne skulde om Natten holde Vagt i 
Geværskuds Afstand fra denne bag en Klippe og. vække deres 
Kammerater i Alpehytten, hvis der viste sig noget foruroligende. 
Natten gik imidlertid hen under forgjæves Venten; den næste 
Nat ligesaa. Den tredje Nat skulde to-Vedetter atter staa paa 
Lur, men da de fremdeles ikke mærkede noget mistænkeligt, 
faldt de i Søvn. En Larm ved Gedestalden vækkede dem dog 
snart igjen, og de saa nu en Bjørn trykke og kradse paa Dø- 
ren, snuse omkring den og søge efter en ÅAabning. Gederne 
maatte være vaagne og forskrækkede, thi man hørte Klokke- 
gederne bevæge sig. Sennerne, som ikke var vante til at 
gaa paa Jagt, blev uhyggelig til Mode, og den ene af dem 
listede sig derfor ned til Alpehytten for at vække sine Kamme- 

rater, medens den anden fortvivlet søgte at sætte sin Musket 
i Kamptilstand. Bjørnen viste sig imidlertid atter uden for 
Døren”og søgte at sprænge den og trykkede den ogsaa ende- 
lig ind. Gederne får forfærdede og brægende ud og klatrede 
op paa de nærmeste Fjælde. Bjørnen kom imidlertid snart 
til Syne med et ihjelbidt Dyr og gav sig til med Begjærlighed 
at fortære dets Yver foran Hytten. Imidlertid kom.de øvrige 
Hyrder ilende til med Brændestykker, Malkestole og anden 
Landstormsarmatur — dog med behørig Forsigtighed; en af 
dem, som i sine yngre Dage ofte havde været paa Gemsejagt, 
rev Musketten ud af Haanden paa Vagten, gik løs påa Bjør- 
nen, der rejste sig knurrende, og knuste dens højre Side ved 
et stærkt Strejfskud. De øvrige rykkede nu ogsåa nærmere 
og ihjelslog Dyret, som huggede rasende om sig. Det var en 
brun Bjørn af 240 Punds Vægt. 

I de sydlige rhætiske Højbjærge, især i mange Sidedale i 
Nedre-Engadin, i Ofnerbjærgene og Miinsterdalen , i Bergell, 
Puschlaw og Calanca saa vel som "i Blegnodalen i Tessin og i 
enkelte Egne i Wallis er Landbjørnen endnu et stadigt Rovdyr. 
Der gaar næppe noget Aar, uden at der bliver set eller skudt 
nogle i Kvægalpernes Region. Især vil man- have set dem påa 
Farten paa varme Foraars- og Efteraarsdage, naar en ved- 
varende Føn har lokket dem til at forlade deres Huler, skjønt 
de ikke finde megen Næring paa den Tid. 1849 blev der i 
Begyndelsen af September skudt en Bjørn paa 260 Pund ved 
Zernetz og den 13de Oktober en paa 140 Pund ved Andeer. 
I April 1851 blev der fanget en ung Bjørn ved Sus. I Vinteren 
1788 fældede man sex Bjørne i Veltlin, af hvilke enkelte vejede 
indtil 400 Pund, i August 1811- syv Stykker i Tessin. Fra 
iraubtinden af gjennemstrejfe enkelte Exemplarer undertiden 
Schweiz's hele sydlige Bjærgkjæde og kaste sig, naar Sult eller 
Slikvorenhed driver dem, ned over det aabne Land, i dette 
Aarhundrede endogsaa ned i Waadtlandet og Wallis, hvor mere 
end én Alpehytte bærer Trofæer af Bjørnelabber, ligesom 
ogsaa forholdsvis mange ere blevne skudte i Bjærgene omkring 
Genf. I Kanton Uri har Jægeren Infanger i Isendalen er- 
hvervet sig stor Berømmelse ved sine modige -Bjørnejagter. 


490 Alperegionen. 


1823 skød hanen, der vejede tre Centner. 1840 traf en Jæger 
to Bjørne, en gammel og en ung, sammen paa Brunnigletscheren 
i. Maderanerdalen (Uri). og benyttede et heldigt Øjeblik til at 
sende en. Kugle gjennem: dem begge paa én Gang. Den unge 
Bjørn styrtede strax, den gamle var- stærkt saaret i Ryggen, 
men havde: dog Kræfter nok til at flygte op i Klippekløfterne, 
hvor han først næste Dag fandt den liggende død. Det er 
mærkeligt nok, åt Bjørnene ere saa sjældne i de waadtlandske 
Alper, medens. de formere sig i- Jurabjærgene og ligeledes. i 
det Neuenburgske, hvor Regeringen endogsaa. fandt sig foran- 
lediget til i September 1855 at. paabyde en. almindelig Jagt 
paa Bjøruene i Skovene oven for Boudry ;og' at udsætte en Præ- 
mie af 200 Fr. for hvert Dyr, der blev skudt. 1343 forfulgte 
nogle Jægere fra Cergues en Hunbjørn ind i dens Hule og 
fangede der en blind Unge, som dog frøs. ihjel i den enes Jagt- 
taske.… Den. berømte Bjørnejæger Grosillex fra Bex solgte i 
November 1851-den niende af ham egenhændig nedlagte Bjørn 
i Genf, og i samme Maaned skød en anden Jæger en gammel 
og en ung Bjørn i Nærheden af denne By. Kort Tid efter 
anskød en tredje Jæger der paa Egnen en ung Bjørn, tog fat 
paa den og bragte den ved to. Kammeraters Hjælp leyende til 
sit Hjem. I.den baselske Jura blev den sidste Bjørn skudt 
1803 ved Reigoldswil. 

Endnu større var Udbyttet 1852, i hvilket Aar der paa én 
Gang viste sig fem Bjørne i Engadin. I September blev der 
skudt en i Cama og i Oktober en anden paa 200 Pund i Val 
Grono af en og samme Jæger (Filippo Bondigoni). I Slut- 
ningen af Oktober gik Førster Giesch fra Lostallo op med 
en dobbeltløbet -Bøsse for at skyde Gemser i Val d'Arbora. 
Paa Cysternaalp: opdagede han friske Spor af en Bjørn og 
blev. ogsaa snart Dyret var, som var i Begreb med at klatre 
op i et Rønnebærtræ paa Bjærgskraaningen og hente sig nogle 
Bær. Han tog Post bag en Løn og fyrede paa den i en Af- 
stand af hundrede Skridt. Bjørnen sprang højt brummende 
ned af Træet. og travede rasende løs- paa ham, da den fik Øje 
paa ham. Giesch lod den komme sig halvhundrede Skridt nær 
og gav den derpaa det. andet Skud, hvorpaa den under hylende 


Bjørnene, 491 


Brummen gik baglængs over og med et lydeligt Brag rullede 
ned gjennem Krattet i en Klippekløft. Det var den tredje 
Bjørn, som i Løbet af nogle faa Uger hayde holdt sit Indtog 
i Grono. I Efteraaret 1849 strakte en Lavinerjæger, der var 
ude paa Gemsejagt, en stor Hunbjørn til Jorden i to Skud. 
Næppe laa den i sit Blod, før begge dens Unger kom ilende 
til og snøftede til Moderens Lig, men ogsaa de faldt strax for 
Jægerens. Kugler, saa at han paa den Maade, i et Kvarterstid 
tjente flere hundrede Gylden i Præmiepenge. Ogsaa i 1853 
faldt der flere Bjørne i de rhætiske Bjærge, deriblandt to i det 
nedre Misox; andre sønderrev i August sexten Faar paa 
Kartemattenalp. i Davos, en tredje hentede i September 15 Faar 
paa. Stutzalp (Engadin), hvoriblandt en Del. midt ud af en Flok 
brølende Kør. I September 1855 viste der sig atter en paa- 
faldende stor Mængde i Pråttigau, Miusterdalen og i Nedre- 
Engadin: I Zernetzerskovene skød Jægerne Filli og Foutsch den 
bte Juni. 1856 en Bjørneunge og den Yde. November Moderen, 
og Jægerne Christian Meiszer og Andreas Biåsch' i September 
paa Davos's. Bjærgryg en gammel Hunbjørn paa 242 Pund og 
to unge Bjørne paa 82 og 67 Pund, kort efter at Dyrene havde 
anfaldet en Faarehjord. I Robesaccodalen i Tessin blev der 
1854 dræbt tre Bjørne, som havde huseret frygtelig mellem 
Hjorderne og endogsaa angrebet Mennesker. 1847 blev der i 
Engadin nedlagt otte gamle og unge Bjørne, blandt hvilke en, 
just som den gjorde sig til gode med nogle lækre Blaabær. I 
Juli 1858 huserede Bamsen slemt paa Buffaloraalp, hvor af en 
eneste Faarehjord ikke mindre end 22 Stykker blev sønder- 
revne "eller sprængte fra hinanden. Samme Maaned anskød 
Zinzli en. Bjørn en Fjerdingvej. fra Spligen. i Rutteltli; det 
saarede Dyr vendte sig rasende mod ham, men blev- fældet ved 
det andet Skud. 

I Sommeren 1860 røvede en Bjørn i Løbet. af 14 Dage 
17 Faar ved Zernetz; en anden græssede ved højlys Dag i Nær- 
heden af Landevejen ved Sins. Den-18de August samme Åar 
stødte: en "Bergamaskerhyrde, som red over. Buffalorapasset, 
pludselig paa to unge Bjørne. Moderen ilede til og. anfaldt 
Hesten med Raseri.… Under Kampen faldt Hyrdens: laadne 

Kappe ned over Hovedet paa Bjørnen, og medens denne i 
Arrigskab herover væltede sig over den og sønderrev den i 
tusende Stumper, slap Hest og Rytter fra den. 

I Aaret 1861. blev der igjen skudt- otte Bjørne i Bunden, 
1862 og 63 igjen nogle Stykker, og i Sommeren 1864 havde 
nogle rejsende den Fornøjelse fra Postvognen ved Steinsberg at 
se to halvvoxne Bjørne staa og drikke paa den anden Side af 
Innfloden; en større vovede sig endogsaa hen til Sundheds- 
brønden ved Schulz. I Val Crua (Roveredo) skød en Jæger 
en gammel Bamse, der sad og gjorde sig til gode oppe i et 
Rønnebærtræ. 

I Alperne oven for Prolin og Biod i den wallisiske Here- 
mencedal anfaldt for nogle Aar siden en anskudt Bjørn Jægeren 
og dræbte ham efter en frygtelig Tvekamp, men blev siden 
fældet af den dræbtes Kammerater og staar nu i Museet 
i Sitten. I Eringer- og i Einfischdalen komme. disse 
Rovdyr ikke sjælden fra de vilde Bjærge ned paa de milde og 
vinrige Skrænter. Midt i Trediverne blev der fældet Exem- 
plarer efter Sigende paa 500 Pund, 1836 en Hun med tre 
Unger. 1834 kom der endogsaa en Bjørn ned i Vinbjærgene 
ved Siders, medens en ung Mand gik og skød Smaafugle. 
Denne var dumdristig nok til at affyre sin med Spurvehagl 
ladede Bøsse lige i Ansigtet paa Dyret, »å bout portant«, og 
heldig nok til at dræbe det paa Stedet. Det lyder utrolig, 
men er et Faktum. 

Efter de Oplysninger, jeg har kunnet samle, ere Kanton 
Tessin (Camoghé, St. Jorio, Arbedo- og Mazobbiadalen), Ber- 
gell, Misox, Davos og Nedre-Engadin med de tilstødende 
Miinsterdal- og Ofner-Bjærgskove dog de bjørnerigeste Strøg i 
hele Schweiz. Da.jeg i September 1855 besøgte disse Egne, 
fandt jeg næsten hver Dag Spar af dem, og der gik ikke en 
Uge, uden at de var blevne sete ved højlys Dag enten enkelt- 
vis eller flere samlede, saa i en, saa i en anden af Sidedalene, 
f. Ex. i Scarldalens Alpeskovkløft, hvor »en sort, gammel Djæ- 
vel«, som Hyrden udtrykte sig, kort før jeg kom til Stedet 
var kommen ned fra Gruberne ved Middagstid og faret lige 
mellem ham og en Kone, som kom fra Schuls; fremdeles i den 

lidet besøgte Val Minger, Val Ferrata (i begge disse opholde 
disse Rovdyr sig om Vinteren), Val Taffry, Val de Poch, Val 
Nuna, Sampuoir og Val Fuldera; -— altsaa i det hele i en- 
somme og mørke Bjærgkløfter, der ligge mellem stejle Høj- 
bjærge og ere bevoxede med Naaleskov. indtil en Højde af 
over 7000" 0. H. Dog viser Bjørnen sig her i Reglen kun fra 
April til November, påa hvilken Tid den gaar i Vinterkvarter, 
jsær da Snemasserne tillige gjøre Skovene ufremkommelige. 
For Øjeblikket kan der ikke være Tale om at udrydde disse 
Dyr i saa mennesketomme Egne. De milevidt udstrakte Jagt- 
distrikter, de stejle Kløfter, de ubetydelige Spor paa den gsne- 
frie Jord, Beboernes Ligegyldighed og den store Mangel paa 
Jægere ere tilstrækkelig Sikkerhed for dem. Egentlige og iv- 
rige Bjørnejægere gives ikke der. Skydepengene skulle heller 
ikke lokke mange.  Zernetzerne betale kun Jagtpræmie til 
Borgerne i Kantonnet, Schuls”erne endogsaa kun til Borgerne 
der i Kommunen, uagtet denne i Sommeren 1855 mistede over 
50: Faar ved Bjørnenes. Angreb. En gammel Jæger i Scarl, 
som allerede har -skudt mangen Bamse paa Pelsen, gjorde den 
Beregning, at Bjørnestånden i de nævnte Egne i det mindste 
beløb sig til en tredive Stykker, blandt hvilke der befinder sig 
et sjældent stort, ældgammelt Exemplar med ganske graat Hoved 
og graa Ryg. Der ovre i Miinsterdalen boede et Par, flinke 
Jægere, som jeg maa: omtale med et Par Ord. Den . ene af 
dem var Johann Nuolf, ;»Fidelspilleren« (Sunaderin), som 
allerede har nedlagt mangen Ørn, mangen Gemse (aarlig vel 
tredive Stykker og engang fem paa én Dag) og ogsaa mangen 
Bjørn. For nogle Aar siden fulgte han med stor Iver et Bjørne- 
spor fra Scarl op i Val Tayru, fik endelig ogsaa Øje paa en 
gammel Hunbjørn ved en Bæk helt oppe oven for Skovgrænsen 
og naaede efter møjsommelig Klatren og Kryben en dækket 
Stilling bag et Klippestykke, hvor han gjorde sig færdig til 
Skud og gav Dyret en Kugle af sin dobbeltløbede Bøsse, saa 
snart det viste sin brede Bringe.. Med et Brøl styrter det 
trufne Dyr ned over Klipper og Buske; den modige Fidelspiller 
lader igjen og søger efter sit Bytte. Forgjæves, det er -for- 
svundet, men i dets Sted stirre tre unge Bjørne paa ham med 

forundrede Blikke. Med hvert Løb skyder han en. af dem; 
den tredje. flygter op i et Træ og falder snårt som et let Bytte. 
I nogle faa Minutter har han i Præmiepenge tjent 250 Fr. 

Nic. Lechthaler i Miinster, en.fortrinlig Jæger, der aar- 
lig bringer sine 40—50 Gemser hjem og tillige har skudt flere 
Lammegribbe, anførte i Sommeren 1857 en Klapjagt efter en 
Bjørnefamilie, som to jagtlystne fremmede (en Prins Suwaroff 
og en Amerikaner) havde foranstaltet fra Zernetz af. Ved den 
tredje Drivning lykkedes det. Lechthaler at skyde den gamle 
Hun, men Russeren beståk Selskabet og lod sig udraabe som 
den, der havde gjort det heldige Skud. I Maj 1858 traf Lech- 
thaler uventet paa en Bjørn med Unger, da han var paa Hønse- 
jagt i Paltetta ob Valcava. Hvad var herved åt gjøre? Han 
havde kun Hagl i Bøssen og vidste, at han ikke kunde gjøre 
den gamle nogen Skade med dem, men derimod vilde udsætte 
sig selv for den største Fare ved at skyde. Hans Blod var 
imidlertid nu engang kommen i Bevægelse; han kunde ikke 
lade en saa sjælden Fangst slippe og fyrede derfor i blind 
Dumdristighed paa en af Ungerne, som ogsaa- strax faldt. 
Moderen vender sig mod ham, rejser sig smed et højt Brøl og 
nærmer sig ham paa et Par Skridt, gjør derpaa igjen om- 
kring, snuser til den halvdøde Unge, vender den om paa Jor- 
den, tager den i Flaben og traver afsted med den, ledsaget af 
de øvrige: Halvt stivnet af Rædsel betragtede Lechtaler en 
Stund dette Skuespil, men gik dernæst til sit Hjem, hvor han 
(som Konen siden fortalte) faldt i en krampagtig Graad af 
Spænding og Forbitrelse over, at Byttet var sluppet ham af 
Hænderne. 

Medens Naturforskerne kun anerkjende én Art Landbjørn, 
som i hele den nordlige Del af den gamle Verden forekommer 
i de større Skove, længere syd påa derimod i Højbjærg- 
skovene, skjelner man hos os mellem tre forskjellige Arter, 
nemlig den store sorte, den store graa og den lille brune Bjærg- 
bjørn. Man har desuden truffet en sjælden sølvgraa eller hvid 
Varietet, hvoraf et smukt Exemplar med mælkehvide Øren 
blev fældet ved Scanfs, og et andet, som alt omtalt, 1867-ved 
Laschadura (Zernetz). En udmærket smuk, syv Fod og to 

Tommer lång Bjørn, som dræbtes ved' Nion, pryder nu Mu- 
seet i Lausanne. 

Vor tottede Bjørn er egentlig en temmelig -godmodig Fyr. 
Om Vinteren sove de mere end om Sommeren og tilbringe 
Tiden i deres Hi, snart i ganske simple Klippekløfter, snart i 
store, af Kviste og Mos plumt- byggede og aldeles tillukkede 
Boliger. Naar det er meget koldt, kunne de sove flere Dage i 
Træk uden at stivne, men Sulten vækker dem dog snart igjen; 
thi den indfinder sig dog til sidst, om ogsaa Bjørnene æde 
mindre i de strænge Vintermaaneder end éllers. De komme 
da frem og fortære med stort Velbehag det fede unge Græs, 
den unge Vintersæd, Rødder, Rønnebær og Bær af forskjellige 
Buske. Ellers ynde de fremfor alt Honning og Jordbær. For 
at faa Pærer og Vindruer gaa de om Efteraaret ofte mange 
Mile ned i Dalene, men vende altid før Dagens Frembrud til- 
bage til deres Opholdssteder. Fra Miinsterdalen og Engadin 
strejfe de saaledes ned i Veltlins Vinbjærge og ind i det nedre 
Puschlav. Planteføde er dem overhovedet altid velkommen, ja 
man hår endogsaa fodret baade Land- og Isbjørne med Havre 
alene. De rode hyppig op i de store Myretuer og æde Dyrene 
for deres Syres "Skyld, men faa saa bag efter mere Lyst til 
Kjød. Naar Bjørnen ikke tirres eller pines af Hunger, an- 
griber den ikke Mennesker. I Juni.1855 anfaldt en stor Bjørn 
en Aften en Bondes Hund ved Boudry i Neuenburg, men gav 
dog strax Slip paa sit Bytte, da Manden gik løs paa den med 
en Stok, og vendte rolig tilbage til Skoven. Bjørnen gjør Ud- 
flugter paa 8—10 Mil og mer, men vender gjærne tilbage til 
sit faste Opholdssted. Naar den vil hurtig fremad, — men 
ned ad Bakke gaar det dog kun piano for den — løber den 
paa alle fire; vil den bære noget til sin Hule, gaar den paa 
Bagbenene; vil den hvile, sidder dén paa Bagen ligesom en 
Hund. 

Farlig er Bjørnén kun, naar den enten forstyrres i' sin 
Søvn eller er svært saaret eller rigtig sulten, eller naar den 
ser sine Unger i Fare, thi da rykker den lige løs paa sin 
Fjende, omfavner ham, søger at kvæle ham i sit Favntag og 
hjælper vel ogsaa til ved smaa Bid. Undertiden sker det (som 

f. Ex. engang i Wangen, Kanton Solothurn), at Bjørnen under 
Angrebet slaar Spydet eller Bøssen ud af Haanden påa Jægeren, 
griber ham i sin Favn og ruller ned ad Bjærgskrænten med 
ham, hvorved Mester Brun dog i Reglen trækker det korteste 
Straa. Naar Bjørnen gaar paa Jagt efter Kvæg, lurer den i 
Reglen paa det ved Vandstederne;- Køerne angriber den dog 
højst sjælden og i hvert Tilfælde aldrig for fra, men springer 
op påa Ryggen af dem og bider dem i Nakken, indtil de for- 
bløde sig og styrte. Gederne jager den ikke, men skræmmer 
dem, saa at de styrte ned over Klipperne, eller henter. dem 
om Natten i Staldene. Vejre de den i Tide, flygte de imidler- 
tid op paa Tagene af Hytterne og vække. ofte Sennerne ved 
deres Urolighed. Naar Bjørnen en Gang imellem angriber en 
græssende, Kvæghjord, sker det altid hemmelig i taaget Vejr. 
Den sønderriver da et af Dyrene, fortærer dets Nyrer og Yver 
og nedgraver Resten eller slæber det med sig. Opdager det 
øvrige Kvæg den, samler det sig strax snøftende. og brølende 
omkring den og iagttager den med ufravendte Øjne. Den an- 
griber da ikke mere. Heste giver den sig sjælden i Kast med, 
og sker det, gaar det den ofte ilde; Faar holder den derimod 
nok af. For omtrent 40 Aar siden røvede Bjørnene lidt efter 
lidt over 30 Beder fra Værten paa Grimsel. 

Da Bjørnene ere gode Klatrere, stige de i Reglen op i et 
højt Træ, før de gaa paa Jagt, for at undersøge Terrænet og 
om muligt opdage et eller' andet Bytte ved Hjælp af deres fine 
Lugt og skarpe Hørelse. Hvis de ikke: var saa graadige og 
anrettede saa store Ødelæggelser mellem Faarehjorderne, vilde 
det næsten være Synd, at man er saa hidsig efter at jage dem. 
Der er ikke noget Rovdyr såa snurrigt og gemytlig humoristisk, 
saa elskværdigt som Mester Brun. Den er af en aaben og 
ligefrem Natur, uden Lumskeri. og Falskhed. Dens List og 
Opfindelsesevne ere temmelig svage, men den besidder stor 
legemlig Styrke og sætter sin Lid til den. Man har haft 
Exempel paa, at den har trukket en Ko op igjennem Taget 
paa Stalden og slæbt en Hest over en dyb Bæk. Med aaben, 
ligefrem Magt tiltvinger den sig, hvad Ræven søger at opnaa 
ved Snildhed og Ørnen ved Hurtighed. Den ligger ikke længe 

paa Lur, søger ikke at omgaa Jægeren og overfalde ham bag 
fra, stoler ikke først og fremmest paa sine Tænder og sønder- 
slider ikke Byttet med disse, men søger at kvæle det i sine 
Arme og bider kun tillige, naar det er nødvendigt, og uden at 
vise nogen særlig blodbegjærlig Mordlyst derved, som den da 
overhovedet er af en blidere Natur og lige saa gjærne for- 
tærer Kastanier, Druer, Majs, Blaabær, Mælk og Honning som 
Kjød. Den rører ikke Menneskelig, æder ikke sine Lige og 
driver ikke om i Landsbyerne om Natten, men holder sig til 
Skoven, Bjærgene og Alperne som sit egentlige Jagtdistrikt. 
Ulven gjør ofte, især om Efteraaret og Vinteren, Strejftog paa 
80—100 Mil, medens Bjørnen sjælden gaar mere end 20 Mil 
bort fra sin Hule. 

Imidlertid gjør man sig dog ogsaa urigtige Forestillinger 
baade om Bjørnens Langsomhed og om dens Godmodighed. 
Skjønt Flegma er .et fremtrædende Træk hos den, løber den 
dog saa hurtig påa jævn Jord, at den med Lethed indhenter 
et Menneske, og i Træerne klatrer den med stor Behændighed. 
Kun i Februar, naar dens Saaler ere ømme, løber den ikke 
godt, og gamle Bjørne, som ere- vel ved Magt, klatre naturlig- 
vis ogsaa kun langsomt og med Forsigtighed. Men er der 
Fare, forandres dens hele Naturel pludselig til det vildeste 
Raseri. Ingen klog Jæger vover at skyde en. ung Bjørn, naar 
Moderen -er i Nærheden, thi han udsætter sig næsten altid for 
den største Livsfare. Lige saa farlig er Bjørnen, naar den er 
saaret; den flyr sjælden, men vender sig mod sin Fjende, gaar 
løs paa ham påa Bagbenene, .om han ogsaa er nok saa vel be- 
væbnet, udfordrer ham ligesom til Tvekamp, omarmer ham, 
hvis den ikke i Tide faar et Dolkestød i Hjærtet, med sine 
kraftige Laller og brydes mandig med ham, indtil en af dem 
falder. Man" har ,fra Karpatherne Exempler paa den mest 
haåaardnakkede Hævngjærrighed hos Bjørne, hvorledes de uden 
Ophør, Dag og Nat, have forfulgt den Jæger, som har anskudt 
dem, fra Skov til Skov, fra Bjærg til Bjærg , -svømmet over 
Bække efter ham, luret i Timer paa ham, gjennemsøgt Huler, 
Baghold og hele Distrikter og ikke opgivet Forfølgelsen, før de 
opgav Livet. Vore Bjørnes Historie har ingen saadanne Træk 

at opvise, men de ere farlige Fjender, naar de ere anskudte 
eller haardt i Klemme. Da Wicosopranerne den 3dje September 
1816 efter et stærkt Snefald vilde hente deres Kvæg hjem fra 
Kvægalpen Albigua, kom Hyrden dem i Møde med den Efter- 
retning, at en Bjørn sidste Nat havde sønderrevet en af Oxerne. 
Der blev strax samlet Mandskab og anstillet en Drivjagt med 
Trommer. Bjørnen kommer frem af en Kløft, faar to Kugler 
og vender brølende om, men forfølges af to Jægere og en Hyrde. 
Pludselig styrter den fra Krattet løs paa denne sidste og saarer 
ham dødelig i Hovedet. Den ene af Jægerne skyder den, saa 
snart han kan komme til for Hyrden, en Kugle gjennem Hovedet 
under det ene Øje, men det saarede Dyr styrter sig rasende 
over ham, griber ham med Poterne i Laaret og viser ham sit 
frygtelige Gab. Jægeren støder sin Albu dybt ned i dens Gab, 
i -samme Øjeblik som håns Kammerat sætter den en Kugle i 
Skulderen. I et Nu kaster Bjørnen sig over denne nye Fjende, 
men bliver modtaget med såa alvorlige Kolbestød, at den styr- 
ter ned i Kløftens Bund, hvor de øvrige Jægeres Kugler snart 
gjøre Ende paa dens Liv. 

Hvad dette vort. største Rovdyrs Forplantning angaar, 
træffer man endnu bestandig afvigende Anskuelser. Paa de 
Bjørne, som i over 400 Aar have været holdte i Bjørnegraven 
i Bern og udstyrede med et eget Legat, har man gjort følgende 
Iagttagelser. I en Alder af fem Aar blive de forplantnings- 
dygtige, i Maj og Juni parre de sig, og i Januar føder Hunnen 
første Gang én Unge, senere snart én, snart to, snart tre. 1857 
fødte den ene Hun den 13de, den. arden den 22de Januar, i 
1859 den 10de Januar. I den Tid ere de saa vilde, at de 
komme ganske rasende hen til Indelukkets Dør, saa snart de 
vejre en fremmed Besøger. I Februar 1575 fødte en Hunbjørn 
to snehvide Unger. Disse nydelige, men blinde og ubehjælpe- 
lige Smaadyr ere ikke større end Rotter, bleggule af Farve 
med hvid Hals og besidde slet ikke Bjørnens almindelige Præg, 
skjønt de have en forholdsvis stærk Stemme. Efter fire Ugers 
Forløb aabne .de deres Øjne; de have allerede nu en tomme- 
lang Uldbeklædning og ere dobbelt saa store, som da de fødtes. 
Øjnene ligge dybt, Snuden -er ganske spids. I den Tid, i 

hvilken den gaar drægtig, og i de første Uger efter Fødslen 
forlader Hunbjørnen kun Hulen for at drikke. Den æder kun 
lidt og slikker” ofte blot Honningen af Brødet, men vogter og til- 
dækker sine småa Unger og giver dem hyppig Die. Hannen vilde 
formodentlig æde dem, hvis man ikke skilte ham fra dem. 
Nærmer han sig Ungerne, stiller Moderen sig paa Bagbenene, 
forsvarer dem med stort Mod og søger ved lydelige Brøl og 
dygtige Ørefigner at forhindre ham i hans ryggesløse Fore- 
havende. I fri Tilstand lever Hannen formodentlig for sig selv 
i denne Tid og forener sig først senere med Familien. Efter 
fire Maaneders Forløb ere Ungerne allerede saa store som 
Pudler og yderst komiske at se til, lege eller brydes altid med 
hverandre og klatre udmærket, men ere højst frygtsomme åf 
sig. Den gulladne Farve gaar efterhaanden over i det brune og 
sorte. Saa længe indtil der kommer et nyt Kuld, blive de hos 
Moderen, men saa skilles de. I Februar, naar Hjorten faar 
Horn, skifter Bjørnen Huden paa sine brede Fodsaaler og er i 
den Tid næsten ikke i Stand til at gaa i flere Dage. Det er 
højst rimeligt, at alle disse Forandringer ogsaa foregaa til 
samme Tid hos Bjørnen, i fri Tilstand. Om dens Levealder 
ved man ikke noget bestemt. I Bern havde man en Bjørn i 
47 Aar, og en Hun sammesteds fik en Unge, da den var 31 
Aar gammel. 

Poten er som bekjendt. en stor Delikatesse; det øvrige 
Kjød nedlægge Bjærgboerne i nogen Tid i friskt Vand for at 
betage det dets. sødlige Smag, hvorpaa det smager som Svine- 
kjød. Pelsen er 30—-50 Frank værd. I flere Kantonner er 
der endnu en betydelig Præmie for Nedlæggelsen af dette Rov- 
dyr, men- det vil dog vare længe, før det bliver udryddet i de 
stejle og ensomme rhætiske Alper, og før de Baal, som den 
rejsende saa hyppig ser påa Engadins Bjærge, og som holdes 
vedlige af Hyrderne om Natten, naar de have sporet en Bjørn 
eller en Ulv, udslukkes for bestandig. 

Ogsaa i vort Broderland Tyrol ere Bjørnene endnu ingen- 
lunde sjældne. Der skydes aarlig et Dusin Stykker eller mere 
(1835 34); inden for hele det østerrigske Monarkis Grænser 

regner man et aarligt Udbytte af 200 Bjørneskind, medens Si- 
birien aarlig sender 5000 til China. 

Tidligere vovede enkelte dumdristige Bjærgjægere i Grau- 
biinden oftere at lade Bjørnen komme sig paa Livet. De søgte 
da at omfavne den og trykke deres Hoveder tæt ind mod dens 
Strube, indtil en Kammerat befriede dem ved et velrettet Skud, 
eller de selv fik Lejlighed til at støde den en Dolk i Livet, 
men ofte blev de dog selv dødelig. saarede ved dette yderst 
farlige Æventyr. Om andre Folk fortæller man derimod, at de 
døde af Skræk ved det blotte Syn af” dette Dyr. 1837 mødte 
en. Mand pludselig sex Bjørne i Medelsdalen (Graubunden), 
hvilket bragte ham til at flygte saa ilsomt, at han bukkede 
under for Skrækken og Anstrængelsen. Et af Dyrene blev 
kort efter nedlagt; de øvrige fem forsvandt igjen. 

I December 1638 fandt der en lige saa uhyggelig som 
mærkelig Bjørnekamp. Sted i de sønderrevne og uhyre Bjærg- 
masser, der som Cyklopmure omgive den lille Landsby Dis- 
sentis. Jægeren Joh. Clemens Riedi fra Dissentis havde den 
hele Dag igjennem fulgt en Bjørns bredsaalede Spor, indtil han 
endelig om Aftenen tabte det i Nærheden af en farlig Fjæld- 
væg, der dannede et skarpt Fremspring, bag hvilket han. for- 
modede, den havde trukket sig tilbage og; vilde - modtage en 
Kamp paa Liv og Død med ham. Først søgte han at drive 
den ud ved at gjøre Allarm, men da det ikke lykkedes, nær- 
mede han sig Stedet med fældet og spændt Bøsse. Da han 
var -kommen, ud paa den snævre Klippesti, der løb om den 
taarnhøje Fjældvæg, følte han, at enten han eller Bjørnen 
maatte, blive paa Stedet, thi ingen Flugt var mulig. I Nær- 
heden af Klippehjørnet opdagede han et Hul i Væggen. Han 
nærmede sig med Forsigtighed og saa et Par Øjne funkle.i.den 
smalle Hules Mørke; enPote låa saa langt fremme, at han vilde 
have kunnet gribe fat i den med Hænderne, medens det mægtige 
Dyrs øvrige Krop laa skjult i Bunden af Hulen. To Gange 
skød Riedi, — to Gange klikkede Bøssen; ubevægelig stirrede 
Bjørnens glødende Øjne paa den forvovne Jæger. Endelig 
tordnede Skuddet løs, og et frygteligt Brøl inde fra Hulen 
bragte Klipperne til at ryste. Jægeren trak sig skyndsomt til- 

bage for at undgaa Dyrets Forfølgelse og ladede atter. Brølet 
forstummede imidlertid snart, og han vovede sig atter hen til 
Hulen, hvor Øjne og Pote var forsvundne, og hvor alt var fuld- 
kommen mørkt. Han lyttede. En sagte Kradsen og Graven 
lød ud gjennem Aabningen, og greben af en panisk Skræk trak 
han sig atter tilbage til sit Hjem. 

Var denne Kradsen en Følge af Dyrets sidste Krampe- 
trækninger, og havde det allerede endt sit Liv? Det syntes 
saa, og han begav sig derfor den næste Morgen tilbage til 
Bjørnehulen tilligemed tre Jægere, af hvilke de to ikke engang 
vare bevæbnede, saa sikre var de paa, at alt var forbi. "De 
nærmede sig den fra oven og klatrede ved Hjælp af en ved 
Klippevæggen staaende Gran ned i Nærheden af det skæbne- 
svangre Hul. Augustin Biscuolm fra Dissentis, Tødis første 
Bestiger, var i Spidsen med Bøssen spændt paa Ryggen. Næppe 
var han imidlertid kommen ned, før Bjørnen styrtede rasende 
ud påa ham i to uhyre Spring, omfavnede ham og rev ham 
til Jorden. Under Kampen begyndte de allerede at rulle ned 
ad Skrænten, da det lykkedes ham med Anvendelse af al sin 
Kraft at slynge Dyret fra sig, springe op- og rive Bøssen fra 
Skulderen. Men Bjørnen var allerede igjen paa Benene, og 
da Laasen var bunden til, havde han ikke andet at gjøre end 
at holde Kolben for, som den. styrtede løs paa med opspilet 
Gab. Imidlertid var Riedi kommen ned af Grantræet og gav 
Dyret hurtig et Skud i Siden, hvorpaa det trak sig nogle Skridt 
tilbage, og før det paa ny kunde styrte løs paa dem, bibragte 
Biscuolm det endelig et tredje og denne Gang dødeligt Skud. 
Det viste sig nu, at den første Kugle, Bjørnen havde faaet i 
Hulen, havde knust Kjæberne paa den, og det var dette, der 
i Forening med dens store Blodtab havde gjort Kampen mindre 
farlig for Jægerne og sat dem i Stand til at holde sig, skjønt 
de var nær Afgrundens Rand. 

Nu til Dags skydes Bjørnene for det meste enkeltvis, hvor- 
til der ikke hører stor Kunst, da de uden Frygt lade: Jægeren 
komme sig tyve Skridt nær og ikke tænke paa Flugt, undtagen 
naar de ere påa Vandring eller ude for at søge Føde. Tid- 
ligere anstillede man derimod Klapjagter med Trommer og 

Larm for at drive Dyret hen til Jægernei en eller anden Kløft. 
Der fortælles om en Klapjagt i Kammeralp 1706, ved hvilken 
der. foruden Mandskabet fra Uri var opbudt 300 Mand fra 
Glarus. Bjørnen blev fældet; Glarnerne fik to Poter som 
Sejrstegn, og Urnerne, påa hvis Grund den var bleven dræbt, 
beholdt Resten. I August 1815 blev paa Wårgisthalalp i 
Grindelwald ved Foden af Eiger femten Faar sønderrevne og 
næsten alle opædte paa Hovederne og Skindene nær. Da der 
var for faa Klappere, undslap den forfulgte Bjørn op påa Top- 
pen af Kleine Scheidegg. Otte Dage senere blev”der igjen fun- 
det tyve døde Faar paa Obernberg paa Siden af den øverste 
Gletscher og højere oppe endnu ti til, paa hvilke kun Bryst- 
indvoldene var fortærede. Sporet forsvandt over Gletscheren 
hen imod Schreckhorn. 

Fra alle Bjærgkantonner indeholde Krønnikerne Beret- 
ninger om" farlige Bjørnekampe. I Glarnerlandet, hvor den 
sidste Bjørn blev skudt 1816, angreb to Mænd engang en Bjørn 
paa Ruoggisalp. . Den slaar Hellebarden ud af Haanden påa 
den ene af dem, men hans Kammerat styrter til, jager sin Arm 
helt ind i Dyrets Gab, griber fat i dets Tunge og river den 
ud paa Siden af Munden. Ved Sammenstødet tabe de imidler- 
tid begge Ligevægten, ned ;over Skrænten rulle baade Bjørn 
og Mand, og de tililende gjennembore Bjørnen, der kom til at 
ligge øverst. 

Jacob Imbach fra Entlibuch angreb to Bjørne i deres 
Hule påa Schimberig. Den gamle Bjørn gaar løs paa ham og 
kaster ham til Jorden, men han stikker sin af en tyk Uldtrøje 
dækkede venstre Arm i Gabet paa den .og vedbliver at jage 
den sin Kniv i Livet, indtil han faar Luft og igjen kommer 
paa Benene. Det rasende Dyr tager atter fat i ham, begge 
gaa hovedkuls ned ad Skraaningen, men nede i Dalen lykkes 
det endelig Jægeren at støde Bjørnen Kniven i Hjærtet. — 
En endnu haardere Kamp bestod Kaspar Lehner fra Kriens 
med en Bjørn, som vejede 420 Pund, og som der skulde 8 
Mand til at-slæbe bort. 

Bjørneunger ere ikke vanskelige at tæmme. De vænne 
sig snart til Mennesker, kunne aldeles undvære Kjød og leve 

af Brød alene, hvoraf de behøve to — de vVoxne tre til fire 
— Pund om Dagen. I- Bern faa de desuden lidt Smør og 
Honning. Om Vinteren æde de endnu mindre. Naar de blive 
gamle, kan man aldrig rigtig tro dem, hvilket en sørgelig Be- 
givenhed, som for nogle Aar siden indtraf i Bern, viser. En 
svensk Gesandtskabsattaché var saa uforsigtig at begive sig 
ned i Bjørnegraven. En af de gamle Bjørne forfulgte ham og 
dræbte ham, før man kunde komme ham til Hjælp. Liget lod 
den urørt. Mærkelig nok bed sammesteds i Sommeren 1864 
et Par ældre Bjørneunger strax en af deres yngre Søskende 
ihjel, som var falden ned fra Træet, som staar midt i Graven. 

At Bjørnene var meget hyppige i Schweiz i gamle Dage, 
kan man se af de talrige Fund af Hjørnetænder, som man har 
gjort i Pælebygningerne. 1860 fandt man sex fuldstændige 
Bjørneskeletter, dels af unge, dels af meget store og gamle 
Dyr, under et to Fods Lerlag, der var dækket af en 
halv Tomme Kalktuf i en Hule paa Stoszalp i Muottadalen. 
De Bjørnetænder, som hyppig findes under Kalktuffen i Wild- 
kirchlihulen (Appenzell), ere saa store, at de snarere synes at 
tilhøre Hulebjørnen. Den sidste brune Bjørn i Appenzell blev 
skudt 1673 i Urnåschen. 

Landskabets ensomme Storhed. Regionens Saga og Historie. — Grænser 

efter Højden og Bredden. — Højeste Alpetoppe i Schweiz. — Monterosa- 

knuden, den mægtigste Bjærggruppe i Europa. — Den højeste europæiske 

Fæstning. —  Finsteraarhorngruppen. —  Berninagruppen. — Andes- og 

Himalayatoppene. — Bestigelse af "de højeste Bjærgtoppe. — Wetterhorn. 

Den højstliggende menneskelige Bolig i Europa. — Regionens Karakter. 
Hvorfor opsøger Mennesket den? 


E ubekjendt Land, et Land fuldt af Trylleri og æventyrlig 
Pragt, straaler over de sidste grønnende Bjærgtrin, over de 
brede, mørkegraa Klippegallerier, tavst og alvorligt som Døden, 
ophøjet og majestætisk som den Eviges Herlighed, et Bindeled 
mellem Himlen og Jorden, hvor Mennesket og den ham gun- 
stige varme Natur ikke mere finde noget Hjem, hvor denne 
Verdens stolte Hersker bukker under for Følelsen af sin egen 
Afmagt og kun vover nogle faa Timers Gang med flygtige 
Pilegrimsskridt til disse Jordens største Undere. Sletteboeren 
betragter Højbjærgenes skinnende Toppe og blanke Snetæpper 
med en vis traditionel Ligegyldighed. Maaske beundrer han 
dem i den stille Nat, naar de i det magiske Maanelys hæve 

sig frem mod den sorteblaa Nathimmel, eller i det tidlige Gry, 
naar Morgenrøden gløder paa Himlen, og de hvide Fjældtinders 
Toppe først straale som i Blod og dernæst lyse som Offeraltre, 
naar det fulde Morgenlys gyder sit funklende Guld over dem. 
Men naar det tiltrækkende ved dette livlige Farvespil er for- 
svundet og en mat, blaalighvid Tone hviler over det hele Land- 
skab, er ogsaa Interessen borte. Man har en vis utydelig Fore- 
stiling om Sneregionens uendelige Tomhed og Kulde og lader 
sig let nøje dermed uden at ane Elementernes storartede Be- 
vægelser, Plante- og Dyrelivets hemmelighedgsfulde Kamp med 
Hunger og Død og de fantastiske Naturdannelser og Frem- 
toninger > hine Højder. Midt imellem vore og Lombardiets 
Kornmarker ligger denne ubekjendte Verden! . Hvo har til 
fulde studeret den og skildret den? Hvo kjender den i alle 
Henseender saa nøje, som den fortjener at kjendes? Nu og 
da klatrer en Naturelsker i nogle faa Dage hen over Sne- og 
Ismarker til en berømt Bjærgtop, eller en alvorlig Lærd van- 
drer betænksomt og spejdende gjennem Ørkenen, som han maa- 
ske ofrer nogle Maaneder af sit Liv, men ellers færdes her 
kun Gemsejægeren, Rodsøgeren, Høbjærgeren og Mineralsamleren. 
Intet levende Menneske kjender endogsaa kun de schweiziske 
Højalpers hele Sne- og Isverden, og kun nogle faa en nogen- 
lunde betydelig Strækning af den; udstrakte Omraader ere 
aldrig betraadte af nogen menneskelig Fod. Videnskabsmændene 
have i de sidste ti Aår gjort storartede Anstrængelser for at 
lære den til fulde at kjende, og dog vide vi altfor godt, at vi 
endnu kun befinde os ved Indgangen. 

Selv disse tilsyneladende livløle og fortidsløse Egne, der 
synes at staa uden for og over Tiden og kun at have Omgang 
med Himmelens Stjærner og de flyvende Skyer, selv de have 
haft deres Omskiftelser, deres Historie. 

Visselig ane vi næppe, naar vi se Aftensolens sidste 
Straaleskjær dø hen paa Urbjærgsribbernes øverste Snesadler, 
hvilken uendelig Række af rystende Begivenheder der er gaaet 
hen over disse. Kamme, lige fra det Øjeblik, da de hævedes 
over Verdenshavet ved de gjærende Elementers - umaadelige 
Kraft og palmelignende Træer kronede de jomfruelige Øers hede 

Isse, indtil vore Dage, da den isnende Død har gjort en brat 
Ende påa deres videre Forandring. 

Alpernes Hævning falder i Slutningen af den tertiære Tid, 
altsaa i en forhistorisk, Periode, og har maaske varet gjennem 
mange Aartusender, hvorom de forskjellige plutoniske , sekun- 
dære og tertiære Bjærgformationer vidne med tydelig Hiero- 
glyfskrift. Men selv efter denne den første Dannelsesepokes 
Slutning indtraf der nye og indgribende Forandringer. Højt- 
liggende Vandbækkener gravede sig gjennem Tværdæmninger 
og udtømte sig i lavere Beholdninger , andre opstod derimod 
ved at nedstyrtende Klippepartier fangede et Par Vildbække 
og stemmede dem til Vejrs. Uhyre sammenhængende Fjæld- 
masser brast ved de Revolutioner, de underjordiske Kræfter 
fremkaldte, og kløvedes i flere Bjærgarme, medens andre Par- 
tier søgte at sætte sig i Ligevægt og derfor snart hævede sig 
langsomt, snart atter sænkedes lidt efter lidt. Paa mangt et 
Sted kan man endnu tydelig læse denne tusendaarige Dan- 
nelseshistories Forløb i de tavse og dog saa talende Sten- 
masser, I vore Dage har Oprøret lagt sig, skjønt der endnu 
bestandig kan finde Forandringer Sted, som vække Rædsel. 
Hvor som helst vi derfor inden. hele vor Alpeverdens Omraade 
træffe rædsomme Isørkener og gruopvækkende Klipperuiner, 
der lever der ogsaa hos Folket et halvt svundet Sagn om, at 
der paa dette Sted engang har ligget blomstrende Græsgange 
og lykkelige Egne”) Thi Folkesagnene kjende denne Historie 
og fortælle om den i sindrige Billeder, skjønt ofte med naive 
Anakronismer. Saaledes lade de den evige Jøde besøge den 
wallisiske Vispdal som Verdenshistoriens Dæmon. Han be- 
stiger Matterhorn og finder en prægtig Stad paa dens Top 


") Vi se derfor ogsaa hyppig Navnet »Blimlisalp« brugt om Gletschere og 
Stenørkener, Menneskelig Udaad, især Forbrydelse mod Forældre og 
Ukyskhed eller hyppig Overmod, have foraarsaget Ødelæggelsen. .Baade 
i "Glarnerlandet og i Berneroberland hedder den skyldige ofte »Kathri«. 
Hun ledsages af en sort Hund (Rin eller Parrein), som man undertiden 
hører gø under Gletscheren, medens den forbandede synger en sørgelig 
Sang og Koklokkerne lyde for oven. 

mellem svulmende Druer og susende Løvtræer. Men såa spaar 
han ogsåa, at naar han kommer anden Gang, skal den ligge i 
Ruiner, og der skal gro usselt Krat paa dens Plads: 


— Hvis dette Sted for tredje Gang jeg skuer, 
Forgjæves søger jeg de fede Enge, 
De blomsterrige Dale, gyldne Druer. 


Paa eders Plads sig da med spidse Takker 
Den Gletscher, hvid og mørkegrøn, har rejst 
Og taarner sig til Bjærgenes stejle Nakker. 


I Dal sig sorte Kæmpeskove brede, 
Der Ulven, Hjordens Fjende, bor, og Ørnen 
Bag Skyen svæver om sin dunkle Rede. 


En evig Vinter paa dit Dørtrin raster, 
Paa Snemark, hvor kun Gemsen op sig vover, 
Da Solen sine gyldne Straaler kaster. 


Du lukket er for Aarets Ungdom, Vaaren, 
Der fordum paa din Mark og dine Enge 
Velsignende sin Rigdom fik frembaaren. 


Død er den da og kommer ej tilbage, 
Lavinerne fra Bjærgets høje Tinder 
Dump tordnende da ned i Dybet gaa. 


Vor Region har det mindste Omfang. efter Bredden, men 
det største efter Højden, i det den omfatter det hele Alpeparti 
over 7000' absolut Højde. Dens Hovedmasse ligger i det 
sydlige Schweiz, i Centralalperne, især i-de tvende fra Genfer- 
søen udgaaende kolossale Kjæder, der indeslutte Rhonedalen. 
Berneralpernes grandiose Knudepunkt dannes af Finsteraar- 
hornsgruppen, som ogsaa har de højeste Bjærgtoppe, den syd- 
lige Kjædes af Monterosagruppen ”). 


”) Det vil næppe være nødvendigt at minde om, at der her ikke er Tale 
om Alpernes geologiske Bygning, men om deres Reliefformer. Fra dette 
Synspunkt betragtet, fremstille Alperne sig tilsyneladende som et til et 
hele forbundet Net af Hoved- og Sidekjæder, Sidearme, Forgreninger 
og Knudepunkter; Geologerne skjælne derimod, imellem flere Hoved- 

Hvad de to Kjæder angaar, som ledsage Reuszdalen, har 
den vestlige allerede i Nærheden af Viérwaldståttersøen tabt 
Kraften til at hæve sig op i vor Region, medens den østlige 
derimod til begge Sider indeslutter Linthfloden med imposante 
Bjærgformer, danner høje Mure om Wallensøen og endnu i 
Såntisknuden hæver sig til en Højde af over 7700'. Med-rin- 
gere Kraft, men dog altid med enkelte mægtige Pyramider, stry- 
ger der fra Gotthard (hvis højeste Toppe Prosa og Fieudo 
ere 9241' og 9490" høje) Urbjærgkjæder i sydlig Retning paa 
begge Sider af Ticino. Øst for Gotthard udbrede sig de rhæ- 
tiske Alper med deres utallige Rhin- og Innsystemet tilhørende 
Knuder, -af hvilke enhver udsender nye Grene, og danne her 
en mægtig Basis for vor Region. Det er her mere end anden- 
steds ret indlysende, hvor lidet man egentlig kan tale om 
sluttede Bjærgkjædesystemer i Centralalperne, da enhver Gruppe 
mere eller mindre optræder som et selvstændigt Individ eller 
som en Familie i et Samfund, ikke derimod som en uadskille- 
lig Del af en hel Bygning med Søjler og Etager. Den af kry- 
stallinske Stenarter bestaaende Kjærneknude lader sig i Reglen 
meget let adskille fra de af lagdelte Stenarter -bestaaende 
Kjædearme. 

I Nordost optræder altsaa den høje Såntis som den yderste, 
men noget svage Repræsentant for vor”Region, i Hjærtet af 
Schweiz derimod Pilatusbjærget med  6800' Højde. IBerner- 
oberlandskjæden har flere fremskudte Partier af vor Region, 
f. Ex. Brienzerrothhorn med 7260, Niesen med 7280 og Dent 
de Brentlaire med 7350', men disse Alpeknuder ere egentlig 
mere Sneregionens Grænsepæle og sidste Mærker end dens 
Bærere, da deres afsondrede Beliggenhed og forholdsvis ringe 
Højde ikke frembyde Sneregionen nogen Plads til fuldt at ud- 
vikle sig, men snarere kun lade os ane den. Dens egentlige 
Hjem er dybt inde i de store Højbjærgsgrupper og langs hen 
ad den store Centralalpekjæde. Den danner nemlig et uhyre 


eller Gentralmasser i Alpesystemet, f. Ex. Montblanc-, Aiguillesrouges-, 
Simplon-, Gotthard-, Finsteraarhorn- og Selvretta-, Ortler-, Adamello- 
massen o. fl. 

Højland, der om Sommeren dels ligger nøgent, dels er pansret 
med mægtige Gletschere, ;og over hvilket et stort Antal Toppe 
hæve sig op mellem 7000—8500'; ja selv Antallet af Bjærg- 
toppe mellem 8500' og 10000' er endnu meget betydeligt. De 
naa i Nord indtil Rhåtikon (Scesaplana 9136” og Sulzfluth), i 
Linthdalen til Glårnisch (8895), i den vestlige Reuszdalkjæde 
til Urirothstock: (90277) og vise sig i Berneralperne i de store 
Højbjærggruppers umiddelbare Nærhed. En Højde af 10000 
til 13000" naa allerede forholdsvis kun faa Bjærgtoppe, skjønt 
deres Antal vel turde være en Del større, end man i Reglen 
tror. Denne Højde naa i Bernerkjæden kun enkelte Horn 
i Finsteraarhorngruppens umiddelbare Nærhed: Rinderhorn 
(10670'), en funklende Firnpyramide, Altels (111877) sydlig 
for Gasterndalen og rundt omkring omgivet af frygtelige Af- 
grunde, Frau. eller Blimlisalp (11271), Breithorn (11649) ved 
Enden af Matterdalen, . dets Nabo. Groszhorn (11583”), Mittag- 
horn (11966), Doldenhorn (11228'), Berglistock (11000), 
Studerhorn (11181), Oberaarhorn 411230”), Wetterhorn. med 
tre Toppe: Haslijungfrau (114527), -Mittelhorn .og Rosenhorn, 
Silberhorn i Jungfrau (11360'), Galenstock (11073), til hvil- 
ken Rhonegletscheren læner sig, Sustenhorn  (10830'), Titlis 
(10760”), 0. s. v. I den sydlige :Centralkjæde ,. som" adskiller 
Rhonedalen fra Piemont,. findes henved 40 Toppe mellem 10000 
og 12000', men de ere.ikke alle bestemt. benævnte. Vi minde 
her,om Velan, en af Store St. Bernhards Toppe (11588), med 
en henrivende og umaadelig Udsigt, Montblanc de Cheillon 
(11916, Mont Colon (11218, Theodulhorn (10667), Monte 
Leone (10974), Trif- eller Zinalhorn (11240"), Dent d'Herins 
(112717), Diablons (11104”) 0.8. v., og mod Vest som. frem- 
skudte Forposter Dent du Midi:(10107/) og Diablerets (10008'). 
I Glarnerbjærgene, øst for Reuszdalen mellem Reusz-, Rhin- 
og Linthkilderne, fremhæve vi. den uhyre Bjærgknude,. af hvis 
Toppe Oberalpstock (10249”), Spitzliberg (10522”), Gletschhorn 
(10181), Crispalt (10240), Tissistock (10459), det herlige 
Claridengrath (10159, Scheerhorn (10147), det tvehornede 
Dødi (11115”) og Bifertenstock DE. høre til denne Region. 
I de rhætiske Alper træffe vi atter store Grupper af Bjærg- 

toppe med "en Højde af mellem 10000 og 12000'. I Adula- 
gruppen findes Rheinwaldhorn (10454'), Zaporthorn (10439), 
mellem Spliigen og Bernhardin Tambohorn (10086), i Selv- 
rettemassen Piz Linard (10516'), Piz Buin (10241), Piz Selv- 
retta (10000) og flere. 

Over disse Centralalpernes Fyrster hæve sig endnu nogle 
faa Konger til en Højde: af over 12000". De have deres Plads 
midt i det store Alpesystem og ere omgivne af Grupper af 
lavere liggende Højbjærgknuder, der ligesom danne denne 
Bjærgbygnings kolossale Grundvold. Den mest imponerende af 
dem. alle er den af Gnejs og Granitgange bestaaende Monte- 
rosaknude med ni Toppe, af hvilke den laveste ligger 
13000', den højeste 14284'”) over Havet, det næsthøjeste 
Bjærg i Europa og kun nogle faa hundrede Fod lavere end 
Montblanc%%). Med frygtelige Gletschervægge styrter den 
næsten i én Flugt 9000" ned mod Macunaga, besidder Kobber-, 
Sølv- og Jærnminer og i en Højde af 10112" endogsaa en lille 
Guldgang. I den Arm, som løber mod Nord, naar den endnu 
en Gang en meget betydelig Højde i Cima' de Jazzi (11772), 
Strahlhorn (12966'), Rympfischhorn (129067),  Ulrichshorn 
(12323”), som først besteges af M. Ulrich, Weiszhorn (13900), 
maaske den ædleste og skjønneste Bjærgtop i alle Central- 
alperne, og Dom (14020'). I Monterosas vestlige Fortsættelse 
ligge flere overordentlig høje Bjærgtinder, af hvilke det isa- 
bellefarvede, truende mørke Matterhorn naar en Højde af 
13798” og næsten med ét hæver sig over 7000” fra den 
nedre Zmuttgletscher. Mellem dem ligger oppe påa Toppen af 
Matterjochpasset som et dunkelt Minde om gamle Tider St. 
Theodulsskansen i 10216" Højde, den højestliggende, men rig- 
tig nok meget patriarkalske Fæstning i Europa, som for 300 
Aar siden blev opført af Beboerne af Tournanchedalen med 
Walliserne og næsten altd er tilsløret af de fra de sydlig 


”)' Efter Zumstein 14428', Saussure 14388', von Welden 14429", Meyer 
14220', Oriani 14269”, Garlini 14188', Schuckburgh 14163', Beccaria 
14034', Goraboeuf 14275', Ulrich 14017” 

””) Efter de Candolle 14809”, Eschmann 14776'. 


Bjærgbygningen, 511 


liggende Kjedeldale opstigende Taagemasser. Den" rejsende, 
der naar denne Højde efter fire. Timers Marsch over Glet- 
scherne, kan endnu i de ti Fod høje Stenmure se de Skyde- 
skaar, fra hvilke man beherskede Passet, som fører til Wallis. 
Som en videre Forgrening af Monterosa over Breithorn (12012") 
gjennem Matterhornknuden kan man anse den fra det herlige 
Dent d”Erin (12900') mod Nord strygende Firnkjæde, af hvis 
Toppe Dent blanche's Pyramide anslaas til 13421", Weiszhorns 
runde Kegle mellem Nicolai- og Turtmanndalen til 13895" og 
Dent de Ferpecle til 12500". I den af kun faa dybe Indsnit 
afbrudte Kjæde mellem Matterhorn og -Montblanc rager det 
mægtige først 1861 bestegne Combin (13200') op over Store 
St. Bernhards højeste Toppe. Overhovedet regner man over 
to Dusin Bjærgspidser, hvis Højde er måalt at være over 
12000';: over 13,000' ere foruden de allerede nævnte endnu: 
Zinahlrothhorn (13065”), de hvide Brødre (13068/), Silberbast 
(13074) og Gasenriedhorn (13340); over 14000': Silber- 
sattel paa Monterosa (14004) og. den førnævnte Dom (Mi- 
schabel). Sammenligne vi hermed Montblanc's Forgreninger, 
finde vi en meget paafaldende Forskjel. I denne er kun den 
højeste Top over 14000', kun en eneste til er over 13000" 
(Aigwilles du Geant, 13019”) og fire over 12000'; hin tæller 
derimod fire egne og to Nabospidser paa over 140C0”, ti paa 
over 13000' 0. s. v. og er altsaa. trods Montblanchornets 
noget større absolute Højde langt mere storartet end 
Montblancgruppen og i Virkeligheden at anse for Eu- 
ropas mægtigste Bjærggruppe. 

Den anden Gruppe, der har Toppe påa over 12000", 
nemlig Finsteraarhornsgruppen, ligger begravet i evige Ishave 
mellem Brienzersøen og den øvre Rhone og har et stort Ån- 
tal kæmpemæssige Spidser, af hvilke alle de, der hæve sig 
over 12000', bestaa af skifret Gnejs, medens Graviten kun 
danner de lavere Kamme. I geologisk Hensende naar den fra 
Gemmi til Tødi. Finsteraarhorn, der først blev bestegen den 
l0de August 1829 af to Mænd. fra Berneroberland under An- 
førsel af Naturforskeren Hugi, men senere. oftere, har 13160" 
Højde, den højeste Spids af Schreckhorn 12568”, den ubestige- 


= 

lige, knivskarpe Eiger 12240', Munken 12666", Jomfruen 
12827", Aletschhorn 12951', Viescherhornene 12268", Lauter- 
aarhorn 12395', Gletscherhorn 12258'; Bietschhorn 12169", 
den højeste Granitknude i Finsteraarhornspartiet, 0. fl., — en 
herlig Gruppe, som er gjennemforsket hundrede Gange og dog endnu 
skjuler mange ubesøgte Skrænter i sine uendelige Gletscherhave. 

Den .tredje Gruppe med høje Bjærgtoppe, nemlig den her- 
lige, ved sine Stenarters krystallinske Udvikling såa udmærkede 
Berninagruppe, ligger mellem Innkilderne og Adda med 
forholdsvis smallest Basis og mindst bekjendte og” benævnte 
Bjærgspidser. Det højeste Horn, Piz Bernina, er 13,508 schwei- 
ziske Fod eller 12,475 Pariserfod. 'Vidunderlig klare Istoppe 
af næsten -ens Højde, som Piz Morteratsch, Piz Rosegg, Piz 
Tschierva, Cresta Agiuza, Piz Zupo, Piz Palii og Piz Cambrena 
omgive det, — en hel Familie i tavs, æterisk Pragt. 

Saa anselige nu ogsaa disse Højdepunkter ere, ere de dog 
ubetydelige i Sammenligning med de asiatiske og sydameri- 
kanske Højalpers. I Kordillerernes Meridiankjæde, der stræk- 
ker sig som en 2000 Mile lang. Rygrad gjennem det ameri- 
kanske Kontinent, gjaldt. Chimborazo i Ecuador (21100') for 
den højeste Top, men i den nyere Tid har man maalt fire 
højere Toppe i de sydamerikanske Kordillerer, af hvilke den 
højeste, -Aconcagua, naar 21767 Pariserfod. Himalaya (i ud- 
videt Betydning) har derimod i det mindste 40 højere Bjærge, 
blandt hvilke det femte højeste, Dhavalagiri, er 25170", Kint- 
schindjunga 26419' og Everest eller Gaurisankar, Jordens 
højeste Punkt, 27212 par. (29002 eng.) Fod. En: Sammen- 
ligning mellem det europæiske, amerikanske og asiatiske Hoved- 
Alpesystem viser en ret interessant Overensstemmelse med 
Hensyn til de hypsometriske Forhold , ”i det ikke blot i dem 
alle den absolut, største Højde omtrent er det dobbelte af Kam= 
højden eller Middelhøjden af Passerne (Centralalperne: Kam- 
højde 7200', største Højde 14800"; Kordillererne: Kam- 
højde 11000', "største Højde 21700; Himalaya == Kamhøjde 
14200", største Højde Gaurisankar 27200'), men ogsaa Kam- 
højden i dem alle viser et-bestemt gjensidigt Forhold, nemlig 
som 10: 15: 20, saa at Kordillerernes er en halv Gang større end 

Alpernes, Himalayas en halv Gang større end Kordillerernes og 
dobbelt saa stor som Alpernes>). 

Selve Spidserne af vore højeste europæiske Bjærgtoppe 
ere af meget forskjellig Form, men have som oftest kun en 
ringe Overflade, hvis Form imidlertid undertiden ændres -ved 
Snedækket. I Reglen ere de meget vanskelige at bestige. 
Jomfruen løber saaledes ud i en”ganske smal Kam, Topfladen 
danner en Triangel af to Fods Længde og halvanden Fods 
Bredde, hvis Grundlinje vender mod Dalen. Den skarpe Bjærg- 
kam, som fører op til Toppen, er kun 6—10 Tommer bred 
og har påa en Strækning af omtrent 20 Fod en Hældning af 
60—70 Grader. Samme Form har Berninatoppen. En med 
Firnsne bedækket Kam af et Knivsblads Bredde fører op til 
Topfladen, som dog synes at være noget bredere og rumme- 
ligere, siden Coaz kunde bygge en fire Fod høj Stenpyramide 
paa den. Finsteraarhorn hæver sig brat op fra vidtstrakte 
Gletschermarker med fire Bjærgkamme og ender med en spids 
Pyramide, som mod Øst falder med en 5,400' høj, lodret og 
sneløs Fjældvæg: ned mod Finsteraarhorngletscheren. Selve 
Toppen bestaar. af uregelmæssige Masser af Hornblendesten, 
Syenit, Granit og forvitret Gnejs- og Glimmerskifer og er be- 
klædt med forskjellige Lavarter.. Tøditoppen danner en meget 
anseligere, svagt afrundet Kuppelflade. Den blev første Gang 


) Det dybest liggende Punkt, som man har maalt paa Jordens Overflade, 
ligger mellem Rio og Kap Gode Haab og angives til 43467' under Hav- 
fladen, men man antager, at der er Dybder paa 52—54000', altsaå det 
dobbelte af de største Højder. — De øvrige Verdenskloders Bjærge have 
vi kun ufuldstændig Kjendskab til. Af Maanebjærgene, hvis Højde man 
nogenlunde sikkert kan beregne af den Skygge, som de i første og 
sidste Kvarter kaste hen over de krateragtige Dale, som omgive dem, 
beregnede Beer og Mådler sex til mere end 5800 Metre og det højeste 
af dem, »Dørfel«, til 7603 M. — Maanen har altsaa i Forhold til sin 
Størrelse langt betydeligere Bjærgtoppe end Jorden, i det den største 
Højde hist forholder sig til Gjennemsnittet som 1: 454, her derimod 
som 1: 1481. Astronomen Schmidt i Athen har beregnet det højeste 
Maanebjærg til 28692 rhinl. Fod. Det højeste Bjærg paa Venus, som 
træder meget skarpt frem mod Firmamentet under denne Planets Om- 
drejning, har man anslaaet til 12000", 

Dyrelivet i Alperne. 33 

bestegen den 1ste September 1824 af Pater P. A. Speschas 
Ledsagere, Biindnerjægerne Bisquolm og Curschellas. 

Det varede længe, inden det lykkedes" at bestige Monte- 
rosa. Saussure gjorde flere forgjæves Forsøg, Zumstein 
kom i Aarene 1819—23 flere Gange op paa en af Toppene, 
Gornerhorn eller Zumsteinspids (14,064), og anstillede baro- 
metriske- og termometriske Iagttagelser der, men erklærede 
den 220' højere Hovedtop for aldeles ubestigelig. Vincent 
og Welden naaede heller ikke den højeste Top, men kun 
Vincentpyramiden og Ludwigshohe; M. Ulrich og G. Stu- 
der trængte (1848 og 1849) op indtil Indsænkningen mellem 
den nordligste Ende og den højeste Spids, 346" under denne. 
Deres Førere, Maduz og Matthias fra Taugwald, naaede en af 
de højeste Toppe i 1848. Den 23de August 1851 naaede 
(Herrer H. og A. Schlagintweit fra Berlin det samme Punkt 
og fandt, at Toppen løb ud i en skarp Kam af kvartsrig 
Glimmerskifer med to næsten lige høje Spidser, "der var ad- 
skilte ved en Sadel (Indsænkning) i Kammen. Den østligste 
af disse tvende Spidser naaede de lykkelig ved aft klatre hen 
over de stejle, isdækkede Klipper, men den vestligste, som ved 
en indirekte Maaling fandtes at være 22 Fod højere, var det 
dem umuligt at naa påa Grund af Fjældkammens Stejlhed og 
den nævnte Kløft, saa at den højeste Monterosatop altsaa endnu 
bestandig ikke var” bestegen. Englænderen Kenedy. besteg 
den første Gang den 2den September 1854, Englænderen 
Smith med sine Ledsagere og Førere anden Gang den 3lte 
Juli 1855, og den 14de August samme Aar blev .den tredje 
Gang bestegen af J. J. Weilenmann fra St. Gallen og 
Bucher fra Regensberg under Anførsel af Johannes og Peter 
fra Taugwald, tilsammen af. ti Personer. Dette Selskab- lagde 
Vejen over Gornergletscheren til Gnejspladerne (»auf der Plat- 
ten«), holdt sig til højre, for det Firnhav, som kommer ned 
mellem den nordre Ende og den højeste Spids og nåaede saa- 
ledes lige til Begyndelsen af den Kam, som fører fra den vest- 
lige Side op til den øverste Top. Dybt nede til højre laa det 
Firnplateau, som udbreder sig mellem Hovedtoppen, Lyskammen 
og Parrotspidsen. - Efter tre Timers yderst besværlige Klatren 

hen over den dels med nyfalden, dyb Sne, dels med løse: Sten 
bedækkede Kam naaede de Foden af Hovedspidsen, som kun 
hævede sig til en Højde af 20—25 Fod, men som det dog 
var et næsten fortvivlet Foretagende at bestige. Bjærgkammen 
var her tæt inde ved Spidsen næppe fodbred og dækket af et 
tykt og løst Snelag. Johan fra Taugwald, som fjorten Dage 
tidligere havde ført Englænderen Smith op paa Toppen, traadte 
denne smalle Snekant bred og kneb sig derpåa omkring den 
sydlige Væg af Hovedtoppen for at opdage et Sted, hvor det 
var muligt at komme op, men Kanterne våre saa smalle og 
bedækkede med Sne, at der ikke var nogen Mulighed for at 
faa Fodfæste og komme til Vejrs. Paa Nordsiden "syntes det 
at se lige saa galt ud. Det gjaldt her om at naa en næsten 
lodret Kløft (en »Klinge«), "der førte lige op, til den øverste 
Spids, hvor en fremspringende Stenplade gjorde den sidste Op- 
stigning yderst besværlig. 

De rejsende fulgte altsaa en anden Vej end Brødrene 
Schlagintweit og kom ikke først til den lavere østlige Top, 
men lige til. Hovedtoppen. Her fandt de tæt ved Randen af 
den stejle Nordvæg foruden en Del løse Sten. ogsåa en lille 
Pyramide af Sten, som næppe ragede op over Sneen og i denne 
en Konvolut med Englænderen Smiths Navn. Han havde nem- 
lig omtrent fulgt den samme Vej til Toppen. Oppe paa Top- 
pen kunde de faa Plads alle ti, men de stod rigtig nok tæt 
sammenpakkede og næsten lige ved Randen, og nød» nu i en 
halv Times Tid, i temmelig stille Vejr og behageligt Solskin, 
men des værre uden noget fysisk Apparat, den henrivende Ud- 
sigt over den omgivende, skarpt fremtrædende Fjæld- og Is- 
verden ud mod det i Taage henflydende fjærne. Det var 
meget tydeligt at se, at baade hele den nærmeste Del af den 
stejle Fjældkam, som Schlagintweit'erne og Ulrichs Førere 
havde naaet, og alle de øvrige otte Monterosaspidser var 
lavere. Paa Sydsiden af Kammen var Temperaturen ret mild 
og behagelig, men påa Østsiden var Kulden næsten utaalelig 
bidende, og Hænderne frøs strax fast til Klipperne, naar man 
berørte dem. Siden den Tid er Bestigningen af Monterosa 
bleven en Yndlingstur for Alpeturisterne, og der gaar næppe 

nogen gunstig Uge hen om Sommeren, uden at det bestiges 
flere Gange. Enkelte Førere i Zermatt have allerede været 
60, ja 80 indtil 100 Gange der oppe. 

I orografisk Henseende bestaar Monterosa altsaa af en 
Række af ni Toppe, der ere forenede ved en lang og meget 
høj nord-syd strygende Bjærgkam, og hvis Højde er følgende: 


Højeste Spids (Dufourspidsen), af Wal- 


liserne kaldet Gornerhorn ....... 14984' 0. H. 
Nordenide (uboskeret Kast ago 14153" — 
Basten SÅS TV SNEEN DES SAS mg 14064' — 
Send aut see ede E SLEn Reg 14044" — 
Parrotspids LIFAN AN DALE INR SEES 136683'  — 
Bbudwigshohed kar, vera Er egg — 
SO NOD Re RET I sr ENEE 13220'. — 
Balmain AE ES FO SE FEE es LØG cs 
VIGER ED YTRE SEE Te eee ER 13003" — 


I de sidste ti Aar ere næsten alle de Alpetoppe af første 
Rang, som tidligere ansaas for aldeles ubestigelige, endelig 
blevne -bestegne. Kun det høje, stejle og truende Matterhorn 
(13798') syntes at ville trodse alle Anstrængelser, indtil ende- 
lig den udmærkede engelske Bjærgbestiger Ed. Whymper 
tillige med hans Landsmænd Douglas, Hudson og Haåadow 
foretog en Expedition derop den 13de Juli 1855 under Ledelse 
af den bedste Chamounyfører Micsel Croz og af. Peter 
Taugwalder med Sønner. Den første Dag naaede man Lejr- 
pladsen i 10500” Højde allerede ved Middagstid, slog Teltet 
op og foretog de fornødne Undersøgelser, som gav Vished 
for, at man uden stor Fare og Anstrængelse kunde naa Top- 
pen. Den følgende Morgen brød Selskabet op inden Kl. 4 og 
marscherede med en kort Stansning lige til henved ti, da man 
gjorde Hvil ved Foden af den Væg, der, set fra Zermatt, sy- 
nes "at være lodret eller næsten overhængende, men i Virkelig- 
heden kun er meget stejl. Det var nu nødvendigt at gjøre en 
Svingning fra den nordostlige over paa den nordvestlige Side 
af Bjærget og derfor klatre hen over en med Sne og haard 
Is belagt Fjældvæg af 35? Hældning. Det lykkedes, og uden 
videre Vanskelighed naaede Selskabet Toppen. Efter en Times 
Ophold her begyndte Tilbagetoget. Paa det nævnte Overgangs- 

sted, der ikke frembød nogen overordentlig Fare, men heller 
ingen ganske sikre Holdepunkter, gik man frem med den største 
Forsigtighed, saa at Eftermanden ikke gjorde sit Skridt, før 
Formanden igjen havde sikkert Fæste. Den stærke Croz, der 
gik i Spidsen af det sammenknyttede Tog, havde lige,sat sin 
Eftermand Hadows Fødder fast påa Væggen og vilde nu selv 
til at gjøre et Skridt frem, da denne pludselig gled ud, styrtede 
ned påa Croz og ved det voldsomme Ryk, som Tovet derved 
fik, ogsaa rev Hudson og Douglas ned fra deres Stade. Et 
Øjeblik svævede de alle fire med. et Skrig i Luften; Whymper 
og Taugwalder stemmede imod af alle Kræfter, men i samme 
Øjeblik brast Tovet, og de fire ulykkelige gled lydløst og som 
et Lyn ned åd Fjældvæggen og styrtede fra Trin til. Trin 
4000" ned påa Matterhorngletscheren. Skjælvende og i be- 
standig Dødsfare naaede de tilbageblevne et Sted, hvor de til- 
bragte en græsselig Nat i 13000' Højde, og hvorfra de den 
næste Dags Formiddag lykkelig naaede-Zermatt. De tre af 
Ligene blev fundne med stor Fare, men i en skrækkelig Til- 
stand; Liget af den" unge Lord Douglas blev tilbage mellem 
utilgængelige Fjældtinder. 

Sneregionen har altsaa i vore Højbjærge en lodret Højde 
af 7000' og vilde, selv om den kun hævede sig. fra Havets 
Niveau, allerede danne meget anselige Bjærge. Vi ville for- 
søge at give en Skildring af denne Regions Karakter. Det er 
den evige Vinters Region med. fa& og sparsomme Foraars- 
anelser, en Verden fuld af Alvor, Rædsler og Vidundere, med 
storartede Naturfrembringelser og uendelige Labyrinter — 
næppe med et Sted, hvor et Menneske kan bo og et højere 
organisk Liv finde et blivende Sted. De øverste Alpehytter 
blive gjærne tilbage i 6500" Højde; nogle faa i Berneralperne 
ligge i 7200" og nogle Faarealpehytter paa Monterosa i 8100' 
Højde; Hytten paa Såntistoppeén er 7700”, Neuchatelois- 
Hotellet påa Aargletscheren 8257" over Havet. Værtshuset paa 
Faulhorntoppen (8261') har man anset for den højstliggende 
menneskelige Bolig i Europa, men det er urigtigt, thi Post- 
huset paa Stilfserjoch (Giogo del. Stelvio) ligger paa Toppen af 
Passet og altsaa i 8610” Højde, og begge overgaas langt af 

det lille Hus oppe paa St. Theodulspasset (10242), som var 
beboet hele Vinteren 1865—66 af tre Mænd, der anstillede 
meteorologiske Iagttagelser. Det højeste Pas”) bør ogsaa have 
den højest liggende Bolig. I Nærheden (10086') ligger en nu 
forladt Hytte, som i Begyndelsen af Aarhundredet beboedes 
nogle Maaneder aarlig af nogle Bjærgværksfolk. 

Sneregionens Terræn bestaar dels af sønderrevne Centrål- 
bjærgmasser, dels af mere eller mindre stejlt udtakkede Fjæld- 
kamme og bratte Forbindelsesarme, mellem hvilke der hist og 
her bugter sig ensformige, i Sne begravede og med løse Sten- 
blokke opfyldte Dale. Højsletter kan der her ikke være Tale 
om, men kun om Iskjæder, smalle, dybe Snegruber og Fjæld- 
kløfter. . Hele den egentlige Sneregion, især den Del, som lig- 
ger over 8500”, danner i Alpernes Centralkjæde og hen mod 
og over Forkjæderne et rigtig nok hyppig, men dog aldrig 
paa. store Afstande, afbrudt, i sine Hovedtræk tvært imod 
sammenhængende Is-. og Snebælte, som stryger fra Montblanc 
i Sydvest til Orteles i Nordost og strækker sine Arme mod 
Nord lige til Glårnisch og Scesaplana. I de tre højststræbende 
Grupper, Monterosas , Finsteraarhorns og Berninas, har den 
endogsaa en anselig Højde, men løber ellers kun over smalle 
Bjærgkjæder, som indeslutte større, sønderrevne Højsletter mel- 
lem deres Grene, og synes hist og her ligesom at finde enkelte 
Hvilepunkter paa de højeste Bjærgtoppe. Det er altsaa et 
stærkt hældende Terræn .med utallige Fjældspidser, som ofte 
hæve sig nøgne og forunderlig formede 2—5000" op over Sne- 
fladen, med mægtige Fodstykker og Knudemasser og smallere 
eller bredere, ikke sjælden vifteformig forgrenede Forbindelses- 
kjæder. Den, der blot er nogenlunde hjemme i disse Egne, 
kjender disse sorte, brune og graa, uendelige Fjældvægge og 
Stenbrinker, disse mægtige Banker med deres mere eller mindre 


”) Der gives rigtig nok i Monterosakjæden mange. saakaldte Passer, f.. Ex. 
gamle og nye Weiszthorpas, Schallenjochpas, Allalinpas, Alphubelpas, 
Silberpas og Adlerpas, der ligge højere, men da de kun befares af 
øvede Turister, og det siælden nok og med stor Møje og Fare, for- 
tjene de i Virkeligheden slet ikke Navn af Passer. 

tarvelige Anlæg til en Plantevæxt, disse øde Højdale, fulde af 
Ruiner og Is, disse Gletscherhave med deres bratte Styrtninger, 
disse uhyre Firnbækkener med "deres vidt buede, parallelle Kyst- 
linjer, disse straalende Snekupler, disse nøgne Klippeblokke og 
Rullestensskrænter, — en død, kold, stivnet Verden! 

Hvad vil Mennesket hist oppe? Hvad er det for en hemme- 
lighedsfuld og uforklarlig Magt, som driver ham til at trodse 
Dødsfaren, som lurer overalt i disse Egne, til at bære sit 
varme, skrøbelige Legeme hen over milelange Gletscherørkener, 
til kummerlig at friste sit Liv under rasende Storme og død- 
bringende Kulde i en ussel, af ham selv opført Hytte for ende- 
lig, svævende mellem Liv og. Død, med stakket Aande og bæ- 
vende Lemmer at naa en af hine majestætisk tronende Sne- 
toppes Spidser? Er det det, at kunne sige, at han har været 
der oppe — denne jammerlige Løn for næsten overmenneske- 
lige Anstrængelser — der lokker ham op paa disse Skyernes Høj- 
sæder? . Vi kunne næppe tro det. Det er den medfødte Fø- 
lelse af sjælelig Kraft, der gjennemgløder ham og river ham af- 
sted for at besejre den raa Materies døde Rædsler; det er 
denne dybe Higen efter at maale den. ham iboende Egenkraft, 
en intelligent Villies ubegrænsede Magt, med Støvets raa Mod- 
stand; det er den ædle Drift til i Videnskabens Tjeneste at 
efterspore Jordlegemets Bygning og Liv og det skabtes hemme- 
lighedsfulde Sammenhæng; det er endelig maaske ogsaa Jord- 
beherskerens Længsel efter paa det sidste, besejrede Højde- 
punkt at besegle Bevidstheden om sit Slægtskab med den 
Evige ved en eneste fri Daad, der- bringer en hel Verden til 
at ligge under hans Fødder. 

Andet Kapitel. 
Snegrænse og Bjærgruiner. 


Den nederste Sneregion. — Snegrænsen i de forskjeilige Dele af Alperne, 
— Alpekolossens Nedbrydning og endelige Skjæbne. — Vandreblokke. 


Vi have sat Begyndelsen af vor Region ved 7000”, men 
for at tale bestemtere maa vi skjelne mellem en nedre Sne- 
region mellem 7000 og 8500 eller 9000' og” en her be- 
gyndende øvre. Skjønt denne sidste ikke overalt er dækket 
af Sne, Firn og Gletschere, er den dog at anse for deres sta- 
dige Hjem, for et Sted, hvor Sneen i Reglen ikke tør bort, 
Den nedre Sneregion har en meget afvexlende Form efter dens 
forskjellige Beliggenhed i Alpesystemet, thi i de nordlige og 
vestlige Højbjærge beholder den i Reglen Sneen hele Aaret 
igjennem, i de sydlige derimod kun i strænge Aar omtrent fra 
8200" af, hvor Aarets Middelvarme er — 3? R. og Sommerens 
+ 29%, Det følger af sig selv, at enkelte Snemasser eller 
Gletschere kunne naa meget længere ned uden at forandre 
Regionens almindelige Karakter. Snegrænsen er dels betinget 
af lokale, dels af atmosfæriske Forhold. Hvad de første an- 
gaar, da ere den lodrette Højde over Havet og den nordlige 
eller sydlige Beliggenhed imidlertid ikke de eneste, der maa 
tages i Betragtning. Vi have allerede tidligere haft Lejlighed 
til at bemærke, at Højdale og Højsletter virke som Varme- 
kjedler ,; at de begunstige en højere Fremtrængen af Plante- 
væxten, i det de tvinge den-evige Snes Grænser tilbage. Lig- 
ger en Bjærgrygs sydlige Affald umiddelbart over dybt ud- 
skaarne Dale, naar Sneen langt længere ned der end paa Nord- 
siden, hvis den her støtter sig til milde Højsletter. Derfor 
ligger som bekjendt Sneelinjen 1200" lavere paa Sydsiden af 
Himalaya end paa Nordsiden, hvor Tibets ophedede Bjærg- 
sletter stadig avle varme, opstigende” Luftstrømninger. Det 
samme gjentager sig efter en mindre Maalestok overalt hos 
os: Endelig ligger Sneen ogsaa fastere: og længere ned paa 

Gletschere og moradsig Grund end paa tørre Kalk- og mørke 
Skiferfjælde. Forbindelsen med store højtliggende Firnmasser, 
som udsende kolde Luftstrømme, trykker ogsaa Snegrænsen 
betydelig ned ad, medens den derimod viger betydelig til Vejrs 
paa enlige Bjærgtoppe eller smalle Kamme. 

Til disse stedlige kommer endnu de enkelte Aarganges 
eller længere Perioders atmosfæriske Indvirkninger. Følger der 
vaade og kolde Somre paa snerige Vintre, holder Snelinjen 
sig langt dybere nede; derimod viger den efter en Række 
varme Somre og hyppige Fønvinde til Vejrs paa en overraskende 
Maade, og September 1865 blottede saaledes f. Ex. en saadan 
Mængde Kamme og Bjærgrygge, som man ellers var vant til 
at se i Snedragt, at dette Aar rimeligvis vil blive det, der har 
den højst liggende Snegrænse at opvise i vort Aarhundrede. 

I Almindelighed finder man oven for 7000" en Mængde 
spredte Snepladser og Snebækkener, som i Hel- eller Halv- 
skygge aldrig aldeles befris for Sneen; fra 8000" af findes der 
store sammenhængende Sne og Ismarker i mange af Central- 
alpernes Dale; fra 9000” og paa Sydspidsen fra 9500” er hele 
Regionen allerede opfyldt med dem, skjønt stejle Kamme og 
Toppe dog endnu altie befries i nogle faa Sommermaaneder; 
ovenfor 10000' endelig ere med Undtagelse af de lodrette 
Klippevægge sne- og isfrie Steder en stor Sjældenhed, og kun 
den gunstigste Beliggenhed mod Syd i Forening med heldige 
Vinde og en hed Sommer formaar i nogle Dage eller Uger at 
holde enkelte Pletter frie for Sne. 

I de nordlige Alper ere 7000' høje Bjærgkupler sædvan- 
ligvis uden Sne i 2—3 Maaneder af Aaret, naar de ligge frit; 
staa de derimod i Forbindelse med endnu højere Bjærgkamme, 
i Gjennemsnit kun to Maaneder i de fleste Aar. I vaade og 
kolde Aar beholde de Sneen næsten hele Aaret, og i store Dal- 
udskæringer gjemme de ofte enkelte Snetæpper selv helt nede 
i 3000" Højde, endogsåa i de varmeste Somre, især i de regel- 
mæssige Laviners Kjedler og Baner. Mirtschenstock (7270), 
der næsten er ubestigelig paa Grund af dens Ujævnhed og 
Stejlhed, beholder altid Sne mellem sine øverste Toppe, og i 
samtlige Glarner-, Urner- og Berner-Højalper findes der over- 

hovedet vist næppe nogen Bjærgmasse af 8000" Højde, som 
ikke bevarer enkelte Snepartier hele Aaret igjennem , ligesom 
Tilfældet er med mange Indsænkninger af langt ringere Højde 
i de sydlige Alper, f.. Ex. Passerne Gemmi, Grimsel, St. Bern- 
hard og flere. I den, vestlige Del af de rhætiske Alper er For- 
holdet ligesom paa Gotthard, ved hvis Hospits det efter mange- 
aarige Iagttagelser i det mindste sner én Gang selv i den 
varmeste Sommermaaned, men længere øst påa synes Sne- 
grænsen at ligge noget højere. Saaledes er ikke blot den ved 
Hinterrhein liggende Valserbjærgryg (7000) og Låchlibjærget 
(7920), men selv Calanda (8650) ja endogsaa Spidsen af det 
10580" høje Piz Linard og Piz Languard fri for Sne om 
Sommeren. Forstaar man ved Snelinjen den Grænse, oven for 
hvilken man selv ide varmeste Sommermaaneder træffer evige, 
sammenhængende Snemarker, saa maa den rigtig nok sættes 
højere, end vi have gjort, nemlig i de nordlige Alper ved 
8000 --8200”, i Berneralperne ved 8300”, i Bundneralperne ved 
8600—9300", ved Monterosa ved 8800' og paa Sydsiden af 
samme ved. 9500'%); men for Bestemmelsen af vor Sneregion 
har dette ingen stor Betydning, da vi ved dette Navn betegne 
det hele Højbjærgsparti, i hvilket der findes dels evige, dels 
længevarende Snemasser. I de steierske og salzburgske Alper ligger 
Snelinjen ved 8000", i det sydlige Tyrol ved 8200', ved den 
øvre Ende af Comosøen og i Veltlin ved 8500”, i Savoyen ved 
8800, i Kaukasus ved 9970”, i Appeninerne ved 9000", i Pyre- 
næerne ved 8680”, i Altai helt nede ved 6650", under Ækvator 
naar den i Kordillererne 14860", paa Nordsiden af Himalaya 
15740", paa Sydsiden 11780”; mod Polen aftager dens Højde 
naturligvis, saa.at den i de sydlige skandinaviske Bjærge lig- 
ger i 5200", paa Island paa det 4340' høje Hekla i 2914", 


") Efter Schlaginweit vakler den paa Nordsiden af Alperne mellem 
600 og 2700,'i Centralalperne mellem 2730 og 2800 og i Montblanc- 
kjæden mellem 2860 og 3100 Metre. I Anderne ligger den ved Quito 
ved 15700 og i Bolivia ved 18700 eng. Fod; i Himalaya paa Nordsiden 
ved 17,400, paa Sydsiden ved 16,200; i Karakorum paa Nordsiden ved 
18600, paa Sydsiden ved 19400, i Kunlun paa Nordsiden ved 15100, 
påa Sydsiden 15800 eng. Fod 

véd Nordkap i 2200' Højde. I Polarlandene. falder Snelinjen 
(maaske) sammen med Havets Niveau. 

Hvis den nedre Sneregions Tæppe var lige såa uforander- 
ligt, roligt og ensformigt som den øvre Regions, vilde det uden 
Tvivl bidrage meget til Alpetindernes Beskyttelse, medens dets 
Kommen og Forsvinden nu netop er et af de kraftigste Midler, 
Naturen anvender for at ødelægge den tilsyneladende paa Evig- 
heden beregnede Alpebygning. I den nedre Sneregion tager 
eller tog allerede i en fjærn Tid en hel Række af Fænomener 
deres Begyndelse, som tilsigte Bjærgkolossens Nedbrydning: eller 
Sammengstyrtning, naa helt ned gjennem Alperegionen og først 
høre op i Bjærgregionen, der, hvor et tæt Plantetæppe beskytter 
Jordskorpen mod Elementernes ødelæggende Indflydelse. Det 
er naturligt, at denne Nedbrydning er størst netop i Nærheden 
af Snelinjen, .hvor der mangler båade et Plantedække og til- 
lige et varigt Snelag,. medens Temperaturen ingensteds hyp- 
pigere end "her synker og stiger over Frysepunktet og de 
højere liggende Snemarker gjennemfugte Luft og Jord. I Reg- 
len have vi aldeles ingen Anelse om denne uophørlig fore- 
gaaende Undergravelse af det store Alpepalads. Vi se rigtig 
nok Alpebækkene trænge sig frem gjennem rullestensrige Senge, 
vi se Vildbækkene slænge uhyre Grusmasser ned i Dalen og 
Grundlavinerne føre Jord- og Stenbunker med sig; vi høre 
hvert Aar om mindre Skred og Fald af vaklende Klipper, nu 
og da ogsaa om store og fordærvelige Bjærgskred; vi se, hvor- 
ledes hele Foraaret og Sommeren igjennem enkelte "Klippe- 
stykker løsne sig fra Højbjærgenes bratte Fjældvægge > ofte 
endogsaa med en saa lydelig og hyppig gjentagen Knalden, 
som var det en Salve fra et helt Kompagni; vi - høre aarlige 
Klager over de øvre Græsganges stadig voxende Tildækning 
med Sten og Grus; vi vandre studsende hen over de uhyre 
Regnkløfter, i hvilke Naturen har optegnet de evigtrodsende 
Stenmassers Smulring med mægtige Skrifttegn i Bjærgets eget 
Legeme; vi overraskes, ja gribes ved Bestigningen af de høje 
Bjærge af den utrolige Ødelæggelse, Sønderknusning, Sønder- 
gravning og Spaltning af alle Kammeog Fjældsider, — og dog have 
vi vænnet os til at betragte alt dette som noget tilfældigt og 

enestaaende, som uden al Betydning for det hele Bjærgbæltes 
Bestaaen. Og sandelig — mangen Generation maa forsvinde, 
før Højalpernes Såmmenstyrtning "vil kunne maåales ved en 
mærkelig Formindskelse i Højde, men i Aartusenders Løb vil 
Tidens fortærende Tand, hemmelig og uden at det kan mærkes, 
have søndengnavet mangt et Bjærgskelet og undergravet mangt 
et Bjærgs Fod, saa at vi ikke vilde kunne kjende det igjen; 
og selv om han, i hvis Haand Kloderne hvile, ikke sætter de 
underjordiske Kræfter i: Bevægelse for åt sprænge Alpebæltet 
og kaste dets højt optaarnede Masser fra hinanden, måaå disse 
dog i en uendelig fjærn Fremtid bukke under for de nu- 
virkende Kræfters ødelæggende Indflydelse, styrte sammen og 
udjævnes til en lavere Bjærgverden, i hvilken en rig Plante- 
væxt kan fæste Bo og udfolde sig. Thi hvad der til én Tid 
kaldes Ødelæggelse, bliver i en anden Bærer af et rigt Liv, 
og hvad vi nu kalde en Nedbrydelse af faste Stenarter, har i 
en forhistorisk Tid paa Grund af lignende let smulrende Sten- 
massers Rigdom paa Planternes vigtigste Næringsmidler skabt 
store, nu tæt beboede, rige og blomstrende Dale”). 

Vandet er især den virkende Kraft ved denne stadig sted- 
findende Revolution, skjønt ogsaa Sol, Luft, Storm, Hede og 
Kulde, Laviner, Lyn og Torden, Mennesker og Dyr, de over 
alt sig indtrængende og fastklamrende Planter lige fra den 
fineste Lavart og endelig maaske ogsaa elektriske og gal- 
vaniske Virkninger bidrage deres dertil. Uden Vandets Bi- 
stand vilde de imidlertid alle tilsammen dog kun udrette lidet 
mod Fjældskelettets Granitribber -eller staalhaarde Kalkpansere. 
Om Efteraaret mætte Skyer, Taage, Regn og Sne alle Sten- 
massernes fine Porer med Fugtighed; Vandet trænger ind i 
alle Kløfter og Aarer, siver gjennem Sprækker og Spalter og 
mellem Lagfladerne ind i den massive Bjærgkolosses Indre og 


+) Vi minde her om de store Erosionsdale: Pråtigau (Bunden), Turtmann- 
dalen - (Wallis) og Simmendalen, der alle ere udvaskede i Flysch- 
dannelsen, om Bedrettodalen (Tessin) og om Dalen mellem Frutigen og 
Adelboden (Bern), som -skylde en Udskæring af Dolomit- og Gipslag 
deres Tilværelse. 

bliver til sidst staaende paa dens uigjennemtrængelige Grund- 
vold eller vælder frem som Kilder ved dens Fod. Vinteren 
forvandler den hele øverste Del af - disse vandfyldte Aarer til 
Isgange, der udvide sig med en med Kulden voxende, uimod- 
staaelig Kraft og ligesom Kiler drive Stenmasserne fra hinanden. 
Foraaret opløser lidt efter lidt ålle disse Myriader af adskil- 
lende Kiler, og Stenmassen viser sig nu kløvet og sprængt ind- 
til en betydelig Dybde. Den samme Proces: begynder derpaa 
for fra igjen, vandige Nedslag fylde atter de smalle Kanaler og 
trænge hver Gang dybere og dybere ned, Frosten arbejder 
med større Kraft i det hver Gang udvidede Rum, og hvad 
der er opløst og smulret hen rives eller styrter ned i. Dalen, 
Hvor dette Skifte af Frost og Tø er hyppigt, er ogsaa Ned- 
brydningen størst, og det er netop Regionen ved Snegrænsen, 
hvor Varmen hyppigst svinger omkring Nulpunktet. 

Man har iagttaget, at denne Ødelæggelse gaar lettest for 
sig.i de graa Skifre, i Flysch- og Nummulitstenarterne, frem- 
deles lettere i krystallinske Stenarter (især Skifrene), endvidere i 
Kalkbjærgene, naar disse ikke ere meget kløftede, medens Mo- 
lasse dels ofte indeholder haarde Lag af Nagelfluh, dels hyp- 
pigere er beskyttet ved, et Plantetæppe.  Stedlige Forhold, 
Lagstilling og Indblanding af fremmede, især metalliske Mine- 
ralier have ofte stor Indflydelse paa Forvitringen. Allervold- 
somst er Nedbrydningen der, hvor: store Stenmasser hvile paa 
et usikkert Grundlag af let smulrende Lerskifer, Sandsten, 
Mergel og lignende Stenarter, ved hvis Opblødning den over- 
liggende Stenart taber sit Fodfæste og glider ud. Ogsaa som 
Gletscheris arbejder Vandet med Kraft paa Bjærgenes Ned- 
brydelse, thi ved deres stadige Fremrykken, ved. deres ustanse- 
lige og stille, men med Millioner af Centneres Vægt betyngede 
Vandring ned imod Dalen afslide, udskære og undergrave Glet- 
scherne uafladelig saa vel deres Bund som deres Bredder og 
bære mægtige Stenyolde paa deres Ryg og Sider ned i Dybet. 
Endnu umærkeligere, men langt mere almindelig virkende ere 
Vandets kemiske Indvirkninger, ved hvilke det ødelægger, op- 
løser og omdanner Stenarterne, understøttet i denne Virksom- 
hed af Lufthavets frie Ilt og frie Kulsyre. 

Enhver, som paa en længere Alperejse har haft Lejlighed 
til at bemærke, hvilket uhyre Materiale der uophørlig skydes 
af usynlige Hænder ned i Dalene fra Sneregionen eller rives 
ned af Bække, Laviner, Gletschere, Storme og Jordskred, en- 
hver, der har set disse i AÅartusender gjennemsavede, gjennem= 
kløvede, undergravede og afrundede Kamme, Aaser, 'Tinder og 
Ribber, som ofte ere berøvede deres tidligere Beklædning af 
letsmulrende Stenarter og nu ligge nøgne for Dagen, og ende- 
lig ogsaa har "bemærket Dalbundens stadige Voxen, — han vil 
fmde den Paastand naturlig og berettiget, at denne Hensmulren 
og Nedbrydelse endelig engang i Tiden vil tilintetgjøre selv 
de dristigste Fjældpyramiders stolte Former. Og dog, er dette 
kun én lille Scene af det store Skuespil, Naturen opfører over 
hele den faste Jordskorpe. 

Vi have endnu den Dag i Dag Prøver paa en af disse For- 
tidens storartede Ødelæggelsesprocesser, nemlig de saakaldte 
erratiske Blokke eller Vandreblokkene — kæmpestore Nød- 
der, som Moder Natur har givet sine Børn at knække. Man 
finder nemlig helt ude i den helvetiske Højslette, paa Højenes 
terrassefosmige Trin, ja selv i 4500' Højde paa den mod Al- 
perne vendte Juraside, mindre eller -større Stenblokke, under- 
tiden endogsaa af over hundredetusende Kubikfods Rumfang, 
som ere aldeles forskjellige fra alle i' hele Omegnen forekom- 
mende faste Stenarter , mineralske Hittebørn, hvis nærmeste 
Hjem maa søges mange Dagrejser borte dybt inde mellem 
Højbjærgene, og som undertiden endnu som Vidnesbyrd om deres 
Oprindelse bære alpine Lavarter og Mosser eller som den store 
»Pflugstein<« ved Erlenbach alpine Brægner (ÅAsplenium septen- 
trionale) eller som andre endogsaa Blomsterplanter (Græsser, 
Silene rupestris), der ellers mangle i hele Omegnen, men fore- 
komme i disse Blokkes oprindelige Hjem. Lignende løse Blokke 
forekomme i Nordtyskland og Danmark, England og Vest- 
rusland, i Nordamerika, Kina og Kaplandet, bestaa af Granit, 
Gnejs, Hornblende, Porfyr, Glimmerskifer 0. s. v. og bedække 
ofte store Landstrækninger i uhyre Mængde. Deres Form er 
ikke altid den samme. Nogle af dem, især de større, have 
ganske friske Kanter. og Hjørner, som om de nylig var løs- 

brudte, og ligge frit paa Overfladen eller-i mægtige Lerdannelser 
uden Lagdeling ; andre have afrundede Kanter, der røbe, at 
de have været udsatte for Slid og Bevægelse og ligge i lag- 
delte Grusmasser. 

For at forklare disse Blokkes Rejser fra Højbjærgenes 
Skjød og ud i Lavlandene eller op påa: Bjærgene have Natur- 
forskerne snart taget de vulkanske Kræfter, snart endelig 
ogsaa forhistoriske Gletschere til Hjælp og indskudt en al- 
mindelig Isperiode i Jordens fragmentariske Historie mellem 
den sidst forsvundne Dyreverdens Tilintetgjørelse paa vor Jord- 
klode og den nuværende organiske Verdens Optræden. Denne 
sidste giniale Idé skyldes J, v. Charpentier, og Agassiz, 
Desor, Escher, Heer og andre have med stor Skarpsindig- 
hed nærmere bestemt denne Isperiode ved Hjælp af de let 
kjendelige gamle Moræner eller Stenvolde, som forekomme helt 
ude ved Bern, Bremgarten, Sursee, Ztirich, Rapperswyl 0. s. v. 
Striberne og Slidfladerne paa de afrundede Dalsider saa vel 
som Stenblokkenes geografiske Fordeling i visse Distrikter 
efter Linjer, der 'stige jævnt op mod deres Hjem oppe i Høj- 
bjærgene, have ledet til den Anskuelse, at disse Stenmasser 
ere rejste med stor Regelmæssighed langt ud i det aabne Land 
paa Ryggen .af Gletscherne, der have fulgt Aars, Rhins, Arves, 
Rhones, Reusz's og Linths Floddales Skraaning og fyldt disse 
Dale med undertiden flere Tusende Fod mægtige Ismarker. 
For at begrunde denne Gletschertid i det mindste for Hel- 
vetiens Vedkommende har man ikke. uden Sandsynlighed an- 
taget, at den afrikanske Sandørken Sahara, hvor man har fun- 
det en Del Muslingarter, som endnu leve i Middelhavet, var et 
lavt Indhav, som stod i Forbindelse med hint ved den tunesiske 
Kyst. Fra dette Indhav kom der fugtige og kølige Sydvest- 
vinde hen over Alperne og foranledigede der Dannelsen af de 
mægtige Gletschere ved Rhone, Linth, Reusz 0. s. v. Men 
da Sahara hævedes over Havet i den sidste geologiske Pe- 
riode, eller da Forbindelsen med Middelhavet lukkedes og Van- 
det som en Følge deraf fordampede under den afrikanske 
Sols Straaler og kun de smaa Saltsøer, »Schot«, blev tilbage, 
som endnu ere til, da kunde den udtørrede Havbund blive 

Moder til de hede Fønvinde, for hvilke de store Gletschere 
maatte bukke under, ligesom Fønen i en stor Del af Alperne 
er en nødvendig Betingelse for Snesmeltningen og Udviklingen 
af et organisk Liv. 

Andre Naturforskere troede imidlertid at maatte antage 
forskjellige Transportmaader efter den større eller mindre. Af- 
slidning, Stenblokkene vise, og efter den forskjellige Maade, 
hvorpaa de nu findes lejrede. De afrullede, i lagdelte Grus- 
masser begravede Blokke tænke de sig saaledes flyttede ved 
store Vandstrømme, der ere satte i Bevægelse ved Bjærgenes 
pludselige Hævning, medens de antage Gletscherhypotesen for 
de skarpkantede, straaleformig i forskjellig Højde udspredte, 
paa. Gletschergrus hvilende Stenmasser. Men Folket — ja det 
forklarer rigtig nok disse Hittebørns forunderlige Forekomst 
paa en anden Maade, ret som om det vedkjendte sig Mefisto- 
feles” Reflexion: 


Jeg selv var med, da Dybet hist i Flammer 

Højt svulmed, syded, gynged. 

Da Moloch. smedded Fjælde med sin Hammer 

Og Stumper vidt og bredt henslynged. 

Hvor fuldt af fremmed Centnervægt er Landet ikke; 
Hvad kan forklare saadan Slyngekraft? 


Ja, Filosofen — han kan længe kigge, 
Der ligger Stenen — han maa la”e den ligge 


Vor Hjærne her sit fulde Læs har haft. 

Kun Folket, ærligt, jævnt, begriber dette 

Og taaler ingen anden Lære; 

For længst dets Visdom traf det rette: 

Et Under er, det — Satan har den Ære! 
Min Vandrer humper ved sin Krykke, Troen, 
Til Djævlestenen, — Djævlebroen. 

Tredje Kapitel. 

Firn og Gletscher. 
Sommeren i Kamp med den evige Sne. — Alpesneens Beskaffenhed. — 
Firn.…. — Gletscherverdenens Udstrækning, øverste og nederste Grænse.' — 
Dens Forhold til den organiske Verden. — Gletschernes Oprindelse og Ud- 
vikling. —" Deres Varme, Farve og. kemiske” Beskaffenhed. — Deres Be- 
vægelse. — Morænerne. -— Ejendommelige Lydforhold. — Rød Sne (Proto- 
coccus ntvalis). — Springhaler eller Gletscherlopper (Desoria glacialis) — En 

I Mars Maaned-begynder Snesmeltningen i Bakkeregionen, 
i April rykker den med mangen Afbrydelse ind i Bjærgregionen, 
i Maj naar den efter endnu hyppigere Stilstande den nederste 
og i Juni den mellemste Alperegion, hvor den med ubegribelig 
Hurtighed efterfølges af en rigtig nok længe forberedt og: vel- 
beskyttet Plantevæxts yppige Frembryden. I Juli frigjøre So- 
lens stærke Straaler ogsaa de mangfoldige- sønderrevne, med. 
langt dybere og sejere Sne bedækkede Fjældegne i den øverste 
Alperegion. "I August skulde Snesmeltningen -altsaa -ligesom 
arbejde sig ind i den nederste Sneregion, men påa Grund af 
andre atmosfæriske Forholds Indflydelse begynder der her alle- 
rede påa denne Tid en tilbageskridende Bevægelse. Alle 
bækkenformige Dale gjemme dybe Snemasser, Heden vexler 
med sneskabende Kulde og dæmpes desuden af de store Firn- 
partier; en hel Maaned igjennem føre Sommer og Vinter en 
Kamp med hinanden, i hvilken hin bemægtiger. sig ethvert gun- 
stigt Terræn, medens denne dog beholder maaske Halvparten. 
Under denne Kamp opplukkes nu det hele Snetæppe indtil hen- 
imod de højeste Toppe, og det med en saadan Kraft, at de 
fleste Bjærgspidser i gode Somre enten ganske befris for Sne 
eller overtrækkes med en Skorpe af mat, blæret Is. Men alle- 
rede i September synker Vægtskaalen til Fordel for Vinteren. 
Hurtigere flyr nu Uge for Uge Livets Genius ned imod Dalen, 
indtil den ogsaa forlader denne, og Vinteren ruller sit" Lig- 
klæde oppe fra Bjærget néd over den. Paa alle stejle Fjæld- 

tinder slikke .Solstraalerne smaa Klippepartier rene; påa en- 
kelte Klippevægge, selv. i Finsteraarhorn, Eiger, Jomfruen, 
Wetterhorn, ja i Bernina og Monterosa, bliver Sneen kun hæn- 
gende en kort Tid, selv om Vinteren, og det kun, naar den 
faldér i fugtigt Vejr. og med gunstig Vind. Slige Partier og 
især hine Sommeroaser ere af stor Vigtighed for Sneregionens 
Dyre- og Planteliv. 

Den Sne, som falder i disse Højder, er for det meste for- 
skjellig i Form fra den almindelige storfnokkede Vintersne i 
Sletten. Paa Grund af Luftens store Kulde, Renhed og Tørhed 
hist er den selv tørrere, lettere, mere finkornet og falder mest 
til Jorden i Form af fine Isnaale eller haarde tre—sexkantede 
Stjærner eller som Støvsne, meget sjælden derimod som Sne- 
fnokker. I 9000" Højde regner det kun en Gang imellem, da 
Regnskyerne i Reglen holde sig dybere nede og Sommervarmen 
er lav, — i 11000' Højde sandsynligvis aldrig. Der maatte 
altsaa danne sig et stadig voxende Snedække over alle Høj- 
alperne, hvis Sommeren ikke bevirkede en betydelig Snesmelt- 
ning selv i Sneregionen, hvortil kommer, at Lavinerne lette 
dem for mangen en Byrde: og de skarpe, fejende Vinde fyge 
den letbevægelige Højalpesne hen over alle Bjærgkammene og 
ned i Dalene eller samle den i store Firnbækkener, hvor den 
danner den egentlige Firnsne. Selv i det koldeste Vejr finder 
der desuden paa Grund af Luftens Tørhed hele Aaret igjennem 
en stadig Fordunstning af Sne Sted, og Solstraalerne virke 
end videre med en såa mærkelig Kraft i denne betydelige 
Højde, at de smelte Sneen selv ved en Luftvarme, som. er 
2—3"' under O, hvorfor ogsaa Højalpesneen overtrækkes med 
en fin Isskorpe (selv paa Toppen af Montblanc) og, hvis der 
falder nye Snemasser, viser sig gjennemtrukket af tynde Is- 
blade. Paa heldig beliggende Steder kan der endogsaa finde 
større Snesmeltninger Sted, hvorved den glasagtige og kom- 
pakte Højfjældis opstaar. Man har desuden gjort den Iagt- 
tagelse, at der kun falder lidt Sne i en Højde af over 10000'; 
den største Mængde nedslaas i Alperne mellem 7 og 8000', og 
derfra aftager Nedslaget saa vel op ad som nedad. Til Lykke 
for de beboede Alpeegne synes de i de højeste Luftlag inde- 

holdte Vanddampe ikke let at kunne danne Nedslag, før de- synke 
ned i dybere, tættere og tungere Luftregioner. Den støv- 
formige og haarde Højalpesne taber imidlertid ved gjentagne 
Gange halvt at smelte og dernæst atter at fryse saa vel som 
ved andre atmosfæriske Indvirkninger sin' oprindelige Krystal- 
form og undergaar alt efter. Højden og Beliggenheden mod 
Solen en Række Omdannelser, hvorved den faar en Beskaffen- 
hed, der ligger mellem Sneens og Isens.. Den bliver ikke fug- 
tig ved Solvarmen, men løs som Sand, og lader sig ikke sammen- 
kugle, medens Nattefrosten atter sammenkitter' Kornene, og 
denne Proces fortsættes i de højere Regioner uafbrudt i hele 
den varme ÅAarstid. Sneen er nu bleven til Firn, en fast, 
sammenbagt Masse, hvis enkelte Korn holdes sammen ved Is. 
Stiger Varmen, opløses dette Is-Bindemiddel, uden at de haarde 
Firnkorn angribes; disse falde altsaa fra hverandre som Sand, 
men fryse om Natten atter sammen til en ofte staalhaard, ens- 
formig Masse, især i Snekjedlerne og Firnbækkene, hvor en 
vis Lagdeling antyder de enkelte Perioder -af Snefald, Smelt- 
ning og Frysning. 

Denne Firn (nevé), hvad enten den endnu er uudviklet 
som Højbjærgsne eller allerede er begyndt at fæstnes, straaler 
i Alpesolens stærke Belysning med en langt mere blændende 
Glans end den dybere liggende Sne, der træffes af de brudte 
Solstraaler, og” er ligesom en glimrende Kappe, som Højalperie 
have kastet.over deres Hoved og Skuldre fra de højeste Toppe 
af og ned indtil 8—9000' Højde og ofte naturligvis dække 
med nye, friske Lag. Firnregionen nåar ned til den Højde, 
hvor den Sne, der fålder paa de Firnmasser, som gaa over i 
Gletscherne, bestandig tør igjen, — altsaa ned til den egent- 
lige Gletscherregion. Firnen er altid hvid, porøs, noget svamp- 
agtig og, da den indeholder megen Luft, altid» lettere end 
Gletscherisen ”), har ingen bestemt Struktur og er i bunden 
Tilstand endogsaåaa uden tydelig adskillelige Korn. Længere 


") Efter Dolfus vejer en Kubikmeter frisk Sne 85, Firn 628 og blaa 
Gletseheris 909 Kilogram. 

nede ere Firnkornene større og mere blaalige og gaa over i 
en blæret Is og mellem 8000 og 7600" Højde i Reglen aldeles 
over i Gletscherisen. 

I den nedre Firnregion kan Vandreren paa varme Dage 
se en. Mængde smaa'Bække løbe ofte i regelmæssig udskaarne, 
parallelle Furer ned over Firnmasserne. De bringe et ejen- 
dommeligt. Middagsliv ind i denne døde Verden. Ligesom So- 
len vækker Fuglelivet 1 Skoven, fremlokker den her rundt 
omkring paa Firnen rislende Vande, som ofte samle sig paa den 
vandrette Gletscher til foddybe Søer uden Afløb, medens der tu- 
sende Fod højere oppe ikke rører sig' en Draabe og alle Skræn- 
ter ligge fængslede i Lænker. Dette Vand hidrører dels fra 
Smeltningen af den nyfaldne Sne, dels fra Firnmassens Is- 
bindemiddel, men angriber ikke, eller i det mindste kun højst 
ubetydelig, den egentlige, aargamle Firn, som kun bliver noget 
løs, naar Varmen er paa det højeste. Om Natten fryser det 
Vand, der saaledes er sivet sammen i de smaa Furer, og Bæk- 
kene. stanse deres Løb. Formiddagssolen kalder dem imidler- 
tid atter til Live; Natisen smelter let igjen, men Firnmassen 
holder sig. Dennes dybere Partier forandres imidlertid efter- 
haanden ved det. nedtrængende Vand til Gletscheris, og det 
omtrent paa følgende Maade. Øverst ligger Vintersneen og 
den nyfaldne Sne, der i-Løbet af Sommeren bliver kornet, 
haard og gaar over til Firn; unden den ligger forrige Aars 
faste, kornede Firnmasse, .der er klar” og isagtig, men falder 
fra hinanden i, enkelte Korn, naar Forbindelsen hæves; endnu 
dybere nede finde vi en langt fastere, blæret og mere udviklet 
Firnmasse og under denne endelig den i det blaalige spillende 
Firngletscheris. Saaledes er Forholdet i en Højde af over 
10000”; i 12—14000' Højde bestaar Dækket kun af den saa- 
kaldte Højalpesne eller uudviklede Firn, da der paa Grund af 
Luftens Tørhed og” ringe Varme ikke kan finde nogen betyde- 
lig Smeltning og derfor heller ikke nogen ordentlig Omdan- 
nelse af Sne til Firn Sted. Ved 9000" er Forholdet som ved 
10000", kun ere de øverste Lag meget mindre mægtige, og 
Gletscherisen viser sig allerede i nogle faa Fods Dybde. Ved 
7600" Højde er Firnlaget endelig aldeles forsvundet, og Glet- 

scheren træder frit og selvstændig frem for Dagen. Paa vel 
beskyttede Steder mellem Fjældtoppene kan der selv i de 
største. Højder danne sig smaa Vandbeholdninger, der fryse 
til om Natten og danne Fjældis, men denne ligger oven påa 
Firnlaget og bestaar af almindelig tæt Vandis. 

I Firnregionen mærker man allerede en vis Bevægelse 
nedad mod Gletscheren. Hvor Bunden er kløftet og Bevægelsen 
derfor ujævn, opstaar der lange Revner, af hvilke den største 
hyppig findes ved Firnbækkenets øverste Rand, der hvor det 
river sig løs fra Fjælddalens Væg. 

Gletscherne ere Alpeverdenens mest storartede og i 
videnskabelig Henseende interessanteste Fremtoning og have i 
de sidste Decennier været Gjenstand for de mest omfattende 
Undersøgelser. Medens man tidligere betragtede dem som hvi- 
lende Ismarker, der i det højeste smelte noget sammen i 
varme Somre og derimod vinde.j Omfang i fugtigkolde Aar 
og oprindelig ikke ere andet end frosset Snevand, have disse 
fortrinlige Iagttagelser ledet til højst overraskende Resultater 
med Hensyn til Gletscherismassens Oprindelse, Bevægelse og 
øvrige: dermed i Forbindelse staaende Forhold: Langvarige, 
omhyggelige og møjsommelige Forsøg ere blevne udførte og 
dristige og storartede Teorier begrundede; en Række af Aar 
har den dannede Verden fulgt de nye Gletscherteorier med 
Opmærksomhed, og dog er dette nye Erkjendelsens Omraade 
kun til Dels erobret med videnskabelig Sikkerhed. 

Gletscherverdenen hår stor Indflydelse paa Sneregionens 
hele Fysiognomi, da den indtager en stor Del af dens nederste 
Halvdel og bestemmer dennes naturhistoriske Karakter. Ebel 
talte henimod 400 Gletschere i Schweizeralperne, af hvilke kun 
nogle faa ere under en halv Mil, mange derimod 2—3 Mile 
lange, en halv Mil brede og 100 til 600, ja efter de nyeste 
Maalinger selv 12—1500 Fod mægtige, og han beregnede Flade- 
indholdet af vore alpine Ishave til omtrent 50 O Mil eller 
saa meget som Kantonnerne Zurich og Thurgau tilsammen. 
For Øjeblikket kjender man 608 Gletschere i vore Alper, der, 
Firnregionen indbefattet, men uden de-nærmeste nøgne Fjæld- 
partier, udgjøre tilsammen næsten 37 m Mil (2096,09 E Kilometre). 

Af disse 37 o Mil kommer omtrentlig ”/s paa Rhin-, 1/7 påa 
Aar-, 1/15 paa Reusz-, "/46 paa Limmat-, 1/2 paa Rhone-,”/21 paa 
Tessin- og ”/12 paa Juradistriktet. Enlige Gletschere af ringe 
Omfang, som optræde selvstændig og uden Forbindelse med 
større Firnflader, ere endfu den Dag i Dag i Begreb med at 
danne sig, f. Ex. den »blåa Sne« paa Såntis, »Dreckgletscherli« 
paa Fåulhorn, der først er opstaaet i Mands Minde, og de 
store Lavinskred ved Binna oven for Auszerbinn (Wallis), af 
-»hvilke det ene har ligget i tolv Aar og allerede er forvandlet 
til Gletscheris ved sin nederste Ende. Rothelchgletscheren paa 
Simplon opstod efter Aaret 1732, en anden neden for Galen- 
horn i Saaszdalen efter 1811, selv Rosenlåuigletscheren skal 
ikke være gammel. 

De schweiziske Gletschere forekomme især i de førnævnte 
tre højeste Bjærggrupper, skjønt ikke saa meget påa Grund 
af de enkelte Toppes absolutte Højde, som paa Grund af disse 
mægtige Bjærgmassers stærke Forgrening og vidtudgribende, 
sønderrevne Arme. "En fritstaasnde, slank Kegle har ikke 
Plads til Gletschere; for at kunne”dannes fordre disse Højsletter 
over Snelinjen, i hvilke uhyre Snemasser kunne ophobes. 
Ogsaa Montblanc i Vest og Orteles i Øst gjemme anselige 
Gletscherpartier, men de staa baade i Størrelse, Skjønhed og 
Mangfoldighed af Fremtoninger uendelig langt. tilbage for de 
egentlige Schweizeralpers. De største Gletschere findes i Monte- 
rosa-, de fleste i Finsteraarhorngruppen. Den første af disse 
begunstiger ofte i de dybe Kløfter og i Højdalene mellem sine 
gigantiske Bjærgknuder en Forening af flere, indtil otte Glet- 
schere og gjemmer de vidunderligste Isdannelser i sit Skjød. 
Umaadelige og uudforskelige Gletschermarker strække sig i 
nordlig Retning fra den over Mischabelhornene indtil Balfrin 
og over Matterhorn og Dent-Blanche til Turtmann ind i 
Rhonedalen; mod Vest strækker Gletscherklædet sig langs Cen- 
tralkjædens Ryg og Sider med forholdsvis ubetydelige Af- 
brydelser lige til Montblanc, mod Nordost naar det Gotthard, 
hvor den smalle og flade, men lange Griesgletscher støder til 
de tessinske Alper.  Finsteraarhorngruppen har Gletscherhave, 
som med ringe Afbrydelser indtage en Længde af 13 Mil; 

Aletschgletscheren er over fem Mile lang og vistnok den længste 
i hele Schweiz; Unteraargletscheren er den største i Berner- 
alperne, Rosenlauigletscheren den reneste og skjønneste, Grindel- 
waldgletscheren den dybeste af alle Schweizergletschere. Hele 
dette udstrakte Gletscherparti med dets uendelige Firnmarker 
viser sig fra Toppen af »Jomfruen« som et eneste sammen- 
hængende, men mangfoldig sønderrevet Tæppe, der hænger ud 
over alle Kamme og Bjærgskrænter i Lauterbrunnens, Grindel- 
waålds, Rosenlaui's, Urbachs og Oberhasli's Dale ned i Rhone-, 
Lonza- og Kanderdalen — en Udstraaling. fra et .mægtigt Is- 
centrum med et Fladeindhold, som G. Studer har anslaaet til 
omtrent 15 CO Mil. Urneralperne og de sydlige Glarneralper 
ere forholdsvis fattige; rigere derimod de rhætiske. Adula- 
gruppen ved Hinterrheins Kilder sender alene paa en Omkreds 
af over tre Mil over tredive betydeligere Gletschere ned ad 
de nærmeste Dalskrænter, og blandt disse syv mod Nord, sex 
mod Nordost og fem mod Øst. Endnu anseligere ere vist nok 
den mangetoppede Berninagruppes tre Gletscherpartier, hvis 
Ishave skulle være over ti Mil i Omkreds. I Roseggletscherens 
øde Isverden ligger der en smuk, græs- og blomsterklædt 
Oase, som bebos af Hyrder og Hjorder. I Øst sender Selv- 
rettas Bjærgknude betydelige Gletschermasser ud til tre for- 
skjellige Sider. 

Vi-have nu kastet. et flygtigt Blik paa den schweiziske 
Gletscherverden, hvis enkelte Partier efter deres Beliggenhed 
benævnes Firn-, Dal- og Fjældgletschere. Grænserne opadtil 
ere vanskelige at bestemme, da der ikke er nogen bestemt Ad- 
skillelse mellem den egentlige Gletscher og Firngletscheren, og 
Grænsen desuden ikke ligger i samme Højde alle Vegne. I 
Almindelighed sætter man Firnregionens nederste Grænse ved 
omtrent 8000", og neden for denne begynder altsaa naturligvis 
de nøgne Gletscheres Region, men i Bindnerbjærgene antager 
man derimod, at denne sidste Region naar til 9—10000”, navn- 
lig paa Sydsiden. Fra denne Højde strække Gletscherne sig 
ned til meget forskjellig Dybde, og det er da ikke saa meget 
dem, der komme højst oppe og længst borte fra, som naa 
længst ned, som meget snarere dem, der beskyttes mest ved 

Bjærg- og Dalformerne og staa i Forbindelse med de største 
Isregioner. Deraf kommer den store Forskjel i den nedre 
Gletschergrænses Højde. Den mægtige Unteraargletscher naar 
til 5728", den lange Aletschgletscher til 4000", den nedre 
Grindelwaldgletscher endogsaa til 3135", altsaa midt ned i 
Bjærgregionen og 5200" neden for den lokale Snegrænse; me- 
dens i Glarneralperne Sandfirn omtrent strækker sig ned til 
6000”, Claridengletscheren til 7000' og Tødigletscheren til 4970' 
Højde, saa at Gletscherpartierne, naar vi tage Firngletscherne 
med, i Almindelighed indtage en Region mellem Højdeiso- 
termerne for — 8 -0g + 5? C, 5) 

Denne hele Gletscherverden har Lighed med et uhyre 
stivnet Hav, som dels ligger opstemmet mellem de højeste Horn 
og Tinder, dels i brede Bølger vælter sig ned over alle-Høj- 
rygge, ofte presser sig med Besværlighed gjennem smalle Dale, 
optager talrige Tilløb og med enkelte af sine Arme naar dybt 
ned i Dalbugterne, hvor det hænger tavst og ubevægelig ud 
over Engenes saftige grønt, som om det fasttrylledes ved et 
eller andet Trolddomsord. Denne Gletschernes uhyre Ud- 
bredelse har naturligvis stor Indflydelse paa Udviklingen af 
det organiske Liv, thi Gletscherne ere langt værre Fjender af 
dette end Sneen. Medens denne paa mange Maader beskytter 
og bevarer den unge Plantespire. og det 'slumrende Dyrelivs 
svage .Aande, tilintetgjøre hine det. Thi Gletscheren holder 
ikke Jorden varm; den afskærer Plantedækket og tager næppe 
et Frø med ned i Dalen, der vel ogsaa ofte dør, før det efter 
en langvarig Rejse naar Endemorænéns golde Jordbund. Med 
nogle faa mærkelige Undtagelser sky de levende Væsener den 
som et Dødens Hjem. Gemsen og Stenbukken omgaa den, og 
kun Dødsångsten kan drive dem hen over den; Fuglen finder 
intet Bytte der; selv Leddyrene undgaa Ishavenes . blomster- 
løse Grusvolde og evige Kulde — alene med Undtagelse af 
den forunderlige Gletscherloppe. Dog er dette dens negative 


£) De amerikanske Ander have ingen Gletschere; paa Himalaya nåa de 
dybeste ikke under 9000", 

Forhold til det hele organiske Liv i Bjærg- og Alperegionen 
saa temmelig indskrænket til Gletscheren selv, og allerede lige 
ved dens Grænser trives Planter og Dyr uden Frygt og med 
Held, ja man antager endogsaa, ikke med Urette, at Glet- 
scherens Nærhed og den derved frembragte større Friskhed og 
Fugtighed i Luften har en fordelagtig Indflydelse paa Plante- 
væxtens Yppighed i de lavere Regioner. Imidlertid maa saa 
betydelige Ismasser dog ogsaa nedtrykke Jordskorpens Middel- 
varme der, hvor denne er over 0%, og det ikke blot umiddelbart 
under Gletscheren, men selv i en vis Afstand- fra den. Saa- 
ledes formindsker Grindelwaldgletscheren Jordvarmen, der her 
i en Dybde af fire Fod i Gjennemgnit er 5,84? R., i Nærheden 
af Gletscherens Rand til 1,36" og -en halv Fjerdingvej derfra 
til ikke fuldt 4%. Dog er denne Indvirkning ikke videre føle- 
lig paa Plantevæxten; — rundt om den stivnede Isflod grøn- 
nes Græsarter, Urter, Naaletræer og' Bøge i usvækket Kraft. 

Middelbart gavne Gletscherne imidlertid det organiske Liv 
over store Landstrækninger, i det de lige fra Foraaret indtil 
sent i Efteraaret uden Undtagelse nære alle Schweiz's store 
Floder og påa den Maade ogsaa forsyne Lavlandet. med be- 
frugtende Vandforraad. Fra den nederste Ende af enhver 
Gletscher strømmer der nemlig en snart mælkehvid, snart grøn- 
lig, sortladen eller graalig Bæk af næppe 1' Varme, der dels 
hidrører fra Sneens -Smeltning, dels fra mulig forekommende 
Grund- og Sidevand, dels fra indtraadte Nedslag. Bækken og 
den indstrømmende varme Luft udskærer ofte Gletschereus 
nederste Del og danner indtil 100 Fod høje og 40—80 Fod 
brede, hvælvede Iskjældere, fra hvilke den styrter brusende 
frem eller kaster sig som et Vandfald i lynfunklende Strømme 
ud over Bjærgvæggen (som f. Ex. fra Muttenfirn paa Hausstock). 
Naar Gletscherne ere store, samler Isvandet, der altid har en 
Varme af 0"? R., naar det løber hen over ren Is, men af 094 
indtil 07,7, naar det har løbet i sandede Render, og af 5—8? 
efter et kort Løb i den faste Stenmasse, sig ikke sjælden til 
stærke, klare, periodiske Bække, som, forunderlig nok selv i 
denne Vidundernes Verden, kunne bryde frem af Grotter midt 
i Ishavene (f.- Ex. paa Rhonegletscheren) og efter et kort og 

brusende Løb atter forsvinde i en eller anden Tragt, der slu- 
ger -dem og leder dem ned til Gletscherens Fod. Desuden 
finder man ogsaa mange dybe, asurblaa Huller og Tragter, 
som ikke gaa ned til Bunden og snart ere ganske tomme og 
tørre, snart. danne hele Systemer af smaa, blaagraa Isvand- 
laguner, medens andre Huller, der ere Rester af gamle Gletscher- 
spalter, naa i en uhyre Dybde lige til Bunden og vise, hvilken 
Mægtighed Gletscheren har, f. Ex. de 780 Fod dybe Huller 
paa Unteraargletscheren.. Om Sommeren og Efteraaret svinder 
Gletscheren selv stærkest; tørre Vintermaaneder kunne derimod 
stanse Smeltningen aldeles. I Januar 1854 lod Sardasca- og 
Selvrettagletscheren første Gang i Mands Minde Landqvarts 
Kildeløb aldeles tørre. De Vande, der strømme fra Gletscheren, 
indeholde opslemmede en Mængde frugtbargjørende mineralske 
Stoffer og benyttes derfor især i Wallis til at overrisle Enge, 
Vinbjærge og Haver med. Engene ved Birgisch, Mund, Egger 
og Auszenberg prange i den yppigste Frugtbarhed , endskjønt 
de aldrig faa dyrisk Gødning. 

Vi fastholde altsaa den Anskuelse, at Gletschernes Til- 
blivelse fremfor alt betinges af deres Sammenhæng med. Firn- 
regionen, det vil sige, deres Kilder ligge i de udstrakte, uregel- 
mæssige Firnbækkener, i hvilke Højbjærgenes Sne opsamles i 
Masse tillige med den Støvsne, som blæser ned fra de om- 
givende Kupler og Kamme; end videre af deres Forekomst i en 
Højde, i hvilken den daglig sig gjentagende Sne- og Issmeltnings- 
proces samt Gjenfrysning er mulig efter en storartet Maale- 
stok. Ligesom Højbjærgenes. Sne omdannes til den kornede 
Firn ved Gjennemsivning af Snevand og Frysning, saaledes 
udvikles denne igjen til Gletscheris i de dybere Egne, hvor 
Smeltningen og alle de atmosfæriske Indvirkninger kunne fore- 
gaa paa en fuldstændigere Maade. Gletscheren ernæres altsaa 
overvejende, om ikke udelukkende, af de øvre Firnlag; dens 
egen Vintersne bliver sikkert kun i meget ugunstige Aar og i 
meget ringe Grad til Dele af dens Ismasse. Hvad den taber 
i Masse for neden ved sin Fod og overhovedet i den varme 
Tid, erstattes omtrent ved den oppe ved dens Kildepunkt fore- 
gaaende Omdannelse af Firn til Gletscher;. den er altsaa i 

visse Maader at betragte som et stadigt Afløb fra de øvre 
Firndale og forhindrer derved ligesom Lavinerne en bestandig 
Tiltagen af Snemasserne i disse store Højder. 

Hvad Strukturen angaar, er Gletscherisen i mangen Hen- 
sende forskjellig fra almindelig Vandis. Thi medens denne 
danner en ensartet Masse, er Gletscherisen- lagdelt ligesom 
Firnregionens Sne, har lodrette, blaa og hvide Baand, er sejere, 
kornet i Massen og danner et Konglomerat af tydelige tættere 
blaa og blærede hvidlige Iskorn, gjennemtrukket af fine runde 
eller flade Luftblærer og Haarspalter, der synes netformig at 
gjennemvæve Gletschermassen i dens hele Tykkelse og føre en 
stor Mængde Vand ned i den. Udsætter man et Stykke 
Gletscheris for en højere Varme, bliver . Haarspalternes fine 
Net snart tydeligere, Massen bliver løsere og falder endelig 
fra hinanden i en Bunke af smaa Iskorn. I den øverste 
Gletscherregion ere Kornene altid meget mindre end hen imod 
den nederste Ende af Gletscheren, hvor de kunne have et 
Gjennemsnit af en Tomme, saa at der altsaa foregaar en sta- 
dig Forandring i det indre af Gletscheren, alt som den rykker 
frem i sin Bane. Efter Hugi's Anskuelse staar Gletscheren i 
et inderligt Vexelforhold til Atmosfæren ,. saa at den uafbrudt 
indsuger en betydelig Del af dens Fugtighed og derimod af- 
giver nogle af sine Bestanddele til den. Deraf kommer det, 
at et Stykke Gletscheris, f. Ex. af en Kubikfods Rumfang, be- 
standig forandrer Omfang og Vægt ved: at henligge i Luften, 
uden at der dog finder nogen som helst Smeltning Sted. Ved 
en Varme af 10—15' R. blev en saadan Gletschertærning om 
Natten 12—13 Lod tungere og om Dagen igjen lige saa meget lettere, 
som om den indaandede atmosfæriske Stoffer, optog og be- 
arbejdede dem i, hin Tid af Døgnet og atter udaandede dem 
om Dagen. Dens glathøvlede Overflade blev ru og knortet; 
efter sexten Dages Forløb var den bleven betydelig større, men 
alligevel flere Pund lettere. En anden Gletschertærning, som 
var overstrøget med Sirup og - derved beskyttet mod Luftens 
Indvirkning, havde hverken forandret Omfang eller Vægt. Hugi 
gjør heraf den Slutning, at Gletscherisen stadig forandres 
"under Atmosfærens Indvirkning, at dens indre Struktur derved 

efterhaanden maa blive en anden, og at en Bevægelse af den 
hele Masse maa blive den nødvendige Følge af denne Om- 
dannelse. Den egentlige Gletscheris er altsaa intet mindre end 
en ensformig Masse; den er kornet, lagdelt, gjennemtrukket af 
blaa og hvide Isbaand, af Luftblærer og et uendeligt fint og 
tæt Næt af Haarspalter, gjennem hvilke der i det mindste paa 
Sommerdage siver en Mængde Vand med, som formerer dens 
Zumfang ved at fryse og synes at erstatte det store Tab, der 
finder Sted ved Smeltning og Fordunstning paa Overfladen. 
Ved en Middelvarme af 3—4' udgjør -denne Formindskelse i 
Gjennemsnit 40—45 mm, ja selv 60—70mm om Dagen, saa at 
Gletscherens Tykkelse i Løbet af de fire Sommermaaneder kan 
aftage 10, under gunstige Vejrforhold endogsaa 30 Fod. 

Det er vanskeligt nok at angive, hvad Farve Gletscheren 
egentlig har. Allérede oppe paa Snemarkerne bemærker den 
rejsende til visse Tider en blaalig Farvetone i enhver lille Hul- 
ning, i enhver Firnspalte; de større Gletscherkløfter have der- 
imod en ubeskrivelig skjøn Farve, som vexler mellem det 
svageste lyseblaa og det dybeste mørkeblaa og Asur og uvil- 
kaarlig fængsler det beundrende Øje. Andre Gletscherpartier 
have en mat søgrøn Farve, atter andre ere graalighvide eller 
graaligsorte, men slaar man et Stykke af Massen af, viser det 
sig ganske farveløst. I Almindelighed har man bemærket, at 
ved pludselige Varmeforandringer bliver en given Gletscher- 
farve bestemtere og renere eller forandres hurtigere. Nogle 
(Hugi) have villet udlede dette af en Forandring i Gletscher- 
blærerne, medens andre (Agassiz og Desor) paastaa, at alt 
Vand i vore Bjærge, hvad enten det nu er flydende eller fast 
(Firn, Sne, Is, Gletscher), har en blaalig Farve, hvis Styrke er 
foranderlig, men voxer med Tætheden. I enhver Gletscher 
kan man med temmelig Bestemthed skjelne mellem den blærede, 
tørre, mathvide Is og den tætte, i sine Porer med Vand op- 
fyldte blaa Is. 

En anden Ejendommelighed hos Gletscherisen i Modsæt- 
ning til Lavlandsisen er dens skarpe basiske, sammensnærpende 
Smag. Det rene, aldeles friske Gletschervand er næsten udrikke- 
ligt, har en flov Smag, forøger Tørsten og fremkalder let 

Diarrhoe, hvorfor Faarehyrderne paa det midt i Gletscherhavene 
beliggende grønne Zåsenberg og Bånisegg slæbe store Stykker 
Gletscheris op paa Fjældene og lade dem smelte der ved Sol- 
varmen, hvorpaa de længere nede opsamle det nedrindende Is- 
vand som godt Drikkevand. Paa samme Maade kaste Gemse- 
jægerne Gletscheris hen paa Klipperne og slikke det Vand op, 
som er løbet ned ad disse. Thi saa udrikkeligt Gletschervandet 
ogsaa er, strax efter at 'det er dannet, saa forfriskende bliver 
det, naar det har løbet en kort Tid hen over Klippegrund og 
har optaget Kulsyre. Hugi opnaaede det samme ved at piske 
Vandet dygtig i et Kar, hvorved det hurtig optog Ilt af Luften. 
For denne Isens stærke Optagen af Ilt taler ogsaa den-Er- 
faring, man har gjort, at Jærnredskaber, som have ligget i 
Aar og Dag paa Højgletscherne, ikke ere blevne det mindste 
rustne; — Gletscheren har taget Ilten bort fra dem. I for- 
rige Aarhundrede søgte en entreprenant Person ved Navn Dr. 
Salchi at gjøre sig en Fordel af denne Gletscherisens karak- 
teristiske Beskaffenhed ved at tilberede en »Gletscherspiritus«, 
som for en -kort Tid kom betydelig i Kredit ved den berømte 
Hallers Anbefaling. 

Hvad der hidtil er sagt om Gletschernes hele Natur vil 
gjøre os mangt et paafaldende Fænomen mere forstaaeligt. 
Man ved, at de ere i stadig Bevægelse, at de bestandig rykke 
ned ad, at de efter Hældningsvinklen og Bevægelsens Hastig- 
hed snart slaa mindre, snårt større, undertiden endogsaa uhyre 
store Spalter, at de bære Stenvolde ned påa deres Ryg, atøde 
give fremmede Legemer, som de have slugt, fra sig igjen, og 
at de påa Grund af Bortsmeltningen danne de mest forunder- 
lige og fantastiske Pukler, Spidser, Søjler, Obelisker, »Gletscher- 
roser«, Naale og Figurer af alle Slags. Gletschernes Frem- 
rykken, det væsentligste Middel, hvorved de alpine Egne be- 
frie sig" for et Overmaal af Snemasser, er en afgjort, for længe 
siden anerkjendt Kjendsgjerning.. Grindelwaldgletscheren ryk- 
ker aarlig omtrent 25 Fod frem; Hugi's Hytte paa Unteraar- 
gletscheren, hvis Hældning er mindre end 5, rykkede fra 1827 
til 1830 2184 Fod ned og indtil 1836 4384 Fod, en Signal- 
stang paa en uhyre Klippeblok endogsaa 2944 Fod i de første 

tre Aar. Alene fra Marts til August 1851 gjorde den nævnte 
Hytte en Vandring paa 1000 Fod. Den øverste Del af Bossons- 
gletscheren antages aarlig at bevæge sig 600 Fod frem, den 
nederste 547. Da Saussure 1788 besteg Montblanc, efterlod 
han nogle Stiger ved Aiguille noire, som 44 Aar efter, i Aaret 
1832, kom frem paa Mer de .Glace i Nærheden af les Moulins 
og i denne Tid altsaa havde tilbagelagt en Vej af 14500 Fod. 
En Stenmasse, som styrtede néd paa Gletscherens Rand fra 
Erzberghorn, rykkede over 4000 Fod frem i tre Aar, medens 
en Signalstang, som var anbragt midt ude påa Gletscheren, 
kun rykkede 3620 Fod frem i samme Tid, hvilket beviser, at 
skjønt alle "Gletscherens Dele ere i Bevægelse, er denne dog 
ikke ens for det hele Islegeme, i det den midterste Del, som 
har den største og tungeste Masse, er mindre let bevægelig 
end Sidepartierne, der have ringere Mægtighed og derfor ogsaa 
paavirkes stærkere af Jordbundens Varme. Andre Iagttagelser 
have vel eftervist en lignende uensårtet Fremrykning, men med 
den Forskjel, at Gletscherne efter dem netop skulde være i 
stærkest Bevægelse i den midterste Del. Grunden til den hele, 
halvt tykflydende, halvt glidende Ismasses samlede Bevægelse 
ligger vist nok til Dels i dens egen uhyre Vægt, der ved en 
Mægtighed af flere hundrede Fod næsten er uberegnelig og 
navnlig om Sommeren, naar Jordvarmen udhuler dens Grund, 
maa drive den ved sit uhyre Tryk ned selv ad meget svagt- 
skraanende Dalbunde, navnlig naar disse bestaa af Klippegrund 
eller løse Stenmasser”), men paa den anden Side, og det vist 


x) Paa sine Vandringer under Gletscherne fandt Hugi deres Underflade 
om Sommeren altid yderst glat og drivvaad og Luften 4—6? R. varm 
og meget fugtig. Nogle af dem var aldeles underminerede og hvilede 
blot paa de store Stenblokke som paa Piller, der altsaa nødvendigvis 
maatte dele Bevægelse med Gletscherisen; andre sluttede tæt til Jorden 
og vare frøsne aldeles sammen med den. Man maa nemlig erindre, at 
euhver Gletscher har sine Ejendommeligheder, der afhænge af dens 
Højde over Havet, Varmeforhold, Hældning o. s. v., og et overfladisk 
Blik viser ogsaa en højst forskjellig Udvikling af de enkelte Gletschere. 
Ligger en Gletscher under en Højdeisoterme af 0? eller mere, smelter 

nok hovedsagelig, i selve Gletschermassens indre Struktur- 
forandringer, i Luftblæresystemets og Haarspaltenættets Ud- 
videlse og Sammentrækning og i Gletscherkornenes Omdannelse. 
For Grindelwaldgletscherens Vedkommende har man gjort den 
Beregning, at en given Del af dens Ismasse kun behøver tyve 
Aar for at naa fra Firnregionen og ned. til Gletscherens nederste 
Ende, hvor den forsvinder aldeles. Der kan altsaa lige saa 
lidt være Tale om evig Is som om evig Sne. Den Hurtighed, 
hvormed Gletscherisen smelter nede ved den nederste Ende, 
afhænger naturligvis nærmest af Højden over Havet og er meget 
forskjellig. Ved Aargletscheren beregnes den til 80, ved Aletsch- 
gletscheren til 133, ved Montanvert til 200 og ved Bossons- 
gletscheren endogsaa til 450 Fod om Aaret. 

Den Hurtighed, hvormed Gletscheren bevæger sig fremåd 
(i Gjennemsnit 100—300 Millimetre paa en varm Sommerdag), 
afhænger af Gletschersengens Skraaning og forskjellige Be- 
skaffenhed. I Dalsnævringerne stemmes Gletscheren til Vejrs 
påa begge Sider, hæver sig ligesom i Brændinger op ad Fjæld- 
væggene ,0g naar her ikke sjælden en uhyre Mægtighed. 
Stanses den af en Tværdæmning, taarner den sig op foran 
den, voxer ud over den, hænger med sin frie Kam over Klippe- 
muren og styrter til sidst ned fra den, knuses, smelter og for- 
svinder. Er det imidlertid en Gletscher af stor Mægtighed, 
ophobes de nedfaldne Stykker neden for Bommen, fryse atter 
sammen og danne ligesom Lavinerne under gunstige Forhold 
en ny Gletscher påa den næste Dalterrasse, der har samme 
Struktur som den gamle, selv med de karakteristiske blaa 
Baand, og ligesom "denne atter bevæger sig ned gjennem Da- 
len. I Højbjærgene kan man oftere træffe tre til fire saadanne 
Fald påa samme Gletscher. 

Paa Grund af de indre Forandringer i Gletscheren, dens 
ulige Fremrykning og derved bevirkede Spænding og Gletscher- 

den naturligvis paa Grund, af Jordvarmen, og der flyder da en Gletscher- 
bæk under den, som forstærkes ved det Vand, som trænger ned gjennem 
Randkløfterne, 

sengens ofte meget betydelige Ujævnheder brister Gletscher- 
isen hyppig paa tværs og danner kileformige Spalter, der dog 
sjælden naa lige til Bunden og især opstaa paa varme Sommer- 
dage eller i de paafølgende kolde Nætter under dumpe Brag 
og stødvise Rystelser i hele Ismassen. Om Natten hører man 
ikke sjælden en hul, knagende Lyd fra disse Kløfter, som hid- 
røre fra- Gletscherens Bevægelse hen over den ujævne Dalbund. 
Vi kunne godt forstaa, hvorledes der maa opstaa en forskjellig 
Spænding og til sidst en Spaltning i Massen, naar en Del af 
Gletscheren stanses ved Ujævnheder i Bunden 'og bliver til- 
bage, medens den øvrige Del rykker hurtigere frem. Ligeledes 
kunne de store Gletschérhvælvinger styrte.sammen ved deres 
egen Vægt, naar de Piller, som bære dem, ved Bevægelsen for- 
rykkes fra deres Støttepunkter. Ved Gletscherens videre Frem- 
skriden udvides Spalterne ofte meget betydelig; ved den. ulige 
Bevægelse, Massen er i, faa de en anden Beliggenhed og drejes 
ofte helt rundt, men saa snart Gletscheren igjen naar ned påa 
jævn Grund, smelter og voxer den sammen igjen. Drejer den 
om et fremspringende Klippeparti, opstaar der straalformige 
Spalter, og breder den sig frit ud ved sin nedre Ende, dannes 
der Længdespalter, der løbe vifteformig ud imod Siderandene. 

Det indre af de større Spalter, som, i forbigaaende sagt, 
ofte ere fyldte med favnedybt Vand, naar de udgaa fra en for 
dette uigjennemtrængelig Basis, frembyder et herligt og mange- 
fold vexlende Farvespil. Man hører ofte tale om den store 
Kulde, som skal herske nede i disse Spalter, men om Sommeren 
synker Varmen i dem aldrig dybere end en halv Grad under 
09%, og om Vinteren: er den bestemt højere end paa Gletscherens 
Overflade, uagtet den, der trækkes op af en saadan Kløft, har 
en Fornemmelse, som om han kommer ind i en varm Stue, 
medens han følte' en bidende, skarp Kulde, saa længe han 
var nede i den. Sandsynligvis beror dette paa Luftens Tørhed. 
Naar flere Gletschere flyde sammen og gaa over i hverandre, 
dannes der en ensformig Fællesmasse af dem alle, medens de 
Spalter, som de bringe med sig, drejes og forskydes. efter 
Hældningsforholdene, indtil der opstaar labyrintformige Næt og 
Kløftninger. Skrider en Gletscher ned gjennem et ujævnt 

og stejlt Leje, brister og sønderrives den paa den mærkeligste 
Maade og taarner sig op til de forunderligste, ofte 30—40 Fod 
høje Pyramider, Taarne, Søjler, Ruiner og Rev, påa hvis Toppe 
der ofte ligger store-Sten. Fodstykkerne briste imidlertid ofte, 
og Stenene styrte ned i'Spalterne, dækkes med Sne og Is, men 
vise sig efter nogen Tids Forløb igjen paa Overfladen. »Glet- 
scherne rense sig«, sige Folk; selv Blokke paa 20000 Kubik- 
fod, som ere styrtede ned i dybe Spalter, komme igjen frem 
paa Overfladen. Grunden til dette paafaldende Fænomen lig- 
ger imidlertid ene og alene i Overfladens Smeltning, der er 
meget betydeligere, end man i Almindelighed tror, og påa 
Gletscherens Vej fra dens Udspring til dens Ende efterhaanden 
naar helt ned-til dens dybeste Lag og saaledes altsaa maa 
blotte alle de fremmede Legemer, som findes i den. Man maa 
nemlig ikke tage det alt for nøje med Gletschernes fuldkomne 
Renhed. Ved lidt nærmere Eftersyn vil man uden Møje opdage, 
at der findes Sten og Plantelevninger indbagte i Isen, selv i 
flere Favnes Dybde, og at der næsten regelmæssig ligger et 
yderst ringe Lag fint Sand mellem hvert Aarlag, som er blevet 
blæst ud påa Gletscheren om Sommeren og dækket om Vin- 
teren med et Snelag, der ved sin Omdannelse til Is har inde- 
sluttet de fremmede Legemer i ; Gletschermassen. Større 
Gjenstande som Blade, levende og døde Insekter og døde 
Gemser synke forholdsvis dybt ned og med skarpt begrænsede 
Omrids. Selv store Dyrs Kjød holder sig friskt et helt Aar, 
naar de ere blevne hurtig og fuldstændig begravede, men 
falde de ned i Spalterne, raadne de bløde Dele. 

Alt, hvad der ellers styrter ned fra Sidevæggene paa 
Glétscheren og ikke falder i Randkløfterné, bærer den i Ti- 
dernes Løb rolig ned paa sin Ryg i Form af Stenrækker og 
altid -drypvaade Sten- og Grusvolde (Moræner), der undertiden 
kunne nåa en Højde af hundrede og en Bredde af flere hun- 
drede Fod, som f. Ex. ved Sammenløbet af Lauteraar- og 
Finsteraargletscheren. Optager- en Gletscher en anden, som 
trænger sig ud i den fra en Sidedal, ville de Stenmasser, som 
have ligget paa de to mod hinanden vendte og nu sammen- 
flydte Sider, forene sig til en stor, i Reglen dog tydelig .tve- 
35 

delt Moræne, som rykker frem i Midten af den samlede Glet- 
scher (Centralmoræne, Guffer), medens de to fra hinanden 
vendte Siders Stenrækker ville danne dens Sidemoræner. 
Hver Gang en ny Sidegletscher forener sig med Hovedgletscheren, 
gjentages denne Proces; der opstaar en ny Midtmoræne 0. s. v., 
saa at man af Antallet af disse Indrevolde kan slutte sig til 
Antallet af de forenede Gletschere. Den store Zermattgletscher 
er saaledes opstaaet af otte fra Monterosa nedskredne Is- 
strømme. De paa Gletscheren nedstyrtede Stenmasser kunné 
for øvrigt forholde sig helt forskjellig. Store Stenblokke be- 
skytte saaledes deres Underlag mod Solens, Regnens og Vin- 
dens Indflydelse, og medens den omgivende Is smelter og 
svinder bort, synes de at voxe op over den og” ligge til. sidst 
paa en højst forunderlig Maade paa Postamenter eller Søjler 
af Is (de. saakaldte »Isborde«); smaa Sten optage derimod 
langt mere og hurtigere Solvarmen end Gletscherisen og smelte 
derfor lavere eller dybere Huller ned i den. Andre Brudstykker, 
ja selv hele Moræner, styrte ned i Kløfter og Huller og for- 
svinde, naa til sidst Bunden og males der fint mod Klipperne, 
saa at der som oftest er et Dyndlag mellem Underlaget og 
Gletscherens Underside. Ved den nederste Ende aflæsser 
Gletscheren sine Moræner; de styrte ud over den stejle Rand 
og danne ved Foden en Ende- eller Frontmoræne, som kån 
voxe op til en uhyre Vold af Blokke og Sten (Schwarzberg- 
gletscherens i Saaszdalen rummer over 244000 Kubikfod), naar 
den nederste Ende af Gletscheren hølder sig i længere Tid 
paa samme Sted, og næsten ligner en frygtelig Valplads, hvor 
Jætter have brugt tusende Centner tunge Klippeblokke. Natur- 
forskeren finder derimod der en let tilgængelig og vigtig Sam- 
ling af alle de Stenarter ,;” som Gletscheren har passeret paa 
sin Vej. 

Rykker Gletscheren nu videre frem, "saa forstyrrer og om- 
styrter den denne Vold, i det den presser de mægtigste Blokke 
ud til begge Sider; trækker den sig derimod tilbage, lader den 
Volden staa, men efterlader mellem den og sig en med 'uordent- 
lige Stenmasser opfyldt Flade, som efterhaanden kan beklædes 
med. et Græstæppe. Efter snerige Vintre og fugtige kolde 

Somre udbreder den sig ned ad, rykker ind paa de beboede 
Alpegræsgange og ødelægger ofte Hytter og Stalde; i snefattige 
Vintre og varme Aar fordunster og smelter den stærkt ved 
den nederste Ende og trækker sig derfor tilsyneladende tilbage, 
og det saa betydelig, at Spillerummet mellem de to nederste 
Punkter kan anslaas til over 4000 Fod. Den . nederste Ende- 
moræne angiver altid den største Udstrækning nedad, som 
Gletscheren nogen Sinde har naaet, og ligger ofte en halv Mils 
Vej neden for den nuværende Gletscherende. Fra Midten af 
det 16de Aarhundrede trængte en Række snerige Vintre Glet- 
scherne ned i Dalene; Grindelwaldgletscheren, som ogsaa nu 
rykker stærkt frem, ødelagde Petronellekapellet, hvis Klokke 
siden igjen kom frem af Isen og nu hænger i Kirketaarnet i 
Grindelwald. I vort Aarhundrede naaede Gletscherne deres 
største Udbredelse i de sørgelige Aar fra 1816 til 1819 efter 
allerede at have strakt sig meget langt ned i de første ti Aar; 
1822 veg de stærkt tilbage, saa at mange gamle Græsgange 
igjen kom tilsyne; saa voxede de igjen langsomt i 1826—30, 
stansede indtil 1833, voxede atter i 1836 og 1837, veg til- 
bage i 1839—42 og rykkede atter fremad fra 1349 til 1851, 
dog, som det syntes, mindre paa Grund af den noget lavere 
Middelvarme end påa Grund af de stærke Snefald. Andre 
Gletschere have imidlertid trukket sig tilbage i det samme Tids- 
rum, ja der har endogsaa været det Tilfælde, hvor en Gletscher, 
som delte sig i to Arme, rykkede frem med den ene af disse, 
medens den trak sig tilbage med den anden. Den store og 
smukke Gornergletscher paa Monterosa. er efter Beboernes An- 
givelser i de sidste tyve Aar rykket 1/3 og hvis man regner 
alle dens op- og nedgåaende. Bevægelser med, endogsaa over 
”/s Mil frem og har bedækket store Marker, hvorved den har 
pløjet dybe Furer i Jorden påa begge Sider. Tidligere havde 
Bjærgboerne flere Steder den Tro, at Gletscherne kun voxede 
én Gang hvert syvende Aar. 

Lydforholdene ere ogsaa ejendommelige i Gletscherne. Det 
gaar med den, der styrter ned i en Gletscherspalte, som med 
den, der bliver begravet i en Lavine: han kan høre hver Sta- 
velse, som bliver talt oven paa, uden at kunne gjøre sig for- 

staaelig med et eneste Ord. Ogsaa: paa de høje, frie Bjærg- 
toppe er der noget ejendommeligt ved Lydens. Forplantning. 
Rejsende berette saaledes, at de tydelig have hørt Tordenbragene 
af Gletscherbruddene paa Jomfruen i henimod fire Miles Af- 
stand paa Hochgant og Scheibengutsch i Entlebuch, medens 
man ikke mærkede noget til dem i den nærliggende Lauter- 
brunnendal. Paå Store Mythen hørte man tydelig Kommando- 
raabene paa Exercerpladsen ved Schwyz og paa Toppen af 
Vorderglårnisch endogsaa Flytningen af de store Kobbervandkar 
paa Jærnstativerne ved Adlerbrønden i Glarus, uagtet det 
stærkeste Knald af en Bøsse, som affyres oppe paa Toppen, 
aldeles ikke mærkes en halv Mils Vej nede paa Bjærget og 
der oppe kun lyder som et Piskesmæld. 

Hvor gamle vore nuværende Gletschere ere, lader sig 
ikke bestemme, men i det 17—18de Aarhundrede maa de 
have haft en betydelig større Udstrækning end nu, og de 
mange gamle Moræner vise, at denne i en tidligere, maa- 
ske . forhistorisk Tid har været endnu meget større; ja 
de aandrige Undersøgelser, som ere blevne anstillede over 
Gletschersporenes yderste Grænser, godtgjøre paa en uaf- 
viselig Maade, at de ældste Gletschere have naaet 1200 ind- 
til 2000' over de nuværende Gletscheres Overflade og i 
horisontal Retning have udbredt -sig fra Tådi til Rappers- 
wyl og Zurich, fra Grimsel til Bern og fra Montblanc til Genf. 

Vi have allerede bemærket, at Gletscheren efterhaanden af- 
slider. Dalens Bund og Sider. Som en Kæmpefil, der virker 
med Millioner af Centneres Vægt, afrunder den de skarpkantede 
Klipper, som den glider forbi, til lidet fremtrædende Kuller. De 
i dens Bund og Sider indefrosne Kvartskorn ridse og polere 
Klippesengen og skære ofte lige midt gjennem de indesluttede 
Forsteninger. Saa vel de afrundede Kuller som de slebne 
og stribede Flader forraade de gamle Gletscheres Værk- 
steder, selv om de findes langt fra eller højt oppe over den 
nuværende Gletscher, og have holdt sig tydelig, hvad enten de 
ligge frit for Dagen eller ere skjulte under Grus- og Græs- 
tæppet. Ja selv uden at man i det enkelte undersøger disse 
Spor af Slibning og Ridsning, gjenkjender man de gamle 

Gletschersenge ved det første Blik paa Dalen derved, at alle 
de af Gletscheren afslidte Klippepartier have afrundede og 
bløde Former, medens de oven for liggende ere bakkede og 
skarpkantede og overalt bære Spor af den naturlige For- 
vitring og Hensmulring. Dette er især overordentlig tyde- 
lig at se påa de krystallinske Klipper i Aardalen neden for 
Grimsel. 

Vi have endnu åt omtale nogle mærkværdige Dannelser i 
denne interessante Gletscherverden, — Dannelser, der selv 
ligesom ere et ringe Aandepust af levende Liv i denne fjendt- 
ige Verden. Vi mene her for det første den røde Sne, som 
vel næppe viser sig paa Gletscherne, men derimod i Reglen 
paa Firnen eller paa Grænserne ”af- den og formodentlig vil 
kunne træffes hist og her overalt i Schweizeralperne. Under- 
tiden falder der under eller efter en Sydvestvind en kanelbrun 
støvagtig Masse paa det friske Snetæppe i de sydostlige Alper. 
Det var' saaledes Tilfældet den 17de Februar 1850, da hele 
Egnen fra St. Gotthard til Rheinwaldbjærgene om Morgenen 
efter et stærkt Snefald om Natten viste sig helt tildækket med 
et rødligbrunt Støvtæppe. En mikroskopisk og kemisk Under- 
søgelse viste, at dette Støv væsentlig béstod af uorganiske 
Stoffer (Jærn, Kul, Kisel, Kalk og Lerjord) blandede med noget 
Blomsterstøv af Haslen og lod det uafgjort, om det var Passat- 
støv eller mulig skrev sig fra Vesuv, der netop havde et Ud- 
brud, og hvor Haåslen just blomstrede. Den 15de Januar 1867 
gjentog den samme Fremtoning sig i Bindnerbjærgene efter 
en udstrakt Maalestok. Støvlaget var 2—5 Centimetre tykt 
og blev alene i Graubiinden anslaaet til 30000 Centner. En 
nøjagtig Undersøgelse viste, at dette store Støvlag indeholdt 
Jærn, Kalk, Natron, Magnesia, Gips 0. 8. v., og at det var 
fuldkommen identisk med Ørkenstøvet fra Sahara, hvorfra det 
altsaa med Søndenvinden var blæst hen over Alperne. 

Aldeles forskjellig fra dette Alpestøv er derimod den saa- 
kaldte røde Sne. Den var allerede Aristoteles bekjendt, 
men blev først nøjere iagttaget af Saussure i de savoyiske 
og. wallisiske Bjærge og senere af Charpentier og Munkene 
påa St. Bernhard. Foruden påa de nævnte Bjærgé er den 

set. paa Bjærgene ved Bex og Anseindaz, paa Grimsel, Rhone- 
gletscheren, Beichfirn, Sidelhorn, Stockhorn, Wildstrubel; Jung- 
frau, Steinalpgletscheren, Engstlenalp , Fibia, i Val Flesz oven 
for Stisz, paa Glårnisch, Kårpfstock, Selvretta, Zaportalp osv., 
for det meste i én Højde af 7000—9000', men undtagelsesvis 
dog ogsaa (som paa Stockhorn og Monte Tamaro oven for 
Ragnoalp) ned næsten til 5000' Højde. I September 1868 har 
jeg første Gang set den paa Såntis, navnlig meget stærkt paa 
Kalbersåntis. 

Dens Optræden er.et overraskende og meget tiltalende 
Syn. Flere hundrede Kvadratfod af gamle Sne- eller Firn- 
partier, sjældnere af Firnis, vise sig overtrukne med det fineste 
Rosenskjær. Enkelte Pletter have en stærkere karminrød Farve, 
ud ad Randen til gaar den røde Farve over i en bleg gul- 
agtig Farve, i Fodsporene bliver den som Blod. Oppe paa 
Højfirnen er den stærkest ved Foden af de småa Firnujævn- 
heder, hvor. Smeltningen begynder. Man har åldrig iagttaget 
den før Midten af Juni og véd intet bestemt om, hvor vidt den 
nogen Sinde viser sig igien paa samme Sted. 

Skjønt Saussure havde anerkjendt den røde Snes Plante- 
natur, kunde man dog længe ikke gjøre sig ordentlig Regnskab 
for den. Først da Mikroskoperne var blevne fuldkomnere, 
lykkedes det at eftervise, at den bestaar af yderst smaa Celler 
med et. rødt Indhold og af 7/200—"/400 Linjes Gjennemsnit, som 
leve i utallig Mængde i Mellemrummene mellem den kornede 
Sne. De høre til de laveste Algeformer, kaldes nu gjærne 
Snealger (Protococeus nivalis Ag.) og ere nær beslægtede med 
en lignende Alge" (P. pluvialis Kg.)"), som ofte viser sig i 
stillestaaende Vand, som den farver rødt eller grønt. Mellem 
disse udviklede Celler fandt man snart nogle andre, som be- 
fandt sig i en livlig vibrende Bevægelse og derfor i Begyndelsen 
blev antagne for Infusionsdyr.  Nøjere Undersøgelser viste 
imidlertid, at disse bevægelige røde Smaalegemer var. Sne- 


") Blev funden i Mængde i det Regnvand, som havde samlet sig i Fjæld- 
kløfterne paa Såntis ved den samme Lejlighed, ved hvilken den røde 
Sne viste sig der første Gang. 

algens Sværmsporer, som senere udviklede sig til hvilende Cel- 
ler, saaledes som Tilfældet er med mange andre Ferskvands- 
alger. Snealgen ligger kun indstrøet i det øverste Lag af det 
let forgængelige Snetæppe, for det meste kun i 1—2”, sjælden 
i 4—6" Dybde. Dén formerer sig meget hurtig ved Deling, 
saa at en lille Plet under gunstige Forhold, f. Ex. i vedvarende 
klart Vejr, raskt breder sig over store Strækninger. Dens 
pludselige Optræden paa visse fjærnt fra hinanden liggende 
Steder er mere gaadefuld. 

Til disse Sneregionens mindste Planter slutte sig nu ogsaa 
dens mindste Dyr. Suealgen træffes navnlig altid i Selskab 
med mikroskopiske Infusionsdyr: Nogle Arter som Anastasia 
og Monas synes aldrig at mangle, medens andre som Philodina 
roseola (et Fjælddyr) kun er en hyppig Gjæst. 

Den røde Sne er ogsaa funden i Pyrenæerne, de skandi- 
naviske Bjærge og i Polaregnene (Baffinsbugten). Paa Spits- 
bergen fandt Martins store Snestrækninger smukt grønt 
farvede af en nærstaaende Årt. 

Nøjagtigere ere derimod de Iagttagelser, man har anstillet 
over den saakaldte Gletscherloppe (Desoria glacialis), som 
Desor først opdagede paa Monterosa og siden hyppig fandt 
paa Åar- og Grindelwaldgletscheren. Den "hører til Podu- 
rellernes eller Springhalernes Familie, smaa uvingede Insekter 
med en cylindrisk, rundagtig eller oval Krop, paa hvis Under- 
flade der sidder sex femleddede Fødder, hvis sidste, mikro- 
skopiske Led er forsynet med en Dobbeltklo. Under den sidste 
eller næstsidste Baglivsring ligger der en blød, bøjelig, leddet 
og gaffeldelt Stok, som i Hvilen er trukken ind til Bugen, men 

med stor Kraft kan smældes tilbage, hvorved Dyret kastes 
fremad. Hovedet er tydelig adskilt fra den øvrige Krop; Føle- 
hornene ere traadformige, 4—6-leddede, Øjnene sammensatte, 
med en fælles Hornhinde og stillede meget forskjellig; Munden 
har tre Par Munddele. Hos Slægten Desoria er Kroppen lang, 
cylindrisk, kegleformig bag til, besat med lange, børsteformige 
Haar og har otte Led; Følehornene ere firleddede og længere 
end Hovedet, Fødderne tynde, cylindriske og lange, Spring- 
gaflen lang og lige med børsteformige og tværstribede Spidser, 

Øjnene sidde syv i en Hob paa hver Side. Desoria glacialis 
endelig er kulsort, tæt besaaet med korte, hvidlige Børster og 
har en tydelig, temmelig tyk Hals, cylindrisk Bryst, tenformigt 
Bagliv og krumme Spidser paa Springgaflen; førsté og tredje 
Følehornsled ere kortere end de øvrige. Det hele Dyr er kun 
to Millimetre langt. Hvorledes og hvoraf den lever, er til 
Dato endnu en Gaade, især da den har stærke Tyggeredskåber 
og som alle Podurellerne er et meget gråadigt Dyr. Hvad 
Næring byder Gletscheren den? — Gletscheren, paa hvilken 
den lever og springer muntert omkring i Tusendevis under 
Stenene! I.det højeste den ringe Mængde organisk Substans, 
som Isvandet tilfældig kan føre med -sig! Den opholder sig 
ogsaa meget paa Randen af Spalterne og i Vandbeholdningerne, 
ja trænger endogsaa hyppig flere Tommer ned i Gletschernes 
fine Haarspalter eller sidder saa tykt paa dens Overflade,. at 
denne ser ganske sort ud. Altsaa ogsaa her, ude paa den 
rene Is, i en Temperatur, som synes at afskære enhver Mulig- 
hed for"Liv, hvor der ellers hverken er Planter eller Dyr 
eller nogen Livsvirksomhed eller Formering, — her er dog 
endnu en lille Plet, som den livsavlende Skaberkraft ligesom 
har fravristet den døde, formløse Materie! Podurellerne ere 
rigtig nok meget sejlivede; Nicolet, den. skarpsindige Iagt- 
tager af dette mikroskopiske Dyreliv, fandt, at en Podura 
endnu var ganske vel til Mode ved en Varme af .249 C. og 
først bukkede under for en Varme af 38%, Ved 11? frøs den 
fast i Isen, laa i denne Tilstand i 10 Dage, men kom sig 
efterhaanden igjen, da Isen tøede, og sprang til sidst muntert 
sin Vej. 

Jeg har allerede anført, at Desoria glacialis først er funden 
i den nyeste Tid paa nogle Gletschere i de sydlige Alpestrøg. 
Desto mere overraskede det mig at opdage, at den eller i det 
mindste et-meget. nær beslægtet lille Dyr ågsaa forekommer i 
stor- Mængde i en Dybdal og flere af de lavere Bjærglandskaber 
i Appenzelleralperne. Den 6te Marts 1854 fandt jeg nemlig 
påa en. Udflugt i Schwåndidalen i 2600' Højde en utallig 
Mængde spredte Exemplarer af dette Dyr, især i Nærheden af 
de snedækte Aabredder. Naar jeg gik langs med disse, sam- 

lede Podurellerne sig inden faa Minuters Forløb i Hundredevis 
i mine Fodspor, men smældede sig strax igjen ud af Hulen, 
naar jeg vilde fange dem. Skjønt jeg strax antog, at jeg 
havde med Desoria glacialis at gjøre, rejste der sig dog snart 
væsentlige Indvendinger hos mig mod denne Antagelse. Det 
nævnte Dyr var nemlig hidtil aldrig blevet fundet i ringere 
Højde end 5—6000" eller andre Steder end paa Gletscherne 
og deres nærmeste Omgivelser, aldrig dérimod paa den båre 
Vintersne eller i de nordlige Alper. Hvor kunde det optræde i 
saa stor Mængde dybt nede iDalene og paa den blotte Vinter- 
sne? Jeg maatte derfor snarere antage, at det var en Degeeria 
nivalis, som i det mindste til Dels ogsaa lever i Sneen -og 
forekommer i en Afændring i Juraskovenes Mospuder, thi de 
øvrige Dyr af denne Slægt leve hverken i Sne eller Is. Jeg 
fangede derfor med Forsigtighed nogle hundrede Exemplarer 
og bragte strax en Snes Stykker under et rigtig nok kun 
middelmaadigt Mikroskop. Resultatet af disse Undersøgelser 
var imidlertid, at det var en utvivlsom Desoria. - Forholdet 
mellem Bryst- og Baglivsringene, Følehornenes Længde og 
Leddenes indbyrdes Størrelse, Springbørsternes Længde og 
Krumning og det korte Haleled var trods Instrumentets Ufuld- 
kommenhed tydelige nok, til at det maatte anses for afgjort, 
at det varen Desoria og ikke en Degeeria nivalis, som desuden 
ikke lever selskabelig. Imidlertid gjorde den noget usædsvan- 
lige Form, som Spidserne af Springbørsterne havde, i det de 
nemlig endte med en tydelig Negl, og den lysegrønne, sort= 
plettede Farve, som det gjennemsigtige Legeme besad, det 
temmelig sandsynligt, at denne submontane Desoria er en egen 
og formodentlig ny Art. Derved vilde ogsaa dens usædvan- 
lige Forekomst finde tilstrækkelig Forklaring. Selv om man 
vilde tænke sig, at den ligesom den bernske Desoria egentlig 
hørte hjemme paa de faste, til Dels til Is forvandlede Sne- 
masser påa de nærmeste høje Alper, f. Ex. paa Såntis, og at 
Æggene vare blevne skyllede ned i Dalen af den med disse 
Snemasser i Forbindelse staaende Schwåndielv, saa ere dog 
ikke blot de lokale Forhold til Hinder for denne Antagelse, 
men ogsaa den Omstændighed, at dette lille Dyr forekommer 

i lige saa stor Mængde påa endnu fjærnere Højdestrøg. De 
Undersøgelser, jeg hidtil har kunnet anstille, ere imidlertid ikke 


udtømmende nok til, at Spørgsmaalet kan betragtes som 
afgjort. 


Fjerde" Kapitel. 

Landskabets " Karakter. — Ejendommelige meteorologiske Fremtoninger og 
Varmeforhold. — Aarstidernes Plante- og Dyreliv. — OQaserne. — Plante- 
verdenen. — Blomsterplanternés overraskende Pragt og Antal. — Gletscher- 


tidens Flora. 


Samle vi, hvad der hidtil er sagt om Sneregionen, i nogle 
faa Træk, fremstiller den sig for os som et udstrakt, sammen- 
hængende Sne-, Firn- og Gletschertæppe, hvis nederste Del 
er sønderrevet og takket paa mangfoldig Maade, hvis mellemste 
Parti endnu har et anseeligt Antal-af nøgne eller til Dels med 
Planter bedækkede Fjældvægge, Grusskrænter og solbeskinnede 
Oaser, der aftage mere og mere. opad, og hvis øverste Del 
kun nu og da afbrydes af enkelte lodrette Klippemure eller 
bratfaldende Terrasser. Hvad dette mægtige Tæppe skjuler 
— dybt udskaarne Dale, uhyre .Stenflader eller Klipperuiner 
— har ingen Betydning for vor Betragtning, thi Sneverdenens 
Ensformighed afbrydes kun lidet derved. Aarstidernes Skifte 
har heller ikke stor Indflydelse, ja i en Højde af over 12000' 
gives der intet mere; Regn væder aldrig de høje Sølverhorn, 
der, sete nede fra Dalen, udmærke sig ved en. ejendommelig 
gulagtig Farvetone, og Solen varmer dem ikke. 

Man er tilbøjelig til at tro, at de højeste Alpetoppe have 
længere Dage”) og kortere Nætter end Dalene, men der er hver- 
ken Morgenrøde eller Aftenrøde der oppe og heller intet Tus- 
mørke (jeg taler her om en Højde over 10000). "Dagen er 
klar .og lys, saa længe Solen staar paa Himlen, men næppe 
er den store, mørktglødende Kugle forsvunden under Hori- 
sonten, før den hele omgivende Verden næsten i et Nu for- 
svinder "for Øjet, og inden nogle faa Minutter er det dyb Nat, 
naar Mørket ikke spredes af Maanens Lys. Dagen bryder 
lige saa hurtig frem. Uden den pragtfulde Forgyldning af Bjærg- 
toppene, som gjør Solopgangen til et af de mest majestætiske 
Skuespil i de lavere Bjærge, stiger den glødende Sol næsten 
spøgelseagtig op over de fjærne østlige Bjærgpartiers mørke 
Omrids. Et Øjebliks, et Minuts Kamp er der mellem Lys og 
Mørke, en uforklarlig Bølgen og Sitren i Luften, og med ét er 
det Dag; — men mærkelig nok synes Lyset først at brede sig 
over de nærmeste Dale og over det fjærne Lavland, ég der- 
næst efterhaaneen at stige op ad Højbjærgene. Saussure 
bemærkede, at der selv i det klareste Vejr herskede en vis 
magisk Dunkelhed paa Montblanc, og at Solen skinnede mat, 
kraftløs og med Maanens blege Lys, og andre rejsende, som 
have besteget de højeste Punkter, udtale ligeledes enstemmig 
deres Forundring over Bjærgtoppenes uhyggelige, blege, næsten 
ligagtige Udseende. Udsigten er derfor ogsaa meget ind- 
skrænket. Allerede i 11000' Højde mærker man tydelig, at 
Synskredsen formørkes og trækker sig sammen og flyder hen 
i asurfarvede, grønne og sortladne Tinter, og der lægger sig 
tunge Taageslør hen over Landet, som længere nede ere al- 
deles usynlige. Sollyset kastes tilbage med mindre Kraft, og 
baade Former og Farver have derfor langt ubestemtere Be- 
grænsning end i lavere Egne. I klart Maaneskinsvejr træde 
derimod alle Omrids næsten ligesaa tydelig frem, som. naar 
Solen skinner, og i saadanne Nætter ser man da ikke ”blot 
lige saa vidt, men ofte endogsaa meget videre end om Dagen. 


”) I 10000" Højde er Dagen 14 Minutter og 27 Sekunder længere end nede 
i Sletten. 

Ogsaa andre ejendommelige atmosfæriske Fænomener ere hyp- 
pigere i de højeste Regioner, f. Ex. den saakaldte »Guxen,« 
en frygtelig larmende Storm paa et ganske begrænset Sted, 
f. Ex. i en Firndal eller påa en Gletscher, som ikke er led- 
saget af Nedslag og raser ud i nogle faa Timer, medens Luf- 
ten rundt omkring er ganske rolig; men den er hidtil kun 
lidet undersøgt. Ofte straale de højeste Alpetoppe hele Dage 
igjennem i rigeste Solglans, medens alt. fra Alperegionen og 
ned ad er indhyllet i Taage, Regn- eller Sneskyer. 

I Almindelighed tror man, at Højbjærgene have en uaf- 
brudt sibirisk Vinterkulde, men saa vidt Maalingerne og Iagt- 
tagelserne strække sig,” har man nede i den schweiziske og 
sydtyske Højslette (for ikke åt tale om nordligere Egne) ikke 
sjælden ”en større og langt føleligere Vinterkulde og ogsaa 
undertiden Varmeminima, der næppe er ringere end i Høj- 
bjærgene.  Fortætningen af den atmosfæriske Fugtighed til 
Skyer og faste Nedslag og den nøgne Klippebunds temmelig 
stærke Opvarmning paa de solklare Dage ved Insolation ind- 
virke begge paa Atmosfærens: Varme, skjønt de klare Nætter 
og den rene Luft rigtig nok paa den anden Side frembringe 
et Varmetab ved Udstraaling. Den laveste Varmegrad, man 


har iagttaget, var i Bern — 30,0? C., i Innsbruck — 31,2", 
paa St. Gotthard — 30,%, påa St: Bernhard — 32,2"; den 


højeste Varme paa de sidstnævnte to Steder ikke meget over 
199, medens den var 36,2" i Bern og 37,5" i Innsbruck. Den 
nedre Sneregion har dog i det mindste en Anelse om Aarstider: 
om Vinteren, Foraaret og Efteraaret uhyre Snefald; om For- 
aaret, Sommeren og Efteraaret undertiden Regn, ofte Føn, til 
Dels en mærkelig Varme, overalt betydelige Smeltninger og 
påa beskyttede Punkter et regelmæssigt, om ogsaa kortvarigt 
Planteliv. I betydelige Højder er Januar- og Februarkulden 
og Juli- og Augustvarmen hinanden nærmere end længere 
néde. Snegrænsen falder for øvrigt ikke sammen med Aars- 
isotermen for 0, men ligger i Nærheden af den for — 49, 
Hospitiet paa St. Bernhard (7668') har efter fjortenaarige Iagt- 
tagelser en Middelaarsvarme af — 1,0, i de tre Maaneder 
Januar, Februar og Marts en Middelvarme af — 7,89, i April, 

Maj og Juni af 1,89, i Juli, August og September af 5,99 og i 
Oktober, November og December af — 0,3”, og det saaledes, at 
Januar har den laveste Middelvarme, nemlig — 8,89, og Juli- 
August den højeste, nemlig 6,6". Paa Faulhorn.… (8263') er 
Middelvarmen af Aaret — 2,33?, af Juni 2,59, af Juli 49, af Au- 
gust 3,5” og af September 1,5, medens Jordbundens Middel- 
varme i en Dybde af 4 Fod er 2,609. Selv i en Højde af 
10000' kan Varmen for Resten. undertiden paa heldig beliggende 
og solbeskinnede Klipper stige endogsaa til 25—35?, 

I Almindelighed er Middelvarmen af hele Aaret i en Højde 
af 10200—13200' dog mellem — 8? og — 149; efter langvarige 
Iagttagelser er Middelvarmen af Sommeren (Juli ,og August) 
ved 8250" 5”, ved. 9150' 2,52, ved 10050" 0%; ved 10950' 
— 2,5", ved 11850” — 5? og ved 12750; —7,59; Ten Højde af 
10000 til 10500" skal Termometret i Skyggen kun undtagelses- 
vis stige til 10 eller 11%, over 12000" skal det kun naa 69, 
naar  Klipperne ere. stærkt opvarmede af Solen. Paa Store 
Combin i 13000' Højde iagttog Studer den Yde August 
under et uafbrudt Nedslag - af fine Snestjærner en Varme af 
7,9". Ved den anden Bestigning af Jomfruen "den 3dje Sep- 
tember Kl. 2 om Eftermiddagen viste Termometret 7,57, ved 
den fjerde den 28de August derimod — 3,6". Paa Toppen af 
Sustenhorn (10618') stod det den 7de August om Formiddagen 
Kl. 11 paa 0”, påa en mindre beskyttet Sneplet tæt under 
Toppen derimod paa 13,6”; paa et af Mischabelhornene i 
12,323" Højde den 10de August 1848 Kl.- 12 om Middagen 
paa 10”? (paa Klippen) og 3? (frithængende); 280' under den 
højeste Monterosatop i 14004" Højde den 12te August 1848 
Kl. 11”/, om Formiddagen paa 0? (paa Klippen) og — 2" (frit- 
hængende), Aaret efter, samme Dag Kl. 11, paa 9? (fast) og 
1,5" (frithængende); paa Spidsen af Téte blanche (Stockhorn 
oven for Zmuttgletscheren) den 15de August 1849 Kl. 117/4 om 
Formiddagen i 11032” Højde paa 6? (fast) og 2" (frit). Saus- 
sure iagttog 2,3'.i Skyggen og 1,3 i Solen paa Toppen af 
Montblanc; Brødrene Schlagintweit fandt paa den højeste 
Monterosaspids (22de August 1851) i meget klart og stadigt 
Vejr om Middagen Kl. 12 — 5,1? i Skyggen, Kl. 1 — 4,89. Paa 


558 Sneregionen. 


Chimborazo frøs Kvægsølvet for Humboldt allerede i 18216" 
Højde (24de Juni 1802), uagtet det først plejer at fryse ved 
400%). I Vinteren 1865—66 opholdt tre Mænd sig i den 
højstliggende Bolig oppe i St. Theodulspasset (10242) for at 
anstille meteorologiske Iagttagelser. Vinteren var usædvanlig 
mild. Kulden var i Januar i Almindelighed — 12—16"?, Maximum 

21%, Om Middagen steg Termometret i Solen ikke sjælden 
(mi lg BLA 

Fra Begyndelsen af August bliver en stor Del af Regionen, 
navnlig de enlige Kupler paa over 8500" Højde og hele Ræk- 
ker af beskyttede og sydlige Landstrøg, frie for Sne, efter at 
en vis Sommerkraft allerede før den Tid har prøvet paa at 
udvikle svage Spor af Planteliv. Ogsaa Dyrelivet iler af al 
Magt med at tilendebringe sit Kredsløb, men trods dets vid- 
underlige Sejhed kæmper det kun med Besværlighed og lige- 
som stødvis. Det dødskolde Snefog, den tunge Hagel, den 
gjennemtrængende Taage, den bitre Kulde falde midt i Planternes 
korte Blomstertid. Truede i deres Tilværelse slutte de sig 
med seje Rødder og svagt, men udholdende Aandedræt nær- 


") Efter H. Schlagintweits nyeste og omfattende Undersøgelser ligge 
Isotermerne fra Q0'til 150 i den vedføjede Højde i de neden for anførte 
Alpepartier: 

| | | 

— 8? | 7540! ! 1470! | 8750" De højeste 

ED. Re UREN FASE LAGRE Køer NL (5 02 Middelvarme 

mas LEE | 9700' 10730" Middelvarmen 
— 10?” 11210' | 12200! under c. 70?” 
FLER 13280" |. 14200" nord]. Bredde. 
gs lse | 14700' 

mere til den moderlige, varme Jord og holde rolig ud, indtil 
Solen atter kalder dem frem og fylder dem med himmelsk 
Kraft. Deres medfødte Udholdenhed og Sejlivethed gjør dem 
selv midt i Udsprings- og Blomstringstiden ufølsomme for en 
Forandring i Varme og Vejrlig, som vilde dræbe Lavlandets 
Planter. Det er et yndigt Syn at se et saadant saftiggrønt 
Græsbælte strække sig langs hen med solaabne Bjærgskrænter, 
kantet med lavt Buskads og broderet med et straalende Blomster- 
flor, Over det hænge himmelhøje nøgne Fjælde med smalle 
Snebaand; under dét ligger dybe Kløfter og . øde Fjældruiner; 
paa den ene Side strække uendelige Firnmarker sig op mod de 
højeste Bjærgtoppe, påa den anden naa blaalige, straalende, 
mange hundrede Fod mægtige Ishave med Grus og Blokke 
dybt ned i Højdalen. Sneen dækker det til, og Fjældet slyn- 
gér sine af. Isen løsnede Brudstykker ned over det; under 
Tordenbrag aabner Gletscheren sig og truer med at sluge det, 
Himmelens Uvejr hænge flammende og larmende over dets 
Hoved, Luftens Dødsmagter arbejde Haand i Haand med Jor- 
dens ødelæggende Kræfter; — men tillidsfuldt og bestandig, 
haabende og troende arbejder Livet sig med stille Kraft frem 
til det balsamiske Sollys, ligesom det fortrykte Menneskehjærte 
i dets Sorg og Kvide søger hen til Livets Herre. I én eller 
to Maaneder varer dette ved. August er baade Oasens For- 
aar og dets Sommer; September naar allerede dens Vinter. 
Lykkelige Aar kunne gjøre dens Liv nogle Uger længere, 
medens andre næsten ganske udslukke det. I det sidste Til- 
fælde optaarner Vinteren saa høje Snemasser, at den matte 
Sol næppe formaar at fjærne det tunge Tæppe for en Uge 
eller to, og dernæst følger 4—5 Aar efter hinanden en Sor- 
gens og Dødens Tid, i hvilken Sneen slet ikke viger fra hele 
den øvre Del af Regionen, i hvilken Regn og Sneskred vexle 
den hele Sommer igjennem, og Nattefrosten nedslaar Luftens 
Fugtighed til et fleraarigt Firndække. Endelig hæves For- 
bandelsen; — Solen faar atter sin gamle Kraft og" river det 
mangeaarige Snetæppe af Bjærgenes Skuldre. Ak, men Græs- 
set er visnet, Busken tør, Larven stivnet! . Nu begynder den 
levende Natur lidt efter lidt igjen at tage sin tabte Ejendom i 

Besiddelse. Fra det sammenhængende Plantetæppe længere 
nede indfinder "det mørkegrønne Fløjelsmos (Polytrichum . sep- 
tentrionale) sig efterhaanden paa de døde Jordpletter og rykker 
op åd efter den vigende Snegrænse. I de næste Aar dør den 
vel, men dens muldnende sortebrune, Puder yde allerede Be- 
tingelser for en højere blomsterbærende Floras Liv." Hist og 
her vil man opdage smaa Kolonier af Stenbræk (Saæifr. um- 
brosa), Alpekarse (Hutschinsia alpina), Ærenpris (Ver. alpind), 
Syre- og Græsarter, og ser man sig lidt nøjere om længere 
nede, hvor der er et mere sammenhængende Plantetæppe, vil 
man mellem denne nye Plantevæxts Rodblade endnu finde 
enkelte Levninger af hint Fløjelsmos, som paa én Gang var dens 
Vugge og dens Amme. Paa denne Maade er Plantetæppet i 
de sidste ti Aar næsten uafbrudt rykket til Vejrs og har besat 
mange gamle Græsningspladser, Snedale og øde Pletter, -hvør 
Faarehjordene nu efter mange Aars Afbrydelse atter finde Føde. 
Med denne nye Planteverden indfinder den fordrevne Dyre- 
vérden sig atter: Foraarsinsekter summe omkring de nys 
aabnede Blomsterkroner; Sommerfugle vugge sig behagelig i 
Qasens Solskin og Sommerduft, Edderkopper, Biller, Mider, In- 
fusionsdyr finde Ly der, og nuog da iler maaske en vandrende 
Mus eller en letfodet Gemse. hen -over 'den unge Plantevæxt. 
Krig og Kjærlighed, Kamp og Flugt, Rov og Mord begynde 
deres Kredsløb i denne lille Verden ligesom i den store uden om, 
men efter en formindsket Maalestok. 

For at faa et rigtigt Billede af disse Egne maa man dog 
skjelne mellem det sammenhængende Plantetæppe og de spredte, 
halvt mislykkede Forsøg påa Dannelse af Plantevæxt i de 
højeste Bjærge. Hint naar en forskjellig Højde efter de sted- 
lige Forhold og er paa Grund af Snegrænsens Tilbagevigen 
for Øjeblikket i en jævn Fremrykken og skyder sig med enkelte, 
ofte afbrudte Tunger og Striber op- mellem de øde Skrænter 
og Sneflader. De sidste findes derimod langt højere oppe, al- 
deles afsondrede, ligesom fremskudte Forposter for det nedre 
Plantetæppe. Disse smaa Pletter eller Kolonier bestaa snart 
kun af en eneste Planteart, som med overraskende Blømster- 
pragt klamrer sig til stejle, fugtige Fjældkløfter eller besætter 

muldrige, solbeskinnede Tinder, snart af tre til fire Arter, som 
have sluttet sig tæt sammen og mandig kæmpe med den evige 
Kulde og stadig tilbagevendende Sne. Ogsaa disse Plantelivets 
Pionerer synes for Øjeblikket at være' i Begreb med at rykke 
fremad. Heer fandt saaledes ved sin første Bestigning af Piz 
Linard (10516') ingen andre Blomsterplanter paa den smalle 
Bjærgkam end nogle tætte Puder af den nydelige lille rosen- 
røde Gemseblomst (Androsace glacialis), medens de, der besteg 
dette Bjærg 1864, desuden fandt Gletscherranunklen og Alpe- 
oxeøjet der oppe, hvilke Heer tredive Aar tidligere først havde 
truffet 2—300 Fod længere nede. 

Disse Snehavets fattige Øer, til hvilke Naturen haardnakket 
klamrer sig med sin sidste Livskraft, gjøre et højst frydefuldt 
Indtryk påa dem, der vandre gjennem Sneregionen, og ere af 
stor videnskabelig Betydning, da de angive den organiske Ver- 
dens yderste Grænser. Med-dværgagtige og indskrumpne For- 
mer trænge de sig, endnu mere end Tilfældet var i Alperegionen, 
sammen paa den moderlige Jord. Den af Solen opvarmede 
Jordbund, der byder dem mere Livsvarme end Atmosfæren, 
og denne sidstes rene, klare Luft muliggjøre alene deres kort- 
varige Livsvirksomhed. Der hersker nemlig her et andet For- 
høld mellem Atmosfærens og Jordbundens Varme end nede i 
Lavlandet, De Solstraaler, som træffe Jordskorpen oppe i Sne- 
regionen, komme til den gjennem megetrenere og tyndere Luftlag og 
virke derfor ogsaa betydelig stærkere paa den. Den bliver hurtigere 
varm og holder sig varmere end de Luftlag, der hvile umiddel- 
bart paa den,. medens derimod den tættere Atmosfære nede i 
Lavlandet modtager mere Varme end-Jordskorpen. Det ringe 
Lufttryk (i 12000' Højde kun tolv Tommer) bevirker en liv- 
ligere Fordunstning fra deres Blade og dermed ogsaa -en kraf- 
tigere Virkning af Lys og Varme. Den Hurtighed , hvormed 
det vaagnende Planteliv udvikler sig, vilde imidlertid være 
endnu større og mere forbavsende, hvis Atmosfærens Varme 
ikke formindskedes betydelig ved de fra de øvre Gletscher- .og 
Firnmarker nedflydende kolde Luftstrømme, hvorved Højalper- 
nes Vegetationsgrænser overhovedet komme til at ligge lavere. 
Plantens Livsperiode, der varer fra den første snefrie Dag til 

Vinterens Begyndelse,-er nåturligvis desto kortere, jo højere 
oppe den lever. Ved den nederste Grænse af Bjærgregionen 
varer den 230 Dage, ved den nederste af Alperegionen 200 
Dage; mellem 6000 og 7000' synker den ned til 132 og mel- 
lem 7000 og 8000' til 92 Dage, og i 10000' Højde er den 
næsten kun indskrænket til: August Maaned: 

For en eneste Plantefamilies øverste Grænser ere vore 
Alper dog ikke høje. nok, deres Luft ikke raa nok og deres 
Vinter ikke haard og lang nok, nemlig for de mange Laver, 
der hæfte sig til Klipperne og her ligesom i det arktiske Bælte 
danne Planteverdenens yderste Grænsevogtere. Selv Toppene 
af Jomfruen og Finsteraarhorn, ja endogsaa af Monterosa (Be- 
gyndelser til Lecidea conglomerata og L. geographica, var. atro- 
virens,. tilligemed Spor af Parmelier og Umbilicarier) og Mont- 
blanc (i 14809" Højde Lec. comfluens og Parmelia polytropa), 
ere paa alle Klippehylder besatte med sørt- og hvidprikkede 
eller grønliggule Lavpletter, især af Lecidea geographica, som 
ogsaa Humboldt og Bonpland ved Bestigningen af -Chim- 
borazo (Juni 1802) fandt som det sidste Spor af Planteverdenen 
i en Højde af 17200' paa de ellers nøgne Trakytklipper, der 
ragede frem af Sneen. Paa Jomfruen danne disse Lavarter 
endnu Pletter af en Kvadrattommes Størrelse paa de sneløse 
Klipper, og man har bestemt fem Arter (blandt hvilke én ny), 
som høre til tre forskjellige Slægter. Paa Toppen af Finter- 
åarhorn beklæde de (L. -polytropa) de forvitrede Gnejs- og 
Glimmerskiferlag, men sky derimod haardnakket alle Granit- 
partier lige ned til 11000" Højde. Dér optræder da blandt 
andre Gyrophora, Urceolaria seruposa og den ildfarvede Leca- 
nora elegans. 

Umiddelbart til Laverne slutte sig, men noget dybere, 
Mosserne og Halvmosserne, som snart danne smukke Ud- 
klædninger af  Klipperidserne, snart store Puder langs 
Randene af Snevandsbækkene. Indtil 8500" optræde de 
med en stor Fylde af Individer og Arter; nogle gaa op over 
9000!" Højde og have flere ejendommelige Højalpeformer at 
opvise. Lige saa højt og endnu højere gaa Blomsterplan- 

terne”), af hvilke enkelte have Lighed med Mosserne. . Heer 
samlede 228 Blomsterplanter i den nedre Sneregion i Glarner- 
alperne -og 24 i,den øvre (oven for 8500”) foruden 30 blomster- 
løse Planter, Med hvilken Hurtighed Blomsterplanternes An- 
tal tiltager fra oven af og ned ad, fremgaar deraf, at Firn- 
øerne i de rhætiske Alper indtil 10000" Højde, oven fra regnet, 
kun have to Stenbrækarter , en Gæslingeblomst, en Græsart, 
den hvidblomstrede Hønsetarm, Gletscherranunklen , Alpeoxe- 
øjet, brandrøde Pletter af den stængelløse Limurt, og mørke- 
blaa af en Ensian-Art, medens der mellem 10000 og 9000" 
kommer ikke mindre end 50 nye Arter til, bestaaende af 19 
Familier og tællende en stor Mængde Individer, især af de 
Kurvblomstrede, Stenbrækfamilien, de Korsblomstrede, Kodriver- 
familien, Rosenfamilien, Fladstjærnerne og Græssene. Mellem 
9000 og 8500” komme fremdeles 45 nye Arter til, såa at vi i 
Rhætikon i en Region, som man nede i Lavlandet gjærne tæn- 


”) Mange af Højalpernes Blomsterplanter strejfe vilkaarlig gjennem hele 
den montane, alpine og nivale Region og optræde overalt, hvor der er 
Sollys og Mulighed for Liv, medens andre ere bestemt alpine Planter 
og holde sig til en vis Højderegion. Til de første høre f. Ex. Chry- 
santhemum Halleri (2000—7600'), Phleum Michellii (3500 —7000, Li- 
llum bulbiferum (1400—6000'), Phyteuma Halleri (25308—7000'), Solda- 
nella alpina (i Glarnerbjærgene 1500—7500"), Primula viscosa. (4300— 
8000”), P. auricula (ved Wallensøen 1300", i Alperne til 7700"), Tozzia 
alpina (2000—6000'), Gentiana verna. (7000—10000'), Erinus alpinus 
(1300— 6000"), Linaria alpina (1300—19300”, Galium helveticum (2600— 
6700"), Arabis bellidifolia (2200—7700'), Arabis pumila (3000—7700'), 
Potentilla caulescens (1300—7000'), Hutschinsia alpina (i Glarnerbjærgene 
1400—8800'), Ozytrypis montana og" campestris (13G0—7400'), Saci- 
frage oppositifolia (1280—11200') 0. s. v. Til de sidste høre (i Sne- 
regionen eller den øvre Alperegion) efter Heer i Kanton Glarus: Draba 
lapponica (i Kanton Glarus, 6000 — 8800”, Viola calcarata (5899—7720"), 
Cerastium. latifolium (7400—9000", Sazifraga muscoides" (6000—7800'), 
S. stenopetala (7000—8600'); S. planifolia (7000—8700'), Potentilla fri- 
gida, Achillea nana (7000—7800'), Leontopodium umbellatum (6000— 
7000"), Crepis hyoseridifolia (kun,mellem 7000 og 7730'), Phyteuma 
globulariagfolium (7000—8000"), Gentiana glacialis (7500—8000", Draba 
tomentosa (8600—8000'), Arenaria biflora (7000—8000'). De fleste Plan- 
ter i den nedre Alperegion og i Bjærgregionen have et. ulige større Ud- 
bredelsesdistrikt. 

ker sig begravet i Sne og Is, finde "ikke mindre end 23 
blomsterbærende Familier med 105 Arter, blandt hvilke der 
ogsaa er nogle tommehøje Planter som Repræsentanter for 


den buskagtige Trævæxt — ligesom den kvarterlange Salix 
herbacea paa Spitsbergen — og de fleste af dem ere tillige 


meget sirlige og prægtige af Farver og danne ofte hele Kolo- 
nier paa det friske Græstæppe. 

Vi' forundre os imidlertid ikke blot over den mærkvær- 
dige Mangfoldighed i Sammensætningen af det tynde Plante- 
tæppe paa de rhætiske som overhovedet paa alle de schwei- 
ziske Alper, men ogsaa over dets Tilslutning til den højnor- 
diske Flora. Martins og Payot fandt saaledes paa Klip- 
perne indtil Firnmarkerne paa Nordsiden af Montblanc i 9500 
11000” Højde 24 Blomsterplanter (hvoriblandt 5 spitsbergenske 
og 1 laplandsk) foruden 26 Mosser, 2 Halvmosser og 28 Lav- 
arter. AÅA. de Candolle samlede paa Jardinklipperne i Mer 
de Glace (8484') 87 Blomsterplanter (6 spitsbergenske og 24 
laplandske) foruden 18 Mosser og 23 Lavarter; Martins paa 
St. "Theodul (10200) 23 Blomsterplanter (3  spitsbergenske), 
Brødrene Schlagintweit paa Monterosa (9600”) 47 Blomster- 
planter (10 spitsbergenske og 5 lapl.), Martins paa Faulhorn 
(3260) paa 4—5 Morgen 132 Blomsterplanter (11 spitsb. og 
40 lapl.). Sammenlignet med denne brogede Mangfoldighed er 
den højnordiske Flora fattig. Spitsbergen har i alt -kun 93 
Blomsterplanter og 162 blomsterløse Planter og hele Grønland 
kun 104 Blomsterplanter. 

Den Blomsterplante, som stiger højst op i ÅAl- 
perne, er Cherleria sedoides, som Brødrene Schlagintweit 
fandt i 11770' Højde paa Monterosa; til den slutte sig i 
11176; Højde paa Næsset i Lyskammens Gletscher Chrysan- 
themum alpinum, Saxifraga bryoides, Silene acaulis og Poa laxa, 
og i 11138” Højde ved Weiszthor Gentiana imbricata, Saxi- 
fraga muscoides og moschata, Senecio umiflorus og Poa. alpina. 
Zumstein fandt paa Nasenkopf Androsace pennina og i Nær- 
heden af den Saæifraga oppositifolia, Banunculus glacialis 0. 8. v., 
Desør paa Lauteraarhornexpeditionen Ranunculus glacialis i Læ 
af en Klippekant i 11000' Højde, Saussure Aretia helvetica, 

Silene acaulis, Geum montanum og Saxifraga bryoides i 10800" 
Højde paa. Mont Cervin, Heer den snart hvide, snart lys- 
rosenrøde Androsace pennina paa Toppen af Piz Linard (10700'), 
en Plante, der ogsåa blomstrer paa Schreckhorn i 11400' 
og paa Hausstock i 9715” Højde. Paa Tødi var Linaria al- 
idna og Sarifr oppositifolia de højstzaaende Blomsterplanter 
(9800”). . Foruden Gletscherranunklen naar ogsaa Senecio car- 
miolicus, Androsace glacialis, Potentilla frigida, Årenaria biflora 
og Cerastium glaciale næsten lige til Spidsen af Piz Languard 
(10054), den nysnævnte Cerastium, Gletscherranunklen, Sazifr. 
oppositifolia, den rigtblomstrende Linaria alpina, Draba ni- 
valis, Androsace obtusifolia, AÅretia penmna og den nydelige 
gule Artemisia spicata til 10000—10500' paa Oberaarhorn. 
Paa Vandskjellet i St. Theodulspasset (10416”) voxer AÅretia 
pennima og ved dens Side Ranunculus glacialis temmelig hyp- 
pig paa de forvitrede Glimmer- og Kloritskiferbanker, i 10322" 
Højde Eritrichium nanum (Dværgforglemmigej, med stivhaarede 
graagrønne Blade og mørkeblaa Blomster, danner låvé Tuer, 
men ér sjælden), Gentiana verna, Linaria alpina, Sawxifraga 
oppositifolia, Thlaspi cepaefolium og Salix herbacea. 1 det hele 
ere fanerogame Planter pletvis temmelig hyppige i 11000" Højde 
paa Monterosabjærgene, især Saxifragerne, ligesom Sazifraga 
Boussingaulti ogsaa pryder de løse Stenblokke paa Chimborazo 
i 14796' Højde, ad: 600" over Snelinjen der paa Stedet. Paa 
de thibetanske Passer fandt Hooker Gnafalier,  Årtimisier, 
Erigeron og Saussureer indtil 18500" eng. F., Lonicera- og Rho- 
dodendronbuske indtil 17000”, og efter Strachey ligger den 
øverste Grænse for de blomsterbærende eller fanerogame Plan- 
ter paa Nordsiden af: de thibetanske Bjærgpasser helt oppe 
ved 19000"! 

I den nederste Sneregion holde de blomsterløse Planter og 
Blomsterplanterne hinanden omtrent Ligevægten; iden øverstehave 
hine nogen Overvægt. Blomstertæppet dannes hist overvejende 
af Kurvblomstrede, Maskeblomstrede , Primulaceer , Ensianer, 
Vejbred, Klokkeblomster, Ranunkler, Silener , Korsblomstrede, 
Stenbrækarter, Ærteblomstrede, Rosenblomstrede, Græsser og 
Halvgræsser, medens Gjøgeurter, Skjærmplanter og Pil ere af- 

tagne i en paafaldende Grad. Af Buske naa foruden de tre 
nævnte Pilearter kun Blaabær, Kjælderhals, Tyltebær, Azaleer, 
den rustbladede Alperose og Dværg-Enebær op i vor Region. 
Fremdeles bemærke vi, at den landkaartlignende Lecidea geo- 
graphica, som nede i Sletten næsten udelukkende -holder sig til 
Stenene, her oppe i denne Højde og til Dels allerede i Alpe- 
regionen hæfter sit sortprikkede Nætmærke til Alperosens træ- 
agtige Stængel og altsaa optræder som Trælav. — Medens 
"Alpebuskenes øverste Grænse i Tyroler- og Salzburgeralperne 
ligger ved 6300' og i Bern og Biinden i ikke meget over 
7000", Højde, træffes den sidste Enebær paa Bernina i 8300", 
Alperosen paa Monterosa i 8800' og en fem Tommer høj Busk 
endogsaa i 10080” Højde. Af Svampene gaa kun nogle faa 
Støvsvampe op over 8000”; Algerne repræsenteres af den røde 
Sne (Snealgen, Protococceus nivalis). Paa rene Kalkbjærge viser 
der sig for øvrigt i Sneregionen en langt ringere Plantevæxt 
end paa Skiferstenarter eller der, hvor Kalken er blandet stærkt 
med Ler eller Kvarts.. De Maskeblomstrede, de vidtduftende 
Aurikler, den rødglødende Husløg, Alpe-Asterne og Varieteterne 
af den aromatiske Primula viscosa danne tilligemed den hvide 
Dryas, den rosenrøde Silene, den kortbladede Ensian, den to- 
blomstrede Stenbræk, den skinnende Gletscherranunkel, den 
penninske Gemseblomst, de nydelige Aretier og Forglemmig- 
ejer Klippernes overraskende skjønne Plantesmykke. Det er, 
som om Naturen ret vilde binde disse Højbjærge en straalende 
Brudekrans, fordi den falmer saa hurtig igjen, ligesom den 
arktiske Plantevæxts fattige Lav- og Mosvegetation gløder i 
pragtfulde Guld- og Purpurtinter, hvis Lige man ikke træffer 
paa noget andet Sted. Hvor som helst der er en snefri Plet 
lige op til de højeste Bjærgkamme, hvor Gletscher-Åretia'en 
maa leve i en Aarsmiddelvarme af — 12 til —15? C. (som paa 
Lyskammen), søge Planterne at fæste Bo. Længere nede klæde 
de hurtig enhver snefri Rullestensplads med deres brogede 
Tæppe; selv paa de kolde og vaade Stenblokke eller paa 
Skifersandet i Morænerne midt ude paa Gletscherne tage Mos- 
ser, Lavarter, Svampe og over 30 blomsterbærende Planter 
Kvartér, ja selv i de nøgne Bjærgkuplers Fordybninger og i 


en 

de gamle" Gletscherslidfladers Furer udvikler der sig en for- 
holdsvis rig Tørveflora. Men i de Højder, i hvilke den sidste 
Blomsterplante ikke mere trives, klamrer Lavplanten sig dog 
endnu til den fugtige Sne; i elleve Maaneder er den stivnet 
af Dødens Kulde, men hvert Aar vaagner den dog til nogle 
Ugers Liv, saa snart Solen har begyndt-at smelte Fjældets 
Sneblomster og vande Plantens Smaarødder, og breder saa sit 
Løv en lille Smule længere ud til Siden. 

Kaste vi til Slutningen et Blik tilbage paa Alpernes hele 
Planteverden, saa falder dens Slægtskab, paa den ene Side 
med det høje Nordens, påa den anden Side med alle andre 
Højbjærges, os stærkt i Øje. Den arktiske Flora har hele 
158. Arter og Lapland alene 115 Arter af Blomsterplanter 
fælles. med vore Alper, ligesom Altai har 54 og de nordame- 
kanske Højbjærge 70 fælles med den polare Sone. End videre 
findes vor Alpeflora ikke blot paa Jura, men ogsaa paa Apen- 
ninerne, Pyrenæerne, Sudeterne, Karpatherne og Kaukasus, ja 
Altai har endnu 80, Aldanbjærgene i Østsibirien orer 60 og 
selv Himalaya nogle enkelte schweiziske Alpeplanter. Hvor 
denne Floras oprindelige Hjem har været, om i det fjærne 
Norden eller i Altai og det mongolské og dauriske Bjærg- 
land, hvor i det mindste det største Antal arktisk-alpine 
Planter forekommer sammen, lader sig vel vanskelig afgjøre. 
Sikrere er det derimod, at denne arktisk-alpine Plantevæxt 
var Fortidens Flora og i denne Tid dannede et ensformigt 
Dække lige til Nordpolen paa alt det Land, som ragede op 
over den store Isørken. Da Gletscherne efterhaanden veg til- 
bage, og den- nuværende Lavlandsflora vandrede ind øst fra, 
holdt Istidens Flora sig oppe i Alperne og i de polare Egne, 
hvor Forholdene omtrent bevaredes uforandrede, ja formaaede 
endogsaa at hævde sin Plads i spredte Kolonier paa enlige 
Forbjærge og fremragende Bjærgknuder såa vel som i de af 
Kulturen uberørte Tørvemoser, hvor Krækling, Tranebær, Alpe- 
fedturt, ottebladet Dryas, melet Kodriver, Soldug og Bjærg- 
fyrren påa en Gang minde om Alperne og om Istiden. 

Femte Kapitel. 
Almindeligt Omrids af det lavere Dyreliv. 


Mulighed for et Dyreliv i Sneregionen og ulige Indflydelse af Alpeluften paa 


Organismerne. — Sneregionens faste Beboere. — Det højaålpine Dyrelivs 
sidste Repræsentanter. — Fund af Dyr i de højeste Regioner. — Forlænget 
Livsvirksomhed hos de lavere Dyr. — Rovdyr og Planteædere. — Forskjel- 


lige Dyregrænser i forskjellige Alpepartier, 


I Almindelighed kan man antage, at Dyrene ikke stige 
saa højt op i- Bjærgene som Planterne, eftersom de ere højere 
og mere sammensatte Organismer, hvis Tilværelse .er knyttet 
til langt flere Betingelser, Den. fuldkomne Organisme fordrer 
langt større Sikkerhed til sin Udvikling, en bredere Grundvold 
for sin Existens og et rigere Materiale til Øvelse af sine Kræf- 
ter. Højalpernes kummerlige, ofte kun tommestore og iskolde 
snefrie Pletter ere den ikke nok og kunne kun pletvis være 
Hjem for lavtstaaende Dyreformer. Den højest, udviklede Or- 
ganisme, Mennesket, lider i Længden mest under den øverste 
Sneregions ugunstige Livsbetingelser, uagtet hans højere aande- 
lige Begavelse yder ham rigelige Midler til Modstand. 

Selv et kortere Ophold i større Højder er forbundet med 
mange Slags Plager for Mennesket. Arbejderne i den øverste 
Bjærgmandshytte i Theodulspasset (10086”) holdt trods alle 
Sikringsmidler ikke længere ud end to Maaneder om Aaret. 
Hos de fleste Bestigere af vore højeste Alpétoppe optræder 
der enkelte eller hele Rækker af Tilfælde, som vise, hvor hur- 
tig den dyriske Organisme begynder at lide i større Højder. 
Paa sine fem Expeditioner op påa Monterosa, hvorved" han 
naaede en Hølde af 14000", iagttog Zumstein baade hos sig 
sig selv og sine Rejsefæller Beklemthed , Modløshed , uimod- 
staaelig Sovelyst, Madlede og Betændelse i Ansigtshuden og 
Øjnene; selv de Bjærgmænd, som levede der oppe i længere 
Tid, fik saa opsvulmede Hoveder, at man næsten ikke kunde 
kjende dem igjen. Lignende Iagttagelser havde Ulrich gjort 

paa Monterosa. Da den berømte Saussure første Gang be- 
steg Toppen af Montblane 1787, var selv de kraftigste af 
hans Ledsagere saa udmattede efter 7—8 Timers Gang, at de 
maatte hvile, hver Gang de havde gaaet et Par Snese Skridt, 
og det ringeste Arbejde, endogsaa blot det at, holde et fysisk 
Instrument, trættede dem utrolig; Tørsten og Væmmelsen for 
Mad var uovervindelig, og Pulsen slog efter fire Timers Hvile 
med feberagtig Hurtighed , hos nogle endogsaa dobbelt saa 
hurtig som ellers. Senere Bestigere af Montblanc led ligeledes 
af Ildebefindende , Sovesyge, Blødninger fra Læber og Næse, 
Ansigtssmerter , uslukkelig Tørst, Aandedrætsbesværligheder, 
Hjærnelidelser, Kolik, Besvimelser 0. s. v. Nogle var for 
øvrigt ganske frie for alle disse Onder, andre angrebes alle- 
rede i 10000" Højde. Lignende Iagttagelser gjordes af Saus- 
sure paa Mont Cenis, af den Expedition paa 40 Mand, som 
besteg »Grosze Venediger« 1841, af Ramond paa Maladetta 
i Pyrenæerne, de Sayve paa Ætna, Parrot i Kaukasus, 
Wilkes paa Mauna Loa paa Hawaji (13190), Glennie og 
Gros paa Popocatepetl (15200, Fremont paa den højeste 
Top i Stenbjærgene (13570), Humboldt og Bonpland paa 
Chimborazo (18006') og Brødrene Schlagintweit, som hidtil 
have naaet den største Højde paa Bjærgene, paa Ibi Gamin 
i Himalaya (22260 eng. Fod, 19de August 1856). 

Højdens ugunstige Indflydelse paa Befindendet synes at 
være størst i Himalaya og Kordillererne. I Nitipasset i Hima- 
laya led baade Moorcroft og hans Folk meget alvorlig af 
Aandenød, Svimmelhed, Kolik, Læbeblod, almindelig Ildebefin- 
dende og apoplektiske Symptomer, Frazer ligesaa 1815, Webb 
1819, Jacquemont 1824, Hoffmeister, Gerard og flere. 
I Kordillererne anfaldes næsten alle fremmede selv ved den 
mindste. legemlige Anstrængelse af Puna eller Bjærgsygdom i 
en Højde af 12—16000'. Denne Sygdom ytrer sig navnlig 
ved Svimmelhed, Øresusen, Kvalme, Hovedpine og Kongestioner ; 
Blodet drypper fra Øjne, Læber og Næse, Tarm- og Lunge- 
blødninger indfinde sig, undertiden følger Døden endogsaa paa. 
Indianerne angribes ikke, formodentlig som Følge af Koka- 

tygningen, men fremmede akklimatiseres ofte først efter lang 
Tids Forløb. 

Beretningerne om Luftskippernes Erfaringer med Hensyn 
til Højdens Indflydelse lyde meget forskjellig. Medens Gay- 
Lussac (1804) følte sit Aandedræt besværet og Pulsen feber- 
agtig i 7016 Metres Højde, Robertson ligesaa (1826) i 
21000 Højde, hvor han tillige følte sig aandelig svækket og 
fandt Kulden utaalelig, havde Barral og Bixio (1850) ingen 
som helst Aandedrætsbesværligheder i 22000' Højde, og Green 
(1838) ikke engang i 27000" Højde. Glaisher derimod, som 
5te September 1862 naaede den største Højde, til hvilken 
noget Menneske har hævet sig over Jorden (mindst 32000"), 
styrtede bevidstløs om og blev kun frelst ved sin Ledsagers 
Aandsnærværelse, i det denne, der selv ikke var i Stand til 
at røre en. Arm, rev Ventilen op med sine Tænder og derved 
bragte Ballonen til at synke. 

Det fremgaar nu først og fremmest af de mange Er- 
faringer, man har gjort, at den individuelle Disposition spiller 
en stor Rolle ved Bjærgsygdommen ligesom ved Søsygen og 
andre Sygdomme. Men selv om man seér bort fra alt, hvad 
der kan være en Følge af legemlig Anstrængelse, usædvanlig 
Diæt og sjælelig Affektion (Spænding, Frygt 0. s. v.), saa 
bliver der dog en bestemt Sum af objektive Faktorer tilbage, 
der virke hæmmende paa det dyriske Livs regelmæssige Virk- 
somhed i de Højder, til hvilke vore største Alpetoppe naa. 
Dertil hører fremfor alt de meteorologiske Forhold. For det 
første er Luften meget tyndere, og Aandedrættet maa altsaa 
fremskyndes, for at Lungerne kunne faa den samme Mængde 
Ilt som nede i. Lavlandet. Derved fremskyndes igjen Kreds- 
løbet. For det andet er Luften saa tør, at Huden fordamper 
en langt større Mængde Vand end ellers. Denne Fordamp- 
ning gaar saa hurtig for sig, at selv det mest anstrængende 
Arbejde ikke bringer en Draabe Sved frem af Hudens Porer. 
Den fordamper, før den kan faa Tid til at vise "sig. Derfor 
befinde Bjærgvandrere og Luftskippere sig bedst i daarligt 
Vejr, i Taage og Skyer og selv i Regnskyl end i klar Luft og 
fremfor alt i Blæst. Det er denne store Fordampning, der i 

Forening med det stærke Lys og Reflexen fra Snemarkerne 
angriber Huden saa stærkt og fremkalder Øjenbetændelser. 
Maaske virker ogsaa under længere Ophold den ringe Mængde 
af Ilt og Vanddampe i Luften. skadelig paa Dannelsen af 
Legemets Vædsker og særlig af Blodet. 

Allerede paa Grund af Atmosfærens Tilstand savner Men- 
nesket altsaa i det mindste under vore Bredder de nødvendige 
Betingelser for en normal Tilværelse i en Højde af 11—12000". 
Hugi's og Saussure's Hytter laa vel 10000' over Havet, og 
Zumstein overnattede endogsaa i en Højde af 13128', højere 
end noget Menneske i Europa, paa Monterosa, hvor hans Telt 
var opslaaet i en ti Favne dyb Isspalte, — men det var alt- 
sammen i en forholdsvis kort Tid. Sneregionen taaler intet 
varigt Ophold af Mennesker, og vi maa derfor søge de sta- 
dige Beboere af disse det europæiske Kontinents største Høj- 
der blandt de lavere Organismer, blandt de sejlivede og lave 
Dyreformer. Paa Himalaja ligger der derimod endnu Lands- 
byer, i hvilke der avles finuldede Geder, i en Højde af 12200", 
i Anderne velbefolkeder Stæder (hvor ogsaa Hunden. befinder 
sig vel, men Katten derimod ikke kan leve) i 13000" 
Højde, medens Insekter endnu kunne findes i 15—17000' og 
Kondoren svæver i 20000' Højde”). Det vil interessere at 
faa at vide, at Dyreverdenen efter alle hidtilværende TIagt- 
tagelser næsten naar ligesaa højt op som de blomsterbærende 
Plantefamilier. Hidtil har man fundet 32 Dyrearter, som sta- 
dig forekomme i Sneregionen, nemlig 18 Insekter, 13 Edder- 
kopper og 1 Snegl, som kun viser sig i Lavlandet om Efter- 
aaret og i Begyndelsen af Vinteren, men forsvinder om For- 
aaret. Denne Snegl (V%érina diaphana, var. glacialis) og In- 
sekterne gaa dog ikke højere op end 9000”, af de edderkoppe- 
agtige Dyr forekomme fem Arter endnu mellem 9000 og 10000", 
og én Art, en Mejer (Opilio glacialis), som aldrig gåar neden 


%) Potosi ligger 13665, Cerro de Pasco 14098, Bjærgværket Barbara ved 
Huancavelica 14508 og det højeste stadig beboede Sted paa Jorden, 
3uddhaklosteret Hanle i Thibet 15117 eng. Fod (14172 par. F.) over 
Havet. 

for 7000” og altsaa hører Sneregionen alene til, er endogsaa 
funden paa Toppen af Piz Linard i en Højde af 11387" og 
altsaa den sidste Repræsentant for det højalpine 
Dyreliv. Den er lysegraa af Farve med en gulgraa, lyrc- 
dannet Plet paa Ryggen, lysere Ben og en gulhvid Bug. Han- 
nen er noget mindre end Hunnen; begge forekomme i den 
største Del af de højeste Alper. Sammen med den forekommer 
i 9—10000' Højde i smaa Skarer under Stenene den næppe 
over en Linje lange, smukt tagstensrøde Snemide (Rhyncho- 
lophus nivalis Hr.y med lange, traadtynde, bleggule Ben, som 
Heer, der først afbildede den, opdagede paa Spidsen af Piz 
Levarore i Engadin (9580') og af Umbrail (9100); fremdeles 
de egentlige Edderkopper, af hvilke Lycosa blanda, et tre Lin- 
jer langt, brunsort Dyr med stærkthaarede Ben, er den hyp- 
pigste Højalpe-Edderkop. Den kommer frem, saa snart Sneen 
er smeltet, og gjør da Jagt paa de øvrige Småadyr, som 
endnu ligge begravede i Vintersøvn. Hunnen slæber store, 
bleggule Æggesække omkring med sig. Paa Monterosa fandt 
v. Welden den endnu i 9300" Højde. 

Mellem 9000 og 8500" forøges Befolkningen med fire 
andre Mejere, fire ægte -Edderkopper, 13 Biller, tre Sommer- 
fugle med deres Larver, en Trælus, en Smuthveps og en Snegl. 

Foruden disse stadige Beboere af det alpine Dyrelivs 
højeste Region have de, der besteg de højeste Bjærge, ogsaa 
fundet andre interessante, men mere tilfældige Gjæster 
sammesteds. Hugi traf saaledes en levende Snemus i 12000' 
Højde paa' Finsteraarhorn og et rødbuget Firben midt i Fir- 
nen i en Højde af 9129” paa en Fjældkam paa Umbrail. Zum- 
stein fandt paa Monterosa i 13900" Højde »et Slags sølv- 
farvede, halvdøde Sommerfugle, der lignede Perlemorsfuglene 
meget«, og i 14022” Højde en rød Sommerfugl, som fløj hen 
over Zumstejntoppen, medens der laa fuldt af døde og levende 
Myg paa Sneen omkring ”ham. Tæt under Toppen af den 
højeste Monterosaspids i 14004" Højde fik M. Ulrich uventet 
Besøg af en Ravn (Snekrage?), medens han sad og ventede 
paa Førerens Tilbagekomst. Paa den øverste Spids af Tødi 
(11110) saa Dirler en hvid Sommerfugl flagre omkring. 

Coaz fandt Spor af Gemser helt oppe mod Toppen af Ber- 
uina, Agassiz opdagede paa Jomfruen en Falk (Vandrefalk?), 
som svævede højt oppe i Luften, og den utrættelige Heer en 
tørret Snefinke påa Paligletscheren paa Bernina (11000). 
Mayer såa under sit første Forsøg paa at bestige Finsteraar- 
horn, i 10370", Højde en Hveps sværme -omkring en Silene 
acaulis, i 9%—10000' Højde en levende Mus i en Iskløft, i 
13000" Højde Alpe-Alliker, i 11000' Højde Ryper, i 10—12000' 
Højde Perlémorsfugle, af hvilke en endogsaa, mærkeligt nok, 
er bleven set paa Aletschgletscheren (9000'), i det Øjeblik den 
forlod det til Klippen befæstede Puppehylster, altsaa paa det 
Sted, hvor den havde gjennemgaaet sin Forvandling. Den 
første Bestiger af det 10150” høje Schneehorn traf en Sværm 
Sommerfugle oppe paa Toppen, som vuggede sig muntert paa 
den milde Luft... Han kunde skjelne to Arter blandt dem og 
bemærkede, at deres Vingeslag var paafaldende hurtige. Oppe 
påa Montblanc saa Saussure ligéledes to Sommerfugle flyve 
forbi sig. Paa Wildspitz har maån- fundet Blaahalsen (Sylvia 
cyanecula) i 11000' Højde og Snefinker og Alpebruneller i 
ligesaa stor Højde, og Thurwieser bemærkede endogsaa den 
fine Fuglekonge paa Adlersruhe (10432). Selv har jeg neden 
for Toppen af Fibia fundet store Snemarker dækkede med 
utallige døde Fluer, G. Studer fandt en temmelig stor Mængde 
halvdøde Sommerfugle, Bier og andre Insekter paa den øvre 
Triftgletschers Firnsne .og Ulrich endogsaa en Lavlandsflue 
(Syrphus balteatus) paa Toppen af Mont Velan (11588). - Ved 
Bestigningen af Tødi 16de Juli 1866 fandt vi to muntre Sne- 
krager i 10500" Højde og paa den store Firnmark to Guld- 
smedde, af hvilke den ene endnu var i Live. 

Vi kunne til Dels antage de Rejser, som disse Dyr have 
maattet, gjøre, for uvilkaarlige; enkelte" Insekter eller vel end- 
ogsaa hele Sværme kunne trods deres Modstand være blevne 
revne af Vinden hen til disse ugjæstmilde Egne, men mange 
af de andre nævnte Dyr måa være komne derop mere frivillig, 
om de ogsaa maaske ere forvildede. I hede Klimaer er For- 
holdet et andet. Den hæftig opstigende varme Luftstrøm er 
der Aarsagen til, at ikke blot Insekter føres op til en Højde 

af 18000', men efter Boussingaults Iagttagelser ogsaa- smaa 
Totter Hø løftes højt i Vejret ved et regelmæssigt Spil af de 
paa hinanden følgende Luftbølger”). At hele Sværme af Græs- 
hopper, Guldsmedde, Sommerfugle (af hvilke Darwin saa nogle 
ti Mil fra den patagoniske Kyst, der talte mange Myriader af 
Dyr) og endogsaa Landedderkopper kunne føres af Vinden 
ikke blot 20, men endogsaa indtil 350 Kvartmile ud over Havet 
til de der sejlende Skibe, er en bekjendt Sag. 

At disse Dyr maa dø her oppe, kan man bedre forstaa, 
end at de andre, som tilbringe deres hele Levetid paa Firn- 
øerne, kunne leve der. Deres Naboer, Lavarterne og Mosserne, 
behøve kun Luft og Fugtighed og leve op igjen efter en lang- 
varig Skindød, naar de blot faa nogle Draaber Vand. At 
Blomsterplanterne, som naturligvis alle ere fleraarige, da de 
sjælden naa saa vidt, at de sætte Frø, kunne trives her, er 
allerede mærkeligt nok, naar man betænker, hvor ofte disse 
Yderstationer slet ikke have nogen Sommer, og de smaa Plan- 
ter "maa .holde ud uden "Luft og Lys blot ved Hjælp af deres 
Sejlivethed; men endnu forunderligere er det dog, at Dyrene, 
som ikke gjemme deres Livskraft i underjordiske Organer, ikke 
blot ere i Stand til at leve og forplante sig, men endogsaa 
til at tilendebringe deres hele Forvandling oppe i disse Re- 
gioner. Det synes næsten ikke at være muligt, med mindre 
de formaa at leve et afbrudt Liv og udvikle sig med 


lange Mellemrum.. Man kan ikke godt tænke sig, at Ægget 


skulde kunne gjennémgaa alle sine Udviklingstrin i saa faa 
varme Uger, som skjænkes det der; det er langt rimeligere, at 
der behøves 6—8 Aar der til den samme Udvikling, som varer 
6—8 Maaneder nede i Dalen; at Dyret stanser hvert Aar paa 
et af sine Udviklingstrin og ligger i en Dødsdvale i de elleve 
Ismaaneder, men" fortsætter sit Liv næste Aar i sin nye Leve- 


") Dog kan man i stille Solvejr ogsaa iagttage en stærk opstigende Luft- 
strøm i vore Alper. Ved Bestigningen af Piz Lischanna (9550) 1871 
lagde man Mærke til, at ethvert Stykke Avispapir, som man kastede ud 
i Luften, steg til Vejrs med en kredsende Bevægelse, indtil det som et 
lille hvidt Punkt blev grebet og bortført åf en anden Luftstrøm. 

maaned og påa denne Maade forlænger sin Tilværelse ud over 
de sædvanlige Grænser, 

Men hvoraf leve disse Dyr da? Af de nævnte 32 
Smaadyr ere de 24 Rovdyr, som altsaa ikke fortære Plante- 
stoffer, men tvært imod ere deres naturlige Beskyttere, og af 
dem ere de fem Edderkopper endogsaa blot natlige Dyr, uagtet 
alt der stivner om Natten af Kulde og Is! Vi formaa ikke at 
give tilfredsstillende Oplysninger om dette Punkt; vi se kun, 
at selv i denne Højde gjennemfører Naturen sit Formaal, at 
beskytte Jordens dækkende Plantetæppe. 

Efter hvad vi allerede have bemærket, kan det ikke for- 
undre os at finde en stor, af klimatiske Forhold betinget For- 
skjel i Plante- og Dyrelivets Udbredelse i disse Højder. Paa 
Sydsiden af Centralalpekjæden ligge de øverste Grænser be- 
tydelig. højere end paa Nordsiden, og Vegetationen er der 
baade frodigere og rigere. I de nordlige Alpestrøg dør Livet 
langt tidligere ud, og i samme Højde er der her langt færre 
Planter og Dyr end i de sydlige. I de sidstes Sneregion har 
man fundet 105 Blomsterplanter, i hines derimod kun 24; i 
Bunden træffes det sidste Dyr i 10780" Højde, i Glarus har 
man "ikke set noget over 8880' (en Gletscheredderkop paa 
Hinterglårnisch). Det er imidlertid de samme Planter og Dyr, 
man træffer begge Steder; kun Højden er forskjellig. Saa for- 
skjellige de ogsaa kunne være i den nordlige og sydlige Dal- 
region og til Dels ogsaa endnu i Bjærgregionen, træde de 
samme Årter dog op i Alpe- og Sneregionen over hele det ud- 
strakte Alpesystem. Ja selv paa Kaukasus, paa de armeniske 
og sibiriske Bjærge og i Himalaja gjenfinde vi en stor Del af 
vore Alpeplanter, og i den nye Verdens Alpeegne. viser den 
samme Bestræbelse efter Ensformighed sig i det mindste ved 
lignende Slægters Optræden. Det fjærne Nordens Dyre- og 
Planteverden frembyder ogsaa stor Overensstemmelse med vore 
Højalper, og det ikke blot det europæiske, men hele det ark- 
tiske Nordens. Mange af vor. Sneregions Insekter og rimelig- 
vis ogsaa andre tilsvarende Dyreformer optræde saaledes paa 
Øen Spitsbergen, og vor Baldensteinske Alpemeise er som alt 
sagt den højnordiske Mejse (Parus borealis). Og ligesom Dyre- 

livet hos os naar op mod de højeste Alpetoppe, saaledes bre- 
der det sig ogsaa med utrolig Sejhed helt ud i Polernes Is- 
ørkener, og hvor de synlige Former ere forsvundne, findes der 
endnu Hundreder af Arter af: kiselpandsrede Polygastrer i Is- 
vandet, Coscinodisker med uforstyrret Livsvirksomhed i den 
evige Is og Boreus hyemalis i den arktiske Sne i kun 12? Af- 
stand fra Nordpolen. 


Sjette Kapitel 

De enkelte Klasser af lavere Dyr inden for Sneregionen, — Mangel paa 
Hvirveldyr, —- Det rødbugede Firben og Hugormen. — Fuglene. — Ørnen 
og Gribben. — Alpehøns og Ryper. — Snefinker. — Stor Mangel paa 
Pattedyr. 


Vi have allerede før bemærket, at de fleste Leddyr, som 
bebo den øvre Sneregion, ere smaa og over 8000' Højde for 
det meste vingeløse Væsener, der for deres hele Levetid synes 
at være bundne til deres Oases smaa Humuspletter, til Lav- 
skorperne og Mospuderne og til de faa blomsterbærende Plan- 
ter.” Naar vingede Insekter rives af Vinden op i den øvre 
Firnregion, synke de indtil 2 Fod ned i denne. Man har be- 
mærket, at de kaste sig frivillig ned paa Firnen med udbredte 
Vinger og Fødder og. blive liggende veltilfredse og ubevægelige 
paa den, formodentlig fordi Firnens Rigdom paa Ilt tilfreds- 
stiller deres Trang til et fuldt Aandedrag. Bringer man dem 
hen paa et Stykke Træ eller en Sten, flagre de strax igjen 
ud paa Firnen, hvor de lægge sig fladt ned som berusede og 
efterhaanden synke ned med Tegn paa stort Velbehag. Gra- 
ver man dem op, naar de ere sunkne ned til 2 Fods Dybde, 
blive de undertiden ganske pludselig muntre igjen; men ellers 

dø de snart, falde strax fra hinanden og synke ikke dybere. 
Naar man lægger et dødt Insekt paa Firnen, svulmer Kroppen 
op til en blød Masse og synker lidt ned; men derpaa smulrer 
det hen, og Aabningen lukker sig efter det, hvilket derimod 
ikke let skeer, naar det er et levende Insekt. 

Her er ikke Pladsen til at gaa ind paa en nærmere Om- 
tale af alle de enkelte Bløddyr og Leddyr, som man hidtil har 
fundet i Sneregionen, og vi indskrænke os derfor til følgende 
Angivelser, disse Dyrerækker vedkommende. Infusionsdyrene 
ere stærkt repræsenterede og optræde formodentlig i den røde 
Sne med ejendommelige "Sneformer, som endnu kun til Dels 
ere undersøgte. Af Bløddyr forekommer der i den øvre Re- 
gion en Lavlandssnegl, som mån mindst skulde håve ventet at 
træffe der oppe, men de øvrige holde sig vist nok alle neden 
for Sneregionen, da de uden Undtagelse ere bundne til en 
langt frodigere Plantevæxt; dog træffes den gjennemskinnende 
Glassnegl og Hélix alpicola paa enkelte Steder netop til 7000”. 
— Af Ormene gaar rimeligvis kun den kosmopolitiske Regn- 
orm op til den øvre Sneregion og bliver der holdt med Sel- 
skab af nogle faa Tusendben, af Snemiden og nogle Vævere, 
Jagt-, Celle- og Krebsedderkopper, . som alle formaa at friste 
Livet i meget betydelige Højder..: En Mosskorpion. viser sig 
endnu ved 3000", nemlig Obisium sylvaticum, der ellers hører 
hjemme i Lavlandet, men i mange Egne af Schweiz er hyp- 
pigere i de øvre Regioner. De næbmundede Insekter holde 
sig med faa Undtagelser længere nede, uagtet henved en Snes 
Årter dog gåa op over Skovgrænsen; et Par til Dels ejen- 
dommelige Højbjærgformer af Bladlopper og Græshopper har 
man opdaget oppe over Snelinjen. Gryllus pedestris viser sig 
i Wallis og Binden endnu i 8000" Højde, Boglusen endnu ved 
8800 under Sten i Glarus, medens Fluerne, som længere nede 
udgjøre en saa betydelig Del af Insektverdenen, høre op der 
ved 8000”. Men. denne Højde naaes selv af særegne alpine 
Former af.de fintbyggede Fjermyg, hvis Larver hyppig træffes 
i det fugtige Mos. 

Sneregionen bebos stadig af henved et Dusin Sommer- 
fugle, den øverste Del endnu af tre, som med saa megen mere 

Grund maa kaldes regelmæssige Beboere af den, som deres 
Larver ogsaa leve og gjennemgaa deres hele Forvandling der ”). 
Det er for Resten kun- mørktfarvede Arter, der optræde stadig 
her, som f. Ex. flere mørke- og 'sortebrune Hipparchier , den 
rødbrune Ugle, hvis Larvefortærer Primula- og Aurikelskuddene, 
og den kobberfarvede Gamma-Ugle, der ogsaa forekommer 
hyppig i Lavlandet. Enkelte fremmede flagre vel, forslaaede 
af Vinden eller løftede af Lavlandstaagen””), op i de lysere 
Regioner og selv hen over de højeste Toppe, men gåa uden 
Tvivl til Grunde af Udmattelse i disse næringsløse; Egne. Af 
Hvepsene gaa mange Snyltehvepse og .desuden Mos=, Jord- og 
Stenhumlen op i Sneregionen i de sydlige Alper; i de nordlige 
holde de sig noget længere nede, kun Fjældhumlen findes 
endnu i 5700” Højde ligesom nogle faa Honningbier, der samle 
Blomsterstøv og Honning påa Græsbaandenes aromatiske Blom- 
ster, fremdeles en Bladhveps (Tenthredo Spinmacula), som maa- 
ske anbringer sine Larver paa Alperoserne, indtil 3000" Højde 
i Bunden, og den ensomt levende Kæmpemyre paa Spidsen af 
Guldenstock i 7870” Højde. 

Billerne ere forholdsvis meget talrigere repræsenterede i 
Sneregionen, men gaa kun i de sydlige Alper op i den øverste 
Del (indtil 9000), medens de i Nordalperne i det hele taget 
høre op i 8000” Højde og næsten udelukkende ere Rovbiller 
(oven for 8000' forekommer der kun uvingede Dyr, som 
leve selskabelig i Jordhuller og under Stene). De høre til 


”) Agassiz fandt i Begyndelsen af Marts den lille Ræv (Vanessa Urhcæ) 
højt oppe paa Aargletscheren i en frygtelig Sneørken, hvor den tumlede 
sig lige saa muntert som paa en blomstrende Eng, uagtet hele Hasli- 
og formodentlig ogsaa Rhonedalen laa begravede i dyb .Sne. 

+) Den 16de November 1855 saa jeg saaledes to Brunsværmere flagre 
muntert højt oppe paa Såntisstock (6740, uagtet ålle Dalene 
og hele Lavlandet laa dybt begravede i flere Ugers -kolde. Taage- 
have. Nede i Lavlandet havde Kulden allerede for længe siden stanset 
al Plantevæxt, men fra 3000” og til den nævnte Højde fandt jeg endnu 
friske Blomster af femten fanerogame Arter. Solen. skinnede liflig, 
Luften var varm af den milde Føn og saa gjenngmsigtig, at vi endogsaa 
henimod Middag kunde se Stjærner med blotte Øjne. 

zovbillernes, Aphodidernesogisær til Løbebillernes Familie og tælle 
flere aldeles ejendommelige Former, men den største Del af dem 
forekommer ogsaa i den øvre Alperegion. Vi nævne her den 
nydelige, to Linjer lange, snart mørkeblaa, snart mørkegrønne, 
fint prikkede Chrysomela salicina, som er udbredt over alle 
Alperne mellem 6000 og 8000" og for det meste lever paa 
en Dværgpil (Salix retusa), end videre Nebria Escheri, en fire 
Linjer lang, sort Bille med rødbrune Ben og Følehorn, som 
forekommer, dog altid kun sjælden, indtil 8700' Højde i Bundner-, 
og Urneralperne, N. Chevierii, som er brun med rustfarvede Fød- 
der og Følehorn, omtrent fire Linjer lang og funden indtil 
samme Højde i de Bjærge, som omgive Hinterrheins Kilder 
og endelig NMN. Germari, som gaar til 8600". 

Saa ringe Leddyrenes Antal ogsaa er oven for Snelinjen 
i Sammenligning med de lavere Regioner, og saa ubemærket 
og skjult den største Del åf dem viser sig ved en flygtig Be- 
tragtning, danne de dog den egentlige Grundvold for det højere 
Dyreliv og vilde være af højeste Interesse for os, hvis vi var 
i Stand til at skildre den hele Maade, hvorpaa deres Liv for- 
mer sig i hine Regioner; men deres aarlige Livsperiode er 
saa kort, deres Opholdssteder saa utilgængelige, og de selv 
saa vanskelige at opdage, at deres "Færd for største Delen 
endnu er os ubekjendt. 


7 


De højere Dyreformer svinde imidlertid endnu mere ind 
under disse endeløse Vintres Kulde og højeste Regioners Mangel 
paa Næring. De småa Højalpesøer, som ofte ligge mange Aar 
begravede under Sne og Is, formaa saa lidt som de kolde Sne- 
og Isbække, der tilmed styrte ned gjennem stejle Senge, åt 
nære enten Planter, Fisk eller Frøer. Den grønne Frø 
er lige saa lidt funden oven for Snelinjen som nogen af Tudse- 
arterne, men maaske overskride den sorte Salamander og Bjærg- 
tritonen den dog hist og her i de sydlige Bjærge. I de nord- 
lige naåa de den blot og. kunne under alle Omstændigheder ikke 
anses for Beboere af den alpine Sneregion. Af Krybdyrene 
kunne overhovedet kun to Arter betragtes som hjemmehørende 
der, nemlig Bjærgfirbenet og Hugormen,: men de ere 


- 

mere Borgere i. Alperegionen og omtalte der; her findes de 
kun sjælden. 

Fuglene forekomme i noget større Mængde i Sneregionen; 
da deres større Bevægelighed tillader dem at søge et Sommer- 
opholdssted lige saa højt oppe, som den karrige Natur over- 
hovedet byder dem en Leveplads. Sneregionen har imidlertid 
ingen ejendommelig Fugleart; alt, hvad der lever der, findes 
ogsaa i Alperegionen. Men nogle af disse yndige Dyr bygge 
og ruge dog regelmæssig i Sneregionen, saa at denne. dog kan 
anses for deres egentlige Hjem, skjønt den strænge Vinter driver 
dem bort derfra paa lang Tid. Man kan regne et Dusin Fugle, 
som alle næsten uden Undtagelse ere Standfugle der. 

Lammegribben og Kongeørnen maa vel regnes med til 
disse, da de ikke sjælden besøge selv de højeste Alpetoppe, 
ofte svæve i en Højde af 14—15000' og om Sommeren gjærne 
opholde sig paa den nedre Sneregions ensomste Fjældkanter, 
hvorfra de gjøre Røvertog ud over alle Højbjærgene. Vi have 
allerede tidligere omtalt, at en og anden Falkeart nu ogdagaar lige 
saa højt og selv svæver hen over Toppen af Jomfruen, men da disse 
Fugle overhovedet ikke indskrænke sig til saa begrænsede Op- 
holdssteder som hine, kan deres Forekomst i saa stor Fløjde 
maaske ogsaa betragtes som et tilfældigt Fænomen. Derimod 
ere de gulnæbbede og rødbenede Snekråger eller Alpe- 
alliker (Corvus pyrrhocorax) at betragte som ægte Repræsen- 
tanter for Fuglelivet i Sneregionen. Fra den nederste Alpe- 
region indtil de allerhøjeste Fjældtinder kan den rejsende altid 
være sikker paa et eller andet Sted at se en Flok af disse 
store og livlige Fugle tumle sig skrigende eller pibende omkring 
en fritstaaende "Klippespids. De fattes ikke nogensteds i de 
egentlige Alper og forlade dem ogsaa kun højst ugjærne. Selv 
i.en Højde af. 9—10000"' ruge de selskabelig i de nøgne og 
stejle Fjældvægges Kløfter. Alpekragen (C. graculus), som 
er noget større og ligeledes sort, men med Metalglans paa 
Fjerene, koralrødt Næb og lyserøde Fødder, forekommer kun 
sjælden i de nordlige Alper og er heller ikke hyppig i de rhæ- 
tiske og wallisiske. Den flyver snart med Snekragerne, snart 
enkeltvis, snart i Familier omkring de stejleste Fjælde si de 

øvre Højbjærge, men har dog ligesom Allikerne indkvarteret 
sig i Kirketaarnene og i gamle Borge i de rhætiske Alper. 

Rypen færdes med mindre Larm og Livlighed indtil 
langt oven for Snegrænsen. Den ynder ikke Gletscheren, men 
derimod nok mindre eller større Snepletter, paa hvilke den 
tripper om med største Behag for at finde opvaagnende Biller, 
Edderkopper og Regnorme i den optøede, løse Jord. Da den 
flyver sjælden og aldrig meget langt, gaar den ikke længere 
op i Sneregionen, end hvor der endnu er et Græsdække og 
løst Smul, mellem hvilket den kan finde tilstrækkelig Føde: 
Her bor og ruger den og véd med stor Behændighed at skjule 
sin Yngel for alle Efterstræbere. Maatte dette altid lykkes 
denne nydelige og blide Fugl, som gjør et: saa venligt Indtryk 
påa enhver, der besøger hine Højder! Dens Liv er desuden 
surt nok i Højalpernes haarde og lange Vintre. 

En ægte Beboer af Sneregionen er fremdeles den smukke 
Snefinke eller Snefugl (Fringilla mivalis), som kun sjælden 
gaar ned til Skovregionen og helst yngler i høje Klippespalter 
eller under Sennhytternes og Hospitiernes Tage. Man træffer 
den i alle Alpeegne, og skjønt dens Sang ikke har stort at 
betyde,. bidrager den dog ikke lidet til at oplive deres ensomme 
og alvorlige.Natur. Den rødvingede Murløber er sjældnere, 
men gaar dog undertiden lige saa højt op som Snekragen. 
Alpebrunellen, der heller aldrig ruger under 4000" i Karpatherne, 
Citronfinken, Husrødstjærten, hvis Rede man endnu finder i 
7000' Højde (paa Bernina og ved Foden af Rothhorngletscheren 
i Schalfik), Alpehønen, Vandpiplærken, den graa Vipstjært og 
Ravnen ere ikke sjældne Gjæster i Sneregionen, skjønt de høre 
langt mere hjemme i de nedre Alper: Varme Aar og en stærk 
Tilbagevigen af Snegrænsen lokke dem undertiden til at gjøre 
et Besøg der oppe, og Ravnen henter desuden gjærne Gemsens 
Indvolde, som Jægeren har ladet ligge,' og ses undertiden selv 
påa de højeste Bjærgtinder. 

I Sandhed! kun et magert Fugleliv: faa Borgere, sjældne 
Gjæster, og de egentlige Beboere endda hver Vinter paa Rej- 
ser! Men endnu fattigere ser det ud med de højeste Dyre- 
former, Pattedyrene, af hvilke maaske kun én, Snemusen (og 

muligvis ogsaa Alpespidsmusen), tilbringer sit hele Liv uafbrudt 
i Sneregionen — skjønt paa en gaadefuld Maade. Vist er det 
i det mindste, at den ogsaa træffes der om Vinteren. Hus- 
musen, der følger Mennesket op i Sneregionen, synes under- 
tiden at trække sig tilbage igjen om Vinteren. Jeg hår saa- 
ledes sent paa Efteraaret set en Husmus, som sandsynligvis 
havde opholdt sig Sommeren over paa Såntisspidsen, ile i møj- 
sommelige Sæt og Spring over de bratte Snemarker ned mod 
Dalen. Murmeldyrene naa op over 8000' og bygge deres 
Sommerboliger paa græsrige Skrænter, mellem hvilke Snedalene 
skyde- sig dybt ned. Naar vi ligeledes, gjøre Fordring paa 
Stenbukkene for vor Region, saa er Meningen ikke, at de 
oprindelig skulde høre hjemme i den. De synes meget mere 
at være bestemt for et lavere Bælte end selv Gemserne, men 
Forfølgelserne, som de ikke forstaa at unddrage sig såa let 
som disse, have trængt dem tilbage fra deres oprindelige Op- 
holdssteder til hine ugjæstmilde og næsten utilgængelige Høj- 
bjærgsørkener, hvor de kun vanskelig formaa at holde sig 
under stadig Kamp med Uvejr, Hunger, Efterstræbelser og 
Terrænets Farer. Mange Navne minde endnu om deres tid- 
ligere Ophold i Højbjærgene. I Nærheden af Scheerhorn var 
de meget hyppige paa »Bockzingel« og i Wallis paa Dent 
blanche (i Zmut ogsaa kaldet Steinbockhorn). Deres Slægt- 
ninge Gemserne høre overvejende Alperegionen til. Der have 
de deres Hjem i alle Højalperne, tilbringe den største Del af 
Aaret der og forplante sig der. Men naar de forfølges .stadig 
og ivrig, fly de ogsaa til Sneregionen og græsse påa de spredte 
Oaser indil 9000, ja til 10500' Højde, og man har saaledes 
fundet deres Exkrementer paa Toppen af Plattenhorn (9290'). 
I det-Tilfælde skifte de meget hyppig og hurtig Opholdssted. 
I Begyndelsen af Efteraaret lokker den varme Sol ikke sjælden 
Hjorden om Dagen op i en Højde af 8—9000", og endnu samme 
Aften driver Forudfølelsen af kommende Nattetaage og Snevejr 
den ned igjen paa en lav Alpegren i 3 —4000' Højde. At for- 
fulgte Gemser undertiden ses i en Højde af 12—13000' vidner 
om deres Styrke og Udholdenhed, men kan ikke anføres som 
Bevis paa, at de have Ophold i denne Højde. 

Paa samme Maade kan man ogsaa træffe Rovpattedyr paa 
Strejftog i Sneregionen, — dog ikke saa meget de store som 
en enkelt Væsel eller Hermelin, der er paa Musejagt, eller en 
Alperæv, der sniger sig paa en Rypefamilie eller benytter Dæm- 
ringen for at komme en Snekrage paa Livet, og hvis Spor ikke 
sjælden ses helt oppe indtil 10000' Højde. Ligesom Alperævene 
om. Vinteren gjøre Strejftog ned i Dalen fra deres Huler i den 
mellemste Alperegions Klipper og Skrænter, saaledes udstrække 
de dem i Juli og August undertiden lige til Bjærgmassens 
højeste Toppe og sætte med stor Lethed over de farligste 
Gletschere. Derimod træffes Alpeharen langt sjældnere i Sne- 
regionen, og naar den viser sig der, er det kun i den nederste 
Del som Flygtning eller for at tage et kort Foder. 

De højeste Dyreformer træde såa sparsomt og umærkelig 
op i denne Region, at de i Reglen synes at være aldeles for- 
svundne af Landskabsmaleriet, i hvilket uendelige, døde Mas- 
ser med dristig trodsende Former, der kun mildnes lidet af 
nogle lave Alpeplanters lysende Baand, og et svagt udviklet 
Insekt- og Fugleliv, hævde sig et ubetinget Herredømme. I 
Himalaya naa derimod de store Pattedyrformer i betydelig 
Mængde helt op i Sneregionen; navnlig kan man endnu træffe 
store Flokke af de sky og modige Kianger (Åsimus polydon, 
Vildæsler), de lige såa sky langhaarede Yakoxer (Poéphagus 
grunmiens, Grynteoxer) de vilde Tarpaner (Vildheste) tillige- 
med Antiloper, Faar, Schakaler og Ræve ved Vegetationens 
øverste Grænse, ja endogsaa indtil 18000", hvilket er 1000— 
1500" oven for Snegrænsen der påa Stedet. 


Biografier og Dyrebilleder. 


E.  Snefinkerne. 


Deres Opholdssted og Levemaade. 


Stk er den eneste Smaafugl, som bebor de højeste Bjærg- 
” regioner i Selskab med Alpe- og Snekrager og Ryper og til- 
bringer den største Del af Aaret mellem Sne og Is, — et ret 
kjønt og muntert, men lidt enfoldigt Dyr, som kun sjælden 
gaar ned i den mellemste Del: af Højbjærgene og er aldeles 
ukjendt længere nede saa vel som i hele Lavlandet. 

Denne Finke,. som Geszner mærkelig nok ikke kjendte, 
thi hans Snefinke er Kvækeren (Fringilla montifringilla),. gaar 
højere op end Citronfinken og bygger og bor altid i det mindste 
oven for Skovgrænsen. . Dens kjæreste 'Opholds- og Yngle- 
steder ere imidlertid ikke milde og græsrige Alpeegne, men 
Fjældkamme. Her bygger Hunnen i Reglen i en høj og util- 
gængelig Klippespalte en tæt og stor Rede af. fint Straa og 
udforer den med stor Omhu med Uld, Hestehaar, Rypefjer og 
deslige,. hvormed Hannen er den behjælpelig, og lægger der- 
næst i Slutningen af April eller Begyndelsen af Maj, ligesom 
nu Vejret falder, sex snehvide Æg, der ere større end Bog- 
.finkens. I Begyndelse fodre Forældrene Ungerne med Larver, 
Edderkopper og Orme og vaage over dem med stor Ængste- 

lighed. Fjerdragten er ikke meget forskjellig og kun noget 
smudsigere. og mindre skarpt tegnet hos Ungerne; derimod 
have disse et bleggult Næb, som først forandres næste Foraar 
og bliver sort, naar Yngledriften vaagner. Hovedet er aske- 
graat, Ryggen med graabrunt Anstrøg, Struben hvidliggraa og 
ofte sortplettet om, Vinteren, om Sommeren derimod for det 
meste kulsort, Bugen graahvid, Svingfjerene dels hvide, dels 
brune, dels ganske sorte, de mellemste Halefjer hvide med sort 
Kant, de øvrige rent hvide, Fødderne sorte, Næbbet ligesaa, 
om "Efteraaret og Vinteren voxgult ved Roden. Naar Sne- 
finkerne ere udvoxne, leve de for største Delen af Frø, om 
Sommeren ogsaa gjærne af Insekter, især Smaabiller. Naar 
de gamle paa Grund af en sen Vinter have ynglet længere 
nede i den øvre. Alperegion end sædvanlig, flyver den hele Fa- 
milie senere ad Sneegnene til. Først sent paa Vinteren forlade 
de Højalperne og stryge i muntre, tætte Skarer ned i de lavere 
Bjærge. Om Foraaret, naar det falder i med sildige Snestorme, 
ty enkelte ned i de højtliggende Dale og ses saaledes paa Græs- 
gangene i Biinden, skjønt kun. paa en enkelt Dag, ja komme 
endogsaa helt ned til Chur og søge Føde i Gaderne; og en 
Klevener-Jæger har fortalt mig, at han engang om Ffteraaret 
saa en hel Sky af 'Snefinker i den nedre Slette ved Kleven, 
som bestod af over tusende Exemplarer, af: hvilke han ned- 
lagde nogle hundrede. De var meget forsultne og såa … en- 
foldige, at de, der ikke blev trufne ved hans første Skud, 
kastede sig ned paa Jorden mellem deres faldne Kammerater, 
saa at han kunde skyde anden Gang paa dem. Ellers ser 
man dem i Yngletiden parvis, senere i smaa Flokke omkring 
Fjældtinderne. Hannernes Sang er en ubetydelig Kvidren. 
Snart ser man de snehvide Skarer tumle sig muntert højt oppe 
i Luften, snart trippe eller flyve de omkring 'maa Jorden. I 
Appenzell ruge de paa Schåfler og træffes ogsaa paa Meglis- 
alp, hinsides Oehrli og selv paa Hohe Kasten; om Vinteren flyve 
de ned til Brilisau; ja iJanuar 1867 blev der endogsaa skudt 
to ved St. Gallen, som gik og søgte Føde uden for Vinduerne. 
I Højlåndet sammesteds har jeg set dem i Flok i Stenørkenerne 
paa Graue Horner (8000').. I Graubinden ere de temmelig 

hyppige i alle Passerné, især paa Spliigen. Saa vel der som 
paa Grimsel, Simplon og Bernhard bygge de i Hospitiebygnin- 
gerne, ja paa det sidste Sted flyve de endogsaa frit ud og ind 
i Gangene og pille Ris ud af Sækkene. For Resten følge de 
ogsaa Ride- og Kjørevejene i Flokke for at opsøge de ufor- 
døjede Havrekorn i Hestenes og Muldyrenes " Gødning eller 
samle de Riskorn, som ere faldne ud af-Sækkene. I Gotthard- 
hospitiet have de anlagt deres talrige Reder paa Hovedbyg- 
ningens Bjælkehoveder og ere meget tamme; ja selv i en For- 
dybning i Ligkapellets ene Mur fandt jeg en Rede méd Æg. 
Paa Saleve ved 'Genf, som overhovedet udmærker sig ved sin 
Fauna, forekomme Snefinkerne i næppe 3500" Højde sammen 
med Rødhønen, Klippesvalen, Klippedroslen, Blaadroslen, Slange- 
ørnen, Vandrefalken og den ægyptiske Grib; dog synes den 
ligesom Alpemurløberen. og Brunellen kun at overvintre der. 

Snefinkerne forekomme for øvrigt ogsaa i det nordlige 
Asien, i Karpatherne, Pyrenæerne og Nordamerika, hvor de 
fanges i Mængde og sælges i Byerne som Lækkerbidskener. I 
Bur ere de i Begyndelsen meget vilde, og kun ved at vænne 
dem langsomt til Fangenskab og ved omhyggelig Pleje er det 
muligt at holde dem i Live. 


II. Ryperne. 


Naturhistorie. — Ejendommeligheder. — Jagt. 


Ryperne stige højere op i Bjærgene end alle de øvrige 
Hønsefugle og ere midt imellem Fjælde og Is et lige saa for- 
træffeligt Bytte for Jægeren, som de ere et venligt og tiltalende 
Syn for Vandringsmanden. De ere temmelig regelmæssig ud- 
bredte over vore Alpeegnes højeste Bjærgrygge og forekomme 

overalt indtil langt oven for den evige Snes Grænser, men høre 
derimod ikke hjemme i Jura. Allerhyppigst er Rypen maaske 
i Bindnerlandet, hvor den under Navn af Hvidhøne opliver 
alle Bjærgegne oven for Skovgrænsen. Tidligere havde den 
ogsaa et Fristed i Glarnerlandet, hvor den formerede sig såa 
stærkt, at en Jæger nemt kunde skyde en 10—15 Stykker om 
Dagen. I Appenzellerbjærgene findes den overalt i en vis 
Højde. Paa Gotthard traf vi dem i stor Mængde oven for de 
øverste Murmeldyrhuler ved den smeltede Rand af de ti Fod 
høje Snemure paa Sella (9170'), og det saa lidt sky, at vi. slog 
en af dem ihjel, uden at Resten strax fløj op; i Tessiner- 
bjærgene, påa Pilatus, i Berner- og Walliserbjærgene ere de 
endnu hyppige og ville paa Grund af deres stærke Formerelse 
længe vedblive at være en Prydelse for Højbjærgene, hvor:de 
helst holde sig paa Nordsiden mellem Klippestykkerne og Alpe- 
rosebuskene eller det forkrøblede Grankrat og Snemarkerne. 
Jægerne have ofte set, hvorledes de vælte sig og rode i Sneen, 
sandsynligvis for at rense sig. Baade Sommer og Vinter hører 
der dog et øvet Jægerøje til for at opdage dem, da deres jord- 
brune eller snehvide Fjerdragt gjør dem ukjendelige, og de til- 
med ofte trykke sig paa Jorden. Om Foraaret strejfe de par- 
vis om mellem Klipper og Rullesten, om Efteraaret og Vinteren 
derimod i Flokke. Men naar Forvinteren dækker Bjærgkup- 
lerne med Sne, trække de sig ned i de mildere Fjældegne og 
Græsgange, ja endogsåa ned i Pasdalene, og overvintre der, 
hvorpaa de om Foraaret følge Haren og Gemsen ad Bjærg- 
toppene til. 

Af Størrelse ere de som Agerhønsene (13—17 Tommer), 
men de ere meget tungere (24—33 Lod), have et kort, tykt, 
stærkt hvælvet, glinsende sort Næb, tæt befjerede Løb og Tær 
med de sorteblaa Graveklør næsten dækkede af Fjerene, saa 
at Fødderne se ud -som Harepoter. Over det mørkebrune Øje 
ligger en vortet, højrød Ring, der er noget større hos Hannen 
end hos Hunnen og svulmer op som en Kam i Parringstiden. 

Ryperne udmærke sig ved den paafaldende Forandring, som 
deres Fjerdragt er underkastet efter Aarstiden. Vinterdragten 
er meget simpel, fast og tæt og fra Næb til Klør blændende 

hvid med Undtagelse af nogle sortebrune Striber paa de store 
Svingfjer; Halefjerene ere derimod kulsorte med hvide Kanter, 
Hannen har desuden en sort Stribe fra Næbbet hen mod 


( 


JE 

Øjet. Sommerdragten er mere broget og forandres noget for 
hver Maaned. +Hovedfarven er en graalig rustgul Farve med 
sort og hvid Vatring; Vingerne og Bugen ere hvidlige, ;den 
sidste hos Hunnen med gule og sorte Baand og Pletter, Sving- 
fjerene sorte, Halen.sortebrun med graagule Linjer, Fjerene 
paa Fødderne hvidlige. Hannen har ingen sorte Kindstriber 
om Sommeren, Hunnen, som er mindre og gulere, har derimod 
gulbrune Striber. 

Sommerdragten er imidlertid sjælden ren, men sædvanlig- 
vis blandet med enkelte hvide Vinterfjer, som dog næppe ere 
synlige. Omhyggelige Iagttagere ville have lagt Mærke til, at 
Zypen om Sommeren søger at skjule de hvide Partier af Vin- 
gerne, som kunne forraade den, hvorved den kommer til al- 
deles at ligne de mosbegroede Stene, mellem hvilke den trykker 
sig. Den fælder to Gange om Aaret og holder nøje Skridt 
med Alpeharen i Farveskiftet. Sommerdragten fældes lidt efter 
lidt, og af enhver af. de udfaldne gamle Fjers Sække skyder 
der en dobbelt Dunfjer frem for atsikre den mod Vinterkulden. 
Ser man, som undertiden sker, allerede i Slutningen af August 
hvide: Ryper, saa regner man paa en meget tidlig Vinter. 
Ogsaa Hermeliner, Harer og Murmeldyr anses af Bjærgboerne 
for sikre Vejrprofeter. Indtrædende Regn og Sne varsler Ry- 
pen ved et langtrukket ensformigt:: »Krøgøgøøgrø«, som ofte 
kan høres i en halv Mils Afstand. 

Trods deres Tyngde bevæge disse Fugle sig med stor Hur- 
tighed og løbe og flyve fortræffelig, skjønt aldrig hverken højt 
eller langt, og trykke sig derfor snart igjen mellem Stenene 
eller dukke ned under Alperoserne og de løse Blokke paa de 
snefrie Strækninger. I tyk Taage tro de sig sikre for Men- 
nesker og Dyr og løbe da travlt om mellem Stenene. Naar 
Vejret er meget varmt, ere de ikke saa sky som ellers, og 
jeg har då selv oplevet, at man kan komme dem ti Skridt nær, 
selv naar de sidde frit; er det derimod klart og koldt Vejr, 
ere de meget sky og paapassende. Historierne om, at de skulle 

grave sig ned i Sneen og ligge i Dvale der, ere Jægeræventyr. 
De skrabe rigtig nok hyppig i Sneen, hvortil deres Fødder 
ogsaa ere vel skikkede, men kun for at finde Føde. Trovær- 
dige Iagttagere fortælle derimod, at de ofte lade sig indesne i 
hele Dage, naar det pludselig falder paa med Snestorm, og 
kun ryste Sneen af sig og sørge for et lille Lufthul, men ellers 
forholde sig ganske rolige. Man kan bag efter let kjende disse 
Steder paa de efterladte Bunker af deres Gødning. I Grau- 
bunden finder man undertiden Ryper, der ere frosne ibjel under 
de nederste Grangrene: og trykkede flade af Sneen, men i Reg- 
len flygte de, naar en af de rædsomme Snestorme overfalder 
dem, hen under de fremspringende Klippekanter. 

I Måj Maaned parre de sig; i Juni lægger' Hønen 7—15 
gulhvide, mørktprikkede Æg, som ere noget større end Dueæg 

og anbringes i en under en Alperose- eller Granbusk eller end- 
ogsaa blot under en Sten løst skrabet og med lidt Mos ud- 
foret Fordybning. Dem ruger dem. alene. Snefald i Juni og 
Juli ødelægger ofte baade Æg, Unger: og Rede, og Moderen 
anlægger da efter nogen Betænkning en ny og mindre Rede, 
i hvilken man finder dunklædte Unger i August Maaned. De 
nydelige Kyllinger følge længe med Moderen, kalde den med 
deres »Pip-pip« og skjule sig under dens lune Vinger.. Nær- 
mer nogen Fåre sig, flyver hun bort, og Ungerne forsvinde 
som et-Lyn mellem Stenene og Buskene, men saa snart hun 
igjen tror sig sikker, kalder hun dem atter til sig, og de samle 
sig da igjen lige såa hurtig under hendes Vinger. Det ér der- 
for ogsaa vanskeligt at.fange flere af dem. Steinmiiller 
skræmmede engang en Flok op og fik kun fat i en af Kyl- 
lingerne, hvis ynkelige Piben kaldte Moderen til dens Hjælp. 
Fortvivlet for den løs. på ham, men faldt for hans Skud. 
Welden overraskede engang paa Monterosa en Høne med ni 
Kyllinger; skjønt den svævede i den største Fare, vilde den 
dog ikke flyve op, men løb afsted med Ungerne og søgte at 
dække dem med sine Vinger. En efter en smuttede de ud 
under Vingerne og forsvandt mellem Stenene, og først da de 
alle vare undslupne, lettede Hønen og søgte Frelse i Flugten. 
Ikke en af Kyllingerne var til at finde. Welden skjulte sig 

imidlertid og havde ikke ventet længe, før Hønen kom løbende 
ivrig tilbage og klukkede-sagte, og inden nogle faa Øjeblikke 
sad alle ni Unger igjen lunt under dens Vinger.  Fangne 
Unger kan man fodre en kort Tid med Fluer, men de dø dog 
snart. Selv naar de udklækkes af en Hushøne, kan man ikke 
holde dem i Live. Gamle Ryper lade sig derimod tæmme, ere 
muntre og tillidsfulde og synes at befinde sig vel. En Tyroler 
rejste saaledes i længere Tid om med en Kongeørn, en Gemse, 
et Murmeldyr, en Alpehøne og en Rype. 

Ungerne fodres med Insekter af de gamle, som derfor 
ogsaa ofte kradse op i den løse Jord. Naar de ere udvoxne, 
æde de saadanne Bær, som endnu voxe i hine Højder, som 
Blaabær, Brombær og Tyttebær, men endnu hyppigere Blad- 
og Blomsterknopperne af disse samme Planter og af Alperoser, 
Lyng, Stenbræk, Høgeurt og Græs. De mange Ryper, som til- 
bringe Sommeren i Sneregionen og ikke blot ved Grænserne 
af den, leve dels af Insekter, dels af Knopper. Salix retusa, 
Dryas octopetala, Azalea procumbens og Saxifraga androsacea 
udgjøre den væsentligste Del af deres Næring. Paa Albula 
komme de baade om Sommeren og om Vinteren ned til "Ho- 
spitiet for at søge Havrekorn og maaske ogsaa Biller i Heste- 
gødningen. I Taagevejr nippe de Græs hele Dagen igjennem 
ligesom Hønsene. Om Vinteren opsøge de de Steder, som Vin- 
den har fejet rene, og kradse efter Planter eller hjælpe sig 
med Grannaale, som man i denne Tid hyppig finder i deres 
Maver. 

Vore Jægere skyde des værre disse Hønsefugle til enhver 
Aarstid. Man maa tage. et dygtigt Skud store Hagl, ellers 
prælle de af for den tætte -Fjerklædning. Faar en Rype end- 
ogsaa kun et eneste Haglskud i Hovedet, hvirvler den sig som 
afsindig om paa Jorden, indtil den har slidt alle Fjerene af 
sig og er død, og en gammel Raadsbeslutning fra 1559 for- 
byder derfor enhver Glarnerborger at skyde Ryper med Hagl- 
bøsse. I Graubunden fanger man dem ofte i Hestehaars- 
slynger og forsender dem om Vinteren i stor' Mængde, især til 
Zirich. Kjøddet er fast og har en skarp, ofte bitter Vildt- 

smag. Skade, at Rævene, Maarerne, Gribbene og Ørnene 'for- 
tære saa mange af dem. 

I mange Højbjærge skjelne Jægerne mellem to Arter af 
Ryper og paastaa, at de, som bo oven for Snegrænsen og kun 
opholde sig påa de vildeste Bjærgtoppe, ere mindre og hvidere 
end Alperegionens. Det er nok muligt, at Sneregionens stræn- 
gere Kulde hindrer en fuldkommen Udvikling af Sommerdragten, 
men derfor behøver man ikke at anse de der boende Ryper 
for en egen Art. Det forholder sig i denne Henseendé ligesom 
med Gemserne. September og Oktober ere de bedste Jagt- 
maaneder, thi i den Tid ere Hønsene fedest og, da Vingerne 
allerede ere hvide, medens Kroppen endnu er mørk, tillige 
lettere at faa Øje paa end om Sommeren eller Vinteren, da 
deres jordfarvede eller snehvide Fjerklædning kun adskiller 
dem lidet fra deres Omgivelser. En øvet Jæger skyder dem 
helst, naar de trykke sig, thi han opdager let deres dukkende 
Hoveder med de røde Øjenringe mellem de løse Sten. I tykt 
og taaget Vejr løbe de.ofte et langt, Stykke Vej op ad Bjær- 
gene til, naar man kommer dem for nær, men i Reglen flyve 
de pludselig op med et højt og uvilligt »>Gør—gør.« Er Flok- 
ken først engang skræmmet op, flyver den med brusende Vinge- 
slag om under alle Slags Vendinger ligesom Duerne, under- 
tiden en Fjerdingvej, hyppigst dog kun et Par Tusende Skridt 
bort i Middelhøjde; men nu er den allerede vagtsommere og 
desuden vanskeligere at komme nær paa Grund af de 
mange sønderrevne Bjærgkamme, Skrænter og Klinter, som 
findes i hine Egne. Gamle Høns samle sig ofte om. For- 
sommeren i Flokke paa 30—40 Stykker og holde til i de 
højeste Fjældegne, hvor Jægeren forgjæves søger at nærme 
sig dem. 

Ryperne forekomme ogsaa i Alperne i Tyrol, Salzburg, 
Kårnthen og Piemont, ja selv i Schwarzwald , skjønt meget 
sjældnere. Sandsynligvis er det den samme Art, som befolker 
det nordlige Europa, Asien og Amerika i talløse Skarer og er 
udbredt syd "påa lige til Throndhjems Bredde. I de skotske 
Bjærge forekommer den oven over den skotske Rype 


592 Sneregionen. 


(Lagopus scoticus) , der formodentlig kun er en Varietet 
af Polarrypen, men ikke bliver hvid om Vinteren og fore- 
trækker Tørvemoserne. Alperypen har sin Sydgrænse i. Pyre- 
næerne. 


Ålpe- og Snekragerne. 


De forskjellige Ravnearter og deres Udbredelse. — Den sjældne Alpekrage 
— Snekragens Naturhistorie, — Ravnene. — Tæmmede Exemplarer. 


Vore Bjærgegne ere.ikke fattige paa Ravnefugle, men man 
skjélner sjælden behørig mellem 'de forskjellige Arter. Enhver 
sort Fugl, der flyver op fra en Klippe, kaldes snart Alpekrage, 
snart Alpeallike eller Snekrage, snart blot >Rap« eller »Galgen- 
fugl«. Det-er for øvrigt naturligt nok, thi Bjærgboeren gjør 
sig ikke den Ulejlighed ;at skyde disse uspiselige Fugle og 
undersøge dem nærmere, og for et uøvet Øje ére de finere 
Forskjelligheder i Farve, Størrelse, Næbform 0. s. v. ikke store 
nok til bestemt at skjelne Arterne fra hverandre. Vi ville der- 
for kortelig omtale hele Ravnefamilien noget nærmere. Natur- 
forskerne henregne dem til de altædende Fugle, da de hente 
deres Næring uden stort Valg såa vel fra Dyre- som fra Plante- 
riget. " De ere af en anselig Størrelse, have alle et meget 
stærkt, lige eller noget buet og sammentrykt Næb med Børster 
ved Grunden og runde Næseaabninger. Nøddekrigerne og 
Skaderne, som man ogsaa regner med til Ravnene, ere de 
smukkeste Fugle af denne Familie i vore Egne, men de ere 
saa let kjendelige paa deres brogede Fjerdragt, at de ikke 
kunne forvexles med nogen af de øvrige Slægter. I Alpé- og 
Sneregionen træffer man først den almin delige Ravn (Cor- 
vus Coraz), den største af alle Ravnefuglene, en stadselig Fugl 
af 2—21/, Fods Længde med kileformig, afrundet Hale og et 
meget stærkt, hvælvet Næb. Dens mørkesorte Fjerklædning 

spiller med en blaalig Metalglans. Skjønt den ikke er hyppig 
nogensteds og. i Reglen foretrækker Mellembjærgene og Jura, 
bygger og yngler den dog regelmæssig i mange Egne paa'Klip- 
perne oven for Snegrænsen og strejfer ikke sjælden højt op i 
Sneregionen. Om Efteraaret samle de sig i smaa Selskaber, 
som uophørlig udstøde deres skrigende »Krak—krak,<- kredse 
legende om i Luften med faa Vingeslag og spejde efter Aadsler. 
Ellers leve de enlig eller parvis; Hunnen udruger sine 5 smudsig- 
grønne, bruntplettede Æg om Foraaret i Løbet af tyve Dage. 
Al mulig Føde er til Pas, baade Høns, Harer, Mus, Orme og 
Gødning, men især dog Indvoldene af styrtede eller fældede 
Dyr. 

Raagen (Corvus Corone) ligner Ravnen meget i Farve, 
Haleform og Levemaade, men den er mindre (1—1"/2 Fod lang), 
og Næbbet er mindre hvælvet. Det er en velbekjendt og meget 
almindelig Fugl, der ruger nede i. Bjærgregionens Skove, men 
sjælden viser sig i Alpeskovene og aldrig i Sneregionen. Han 
og Hun skiftes til at udruge de sex blaagrønne, bruntprikkede 
Æg. Den Fortræd, den gjør ved at fortære Hareunger og alle 
Slags Smaafugle, opvejes vel omtrent ved, at den fortærer en 
hel Del skadelige Dyr; at den advarer om Høgens Ankomst og 
forfølger denne farlige Røver med den største Haardnakkethed, 
fortjener i det mindste vor fulde Paaskjønnelse. En aldeles 
hvid Afændring er, saa vidt mig bekjendt, kun skudt én Gang 
her i Schweiz (i Ebnat i Toggenburg), men derimod i 1853 
ogsaa i Tyrol midt ud af en stor Flok sorte Raager. Om 
Vinteren kommer Kragen (Corvus Cornix) til og fra Nord- 
europa og Nordtyskland og blander sig gjærne i Raageflokkene. 
Den parrer sig ofte med Raagen og avler uregelmæssig graat- 
og sorttegnede Unger. I Forening med Raåagerne flyver den 
ud påa Markerne og omkring ved Landsbyerne, opsøger alt 
spiseligt, selv Larverne i Bækkene og Dammene og døde Smaa- 
dyr, og sover om Natten baade paa Træer og paa høje Mure. 
Hos os er den dog kun Gjæst og .yngler ikke her i Landet. 
Den er omtrent af Størrelse som Raagen, men let kjendelig 
ved sin smudsiggraa Fjerklædning, til hvilken de kulsorte Vin- 
ger, Hale, Strube og Hoved danne en ret smuk Modsætning. 

Kornkragen (Corvus frugilegus) fra det nordlige Tysk- 
land er en langt hyppigere Gjæst, af Størrelse som de to sidst- 
nævnte, men aldeles sort med rødlig Metalglans og har et til- 
spidset Næb med Hak. I det østlige Schweiz viser den sig 
om Efteraaret og Vintéren, snart enkeltvis, snart (1852) i saa 
stor Mængde, at den endogsaa er hyppigere end Raagen, der 
paa denne Tid til Dels forsvinder fra Landet; i det vestlige 
Schweiz træffes den derimod altid i Flokke. Waadtlænderne 
fange den i Net og spise déns Kjød. Da den næsten altid 
har slidt Børstefjerene af ved at hugge i Rødder og kløve 
Frugter, kaldes den undertiden »Barnæb«. Hvad dens lod- 
rette Udbredelse angaar, saa naar den Bjærgregionens nederste 
Grænse; dog har man set den ved Samaden. Dén lever især 
af Oldenborrelarver, Orme og Biller og er derfor en af de vig- 
tigste Udryddere af skadeligt Kryb. 

I Sletten og de højere Dale ser man langt hyppigere Al- 
liken (C. monedula), som kun er en Fod lang og har en sort 
Fjerklædning, der paa Bugen gaar over i det graa, og et graat 
Hoved. Om Foraaret, Sommeren og Efteraaret sværmer den i 
store Skarer og med smukke Sving ud over Markerne, i det 
den hvert Øjeblik udstøder sit skarpe »Jæk—jæk«. Egentlig 
er den en Trækfugl, og mange gaa ogsaa” bort i November, 
men en stor Del af dem bliver dog her ligesom i Tyskland 
selv i de haardeste Vintre (som i St. Gallen, 2081”). De bygge 
selskabelig i gamle Mure og hule Træer, lægge sex blaagrønne, 
brunplettede Æg, æde al Slags Frugt, Fugleæg, Orme og Mus, 
pille ogsaa Insekter af det paa Bjærgengene græssende Kvæg 
og' ynde Menneskenes Selskab, skjønt de altid ere sky og for- 
sigtige, Vild Løg sætte de megen Pris påa, men stinke der- 
for ogsaa ofte afskyelig. Ungerne tæmmes ofte af Drengene 
hos os. Den. sjældneste Ravneart hos os er Kornalliken, 
(Corvus spermolegus), en meget smuk, sortegrøn Fugl af kun 
121/8 Tommes Længde, med stærkt violet Skjær og en mørk, 
halvmaaneformig Plet paa hver Side af Hovedet. Dens egent- 
lige Fædreland er Spanien og Sydfrankrig; hos os træffes den 
undertiden iJurabjærgene, men det er uvist, om den yngler der. 

Disse Ravnearter høre alle fortrinsvis Sletten og For- 

bjærgene til og erstattes i de højere og højeste Regioner af 
lignende Arter, som aldrig opholde sig i længere Tid i Lav- 
landet. Disse Stedfortrædere ere Alpekragen og Snekragen. 

Alpekragen (Fregilus graculus) er en temmelig sjælden 
Beboer af de højeste Bjærge, 15—17 Tommer lang, med violet- 
sort, paa Hoved og Bug purpurglinsende, paa Vinger og Hale 
metalgrøn Fjerdragt, et sinnoberrødt, to Tommer langt, stærkt 
buet Næb og tagstensrøde Fødder, som give den et meget 
pynteligt Udseende. De høje Snealper ere denne smukke Ravne- 
fugls egentlige Hjem, men selv der mangler den undertiden 
påa hele Strøg. I det østlige Schweiz forekommer den kun 
sporadisk; paa Såntis og i Churbjærgene er den sjælden, i de 
rhætiske ruge nogle faa Par undertiden i højtliggende Kirke- 
taarne (f. Ex. tidligere i Parpan), nu er den temmelig hyppig 
påa Rothhorn i Schalfik og i Oberhalbstein, hvor den indtil 
den seneste Tid beboede Kirketaarnene i Reams, Schweiningen 
og Alvaschein, men ogsaa er aftaget, da man river Rederne 
ned; den trækker bort i Oktober og kommer først igjen i April. 
Derimod viser den sig hvert Aar i Oktober i Flokke paa 
40—60 Stykker ved Hospitiet paa Store St. Bernhard, hvor 
den kaldes Corneille imperiale, men bliver der kun et Par Dages 
Tid og gaar atter bort. Den bygger Rede påa de stejleste 
Klipper i Ormonds og Faucigny's vilde Fjældegne og forekommer 
for Resten baade i Pyrenæerne, Højskotland, Kaukasus og Si- 
birien. Reden er temmelig stor, bygget af Lærkegrene og Rød- 
der og udforet med en tæt Filt af alle Slags Dyrehaar. Findes 
den i Klippeegne, er det gjærne i skjulte Spalter eller paa 
utilgængelige Fjældtrin. I Maj Maaned lægger Hunnen 2—4 
smudsighvide, lysebrunt plettede Æg, som den selv udruger i 
Løbet af atten Dage. Ungerne have i de første Maaneder en 
tynd, mat sort Dundragt. 

Man kan se denne smukke letflyvende Krage kredse om- 
kring fremspringende Fjældspidser i 6—9000' Højde, men fra 
denne Region stiger den op til ubestemte Højder. Saussure 
fandt den paa Cél de Géant (10500'), og Zumstein saa tre 
i over 13000” Højde paa Monterosa, ja selv paa Zumstein- 
spitze (14022) sværmede der en Flok omkring ham. Fangne 

Exemplarer ere lette at tæmme, vise deres Herre stor Hen- 
givenhed, ere livlige og kløgtige og lade sig nøje med alt mu- 
ligt Affald fra Bordet. I Samling med andre Fugle (i Vo- 
liererne) ere de farlige, da de æde de andres Unger, men .slutte 
derimod undertiden Venskab med enkelte større Dyr. Man for- 
tæller, at en tam Alpekrage endogsaa var vant tilat flyve ud og 
komme hjem ligesom Duerne, men at dens Herre blev nødt til 
at gjøre Ende påa dens Udflugter, da den huggede Ruderne 
ind, naar den kom hjem og fandt Vinduet lukket. Efter Nil- 
oversvømmelserne» (September og Oktober) skal Alpekragen ind- 
finde sig i Ægypten og hjælpe til at udrydde Krybet, og man 
paastaar ogsaa at have set den paa Kandia. 

Ligesom Lærken hører hjemme påa Kornmarken, Ternen 
paa Søen, Værlingen "og Rødstjærten ved Stalden og påa Engen, 
Duen og Spurven ved Laden, Gærdesmutten i Hegnet, Mejsen 
og Fuglekongen i den unge Lærkeskov, Vipstjærten ved Bæk- 
ken, Bogfinken i Bøgeskoven og Egernet i de koglebehængte 
Fyrretræer, saaledes hører ogsaa Snekragen (Pyrrhocorax al- 
pinus) hjemme paa vore Alpers Fjældtinder. Selv om Vandreren 
eller Jægeren ellers ikke finder nogen to- eller firbenet Alpe- 
boer i Bjærgene, træffer han dog altid — det være nu enten 
paa Græsgangene oven for Skovgrænsen eller paa Højalpernes 
øde Rullestensskrænter eller selv påa det nøgne Fjæld eller 
midt ude i den evige Sne — en Flok Snekrager , der kjævles 
paa Klippetinderne eller skrigende stige til Vejrs med faa Vinge- 
slag og spiralformige Svingninger og derpaa svæve i. -store 
Kredse omkring Klipperne, før de igjen sætte sig og iagttage 
den rejsende. Selv paa det Firnhav, som omgiver Tødi's højeste 
Top (11110/), fandt v. Diirrler endnu tvende af disse Krager, 
og ved Bestigningen af Finsteraarhorn saa Professor Meyer 
endogsaa flere i en Højde af 13000". De gaa altsaa endnu 
højere end Snefinkerne og Ryperne, men erstatte ved deres 
melankolske »Rap—rap« kun slet Alpebrunellernes og Citron- 
finkernes Triller, som hilse Vandreren et Par Tusende Fod 
længere nede. Og dog er ogsaa det en Trøst at se i det 

evige Sne- og Ismasser og hakke i Firnsneen efter begravede 
Insekter. 

Som næsten alle Alpedyr anses Snekragerne for Vejr- 
profeter. Om Foraaret kan man vente strænge "Dage igjen 
og om Efteraaret belave sig paa at se den første Sne forsølve 
Højdaåalens Bund, naar Kragerne komme flokkevis ned i de 
lavere Egne under lydelige Skrig; men bliver Vejret virkelig 
raat og slemt, forsvinde de mærkelig nok strax igjen. Er Vin- 
teren end nok saa haard, forlade de dog kun yderst sjælden 
og påa kort Tid de øverste Alpeegne for at søge Levninger 
af Bær i de høje Dalstrøgs Buske, og i Januar ser man dem 
endnu kredse muntert omkring de højeste Fjældtinder. For 
Resten ere de ÅAltædere ligesom de øvrige Ravnearter; om 
Sommeren opsøge de undertiden Kirsebærtræerne, om Vinteren 
tage de til Takke med Tidsens rødgule Bær, som ellers ikke 
let røres af nogen Fugl; Land- og Våndsnegle sluge de med 
Skaller (i Kroen paa et Exemplar, der blev skudt i December 
paa Siegelalp, fandt jeg tretten Landsnegle, for det meste Helix- 
arter) og lade sig i den magreste Tid ogsaa nøje med Træ- 
knopper. og Grannaale. Om Foraaret ere de farlige for de 
tilsaaede Korn- og Hampemarker: De ere lige saa begjærlige 
efter Aadsler som Ravnene og forfølge undertiden levende Dyr 
ligesom de ægte Rovfugle. Ved en Jagt i den saakaldte Oehrli- 
grube påa Såntis (6200) i Decbr. 1853 blev jeg med For- 
bavselse var,. at Snekragerne strax samlede sig, saa snart Bøs- 
serne begyndte at knalde, uagtet man før ikke havde kunnet 
finde en eneste. Under hvinende Skrig kredsede de over den 
anskudte Alpehare og forfulgte Flygtningen, saa længe de 
kunde se den. Omkring et utilgængeligt Klipperev sammesteds, 
hvor en Gemse havde ladt Livet (Jægeren, som søgte at klatre 
ud efter den, styrtede knust ned i Dybet), vedblev Snekragerne 
hele Maaneder efter at kredse under hæse Skrig, skjønt Knog- 
lerne af det faldne Dyr for længst blegnede paa Klippen. Uden 
Frygt stødte de paa Hunden lige for Jægerens Øjne. De dele 
ikke Byttet i Fred, men afjage hinanden hver Mundfuld og 
kives og rives bestandig. Dog synes der i deres stærke Selskabs- 
drift ikke at mangle ædle Følelser; i det mindste har jeg oftere 

bemærket, at naar en eller to af dem blev skudte, vedblev 
hele Flokken en Tid lang under pibende Klagetoner at kredse 
over de faldne og enkelte nu og da ligesom i Smerte at kaste 
sig ned over Kammeraternes Lig. Saa vel paa de mindre 
Fugle, som de fange levende, som paa styrtede Dyr knuse de 
først Hjærneskallen og æde dernæst. dens Indhold med Begjær- 
lighed. Rederne anlægges selskabelig i Spalter og Huler i de 
utilgængeligste Bjærgegne. Den enkelte Rede er flad, stor, be- 
staar af Græsstraa og indeholder i Rugetiden fem Æg af Stør- 
relse som Kragens med mørkegraa Pletter paa lys askegraa 
Grund... Slægt efter Slægt bebor.de samme Klippehuler og be- 
dækker ofte deres Bund méd fodtykke Guanolag (paa Såntis 
saaledes i Schafloch oven for Thunersøen, i Dåviloch paa Itramen- 
grath oven for Grindelwald, paa Weiszhorn i Schanfigg 0. a. St. 
— men Sennerne kunne rigtig nok ikke benytte disse Lag. 

Snekragen . skjelnes let fra Alpekragen. Dens Næb er 
ikke koralrødt.som dennes, men vox- eller citrongult ligesom 
Solsøorthannens og; mindre krumt, og Hannen har mønnierøde 
Fødder med mørke Saaler, Hunnen og Ungerne smudsig sort- 
ladne. - Farven er sort med blaalig, paa Halen grønlig Metal- 
glans. Hvide Afændringer ere forekomne, men rigtig nok kun 
yderst sjælden. 

Er man saa heldig at fange en ung Snekrage levende, kan 
man have megen Fornøjelse af den. Den er let at tæmme og 
forlader ugjærne sit sædvanlige Opholdssted, selv naar man 
giver den Frihed. Jeg har hørt fortælle om en saadan, at den 
hentede Kjød, Brød, Ost og Frugt (især Kirsebær, Druer og 
Figner), at den holdt Føden i Kløerne, medens den aad af 
den, og pakkede Levningerne omhyggelig ind i Papir, og at 
den forsvarede sig med Tapperhed baade mod Hunde og Mex- 
nesker. Ild udøvede en mærkelig Tiltrækning paa den; den 
trak den brændende Væge ud af Lampen og slugte den uden 
Skade og stjal ligeledes Gløder i Kaminen, nåar den. kunde 
komme til. Det morede den meget at se Røgen stige op, og 
naar den derfor fik Øje paa et Kulbækken, skyndte "den sig 
at samle Papir, Pjalter og Spaaner sammen, kastede dem paa 
Ilden, stillede sig foran den og betragtede opmærksomt de Skyer, 

der dannede sig. Fik den Øje paa fremmede Dyr som Slan- 
ger og Krebs, slog den med Vinger og Hale og skreg som en 
Ravn; kom et fremmed Menneske den nær, hvinede den, saa 
man kunde blive døv, men gækkede derimod venlig og gemyt- 
lig ad bekjendte. I Frihed fløjtede og sang den som. en Sol- 
sort, ja lærte endogsaa at fløjte en hel Marsch. Sine gode 
Venner hilste den véd at ile dem i Møde med halvt udbredte 
Vinger, flyve op paa deres Hoved, Haand eller Skulder og be- 
tragte dem med Velbehag fra alle Sider. Hver Morgen tidlig 
gik den ind i sin Herres Sovekammer, kaldte paa ham og satte 
sig derpaa stille hen paa Hovedpuden og ventede, til han rørte 
sig eller vaagnede. Saa skreg den i vilden Sky og rumsterede 
af alle Kræfter, ude af sig selv af Glæde. 

Den Uvane, disse Dyr have, åt stjæle Ild og gloende Kul, 
bekræftes af mange, og de skulle mere end én Gang have af- 
stedkommet Ildebrand ved at slæbe brændende Træ. bort fra 
de ubevogtede Ildsteder i de aabne Alpehytter. Med alle de 
øvrige Ravnearter dele de fremdeles den mærkværdige For- 
kjærlighed for alt, hvad der er glinsende og paafaldende, og 
søge at stjæle det og slæbe det med sig, naar de paa nogen 
Maade kunne komme til, — en Kaprice, der, saa vidt jeg ved, 
er ejendommelig for denne Familie og danner et højst mærk- 
værdigt psykologisk Moment i dens Naturel. Ved deres livlige 
Temperament, naturlige Klogskab og Lærvillighed indtage disse 
Fugle desuden en høj Rang i den hele Fugleverden. Som be- 

”kjendt spille Ravnene ogsaa en vigtig Rolle i den nordiske 
Mytologi og i Middelalderens Legender. Det var dem, der for- 
fulgte og forraadte den hellige Meinrades's Mordere. I Begyn- 
delsen af dette Aarhundrede blev to Børn frelste ved disse 
Dyrs Mellemkomst. Deres Vogn væltede, da de kjørte over 
en ved et Uvejr opsvulmet Bæk, og kun ved at klamre sig til 
et af Hjulene holdt de sig oppe over Bølgerne, medens deres 
Nødraab tabte sig iStormens og Bølgernes Larmen. Da hævede 
nogle Ravne. sig fra Bredden, fløj forbi et nærliggende Bonde- 
hus og skreg og slog saa forunderlig med Vingerne, at 
Folkene ilede ud og snart fik Øje paa Børnene, som hang påa 

Hjulet i Vandet, medens Ravnene, der var vendte tilbage, 
svævede over deres Hoveder. 

Den kløgtigste Ravn, Forfatteren har hørt om, tilhørte 

Heidigger, den berømte Forfatter i forrige Aarhundrede 
af Acerra phuilologica. »Mester Jerl«, saaledes kaldtes den, 
gøede som en Hund og galede som en Hane og gjorde sine 
Kunststykker, uden at vi havde haft mindste Ulejlighed med 
at afrette den. Saa snart jeg raabte: »Jerl, gjør din Reverens,« 
dukkede den ned med Kroppen, slog Vingerne mod Jorden, 
pustede Halsen op og udstødte de forunderligste kurrende 
Toner. Havde den faaet Straf for Tyverier eller fordi den 
havde revet Papirer i Stykker, flygtede den eller gjemte sig 
under Taget og sad der og sultede i flere Dage; men Fyren 
kunde godt mærke, naåaår det trak op til et saadant Uvejr og 
anede af Miner og Bevægelser, naar Stokken skulde frem. 
Kunde den saa ikke slippe bort i Tide, søgte den at gjøre sig 
behagelig, og hjalp det ikke, kastede den sig øjeblikkelig ned 
påa Ryggen og værgede sig mod Slagene med Næb og Klør. 
Efter Exekutionen plejede den at begive sig til sit Skjul, men 
naar den kom tilbage, havde den altid 'et eller andet Sonoffer 
med, en Mønt eller noget andet, som den havde stjaalet og 
gjemt i sit Smuthul. Den angreb alle andre Dyr, selv Hunde, 
og det var morsomt at se den tage Hønsene i Halen og trække 
dem af Vejen, naar. de vilde pikke Korn op, før den selv havde 
faaet nok. Med Hushunden stod den dog paa en meget ven- 
skabelig Fod, hjalp den at fange Lopper, gøede ad fremmede 
med den og forfulgte Tiggere og rykkede dem i Frakken. 
Passede de ikke paa og greb den Skilling eller det Stykke 
Brød, som man undertiden tilkastede dem, var den ved deres 
Side og snappede Tingen bort lige for Næsen af dem og fløj 
bort med den. Sit Natteleje vilde den absolut have paa en 
Bjælke inde i Stuehuset. Lukkede man den ude med Villie, 
blev den ved at banke paa Døren, netop som en eller anden 
af Husets bekjendte plejede at banke, indtil man lukkede den 
ind. Den kunde aåbne Brødkurven, Tobaksdaasen og enhver 
Laas, hvori der var Nøgle; hvad den havde samlet, ordnede 
den pænt påa en Bænk ligesom en Kræmmer sine Varer. 

Efterhaanden havde den vænnet sig saaledes til Rénlighed, at 
den aldrig lod sin Spildning falde andre Steder end netop paa 
det Sted, som var bestemt dertil. Den gjorde al Ting efter 
ligesom en Abe, drak hed Kaffe, spiste Ræddiker med Salt til, 
bladede i Bøger, prøvede Snustobakken og hilste, naar nogen 
nøs. Mange hæderlige og lærde Mænd have selv set alt dette 
og kunne bevidne Sandheden deraf.« 


IVY. Snemusen. 


(Hypudæus alpinus. og petroplilus: Wag., FH. nivicola Schinz., 
Årvicola nivalis Mart.) 


I Sneregionen og den øvre Alperegion lever der endnu en 
Museart, thi denne Familie, som er talrige Fugles og Pattedyrs 
vigtigste Føde, er af ægte kosmopolitisk Natur og naar ligefra 
Ækvator til Polerne, fra Havets: Bred til Firnregionen. 

I Alperegionen have vi set flere Musearter, i Sneregionen 
med Sikkerhed i det mindste én Art. I disse ugjæstmilde, 
bitterkolde og fattige Egne fører Snemusen et ukjendt og endnu 
til Dels gaadefuldt Liv som den sidste Repræsentant for den 
højere Dyreverden, der stadig møder os ved de højeste Græn- 
ser for alt Dyreliv overhovedet. Den blev først opdaget paa 
Gotthard af Nager i Andermatt og paa Faulhorn af Martins, 
er temmelig stor, 5 Tommer lang foruden den 21/2 Tommer 
lange Hale og er sortegraa med et brunligt Anstrøg paa Ryg 
og Sider. Hals, Bug og Indersiden af Laarene ere lyse eller 
hvidliggraa, Fødderne hvidgraa, Øjnene smaa, Ørerne ovale, 
en Tredjedel saa lange som Hovedet og for oven besatte med 
rødgraa Haar. Den tykke hvidliggraa Hale er halv saa lang 
som Kroppen og noget mere langhaaret i Spidsen; Pelsen er 
tæt og blød, Varbørsterne lange og tætte, sort- og hvidfarvede. 

Alt hvad vi vide om disse Dyrs Levemaade indskrænker 
sig til følgende tarvelige Angivelser. Deres Hjem er i den 

øvre Bjærgregion, dog aldrig under 4000", men hyppigst dog 
i den egentlige Alperegion og derfra helt op i den evige Snes 
Region, som den ikke engang forlader i den 9—10 Maaneder 
lange Vinter. Den sparsomme, men pletvis dog tætte og yp- 
pige, selskabelige Plantevæxt byder dem tilstrækkelig Næring 
ved sine stærkt udviklede Rødder og Mellemstokke. Paa denne 
Tid besøge de for Resten ogsaa gjærne Sennhytterne paa Kvæg- 
og Faarealperne, hvor de gnavei alt spiseligt, undtagen i Kjød, 
og tage Ophold i Jordhuller, Stenbunker og Mursprækker. 
Baade der og i deres lange Gange finder man Bunker af Hø 
og Halm. Om Vinteren maa de dels leve af disse Forraad, 
dels af friske Rødder og Græs, som de grave lange Gange hen 
til under Sneen, men de hjemsøge ogsaa Alpehytterne i Nær- 
heden, dels for at finde noget spiseligt i Hytterne selv, dels 
for at gnave Rødderne af den vilde Alpesyre, som voxer i 
Mængde i den omliggende Gødning. Til deres Yndlingsføde 
hører Blomsterne af Nellikerod og Potentil, dernæst Bladene 
og Rødderne af Smelde, Hønsetarm, Ensian, Gaasemad , Ery- 
trichium, Stenurt, Stenbræk og Kløver, som de æde siddende i 
en noget forover bøjet Stilling paa Bagbenene, medens de dreje 
dem raskt rundt med Forfødderne. De æde uden Skade baade 
bitter Ranunkel. og giftig Venusvogn.” Behændige ere de just 
ikke og heller ikke sky, og om Dagen og især hen ad Aften 
til kan man let blive dem var og fange dem baade i fri Luft 
og i Alpehytterne. Reden er rund og dannet af Hø og findes 
i Gange i Jorden eller mellem Sten eller i en Krog i Hytten. 
Hunnen kaster fra Maj af 2—3 Gange Unger, 3—6 i hvert 
Kuld. 

Snemusen forekommer overalt i Snealperne og ligeledes i 
Alperegionen. Paa Gotthard er den almindelig lige fra Dal- 
bunden indtil Oberalpsøen. I Glarneralperne har man truffet 
den paa Heustock i 7600” Højde, end videre er den set paa 
Faulhorn i 8220", paa Montblanc i endnu større Højde, paa 
Berninaknuden flere Gange, paa Spidsen af Theodulhorn (106677), 
paa Moschelhorn og paa Toppen af Piz Languard, hvilket 
vidner om en betydelig Sejlivethed, da den der maa leve tre 
Fjerdedele af Aaret under Sneen uden at være beskyttet ved 

Vintersøvn. Dog synes netop dette Snetæppe at holde Var- 
men vedlige hos dem, thi efter Martins's Iagttagelser skal den 
dø i fri Luft ved 1' Kulde, ganske ligesom de fleste af Sne- 
regionens. Planter befinde sig fortræffelig under deres Vinter- 
æppe, men fryse bort nede i Lavlandet, - naar der ingen Sne 
falder og man ikke dækker dem til. 

Det synes at have været Snemus, om hvilke Hugi be- 
retter følgende fra sin Januarrejse påa Grindelwalds Ishave. 
»Vi søgte efter Hytten paa Stiereggalp, fandt den begravet 
under Sne og begyndte at arbejde os ned til den. Det varede 
længe, før vi opdagede Taget, men nu gik det raskt nedad; 
vi ryddede op uden for Døren, traadte jublende ind og — 
fandt Kammeret fuldt af Alpemus, af hvilke vi dræbte Syv, 
medens i det mindste en Snes Stykker flygtede over Hals og 
Hoved uden at synes at ville gjøre os Besiddelsen af deres 
underjordiske Palads stridig. Disse Smaadyr var gulbrune 
og uden Hale fem, med Hale næsten ni Tommer lange. " Af 
Legemsbygning var de slanke og havde forholdsvis meget 
lange Bagben; Hale og Øren var ganske (?) nøgne og de 
sidste basfildelide gjennemsigtige. Jeg har aldrig set denne 
Art før, i det mindste ikke i nogen Samling, men Gruner 
bemærker, at der skal forekomme en egen Alene i Egnen 
omkring denne Gletscher. Ogsaa paa Strahlecks øverste Kam 
(10379"), påa Schreckhorns højere Skrænter og påa Finsteraar- 
horn i 12000' Højde har jeg lagt Mærke til den, og Hyrderne 
paa Zåsenberg paastaa, at den træffes hyppig påa Griinwengen- 
horn. Den synes altsaa om Vinteren at komme ned i Is- 
havenes dybere Regioner.x — Des værre fandt denne Natur- 
forsker ikke Lejlighed til nærmere at undersøge disse Dyr, 
hvis Størrelse han angiver noget anderledes end ellers er Til- 
fældet, men trods den nøgne Hale synes det ikke at have 
været andet end Snemus. En Udvandring til lavere Egne er 
meget usandsynlig. Da Værten paa Faulhorn besøgte sit Hus 
midt i Vinteren 1845, fandt han Snemusene i fuld Virksomhed, 
ligesom Hugi havde fundet dem. Der vilde heller ikke være nogen 
Mening i en saadan Vandring; thi Snemusen er hele Vinteren 
igjennem forsynet med en føde som intet andet Dyr gjør den 

stridig, den- er sikret mod enhver Forfølgelse og sidder saa 


;æyvnt varmt under sit favnetykke Snelag, at den i alt Fald 
J J 85 


lider mindre af Kulde end dens Slægtninge nede i Lavlandet 
i den ofte ubeskyttede og dybtfrosne Jord. Snemusen fore- 
kommer ogsaa i de bayriske og tyrolske Alper, i Vestalperne 
og i Pyrenæerne. 


Ålpemurmeldyrene ”). 


Murmeldyr ved Fjældets Barm 
Bade sig i Solen varm. 

Er først Vinteren bortgangen, 
Spire Urter frem paa Vangen. 
Kjære Sol! da er din Tid; 
Men, naar Sneen falder hvid, 
Storme fast paa Fjældet hamre, 
Taagen fylder Dalens Kamre, 
Bedre holdt du dig tilbage, 
Vented paa de skjønne Dage;'" 


Smilende gi'er Solen Svar: 

Se, den smaa sig oppet har 

Af de tyve Ugers Dvale, 

Revser mig nu med sin Tale, 
Mener, jeg forgjæves straalte, 
Mens jeg i dens Bo ej kom! 

Se nu påa din Eng dig om: 
Grøn. Dragt væved jeg og maalte 
Den &m Vintren, — og du vover 
Mig at dadle, du Syvsover!'f 


Næring og Levemaade. — Jagten. — Vinterbolig og Vintersøvn.. — Van- 
dringer. — Fangne Murmeldyr. — Fremmede Årter. 


Oppe paa Alpernes højeste Stenskrænter, hvor intet Træ, 
ingen Busk voxer mere, hvor ingen -Oxe, ja næppe en Ged 
éller ét Faar naar hen mere, selv paa smaa Klippeøer midt i 


x). Det fortræffelige Billede af dette Dyr, som ledsager denné Beskrivelse, 
er udført af Georgy, som 1856 i flere Maaneder gjorde Studier. af 
Landskaber og Dyr-i Berninagruppens Bjærge og daglig havde Lejlighed 
til at iagttage Murmeldyrene i alle mulige Situationer. Jeg har ham 
ogsaa at takke for mangen Bemærkning om deres Levemaade. Lokali- 
teten er Alp Ohta i Roseggdaldistriktet lige for Roseggletscheren, over 
hvilken la Sella's Firnpyramide og det blanke, brede Caputschin hæve 
sig; den tegnede Gruppe gjengiver med stor Troskab et diende, et 
pibende og et fra en Udflugt tilbagevendende gammelt Murmeldyr. 

de store Gletschere, især i Biindner-, Urner- og Glarner- 
bjærgene, er Murmeldyrenes Hjem; i Tessin, Wallis og Berner- 
oberland ere de ogsaa hyppige; fra Bjærgene i Appenzell og 
Toggenburg, hvor de før var almindelige, have Forfølgelserne 
ganske fortrængt dem, Tessinerne kalde dem Mure montana, 
hvoraf Tyrolerne have dannet >»Urmenter«, Savoyarderne »Mar- 
motta«, Franskmændene »Marmotte« og Engadinerne »Monta- 
nella<x. I andre Schweizerkantonner have de andre Navne. — 
Hvem kjender ikke disse allerkjæreste Smaadyr, som om Som- 
meren tumle sig mellem Stenene påa vore Alpegræsgange og 
hyppig bæres om af Savoyarddrenge i Stæder og Landsbyer 
til Fryd og Gammen for store og smaa Børn? Allerede i 
Aaret. 1000 e. C. kjendte Munkene i St. Gallens Stift dette 
Vildts Velsmag og havde en egen Bordbøn for denne Ret: 
>Gid vore fromme Bønner gjøre den fed!'« Dengang kaldtes 
den i.St. Gallen Murmenti; nu hedder den Cassus alpimus 
(Alpekat ?) 

Murmeldyret er det interessanteste af alle Dyrene i 
vore Bjærge, og jeg vil derfor give en nærmere Beskrivelse af 
dets Natur og Levemaade, over hvilke man har en stor Mængde 
Iagttagelser. Skjønt det hører til Gnavernes Orden, er dets 
hele Færd og Levevis dog paafaldende forskjellig fra vore øv- 
rige indenlandske Gnaveres. Det besidder hverkens Musens 
eller Egernets Behændighed eller Harens Hurtighed og Kløgt). 


F) Den lærde Jesuit Athanasius Kircher ansaa Murmeldyret for en 
Bastard af Grævling og Egern og Armadillen for en Bastard af Pind- 
svin og Skildpadde! Den mere oplyste J. G. Altmann afviser disse 
Fantasier med Ironi og Harme, holder en Forelæsning for Forfatteren 
af »Arce Noé« om Bastarddannelsen, indrømmer, at Leoparden er en Ba- 
stard af Løvinde og Tiger eller Panter, bestemmer Murmeldyret nær- 
mere som en lille Grævling, der tillige med de egentlige Grævlinger 
hører til Svinene, og fortæller, at det ikke tager Føde til sig de første 
fjorten Dage før Vintersøvnen, men at det drikker en stor Mængde Vand 
og skyller Indvoldene rene dermed for ikke at gaa i Forraadnelse om 
Vinteren. Overhovedet havde vore ældre Naturforskere mærkelige Fore- 
stillinger om Bastardavlen. Gysat, Wagner og Scheuchzer have 
Historier om Unger af Køer og Hjorte, og Fader Geszner paastaar, at 

Udrustet fortrinsvis til en underjordisk Levemaade, holder det 
sig i den nærmeste Omegn af sin Hule og forsvarer sig ved 
at bide og kradse tappert mod enhver Fjende, som søger at 
trænge ind til det. Men i de onde Dage, i hvilke det ellers 
vilde være nødt til at samle det nødvendige til Livets Ophold 
"fra fjærnere Steder, beskytter den moderlige Natur det ved 
en dødlignende Søvn mod Sult og Fjender, for hvilke det ellers 
uundgaaelig vilde bukke under påa sine Udflugter. 

Murmeldyret lever næsten udelukkende af Planteføde, i 
fri Tilstand helst af de kraftige Alpeurter, der ogsaa ere Alpe- 
kvægets bedste Foder, af Alpe-Vejbred, Alpe-Aster, Alpekløver, 
Alperøllike, Bjørneklo, Alpesyre 0. s. v. og efter Sigende ogsaa 
af Smaafugle og deres Æg. I Fangenskab æder det Kaal, 
Rødder og Frugter, men aldrig Kjød. Murmeldyr, der ere 
indespærrede sammen, angribe ikke sjælden og bide hverandre 
ihjel, men de æde ikke hverandre. Et meget bistert Murmel- 
dyr, som var i Bur med en Solsort, fire Alpehøns og en Vand- 
høne, bed Hovedet af to af disse Fugle, og to unge, fredelige 
Dyr gnavede sig gjennem Brædderne i et Hønsehus og rev 
ligesom Maarerne Hovederne af Hønsene, men uden at drikke 
det udstrømmende Blod. Man maa lukke dem godt inde, naar 
de ikke skulle bryde ud, thi de gnave sig med utrolig Hurtig- 
hed gjennem de tykkeste Brædder, naar de blot kunne faa en 
Tand haget ind, bide Blyet af Vinduerne og klatre med største 
Lethed op ad Mure og Trævægge. 

Naar de i Fangenskab faa større Stykker Fødemidler, 
sidde de hyppig paa Hug og fortære dem, men i fri Tilstand 
sker dette naturligvis sjælden, da de ikke ofte behøve at holde 
Føden med Forpoterne. En dygtig Slurk Mælk holde de meget 
af at faa en Gang imellem, og smaske, naar de ,drikke den, 
i det de tillige ligesom Hønsene jævnlig løfte Hovedet i Vejret. 
I Frihed drikke de derimod yderst sjælden. 

Disse Dyrs Sommerliv er ret muntert. Ved Dagens Frem- 


paa Spligen parredes en Tyr og en Hoppe engang, og Ungen var en 
Slags Bucentaur. — De første nøjagtige og paalidelige Efterretninger 

brud komme de gamle først frem til Hulens Aabning, stikke 
Hovedet forsigtig ud, spejde, lyttte, prøve Omgivelserne, om 
der skulde være noget usædvanligt paa Færde, vove sig der- 
paa langsomt frem, et lille Stykke op ad Skraaningen, sætte 
sig et Par Gange paa Hug og tage endelig fat paa Frokosten. 
Med utrolig Hurtighed afgnave de det korteste Græs, bestandig 
dog spejdende til alle Sider, og synes især at være opsatte 
påa de smaa Alpeplanters Blomster, thi disse forsvinde strax i 
en temmelig vid Kreds, hvor et Murmeldyr har græsset. Kort 
efter komme Ungerne ogsaa uden videre Omstændigheder ud 
for at æde. Have de faaet nok, lægge de sig alle regelmæssig 
paa en bestemt Plet, helst påa en magelig Sten i Solskinnet. 
Denne tilvante Hvileplads maa ikke ligge for langt fra Hulens 
Indgang og er ligesom Vejen til denne meget let at kjende, 
da de begge paa Grund af den hyppige Brug se ud, som om 
de var glatslebne. Tiden gaar under Hvile og Leg. Hvert 
Øjeblik sætte de sig paa Bagbenene, kige rundt om til alle 
Sider, pudse, kradse og kæmme sig, lege med hverandre og 
drive al Slags Spøg; man har. endogsaa set Unger gjøre For- 
søg påa at gaa oprejst paa Bagbenene. Nogle af de gamle 
passe formodentlig” altid paa Omgivelserne. Viser der sig 
noget mistænkeligt — en Rovfugl, en Ræv eller et Menneske, 
er det ogsaa i en hel Mils Afstand, — udstøder det første Dyr, 
som bliver Gjenstanden var, gjentagne Gange en stærk pibende 
Lyd mellem Tænderne, der toner vidt hen over Landet. Denne 
Piben”), som man hver Dag kan høre hundrede Gange i Høj- 


+) I Tessin forsikrede en Gededreng, der saa at sige havde tilbragt alle 
sit Livs Somre i Murmeldyrenes Region, at det kun var de yngre Dyr, 
der peb, aldrig derimod de rigtig gamle. Kort efter havde jeg Lejlighed 
til at sande Rigtigheden af hans Paastand. I Nærheden af Hytten paa 
Prosa opdagede vi nemlig et usædvanlig stort gammelt Dyr i en Af- 
stand af næppe tredive Skridt. Det betragtede os med Opmærksomhed, 
gav sig derpaa til at græsse, satte sig paa Bagbenene, men lod sig 
hverken forstyrre ved vor Piben eller Raaben, og først. da vi kom det 
nærmere, smuttede det uden dog at forhaste sig og uden at udstøde 
en Tone ind i sin utilgængelige Klippehule. Dog er det rimeligvis 
kun de Dyr, som bo i Nærheden af besøgte Steder og ere vante til 
Synet af Mennesker og Dyr, der ikke pibe; maaske ogsaa gamle Ene- 
boere, som ikke have nogen Familie at passe paa. 

alperne, er snarere dyb end høj, ofte trukket ud i en klagende 
Tone, men alligevel skarp og gjennemtrængende. Kun de Dyr, 
som selv blive Faren var, gjentage Varselsskriget, og hvis det, 
der har givet Signalet, er det eneste, som har mærket den og 
flygter til Hulen, følge alle de andre det uden at pibe. Men 
det pibende Dyr flygter først, naar Faren er nær; såa længe 
Mennesket eller Rovdyret endnu er langt borte, gjentages den 
advarende Tone uafladelig med Mellemrum. Alle Murmeldyr i 
hele Omegnen, som høre Advarslen, spejde uophørlig efter Fjen- 
den, og fra alle Forbjærge og Skrænter lyder Tegnet paa, at 
han ogsaa er opdaget der. Skjuler han sig bag en Klippe og 
holder sig rolig, forstumme Signalerne, men Dyrene passe påa 
og begynde igjen, saa snart han atter viser sig. Er han ende- 
lig kommen nær, eller gjør han voldsomme og paafaldende Be- 
vægelser, forsvinde de nærmeste i en Fart i Hulen, men 'de, 
som flygtede ind i denne uden at pibe, det vil sige uden at 
have set Fjenden, komme hurtigere frem igjen end de øvrige. 
At Murmeldyrene udstille Vagter ligesom Gemserne, er endnu 
ikke bevist og benægtes af Jægerne. Deres Lidenhed og Farve 
beskytte dem allerede mere mod Fare, men jsær dog deres 
vidunderlig skarpe, glinsende Øjne, som opdage Mennesker i en 
Afstand, i hvilken disse næppe engang vilde kunne se Dyrene 
gjennem den bedste Kikkert. I slet Vejr komme Murmel- 
dyrene i hele Dage ofte ikke ud af deres Huler, og om Nat- 
ten holde de sig ogsaa inden Døre. Saa snart Solen er nede, 
ere Legepladserne og Græsgangene tomme, om Efteråaret ofte 
allerede kort efter Middag, og naar de paa denne Tid af Aaret 
ere flygtede ind under Piben, komme de ikke let mere ud 
den Dag. 

Murmeldyrene have et kort, sammentrængt, temmelig trindt 
Legeme, et tykt, fladt og stort Hoved og se i det hele. ret 
snurrig ud. Deres tommelange, mejselformige og stærkt krum- 
mede Fortænder, der ere guldgule hos de gamle, men hvidlige 
hos de unge, rage uden for den med lange Varbørster besatte, 
spaltede Overlæbe. Øjnene ere glinsende sorte og noget frem- 
trædende, Ørene smaa, runde, tætbehåarede og tiltrykte, men 
dog synlige i nogen Afstand, Kinderne besatte med lange Haar 

og ligesom oppustede, Halsen kort og tyk, Fødderne temme- 
lig korte, men. kraftige. Deres tykke, grovhaarede Pels 
er gul- og rødliggraåa paa den brede Ryg, gulbrun paa 
Bugen, rustbrun paa Struben og har paa Issen en sort Plet, 
der falder noget i det blaagraa. Snuden er sort med hvid 
Indfatning, Kindhaarene gullådne, Forpoterne ere stærke, ind- 
rettede til Gravning, besatte med smudsiggule Haar og have 
fire Tær med lange, krumme, sorte Graveklør; Bagpoterne ere 
længere, svagere og femtaaede, Saalerne tykke, tyndhaarede og 
berøre Jorden under Gangen.  Ornitologen Finger i Wien 
havde i-længere Tid et kvidt Murmeldyr (Albino), sandsynlig- 
vis fra de østerrigske Alper, men her i Schweiz er der, saa 
vidt mig er. bekjendt, ikke fundet noget. Halen har Haarene 
staaende i to Rækker, er rødbrun og ender med en sort Haar- 
dusk. Kroppen er 1//4—1'/2 Fod lang, Halen sex Tommer, 
Vægten om Efteraaret indtil 12—16 Pund. Under Gangen 
sænker Murmeldyret Hovedet noget, men naar det sidder ned, 
holder det det til Vejrs. Naar de ere flere sammen, og især 
naar de lege i Solskinnet, logre de med Halen i en bestemt 
Takt, Ungerne hurtigere end de mere adstadige gamle. — Ryg- 
haarene ere ofte slidte paa Grund af den hurtige Faren ud og 
ind åd de snævre Huleaabninger. 

Om Sommeren bo Murmeldyrene parvis eller familievis 
paa frie, ofte afsides liggende, af Stenmarker og Afgrunde om- 
givne Græsgange, hellere påa Solsiden end paa Skyggesiden, 
men altid paa tørre Steder. Her grave de deres dybe Sommer- 
bolig med tre til fire Fod, undertiden endogsaa en til to Favne 
lange Gange, der ofte ere saa smalle, at man, næppe kan faa 
sin Haand ind i dem, og ende med en kjedelformig Udvidning. 
Indgangen er hyppig anbragt i Græsset paa en fri Skrænt, 
men ogsaa ofte skjult omhyggelig under en Sten eller anlagt 
mellem to Klippestykker, saa at man ikke kan” komme til at 
udgrave den. Rørene gaa ind ad Bjærget til, snart ned ad, 
snart op ad, og dele sig snart i to Gange, i den ene af hvilke 
man. kan finde Dyrets Udtømmelser henlagte, medens den anden 
fører ind til et større Rum, som er Bolig og Sovekammer. 
Kun den mindste Del af den udgravede Jord bliver bragt ud; 

Resten fordeles formodentlig der inde og trampes fast i Bunden 
af Gangene. 

Parringen foregaar kort efter tilendebragt Vintersøvn, i 
April eller i Maj, efter Boligens Beliggenhed og Foraarets tid- 
lige eller sildige Komme. Hunnen gaar kun drægtig i kort 
Tid, -thi i Juni Maaned skal man allerede kunne træffe de 
askeblaa, senere gulbrune Unger, af hvilke Hunnen føder fire 
eller højst sex. Disse lade sig imidlertid sjælden se uden for 
Boligen, før de ere fuldt udvoxne, og vedblive ogsaa at bo hos 
Forældrene indtil helt ind i næste Sommer. Naar Moderen 
dier Ungen, sætter hun sig paa Bagbenene ligesom en Hund 
og spærrer Forbenene stærkt ud til Siden, for at den kan 
komme til de smaa Pattevorter. I Fangenskab vænnes de let 
til Mælk og Brød, Kaal, Roer og lignende Føde og kunne 
taale at sulte i flere Dage. 

Murmeldyrene have ofte kun én Bolig baade til Sommer- 
og til Vinterophold, i hvilket Tilfælde der da er en rumme- 
ligere Kjedel, udelukkende bestemt til Brug om Sommeren. 
Imidlertid er det .ganske vist, at der ogsaa gives særegne 
Sommerboliger, om end ikke i alle Bjærge, og at Murmel- 
dyrene ofte bære sig. ad ligesom Bjærgrævene, der paa mange 
Steder ere Alpedyr en Tid lang om Sommeren og grave Huler 
højt oppe over Trægrænsen, men om Efteraaret igjen trække 
sig tilbage til den gunstigere, lavere liggende Region. Grun- 
den til denne Flytning er vist nok det langt roligere Liv i 
hine Højder, hvor der er mange solbeskinnede, blomsterrige 
Oaser indtil 8000" og derover, der maa holde for, indtil Dy- 
"rene finde det raadeligst at vende tilbage til de lavere Bjærge. 
Her nede i 6—7000' Højde, midt i de øverste Alpegræsgange, 
som” Sennerne pleje at forlade i August, hyppig dog ogsaa 
langt neden for Skovgrænsen der paa Stedet, ligger Vinter- 
boligen (>Schiibene« i Glarnerlandet), som er stor nok til en 
Familie paa fem til femten Medlemmer. Allerede før Familien 
har muret sig inde og tilstoppet Indgangen, forraade -de Lev- 
ninger af Hø, som ligge uden for, Hulens Bestemmelse at 
tjene til Vinterlokale. Et Par Dages strængt Vejr driver 
Dyrene til Ro, og man finder da Indgangen tilstoppet med 

Jord,. Hø og Sten indtil en hel Fods Dybde. Sommerboliger 
og ubeboede Huler ere derimod altid aabne. Tager man Fyld- 
ningen ud af Smuthullet, hvilket ikke er saa let, da den er 
fastæltet og sjælden gaar ud til Rørets yderste Rand, men maa 
søges i en-Dybde af en til to Fod — Jægerne kalde denne 
Fyldning »Proppen« —, vil man finde, at Røret snart deler 
sig. Den ene Gang gaar til Siden, men ikke dybt, indeholder 
snart Exkrementer, snart slet intet, og skal efter Schinz's 
Formening være opstaaet ved, at der her er taget Jord til 
Proppen i Røret. Imidlertid finder man ogsaa undertiden en 
saadan Sidegang i Sommerboligerne, i hvilke der ikke er Brug 
for nogen Prop, og det er derfor sandsynligt, at de enten ere 
bestemte til Tilflugtssteder under Forfølgelser eller oprindelig 
have været bestemte til Hovedindgang, men ere blevne op- 
givne, fordi Dyrene under Gravningen ere stødte paa For- 
hindringer, f. Ex. Sten eller deslige. Naar der sent paa Efter- 
aaret ligger et tyndt Snelag. hen over Alpen, kan den øvede 
Jæger dog strax kjende en beboet Hule paa, at der ingen Sne 
er over den, med mindre den ligger meget dybt. 

Hovedrøret til Vinterboligen er sjælden mindre end 6—10 
Fod langt og skal oftere være 4—5 Favne (?). Ved den 
inderste Ende stiger det gjærne noget og udmunder dér- 
paa i et aflangt eller rundt Kammer, der ligger. tre til fire 
Fod under Grønsværet og har et Gjennemsnit af tre til sex 
Fod. Bunden af denne Hule er udforet med kort, blødt, tørt 
og rødligbrunt Hø, som de flittige Smaadyr i Reglen til Dels 
flytte ud om Efteraaret og erstatte ved nyt og friskt. Alle- 
rede i August begynder Murmeldyret i smukt Vejr at gnave 
Græs og Urter af og bære dem ind i Hulen i Munden, naar 
de ere vel tørrede. Plinius's") fabelagtige Fortælling om, 
hvorledes Aipemusene (Murmeldyrene) skaffe Foderet ind i 
Hulen ved at en af dem lægger sig paa Jorden med Favnen 
fuld af Hø og en anden derpaa tager fat i dens Hale med 


”) Plinius kjendte foruden Murmeldyret (Mus alpinus) desuden Raadyret 
(Caprea), Gemsen (Rupicapra), Stenbukken (Ibex), den.hvide Alpehare 
(Lepus), Tiuren (Tetrao), Hjærpen (Attagen), Rypen (Lagopus) og Sneékragen 
(Pyrrhocoraz). 

sine Tænder og kjører Læsset ind i Hulen, hvorfor Ryggen 
paa disse Dyr altid ser saa slidt ud, — har mærkelig nok 
vedligeholdt sig lige til vore Dage, uagtet man tydelig nok 
kan se paa de mange Haar, som hænge fast ved Loftet i Gan- 
gene, hvad Vej Ryggen har vendt, naar Dyrene fare ind. 
Kjedlen i en simpel Sommerbolig indeholder aldrig Hø, 
medens der kan være saa meget i en Vinterhule, at én Mand 
næppe er i Stand til at bære det bort paa én Gang. Det er 
endnu ikke afgjort, om Dyrene ikke i trange Tider undertiden 
æde denne Udpolstring. Schinz og Romer formode med Grund, 
at det sker, naar Dyrene vækkes for tidlig af deres Vinter- 
søvn ved nogle solvarme Foraarsdage, paa hvilke der igjen 
følger strængt Vintervejr, saa at de forhindres i at søge anden 
Føde. Fangne Murmeldyr æde med stor Appetit, naar de 
vaagne op af deres Dvale. Naar man ved Vintertide aabner 
en Murmeldyrhule,' finder man hele Familien liggende i en død- 
lignende Søvn. Temperaturen i Hulen er 8—9? R. Dyrene 
ligge sammenrullede med Snuden ved Halen og Bagbenenes 
Fodsaaler mod Siden af Hovedet. I denne Tilstand, i denne 
»lethargie conservatrice«, holder den omhyggelige Moder Natur 
sine Børn i Live, thi hvis denne frelsende Søvn ikke bevarede 
dét rent vegetative Liv i dem, vilde de upaatvivlelig gaa til 
Grunde i Højbjærgenes 6—8 Maaneder lange Vinter.: Da 
Aandedrættet næsten ganske stanser, behøve de heller ingen 
Næring; Mangel paa denne bevirker atter, at Organismen ikke 
kan vedligeholde sin sædvanlige Egenvarme; Dyret afkøles og 
synker hen i en Dvale. Rimeligvis er det i Begyndelsen kun 
en almindelig dyb Søvn, men den lave Varmegrad, der hersker 
i Hulen, i Forbindelse med den langvarige Faste og fuldkomne 
Ubevægelighed forandrer den til sidst til en dødlignende Vinter- 
søvn, hvoraf Dyret i Reglen ikke vaagner op før i April Maaned. 
Dette interessante Fænomen blev først videnskabelig under- 
søgt «af Buffon, Mangili, Réder og Schinz, senere af 
Regnault i Paris og Saci i Neuenburg. . Vintersøvnen er 
en fuldkommen Skindød eller i det mindste et meget skjult 
Liv, og de Love, efter hvilke den finder Sted hos visse Dyre- 
klasser, ere os lige såa skjulte. At den beskytter og holder i 

Live, er utvivlsomt, men hvorfor beskytter den den ene Art 
og overlader derimod til den anden selv at søge sin Sikkerhed 
under endnu mere trykkende Vilkaar? Grævlingen sover Vinter- 
søvn, Jærven maa se at komme ud af det uden den i de langt 
strængere nordiske Vintre. Derimod faldt en Syvsover fra 
Senegal i Vintersøvn strax den første Vinter, den var her i 
Europa, uagtet den ikke kjendte til Vintersøvn i sit Hjem, og 
af Humboldt erfare vi, at der hos visse tropiske Dyr finder 
en tilsvarende Sommersøvn Sted, i det langvarig Tørke virker 
nedstemmende påa Organismens Livskraft der ligesom Vinter- 
kulden hos os. I Llanoernes hærdede Dynd ligger Krokodilen, 
ved Orinokos Bredder Land- og Flodskildpadden, den kæmpe- 
mæssige "Boa og flere smaa Slangearter hele Maaneder stive, 
ubevægelige og uden Næring. 

Ogsaa hos vor Gnåver stanse Fordøjelsen og Afsondringen 
med Ernæringen. Blodomløbet og Aandedrættet gaa vel endnu 
for sig, men saa svagt, at man næppe mærker dem; Dyret er 
ganske koldt og Lemmerne stive og ufølsomme mod alle Be- 
skadigelser. Maven er tom og indfalden, Tarmkanalen lige- 
ledes, Urinblæren derimod fuld. Et Termometer, som anbragtes 
i Legemet af et Murmeldyr, som var blevet dræbt under Vinter- 
søvnen, viste kun. 7/20 R.; Blodet var tyndt og til -Stede i 
ringe Mængde; Hjærtet vedblev endnu at slaa tre Timer efter 
Døden, først en 16—17 Gange i Minuttet, siden sjældnere og 
sjældnere; det afskaarne Hoved viste endnu en halv Time efter 
Spor af Pirrelighed, og nogle Muskeltrævler, som blev ud- 
satte for en galvanisk Strøm, endogsaa hele tre Timer efter, 
— saa sej var dog alligevel den halvt udslukte. Livskraft. 

Bringer man Varmen til at aftage endnu mere, f. Ex. ved 
at udsætte det sovende Dyr for Luften, fryser det ihjel, thi 
ved det mere og mere aftagende Aandedræt frembringes der 
ikke længere den til Livets Ophold nødvendige Varme. Prof. 
Mangili har beregnet, at et sovende Murmeldyr kun gjør 
71000 Aandedrag i Løbet af sex Maaneder, medens det i 
vaagen Tilstand aander 72000 Gange i to Dage. Man har 
ogsaa bemærket , at der er noget ejendommeligt ved Blod- 
karrene baade hos dette Dyr og hos de øvrige Vintersovere. 

De have nemlig kun én Pulsaare, som fører Blod til Hjærnen, 
saa at denne altsaa faar et meget ringe Blodtilløb, hvilket har 
stor Indflydelse paa Livsvirksomheden. Regnault anbragte 
et Murmeldyr, som laa i Vintersøvn, under: Glasklokken paa 
en Luftpumpe og lod det ligge der i 117 Timer. Ved en Luft- 
varme af 8? C. viste det 12? Varme og forbrugte kun ”/so af 
den af et vaagent Murmeldyr indaandede Iltmængde, hvoraf 
næsten Halvdelen atter indeholdtes i den afgivne Kulsyre. 
Senere optog det i 76 Timer næppe 12 Gram Ilt, éfter at 
være vaagnet derimod i tre Kvarter 6 Gram, men Blodets 
Varme steg da ogsaa i fem Timer fra 11 til 33 Grader. 

I Fangenskab leve Murmeldyrene ens båade Sommer og 
Vinter, naar man sørger for tilstrækkelig Varme om Vinteren; 
holder man dem derimod i et koldt Værelse (6—7' R.), skrabe 
de alt sammen, hvad de kunne faa fat paa, -bygge sig en Rede 
og begynde at sove, skjønt ikke saa dybt som i fri Tilstand 
og med jævnlige Afbrydelser. Naar man bringer dem ind i 
Varmen, bliver Pulsen strax hurtigere, og de vaagne af deres 
Dvale, men da Blodet ikke strax kan brede sig fra. Hjærtet 
til alle Legemets Dele, varer det en halv Times Tid, før de 
kunne bruge deres Ben og blive lidt muntre. 

Jægerne have snurrige Forestillinger om Murmeldyrenes 
Vintersøvn. Mange tro, at de vaagne op ved hver Nymaane, 
andre forsikre, at de vende sig ved hver Ny- og Fuldmaane 
uden at vaagne. Det er en almindelig Mening, at Murmel- 
dyrene ere ganske magre, naar de vaagne, men heller ikke 
dette synes at forholde sig saaledes; i det mindste skød en 
Bindnerjæger et i April, som havde arbejdet sig op gjennem 
Sneen og sat sig i Solskinnet, og som var saa fed, som nogen 
kunde være det om Ffteraaret, skjønt baade Mave og Tarm- 
kanal var ganske tomme. Det er ogsåa ganske naturligt, da 
Stofskiftet er svækket i den Grad under den dødlignende Vinter- 
søvn, at der kun er ringe Anvendelse for det om Efteraaret 
opsamlede Fedt. Den Antagelse, at disse Dyr om Vinteren 
tære paa deres Fedt, er altsaa ikke rigtig. De leve saa at 
sige af ingen Ting, fordi alle de organiske Funktioner næsten 
ere stansede, saa at der altsaa ikke er noget Forbrug af Kraft 

og Stof, og altsaa heller ikke behøves nogen Erstatning ved 
Næringsstoffer. Sandsynligvis udmagres de nysvaagne Murmel- 
dyr først i de følgende Uger paa Grund af det daarlige Foder 
og Parringens Indtræden. De aabne nemlig ofte deres Hule 
allerede i Slutningen af Marts, men i Reglen dog først i April, 
i det de dog lade en Del af Fyldet ligge i Indgangen, og man 
kan da se deres Spor vidt og bredt omkring i Sneen, thi de 
løbe efter Sigende endogsaa undertiden halve Mil hen over den 
for at finde snefrie, med tørt gammelt Græs bedækkede Pletter. 
Skjønt der er skrevet meget om Murmeldyrene, kjender 
man dog endnu ingenlunde deres hele Levemaade. Navnlig er 
det aldrig lykkedes nogen at se dem flytte, uagtet det er sand- 
synligt, siden de ellers altid sove om Natten, at Flytningen 
foregaar om Dagen og formodentlig i Morgendæmringen. Hvis 
det forholder sig, som man siger, at Sommerboligen ofte ligger 
mellem fjærne Højbjærge, vilde det unægtelig være højst inte- z 
ressant, hvis man kunde faa Lejlighed til at iagttage deres 
Rejse og undersøge de Betingelser, under hvilke - disse For- 
andringer af Opholdssted gaa for sig. Da de ikke ere i Stand 
til at løbe hurtigere, end at et Menneske meget godt kan ind- 
hente dem, ere de sagtens meget ængstelige og skjule sig mel- 
lem Klipperne ved den mindste usædvanlige Larm. Rimeligvis 
vælge de ogsaa den korteste Vej og klatre lige op gjennem 
Klippekløfterne og langs med Alpebækkene. . Om de imidlertid 
altid benytte de samme Sommer- og Vinterboliger, eller i 
hvilke Tilfælde de grave nye, ved man intet om; heller 
ikke er det bekjendt, om de Murmeldyr, hvis Huler ligge i 
8000" Højde eller endnu højere, kun ere i Virksomhed i den 
korte, 10—12 Ugers Sommer og virkelig tilbringe de,øvrige 
8—9 Maaneder af Aaret i en dødlignende Dvale. Man vilde 
forud benægte dette, hvis man paa nogen Maade kunde for- 
klare, hvorledes de komme op i disse Højder, thi mange af 
Grægspletterne der, f. Ex. ved Allée blanche (Savoyen) og i Wal- 
lis, ere ikke andet end smaa Oaser, der i halve Miles Afstand 
ere omgivne til alle Sider af Firn- og Gletscherfjælde. 
Forstyrrer man Murmeldyrene i deres Vinterfule, før de 
endnu ere faldne i nogen dyb Søvn, bjærge de sig ofte ved 

med overordentlig Færdighed at grave -sig længere ind under 
Jorden, men da de ikke faa Tid til at indrette sig en ny Bo- 
lig i Stedet for den ødelagte, overrasker Kulden dem ofte og 
dræber dem. Eftergravninger i Sommerboligerne føre næsten 
aldrig til noget gunstigt Resultat, thi de grave sig da ned med 
en saadan Hurtighed, at man aldeles ikke kan holde Skridt 
med dem. Familier, som ikke have højtliggende Sommer- 
opholdssteder, foretage ofte lange Vandringer til blomsterrige 
Græsgange, hvor enhver da tager sin Foderplads og ikke taaler 
nogen fremmed. Kommer en Nabo inden for Grænserne, gaa 
de, som have lagt Beslag paa Jorden, ikke sjælden løs paa 
ham og bearbejde hans Hoved og Ryg saaledes med For- 
poterne, at han flygter under ynkelige Skrig. 

I de fleste Kantonner er det forbudt at udgrave Murmel- 
dyr, og det med god Grund, thi naar Naturen har sørget med 
saa stor Omhu som. i dette Tilfælde for at bevare et fredeligt 
Dyrs "Liv, vilde det næsten være en Ugudelighed at rive den 
værgeløse Skabning ud af dens Tilflugtssted og myrde den. 
Var Udgravningen tilladt (det tekniske Udtryk for at udgrave 
er i Nedre-Wallis »creuser«), vilde disse uskyldige og aldeles 
uskadelige Dyr udryddes inden faa Aars Forløb, medens Jag- 
ten aldrig kan blive farlig for dem paa Grund af deres store 
Forsigtighed, med mindre man sætter Fælder for dem, thi dem 
undgaa de rigtig nok ikke let. I Graubinden fange Berga- 
masker-Faarehyrderne paa denne Maade mange i Smug; påa 
andre Steder, som paa Gletscheralp i den wallisiske Saaszdal, 
ere Beboerne dog fornuftige og beskedne nok til kun at ind- 
rette Fælder for de gamle, og der er derfor ogsaa altid en 
stor Mængde Dyr paa dette Sted. 

Boligen er ofte anlagt saaledes, at Dyrene kunne overskue 
hele Omegnen fra den, i hvilket Tilfælde Jægeren opfører en 
Stenskjærm i 20—30 'Skridts Afstand for at lure paa Dyrene 
bag den. I de første Dage, efter at den er bygget, vove - de 
gamle Murmeldyr sig ikke saa nær, at han kan - komme dem 
påa Skud, ja de benytte endogsaa trods Sædvane en stille 
Nattetime tilfat græsse i, og først naar de have vænnet sig 
til Synet af Skjærmen, komme de ud paa Græsgangen om 

Dagen. Som en Skygge glide de lydløst frem, lytte, spejde og 
vejre til alle Sider, indtil Jægerens Kugle strækker dem til 
Jorden. Yngre Dyr ere altid uforsigtigere og nysgjærrigere 
og falde ofte flere paa én Gang for et Skud Hagl. 
Murmeldyrjagten er ikke saa let, som man smaaske bilder 
sig ind, og en Jæger, der ikke kjender Egnen, kan derfor ogsaa 
ofte strejfe i mange Dage om mellem Bjærgene' uden nogen 
Sinde at faa Skud, skjønt han hører Dyrenes Piben rundt om 
sig og hvert femte Minut træffer paa en Bolig. En øvet Jæger 
kan derimod påa en halv Dags Tid nedlægge 6—8 Stykker, 
naar blot Egnen er lidt gunstig. Hangjør da bedst i at skjule 
sig før Dagbrud i Nærheden af Boligen og vente, indtil Dy- 
rene vise .sig ved Solopgangen. Det første Skud er imidlertid 
Signalet til alle Murmeldyrenes øjeblikkelige Forsvinden i hele 
Nabolavet, og fra September af ville de næppe vove sig ud 
af Hulerne, samme Dag han har vist sig aabenlyst der. i Egnen. 
Ved Jægeren ikke bestemt, hvor Hulerne ere, udretter han 
overhovedet slet intet, thi Dyrene blive ham for det meste var, 
længe før han ser noget af dem, og deres skingrende Piben, 
som gjentages hundredefold af Kammeraterne til alle Sider, 
gjør ham det næsten aldeles umuligt at liste sig paa dem. 
Han maa derfor overhovedet altid holde sig skjult. Bærer han 
sig ad som Tegneren af Træsnittet, piber han nemlig dygtig i 
Fingrene, medens han ligger skjult mellem Stenene, hvorved 
han driver alle Murmeldyrene i Omegnen ned i deres Huller, 


og lister han sig derpaa tæt hen til den første den bedste Bo- 
lig og passer paa i nogen Tid, saa kan han komme dem mere 


end nær nok, naar de atter komme ud af Hulerne. Det be- 
høver næppe at bemærkes, at en uophørlig Brug af Kikkerten 
er ligesaa uundgaaelig og ligesaa nødvendig paa en Murmeldyr- 
som paa en Gemsejagt. For Resten giver en Jæger sig ofte 
af med begge Jagter, saa at han tager fat paa den ene, naar 
den anden mislykkes. Murmeldyrenes uafladelige Aarvaagenhed 
og vidtlydende Piben ere for øvrigt hyppig Grunden til en saa- 
dan Fejlslaaen og bringe ofte Jægeren til. Fortvivlelse. Naar 
han er behændig nok til at afskære Vildtet Tilbagevejen til 
Hulen og derpaa pludselig skræmmer det op, udstøder det 

ængstede Dyr et lydeligt og hvinende Skrig og styrter sig ind 
i den første .den bedste Klippespalte, som findes i Nærheden, 
men som ofte ikke er dybere, end at dets Bagkrop endnu rager 
ud af den, hvorpaa han trykker det ned mod Jorden for at 
forhindre det i at bide og trækker det ud ved Bagbenene. 
Undertiden har man ogsåa været barbarisk nok til at drive 
dem ind i saadanne Smuthuller ved særegne, afrettede Hunde 
og derpaa stikke dem ihjel med spidse Stokke. 

Murmeldyrjagten er ikke uden Fare. I November 1852 
gik to Jægere fra Kanton Genf, Carlier og Søn, paa Spor 
efter Murmeldyrhuler ved Gletscherne ved Argentiéres. Faderen 
krøb ind i en af de beboede Gange efter først med megen Be- 
sværlighed at have udvidet den,. da den løse Jord pludselig 
styrtede ned og begravede ham, medens han laa paa Maven 
inde i den. Sønnen kryber strax bag efter for at frelse ham 
og har allerede lykkelig faaet ham halvt ud af Gruset, da et 
nyt Jordskred begraver dem begge. I hele to Timer arbejde 
de — Sønnen liggende hen over Faderens Ryg — i de løse 
Stenmasser, indtil den yngste endelig bukker under paa Grund 
af Kvæstninger og Udmattelse og opgiver Aanden. . Uden Lys 
og uden Lindring, uden Hjælp og uden Kraft ligger den ulykke- 
lige Fader tre lange og ængstelige Dage i Kløften under "sin 
nittenaarige Søns Lig, før det lykkes hans bekymrede Venner 
at finde ham og grave ham ud, men faa Timer efter at være 
frelst bukker ogsåa han under for Følgerne af sine frygtelige 
Lidelser. 

For Bjærgboerne ere Murmeldyrene lige såa gode som et 
helt Apotek. Det fede og velsmagende Kjød bliver givet til 
Barselkoner. Dyret bliver i Reglen skoldet og skrabet som en 
Gris, derpaa indgnedet dygtig med Salt og Peber, hængt nogle 
Dage hen i Røgen og derpaa stegt. I frisk Tilstand har 
Kjøddet en ejendommelig jordagtig Vildtsmag , som gjør det 
vammelt for den, der ikke er vant til det. I Nedre-Engadin 
klage Jægerne over, at det er saa vanskeligt at finde Kjøbere 
til Udbyttet af Murmeldyrjagten. Fedtet, som i Binden be- 
tales med 32 Kreuzer Pæglen (en rigtig fed Han giver i 
Oktober halvfemte Pot) skal efter Menigmands Tro kurere Ko- 

lik og Kighoste, fordele Kjertelsvulster 0. s. v., og den friske 
Bælg, som afgiver et varigt Pelsværk, men kun betales med 
24 Kr., anvendes tillige mod Gigt. Endelig betragte Bjærg- 
boerne ogsaa disse Smaadyr som sikre Vejrprofeter. Begynde 
de paa Høhøsen, kommer der stadigt Vejr, bjæffe de meget, 
regner det snart, stoppe de deres Huler tæt til, bliver det en 
haard Vinter, 0. s. v. 

Foruden Mennesket forfølge ogsaa Ørnene, Lammegribbene 
og Alperævene Murmeldyrene, og ved de førstes Reder kan 
man derfor om Sommeren altid finde Levninger af dem. Ind- 
voldsormene ere næsten deres værste Fjender og forekomme 
ofte i utrolig Mængde i deres Indvolde. Vore Murmeldyr høre 
udelukkende hjemme i Europa og findes nu kun i den øvre 
Alpe- og nedre Sneregion i Alperne, Karpatherne og Pyrenæerne. 
I Karpatherne og Tyroleralperne er det allerede sjældent og 
trængt tilbage til de utilgængelige Strøg, i Salzburgeralperne 
er det endogsaa aldeles udryddet for en hel Menneskealder 
siden paa Grund af den hensynsløseste Forfølgelse. 

I Istiden beboede Murmeldyrene uden Tvivl langt lavere 
Egne, Forbjærgene og selv Floddalene nede i Bakkestrøget. 
Derfer tale de Fund af Skeletter, som man har gjort i Diluvial- 
lag ved Niederwangen ved Bern og ved Veirier ved Genf, saa 
vel som en gammel Murmeldyrhule, som man har fundet paa 
Rainerkogel ved Gratz (1200). 

Man kjender endnu kun én ægte Murmeldyrart, nemlig den 
østeuropæiske Bobak (Åretomys Bobac), men den bebor. ude- 
lukkende de store Sletter og i det højeste Bakkeegnene i Polen, 
Galicien og Bukowina. 


Stenbukkene i Centralalperne. 
Deres Udbredelse og Udryddelse. . — -Beskrivelse.. — Jagt.. — En wallisisk 
Stenbukkejægers Æventyr. Krydsning og "Bastarder. 
Ligesom Antiloperne, Oxerne, Æslerne og Hestene i Mængde 
befolke den højeste Dyreregion i de asiatiske Højbjærge og La- 

maet og dets Slægtninge Alpaka'en, Huanako”en og Vikuna'en 
den samme Region i de sydamerikanske Ander, saaledes finde 
vi i de europæiske Højbjærge endnu Dyr af Gedernes Familie 
i en Højde, i hvilken de nødvendigste Livsbetingelser allerede 
fattes. for næsten alle andre Pattedyr. De ere her de talrigste 
og optræde derfor ogsaa som Hovedrepræsentanter for hele 
Dyreverdenen. Deres Udbredelseskreds: berører næppe den 
subalpine Region, men stiger derimod op mod. de ubeboelige 
Firnhorn. -Kun faa større Dyreslægter leve sammen med dem, 
ingen oven over dem, thi Ørnene og Gribbene, som svæve hen 
over Alpetoppene, have deres stadige Opheld og Ynglepladser 
længere nede. 

Til Livet i den højeste Bjærgregion maatté Naturen vælge 
en Dyreart, der kunde lade sig nøje med den af de klimatiske 
Forhold betingede lave Plantevæxt, der var skabt til at mod- 
staa det strængeste Klimas ødelæggende Indflydelse og Besvær- 
ligheder, der endelig let og raskt kunde komme fra den ene 
magre Græsgang til. den anden og uden at trættes besejre de 
Vanskeligheder, som Jordoverfladen Form lagde den i Vejen. 
Dertil ere netop disse Hovdyr de mest skikkede af alle 
Pattedyr. Med en uendelig Mangfoldighed af Arter fore- 
komme de udbredte over den hele Jord, maaske blot med Und- 
tagelse af Australien, og ere mest Bjærgdyr, skjønt enkelte 
Årter ogsaa huse i Skovene, Lavningerne, Stepperne, ja end- 
ogsaa i de afrikanske Ørkener. 

Skjønt vor schweiziske Stenbuk kaldes den europæiske, 
findes den dog kun paa faa Steder i denne Verdensdel og har 
der endogsaa en meget afvigende Rival i den pyrenæiske. Den 
synes kun at forekomme paa Jordens .største Ophøjninger og 
opslaar derfor sin Bolig i de utilgængelige Alpekjæder, som 
skille Wallis fra Piemont, og i Savoyens Højbjærge, hvor Jag- 
ten paa den efter Zumsteins Forslag siden 1821 er bleven 
forbuden under stræng Straf. Efter gamle Beretninger fandtes 
disse Dyr fordum i temmelig stor Mængde paa- alle højere 
Bjærge i Tyskland og Schweiz og var en sand Prydelse for 
alle Alperne, ja i-en forhistorisk Tid endogsaa for Forlandet, 
hvorom et mægtigt Stenbukkehorn fra Pælebygningstiden, som 

blev udgravet ved Meilen ved Ziurichsøen, synes at vidne. 
Zomerne saa ikke sjælden (under Gordian) 100—200 levende 
Stenbukke ved Dyrekampene i Rom. Som Grunde til deres til- 
tagende Forsvinden kan man anse deres ringe Formerelse, den 
Trods, hvormed de lade deres Forfølgere komme nær, før de 
fly, den Hidsighed, hvormed de jages, og endelig selve deres 
Opholdssteds naturlige Beskaffenhed. Mange af dem gaa til 
Grunde mellem Klipper og Gletschere, og det stadig formind- 
skede Omfang af frie og sikre Græsgange, Lavinskreddene (i 
den fordum saa vildtrige Zillerdal blev i Åarene 1683—94 ikke 
mindre end 53 Dyr slaaede ibjel af Laviner og Stene), Sten- 
faldene og Ødelæggelsen af mange højtliggende Græspletter 
hæmme deres frie Udbredelse. Flere Naturforskere nære den 
Anskuelse, at Stenbukkene oprindelig kun ere bestemte for den 
nedre Alperegion og først have knebet sig sammen paa Høj- 
alpernes nøgne Kamme efter at være fordrevne derfra.  Alle- 
rede paa Gesznergs Tid var de trængte tilbage til de raaeste 
Alpeegne, og denne Naturforsker trode derfor ogsaa, at Kulden 
var aldeles nødvendig for dem, ellers blev de blinde. Endnu 
i det låde Aarhundrede var de rimeligvis temmelig hyppige 
her i Schweiz; i Kanton Glarus blev den sidste skudt 1550 
paa Glårnisch (Hornene gjemmes i Raadhuset i Glarus). I 
Graubunden er Stenbukken ligeledes udryddet, men tidligere 
holdt man den. ofte tam der, og af gamle Dokumenter ser man, 
at den østerrigske Borgfoged i Fæstningen Castels til visse 
Tider skulde levere levende Stenbukke til Dyrehaven i Inns- 
bruck. Især forekom den i Øvre-Engadins, Clevens, Rhein- 
walds , Vals's og Bergells Bjærge, men tog i det 16de Aar- 
hundrede saa stærkt af, at Jagten blev forbudt 1612 under en 
Bøde af 50 Kroner. Dette Forbud har imidlertid ikke kunnet 
beskytte den; den forsvandt til sidst aldeles og gik som Sym- 
bol paa Dristighed og Kraft 'over i det rhætiske Forbunds, i 
Einfischdalens, Byen Unterseens og mange Familiers Vaaben, 
— en Ære, som aldrig er bleven Gemsen til Del. Forfatteren 
ejer selv et Par Horn, som formodentlig have ligget i Aar- 
hundreder i Rheinwaldgletscheren og først for nylig ere komne 
for Dagen. Paa Gotthard var Stenbukkene ikke saa ganske 

sjældne for et hundrede Aar siden. Da Borgmester v. Steiger 
midt i forrige Aarhundrede rykkede ind i de italienske Fogde- 
rier, skød han egenhændig en Stenbuk påa Gotthardbjærget. 

I Berner- og Walliseralperne holdt disse ædle Dyr sig 
længst, især mellem Montblanc og Monterosa; i Salzburg og 
Tyrol forsvandt de for over 100 Aar siden, uagtet Erke- 
bisperne i Salzburg søgte at bevare dem. Deres Omhu gik 
saa vidt, at de endogsaa lod bygge egne Smaahytter for de 
ansatte Vogtere, men paa den anden Side lod de ogsaa en 
Mængde Dyr indfange hvert Aar for at sende dem som Gaver 
til venskabeligsindede Fyrster eller anbringe dem i Dyre- 
haverne. Ogsaa i de nordvestlige Karpather (Tatrabjærgene) 
har man i Mands Minde ikke set en Stenbuk mere. 

Desto glædeligere var det derfor ogsaa, da. disse stolte 
Dyr for en Snes Aar siden pludselig igjen viste sig i temmelig 
stor Mængde paa Monterosa, hvor man sidste Gang havde set 
en 40 Stykkér samlede i Aarene 1770—80, men i hele 50 Aar 
efter ikke bemærket et eneste Exemplar. -For en Snes ÅAår 
siden skød man dernæst, som man troede, de sidste Stenbukke 
paa Aiguilles. rouges og Dents des Bouquetins i Nærheden af 
Dent blanche, og da man nogle Aar efter fandt syv andre be- 
gravede under en Lavine paa Skraaningen mod ÅArolla, ansaa 
man det for afgjort, at de nu var udryddede. I tolv Aar 
mærkede man virkelig heller ikke det mindste til dem, mén nu 
ser man uden Tvivl som- Følge af, at Jagten er forbudt i 
Piemont, ikke sjælden større Familier paa Sydsiden af Monte- 
rosa, og Antallet af Individer sammesteds anslaas til over 
400. Forbuddet gjælder ogsaa Gemserne, som forekomme i 
Mængde, men altid skyes af Stenbukkene. Saa snart Gem- 
serne indtage en Græsning, forlade Stenbukkene den og trække 


sig op i Bjærgene, hvor de holde sig for sig selv i de mest 
afsides og vildsomme Egne. For Resten ere Vildttyvene slemme 
efter disse sidste, såa at fuldstændige Skind af hele Familier 
ere at faa til Kjøbs til enhver Tid og levende Unger til en 
Pris af omtrent 1000 Frank Stykket. ; 

Stenbukken, hvoraf Stumpf først i det 16de Aarhundrede 


gav en paa egne Iagttagelser støttet tysk Monografi, som længe 

var den bedste, man havde, er et smukt og stolt Dyr, 41/2 Fod 
langt og 22/, Fod højt”), altsaa betydelig større end Gemsen. 
Dens pragtfulde Horn give den et herligt Udseende; Hannens 
ere 1%/>—2"/4 Fod lange, stumpt firkantede, vige for oven noget 
ud fra hinanden og er seglhornede med en flad og noget hul, 
stump Spids. Paa Oversiden findes store knudrede Ophøj- 
ninger, som angive den aarlige Tilvæxt og i Almindelighed staa 
tættere ved hinanden for neden end for oven og for Resten 
svare til hinånden paa begge Horn. Hunnens Horn er meget 
mindre, næppe over 6” lange, fladere og utydelig knudrede. 
Skindet er om Sommeren gulagtig rødbrunt med enkelte hvidere 
Haar og mørkere Partier og en brun Rygstribe; Pande og 
Næse ere brune, Kinderne gule, Struben brungraa, Baghovedet 
mørkebrunt og hvidligt, Halsen hvidgraa, den bagerste Del af 
Laarene rustfarvet, Bugen og Bagen hvide med enkelte sorte 
Haar, Halen sort paa Oversiden. Dog har jeg ogsaa set en 
gammel Buk af ensformigere og langt lysere Farve. Egentligt 
Skjæg har Stenbukken ikke, skjønt daarlige Afbildninger endnu 
bestandig fremstille den med et; kun Vinterpelsen har en lille 
Dusk af længere og stivere Haar paa Hagen, men de findes 
ikke paa Sommerpelsen. Hannen vejer uden Indvolde en 
160—200 Pund, Hornene 15—18 Pund; Geden, der er mindre 
og slankere, skal derimod sjælden veje over 100 Pund. Af 
Bygning er den muskuløs og firskaaren; Holdningen er dristig 
og sikker, Hovedet er temmelig lille, kortere, med mere hvæl- 
vet Pande hos Hannerne end hos Hunnerne og bæres i Hvilen 
noget ludende, i Løbet derimod lidt tilbagebøjet, Ørene ere 
korte og sidde langt tilbage, Øjnene livlige og straalende og 
ligesom Gemsens uden Taaregruber. Bukkens Hjærneskal har 
en ædlere Form og er mere afrundet end Gedens kantede, 


”) Den største Buk, som jeg har maalt, var 4 Fod og 9 Tommer lang fra 
Snudespidsen til Haleroden og havde”sextenringede Horn af 21 Tommers 
Længde i lige Linje og 27 Tommer, maalte paa Buen; men af endnu 
existerende, en halv Gang til saa lange Horn, som findes i Samlinger 
fra det 16de og 17de Aarhundrede, kan man se, at der den Gang 
gaves langt større Dyr end nu. til Dags. I Klosteret gjemmes et for- 
stenet Stenbukkehorn. 

smalle og flade Skal. Læberne ere hvide, Hals og Nakke over- 
ordentlig kraftige og muskuløse, de senestærke , skjønt for- 
holdsvis tynde Laar ligesaa. Hovene ere staalhaarde, ru påa 
Undersiden og kunne spærres fra hinanden, naar Dyret skal 
gaa paa glatte Steder. Kroppen er næsten valseformig og 
mindre let bygget end den langt bevægeligere Gemses , Halen 
5—6 Tommer lang, altid rettet op ad ligesom Gedens og ender 
med en kastaniebrun Haardusk; Vinterpelsen er endelig langt 
tættere, mørkere og mere langhaaret end Sommerpelsen. 

Vore ældre Naturforskere spekulerede meget paa, hvad Hen- 
sigten var med denne mægtige Hovedprydelse, og havde mange 
Slags underlige Forestillinger og Fortællinger derom. Geszner 
mente, at den brugte dem ikke blot til at tage imod Stød med, 
naar den styrtede sig ned i voldsomme Spring, men ogsåa til 
at afbøde store nedfaldende Sten med. (Om Gemserne for- 
tæller han ligeledes, at de under Forfølgelser klamre sig med 
deres krumme Horn til Klipperne paa de højeste Bjærgtoppe, 
hvor de hverken kunne staa eller gaa mere, og at Jægerne 
derpaa styrte dem ned i Afgrunden). Men naar Stenbukken 
mærker Dødens Komme, stiger den op paa den højeste Fjæld- 
kam, stemmer Hornene mod en Klippe, gaar rundt omkring 
den, indtil de ere slidte aldeles op, hvorpaa. den styrter om og 
dør! I Virkeligheden bruger den Hornene til at skrabe med 
og til at parere og støde med. I sidste Tilfælde rejser den 
sig paa Bagbenene ligesom Gedebukken og støder fra Siden af. 

Stenbukkene synes at være meget modtagelige for Kul- 
den. Man har i Snestorme set gamle Stenbukke staa hele 
Timer ubevægelige som Billedstøtter og, efter at de var 
fældede, fundet Ørene frosne paa dem, uden at de syntes at 
have mærket det. Parringen foregaar i Januar Maaned og 
ofte efter rasende Kampe mellem Hannerne. I Slutningen af 
Juni kaster Geden en nydelig lille uldhaaret Unge af Størrelse 
som en Kat, der kan løbe efter Moderen, bræger som en Ged 
og først bliver udvoxen i sit femte Aar. De gamle Stenbukke 
pibe ligesom Gemserne, "naar der er Fare paa Færde, men 
skarpere og kortere; naar de pludselig skræmmes, udstøde de 
en ejendommelig Lyd ligesom en kort, skarp Nysen. De leve 

i Flokke påa 9—15 Stykker, men de gamle Bukke græsse dog 
senere for sig selv. Farer møde de med forenede Kræfter. 
Den berømte Stenbukkejæger Fournier fra Wallis saa saa- 
ledes engang sex Stengeder, der rolig gik .og græssede med 
deres Kid, men da en Ørn begyndte at kredse over dem, sam- 
lede de hurtig Ungerne under et fremspringende Klippestykke 
og stillede sig i en Kreds om dem med Hornene ud ad mod 
Rovfuglen, i det de vendte sig snart til den ene, snart til den 
anden Side, alt som dens Skygge paa Jorden antydede, fra 
hvilken Side den truede med at gjøre Angreb. Efter i lang 
Tid at have været Vidne til - denne interessante Manøvre 
skræmmede han til sidst Ørnen bort og befriede Fangerne. 
Om Natten holde Stenbukkene nok af at komme ned i de 
øverste Bjærgskove for at græsse, men ikke gjærne mere end 
en Fjerdingvej fra en fri Fjældtind. Ved Solopgang trække 
de igjen til Vejrs og tilbringe Dagen paa .de højeste og var- 
meste Græsgange, hvor de sove eller tygge Drøv den meste 
Tid. Henimod Aften vandre de igjen græssende ad Skovene 
ti. De vise sig heri forskjellige fra Gemserne, som tage deres 
Hovedfoder tidlig paa Morgenen og” før Solnedgang og derimod 
i Reglen holde sig rolig om Natten. Efter Jægernes Fortæl- 
linger ere gamle Stenbukke ”temmelig . flegmatiske af .sig og 
ligge eller staa ofte hele Dage paa samme Plet, skjønt dog 
mest påa fremspringende Klipper, hvor de ere sikre mod Bag- 
hold og have fri Udsigt. Gederne og: Ungerne ligge i Reglen 
dybere inde mellem Bjærgene. De ynde især Bynkearter, Star- 
græs og Bjørneklo, men ringeagte dog heller ikke de unge 
Skud af Pilene, Birkene, Alpehindbærrene og Alperoserne og 
slikke ligesom Gemserne og Gederne gjærne saltholdige Klipper. 
Om. Vinteren komme de ned i Højskovene, hvor de ofte maa 
tage til Takke. med Knopper og med de påa Klipperne og 
Granerne voxende Mosser og- Laver. Gemsernes Selskab søge 
de altid at undgaa, derimod har man undertiden set dem 
blande sig mellem Gedehjorderne, ja i det 16de Aarhundrede 
blev unge tæmmede Stenbukke hyppig drevne ud påa Græs- 
gangene med disse og vendte villig tilbage med dem igjen. 
Man gjør sig næsten ingen Forestilling om. disse Dyrs 

uhyre Muskelkraft. De kunne uden Tilløb sætte op ad 12—15 
Fod høje Klippemure og hvile mellem hvert af de tre Spring, 
som de behøve dertil, et Øjeblik paa de næsten lodrette Vægge. 
Paa en smal Dørkant ståa de meget sikkert. En ung tam 
Stenbuk sprang uden Tilløb op påa Hovedet af en voxen Mand 
og stod strax fast; en anden løb op ad en lodret Mur, hvor 
der ingen andre Holdepunkter var end Kanterne af de raa 
Mursten. Fanges de som Unger og opfødes med Gedemælk, 
blive de snart tamme og more ved deres Nysgjærrighed, pud- 
serlige Spring og muntre Væsen, men de gamle Bukke ere 
ofte vilde og ondskabsfulde. En; som man havde i Aigle, hvor 
den havde valgt sit Opholdssted under Taget paa det højeste 
Stotstaarn, vedblev dog at være godmodig, rakte altid Hovedet 
frem for at lade sig klø-og viste sig den Ged, som havde diet 
den, saa hengiven, at den strax kom springende hen til den, 
saa snart den brægede. Stenbukke, som man har opklækket 
i Fangenskab, vedblive altid at .være venlige, frygtsomme og 
lydige. To Stenbukke, som en Mand i Chamouny havde op- 
født, fulgte ham lydig som Hunde, da han vilde bringe dem 
til Chantilly. Undervejs blev de skræmmede af en Flok Køer 
og flygtede op paa Klipperne, men saa snart deres Herre 
kaldte paa dem, kom de strax tilbage igjen. Nager i Ander- 
matt havde i hele to Aar en ung Stenbuk gaaende paa en lille 
Alp, hvor den græssede ganske frit, viste sig yderst tam og 
om Dagen helst opholdt sig paa Taget af Alpehytten.- Den 
var meget fortrolig mod. ham og sprang op paa hans Hoved, 
naar han kom hen til den. Denne Naturforsker har i de sidste 
Aar faaet over 40 Exemplarer, som ere skudte paa Monterosa, 
og som han for største Delen har afgivet til fremmede Museer. 
Flere Gange fik han ogsaa nogle levende; i August 1854 havde 
han endogsaa en lille Hjord paa 8 Stykker (fem Hunner 
og tre Hanner) gaaende sammen paa en Alp, som det havde 
kostet ham megen Ulejlighed og mange Penge at. faa fat paa. 
Han lod nemlig et Antal Jægere opsøge nogle vilde Stengeder 
og uafbrudt holde Øje med dem paa den Tid, da de skulde 
kaste. Var de heldige nok til at komme i rette Tid, og 
Stedet ellers var tilgængeligt, kunde de i en Fart snappe 

Ungen, men naar den først. var bleven tør, var den ikke mere 
til at faa fat paa. Nager havde fattet den rosværdige Be- 
slutning atter at indføre Stenbukke paa St. Gotthard, men det 
vil rimeligvis overstige en Privatmands Evner. "Dyrene synes 
desuden i de lavere Egne at være Sygdomme underkastede, 
som de uden Tvivl ere frie for i Højbjærgene. 1853 døde en 
ung Stenbuk af Klovsyge. 

Jeg har allerede omtalt, at Stenbukken er langt mindre 
sejlivet end Gemsen. Den styrter for et Saar, som ikke vilde 
hindre Gemsen i at flygte milevidt bort. Er den anskudt, fly 
dens Kammerater fulde af Rædsel og i rasende Hast til alle 
Sider, medens. den selv følger langsomt efter, lader Hovedet 
falde -ned saa til den ene og såa til den anden Side og snart 
lægger sig ned for at dø. Man ved naturligvis ikke med 
nogen Sikkerhed, hvor gammel den kan blive; dog er det sand- 
synligt, at den naar en Alder af 20—30 Aar. 

Stenbukkejagten er en af de farligste Adspredelser og for- 
bunden med utallige Besværligheder. Der er derfor kun nogle 
faa Jægere i Schweiz, især i Wallis, hvor næsten hver Bonde 
var Stenbukkejæger endnu i den sidste Halvdel af forrige Aar- 
hundrede. Om Efteraaret er Vildtet fedest og gaar paa denne 
Aarstid enten op i Monterosas uhyre Bjærgknuder eller ubemærket 
af de italienske Jægere over paa de savoyiske og piemontesiske 
Bjærge (Wal Cogne, Savaranche, Mont Isére). Jagten er rigtig 
nok forbuden begge Steder og kan kun udøves med største 
List og Forsigtighed. Forsynede med nogle faa Levnetsmidler 
gjennemstrejfe Jægerne i 8—14 Dage de utilgængeligste Højder, 
sove ofte paa Stenene, ja endogsaa staaende, i det de omfavne 
hinanden for ikke at styrte ned i Afgrunden. En Stenbuk kan 
ikke jages som et almindeligt Stykke Vildt. Staar Jægeren 
ikke højere end Dyret, nåar det vejrer ham, er det ikke at 
tænke paa at komme det paa Skud. Han maa derfor være 
paa de højeste Fjældkamme tidlig om Morgenen, thi ved Dag- 
gry trækker Vildtet opad. At skulle overnatte uden Husly i 
Nærheden af Snegrænsen, ofte endogsaa kun at sikre sig mod 
at fryse ihjel ved at slæbe store Stene omkring eller anstille 
Springeøvelser — ikke at tale om Farerne paa Gletscherne 

og de halsbrækkende Udflugter — gyder rigtig nok en Draabe 
Malurt i den jagtlystnes Bæger. Et gammelt Skrift fortæller 
saaledes, hvorledes en Gemse- og Stenbukkejæger engang faldt 
ned i en dyb Iskløft ved Overgangen over en Gletscher paa 
Limmernalp. " Hans Kammerater kunde ikke se ham der nede, 
og da de troede, at Staklen havde brækket Halsen eller snart 
maatte dø af Kulde, anbefalede de hans Aand i Guds. Hænder 
og gik bort. Først paa Véjen faldt det dem ind, at det dog 
maaske endnu var muligt at frelse ham; de ilede derfor hurtig 
til deres Hytte, som laa over en- halv Mil borte, men fandt 
der ikke andet end et Sengetæppe, som” de skar i tynde Strim- 
ler og skyndte sig tilbage med til Gletscherkløften. Imidlertid 
befandt Støri, saaledes hed den ulykkelige, sig i den frygteligste 
Stilling. I det han styrtede ned, gjorde han sig saa bred, at 
han blev siddende et Sted, hvor Spalten var temmelig snæver, 
og her svævede han nu over Dybet med Armene stemmede 
ind mod Isvæggene i Isvand indtil Brystet, i stadig Dødsfare 
og Dødskval og halvt stivnet af Kulde. »I dette uudgrunde- 
lige Fængsel«, siger min gamle Hjemmelsmand, »stred Vand, 
Luft og Is mod ham, af hvilke Elementer det. første vilde 
sluge ham, det andet kvæle og knuse ham ved. sin 'Tyngde, 
det tredje ikke holde paa ham paa Grund af sin Slibrighed.« 
Pludselig saa han frelsende Strimler svæve i Luften; forsigtig 
bandt han Enderne af dem om Livet, og hans Kammerater 
trak ham langsomt op. I nogle faa Fods Afstand fra Randen 
brast Baandet, og den stakkels Dødens Kandidat, som var 
Redningen saa nær, styrtede atter ned i Dybet. Resten af 
Baandet, som var blevet der oppe, kunde .ikke længere nåa 
ned til ham, og ved det andet Fald havde han desuden bræk- 
ket Armen. Hans Kammerater opgav ham imidlertid ikke 
endnu, men -klippede Strimlerne endnu en Gang over paa langs, 
bandt Stumperne sammen, saa godt det lod sig gjøre, og firede 
dem igjen ned. Haabløs knyttede Støri det. svage Rednings- 
middel om sig ved Hjælp af den brækkede Arm, Kammera- 
terne halede igjen, han hjalp selv til, skjønt med store Pinsler, 
ved at stemme sig mod Væggene og blev saaledes endelig 
frelst. Da han var kommen op paa Overfladen, faldt han i 

en dyb Afmagt og maatte bæres hjem. Sit hele Liv igjennem 
talte han med Gysen om de Timer, han havde tilbragt i Is- 
graven. | 

Hvor dyrt kommer ikke ofte et eneste Stykke Vildt Jægeren 
at staa, og hvor uforholdsmæssig ringe er ikke det endelige 
og endelig overraskede Bytte! Kun den mest glødende Liden- 
skab kan drive et Menneske ud for at søge disse usikre Spor, 
men Jægerne forsikre, at ingen jordisk Nydelse kan maale sig 
med den, endelig engang at være kommen det græssende Dyr 
paa Skud. I Uger har han forfulgt , beluret og. sporet det, 
Skridt for Skridt har han efterstræbt den skjønne Buk paa 
dens Morgen- og Aftenvandringer uden maaske en eneste Gang 
at have set den. I iskolde Nætter har Haabet om det nære 
Bytte gydt nyt Liv i hans af Kulde bævende Lemmer. Ende- 
lig ser han i Frastand det prægtige Dyr med de mægtige, 
knudrede Horn hvile rolig nær ved en utilgængelig Fjældvæg. 
Han har taget Vinden fra det, thi i Timer har han klatret ad 
Omveje hen over Is, Kløfter og Kamme! Han ser ikke "Dyret, 


men aner, at det er blevet paa sin Plads, — og endelig er 
det omgaaet. Forsigtig kiger han frem efter Stedet — Buk- 
ken er borte, — men se! i hundrede Skridts Afstand vugger 


den sig påa en tommebred Klippekant, snøftende omkring i 
Luften. Med bankende Hjærte og bævende af Haab og Frygt 
nærmer Jægeren sig og lægger an, — mægtig gjenlyder Skud- 
det i den dødstavse Alpeverden, og Bukken ligger blodig i 
sine sidste Dødstrækninger nede mellem Stenblokkene. 

I Museerne i Zurich, Sct. Gallen, Neuenburg og Bern 
findes der udmærket smukke Exemplarer af Stenbukke. Jægeren 
Alexis de Caillet fra Salvent i Val d”Aosta har skudt de to 
unge Bukke i det sidste i September 1820 i Nærheden af Mont 
Cenis, og den gamle Buk sammesteds i 1809 paa Grænsen af 
Wallis og Piemont. Følgende er en af hans Jagthistorier: 

»Den 7de August gik jeg over Store St. Bernhard "til Cere- 
sollesbjærgene paa Grænsen af Piemont, hvor jeg i en hel 
Maaned gjennemstrejfede alle de Egne, hvor Stenbukkene pleje 
at opholde sig, uden at opdage det mindste Spor af nogen. 
Endelig traf jeg paa Spor i Grænsebjærgene mellem Piemont 

og Savoyen, men da jeg ikke kunde beslutte mig til ganske 
alene at gjennemstrejfe disse raa og farlige Fjældegne, søgte 
jeg mig tre Jagtfæller, og efter at have vandret over de vildeste 
Fjældstier og langs de frygteligste Afgrunde naaede vi endelig 
den 2Yde September Stenbukkenes Opholdssted og fik ogsaa 
snart Øje paa en Flok paa fem Stykker. Paa en Gang rejste 
der sig imidlertid en Snestorm, som i.et Øjeblik tildækkede 
alt med et fodtykt Snelag. Det var lige saa farligt at gaa frem 
som at vende om, og en Stund stod vi derfor ogsaa tvivlraadige 
om, hvad vi skulde beslutte os til. Begjærligheden og Haabet 
om. at naa det flygtige Vildt drev os dog til sidst frem ad. 
Langs en Fjældvæg, der sænkede sig lodret ned mod en ræd- 
som Afgrund, laa den eneste Vej, ad hvilken det var muligt 
at naa det Sted, hvor vi havde set Dyrene, men Vejen var 
kun et skraat mod Dybet hældende Fremspring af Klippe- 
væggen, der næppe lod Plads nok for en Fod: Faren forøgedes 
ved den nyfaldne Sne, der havde gjort det allerede i Forvejen 
glatte Skifertrin endnu slibrigere, men vi havde ingen anden 
Vej at vælge, hvis vi vilde naa vort Bytte, og, vante som vi 
var til svimlende Veje, brød vi os kun lidt om, at vor halve 
Krop maatte svæve frit i Afgrunden, hver Gang vi fandt et 
usikkert Fodfæste paa den smalle Kant. Langsomt og tavst 
var vi allerede komne et temmelig langt Stykke frem, da vor 
Formand paa én Gang tabte Ligevægten ved et Fejltrin og 
uden Redning styrtede ned i Afgrunden. Hans sidste Skrig 
lød dumpt og ynkelig op til os fra Dybet, men se ham kunde 
vi ikke mere, En Rædselsgysen gjennemfor os, og der mang- 
lede kun lidet i, at vi alle havde fulgte ham; imidlertid mandede 
vi os op, trak os langsomt tilbage ad den skæbnesvangre Sti 
og naaede endelig efter usigelige Anstrængelser det Sted, hvor- 
fra vi var gaaede ud. Jagten blev opgivet. Vor ulykkelige 
Kammerats. Lig søgte vi forgjæves. 

En anden Gang, tænkte jeg, skal du ikke begynde Jagten 
saa sent paa Aaret, og næste Sommer rykkede jeg derfor ud 
allerede den 26de Juli. Ogsaa denne Gang drog jeg over 
Bjærgene lige til Grænsen af Piemont. Efter i flere Dage for- 
gjæves at have gjennemstrejfet de øde Stenørkener troede jeg 

endelig at have opdaget nogle Spor ved Foden af et næsten 
ubestigeligt Fjæld. Efter at have forsynet mig med nogle 
Levnetsmidler gav jeg mig til at klatre op ad det, men skjønt 
jeg arbejdede med utrolig Møje lige fra den tidlige Morgen- 
stund, naaede jeg dog ført ved Nattens Frembrud et Sted, 
hvor jeg kunde haabe at overliste mit Bytte. Under et frem- 
springende Klippestykke lavede jeg et tarveligt Natteleje, der 
kun var maadelig beskyttet mod den heftige og bidende Vind. 
En Bid tørt Brød med en Slurk Brændevin var, som sædvan- 
lig, min hele Aftenskost. Jeg faldt snart i Søvn, men vaagnede 
et Øjeblik efter og laa længe og ventede med klaprende Tæn- 
der paa Morgenens Komme. Der kunde ikke være Tale om at 
gjøre Ild paa, thi dermed vilde jeg have skræmmet Vildtet 
bort, og de nærmeste Graner stod desuden flere Timers Vej 
længere nede. Bevægelse var def eneste, der kunde frelse mig. 
Jeg løb, såa godt Pladsen tillod det, slæbte Stene fra det ene 
Sted til det andet, sprang hid og did og undgik saaledes at 
fryse ihjel. 

Da den længselsfuldt ventede Dag endelig brød frem, 
stansede jeg mine. Legemgøvelser og ventede utaalmodig paa 
mine Stenbukke, hvis talrige Spor fyldte mig med nyt Haab. 
Ingen lod sig imidlertid se. Jeg strejfede om "den hele Dag 
og fandt Spor nok, men ikke et eneste Dyr. Natten tilbragte 
jeg påa samme Sted -som før og sov næsten lige til Daggry. 
Hurtig sprang jeg op og greb min Bøsse. Til min store 
Ærgrelse bemærkede jeg, at Dyrene havde narret mig; de 
havde været der om Natten og græsset ganske nær ved mig. 
Mit Mundforraad var fortæret, men vige fra Pletten vilde jeg 
ikke. Jeg tilbringer den hele Dag med at spejde og kommer 
éndelig et Dyr paa Skud i det svagt dæmrede Aftenlys. Jeg 
fyrer og træffer, — men ikke dødelig, thi i samme Øjeblik 
er det saarede Dyr pilsnart forsvundet, og da det er for mørkt 
til at forfølge det, slaar jeg mig endnu: en Nat til Ro oppe 
paa Bjærget. 

Ved Daggry begyndte jeg mine Efterforskninger, og snart 
gav et blodigt Spor mig sikkert Haåb. Først ved Middagstid 
opdagede jeg imidlertid mit Bytte liggende paa en Sten. Dyret 

sprang op, gjorde nogle Sæt og lagde sig igjen. Krybende 
paa alle fire nærmede jeg mig paa Skudvidde. Det syntes at 
mærke mig og for op; — i samme Nu strakte min Kugle det 
til Jorden, og jeg saa mig saaledes i Besiddelse af et Bytte, 
som jeg havde efterstræbt i hele tyve Dage. Under mange 
Farer naaede jeg hjem med det, thi som Krybskytte maatte 
jeg snige mig tilbage til Wallis gjennem de mest ubeboede 
Egne og om Dagen ofte holde mig skjult i de tætte Skove.« — 

Saa snart Dyret er faldet, tager Jægeren strax Indvoldene 
ud af det, binder alle fire Ben sammen ved Haserne, kaster 
det over Panden og gjør Hovedet og de tunge Horn fast bag 
paa sig, for at deres Bevægelser ikke skulle gjøre hans Gang 
usikker. Med Bøssen hængende over Brystet og højre Skulder, 
med begge Hænderne støttede til Alpestokken og belæsset med 
en to Centner tung Vægt begynder endelig den dristige Jæger 
sin som oftest farlige Hjemrejse. — Stenbukkens Kjød ligner 
Bedens, men er fastere, saftigere og har lidt mere Velsmag og 
især nogen Bukkesmag., 

Uagtet man ofte har ytret Tvivl derom, er det dog en 
Kjendsgjerning, at Stenbukkene parre sig med Gederne baade 
i fri Tilstand og i Fangenskab og avle frugtbare Bastarder 
med dem. I Cognedalen kom saaledes engang to Geder, som 
var blevne ude om Vinteren paa Bjærgene, drægtige tilbage 
om Foraaret og kastede Stenbukkebastarder, som blev solgte 
i Turin. I Stadsgravene ved Bern opdrættede man i Tyverne 
ligefrem Bastarder af Stenbukke og Géder, som i Begyndelsen 
var tamme og. for Resten var lettere, kraftigere og livligere 
end unge Geder, som de lignede i Horn, medens de ellers, 
hvad Ydre angik, snart mere tog efter Faderen, snart efter 
Moderen. Der var 'en Buk blandt dem, som kom i særlig slet 
Ry for sin uregerlige Opførsel. Den angreb Skildvagten, 
klatrede op paa Volden, fordrev de- spadserende, besteg de 
nærmeste Huses Tage og slog Tagstenene i Stykker. Den blev 
derfor. flyttet til Abendberg, men der gjorde den megen Skade 
og stødte Sennerne over Ende. Det gik ikke bedre paa Saxeten- 
alp. De fire Mænd, som bragte den derop, slog den til Jorden. 
Ofte forlod den sine Geder paa denne Alp, strejfede om i 

Dalen og trængte ind i Gedestaldene for at parre sig med de 
tamme Geder. Paa Grimsel, hvor den til sidst bragtes op, 
gjorde den kort Proces med Hospitiets store Dogge, som nær- 
mede sig den i al Venskabelighed, og kastede den hovedkulds 
til Jorden. Endelig var man nødt til- at dræbe den, og den 
staar nu i Museet i Bern. Ogsaa de andre Bastarder blev 
senere" vilde, kravlede op-paa Steder, hvor de hverken kunde 
komme frem eller tilbage og gjorde allehaande Ulykker. De 
efterlod sig et talrigt og kraftigt Afkom. I den nyere 
Tid har man i den kejserlige Park i Hellbrunn (Salzburg) ved 
Krydsning af en ung Stenbuk med Geder frembragt et talrigt 
Afkom, hvoraf nogle bære Stamfaderens uforandrede Præg. I 
det nærliggende, fra gammel Tid berømte Blimbacher-Jagt- 
distrikt, som siden 1843 besiddes af et Selskab af østerrigske 
Jagtherrer og har en herlig Vildtstand af Hjorte, Raadyr, Gem- 
ser, Murmeldyr, Grævlinger, Tiurer og Urhøns (i 1852 f. Ex. 
af Gemser 323 Stykker Standdyr og 169 Strøgdyr), har man 
for nylig indsat ni Stenbukke (rimeligvis piemontesiske) og 18 
Geder af saa ens Farve som mulig, saa at man her med Tiden 
kan vente sig en smuk Bastardrace, skjønt den vel bliver mere 
skikket til Jagt end til Avl: Af Stenbukke, som blev parrede 
med Geder i Haverne ved Schånbrunn, fik man efter en anden 
Beretning frugtbare Bastarder, som parredes med hverandre, 
men i fjerde Generation faldt tilbage til Moderarten. Ogsaa i 
Basels Museum staar der en ung Stenbukkebastard. Faderen, 
en ung Stenbuk fra Wallis, hvis Forældre var blevne skudte, 
kom i Vinteren 1844—45 til Basels Museum tilligemed en Ged, 
som diede den i et helt Aar. Tre Aar efter blev Geden -dræg- 
tig, men Bastardungen døde i den ottende Maaned af Blod- 
gang. I Pyrenæerne, de sydspanske Snebjærge, Altai, Kauka- 
sus, Kreta, Syrien og Nordafrika findes der egne Arter af Sten- 
bukke, der væsentlig skjelnes fra hverandre paa Hornene. Ogsaa 
disse Arter ere sjældnere eller nær ved at uddø, hvorfor man 
savner nøjagtige Iagttagelser over dem. 

Hjorderne som Staffåge i Alpelandskabet. — Kvægalperne. — Hyrden (Sennen 

og hans Kør. — Herkomst. — Freminede Racer og Schweizerracer. — Kvæg- 

avlens Betydning for Schweiz. — Hjordernes Alpeliv. — Alpeékvægets Ejen- 

dommeligheder. — Hjorden i Uvejr., — Lugten af det døde Kvæg. — Den 

vilde Jagt og de forhexede Kør. — Tillægsdyrene og deres Kampdygtighed. 

— Køernes Skjønhed, — Sæterliv og Jodlen. — De vælske Kvæghandlere. 
— Mejerivæsen og Opdrætning. 


I vore stille, uhyre Højbjærge danner den tamme, i Menne- 
skets Tjeneste staaende Dyreverden en venlig og næsten nød- 
vendig Modsætning til det frie Dyreliv. De kæmpe begge om 
Besiddelsen eller i det mindste om Brugen ,af de Bjærghøjder, 
som Naturen oprindelig synes at have villet forbeholde sine 
trofaste Yndlinge. Lige til de stejleste Fjældspidser, til de 
brede, hvælvede Snemarker, som strække sig ned i de øverste 
Græsganges tynde Græstæppe, ja selv til' Gletscherverdenens 
magreste Qaser naar denne Kamp om mit og dit, om den 
krydrede Alpeurt og den kummerligste Fjældbusk. De frie, 
græssende Dyr vige for de tammes aabenbare Overmagt og 
tilliste sig deres Føde enten i natlige Timer eller paa de en- 
somste Steder, og endda kun uden Forstyrrelse, naar Dalens 
Dyr endnu ikke håve indtaget de erobrede Højder eller alle- 
rede have forladt dem igjen. Sjælden træde de i venskabe- 
ligt Forhold til dem og dele broderlig de fælles Goder; sjælden 
blander en Gemse sig mellem Gedernes klatrende og nippende 

Flokke. Det er, som om det forfølgende, det myrdende Menne- 
skes Skygge hviler over den Dyreverden, der er bleven hans 
Husstand, saa at den udbreder den samme Uhyggelighed, den 
samme Skræk over de frie Dyr, som Mennesket selv, naar han 
skræmmer de høje Alpers Beboere med sine sikkert træffende 
Vaaben. - Det er næppe nok, at Brunellen eller Vandpiplærken 
uden stor Forsigtighed flyver om mellem Hjorderne, — Fjæld- 
hønsene skjule sig med fin Betænksomhed , naar de høre det 
sig nærmende Kvægs Trin. Derimod aabne Alpernes Rovdyr, 
hvor som helst det kan gaa, en Kamp med dette, der ofte 
falder ud til deres Fordel Ulvei og Bjørnen strejfe efter de 
ubeskyttede Faar og Kalve, Lossen lurer ved Kilden paa det 
tørstige Hornkvæg, og i dumdristigt Overmod søger Lamme- 
gribben endogsaa at skræmme den græssende Tyr ud over 
den stejle Fjældkant. Disse utæmmelige Herrer møder Menne- 
sket i en uophørlig Udryddelseskrig og triumferer ogsaa altid 
til sidst over sine mægtige Modstandere. 

De tamme Alpedyr danne en saa meget nødvendigere Staf- 
fage i de ved deres Masse og Størrelse næsten nedtrykkende 
Alpedekorationer, som de vilde ere altfor faa og spredte til 
at kunne erstatte dem. Bjærgene vilde fattes deres halve Ynde, 
naar Mennesket ikke havde stillet sine smaa Asylhytter hen 
som Vidnesbyrd om, at han ogsaa er denne Verdens Herre, 
— maar han ikke drev sine Hjorder ud der og lod sim Årnes 
Røg opstige der og sine jublende Hyrdesange gjenlyde mellem 
déres Fjælde. Den- klatrende, brægende, brogede Gedehjord 
bringer Liv paa de med seje Alperosebuske bevoxede Skrænter; 
Hyrdedrengen, som blæser paa sin Pilegrensfløjte, de klare 
Klokker, som Kvæget bærer helt op til Snemarkerne , Føllene, 
som flyve i dristige Sæt hen over Græsgangene, den glinsende, 
spejlglatte Hoppe, der ser klogt og venlig efter dem, ja selv 
den rolige og vagtsomme Hyrdehund eller den bjæffende Spids, 
der bevogter den altid aabne Hyttedyr, og den gryntende Svine- 
familie, der ligger behagelig i Solskinnet paa Staldmøddingen, 
eller den spindende graa Kat, der selv her paa-det eftertrykke- 
ligste bestrider Menneskets evige Ledsager Husmusens forment- 
lige Ret til Andel i Nydelsen af den magre Kost — alle ere 

de et hjemligt, forsonende og oplivende Element, et Tegn paa 
den sejrende Kultur, som kun kæmper med Naturen for at 
forædle den. Det véd ogsaa enhver, som har vandret i Alpe- 
egnene, hvilken tungsindig trykkende Stemning der hviler over 
disse- Fjældgræsgange om Efteraaret, naar Mennesker og Hjor- 
der, Heste og Hunde, Ild og Brød og Salt ere flyttede ned i 
Dalen, naar Du stiger op forbi forladte og tilstængede eller 
nøgne Hytter, og det bestandig bliver ensommere og ensommere, 
som om den gamle Bjærgaand kastede sit rædsomme Alvor 
som en Fyrstekaabe hen over sit hele Rige. Intet beslægtet 
Aandepust vifter Dig imøde i hele Miles Omkreds, ingen hjem- 
lig Tone, — kun den hungrig Rovfugls Skrig eller det hurtig 
forsvindende Murmeldyrs Piben blander sig med Gletschernes 
Drønen og det kolde Isvands ensformige Rislen. De skaldede 
Græsgange, hvor kun smaa Grupper af Ukrudt og giftige Urter, 
som Kvæget ikke har rørt, falde i Øje, have mistet de sidste 
yndige og idylliske Farvetoner; Salamanderne og Frøerne tage 
atter Kvægets halvtfyldte Drikkesteder i Besiddelse, og de for- 


sinkede Bjærgsommerfugle svæve med halvt sønderrevne, af- 


brækkede Vinger gjennem Regionen, medens de bevægelige 
Frøer synes ligesom spottende at gjentage Hyrdernes jod- 
lende Sange i melankolske Kor. 

Vil Alpeboeren bringe disse udyrkede og raa Egne under 
Kulturens Tjeneste, saa kan det kun ske ved Hjælp af hans 
tro og nyttige Husdyr, af det »velsignede Kvæg,« som har en 
større Indflydelse påa det Samfund, hvortil han hører, og be- 
tinger hans Lykke, hans Levemaade, ja hans hele indskræn- 
kede Livsanskuelse mere, end alle verdensrystende- Begiven- 
heder i det fjærne politiske Kulturliv. Kvæget er hans jor- 
diske Livs ledende Tanke, i større og inderligere Grad end 
Jorden er Bondens eller Handelsvaren Kjøbmandens. Sennen 
lever i og med sin Kvægstand; den er hans Rigdom, hans 
Lykke, hans fortrolige, hans Stolthed; hans Ernærer, — hans 
alt. Naar han taler om sit »eget«, indbefatter han derunder 
baade Kone og Børn og Kvæg, alle til Hobe. 

Det er ikke let i Korthed at angive, hvilken lodret Ud- 
bredelse de brugelige Alper have, thi den er naturligvis for- 

skjellig paa hvert Sted efter de naturlige Forholds Beskaffen- 
hed. I Almindelighed kan man vel antage, at indtil 4000" be- 
nyttes de brugbare Jorder til Engkultur eller anden Kultur. 
Derfra strække de til Sommergræsning benyttede Alper, ofte 
overordentlig udstrakte og brede Græsskraaninger , Schweiz's 
egentlige Pampaer, sig med et betydeligt Fladeindhold saa højt 
op, som overhovedet Bjærgbygningen tillader det, men det er 
i Reglen en ringere Højde, end der vilde fremkomme, hvis den 
blotte Mulighed af Plantevæxt bestemte den. Som Middel- 
grænse op ad til”) for de schweiziske Kvægalper kan man næppe 
antage en meget højere Linje end 6500', thi i Reglen ud- 
breder der sig sønderrevne Kløft- og Klippetinder, øde Rulle- 
stensskrænter eller dog stejle Skraaninger mellem denne Højde 
og Snelinjen. Faarealperne indbefatte imidlertid ogsaa dette 
Strøg og naa i Gjennemsnit til 7000", ofte til 7800", ja enkelte 
grønne Pladser, der i gode Aar regelmæssig benyttes til Faare- 
græsning, findes oaseformig hist og her indtil 8500", paa Monte- 
rosa endogsaa indtil 9000' Højde. 

Undersøgelserne ere endnu altfor lidet fremskredne til at 
man kan sige med fuldkommen. Sikkerhed, hvorfra vort tamme 
Hornkvæg stammer. Fordum levede der her i Landets Skov- 
tykninger og Skovsumpe to vilde Oxearter , nemlig Wisenten 
eller Bisonen (Bison europæus, tysk Auerochs) og Uroxen (tysk 
Ur). Bisonen var et anseligt Dyr af blegbrun Farve med 
krusede Haar paa Forkroppen og Manke paa Halsen. Den 
har ikke sjælden .efterladt sine Knogler mellem Pælebygnings- 
periodens Affald, men maa have været et Dyr, som det faldt 
Indbyggerne vanskelig at faa Bugt med. Det kan ikke af- 
gjøres, naar den blev udryddet hos ost); i Preussen blev den 


”) Nogle enkelte ligge undtagelsesvis højere, f. E. Mårjelenalp neden for 
de wallisiske Vieschhorn, hvis Stenhytter staa i 7181' Højde, og hvis 
øverste Grænse endnu naar et godt Stykke op i Viesch- og Åletsch- 
gletscheren. Paa Monterosas Sydside naa Kvæggræsningerne indtil 
7500". 

”) Klostret Rheinau bevarer endnu et i Sølv indfattet Bisonhorn, som tid- 
ligere har tilhørt Klostret i St. Gallen og bærer følgende Indskrift: 

Norbertus donum. hoe tibi, Galle, decorum 


Huyc ob mercedem Paradysum da fore sedem. 

sidste fældet 1755. Derimod levér der en Flok af 1500 Stykker 
under stræng Beskyttelse i den 30 (] Mile store Bialowiczskov 
i Lithauen. I Oktober 1860 holdt den russiske Kejser Jagt 
der, ved hvilken Lejlighed der nedlagdes 15 Stykker. Et ud- 
voxet Dyr vejer 11-—16 Centner. Den europæiske Bison er 
nær beslægtet med den nordamerikanske, der gjennemstrejfer 
Prærierne i uhyre Flokke paa 10000 eller mere, men af osteo- 
logiske Grunde kan den ikke betragtes som Stamfader til det 
tamme Kvæg. Det tamme Kvæg ytrer altid en stærk Uvilje 
mod Bisonen. Knogler af den anden Vildoxe- (Uroxen, Bos 
primigenius) findes endnu hyppigere end Bisonens i de gamle 
Pælebygninger ved Moosseedorf, Robenhausen, Wauwil og Con- 
cise, Den var endnu anseligere end Bisonoxen og har gjennem- 
levet flere af de senere Epoker i Jordens Udviklingshistorie i 
højst forskjelligt Selskab. I Følge Ritimeyers. Undersøgelser 
fandtes den først i Kullagene ved Dirnten sammen med den 
gamle Elefant (Elephas antiquus), senere sammen med Ma- 
muten og Næsehornet i Rhindalens Diluvialgrus, endelig med 
Elsdyret og Bisonen i Tørvemosen ved Robenhausen — det er 
Niebelungenlieds »Wisent, Elg og stærke Ur«. I: Nordeuropa 
synes den at have levet sammen med Bisonen indtil ind i det 
16de Aarhundrede; i Schweiz uddøde den langt tidligere, nu 
er den overalt forsvunden. Den ved Aaret 1000 af Ekke- 
hard IV, Munk og Magister scholarum. i Klostret St. Gallen, 
forfattede Codex benedictionum anfører foruden Bjørne, Bævere, 
Daahjorte, Gemser (camibissa), Stenbukke, vilde Heste (egquus 
feralis) osv. ogsaa følgende vilde Oxer: Uroxen (wrus), Wi- 
senten (vesons cornipotens) og Skovoxen (bos sylvanus, hos 
Gegzner Bos sylvestris eller ferus). Hvad der menes med denne 
sidste, om maaske forvildet Huskvæg, er ikke sikkert.  Alle- 


Omkring Randen staa disse Linjer: 

O bone Galle, nos lacrymarum hoc in Valle 

Respice, protege Sathanae a tetro grege! 
Saadanne Horn blev for Resten "ikke saa meget brugte i Klostret til at 
pokulere af, som» meget mere til-at opbevare Relikvier i og derfor op- 
stillede i Kirkerne; der er saaledes endnu et af Muri, som er kommet 
til Wien, og et af Ruthi, som er kommet til St. Gallen. 

rede Strabo, som levede paa Kristi Tider, beretter, at »Al- 
perne ogsaa frembringe vilde Heste og vildt Kvæg. Med det 
sidste kunde der være ment Uroxen og Bisonoxen. For Ur- 
oxens Tilværelse i den forhistoriske Tid taler ogsaa Navnet 
paa den i Nærheden af Winterthur liggende Landsby Wisend- 
angen (Wisuntwangas), det vil sige Wisentengen. 

Uroxen staar vort tamme Kvæg meget nær i Benbygning, 
hvilket altsaa ikke udelukker Muligheden af en Nedstamning. 
Men der er en anden Formodning, som synes at ligge nærmere. 
Pælebygningernes Beboere kjendte nemlig ikke blot hine to 
vilde Oxer, men de havde ogsaa tamt Hornkvæg, og det efter 
Knoglelevningerne at:dømme i ikke ringe Antal. Ritimeyers 
skarpsindige, men endnu ikke afsluttede Undersøgelser have 
vist, at de tilhøre forskjellige Racer. Nærmest Uroxen staa 
en plump (Primigenius-) Race, der vel ikke har nogen fuld- 
kommen tilsvarende Form i den nærværende schweiziske Kvæg- 
bestand, men derimod nok i den oldenburgske, frisiske og hol: 
landske. Ogsaa en anden (Trochoceros-) Race, som kun er 
funden i den yngre Stenalder og kun i Pælebygningerne ved 
Neuenburgsø, synes at være forsvunden fra Schweiz» En tredje 
smækker, tyndbenet, fladpandet (Brachyceros-) Race med smaa 
stærkt fremad og indad bøjede Horn, hvis Spids vendte nedad, 
skal derimod være Urtypen for hele vor Brunkvægrace og. have 
holdt sig' renest i den lille Bindneroberlands-Form. - Det er 
den saa kaldte Tørveko. Endelig synes en senere optrædende 
(Frontosus-) Race at være Urformen for vort blakkede Kvæg 
og være opstaaet som en Kulturform af Primigenius. 


Dog, vi ville lade os. nøje med disse Antydninger og vende 
os til den nuværende schweiziske Kvægbestand. Her møder 
os da den vigtige Kjendsgjerning, at denne allerede i mange 
Aarhundreder har indeholdt begge de to skarpt sondrede euro- 
pæiske Hovedracer i omtrent lige stort Antal af Individer og 
med temmelig skarp geografisk Fordeling. Trækker man nem- 
lig en Linje fra Bodensøen til den vestlige Ende af Wallis, 
saa finder man i den østlige Halvdel ensfarvet Kvæg eller det 
saakaldte brune Kvæg, i den vestlige broget eller blakket 

Kvæg, og kun påa Grænserne af dem er der allehaande 
Overgange. 

Den brune Kvægstamme kjendes paa sin ensartede Farve, 
som efter Egn og Race vexler mellem det mørkeste sortebrune 
og det lyseste muse- og grævlingegraa, ofte med en lysere 
Farve påa Bugen og en lysere Rygstribe. Et meget karak- 
teristisk Tegn påa en ren Race er et mørkegraat Næsespejl 
med lysere Bræmme og en mørkegraa Mule og Tunge. Den 
rene hvide Farve fattes i Reglen og maa kun undtagelsesvis 
optræde som en hvid Plet paa Brystet eller i Panden. Denne 
Kvægstamme udmærker sig i Almindelighed ved en god og 
tiltalende Legemsbygning, fine Lemmer, kort bredt Hoved, tynd 
Hals, bredlig Ryg og et stort hvidt eller smørgult Yver. 

Den brune Stamme forekommer i en stor Mængde Racer; 
i Bjærgdale med barske, stejle og højtliggende Alper avler man 
lette, i Lavlandet og i de mildere Alper svære Former. Den 
sværeste og stadseligste Race hører hjemme i Kanton Schwyz, 
hvorfra den har udbredt sig over de tilgrænsende Kantonner 
og formedelst det rige Udbytte, den giver, er bleven udført til 
forskjellige Lande i Europa. Fedekvæg af Schwyzerracen vejer 
undertiden 20—25, ja indtil 34 Centner. Den maa anses for 
den fuldendteste Type for den europæiske brune Kvægstamme 
og overgaar alle andre Former baade som Malkekvæg og som 
Fedekvæg. Middelsvære Racer optræde i Toggenburg, Appen- 
zell og i de bindenske Dale, ganske lette derimod i Tessin, 
Interwalden, Oberhasli og- Oberwallis, paa sidstnævnte Sted 
især i Ejnfischdalen. 

Den blakkede Kvægstamme er hvid med røde, gule eller 
sorte skarptbegrænsede Pletter, ofte ogsaa ganske rød eller 
sort med hvid Blis. Dens sikre Racetegn er det kjødfarvede 
Næsespejl, Mule og Tunge; kun hos meget mørktfarvede Dyr 
ere ogsåa disse noget mørkere. Den er meget sværere bygget 
end den brune Stamme og udmærker sig ved mere buede Rib- 
ben, større og mere foldet Doglæp, højere stillet Hale og et 
paa Grund af den stærke Muskelbelægning påa Laaret mere 
tilbagetrædende Yver. 

41 

Den sværeste Form af denne Stamme er Frejburgerracen, 
som har udbredt sig stærkt.i det vestlige Schweiz fra sit Hjem 
i Bille og Romont. Det er det sværeste Kvæg i Schweiz, 
mest sortplettet, sjældnere ganske, sort, rødt eller rødplettet, 
med stort Hoved, store Horn og noget hvælvet Næseryg. Den 
smukke, noget lettere Race i Saanedalen har vakre runde For- 
mer, er mere langstrakt, for det meste rødgul og blegplettet 
og er udbredt over Simmendalen og den største Del af Kan- 
ton Bern og dets nærmeste "Omgivelser. Endnu- lettere og af 
mere sluttet Bygning er Frutigracen i Kanderdalen og Ormont- 
racen i de waadtlandske Alper, skjønt dog altid betydelig større 
end de mindste Racer af det brune Kvæg. 

Vi tør ikke ganske paastaa, at de schweiziske Racer af den 
blakkede Stamme i enhver Henseende ere de fortrinligste i 
Europa. England og Holland have fortrinlige Repræsentanter 
for denne Stamme, det første især af Fedekvæg, det sidste af 
Målkekvæg; men bedømmer man Kvægstandens Værd efter 
alle dens Ydelser, saa kan det dog nok være, at Freiburger- 
og Saaneracen i det mindste ikke behøver at frygte en Sammen- 
ligning med andre europæiske Racer. Vore Palæontologer anse 
den uddøde Frontosusoxe for Stamfaderen til det blakkede Kvæg, 
og da den ikke er funden i Pælebygningerne, men vel i Nordens 
Tørvemoser, antage de derfor, at. den blakkede Kvægstamme 
er indvandret i Schweiz nord fra. 

Det er i Alpedålene, at man maåå søge vore berømte Kvæg- 
racer i den størst mulige Renhed, thi det er der, at de be- 
handles med Omhu og Sagkundskab. I Højsletten og ovre i 
Jura forsvinder Racernes Renhed , og alle Slags Krydsninger 
og fremmed Kvæg forekomme der i broget Blanding. 

Hvilken "Betydning Kvægavlen har for Schweiz, kan man 
slutte deraf, at det efter sidste Tælling besidder en Million 
Stykker Hornkvæg, som tilsammen repræsentere en National- 
formue af omtrent 250 Mill. Frank, og at man -beregner Vær- 
dien af Mejeriprodukterne til 18 Mill. aarlig”) og hele Ud- 


+) Allerede paa Kristi Tider tilbyttede Alpernes Beboere sig Lavlandets Pro- 
p J I - 
dukter for deres Ost. Der udføres nu aarlig omtrent 300000 Gentner. 

byttet af Kvægholdet til langt over 200 Mill. Fr. I de fladere 
Egne, hvor man har indført Staldfodring og afskaffet Græsning 
paa Almindinger, er Kvægavlen tiltaget meget, i Alperne der- 
imod, hvor en fornuftig Drift sjælden har sejret over gammel 
Slendrian, og hvor Græsgangene efterhaanden aftage baade i 
Omfang og Godhed, er Kvægbesætningen næppe forøget. 

Overhovedet kan jeg kun sige lidet trøsteligt om Kvæg- 
hjordernes. Tilstand paa Alperne. For det meste fattes der 
hensigtsmæssige Staldrum , undertiden er der endogsaa slet 
ingen. Køerne trække om i Alpen og afæde det korte, kryd- 
rede Græs. Falder der pludselig 3ne om For- eller Efteraaret, 
flokkes de brølende Hjorder om Hytterne, hvor de næppe finde 
Ly, og hvor Hyrden knap har en Haandfuld Hø at byde dem. 
Under vedvarende kold Regn søge de Beskyttelse under Klip- 
perne eller i Skovene og sætte meget af paa Mælken. Dræg- 
tige Kør maa ofte kælve fjærnt fra al menneskelig Bistand og 
komme om Aftenen til Hytten med et fuldt Yver og en munter 
Kalv; men det er ikke altid, det gaar saa heldig. I den seneste 
Tid har man endelig i nogle Kantonner indført Opbyggelsen 
af ordentlige Stalde. Dette vil imidlertid være nok til at 
minde Læseren om, at han ikke maa tænke sig det skjønne, 
bredpandede, blanke Kvægs Liv paa de frie Bjærge altfor 
idyllisk eller i altfor lyse Farver. Jeg har ofte haft Lejlighed 
til at gjøre den Bemærkning, at den samme Senne, der vogter 
sine Kør med næsten øm Omhu nede i Dalen, dog ikke er til 
at bevæge til at bygge dem et om ogsåa nok såa simpelt Stald- 
rum til Beskyttelse mod Uvejr oppe paa Alperne eller til. at 
samle Foder til dem eller fremme en rigeligere Plantevæxt ved 
at skaffe Ukrudt og Sten af Vejen”). 


”) Wallisersennerne paa Chateletalpen ved Moeregletscheren vise deres 
store Hjorder en sjælden og udsøgt Omhu. Rundt omkring Hytterne 
indfatte de store firkantede Pladser med høje Mure og bygge Gallerier 
paa Søjler langs Indresiden af disse, for at Kvæget kan komme under 
Tag der i slet Vejr, — en alpin Arkitektur, som man ikke finder noget 
andet Sted i Alperne. Paa samme Alp bruger man ogsaa at sætte 
Kjærnerne i Bevægelse ved Hjælp af Vandhjul. Sennerne i Veltlin have 
sjælden Alpestalde, men pleje hver Aften at tøjre Kvæget ude til store 
Tværbjælker. I Engadin træffer man derimod ofte prægtige Hytter og 

Og dog behager det skjønne, rolige Ophold paa Alpen selv 
det sletbeskyttede Kvæg. Saa snart den store Klokke, hvis 
vidtklingende Toner lyde saa vel under Opfarten til Alpen 
som paa Nedfarten , bringes. ud mellem Hjorden i Dalen om 
Foraaret, opstaar der strax en almindelig Bevægelse. - Køerne 
samle sig brølende i muntre Spring, som om de mærke, at 
Alperejsens Tid er kommen. Og naar Rejsen endelig begynder, 
naar den smukkeste Ko har faaet den største Klokke om Hal- 
sen i et broget Baand, naar Pakhesten er belæsset med Oste- 
kjedel og Forraad, Malkestolene sidde mellem Køernes Horn, 
de pyntelige Senner istemme deres Alpesange, og den jublende 
Jodlen gjenlyder i Dalen, saa skulde man se, med hvilket Lune 
og hvilken Munterhed de gødmodige og kaade Dyr ordne sig 
i Toget og brølende marschere ad Bjærgene til. Kør, der ere 
blevne holdte tilbage i Dalen, følge ofte, uden at man mærker 
det, paa egen Haand deres Kammerater op påa fjærne Alper. 


I smukt Vejr er det rigtig nok ogsaa et helt Herreliv for dem 


højt oppe mellem Bjærgene. Den lille Løvefod , Moderurten, 
Alpevejbredden og andre Urter byde det snøftende Kvæg det 


fortrætfeligste og mest krydrede Foder. Solen brænder ikke 


g 
saadan som nede i Dalen. De besværlige Bremser plage det 
ikke under Middagshvilen, og om det ogsaa lider en Del af 
dem, saa ere Gulspinkerne, som rolig løbe om mellem Dyrene, 
dog altid beredte til at. yde dem den samme Tjeneste som 
Crotophaga ani viser det sydamerikanske Kvæg, Tewtor ery- 
throrhynchus Bøffelhjorderne og Buphaga africana Antilop- og 
Næshornsflokkene i Sydafrika. - Den gode friske Luft bekommer 
ogsaa Koen bedre end de mørke Staldes kvalme Stank, og den 
stadige Bevægelse, den naturlige Diæt, i Følge hvilken den 


Stalde, f. Ex. paa Berninaalp, paa Orlandi Alp, i Gamogaskerdalen, paa 
Alp nuov, ved Foden af Morteratschgletscheren, hvor den store og.be- 


kvemme Hytte med rummelig Stald og indhegnet Malkeplads ligg 
ganske malerisk i den lyse Lærkeskov. Ogsaa i Landsbyerne i denne 
Bjærgdal (f. Ex i Pontresina) gives der megei pyntelige, hvidtede Kvæg- 
stalde, saa rene som Stuer og med velskurede Bænke og Bofde, hvor 
Husboerne gjærne samles om Vinteren før den behagalige Varmes Skyld, 


og hvor Naboerne gjøre dem Besøg 

æder, naar og hvad den vil, dens hornede Fællers opmuntrende 
Selskab, alt bidrager til at bevare dens Livlighed, Friskhed og 
Sundhed, som det da ogsaa er en Kjendsgjerning, at den i 
mange Henseender, fordelagtige Staldfodring foranlediger en 
Mængde Sygdomme, som Alpekvæget ikke er udsat for. For- 
plantningsprocessen gaar ligeledes langt regelmæssigere og na- 
turligere for sig hos dette end hos det staldfodrede. 

Det er ikke med Urette, at: man anser Alpekvæget for 
klogere og muntrere end Dalkvæget. Den naturlige Levemaade 
udvikler ogsaa bedre de naturlige Instinkter. " Nødsaget- til 
næsten ganske at sørge for sig selv, er Dyret ogsaa opmærk- 
sommere,… forsigtigere og tænksommere, end naar det altid 
passes.  Alpekoen kjender enhver Busk og enhver Pyt Vand, 
véd, hvor de bedste Græspletter findes,. og naar det er Malke- 
tid, kjender i Frastand Hyrdens Stémme og nærmer sig ham 
tillidsfuldt, véd, naar den faar Salt, - naar den skal til Hytten, 
og nåar til Vandingsstedet, . Den sporer det kommende Uvejr, 
undgaar meget nøje de Planter, som den ikke hår godt af, be- 
vogter og beskytter sin Unge og skyr forsigtig de farlige 
Steder.  Frister Sult den dog ud- paa de urørte og fede, men 
farlige Græsgange, giver den løse Rullestensgrund- ofte efter 
under dens Trin, og den begynder at glide ned ad Skrænten. 
Saa snart den mærker, at den ikke kan hjælpe sig selv, lægger 
den sig paa Bugen, lukker Øjnene og overgiver sig taalmodig 
til sin Skjæbne, hvorpaa den langsomt glider videre, indtil den 
styrter i Afgrunden eller stanses af en Træstub eller noget 
lignende, hvor den rolig oppebier Sennens hjælpende Mellem- 
komst. Fjældstyrtninger og Stenskred. kan Alpekoen naturlig- 
vis ikke vogte sig for, og mangt et smukt Stykke Kvæg bliver 
aarlig knust derved. Paa Brienzeralpen Gubelegg dræbte et 
saadant Skred den 8de Juli 1854 tre Kør og saarede 22 andre 
haardt. Meget udviklet er for Resten især hos det schwei- 
ziske Alpekvæg den Herskesyge, ifølge. hvilken den stærkere 
haandhæver sin Ret med ubøjelig Strænghed og derfor skaber 
et Slags Rangforordning, som alle rette sig efter. Føreren 
(»die Heerkuh«), som bærer den store Klokke eller »Trichle«, 
er ikke blot den smukkeste, men ogsaa den stærkeste i hele 

Hjorden og indtager ufravigelig den første Plads paa ethvert 
Tog, thi ingen anden Ko vover at gaa foran den. Efter den 
følge de stærkeste »Høveder«, der ligesom ere Hjordens Stands- 
personer. En ny Ko, som bliver kjøbt til Hjorden, maa bestaa 
en Kamp med ethvert Medlem af Samfundet- og indtager efter 
Udfaldet sin Plads i Rækken. Ere Kræfterne lige, opstaar der 
ofte haardnakkede og hidsige Tvekampe, thi ofte vil ingen af 
dem da i hele Timer give tabt eller vige fra Pletten, I fuld 
Følelse af sin Forret leder Føreren den græssende Hjord og 
gaar foran til Hytten, og man har ofte bemærket, at naar den 
er bleven afsat og berøvet Klokken, er den hensunken i dyb 
Sørgmodighed og bleven ganske syg”). Ogsaa under Rov- 
dyrenes, især de i de sydlige Alper endnu altfor hyppige 
Bjørnes, Angreb viser Bjærgkvæget baade fint Instinkt og fast 
Mod. Sniger en saadan Bjørn sig sagte frem paa sine bløde, 
brede Laller, vejre Køerne den allerede i lang Afstand, naar 
Vejret er godt og roligt, brøle højt, ile hen mod Hytterne 
eller rasle, hvis de ere bundne, saa stærkt og længe med 
deres Jærnlænker, at Sennerne blive opmærksomme paa Faren. 
Bjørnen søger altid at komme over dem bag fra, thi selv den 
halvvoxne Kvie bruger Hornene, naar det kniber. Er det 
lykkedes den at slaa en til Jorden og sønderrive den, samle de 
sprængte Kør sig mærkelig nok temmelig hurtig igjen om 
Morderen og betragte ham med sænkede Hoveder og under 
heftig Prusten, i det de fra Tid til anden udstøde dumpe Brøl, 
som om de kunde have Lyst til uden mindste Sky at forstyrre 
hans Maaltid. Efter paalidelige Folks Udsagn skal Bjørnen i 
dette Tilfælde ikke dvæle altfor længe, og det skal aldrig 
være sket, at den har givet sig i Lag med en anden Ko. I 
stadigt Regnvejr og tæt Taage vejrer Kvæget derimod slet 
ikke Rovdyrene, og man har Exempler paa, at Bjørne have 


") Paa Viltersalp var jeg nylig Vidne til en heftig Kamp, da Hjorden skulde 
tilbage til Dalen. Da Klokken blev hængt paa en Ko, styrtede den, der 
havde baaret den paa Vejen op, løs paa den nysmykkede, og der op- 
stod nu en Kamp paa Liv og Død mellem dem. I Sargans satfe man 
tidligere megen Pris paa gode -Kampkør og betalte dem dyrt, om de 
ogsaa var nok saa daarlige Malkekør. 

sneget sig rundt om Kvæget og Hytterne, ja endogsaa  for- 
tæret og bortslæbt en Ko, uden at den øvrige Hjord mærkede 
noget dertil eller røbede den mindste Bevægelse. 

Hvor fortrolige Sennerne end ere med deres Kvæg, og 
hvor gjærne enhver Ko lyder det Navn, med hvilket den kaldes, 
gives der dog hver Sommer Timer, hvor der hersker fuld- 
kommen Anarki, hvor al Orden brister ,; og Sennerne næppe 
mere kunne holde paa Hjorden. Jeg sigter her til de natlige 
Uvejrstimer, som ere sande Rædselstimer for dem. — Hjorden 
ligger i Nærheden af Hytten, og, udmattede af Dagens Hede 
og Arbejde, hvile- Hyrderne endnu i den første Søvn. Da 
lyner det fjærnt i Synskredsen, og den nærliggende Snemark 
gløder et Minut, som var den glødende Lava. Mørkere og 
mørkere hæve de tunge Klodeskyer sig over Bjærgtoppene, og 
fra Vest jage i vild Hast gulladne Skyer frem med svagt 
sitrende Glimt. I det fjærne Dyb hviler det mørke Landskab 
i Dødens Tavshed.  Køerne vaagne og blive urolige; varme 
Vindstød feje hen mellem Fjældtoppene og suse sagte i Alpe- 
rosenbuskene og det lave Dværgfyrrekrat.  Gletschervandene 
faa Liv, i det fjærne begynder en dump Rullen at låde sig 
høre, de øvre Luftlag kæmpe med hinanden, og Lynene knitre 
stærkere omkring de højeste Alpetoppe. Køerne rejse sig og 
flokke sig sammen, Førerens dybe Brøl giver Tegn til Opbrud, 
og snart er Hjorden samlet tæt omkring Hytten. En tryk- 
kende Lummerhede hersker endnu over Højlandet; enkelte 
tunge Draaber falde skraat paa Hyttens Tag, under hvilket 
Hyrderne endnu bestandig snorke rolig. Da flammer pludse- 
lig fra den nærmeste lyse Sky det svovlgule Lyn som en Ild- 
slange mod Klippen; — som Gift bider det i Øjnene, et lyde- 
ligt Brag følger efter, det flammer til Vejrs mellem Skyerne, 
Tordenskraldene gjenlyde "mellem hverandre, Himlen drøner, 
Hytten vakler, Firnen bæver; i lyse Striber bruser den tætte 
Hagel ned over Græsgangene. Højt brøle de trufne Dyr og 
styrte med tætlukkede Øjne og opløftet Hale skjælvende bort 
fra hverandre i Retning af den susende Storm. Nu springe 
ogsaa de.halvnøgne Senner op og fare med Malkespanden over 
Hovedet ud blandt det adsplittede Kvæg, jodlende , bandende 

og anraabende den hellige Moder. Men det forvildede Kvæg 
hører og ser intet mere. Halvt stønnende og halvt brølende 
render det blindt lige ud med Hovedet fremstrakt og Halen i 
Vejret. Det er en rædselsfuld og sørgelig Time. Sennerne 
vide hverken ud eller ind, snart er det bælgmørk Nat, snart 
blændende Ildglimt; Haglene klapre påa Spanden og pine de 
nøgne Arme og Ben med deres skarpe Hug; alle Elementerne 
ere i et frygteligt Oprør. 

Endelig er en Del af Hjorden samlet igjen, Vindene have 
jaget de farlige Skyer ud over Vejrskjellet, paa Haglvejret 
følger en tæt Regn, Køerne staa omkring Hytten i Snavs, Hagl 


og Vand til, Knæerne, og fra Fjæld til Fjæld gjentoner endnu 
den fjærne Tordens enkelte Slag, — men en eller to af de 
smukkeste Kør ligge bævende og halvt knuste i Afgrunden. 
Exempler paa saadanne Ulykker kan man des værre anføre fra 
alle Aargange; det sidste, man kjender, traf Werdenberger- 
alpen Naus, hvor ti Stykker Hornkvæg tilligemed Hyrden kastedes 
ud over Klipperne i Stormen den I1ste Aug. 1854 og knustes 
i Faldet. Kommer. Uvejret ikke saa uventet, skynde Hyrderne 
sig at samle Dyrene, det bedste de kunne. - Det er et ganske 
ejendommeligt Syn, som en saadan forvildet Hjord frembyder. 
Med stive Øjne og hængende Hoveder staa de skjælvende Dyr 
i tætte Flokke. Hyrderne gaa da omkring mellem dem, tåle 
venlig til dem, rose dem og dægge for dem, .og om det saa 


lyner ( 


g tordner.nok saa meget, og Haglene piske nok saa 
voldsomt ned over dem, rører dog ikke en Ko sig mere af 
Pletten. Det er, som om disse stakkels, godmodige Dyr tro 
sig sikre for alle Farer, saa længe de kunne høre Sennernes 
Stemme. 

Et andet Slags Anarki blandt Kvæget. er mindre bekjendt 
og vanskeligere: at forklare. Naar "nemlig en Ko er styrtet 
eller bleven slagtet paa Alpen, og man har begaaet -den Ufor- 
sigtighed at kaste det halvfordøjede Foder fra Maven og Tarm- 
kanalens øvrige Indhold hen paa Jorden, saa bliver et saadant 
Sted til en almindelig Kampplads. Det vil ikke vare længe, 
før en Ko, som maaske endda har græsset i betydelig Afstand, 
nærmer sig Stedet med alle Tegn paa den højeste Ophidselse, 

tramper' og brøler omkring det og- roder Jorden rasende op 
med Hornene. Som paa et givet Signal samler hele Hjorden 
sig.… Med dumpe Brøl ile alle Dyrene til, og nu begynder der 
en Hornkamp, om hvis Voldsomhed og Haardnakkethed man 
næppe kan gjøre sig: noget Begreb, og som ikke sjælden trods 
alle Sennernes Anstrængelser ender med, at en af Køerne bliver 
liggende haardt saaret eller død paa Stedet. Ja selv om man 
fejer Indholdet af Indvoldene bort med den største Omhu eller 
graver dem dybt ned i Jorden, nærme dog alle Køerne i Hjor- 
den sig Stedet med den største Uro. Det er en Kjends- 
gjerning, som. stadig bekræftes, men slige Tilfælde undgaas na- 
turligvis med den største Omhu. i ; 
Derimod er den saakaldte »Alpeflugt« aabenbart kun et 
Sagn, hvor udbredt og fast Troen derpaa for Resten er i hele 
den gamle schweiziske Sennestamme. Sennerne fortælle ikke 
gjærne fremmede om dette uhyggelige Syn, men naar de en 
Aften sidde om Alpeilden med den korte Pibe i Munden og 
Drikken aabner Hjærterne og løsner Tungerne, fortælle de dog 
undertiden med faa og ængstelige Ord, hvorledes Køerne nu 
og da. blive urolige om Aftenen efter Malkningen, og hele Hjor- 
den dernæst pludselig løftes op i Luften af mægtige, men 
usynlige Hænder og føres bort over Bjærgene under hule Brøl 
og med ængstelig tilbagebøjede Hoveder. Paa hele Alpen er 
der ikke en Ko mere at se, og det vilde heller ikke være 
raadeligt at søge længe efter dem, men næste Morgen. staa de 
alle igjen sunde og friske paa Græsgangen. For at forhindre 
denne Alpeflugt blev der i tidligere Tider paa alle af katolske 
Senner benyttede Alper hver Aften fremsagt en Bøn og en 
Besværgelse af en af Hytteboerne%). Denne Overtro hænger 
”) I Sarganseralperne fremsiger Alpemesteren efter endt. Aftenbøn følgende 
Besværgelse i en syngende Tone uden for Hytten: 
Ave Maria! 
Gud Vorherre og Jesus Krist beskytte 
Vor Krop og Liv og Gods, og hvad os er til Nytte! 
Bevare os Gud og St. Jørgen, Du, 
Som ogsaa vaager og hører os nu! 
Bevare os (Gud og St. Martin, Du, 
Som vel ogsaa vaager og hører os nu. 

aabenbart sammen med Myten om den vilde Jæger (i Entlibuch 
og Emmendalen »Thiirst« eller >Roththalherren« , i Berner- 
oberland »Ostheiserne«). Dette Sagn er nemlig ofte meget 
tydelig udviklet og ændret efter de alpine Husforhold; påa 
visse Alper hører man til bestemt Tid Spøgelsehjorder fare 
forbi under rædsom Jodlen og Brølen. Ogsaa disse Dæmoner 
gaa Hyrderne forsigtig af Vejen for. Paa de fleste Alper 
hører man tillige om enkelte »forhexede Køer«. Især er det 
de røde, som ere fordømte til at spille denne Rolle og staa i 
Forbindelse med den Onde; »Tyren fra Uri« var derimod 
mælkehvid, men den var ogsaa Landets  Velgjører og be- 
kæmpede sejrrig det frygtelige Uhyre paa Surenen. 

I enhver større Alpekvæghjord (Sennte, Senntum) er Til- 
ægstyren (Muni, i Biinden ogsaa ligefrem »Pfarr« eller Klokke- 
tyr) en sand paterfamilias, der -holder som en Sultan påa sit 
udelukkende Privilegium og ikke taaler det mindste Indgreb i 
sine Rettigheder. Ja det er ikke engang raadeligt for Sen- 
nerne at føre en Løbéko bort fra Hjorden, medens den ser 
paa det. Paa de oftere besøgte, dybere liggende Græsgange 
maa der kun holdes tamme og godmodige Tyre, men i de 
højere Alper” træffer man ofte meget vilde og farlige Dyr. 
Kraftige og knoglestærke, bredpandede og med krusede Pande- 
haar staa de der ved Vejen og maale alt fremmed med stolte 


Bevare os Gud og den kjære St. Galle 

Samt Herrens Helgener alle! 

Bevar os Gud og den hellige St. Peder! 

St. Peder! tag Nøglerne i højre Haand 

Læg Bjørnens Fjed i Lænke og Baand, 

Tæm 'Ulvens Tand, stans Lossens Spring 

Og Ravnens Næb og Snogens Sving 

Og Klippens Skred! 

Bevar, 0 Gud! vort Liv i Fred, 

Saa slige Dyr mod os ej Tand eller Klo vil vende 
Saa lidt som de falske Jøder vor kjære Gud tør skjænde. 
Vorherre og Guds Moder med sin Søn 

Beskærme alt for os, det er min Bøn. 

Vorherre beskytte alt i Dalen her, — 

Baade fjærn og nær, 

Bevare os Gud og raade, ja det gjør den gode Gud! 

og rasende Blikke. Naar en fremmed besøger Alpen, og navn- 
lig naar han har Hund med, mærker Tyren ham langt fra og 
nærmer sig langsomt og med hule Brøl. Med tydelige Tegn 
paa Mistillid og Uvilje iagttager den ham, og er der tilfældig- 
vis et eller andet, der vækker dens Raseri, som et rødt Klæde 
eller en Stok, styrter den strax løs paa den indbildte Fjende 
med Hovedet sænket mod Jorden og Halen højt i Vejret, i det 
den nu og da stanser, oproder Jorden med Hornene og ud- 
støder hæse Brøl. Det er da paa høje Tide, at han søger at 
bjærge sig ind i en Hytte eller bag et Træ eller en Mur, thi 
er den engang kommen i Raseri, forfølger den ham med den 
mest haardnakkede Lidenskabelighed og holder ofte i hele 
Timer Vagt ved det Sted, hvor den tror han er skjult. Det 
vilde være Daarskab at søge at forsvare sig. Hug og Slag 
udrette intet, og Dyret lader sig før hugge sønder og sammen, 
før det opgiver Kampen. Selv blandt Sennerne gives der kun 
faa, der udsætte sig for et saadant Angréb; kun én Gang har 
jeg set en Alpeboer tage en angribende Tyr i det ene Horn, 
fare med Haanden ned i Gabet paa den, dreje dens Tunge ud 
af Munden og med Kæmpekraft styrte den til Jorden. Fra 
den Tid vovede det saaledes kuede Dyr sig heller aldrig mere 
til noget Menneske. Derimod var Værten paa Ofnerpasset 
(Engadin), Simi' Gruber, en Mand med Herkuleskrop og Kræf- 
ter, der var prøvede paa mangen Bjørne- og Gemsejagt, ikke 
saa heldig i en saadan Tyrekamp. Han holdt paa sine Græs- 
gange en Flok Tyre, af hvilke en var ham vel bekjendt som 
en slem stangende Tyr, som han derfor altid gik omhyggelig 
af Vejen for. Da han engang vilde bringe en Ko til dem, 
blev han angreben fra Siden af en af dem, som han hidtil 
havde anset for godmodig, og kastet til Jorden. I en Fart 
greb han den prustende Tyr med den ene Haand i Øret og 
med den anden i Snuden og kastede den til Jorden med et 
kraftigt Ryk. Næppe var han imidlertid kommen paa Benene 
igjen, før Tyren ogsaa sprang op og anden Gang. stødte ham 
ned. Ved samme Greb rev Gruber anden Gang sin Fjende 
ned ved Siden af sig og holdt den med Magt saa længe nede, 
indtil han havde faaet Tid til at sunde sig, hvorpaa han. sprang 

op og naaede Værtshuset i hurtige Spring. Tyren fulgte ham 
under dybe Brøl lige til Døren og vilde ikke vige fra Pladsen. 


Da der nu netop var en rejsende Familie i Huset, som var i 
Færd med at tage bort, vilde Værten dog skaffe den Plads, 
greb en stor Lægte og traadte ud af Huset for med et dygtigt 
Slag at hugge et Horn af Tyren og saaledes: gjøre den uskade- 
lig. Tyren undveg ham imidlertid ved et Sidespring, styrtede 
ham til Jorden , saa at han tabte Bevidstheden, og slyngede 
ham i sit Raseri som en Boldt helt bag over Ryggen paa sig. 
Derpaa gik den et Stykke bort, stansede, vendte atter tilbage 
til sin besejrede Modstander, snuste gjentagne Gange til ham 
og begav sig endelig til Græsgangen , da den ikke opdagede 
Liv i ham. Gruber blev baaret bort som død; da han kom 
til sig selv igjen, viste det sig, at han havde brækket et Ben 
og faaet flere alvorlige Saar i denne Tyrekamp. Alpekøerne 
angribe kun sjælden Mennesker, men vise derimod den hef- 
tiøste Uvilje mod fremmede Hunde og forene sig ofte til An- 
greb paa dem, skjønt disse rigtig nok altid foretrække at 
søge Flugten i en Fart med Halen mellem Benene. 

Det.er bekjendt' nok, hvor kræsen Schweizersennen er med 
Hensyn til sine Kørs Skjønhed, men om almindelig hyldede 
Grundsætninger er der ingen Tale. Smagen retter 318 i den 
Henseende efter den i Omegnen herskende Racetypus. Ber 
nerne ville have røde eller brogede Kør, Schwyzerne mørke- 
kastaniebrune; Simmendaleren forlanger, at en Ko, der skal 
være. efter hans Hoved, skal have et tykt Hoved; Entlibucheren 
derimod foretrækker en fin Hovedform.  Appenzelleren anser 

følsende Mærker for Tegn paa fortrinlig Skjønhed: sortebrun 
Farve, en hvid, bred Mule, et let, kort Hoved, middeltætte, 
krusede Pandehaar, ikke store, svagt fremaddrejede Horn, trind 
Krop, en Doglæp, der begynder ved Hagen og naar helt ned til 
Knæet. stærkt fremtrædende »Mælkeaarer« under Bugen, en 
tynd og fin Hale, et firkantet , kjødløst Yver og ganske lige 
Ben. Behaaringen skal være tæt, fn og glat; Kronen paa 
Skjønheden er dog en regelmæssig lysegraa Stribe langs ned 
ad Ryggen. Naar disse Fortrin findes forenede, betales en 

saa god, der er lysere af Farve og har mindre smukke Horn. 
Det er virkelig mærkeligt, hvor forelsket en Senne kan være i 
sine Kørs Skjønhed, med hvilken Lidenskab han byder paa et 
smukt Dyr, og hvor vanskeligt det er at faa ham tilvat sælge 
det. Mangen en har såt hele sin Formue til paa dette Lib- 
haveri. Derimod bliver der taget altfor lidt Hensyn til de vig- 
tigste af alle Kjendetegn, til Spejlet (Flammen) og til Her- 
komsten paa Fædréne- og Mødreneside, medens man nok ser 
paa, at Lederen for Hjorden er en god »Græsgænger«, det vil 
sige, græsser” flittig for de øvrige og fører dem til de gode 
Græsgange. 

Den. festligste Dag for Alpekvæget er uden Tvivl den, paa 
hvilken. Alperejsen tiltrædes, sædvanlig i Maj, en Dag, der 
ogsaa gjør Epoke i Alpeboernes Liv. Paa den Tid fejre eller 
fejrede: mange Dalstrøgs Beboere med særlig Forkjærlighed 
deres Skytspatroners Navnefester, Grindelwalderne saaledes den 
hellige Petronellas Fest, Walliserne den hellige Biskop Theo- 
duls, der havde tvunget Djævlen til at bringe en indviet Klokke 
fra Kom over Alperne, og til hvis Ære det høje, herlige og 
af Hjorder benyttede St. Theodulspas er opkaldet. Hver Hjord, 
der drager til Fjælds, har Klokker. De stateligste Kør have, 
som allerede før fortalt, uhyre Klokker (>Trichlen«), som ofte 
ere over en Fod i Gjennemsnit og koste 40—50 Gylden. De 
ere Sennernes Pragtstykker; med tre til fire, der stemme med 
hverandre, ringer han sin Rejse ind fra By til By. Mellem dem 
hører man de mindre Metalklokker. I Spidsen gaar en Dreng 
eller Undersenne med pyntelig Skjorte og korte, gule Ben- 
klæder; saa komme Køeérne og Hjordens Tyr i broget Rad, 
dernæst ofte nogle Kalve og Geder, og endelig Sennhyrden selv 
med Pakhesten, som bærer Malkeredskaberne, Sengeklæderne 
og deslige med et broget Voxdugstæppe over. Især paa denne 
Dag hører man den ejendommelige jublende Sang, som kaldes 
Kuhreihen, og som er ejendommelig for hvert Alpedistrikt. 
Der. existerer endnu enkelte Vers af den oprindelige Text; 
Melodien bestaar af timelånge Triller og Jodlen, snart i stød- 
vise, snart i langtrukne Toner. Den simple Jodlen (Rugguser) 
er noget andet end Kuhreihen, thi den er uden Ord og be- 


le ede GE] le 


ng tggye 


656 Alpehusdyrene. 


- staar af hurtig vexlende, sælsomme og melodiske Toner, med 


hvilke Hyrden lokker Køerne til sig og hilser sine Kamme- 
rater, og som han overhovedet betjener sig af i Bjærgene som 
et Slags Sprog paa Afstand. — Nedfarten fra Alpen er ikke 
saa munter som Opfarten, men foregaar for øvrigt i samme 
Orden. En Del af Dyrene vender tilbage til Vinterstaldene 
hos de forskjellige Ejere, — i Øvre-Engadin, hvor den barske, 
syv Maaneder lange Vinter fordrer god Beskyttelse mod Kulden, 
til de under Husene anbragte Kjælderstalde, en anden Del 
føres især fra det østlige Schweiz til Italien. Enten opkjøber 
den indenlandske Kvæghandler de smukkeste Stykker for at 
sælge dem paa de italienske Markeder, eller de vælske Kvæg- 
handlere, Tessinerne og Lombarderne, besøge selv Dalene og 
søge de prægtigste Kør ud til gode Priser. De kjøbe især 
unge, mørkebrune Malkekør med hvid Rygstribe og hvidt Yver, 
thi de røde og mere tyndhudede miste lettere Haarene og blive 
hurtigere syge og magre i Syden, og de mørke ere mindre ud- 
satte for at blive stukne af Myggene. Derimod foretrække de 
især de lysegraa Oxer til Fedning, da de skulle være lettere 
at fede. I Appenzell tilsiger den fremmede Kjøber alle de 
Bønder, som han handler med, til at give Møde paa en be- 
stemt Dag i. Landsbyen, -for at Kvæget kan blive betalt og 
skoet paa én Gang (gode Hove ses der derfor meget paa), 
hvorpaa man drikker og holder sig lystig Resten af Dagen. 
Karavanen drager derpaa langsomt ad Alperne og Syden til 
og stopper med korte Mellemrum paa de traditionelle Hvile- 
steder. Paa Gotthard, Lukmanier og Bernhardin (Spliigen) er 
man næsten aldrig fri for disse vandrende Hjorder i Tiden 
fra September til November. 

Om Mejerivæsenet paa Alperne skal jeg kun gjøre nogle 
faa Bemærkninger i Forbigaaende. - Mælkens Smag afhænger 
meget af Græsgangenes Beskaffenhed. Hvor der er mange 
Løgarter, som Kvæget holder meget af, faar baade Mælk og 
Smør .en stærk Smag af Hvidløg. Paa Flintbjærget i Nær- 
heden af Chasseral ere store Strækninger bevoxede med Gjøge- 
urter, af hvilke Mælken faar en safrangul Farve og Løgsmag, 
saa at den hverken kan bruges til Smør eller til Ost. I Berner- 

oberland farves den blåa af Satyrium migrum; Smør og Ost 
faa en paafaldende Vanillesmag. — "Om Morgenen og om 
Aftenen, for det meste mellem syv og otte, i nogle Egne om 
Formiddagen mellem ti og elleve kaldes Køerne hjem og malkes 
enten foran Hytten eller i Stalden.  Mælkeudbyttet er meget 
forskjelligt efter Racen og efter Tiden fra Kælvningen. Der er 
Kør, som en Tid lang daglig give indtil 50 Pund Mælk, men 
Gjennemgsnitsudbyttet af de gode Racer er, de Dage, hvori de 
ere golde, iberegnede, 4,69 Schweizermaal eller 18! Pund om 
Dagen. Et Maal Mælk giver 0,11 Maal Fløde; i Reglen regner 
man et Maal Fløde for hver ni Maal god Mælk, og et saadant 
Maal giver da 28,9 Lod Smør. Til et Pund mager Ost be- 
høves 4,2 Maal afskummet Mælk. I de sydlige og vestlige 
Bjærge bruges Mælken "mest til fede Oste; i de østlige af- 
skummer man den hyppigere og fabrikerer mager Ost og 
»Zieger« af den. I Glarnerlandet bringes Ziegeren i gjæret 
Tilstand ned i Dalene, blandes paa særegne Møller med Sten- 
kløverens Blomster og Blade. og forsendes vidt og bredt under 
Navn af »Schabziéger,« grøn Ost eller Urteost, især dog til 
Rusland, Holland og Nordamerika. Geszner beskrev allerede 
1541 Tilberedelsen af denne Ost i sin »Libellus de lacte et ope- 
ribus lactariis«. 

Køerne opnaa en Alder af 25—40 Aar, men hvor Stald- 
fodring er almindelig, indtræder der allerede tidlig Forstyrrelser 
i Forplantningsprocessen, i Følge hvilke Mælkeudbyttet tager 
saa stærkt af, at det ikke lønner sig mere at fodre dem, og 
de gaa da til Slagteren. Abnorme Kælvninger ere ikke sjældne, 
og i Efteraaret 1854 kastede saaledes i Schwyz tre Kør i 
samme Stald syv Kalve, af hvilke de sex levede. " En rationel 
Dyrlægekunst er der ikke Tale om nogensteds i Bjærgene. 
Fejler et Dyr noget, eller tror Sennen det fejler noget, kurerer 
han løs paa det efter bedste Evne eller endnu hyppigere efter 
Traditionen med »fire Slags Pulver« eller »fem Slags Pulver«. 
I de Egne, hvor man ikke har nogen bestemt Race, vandre 
Kalvene i Reglen til Slagterbænken efter at være fodrede i 
9—12 Uger med frisk Komælk, Naar man derimod vil op- 
drætte dem, giver man dem i 6—8 Uger sød Mælk af Moderens, 

dernæst afskummet Mælk og efter 10—14 Ugers Forløb Hø, 
Græs og Vand. I Schweiz lader man nemlig sjælden Kalven 
patte Moderen; i Reglen giver Sennen den Mælk af Spanden 
med fire Fingre. I Kantonnerne Bern, Zirich og Solothurn har 
man ofte prøvet den af Præsten Meier i Kupferzell i sin Tid 
indstændig anbefalede. og ejendommelige Metode, kun at give 
Kalvene sød Mælk nogle faa Gange, men derpaa strax at lade 
dem faa et Afkog af alleslags Græsfrø (Heublumenwasser), og 
Resultatet, skal have været meget tilfredsstillende. 

Paa Gotthard brugte man tidligere om Vinteren Oxer, dels 
til at trække Fragtslæder, dels for at bane Vejene efter stærke 
Snefog, i det man spændte dem for Sneslæderne eller drev dem 
om paa Sneen, såa længe indtil denne var trampet fast. Nu til 
Dags bruger mån mere Heste og Muldyr; derimod benytter 
man i Nendaz en bas (Wallis) Kør og Tyre paa samme Maade 
som andensteds Heste, beslaar dem, sadler dem og rider dem. 
Om deres Naboer i Yserabloz fortæller man, »at de bo såa 
stejlt, at selv Hønsene maa beslaas«. I Bindnerlandet bruger 
man mere end ellers nogensteds i Schweiz Kør og Oxer til 
Kjørsel og bringer derved næsten udelukkende baade Udbyttet 
af Sommeropholdet i Alperne og det nødvendige Brænde ned 
i Dalen, ofte ad højst mærkværdige Veje. Røget eller luft- 
tørret Kokjød er en Hovedbestanddel af Beboernes Føde i de 
fleste Dale i dette Kanton. I det højtliggende Engadin holder 
dette mumificerede Kjød sig tre, fire Aar og.er i det mindste 
i det første Aar meget. velsmagende. 


ll. Gederne i NHøjbjærgene. 


Herkomst og Slægtskab. — Alpegedernes Ejendommeligheder. —-Hjorderne. — 
Geder i Klemme. — Gedehyrdens Sommerliv. — En verdensberømt, Gede- 
hyrde. — Fløde- og Mælkeudbytte. -— Cachemirgeder i Schweiz. — Bastarder. — 


Vi have allerede tidligere berørt det nære Slægtskabs- 
forhold, som hersker mellem Geden og Stenbukken, af hvilke 
hin udmærker sig ved smækrere Legemsbygning,- tveæggede 


Er 


il 


) 


M 
fl ID 


FEE Eu 


Gederne. 659 


Horn og stærkt Skjæg. Stamdyret til Geden er formodentlig 
Bezoargeden (Capra aegagrus) i Kaukasus og Taurusbjærgene, 
der maaske er udbredt lige til Indien, men først opdaget i den 
senere Tid. I Legemsform staar den mellem Stenbukken og 
den tamme Ged, men ligner den sidste mere i Levemaade og 
Hornenes Bygning. Den er graabrun med sort Rygstribe, sorte 
Kinder, brunt Skjæg og sort Hale. 

Allerede i Pælebygningernes Tid var Gederne Husdyr i 
Schweiz. De ere dels Stalddyr og fodres da hele Aaret nede 
i Dalen, dels halve Bjærgdyr, der om Sommeren hver Morgen 
drives ud i Fjældkløfterne og paa Bjærggræsgangene og hver 
Aften hentes tilbage til Landsbyen, dels fuldkomne Bjærgdyr, 
der tilbringe hele Sommeren oppe paa Alperne. Undertiden 
giver en Gemse sig i Selskab med Hjorden oppe påa Græs- 
gangen og følger den om Aftenen indtil i Nærheden af Lands- 
byen. I Graubunden og Glarnerlandet ere saadanne Tilfælde 
hyppigere forekomne. Mellem de egentlige Staldgeder og Bjærg- 
geder er der en tydelig Forskjel; de første bære Mærker af 
en omhyggelig Kultur, ere af anselig Størrelse, langstrakte og 
langhaarede, mælkerige, og deres Yver naar ofte næsten lige 
ned til Jorden. Desuden ere de mindre vævre, ofte lumske og 
ondskabsfulde og ofte igjen kjælne og føjelige,” snart modige, 
snart frygtsomme, og overhovedet af meget modsigende og lune- 
fuld Karakter. Faar en Husged åf god Race en omhyggelig 
Pleje, giver den om Foraaret og Efteraaret daglig over 2—253 
Maal Mælk. Naar derimod en Bjærgged, der er vant til at 
græsse i det frie, bliver taget i Stald, taber den snart Halv- 
delen af sin Mælk og bliver "efterhaanden trods den bedste 
Pleje ganske mager.  Bjærggeden er mindre, smækrere og 
livligere, i Reglen rødgraa, sortebrun, rødgul eller broget, 
sjældnere hvid eller sort som Dalgeden. Som Tegn paa fuld- 
kommen Skjønhed anse Appenzellerne »et tørt Hoved. eg Ben 
saa lige som Pibestilke«. Bjærggeden har end, videre mindre 
og ligere Horn og ligner Gemsen i hele sin Holdning. I 
Berneroberland ser man ofte hele Hjorder af ensformig" rød- 
brun Farve med en mørk Stribe hen ad Ryggen; ved Rhone- 
gletscheren traf jeg engang en stor Flok kraftige og prægtige 

Dyr, som vare brune påå den forreste og mælkehvide påa den 
bageste Halvdel af Kroppen. I Schamserdalen, fortæller Præsten 
Konrad i Andeer, gives der undertiden Geder med Gemse- 
horn, — maaske Bastarder. Firhornede Geder ere sjældne. 

Gedebukkene i Bjærgene, som undertiden have saa store 
Horn, at de i Frastand ligne Stenbukke (ved Capella i Nedre- 
Engadin saa jeg i Efteraaret 1855 en kastreret Buk, hvis 
pragtfulde Horn maalte 2% Fod i Buen), udmærke sig især 
ved deres kjække og kaade Humør. De bære deres Hoved- 
smykke med en vis Alvor og Værdighed, men Øjet er skalk- 
agtigt, og deres hele Letfærdighed og Kaadhed kommer ret 
for Dagen, naar det gjælder at nippe til forbuden Føde, Leg 
eller Stød.  Faaret og Stenbukken have kun i deres Ungdom 
et livligt Sind, Gedebukken beholder " det længere.… Uden 
egentlig at være stridbar udfordrer den gjærne til en munter 
Tvekamp. En Englænder havde engang taget Plads paa en 
Træstamme i Nærheden af Værtshuset paa Grimsel og sad og 
nikkede over en Bog. En Gedebuk, der tumlede sig i Nær- 
heden, fik Øje paa ham og nærmede sig nysgjerrig, og da den 
ansaa hans Nikken med Hovedet for en Udfordring, indtog den 
strax en Fægterstilling, maalte Afstanden med sikkert Øje og 
gav det frie Albions ulykkelige Søn et saadant Puf med sine 
Horn, at han gik bag over med Benene i Vejret og laa og 
bandede og skjældede paa Jorden. Halvt forskrækket over 
den ringe Modstand, den havde mødt, stod Sejrherren op påa 
Træstammen "med Forbenene og saa nysgjerrig efter sit 
sprællende og skrigende Offer. 

Nysgjerrighed er overhovedet næst Lunefuldhed et frem- 
trædende Karaktertræk hos: Geden. Den er langt nysgjerrigere 
end Koen og ligner deri Gemsen. Undertiden forvilder en 
Alpeged sig, som allerede anført, op mellem Gemserne og 
bliver hele Maaneder hos dem, men det falder den sagtens 
surt at deltage i disse Virtuosers Gymnastik, og den kommer 
derfor gjærne om Efteraaret uventet tilbage til Dalen. I Appen- 
zellerlandet have forvildede Geder dog flere Gange overvintret 
under de store Graner paa de lunere Alper og ere om For- 
aaret vendte tilbage til Dalen med nylig kastede Kid. 

Overhovedet er Geden et af de muntreste og opvakteste 
af alle vore tamme Dyr, ligesom ogsaa dens Øjne, fine Hoved, 
slanke og lette Krop og store Hjærne vidne om en intelligent 
Natur. Den sætter meget mere Pris paa Kjærtegn end Fåaret, 
følger ikke Flokken blindt som dette, men færdes selvstændig 
og påa egen Haand, elsker Bjærgene og Friheden, skræmmes 
ikke saa let, er temmelig haardnakket i sin Vrede, har god 
Hukommelse og megen Stedsans og vilde maaske, naar den 
lodes fuldkommen "Frihed, efter nogle Generationer kun staa 
lidet tilbage for Gemsen i Livlighed, Dristighed og Udvikling 
af Instinkt. Navnlig gjælder dette om de hornede Geder, der 
ere langt hyppigere i Bjærgene end de uhornede, hvilke sidste 
derimod foretrækkes i Staldene nede i Dalen. Saadanne kullede 
Geder skaffer man sig påa enkelte Steder paa en temmelig 
barbarisk og farlig Maade, i det man nemlig udgraver Hornene 
med Rod af Pandeskallen, naar de begynde at bryde frem 
hos Kiddene, men Bønderne anse dog i Almindelighed en saadan 
Behandling for »et Skjælmsstykke«. 

Naar man gjennemstrejfer Bjærgene, træffer man hyppig 
paa Gedehjorder, der danne en malerisk Gruppe i en ensom 
Alpeegn, snart græssende frit, snart under en solbrændt og 
barbenet Drengs Opsigt. De ere sjælden sky, men i Reglen 
ganske fortrolige og muntre. I mange Schweizerbjærge for- 
følge de Vandreren i hele Timer for at tigge sig en Smule 
Salt eller et Stykke Brød. Faa de intet Salt, tage de med 
lige såa stor Fornøjelse en Pris Tobak. Ved hver Flok Oxer 
eller Heste er der gjærne et halvt Dusin Geder,: hvis: Mælk 
næsten udgjør Hyrdernes eneste Føde; nogle følge ogsaa ofte 
med Kohjorderne (Kogeder), andre drives til Fjælds i særegne 
Hjorder. I sidste "Tilfælde ere de i Appenzellerlandet gjærne 
afdelte i mindre Flokke paa 12 Stykker; fattige Bønder, som 
ikke besidde en hel Flok, slaa sig sammen og holde i Forening 
en Gededreng, som faar en ussel Løn og endnu uslere Kost. 
Steinmiuller fortæller, at man ofte træffer Geder med fire 
ægte Patter, af hvilke de bageste ere størst og rigest -paa 
Mælk, en Iagttagelse, der vilde være meget interessant, hvis 
man vilde forfølge den videre. Bipatter ere langt sjældnere 

hos Gederne end hos Køerne; som Modsætning kjender jeg et 
Exempel paa, at en for Resten meget god Geds Yver kun havde 
én Patte. 

%eden strejfer med stor Dristighed om paa de stejleste 
3jærgskrænter for at nippe af enkeltstaaende Græsduske eller 
skjøre og lækre Smaabuske. Undertiden kommer den da såa- 
ledes i Klemme, at den ikke mere vover sig frem eller tilbage, 
men svæver to, tre Dage mellem Liv og Død og uden Næring, 
indtil Gededrengen opdager den og søger at befri den. Det 
gjør han med forbavsende Dumdristighed og hejser den ofte i 
et Tov op ad de stejle Fjældvægge. Mærkeligt er det, at 
Mennesket drister sig til at klatre der, hvor selv den letfodede 
Ged har tabt Modet, men-Gededrengene, som tilbringe hele 
Sommeren mellem Fjældene, høre rigtig nok ogsaa til de for- 
vovneste Klatrere og bryde sig saa lidt om Fare, at de under- 
tiden byde sig til: at bestige Klippetinder og Fjældvægge ad 
hvilken som helst Skramme eller Fure, man selv vil bestemme, 
skjønt det er ubegribeligt, hvorledes Hænder og Fødder kunne 
finde Støttepunkter paa det stejle Affald. For Resten omkømme 
Gederne sjælden i Bjærgene, med mindre de i deres Kampe 
støde hinanden ud over Klipperandene eller slynges ned af 
en faldende Sten, en Lavine eller en Gribs Vingeslag. 

De rhætiske Alpers stejle og afsides liggende og derfor 
for det store Kvæg utilgængelige Græsgange benyttes hyppigere 
til Faareavl, de bernske, wallisiske og tessinske Alpers derimod 
mere til Gedeavl, skjønt Gederne dog sjælden strejfe højere 
op end til 7000' Højde. Efter en halv Dag at have vandret 
om i de uendelige Sten- og Islabyrinter uden at se enten Men- 
nesker eller Kvæg træffer Vandreren pludselig og til sin største 
Forbavselse paa en ussel Sten- og Moshytte, en halvvild Dreng, 
som Sol og Vind og Smuds have kappedes om at brune, og 
en lille livlig Gedehjord, der har spredt sig i maleriske Grup- 
per paa Klippeblokkene, påa Fjældenes Græsbaand og vidt 
omkring paa Skrænterne og betragter den fremmede Besøger 
med nysgjerrige og kaade Blikke. Det er i Reglen mælkeløse 
Hjorder (ganske unge Geder og kastrerede eller ganske unge 
Bukke), som skulle underholdes Semmeren over påa den bil- 

ligste Maåde og derfor maa tilbringe 3—5 Maaneder i de øde- 
ste og vildeste Bjærgegne uden at nyde anden Pleje, end at 
Drengen fra Tid til anden strør en Haandfuld Salt til dem paa 
en Klippe for at holde dem sammen. 

Disse Hyrdedrenge føre vist nok det ynkeligste Liv, som 
ér muligt saa nær ved. Kulturlande.. Om Foraaret drage de 
til Fjælds med deres bestemte Antal Dyr uden Strømper, Sko, 
Trøje eller Vest, i de usleste Pjalter, med en lang Alpestok, 
en Saltpose, en Hue, som beskytter mod Uvejret, og noget 
mager Ost og Brød. Det'er deres Føde hele Sommeren igjen- 
nem, thi om varm Spise er der ikke Tale. Hver fjortende 
Dag, ofte endogsaa kun hver Maaned, bringer en anden Dreng 
fra Dalen dem nyt Brød og ny Ost, men-disse Næringsmidler 
blive i Mellemtiden næsten uspiselige, og man vil næppe kunne 
gjenkjende menneskelige Fødemidler i det gjennemskimlede 
Stykke Brød og den sortebrune, stenhaarde Osteskorpe, som 
den arme Unge maa gnave paa i.hele Uger. Dagen over plager 
Kedsomheden ham, mod hvilken han kun finder Beskyttelse i 
den fuldendteste Tankeløshed, langt sjældnere derimod i nogen 
nyttig Beskæftigelse (i Wallis træffer man f. Ex. strikkende 
Hyrdedrenge). .I slet Vejr kryber han -såmmen i sit fugtige 
Hul uden Ild og uden at tale et Ord, bævende af Kulde og 
Sult, og kommer kun frem for at kaste et Blik påa sine Dyr, 
der have det forholdsvis langt bedre end han, skjønt ogsaa de 
ere uden Beskyttelse prisgivne det alpine Vejrligs onde Med- 
fart. Naar Efteraaret kommer, rykker hele Selskabet ned mod 
de mildere Kvægalper, og naar Kulden og Sneen ogsaa blive 
mægtige her, driver Drengen det ned i Dalen, hvor han faar 
en jammerlig Betaling for sit Arbejde. Det klinger næsten 
utrolig, men forsikres dog, at. mange af disse »Gededrenge« 
have vundet dette Sommerliv saa kjært, at de ikke lettelig om- 
bytte det med noget andet og mere menneskeligt, at de blive 
sunde og stærke og bevare et fortræffeligt Humør under dette 
Hyrdeliv. Lidt mere Munterhed kommer der i Forretningen, 
naar flere Hjorder ere hverandre nær, thi Gededrengene ud- 
tænke sig da alt Slags Tidsfordriv; det almindeligste bestaar 

dog i, at de kappes om at bestige de: farligste Fjældvægge og 
rutsche ned af de stejleste Kamme. 

Som bekjendt var Thomas Plater fra Wallis i sin Ung- 
dom længe Gedehyrde. I sin for Sønnen skrevne Avtobiografi 
fortæller han påa en naiv og trohjærtig Maade flere mærkelige 
Scener fra denné Periode af sit Liv. Saaledes hedder det 
blandt andet: »Da jeg var sex Aar gammel (altsaa i Aaret 
1505), blev jeg sat ud hos en Fætter, hvis Husgeder jeg maatte 
vogte et Aarstid. Det kan nok være, at jeg blev siddende i 
Sneen, saa at jeg knap kunde komme ud igjen, og at Skoene 
blev stikkende, saa at jeg kom barbenet og rystende hjem. 
Samme Bonde havde henved 80 Geder; dem maatte jeg vogte 
i-mit syvende og ottende Aar, men jeg var endnu såa lille, 
at naar jeg havde lukket Stalddøren op og ikke strax sprang 
til Side, rev Gederne mig over Ende, løb over mig og traadte 
mig paa Hoved, Arme og Ryg. Naar jeg saa havde drevet 
dem ud over Vispbjærgene, rendte nogle ind påa Kornmarkerne, 
og. jagede jeg dem bort, gjorde andre det samme; saa græd 
jeg og jamrede mig, for jeg vidste, at der vankede Prygl om 
Aftenén.« — Engang styrtede han under en Leg fra en højt- 
liggende Stenplade ned ad Klipperne; hans Kammerater ansaa 
ham for fortabt, men han tog ingen Skade. ” Sex Uger efter 
styrtede en Ged ned paa samme Sted og blev liggende død. 
paa Pletten. — »En anden Gang gik mine Geder paa en smal 
Fjældkam, der var et godt Skridt bred, men neden for var der 
rædsomt dybt, ja i tusende Favnes Dybde intet andet end 
Klipper. Fra denne Kam gik den ene Ged efter den anden 
over en Gesims, hvor de netop kunde stemme Hovrandene 
mod de Duske af Urter, der voxede paa Klippen. Da de nu 
var oppe, vilde jeg med, men saa snart jeg havde hævet mig 
nogle faa Skridt ved Hjælp af Græstuerne, kunde jeg ikke 
komme videre og turde ikke vende om, for jeg var bange for 
at tabe Ligevægten, naar jeg sprang tilbage, og styrte ned i 
det rædsomme Dyb. . Jeg blev altsaa, hvor jeg var, ventende 
påa Guds Bistand og klamrende mig med begge Hænder til 
en Græsdusk, medens jeg satte den store Taa mod en lille 
Busk. Jeg var meget angst i denne min Nød, thi jeg var 

bange for, at de store Gribbe, som svævede i Luften under 
mig, skulde slæbe mig bort, for det sker undertiden i Alperne, 
at Gribbene tage Børn og Lam. Som jeg nu staar der, og 
Vinden leger med min Bluse, faar min Kammerat Thomann 
Øje paa mig i Frastand og raaber til mig: »Staa nu stille; 
Thomeli!'« — hvorpaa han gaar hen paa Klippekanten,' griber 
fat i min Arm og trækker mig op til sig, saa at vi kom op 
til Gederne. - Det Slags Historier har jeg haft mange af oppe 
hos Gederne paa Bjærgene, men jeg har glemt dem igjen; 
Men det ved jeg nok, at jeg sjælden havde hele Tær, men 
nok af Vabler og Flænger, at jeg ofte faldt og slog mig, at jeg 
ingen Sko havde den største Del af Sommeren eller kun Træ- 
sko, og at jeg led af Tørst. Om Morgenen, før Dagen" gryede, 
fik jeg Rugmelsvælling; Ost og Rugbrød faar man med i en 
Kurv påa Ryggen, om Aftenen god oplagt Mælk, men der er 
dog temmelig rigeligt af det altsammen. (Om Sommeren kan 
man ligge i Hø, om Vinteren paa en Straasæk fuld af Utøj. 
Saaledes have de stakkels Hyrder det, der tjene i Udørkenerne 
for Bønderne.« 

Gedehjorder, som ikke give Mælk, f. Ex. kastrerede eller 
ukastrerede Bukke, drives ofte uden- videre ud paa en afsides 
liggende Græsning, overlades til sig selv og samles først igjen 
om Efteraaret, hvorved rigtig nok ikke sjælden mangt et godt 
Dyr- tabes, eller man sender om Dagen eller Ugen en Karl 
eller Dreng ud med noget Salt til dem, som de vente med 
Længsel til samme Time paa den engang bestemte Stenplade 
og slikke i sig under alskens Leg og Spøg. 

Der er næppe noget Husdyr, som sover saa urolig om 
Natten og har saa mange andre Ting for og er saa bevægeligt 
som Geden, der i denne Henseende har noget af Stenbukkens 
Natur i sig. Er man såa uheldig at maatte opslaa sit Natte- 
kvarter i en Gedehyrdes Alpehytte, kan man regne paa hyppige 
Afbrydelser i sin Nattero, især hvis Hyttens Tag, som hyppig 
er Tilfældet, støtter sig mod Jorden paa den ene Side… En 
Del af Gederne tager gjærne Plads paa Spaantaget, de andre 
søge at drive eller støde dem ned, saa at der er en evig Tram- 
pen, Tumlen og Knirken. Har .en-Grisefamilie tillige Station 

under Sovestedet, udfylder Underhuset: med sine oprørske og 
gryntende Koncerter de Mellemrum, der: kunne indtræde i 
Overhusets Virksomhed. — I hele Schweiz besøges enkelte 
Alpestrøg ogsaa af mælkgivende Gedehjorder og benyttes til 
ordentlig Husdyravl. "Mælken tilberedes til Ost, og Vallen er 
Gedesennens Hovednæring. I Mellemtiden er han tillige Hø- 
bjærger og afmejer de stejle Græsbaand, hvis Produkt ellers 
vilde blive ubenyttet. I August og September samler han saa- 
ledes et fortrinligt Forraad af Hø i sin Hytte, som han sæd- 
vanligvis indretter til Sovested, men som han, efterhaanden som 
han finder Tid dertil, bærer bundtevis ned i et lavere liggende 
og mere tilgængeligt Skur og om Vinteren endelig slæber helt 
ned i Dalen. Ikke sjælden gjøre Gederne og Gemserne denne 
farlige og besværlige Høbjærgning påa de stejle Bjærgaffald 
endnu farligere og endogsaa dødbringende, naar de græsse paa 
Fjældene over Bjærgerens Hoved og bestandig sætte de løse 
Sten i "Bevægelse... En Gedesenne har fortalt mig, at han i 
hele Timer kunde være i Fare for at blive slaaet ihjel af sine 
egne Dyr, thi Stenene styrtede ned foran og bag ved ham og 
truede hvert Øjeblik med at slynge ham ned i Afgrunden, og 
1871 fik den bekjendte Geolog Gerlach Hovedet knust af en 
Sten, som en Ged traadte løs, kort efter at han havde givet 
den et Stykke Brød. 

Man har ofte gjort den Iagttageise, og Hyrderne bekræfte 
den, at Gedehjorderne pleje at græsse ned ad Bjærgene, naar 
et Uvejr nærmer sig; men opad, naar det bliver godt Vejr. I 
ældre Tider blev Bjærggederne oftere et Bytte for Bjørnene, 
Ulvene og Losserne eller for Lammegribbene og Kongeørnene. 
Om et Angreb af et saadant Dyr fortæller Nikolaus Servorhard 
følgende snurrige lille Historie i sin »Delineation<.. »En Bonde 
drog engang med en Ged over den i ældre Tider for sine 
Drager og glubske Dyr, nu til Dags mere for sine Snestorme 
berygtede Lenzerhede i Biinden. Oven for Byen Lenz bandt 
han Dyret til Kapellets aabne Dør og gik bort. En Ulv, der 
formodentlig havde fulgt deres Spor i længere Tid, kom strax 
ud af Alpefyrrekrattet og styrtede sig over Geden. I sin Skræk 
for denne ind i Kapellet; Ulven efter den.  Haardt betrængt 

gjorde Geden et Spring højt op over sin Fjende ud ad Døren 
og trak denne saa fast til med Strikken, at Ulven blev lukket 
inde, hvorpaa Bonden og de nærmestboende ilede til ved Lar- 
men og slog Fangen. ihjel... Nu er disse Fjenders Antal imid- 
lertid meget formindsket. Mod Ørne og mindre Rovfugle, f. 
Ex. de slugvorne Ravne, forsvare de ikke sjælden deres Unger 
modig med Hornene; Rævene forstaa derimod nu og da at 
snappe en ved List.  Farligere end Rovdyrene ere Uvejrene; 
den 8de Juni 1859 dræbte en Lynstraale saaledes omtrent 70 
Geder i Sernfdalens Bjærge. " En anden foregiven Gedefjende, 
Natravnen (Gedemalkeren), anses nu til Dags vel næppe mere 
for skadelig selv af Bønderne, men for 300 Aar siden var det 
anderledes. Turnerus fortalte den Gang i sin Fuglebog, at en 
gammel Gedehyrde i Schweizerbjærgene havde fortalt ham, at 
han tidligere havde set mange af disse Fugle og ogsaa lidt 
megen Skade ved dem, i det de paa én Gang havde udsuget 
sex Geder for ham, som dernæst var blevne blinde. »Men 
nu var de allesammen fløjne ned til Nedre-Tyskerne og ud- 
suge ikke blot og blinde deres Geder, men dræbe endogsaa 
deres Faar.« 

Som bekjendt ere Gederne ved deres bestandige Gnaskeri 
blevne de farligste Fjender og en sand Svøbe for Bjærgskovene; 
men ved et forbedret Skovpoliti og en Indskrænkning i Gede- 
standen modarbejder man efterhaanden dette skadelige Uvæsen. 
I Bondo driver man Forsigtigheden saa vidt, at man hvert 
Aar i Oktober paa offentlig Bekostning brækker eller filer en 
Del af deres Fortænder af for at gjøre det umuligt for dem 
at gnave paa de unge Træer. I det hele taget foretrække 
Gederne et magert Foder og -grønne Knopper og Grene for 
det fede Enggræs. Man har gjort den mærkelige Iagttagelse, 
at de æde de giftige Blade af Taxtræet, Vortemælken og Skarn- 
tyden med Begjærlighed og uden at tage Skade deraf. Ogsaa 
af Foldblad (Veratrum) gnåve de ikke sjælden, men brække 
gjærne, hvad de have ædt, op igjen. Bladene af Benved og 
Agern skulle ikke bekomme dem vel. I August, naar Gederne 
bestige de højeste Alper, anses deres Mælk for kraftigst og 
fedest. Den største Del af den tilberedes til Fem- og Tipunds- 

Oste, som ere særdeles velsmagende. Derimod ser man sjælden 
Gedesmør. For at faa det maa man først koge Mælken, thi 
før udskilles Fløden ikke rigtig. Smørret er ganske hvidt, har 
en egen Gedelugt, er efter to Dages Forløb allerede bittert og 
uspiseligt, men benyttes derimod af Bjærgboerne, især naar det 
er mange Aar gammelt, som Lægemiddel mod Saar, Kvæst- 
ninger og mangen anden Skade. At Vallen af Gedemælken 
drikkes i stor Mængde og med stor Fortrøstning som Middel 
mod forskjellige indvendige Sygdomme, derom vidner det stærke 
Besøg ved de schweiziske Mælkekuranstalter. Vist er det, at 
Gedemælken er langt kraftigere, federe -og mere nærende end 
Komælken og naturligvis bedre, jo mere krydret Fodret er. 
Unge Geders Kjød spises meget overalt i Bjærgene; de gamle 
Dyrs er derimod sejt og uden Velsmag og spises kun med 
stor Nydelse af »de fremmede Herskaber« i Berneroberland 
under Navn af Gemsekjød. I det østlige Schweiz holder man 
af det tørt. Hist og her feder man ogsaa unge kastrerede 
Bukke, hvis Kjød er meget fedt og frit for den ubehagelige 
Gedesmag. 

I Berneroberland har den fortjenstfulde Kasthofer gjort 
Forsøg paa at akklimatisere Kachemir- og Angorageden og har 
ogsaa avlet Bastarder af dem og Gemser. Klimaet synes åt 
tiltale dem. Deres Uld bliver lang og fin, men Mælkeudbyttet 
er ikke tilfredsstillende, da de ikke frembringe mere Mælk, 
end der behøves til Ungernes Næring. For en frugtbar Kryds- 
ning af vor indenlandske Ged med Gemsen har man tilstrække- 
lige Beviser; ligeledes har man faaet store og smukke Bastar- 
der af Stenbukken og Geden, men de var saa ondskabsfulde, 
at de angreb baade Mennesker og Dyr med deres stærke 
Horn. 

Til Slutning skal jeg endnu kun omtale, at nogle Wallisere 
for længere Tid siden bedrog de lærde Naturforskere med 
nogle levende Dyr, som de bragte til Paris og solgte til høje 
Priser under Navn af Stenbukke. De kom fra St. Bernhards- 
bjærget og blev af nogle ansete for Stenbukke, af andre for 
Bezoargeder, men det var i Virkeligheden ikke andet end al- 

mindelige Geder, som havde levet halvt vildt og opnaaet en 
betydelig Størrelse og Skjønhed og navnlig faaet overordentlig 
store "Horn. 


lil. Bjærgfaarene. 


Stamfædre og Racer. — Sommerlivet i Bjærgene. Bergamaskerhjorderne. — 

Vandring til Alpen. — Hyrdeformand (il pastore) og Hyrdeforening. — Tes- 

sinernes Levemaade. — Udbytte af Hjorderne. — Faaremælksost. — Udbytte 
af Faarealperne, — Svinehold ved Hjorden. — Ejendommelig Ernæring 


i Båndneroberland. 


Paa Sardiniens, Korsikas og Kretas Klippebjærge huser i 
store Flokke det vilde, ræverøde Mufflonfaar (Ovis Musmon) 
med hvid Snude, lys Øjenrand og hvid Bug, et stærkt og -be- 
hændigt Dyr, der ikke giver Stenbukkene meget efter i Springe- 
evne og er en Yndlingsgjenstand- for den store Jagt sammesteds: 

Fra dette vilde Faar skal vort tamme Faar nedstamme, 
der virkelig oprindelig synes at have været bestemt for et frit 
Liv i Bjærgene. 

I Schweiz kan Faareavlen ikke have stor Betydning,”) da 
Udstykningen af Jorderne er til Hinder for den, Alpegræsgan- 
gene forsømmes altfor meget og Faareavlen for det meste dri- 
ves paa den skjødesløseste Maade. Vore almindelige Faar give 
vel fortræffeligt Kjød, men kun ringe og grov Uld (3—4 Pund 
aarlig) og ere desuden temmelig smaa, skjønt velformede. Vi 
have følgende Hovedracer: 

1) Det almindelige schwabiske Faar, af Middelstørrelse, i 
Reglen hvidt, med slet Uld. 

2)-Det flamske eller hollandske Faar med længere og 
finere Uld. 


”) Den officielle Tælling gav 1866 105,668 Heste, Muldyr og Æsler, 304,062 
Svin, 445,514 Faar og 376,020 Geder i hele Schweiz, 

3) Bergamaskerfaaret, der som ægte Bjærgdyr skal- blive 
nærmere omtalt. 

4) Det spanske Faar eller Merinofaaret, lille, med kort 
Hale og udmærket fin og kruset Uld. Det taaler godt vort 
Alpeklima, formerer sig stærkt og er kun. faa Sygdomme under- 
kastet. Under den uanselige og smudsige Ydreuld findes den 
lange, fine og kostbare Merinould. Man finder sjælden Hjorder 
af denne Race i Schweiz, men dog hyppigst i den franske Del, 
skjønt dog heller ikke der saa almindelig, som man kunde 
ønske. I Kantonnerne Schwyz og Graubinden blev Kultur- 
forsøgene altfor hurtig opgivne igjen, men Bønderne forstod 
sig ikke rigtig paa Behandlingen af den fine Uld, og Kjøddet 
af Merinodyrene har langt mindre Værdi end af Landracerne. 
Foruden Bergamaskerhjorderne holdes der i Graubiinden endnu 
en 80,000 Stykker af en egen Race, som formodentlig stammer 
fra det schwabiske Landfaar, er lille og. har en grov Pels, men 
er meget frugtbar, da den aarlig i to Kuld bringer tre til sex 
Unger til Verden. Tillige har den fint Kjød, fedes med stor 
Lethed og trodser selv det strængeste Klima. "Kun i Pråtigau 
træffer man endnu paa enkelte Steder, især i Seewis og Par- 
pan, en noget større, finuldet Race, som hidrører fra en Kryds- 
ning med Merinofaarene. I den sydlige Halvdel af Kantonnet 
krydses det indenlandske Landfaar- oftere med Bérgamasker- 
faaret, men, som det synes, uden stor Nytte. I Glarnerlandet 
var Faareavlen tidligere langt betydeligere end nu, thi de 
10,000 Faar, som nu holdes der, dække ikke mere dets eget 
Forbrug. Det her hjemmehørende Faar er betydelig større og 
indtil tyve Pund tungere end det lille fra Graubinden, har tæt, 
grov, svagtkruset Uld og er snart hornet, snart uden Horn; 
det avles mere for Kjøddets end for Uldens Skyld. I Tessin 
holdes omtrent 24,000 Stykker, dels af Bergamaskerracen, dels 


af en lille, ringe og uden Omhu behandlet indenlandsk Race. 
Den store kullede, hvide Frutigrace, som holdes i Bernerober- 
land og leverer Dalboerne Ulden til de bekjendte Frutigtøjer, 
faar en ulige bedre Pleje. 

I Bjærgene: anvises Faarene den utilgængeligste Del, som 
Køerne ikke kunne betræde, …til Sommergræsning, indtil over 

9000" Højde, ofte ikke andet end Smaaøer midt ude i halv- 
milelange Ruin- og Gletscherørkener, til hvilke de ofte kun 
bringes op med stor Møjsommelighed, i det de snart bæres, 
snart endogsaa hejses op ad Klipperne i Strikker, f. Ex. paa 
»Trifft« ved Vieschgletscheren. Fn Hyrdedreng vogter dem og 
har at sørge for, at Hjorden saa vidt muligt ikke kommer ud 
paa Firnsletterne, hvor den vilde blive sneblind, og at bringe 
den ned fra Bjærgene, naar det truer med en Snestorm, da 
Faarene ofte kaste sig ned paa Jorden, naar de overraskes af 
et Snevejr, og før omkomme af Kulde og Sult end atter for- 
lade det saaledes valgte Sted eller trænge sig saa tæt sammen, 
at mange af Lammene trykkes ihjel. Hver Aften strør Hyrden 
noget Salt paa Jorden, som de slikke op i Løbet af Natten. 
Kommer han kun én Gang om Ugen med Salt til dem, maa han 
strø det ud i en Fart og skynde sig bort, da han ellers kan 
sætte Livet til i den farlige Trængsel. I fjærne Alpeudørkener 
kan man jævnlig træffe herreløse Faarehjorder i halv vild" Til- 
stand, hvis Lam ikke sjælden blive Ravnenes, Ørnenes og 
Lammegribbenes "Bytte. Overhovedet ere vore indenlandske 
Rovdyr farligere for Faarene end for alle de andre Husdyr. 
Saa snart disse om Foraaret drives op i Bjærgene, indfinde 
Lammegribbene sig strax med største Regelmæssighed paa otte 
eller fjorten Dages Besøg i mange af de bindenske Dale, hvor 
de ellers ikke ses hele den øvrige Del af Aaret — saaledes 
f. Ex. Gribbene fra Camogask i Berninadalene. Endnu farligere 
ere Bjørnene dog for de rhætiske Faarehjorder, thi de sønder- 
rive. ofte paa én Nat over tredive Stykker. 1854 gjorde de 
især gode Forretninger, og skjønt en Jæger i Løbet af Som- 
meren skød fire Stykker (Moderen og tre Unger) i Minster- 
dalen, spøgede der strax igjen flere paa mange andre Steder. 
Ogsaa i Puschlav og Pråtigau ere de slemme efter Faarene og 
drive ofte en halv Snes af dem ud over de stejle Vægge og 
ned i Afgrumwden, hvor da Ravnene strax give Møde og saa- 
ledes vise Hyrderne Vej til Stedet. 

I Appenzellerlandet og paa andre Steder danne Faarene 
ofte kun ligesom en Tilgift til Kohjorden. I det tyske og 
franske Schweiz bruger man kun deres Uld og deres Kjød, men 

aldrig deres Mælk. Jo højere til Vejrs Faarene kunne græsse, 
og jo tørere Sommeren er, desto bedre trives de. — I Modsæt- 
ning til Hornkvæget skal Faarene græsse op ad Bjærget, naar 
Vejret truer med Forandring, og det med stor Haardnakkethed. 
Saaledes trække de om Efteraaret op mellem de tilsneede Høj- 
alper, hvor de vilde gaa til Grunde, naar man ikke med Magt 
bragte dem tilbage igjen. Det er imidlertid ikke sjælden Til- 
fældet, at Faar, der ere blevne borte om Efteraaret, have 
holdt ret godt ud om Vinteren oppe i Bjærgene og ere blevne 
gjenfundne hæste Foraar undertiden endogsaa med et eller flere 
Lam. . Det hører overhovedet med til Faarenes Ejendommelig- 
heder, at de foretrække at gaa og pille Alpeplanter enkeltvis 
paa de ødeste Stenskrænter for at græsse paa en -god. Alp. 
Om Aftenen udsøge de sig med Forkjærlighed høje, luftige 
Bjærgkamme til Nattekvarter og frembringe ved deres kraftige 
Gødning en overraskende yppig Plantevæxt paa slige øde Steder. 

Hjorderne forulykke ofte, da Dyrene som bekjendt følge 
Føreren blindt, selv om den springer ned i Afgrunden. Snart 
er det fremmede Hunde, der bringe Hjorden til saadanne for- 
tvivlede Handlinger, snart er det et Haglvejr, som paa Høje- 
Meszmer, hvor 200 Dyr omkom, snart dræber en ulykkesvanger 
Lynstraale hele den tæt sammenpakkede Hjord. Der gaar ikke 
noget Aar hen uden såadanne Ulykkestilfælde; paa Arnistschaf- 
berg dræbte et Uvejr Natten mellem 4de og dte August 1853 
90 Faar paa én Gang, i Juli 1859 fældede Lynet 35 paa 
Schlattalpli i Glårnisch. I Toggenburg skal Hyrden til Be- 
kræftelse bringe Ejeren de forulykkede Faars Øren. Derimod 
er Tabet af Ejendom ved Tyveri meget ubetydeligt. Faaretyve 
ere brændemærkede overalt af Folket, ligesom Rensdyrtyve og 
»Rensdyrmordere« ere en Afsky for Lapperne. Zermatterne 
fortælle endnu bestandig, hvorlédes en Faaretyv paa Græs- 
gangene paa Matterhorn blev forvandlet til et dumpt og uop- 
hørlig brægende Faar og først fandt Hvile, da en Præst løste 
Forbandelsen”). 


”) Wallis er overhovedet Schweiz's rigtige Spøgelselokalitet; navnlig have 
Folkesagnene meget at fortælle om forhexede Dyr, som det dansende 

Det er afgjort, .at Faareavlen baade kunde drives paa vore 
Bjærge med mere Udbytte og i større Omfang, end nu sker, 
og tillige kunde modtage mange Forbedringer. Dén fortrinlige 
Gødning vilde meget gavne de magre Græspletter, og den frie 
Alpegræsning sætter Hjorderne i langt sundere Stand end den 
i Dalen stedfindende Staldfodring, der navnlig ikke er god for 
Faarene. Paa den anden Side medfører Faaregræsningen og- 
saa væsentlige Misligheder paa Steder, hvor, som liyppigt ér i 
hine Højder, Græstæppet er svagt, kort og spredt, thi Faarene 
afgræsse- meget kort og mest i Blomstringstiden, hvorved altsaa 
Planterne forhindres i at gøde sig selv og udvikle Frugter. 
Tilmed gjøre Faarene megen Skade paa den unge Opvæxt, naar 
de i Storm og Snevejr søge Tilfugt i'Skovene, og tilintetgjøre 
den ofte i Forening med Gederne over hele Bjærgstrækninger. 

Til de interessanteste og mærkeligste Husdyr i Alperne 
høre Bergamaskerfaarene, som aarlig vandre fra Brescias 
Dale og det sydlige Tessins Sletter til Engadineralperne og til- 
bringe Sommeren dér. Denne Race er meget større end den 
almindelige; Dyrene ere højbenede, 3' og mere over Skulderen, 
4' lange fra Ørene til Halens Begyndelse, for det meste 
hvide, bære Hovedet højt, have en stærkt hvælvet Næse, fra 
Undermulen indtil ned paa Brystet en Art Doglæp og hæn- 
gende Øren. Ved indtrædende Snevejr bræge de i dybe Bas- 
toner, og med en lignende Stemme kalde Mødrene (»Auen«) 
Lammené til sig. Iagttagere ville have fundet, at denne Race 
er af et meget melankolsk Temperament, og paastaa, at man 
aldrig ser Lammene springe muntert omkring, saalédes som de 
andre Racers gjøre det. 

Saa snart Plantevæxten begynder at udvikle sig paa de 
højeste Engadiner-Græsgange, ser man de vandrende Karavaner 
paa alle de Veje, som føre fra de sydmajlandske Marsker om- 


Æsel fra Zermatt, den flyvende Hugorm fra Vouvry, Kæmpetyren 
fra Zauchetalp, Kejser Maximins gyldne Kalv i la Soye,-den trebenede 
Hest og den skelende, grønøjede Raadhusso i Sitten, Bukken fra 
Monthey, den skattevogtende Slange i Lierre 0, s. v. Ved St. Maurice 
flyder der en død Ørred paa Klostersøens Overflade, naar en af Kor- 
herrerne. dør. 

kring Ticino til Adda og Comosøen. Langsomt drage de 
uhyre Flokke hen ad Vejen, gnavende bestandig ved Kanterne. 
Store hvide, magre, langhaarede Hunde holde en mønsterværdig 
Orden; i Spidsen gaar der en Hyrde, og Troppen sluttes lige- 
ledes af en eller to. Det er Beboere af Bergamaskerdalene 
Val Seriana, Sasina, Torta og Brembana, hvor Silkeavl, Ager- 
dyrkning og i de udyrkede Sidedale Bjærgværksdrift, Kulbræn- 
ding og Faareavl drives med Held. Disse vandrende Hjorder 
have allerede i lang Tid tilhørt flere, for det meste med hver- 
andre beslægtede Hyrder, der danne et særegent Samfund og 
i mange Generationer have beskæftiget sig med dette vandrende 
Hyrdeliv. Formanden ( pastore) rejser tidlig paa Foraaret 
til Bindneralperne for at forpagte de Alper, som han har 
tænkt påa at benytte, træffe de fornødne Akkorder og forberede 
alt til Hjordernes Modtagelse.  Hyrderne, "der have kulsort 
Haar og Skjæg, fyrige Øjne og snehvide Tænder og ofte ud- 
mærket smukke, ædle og udtryksfulde Ansigtstræk, ere iført 
grove uldne Kofter og Benklæder og bære spidse, bredskyggede 
Hatte. I koldt eller regnfuldt Vejr indhylle de sig i en hvid 
Kappe; såa simpel den hele Dragt end er, ere deres Skjorter 
dog altid rene og hvide. Efter Toget kommer der gjærne et 
eller flere velpakkede, store-og smukke Æsler, af hvilke ethvert 
bærer lige saa meget som en almindelig Pakhest.  Hyrderne 
skiftes: til at være ved Hjorderne for at kunne være hjemme i 
nogen Tid og hjælpe ved Arbejderne i Marken. Kun '»Pasto- 
ren« er fri for Hyrdeforretningerne, da han er beskæftiget med 
Faarehandlen og Ostesalget; dog tager han ofte Del. med sine 
Kammerater”i de øvrige Arbejder. Er Foraaret varmt, gaar 
Rejsen kun for sig om Natten; naar man vender tilbage i det 
kolde Efteraar, derimod kun "om Dagen. "Hundéne ere for- 
træffelig afrettede og holde i Reglen hver sin Afdeling i Orden, 
saa at Hyrderne ikke have meget at bestille paa Vejen, især 
da de altid følge de samme Veje og tage ind paa .Steder, hvor 
de maaske have taget ind, al.den Tid de have været Hyrder. 
Hver Kommune faar en lille Erstatning for hvad Faarene for- 
tære under Gjennemgangen, undertiden ogsaa en ikke ube- 
tydelig Transittold, De, der drage op paa Bergell, have et 

Helgenbillede med, som de opstille over Døren til den store 
Alpehytte paa. Maroz fuori, og hente derefter en Munk op 
fra Stalla, for at han kan indvie hele Alpen. 

Naar de ere ankomne paa Alpen, som undertiden forpagtes 
og besættes af flere i Forening, deles Dyrene i flere Hjorder: 
Moderfaarene med de diende Lam, de kastrerede Fede- og 
Slagtefaar, Vædderne og de unge udvoxne Faar og endelig 
Malkefaarene, som ikke have Lam, tilligemed nogle faa Væd- 
dere. Hver Afdeling faar sin Græsning paa Alpen for sig, saa 
at den ikke blander sig med de andre, sin egen Hund og sin 
egen Hyrde, som har en egen lille Bolig, hvis han er altfor 
langt fra Hovedhytten. Denne har tre Afdelinger: Køkkenet, 
Soyekammeret og Mælke- og Forraadsstuen, hvortil endnu ofte 
kommer et Slags Stald for Hjorden. Nu begynder det ens- 
formige Liv paa Højalpen. Hundene holde bestandig Øje med 
deres Flokke og forlade dem aldrig. Nærmer en fremmed sig 
Alpen, modtager Distriktshunden ham ofte, længe før han naar 
den, og ledsager ham rolig igjennem sit Distrikt, men kommer 
han et af Faarene for nær, griber den strax fat i ham og hol- 
der paa ham, til Hyrden kommer.  Hyrdernes Kost er ussel, 
skjønt de i Reglen ere temmelig velhavende Folk. Hver Mor- 
gen og Aften faa Underhyrderne deres Polenta. af Majs eller 
Hirse i Vand med »Zieger« eller Ost til. Deres eneste Drik 
er Vand og Valle; Suppe, Brød og Smør kjende de ikke, Natte- 
lejet er under en fremspringende Klippe. De se skumle ud, 
ere snu og ordknappe; deres Karakter bærer Præget af den 
raa og vilde Natur, som omgiver dem. Man hører dem aldrig 
synge som andre Hyrder. I Storm, Regn og Sne holde de 
Vagt over deres Dyr, Dag ud og Dag ind, og man kan ofte 
se dem staa i hele Timer paa Fjældpynterne, lænede i male- 
riske Stillinger til deres Alpestokke og hensunkne i tavse Be- 
tragtninger. Hele Uger igjennem høre de ingen menneskelig 
Stemme, men kun Gemsernes og Murmeldyrenes Piben og La- 
vinernes Torden. Men de ere punktlige, omhyggelige, haard- 
føre og nøjsomme; deres Leje er en Træbrix med gammelt Hø, 
over hvilket de brede deres Tæppe og Kappe, og Koften maa 
tjene som Hovedpude. Man ser undertiden firsindstyveaarige 

Oldinger blandt Hyrderne. — Afgræsningen begynder. først, naar 
Duggen er borte, og sker planmæssig, saa at Dyrene ikke faa 
Lov til at sprede sig, ligesom de have Lyst til, men holdes 
hver Afdeling bestandig paa et passende Fladerum. - Med største 
Føjelighed følge Dyrene tavse og tæt sammentrængte Hyrden 
hen over Klipper og Gletschere. En skarp, kort Piben er Sig- 
nal til Opbrud, en dybere eller en Efterligning af deres egen 
Brægen lokker dem paa Toget. Naar de skulle lejre sig, stan- 
ser Føreren, gaar langsomt omkring hele Hjorden og kalder de 
mere bortfjærnede ved korte Strubetoner. Ere de først komne 
til Ro, blive de liggende godmodig, indtil Tegnet til Opbrud 
igjen lyder. Paa denne Maade kan Hyrden uden stor Vanske- 
lighed føre dem til de fjærneste Steder og lade dem afgræsse 
selv de mindste Grønninger. Da Dyr af denne Race imidlertid 
ere meget store og tunge, træde haardt og skarpt og gaa tæt 
pakkede, gjennembryde de ofte det tynde Plantetæppe, foranle- 
dige, at Græsset dør bort paa saadanne Steder, og ødelægge 
aarlig mangen en smuk lille Græsgang. Desuden æde de dob- 
belt saa meget som Landfaarene. 

Vejre de, som ofte er Tilfældet i Engadinerbjærgene, en 
Bjørn, en Ulv eller en Los, holder hele Hjorden sig dog tæt 
samlet, medens Landfaarene spredes som Avner; Hunden rykker 
derpaa. frem og søger at kalde Hyrden til ved sim Gøen. Saa 
tapper den for Resten er, begynder den dog næppe ene nogen 
Kamp med et Rovdyr, thi dertil har den ikke Kræfter nok; 
men i Forening med andre binder den ofte modig an med 
Ulven. Den fodres kun med Klid og Vand eller Valle og er 
allerede af denne Grund, men tillige, fordi den bestandig er i 
Virksomhed, meget mager. 

Man tilskriver de mange Strabadser, som disse Faar maa 
udholde, den Mangel paa muntert Temperament, som udmærke 
dem. Selv om Sneen overfalder dem, maa de dog holde ud i 
det frie, og det ofte flere Dage, uden at faa noget Foder. De 
trykke sig da tæt sammen ved en Klippevæg og staa og bræge 
hult og ynkelig. 

Bergamaskerhyrderne drage følgende Nytte af deres Hjor- 
der. For det første sælge de næsten hele Sommeren de fede 

Beder, thi de ere næppe komne op paa Alpen, før Slagterne 
fra. Nabolavet komme for at kjøbe Fedevarer, og om Efter- 
aaret sendes der hele Flokke. paa Jærnbanen til Paris, hvorved 
de rigtig nok tabe meget i Huld. Fremdeles kommer der Til- 
væxten ved Læmningen. I Modsætning til Landfaarene kaste 
Moderfaarene her oppe i Reglen kun ét Lam, men det er stort 
og stærkt. Uldudbyttet er end videre meget betydeligt, vindes 
to Gange om Aaret og kan anslaas til 5—7 Pund pr. Faar, 
men Ulden er grovere end Landfaarenes, der rigtig nok levere 
forholdsvis mindre.”)  Bergamaskerulden væves til grovt Klæde 
til Uniformer og til Sengetæpper, navnlig i Cluson i Seriana- 
dalen. Faarekjøddet er haardt og smagløst, men meget fedt. 
Styrter et Faar paa Alpen, tages Indvoldene og Knoglerne ud 
af det, hvorpaa det spiles ud med Pinde og hænges op paa 
en Stang eller paa Hyttetaget for at tørres i Luften. Denne 
stadige Dekoration (der hænger ofte 20—30 Stykker paa Mu- 
rene) er ikke meget indbydende; dog lugter den i det mindste 
ikke slemt, da Luften i de høje Alperegioner forhindrer For- 
raadnelsen og Udviklingen af Maddiker. Dette lufttørre Kjød 
finder i Italien Kjøbere til høje Priser (24 Kr. Pundet), hvor- 
for Hyrderne hyppig kjøbe andet styrtet Smaakvæg for at til- 
berede det paa samme Maade. 

Endelig vinde Tessinerne (saaledes kaldes Hyrderne i Al- 
mindelighed, fordi -de overvintre ved Tessin) et betydeligt Ud- 
bytte af Faaremælken.  Malkningen anse de for et meget be- 
sværligt Arbejde. Faarene drives langsomt ind i et Indelukke, 
ved hvis modsatte Udgang der sidder to Hyrder, som tage fat 
paa ethvert Faar, der vil igjennem, og malke det med to Fingre. 
Mælken sies gjennem Lærred. Da hvert Faar daglig kun giver 
5—6 Spiseskefulde og i den bedste Tid af Aaret højst 24 Lod, 


”) I den nyeste Tid har man i Udlandet gjort meget heldige Forsøg med 
Opdrætning af Bergamaskerfaar og ved god Pleje forhøjet Udbyttet af Uld 
og Kjød overordentlig. En Godsbesidder i Vestpreussen beretter, at 
hans Bergamaskerfaar aarlig give 8—14 Pund vasket Uld til 40 Thir: 
Centneret, og åt de naa en Vægt af 250—300 Pund, ja 41 Maaneders 
Lam allerede af 100 Pund. Og hans Dyr ere muntre og springe ofte 
højt i Vejret paa Marken og i Stalden. 

og der behøves 300 Faar for at faa en »Gebse«, det vil sige, 
Fjerdeparten af den Mælk, som behøves til Ostefabrikationen, 
saa erståtte Hyrderne de øvrige tre Fjerdedelg ved Mælk af 
lejede Kør eller Geder; saa at de berømte topunds Faareoste 
ofte kun for den mindste Del bestaa af Faaremælk. Imidlertid 
er det meget muligt, at det netop er denne Blanding, der giver 
dem deres bekjendte Velsmag. Efter Ostedannelsen udskilles 
Puina, den søde »Zieger«, og kommes i Lærredssække, for at 
Vædsken kan løbe fra. Denne Zieger er yderst fed og sød og 
spises i Graubinden som den største Delikatesse, men den 
gaar hurtig i Gjæring og har ikke den samme Velsmag mere, 
naar den saltes. Eftet at den søde Zieger er udskilt, sættes 
nogen Sødmælk og sur Valle til, og derpaa vinder man den 
anden, den bitre Zieger, som tillige med den tilbageblivende 
Valle er Hyrdernes og Hundenes sædvanlige Føde. Af fire af 
de omtalte »Gebsen« faar man sex til otte Oste af 2—25 Punds 
Vægt og tolv til sexten »Zieger« paa 5—3 Pund. Denne Alpe- 
industri er eneste i sit Slags i hele Europa, men efter Berga- 
maskerhyrdernes Forsikringer temmelig i Aftagende, da Malk- 
ningen af Faarene bestandig giver daarligere og daarligere 
Udbytte. I den nyere Tid føre Hyrderne ogsaa sjælden Æsler 
af deres egen smukke Race med sig, men tage fra Lombardiet 
ét å to Dusin Dyr med sig, som have tabt i Huld og trænge 
til et godt Sommerfoder. Have de Forretninger i Dalen, ride 
de gjærne ned paa et af Æslerne, og den kraftige, brunede 
Skikkelse med den spidse, bredskyggede Hat og den lyse Kappe 
paa det muntert travende Æsel danner da et sælsomt Billede i 
Fjældegnen. 

Under alt dette er September kommen; Formanden betaler 
punktlig sin Forpagtningsafgift, Æslerne pakkes, og de styr- 
kede Dyr begive sig raskt paa Tilbagevejen. Paa en bestemt 
Dag træffe de talrige Bergamaskerhjorder, som have oversomret 
paa Bindneralperne, sammen i Borgofesio for at klippes. Hver 
Hjord har et særegent Mærke paa et af Ørene, saa at den 
ikke kan forvexles med de andre. Derpaa gaar Rejsen ned til 
Piemonts mildere Sletter eller ned i Omegnen af Brescia, Crema 
og den nedre Tessin, hvor Hyrderne have forpagtet store Væn- 

ger, og hvor de atter dele Dyrene i Flokke som paa Alpen, 
holde dem i Fold om Natten og vogte dem med Hunde. Det 
er kun sjælden, at de komme i Stald om Vinteren.  Regerin- 
gen forpagter mod en betydelig Afgift Salpeterfabrikationen af 
den tilbageblevne Faaregødning og indrømmer desuden Græs- 
ning paa visse Marker og Pladser. Ogsaa enkelte Godsbesid- 
dere gjøre det samme, hvorfor de hædres af Hyrderne som 
patroni og faa Foræringer af Ziegere. Da Bergamaskerfaarene 
ere vante til at døje ondt, lide de ogsaa meget mindre af Syg- 
domme end Landfaarene, der leve i urenlige og fugtige Stalde. 
Den almindelige Sygdom er Rogna, mod hvilken Tessinerne, 
som alle ere Tobaksrygere, bruge Tobaksaften med stort Held. 
Faa Dyrene et Saar eller brække de et Ben, slikke de det 
selv en Tid lang, og deres sunde Natur gjør, at Skaden snart 
heles igjen. 

Paa den her beskrevne Maade tilbringe aarlig 30—45,000 
Bergamaskerfaar Sommeren i de bindenske Alper, især i Bjær- 
gene om Misox, Bergell, Puschlav, Engadin, Rheinwald, Stalla, 
Avers og Disentist).  Hyrderne betale 16—17,000 Gylden i 
Forpagtning, men med Toldafgifter og Rejseomkostninger stiger 
denne Sum til 24—25,000 Gylden. Paa Spligen holdes et 
Tusend Stykker om Sommeren foruden 100—150 Heste, som 
Tessinerne tage paa Græsning mod en Sum, der ' næsten er 
tilstrækkelig til at betale hele deres Afgift af Alpen (400 Gyl- 
den), saa at de omtrent have deres Hjorder frit paa Græs. 
1851 kom.der 28,521 Stykker fremmed Kvæg paa Græsning i 
Biindneralperne, af hvilke kun (de 24,191 var Faar, og det 
vilde ogsaa være i Landets sande Interesse, hvis disse sidste, 
som ødelægge Alperne og i slet Vejrlig anrette uberegnelig 
Skade i Bjærgskovene, aarlig aftog mere og mere i Antal. 
Biindnerne vilde vist nok tjene langt mere ved selv at benytte 


”) Det er en meget gammel Skik, thi allerede fra 1570 har man et Dekret 
om den Told, som Bergamaskerfaarene skulle betale. Guler anfører, "at 
Kongen af Frankrig som Hertug i Mailand i Aaret 1507 tilstod » Vice- 
domint'erne i Veltlin Ret til at fordre ét Faar af hvert Hundrede, som 
blev drevet fra Lombardiet op i Alperne.« I det 14de Aarhundrede 
kaldtes Hyrderne »Lamparter«. i 


Bens ; Ask ER 


680 É Alpehusdyrene. 


deres Alper end ved at overlade dem til fremmede, men ville 
formodentlig ikke let; bekvemme sig til em selvstændig Bedrift; 
tvært imod synes foruden Tessinerne nu ogsaa Tyrolerne at 
komme til, hvis brogede Flokke af smaa, grovuldede Faar jeg 
oftere har mødt i Nedre-Engadin og paa Ofnerbjærgene. Saa 
maatte Bindnerne i det mindste tilegne sig Bergamaskernes 
klassiske Nøjsomhed, men den har jeg ikke mærket noget til, 
f. Ex. hos Emserhyrderne paa Sydsiden af Panixerpasset. Disse 
Smaafolk have altid friskt Faarekjød enten i Kjedlen eller i 
Skorstenen, og Hjordernes Ejere beklage sig vist ikke uden 
Grund over, at der dør saa mange Faar i de vilde Bjærge 
der. I Anerkjendelse af Bergamaskerfaarenes gode Egenskaber 
have Biindnerne forsøgt at krydse dem med deres indenlandske 
Race, men det højbenede Afkom med grovt Kjød og grov Uld 
har ikke vundet stort Bifald. 

Om de højst prosaiske Svin som Alpedyr er der kun lidt 
at sige, da de næsten altid eller dog for det meste holdes paa 
Sti selv paa Alpen, og de ere derfor ogsaa kun blevne inter- 
essante eller have opnaaet en vis Berømthed derved, at de i 
mange Hytter have deres Hovedkvartér umiddelbart under de 
rejsendes og Sennernes Soveplads, den saakaldte »Trile«, og 
hele Natten igjennem opføre en barbarisk Koncert i alle 
Helvedes Toner. 

Ved enhver Kvæghjord er der et Antal Svin, to for hver 
fire Kør, som opfødes med den overflødige Valle. De. blive 
vel ikke fede deraf, men. store og raske, og det Udbytte, Sen- 
nerne have af denne Avl, er ikke sjælden det eneste, de have 
af hele deres Sommerophold. Laver man mager Ost paa 
Alpen, faa Søerne ogsaa -Kjærnemælken, som bekommer dem 
meget godt og feder dem paa Grund af de Fedtkugler, den 
indeholder. 

Der er forskjellige Svineracer i Landet.  Schwyzerracen 
er gulrød, lavbenet, med store hængende Øren og store Ryg- 
børster; Luzernerraeen hvid med sorte Pletter, korte oprette 
Øren og langstrakt Krop; Thurgauerracen ogsaa hvid med 
Pletter, højbenet, med fremliggende Øren. I Tessin findes den 
lille Blegnorace, i det biindenske Oberland, Uri og Øvrewallis 

ligeledes en lille sort eller mørkrødbrun Race med korte fine 


Ben, oprette Øren og rund Ryg. 

Om Sommeren driver man dem paa Græs paa Bjærgene; 
om Vinteren fodrer og feder man dem blot med Hø eller Ævre- 
græs uden at give dem noget af den sædvanlige Svinekost 
(Valle, Klid, Kartofler og desl.). De ere vel smaa og lette, 
men blive hurtig fede og give de lækreste Skinker. De sorte 
bindenske Svin og Veltlinersvinene ere af Lodi-Racen og ud- 
mærke sig saa fordelagtig ved deres Vægt (4—5 Ctr.),' at de 
efterhaanden fortrænge Oberlandsracen. De svære kinesisk- 
engelske Svin forekomme hist og her i Binden og de fleste 
andre Kantonner, men du slet ikke for Alperne. Bindnerne 
benytte med stor Fordel den saakaldte Alpeskræppe (Rumex 
alpimus) afkogt i Vand og nedlagt i Salt til Mæskefoder. Denne 
Plante voxer overalt paa de fede Pladser omkring Hytterne, 
men da Kvæget ikke æder den grøn, benyttes den ellers aldrig. 
Op i Sneregionens Bjærge komme Svinene kun påa Vejen 
gjennem Passerne og taale Kulden og Sulten sammesteds over 
al Forventning godt. Af en temmelig stor Hjord af unge 
Svin, som sneede inde paa Panixpasset og maatte tilbringe to 
Gange 24 Timer uden Næring under en Klippe, omkom kun 
to. De nyeste Undersøgelser af Levningerne fra Pælebygningernes 
Tid have ogsaa bragt Knogler af et Hussvin for Dagen, som 
sandsynlig stammer fra Vildsvinet. Men desuden har man 
fondet en Mængde Knogler af en egen Afart, Tørvesvinet 
(Sus Serofa palustris Riitim.), med ganske afvigende Tand- 
udvikling, uden egentlige"Hugtænder, med kortere og spidsere 
Snude -og mindre udviklet Tryne og med en meget svagere 
Underkjæbe. Ritimeyer er af den Anskuelse, at den aldrig 
har været tæmmet af Urbeboerne, uagtet den hverken var 
ondskabsfuld eller vild, men at den kun blev jaget. Endskjønt 
den forekom i store Flokke i de Pælebygningerne omgivende 
Egne, er den dog aldeles uddød før den historiske Tid. Over- 
ensstemmelse i Benbygning synes at hentyde påa, at den lille 
Race i Biindneroberland kunde nedstamme fra den, medens de 
øvrige Racer hidrøre fra Vildsvinet. 

IVY. liestene. 


Hesteavl og Racer. — Pakhestene. — Muldyr og Æsler, 


Ogsa Hestene høre med til de tamme Dyr, som bebo vore 
Bjærge, i det de ikke blot arbejde i Alpeboernes Tjeneste, men 
ogsaa færdes om Sommeren i frie Flokke paa de jævnere 
Alper. Har der nogensinde levet virkelig vilde Heste her i 
Landet? — Ekkehard IV anfører i sine tidligere omtalte 
Middagsbønner ogsaa en Velsignelse over Kjøddet af »den 
vilde Hest«, som altsaa i Aaret 1000 e. K. leverede en Ret til 
Bordet i Benediktinerstiftet St. Gallen. Rigtig ”nok fortæller 
Varro, at der gaves vilde Heste i Spanien, og Strabo, at 
der gaves lignende i »Norden«, hvor de forekom i Danmark, 
Preussen og Pommern indtil ind i det 16de Aarhundrede, men 
i vore Bjærge vil man næppe finde Spor af dem. 

Schweiz besidder en mere eller mindre ejendommelig, men 
ikke nøje begrænset Hesterace, som udmærker sig fremfor den 
schwabiske og nordtyske navnlig ved sværere Knogler, bredere 
Bringe, stærkere Kryds og større Kraft og Udholdenhed som 
Trækdyr. Påa Grund af deres tunge Løb egne de sig i Reglen 
ikke til Rideheste, men ere derimod fortrinlige Træk- og 
Kjøredyr, især den smukke Freiburger- og Emmendalerstamme. 
Ved Krydsning med spanske og nordtyske Hingste har man 
imidlertid ogsaa avlet fortrinlige Rideheste,; saa vel i Emmen- 
dalen som i Kanton Schwyz. De stærke Freiburgerheste, som 
udføres til Frankrig og bruges til at trække Skibe paa Ka- 
nalerne, foretrækkes der for de burgundiske. I Kantonnerne 
Øolothurn, hvor Regeringen med Held har taget sig af Heste- 
avlens Fremme, i Bern, hvor der fra Emmendalen udføres ud- 
mærket smukke Spand af Herskabsheste til Frankrig og Mai- 
land, i Schwyz, hvor Klostret Einsiedelns Heste var såa be- 
rømte i det 16de Aarhundrede, at de søgtes til de fyrstelige 

og hertugelige Stalde i Tyskland og Italien, og hvor der endnu 
gives udmærket smukke »Svanehalse« i Egnen om Yberg og 
Schwyz, endelig ogsaa i Unterwalden og Glarus avles der flere 
Heste, end der behøves i disse Lande selv, skjønt Avlen er 
gaaet meget tilbage i det sidstnævnte Kanton, eftersom Kvæg- 
avlen baade er fordelagtigere og sikrere. Fordum førte Glar- 
nerne aarlig 2—300 Heste til Lauisermarkedet, men nu næsten 
ingen mere. I Kredsen Gaster i St. Gallen, i de forrige Her- 
skaber Sax og Werdenberg drives der nogen Hesteavl, ligeledes 
i Appenzell i Innerrhoden og Urnåscherbjærgene og i Binden 
i Pråtigau, Rheinwald, Egnen om Mainfeld, Zizers,… Igis og 
mellem Reichenau og Tavetsch, men overalt kun i det smaa, 
da Fællesgræsgangenes slette Tilstand ikke opmuntrer til For- 
ædling og Fremme af denne Avl. Naturligvis afhænger Racens 
øjeblikkelige Tilstand i væsentlig Grad af, hvad Slags Beskelere 
der netop benyttes. Den lille Pecheronrace i Jura hår saa 
god Benbygning, at den ved omhyggelig Avl uden Indblanding 
af fremmed Blod maa kunne opnaa stor og alsidig An- 
vendelighed. 

Paa Alperne maa Hestene lade sig nøje med de vaade og 
sure Bjærgenge, som Kvæget ikke ynder. Uden videre Opsigt 
tumle de sig her muntert i deres Distrikt, der naturligvis maa 
være saa lidet stejlt som muligt. Saa snart de ere komne op, 
tager man Bagskoene af dem. Hingste holder man paa fjærnt fra 
hinanden liggende Græsgange, da de ellers slaas paa Liv og Død, 
først med Bagbenene, siden med Forbenene og Tænderne. De 
fyrige Hingste føre et strængt Herredømme over deres Hopper, 
og det sker ikke såa sjælden, at de bide Halsen over påa 
misundelige eller gjenstridige Hopper. I Appenzellerlandet, 
hvor der ikke er megen Brug for dem om Sommeren, og hvor 
der er store Almindinger, tilbringe de ofte Sommeren paa disse. 
Slipper Fodret op for dem, løbe de ofte om Natten hele Mile 
hjem til Staldene og sætte muntert hen over Gærder og Grøfter. 
Dag og Nat tilbringe de i fri Luft og blive sunde, muntre og 
livlige ved dette Ophold i Bjærgene. I Reglen faa de denne 
Sommergræsning paa Alpen overordentlig kjær, og jeg har 
ofte oplevet, at Hestene om Sommeren ere løbne flere Mil bort 

fra Dalen blot for at komme op paa den Alp, hvor de have 
tilbragt en Sommer. Et saadant trofast Dyr maatte derfor 
endogsaa sælges langt bort fra Landet, thi uagtet det i flere 
Aar havde været vant til Dalen, benyttede det dog endnu 
enhver Lejlighed til at slippe bort og maatte bestandig hentes 
oppe påa en høj Alp. Før man bringer Hestene ned fra 
Alpen, giver man dem daglig noget Salt, hvoraf de faa en 
finere, glattere og blankere Haarklædning. Saa længe de ere 
der oppe, pudses og strigles de ikke. Meget svære Heste ere 
ikke skikkede til Opholdet paa Alperne og bringes i det højeste 
derop som Føl. Om Vinteren have Hestene i Bjærgegnene 
ofte det besværlige Arbejde at skulle trække Tømmer og Brænde 
ned fra de vilde og stejle Skove. Der bruges dertil ikke 
egentlige Slæder, men kun et ganske simpelt Underlag, med 
hvilket Hestene ofte storme ned ad de stejleste og ujævneste 
Skrænter i strakt Galop, ligesom de overhovedet ofte lægge en 
beundringsværdig Muskelkraft og Klogskab for Dagen. De faa 
ingen Havre oppe paa Bjærgene, men det fine, duftende og 
særdeles kraftige Bjærghø, som dog maa opfodres med stor 
Forsigtighed, erstatter fuldkommen Kjærnen og vedligeholder 
deres Styrke, Huld og Munterhed. 

Mange Heste bruges endnu i Alperne til Transport; ja før 
de bekvemme Veje var anlagte i Bjærgkanfonnerne, var 
Pakhestene overhovedet næsten de eneste Transportmidler. De 
belæsses med fire Smørbøtter eller med Ost og dækkes med 
et brogetmalet Voxdugstæppe. Paa de ofte kun haandbrede 
Alpestier gaa de langsomt og sikkert med deres tunge Byrde, 
selv hvor Stien er saa stejl, at Føreren maa holde igjen i deres 
Haler, men de ere jo ogsaa fra Føl af vante til at færdes i 
Alperne. I Dalen sætter Sennen, som fører dem, sig ofte 
endda mellem Smørbøtterne og galoperer jodlende gjennem 
Landsbyerne. 

Jeg maa til sidst dog ogsaa omtale de sværlemmede, for- 
trinlige Bjærgheste, som besørge Gods- og Postbefordringen 
paa de store Alpepasser. Som bekjendt ere de smukke Veje 
om Vinteren dækkede af mange Favne tyk Sne, og Befordringen 
gaar derfor i korte Sigsaglinjer op ad den første, den bedste 

Vej og ned i Dalen. De rejsende pakkedes tidligere hver i 
sin Slæde, indhylledes i tykke Kapper og fik hver sin Fører, 
som skulde. holde det vaklende Kjøretøj i Ligevægt paa den 
ujævne Vej. Med overordentlig Kraft holder Hesten den 
glidende Slæde tilbage påa den brat affaldende Snebane, i det 
den, alt som det gjøres fornødent, snart kaster sig til højre, 
snart til venstre. Vælter Slæden, stemmer det kloge Dyr sig 
af al Magt mod Sneen og bliver staaende af sig selv, indtil 
Mand og Bagage ere læssede ordentlig paa igjen. Uden disse 
kraftige Bjærgdyr vilde enhver Vinterrejse over Højalpernes 
Passer være forbunden med stor Fare. Deres instinktmæssige 
Klogskab er lige saa beundringsværdig som deres Taalmodighed, 
Kraft og Udholdenhed. Jeg har selv set; hvorledes en Hest 
engang, da Slæden gled ud paa den skraa Snebane og allerede 
hang halvt over Afgrunden. lagde sig ned i Sneen paa Skrænten 
og ventede rolig, til Togføreren mærkede Faren og frelste Hest 
og Kjøretøj. Dog gaar det paa disse Vintertransporter i 
Bjærgene sjælden af uden Ulykker. Et sørgeligt Tilfælde be- 
rettes fra Puschlav. En velhavende Mand førte en” Vinter 
Veltlinervin over Berninapasset paa sine tolv Heste. Dyrene 
vare udrustede paa sædvanlig Maade; det forreste havde en 
Klokke, de andre Pakker; alle havde de Mundkurve og paa 
hver Side et fladt Vinfad (Lågele). Efter en bidende Kulde 
indtraf der en Snestorm, som indhyllede Veje, Dyr og Fører. 
Denne synes snart at have bukket under, — man fandt ham 
senere ihjelfrossen i Sneen. De førerløse Heste forlod Ret- 
ningen over Passet og søgte Tilflugt paa en nærliggende Græs- 
gang, hvor de havde græsset om Sommeren. De naaede ogsaa 
lykkelig derhen, brød sig en Vej til Alpehytten og stødte Døren 
op. Halvparten af de stakkels Dyr kom ogsaa ind, men då de 
tilDels havde strøget Fadene af sig ved at trænge ind, spærrede 
de Vejen for de øvrige, der snart bukkede under for Sneen 
og Kulden. De, som var inde i Hytten, synes at have holdt 
længere ud, men døde ogsaa en saa meget pinligere Hungers- 
død efter at have gnavet en Del af. Seletøjet og revet Straaet 
ud og fortæret det. Saa vel de Fragtmænd, der får over Albula 
om Vinteren, før Juliervejen blev istandsat, som ogsåa de, der 

befare alle andre Alpepasser, kunne fortælle endnu mange flere 
Historier om, hvorledes de ofte kun ere blevne frelste ved 
deres Hestes Instinkt og Klogskab, naar Nat og Taage og 
Snestorm overfaldt dem i Bjærgene. 

Kun i Tessin og Wallis, .hvor Hesteavlen er meget ube- 
tydelig, holder man Muldyr. Man bruger dem, især i Wallis, 
med Fordel til Transporten over Bjærgene, hvorved deres Ud- 
holdenhed og sikre Gang er af stor Betydning. Det høje Pas 
over Griesgletscheren (7340') ned i Formazzadalen befaåres 
næsten kun med Muldyr., Af Æsler findes - der flest i det 
franske og italienske Schweiz, i Tessin især hinsides Cenere; 
men med Undtagelse af de omtalte Bergamaskerkobler fore- 
komme" de sjælden. i Bjærgene. I Wallis har Folkesagnet 
spottende optaget dette altfor ringeagtede Dyr blandt Landets 
Spøgelser. 


Y.. Hundene. 


Sennehundene. —- Bastarder og Hundegalskab. — Jagthundene og Alpevildtet, — 

Hyrdehunde. — Bergamaskerhunden ' Beloch. — St. Bernhardshunden. — 

Klima og Vejrlig i Hospitieegnen. — Ihjelfrysning. — Sikkerhedstjeneste. — 
Hundenes Virksomhed og Udrustning. — Den tro Barry. 


Vi slutte Rækken af vore Genrebilleder fra vort Fædre- 
lands alpine Dyreverden med en Skitse af Menneskets tro Led- 
sager, der følger ham under Tropernes brændende Sol og i de 
højnordiske Ørkeners evige Is og tåalmodig deler Alpelivets 
møjsommelige Arbejder med ham, — overalt lige trofast, lige 
skarpsindig, lige udholdende. 

Vi ville her imidlertid ikke tale om alle de forskjellige 
Hunderacer, lige fra Bologneseren og den nøgne ægyptiske 
Hund indtil "Vindspilleren og Nyfoundlænderen, af hvilke der 
findes et fuldstændigt Sæt af Repræsentanter her i Landet, 
men kun om de egentlige Bjærghunde, hos hvilke vi finde 
mange mærkelige og interessante Ejendommeligheder. 

Ved mange Kvæghjorder oppe i Alperne træffer man en 
saakaldet Sennehund. Naar Vandreren nærmer sig Alpehytten, 
hilses han først af den gøende Hund, dernæst af den i Skarnet 
sig solende Svinefamilies fortrolige Grynten.  Sennerne bruge 
en korthaaret, middelstor og mangefarvet Spids, der strøgvis 
forekommer i fuldkommen ren og regelmæssig Race, dels til at 
drive Hjorderne sammen og dels til at holde Vagt over Hytten. 
Disse tro og vagtsomme Hunde ledsage dem ogsaa altid, naar 
de bringe Mælken ned i Dalen eller til Staden. De parre sig 
hyppigere end andre Hunde frivillig med Bjærgrævene og avle 
Bastarder med dem, der kjendes paa deres sortladne Strube, 
fine Tænder og spidse Snude. De Hunde, som leve i Bjærgene, 
faa ofte Vandskræk af gale Ræve. 

Jagthunde bruges ikke meget i Alperne, da Alpeharerne 
og Hønsene i Reglen jages.uden Hund. Skjønt der ikke kan 
tænkes påa en Gemsejagt. med Hunde i de højeste Is- og 
Fjældregioner, ere de dog ikke aldeles ubrugelige til denne 
Jagt; jeg har selv anvendt dem med Held paa de lavere 
Alper; hvor Gemserne flokkedes i Bjærgskovene, men An- 
vendelsen af dem betinges naturligvis meget af de stedlige 
Forhold.  Jægerne opstille sig da paa de Steder, gjennem 
hvilke Gemserne pleje at flye, og gaa derved ud fra den 
Forudsætning, åt de ty ned ad, naar der forestaar raat og 
koldt Vejr, men ellers altid op ad Bjærgene til. Naar enhver 
er påa sin Post, begynder »Driveren« langsomt at afsøge 
Skoven fra den modsatte Ende med nogle Hunde i Line, der 
dog kun slippes løs paa et ganske friskt Spor eller paa Dyrene 
selv.  Halvt nysgjerrige lade disse Hundené komme sig temmelig 
nær, vende sig mod dem, stampe med Forbenene ad dem 
(ligesom Kaninerne, naar de vejre en Hund) og fly derpaa 
langsomt og i Reglen ad saadanne Veje, ad hvilke Hundene 
ikke kunne følge dem. Undertiden lade Hundene sig rive hen 
af deres Jagtlyst og lokke ud i farlige Stillinger. Saaledes 
omkom for nylig i Glarnerlandet to fortræffelige Hunde, fordi 
de sprang ned paa en smal Klippekant, hvorfra de hverken 
kunde komme frem eller tilbage. I syv Dage gjenlød de 
hungrende Dyrs afbrudte, klagende Hyl over Bjærg og Dal; 

pan den ottende Dag hørte man kun en af dem, og om Aftenen 
forstummede ogsaa den. Det var hverken muligt at frelse dem 
eller dræbe dem. Hunden kan ikke indhente en rask; Gemse, 
men den letter og befordrer i høj Grad Drivjagten og gjør 
ofte stor Nytte ved at forfølge de anskudte Dyr. Da Gemse- 
bestanden imidlertid er temmelig indskrænket, :og Dyrene sky 
nok i Forvejen, turde det dog være mindre tilraadeligt at 
bruge den paa Jagten. I Engadin skyde Jægerne derfor ogsaa 
strax enhver Hund ned, som de træffe paa Jagt efter Gemserne. 
Derimod benyttes Jagthunden i Bjærgene med stor Fordel til 
at jage Ræve med, i Reglen for at drive Ræven hen mod den 
i Nærheden af Hulen lurende Jæger. Til Grævling- og Ræve- 
jagt bruges ogsaa undertiden Grævlinghunde. Til Jagt paa 
hvide Harer behøves i Reglen ingen Hunde, da en dygtig 
Jæger hellere følger deres sikre Spor, lige saa lidt som til at 
opspore de forskjellige Hønsearter, der gjærne opholde sig 
mellem Stene og Buske, hvor Hunden har Vanskelighed med 
at søge. Vi have hos'os fortrinlige Jagthunde med stærkt- 
hvælvet Hjærnekasse og' skjævtliggende Øjne, lange Øren, strakt 
Krop, stærke Løb og halvkrummet Hale, korthaarede, snart 
mørkt-, snart lystfarvede og med brune Pletter; desuden for- 
træffelige Bastarder. De ere kun maadelig afrettede, men den 
Udholdenhed, hvormed de forfølge Vildtet ned i alle Kløfter 
og op mellem næsten ufremkommelige Klippepartier og ikke 
stanse, før de, undertiden først efter ti til tolv Timers For- 
følgelse, have indhentet den flygtende Hare, er i højeste Grad 
beundringsværdig. Gode Løbere naa ofte Rævene og dræbe 
dem, før Jægeren kan komme dem paa Skud. Støvere, som 
ere vante til Jagten i Sletten, du ikke oppe i Bjærgene. -Den 
tidligere til Bæverjagt benyttede »Bæverhund« har man ingen 
Kjendskab mere til. 

I November 1855 oplevede jeg et interessant Exempel paa 
en fortrinlig Jagthunds Udholdenhed. = Hunden, en afgjort 
Bastard, der allerede har taget mangen en Ræv i Løbet, jagede 
en Løverdag Morgen en Ræv i Gartenwald paa Ebenalpstock 
ved Bau. Vi fortsatte Jagten med de øvrige Hunde uden at 
agte videre paa dens Forsvinden. Imidlertid gik Dag efter 

Dag, uden at den vendte tilbage. Om Onsdagen gav vi os 
derfor til at søge efter den og fandt den i Rævens Hule, hvor 
nogle Klippestykkers Beliggenhed vel havde tilladt den at trænge 
ind, men gjorde det umuligt for den at komme ud igjen. Der- 
inde stak de begge, baade Ræv og Hund, og grinede endnu 
muntert til hinanden. Vi begyndte nu at grave dem ud, men 
først Torsdag Middag lykkedes det os at skaffe Hunden Luft. 
Som en Pil for den ud af Hulen, drak noget Vand af en nær- 
liggende Pyt og var lige saa hurtig igjen inde hos sin Ven 
Mikkel. Ræven blev dernæst trukken ud ved Hjælp af en 
kløvet Hasselkjæp, som med Forsigtighed blev skruet fast i 
dens Brystskind, og slaaet ihjel, og først nu efter fem og en 
halv Dags Fasten og sandsynligvis lige saa langvarig og uaf- 
brudt Vaagen og Knurren var Hunden, som var slemt forbidt 
i Snuden, at bevæge til at tage Føde til sig. Fire Uger senere 
gav den Anledning til, åt et vildfarende, allerede halvt for- 
kommet Menneske blev frelst fra Døden. 

Ægte Hyrdehunde finder man i Alperne næsten kun 
hos Bergamaskerhyrderne og i Wallis. Jeg har allerede ved 
Faarene anført det vigtigste om disse fortræffelige Dyr, der 
vove sig i Kamp med Bjørne og Ulve, og omtalt deres over- 
ordentlige Vagtsomhed, Paapasselighed og Intelligens; her være 
det mig" blot endnu tilladt at fortælle et lille Æventyr, hvori 
en Bergamasker-Hyrdehund spillede Hovedrollen, og-som dennes 
Herre endnu den Dag i Dag ikke mindes uden Følelse af 
Taknemmelighed. 

Lægen I. Andeer blev for længere Tiden- siden ved Mid- 
natstid kaldt fra Guarda (Nedre-Engadin) til Zernetz til en 
Kone, som var i Barnsnød. Det var klart Maaneskin, men 
ogsaa en bitterkold Vinternat, da han satte sig med det af- 
sendte Ilbud paa den aabne Slæde og gav sig paa Rejsen, led- 
saget af sin store Bergamaskerhund Beloch, som allerede havde 
givet ham, mangén Prøve "paa Klogskab, Troskab og Mod. 
Hurtig blev et Stykke Vej tilbagelagt paa-den haarde, frosne 
Sne. Da de naaede Cotzakløften, stansede Hunden, som hidtil 
havde holdt Skridt med Slæden, pludselig og gjorde et vold- 
somt Spring mod et højt Hegn ved Vejen, bag hvilket de saa 

et Dyr bevæge sig, som de i det svage Nattelys antog for en 
Ræv. Langsomt naaede Kjøretøjet op til Quartins. Hunden, 
som hidtil havde holdt sig langs Hegnet, nærmede sig nu igjen 
sin Herre, sprang til Vejrs, skar Tænder, rejste Børster og 
knurrede, og han saa nu, at hvad -han havde antaget for en 
Ræv var en stor Ulv, hvis Øjne lynede gjennem Buskene. 
Hesten stansede uvilkaarlig.  Knurrende maalte Hund og Ulv 
hinanden med rasende Blikke.: Lægen. og hans Ledsager 
erkjendte den Fare, for hvilken de hvert Øjeblik kunde blive 
Ofre, og piskede paa Hesten, saa at den lette Slæde for hen 
over Sneen som en Pil. Lige saa hurtig fulgte Hund og Ulv 
efter, hver paa sin Side af de Hegn og Mure, som løb langs 
med Vejen. Flere Gange gjorde det forsultne Bestie Forsøg 
paa at bryde gjennem Hegnet, men hver Gang var Beloch 
beredt til at modtage ham med sine vældige Tænder. Saaledes 
gik det en hel Fjerdingvej indtil Kirken i Lavin, og først her 
opgav Ulven Forfølgelsen og trak sig hylende tilbage mellem 
Bjærgene. De frelste rejsende vækkede deres Gjæsteven i 
Landsbyen for at faa Vaaben og Forfriskninger. Det var 
ordentlig rørende at sé, hvorledes Beloch strax bar det Stykke 
Brød, den fik, ud af Stuen og lagde sig hen og aad det foran 
Hesten for strax at være beredt til at forsvare ,denne mod 
Ulven, hvis den skulde vende tilbage. 

Vi have endnu en egen Race af Alpehunde at omtale, hvis 
Berømmelse er. udbredt over hele Furopa, nemlig Hundene påa 
Store St. Bernhard. St. Bernhardshundene”) ere efter 
nogles Mening-en Mellemrace mellem den engelske Dogge og 
den spanske Vagtelhund, efter en paalideligere Beretning der- 
imod Afkom af en dansk Hund, som en neapolitansk Greve 
ved Navn Mazzini bragte med sig fra en Rejse i Norden, og 

”) Ogsaa paa Gotthard, Spligen, Simplon, Grimsel og Furka holdes for- 
trinlige Hunde, der have en yderst fin Næse og for det meste ere 

Nyfoundlændere eller Bastarder af disse. Paa Gotthard-holdes der dog 

to Dogger fra Leonberg foruden en Hund fra St. Bernhard. Beboerne 

af Hospitierne forsikre, at disse Hunde kunne mærke et Menneskes An- 


komst i en halv Mils Afstand, især om Vinteren, og ganske sikkert an- 
tyde den ved deres urolige Bevægelser. 

som blev parret med Hyrdehunde i -Wallis. St. Bernhards- 
hundene ere store, svært byggede og meget stærke Dyr med 
en kort, bred Snude og lange Øren og udmærke sig lige saa 
meget ved deres skarpe Sanser som ved deres -sjældne Tro- 
skab. Disse ædle Dyrs Hjem er Hospitiet Store St. Bernhard 
(76807), hint uhyggelige Bjærgpas påa Grænsen af den evige 
Sne, hvor der i. otte til ni Maaneder hersker en uafbrudt Vin- 
ter, i hvilken Termometret endogsaa synker under <= 279 R., 
hvor Vandet selv paa de varmeste Sommerdage hver Morgen 
og hver Aften dækkes med en Isskorpe, og hvor der det hele 
Aar igjennem næppe falder ti klare Dage uden Storm og Sne- 
fog, hvor, kort og godt, Aarets Middelvarme er lavere end 
Nordkaps. Kun om Sommeren falder der store Snefnokker der; 
ellers kun tørre, fme, søndergnidelige Iskrystaller, som Vinden 
fyger ind gjennem enhver Dør- og Vindussprække. Denne fine 
Sne ophober Vinden ofte; især i Nærheden af Hospitiet, til 
20—30 Fod høje, løse Snebanker, som spærre alle Veje, fylde 
Kløfterne og ved den ringeste Anledning styrte som Laviner 
ned i Dybet. 

Rejsen over dette Bjærgpas, som vel ikke Hannibal med 
sine Puniere, men dog forskjellige af Oldtidens Krigerskarer 
havde passeret, som August gjorde til en Hærvej og Kejser 
Konstantin besatte med Milepæle, som Romerne under Cåcinna, 
Longobarderne, Frankerne og Tyskerne saa ofte drog over, og 
hvor der endnu findes Spor af et den penninske Jupiter hel- 
liget Tempel (hvorfor Romerne ogsaa kaldte Bjærget Mons 
Jovis), er om Sommeren kun ganske farefri i klart og stille 
Vejr, i Stormvejr derimod og om Vinteren, naar.Sneen skjuler 
Kløfterne, ikke blot møjsommelig, men livsfarlig. Hvert Aar 
kræver det et lille Antal af Ofre, der udstilles og opbevares i 
et særegent »Morgue« (Lighus). Snart styrter Vandreren ned 
i en Kløft, snart begraves han i en Lavine, snart indhyller 
Taagen ham, såa at han taber Vejen og omkommer i Ørkenen 
af Sult og Udmattelse, snart overrasker Søvnen ham, den sidste 
Søvn, af hvilken han ikke vaagner mere. Den, der rejser i 
stræng Kulde i denne Højde, overfaldes. i Reglen af et uimod- 
staaeligt Angreb af Sovesyge. Kulden, Udmattelsen og Natu- 

rens Ensformighed slappe Hjærnens Virksomhed. Blodet stan- 
ser i Hudens Haarkarnet, strømmer efterhaanden langsommere 
i hele Legemet og hører til sidst op at flyde, først i Lemmerne 
og dernæst i de ædlere Organer. En blid og rolig Søvn, Dø- 
dens Søvn, sænker sig over den ulykkelige. - Kun den mest 
energiske Vilje formaar at modstaa denne Sovesyge, der over- 
falder. den rejsende i enhver Stilling. Hospitiets Munke fandt 
saaledes 1829 et Menneske i oprejst Stilling med Stokken i 
Haanden og det ene Ben som løftet til Gang, men han var 
stiv og død. 

Den Vandrer stivner af Isen, 

Sne bliver hans Aandedrag ; 

Fjærnt henne ved. Alpesøen 

Der toner en Klokke svag, 

Sig Hulvejen dybere sænker. 

Og Klostret hæver blidt 

Bag Fjældet sit Tag af Skifer, 

Smykket med Korset hvidt, 

Uden de ædle Munkes ægte kristelige og opofrende Virk- 
somhed vilde Bernhardspasset kun være gangbart nogle faa 
Uger eller Maaneder af Aaret. Siden det ottende Aarhundrede 
have disse fromme Mænd opofret sig for at pleje og frelse de 
rejsende (16— 20,000 aarlig), hvis Underhold aarlig koster 
over 50,000 Francs og finder Sted uden Betaling. De faste 
Stenbygninger, i hvilke Ilden aldrig slukkes paa Arnestedet, 
kunne i Nødsfald rumme et Par Hundrede Mennesker, og For- 
raadene af Levnetsmidler staa i Forhold dertil. Det ejendomme- 
ligste er dog den Sikkerhedstjeneste, der altid holdés i Gang 
og i høj Grad understøttes af de verdensberømte Hunde. 

I den slemme Aarstid gaar der hver Morgen tidlig to 
Hunde, en gammel velafrettet og en vordende Praktikant, sam- 
men ned ad Pasvejen saa vel påa den schweiziske som paa den 
italienske Side helt ned til det længst bortliggende Tilflugtshus. 
Trods Taage og Snestorm tage de- aldrig fejl af Vejen, og 
deres Spor i Sneen ere paalidelige Vejvisere for de rejsende 
op til Hospitiet. Træffe de paa Vandrere, vise de sig meget 
medgjørlige og gjøre dem villig Selskab; udmattede og halv- 
frosne Mennesker søge de at vække til Live ved at slikke deres 

Hænder og Ansigter, hvad ogsaa oftere er lykkedes dem. Mis- 
tænkelige Spor af forvildede følge de med Iver og Udholdenhed 
selv i tætte Snestorme; nyfaldne Laviner omstrejfe og gjennem- 
snøfte de, og finde de Folk halvt begravede, grave de dem ud 
med største Iver. Kunne de ikke- bringe en, der er stivfrossen, 
til Live igjen ved at slikke ham, ile de øjeblikkelig tilbage til 
Hospitiet, hvor deres Hylen bringer Klosterfolkene påa Benene 
og til Hjælp. Men ogsaa uden denne Advarsel bryde Munkene 
op med Folk og Skovler og Børe og Sonder og Forfriskninger, 
naar der kommer særlig voldsomme Snestorme, og tage Største- 
delen af Hundene med sig og lade dem under stadig Gøen 
gjennemstrejfe hele Egnen for at give de forvildede et Tegn. 

Antallet af dem, der ere blevne frelste af disse kloge 
Hunde, er meget stort, og hvert enkelt Tilfælde samvittigheds- 
fuldt optegnet i Hospitiets Aarbøger. Den berømteste Hund 
af denne Race var Barry, et utrætteligt og paalideligt Dyr, 
der i sin Levetid frelste over 40 Menneskers Liv. Dens Iver 
var ganske overordentlig. Saa snart det saa ud til Taage 
eller Snestorm, var den ikke til at holde i Klosteret. Søgende 
og gøende uden Ophør gjennemstrejfede den atter og atter de 
farefuldeste Egne. Dens mest glimrende Bedrift under dens 
tolvaarige Tjeneste i Klosteret fortælles påa følgende Maade. 
Engang fandt den i en Isgrotte et forvildet Barn, som allerede 
var bukket under for den Søvn, som fører til Døden. Den gav 
sig strax til at slikke og varme det med Tungen, indtil det 
vaagnede, lokkede det derpaa ved sine Kjærtegn til at sætte 
sig op påa dens Ryg og tage den om Halsen og travede der- 
paa nok saa stolt med sin Byrde til Klosteret. Den staar nu 
i Museet i Bern; en deltagende Digter helligede -den. følgende 
betegnende Linjer: 


Barry, venlige Dyr! du vise blandt Bulbiderslægten, 
Altid vor egen saa tro, Hjælper og Frelser i Nød! 
Gode Barry, du døde, begrædt af hver, som dig kjendte, 
Dig, vor Stolthed til Trøst, gjengiver aldrig din Slægt. 
Her paa Jupiters Bjærg hver fremmed kommende hilste 
Barry med logrende Stjært, venlig besnuste hans Haand. 
Sorgløs ved hyggelig Arne, ved kosteligt Maaltid og Bordsnak 
Dobbelt hans Øre holdt Vagt, — Døren ved Kunst fik han op, 

Knurrer med opløftet Snude, de truende Storme at spore, 
Som i Vrede og vild Bjærgaanden ude har vakt. 
Ænsgstelig iler han hjem de kjærlige Fædre at minde; 
»Har du og tydelig hørt Muldyrbjældernes Klang ?« 
Saadan talede Grosz, som samler de villige Gaver, 
Og nu, som det sig bør, ruster til Rejsen ham ud. 
Snel som en Pil hen ad isdækte Flade forsvinder nu Hunden, 
Klosterbrødrene selv gribe til Redskab i Hast. 
Vandreren søge de vil i rædsomme Fare, der ofte 
Levende dækkes. af Is, før han faar Vagthuset naaet. 
Dog Dæmonen bortflyr, der kommer Barry tiibage; 
Se, ved hans kraftige-Stjært hænger afkræftet en Ven. 
Aandeløs stammer han: »Gud! jeg tør atter favne Jer, Brødre! 
Jeg, som med vaklende Fod ej kunde naa dem til Hest! 
Uden den frelsende Hund laa jeg hist som en Mumie der nede, 
Men den op ad mig drog, Flasken ved Halsen mig bød, 
Fuld af-styrkende Drik, gik foran og baned mig Stien, 
Barry, Guds Løn for din Daad, — Barry forstaar du min Tak!« 
Dog end raster den ej, den søger de lærende Hunde. 
Søger det Tøj, som kom bort, kunstige Sonder og sligt, 
Som og Baarer, hvormed man døde og levende tjener, 
Naar Kvægdriver og Gjæst synes at trænge dertil. 
Rastløs ilende ned ved Fjældstrømmens Rende nu, Barry 
Naar det stønnende Tog, møjsomt sig banende Vej. 
Se, af sin hvervede Flok den Fører tvende har mistet; 
Drukne af Vin og af Søvn havde ved Fjæld de sig lagt, 
Hvor de af Storm og Lavin var slynged” i tordnende Afgrund, 
Sporløs fra ham, der tog Flugt, vented” ved Vagten med Angst. 
Frelseren Barry opsporer og aabner for hjælpende Munke 
Snart den kvælende Grav; op af- den Lava, af Is 
Ungersvendene bærer med Glæde til gjæstfri Kloster, 
Hvor de, gnedne med Sne, undrende vaagne til Liv. — 
Mangen Vandrer ham takker for Drømmen fra Livet til Livet, 
Dog han vaagner ej mer, nyder ej Løn eller Tak. 
For at han graa kan hvile i Ro, mens hans Lærlinge atter 
Fremme det nyttige Værk, førte ham Samleren hid. 
»Her vil jeg rolig nu bo, her dør jeg gjærne!« saa siger 
Os hans sænkede Blik fæstet-paa kraftige Fod, 
Paa de forslidte Klør. Ja, visselig bo her med Ære, 
Smykket med Flaske og Kurv, Mønster paa Trofasthed, du! 


Konventualerne paa St. Bernhard antage, at deres Hunde- 
race er opstaaet i Midten af det 14de Aarhundrede ved den 
ovennævnte Blanding af en dansk Hund og de wallisiske Hyrde- 
hunde. I Aarhundreder holdtes Racen ren ved den store Omhu 
i Avl og Pleje, som blev den til Del. Men 1812 indtraf den 

Ulykke, at alle Hunhundene, som ellers holdes hjemme, gik til 
Grunde under en frygtelig Snestorm, da hele Klosterpersonalet 
var nødt til at rykke ud med samtlige Hunde for at søge efter 
forulykkede. Man anskaffede nogle Hunhunde af Nyfound- 
lænderracen til Indavl, men Afkommet var langhaaret og ubruge- 
ligt i Snefog. Efter mange Aars Forsøg fik man dog en Hun- 
hvalp, der i Form, Farve og Behaaring igjen faldt aldeles til- 
bage til Fædrenestammen. Den blev Stammoder for en ny 
Generation, og ved omhyggelig Avlsvalg og Udelukkelse af alle 
de Dyr, som afveg fra Stammetypen, er det lykkedes igjen at 
faa en nogenlunde ren Race. Men i Halvtredserne var den 
igjen nær ved at uddø. 

Inder 14de Januar 1856 skriver Prioren Hr. J, Deléglise 
følgende: 

»Det er' vanskeligt at sige, hvor mange Mennesker der 
hvert Aar frelses ved Hundenes Hjælp, thi om Vinteren drage 
vi hver Dag ud for at opsøge rejsende, og de Tilfælde, i hvilke 
disse kunde have hjulpet sig ud af Sneen uden Hundenes Mel- 
lemkomst, lade sig ikke godt skille fra dem, i hvilke de vilde 
have bukket under. Jeg tror dog, at Hundene hvert Aar i 
Gjennemsnit frelse to eller tre Menneskeliv. Jeg vilde selv en- 
gang være omkommen under et frygteligt Uvejr, hvis vore 
Hunde ikke havde vejret mig i en halv Fjerdingvejs Afstand 
og, hjulpet mig ud af Faren.« 

»Den Race af Hunde, som Klostret besidder, er ikke ganske 
uddød, men har rigtig nok i nogle Aar truet med at gaa til 
Grunde, thi vi have kun en Hanhund og en Tævehund tilbage, 
som ikke give noget Haab om rent Aftkom, da Ungerne altid 
komme dødfødte til Verden. Vi haabe imidlertid at kunne er- 
statte denne udmærkede Race ved en Krydsning af Hanhunden 
med en wallisisk Hyrdehund af fortrinlig Skjønhed og Klogskab. 
Jeg er ogsaa overbevist om, at en lignende Krydsning med en 
dansk Hund vilde give en ligesaa smuk og for vort Formaal 
brugelig Afændring. Begge de Nyfoundlændere, som vi fik 
sidste Vinter fra Stuttgart, .ere voxede godt, især Hannen, der 
allerede har begyndt at gjøre Tjeneste i Bjærgene, men den 

er endnu for ung og mangler Kræfter til regelmæssigt Arbejde, 
især i daarligt Vejr og under stærkt Snefald.« 

Haabet om at kunne benytte Leonbergerhundene til Bjærg- 
tjeneste, gik imidlertid ikke i Opfyldelse, da de vare for lang- 
haarede til at kunne bruges i Snefog. Men senere er det lyk- 
kedes en omhyggelig og forstandig Opdrætter. (Schumacher 
i Holligen ved Bern) ved fortsat Parring af Hunde, som dels 
direkte dels indirekte stammede fra Hospitiet paa St. Bernhard, 
at frembringe en Race, som staar den gåmle nær, og deriblandt 
Exemplarer, som ligne Barry overmaade meget. Disse Hunde 
fik Guldmedaille paa den store Pariserudstilling i 1867, og en 
af dem gjør for Øjeblikket saa udmærket Tjeneste, at den an- 
ses for Hospitiets bedste Hund. 

Med denne den alpine Dyreverdens sidste og ædleste Form, 
der ligesom hæver det dyriske Liv. ved sin Tilslutning til den 
menneskelige sædelige Kultur, slutter jeg saaledes den hele 
Række af mine Skildringer fra Alpérne. 

Ved fortsatte Forsøg vilde det upaatvivlelig lykkes at for- 
øge vore tamme Alpedyrs Antal med nyttige Gjæster fra frem- 
mede- Lande. Det fjærne Nordens Rensdyr, som beboede vort 
Land i Istiden, og med hvis Akklimatisering i deres tidligere 
Hjem der i 1866 er blevet gjort et svagt Forsøg i Øvre-Engadin, 
vilde om Sommeren finde deres Fædrehjems Planter og Klima 
i vor Sneregion og om Vinteren i vor Bjærgregion, og det 
samme gjælder om nogle af de sydamerikanske Kordillerers 
Lamaarter, navnlig om Vikuna'erne og Alpaka'erne. 

Dog — vi lade og nøje med hvad der findes hos os. — 
Et Tilbageblik paa den uendelige Fylde af organiske Væsener, 
paa de højere Dyreformers fuldendte Udvikling og paa hele 
Alpedyreverdenens vise Indordning som Led af et ejendomme- 
lig udpræget Bjærgsystems Organisme efterlader i vor Sjæl en 
Anelse om Hans Storhed og Herlighed, hvem vi tjene. 

